
ZA NAGODBU ILI PROTI NJOJ? 


ZAGREB, 1. srpnja 1907. 

U središtu našega javnoga razmatranja stoji opet pitanje: za nagodbu ili 
proti njoj? Na jučerašnjoj skupštini, koja nije bila sazvana po odboru Star- 
čevićeve hrvatske stranke prava, orilo se je iz tisuću grla: Dolje s na- 
godbom! Čudno, sustav, koji vlada u Hrvatskoj, čini sve moguće, da se 
protunagodbena struja ne pojavi osbiljno i snažno. Tomu cilju imala je 
služiti i riečka rezolucija, ali sve badava, protunagodbena struja sve to jače 
izbija, zahvaća sve to šire krugove, a preotimlje mah napose u našemu 
seljačtvu, ovomu  velevažnomu faktoru hrvatskoga naroda. Rezolucionaši 
umjeli su našu inteligenciju opet skrenuti u kolotečinu nagodbene politike. 
Kako u rezoluciji, tako i u deklaraciji u Budimpešti, a jednako i u svojoj 
saborskoj adresi, izdali su lozinku, da prije svega treba nagodbi kao 
»temeljnomu zakonu zemlje“ pribaviti u najširim slojevima hrvatskoga naroda 
svestrano štovanje. Narod ih doduše nije razumio, ali veliki dio inteligencije 
priključio se je. rezolucionaškoj nagodbenoj politici u uvjerenju, da će rezo- 
lucionaši, kao narodni ljudi, moći izkupiti i prema dolje i prema gore svoju 
zadanu rieč te pomoću narodne vlade učvrstiti položaj svih onih, koji su 
se njima povjerili. Sada i ta inteligencija stoji razočarana, osjeća doduše 
svoju bludnju, a još bolnije ćuti rezolucionašku zabludu, opaža, kako se 
izpod nje miče političko tlo, koje joj je pribavilo utjecaj na vlast, nu ipak 
još uviek koleba, bi li već jednom složno krenula s težnjama širokih slojeva 
hrvatskoga naroda i prihvatila protunagodbenu politiku državne slobode i 
samostalnosti kraljevine Hrvatske ili bi li još i nadalje vukla kola nagodbe- 
noga sustava, a time i sa svoje strane podržavala stanje podredjenosti, 
gotovo robstva hrvatskoga naroda ? 

Ipak ne bi bio izbor težak. Treba samo sdušno promatrati, što je 
Hrvatskoj nagodbom oduzeto, a što joj je ostalo. Da li jedno prema 
drugomu stoji u takovom razmjerju, da se na onoj strani, što imademo, 
pokazuje prevaga zaštite životnih interesa hrvatskoga naroda? Ne uči li nas 
naprotiv i ne opominje li nas ono, što nam je oduzeto, da je očita prevaga 
na strani ubitačnih zapostavljanja i uništavanja narodnih probitaka? Ne mora 
li tuj glas savjesti nadvladati zamamu časovitih koristi? 

Da vidimo dakle, što nam je nagodbom oduzeto ? 

Po nagodbi ne može Hrvatska sama ustanovljivati svoj porezni sustav, 
ne može dozvoliavati ili uzkraćivati izravne i neizravne poreze, ne može 
sama niti dati razpisivati poreza, rukovoditi i utjerivati ih. Ona ne može 
stvarati nova vrela javnih prihoda, potrebnih za kulturni i gospodarstveni 
napredak zemlje, a niti za obezbiedjenje položaja onih, koji služe javnoj 
upravi u ovoj ili onoj struci, te niti skrbiti za nje prema nastalim većim, 
skupljim i težim životnim prilikama. Ona ne može sama urediti proračun za 
sveukupnu javnu upravu zemlje, ona prema tomu ne može onim važnim 
granama javne uprave, koje su od naše vlasti odkinute, dati pravac i sadržaj, 
koji bi bio posve u skladu sa narodnim bićem i njegovim napredkom. Ona 
ne može sama opredđieliti troškove kao svoj prinos za vanjske poslove i za 
vojsku. Ona ne može za slučaj potrebe kontrahirati ili konvertirati javne 
dugove. Ona ne razpolaže sa monopolima, tičućim se svoje vlastite zemlje. 
Ona ne opredieljuje svoje novčarstvo, svoj novac, svoje bankarstvo. Ona ne 
sklapa velevažnih trgovačkih i državnih ugovora s inozemstvom. Ona ne 
odlučuje niti o odredbama glede banaka, zavoda za vjeresiju i osjeguravanja 
povlastica, mjere i vage, zaštite maraka, muštra, punciranja, književnog 
vlastničtva i umjetnih proizvoda, glede prava pomorskoga, trgovačkoga, 
mjenbenoga i rudnoga, niti glede malte i mitnice, a niti glede pošte, brzojava, 
telefona, željeznica, Ilika, brodarstva, velikih cesta i rieka, a nema ni zako- 
nodavstva glede obrta, družtva putnih listova, redarstva nad inostrancima, o 
državljanstvu i domaćinstvu. Ona napokon ne može odlučivati o imenovanju 
bana, toga u svakomu pogledu historičkoga i vlastitoga dostojanstvenika 
hrvatskoga naroda. Sve je to predano u vlast tako zvane zajedničke vlade i 
tako zvanog zajedničkog sabora. 

Ako se zadubimo u sve ovo, što je tako nagodbom oduzeto vlasti 
političkoga te narodnogospodarstvenoga samoopredieljivanja hrvatskoga na- 
roda i k tomu još uvažimo, da ne možemo ni utjecati u vanjsku politiku a 
ni u poslove ratnog ministarstva, zar se onda možemo oteti uvjerenju, da 
ono, što našemu hrvatskom narodno-javnom organizmu manjka, mora pro- 
uzrokovati svuda velike manjkavosti, nedostatke, slaboću i nemoć u na- 
rodnom životu ? Svaku javnu instituciju, koju država stvara obzirom na 
svoje zadaće, treba izpitivati sa gledišta, kako ona djeluje na ljude i na 
stvari, kako ona diže ili kvari stanje naroda, kako ona unapredjuje idealna 
i materijalna dobra, a ne manje i ugled, čast i ponos naroda. Ako takova 
javna uredba razvija narodnu snagu, potiče volju za stvaranjem podhvata, 
ako je kadra polagati klice blagostanja i ojačati vrela kulturnoga procvata, 
tko se_ ne bi za takovu uredbu izjavio, tko ju ne bi podupirao, zagovarao 
i nastojao oko njezinoga učvršćenja? Ali ako nas naprotiv svakdašnje 
izkustvo o protivnome uvjerava, ako vidimo baš uslied onoga, što nam 
je takovom uredbom oduzeto i u vlast tudjih naroda prenešeno, kako 
trpi na svakomu polju narodni život, kako u mnogim granama nazaduje, kako 
narod samo životari, pače i umire, zar nam onda može savjest, odgovor- 

nost i ljubav prema vlastitoj grudi zemlje a i dužnošt, na koju nas ona po- 
zivlje, dozvoliti, da takovom ,temeljnom zakonu zemlje“ produljimo život i 
obstanak ? "Možemo li dopustiti i mirno podnositi, da nosioci ,narodne“ 
politike javnosti kao siguran liek još preporučuju i zagovaraju, da se takovoj 
uredbi t. j. nagodbi mora i u najširim slojevima naroda pribaviti svestrano 
štovanje u svrhu, da se ta uredba još više učvrsti i da još dublje smrtonosno 
korienje zahvati i razvriežuje. 

Evo, rezolucionaši trudili su se na svakomu mjestu i u svakoj sgodi, 
da nagodbenoj vlasti, koju vrše Magjari nad Hrvatskom, dadu i neki etični 
sadržaj. Oni su ljubav hrvatskoga naroda nastojali predobiti za težnje Magjara, 
oni su Magjarima ponudili bratsku pomoć hrvatskoga naroda za podpunu 
državnu samostalnost kraljevine Ugarske. Danas, čini se, da se ne će ni 
vjerovati, da su to oni kao ljudi iz naroda htjeli i oko toga nastojali. 
Dogadjaji u Budimpešti su takove provalne naravi, da čine nevjerojatnom 
istu pomisao, da je riečka rezolucija savjetovala hrvatskomu narodu neka 
se svim svojim silama angažuje za podpunu samostalnost ugarske države. 
Ali ne škodi na to sjetiti, pače dužnost nalaže imperativno, da se to ne pusti 
s vida javnoga mnienja. Jer javnost mora imati bistro oko, hoće li one- 
mogućiti ubitačne zablude i za uviek iztriebiti takove sudbonosne pogreške. 

Drugi stavak riečke rezolucije glasi: ,Hrvatski zastupnici drže, da su 
današnje javne prilike u Hrvatskoj nastale uslied borbe, koja ide za tim, 
da kraljevina Ugarska dodje postepeno do podpune državne samostalnosti. 
Hrvatski zastupnici smatraju tu težnju opravdanom.“ Za to su Magjarima 
ponudili bratstvo oružja. 

Pomislimo sada: hrvatski zastupnici zagovaraju podpunu državnu samo- 
stalnost Ugarske, a istodobno obvezuju se nagodbi od godine 1868., kao 
»temeljnomu zakonu zemlje“, pribaviti svestrano poštovanje! Po toj 
nagodbi oduzeto nam je sve ono, što sam gore naveo. Po toj nagodbi 
Ugarska po svojoj vladi i po svom zakonodavnom tielu vrši svu onu vlast, 
koja je odkinuta od Hrvatske, nad Hrvatskom. Hrvatski zastupnici traže tako 
u adresi i u javnom programnom spisu pojačanje vlasti Ugarske do pod- 
pune državne samostalnosti! Da su ozbiljno razmišljali o tako stvorenomu 
faktu, zar ne bi i oni morali predvidjeti, kako će ovakova Ugarska rabiti 
svoju vlast na štetu duševnih političkih, narodnih i materijalnih probitaka 
Hrvatske? Mi smo ih u saboru odmah na to upozorili, napose sam ja u 
svojem saborskom govoru od 5. prosinca 1905. razložio, kako svi Magjari 
bez razlike stranaka pod samostalnom ugarskom državom razumijevaju 
jedinstvenu magjarsku državu, u kojoj ima Hrvatska biti integralnim dielom 
magjarske državne vlasti.  Razglabao sam očite pogibelji riečke rezolucije, 
naglasio sam, da su rezolucionaši svojom politikom hrlili pod magjarski 
šovinizam i imperializam i da je ta činjenica pojav, kakovog do sada u 
hrvatskoj politici nije bilo, napose, jer su to rezolucionaši još učinili 
kao ,hrvatska opozicija“. Ali rezolucionaši nisu se nikako dali otriezniti 

odbacili su sve savjete i opomene u sigurnoj nadi, da će njihova politika 
pobiediti. 

A danas? Rezolucionaška je politika doduše mrtva i zakopana, ali nje- 
zini nosioci još uviek uztraju na pogubnoj stazi. Jučer na skupštini na kaza- 
lištnom trgu branili su i dalje nagodbenu politiku. Bura, koju je dotično 
njihovo razlaganje izazvalo, silni prosvjedi obćinstva, ogorčeno njegovo nego- 
dovanje nad ustrajanjem u obrani ,temeljnoga zakona“, glas je hrvatskoga 
naroda, koji provaljuje iz njegovog dubokog uvjerenja, iz njegove duše, 
koja ne će da i nadalje nagodbom osjegurava magjarskim vlastodržcima 
svemoć nad Hrvatskom, bodreći magjarski šovinizam i imperializam na 
navale i gotove atentate na hrvatsko biće. Rezolucionaši su računali, da će 
ono, što nam nagodba oduzimlje na državnoj snazi, nadomjestiti uslied 
bratstva oružja Magjari sa svojom ljubavi, a zaboravili su kod toga račuua, 
da imperializam nije sentimentalan, već nasilan, kao što je vlast uviek sebična, 
a ne pravedna a još manje požrtvovna. 

| tako su sada opet dogodjaji pravo dali taktici i načelima Starčevićeve 
stranke prava kao što i prije. Drugačije i nije moglo biti, jer je ova stranka 
od početka točno upoznala nutarnju strukturu nagodbenoga sustava, po 
kojemu hrvatski narod ne razpolaže ni najnuždnijim sredstvima razvitka i 
obrane, te su za to morali kao prirodna posljedica javni pojavi dokazati 
s jedne strane nemoć i nazadak Hrvatske na političkom, financijalnom i 
gospodarstvenom polju, a s druge strane nagodbenu premoć Magjara, koji 
su sve što im nagodba dozvoljuje i ne dozvoljuje, izrabljivali za svoje pro- 
bitke pod naslovom jedinstva magjarske države. Uviek su morale nastati 
kobne posljedice za hrvatski narod od vremena do vremena, uviek je morala 
svaka nagodbena stranka nastradati i s poprišta odstupiti kao poražena, 
uviek je tako vrieme opravdalo načela i taktiku naše stranke. 

Rezolucionaši, koji ne mogu pregorjeti svoj poraz, i sada po svojoj 
tradiciji ne će da priznaju izpravnim rad Starčevićeve stranke, ne će da u 
javnosti iskreno izpoviede, da samo u protunagodbenoj politici leži spas 
hrvatskoga naroda, nego pripisuju uviek naše uspjehe nekim tajnim spletkama 
sa protivnicima hrvatskoga naroda i sebičnosti pojedinih ljudi naše stranke. | 
ovo je kratkovidno nastojanje, koje ne može ni u buduće kao što nije moglo 
ni u prošlosti obustaviti protunagodbenu struju i ojačanje Starčevićeve 
stranke prava. 

Naša stranka ne treba se upuštati niti u nizke spletke, a niti ići za 
kakvom spekulativnom sebičnosti. Ona nije nikada sredstva, koja joj stoje na 
razpolaganje, upotrebila ili mogla upotrebiti u takove svrhe. Najveća je njezina 
poluga sviest i ljubav hrvatskoga naroda za njegove ideale. U kojemu je 
času svoga obstanka ona zlorabila ljubav ili entusiazam naroda u ma kakove 
nepatriotične svrhe? Tu ljubav je ona nastojala samo jačati za buduću sreću 
i za preporod hrvatskoga naroda, ali nikada nije ona kojim činom simpatiju 
javnosti zlorabila u prolazne koristi. To izključuju njezina politička načela, 
koja mogu radjati samo požrtvovnost, ali nikada nizke ciljeve. Samo za to 

je do sada mogla pobiediti taktika i rad Starčevićeve stranke i samo tako 
će ona srušiti konačno nagodbeni sustav. Otvoreni, nesebični rad, impulzivna 
snaga, bezobzirno i odrješito zastupanje svojih dužnosti, a nada sve poštena 
borba — to su ona pomagala, s kojima se stranka služi i u kojima je tako 
uzorno prednjačio Ante Starčević, što mu je pribavilo i štovanje kod protiv- 
nika, osim kod okorjelih zlobnika. Svaki mora znati, da je Starčevićeva 
stranka prava odlučan, nepopustljiv, a ako uztreba i _eruptivan protivnik 
nagodbenoga sustava, koji ne će mirovati, dok se na ruševinama toga sustava 
ne digne nova državna sgrada Hrvatske, njezina državna sloboda i cjelokupnost. 
Nizke spletke, odurne klevete i pogrdjivanja ona prepušta drugima, znajući 
dobro, da se na takovom temelju ne može graditi čvrsta i trajna narodna 
sgrada. Baš zato je morala rezolucionaška politika pasti. 

Kako nas povjest uči, sliedi poslie ovakove politike pojačana mržnja i 
osvetno čuvstvo vlastodržaca. Na rezolucionašku ljubav poslalo je magjarsko 
ministarstvo u Hrvatsku svoga pouzdanika dra. Aleksandra pl. Rakodczaya 
za bana. Instinktivno osjeća sva hrvatska javnost, da novi glavar zemlje, jer 
nema parlamentarnoga ovlaštenja, imade zadaću ukrotiti težnje hrvatskoga 
naroda za slobodom te provesti magjarsku državnu ideju u Hrvatskoj. Za 
to jednodušno javnost već unapred odklanja režim novoga bana, a da ni 
ne čeka na njegove čine. Tu sada mogu Starčevićevu stranku prava stići 
težki dani. Ona zato ne mari. Njezina je zadaća, da borbu proti nagodbenomu 
sustavu i proti svakom njegovom nosiocu izdrži do kraja. Ona će ovu svoju 
dužnost i rado vršiti, a jer će, o čemu ne dvojim, ovu borbu i nadalje voditi 
po gore izloženim načelima, to se može hrvatski narod sigurno nadati, da 
će pod lozinkom: proti nagodbi! napokon triumfirati politika Starčevićeve 
stranke prava. 


DR. JOSIP FRANK 

DRAMA U TRI ČINA 


LICA 


Ivo Niko, šest godina 

Gjoko | seljaci, šumski radnici Marica, pet godina 

Luka Jela, žena Lukina 

Mara, žena Ivova Kata, reduša neoženjenim radnicima 
Šumski radnici. 


Sva tri čina u slavonskoj šumi, za doba siječe. 


) njihova djeca 


ČIN PRVI 


Pozornica prikazuje komad čistine u slavonskoj šumi. U pozadini gusta hrastova šuma, 
koja se prilično strmo uzdiže. Desno koliba, sabijena od dasaka, pred njom klupa i 
garište, na kom se priugotavlja hrana za radnike. Lijevo krčevina i nekoliko slabijih 
hrastova. S lijeva dolazi se prema kolibi slabom strminom. U blizu kolibe velike klade 
i povaljeni hrastovi, po kojima sjedaju radnici za vrijeme odmora. Čin ovaj biva poslije 
podnevnog jela. Naokolo posjedali radnici; nekoji puše iz kratkih seljačkih lula, nekoji 
drijemaju ili zure u nebo. Nad garištem visi velik, ispražnjen kotao, do njega škaf 
sa vodom. Radnici, obučeni na seljačku, većinom u čizmama. Svaki ima uza se svoju 
sjekiru, nekoji velike, široke pile. 


PRIZOR PRVI 
IVO, GJOKO, LUKA, KATA i množina šumskih radnika. 


GJOKO /pedeset godina; malko prosijed; naduhlo, pijano lice. U pć 
glasa Luki). E, kome Bog, tome i svi sveci... 

LUKA /oko četrdeset godina, jak, snažan muž). A što šuškaš beno, 
ko da tebi što fali? 

GJOKO. Ma ne fali, brate, al ipak mi nije pravo, da jedan sve poždere. 

LUKA. A što bi žderao? Za njega je, ima pravo. 

GJOKO. Vidim da je za njega, al moglo bi i za druge biti. 

. LUKA. Idi, gubo stara, valjda za te? 

GJOKO. Pa i za me, ako ti je pravo. 

LUKA. Za te je rakija; uvijek si je pun ko pseto buva. 

NEKOJI RADNICI f/nasmiju se u sav glasj. 

GJOKO. A kog se vraga kesite? Bolest vas potrgala |! 

JEDAN RADNIK. Ubilo te drvo, Gjoko, pijan si! 

GJOKO. Zar ja? 

ISTI RADNIK. Bogme ne ja. 

DRUGI RADNIK. Ma nisi, Gjoko! 

GJOKO. Zemlja će te progutati, pseto jezičavo; ko da se ja mogu 
samo tako opiti. 

JEDAN RADNIK. Gjoko, brate, zibaš se od jutra do mraka, ko hrast, 
prije neg' što pane. 

GJOKO. Pa ti, bluno, misliš da je to od rakije ? 

ISTI RADNIK. E, bome nije od vjetra. 

GJOKO /plačnoj. Od starosti je, od jadne starosti, ti, pile balavo ! 

RADNICI /smiju se). 

IVO foko trideset godina, lijep, snažan muž. Obrazi su mu od sunca 
zagoreni. Na sebi ima radničko odijelo. Do sada sjedio je na klupi 
pred kolibom u razgovoru s Katom. Kad počne govoriti, ustaje i polazi 
prama sredini). Jadan Gjoko, a što te to snašlo, da se toliko jediš? 

GJOKO. Zar ja da se jedim? Pa na tu blezgavu čeljad? Idi, bolan Ivo, 
to su za me grintave mačke — marim ja. 

LUKA. Pa malo ipak mariš. Sav si pozelenio od jeda. 

JEDAN RADNIK. Jao, Luka, kud zape! Gdje bi naš Gjoko pozelenio, 
kad je sav plav od rakije. 

GJOKO. Jezik za zube, psino! Lupit ću te sjekirom po tikvi, da ne 
ćeš imat kada ni amen kazati. 

ISTI RADNIK. Amen! 

RADNICI (smiju se). 

GJOKO. Eto ih, eto ih, Ivo, taki su — pa da ne poludiš. 

IVO. Nemoj, Gjoko, šteta bi bila. 

GJOKO. Sam vrag me je naneso medju vas. Poć ću u druge šume. 

LUKA. Nemoj, Gjoko, u našeg je čifuta najbolja rakija. 

GJOKO. Kaka najbolja? Sama špira i voda. 

LUKA. Ma nije, Gjoko. 

GJOKO. A šta ti znaš? Valjda ja to bolje znam. 

JEDAN RADNIK. Kud i ne bi, kad šalješ tolike novce svojoj ženi. 

GJOKO. A šta tebe briga za moju ženu? 

LUKA. Vele da je lijepa ko sunce. 

GJOKO. Pa i jest, bluno, ljepša neg' tvoja. 

KATA f/cura od dvadesetipet godina. Opaljeni, zdravi obrazi. Nije 
lijepa, ali dosta strasneg izražaja. Vlasi tamne i neuredne. Odijeva se 
na seljačku, al nečisto i neuredno). Ej, Gjoko, a je !' ljepša od mene? 

GJOKO. Jest, sveca mil... To jest, anako, kako se uzme. 





10 HRVATSKA SMOTRA 


LUKA. Sad je ljosno tikvom o panj. Svidjaš mu se, Kato. Bacio je sva 
dva oka na te. Malko su pijana, al' to ne mari. 

GJOKO. A joj, gade, zar ja? 

LUKA. Malo prvo sam mi je reko. 

GJOKO. Muči, bluno, laž ti u grlu zapela! 

LUKA. Ne lažem, Kato, Bog mi pomogo. 

IVO. Šalio se Gjoko ; nije on više za žene. 

JEDAN RADNIK. Čislo u ruke, Gjoko, pa u zapećak. 

GJOKO. Ubit će me, vjere mi, ubit će me zli jezici. 

IVO. Ne boj se, Gjoko; pod večer će Izak oprat sve rane. 

GLAS fiz šume). O—oj! 

RADNICI /dižu se i uzimlju svoj alat). 

LUKA. Ajdmo! 

GJOKO. Kuda ćeš? 

LUKA. Zovu nas. 

GJOKO. Proklet im jezik! Opet pos6! 

RADNICI flagano odilaze u šumuj. 

KATA (Ivu). Ostani još malo. 

LUKA. Ajdmo, Gjoko! 

GJOKO. Ajdmo, Ivo! 

IVO. Doć' ću odma. 

GJOKO /uzima pilu). A što ćeš sam; ajde s nama. 

IVO. Volja me samog; pusti me. 

GJOKO. Slatkog ti se hoće? Ližite se, ne bilo vam traga. 

LUKA. I ti bi, al nije Bog dao kozi dugog repa. Ajdmo! 

GJOKO. Svinjarija, prava svinjarija! /Odilazi s Lukom; pjeva iza 


kulisa): Haj, šalaj pa šalaj — 
Curu ne varaj... 


PRIZOR DRUGI 
IVO i KATA 


IVO fkad mu je rekla Kata, da ostane, sjeo je na jedan panj i upro 
glavu u laktove). 

KATA f/kad su se radnici počeli razilaziti, skinula je kotao s garišta 
i unijela ga u kolibu, zatim je sakupita triješće oko kolibe i sbacala ga 
na jednu hrpu. Kad je već i Luka s Gjokom otišao, stala je čas i 
zagledala se u Ivu, koji sjedi prama njoj okrenutim plećima. Podje 
naglo do njega, obuimi ga strastveno i žestoko i stane požudno cjelivati). 


.Ivo, Ivo moj! 
(U šumi čuje se, kako radnici sijeku hrastove.) 


IVO. Ma, nemoj tako žestoko, Kato, zagušit ćeš me. 
KATA. Voljela bi; toliko te volim. 
IVO. E, pa što bi onda imala od mene? 

KATA. A što ja znam? Samo bi htjela, da te mogu svega zagrliti; 
svega na jedan put, pa da te nestane u mom krilu, ko da sam sakrila 
goluba. /Cjeliva ga.) 

IVO. Topla si, ko sunce! 

KATA. Gorim za te, upalila sam se na tvojim obrazima... 

IVO. A ja na tvom srcu. 

(Ostaju časak u dugom, strasnom cjelovu.) 

KATA. Ivo, i baš me voliš? 

IVO fu šali). A što bi? 

KATA. Ma, nemoj, kad znam. 

IVO. To je samo onako. 

KATA. Kud bi, Ivo, kad mi je sve srce puno tvoje ljubavi. 

IVO. Zar moje? Idi bOna, bit će da osjećaš Gjoku u svom srcu, a sve 
ti se čini, da sam ja. 

KATA. Nemoj, Ivo, što mi spominješ tog gada. 

IVO. | gadu je do ljubavi. [ on je iz mesa. 

KATA. Al ne za me. Znaš, Ivo, da je za me samo jedan... jedan 
jedini! 

IVO. Alaj! a ko bi to mogo biti? 

KATA. Neki Ivo, u kog su ruke od gvoždja; kad me zagrle, umrla 
bi... a oči su u njega ko nebeske zvijezde, pa kad me pogledaju, pala bi 
od slabine. 

IVO. Sretnog li Ive, koji je takav! 

KATA. Pa ti si, ludo, zar nisi odma pogodio? 

IVO. Možda i nisam. 

KATA. Pretvaraš se, Ivo; znaš ti, da nikog ne volim, osim tebe. 

IVO. E, pa blago si ga meni! 

KATA (zagrli ga). Rode moj! Šumo moja zelena! Srećo moja miljena | 

IVO fcjeliva ju). Curo, kaka si, pa si me urekla! Kad si uza me, ko 
da mi se raj otvorio. Volim te, volim te, sunce moje! 

KATA. I voljet ćeš me... voljet ćeš me uvijek, Ivo? 

IVO fu šali). Uvijek? A je I' to dugo? 

KATA. Bez kraja, Ivo! 

IVO. Bez kraja? Pa to nije ništa, kokoši moja. Voljet ću te i preko kraja. 

GLAS fiza kulisa). O — oj! 

IVO. Zovu me; poć mi je Kato. 

KATA. Nemoj još, Ivo, ostani još samo malo. 

IVO. Ljutit će se, Kato; i onako zadnji dolazim. 

KATA. Pa što za to? Ovdje ti je ljepše. 

IVO. Valaj i jest. Al tamo je poso. 

KATA. Proklet pos0. 

IVO. Nemoj tako, Kato. Bez njega ne bi bilo naše ljubavi. 

KATA. Ma istina je, al mi se ipak gadi taj tvoj poso, jer te onda 
nema uza me. | ' 

IVO. Zato nam je Bog dao noći, Kato. 

KATA. Noći! O, noći... naše noći! ... Pa ipak, tako su kratke! 

IVO. U milovanju sve je kratko. 

KATA. A dani su tako dugi! 

IVO. Čekanje nam je dugo, golubice. 

KATA /strasnoj. Ti ćeš doć, Ivo?! 

IVO. Doć ću, dušo. 

KATA. O, srethe mene! Sretne mene! 

IVO. | bit će nam lijepo — ko uvijek. 

KATA. Ne tako, Ivo, svaki dan je ljepše. 

IVO. Sjeno moja! 

KATA. A sutra je nedjelja, Ivo... i bit ćemo cio dan zajedno, je li? 

IVO. Zar samo dan, Kato? Dan i dvije noći, ko srašćeni hrastovi. 

KATA. | poć ćemo u crkvu, Ivo. 

IVO. Zar nas dvoje? S našim griješnim obrazima ? 

KATA. Što znadu ljudi, da smo griješni ? 

IVO. Al! Bog zna. 

KATA. Ne gleda on svakog. 

IVO. AI gleda griješnike. 

KATA. Pa zar je grijeh, da se volimo? 

IVO f/časak šuti i gleda preda se; onda predje rukom preko čela). 
Grijeh je... velik je grijeh. 

KATA. Idi, Ivo, što bi bio! Ne možemo, a da se ne volimo, pa amen! 

IVO (gleda ju časak i onda zagrli). Pa i ne možemo. 

KATA. Takav si mi drag, Ivo, takog te volim. Vidit ćeš kako će nam 
biti lijepo — ko djeci. Počešljat ću se i odjenut u bijelu rubeninu, a oko 
vrata metnut ću svilenu maramu, što si mi je ti kupio. Onda ćeš me obu- 
hvatit oko pasa i povest dolje u crkvu. Za rana ćemo krenut, Ivo, i poć 
krčevinom kroz šumu, da nas nitko ne vidi.  Dragat ćemo se i milovat i 
nikoga ne će biti, osim nas — troje. 

IVO fu čudu). Kakvi troje ? 

KATA f/nasmije se). Troje, Ivo, Bog me ubio, ako ne ćemo biti troje. 

IVO. A tko bi bio treći? 

KATA. Ti, Ivo! 

IVO. Baš ludo govoriš. 

KATA. Kud bi, kad je baš tako. | sad smo troje. 

IVO. Curo, zar si luda? 

KATA. Nisam, Ivo, al' sam tajila. /Privine se uza nj, tiho.) Nosim 
porod pod srcem. 

IVO. Kato, je !' istina što govoriš ? 

KATA. Pa zar ću tebi da lažem? 
\VO (zagrli ju i cjeliva). O, Kato, moja... moja Kato! 
(Ostaju časak u zagrljaju.) 

GLAS (iz vana). O—oj! 

IVO (irgne se i dohvati svoju sjekiru). S Bogom, Kato — do večera | 

KATA. Do večera, Ivo' 

IVO (podje, ali se zaustavi). Kato! poć ćemo sutra u crkvu — Bog 
nas nije prokleo. (Naglo ode.) 


PRIZOR TREĆI 
KATA, zatim JELA 


KATA (ostala je sjediti, pognula glavu i zamislila se). 
(Pauza.) 

JELA (zdrava, ljepušasta žend, oko trideset godina. Dolazi s lijeva, 
nosi prazan škaf). Pomoz Bog, Kato! 

KATA (ne podiže glave). Pomogao na vijeke! 

JELA. A kud to zuriš, bolna? 

KATA. Ni brige te! 

JELA. Gle je, kako se otresa. A zar sam te što zlo pitala? 

KATA (ne odgovara). 

JELA. Kadikad, pa si režna ko pseto. 

KATA. Volja me tako. 

JELA. Prisjela ti. 

KATA. Pošla si na vodu, što se zaustavljaš ? 

JELA. Eto je! A zar si ti Bog zna tko, da se ne bi smjela zaustaviti ? 
Volja me s dobra, da se razgovaram, kako se pristoji za čestitu ženu, a 
ovamo samo da me ne poždereš. 


KATA. Imam drugo da mislim, a ne da razgovaram. 

JELA. Posli te ubili, siroto jadna! 

KATA. Pa da i nisu posli, moje su stvari. 

JELA. Neka ti, al i drugi su ljudi. 

KATA. Ne velim da nisu. 

JELA. Al činiš tako. Sve bi za marvu, samo sebe i svog Ivu i nad 
samog Boga. 

KATA. A što ti se Ivo zadio za jezik ? "Koj te vrag punta, da u njeg 
diraš? Moglo bi ti prisjesti! 

JELA. Valaj i bi! 

KATA. Pazi, da ti Luki kažem. 

JELA. Mari Luka, što mu ti zvrndaš. 

KATA. Marit će. (Ustane i podje prema kolibi.) A sad vuci pete, 
ne volim da mi tu staješ. 

JELA. Koga vraga? A zar ćeš ti da me tjeraš? Zar ovaka, da mene, 
poštenu ž nu, tjera? 

KATA f/ulazeć u kolibu'. Marim ja za tvoje poštenje. Vičeš ga na sva 
usta; mora da ne vrijedi puno. (Ode.) 

JELA fza njom). Grom te ubio! Ovaka... ovaka, ko ti, pa meni!? 
E, čekaj, curo, prisjest će til (Hoće da podje ) 
(MARA, NIKO i MARICA ulaze:) 


PRIZOR ČETVRTI 
MARA, JELA, NIKO, MARICA, kasnije KATA 


MARA /dvadesetipet godina; blijedo lice sa izrazom velike patnje. 
Lijepa, ali ponešto slaba. Vrlo siromašno odjevena. Vodi Niku i Maricu 
za ruke). Hvaljen Bog! 

JELA /zaustavi se i okrene). Na vijeke hvaljen! 

MARA. Molim vas, kumo, jel' ovo šuma, u kojoj sijeku ? 

JELA. E, da što je? Vidi se bar. 

MARA. Nisam još bila, pa ne znam. 

JELA. A odkuda si? 

MARA. iz daleka, draga. Preko dva dana hoda. 

JELA. A tražiš koga? 

MARA. Tražim svog čovjeka. 

JELA. A zar on ovdje radi? 

MARA. Imao bi. Otišo je ovamo; s početka mi se javljo i slao ponešto 
novaca, al od dugog nema više od njega ni glasa. Pritiso me strah, dječica 
su mi gola, u kući smo sve istrošili, sad nemamo ništa, pa sam došla da 
ga tražim. 

JELA. A kakav ti je to čovjek, što ne mari za ženu i djecu? 

MARA. Nije on znao, kumo. Bit će da ga je i samog snašla nevolja. 

JELA. Da nije onaj, što ga je pred iri mjeseca ubio hrast? 

MARA f/kriknej. Jao, Isuse! Kumo, što to govoriš? Mog Ivu?! 

JELA. Ivu? Nije taj bio Ivo... Luka se zvao, ko i moj čovjek. 

KATA /fizašla je iz kolibe). A što ga je to? Koga tražiš ženo? 

JELA. Ni brige te, sa mnom razgovara. 

KATA. Muč' ti! Koga tražiš? 

MARA. Svog čovjeka . .. svog Ivu. 

KATA. Kakog Ivu? 

MARA. Vjenčanog svog čovjeka, oca ove drobne dječice, što bijedna i 
nevoljna nemaju kruha, odkad nam se ne javlja. 

KATA. Mnogo ih je tu, što se zovu Ivo. Tko zna je li i tvoj medju njima. 

MARA. Ivo je Mrkić iz Drenovog sela. 

KATA. Ivo Mrkić?! 
JELA. Ivo Mrkić?! ( (Zajedno 

(Kratka pauza.) 
KATA f/preneražena je, bulji u Maru, koja začudjena stoji). 
(NIKO i MARICA, izgubili su se igrajuć u šumi lijevo.) 
JELA fiza čuda prasne u grohotan smijeh). Ha! ha! ha! 
MARA. Jao, kumo, smiješ se, a ne veliš mi ništa, da mi bolnoj olakšaš. 

JELA fjoš uvijek u smijehu). Rano moja, tu je tvoj Ivo! 

MARA (cikne od radosti). Tu je! [ živ je, je li kumo, da je živ?! 

JELA. Živ i zdrav ko nikada. 

MARA. A gdje, gdje ću ga naći! 

KATA fsurovoj. Sad je u poslu, sad ga ne ćeš naći. 

JELA. Aj, meni, a što ga ne bi našla. Nać ćeš ga, golubice, vjeruj mi, 
nać ćeš ga. 

KATA. A što ti znaš bluno?! 

JELA. Znam, curo, vjere mi, znam; a znam, da će i tebi sunće potam- 
niti... Eto, sama ću poć po njega... (Mari) Čekaj, kumo, samo čas 
čekaj i eto ću ti dovest tvog Ivu. 

KATA. Ostaj ovdje, velim ti! 

JELA. A zar? Čas prvo si me tjerala, pa eto — idem; ... idem, da te 
malo groznica podidje. (Ode.j 

KATA (za njom). Skrhala vrat, da Bog da! 

JELA fiz vana). Ne boj se, sunašce moje. 


PRIZOR PETI 
MARA i KATA 


MARA /fpritisla je obe ruke na prsi). Hvala ti na vijeke, bogorodice 
mila! Hvala ti slatki Isuse moj! (Kati.) Istina je, djevojko, je li, da je istina, 
da je moj Ivo živ i zdrav? 

KATA (tvrdo). Živ je, što ne bi bio živ? 

MARA. A koliko sam patila, o, da znaš, koliko sam patila i da znaš, 
kako mi je sada u srcu. 


KATA (stala je pred nju). A za pravo, reci ti meni, što si došla? 

MARA /u čuduj. Pa k njemu sam došla. 

KATA. A da i nisi znala, jesi !' mu pravo došla? 

MARA. Za Boga, djevojko, on mi je čovjek! 

KATA. Ne pitam to... | njemu je jedva živjeti. 

MARA. Zar mom Ivi? 

KATA. Misliš li ti, da on toliko zaradjuje, da će vas sve moći hraniti? 

MARA. Pa žena sam mu, a i djeca su njegova. 

KATA. To ne mari; valjalo ti je ostat na domu. 

MARA. Jao, kud ću, kad nam nije bilo ni korice hljeba! 

KATA. A ovdje, misliš, bit će prasetine ! 

MARA. Ne tražim ja toga, djevojko. Tražim njega, pa ću i gladna lakše 
snositi. 

KATA. A ti, ko da ga voliš? 

MARA. Mog lvu? Kako ga ne bi volila? ... Draži mi je od zore 
rumene. 

KATA /ugrize se za usnice). Hm... al' od tog se ne da živjeti. 

MARA. DA se u ljubavi snositi . . . lakše, puno lakše. 

KATA /naglo). A da on tebe ne voli? 

MARA (sigurno). Voli on mene, kud me ne bi volio ... 

KATA. Davno ste se rastali; tko zna. 

MARA. Znam ja, djevojko; dobar je on... najbolji! 

KATA fiza kratke pauze). A da ipak voli drugu? 

MARA (problijedi). Drugu? A koju drugu bi on volio? 

KATA. Ša ja znam? ... Al' da je ipak tako? 

MARA /fčvrstoj). Nije! Kud me samo mučiš? 

KATA. Bolje je, ženo, da se odma vratiš u svoje selo. 

MARA (pridje posvema blizu Kati). Djevojko, što ti to govoriš? 

KATA. Velim, da je bolje, ako se odma vratiš. 

MARA. A za što, za što da se vratim ? 

KATA. Jer on voli drugu. 

MARA /prestrašeno). Curo!... Curo, za Boga, ne griješi duše, ne laži! 

KATA. Ne lažem. 

MARA. Lažeš, lažeš!... Bog me ubio, ako ne lažeš' Od kud bi moj 
Ivo... moj Ivo!? 

KATA (surovo). Bio je tvoj — sad je one druge, koju više voli, nego 
što je ikada tebe volio... koja mu je i život i sunce i sve — ma baš sve! 

MARA. Usahnuo ti jezik, djevojko, što to govoriš? 

KATA. Govorim istinu, živu istinu. 

MARA (predje obim rukama preko lica, kao da želi odagnati 
nevolju, onda, iza kratke pauze, mirno). Čudna si, djevojko. Bit će da si 
zla i pakosna, kad možeš ovako da mi govoriš. (Bolno.) A nisi slijepa ; 
možeš vidjeti koliko sam bijedna. 

KATA. Što ću ti ja? Rekla sam ti, samo da znaš. 

MARA. Obijedila si mog Ivu, a znam da je čist, ko vedrina mebeska. 

KATA (sažme :amenima). Misli na svoju... volja te. 

MARA. Vidjet ćeš... o vidjet ćeš, kad dodje. 

KATA (kao gore). Vidjet ćemo. 

MARA (iza časa poleti Kati, pograbi ju obim rukama). A kolu... 
koju bi on to volio?! 

(IVO, ulazi naglo s desna; za njim JELA.) 


PRIZOR ŠESTI 
PRIJAŠNJI, IVO i JELA 


IVO (dolazeći, neugodno dirnut). Mara! 

MARA (čim je čula njegov glas, trgne se, krikne, poleti k njemu i 
svega ga obujmi). Ivo! Moj Ivo! 

IVO (otme joj se). Mara, sto si došla? 

KATA. Ljubav ju dognala. 

JELA. Došla k mužu, pa amen. 

IVO. Mučite! Ženo! Mara, što si došla? 

MARA. Jao, Ivo, došla sam k tebi. 

IVO (nestrpljivo). A za što? za što? 

MARA. Ivo, bijeda nam je u kući, velika bijeda. 

IVO. Pa slao sam; kuda ste s novcima? 

MARA. Slao si, Ivo, al' odavna i malo. Čekala sam, tako sam dugo 
čekala, a od tebe ni glasa. Što sam znala uraditi? Došla sam. 

IVO fsrditoj). A da me ni pitala nisi? 

MARA (bijedno) Pa kako ću da te pitam? Za Boga, Ivo, mislila sam — 

IVO. Ko da je pravo tek tako misliti . . 

MARA. Pa žena sam ti, Ivol 

IVO. I to je misliš dosta, da mi sad sjedneš za vrat? 

MARA (preneraženo). Ivo! 

KATA. Eto, što sam ti rekla? 

IVO (srdit) Što ću... što ću ja s tobom ovdje? 

MARA. O, Isuse moj! Ivo, kako mi to govoriš? 

IVO. Jedva i sam živim ... Da si otišla na nadnicu. 

MARA. Pokušala sam, Ivo; malo plaćaju, jedva za krušno brašno ... 
a opet, nisam mogla ostaviti djecu samu. 

IVO. A čim ću ja ovdje da te hranim ? 

MARA (bolno). Ivo, samo ako sam uza te... 

JELA. Pa razumije se, da ćeš ostati uza nj'. 

IVO. Ne će i ne može! Vratit ćeš se, Mara; ne možeš ostati. 

KATA. I bolje je za nju. 

MARA (zdvojno). A što ću tamo, Ivo? 

IVO. Slat ću, koliko mogu. 

MARA. A što ćeš slati, kad i sam ne zaradjuješ? ... Ivo, čuj, Ivo... 
podji i ti; nać ćemo tamo boljega posla. 

KATA. Baš bi bio pametan. 

JELA. A što se ti pačaš u ta posla? 

KATA. Ni brige tel (skoro zajedno.) 

“IVO. Ja da podjem? Ja moram ostati. 
MARA. Onda, Ivo, molim ti se, daj da i ja ostanem. 

IVO f/nestrpljivo). Ne moli, kad ne može biti. 

MARA. Bože, Ivo, radit ću, radit ću ko pseto... poć ću ovdje na 
nadnicu... sve ću učiniti, što ti hoćeš — samo daj da ostanem. O, da 
znaš, kako je tamo na domu pusto i prazno; da znaš koliko sam suza 
prolila, koliko sam si oči izgledala za tobom! ... Što mi je bio taj kukavni 
život, Ivo, od kako si ti otišo? ... Patila sam, samo sam patila i vavijek 
sam mislila na ovu daljinu, u kojoj ti prebivaš... Sve sam noći, Ivo, 
probdila, udarajuć šakama u grudi i zazivajuć Boga milostivoga, da mi vrati 
tebe, Ivo! Kud sva ona ljubav, kud sva ona sreća, u kojoj smo rodili našu 
djecu, kad bi morala da presahne ko makov cvijet? Oj, Ivo, jedini moj Ivo! 
Suze isplakane, grudi izlomljene i uzdasi prebolni dognaše me k tebi... 

2 

Pa zar da i dalje plačem? Zar da i dalje patim, gdje bi i kamen suzama 
uronio, gledajuć me bijednu i nevoljnu ... Nemoj, Ivo, nemoj mladu da 
me u grob saraniš... ne tjeraj me, Ivo! 

JELA. Jao meni, jadne žene! (Ivi.) Pa zar ćeš tu još kamen da ostaješ ? 

IVO (blaže Mari). A što ću, Mara, ja, kad nije drugačije? Božja je 
tako volja... 

MARA. Božja je volja, Ivo, da ostanem uza te. 

JELA. Tako je i pravo. Žena uz svoga čovjeka. 

KATA (ujedljivo). Pa nek ostane, Ivo. 

IVO (pogleda časak Katu, onda odlučno i srdito). Ne, ne će ostati! 

MARA. Ivo! 

IVO. Idi, Mara! 

JELA. Za Boga, livo, zar si sišo s uma? 

IVO (surovo). Ne brini ti! Idi Mara! 

MARA (u skrajnjoj bijedi gleda ga ukočeno, s užasom). Ivo! Tjeraš 
me... onda... onda je možda istina ? 

KATA (tvrdo). Istina je! 

MARA (s užasom). Ivo! 

IVO (gleda ju, ne razumije). 

MARA (izvan sebe). Odbacio si me, za to me tjeraš! Drugu... drugu 
voliš!... O, jao meni! (Klone.) 

IVO (preneražen). Što buncaš, ludo? 

KATA. Rekla sam joj. 

IVO. Kata! 

JELA. O, gujo prokleta! 

MARA. Istina, o sveta bogorodice, istina ! 

JELA (pridje). Mara, dušo ... sirotice moja jadna! 

IVO. Mara... to nije — 

MARA. ivo, za što... za što to meni? (Plače.) 

IVO. Priberi se, Mara, sramota je, što tu činiš. 

JELA (razjarena). Sramota, veliš? A zar nije sramota, što ti činiš? 
Nju bijednu siroticu odbacuješ i tjeraš... nju, koja je ko bolna golubica... 
a kome za volju? Ovakoj gaduri, (pokazuje na Katu) kaka je ova ovdje! 

IVO. Šuti! 

KATA. Tornjaj se otale! 

JELA. Ne ću da šutim i ne ću da se tornjam, nevolje nijedne! Grijeh 
vas i sramota, što ste na ovu siroticu sasuli! Zar je to poštenje, zar je to 
od Boga zapovijed? (Mari.) Ne plači, janje moje, nisu svi ko oni. Eto, ako 


te tjeraju, doć ćeš k meni... uzet ću te, ma da sam sirota. 
IVO. Ne ćeš je uzeti. Mara će na dom! ' 
JELA. Ne će! 


IVO. Ja sam joj gospodar | 
MARA (pridigne se, silno bijedno). Poć ću. Hvala ti, kumo... bilo 
ti za dušu. (Polazi.) A tebi, Bog oprostio, Ivo. 

JELA. Ma, Ivo, zar se ti ne bojiš Boga? 
IVO (stoji mrk, pokunjen). 
NIKO (iz vana). Mamo! mamo! 
MARA (zastane, uhvati se za grudi). 
IVO (čuvši Nikin glas, preneražen). 
(NIKO i MARICA dotrče.) 
NIKO. Mamo! mamo! Vidili smo zmiju! 
MARICA. Veliku zmiju, mamo! 
MARA (časak koleba, onda klone kraj djece i zarida). 
NIKO. 
MARICA. | Mamo! 
IVO (upiljio pogled u djecu, sav drhće; onda strasno). Niko! Marice 
DJECA (okrenu se prama njemu i znalično ga gledaju). 
IVO (kao gore). Niko! Marice! Dodjite, dodjite k meni! 
DJECA (plaho mu pridolaze). 
IVO (dohvati ih, privine k sebi, grli i cjeliva). Ol...0!... 0, vi 
golubovi moji! ... Oči moje izgubljene! 

(Pauza.) 

IVO (pridigne glavu, gleda časak u Maru, koja skučena na tle, 
plače). Mara ... ostat ćeš ovdje. 

KATA (biesno). Ivo! 
IVO (odlučno, gotovo gnjevno). Ostat ćeš, Mara! 


ZAVJESA 


astavit će se. 
e ' SRGJAN TUCIĆ 


SINTETIČNA KRITIKA 


M. Marjanović“ je u nas dosta poznat. Nije samo čovjek od refleksije, 
no i od akcije. Nije se borio samo perom već i jezikom. Iz dalekog progontsva 
(u Ljubljani) pisaše na svoj narod sa čuvenim tribunom katoličkih djetića 
Hinkom Sirovatkom vatrene manitfeste i narod ga je zatim nagradio mučnim 
i zasluženim kruhom urednika Crvene Hrvatske, a buntovnog“ Sirovatku 
odmorom u Parizu i triumfu sličnom putu u Ameriku. Ali M. Marjanović 
nije samo duh politički. On je program i metodu naučnog, pozitivnog, si- 
ćušnog ali korisnog rada proširio i na intelektualnost našeg života. Kritika 
mu nije samo politička, no i kulturna. Nije samo tribun i novinar; on je i 
književnik, kritičar, ocjenjujući cjelokupnost hrvatskog života kao jednu cjelinu, 
jednu sintetičnu cjelinu. Riječ sinteza, sintetičan mu je Steckenpferd i naj- 
radije na njoj jezdi carstvom kritičnih spekulacija. Sintetičan, pozitivan, naučan 
duh, sociolog, najplodniji i najtipičniji naprednjački kritičar, i ocjena njegovih 
ideja biti će najvjernija slika estetičkih misli t. z. realističke omladine, kojoj 
je on i danas, kao glavni suradnik Pokreta, najagilniji tumač. 

Iza Šenoe je, ako se ne varam, treća njegova knjiga. U jednoj dade sliku 
našeg modernog društva kao političar, u drugoj kao pripovjedač, kao pjesnik 
(ako ga taj nerealistični ali sintetični termin ne vrijedja), a u ovoj naj- 
novijoj, kao literarni kritičar, upravo kulturni historičar. Onaj njegov roman 
je neuspjelošću klasično nedonošče. Ima bo kritičara, koji pišu loše priče i 
pripovjedača, autora nedonesenih kritika. I Milan Marjanović je na žalost u 
toj kategoriji. Kao romanopisac kultivira plitku kritiku, kao kritičar goji 
plitki roman. U tome me utvrdjuje lektira i ove knjige. 

Svoje djelo završuje ovim Turgenjevljevim riječima: ,Čuvajte naš jezik, 
naš divni ruski jezik, rabite sa strahopočitanjem ovo silno orudje. A i onima, 
kojima taj jezik nije drugo nego jednostavno sredstvo, jednostavna poluga 
za izražavanje, i onima kažem : Štujte barem zakone mehanike .. .“ Prema 
tome je i Marjanović, kao Turgenjev i svi bolji pisci, uvjeren, da je pravilan, 
čist jezik najpreča, prva potreba književničkog zanata. No njegova praksa 


- * Iza Šenoe. Četvrt vijeka hrvatske književnosti. (Izdanje Hrvatske knjižarnice u 
Zadru 1907.) 

ne odgovara teoriji. On piše užasnim, sablažnjivim jargonom, još gorim od 
germanizama njegovog uzora Gjalskoga : 

»Čitaća publika“, ,se je“ (vratio), ,organički“ (organski), ,podržavana 
od pojedinaca“, .dojduće godine“, ,donaša“ (donosi), ,zanimivo“ (zanim- 
ljivo), »počimlje“, ,hotio“, ,izravno angažirani“, ,preuzimlje“, ,pisani sa ve- 
likom rutinom“, ,pariški“, (pariski), ,polovičatost“ (polovičnost), ,vrlo 
obljubljeni“ (sehr beliebt), ,prijevod“ (prevod — prevesti), ,upliv“, ,odstup“ 
(Abgang), ,počimati“ (počinjati), ,rastnja“, ,zadnja radnja“ (posljednja), 
»pretpostavljati“, ,uwmišljeno veličanstvo“, ,postignuće“, ,rastrešen“ (rastresen), 
»višje društvo“, ,isključivo“ (ausschliesslich), ,uliskanci“, ,napudranci“, ,,ne- 
kadanji“ (nekadašnji, preduvjet“ (Vorbedingung), ,najedši se“, ,,unašao“ 
(unosio), ,,nehoteć“, ,med kojima“, ,rastuće reakcije“, ,mekčina“ (mekost, 
mekoća), ,pisana od jednog asketa“, ,renaisančni paganizam“, ,na nje“ 
(njih), .nemogući su“, ,simbolijska poezija“, ,,djela propagatorsko docirajuća“, 
»uvjet organičkoga razvoja“, ,još za cvata Šenoe“, ,u njega pišu“ (u Vienac), 
»S obzirom na rastuću reakciju“, ,. . . generaciji, na kojoj je odgojio svoj 
duh“ it. d. Kao mnogi zatočnici srpske i hrvatske sloge i Marjanović je 
većinom dakavac, upotrebljujući mjesto infinitiva i mjesto futura prezens sa | 
da. Umjesto ,ja ću otići“ on redovno piše ,ja ću da odem“; mjesto ,ja 
moram otići“ — ,ja moram da odem“. 

U uvodu veli autor, da je ovo djelo, kao kakav rad Popeov ili Flau- 
bertov, plod desetgodišnjih napora i studija. Čitalac se nadao odabranom, 
dotjeranom, personalnom stilu, a nalazi običan žurnalistički argot, srećom 
sve rjedji i rjedji u našim pismenijim novinarskim člancima. ,,Epigončići“. 
Šenoa se usporedjuje s panjem (str. 4). Naša knjiga je ,,organičko udo na- 
rodnoga života“. ,,Nov, svježiji duh“. ,,Medju pripovijestima vidimo zastupane : 
Draženovića“ i t. d. ,Ali ne valja tom postepenom povlačenju literature od 
zbiljskoga, aktuelnoga života, tražiti uzrok jedino u tom produbljivanju“. 
»Literatura se povuče sama u sebe“. (Otrcana, stara fraza!) ,,Ne bacaju se 
na literaturu svim žarom“. ,A ti proletarci se gadno bore za kruh“. ,,l 
studuje tu dušu“. ,,Uvukli se u sebe“. ,,Duše, koje su pune idealnih tražbina“. 
»socijalna misija“. ,,Vajtemeljitija novela“. ,,Udario ton“. ,,Kakav specialni 
problemić“. ,,Porivi i nagoni“. ,,Prava većera velike sinteze“. ,,Bacili smo 
se kao čopor izgladnjelih skakavaca na ono, što je bilo u Europi i jeli sve, 
bilo trava ili drač, bilo cvijeće ili plod, pelin ili groždje. | za to, samo za to(?) 
se vikalo o apsolutnoj slobodi. To je vikao glad! ... Zato je i zavladao 
zgoljni impresionizam i diletantizam. Sve se onjušilo, sve nagrizlo“ ...,,U 
Zagrebu se borba izobličila, isprčkala.“ ,,Gimnastike u simbolima“. ,,Pjesme 
težeg kalibra“. Na str. 25. je literatura i opet biljka. ,,Težimo i nadalje za 
veličinom — ali izmijenimo oblike našem umišljenom veličanstvu“. — A 
evo primjera Marjanovićevog sintetičnog, naučnog stila: ,,Južni krajevi, a 
napose Dalmacija, sasma su u sferi romanske, a sjeverni, osobito hrvatski 
provincijal, u sferi germanske kulture. Radilo se je o tome, da se ove dvije 
stere u crti, gdje se sukobljuju, ne unište, nego promaknu iz mrtve fočke 

pomoću treće komponente, biva mlade slavenske kulture, koja je bila /jepilo 
i baza novoga spoja. | znaci se pokazaše, ali se proces nije dovršio u po- 
vodu umješanja onoga trećega, a to treće su vodili više sebični, poduzetnički 
ili taktički politički motivi“ . .. ,,lli da grafički izrazim: ako je realizam 
pravac, to je na njegov smjer s jedne strane upadao modernizam u kutu od 
450, a s druge neoidealizam u istom kutu. Klerikalizam pak s jedne a na- 
turalizam s druge strane upadali su pod pravim kutom. Prema tome su 
klerikalizam i kriticizam stajali u pravcu jedan proti drugome, a prama mo- 
dernoj prvi sa 7509, a drugi sa 450. Prama idealizmu prvi sa 450, a drugi sa 
750, Isto tako i idealizam prama ostalima“. 

Dobro i pravilno piše ko pravilno i dobro misli. U ovoj knjizi nije taj 
slučaj. Konfuzna, zasukana, kipti frazom i netačnostima. Autoru, kao finom 
diplomatu, služi govor za maskiranje misli. Nemajući ideje, zamjenjuje je 
velikim, zvučnim riječima. On je tipičan naučan, napredan, sintetičan fraseur, 
pišući nepatvorenom novinarskom površnošću o pitanjima, o kojima je 
upućen slabo ili nikako. Nemajući ideja, on piše ma što. Mjesto slatkih 
bobica gorko groždje, suho i tvrdo. Iza Šenoe je šupalj, efemeran kritički 
mjehur, velika, naduvana kolekcija plitkih fraza. 

Tako naš autor tvrdi, da nijedan pokret u početku nema ,monumentalnih“ 
radnja, a već Cengić-Aga utjeruje ga u laž. Fraza je, da je Šenoa stvorio 
čitaoce, kasniji pisci književnost; da je Vraz prvi ,,pravi književnik“, Mažu- 
ranić ,klasik i div“, Preradović ,,pjesnik i mislilac“. Puka je fraza, da Ko- 
vačić ,niti &kleše, niti referiše; on pišući stvara, uobličuje“. Fraza je, da su 
samo Gjalski, Kozarac i Leskovar ,,stvorili neku filozofiju“. Fraza je, da se 
u devedesetim godinama naša publika ,,obratila“ tudjoj knjizi — kao da to 
nije uvijek činila! —, da se u nas i francuske moderne publikacije mnogo 
kupuju i ,još više čitaju“, da je domovinaška frakcija bila ,,predstavnica 
Svih reakcija“; da je Novi Viek okupio ,,nekadanje veriste i stecchetijance“ 
iz osamdesetih godina; da je njemačka ,,znanost“ ,,zastupnica eksperimen- 
talne, induktivne metode“ (kao da to nije, u još većoj mjeri, nauka engleska 
i francuskal) ; da je Gjalski ,,duševni otac i odgojitelj“ Milivoja Dežmana ; 
da dalmatinska književnost, dakle ni Dalmatinac, ne pozna pesimizma ; da 
su nekoji naši mladji ,,Brandesijanci“ (koji su to ?) impresioniste (kao da je 
Brandes impresionistički kritičar). Vereščagin, ,,taj vanredni, mironosni ruski 
slikar“. Evo kako M. Marjanović definira kolorit naših slikara: kod Bukovca 
su koloristični efekti veseli, kod Čikoša smioni, kod Kovačevića fini, a nježni 
kod Auera. ,,Neohelenska“ Vidrićeva poezija je ,vanredno plastična“. ,,Sen- 
zualan, ali grubo ćutilan je Jelovšek u II. dijelu Simfonija“. Evo još neko- 
liko klasičnih fraza: ,,Umjetnost je vezana sa praktičnim socialnim životom, 
ona postaje organičkim udom toga života i to relativno najslobodnijim i naj- 
zdravijim udom“. ,, Gjalski ide neposredno k cilju, a Kozarac ide posredno, 
a oba dva idu dobrim putem — putem preko čovjeka“. ,Lijepo je pregnuće 
spretnoga čovjeka, koji se upinje da riješava zagonetke, da se vere kroz 
šikaru života svedj — naprijed. | ovo pomicanje naprijed je ono što zanima 

čitaoca i što izaziva njegove simpatije“. ,,1 onda, kada teškom hranom za- 
sićen europski želudac pod konac prošloga vijeka traži za desert (dessert) 
lagane hrane idealizma i spiritualizma, naš hrvatski, kroz vijekove gladan 
želudac prima brže bolje u svoju prazninu (guta) ovaj desert“. ,Za tvorenje 
djela pako treba ili mira, ili takovih pokreta, koji su homogeni, pa složno 
rade za jedan cilj“. 

Dok svaka kritika dijeli književnike u dobre i loše u važne i u nekorisne, 
Marjanović ih vrsta u pionire i epigone, u reprezentante i popularizatore. 
Za mnoge naše pisce očevidno ne zna, kamo da ih strpa, u koju kategoriju. 
Tako Vojnović, Draženović, Novak, Turić, Begović, Nazor, Vidrić i t. d. 
nisu mu pioniri, a Boga mi ni epigoni. Dioba bi bila možda bolja, da 
Marjanović uze ovu shemu: pionirčine, pioniri, pionirčići; epigončine, epigoni, 
epigonići, epigončići i egdigončevići.  Vrijede li one gomile silnih epigona, 
koje spominje, ili ne? Ako valjaju, nisu za spominjanje i ne vrijede ni lule 
duvana. Ja znam za naučne ,,popularizatore“, znam iza neke pripovjedače, 
koji su (kao Jules Verne i H. G. Wells) popularisali neke naučne rezultate, 
ali što je to popularisala legija tih nemoćnih, blijedih ,,epigonskih“ piskarala ? 
Marjanović sasvim oskudijeva svakim estetičkim mjerilom, bezbojnoj, blijedoj 
grupi udruženih literatića daje skoro veću važnost nego jakim, zanimljivim 
talentima i ukus mu je nješto bez čega se može u sintetičnoj i naučnoj 
kritici. Skerlić u miniaturnom hrvatskom izdanju. Zato i vidimo, da je cijeli 
taj kritički sistem osnovan na vrlo površnim premisama i sasvim netačnim 
ocjenama. Gjalski, pisac popularan ali srednje ruke, nemajući ni jezika ni 
stila, ovdje je istaknut kao najmoćniji naš prozaik iza Šenoe. Janko Bori- 
slavić je kritičaru snažni psihološki roman. U Noći je djelo uspjelije od 
Mrtvih Kapitala. Gjalski ,je prvi počeo da raspravlja sa viših gledišta 
socijalna pitanja, prvi je unio duboku psihološku analizu, te potaknuo razne 
filozofske probleme. On je naš prvi savremeni pisac, koji je ujedno evropski 
i svjetski“. Marjanović citira sasvim banalne refleksije iz njegovih novela i 
romana. Gjalski je najjači i najprostraniji talenat našega realizma“, ali 
odjedared su to isto i Kovačić i Kozarac. ,Ova dvojica (Kozarac i Gjalski) 
vode našu književnost, oni joj krče put u svijet i nemamo razloga, da 
jednoga predpostavljamo drugomu“. Dakle i Kozarac je pisac europski i 
svjetski. Marjanoviću kao da ne pada ni na kraj pameti, da bi Ant. Kovačić 
i Vojnović mogli dajbudi vrijednošću svojih djela biti sa mnogo većim pravom 
»pioniri“ i ,,reprezentanti“ od banalnog mislioca i još banalnijeg stiliste 
Gjalskoga. Ta sintetična kritika nema kritičnog ukusa i samostalnosti, jer 
prima za gotovo sve ocjene naše starije kritike, vrlo neestetične i nesavremene 
kritike Janka Iblera i Mil. Šrepela i drugih, koja je Gjalskoga i Kozarca 
precijenila, Vojnovića potcijenila, a Kumičića i Kovačića ignorovala. 

Ali Marjanović nije samo frazast i nesamostalan, nego i kontradiktoran 
na svakom koraku. ,,Baviti se dušom ne znači baviti se životom“ — veli na 
jednom mjestu, a na drugom: ,,Ni zemlja, ni vanjski čovjek nije glavno 
duša naša je glavno“. Duša i život su, prema tome, suprotni pojmovi. Duša 


24 HRVATSKA SMOTRA 


je glavno, ali ipak su najbolji pisci, čihajući, raščinjujući socijalne probleme 
i društvene ,,zadatke“. Kako vidite, ,,sintezi“ ne treba logike. 

Koliko je ta kritika pretencioznija, toliko je nesolidnija. Pod zvučnim, 
bombastnim naslovima zijevaju najvulgarnija opažanja i suvišne diskusije, 
često sasvim netačne i neumjesne. Čitajte samo VII. glavu : Uvjeti organičkog 
razvoja! Fraze, puste fraze! Cio članak je banalna, otrcaua metafora knji- 
ževnosti sa drvetom, svršavajući s literaturom i — piramidom. ,,Ako hoćemo 
graditi piramidu, moramo uvijek počimati kod svake nove stepenice od tla. 
Šta se ova više diže u visinu, to više joj moramo širiti podlogu“ 

A što je za najveću osudu, Marjanović piše o stvarima, koje pozna 
vrlo slabo ili — tek indirektno, po čuvenju. Zamjenjuje stil sa sadržajem. 
»Njegov je stil čas nalik na zrake sunca, a čas opet govori iz njega 
mračni Schopenhauer“. Modernizam shvata kao borbu proti — idealizmu! 
Za Vojnovića tvrdi, da ostade vjeran realizmu. Naprednjak Bertić mu je 
poetičniji Slavonac od Tordinca i Lovretića, Velikanovića da i ne spominjem ! 
Zagorci i Slavonci su mu poetičniji od Primoraca i Graničara, dakle od 
Mažuranića, Preradovića i Kranjčevića. Ne razumijem, što znači ovo mjesto : 

»Ostaše vjerni literarnoj formi i eto u tome leži tragika, zato sam i 
nazvao razvoj našega literarnoga realizma dramatičnim. Naši su pripovjedači 
napokon morali žrtvovati i svoj životni zadatak i svoj literarni realizam, 
povukav se od realnosti i baciv se u naručaj tatalizmu i pesimizmu. Ali ni 
to se nebi bilo moralo dogoditi, da nije bilo jednog vanjskog uzroka. Nekoji 
pisci bi mogli ipak i literarnom formom provesti radikalnu ataku, kao što 
su to učinili Byron, Schelley u Englezkoj, ruski pisci, te u novije doba 
Zola, pa Bjornson, Ibsen i drugi“. I t. d 

Ne stoji, dalje, da u našoj lirici iza Kranjčevića ,daje ton Nikolić“. Ne 
stoji, da je kritičar Jakša Čedomil ,odviše isticao principe Tainea i Lemaitrea“. 
Nije tačno, da u ruskoj pripovijesti ,nema plačljivosti ni sentimentalizma“, 
da je ,Ruse učinila svjetskima filozofska baza literature“ i da je ikad u 
Europi ,vladala ruska knjiga“. U Europi ima utjecaja samo ruski roman, taj 
utjecaj nije veći od francuskog, engleskog, skandinavskog, a možda i tali- 
janskog: ergo — u Europi ne vlada i nikad ne vladaše ruska knjiga. Nije 
istina, da je Flaubert naturalista kao Zola (str. 93). Nije istina, da duh proti- 
pozitivističan mora istodobno biti i duh antinaučan, jer je i skepsa naučna. 
Nije istina, da Huysmans i Bourget nisu baš tako ,naučni“, analitični kao 
sjevernjaci (Strindberg, Przybyszewski). Nije tačno, da su oci hrvatske mo- 
derne misli naročito Masaryk, Bahr i Brandes, i ponosimo se, što nije tako. 
Nije istina, da Novi Viek imadjaše manje osjećanja za jedinstven stil od 
»Moderne“, od anarhijske, babilonske ,Moderne“. Nije tačno, da je (bivši 
Marjanovićev redakcijski šef) Dežman 1897. ,stekao popularitet kao duhovit 
kritičar“, jer g. Dežman nije nikako duhovit, prem je možda kritičar Nije 
istina, da je kritičar Nove Nade, Ed. Rod, ,modernih“ načela naše ,Moderne“, 
jer je zadrt katolik. Nije istina, da je dr. Frank reprezentant ,prave političke 
reakcije i demagogije“ i da je ,zaštitnik kulturnog liberalizma lih iz političkih 

obzira“. Nije istina, da je Begović stihovima popularizovao renaisancu i da 
mu je »propaganda uspjela“. Niti mu je propaganda uspjela, niti je to mogla, 
jer je stilu u Knjizi Boccadoro najobičniji barok : Renesansa u opadanju, protu- 
reformacija, Gongova, gdjica. Scudćry, Pastor fido i Marija-Antoanetino 
muzenje trianonskih krava! Nije istina, da su se u hrvatskoj kritici isticali 
i gg. Hinković i Pasarić — iz tog prostog razloga, jer nisu kritičari. Nije 
istina, da je od 1902. ,analitičnost odviše slabila duhove“, jer analiza slabi 
samo one, koji nisu ,duhovi“* i jer analiza, u najgorem slučaju, oslabljuje 
samo energiju. Nije istina, da su ,svi napredniji elementi bliži obzorašima, 
a daleko od dogmatizma pravaških teorija“, jer su glavni obzoraši vitezovi 
sv. Grgura, jer je pravaštvo daleko slobodoumnije već po svom trovjerskom 
narodnom programu, koji je — kako tvrdi objektivni kritičar — i samog 
dra. Franka natjerao medju liberalce i napokon, jer ima i danas“ pravaških 
i »modernih elemenata“, n. pr. Tucić, Ogrizović, Vukelić, Andrijević i četa 
mladih, novih duhova. Marjanović karakteriše Starčevića kao legitimistu, kao 
da to u njegovo doba ne bijahu sve hrvatske stranke i kao da je odista 
Starome Kralj preči od Naroda. Nije tačno, da je modernistički pokret bolji 
u kritici — koju zastupa, zapamtimo, Milan Marjanović! — no u ,beletri- 
stičkim produktima“, bolji u lirici no u pripovijesti, bolji u pripovijesti no u 
drami i barem nam M. Marjanović sve to ničim ne dokazuje, i mi ne vjeru- 
jemo, da je od cijelog našeg modernizma najbolja kritika, gdje je opet — — — 

Nije, dalje, istina, da je ,psihološka kritika proučavala djela nekoga 
pisca za to, da otkrije njegovu dušu, da nam poda diagnozu (sic!) autora, 
a ne djela“. Nije istina, da je naša moderna kritika bila ,u većini slučajeva 
analitična, a po svom poslu redovito impresionistička“, i da toga radi nije 
uspjela, jer ne bijaše ,sintetična“* — kao kritike Milana Marjanovića! Nije 
tačno, da je Begovićeva lirika — poput Nazorove — znak ,zdravlja“, jer 
je upravo taj sentimentalni, idilski i pastirski genre maska i dekoracija, genre 
aleksandrijske i Augustove periode, genre pokvarenog XVIII. vijeka, poezija 
umornih, dekadentnih perioda. Lirika i poezija su Marjanoviću istovjetnosti : 
»Za to i nije u osamdesetim i u početku devetdesetih godina naša drama 
napredovala, ne samo onoliko koliko novela, ali niti približno onoliko ko. 
liko poezija“. Ovaj barbarski i barbirski tumač naših modernizama takodjer 
mjeri vrijednost djela rifom i kantarom, ne znajući, da su baš najpoznatiji 
moderniste negirali literarnu vrijednost dugačkim, velikim kupusarama i da 
su najbolji moderni umjetnici, n. pr. Nietzsche, najvoljeli baš kratak, ,frag- 
mentaran“ izraz. Nije, dalje, tačno, da je i Draženović ,,pod uplivom“ Flau- 
bertovim. Nije istina, da ,manje stvarce“ i crtice ,treba shvatiti tek kao 
znakove prelaznoga stadija, a nipošto kao novu, modernu umjetnost. U 
takovim se stvarima često nalazi mnogo umjetničke dispozicije, mnogo duha 
i opaža se dobra ruka, ali ne moraju za to da budu gotove umjetnine. Od 
sretne skice do djela još je dugačak i naporan put“. Dakle lirske pjesme 
(koje i nisu drugo, no fragmenti i crtice), pa skice, crtice Andersenove, 
Maupassantove, Turgenjevljeve, Počove, Bertrandove, Baudelaireove, Wildeove, 

Čehovljeve, Altenbergove i Lišće Fr. Mažuranića — sve je to mačji kašalj, 
mekinje, sve to nije djelo i umjetnina, jer nije debelo, teško, jer nije ,go- 
tovol“ | ovo konfuzno, nebulozno, zamagljeno i rabulističko mjesto mi je 
sasvim nerazumljivo : 

»Ako uočimo sve pojave novodobnoga našeg života opazit ćemo ova 
zanimiva fakta: u osamdesetim godinama se javlja u noveli svježi realizam 
i u formalnom i u sadržajnom pogledu. Istodobno je u poeziji u punom 
jeku radikalna ratoborna romantika, ista romantika, koja vlada i u političkom 
životu. Polovicom devedesetih godina prelazi realizam u modernizam, a isto- 
dobno i to istom sada, javlja se socialno politički realizam u javnom životu. 
Poezija istodobno postaje sentimentalno-simbolijskom. U ono prvo doba 
novela ide novim smjerom sama naprijed, mimo i protiv struje javnoga 
života i poezije, koji idu zajedno“. 

»U ovo drugo doba pako poezija i novela idu zajedno proti političkoj 
struji uz koju pristaje drama“. 

I to mi je zaglavak, rezultat, zaključak jedne naučne, ozbiljne i pozitivne 
studije ! 

Ali ko da poahvata sve netačnosti, lapsuse, kontradikcije i površnosti tih 
kompilacija! Pasarić tu ne figurira samo kao kritičar, nego i kao ,slobodo- 
uman urednik“. Corneille se redovno zove Corneil, a Bossuet Boussett. 
Mucha se jedini spominje kao ,,savršeni“ dekorativni slikar Europe. Moder- 
nizam srednješkolaca u Novoj Nadi je M. Marjanoviću ,psihološko-filozofski“, 
a ne zanimljivo gimnazijsko ,gombanje“. Ubrojivši i realiste-katolike Huys- 
mansa i Bourgeta medju ,idealiste“, evo kako definira idealizam: ,,Definirao 
Brunetiere kako mu drago svoj pojam idealizma, sama ta riječ će uvijek 
pobuditi kod publike pojam idealizma, kako smo ga vikli izvoditi iz djela 
uznosnih, plemenitih, vedrih, više manje didaktičnih i skladnih. Idealizam 
označuje stanovitu vrst spiritualističke, skladne sinteze, izrazuje i nešto 
uzorno, nešto pozitivno“. A što mu znači ovo beskonačno priklapanje: 
»Ova reakcija nije uznosila duhove izmedju sjeverne i jugozapadne, 
izmedju germanske i romanske reakcije, izmedju preporoda  subjektiv- 
nosti i preporoda idealizma, izmedju idealizma i ,romantike nerva“. Ta 
će razlika izbiti još očitije, ako uvažimo, da su na sjeveru u isto doba 
dominirali i djelovali, te čitavu ,modđernu“ baš karakterizovali skandinavski 
brojni individualiste, da je Ibsen potamnjivao idealistu Bjornsona, da je živ 
dojam okorjelog liberalca i ,slobodnog mislitelja“* Brandesa, da je antimo- 
ralista, stvaratelj ,Nadčovjeka“, protivnik Wagnera, Nietzsche, bio u znatnoj 
mjeri otac ,moderne“, da je ta moderna donijela koji put put više prinosa 
psihijatriji nego literaturi, da je i Wundtova ,psihologija bez duše“ ili psi- 
hofizička škola odgojila mnoge i mnoge od modernih. Sjeverna reakcija i 
ako je bila psihična, bila je do kraja analitična; spolni problem i u opće 
sensualizam igrali su u njoj veliku ulogu. Bila je prije skeptična nego li 
na formalno savršenstvo, bila je više destruktivna, nego li kostruktivna. A 
što je nada sve značajno, nije bila po svojoj naravi deduktivna. Nije bila 

naperena proti znanstvenom duhu i mišljenju, nego je dapače bila odraz 
nove faze, u koju je znanost stupila. 

Znanost je, kao što se danas vidi i uvidja, u ono doba pristupila su- 
stavno reviziji dotadanjih preuranjenih generalizacija. Ne samo da su razni 
učenjaci koregirali krive aplikacije darvinizma, pa i nekoje njegove teorije 
modificirali i popunjavali, nego se je mnogo poradilo na psihologiji ekspe- 
rimentalnoj, a ja bi ustvrdio, da je velik dio ,modernističke“ literature (u 
užem smislu uzete) nosio na sebi biljege neke ruke psihološke autoeksperi- 
mentacije. U socijologiji su se rušili svi nacionalistični i idealistični pojmovi 
o naravi ljudskoga društva, te su nauke o uplivima sugestije socijalne, o 
rasama i sličnome označivale neko udubljivanje u društvene probleme“. Itd. 

Govoreći o najnovijim našim književnim mizerijama, o klikama, kote- 
rijama i literarnim kaljužama, kritičar veli: ,Naglasivalo se, ali ne dovoljno, 
da se tu ne bori o pojedine smjerove, nego za slobodu, ali ni takova for 
mulacija situacije nije bila sasma točna i pomogla je još više općoj zbrki 
pojmova. Trebalo se boriti za valjanu i solidnu literaturu, proti lošoj i 
kržljavoj, za snažnu knjigu proti impotentnoj, za trijezan i iskren rad proti 
lakoumnom, hinjenom i površnom, moralo se govoriti o sposobnosti i ne- 
sposobnosti, o pameti i gluposti, a ne o modernosti i tradicionalnosti. Da 
se je tako radilo, bila bi se i metoda boja izmijenila i rezultati bili bi bolji, 
jer bi se bilo tako provelo barem ono, što je glavno, a to jest: pročišćenje 
i ispaljenje mnogih naših književnih rana; sigurnije bi se bio iskrčio sav 
onaj drač, što smeta u istinu valjanim i za život sposobnim ljudima, koje 
taj drač guši“. 

Tim riječima je M. Marjanović najbolje osudio tu svoju knjigu. On se 
tu ne bori za dobru proti lošoj literaturi, ne besjedi o sposobnosti i nespo- 
sobnosti, pameti i gluposti, temeljitosti i površnosti, naklapajući baš o 
»modernosti i tradicionalnosti“, ali tako, da nam je vrlo nejasno, što upravo 
smatra modernim, a što tradicionalnim. Kod njega počinje modernizam tek 
devedesetih godina, u vrijeme opće naše klonulosti i ,umiranja“. Prema tome 
su pisci prije te periode nemoderni, nisu moderniste, što li. U Kovačiću nije 
vidio (U Registraturi) prvog našeg simboliste, a Leskovar mu je prvi naš 
»moderni dekadent“ i mi ne znamo zašto, jer ne znamo, što kritičar zamišlja 
modernim i dekadentnim, i jer pojavu ,Moderne“ ne signališe pri pojavi 
prvih Leskovarovih radova. 

(Svršit će se.) 


A. G. MATOŠ 


ZA GAJENJE BIJOLOGIČKIH NAUKA 
U HRVATSKOJ" 


Opravdano živo zanimanje i oduševljenje za sve, što promiče bijolo- 
gijske nauke, opaža se već odavna kod svih ne samo evropejskih, nego i 
kod drugih kulturnih naroda izvan evropejske sfere. 

Nikakve im žrtve pri tom nisu prevelike: ni materijalne ni intelektualne. 
Kad već želimo mi Hrvati, da primamo od drugih naprednijih naroda poduke, 
nastojmo, da izabiremo samo ono, što je dobro, radeći oprezno i razumno, 
okoristivši se uvijek s tudjim uspjehom ili neuspjehom. 

Težnja je svih civilizovanih naroda, da način narodnjeg odgoja udese 
prema duhu vremena, a kako se danas mora, da u žestokoj životnoj utakmici 
osobito uvažava praktička strana svega nastojanja, to će tomu i takvomu 
odgoju vrlo mnogo doprinijeti tako znanstveno obradjivanje kako i popu- 
larizovanje bijologijskih nauka medju prirodnima uopće. Znanstveno valja 
istraživati polje bijologijskih nauka zato, jer smo se uvjerili, da zakone 
pojava i životne probleme nalazimo već davno riješene u prirodi samoj, 
samo se uvijek pita, gdje ih valja tražiti. Popularizovati pak tu znanost treba 
zato, te se širim krugovima naroda daje prigode, da ulazeći u narav prirode 
oplemenjuju srce, a zaoštruju um. 

Da se zadovolji gore postavljenim zadacima, valja se poslužiti raznim 
sredstvima. Medju takova spadaju svakako i instituti, gdje se s različitog 
gledišta promatraju živi organizmi. Takvi su zavodi: botanički vrtovi, zoolo- 
gički vrtovi, vivariji (voliere ili aviariji, terariji ili vivariji u užem smislu, 
slatkovodni i morski akvariji), te bijološke postaje. 

Ovdje sam nakan govoriti za osnutak hrvatske bijološke postaje u 
hrvatskom Primorju, za oveći javni slatkovodni i morski akvarij u Zagrebu, 
zatim mi je svrha probuditi u nas Hrvata smisao i ljubav za terarije i akvarije 
uopće, isporedjujući naše s prilikama kod drugih naroda, a istaći mi je i 
uzgojnu i praktičnu vrijednost bijologije u razvoju naroda. 





* Djelomično čitano na predavanju u mjesečnom sastanku hrvatskog nar. društva 
dne 16 svibnja 1907. 

Govoriti o vrijednosti prirodnih nauka za narodnu prosvjetu držim, da 
mi nije potrebno, dok nas svaki vidi i zna, da sa napretkom tih nauka 
usporedno teče i napredak naroda. Obradjivanjem se prirodnih nauka polaže 
temelj svakoj ljudskoj obrazovanosti i kulturi. 

Koliku pak moć u dizanju narodnog kulturnog napretka imadu u 


teoretički znanstvenom kao i praktički gospodarstvenom pogledu bijologijske 


nauke, kao jedan dio prirodnih uopće, kušat ću dalje u kratko pokazati. 


Moderna je bijologija* već danas debelo i krošnjasto, živo i plodo- 
nosno stablo. Ona obuhvata četiri opsežne nauke: protistiku, botaniku, 
zoologiju i antropologiju. 

Da ova četiri ogranka nemaju samo vrijednosti za teoretičara, nego i 
za praktičnjaka samo se po sebi razumije. Na nje je upućen osim bijologa 
i liječnik, socijolog, učitelj, psiholog, pravnik, političar, jezikoslovac, umjetnik, 
ekonom, trgovac i dr.; dakle gotovo svaki član ljudskoga zanimanja i društva. 
Svaki od ovih mora, da prema zahtjevima svojega zanimanja, posjeduje veće 
ili manje znanje iz bijologičkih nauka, ali svaki od tih stališa mora da ima 
jednaku i veliku sposobnost u opažanju pojava u sebi i izvan sebe. 

Da se te sposobnosti steku gajenjem prirodopisnih bijologičkih nauka, 
to svaki vjeruje, koji o tom razmišlja. 





Dr. L. Car**, govori u Hrvatskoj prvi ozbiljno o potrebi akvarija za 
znanost i opću narodnu obrazovanost. On doduše tu govori i o poteškoćama 
s akvarijama uopće, a o neuspjehu ovećeg akvarija, koji je pred više godina 
bio smješten u zagrebačkom zoologičkom muzeju, pa se poradi tehničkih 
poteškoća morao već iza nekoliko tjedana napustiti. Zatim govori o svojem 
neuspjehu s drugim morskim akvarijem, koga je sam konstruirao u istom 
muzeju. Taj je akvarij ,radio više mjeseci dan i noć“, ali je ovaj put radi 
neprilika sa životinjama (,nedovoljno svijetlo“) takodjer napušten. 

Iz svega ovoga ipak ne slijedi, te bismo kod prvih pokusa i neuspjeha 
imali sustati, a i primjeri nam kod drugih naroda toga ne preporučuju, 
kako ćemo se iz daljnjega moći osvjedočiti. Ne slijedi, da ne bismo mi u 
Hrvatskoj i pojedinci i zemlja mogli i s uspjehom držati raznovrsne vivarije, 
a to ne misli ni pomenuti pisac, jer završuje: ,Moja je želja, da se ovo ne 
smatra samo kao izvješće mojega akvarija i kao mali putokaz onima, koji 
bi bili možda htjeli slično što urediti, nego da se time svrati opća pozornost, 
navlastito nadležnih faktora, na akvarije, kao na jedno od najznatnijih po- 
magala koliko naučnoga rada, toliko opće narodne obrazovanosti. Poučniji 


* Neki postavljaju za nauku o životnim običajima bilina i životinja takodjer naziv 
»Vijologija“ (11 užem smislu), ali da se svakomu nesporazumu izbjegne, postavlja Haeckel 
za taj dio bijologije naziv ,oekologija“ ; Francuzi rabe ,ethologija“, a u Engleskoj i 
Sjevernoj Americi uvedoše ,bijonomija“ (»bionomics“). Mi ćemo se ovdje služiti 
posljednjim izrazom, jer nam se taj čini najprikladniji. 

** O uredjenju akvarija“ (Nastav. vjesnik, knj. II. sv. 3. 1904.). 


sam ks 





30 HRVATSKA SMOTRA 


Za oveće se akvarije hoće posebno mjesto i par ljudi, koji će nepre- 
stano oko toga brigu voditi. Ako se i kod nas uvidja potreba osnutka 
ovakovih instituta, što valjda nema sumnje, onda se neka pristupi što skorije 
k ostvarenju njihovu, makar u početku i u najčednijoj formi. Dr. Car 
svršava ovako: ,Uredjenje pak posve pristojnoga akvarija, kakav bi mogao 
biti i publici pristupan, ne bi (osim plaće za prostorije i za osoblje) na 
godinu stajao više od kakvih 200 for., a Zagreb je dosta velik, da bi se 
bar jedan dio te svote mogao isplatiti ulazninom“. A ja velim, hrvatsko 
naravoslovno društvo skupa s hrvatskim bijolozima je u prvome redu 
zvano, da prema zahtjevu same stvari udesi svoje djelovanje. Uz lijepi bota- 
nički vrt dobili bismo još jedno sredstvo, kojim bismo došli do većega 
prava, da se lovimo u kolo drugih naprednih naroda. 


Ako spomenemo još to, da je prof. Brusina* posvetio samo općenito 
nekoliko riječi za držanje akvarija kod nas, neka bude s toga dozvoljeno 
meni, da s više gledišta nešto opširnije o tom progovorim. 

Mi Hrvati imademo iz područja bijologije dosta pisanih i popularnih 
sastavaka, popularnih knjiga i znanstvenih radova, ali iz toga ne slijedi, da 
ih ne bi bilo više, boljih i samostalnijih, ta imademo u školama i izvan 
ove privatnih i javnih vivarija, te bijoloških zavoda za opažanja i pokuse. 
Smisao bi se za promatranje žive prirode odmah pridigao, a kakove se 
povoljne posljedice mogu iz vlastitoga opažanja da izviju za čitav narodni 
život, razabrat ćemo do konca ove rasprave. Meni je ovdje nemoguće po- 
dati potpunu sliku o napretku bijologičkih nauka, pa ni s obzirom na 
pomenute institute. Već su primjerice u Njemačkoj, Francuskoj, Engleskoj 
i dr. posebne čitave literature i mnogobrojna izvješća, koja se tiču takvih 
zavoda te udruženja, koja prve promiču. A i koliko su mi podaci pri ruci, 
bit će i ovo dosta, da se vidi, koliko uradiše drugdje i pojedinci i društva 
oko budjenja ljubavi za gajenje životinja i bilja. 

Najstarije i najveće danas društvo akvarijanaca i terarijanaca je ono u 
Berlinu, osnovano 1886., a 16. I. 1891. nadjenuše mu ime ,,Triton“.** Na 
ovo su slijedila druga udruženja: ,,Nypmphaea“ (Leipzig), ,,Humboldt“ i 
»salvinia“ (Hamburg), ,,/sis“ (Miinchen), ,,Wallisneria“ i ,,Hottonia“ (Mag- 
deburg), ,Nymphaea alba“, ,,Hertha“ (Berlin), ,,Aguarium“ (Gortlitz), ,,Lotus“ 
i ,Linnć“ (Hannover), ,,Sagittaria“ (Kolin n. Rh.) ,Hottonia“ (Darmstadt), 
»NVelumbo“ (Kottbus), ,,Heros“ (Niirnberg), ,, Wasserose“ (Dresden), ,,Lotus“ 
(Neurode), ,,Elodea“ (Berlin-Moabit), ,,Alisma“ (Aachen), ,,Zris“ (Frankfurt 
n. M.), ,Cvperus“ (Mainz), ,, Wasserstern“ (Augsburg), ,, Wasserrose“ (Elber- 
feld), , Daphnia“ (Halle n. S.). Osim ovih imade sličnih društava bez posebnog 
imena u Dortmundu, Berlinu, Stuttgartu, Annabregu, Krefeldu i dr. U New- 
Yorku je jedno takvo društvo pod imenom ,,Salamander“, a u Beču ,,Lofus“. 
Dakako, da su neka spomenuta društva iz početka brojila samo 10—15 


* »Dvije nove ribice i akvarij“ (Glasnik hrv. narav. društva god. X. 1898 /99.). 
** Premda je starije, ali manje poznato društvo ,Aquarium“ (Gotha). 

članova, pa se ipak ne raspadoše, nego marom i požrtvovnošću za društvo 
a oduševljenjem za svrhu mu, privukoše u svoje kolo novih sila, odanih 
tim poučno zabavnim sredstvima. U tim društvima ne vidimo samo bijologe 
po zanatu, nego su tu zastupani svi stališi. Što više: da probude što veći 
smisao, da potiču i promiču kultiviranje akvarija i terarija, da ih usavršuju, 
a da se pri tom ne zaboravi i na znanstvenu njihovu stranu, da se društva i 
članovi zajednički podupiru, da iskustvom stečene nazore izmjenjuju, u kratko: 
da se jedni drugima približuju, složiše se većina rečenih društava 1. 1. 1899. 
u jaki ,, Savez društava za akvarije i terarije“ u Leipzigu. To je sada eto 
čvrst organizam, pun životne snage, koji će plodonosno vegetirati, dok bude 
kulture. ,,Bičtter fir Aguarien und Terrarienkunde“, što od 1. Ill. 1890. 
već izlazi u Magdeburgu, proglasiše glasilom dotičnog ,Saveza“. 


A mi Hrvati? Mi još uvijek kolebamo kod ideja naših! U nas ima 
sposobnosti, a našlo bi se i novaca, pa uz slogu, energiju i ustrajnost na 
posao! Dakle što nije, može biti, jer sve do nas stoji! 

Ja pak ne gubeći nadu u uspjeh idem za korak dalje, da govoreći o 
našoj kulturnoj zadaći, probudjujem ujedno ljubav za nju, jer ,!' apettito 
viene mangiando“ | 





Kao što svaka stvar, tako i današnji veliki i savršeni akvariji imadu 
svoju povijest: početak i razvoj svoj. Dok su u prijašnje doba bili tek po 
koja porculanačna ili staklena posuda sa živim vodenim životinjama na stolu 
prirodoslovaca, danas su to zgrade s mnogo bassina i s najraznoličnijom 
tehničkom opremom. Dok je jedini posao starih prirodopisaca moglo biti 
promatranje gibanja, boja i oblika, te cjelokupnog načina života u organizama 
s prostim okom ili tek lupom, danas imademo po svijetu institute s bogatim 
bibliotekama, s obilnim savršenim tehničkim priborom i s iskusnim i spretnim 
pomoćnicima. Danas je tako nauka s akvarijima postala ozbiljna pomoćnica 
bijologije. 

Današnji se eksperimentalni bijolog, upućen na opažanja i pokuse sa 
živim bićima, mora služiti akvarijima baš tako, kao što se mora histolog 
s mikroskopom i mikrotomom. 


Dok je prije vivarij služio tek pojedincu u svrhe zabave i pouke s malom 
zadaćom, danas su to zavodi, rezultatima se kojih obilno okorišćuje znanost 
a unapredjuje industrija i trgovina. 

Za Kineze se znade, da su se već prije nekoliko vijekova bavili odgajanjem, 
oplemenjivanjem i križanjem životinja i bilina. Svoje su vivarije držali u tu 
svrhu u sobama i vrtovima. Prvi počeci porabe akvarija u Evropi padaju u 
doba, kada su prirodoslovci kao : Leeuwenhoek (1632.—1723.), Svammerdam 
(1637.—1680.), Rćaumur (1683.—1757.), Trembley (1700.—1784.), Schaffer 
(1818.—1790.), Johnston (1797.—1855.), Liebig (1803.—1873.) i dr. držali 
žive vodene životinje u različitim posudama, da ih mogu u svako doba 
promatrati. Za Rosel von Rosenhofa (1705.—1759.) se primjerice znade, da 

je držao u posudi žive vodozemce i vodene kukce, pa se i njega može 
ubrojiti medju akvarijance. 

1775. upozorio je Johann /ngenhousz, da su biline povodnice kadre 
pokvareni zrak stajaće vode u posudi pročistiti, a 1796. je pobliže razjasnio 
asimilaciju ugljikovog dvokisa u zelenim bilinskim djelovima. 

Ward je 1837. upozorio na izmjenu i ravnotežu plinova u vodi, ako 
biline i životinje zajedno u njoj živu. | Johnston je skoro u isto doba pravio 
u tom smislu slične pokuse, pa se ta dva Engleza imadu smatrati prvim 
ozbiljnim i pravim akvarijancima. 

Već god. 1850. priopćuje kemičar Rob. Warrington široj publici svoje 
prve pokuse u slatkovodnom akvariju, dok engleski prirodoslovac Philipp 
Henri Gosse prvi put 1853. rabi u literaturi ime ,,agquarium“ za posude sa 
živim ribama i vodenim biljem. 

Od Njemaca se spominje Emil Adolf Rossmćssler, koji je prvi 1856 
kušao buditi ljubav i razumijevanje za akvarije. 

I tako je to išlo dalje, pa danas vidimo po svim kulturnim zemljama, 
kako pojedinci i razne organizacije kao klubovi i društva gaje i unapredjuju 
tu lijepu nauku, 

(Nastavit će se.) 


GOSPODIN IZ DUPLJA 


Baš dugo je spavo gospodin, 
ko medvjed, u duplje kad sav se uvuče, 
da prdspava zimu, tek proljetno sunce ga prene 
u život. Al onda, kad postane — vruće. 


I njemu sad vele odasvud, 
da veliki on je patriot — dakako ne medvjed, 
već ovaj gospodin! — da iskreno ćuti za narod 
i bori se kako no lav ili druga životinja strašna, 
gdje scena politička vrlo je prašna . . . 


A prije? Hm — prehlade tad se je čuvo, 
da oporbe bude kandidat, 
da tumači narodu stanje, 
i ide mu rane izvidat ... 
Ta prehlada išla od — ,gore“ 
(te štrebera hvata se rada) ; 
E, Bože moj, ljudi smo, ljudi, 
a vlada je, naravski, vlada. 
Da šutnja pak vriedi i gomile zlate — 
to znate... 


Al čudo se veliko sbilo ; 
gospodin je prek noći posto demagog ; 
u redove prve se svrstao odmah 
i borio on se od jutra do večera dragog ! 
Što ljudi pak pričali o njem, 
da uzrok je tome pad vlade, 
gospodin bi prezirno rekao na to : 
Kol zlobnih li ljudi imade ! 


Ta on je od uvijek bio patriot 
i ljubio narod svoj — pa to svak znade! — 
tek puki je slučaj, baš slučaj to htio, 
da opet je i sad — kraj vlade... 


Z. VUKELIĆ 


KLEMENT CRNČIĆ 


Pisao sam o Crnčiću u ,Hrvatskom kolu“ i prilikom svake izložbe. 
Imenice kod jubilarne izložbe hrvatskoga družtva umjetnosti mogao sam . 
s radošću iztaknuti, da je Crnčić znatno uznapredovao. Matica je jednu njegovih 
pomorskih slika i u bojama reproducirala, Crnčić je dakle i našemu širemu 
obćinstvu dobro poznat umjetnik. Želimo ga prikazati u ovome svezku 
Smotre i s druge strane. 

Crnčić je izvrstan karikaturista, imenice mu vrlo dobro uspievaju por- 
tretne karikature. ,Hrvatska Smotra“ donosi u ovom svezku umjetnikov 
vlastiti portret. On je sebe prikazao kako u svojoj dugačkoj platnenoj haljini 
običava slikati. 1 glava na koncu ovih redaka je njegova karikatura. 

Karikatura, ako je dobra, odlikuje se tim, da osobito značajne crte kojega 
lica jako naglasi i pretjera. | u tomu je neka stalna umjetnost potrebna, jer 
previše pretjerana karikatura prestaje biti dobra. 

Ako se pitamo: gdje je tu granica, onda smo tim odmah zabasali u 
ono tamno polje duše, gdje se stvara estetski sud. To postajanje estetske 
milote ili nemilote isto se tako ne da opažati ni motriti, kao što se ne da 
ni razabrati čas, gdje san čovjeka svlada. 

Ovakova se pitanja dadu još najbolje prispodabljanjem zorno predočiti. 

Najbolji humoristički list na svietu bio je englezki ,Punch“, danas 
njegovim tragom ide magjarski ,Borszem Jank6“, dok je njemački ,Simpli- 
cissimus“ otvorio sasvim nove staze karikaturnom risanju. Francezki i talijanski 
karikaturiste ,Figara“, ,Le Cri de Paris-a“, ,Fischietta“, ,,Asina“ i ,,Pasquina“ 
zaostaju, jer prevršuju mjeru, do koje se smije pretjeravati. 

Crnčić sa svojim portretnim karikaturama stoji u redu najboljih karika- 
turista. Moramo žaliti što u nas ne može, da obstoji dobar humoristički 
list, u kojemu bi Crnčić sudjelovao. Takav bi se list zaista baš suradničtvom 
ovoga našega izvrstnoga umjetnika mogao dignuti u red najboljih karika- 
turnih listova. 

Samo lice Crnčićevo, kako ga je umjetnik narisao, pokazuje da on znade 
biti sarkastičan, ujedljiv i agresivan, ali sve to u formi, koja ne vriedja. 

Našemu članku pridodali smo portretnu študiju koju je Crnčić narisao 
ugljenom. Tehnička strana je savršeno dobra, crtež izgleda kao;dažje slikan 

a ne risan. Lahkoću sjene, što se tom tehnikom postići može, mehkoća crta, 
širina ploha, sve je vrlo dobro, ali nema u toj glavi onoga, što ima u kari- 
katuri. Nema naglašivanja osebnih karakterističnih obilježja u licu. 

Crnčić je nekoliko puta kušao portrete naslikati, ali nije uspio. To je 
upravo jedna psiholožka zagonetka. Umjetnik koji znade tako dobro kariki- 
rati, morao bi postati izvrstan portretista, jer je u njega ono glavno, što 
portretisti treba, a to jest: da vidi što je bitno u čovječjem licu, što izra- 
žava osebujnost. 

Čudno. Čim se Crnčić lati portretiranja, boće da postane solidan, pa 
slika sasvim obćenite oblike, dok su najbolji portreti, koji polaze sa istoga 
stanovišta, sa kojega ide karikaturista, a to je individualizovanje. 

Milo bi mi bilo, kad bi ovi redci potaknuli Crnčića, da pokuša s te strane 
doći do savršenstva i u portretiranju. On bi to mogao postići. 


KRŠNJAVI 





KONFERENCIJA MIRA U HAAGU“ 


U XIX. su se stoljeću mnogo odlučnije nego u prijašnja vremena javljala 
nastojanja koliko naroda toliko i država, da se održi mir, uklone vojne, 
rieše medjunarodni prepori mirnim načinom. Povjest nas uči, da čovječanstvo 
poslie velikih ratova uviek čezne za trajnim mirom, da narodi žele, kako se 
ratovi ne bi skoro ponovili sa svojim nerazdruživim porazima i okrutnostima. 
Budući da XIX. stoljeće bijaše svjedok tolikih mnogih i težkih ratova, to 
biva jasno, da se baš u to doba javljaju tim snažnija nastojanja naroda oko 
osiguranja mira, što bijahu veća zla, koja pratijahu ove ratove. Veliki razvitak 
civilisacije, koja je prodrla u XIX. stoljeću i u široke slojeve pučanstva, pro- 
izveo je nadalje posvuda spoznaju štetnosti ratova kao i uvjerenje, da sreća 
naroda ne stoji u djelima razaranja i pustošenja, već daleko više u mirnome 
radu, koji uzdiže čovječanstvo na viši stepen kulture. 

Obćena je vojena dužnost morala roditi odvratnošću naprama ratu radi 
straha o život gradjana u svim slojevima družtva. Ona je još rastla u.edenjem 
boljeg uružja, praha bez dima, one stratežke taktike, koja bez sumnje mora 
dovesti do bezbrojnih ratnih žrtava, do opustošenja tjelesnih dobara, do uništenja 
spomenika civilisacije, jednom rieči, do ogromnih poraza. | sam je način, 
kako se danas vode ratovi, morao umanjiti ratničke lovorike. Prije podavaše 
bitka prilike, da se pokaže lična hrabrost vojnikova. Danas se neprijateljske 
vojske još ni ne vide, a već hekatombe mrtvaca pokrivaju polje. Danas ne 
odlučuje hrabrost vojnika, već broj ratnih strojeva, koji iz svedj veće udalje- 
nosti zadavaju smrt i razor. Posljedica je tome, da sada više važi veličina 
vojske i kakvoća njezinog oružja, nego lična srčanost, hrabrost vojnika i 
genijalnost njihovih vodja. Sve su te prilike u zadnjim decenijima uvećale 
težnju naroda za mirom. Mnogobrojne literarne publikacije protiv rata, pe- 
riodička štampa posvećena miru, propagiranje ideje mira na parlamentarnoj 
tribini, govornici i na katedri morale su djelovati na mase i uvećati njihovu 
čežnju za trajnim mirom. 


. * Prenosimo ovu razpravicu sveuč. prof. dra. Gustava v. Roszkowski-a, što ju je 
napisao u uglednoj bečkoj reviji »Oesterreichische Rundschau“. Budući da sada zasieda 
druga konferencija, držimo da će ovi redci podati jasnu i preglednu sliku o svrsi i 
vriednosti haažke konferencije. 

Mnogobrojna družtva i lige sačinjavaju ovaj čas organizaciju prijatelja 
mira, a njihova je djelatnost jasno izražena različitim predlozima, koji se 
predlažu u svim zakonodavnim tielima, u podnescima, koji se predavaju vla- 
dama i zaključcima tako zvane interparlamentarne unije, što obuhvata čla- 
nove sviju parlamenata svieta, zauzetih za ideju mira. 

Sve više rastućem krugu prijatelja mira pripadahu kroz dugo vremena 
mnogi idealiste, u kojih bijaše više oduševljenja za ideju mira, nego pravog 
razsudjivanja, što je moguće provesti u postojećim odnosima država. Medju 
apoštolima ideje mira bilo je mnogo fanatika, koji su gojili čvrsto uvjerenje, 
kako je dovoljno samo htjeti — da se uklone ratovi i čovječanstvo podari 
vječnim mirom. Da se ta svrha postigne, predlagahu se različna sredstva : 
republika, universalna monarkija ili napokon udruženje evropskih država po 
uzoru Saveznih država sjeverne Amerike. Bilo je i umjerenijih želja. Mnogi 
su prijatelji mira htjeli, da se ne mienja političko ustrojstvo sadanjih država, 
ali da se stvori organ, koji bi omogućio i zajamčio uzdržanje mira. Takim 
se organom označivala neka medjunarodna vlada ili stalni sud za riešenje 
razdora medju državama. U svih je tih idealista bilo puno dobre vjere u 
njihove zablude i oni nisu vodili računa o tome, da li se njihovi predlozi 
spotiču o suverenost država te ne bi li ti predlozi, kad bi se jednom reali- 
zovali, podkopali eksistenciju i slobodu država ? 

Bez obzira na te različnosti u shvatanju načina, kako bi se mogao mir 
trajno učvrstiti, svi su prijatelji mira bili složni u tome, da bi njihove osnove 
istom tada stekle aktualnost, kad bi se njihovim nastojanjima oko mira pri- 
ključili vladari. 

U času, kad su vladali taki nazori, ruski je ministar Muravjev ubaviestio 
jednom notom države, e je namjera cara Nikole sazvati medjunarodnu kon- 
ferenciju za viećanje O učvršćenju mira i obustavi naoružavanja. 

Nota grofa Muravjeva od 24. kolovoza 1898. izvrstno karakterizuje težke 
terete, što ih državama naprćuje uzdržavanje velikih vojska. Ti su tereti mo- 
gući, da podkopaju blagostanje naroda i da odbiju duševne i tjelesne sile 
naroda od njihovih pravih cielji pa da ih upotrebe u neproduktivne svrhe. 
Stotine se milijuna upotrebljava za nabavljanje najnovijih strojeva za uništa- 
vanje, koji su, čini se, uslied tehničkih napredaka u kratko vrieme već nad- 
mašeni. Velike vojske, kakove su danas, za države su teret, koji se jedva može 
dalje snositi. 

Nitko se ne sumnja o izpravnosti tih izvodjenja : nu drugčije se imade 
s tvrdnjom grofa Muravjeva, e je sada podesan čas, da se stvori trajni mir. 
Ne treba nikakva državničkog pogleda, da se shvati, e je taj čas još daleko. 
Mnogobrojni priepori izmedju različnih država izčekuju svoje konačno riešenje. 
I ako dosad još nije buknuo veliki rat, premda države Evrope uztraju u 
oružju, nije se to jamačno dogodilo s razloga, što ne bi bilo povoda za to, 
već s toga, što nitko kraj neizrecivih posljedica velikog rata ne će da preuzme 
odgovornost, da je izazvao neprijateljstva. Razumljivo je s toga, da je nota 
ruske vlade u velike proizvela mnienje, da se svrha namjeravane koniferen- 

cije doduše ne može postići, ali da je u suprot toga poželjno, e bi se za- 
stupnici vlasti sastali, da konačno rieše barem druga važna pitanja, što se 
tiču medjunarodnih odnosa. 

Diplomatska se je konferencija sastala na 18. svibnja 1899. u Haagu. 
Već na 25. srpnja dovršila je ona svoje poslove, pa se je mogla osvrnuti 
na važne rezultate: zaključene su bile tri konferencije, tri deklaracije, jedna 
rezolucija i šest želja. 

Konferencije se ticahu proširenja ženevske konvencije glede pomorskog 
rata, kopnenog ratnog prava i medjunarodnih obraničnih sudova. Uslied po- 
tonjih, kako je poznato, uredjeno je u Haagu medjunarodno obranično su- 
dište, koje ima svoj medjunarodni ured i stalno upravno vieće. Želje, izražene 
na konferenciji u Haagu, odnose se na reviziju ženevske konvencije, na za- 
ključke budućih kongresa mira, na oružanje mornarice te na pretresanje 
pitanja, kako bi se imalo umanjiti naoružavanje i ratni budget. Rezolucijom 
se izriče, kako bi bilo u materijalnom i _ moralnom interesu čovječanstva 
vrlo poželjno, da se ograniče vojni izdatci. 

Podieljeno je mnienje o vriednosti zaključaka prve konferencije u Haagu. 
Jedni tvrde, da su od velike vriednosti, a drugi im poriču svaku važnost. 
istina će biti po svoj prilici po sriedi. Zaključci se konferencije karakterizuju 
time, što stoje na realnom tlu. Zaključeno je samo ono, što je praktično 
moguće i provedivo ; za to je odklonjen i predlog, da se ograniče vojni 
tereti, budući da se uvidjelo, kako su pod sadašnjim prilikama neprovedivi. 
Nu budući da je baš prihvat ovoga predloga sačinjavao glavnu svrhu saziva, 
to je razumljiva tvrdnja onih, koji nalaze neuspjeh u konferenciji. Po mojem 
je nazoru baš zasluga konferencije, što je nakon zrelog pretresanja pitanja o 
razoružanju odklonila ovaj predlog pa se zadovoljila spomenutom rezolucijom. 
Ona je nadalje prepustila vladama, da izvide, pod kojim je uvjetom moguće 
umanjenje ratnih tereta. Bez sumnje je osim toga zasluga konferencije, što 
je viećala o nekim vrlo važnim pitanjima i što ih je riešila. Proširenje že- 
nevske konvencije glede pomorskog rata bijaše zahtjev civilisacije. Kodifi- 
kacija ratnoga prava utvrdila je norme za taj važni dio narodnog prava pa 
znatno doprinosi k humanizaciji ratova. Napokon stalno obraničko sudište 
u mnogim će slučajevima spriečiti ratove. (Svršit će se). 

Kako je krasan proljetni dan u ovoj ravnoj okolici, koja sa svojim na 
riedko posijanim brežuljcima pruža dojam mira i sladke nebrige. Puno jutro 
sa svim onim žagorom i životom, što ga daje narav, kad se budi. Cvrkut 
se ptica ugodno izmienjuje i s dalekim dozivima orača na njivi i s nejasnim 
žamorom iz sela. Mirna je to harmonija, što godi i uhu i srdcu, pa u čo- 
vjeka pobudjuje smisao za život, pače i onu liepu radost životnu, posebni 
užitak za snove, za maštanje o budućem radu. 

Tako je barem osjećao Andrijević, da djeluje na njega i jutro i okolica. 
Njegov je korak po stazi, zarasloj slabom travom, siguran i miran. Miran je 
i on sam i zadovoljan. Upravo osjeća, kako ga iz nutrine kao zapljuskavaju 
valovi tihe sreće. Čini mu se, da nikad nije bio sam sa sobom tako zadovoljan, 
kao ovaj put. Kad godj u duši obnovi onaj hladni razstanak s Olgom, sve 
mu je oko srdca milije. Ta, to je bilo prvi put, što se pokazao junačkim i 
odlučnim i to — što je najteže — pred ženom, pače i uztrajao sve do 
kraja, sve dok nije vlak zaokrenuo i nestao s vida. 

| upravo djetinjski veseo s te svoje prve pobjede hrlio je Andrijević 
sve to življe i veselije onim drugim putem, što nije vodio od stanice k dvorcu, 
već onamo dolje u selo. Imala je da započne njegova misija, njegova davna 
i toliko put snivana želja: zaći medju narod. A koliko god je u njega tvrde 
volje za rad i ljubavi za te ljude, toliko ga na tom putu u mislima susreću 
one porugljive rieči, što su ih znali dobacivati njegovi napredni drugovi, 
kad se govorilo o narodu. O narodu i narodnoj ekonomiji pisati po tudjim 
brošurama to su umjeli, ali o tom, da 'reba narod buditi, govorili su posprdno, 
da je fraza. Tako su znali rušiti iluzije baš oni, koji nisu nikad na selu ni 
bili, a kamo li da su živjeli s narodom. 

— [ naivno vele, da je to: buditi narod, fantastično, frazerski i još 
koješta drugo. A ja ću im ipak pokazati, da je moguće i da je to zapravo 
početak realnoga rada. Narod je još jedini zdravi i pun života elemenat, na 

kom se ima dalje graditi, ali treba taj elemenat poznavati, njegovu snagu 
svoditi u pravu mjeru. 


I tu se Andrijević bolno sjeti, kako ga je život u gradu i naprednjačke 
veselice dovodio do toga, da je počeo u mamurluku ne samo sumnjati u 
svoje ideale, već ih pače smatrati naivnim utvarama mlade sanjarske duše. 
A ipak Andrijević nije imao nikad toliko unutarnje sreće, nikad toliko dušev- 
noga mira kao onda, kad je tako sanjao. Sav onaj kriticizam, što mu se 
naprednjačkim idejama narivavao, činio mu se kao nestašica stvaralačke 
snage, kao zastoj agilnosti, pa nije potrajalo dugo i taj se kriticizam stao 
malo po malo pretvarati u cinizam, u ruganje vlastitim idealima. To ga je 
naprednjačtvo dovelo do toga, da se stao stiditi svojih mladih sanja, a onda 
i rugati im se. Pače, kad je u svojim člancima najžešće navaljivao na Star- 
čevićance, onda je pomišljao na svoje mlade dane, na sebe: novim je, 
posudjenim oružjem pucao na stare liepe uspomene. Sam na sebe. 


Sve se to sad izmotavalo moćno u duši Andrijevićevoj Ovaj zrak seoske 
prirode i seoskoga jutra oživljavao je u njem stare zamrle klice. Ovdje se 
vraćao sam sebi i počeo opet prisluškivati onim tajnim glasovima duše, 
jednostavnim i bistriml, što ih je dosadanji njegov život ugušivao, ali ih nije 
ugušio, — glasovima, koji su se svi stapali u jednu: budi sin svoje zemlje i 
naroda svoga! Ona naobrazba, koja tu sviest ruši ili joj se ruga, nije prava, 
ona je tudjinska i umjetna, dok prava, obće ljudska naobrazba, ide za tim, 
da potanje i u najsitnija vlakanca izradi tu misao, što ju čovjeku nameće 
već sam njegov postanak, njegovo biće. 

Tako je mislio sam sobom Andrijević i primicao se selu. Susreo je tu 
jednoga bolje odjevena seljaka i zametnuo s njime razgovor. Iza običajnih 
pitanja o poslovima na polju prešli su brzo na pitanje o porezima i daćama, 
što ih mora narod plaćati, pošto je upravo taj seljak nosio novce obćini, 
da plati porez. Andrijević mu je sad stao razlagati, koliko našega novca ide 
preko Drave Magjarima i kako od toga nemaju Hrvati nikakve koristi. Go- 
vorio mu je, da smo tomu zapravo krivi sami mi, kad ne znamo kod izbora 
drugačije raditi. 

— Mi bismo, dragi prijatelju, — morali dobro paziti, koga šaljemo u 
sabor. Treba birati čovjeka, koji će se za narod zauzeti... 

— Ah, molim vas, gospodine, sve je to liepo, što vi govorite, ali ne 
će do toga nigda doći. Eto, što smo imali, kad smo pokojnoga Muića 
birali? Ništa. Sve kao i prije. Onaj prvašnji, što su mu govorili magjaron, 
barem nam je od vlade nekako izradio školu i ceste popravio, a ovaj ni to. 
Govorili su nam, da je sad nekakvo novo doba nastalo, da će biti sve bolje, 
a kad tamo sve pri starom. Još gore. 

 — Čekajte, prijatelju. Ne može se to najednom. Nova je vlada učinila bar 
pašovanju kraj. Više nije predstojnik i načelnik strah i trepet seljaku kao dosad. 

— To se vama čini, moj gospodine. Doduše: premjestili su nam sta- 
roga predstojnika, a i načelnika smo birali drugoga, ali opet sve je kao 

prije. Poreze, namete, prireze i kako se već svi ti vražji danci zovu, plaćamo 
kao i dosad... 
— To mora biti dragi prijatelju. 

— Znam ja, da mora, ali mora i ostati kod nas. To vi, koji se u knjigu 
razumijete, uredite, da ne ide naš novac Magjaru, već da ostane kod nas, 
onda ćemo biti s vama zadovoljni. 

— Pa to ćemo, ako Bog da i učiniti . . . 

— Ovi, što su srušili staru vladu, ti ne će, jer su i oni za nagodbu. 

— Al, hoće drugi. 

— Koji drugi ? 

— Starčevićanci. 

— E, ovi možebit. Al vaša stranka, ta nova, ne će, kako se meni čini 
i koliko ja po svojoj pameti mogu prosuditi. 

— Vi dobro sudite, prijatelju. 

— Ivi meni baš dajete pravo, gospodine ? 

— Da! 

— A ono onda, kad ste tu po selu — ja vas se sjećam — radili za 
pokojnoga Muića, onda kanda ste bili njegove stranke, 

— Jesam. Ali mi sve više vidimo, da ni ovako ne ćemo iz zla van. 
Mi ćemo svi morati jednom prihvatiti politiku Starčevićanaca. Nama već puca 
pred očima. 

— A to je meni odavna puknulo, vriedni moj gospodine i baš mi je 
drago, što ste i vi došli na moju. Da, znate, mi odsad ne ćemo drugoga 
birati nego samo Starčevićanca. Tu barem znamo, pri čem smo. 

— | dobro ćete učiniti. Drugačije se dandanas ne može. To moraju 
vidjeti svi. 

Tu su se razstali, jer se taj seljak žurio dalje. Andrijević se začudio, kako 
taj čovjek zdravo misli i poveselio se, kako će mu lagan posao biti u tom 
kotaru. Ta, on će im razviti svoj novi program u starčevićanskom duhu, a 
oni će ga prihvatiti. Tako će i preokret u njegovoj nutrini nadoći sam od sebe. 

No i razočaranja je doživio Andrijević. Ovaj seljak, što je s njim govorio 
bio je jedan od najobrazovanijih. Kod koliko drugih nije našao ni najobič- 
nijega shvaćanja! Mnogi su ga susretali s nepouzdanjem, s plahošću. Jedni 
nisu pravo ni znali, da su Hrvati, ili ako su znali, nisu smatrali potrebitim, 
da se to toliko iztiče. Većina ih se tužila na težko živovanje, na biedu, pa 
dolazili do zaključka, kako ne bi trebalo uobće nikakva poreza plaćati. 
Drugi su opet govorili, da je najbolje seliti u Ameriku: tamo se, govorili 
su, može dobro zaslužiti i slati novca kući, kako su to već mnogi učinili. 
Andrijević je imao dosta posla, dok ih je upoznao s najprvim početcima i 
dok ih je uvjerio, kako su na krivom putu. Sve svoje znanje, svu svoju 
govorničku vještinu upotriebio je na to, da im u pravom svjetlu prikaže 
njihovu zadaću i da im bar u glavnim crtama poda nacrt budućeg rada. 
Na pojedinim mjestima govorio je čitava povjestna, politička i gospodarstvena 
predavanja, a seljaci su ga s dosta zanimanja slušali. 

IVO CONTE VOJNOVIĆ, 
novi dramaturg hrvatskog kazališta 


U ,Hrvatskom Pravu“ od 22. lipnja na- 
pisao sam povodom imenovanja novoga 
dramaturga, sliedeće redke: 

»Zagrebačke su novine kroz više tjedana 
prigodom promjene u kazalištnoj upravi iz- 
nosile po više tuceta častnih imena naših 
literata aktivnih i pasivnih kao kandidate 
za stolicu dramaturžku, koju je bio dr. 
Andrić kroz 10 godina već prilično ugrijao 
i formirao točno prema svojoj dramaturžkoj 
tjelesnoj sadržini. Nu ide vrieme, nosi 
breme i Andrić ode, bacivši posliednji put 
pogled onamo, onamo, na Thaliju ... 

ežko se je bilo razstati, a es war so 
schon gewesen! Dokaz, da ni dramaturzi 
nisu vječni ! 

I što se dogodilo ? Ni jedan od toliko 
spominjanih dramaturžkih kandidata nije 
postao dramaturgom, premda se je svaki 
dan za drugoga govorilo i pisalo, da ima 
»najbolje šanse“, da je ,siguran“, da je 
i t d. Bilo se pače javljalo u novinstvu i 
nekih skroz novih imena, nepoznatih i u 
književnosti i javnom životu s člancima o 
kazalištu, ne bi li svratili na se pozornost 
Markova trga. 

Nu on je bio za sve to niem. 

I jednoga liepog dana opazila se po za- 
grebačkim ulicama figura, prikaza, malena, 
odebela, za ne reći okrugla, crvena ne samo 
nosa, podrezanih, dobrahno prosiedih br- 
kova, okretna i t. d. Odmah smo se sjetili, 
tko je taj gospodin, za pravo gospar. Vi- 
djeli smo ga na pozornici, gdje se je kla- 
njao baš tako, kako se klanja sad na ulici, 
kad sastane koju matronu, znanicu iz svojih 
mladjih dana (on naime nije više mlad!) 
Vidjeli smo ga na pozornici, pred zastorom, 
pred — ,Majkom Jugovića“. 

On je sam, glavom gospar [vo (zapravo 
Jovo) conte Vojnović, aristokrata duhom 
i grbom. 

rzo je bilo jasno, pošto je došao u 
Zagreb, baš u čas, kad se radilo o ime- 
novanju novoga dramaturga. 


Njemu je Markov trg progovorio, pače 
više — dao mu dekret za dramaturga. 
Iznenada. Preko noći. 

I onda smo se svi u čudu pitali — makar 
je bilo prekasno — je li moguće, da u tom 
velikom kulturnom središtu, srdcu hrvatske 
knjige i prosvjete, u žarištu kritike i kako 
se to već sve veli, u Zagrebu, nije bilo 
sposobnog čovjeka, da nasliedi dra. An- 
drića u hrvatskom kazalištu ? Zar je samo 
majstor s mora podesan, da bude drama- 
turgom? Kako rekoh, kasno je sad stav- 
ljati na ledja grofa Vojnovića upitnike, on 
ima svoj dekret u žepu. 

Ali sad dolazi jedna mala kvačica. Po- 

ovara se naime, da je Ivo conte Vojnović 
imenovan dramaturgom s nekakim ,pro- 
širenim djelokrugom“, da je nadalje sklopio 
ugovor na 5 godina, pod uvjetom, da onda 

ostane intendantom. Je li doslovno tako 
istina, ne znam, ali je po pripoviedanju te 
po izvoru, odkale dolazi tako pripoviedanje, 
vjerovatno. To mi potvrdjuje pače i ,Agra- 
mer Tagblatt“ od prošle subote, koji, po- 
zdravljajući novog dramaturga i kujući ga 
u zviezde, veli: ,Der Name Vojnović wird 
auch unserem National-theater neuen Gianz 
verleihen und es kann keinen Zveifel 
unterliegen, dass das erste Kulturinstitut 
des Landes unter dem neuen Dramaturgen 
bald wieder_ die H&he erklommen haben 
wird, auf der es sich zur Zeit Miletić 
befand“. 

Time se hoće kazati, da će sada pod 
dramaturgom Vojnovićem dostići naše kaza- 
lište onu visinu, na kojoj stajaše za inten- 
danta Miletića. Dakle? Dramaturg conte 
Vojnović imat će vlast i djelokrug inten- 
danta, bit će na čelu kazališta. 

A Fijan? 

Andriju Fijana, po zasluzi i sposobno- 
stima imenovanog upravitelja, dakle inten- 
danta hrvatskog kazališta, čini se, kao da 
se hoće potisnuti. Izgledje, da će livo 
conte Vojnović kao dramaturg upravljati 
kazalištem, a intendant Fijan, da će biti 
neki artistički ravnatelj, podvrgnut novom 
dramaturgu, što li. 

Ako se to obistini, toga naša javnost ne 
smije dopustiti. Neka oprosti gosp. grof 
Voinovich, ali naše je kazalište uzko ve- 
zano s imenom Andrije Fijana, dok s nje- 
govim nije. Uz Mandrovića Fijan je povjest 

rvatskoga kazališta kroz decenije. Za to 
valja paziti, da ne izgubimo Fijana kao 
upravitelja kazališta, kad smo ga eto već 
izgubili kao glumca. 

aše novinstvo ne bi smjelo, poput 
» Tagblatta“ pred imenom conta Vojnovića 
zaboraviti na Fijana, grofa naše dramatske 
umjetnosti. Fijan se drugi ne radja tako 
skoro, a majstora s mora ima još. Eto na 
pr. već jedva čeka Milan Begović... 

Na koncu još jednu. Gosp Ivo conte 
Vojnović bio je dosele kot. poglavar u 
Supetru na Braču u Dalmaciji. Naše služ- 
bene ili mnogobrojne poluslužbene novine 
mogle bi nam javiti i to, je li se g. Voj- 
nović zahvalio na službi u Dalmaciji ili je 
umirovljen, što li. Kad se naime sbivaju 
promjene u kazalištnoj upravi, onda javnost 
zanimaju i takve sitnice . . .“ 


* *+ & 


Budući da na ove izvode nije nitko, pa 
ni sam dramaturg, nigdje sve dosad u jav- 
nosti odgovorio, to odatle zaključujem 

1. da je conte Vojnović imenovan dra- 
maturgom ,s proširenim djelokrugom“, 

2. da je ,sklopio ugovor na 5 godina, pod 
uvjetom, da onda postane intendantom“, 

. da će dramaturg conte Vojnović ,imati 
vlast i djelokrug intendanta“, da će ,biti 
na čelu kazališta“ i napokon 

4. ne zna se još ni danas, ,je li se g. 
Vojnović zahvalio na službi u Dalmaciji 
ili je umirovljen, što li“. Ne zna se uobće 
zašto je ostavio liepo mjesto kotarsko 
poglavara i prihvatio se — kazalištni 
dasaka. a 

Ovo su sve vrlo zanimive pojave i pitanja, 
pa i u ovo sparno političko doba. 


Pa 


MODERNI DVOBOJI 


Dok s jedne strane izlaze svedj nova 
izdanja Bolgarova i inih kodeksa časti, 
s druge strane postoji već i literatura, stva- 
raju se lige proti dvoboju. | ako te lige 
stiču sve više pristaša, čini se da i sam 
dvoboj — ta romantična, srednjevječna 
karikatura — zahvata sve veći i veći mah. 

Čudno je doista, da danas, gdje čestita 
ospodja Bertha Suttner kliče: ,Die Wai- 
en niederi*, gdje u Haagu vieća medju- 
narodna konferencija za svjetski mir i 
gdje vlada gotovo jedan glas proti rato- 
vima — da se ti isti propagatori ideje 
svjetskoga mira, biju ,do posvemašnje ne- 
sposobnosti“, ako im slučajno na šetnji 
nije netko rekao glasno ,pardon“, dotak- 
nuvši se slučajno ruba njihova kaputa! 


U tome stoji sva karikatura, sva smu- 
šenost, sva uspomena na srednjevječne 
vitezove. 

Na žalost i u nas se, osobito u najno- 
vije doba, u velike razmahao ovaj šport. 
Kao i lawn-tennis ili ,batto“. Mnogo ko- 
ristnije bi bilo, da se ono vrieme, što se 
potrati za oblietavanje i traženje ,,svje- 
doka“, držanje sjednica, pisanje zapisnika, 
iztraživanje je li taj i taj protivnik ,satis- 
faktionsfahig“ ili nije, ima li koju ,nerie- 
šenu affairu“, pa onda za traženje sgodnog 
mjesta za dvoboj, fijakera, liečnika, poslie 
dvoboja obligatno ,izmirenje“, pijača, šam- 
pus — mnogo bi koristnije bilo, velju, da 
se to vrieme upotrebi za čitanje koje dobre 
knjige ili bar za — šetnju (što koristi 
zdravlju |) 

E, al što ćete, moda je moda, a dvoboj 
zahtieva današnje moderno družtvo, da se 
opere povriedjena čast! Argumenti! 

U bečkoj ,Arbeiter-Zeitung“ izašao je 
nedavno iz vojničkih krugova vrlo intere- 
santan članak povodom dvoboja Ertel- 
Wernik, dvojice nadporučnika u Tridentu, 
gdje je Ertel poginuo. Ubodom u srdce bilo 
je — časti zadovoljeno! | 

Opravdavaju neki dvoboj time — veli se 
medju inim u tom članku — što da je ovaj 
ili onaj vrlo strastven, pa je u strasti kadar 
počiniti i najveću nesmotrenost Dobro. 
Ali strast se rodi u momentu, a dvoboj se 
bije tek drugi, treći ili tko zna koji dan 
poslie te strasti! Tu se ne može reći, da 
je strast nadvladala razum, pogotovo, kad 
se za dvoboj sve točno do u sitnice pri- 
pravlja, razpravi, zaključi, kad se navaljuje 
na komandu! 

Da, ali što da čovjek čini ? Ta ne možeš 
da uvredu ostaviš samo tako na sebi, bez 
zadovoljštine! 

Eto na to odgovora: Ljudi odgoja i obra- 
zovanosti uobće se ne vriedjaju. Ne stoji 
odgoj u tome, da se za svaku , pa i naj- 
neznatniju uvredu traži zadovoljština oru- 
žjem u ruci, već u tome, da uobće ne na- 
neseš nikakve uviede. To je znak obra- 
zovana čovjeka. . 

Pa kad pada ta tolika osjetljivost ? Obično 
tek poslie dobrahno uništenog kvantuma 
alkohola, poslie ponoći, iza bratimstva i 
»bilikuma“! Tako Ha bilo i u gore pome- 
nutom slućaju Ertel-Wernik. Pomislite samo, 
zašto je Wernik izgubio život u ovo mirno 
doba: FML Schemua vodio je pitomce 
sborne častničke škole na putovanju u 
svrhu vježbe, koji se put dovršio u Tridentu. 
Tu bi častnici običavali svako veče sjedjeti 
u gostionici i zabavljati se. Za promjenu 
dobacit će jedne večeri Wernik svome drugu 
— koji je bio amateur-fotograf — u šali 
rieči: Du schabiger Photograph|“ I doista, 
čovjek koji išto drži do svoje časti, ne 
smije dozvoliti, da ga se tako grozno vriedja 
Svog neprijatelja valja 

ru 


o — ponoći! Čast 
gi dan, na ko- 


s mjesta fordrovati! 


-_— 

;mandu: ,Los!“, a koji čas za tim pade 


nadporučnik Ertel probodena srdca na tie, 


.dobivši tako — zadovoljštinu! 


Ta u kojem doba živemo?, pita pisac 


«rečenog članka. Zar u doba, kad su se 
vodile parnice proti vješticama, gdje se 


dva čovjeka sbog jedne gluposti ,po svim 
pravilima umjetnosti“, uz sudjelovanje tako 
reći službenih svjedoka, ubijaju? Ubijaju 
s takim ravnodušjem, kao da je šetnja iz 
života u smrt nešto tako nedužno, kao 


.n. pr. šetnja po korsu. 


A čitava bi se ta strašna uvreda“ mogla 
izravnati s dvie tri rieči izprike: ,Vidiš, ja 
sam se samo našalio...“ Ali dakako — 


čast toga ne da, ona hoće krvi, smrti, jer 


istom s krvlju i sa smrću oprana je čast! 
Dvoboj je anakronizam, znak je naza- 
dovanja kulture, pa u XX. stoljeću! Gotovo 

nepojm jivo: . 
o našem je kaznenom zakonu dvoboj 


.kažnjiv kao zločin, a zašto da se baš ko 


toga zločina nastoji izbjeći zakonu, kazni, 
tamnici? Ako sirotan ukrade negdje fo- 
rintu, da kupi kruha ili kake cipele kod 
staretinara, biva kažnjen, a zašto da je slo- 
bodno nekome  osakatiti drugoga bez 
kazne? Zašto to slavno družtvo onaj prvi 
delikat progoni i nad njim se sgraža, a 
ovaj drugi, daleko teži, zaštićuje ? 
ašto : 

BASNE 
Napisao Jan Lemanjski 


UVOD 


Od onoga vremena, kad su nastale basne, 
životinje, sklone čitanju i dobrotvornim 
auplivima književnosti, promijeniše sto šta 
u svojoj naravi. U ,Basnama“, koje slijede, 
o takvim je samo poboljšanim životinjama 
govor. 


GAVRAN I LISICA 


Držeći u kljunu komad sira sjedjaše 
Gavran na grani. To opazi Lisica i reče: 
»Čula sam, da si izvrstan tenorista i da je 
to u vas porodično. Zapjevaj, molim te!“ 
— Gavran najprije pojede sir, a zatim će: 
»Imaš li mladju sestru? Što? Dodji dakle 
Sutra s njom u to doba, na to mjesto, pa 
ću vam reći, da volite obje šalu zbijati. 
Znaš već, da sam ja baš onaj isti gavran, 
kojeg je već rak učinio frulom slavnih pre- 
daka. Malo accepto stultus accipit — po- 
znato ti. Čitah i napokon, ili je koristiti se 
ili ne. Vidim, da je u tebi još mnogo stare 
naivnosti, ma da si lisica. S Bogom.“ | 

eti 


GAVRAN I ORAO 


Vidjevši Gavran, kako orao leti nebu 
pod oblake s ovnom u pandžama, reče: 
«Dobro, da sam gavran : bar se ne namučim.“ 


VUK I JANJE 


Janje je pilo iz potoka; a spazivši, da se 
iz daleka približuje vuk, nagne u biieg. 
Vuk trči brže od janjeta, radi tog je i lako 
dostigao janje i požderao ga. 


ZAHVALNI LAV 
(Leo generosus) 


Lovac, susretnuvši ranjenog u šapu lava, 
zapita ga, što ga boli. ,Ta nešto mi se 
uvuklo u šapu, no deder pogledaj“. Lovac 
pogleda, isčupa trn iz rane, povije ranu i 
zadovoljan svojom nježnosti veselim se 
srcem htjede udaljiti. Ali životinja zavikne: 
»Cekaj, ne gori ti kuća“. To rekavši, udari 
lovca zdravom šapom i ubivši pojede ga 
slasno, jer bijaše baš gladan. 


LAV I KOMARAC 


Komarac razgnjevljen na lava, što je taj 
veći od njega, pozove ga na dvoboj. izaziv 
bje primljen — s pravim začudjenjem | 
znatiželjnošću, ali primljen. Komarac za- 
trubi na navalu i stade piti krv lavu iz 
nosa. Lav počeka, dok se kržljavi kukčić 
napio do_mile volje i nabrekao pao na 
zemlju. Tada ga rubom nokta zgnječi i 
vrati se kući. 


GOLUB | PČELICA 


Videći srebropernati golub pčelicu, gdje 
tone, spusti se i izvuče ju za krilašce na 
obalu. Spasivši pčelicu od smrti, stade raz- 
mišljavati, kakvu će nagradu dobiti. A jer 
se ničemu osim medu od pčelice ne mo- 
goše nadati, pojede ju i za kratko vrijeme 
i sam za kaznu ugine u tir au pigeon. 


TKO SLAŽE JEDNOM, SLAGAT ĆE | 
DRUGI PUT , 


Mali Tomo pasao ovce. Htijući jednom 
našaliti se sa starijima, dotrči u selo vičući, 
da vuk ždere ovce Stariji naoružani tolja- 
gama i vilama otrče, a ne našavši vuka i 
zatekavši ovce u najljepšem zdravlju, uvi- 
dješe, da su nasamareni. Zato na mrtvo 
ime izlemaše Tomu. Drugi put bojaše se 
šale zbijati sa starijima. A danas je veoma 
ozbiljan i velik momak Tomo, te se šali 
samo sa mladjima. 


MLINAR, SIN MU I MAGARAC 


Mlinar je sa svojim sinom vodio magarca 
na prodaju. Ali nije htio, da jašući na živo- 
tinji, ju umara; a sinu bijaše milije trčati 
po jarcima, da koji put uzbere kakav 
cvijet ili da se nabaci kamenom za pticom 
i očito promaši. Tako idući sretnu gomilu 
badavadžija, koji zavikaše: ,Gle, gle, — 
tri magarca idu“. Mlinar ih pogleda, pre- 
broji i reče: ,Vas je više“. | odoše dalje. 

PUSTINJAK | MEDVJED 


Pustinjak se sprijatelji s medvjedom 
tako, da su već doista nerazdruživi bili 
Jednoga dana spavaše pustinjak, a po licu 
mu hodaše muha. Vidjevši to medvjed, 
tjeraše ju tako dugo, dok se pustinjak 
nije probudio. A kad se probudio, poraz- 
govoriše se o ovom i onom. Medvjedu 
nije ni na pamet palo, da spomene tu 
zgodu. | do dana današnjeg pustinjak ne zna, 
kako mu je medvjed život spasio. 


Preveo s poljskog Miroslav Sakač 
o 


OCTAVE MIRBEAU 
K njegovoj crtici ,Tatou“ 

O Mirbeau-u je lanjske kazalištne saisone 
naša kritika obširnije pisala povodom nje- 
gove karakterne komedije ,Les affaires 
sont les affaires“ (Posao je posao). Tom 
je prigodom i naš Vanja u ,Smotri“ rekao 
svoju. Svrha ovih redaka bit će tek ta, da 
se u nekoliko poteza prikaže život i rad 
te glavnija djela Octava Mirbeau-a. 

ctave se Mirbeau rodio 16. veljače god. 
1848. u Trćvičres-u (Calvados). God. 1872. 
stupio je u uredničtvo bonapartističkog 
lista ,L' Ordre“, gdje se je iztakao kao 
vješt i okretan pisac, koliko na polju poli- 
tičkom, toliko i na polju umjetničke kri- 
tike. 1875. postao je podprefekt St. Girona, 
nu preživjevši burne dane, dade svoju 
ostavku nakon pobjede republikanaca g 

Od te se je godine Mirbeau posvema 
posvetio književnosti, za koju je od rane 
mladosti osjećao poziv. I doista ubrzo je 
stekao medju literarnim svietom ime du- 
hovita i ujedljiva kroničara, više puta i 
zlobna. Radio je u ,Figaru“, koji je od- 
njihao u svojim stupcima mnoge velike 
francezke spisatelje i publiciste. Nu g 1882. 
morao je izstupiti iz redakcije hvala svome 
peru. Napisao je kozeriju, feuilleton protiv 
glumačkoga zvanja. Upaljivije bombe nije 
mogao Mirbeau baciti u javnost, no što je 
učinio tim svojim pisanjem. Bomba je pala 
i onako u veđ sam po sebi upaljiv objekt: 

lumački stališ. Sve se diglo na Octava 

irbeau-a, napadalo ga, držali se meetingi 
protiv njega s rezolucijom punom ogor- 
čenja, pače morao se i pobiti s pjevačem 
i potonjim ravnateljem kazališta Guil- 
hardom. 

Sve je to potaklo Mirbeau-a, te je slie- 
deće godine osnovao svoj vlastiti tjednik 
»Les Grimases“, koji je oblikom oponašao 
Rochefortovu ,Lanterne“. U tom je svom 
istu žestoko uzeo napadati oportuniste, 
što je opet dovelo do dvoboja s tadanjim 
zastupnikom Etienne-om. 

God. 1884. prekida Mirbeau život u do- 
movini i polazi na daleka putovanja, a 


sliedeće je godine izašao, jedva zapažen, 
njegov prvi roman ,Jean Marcellin“. Tek 
»-ettres de la Chaumičre“ (1886.) digoše 
mu ime i osjeguraše mjesto u francezkoj 
knjizi. To su male novele iz seoskog ži- 
vota njegove normadijske domaje, a odli- 
kuju se nekim većinom melankoličnim cr- 
tanjem prirode, ali punim ,,stimmunga“. 

Poslie ove knjige zaredaše romani ,La 
calvaire“ iste god, ,L' Abb€ Jules“ i ,La 
famille_ Carmettes“ g. 1888. .S€bastien 
Roch“ (1890), oštra satira protiv jezuvitskih 
škola, zatim sliedi pripoviest o kinezkim 
grozotama ,Le jardin des supplices“ (1899.), 
onda vrlo smjeli, — nu i vrlo uspjeli roman 
iz pariskog života ,Les Mćmoires d' une 
femme de chambre“ (1901.) i ,Les vingt- 
et-un jours d' un neurasth€nigque“ (1902.). 
Majstor je Mirbeau i u manjim crticama, 
kako pokazuje i ,Tatou“. 

Na pozornicu je Mirbeau prvi put stupio 
dramom ,Les mauvais bergers“ (1897.), u 
kojoj se je vrlo spretno ugledao u Haupt- 
mannove ,Tkalce“. Poslie je napisao vrlo 
duhovitu aktovku ,Le portfeuille“ (1902.), 
a sliedeće godine gore pomenutu kome- 
diju ,Les affaires sont les affaires“, koja je 
polučila velik uspjeh u Com€die Francaise. 
Osim toga je Mirbeau izdao još šest manjih 
igrokaza u jednom svezku pod nadpisom 
.Farces et moralit€s“ (1904.). 

Kao kritičar u umjetnosti borio se je za 
impresionisam. 

odina devetdesetih približio se je anar- 
kistima, te je suradjivao u ,R€volte-i“ i u 
»En dehors-u“, nu nakon umorstva pred- 
sjednika _Carnota, ostavio je anarkiste i 
njihove listove. . 

Ne valja zaboraviti, da je i Octave_Mir- 
beau bio medju onima, koji su se uz Emila 
Zolu velikom energijom borili za neduž- 
nost kapetana Dreyiusa. Mirbeau živi na 
svom imanju kraj Poissy-a (Seine-et-Oise), 
sa ženom, nekadanjom glumicom Alice 
Regnault, koja je 1886 napisala roman 
»Mademoiselle Pomme“. 


Pa 


PATER NOSTER! 


Otče naš, koji si na nebesima, daj mi 
da ljubim otačbinu više no sama sebe... 
a slobodu više no otačbinu. 

. Jer otačbina bez slobode nije drugo no 
jama, koja je izkopana da primi lješine 
naroda, te nije ni zavriedio da se rodi. 

. Ne prosim te, da učiniš da ljubim kriepost 
jer tko nije kriepostan, ne može ljubiti ni 
otačbine ni slobode. 

. Daj mi zatim, Gospode, da ljubim otca 
i majku, ne samo s toga, što mi oni po- 
daše život, već i s toga, da me uče živiti 
slobodnim na zemlji, koju si Ti stvorio. 

Daj, da moji roditelji budu dugo uz mene 
na ovoj smrtnoj stazi... i jer je narav" 


BILJEŽKE HRVATSKE SMOTRE S! 


udesila, da u pravilu sinovi prežive rodi- 
telje, daj da zaspu tiho, što je moguće 
stariji, kao umoreni putnik pod makljenima 
kroz čije lišće piri večernji lahor. 

Daj mi da ljubim ženu, koja da bude 
slična mojoj majci; i daj mi djece, u kojoj 
da se ponovi sladki i mili lik otca moga. 

Kad, ne dao Bog, moja otačbina ne bi 
bila slobodna; tad, Gospode, sjeti me, da 
zasužnjeni orao ne radja orliće u okovima. 

Daj mi, jošter srce, koje bi, dostajuć za 
ova čuvstva, obljubilo i sve ljude, koji 
znadu bratski ljubiti. 

A. napokon: blagoslovi, Gospode, rad 
mojih ruku, i daj da pošteno obilje oraji 
moju kuću... Jer siromaštvo šapće siro- 
maku kukavne savjete, i jer oskudan ne 
može drugačije no podašnošću rieči pripo- 
moći biedi. 

Tako budi...* 

Talijanski napisao F. D. Guerrazzi 


Pa 


POLITIČKO IVERJE 


Usred zapare ljetne Hrvatska je dobila 
novoga ,glavara zemlje“, kako je nazvao 
Ante Starčević nagodbene banove. Grof 
Pejačević je otišao u Karlove Vari, da opere 
sa sebe političku prašinu i da zaboravi na 
onu staru ,Undank ist der Welt der Lohn“, 
a Aleksander pl. Rakodczay, uz 40% C u 
sjen, preuzima vladu. 

»Žalostno je, da hrvatski ban mora od- 
stupiti zbog jedne zakonske osnove ma- 
gjarskog ministra trgovine!“ Tako se jadao 
grof Pejačević jednom žurnalisti drugi dan 
nakon svoje ostavke. Ova bi rečenica mo- 
rala biti uklesana na banskoj palači, na 
Markovom trgu i sjećati sve nagodbene 
banove, da nad njihovom glavom ne visi 
samo jedan Damoklov mač. Jedan magjar- 
ski ministar predsjednik na sramotu pro- 
svietljena vieka predlaže hrvatskoga bana, 
na imenovanje, a ban pada radi drugog 
magjarskog ministra Ban je puki pristav, 
pisar, pače više — on je sluga magjarskoga 
ministarstva trgovine. 

I za to je ljetovanje aktivnog i pensio- 
niranog glavara Hrvatske prilično jednako: 


.* Donašamo u hrvatskom prevodu ovu 
pjesničku i otačbeničku molitvu, koju je 
napisao veliki pisac i otačbenik talijanski 
F. D. Guerrazzi. Napisao ju je u tamnici 
na otoku Elbi, zamoljen od starog patrijote 
iz Livorna, koji je htio da njegov sin spoji 
u molitvi Boga i otačbinu. Dao Bog, da 
bi i hrvatski roditelji i svojoj djeci usadili 
u dušu ovu molitvu, pak ih naučili, da se 
ranim jutrom i kasnim mrakom sjete ne 
samo Boga već i otačbine. Sada osobito 
treba, da već u mladim godinama odgojimo 
djecu ne samo da budu dobri vjernici, već 
i žarki otačbenici! 


jednoga su Magjari odpustili, a drugoga će 
odpustiti, kad se njima prohtije. 

jećam se doba plemenitoga Rakodczaya, 
kad je 1895. predsiedao sudbenoj razpravi 
radi spaljene magjarske zastave. Bio je 
despota, satrap, inkvisitor, Alba, Neron, 
Magjar. Gušio je svaku našu rieč, sto smo 
je izustili u svoju obranu. Gazio je naj- 
svetije pravo obtuženika: obranu pred 
sudom | Al je za to branio magjarsku za- 
stavu oduševljeno, žarko, oko mu se znalo 
za'skriti, kad bi kome od nas oduzeo rieč, 
da obrani svoju zastavu, simbol, znak, me- 
mento magjarskog gospodstva u Hrvatskoj! 

Onda nije ni slutio, da će ga poslie 
dvanaest godina magjarski ministar pred- 
sjednik nagraditi time, da ga preporuči na 
imenovanje za glavara Hrvatske. 

I postao je, i zovu ga banom ... 

Veliku bi za to zaslugu sebi stekao onaj 
naš sabor, koji bi — ukinuo bansku čast... 


+ 


Ne osvrćemo se ovdje na dogadjaje i 
nagodbenu akciju hrvatskih delegata u ma- 
gjarskom saboru, budući da se svršila uza- 
konjenjem  magjarskog jezika u Hrvat- 
skoj — sramotno po magjarski parlamenta- 
rizam, jadno za nas Hrvate. Nu pošto se 
u zadnje vrieme toliko natezalo ugarsko- 
hrvatsku nagodbu, donosimo odlomak iz 

ovora dra. Ante Starčevića, što ga je 
izrekao u hrvatskom saboru g. 1839. pri- 
godom inartikulacije financijalne nagodbe 
ugovorene s Ugarskom. Misli, koje je tada 
iznio, skroz se mogu primieniti na današnje 
prilike: 

»PO vašoj nagodbi — reče — Magjari 

redlažu t. j. u danih okolnostih postav- 
jaju načelnike naše uprave, a od ovoga 
izravno ili neizravno stoje svi naši javni 
službenici. Dok je tako, ja neznam tko 
može Magjarom zamerivati, da oni na tom 
mestu derže svojega čovjeka koj može 
brati desetke tisućah forintih za upravljati 
zemlju, koju su ta gospoda proglasila ma- 
gjarskom krunovinom, da oni šalju radje 
svoje priatelje nego nepriatelje svoje u 
zemlju, u kojoj, kako kod nas svi domaći 
i svi izvanjski odnošaji stoje samo od sa- 
movolje tudjinca. U takvoj zemlji, gospodo 
ja nevidim ni jednoga uveta za budi obćine 
autonomiu, a kamo za deržavu. Kažete da 
je vaša nagodba dvostrani ugovor. Ako je 
tako, kako se vi usudjujete nju sami na 
vašu ruku tumačiti ? Jer stoji i mora sta- 
jati načelo, da nijedna ugovarajuća stranka 
sama o sebi nema prava ugovora tumačiti. 
Zašto? Zato, jer ako jedna stranka ima 
pravo po svojoj volji obećanju druge dati 
znamenovanje, ona stranka sa ovom nije 
drugarica, nego gospodarica, buduć ju može 
proti njezinoj nakani obvezati dalje i više, 
nego se je ona obvezala. 

d tuda sledi, što je deržati do vaše 
vikanja na povredu nagodbe. Jer što vi 

smatrate za povredu, to Magjari redovito 
smatraju za izveršivanje toga vašega zakona 
i prava. Pa kako da kroz toliko godinah 
niste tomu vredjanju na put stali ? Ako je 
to dvostran ugovor, onda stranki, koja se 
ćuti povredjenom, ne ostaje drugo, nego 
nakon bezuspješnog razpravljanja sa svojom 
drugaricom čekati, da ugovoru vreme izteče, 
pa onda ili nenastaviti ga, ili odpovediti 
ga ili za njegova trajanja oružjem pribaviti 
si pravu zadovoljštinu. Vi nastavljate vašu 
nagodbu, prem na nju vičete. što se 
oružja tiče, prosto vam je bar s moje strane 
na nj prizvati se. Nu ja sudim, da prie nego 
bi se narod na to dao, da bi morali platiti 
oni, koji su našu domovinu bacili u pro- 
kletstvo. 

Toliko vremena vikati na nagodu i uvek 
ju pretresivati, i nikada ju neurediti i uvek 
ju nastavljati, ja neznam, gospodo, što 
može to znamenovati, osim — bez na- 
vlašne i osobne uvrede, budi rečeno — to 
znamenuje zlu stvar svom silom braniti i 
obsjenjivati prostotu, koja razuma neima 
ili se njim ne služi, van se zanaša na ljude, 
koji razuma imaju još manje nego ona 
blatne sebičnosti i zlobe i vražtva proti 
našemu narodu. 

Ja sudim, da je tomu drugde nečuvenom 
postupanju, uz slaboću nas svih, glavnim 
uzrokom to, što neki neće javno priznati, 
da je godine 1865—1867. sabor Hervatsku 
proglasio magjarskom zemljom, da su Ma- 
glari to prihvatili, da je kruna to potver- 

ila, tim da su Magjari od vas mogli uči- 
niti ono isto, što su učinili od Erdeljacah, 
nu da to Magjari nisu hteli, nego su bacili 

olu kost, tu, koju vi glodjete, osobito od 
ako su ona gospoda nju još većma okre- 
sala i ostrugala. 


* 


Kako kod nas, tako je politički život 
i vani u ovo sparno i kuhano doba bujan, 
živ, pun. Da ne idjemo daleko, eto nam 
samo bratske Crne Gore. Veli se, da je 
knjaz Nikola pobjegao iz svoje zemlje, 
kneževine, za ne reći, države izgrdivši sve 
uzduž i poprieko počevši od svoje djece 
rodjene, nadobudnijeh knjaževića Danila i 
i Mirka, do posljednjeg opanka u Brdima. 
Pobjegao u Evropu, da se pod stare dane 
ozabavi, zaboravi na svoju malu, neza- 
valnu Crnu Goru. Koješta se pripisuje 
njegovu .begstvu- iz ,prestolnice“, al da 
nije i tu posriedi — cherchez la femme ? 
po uzoru Leopolda Il... .“ 


*k 


Rusi su opet u svom elementu, elementu 
ražanja i klanja, ubijanja i provaljivanja, 
pucnjave i noža, bombe i dinamita. 

| opet je car Nikola, koji je potaknuo 
konferenciju mira u Haagu, velikim ustav- 
nim činom, razpustom dume, proizveo gra- 
djanski rat (koji ne spada na haažku kon- 
ferenciju!) 

»Ja dala, ja uzelal“, misli sjeverni stric. 
On daje dume, on ih uzima. Malum omen 
druge dume javio se već odmah u početku, 
kad se je strop strovalio u sabornicu. 

Nu što je za to, treću je dumu i opet 
sazvao car Nikola, treća će duma opet opo- 
nirati caru Nikoli, i treću će dumu poslati 
opet na dopust car Nikola. Njemu je to 
kao partija whista ili lawn-tennisa . . . 


* 


U Francezkoj, ruskoj saveznici, odigrala 
se onomadne revolucija sbog — vina. Vinko 
Lozić, inkarniran u Marceliinu Albertu, bio 
jejunakom dana. Ne tisuće, ne stotine tisuća, 
već su milijuni klicali: Dajte nam naša 

rava vina! I svi su išli za Albertom, koji 
je preko noći postao apoštolom, vodjom, 
tako reći kraljem triju južnih departementa 
francezkih, koji su se digli na obranu svojih 
vinskih prava. Obožavaju toga čovjeka, 
jedna njegova rieč stišava i pokreće do 
dva milijuna duša. 

Svakako moderna revolucija, tim moder- 
nija, što je francezka i što se nije vodila 
pod lozinkom — slobode, jednakosti i 

ratstva 

Kako je velika francezka revolucija po 
čitavoj Evropi razniela duh slobode 1 pro- 
drmala neke tirane, te ostavila dubokih 
tragova u kulturnom životu uobće, nadajmo 
se, e će ova revolucija vina biti barem 
memento — patvaračima vina Europe! 


* 

I u maloj Portugalskoj mala revolucija. 
Nemiri. Bune. Debeli kralj Carlos grmi: 
L' etat c' est moi! Posljedica te portugalske 
revolucije: kralj Carlos izgubio pola centa 
od svoje težine!... 


Pa 

Egli fu! 

Kako bi kroničar radostno uzimao pero u ruke, da se osvrne na jedan 
režim, kad bi taj režim ostavio bar jedan trajni spomenik svome narodu. 
Kako bi drhtalo srdce publicisti, kad bi mogao na svrsi jedne, makar i 
kratkotrajne vladavine, nabrojiti čitav niz sitnih tekovina, koje je darovao, 
izvojštio, ostavio svome narodu. Jedan se čitav režim morao uklonuti s javnog 
poprišta, a da od velikih obećanja, koja je zadao narodu pri svome nastupu, 
ne ostavlja gotovo ništa trajno. U tom stojaše sva pasivnost t. zv. narodne 
vladavine, što bijaše nesposobna, nespretna, slaba. 

Nu, ne pišemo tome režimu nekrolog, naprosto zato, što nije — živio. 
Manjkaše mu zdrav temelj, živo uporište u narodu. Nije bio produkat na- 
rodne volje, već tek nastavak u varijacijama jednoga sistema, sistema, koji 
je čitavu Hrvatsku vodio od godine do godine iz jednoga zla u drugo, 
gore, jače, zamašnije. Na čas, al samo na čas dali su se neki slojevi narodni 
obmanuti tako reći zasliepiti, da će se narodu na temelju istog sustava, istih 
zakona, koji su ga dotad ubijali — pomoći u materijalnom i kulturnom 
pogledu. 

Zato je svaki i posljednji član Starčevićeve stranke prava sa skepsom 
gledao u promjenu režima, na temelju — ugarsko-hrvatske nagodbe. Režim 
se je promienio, smatrajući pod promjenom režima promjenu odjelnih pred- 
stojnika i nekih velikih župana, te neke nove slike u sabornici. Ali je ostalo 
ono, što ne da ni za korak napried ni novim osobama, nešto što sputava, 
prieči, veže. A za tim se nije išlo, da se naime ti okovi raztrgaju, kad su 
za lanjskih obćih izbora novi ljudi uzeli kormilo korabljice Hrvatske u svoje 
ruke. Da su ti novi ljudi izašli pred narod mješte onih obećanja, s navie- 
štenjem, da će te okove kušati kidati, tresti njima, ma sebi ožuljili svoje 
gospodske ruke, ma ih okrvarili — postigli bi jedan veliki uspjeh. Narod bi 
im priznao, da su dobro htjeli, da su pače dobro i pokušali, ali da su ti 
okovi jači, mnogo jači od njihovih ruku i da treba još puno uporne snage 
i uztrajnosti, dok se ne raztrgaju. 

Nu dok su ti novi ljudi govorili narodu, da će mu pomoći unutar tih 
okova, da će mu dati ambrozija i nektara, samo da mu olakšaju nošenje 
tih okova — dakako da nisu mogli postići ništa, ni zere uspjeha. 

Tu je i bila sva pogreška netom minulog režima, nazvanog narodnim. 
Nu utješljivo je ipak, da je narod pri tome ostao čistih ruku, on nije bio tuj 
angažovan, premda se u njegovo ime radilo — možda u neke i nesvjestno 
— proti njemu. Jer svak radi protiv hrvatskog naroda, tko mu baja, da se 
iz ugarsko-hrvatske nagodbe dade izvući ikakva dobit, da je i u toj nagodbi 
— ,pDila kakva bila!“, kako se govorilo — ipak sadržano i nešto dobro, 
samo neka se tačno vrši! Ništa nije dobro sadržano u toj nagodbi, budući 
da je u svome temelju zla, protunarodna, antihrvatska. 

Danas je svak razborit, ne samo političar, već tko god prati rtaše odnose, 
na čistu o tome, da je politika, inaugurovana riečkom rezolucijom, posvema 
promašila cilj, pače ona je do temelja bankrotovala. Danas se te politike 
životu bilo skokova, struja, stranaka i ,akcija“, ali da je koja tako brzo i u 
takome obsegu — naime čitava — doživjela sama po sebi poraz, kao što je 
politika i akcija ,bratstva oružja“, jedva da ima primjera. Tu se vidi sva 
neizkusnost i nesposobnost ljudi, u mnogom neiskrenost, koji su upravljali 
tom ,akcijom“. Već glasovita peštanska deklaracija, u kojoj se imala odraziti 
»načela“ riečke rezolucije, bila je — falzifikat. Imala je Janusovo lice: jedno 
naprama gore, a drugo naprama dole. Dva teksta: magjarski za Peštu i 
hrvatski za Zagreb, koji se u kardinalnim točkama razilažahu. Taj se prvi 
neuspjeh, blamaža svalila na ledja prevodiočeva! Ovaj, kao i svi prevodioci, 
bijaše strpljiv, mučaljiv . . . 

To bijaše malum omen za novi režim. | in hoc signo išlo je dalje. 
Ogorčeni, sveobći protest izazvao je novi kurz sa svojom saborskom adresom, 
kojom se je htjelo svetčano iztaknuti ,srbsko“ ime, priznati ,srbski“ narod 
u Hrvatskoj. Ovaj korak, od nedoglednih posljedica po obstanak autohtonog 
hrvatskog življa u otačbini, uztrajnom borbom spriečiše u saboru Starčevi- 
ćanci. Isto onako, kako su rezolucionaši u hrvatskom saboru navaljivali na 
opoziciju sbog te obstrukcije, istim načinom bilo je to osvećeno na njima 
samima u magjarskom saboru. Ovdje su predstavnici novoga kurza produ- 
ljivanjem danjih i noćnih sjednica nastojali razoružati starčevićansku obstrukciju, 
u Pešti su se Magjari jednakim sredstvima suprotstavili borbi rezolucionaša 
za otrcane paragrafe nagodbe. Po svojim su novinama rezolucionaši sraču- 
navali fantastične svote i brojke, koje da je stajala zemlju starčevićanska 
opozicija, isto su tako Magjari nedavno iznosili brojke, koliko je stajala 
akcija hrvatskih delegata na magjarskom saboru. Samo su rezolucionaši 
obstrukciju u hrvatskom saboru cienili mnogo više i mnogo većim svotama, 
nego Magjari njihovu u Pešti. Taktika dakle Hrvata proti Hrvatima u Zagrebu 
podudaraše se s taktikom Magjara proti Hrvatima u Pešti. 

Osim temeljnih griešaka i zabluda politike riečke rezolucije — što se 
je naime temeljila na nezdravom, antihrvatskom t. j. nagodbenom temelju 
— u velike su doprinosila neuspjesima te politike : obećanja. Ta su obećanja, 
zadavana javnosti pri nastupu novoga kurza, te kao korteška izborna sredstva, 
išla preko svakih sila novoga režima. Za to je bila _ pojmljiva ogorčenost 

pučkoga učiteljstva, kad nije dočekalo ni deseti dio onoga, što mu se u 
materijalnom pogledu obećavalo, pače više, nije dočekalo — ništa. Isto je 
tako i još neugodnije djelovalo zadano obećanje glede promjene prava glasa 
kod saborskih izbora. Ne samo da se je obećavalo sniženje cenzusa, već i 
sveobće pravo glasa. | što se dogodilo? Novi kurz nije učinio ni u jednom 
ni u drugom pogledu ništa. Starčevićeva stranka prava izniela je saboru 
gotovu osnovu o sveobćem pravu glasa, koja bi se uz neke modulacije i 
dopunjke mogla prihvatiti, a rezolucionaši, premda su obećivali, da će uvesti 
sveobće izberno pravo, primili su tu osnovu rugalicama, pogrdama, kle- 
vetom itd. I dakako, naum Starčevićanaca je pao. Jedan magjaron — nagla- 
sujemo: magjaron — iznosi predlog, da se snizi izborni cenzus, a rezolu- 
cionaši, koji su i to obećavali narodu, odklanjaju gotov predlog. Pače 
zastupnici i štampa novoga režima prikazivali su javnosti zauzimanje Starče- 
vićeve stranke prava za sveobće pravo glasa tako, da ona tim svojim ko- 
rakom radi baš — proti uvedenju sveobćega prava glasa! Starčevićeva 
stranka prava potiče i ideju o promjeni drakonskog saborskog poslovnika, 
da tako unese dah slobode u sabornicu, a rezolucionaši odbijaju i to. | 
tako dalje. 

Tako se je politika riečke rezolucije razvijala poput gradnje babilonskog 
tornja. | dakako, da je tako moralo brzo doći do — kraha, a da nije upravo 
ništa prije toga učinjeno za narod, ništa što bi zajamčivalo promjenu u 
jednom od temelja tegoba narodnjih. 

Kako ne bijaše iskreno ,bratsvo oružja“ sa strane Magjara, premda se 
S ovu i onu stranu Velebita sve oduševljavalo za ,vitezove“ Magjare i sve 
se upreglo u njihova kola, da im pomaže vući kamenje za sgradu magjarske 
jedinstvene države i njezine nezavisnosti, tako je došlo kod prvog pokušaja, 
da se prvi jota tog bratstva realizuje, do preloma s Magjarima. 

Svakomu Hrvatu bit će drago, e je do toga došlo. Sad bi svak morao 
već jednom uvidjeti ono, što stranka prava već preko 40 godina, ako hoćete, 
deklamuje: iz nagodbe s Magjarima, nametnute hrvatskomu narodu, dade 
se izvući samo zlo i gore. Javnost bi u Hrvatskoj morala biti danas na čisu 
o tom, da se na temelju neprirodne nagodbe se mogu braniti hrvatska prava, da 
se u Pešti ne može izvojštiti ništa za Hrvatsku. Ali ta ista javnost, njezina in- 
teligencija morala bi početi, da jednom bude sama sebi dosljedna, te se ne 
dati više predobiti ni imenima, ni obećanjima, ni bombastičnim frazama ; 
morala bi početi misliti svojom glavom. Hrvatska politička povjest pokazuje, 
hvala Bogu, previše opasnih skokova i taktika ,vučenja za nos“ javnosti. 
Valja se uhvatiti za nos i ne dati, da ga ikakve, van čisto hrvatske akcije 
za nj vuku. Tim opasnim, vratolomnim skokovima stropoštalo se već mnogo 
hrvatskih prava u ponor. Trebat će mučnoga rada, da ih se izvuče na površinu. 

Fakat je: Hrvatska ide k ozdravljenju u duhu nauke Starčevićeve stranke 
prava. Još prije pola godine, odvraćalo se starčevićanskoj, dakle hrvatskoj, 
lozinci: dolje s nagodbom! — da nagodbu čuva osam stotina hiljada baju- 


neta i da je uzaludna svaka borba proti njoj! Danas se čuje, makar i šaptanje, 

istih tih krugova: dolje s nagodbom! Još se nedavno uporno tvrdilo iz 
redova t. zv. hrvatske stranke prava, da se na temelju nagodbe dade realizovati 
— program od g. 1894.! Ovo je najveći absurdum, što ga vidje i ču sviet, 
ali isti oni, koji su takim bezsmislima branili svoje nagodbeno stanovište, 
govore danas: dolje s nagodbom | 

Pitanje je samo je li taj preokret nenaravan, je li došao prenaglo ? 

Jest i nije. 

Nenaravan je u onih, kojima je u krvi vrludanje i izvlačivanje debljih 
krajeva u svakoj akciji (Deblji krajevi = materijalni probitci). Oni će se lahko 
priljubiti uz svaki režim. Nije prenagao taj preokret u onih, koji su, zavedeni, 
bacili posljednju kartu, koji su lahkovjerni, te se nadali, da će na taj način 
dobiti igru. A sad, kad su izgubili, osviestit će se. Ima i takih. 

Inteligencija hrvatska mora ozdraviti, krajnji je čas. Ova inteligencija, 
koja bi imala voditi hrvatski narod, naklanja uho svakoj zamamljivoj rieči, 
svakoj igri, svakoj novotariji, daje se vući barnumskom reklamom sad od 
ovog sad od onoga, uživljuje se u klevete i izmišljotine i priseže, da su 
istinite, napokon velik njezin dio čeka gdje bude većina, vlada, moć i eto je na 
toj strani. Kad naša inteligencija — jer narod je čist, čestit i dobar — ozdravi, 
ozdravit će Hrvatska. Kad se ta i takova inteligencija na svoje oči i uši 
uvjeri, da je ovo razočaranje s Magjarima samo uspjeh politike Ante Star- 
čevića, koja je kroz sve bure i oluje, sve progone s jedne, a potvore s druge 
strane, ostala nepobjediva, dosljedna i značajna, kad ta i takova inteligen 
cija uvidi, da je jedina politika Ante Starčevića moguća učiniti kraj magjar- 
skom despotizmu, onda će biti lakše zajedno s plemenitim narodom hrvat- 
skim izvojštiti konačni cilj: slobodu, nezavisnost i jedinstvo Hrvatske. 

Extra Croatiam non est vita | 


PRED SPOMENIKOM A. STARČEVIĆA 


U seoskome zatišju blagome, 

U naručaju naroda hrvatskog, 
Obasut zlatnim rujem sunca 
Spomenik kameni Tvoj se diže. 


Vrh njega bdiju visovi planinski, 

U predvečernjem lakom rumenilu 
Što uzdižu se u vis rajski, 
Plavetni ko što je more sinje. 


U modroj sjeni počiva Medvjedgrad, 
Ko sivi stražar mračnijeh gudura 
I pozire u suton ljetni — 
Sumorno, jer su mu strta krila, 


Ko orlu starom, koj je kroz vjekove 

Na pragu rodnom junački stražio, 
Al jednom dodje dušman kleti, 
Razvali njegovo gniezdo drago, 


A njemu slomi kreljuti junačke 

Privezavši ga lancima ropskijem 
O klisuru, da gleda ondje, 
Kako mu propada davna slava. 


I sa zvonika crkvice bijele 

Akordi gasnu mračno i sumorno, 
Te ginu poput blijedih sjena 
Planinskim maglenim mirom noćnim. 


Još jedan tračak sunčani zadršće 

Nad glavom Tvojom rumenim drhtajem 
Cjelunuv svojom usnom žarkom 
Nečujno pramove kose Tvoje, 

A suton počne s visova gorskijeh 
Dolinom tmasti veo da rastire, 
Ko smrtni pokrov suncu zlatnom, 
Štono je zapalo u mrak tamni. 


U sumračnome sivom drhtavilu 
Utonuli su grobovi malašni, 
Ko ladjice na pustom moru, 
Kadno ih razganja bura strašna. 


Na nebu prve zvjezdice sinuše, 

| biserni se trakovi mjesečni 
Pomaljaju nad crkvom poput 
LaticA ljiljana mirisnijeh. 


A lik Tvoj dragi osut blještavilom, 

Miline prepun slatke i bezmjerne, 
Ko mila sjena mrtve majke, 
Koju je oteo Ereb sinku. 


| dušu njegvu prekrio žalošću, 

Te on sad plače tužan i osamljen 
Na njenu svetom, mirnom grobu 
Topeći suzama zemlju crnu, 


A majka više ne može podnieti 

Tegobe sina svojega preteške, 
Već izlazi iz groba mračnog 
Zavita bijelim plaštem smrti 


I cjeliva mu lagano zjenice 

I gladi lica, miluje pramove 
I zbori slatke, drage rieči 
Tješeći njegovo srce bolno ; 


Tvoj lik se tako uzdiže, junače, 
Od bijeloga isklesan mramora 
U blagom miru noćnom — osut 
Bisernog mjeseca trakom sjajnim, 


Te srca naša napunja radošću, 

Kad vidimo ti svetačko obličje, 
Što gleda mirno u noć pustu, 
Koja je spustila teška krila 

Nad Hrvatsku — ah, tužno i sumrtvo, 
Ko labud-ptica, koju ustrieliše, 
A ona pjeva glasom jasnim 
Samrtnu, posljednju pjesmu svoju. 


Ti ponosno se ovdje uzvisuješ 

Na dubu drevnom, kojem okljaštriše 
Sve grane, što su bile nekoć 
Pune života i snažne moći; 


Što dizahu se nekoć do oblaka, 

Sloboda gdjeno vječita kraljuje, 
Gdje vlada silna, divna ljubav 
Kruneći milotne rajske vise 


Viencem šarnim skladne harmonije, 
Što spletoše ga korovi andjela 
Od zviezda zlatnih i od srebra, 
Kojeno prosiplje mjesec sjajni. 


Pod dubom ovim kruna je kraljevska, 
Dragulja puna svjetlog i biserja, 

Na čelu kralja Tomislava 

Zasjala pobjedno poput sunca. 


Pod dubom ovim Krešimir Veliki 
Obnovio je kraljevstvo hrvatsko, 
Do velebnog ga sjaja vodeć 
Snažnom i junačkom rukom svojom. 


Pod dubom ovim posljednji odvjetak 
Od hrvatskoga roda nam kraljevskog — 
Na Gvozdu umrie kao zadnji 
Uzdah slobode i prošle slave. 


I magla zatim spusti se sumračna 

Nad zemlju našu, prepuna mrtvila, 
I sakri zviezde, što su nekoć 
Obzorjem plavetnim sjale davno, 


A u toj magli zamire uzdisaj 
Seljaka Gubca, težak i očajan, 
I glave Zrinjskih, Frankopana 
Padaju srubljene mačem na tle, 

Naš narod bješe zgažen i potlačen 
U mračnoj tami, magli i sumraku, 
U noći pustoj i dalekoj — 
Smrt je već pružala za njim ruke, 


Al na to mlada hvoja je niknula 

iz starog duba — Ti si nam došao, 
Ko prvi svitaj mladog sunca — 
Glasnik slobode i prošle slave. 


Uskrisio si Majku nam Hrvatsku 
I izveo iz stoljetne grobnice, 
Da stoji vječno na braniku 
Svetinja hrvatskih djece svoje, 


Da lomi ropske lance i okove, 

Ko lav kad kida spone i verige, 
Da zbaci mrak i maglu tmastu — 
Ti si je doveo na tu stazu, 


A sada evo ovdje se uzdižeš — 
Ko tračak silnog pravjekog svemira 
Na mjesečnome sjaju noćnom 
Javljajuć zoru slobode zlatne. 


FRAN GALOVIĆ 


BURA 


DRAMA U TRI ČINA 
(Nastavak.) 


ČIN DRUGI 


Unutrašnjost Ivine kolibe. Sredinom jedini ulaz, kroz koji se ulazi u kolibu trojim 
stepenicama, sačinjenim iz hrastovih, surovo otrcanih klada. Lijevo je ognjište iz 
nabijene zemlje, nad njim visi kotao Kraj ognjišta polica sa kuhinjskim, vrlo prostim 
posudjem. Lijevo u zatku postelja, zbijena iz prostih, naličenih dasaka Pred ognjištem 
stol i nekoliko stolaca. Desno pred prvom kulisom kup slame prikriven prostom pode- 
ranom ponjavom i starim gunjem. Na toj slami počivaju djeca Ivina. Inače nema osim 
proste škrinje, desno u zatku, nikakova posoblja. Cijela je koliba sačinjena iz drva. — 
Veče je. Na ognjištu gori vatra, u kotlu kuha se večera. Sa stropa visi mala, zamusana 
svjetiljka, koja slabo osvjetljuje prostor. Kad se zastor digne, stoji Mara kraj ognjišta 
i podpiruje vatru, kraj stola sjedi Jela, umotana u veliku, tamnu maramu. Djeca se 
igraju desno kraj škrinje. 


PRIZOR PRVI 
MARA, JELA i djeca. 


JELA. Trebalo bi, Mara, da legneš djecu. 

MARA (jednako kraj ognjišta). Nisu još večerala. 

JELA. E, pa onda se požuri. Nije dobro, da ti tako na dugo ostaju. 

MARA. Pa nije još kasno, kumo. 

JELA. Za pravo i nije. (Tiše Mari.) Al' ono, kad sam polazila sa mašine, 
vukli se iz babjeg kuta grdni oblaci — bit će bure i grmljavine, znaš kaka 
su djeca, boje se, pa ti ne će zaspati. 

MARA. Dat' ću im odma večeru. (Uzima sa police zdjelicu i meće u 
nju hrane iz kotla.) 

JELA. I moj Luka mogao bi već proći, pa da podjemo doma. Kaki je 
polagan, doć će upravo kad se saspe najveća kiša. 

MARA (odnosi djeci zdjelicu sa večerom). Evo, djeco, žurite se, valja 
spavati. 

NIKO. Mamo, ja nisam gladan. 

MARA. Moraš malo da jedeš, 

MARICA (uzela je zdjelicu hrane na usta). Vrelo je, mamo! 

MARA. Onda puši. Niko, ded raspuši jelo, da se Marica ne ofuri. 

NIKO. Hoću, mamo! 

MARA (Marici). Tako, srce, eto Niko će rashladit, pa ne će više biti 
vrelo. (Vraća se k stolu.) 

NIKO i MARICA (večeraju lagano i pušu na svaku žlicu). 

JELA. A kad će se [vo vratiti? 

MARA. Ne znam. 

JELA. Sigurno se s Gjokom zadržo kod židova? 

MARA. Sigurno. 

JELA. Je !', Mara, a da !' je to doista tako sigurno? 

MARA. A zašto ne bi bilo, kumo? 

JELA. Tako... pitam. A i vrijeme je, da jednom pitam. 

MARA. Ne razumijem te, kumo! 

JELA. Mogla bi me razumjeti, kad bi samo htjela. Al' meni se sve vidi, 
da se nekud zatvaraš i da ne ćeš, da se povjeriš. 


MARA. Bože moj, kumo, a što bi imala da ti povjerim ? 

JELA. Tugu svojih blijedih obraza, žalost svojih zaplakanih očiju. 
MARA (bolnim smijehom). Pa ja ne plačem, kumo. 

JELA. Bolje bi bilo da plačeš i da mi kažeš, olakšalo bi ti. 
MARA. Ne znam, što bi ti imala reći, a da to i sama ne znaš. 
JELA. Znam što je bilo, al' što je sada, to ne znam. 

MARA /s dubokim uzdahomj. Sve je ko i prije, kumo. 

JELA. Dakle : njezin je? 

MARA (lahkim drhtajem). Njezin. 

JELA. I zalazi još uvijek k njoj? 

MARA. Svaku noć. 

JELA. Zar si luda, ženo? Od kud da ti to moraš podnositi ? 
MARA. Ah, ne pitaj me, kumo. 

JELA. Kako da te ne pitam? Zar je to pravo i pravica, da on tako 


radi? A ne bi radio, vjeruj mi da ne bi, kad bi mu samo ti pokazala zube. 

MARA. Zar njemu? 

JELA. A ko je on, da mu to ne bi smjela učiniti? 

MARA. Ne znam kumo. Osjećam, da mi je učinio nepravdu, osjećam 
kako me gazi, kako sam mu ja na teret, kako je sav lud za onom drugom, 
a opet ne mogu ni riječi da izustim, kad on preda mnom stoji. Toliko puta 
htjela sam da mu kažem, da ga zakunem Bogom živim, a onamo, kad mu 
zavirim u obraze, samo me suze poliju i zapne mi u grlu... Što ću? .... 
Ne mogu, pa ne mogu. Trpjet ću dok mi se Bog ne smiluje. 

JELA. Bijednice moja! A što bi, da mu ja kažem, da mu onako pošteno 
odrapim ? 

MARA. Nemoj kumo, to sve ništa ne hasni. Urekla ga je. 

JELA. Vrag joj kosti raznesao. 

MARA. Ne mari kletva, kumo. Njoj je lijepo, (velikom boli) ah, tako 
lijepo ! 
JELA. Prisjela joj ta ijepota, kojom ubija druge. 
MARA. Ne mari ona za to. 
JELA. A je T', Mara, da ga ti izbaciš iz svoga srca? 
MARA (s užasom). Njega? ... O nikada, nikada! 
JELA. Ali kad nije vrijedan tvoje ljubavi ? 
MARA. Ja sam mu prisegla pred oltarom božjim — i kašnje stotinu i 
stotinu puta. 
NIKO. Mamo, mi smo gotovi. 
MARICA. Pojeli smo sve, mamo! 
MARA. Dobro, milo moje, hajte sad spavati. 
NIKO i MARICA /dodju materi.) Laku noć, mamo! 
MARA. Laku noć, golubovi moji! 
JELA. Laku noć, djeco! 
NIKO i MARICA (podju do slame, prekriže se i legnu pod gunjac). 
JELA. A s djecom, kakav je s djecom? 
MARA. Pokadšto ih miluje, a pokadšto ih i po više dana i ne pogleda. 
JELA. Bože moj, baš ga je svega očarala. 
MARA. Svega... On je, kumo, za nas izgubljen. 
< LUKA (iz vana). Oj Jelo! 
JELA. Oj, stari, evo me! 
LUKA (kao gore). Ajdmo kući! 
JELA. Evo me, evo me! /Polazi prema vratima. U taj čas otvore se 
vrata i ulaze Ivo i Gjoko.) 
IVO. Žuri se Jelo, stići će vas bura! 
JELA. Žurim, žurim! Lahku noć vam svima. 
SVI. Laku noć! 
JELA f/izadje). 
(Od ovoga časa počima vani duvati vjetar i razvija se uz grmljavinu sve do konca čina, 
uvijek jačom snagom.) 


i PRIZOR DRUGI 
| MARA, IVO, GJOKO i djeca u postelji. 


GJOKO (maliko pripit). Dobra ti večer, Maro! 

MARA (kratko). Bog daj! 

IVO. Ala će za čas da zapljušti. 

GJOKO. Nije ni s gorega, ubila nas vrućina. 

IVO. Sjedni, Gjoko ! 

GJOKO. Hvala ti, brate, nekud sam baš i oslabio. /Sjedne.) 

IVO (Mari). Ima !' što rakije? 

MARA. Ima još malo. 

GJOKO širokim licem). Ima! Ej, Mara, baš si vrijedna kućanica. 

IVO (Mari). Podaj nam. Pa onda saspi večeru i Gjoko će s nama. 
GJOKO. E, pa nisam ja baš rad toga došao. 

MARA /donijela je rakiju). Evo! 

IVO. Ne brini, Gjoko, znam da si zadocnio večeru. Ne će bit s gorega 


ako malo založiš. 


GJOKO. E, pa hvala ti od Boga. 

IVO fnatoči Gjoki i sebi rakije). Ajd, omoči, Gjoko! 

GJOKO. Volio bi da ne moram. Al' kud ću, kad me ovako mami. 
IVO. Zagrijat će te, lakše ćeš po oluji doma. 

MARA /donijela je večeru, posiavila ju na stol i onda pošla do 


škrinje i tamo sjela). 


kap 


IVO. Ajd, Gjoko, uzimaj! 

GJOKO /uzimaj. Miriše, baš dobro miriše, bit' će da je slanine unutri ? 
IVO. Zna se — samo uzimaj. 

GJOKO. Hvala ti, dosta je. 

IVO (uzeo je sebi jela). Ajd večerat, Mara! 

MARA. Jedite vi samo, ja nisam gladna. 

GJOKO. Kako nisi? Ajd, Mara, ajd, bolje će nam u slast. 
MARA (kraiko). Hvala, ne ću. 

IVO. Ostavi je, kad ne će. 

GJOKO. Uh! Kaka večera, pa bez gazdarice ? 

IVO /zlovoljno). Taka je uvijek — mrgodi se. 

GJOKO. A da nije možda rad' mene ? 

IVO. A što bi? Jedi ti samo, Gjoko, i pij! 

GJOKO. Pa zašto ne bi, kad baš moram ? (Piju). 

IVO. Čuj, kako tutnji. 

GJOKO. Sipat će ko iz kabla. 

IVO. A ti ćeš prokisnut. 

GJOKO. Ne mari. Samo ako mi ne dodje voda u želudac. 
IVO. Ne dao Bog, to bi bio sudnji dan. 

Gjoko. Boga mi — bi. (Uzima čašu). U tvoje zdravlje, Mara! 
MARA. Hvala. 

GJOKO. Još dvije, tri, pa ću biti pun, da ne će biti mjesta ni za jednu 
vode. 

IVO. Osim one, što ju je već židov umiješao u rakiju. 
GJOKO. Krst ga božji potro! 

IVO. Amen! 

GJOKO. Trebalo bi mu razbit dućan i prolit rakiju. 

IVO. Jao, Gjoko, a što bi ti onda pio? 

GJOKO. Zar ja? Ništa brate . . . uprav ništa. 

IVO. Ma nemoj, Gjoko! To bi bila tvoja smrt. 

GJOKO. Misliš? E pa onda bi trebalo razbit židova i popit mu svu 


rakiju. 


IVO. Tako, Gjoko, bar bi se ti jednom naužio, 

GJOKO. Istina . . . istina. | onako mi život ne vrijedi ni psećega repa. 

IVO. Mani, Gjoko, nije ni nama bolje. 

GJOKO. Kako da nije. Mladi ste, zdravi i uživate, koliko vas volja. 

IVO. Baš mi čudnog uživanja. - 

GJOKO. Ivo, po Bogu, ne griješi duše — a što tebi fali? 

IVO. A što ti znaš? 

GJOKO. Što ne bi znao. Eto imaš dvije žene, kud ćeš više ? 

MARA. Ne grdi me, Gjoko, nisam ti ništa kriva. 

GJOKO. Jao, Mara, a tko te grdi? Bog me ubio, ako sam šta zla mislio . .. 
Pa zar mu nisi žena ? 

IVO. Pusti to, Gjoko. Ne mari o tom govoriti. 

GJOKO. Eto ga na! E, Bože, jezik mi presahnuo, ako sam htio da vrijedjam 

IVO. Znam da nisi, al' govoriš koješta. 

GJOKO (već jako pripit). Koješta . .. koješta ? Koješta govore i drugi. 

IVO (zlovoljno). Ne tiče ih se ništa. 

GJOKO. Pa i ne tiče. Al' govorit smiju — čemu im jezičine ? 

IVO. Laži govore . . . kojekake laži . . . 

GJOKO (u velikom čudu). Zar?! E, Ivo, a eto i ja sam sam mislio, 
da je istina. 

IVO. Bolje bi bilo, da svaki misli na svoja posla. 

GJOKO. A je !' ti to meni veliš ? 

IVO. Svima. 

GJOKO (gleda ga časak). Pa to ti mene grdiš ? 

IVO (zlovoljnoj. A, što bi. 

GJOKO. A zar ja ne pazim na svoja posla ? A zar se ja miješam u 
tudja posla ? 

IVO. Mani sad kavgu. 

GJOKO. Eto, to mi je, što sam dobričina i pošten čovjek. 

IVO. A ko veli, da nisi ? 

GJOKO. Svi velite i svi ste mi jalni za ono malo rakije, što popijem! 
A baš ću da je pijem, eto, baš ću! (Istrusi čašu). 

IVO. Pij, bilo ti blagoslovljeno. 

GJOKO ,gleda ga opetj. Pa to se ti na me ko da i ne srdiš ? 

IVO. Ni brige me. Samo mani ćorava posla. 


GJOKO. Vidiš, brate, pa znao sam ja, da se ti ine možeš na me srditi. 


A niti, Mara, je !' da se i ti ne srdiš? 
MARA /ne odgovara) 
GJOKO. Ej, Mara | 
MARA (opet šuti). 
IVO. Pa što ne odgovaraš čovjeku, kad te pita ? 
MARA šuti). 
IVO. Zar si jezik izgubila, ženo | 
MARA (prekrije lice pregačom i zaplačej. 
IVO. Eto je. Puna je suza. 

GJOKO. Ma vjere mi, Mara, nisam te vrijedjao. Ne okusio nikad više 
ni kapi rakije, ako sam tako zao. 

IVO. A što ti je, da opet plačeš ? 

MARA. Ništa. 

IVO. Rad ništa se ne plače. 

GJOKO. Miruj, Ivo, sirota je. 

IVO. Ne volim tih suza. 

MARA /digne se, hoće da izadje). 

IVO. Kuda ćeš? 

MARA (zaostane, šuti). 

IVO. Kud si pošla ? 

MARA f/sažme ramenima). 

IVO. Zar bi napolje, na buru, da se isplačeš ? 

GJOKO. Gadno je vani, Mara. Eto, jedva se i meni hoće. 

IVO. Što te ie opet snašlo, danas ? 

MARA (tihoj. Ništa. 

IVO. Dodji ovamo ! 

MARA (stoji, ne miče se). 

IVO. Jesi I' čula, dodji ovamo ! 

MARA flagano dodje do stotaj. 

IVO (uhvati je za ruku, privuče na svoje koljeno, onda ju obujmi 
oko ramena i poljubi kratko u obraz). Na! 

MARA /grčevito, ali tiho zaplače). 

IVO f/drži ju podjedno jednom rukom oko ramena, na drugu je 
oslonio glavu, mrko gleda preda se). 

GJOKO (kad je Ivo poljubio Maru). Ha, tako valja! Što bi cmokao 
samo onu gaduru . . . (Sjeti se i udari po ustima, onda pucne prstima.) 
Vrag me odnio . . . skoro sam se zareko . . . Nego, ono, treba da se taj 
cmok zalije. (Natoči sebi rakije, ali je zadnje istočio.) Hu! gotovo je . . . 
jadan ja! 

IVO. Dosta je za danas, Gjoko ! 

GJOKO. Dosta? (Sažme ramenima.) Lako dosta, kad je više nema. 
(Istrusi čašu.) A sad bi, veliš, mogao da odem ? 

IVO. S voljom te. 

GJOKO. A i šta ću, kad je sve prazno. 

MARA (ustala je sa Ivinog koljena, sjela se uza stol i podbočila 
glavu objema rukamaj. 

GJOKO /digao se, tetura malo, onda se postavi pred Ivu i pruži 
mu ruku). Hvala za večeru. 

IVO. Bogu hvala. /Vani zaurlala bura i grmljavina.) 

GJOKO. Gospode, ala treska | 

IVO. Uzmi moj gunjac, Gjoko, prokisnut ćeš. 

GJOKO. Hvala, brate, ne će voda na me. Laku noć, Mara! 

MARA (kratko). Laku noć! 

IVO (ustane i podje s Gjokom do vratiju, otvori ih i zaviri na 
polje). Gadno je; pazi, Gjoko, ne vidi se ni pred očima. 

GJOKO. Ne brini se. Bog lude i pijane čuva. Laku noć i hvala! 

IVO. Laku noć i Bogu hvala! 

GJOKO (već pred vratima). Brrr! Al' sad put pod noge! (Ode). 

IVO (zalvori vrata i ostane čas kod njih). 


PRIZOR TREĆI 
Prijašnji bez GJOKE 
(Velika pauza.) 


IVO (sidje sa slepenica, dodje prema škrinji, sjedne tamo kratak 
čas, ustane, podje do ognjišta i zagasi pepelom žeravicu. Kad je lo 
svršio sjedne k stolu časak i bulji u Maru). 


MARA (koja je doslije nepomično sjedila, ispravi se malko, uzdahne 
duboko i otare pregačom zadnje suze). 

IVO (dosta blagim glasom). Mara, u što te vječne suze? 

MARA /bijedno). Same mi dolaze, ne mogu da ih zadržim. 

IVO. Pa zar sam ti ja toliko skrivio ? 

MARA. A šta bi? 

IVO. Zar ti nisam učinio po volji? Zar ti nisam pustio, da ovdje 
ostaneš ? 

MARA. Hvala ti, Ivo, al' bolje bi bilo, da nisam nikada ni došla. 

IVO. A zašto? 

MARA šuti). 

IVO. Znam što misliš. A velim ti, da mi krivo činiš. 

MARA fbolnoj. Možda, Ivo, al' tu u grudima, tu me boli ... o da 
znaš, Ivo, kako me boli... Ne mogu da ne plačem, ne mogu da ne 
uzdišem, kad sam izgubila sve . . . baš sve! 


IVO. A što si izgubila ? 
MARA. Tebe sam izgubila, Ivo! 
IVO. Luda ženo, pa zar nisam kod tebe? 
MARA. Nisi, nikad nisi kod mene. 
IVO. A da gdje sam ? 
MARA. Kod nje si . . . uvijek si kod nje. 
IVO fsurovoj. Uvijek . . . zar je i sad uvijek? 
MARA (gorko). Bura je, gadno je, pa ti se ne će. 
IVO. Marim ja za buru. Kad bi htio, mogao bi. 
MARA. Pa idi. 
IVO. A ti bi htjela da idem ? 
MARA (šuti). 
IVO. Ne ću. Ne marim ići. 

(Pauza.) 

IVO (poslije pauze pridje k Mari). Ostat ću kod tebe, Mara. 

MARA (gleda ga tudjim, začudjenim pogledom). 

IVO. Čuješ li, Mara, ostat ću kod tebe. 

MARA /klone, obujmi ga svega). O, Ivo! Moj lvo! 

IVO. No, eto, umiri se, vidiš da nisam rdjav. (Pridigne ju.) Sjedni 
ovamo. 

MARA /sjela je na stolicu kraj stola). 

IVO (sjeo kraj nje, draga joj rukom kosu). Ono, što je bilo, prošlo 
je... ne mari rad toga toliko žalovati. 

MARA. A reci, Ivo, zašto si to meni učinio ? 

IVO. Došlo je tako . . . Bila si daleko, pa me snašla napast. 

MARA. A kad sam se vratila, Ivo, ipak si osto kod nje. 

IVO /sažme ramenima, šuti). 

MARA. Više si ju volio, nego mene. 

IVO f/u pć glasaj. Govoriš štogod. 

MARA. Nemoj, Ivo kad je istina, eto na mojim uvelim obrazima vidiš, 
da je istina. 

IVO. Urekla me, nisam se mogo otkinuti. 

MARA /fsa strahomj. Ivo, a oćeš li se moći sada otkinuti ? 


IVO fšutij. 
MARA. Ne znaš... jel! da neznaš, Ivo? A ja.. ja ću dalje da 
venem ... ja ću dalje da patim . .. O, Ivo, da znaš kako bi voljela 


umrieti, samo da ne moram sve to gledati! Da ti je zaviriti u moje iskidano 
srce, da ti je čuti uzdisanje moje i plač moj u crnoj noći, kad si ti tamo, 
kod nje . . . Oj, Ivo, ti bi mi se smilovao! Ne bi me gledao gdje propadam 
i ginem . . . vjeruj, Ivo da ne bi . . . Ništa nisam skrivila Bogu predragome, 
a opet me teško bije i kažnjiva siroticu . . . Sve što sam skrivila jest to, 
da tebe više ljubim, neg' sav svijet, neg' samu sebe i svoju dječicu . . . O, 
Ivo, kad bi ona tebe samo polovicu toliko voljela kao ja ... al' ona te 
ne voli . . . vjeruj mi da te ne voli . . . Ako joj sutra prestaneš kupovati 
svilene marame i gjerdane, ne će te više ni pogledati . . . 

IVO. Mara, pusti to. 

MARA. Kako bi pustila, Ivo, kad mi je to rana srca moga? U što to- 
liko patim, ako nikada ne smijem, da se spotaknem o nju, koja mi je zgazila 
i popljuvala sreću mog života? Po Bogu si samo moj, a ona mi te je otela, 
otela te je meni i tvojoj dječici. 

IVO. Nije! 

MARA. O, jest, jest. Znam ja to. Danas je u tebi dobrota, Ivo, al sutra, 
sutra ćeš se opet vratit k njoj. 

IVO. A ako ne ću? 

MARA. O, Ivo, kad bi ti govorio istinu ! 

IVO. Pa da govorim istinu, što bi bilo onda? 

MARA (zaklopi časak oči, sva zadrhće). Oslijepila bi od sreće. 

IVO (podraga ju po vlasima). Luda ženo ! 


BURA 69 


MARA. Što ću, Ivo, kad mi je u tebi samo život. 

IVO /privuče ju k sebi). Pa ja sam te uvijek volio. 

MARA (sva se grčevito privine uza nj). Nisi, Ivo. Nekada... nekada 
si me volio... onda... na domu... onda kad je uvijek sunce sjalo... 
onda kad sam ti rodila Niku i Maricu... O, Ivo, kako si me onda volio!... 
Za što... za što je to moralo proći? A bila sam tako sretna... i vas 
dan sam samo pjevala i vazda sam se smijala. Nikad nisam od žalosti suze 
prolila... Obrazi bili su mi rumeni od tvojih cjelova, a oči sjajne gledajući 
tebe. Sad su obrazi povenuli ko nezaliven cvijet, a oči su ugasnule od suza. 
Nekad... onda... o kako sam poskakivala u kolu i kako sam se žarila, 
kad si me držao oko pasa... A danas, eto jedva se vučem, koliko me 
satrla tuga _.. A još sam mlada, Ivo! lvol!... 


(Kratka pauza.) 


IVO. Govori, Mara, govori dalje... Volim te slušati. 

MARA. Zar mene, Ivo? 

IVO. Da... tako mi je dugo, što nisam slušao tvoj glas... A pun je 
dobrote . .. tako mi se uvlači u srce... tako milo i toplo... 


MARA. To govori moja ljubav, Ivo, moja bolna ljubav. 

IVO (izgubljeno). Kako je ljubav lijepa . . . oh, kako je lijepa! .. . 

MARA. | velika je, Ivo, velika ko i bol. 

IVO (uzme joj glavu u obe svoje ruke). Tvoja bol, Mara, tvoja ve- 
lika bol... sirotice moja! ... 

MARA (zarida). Ivo! 

IVO f/privuče je svom snagom k sebi, svu ju obujmi i žarko ju stane 
cjelivati). Učinio sam ti... zlo sam ti učinio, Mara, jer sam pogazio tvoju 
dobrotu. A ti si šutila i samo si plakala . . . dan si i noć plakala, rad mene... 
Ali sad više ne ćeš plakati... nikad više ne ćeš plakati... samo ćeš me 
cjelivati i smijat ćeš se, i tii jai Niko i Marica i svi... 

MARA /fizgubljena u njegovim cjelovimaj. O, Ivo! Ivo! 

IVO. Zlo je bilo u meni, Mara, gjavo me opsjeo ... Sad ćemo ga 
izagnat . . . je li Mara, sad ćemo ga izagnat? 

MARA. O, da...da!... 

IVO. I zarumenit će se tvoji obrazi i zasjat će tvoje oči. . . oči izljub- 
ljene! (Cjeliva joj oči.) 

MARA (klonula je sasvim do njega). O, Isuse, slatki! Isuse jedini, 
je! sveto istina... jesi !' mi to, bogorodice sveta, povratila sreću mla- 
dosti moje ? 

IVO. Sve je istina, Mara, i sad te nikad ostaviti ne ću. Pa što će nam 
i drugi, kad imamo našu djecu, Mara? 

MARA. Tebe imam... tebe imam, Ivo! (Ovdje bura počne jačom 
snagom urlati i traje do konca čina.) 

IVO. Čuj, Mara, kako grmi i kako tutnje gromovi. Tako su tutnjili i 
onda, kad smo se prvi put našli tamo, pod vinogradom, na domu. Kako si 

bila prestrašena, samo si se križala... A ja sam dotrčao za tobom i bodrio 
sam te... Kiša je lijevala, a mi smo stajali i nismo se micali... Ti si 
sva drhtala, toliko si prozebla, a meni je bilo posvuda sunce, kad sam za- 
gledao u te tvoje oči. Onda si me molila, da te zaklonim u svojoj klijeti. . . 
a ja sam te odveo i sjeo sam uza te, i samo sam te gledao. Prestala si 
drhtati i kad sam ti se prikučio, sva si se prislonila uza me i samo si mi 
rekla, da ti je sada toplo... Onda smo dugo sjedili i šutili smo . . . 

MARA. A oko nas urlali su gromovi... 

IVO. Za me nisu urlali, Mara, za me su pjevali. 

MARA. A kad su se smirili i kad je sunce opet izašlo, onda si mi se 
kleo, da ćeš me ljubiti do groba... 

KATA /iz vana, daleko u šumi, muklo i otegnuto). Ivo! Oj, Ivo! 

IVO (čuvši zov Katin, trgne se i skoči). 

MARA /ftrgne se isto tako, primi se za grudi i prestrašeno bulji u Ivu. 
Časak pauza; oboje stoji nepomično). 

IVO. Je si '... je si ' ti što čula, Mara? 

MARA /pribere se, nervozno). Ništa... ništa, Ivo, to je bila samo bura. 

IVO. Al meni se pričinilo, ko da me netko zove. 

MARA. Nije ništa, Ivo, tko bi te zvao? 

KATA (kao gore). Ivo! Oj, Ivo! 

IVO. Eto opet... to ona zove... 

MARA /odlučnoj. Pa što nas se tiče, nek' zove. 

IVO (nemiran). Hm... tko zna, zašto me zove. 

MARA /u velikom strahu). Ivo...lvo... ona nema više da te zove! 

IVO (kao gore). Ali... ako... 

KATA (sad još bliže, ali jače otegnuto). Ivo! 

IVO (kao izgubljen stoji časak, bori se nešto, onda). Ja moram!... 
(Hoće da podje.) 

MARA (skoči pred njega, grozno). Ivo! 

IVO. Mara... ja moram... ja ću samo prigledati . . . 

MARA f/uhvati ga obim rukamaj. Ivo!... Ivo! .. Zar si poludio ? 

IVO. Mara... Mara! Čula si da me zove... njoj se je nešta dogodilo . .. 
možda je grom udario u kolibu... 

MARA. Pa da je, Ivo? Ona tebi više nije ništa . . . što te se tiče, Ivo?! 

IVO. Ti to ne znaš, Mara, ja moram... Čuješ li, ja moram! /Kida 
joj se.) 

MARA (gnjevno i bolno). Ivo! Zar si proklet ? 

IVO. Pusti me, Mara! 

MARA. Evo, što si mi čas prvo govorio? Ivo! (Vani udari grom i 
zaurla vjetar.) 

IVO. Čuješ li... udario je grom... a ona je sama. (Velikim va- 
pajem.) Sama! 

MARA. A zar ćeš mene ostaviti samu? ... Zar ti ja nisam ništa?! 

IVO. Doć ću opet . . . Pusti me! (Istrgne joj se, poleti prema vratima.) 


BURA TI 


MARA /nđivećim užasomj. Ivo! /Poleti takodjer k vratima i zakrči 
mu put.) 

IVO. Mara, pusti me s dobra, molim ti se! 

MARA (bijedno moleći). Ne idi, Ivo, ne idi! Tako ti živoga Boga... 
tako ti zdravlja naše dječice! (Klekne na oba koljena i ispruži sklopljene 
ruke prema njemu.) Ivo, samo danas ne idi... Sutra, ako hoćeš... ali 
danas ne... molim ti se... ne!... Umrijet ću, Ivo, ako odeš! ... 

IVO. Kažem ti, Mara, da ću se vratiti. 


MARA. O, ne ćeš, ne ćeš, znam ja da ne ćeš! Za što, Ivo, za što ubijaš 
u meni jadno srce, kad si mi malo prvo govorio, da me voliš i da ćeš me 
uvijek voljeti?! Ostani Ivo, ljubit ću te ko sveca... gazi me ko pseto, al 
ostani. 

IVO. Samo na čas, Mara, čuješ li, samo na čas. /Pridje k njoj i hoće 
da ju odstrani). 

MARA (ne da se). Ne, Ivo, ne! Tako ti Boga, ne! 

IVO. (nestrpljivo, gnjevno). Moram, moram! (Hoće na vrata.) 

MARA fnajvećim užasom, sva se objesi na njega). Dakle ti je ona 
milija?! Reci samo. 

IVO. Pusti me! 

MARA /odlučno, bijesno). Ne ću! Ubij me, pogazi moje truplo, pa onda 
idi k njoj! (Povuče ga svom snagom niz stepenice.) 

IVO. Mara! (Gurne ju od sebe, tako da ona zatetura i pane.) 

MARA (hoće da se pridigne, ali opet klone, najvećom bijedom). O, 
Ivo! Ivo! 

IVO (pošao je naglo k vratima otvori ih i odmah uzmakne natrag). 
Kata! 


PRIZOR ČETVRTI 
Prijašnji, KATA 

KATA funišla je na prvu stepenicu, vjetar iza nje zalupi vrata. Sva 
je počupana i pokislaj. Ivo, zovem te, a ti me ne čuješ | 

MARA (skoči sva izvan sebe, poleti prema Kati). O, tilti... gade! 

IVO f/zaustavi ju, sav drhće). Pusti, Mara!... Kata... za što... za 
što si me zvala? 

KATA. Oluja je, pa me je strah samu. 

MARA. Lažeš, curo, da je rad oluje' Njega ti se hoće... njega, i za 
to si zvala... Za to si došla, da mi njega ukradeš! 

KATA. Strah me je samu, Ivo... dodji! 

MARA. Ne će on ići... znaš da ne će. Ne tiče ga se tvoj strah, jer on 
je moj, samo moj! 

KATA. Ivo, ne čuješ li... dodji... strah me je tamo samu. 

MARA. Što ga zoveš, curetino? Iznesi se od tuda, ne gadi mi kuće? 

KATA. Ivo? 

IVO (stoji kao bez svijesti). Idi... idi... Kata... doć ću za tobomi. 

KATA. Ivo, strah me je tamo samu. 

IVO /oštro). Doć ću! : 

KATA. Ivo! (Časak je pauza, Mara užasnuta stoji nasuprot Ivi, Kata 
na prvoj stepenici, uprla oči u Ivu, a on je nepomičan ,kao bez svijesti. 
Najednoć im se na jedan čas pogledi sukobe; Kala se malko osmiehne 
i naglo izadje.) 

IVO (kad je čuo, kako se vrata zalupila, trgne se i poleli prema 
vratima). 

MARA f/zakrči mu put. Blijeda je, užasna u tom času). Kuda? 

IVO (izvan sebe). Za njom! Eto! Za njom, jer ne mogu bez nje, čuješ 
li, ne mogu... i jer moram za njom. 

MARA (kao luda). Ne ćeš!... tako mi Isusa, ne ćeš! (Sva se raskrili 
pred vratima.) 

IVO. Hoću! ... Moram! Pa da znam, da će me putem strijela ubiti !1 
(Hoće da ode, bore se.) 

MARA (primi ga za vrat). A da te ubijem... ja?! 

IVO (u borbi). | umirući vukao bi se za njom. 

MARA fna jednoč ga je pustila, ruke su joj klonule a izraz lica 
pun je gorkog očaja; gotovo bez glasa). Onda — idi! (Glava joj klone 
na grudi.) 

IVO (časak ju nekako čudno pogleda, onda se uhvati za glavu i 
naglo ode). 

(Pauza). 

MARA (kad su vrata zalupila, vrisne užasno i poleti k vratima) 
Ivo! Ivo!... Bože, Ivo! Ne idi... O, jao meni, jao meni! (Uhvati se za 
glavu i tetura njome, kad se ujednoč dosieti i poleti do djece.) Niko! 
Niko! Djeco! (Budi ih.) Djeco, tata je otišao! (Djeca se probudila, ona 
ih izvuče iz postelje i vucari k vratima.)Za ime Boga, djeco, ajdmo po 
tatu! (Djeca su u velikom strahu, Marica plače.) Žurite, o, žurite! (Do- 
šavši do stepenica, iznemogila je, klone i zarida teško. Djeca se sasvim 
prikučila uz nju. Pauza. Vani grmi i zatreska grom). 

NIKO (u strahu). Mamo, dragi Bogo kara! 

MARICA (drhčući se je sakrila u maičinu krilu). 

MARA (kao bez svijesti). Molite djeco! 

NIKO (sklopi ruke na molitvu). 

MARA (bulji preda se i lupa se u grudi, kao na kajanje). 


ZAVJESA LAGANO PADA 


(Svršit će se.) 
SRGJAN TUCIĆ 


_ 


SINTETIČNA KRITIKA 


(Svršetak.) 


Nemoć te sintetične, socijalne kritike vidi se najbolje iz njenog nepo- 
znavanja stila. Rasprava o Stilu (XVI. glava) ostat će kod nas tip savremene 
kritičarske rabulistike. Stil je, po tim načelima, rezultat piščevog odnošaja, 
s jedne strane, spram publike, s druge strane, spram predmeta. Stilom prema 
tome odlučuje — čitalac i siže! U odnosu prama publici je pisac, po Marja- 
noviću, ili neshvaćen, ili joj laska, ili jadikuje s njenog nemara. Prama sižeu je 
ili nad predmetom, ili ,se sav rastopi u njem“ ili ,,stoji pod njime“. Nad, 
u i pod. Siže dakle je faktično pogodba piščevog odnosa spram publike i 
u prvom slučaju (kad je nad predmetom) pisac ne mora ugadjati publici, u 
drugom (,,u“) je spram nje indiferentan, u trećemu joj ugadja ili plače nad 
njenim nemarom. Vad predmetom, dakle i nad publikom je Kumičić, Vojnović, 
Draženović i Kovačić. U predmetu je Tucić, Kozarac, Leskovar, a ,,pod 
dojmom predmeta“ su ,,mnogi epigoni“, Gjalski i Novak. Jeste li što od 
toga razumjeli ? Shvaćate li, zašto je baš Gjalski ,,pod predmetom“, Kovačić 
nad njime, Kozarac i Leskovar u njemu, a ne pod ili nad njime? Nije li 
stil prije svega pisac, temperamenat? Ne odlučuje li kod stila prije svega 
autor, njegova metoda, rezultat njegovog senzibiliteta, intelekta i fantazije ? 
Mogu li se u istu stilsku kategoriju strpati ljudi kao Kovačić i Vojnović, 
pa Kozarac i Leskovar? Zašto da Tucić nije više ,,nad predmetom“ od 
Kovačića, a Leskovar više ,,pod dojmom predmeta“ od Novaka ili Gjalskoga ? 
A koji je djavo Marjanovića obmanuo, da publika i predmet odlučuju o 
stilu, kada je stil to bolji što je neovisniji o publici i kada je što manje 
koncesija ,,dopadljivosti“ sadržaja? Stil je sve i tu ima pravo g. I. Vojnović 
istaknuvši kod nas prvi tu sasvim modernu suverenost stila, koju je u ostalom 
tek u drami dostigao. Stil je sve, i za ono što stil stilom čini, za njegovu 
originalnost, ljepotu i personalnu sugestivnost nema pravog osjećanja ta 
sintetična kritika, razlikujući stilove po odnosima pisaca prama sižeu, grupi- 
Šući hrvatski prozni stil u tri sasvim heterogene grupe i dajući istu stilsku 
vrijednost Vojnoviću kao Draženoviću, Kovačiću kao Gjalskomu, Leskovaru 
kao Novaku. Ono, što Marjanović dalje veže o stilu, o potrebi ruskih 
distancija prama opisivanome, o potrebi dublje spekulacije i filozofije za 

formaciju hrvatskog stila — sve je to zgoljna fraza, udaljujući se od teme. 
Za velik stil treba prije svega velik dar i velika volja: talenat za jaku su- 
gestiju, energija za slobodan izraz. Veliki stil se radja, a ako se u nas ne 
može razviti kao drugdje, kriva je prije svega nezrelost publike i zasukanost 
frazerske, mediokritetske kritike, koja razumije sve osim stila, većeg stila, 
velikog stila. 

Nemajući osjećanja za ljepotu književnog djela, sasvim je prirodno, da 
nas je autor u početku knjige ohmanuo obećanjem, da se tu ,pozabavio 
većim dijelom pionirima i predstavnicima“. Ne osjećajući samoniklosti većeg 
stila, sasvim je naravno da ne shvaća razlike izmedju ,,pionira“ i ,,epigona“, 
dajući često prekomjernu znamenitost ,,pigmejima“ i efemernostima. Tako 
on ne vidi Byrona samo u — Tresiću (Glasovi s mora Jadranskoga), nego 
i u byronskom kopiletu, u Miletićevom Boleslavu. Leskovar _mu je djak 
Schopenhauerov, i kod ovog pisca ,,literatura se odriče socijalne misije“, kao 
da Propali Dvori ili Katastrofa nisu isto tolike socijalne važnosti kao priče 
Draženovićeve ili Novakove. Sa Vojnovićem očigledno ne zna kamo će, u 
»Feprezentante“ ili u ,,popularizatore“, ne spominjući njegovih karakterističnih 
lirskih nastojanja. Borota doduše nije pionir, ali je ,,velik talenat“ kao i 
Bran. Livadić, taj ,vješt psiholog oštrog oka i solidna suda“, ističući 
neobičan mir promatranja i sigurnu analizu malih ljudi i malog života“. Za 
Kumičića se veli, da je ,,ostao uvijek kod početka“. Govoreći o starijoj 
kritici, spominjući Šrepela, Iblera, Pasarića, Inhofa i dr. kritičar sasvim ignoriše 
dra. Franja Markovića. Tucićev Truli Dom tek mimogred navodi, citirajući 
banalnosti iz Dežmanovih modernističkih proglasa i anališući kao nješto 
preznamenito i fenomenalno tri članka (iz Hrvatske Misli), ona, znate, zna- 
menita tri članka M. Šarića Milivoja Dežmana i naprednoga dra. Korporića. 
Nabraja sve ustaoce oko znamenite srednješkolske Nove Nade — medju 
njima i kritičara Milana Marjanovića —, nabraja poimence radove u karlo- 
vačkom Svjetlu medju njima i svoje), spominje Podravskoga, Livadićeve 
pjesme u Nadi (,,Moji srećni dani“), citira i po drugi put Dežmana, spominje 
sve važnije kritike, dopise i važnije članke u Prosvjeti i Viencu, u Nadi i u 
Životu, radove Jelovšekove, Nehajevljeve, a naročito svoje, ne zaboravlja 
Selka Nine, S. Kurjakovića, Šmida Jugovića i ,,mladog sociologa“ P. Skoka, 
kliče sa Cihlarom i drugim značajnicima oko N. Nade: ,,Treba nam znača- 
jeva!“ — spominje i svoju, meni nažalost nepoznatu studiju o meni (u 
Svjetlu), ali nigdje ne spominje Iverja (1899.), najdraže, prve moje knjige, i 
izričito veli, da su u Nadi — gdje sam i ja pričao — uspjelije samo pripo- 
vijetke starijih pisaca. Dodirujući važne pariske dopise književnika VI. Turko- 
vića sa dopisima iz Zagreba, Beča i Praga Marjanovićevim, Cihlarovim i Jelov- 
šekovim, ni riječi o mojim kronikama iz Beograda, Ženeve i Pariza, o mojim 
impresijama o srpskim knjigama i pozorištu, o pariskoj Izložbi i modernoj 
umjetnosti. Taj Brandes srednješkolaca, spominjući najsavjesnije svaki lite- 
rarni ,,problemić“ i svakog ,,pigmeja“, ni mukajet o mojoj studiji o Stendhalu, 
o mojoj opoziciji proti lažnim modernistama, sasvim omalovažujući Drech- 

slerovu iskrenu Mladu Hrvatsku — gdje ne bijaše M. Marjanovića! — gdje 
spominje sve radove osim jedne moje priče i članka o znamenitom M. 
Barrčsu. Ali ja se tješim, da me M. Marjanović razumije kao J. Hranilović, 
Wenzelides i ira. Cherubin Šegvić i da ja njega, Milana Marjanovića, bolje 
shvatam no on mene . . . Moj modernizam nije modernizam Milana Šarića 
Plavsića, Tauska, Šmida- Jugovića, dra.  Korporića, VI. Jelovšeka, Mil. 
Dežmana i M. Marjanovića | 

Iza Šenoe je običan članak razapet na 198 nesvarljivih stranica. Ono, 
što je u toj studiji tačno, moglo bi se svesti na skromne dimenzije jedne 
obične novinarske kronike. Tačnijih opazaka ima tako malo, da se dadu na 
prste izbrojiti. 

»Od inštitucija, koje su dovedene u život od mladjih preostalo je ,društvo 
hrvatskih književnika“. Ali i ono je stalo da vegetira, jedva da i vegetira — 
unutarnji život koji je bio, dok je postojao još ,klub“, a i u doba početka 
družtva, vanredno bujan, prestao je. Stari i mladji elementi, koji su se u 
društvu našli pod jednim krovom nisu nakon žestokih sukoba i polemika, 
vodjenih poglavito izmedju ,Života“ i ,,Vienca“, a i drugih listova, mogli 
da se sbliže tako, da bi bio moguć zajednički razmah, pa se je — osim 
par predavanja za zimske sezone, slabo posjećenih — rad društvene uprave 
ograničio lih na to, da uzdržava čitaonicu i skuplja kapital. | u istinu je pred- 
sjedniku Ivanu vitezu Trnskomu pošlo za rukom u kratko vrijeme sakupiti 
znatan kapital“. 

Marjanović, kao Brandes u Strujama, ,studuje“ književnost u odnosu 
sa političkim životom dolazeći do ovih prostih i prije njega već vrlo poznatih 
rezultata. Iza Šenoe dominira pravaštvo, ispoljujući se u literaturi kao realizam 
i radikalna patriotska lirika. Pravaška Hrvatska Vila je do danas najčitaniji 
naš književni list. 1885. zbog pravaškog poraza pod Khuenom daje i opet 
ton obzoraški Vienac, gdje prevladjuje pravaški literarni realizam. Pravaštvo 
pada i Gjalski ga kritizira (na korist obzoraštva u U Noći). Početkom 
devedesetih godina, na vrhuncu Khuenovog satrapovanja, narod sve više 
propada, a sa društvom gubi i literatura otpornu snagu i udara u byronska 
bugarenja, pa u plačne, nemoćne jadikovke. Zavladaše ,motivi umiranja“, 
realizam se pretvara u elegiju, objektivnost u subjektivnost, pojedinačna duša 
zamjenjuje šire probleme socijalnog života i javlja se ,Moderna“ (= die 
Moderne). Kako vidite, sve te činjenice smo znali svi mi vrlo dobro, jer smo 
ih proživjeli i Marjanović ih mogaše sasvim lijepo nanizati u članku 
sa naslovom Khuen i hrv. književnost, pričajući, kako je Hedervary slomio 
realizam i spremio duše za modernizam, koji ga sruši u obliku novog — 
političkog, Ancelovog, Marjanovićevog i Korporićevog realizma. To konsta- 
tovanje khuenovštine u literaturi bi dokazalo, da je najglavniji faktor u našoj 
književnosti, otac svih njenih struja i stilova, jedan vrlo prozaičan gospodin, 
obično klijenat magjarskog ministra-predsjednika, i ja se kladim, da gospodin 
Pejačević (ili Supilo) ni ne sluti, da je on, baš on i niko drugi, od najvećeg 
utjecaja na razvitak naše lijepe knjige. 

Neka generalna fakta je M. Marjanović dakle opazio, jer su — krupne 
činjenice i jer se ne mogu iskriviti. Ti glavni momenti naše najnovije 
literarne povijesti svima su, kako rekoh, poznati. Ali kada je trebalo anali- 
zovati, objašnjavati, karakterisati glavne struje i stilove, naš sintetičar je 
umio samo pentati, mucati, drobiti, schwefeln — kako veli Nijemac. Čime 
se razlikuje metoda, stil, pravac priča Šenoinih od potonjih pripovjedača ? 
Što je zajedničko obilježje novog realizma i čime se razlikuju njegovi repre- 
zentanti? U kojem je odnosu prama njemu lirika, naročito Harambašićeva, 
Tresićeva i Kranjčevićeva P Zašto je baš pravaštvo rodilo realizam, Kovačićev 
simbolizam, naturalističke pokušaje Kumičićeve, prve simbolske tonove kod 
Kovačića i patriotski, ditirampski, mistički i pesimistički ton Kranjčevićev ? 
Kako to, da je pravaštvo danas, pošto je Marjanoviću pokojno već preko 
deset godina, pregnulo na nov i neslućen život? Zašto se danas, u doba 
rezolucionaških sloboda i organizovanih književnika, čita manje hrvatski no 
u doba E. Kumičića i Hrv. Vile?P Zašto danas kod omladine ni iz daleka 
nema onog žara za literaturu kao za najveće khuenovštine, pri pokušajima 
modernista? "Da nije književna apatija i rasulo plod slobodnijeg političkog 
života? Kako to, da je lane modernista i suradnik Nove Nade, Milutin 
Cihlar, mogao (pa još u Zagorčevoj Hrvatskoj D) konstatovati ,,Canossu 
Moderne“? Zašto baš u vrijeme ,motiva umiranja“, Nikolićevih sušičavih 
lamartinada i Babić—Gaj—Hinkovićevog spiritizma slave život neki zanimljivi 
lirici? Zašto priča Boccaccio svoje vedre i masne priče usred grozote kužnih 
haranja i zašto su atenski tragici pesimiste u časovima najveće narodne 
sreće? "Kako to, da literarni optimiste i pesimiste mogu živjeti istodobno 
svuda, pa i kod nas? 

Na sve to Marjanović šuti mramorkom. Opazio je neke analogije u 
zajednici našeg političkog i kulturnog života, ukalupio ih je djuture u sasvim 
prazne formule, kao na onaj Motiv umiranja, na koji nateže i historijske 
drame i romane. Njemu je kod književnog djela najinteresantnije ,riješenje 
ili riješavanje nekog problema. Taj problem može biti socijalne ili psiho- 
loške ili estetske naravi, ali djela, koja ne riješavaju ništa, koja ili samo 
konstatiraju ili gotova riješenja iznose, ta su djela ili puke fotografije ili 
propagatorsko docirajuća, a dociranje i propaganda nemaju posla s umjet- 
nošću. Ono, što je kod nekoga djela najinteresantnije, to je naprezanje 
umjetnika, da dostigne neki cilj ili da razriješi neki čvor, i taj proces riješavanja 
često je vrijedniji i od jačeg dojma nego li samo riješenje.“ 

Dakle ćvorovi, čvoruge, kvrge. Kvrgasta, čvorovita knjiga mu se najviše 
svidja. Ali šta ćemo s knjigama, gdje nema tih ,problema“, tih čvorova i 
konjičkih skokova, gdje je glavni čvor ljepota, stil? Marjanović ne uvidja, 
da su najljepše knjige najkorisnije, da je ljepota najveća sinteza i da najko- 
risnije knjige nikad nisu najljepše. Ne znam, je li razumio Dostojevskijevog 
kneza Leva Miškina, kad od ljepote očekuje spasenje svijeta. A kada Marja- 
nović već toliko voli te čvorove i knjige najsličnije zagonetkama, odgo- 
netkama i geometrijskim zadacima, kako se mogaše povoljno izraziti o 

radovima Ivana i Frana Mažuranića, Vojnovića i tolikih drugih, koji lete i 
ne prave konjičkih skokova? Ta kritika je ovdje ili konfuzna, ili je oportuna, 
neiskrena. 


Sva ta pretenciozna mogućnost, površnost i frazerstvo, spremno na 
prosudjivanje svih savremenih problema, najviše izbija iz raspravljanja O 
t. zv. Modernoj, o našem modernističkom pokretu. Tu je Milan Marjanović 
sasvim izgubio sintetičnu pozitivnost svoje kritične i napredne glave. Tu se 
ne zna ni ko pije ni ko plaća, tko je pionir a tko epigon. Još najbolje 
prolazi ,duhoviti kritičar“ Dežman, pored Gjalskoga, Marjanovića i Turge: 
njeva_ najspominjaniji, najcitiraniji duh u toj tušti i tami šarenog autorstva, 
ali oprezni kritičar ni njega ne tituliše reprezentantom ili pionirom. On čak 
ne kazuje ni to, da je Dežman u Protiv Struje više realist no simbolist, da 
mu je stil banalan, invencija kukavna i da je sakrivio neke drame. Mi iza 
svih tih neepskih i nekritičnih družina nikako ne doznajemo, gdje su pravi 
moderni pioniri i reprezentanti: u Svjetlu, Mladosti, Novoj Nadi, Salonu, 
Životu ili u kojem od dvadeset listova, poginulih izmedju 1894.—1904. Ne 
čujemo, jesu li moderniste i neki pisci osamdesetih godina, kao Kovačić, 
Vojnović, Kumičić, i što je kod njih eventualno moderno, i što nije. Mi uopće 
ne dokučujemo, što shvaća M. Marjanović kao modernizme, jer se nigddje 
ne izjašnjava preciznije o tome. U glavnome razlikuje dvije naše moderne 
struje, dalmatinsku i zagrebačku. Onu prvu unatoč Nazoru i Begoviću i ne 
smatra modernom, držeći naše južnjake ,,Brunetierovcima“, ,idealistama“, 
dakle _dogmaticima, pristalicama fraze o bankrotu nauke, reakcionarima. 
Pravi, čisti modernizam je zagrebački — onaj, gdje je i naš kritičar, kako 
nas najsavjesnije dokumentira, najplodnije djelovao. | kao Brandes, veli 
Marjanović, što je inspirator moderne naše kritike, Masaryk politike, tako je 
roditelj naše ,Mod«rne“ Herman Bahr, današnji feljtonistički kolega (u N. 
Fr. Presse) onog dubokoumnog Raula, Raula Auerheimera, kojega citira u 
svojim arcimodernističkim kronikama suptilni redaktor Savremenika. Elem, 
zagrebačka, to jest hrvatska ,Moderna“ je rezultat germanskih utjecaja i 
M. Marjanović toliko ponizuje Romane i uzvisuje Švabe, da njegov Beč 
nekako dolazi kao centar naprednjaštva, a Pariz kao leglo literarnih reakcija, 
»idealizama“. Prater-kultura! ,Kapuciner“-estetika, kao zagrebački ustuk protiv 
Dranga! Ali čujmo: 


»A ovo je vrlo važno. Romani žive u tradiciji daleko više nego Germani. 
U tradiciji vide svoju veličinu i njoj se utječu. Oni kušaju da ju obnove 
tim više što vide kako ih drugi istiskuju iz piedestala prvenstva. A oni su 
uz to uvijek voljni tražiti svoj spas u formi i biti bilo u kojem smislu pod 
nekom vlašću, biti ovladani nečim, najpače idejom.  Individualiste nisu — i 
eto za to je tamo reakcija udarila ,idealizmom“, dočim kod Germana i u 
opće na sjeveru nije.“ 


»Romanska reakcija napušta znanstvenu analizu, ona želi bilo kakovu 
»izvjesnost“, da joj se poda — pa bila sebi svijesna i toga, da se ta 

izvjesnost temelji na pukom auktoritetu i tradiciji. Sjevernjak pako istražuje 
i pita i ne stara se za svoj mir i neku stalnu ,izvjesnost“ nego za potragu 
istine. On gleda naprijed pa uživa i u razrivenosti i u nemiru i u očaju, 
dočim Roman gleda natrag, te želi mir, sklad, pa makar i formalan, on želi 
mir i pokoj duše. Roman teži za plastikom, a German za intenzitetom. Prvi 
treba auktoriteta, drugi slobode, prvi je dogmatičan, drugi analitičan. Za to 
je reakcija romanska više idealistična, dočim je reakcija germanska više 
psihična, kod prvih se javlja kao ,preporod idealizma“, kod drugih kao 
»romantika nerva“, prva je više katolička, druga je protestantska. Prva je 
proti znanosti, a druga ide uz nju. Prva gleda u prošlost, a druga je prelaz 
u budućnost.“ | 


»Romani, a u ovo doba, osobito Francuzi, odviše miješaju pojam zna- 
nosti sa etičkim potrebama“. Germani su ,više racionalistički“. 


Što će na sve to gosp. Nodilo? Francuzi tradicionalniji od Švabe! 
Taine i Barrčs nisu individualiste! Revolucije, pa momentana Republika je 
neracionalistična i tradicijska! Francuzi Renana, Poincarća, Claudea Bernarda, 
Berthelota i dva Rouxa napuštaju Milanu Marjanoviću analizu ,za volju iz- 
vjesnosti !“ Francuz je autoritativan i dogmatičan, Švaba je slobodouman i 
— o čujte i počujte! — analitičan. Francuz je konservativan, German je 
napredan. Francuski moderniste, An. France, Lemaitre, Verhaeren i H. de 
R€egnier su antinaučni, a germanski nisu. Strindberg nije mistik i ,idealista“, 
jer su to Maeterlinck, Huysmans i Bourget. Kome vi to drobite, barba Mar- 
janoviću? Tu m" as !' air de rigoler, mon vieux pion! Neka šjor Marja- 
nović pročita sočinjenija Hermana Bahra ,teoretika te struje“ i naći će, da 
O Parizu i o Romanima Carduccia sasvim drugojačije misli od teoretike 
naše ,Moderne“, od zagrebačkog Bahra (si licet parva componere parvis). 


M. Marjanović nije ni snivao, da je našu ,Modernu“ najstrože osudio, 
namečući joj učiteljem jednog austrijanskog ,pacera“, pa još pacera iz druge 
ruke. Zagrebačka Moderna“ možda baš s toga nije ništa, ili vrlo malo za 
ovo deset godina dala i stvorila, jer ju mogaše inspirirati jedan Bahr i voditi 
jedan Dežman. 


Riječ moderan danas ni kod nas više ništa ne kazuje. Naši moderniste 
već odavna nemaju nijednog jedinog svog organa. Savremenik je napred- 
njački, rezolucionaški, a ne modernistički beletristički list. Pa ni prije, u 
svojoj Sturm i Drang periodi, moderniste nisu imali ni jednog jedinog zajed- 
ničkog principa osim opozicije proti starijim literatima. Najgrlatijima ne bijaše 
modernizam potrebom, oslobodjenjem, novim suncem, neodoljivim nagonom 
duha i temperamenta, nego gestom, pozom, zanimljivom ati:idom, koketerijom, 
proračunanim i vrlo jeftinim dandyzmom, i tek što je bečka , Moderna“ 
izlazila iz mode, vodja Dežman postade vrlo praktičan gospodn, a razni 
Pilari, Špuni, Gradi, Tauski i Plavšići ili mukom zamuknuše, ili prestadoše 
sa modernističkim pozama, gestovima i maskaradama. Beč nije nam ni sada 
gotovo ništa mogao dati. 


SINTETIČNA KRITIKA 79 


Modernizam, kao izraz novih duša, mora biti nov izraz. 


Nous voulons, tant ce feu nous hbriile le cerveau, 
Pionger au fond du goufire, Enfer ou Ciel, qu' importe 
Au fond de |' Inconnu trouver du nouveau. 
(Baudelaire). 


Modernizam nije drugo, no nov stil, upravo traženje novog izraza, 
evolucija stila. Sve nove škole i novi stilovi bijahu pri pojavi svojoj reak- 
cija protiv starih šablona i rutina, dakle modernizmi. V. Hugo, početak 
romantike i parnasovaca, prerafaelite, Poč, naturaliste i veriste, simbolizam 
— sve su to modernizmi sve do faze svojih padanja. U osamdesetim godi- 
nama osjeća nova generacija potrebu za nov izraz u romanu, i analitična 
metoda, Stendhal i B. Constant, davni pokojnici, Rusi i Skandinavci postadoše 
moderni u reakciji proti brutalnim, deskriptivnim formulama naturalizma. 
Psihološka, individualistična pripovijetka zamijeni Zolu i njegove medanske 
prijatelje, a poezija nijanse, simbola i impresije zamijeni tvrdoću Flaubertove 
i parnasovačke slike. Marjanoviću su kao Nordauu, ti evropski modernizmi, 
stilske reakcije, identični sa reakcionarnim piskaranjem jednog akademijskog, 
oficijelnog i ,evolucionističkog“ kritičara. Brunetičrea, koji se još barbarskije 
obaraše na literarni francuski modernizam nego na samu ,nauku“, pa ga 
baš moderniste u svojim listovima nazivahu Ferdinand, cette vieille marotte. 
Modernizmi su dakle pitanja stila, evolucije forme, nove sinteze stila, izrazi 
novih duša, novih umjetnosti, bez obzira na sadržaj, pa ako su naši djaci 
najuspjelijih, dakle romanskih modernizama ovako shvatili svoj modernizam, 
znači da bijahu mnogo moderniji od ,Moderne“ Hermana Bahra, Milana 
Marjanovića i Ivanova. 

Kada je dakle riječ o hrvatskom modernizmu, on je mogao postojati 
samo kao reakcija proti stilu osamdesetih godina: u pripovijesti proti reali- 
stičnoj ondašnjoj metodi, u stihovima proti ondašnjem lirskom, u drami — 
proti tadašnjem dramskom stilu. Ja te nove motive vidim baš kod onih, 
koji se pojaviše prije ,Moderne“: kod Kovačića, Kranjčevića, Leskovara, 
Vojnovića i Frana Mažuranića. Nazor i Begović, djaci ,tradicionalističkih“ 
Romana, meni su moderniji od _ Mihovila Nikolića. Zagrebačka ,Moderna“ 
je moderna tek Milčinovićevim crticama, nekim pjesmama Vidrićevim, Krni- 
cevom i Cihlarovom kritikom i Tucićevim Trulim Domom. Sve ostalo je 
boranija, ričet, prah u oči, nemoć, poza, karikatura. ,Znam za mladića, koji 
je čitavu noć prosjedio u vrtu, slušajući žabe i pisao o njihovom kreketanju 
crticu. Drugi je pisao o jednom kamenu novelu, treći pisao o očima jedne 
konobarice kao o simbolu moderne duše“ itd. 

Da zaključim. 

Iza Šenoe je nekritična kritička studija, napisana nepravilnim jezikom i 
užasnim stilom. Njen pravi sadržaj mogao bi ispuniti jedan valjan novinarski 
članak. Autor vrlo često raspravlja površno o nepoznatim mu pitanjima, 
izvodeći sasvim pogrješne zaključke. Nesposoban za finije estetičke emocije, 
traži u knjigama sporednosti, jer nema kriterija za dobar stil i originalnost. 

Naročito najnoviju našu knjigu je sasvim krivo shvatio i vrlo plitko ocijenio. 


Znoj je u toj mučnoj i vrlo marljivoj kompilaciji najbolje. 


Lijenost je po- 


katšto literarna vrlina. M. Marjanović nije dosta lijen. 
Iza Šenoe je katalog, tu i tamo nepotpun. Korisna, samo korisna knjiga 
i za to je neuspjela. Milan Marjanović je živ dokaz, da vrlo dobar novinar 


može biti vrlo loš kritičar. 


A _G. MATOŠ 


RODNOMU KRAJU. 


Oj Grohovo, oj kamenita krši, 
Gdje dom se dizo mojih pradjedova, 
U tebi danas goli kamen strši 
Mirina pustih — leglo noćnih sova. 


Nad tobom Proslop izbočio prsi 
Ko da te štiti od silnih gromova, 
A s druge strane Čičibera vrsi 

Baš štitom su ti od burnih vihrova. 


To tvoje vrblje i golo kamenje 
Uz vječnu pjesmu Rječine mi rieke 
Sad sjeća mene jur već prošlih časa. 


Tad čini mi se ko da slušam pienje, 
Gdje bezbroj milih slavulja se glasa. 
Oj, te bi glase slušao na vieke | 


ll 


Ja prodjoh svietom od Soče do Tise, 
Al nigdje para tebi, selo moje ; 
Sve što sam mnio, tužna miso mi se 
Viek povraćala do obale tvoje. 


Na obali toj sustavila bi se, 

Gdje Rječina ti krasnu pjesmu poje, 
Kraj razvalina, gdjeno porodi se 
Taj gorki spomen na djedove moje. 


Tu niču misli ko iskre goruće, 
U grudima mi kao vatra gori, 
I rukom hvatam za srce dršćuće. 


Na tvome krilu potočić žubori, 
Od milja drhće drač i tanko pruće, 
Gdje pradjedova srušili se dvori... 


IVO GROHOVAC 

(Nastavak). 


Već su bogati i objesni Rimljani gradili sebi za zabavu i gurmansku 
želučanu nezasitnost slatkovodne i morske ribnjake, koje mi možemo smat- 
rati embrijonalnim začecima današnjih akvarija. Danas ovi stoje visoko gledom 
na odgojnu i tehničku stranu, a imadu i uzvišenu zadaću znanstvenosti. Pa | 
kad uočimo potrebu ovakovih pomagala već u počecima čovječje kulture, 
kao i to, što danas i najkulturniji narodi baš na nje polažu toliku važnost, 
neka nam ne bude začudno, da se je opravdana želja za akvarije porodila 
i u nas Hrvata. 


Izuzevši privatne akvarije i terarije spomenut mi je neke oveće po svi- 
jetu. Akvarija imademo ne samo na morskoj ili slatkovodnoj obali, nego 
i u nutrinji kontinenata, gdje za morske akvarije prave umjetnu slanu vodu, 
a životinje dobivaju s obala. Gdjegdje su takvi akvariji u vezi sa zoološkim 
vrtovima. 

Medju najstarije javne akvarije i terarije ide onaj 1853. otvoren u 
Londonu ; poslije u tom gradu od 1871. vidimo drugi, a od 1876. treći 
akvarij. U Parizu sagradiše jedan 1861., a još druga tri 1867.; u Bruselju 
1868.; u Hamburgu 1864.; u Hannoveru 1866.; u Frankfurtu, Berlinu, Kolnu, 
te Havre-u 1869. U Beču stvoriše akvarij 1873., u Trstu 1875., u Napulju 
(u zoologičkoj postaji) 1875., u Amsterdamu 1882., na Helgolandu 1890. 
Još ih ima u Brighthonu, New-Yorku i drugdje. : 

Berlinski je akvarij jako znamenit, stajao je oko 3 milijuna maraka, 
sagradjen već godine 1869. ; površina mu je 1334 m?. sa 500m? vode. U 
tom se akvariju rabi umjetna morska voda, a životinje dobivaju iz postaje 
u Rovinju (Istra). Za nabavljanje se tih životinja troši godišnje oko 25.000 
maraka, dok svi troškovi iznašaju oko 140.000 mk. Taj akvarij na godinu 
posjećuje oko 300.000 ljudi. 

U Blackpoolu kod Liverpoola ima veliki akvarij (50 ogromnih bassina), 
koji ne zaostaje nimalo za berlinskim. 

Od svih je javnih akvarija za strogo znanstvene svrhe najznamenitiji 
napuljski, sa 300m? vode, a u vezi je sa zoološkom postajom. Pristupan 
je svakomu, a služi kao i tamošnja postaja i u znanstvene svrhe. 

Prije od prilike 5 godina sagradio je bio neki privatnik-fotograf u 
Rijeci javni akvarij ,Acquario Fiumano“ (Scoglietto), koji je duže vrijeme 
funkcijonirao, ali kako je uzdržavanje njegovo, a i življenje vlasnikovo 
jedino visilo o dnevnoj ulaznini gledalaca, morao ga je posve napustiti. 
Taj je akvarij bio prilično lijepo i na veće zasnovan; imao je slatkovodnih 
i morskih životinja u 18 bassina, a 5 odjela. | 


Od par godina imademo u Rijeci drugi jedan državni madjarski morski 
akvarij, smješten u jednoj sobi prizemlja riječkog lučkog ureda. Kako danas 
još izgleda nema ni ovaj baš jako strogo ozbiljne svrhe, ni osobito stručnog 
nadzora. 

Osim javnih vivarija, posjeduju omanje i pojedinci lajici, gdje im služe 
za zabavu i poučna opažanja, te kao ukras sobe. Akvariji jošte uz knjižice 
i laboratorijske sprave spadaju svakako i medju najvažnije i najnužnije 
rekvizite svake bijološke postaje. 


Kad sam kod pomagala za promicanje bijologijskih nauka ne mogu, a 
da se barem sa nekoliko riječi ne dodirnem znanstvenih pomorskih ekspe- 
dicija. Da manje i veće ekspedicije često plove oceanima istraživajući ih u 
raznim pa i bijologijskim smjerovima, zna svatko kao i to, da ovakovi 
pothvati stoje silu novaca. 


Njemačka je znanstvena ekspedicija plovila oceanima parobrodom 
» Valdivia“ kroz punih 9 mjeseci (od 31. VII. 1898. do 1. V. 1899.) Englezi 
su na parobrodima ,Lightning“ i ,Porkupina“ istraživali atlantski ocean i 
Sredozemno more od 1868.—1870. po više puta. 


A tko od prirodoslovaca ne zna, kaki je kolosalni posao obavila glasovita 
engleska ekspedicija ,Challenger“ (od 21. XII. 1872. do 25. V. 1876) pod 
vodstvom Wyville Thomsona. U 38 debelih knjižurina sa više svezaka opisan 
je i znanstveno obradjen na tom putu sabrani materijal. I Amerikanci i 
Skandinavci, Danci, Francuzi i Holandezi bavili su se takodjer već sličnim 
istraživanjima. 1880. god. su Talijani sa Austrijancima istraživali Sredozemno 
more, dok su istodobno Austrijanci s parobrodom ,Pola“ plovili u iste 
svrhe Crvenim morem. 


I mi se Hrvati možemo pohvaliti jednom prema našim prilikama prilično 
uspjelom znanstvenom pomorskom ekspedicijom. Nu kako joj rezultati nisu 
bili bog zna kaki, moramo je smatrati tek prvim pokusom. Ta hrvatska 
naučna ekspedicija obavila se je s jahtom nautičke škole u Bakru ,Margitom“, 
a bila joj je zadaća oploviti hrvatsko dalmatinsku, te zapadnu istarsku obalu 
Jadranskoga mora. To joj je i pošlo za rukom od 18. kolovoza do 15. rujna 

1894*. Ali eto i tu smo već kod prvoga pokusa prestali! Nade je, da ipak 
ne će dugo kod toga ostati, jer se općenito želi, da se pomorski izleti kod 
nas opet nastave pa makar početkom u jednostavnijem obliku. Mogli bi se 
praviti češći, kraći i jeftiniji, a ipak uspjeli izleti. Kada budemo imali u 
našem Primorju bijološku postaju, onda će s tehničke strane biti i ovakovi 
pothvati lakše provedivi. 

I ako su znanstvene ekspedicije potrebne, ipak su na razvoj moderne 
bijologije više utjecale bijološke postaje, ter su potonje stalne. 





Češćim posjetima prirodoslovaca na obale mora u svrhe istraživanja, 
pa uporabom akvarija rodile su se prve ideje za osnivanje bijoloških postaja 
na morskim ili jezerskim obalama. Te postaje služe u prvome redu u strogo 
znanstvene svrhe. Razumije se, da svaka takova postaja posjeduje i akvarije, 
koji su pristupni i širim slojevima naroda. 

Prva bijološka postaja osnovana je u Napulju 1871. godine po proi. 
dru. Antonu Dohrnu vlastitim njegovim troškom. Taj je zavod u početku 
Njemačko carstvo subvencioniralo sa 30.000 mk. na godinu, a poslije je 
subvenciju povisilo na 40.000 maraka. Danas stoji taj zavod na visini svoje 
zadaće. Što je Meka za muhamedance, to je danas Napulj za bijologe ! 
Kao svako novo poduzeće tako je i osnivanje ovoga zavoda stajalo upravo 
velikih materijalnih žrtava i bezprimjerne ustrajnosti sa strane dotičnoga 
osnivača. Danas je to najveći bijološki zavod na svijetu. Ovamo dolaze 
stručnjaci iz svih krajeva svijeta. Tu su postavile razne države evropejske, 
pače i Sjeveroamerička unija nekoliko stolova za znanstveni rad, poradi 
česa godišnje i novčano doprinašaju zavodu. U Napulju je radi toga stjecište 
njemačkih, talijanskih, ruskih, austro-ugarskih, belgijskih, engleskih i drugih 
učenjaka. Uz zoologa vidiš tu botanika za istraživanje morske flore, fizijologa 
i fizijološkog kemičara, medicinara, koji istražuje razne nosioce bolesti, kao 
parasite i patogene bakterije. Ta postaja imade osim čamaca još 2 parobroda 
»Johannes Miiller* i Frank Balfour“, te jedan manji brod. 

Kako je općeno poznato, da je fauna Jadranskog mora bogatija vrstama, 
oblima i bojom od faune Sjevernog i Istočnog mora, bit će nam jasno, 
zašto njemački prirodnjaci radije upiru svoje oči na jug. 10. svibnja 1891. 
osnovaše u Rovinju (Istra) zoologičku postaju, koja bi imala biti lovište i 
pričuva, te opskrbni zavod za veliki berlinski morski akvarij. Imade tu 6 
radnih stolova, više čamaca na vesla i jedra, jedna 12 metara duga barkassa 
(motor na petrolej) za obalni lov i jedan 15 metara dugi parobrod za lov 
na dubokom moru imenom ,Rudolf Virchow*. 

Višegodišnja ideja Karla Vogta bude napokon oživotvorena 1873. god. 
kad no je osnovana zoologička postaja u Trstu. U jeseni 1875. bude ova 
službeno posvećena. Iznajprije je ta postaja bila u odnošaju sa zoologičkim 


* Glasnik hrv. narav. društva, god. IX. 1896. 

institutima gradačke i bečke univerze, dok sada služi svim bijološkim insti- 
tutima Austrougarske monarkije. Zavod ima na raspolaganje 22 mjesta za 
znanstveni rad, čamac na vesla, jedan na jedna i parobrodić. Tu se mladji 
prirodoslovei orijentiraju u morskoj fauni, a s druge se strane znanstveno 
proučava tršćanski zaliv i cijelo Jadransko more. Za slatkovodna opažanja 
na jezerima imademo u Lunzu (Donja Austrija) od 1906. bijološku postaju. 
Škotska imade postaju u St. Andrewsu, Engleska u Plymouthu, Liverpoolu, 
Norveška u Drčbaku, Bergenu, Švedska u Christinebergu, a Holandija u 
Helderu. U Francuskoj ima više mjesta postaje: Villafranca, Marseille, Cette, 
Banyols sur mer, Arcachon, Concarneau, les Sables d' Olonne, Roscoft, Saint 
Bast la Haque, le Havre, Luc sur mer, Boulogne sur mer, Wimmereaux. 
Rusija ima postaju u Sebastopolu i u Odesi (osim dobrovoljnih prinosa 
ruskih prirodoslovnih društava daje vlada od 1875. za ovu postaju godišnjih 
1000 rubalja). Poznata je njemačka postaja na Helgolandu :1892.) zatim u 
Pičnu (ist. Holstein) na jezeru. Ima ih u Belgiji, pače 6 na istočnoj obali 
Sjev: Amerike i. u Japanu (Misaki u tokijskom zalivu). Ima ih još po svijetu, 
ali svi ne služe samo za istraživanja, nego i kao naukovni zavodi za preda- 
vanja ili stoje u vezi sa univerzama i sličnim zavodima. Danska pak ima 
lebdeću postaju na vodi, pa joj se položaj može po volji promijeniti. U 
koliko pomenuti zavodi nisu državni, države ih podupiru. 


ZA HRVATSKU BIJOLOŠKU POSTAJU U PRIMORJU ! 


Spomenuo sam, da na razvoj moderne bijologije najviše utječu bijološke 
postaje. ;,Nur im Meere finden wir noch heute lebend eine grosse Masse 
von merkwiirdigen und interessantan Thieren, deren vergleichende Anatomie 
und Ontogenie uns nicht nur die wichtigsten Auischliisse iiber ihre Phylo- 
genie gegeben, sondern auch zur klaren Lčsung vieler_schwierigen und 
dunklen Fragen der allgemeinen Zoologie gefiihrt hat“*. | naši domaći struč- 
njaci danas, (kao što je to prije i kod drugih naroda nužno bilo), polaze 
na hrvatsku obalu Jadranskoga mora, te kušaju mučnim načinom istraživati 
na području koje grane bijologijskoga carstva. Velim mučnim načinom, jer 
je taj rad tegotan bez priručnih nužnih pomagala, koje može da ti pruži 
samo jedna bijološka postaja. Toj su potrebi, kako smo jur vidjeli, drugi 
narodi znali udovoljiti, pa radi toga nastojmo i mi, da se za naše potrebe 
podigne cisto hrvatska bijološka postaja na moru. Tomu bi institutu bila 
višestruka zadaća: služio bi u strogo znanstvene svrhe, a u praktičnom po- 
gledu za unapredjenje primjerice ribarstva, za odgajanje mladih stručnjaka, 
a širim narodnim krugovima, s priručnim akvarijem, za pouku i zabavu. 
To bi takodjer bilo stjecište za složni rad i medjusobno podupiranje u službi 
jedne nauke. Glasoviti Karlo Vogt, koji je prvi neumorno radio u modernom 


* E. Haeckel: Aus Insulinde, Bonn 1901. 

smislu za osnutak, zooloških postaja, veli lijepo: ,Naše je doba, doba aso- 
cijacija, pa se tom sveopćem zahtjevu ne može ni znanost oteti!“ 
Najzgodnije mjesto, po mom mišljenju, bi za našu rečenu postaju u 
hrvatskom Primorju bio Bakar ili Sušak (možda uvala Martinščice !), jer su 
to mjesta i na željezničkom putu, a bakarski bi se nautički parobrod kadšto 
mogao upotrijebiti i u bijologijsko istraživanje mora. Ta bi postaja opskr- 
bljivala sa životinjama i zagrebački javni akvarij (o kojemu je govor niže). 
Kako su česti posjeti stranih prirodnjaka na more u znanstvene svrhe 
imali za posljedicu osnivanje rečenih postaja i na samim tudjim obalama, 
to se neka tim prije kod nas probudi smisao te oživotvori istaknuta želja, 
što smo mi Hrvati u tako sretnom položaju, da imamo svoje more. Ovo 
nam, jer u povoljno klimatičkom kraju, služi u zdravstvenom pogledu, u 
praktičnom pak s obzirom na ribarstvo kao izvoz privrede; uz svoje po- 
sebne čare pruža nam užitka, a željnima znanja, pouke. Tko je ma kada 
za lijepog sunčanog dana zurio kroz mirnu ,kao ulje“ površinu morsku u 
dno, taj se je odmah preselio u neki drugi svijet svojim mislima i čuvstvima, 
koja te napunjuju novim životom, duševno osvježavaju, a tijelo jačaju! To 
je neki ugodan polusan, u koji se još prije uljuljavaš, kad se u istom po- 
ložaju preko tihe morske površine još polako čamcem pomičeš! O more, 
more, ti si nam bilo kolijevka prvoga zemaljskoga života, a danas si nam i 
jako vrelo blagostanja, svakog duševnog užitka i predmetom strogo znan- 
stvenih istraživanja. Nije ni čudo, da taj podmorski mirni i šutljivi život, pun 
podražajne snage za uzvišena čovječja čuvstva i za hladni razum, daje po- 
bude za trajno promatranje. Baš to duševno raspoloženje stvorilo je mo- 


. derne morske akvarije, t& ,oceane u minijatiri“ i primorske bijološke postaje. 


(Svršit će se). 


DR. KRUNOSLAV BABIĆ 


KONFERENCIJA MIRA U HAAGU 


(Svršetak) 


Haažki zaključci tako su snažni dokaz za to, da države osjećaju narodno 
pravo kao potrebu, da njegove odredbe ciene i da žele njegov daljnji razvoj. 
Osnovna misao, da se medjunarodni odnosi moraju temeljiti na autoritetu 
prava, pokazuje se najvažnijim uspjehom haažke konferencije. Tu je misao 
postavio već Hugo Grotius. Za vrieme osvajalačkih ratova bilo je pravo 
puko orudje za postizavanje egoističnih ciljeva. Iz toga se radjahu go- 
tovo neprekidni ratovi, gospodstvo proste sile i nasilja, nesigurnost medju- 
narodnih odnosa i današnji oružani mir. Nužda, da se poštiva medjunarodno 
pravo, priznata je na bečkom kongresu 1815. i na aachenskom 1818. U 
Haagu ne samo te nije izrečeno opet temeljno načelo, nego je i potaknuta 
kodifikacija triju važnih pravnih materija. Haažka konferencija svakako nije 
dosada pokazala direktno praktične koristi. Liep je broj doduše prepora 
uskladjen obraničnim sudištem, nu u najvažnijim slučajevima nisu upotreb- 
ljena predvidjena stredstva za očuvanje od rata. U Africi je i u Mandjuriji 
naviešten rat bez ikakvog predhodnog posredovanja. Javno je mnienje moralo 
s toga najstrožije odsuditi nepoštivanje zaključaka stvorenih u Haagu, koje 
je baš time dokazano. Nu u prkos toga ne bi bilo opravdano, kad bi se htjelo 
posumnjati u vriednost tih zaključaka, jer ih se u dva slučaja, svakako naj- 
važnija, mimoišlo. Haažka je konferencija baš u organizmu medjunarodnih 
odnosa uvela nova, dosad nepoznata temeljna načela, koja se moraju istom 
oživjeti, dok ne urode korišću po čovječanstvo. 

Nu posljedica prve haažke konferencije bijaše to, e je javno mnienje 
doskora zahtievalo, da se sazove druga, koju je pak rusko-japanski rat za- 
tegao. Istom u ožujku prošle godine razaslala je ruska vlada poziv na tu 
drugu konferenciju, s tom opazkom, da bi ona imala biti nastavak prve. 
Radi toga je i uvršteno u program popunjenje konvencije, zaključene g. 1899. 
te izradba nove konvencije o pomorskom ratnom pravu. | 

Ovaj put je poziv bio upravljen na veći broj država; pače i na one u 
južnoj Americi. Na početku konferencije ima se dalje staviti predlog, da sve 
države, koje nisu prisustvovale prvoj konferenciji, a u drugoj jesu, imadu 
pravo pristupiti k zaključcima prve konferencije. To valja osobito pozdraviti. 
Konvencije, koje sadržavaju medjunarodnih pravnih norama, nemaju se ,za- 

ključiti“ ; obrana narodnog prava nema se ni jednoj državi zabraniti. Ta 
druga konferencija imala se prvobitno sastati na 20. svibnja, onda na 25. 
srpnja prošle godine Obzirom na panamerički kongres odgodjena je na 
ljetos, a 15. lipnja je i otvorena. 

Neke su države medjutim dodale ruskom programu pojedinih opazaka. 
Englezka, Savezne države sjeverne Amerike i Španjolska zahtievahu, da bi 
se konferencija bavila pitanjem o razoružanju; Danska, Grčka, Nizozemska, 
Bolivija i Japan zaželiše, e bi smjele i druga još pitanja iznieti na viećanje 
osim onih, koja su odredjena u programu. Velika Britanija, Njemačka, Austro- 
Ungarija, Rusija i Japan pridržaše sebi naprotiv pravo, da se ne će upuštati 
u debate, od kojih ne bude očekivati koristnih rezultata. 

U programu konferencije imade puno toga zamamljiva. Predlog, da se 
kodificira pomorsko ratno pravo, izvrstan je, budući da običajno pravo na 
tome području nije dovoljno razvijeno, a samovolja vlada daleko više u po- 
morskom, nego u kopnenom pravu. Kodifikacija pomorskog ratnog prava 
odgovara s toga duhu i potrebama našega vremena. Valja pozdraviti i na- 
mjeru, da se tri konvencije godine 1899. podvrgnu reviziji i upodpune. Pošto 
je prošle godine bila ženevska konvencija revidirana, postale su nuždnima i 
promjene sporazumaka učinjenih 1899. glede proširenja te konvencije na 
pomorski rat. Valja promieniti u neke konvenciju i s obzirom na medju- 
narodni obranički sud. Imenice valja oštrije izraziti članak 27., koji nalaže 
neutralnim državama dužnost, da dozovu obranički sud prućim se državama 
u pamet. Ima se _promieniti odredba glede iztražnog povjerenstva, koja se 
pokazala vrlo praktičnom, da tako povjerenstvo uzmogne djelovati brže i na 
mjestu. 

Netom što je bilo stalno, da će doći do sliedeće haažke konferencije, 
živahno se u diplomatskim krugovima i u štampi razpravljalo o pitanju, ima 
li se u program ove konferencije opet uvrstiti problem razoružanja. Mnogo- 
brojna mirovna družtva u Evropi bezuvjetno su se zauzela za to, da se povede 
rieč o pitanju razoružanja, budući da se od sretnog njegovog riešenja pravom 
nadaju u ostvarenje najvažnijeg diela svojih programa. Slična je želja izrečena 
u francezkom i englezkom parlamentu. Pokret u prilog pitanja o razoružanju 
postigao je svoj vrhunac, kad se saznalo, da su prije pomenute države pod 
vodstvom Englezke izriekom zatražile u ruske vlade, da se o tom razpravlja. 

Sudbina se toga pitanja dade već danas napried vidjeti, budući da su se 
druge vlasti Evrope: Francezka, Njemačka, Austro-Ungarija, Italija i Rusija 
Izjavile protiv poticanja englezke vlade. Pitanje o razoružanju bit će doduše 
uvršteno u dnevni red konferencije, nu ne će doći do meritornog riešenja, 
budući da će se izjaviti, e je ono nemoguće. Ova će se važna okolnost pre- 
pustiti budućnosti, nu svakako će se izjaviti, da je ona u interesu kulturnog 
i materijalnog boljka čovječanstva. 

Osobitog je uvaženja vriedno držanje ruske vlade u tom pitanju. Kad 
se je u prvoj haažkoj konferenciji označilo, da to pitanje po brižljivom pro- 
mišljanju diplomatskih i vojnih stručnjaka prvoga reda još nije dozrelo, ruski 

* 

su delegati izjavili radi toga svoje nezadovoljstvo. Zašto je ruska vlada sada 
drugog mnienja ? Jeli ona nakon zrelog predomišljanja priznala opravdanim 
argumente protiv razoružanja, koji su izbili na površinu g. 1899. ili ju danas 
vode obziri praktične politike njezina carstva? U suprot svim uvjeravanjima, 
koja su se zadnjih dana pojavila, da će Rusija u najboljem sporazumu s Ja- 
panom provesti uvjete mira u Portsmouthu i da se ne će ovaj čas miešati 
u balkanske prilike, ipak se pokazuje najvjerojatnijim, da su za Rusiju bili 
mjerodavni pomenuti praktični obziri. Obzirom na ovo stanje stvari nameće 
se pitanje, ima li se odobriti držanje Francezke ili Englezke u pitanju razo- 
ružanja i da li je riešenje te točke dnevnog reda ove haažke konferencije u 
smislu, kako smo ga vidjeli, povoljno ili nepovoljno po pitanje o miru. Nema 
nikakve sumnje, da je uzdizanje sadašnjeg oružanog mira izvanredno težko 
po sve države Evrope i da im naprćuje silnih tereta. Pa ipak! Tko bi se 
usudio uztvrditi, da vojske sadašnjosti nisu neobhodno nuždne za obranu 
država i njihovih naroda? Dovoljan je tek pogled na zemljovid Evrope, a 
da stekneš uvjerenje, e nijedna država nije bez brige za integritet svoga te 
ritorija. Svaka se država može posvaditi sa susjednom radi kojeg diela zemlje, 
što je prije pripadao drugoj, ili kojeg područja, što ga nastavaju pripadnici 
iste narodnosti kao što su i njezini podanici. Svaka pak država ima pravo 
na eksistenciju i da upotrebi sva sredstva, kako da ju sebi osjegura. Ovamo 
ide u prvom redu pravo, da uzdržaje vojsku, a njoj samoj se ima prepustiti, 
kolika će joj biti ta vojska. 


Pitanje o razoružanju ne znači po sadašnjem shvatanju umnoženje vojska, 
već naprotiv, da se kroz neko odredjeno vrieme zaustavi naoružavanje. Kad 
bi sve države imale vojske, koja bi im se činila, da je nuždna za osjeguranje 
njihove eksistencije, tad bi bilo moguće razpravljanje o obustavi daljnjeg 
naoružanja. Nu nijedna država ne će već danas držati, da joj vojska posvema 
dostaje, i nitko nema pravo o tome suditi, nego ona sama. Uslied opasnosti 
rata, u kojoj se sada nalaze sve države, prisiljene su one, da svoje vojske 
usavršuju i upodpunjuju. 


Pa kad bi se i zaključilo, da se za daljnjih 5—10 godina imadu obustaviti 
naoružanja, bilo bi pogrešno tvrditi, da kroz to vrieme ne bi trebalo mienjati 
silu država. Država, koja intensivno i prema osnovi obrazuje svoje vojnike, 
koja gradi ulice, kanale, željezničke linije, skuplja potrebštine i novac, imat- 
će, kad mine ovo vrieme, daleko veću silu, nego njezin susjed, koji je te 
godine proveo u neradu, premda ni jedna ni druga država nisu svoje vojske 
povećale ni za ciglog vojnika ni za jedan jedini top. 


Kakve bi posljedice bile vezane s nadzorom nad tim, da li se obdržavaju 
zaključci ? Neprestana sumnjičenja, nepovjerenja, medjusobna okrivljivanja, 
razdori svake ruke! Ta znade se, da je poticanje Englezke upravljeno protiv 
Njemačke; englezkoj se vladi ni iz daleka ne radi o tome, da svoje vojne 
terete umanji u prilog svih država, već to više o tome, da sprieči porast 
snage i veličine Njemačke 

Da se pak izpuni koji posebni cilj, protivi se uobće biću konferencije. 
Njezina je zadaća, da unapredjuje razvoj države, a ne da ih drži u zastoju. 
Razoružanje bi moglo stajati u interesu Španjolske, koga ona treba za 
koncentraciju svih svojih sila u prilog nutarnjih prilika. Velike pak evropske 
vlasti, koje moraju biti moguće, da djeluju na sudbinu medjunarodnih odnosa, 
trebaju u svrhu nuždne vojne sile. 

Iz svih tih razloga držim, da je danas neprovediva obustava naoružanja. 

Hoće li mirovna družtva uslied toga biti spriečena u svojim nastojanjima ? 
Držim da ne će. Ugovori, kojim bivstvo nije faktična potreba, nisu nipošto 
podesni za uzdržanje mira. Mir može samo tada vladati, kada budu odnosi 
država svedeni u neki naravni poredak. Dok postoje granice država, umjetno 
stvorene uslied prijašnjih osvajalačkih ratova i uslied samovoljno sklopljenih 
ugovora, dok ne bude osjegurana politička samostalnost civilizovanih naroda, 
dotle će u Evropi uviek biti ugrožen mir, i nijedan ga kongres ne će moći 
osjegurati. Razoružanje i umanjenje vojnih tereta bit će samo onda moguće, 
kada bude zajamčena politička samostalnost naroda, kad bude organizacija 
država provedena na temelju autoriteta narodnog prava. Tek tada će mir u 
Evropi imati pravih garancija i tek tada će postati velike vojske suvišnima. 
Tad će i sve države priznati dragovoljno mogućnost razoružanja. 

Trajni će mir posliediti iz života i uredjenih odnosa država, ali ne iz 
zaključaka kongresa. 

ROMAN IZ SAVREMENOG HRVATSKOG ŽIVOTA 


(Nastavak.) 
XIV 

Liepo je ipak prošao taj prvi dan. Za Andrijevića, koji je bio spreman 
i na gora razočaranja, neki neuspjesi izčezavaju naprama tolikim svjetlim i 
liepim stranama započete njegove misije. Sve će se, sve dati uz jaku volju 
i uz neprestani rad. Najmilije mu je ponajglavnije to, što od prilike svagdje 
po narodu nalazi tla za starčevićansku misao. Gdje ju god širi, svagdje ju 
tako jasno razumiju i najprije se za nju zanose. On se sjeća, kako se negda, 
korteširajući za pokojnoga Muića, morao osobito upinjati, da bar nekako 
zagrije ljude za naprednjački program. | nije to bilo zato, što bi taj program 
bio možda po svojim idejama viši i seljačtvu nepristupan — jer konačno i 
najfilozofskije misli dadu se popularno prikazati — već zato, što je sva ta 
politika tudja, od drugud presadjena, a samo na naš narod iz daleka primie- 
njena, pa po tom i nema prava na obstanak u hrvatskom životu. Ona će 
proživjeti svoj kratki viek kao eksperimenat — o tom je Andrijević uvjeren. 

Danas ipak ne ide još u okolna sela već će se odvesti neka tri sata 
daljine sasvim u protivni kraj u posjete ,vodji“ onamošnjega grčko-iztočnog 
življa, Nikodemu Vaiću, inače posjedniku još ljepšega i prostranijega imanja, 
nego što je ovo iza pokojnoga Muića. Taj je Vaić već pristar čovjek. 
Andrijević ga se jako dobro sjeća od lanjskih izbora, kako je ono jutro 
doveo svoje izbornike pod srbskom zastavom na biralište. Bio je i poslie 
na izbornoj gostbi kod pokojnoga Muića. Sjeća se Andrijević, kako ga je 
baš on tom prigodom pozdravio kao impozantna starca na čelu svoje 
povorke. Onda su se i zagrlili sve u ime srbsko-hrvatske sloge. Vaić se i 
izljubio s Andrijevićem. Sve je to bilo u zanosu, za kojega nije dospio bio 
Andrijević, da prouči točno Vaićev značaj i njegovo političko mišljenje. Na 
banketu je doduše Vaić govorio o potrebi sloge medju zavadjenom braćom, 
o zajedničkom radu protiv zajedničkoga neprijatelja itd. — ali još pravo 
nije mogao Andrijević omjeriti, je li to sve bilo iskreno. Nekako mu se činilo, 
da Vaić, kadgod je trebalo spomenuti ime ,hrvatski“, ili otačbinu Hrvatsku, 

da je to činio kao preko srdca, kroz zube. Volio je reći ,naš“ ili ,ova 
zemlja“, ,trojednica“ ili ,Hrvatska i Slavonija“ itd. Andrijevića to onda nije 
ništa smetalo, jer je bio naprednjak, jer je u ono doba govorio da mu je 
svejedno, zvao se Hrvat ili Srbin. 

No sada za čudo, kad se sjeti Vaićeva govora na banketu, kad povrati 
u duši onu njegovu tamnu i navoranu fiziognomiju s malim lukavim očima, 
kad dozove u pamet onaj njegov ,kroz nos“ glas — u kojem nije bilo ni 
iskrenosti ni vatre — onda se sve više u Andrijevićevim mislima počinje 
pomaljati osobiti bizantinski tip korjenitoga Srbina, koji je već ranom mla- 
došću zaražen mržnjom protiv ovoga naroda i zemlje, a ono je govorio tek 
od nužde i jer je ,prieka sgoda htjela“, kako bi rekao Mažuranić. 

S tim više je morao Andrijević u to vjerovati, pošto je kasnije čuo, da je 
Vaić doveo svoje ljude na biralište iz pukoga inata i svadje s popom svojim, 
koji je bio Srbin radikal, a on samostalac, pa da ga razsrdi. Čuo je Andri- 
jević i to, da je Vaić sve do tada glasovao uviek za madjarona, govoreći 
otvoreno, da je Srbima u madjaronskoj stranci bilo uviek dobro, pošto su 
dobivali koncesija, kakovih inače ne bi dobili, i tako stvorili ,državu u 
državi“. 

Andrijević ide u posjete Vaiću, da se uvjeri na svoje oči, je li istinita 
ova njegova slika o njem i ne čini li mu možda krivo. Ide i za to, da se 
porazgovori s njim onako oči u oči o situaciji u ovom kotaru i o budućim 
izborima, a već sada je Andrijević odlučio, da mu ne će kriti svojih misli 
kao ni svoga najnovijega preokreta, pa makar izgubio simpatije i njega i 
njegovih izbornika. Bude li Vaić ovakav, kakovim ga pomišlja Andrijević, 
onda je bolje prekinuti s njim sve, nego li računati na ma kakav kompromis, 
koji bi u ovom slučaju slabio njegov rad. 

Već su se uzpinjali razrovanim i jako strmim putem prema Vaićevu 
dvorcu. Valjalo se penjati kolima još neko pola sata do vrha. Kola su 
dospievala čas u hlad pod sjene stabalja, čas opet na sunce, koje je sve 
jače pripicalo. Kočijaš Luka izišao iz kola pa ide onako uz konje pušeći iz 
male lulice. 

Andrijević, kako se sve više uzpinju, gleda prema šumi po livadama i 
vinogradu. 

— Je li ovo sve Vaićevo, Luka? 

— Jest, gospodine, sve. A nije to ni polovica od onoga, što je još 
S onu stranu. | šuma je njegova. 

— To je on najbogatiji ovdje ? 

— U našoj obćini i kotaru najjači. A negda nije imao neg ovu dolje 
kućicu, što no je vidite, sad je u njoj njegov špan. Ja sam bio momak za 
ženitbu, kad je on došao u naš kraj s nekakvom malom trgovinom. Nije 
mu išla baš trgovina od ruke, ali se bogato oženio, pa počeo kupovati sve 
komad po komad zemlje. Dao se na špekulaciju, posudjivao novce na 
zemlju i tako malo po malo zaokružio se baš dobro. Kažem vam: kad 
sam se ja vratio iz soldačije, onda se on već uzpeo na ovaj brieg i počeo 

svoj dvor zidati. A taj je brieg najljepši od svih ovih naokolo. Vlah nekako 
uviek nadje ljepše mjesto neg li naš čovjek. Eno vidite i na onoj strani 
livade, sve su ono vlasi naselili . . . 

— Radini su oni, a naš je čovjek lien, eto to ti je ono, Luka. 

— Prefrigani su, moj gospodine, a naši ljudi svakome vjeruju, pa stoga 
propadaju, tako bih ja rekao. Vlah vam uviek zna, što radi i zašto radi. 

— To ti njih, Luka, baš ne voliš. 

— Kako ću, gospodine, kad su nevjerni kao cigani. 

— Ma nije baš tako. Ima i naših nevaljalih. 

— Znam ja, da ima, ali ovo je baš takova pasmina. S njima se ne 
može, pa eto. Prije toga nije bilo, prije smo se nekako i slagali, ali od 
kad su počeli govoriti, da su Srbi — od onda nema s njima razgovora. 


— A zar nisu prije bili Srbi, a Luka? 


— Nisu, gospodine. Kad sam ja bio diete, toga ništa nije bilo. Mi 
njima govorili ,vlasi“, a oni nama ,šokci“, a svi smo znali, da govorimo 
hrvatski, a ovo da je zemlja hrvatska. Pa to je govorio sam njihov parok, 
koji je bio uviek gost kod našega župnika ko i ovaj kod njega. Sve to bilo 
u ljubavi. Ali kad je došao nekakav mladi pop, te onda njih stao učiti, da 
su Srbi — od to doba mladjarija počela to ćerati, pa danas su svi, osim 
ono nešto starijih ljudi, Srbi. Eto tako vam je to, vjerujte Luki, staromu 
čovjeku. 

—Iti misliš, Luka, da se to ne može više nikako popraviti. Vidiš, kad 
bi se mi uputili, da smo jedan narod, da je svejedno, bio ti Hrvat ili Srbin 
— samo da si pošten ... 

— Znam ja, gospodine, tako ste vi i lani govorili, ali to su, oprostite 
mi, to su samo mudrolije i nekakve izmotacije. Zašto bi mi to, što nam ne 
treba? Kad smo bili u soldačiji, a bome i u ratu, onda su nas svagdje zvali 
Hrvati — Kroboti — a Srbi su u Srbiji. Zašto bi oni najednom, što su pra- 
voslavni, odmah bili i Srbi. 

— Ali, kad hoće. To im se više ne može izbiti iz glave. 

— Može, gospodine, ako ne njima a ono niihovoj djeci i od djece djeci. 
Kako su od Hrvata postali Srbi, tako opet mogu od Srba postati Hrvati. 

— Hoće, možda, hoće s vremenom. 

— Bi oni, gospodine, da nema tih popova i učitelja njihovih. Vidite i 
ovaj Vaić — primakne se Luka Andrijeviću i produlji tišim glasom — i taj 
Vaić njima govori uviek, gdje može, o srbstvu i — jeste li ga onda vidjeli 
— pod srbijanskom je zastavom došao na izbor. U hrvatskoj zemlji pod 
srbijanskom zastavom! 

— Pa nije bilo onda bune nikakove, Luka. 

— Nije bilo, ali je moglo biti. Tobože sbog sloge i sbog pokojnoga 
gospodina, nismo htjeli ništa, ali, vjere mi, više je ne će razvijati, makar je 
nosilo stotinu Vaića. 

— Dakle Vaić to širi ? 


—- 

— On još najviše. On vam njihovu djecu u gradu škola, meće u zanat, 
posudjuje im jeftino novaca, daje zemlju u najam, a svakomu veli: ,Hoću 
ja tebe pomoći, brate Srbine, hoću.“ Šta je već od te seljačke djece postalo 
gospode: činovnika, pa trgovaca ' Sve gotovi i imućni ljudi, a sve Srbi, da 
bi na nože s nama. A to je sve, kažem vam, načinio Vaić. Takav je on. 

— Vidjet ćemo, Luka, može li se s njima i s njim. Ja eto idem danas 
k njemu na razgovor, pa ćemo znati, što misli. 

— Ne ćete vi, gospodine, znati, što on misli — nasmije se Luka. — On 
će vas sve liepo primiti — čast! — i podvoriti, ali vi opet ne ćete znati, 
što on misli. Poznam ja njega. Bio sam vam ja u toj kući dvie godine, kad 
sam se nešto zavadio s pokojnim gospodinom, ali nisam mogao obastati 
više od dvie godine. Najteže mi je bilo, što me je vazda dražio i govorio 
mi ,šokac“. Jednom mi dodijalo sve, pa kad mi je rekao: ,Ti šokačka 
beno“, a ja njemu natrag: ,U bogata vlaha i goveda pametna“ — i tako 
smo se razstali. Nije, nije s njim razgovora. 

Još je Luka pričao Andrijeviću sve potankosti o Vaićevoj obitelji, kako 
ima dva sina : jedan je svršio gospodarsku školu, pa vodi poslove na imanju, 
a drugi da ,uči za doktura“, samo je nešto slabunjav i boležljiv, pa je 
kod kuće. Najstarija je kći već prešla godine udaje — imat će oko trideset. 
»Birala je prosce, a sad bi bio dobar i udovac“, dometnuo je Luka. 
»Ali marna je i gospodarna, gospodine, kao i njezina pokojna mati. Ruke joj 
zlata vriede“. 

Tako su došli do pred dvorac u hlad dviju ogromnih krošnjatih lipa, 
što su netom prolistale u liepom svjetlom zelenilu, koje je prelazilo u žuto. 
Andrijević je odmah zamjetio krasan red i čistoću oko dvorca. Nasadi neki 
cvieća bili su kao u gradskim parkovima. Cvieća je mnogo bilo i po pro- 
zorima. Kad je Andrijević bacio oko na prozore, kao da je na njima izmedju 
cvieća opazio bliedu žensku glavu, koja je naglo izniknula. 

Dva velika liepa psa došla su u susret kolima bučno lajući, no domala 
su se smirila, jer je Andrijeviću već priskočio mlad suhonjav čovjek košćata 
lica, predstavio se Andrijeviću kao Vaićev sin, medicinar iz Beča, pa ga 
odmah uveo u kuću, dok je Luka stao razprezati konje. 

— Oprostite, otca još nema, ali će do obeda za celo doći. On i brat 
su otišli malo u vinograd još izjutra. Izvolite samo unutra, pa ćete da 
odložite. 

(Nastavit će se) 


MAX HAVELAAR 
ili 
DRAŽBE KAVE NIZOZEMSKOG TRGOVAČKOG DRUŽTVA 


PRVO POGLAVLJE* 


Ja sam mešetar kavom i stanujem : Lauriergracht** br. 37. Nije moj običaj, 
da pišem romane ili što takovo, a i potrajalo je dosta dugo, dok se nisam 
odlučio naručiti par rizama papira više, nego što mi obično treba pa za- 
početi djelo, koje ti je, dragi čitatelju, netom u ruci i koje moraš čitati, bio 
ti mešetar kavom ili što drugo. Ne samo te nisam nikad ništa napisao, što 
bi bilo nalik na roman — ne, pače ni sam ne držim ništa do čitanja što 
takova, jer sam trgovac. Već godine pitam sam sebe, čemu služe take stvari, 
pa se čudim bezsramnosti, kojom ti se pjesnik ili pisac romana usudjuje 
naprtiti nešto, što se nije nikad dogodilo, a većinom se i ne može dogoditi. 
Kad bih ja u svome zvanju — ja sam naime mešetar kavom te stanujem : 
Lauriergracht br. 37 — kome trgovcu — a trgovac je onaj, tko trguje kavom 
— učinio ponudu, koja bi sadržavala makar i maleni dio neistine, što je 
glavno u pjesmama i romanima, to bi taj čovjek odmah uzeo Biisselinka i 
Watermana. | to su mešetari kavom, nu njihove adrese ne treba da znadeš. 
Za to ja dobro pazim na to, da ne pišem nikakih romana ili da ne iznosim 
druge krive podatke. Opazio sam uviek i to, da ljudi, koji se upuštaju u 
što takova, da obično zlo prolaze. Meni su 43 godine, polazim već 20 go- 
dina burzu, pa za to mogu izstupiti, kad koga zovu, koji ima izkustva. Ko- 
like sam kuće vidio gdje propadaju! | obično, kad sam tražio uzroke, 
činilo mi se, da ih je trebalo tražiti u obratnom pravcu, koji je većini u nji- 
hovoj mladosti odredjen. 

Velim : Istina i zdrav razum i pri tom ostajem. Za Sv. Pismo činim 
dakako iznimku. Pogreška počinje već kod van Alphen-a*** i to već kod 
prvog redka o ,dragoj djeci“. Što je do biesa moglo potaći tog starog go- 


* Donosimo samo ovo prvo poglavlje, kano ulomak djela. Op. ur. 
** Grachten zovu se u Amsterdamu mnogobrojni kanali i njihove ulice na obali. 


*** Hieronymus van Alphen (1746.—1803.) vrlo plodan nizozemski spisatelj; osim 
teoložkih i povjestnih djela pisao je i piesme te estetske spise. Ovdje se spominje radi 
njegovih ,Malih pjesama za djecu“ (Kleine gedichten voor kinderen). 

spodina, da se izdaje za obožavatelja moje sestre Trude, koja je imala zlo- 
česte oči ili za mog brata Gerharda, koji je uviek kopkao oko nosa? Pa 
ipak veli on, ,da stihove je pjevao, a ljubav da ga sklonu na to.“ Često 
sam mislio kao diete: ,Čovječe, rad bih te jednom susreo, pa makar mi ti 
tad odbio pekmez, za koji ću te zamoliti, ili moje čitavo ime izpekao u ko- 
laču jer se zovem Batavus, tad te držim za lažca?“ Nu van Alphen-a nisam 
nikad vidio. On je bio, mislim, već mrtav, kad nam je pričao, da je moj 
otac bio moj najbolji prijatelj —— ja sam držao više o Pavlu Winseru, koji 
je stanovao blizu nas, u Batavijskoj ulici — i da je moj mali pas bio tako 
zahvalan. Mi nismo držali pasa, jer su tako nečisti. 

Sve laži! | tako se nastavlja odgoj. Novu je sestricu piljarica doniela u 
u velikoj glavi kupusa. Svi su Nizozemci hrabri i plemeniti. Rimljani su bili 
veseli, da su ih Batavijci ostavili na životu. Tuniskog bega spopali su grčevi, 
kad je čuo šuštanje nizozemske zastave. Vojvoda Alba* bijaše neman. Osjeka 
trajaše, mislim, godine 1672. nešto duže nego obično, samo za to, da obrani 
Nizozemce. Laži! Nizozemci su ostali Nizozemci, jer su se naši predji bri- 
nuli za svoje poslove, i jer su se držali prave vjere; to je razlog! 

A poslie dolaze opet druge laži. Djevojka je andjeo. Tko je to prvi 
obreo, nije nikad imao sestre. Ljubav je blaženstvo, čovjek bježi s jednim ili 
drugim predmetom do na kraj svieta. Sviet nema kraja, a ljubav je takodjer 
bezsmisao. Nitko ne može reći, da se ja ne slažem sa svojom ženom — 
ona je kći Lasta & Co, mešetara kavom — nitko ne može išto reći o našem 
braku. Ja sam član Artis-a**, ali o nekakvoj tako ludoj ljubavi, koja hoće 
da živi baš na jednom kraju svieta, nije bilo izmedju nas nikad govora. Kad 
smo se vjenčali, učinili smo izlet u Haag — ona je ondje kupila flanela, od 
kojega ja još nosim maju -- i dalje nas nije ljubav nikad gonila po svietu. 
Dakle sve ludost i laži! 

A zar da je zato moj brak manje sretan od braka ljudi, koji su sebi 
od ljubavi natjerali vrtoglavicu ili vlasi s glave čupali? Ili misliš, da je moje 
kućanstvo manje u redu, nego onda, da sam svojoj djevojci prije sedam- 
naest godina u stihovima kazao, da ću je oženiti? Nesmisao! Mogao sam 
ja to učiniti isto tako, kao i svaki drugi, jer stihove graditi je obrt, što je 
sigurno manje mučno, nego rezbariti slonovu kost. Ta kako bi inače bili 
Uhlefelski paprenjaci s nadpisima tako jevtini! Mirko veli: Uhlefeldski, ne 
znam zašto? A neka tko zapita za cienu jednog kupa biljarskih kugalja ! 


Nemam ništa proti samim stihovima. Hoće li tko, da poreda rieči u re- 
dove, dobro! Ali ne treba reći ono, što nije istina. ,,Blied mjesec sja, baš 
tuče dva“. Dopuštam, ako uistinu mjesec sjaje, i ako su tačno dva sata. 
Ali ako su tri četvrta na tri, ne mogu reći, ako hoću poredati svoje rieči u 


. * Vojvoda Alba (1508.—82.) poznat s okrutnosti, kojom je nastojao kao namjestnik 
u Nizozemskoj (1567. do 1673) ugušiti ustanak proti španjolskom gospodstvu. 
** Družtvo u Amsterdamu (pokraćeno nazvano od .Natura artis magistra“ — 
» Narav, učiteljica života“). Osim drugih obće koristnih zavoda, ima to družtvo i zooložki 
vrt, što ga je osnovalo g. 1836, 

redove : ,Blied mjesec sja, baš tuče tri četvrta na tri“. Stihotvorac je uslied 
mjesečine već u prvom redku vezan o čitav sat. Za nj mora biti tačno jedan, 
dva it. d. sata; ili ne smije biti oblačno. Sedam zabranjuje metar u stiho- 
vima. Tad se daje na petljanije. Ili se vrieme mora promieniti ili doba. Jedno 
je ili drugo tad slagano. 

Nu ne navode samo stihovi mladež na neistinu. Podjite samo jedanput 
u kazalište i poslušajte, koje se tamo laži ne iznose. Junaka drame spasao 
je iz vode netko, tko je baš imao bankrotirati. | tad mu taj daje pola imutka. 
To ne može biti istina. Kad je onomadne na Prinzengrachtu pao moj šešir 
u vodu, dao sam onomu čovjeku, koji mi ga je donio, jedan dubbeltje 
i bio je zadovoljan. Znam dobro, da bih mu morao dati nešto više, kad bi 
mene izvadio iz vode, nu jamačno ne pola imutka. Ta jasno je, da bi na 
taj način čovjek trebao samo dvaput pasti u vodu, da padne i na prosjački 
štap. Nu što je najgore kod takih kazalištnih predstava je to, da se obćinstvo 
tako nauči na neistine, da mu se čine liepima i plješču im. Jednom sam 
bio od volje, da bacim čitav takov parterre u vodu, da vidim, što bi vriedio 
pljesak. Ja, koji sam prijatelj istine, upozorujem svakoga, da ne bih za tra- 
ženje svoje osobe platio toliko nagrade. Tko nije s malim zadovoljan, neka 
me ostavi. Samo bih u nedjelju dao nešto više, jer tad nosim svoj zlatni 
lanac i drugi kaput. 

Da, kazalište kvari mnoge, još više nego romani. To je tako zorno. 
S nešto pozlate i malo okvira s obloženim papirom izgledje to tako za- 
mamljivo. Za djecu, držim, i za ljuđe, koji nemaju posla. Pače i onda, kad 
glumci hoće da prikažu siromaštvo, njihova je igra uviek lažna. Djevojka, 
kojoj je otac propao, radi, da uzdržava obitelj. Posve u redu. Ona sjedi i 
šije, plete ili veze. Nu prebrojite samo ubode, koje ona učini za čitave radnje ! 
Ona brblja, uzdiše, leti k prozoru, ali k poslu ne dolazi. Porodica, koja 
može da od taka rada živi, treba vrlo malo. Tako je djevojka dakako 
glavna junakinja. Nekoliko je zavadjača bacila niza stepenice; neprestano 
gove: ,Majko moja! Majko moja!“ i prikazuje dakle krepost. Kakva je to 
krepost, koja treba čitavu godinu dana za par vunenih čarapa? Ne pobudjuje 
li to krive ideje o kreposti i o ,radu za uzdržavanje života?“ Sve nesmisao 
i laži! 

Onda se nenadano vraća njezin prvi dragi, koji je prije vodio knjigu 
za kopiranje kod nekog trgovca, a sad je silno bogat i on ju uzima za ženu. 
I opet laži! Tko ima novaca, ne uzima djevojke iz bankrotirane kuće. Pa 
ako mislite, da to može na pozornici proći kao iznimka, to ipak ostaje 
moja tvrdnja, da se smisao za istinu u narodu kvari, ako iznimku drži za 
pravilo i da se podkapa javna ćudorednost, kad se narod priučava na to, 
da nečemu odobrava na pozornici, što će u životu svaki razboriti mešetar 
i trgovac držati za smiešnu ludost. Kad sam se oženio, bilo nas je u pi- 
sarni mog tasta, Lasta & Co., u svemu trinaest osoba, i mi smo učinili ve- 
like poslove! 

| još više laži na pozornici. Kad junak sa svojim ukočenim komedijaškim 

korakom ide, da izbavi potištenu domovinu, zašto se onda dvostruka stražnja 
vrata uviek otvaraju sama od sebe ? | nadalje, kako može osoba, koja go- 
vori u stihovima, unapried znati, što mora druga odgovoriti, da joj učini 
sgodan srok. Kad vojskovodja veli princesi : ,Princeso, kasno je, vrata su 
zatvorena“, kako tad može unapried znati, da će ona reći : ,Napried, povuc' 
te mač; borimo se neumorno!“ Kad bi ona odgovorila, čuvši da su vrata 
zatvorena, e će čekati, dok se opet otvore ili će drugiput doći, da al gdje 
je onda metar i srok ? Nije li dakle priesna laž, kad vojskovodja pogleda 
pitajući princesu, a da sazna, što kani činiti, pošto su vrata zatvorena? Još 
jedno : a kad bi se djevojci prohtjelo poći spavati, mjesto da što drugo ne- 
umorno čini ? Sve laži! 

I onda ta nagradjena krepost | O, 0, o! Ja sam već 17 godina mešetar 
kavom, Lauriergracht br. 37, pa sam dakle nešto i doživio, ali me svaki 
put do skrajnosti ogorčava, kad čujem, gdje se draga istina tako izvraće. 
Nagradjena krepost? Nije li to isto tako, kao kad bi iz kreposti htio nači- 
niti trgovački članak ? Nije tako u svietu, i dobro je, da nije tako. Ta kud 
bi zasluga, kad bi se krepost nagradjivala? Čemu dakle te infamne laži svedj 
iznova iznositi ? 

Eto n. pr. Luka, naš sluga, koji je radio već kod otca tvrdke Last & Co 
— tvrdka se onda zvala Last i Meyer, nu Meyeri su već davno izstupili — 
— to je bio uistinu krepostan čovjek. Ni zrno kave nije pošlo po zlu, mar- 
livo je išao u crkvu, a ni pio nije. Kad je moj tast bio u Driebergenu,* 
čuvao je on kuću, blagajnu i sve. Jednom je u banci primio 17 forinti pre- 
više, i on ih je odnio natrag. Sada je star i bolestan, pa ne može više služiti. 
I sad nema ništa; jer u nas je velik promet pa trebamo mladih ljudi. Eto, 
tog Luku držim vrlo krepostnim, a hoće li biti nagradjen ? Hoće li doći 
kaki kraljević, koji će mu pokloniti puno dijamanata, ili vila, koja će mu 
mazati maslac na kruh ? Uistinu ne će! On je sirotan i ostat će sirotan, i 
to mora tako biti. Ne mogu mu pomoći — jer mi trebamo mladih ljudi, 
pošto je u nas velik promet — ali kad bih i mogao, gdje mu je onda za- 
sluga, kad bi sad pod stare dane mogao dobro živjeti P Tad bi svi sluge 
postali krepostni, svaki pojedini, a to pak ne može biti po božijoj volji, jer 
onda ne bi preostala ovdje nikakva posebna nagrada za dobre. Ali na po- 
zornici sve ti oni to izvrnu . . . sve laži! 

I ja sam krepostan, a pitam li ja za nagradu ? Uspievaju li mi poslovi, 
a oni i uspievaju, je li mi žena i djeca zdrava tako, te se ne moram ogle- 
davati za liečnikom i ljekarom, mogu li svake godine da izlučim svoticu za 
svoje stare dane, napreduje li mi Mire dobro, da može kasnije stupiti na 
moje mjesto, idem li u Driebergen — eto, tad sam zadovoljan. Nu to je 
sve naravni posliedak prilika i toga, što pazim na trgovinu. Za svoju krepost 
ne tražim ništa. 


. * Driebergen je predgradje Utrechta a služi i kao ljetovalište, gdje stanuje mnogo 
umirovljenih činovnika i trgovaca. 

A da sam krepostan, to proizlazi iz moje ljubavi k istini. To je nuz 
čvrstu vjeru moje glavno svojstvo. Za to želim, čitatelju, da budeš o tom 
uvjeren, jer u tom leži izprika, što je napisana ova knjiga. 

Drugo moje svojstvo, koje isto tako obladava samnom kao i ljubav 
| k istini, je moje oduševljenje za moje zvanje. Ja sam naime mešetar kavom, 
| Lauriergracht br. 37. Mojoj dakle, čitatelju, nepokolebivoj ljubavi k istini i 
mojem oduševljenju za trgovinu imaš da zahvališ, te su napisani ovi listovi. 
Pripoviedat ću ti, kako se je to sve sbilo. Nu budući da ovaj čas moram 





naime na burzu — pozivljem te odmah poslie toga k drugom poglavlju. 
Do vidova dakle | 
| Nu molim te, uzmi ovo ... mali je trud... može ti koristiti . . . 


gle, to je: trgovačka karta! Co. to sam ja, odkad su Meyeri izstupili . . . 
stari Last je moj tast. 








LAST & Co. 
MEŠETAR KAVOM 


LAURIERGRACHT BR. 37. 


Holandeski napisao MULTATULI 


BILJEŽKE HRVATSKE SMOTRE 


MULTATULI 


Kad je god. 1860. izašla u Amsterdamu 
knjiga s neobičnim nadpisom ,Max Ha- 
velaar ili dražbovanje kave nizozemskog 
trgovačkog družtva“ nekoga dotada nepo- 
znatoga pisca, koji se nazvao Multatuli, 
nastala je u nizozemskoj literaturi prava 
revolucija. Nije bila ta knjiga — veli jedan 
biograf — primljena, kako se ine knjige 
primaju, već kano neko djelo, koje je za- 
počelo novu eu. Gutali su ju. Sve je na 
juriš osvojila. Cetrnaest godina kasnije pi- 
saše Carel Vosmaer, savremenik pjesnikov ; 
»Mi smo se književnici svi medjusobom 
poznavali, stari i mladi. Znali smo, što svak 
može da stvori Nije bilo tako velike pojave, 
koja bi nas mogla prestrašiti, a nije ih 
uobće ni bilo... Nu iznenada, u svibnju 
g 1860. poput bljeska eto knjige iz Insu- 
inda, koja je sve poput plamena zahvatila. 
Knjiga se zvala ,Max Havelaar“. Kad bude 
kasniji povjestničar došao do tog razdoblja, 
morat će se zaustaviti. Osjećat će naime, 
da se knjiga o Havelaaru ne može svrstati 


medju dotadašnje knjige. Morat će udah-| 


nuti zraka, da krene dalje, uzeti novi list 
papira, pače i novo pero. Umočit će pero 
1 ostaviti, da se na njem osuši crnilo i opet 
započeti. Ne će mu biti tako lahko karak- 
terizovati ovu knjigu .. 

Tko je bio taj Multatuli, što njegov Max 
Havelaar ? 

Zvao se zapravo Eduard Douwes Dekker. 
Rodio se 2. ožujka 1820. u Amsterdamu ; 
otac mu bio kapetanom ratne mornarice. 
S 18 godina stupio je mladić u iztočno- 
indijsku kolonijalnu službu. 1839. bio je 
pisarom kod sveobće računarske komore 
u Bataviji, 1842. kontrolorom Natala na 
Sumatri i kasnije u Padanžskim zemljama. 
Uslied razmirice s tadašnjim gouvernerom 
zapadne Sumatre, generalom Michielsom, 
bude dignut sa službe, nu kasnije opet na- 
mješten. Ovu je periodu svog života Dek- 
ker ocrtao u 12.—14. poglavlju ,Havelaara“. 
1845. dodje na Javu i oženio se sa svojom 
prvom ženom, rodj. barunicom Wijnbergen, 


»Tine“ u ,Havelaaru“. 1848. bio je tajni- 
kom u Manado-u (Celebes), 1851. asisten- 
tom rezidentom u Amboini (na Molučkom 
otočju). Proboravivši godine 1853. i 1854. 
na dopustu u Evropi, imenovan je u istom 
činu u Laboku (priestolnica Bantam, zap. 
Java), gdje je ostao samo tri mjeseca. Svi 
jadi ovog doba sačinjavaju sadržaj ,Have- 
aara“. 

Odpušten od službe, pošao je da sebi 
stvori novu eksistenciju u Indiji. Nu to mu 
se izjalovilo i tako se vratio 1857. u Evropu, 
gdje je uzalud nastojao, da u Bruselju, Am- 
sterdamu, Kasselu nadje bilo kakvo namje- 
štenje. Pokušao je, da stupi opet u nizo- 
zemsku kolonijalnu službu, ali bez svakog 
uspjeha. 

ako je zapao u najveću biedu. 1859. 
napisao je u Bruselju, trpeći najveće jade 
i nevolje i uz odricanje svega, svog ,Ha- 
velaara“. Bilo je to zimi te godine ; dielom 
je pisao u sobi bez peći, dielom na neka- 
kovom klimavom i zamusanom stolu u 
nekom konačištu, obkoljen doduše dobri- 
činama,_ali prilično neestetičnim pijani- 
cama. Gorjela mu je glava, burno tuklo 
bilo, ali je u ovo svoje djelo prelio svu 
gorčinu i ogorčenje svog srdca. 

Nizozemska vlala, da umanji nemilu po- 
zornost i senzaciju, što ju je bez sumnje 
imala pobuditi ova knjiga, poslala je Dek- 
keru kao posrednika tada vrlo popularnoga 
spisatelja Jakoba von Lennepa, da mu po- 
nudi vrlo častno namještenje u američkim 
kolonijama. Nu Dekker je to odbio, zatra- 
Živši službu rezidenta na Javi i red nizo- 
zemskog lava. Te je pak uvjete odbila vlada, 
na što je knjiga izašla, opet posredovanjem 
van Lennepovim, koji je dao na se pre- 
nieti nakladnička prava. 

Knjiga je polučila ogroman uspjeh, 
premda skupa ; stajala je četiri forinta. Brzo 
[e bila razpačana. Novoga izdanja nije dao 

ennep prirediti, navodno iz patriotskih 
razloga. . 

Bieda, koje | dopao Dekker, trajala je 
neprestano dalje. Ni njegovo neumorno 
spisateljsko djelovanje nije mu ništa po- 

moglo, budući je zapao bezsavjestnim na- 
kladnicima ,u ruke. 1861. godine ugledaše 
svjetlo njegova ,Minnebrieve“, fingirana 
izmjena pisama s ,Fancy-em“, utjelovlje- 
njem njegove muze i Tinom. Ta pisma vrlo 
su važna za upoznavznje Multatulieva bića. 
God. 1862. izadje prvi svezik njegovih 
»iIdeja“, od kojih je do g. 1877. u svemu 
objelodanjeno sedam svezaka. Ove ,ldeje“ 
sadržavaju nepresušivo blago aforističkih 
opazaka, pripoviesti najraznolični:e vrsti 
(medju njima i glasovita ,Pripoviest o ma- 
lenom Walteru“, koja se mnogo citira), 
dramatskih skica i t. d. 

Ovo je djelo bilo neposrednim povodom 
razdoru u Dekkerovom braku. Neko dje- 
vojče, imenom Mimi Hamminck Schepel, 
tako je osvojila ta knjiga, te je najprije 
pismeno, a zatim osobno došlo u dodir 
S piscem. Taj se odnošaj razvio vremenom 
toliko, te je Everdina Dekker god. 1868. 
ostavila svog muža i pošla svomu sinu 
Eduardu (mali Max u Havelaasru) u Mletke. 
U to su vrieme svanuli Dekkeru i bolji 
dani, kad je mogao svojoj ženi popraviti 
i ublažiti sva odricanja i jade, što ih je 
s njime strpljivo podnosila. Ona je umrla 
1874., a da se nisu izmirili. Još iste godine 
oženio je Dekker Mimi, koja je od godine 
1870. živjela u njegovoj kući. Ovaj čin i 
postupak pjesnikov smatraju mnogi nje- 
govi životopisci neliepim, te mu toga ne 
mogu oprostiti. 

d g. 1866. pa sve do smrti živio je 
Dekker gotovo izključivo u Njemačkoj, pri 
koncu u vrlo dobrim prilikama, budući 
da su mu djela doniela sjajnih honorara. 
Umro je 19. veljače 1887. u Niederingel- 
heimu. 

Donosimo u prevodu prvo poglavlje 
»Maxa Havelaara“, da se pokaže duhovit 
način pisanja i neobično sarkastično poji- 
manje družtva i svieta. U Havelaaru sjajnim 
su bojama i žarkim osjećajem prikazane 
prilike na Javi, priroda i ljudi, tiranija indij- 
skih regenata i požuda evropskih trgovaca. 


Pe 


»LIEČNIKOVI ZAPISCI“ | 
»LAPONSKE SKICE“ 


ili: zanimljiva sveza sjevera i juga, Erika 
Borre-a i dra F. D. Marušića. U podlistku 
jednog bečkog lista osvanuo je ove godine 
prievod jedne skice Erika Borre-a pod nad- 
pisom ,Nilova utjeha“. Evo hrvatskoga 
prievoda te skice: 
ojauk i kukanje u svim kolibama sela. 
kući naseljenika Jakka ležalo je čet- 
vero djece bolestno od epidemične groznice. 
U kući susjeda Jusisa obolila je jutros u 
četiri sata žena_mu, rodilja, a njezino je 
troje djece u takovoj istoj groznici, koja je 
harala medju naseljenicima. A u trećoj kući 


sela, u jednoj trošnoj napola srušenoj ko- 
libi ležao je Laponac ribar Nil u polusvie- 
sti na svojoj slamnjači kraj otvorena 
ognjišta, na kom su gorjele cjepanice. 

est se milja morao voziti liečnik, prije 
nego li je dospio do ovoga mjesta biede ; 
šest milja u snježnoj mećavi i vijavici i po 
putovima, koji su bili napola zasuti sniegom. 

Onda je u selu išao od kuće do kuće. 
Pregledao je djecu, dielio savjete, kako ih 
valja njegovati, a bolestnicima pribavljao 
olakšicu u njihovim bolima. Napokon je 
došao u kolibu staroga Nila. . 

Starca je dvorila Laponka, koja je jedva 
vukla sama sebe, a on se upravo prenuo 
i došao k sebi. Pogledao je liečnika, koji 
je stajao pred njegovim ležištem. 

— Kako ti je, Nil ? 

— Bolestan sam, ali nemojte se za me 
brinuti! Liečnik se sagne do ležaja, da pre- 
gleda bolestnika. 

— Nemojte, pustite me na miru, šta ne 
možete stara čovjeka pustiti s mirom. 

— Hoću da ti pružim olakšice, Nil, lieka 
rotiv tvoje boljetice; valja da imaš topao 
1 čist krevet — ovdje te grize gamad — 
onda bolju njegu i hranu, koja ti je sad 
otrebna. Pokušat ću, da te privedem 
zdravlju. ' 

Liečnik je htio opipati starcu bilo i pružio 
već ruku. 

Bolestnik načini kretnju, da ne da. 

— Stari Nil nije molio od vas pomoći 
— ne. Bog mi je s neba poslao ovu bolest. 
Bog mi s neba može podieliti i oporavak, 
ako hoće. On mi može dati pravo zdravlje, 
ako ga je volja. A ako ne, onda je spremio 
za me počivalište, koje ne pravi ljudska 
ruka, u nebeskom Jerusolimu — taj je 
krevet mekši od onoga, što mi ga hoćete 
da date vi, gospodine liečniče 

Liečnik se sagne i otare grozničavi znoj 
s bolestnikova čela. 

— Ne, nemojte mi pomagati, gospodine 
liečniče. Ja bih onda opet započeo svoj 
stari život, postao bih obiestan i zavolio 
sviet kao prije. A samo ponizni ulaze 
kroz uzka vrata i nalaze mjesta u carstvu 
Gospodnjem, veli apostol. A i stari Nil hoće 
da bude medju ovima. 

Laponac umukne, odahne malo, a onda 
nastavi: 

— Obiest je bila prije ovladala sa mnom, 
ali gospodin Bog ju je umio da protjera 
s tim, što me je ukrotio. Prije sam bio 
ponosan na svoja stada u prodolima, ali 
vuk ih je napao, kuga morila, i mlada je 
marva crkavala hrpimice, kad im je pone- 
stalo krme. Bio sam ponosan na svoje 
mnogobrojne srebrene carske talire, što 
sam ih gore u pećinama i gudurama po- 
sakrio, ali mi ih pokrali tatovi. 

A maloga Nila, svoga sina, ljubio sam 
više nego li Gospodina Boga. Bio je mlad 
i liep kao sunčano, bistro jutro nad pro- 
doljem; on je bio takodjer posljednji moga 

roda — prastaroga roda Bilpassalta; ali, — 
ali i njega su mi pokvarili Svedjani južnjaci 
s onim vražjim pićem, s rakijom. Ljubio 
sam i sam sebe, ali karajuća ruka Go- 
spodnja dotakla me se i udarila me bo- 


u... 

Bolestnik je govorio neumorno i grozni- 
čavo. Nenadano prekine sam sebe: 

— Gospodine liečniče! 

Nil se napola uzpravio u krevetu. 

— Gospodine, jeste li čitali o Jobu? 
Jeste — znam — jer vi ste učen čovjek i 
poznajete toga dosta. Vi znate: Job je 
imao mnogo, ali mu je bilo oduzeto, jedno 
za drugim; najprvo stoka, onda drugi 
njegov imetak, zatim rodjaci i djeca i na- 
pokon su njega sama zadesile muke. Meni 
se desilo kao i siromašnom Jobu. Gospodin 
Bog sve mi jeuzeo... Daleko je moralo 
otići — tako je bila njegova milostiva 
volja — daleko... daleko... daleko... 

tarac je mahao sa svojim iztrošenim 
rukama; u žaru pripoviedanja sasvim se 
bio podigao sa svoga ležaja — a to je bila 
stara sobova koža, po kojoj je vrvila gamad. 

— Gamad... Vi govorite o gamadi, 
gospodine liečniče! I pobožnoga je Joba 
mučila gamad i plazila mu rane. Bog 
ju je poslao, da izkuša pobožnost Jobovu... 
. — Neka samo gamad plazi po mom 
tielu, gospodine liečniče! Neka mi se i 
u rane uvuče! S tim hoće Bog samo da 
izpita, hoće li moja pobožnost moći odr- 
žati kušnju. Božje je karanje koristno i 
spasonosno za mnogo šta: tugovanjem 
treba da ja, stari čovjek, udjem u carstvo 
nebesko... Voj! Voj! Voj! (Da! Da! Da!) 

Dubok je uzdah popratio njegove rieči. 

— Siromašni je Lazar ležao u dronjcima 
pred Pragom bogatunovim. Tamo je i umro, 
a andjeli su ga odnieli u krilo Abramovo. 
Slava Bogu na nebesima, koji se sjeća 
biednih i potištenih 

Stari se Nil opet bacio natrag na svoj 
krevet. Diše težko, kaplje se znoja iskre 
na njegovu čelu, ali prosievak radosti 
klizi preko njegova lica. Sklopio je ruke 
nad pokrivalom i gleda u žar vatre. 

— Tako se dogodilo Lazaru. Tako se i 
Jobu dogodilo. Kroz mnogo patnja do- 
spjeli su u nebeski Jerusolim, u grad, 
gdje .. gdje... gdje... 

Nilove smedje brdjansko-laponske oči 
gledaju oštro u žarku žeravicu na ognjištu ; 
čini se, kao da te oči vide čudnovate divne 
stvari u tamnome žaru — — 

— ... U grad, komu su zidine načinjene 
Od jaspisa, a on je sam od suhoga zlata... 
gdje je dvanaest vrata dvanaest dragulja, 
a ulice... ulice... ulice... uli — — — 

— Ne, kako je to? Kako stoji pisano u 
sv. pismu, gospodine liečniče? Recite mi 
vi, koji se učeni... Ulice... ulice?... 

Kad stari Nil nije dobio odgovora, okrene 
se razočarana lica, uzdahne duboko i za- 

ema. 


| sad sanja stari Laponac na svom oskud- 
nom ležaju, sanja o bezkonačnoj divoti i 
o nebeskom gradu“. 


*+ 


Iz ove se crtice razabire živahno srodstvo 
Marušićevih Zapisaka (Matica hrv. g. 1906.) 
s E. Borre-om, pa je jedan dalmatinski 
kritičar sgodno primjetio, da milieu tih 
crtica nije dalmatinski, već tudji (laponski). 
Kad ogledamo sve Borre-ove ,skice“, moći 
ćemo uvjeriti naše čitatelje, kako je g. 
Marušić htio Matičin odbor i nas sve pre- 
vesti žedne preko — Laponske zemlje. 


Pe 


MEDJU KNJIGAMA 


Čitave piramide naslaganih knjiga na 
uredničkom stolu. Većina njih nerazrezanih, 
neke razrezane tu i tamo, dakle što no 
rieč, te su knjige tek čitkane i napokon 
nekoliko sasvim razrezanih i — pročitanih 
knjiga. Tako se naime i diele knjige. Jedne 
ne treba ni čitati, dakle ni razrezivati, a da 
ipak znaš što i o čem pišu, znaš pače više 
nego sam autor, u druge je dovoljno tek 
ovdje ondje zaviriti, pročitati stranicu dvie, 
početak i svršetak i znaš sve, pače i više 
od autora i napokon treće, koje valja pro- 
čitati i razrezati. 

Medju ove treće spada knjiga Iz mo ega 
zatišja“, pjesme Dobroslavine (Josipe Ga- 
zvoda, Zagreb 1907. Str_52. Ciena K 1:50). 
Vrio zanimiva knjiga. Predgovor je napi- 
sala Zofka Kveder-Jelovšekova. Zena — 
ženi, spisateljica — spisateljici: 

»Već odavna leže ove plesme na mome 
stolu. Odmah, kad sam ih pročitala, znala 
sam što im moram napisati za predgovor. 
Ništa o pjesmama. Neka govore k srcima 
onih, koji će ih čitati. Ali o autorici samoj 
htjela sam nešto napisati, o njenoj školi, 
o njenom selu, o njenim gorama“. _ 

Iz tog početka predgovora saznajemo, 
da je autorica učiteljica, učiteljica na selu, 
da ljubi gore, koje su rodile njezinu poe- 
zije. I gdja. Zofka ne piše sama predgovor, 
već poslie nekoliko toplih redaka iznosi 
pisma svoje prijateljice, koja govore više 
od predgovora, koja govore sve. Iz prvo 

isma saznajemo tragičan jedan dogadjaj, 

oji je zadesio autoricu. Strašna vatra 
uništila je 36 kuća, a medju njima i onu, 
gdje je ona stanovala. . 

»Vatra mi je uništila bolji i ljepši dio 
mojega doma, sva zimska odiela, rublje i 
sve moje drage i mile uspomene, knjige, 
časopise, dnevnike, zapiske, pjesme, nacrte, 
slike i k tomu sve s 


ike i uspomene na 
moga dragoga pokojnoga oca. Ne smijem 
da o tome pišem, poludjela bih. A mene 
nije ni bilo kod kuće. Majka je bila sama! 
Čudim se, da nije umrla od straha. Osi- 
gurano nije bilo ništa“. 

* »No ova materijalna šteta ne boli moje 
srce. Ta neki su seljaci ostali upravo bez 
svega. Sve ću to lako dobiti za novac — 
a ako ne drugčije, na dug; ali meni su 
izgorjele sve uspomene iz moga miloga 
živoga i mrtvoga svijeta — moje je srce 
izgorjelo. — Ja sam sada umrla. Ono, što 
će se zbiti sa mnom na groblju, biti će 
samo formalnost. 

»Nijesam imala ni zlata ni srebra, al 
medju onim drugim malenkostima bila sam 
bogata, a sada sam bijednija od prosjaka, 
koji spava u grabi kraj ceste. Vazda sam 
mislila: i ako ću doživjeti 100 godina, ipak 
ću medju svojim uspomenama ostati vazda 
mlada“. 

Čisto se bolno čovjeka dojimlje ova tra- 
gika uspomena, izgorjelog srca, ova tragika 
živog mrtvaca. Srce bez uspomena. 

Ovo razpoloženje izbija iz čitave knjige 
»IZ mojega zatišja“. Pjesme pune sarkazma, 
pune boli, ogorčenja proti životu, ljudima, 
svietu. 


»Milo se za drago daje“ — 
Učila me dobra mati; 
I ja stadoh u te r'ječi 
Ko u Boga vjerovati. 


U toj vjeri pružih svjetu 

Svetu vatru srca svoga, 

A za uzvrat dobila sam: 

Komad leda studenoga. (Str. 17.) 


Ovaku reći bi Heineovsku pointu nosi 
većina pjesama, pointu bolnu, ko da na 
koncu svake pjesmice puca žica i — srce. 
Sve su take pjesmice prvog diela, koji nosi 
nadpis čitave knjige ,Iz moga zatišja > 
Posebice iztičem Jesmice »Opet. . .“ (Str. 
25.), »U vijavici“ k tr. 26.): 


Oko kuće vijavica, 
Švoje sn'ježno kolo vodi, 
I sa grane vrapca ruši, 
Što je zaspo u slobodi. 


Pa kad ovo divlje kolo 
Preko pustog brda krene, 
a bih htjela da ponese 
mrtvom pticom još i — mene “ 


Osobito je nježna pjesmica »Njegovoj 

lici“. U ,Mojoj Majci“ nježno pjeva svu 
obrotu i skrb žive majke, a u ,U noći 
mrtvih“ plače za mrtvim otcem i: bratom. 
Nu ne plače onim šablonskim plačem, 
koga su pune novije sbirke naših pjesnika, 
već duboko osjećanim, proćućenim plačem. 
Uobće iskrenost prolazi čitavom knjigom, 
prava nepatvorena iskrenost, koja izbija iz 
svakog stiha. Za to i teku stihovi tako 
naravno, jer nema u njima afektiranja, laži. 

nPod slamnatimi krovovi“ drugi je dio 
knjige, u kojemu je temeljna nota, da bu- 
dućnost Hrvatske leži u — hrvatskom 


HRVATSKA SMOTRA 


seljaku. Pred seljakom će ,,Bog to hoće 
— zapjevati: bolji danil* Samo dok još 
nestane kukavica i jastrebova... 

Treći dio ,Iz kronike“ sadržava sitne 
pjesmice sa satiričkom pointom, kojima 
šiba navike i zle strane našega družtva na 
socijalnom i političkom polju. Neke su 
upiavo izvrstne, a zanimivije tim više, što 
im je autorica žena. Prva žena u nas, koja 
viz svoga zatišja“ promatra i s nekim 
osmiehom bilježi, što oko sebe vidi, a što 
je iz vana liepo, au nutri lažno. A u nas 
ima puno, puno pobieljenih grobova. ,. 

Ova se knjiga može više puta pročitati. 


* 

Pjesme Josipa Miličića (Beč, naklada 
»Zvonimirova“, Str. 64, ciena K 1:50) liepo 
su opremljene. Hrvatski umjetnik Tomica 
Krizman narisao je nekoliko ilustracija, 
crteža perom, koji su pridodani nekim 
pjesmama. Na naslovnom listu narisana je 
glava, samo glava, bez vrata, s gustom i 

ujnom kosom. Mužka glava. Autor? 

a čelo knjizi stavio je nakladnik, Hrv. 
akad. družtvo ,,Zvonimir“, kao motto Pre- 
radovićeve poznate stihove: 


. <. Ne razum'je pjesma zapovjedi, 
Slobodna je, svome glasu sl'jedi . . . 


To je opomena kritičaru: Ne svidjaju li 
ti se pjesme? Ima li u njima pogrješaka ? 
Ne valjaju li? Oprosti, rekao ti što mu 
drago, ove pjesme ne poznaju zapovjedi, 
one svome glasu sliede. 

To je istina; slobodne su, neka sliede | 


*& 

Još. je slobodnija knjiga, koja bez 
sumnje i svome glasu sliedi, a zove se 
Zaljubljenik, koga sažaljuje Franjo Jarmek 
(Zagreb, 1907. Str. 16. Ciena 24 1). I ovaj 
se autor ogradio proti kritici u Predgovoru, 
koji glasi: 

»Duh: 

Reci mi, zašto pišeš tako nerazumljivo, 

tamno i isprepleteno, da ni ja sam ne- 


mogu zapravo shvatiti intenciju tvojih du- 
ševnih izlijeva ? 


Ja: 
Vrlo mi je drago, što zdrava miso ne 
udvara bolesnom pojmu! 


Duh: 
A što ti držiš pod rječju: ,zdrava miso“ ? 
Ja: 

Sjeme, koje će, ako ga posadiš u sočnu 
zemlju uroditi plodom hranivim za svijet 
ovaj vidljivi i Onaj nevidljivi; — to ti je 
moj poziv; a tvoj, ogledalo pitanja, što si 
ga stavio na mene. 


Duh: 

Za primjer evo nekoliko ,,zdravih misli“. 


Autor pjeva svojoj Duicineji: 


»U tebi su oči male“. 

Tim dublja je ali jama; 

Da bit će ti gorke šale, 

Ak padneš li u nju sama (?) (Str. 5.) 


Na str. 14. Ludjak pjeva: 


Lud je mudar, mudar lud, 
To će znati ljudski sud, 
Ako stavi duši trud. 

Trala, lala, la. 


Zimu grije leda Žud, 
Dok ju ljeta zločin hud, 
Ne ohladi uzalud. 
Trala, lala, la. 


Jedna pjesma u prozi na str. 9. svršava 
se na str. 10. u stihovima ovako: 


Mali sinčić majku je dozivo: 
ama — mama — mama daj mi kruha!“ 

vjerska mati ona ti je bila, 

Jer sustegla životnoga ruha. 


Grozno | 

S jednom muzikalnom kaprisom svršava 
nZaljubljenik“, koga sažaljuje gosp. Franjo 
Jarmek, svoje jade ovako: 


Mukli romon daje glasba, 
to ju radja tvrdo srce. 

Od tenora pa do basa, 

Bio zbor il' bio solo, 

Svedjer nesklad dušu stresa. 


Meko srce tek od tvrdog 
Harmoniju si dobavlja. 

Kad u drugom nema sklada. 
A u prvom fali glazbe, 
Kakve zvuke tuj ćeš čuti?! 


O Ireno, nimio, bajadero, 
Nisi vješta glazbenica, 
Niti prava bakantica! 


Finis. 
Sluga pokoran! 
o 


KUNO FISCHER 
+ 5. srpnja 1907. 


Njemačka filozofija izgubila je s Kunom 
Fischerom jednog od najvećih svojih ljudi. 
Kad se je neko vrieme činilo, kao da se 
filozofija u Njemačkoj kani potisnuti u 
stražnje redove, Fischer je tu znanstvenu 
disciplinu, reći bi opet oživio, i pokrenuo 
opet djelovanje na tom polju. Za to se 


s pravom može reći, da njemačka filozofija 
gubi u profesoru Fischeru svog vodju, koji 
je s obsežnim znanstvenim nazorima i 
pronicavošću spaja? dar prikazivanja, ka- 

ova je riedko naći u korifeja te znanosti 
svih vremena. Taj glasoviti heidelberžki filo- 
zof nastavio je na temeljima Hegelove 
filozofi'e, ma da mu za to ipak nije bio 
najposlušniji učenik. Poznata je naime anek- 
dota, da je Hegel umirući rekao svojim 
učenicima, koji su ga bili okružili: .Od 
sviju vas me je jedan razumio“, na to je 
spomenuo ime, ,ali“, dodade, ,taj me je 
— krivo razumio!“ Nu Kuno Fischer nije 
baštinio od svog učitelja onu težinu i ma- 
glovitost nauke, njegova se djela naprotiv 
uz liepi stil odlikuju neobično lahko shvat- 
ljivim načinom prikazivanja. 

Kuno se Fischer rodio 23. srpnja 1824. 
u Sandenwaldu, u Pruskoj Šleziji. Švršivši 
nauke u Leipzigu i Halle habilitova se 1850. 
kao docenat za filozofiju u sveučilištu 
heidelberžkom, gdje mu bude tri godine 
kasnije oduzeto pravo javnih predavanja i 
to ministarskom odlukom bez navedenja 
uzroka. Nu po svoj prilici bit će uzrok u 
tome, što se je odveć aktivno bavio poli- 
tikom kao pristaša radikalne struje. God: 
1855. dodje u Berlin; tu se je sa svojom 
habilitacionom namjerom sukobio i opet 
s ministerijalnim zaprekama. Nu kad su 
po! godine iza toga te zapreke bile ukio- 
njene, te nakon raznih sgoda i nesgoda 
bude Kuno Fischer pozvan u Jenu posre- 
dovanjem velikog vojvode od Sachsen- 
Weimara. Isti ga je vojvoda kasnije imeno- 
vao državnim savjetnikom. U Jeni njegova 
su predavanja bila najposjećenija, odaziv 
bijaše takav, kakvoga ne bijaše od dana 
Schillera, Fischtea i Schellinga na tom 
mjestu. God. 1772. pozove ga k sebi onaj 
Heidelberg, koji ga je gotovo dva decenija 
omalovažavao. On se odazvao, te je ostao 
Heidelbergu vjeran 35 godina, sve do svoje 
smrti. Najvećim odlikovanjima sveučilišta i 
države priznato je njegovo plodonosno 
djelovanje. : m. 

Broj njegovih većih i manjih djela nemo- 
guće je ovdje nabrojiti. Nuz spekulativnu 
stranu filozofije zanimala ga je i povjestna, 
što pokazuju njegove monografije o Descar- 
tesu, Spinozi i Leibnizu, zatim o Kantu, 
Fichteu, Schellingu, Hegelu i Schopenhau- 
eru. Estetici je rano već posvetio djelo 
»Diotima ili ideja liepoga“. Glavna su mu 
pak djela ,,Povjest novije filozofije“ i ,Lo- 

ika i metafizika ili navka o znanosti“, 
oja će mu saćuvati trajno ime. 
životu smatrahu Fischera u mnogom 
pogledu originalom. O njemu imade puno 
anekdota, od kojih ćemo neke priobćiti, 
jer su vrlo karakteristične. 

Svi njegovi djaci dobro su znali, da je 
puno držao do svog naslova ,ekscelencije“, 
što mu je prigodom 70 godišnjice podielio 
veliki vojvoda badenski. Kad bi dakle koji 

djak htio što u Fischera da poluči, tad bi 
se dogovorili, da će ga što je više moguće 
titulisati ,ekscelencijom“. Jedanput je neki 
djak u tome prekoračio granice tako, te 
profesor malo ne planuo: ,Ta nemojte 
neprestano! Tek ovdje ondje!...* Drugi 
opet jedan, koji nije znao, da prof. Fischer 
toliko drži do naslova ,ekscelencije“, pa 
ga je nagovorio samo sa ,,gospodine tajni 
savjetniče“. Nu profesor ga odmah prekine: 
»Ja nisam tajni savjetnik!“ ... Djaku bilo 
to neprilično, pa ga sad nagovori samo 
»gospodine profesore“, a Fischer će reći: 
».Ja nisam profesor!“ Držeći djak profe- 
sora čovjekom, koji ne drži ništa do titu- 
latura, mislio da će mu ugoditi, ako mu 
rekne samo ,,gospodin Fischer“. Na to će 
profesor: ,,Zar mislite onog postolara Fi- 
schera tamo preko puta?“... 

Koliko je držao do sebe i do svoje 
uvaženosti kao filozofi svjedoči ovo: Veli 
se, da je jednom rekao: ,U Njemačkoj 
ima samo dva filozofa. Drugi stanuje u 
Leipzigu!“ (Mislio je Wundta). 

Jednom se imala cesta pred Fischerovom 
vilom popločiti. Jednog jutra začuje on 
s ulice ritmičke udarce radnika. Razsrdjen 
otvori prozor i poviknu im : ,Ako s mjesta 
ne prestanete s tim prokletim nabijanjem, 
otići ću u Jenu!“ Baš je u to vrieme dobio 
poziv, da podje u Jenu. Gradsko je po- 
glavarstvo dalo odmah obustaviti poplo- 
čivanje ulice. 

Kuno je Fischer umro u Heidelbergu. 


o 


KNJIŽEVNE I UMJETNIČKE 
NOVOSTI 


* Edmond de Goncourt dosljedno jemrzio 
francezku akademiju bezsmrtnika. Za života 
je u svome salonu okupljao oko sebei jedno- 
mišljenike, koji sutakodjer mrzili akademiju. 
Nu to ne bijaće sve. Edmond de Goncourt 
odredio je oporukom sav svoj veliki imutak, 
što ga je sam stekao i što je baštinio od 
brata Julesa, za zakladu, iz koje da se osnuje 
akademija s imenom Goncourt. Onaje imala 
sastojati, kao opreka velikoj“, izključivo 
iz pravih književnika, a hvaliti i nagradji- 
vati samo prave zasluge, a ne one po rodu 
i položaju. Ta akademija Goncourt i osno- 
vana je prama želji svoga osnovatelja, a 
sačinjava ju deset članova, od kojih svaki 
dobiva godišnju rentu od više tisuća fra- 
naka. Već je pet puta podieljivana nagrada 
od 5000 franaka za najbolji roman, koji je 
tečajem godine napisan. Premda se razprave 
ove akademije imadu voditi prema želji 
zakladateljevoj, po mogućnosti bez svaki 

formalnosti, ipak je akademiji nuždan pred- 
sjednik, kome je dužnost upravljati s imo- 
vinom, sazivati članove, te voditi sjednice. 
Na mjesto Huysmansovo, koji je nedavno 
reminuo, izabran je Leon Hennique, koga 
je u svoje vrieme sam Goncourt odredio za 
izvršitelja svojeoporuke. Hennique je rodjen 
1851., a kao pisac započeo je g. 1878 s ro- 
manom ,La Devouće“: 

* Imenom ,Cavalleria rusticana“* postoje 
tri opere. Najnovija se ovog mjeseca 
pleva po prvi put u Parisu. Autor joj je 

omenico Monieone. Prva opera tog imena 
potječe iz god. 1889. Tekst od Bactocci- 

ontane, glazba od Gastaldona. Druga i 
najpoznatija ,Gavalleria“ je Mascagnieva. 
Poslie toga naručila je Pattica u nekoga 
soliste milanske Scale, da joj uglasbi operu 
istog imena, koja se pjevala u kućnom 
teatru nmjetničina dvorca u Craig-y-Nosa. 
Sad dolazi eto i Monleone. Svi su dakako 
uzimali sujet iz istoimene drame Vergine. 

* Poznato je, da je glasoviti Hindei u 
mnogim svojim skladbama posudjivao puno 
toga iz partitura savremenih majstora. Ne- 
davno je objelodanio Englez Sedley Taylor 
knjigu, u kojoj se time pobliže bavi. Medju 
inim saobćuje, kako je u jednom muzeju 
u Cambridgeu odkrio Hindelovih partitura, 
u kojima je sam skladatelj zabilježio, 
odakle je i čije je neke stavke prenio. 

* Prema nedavno objelodanjenoj statistict 
dramatska je produkcija u Francezko 
prošle godine dosegla neohičan broj. | 
svemu su sačinjena 953 igrokaza, od kojih 
samo 165 nije prikazivano, već su izašli 
samo u knjizi. Osobito je pri tom zani- 
mivo, da je od tog velikog broja odpalo 
na Paris, kao glavno središte glumačke 
umjetnosti, vrlo malo i to jedno za operu, 
6 za komičnu operu i 10 za Comedie 
Francaise. ' 
. *, Poznati i poduzetni izdavalac Doin 
javlja, da će početi izdavanjem obsežne 
znanstvene Einciklopedije pod uredničtvom 
dra. Toulouse, a sastojat će od kakovih 
1000 svezaka po 5 franaka svaki. Cielo će 
djelo biti razdieljeno u 40 odsjeka. Glavni 
će odsjeci biti znanosti: matematične, ne- 
organske, bioložke normalne i bioložke 
deskriptivne. . 

* Andrć Chćradame osnovao je u Parisu 
novu sedmičnu smotru, koja će, kako njezin 
program tvrdi, biti neka vrst panorame uni- 
versalnog savremenog života. Urednici su 
oj poznati i glasoviti pisci: Albert Sorel, 

mile Faguet, Georges Blondel, Henry Bor- 
deause, Maurice Barrčs, Auguste Dorchain 
| Pierre Lalo. 


Pe 








.MATERINSKA RIEČ« 


lls sont passćs, ces jours de fčte! 

I oni, kojima je grlo bilo promuklo od urnebesnog klicanja, danas su 
već ozdravili. Ne šapću više, već govore normalno, kao i prije. | govornici 
su već pozaboravili svoje pozdravne besjede, pa sad razmišljaju: zašto? 1 
ona stara glasba, koja je pratila delegate ulicama prestolnice naše i ona je 
već poslie onih veselih pobjedničkih koračnica, odpratila i neke mrtve sa ža- 
lobnom Chopinovom koračnicom do vječnog počivališta. Naručena i ondje i 
ovdje. Živima i mrtvima. Hodie mihi cras tibi! 

Zagreb se je brzo povratio sam u sebe, k sebi. Stari naš Zagreb. 
Zagreb, koji dočekuje žive i koji prati mrtve. Zagreb, koji slavi pobjede i 
koji žali za porazima. Zagreb, koji se smije, kad po njegovim ulicama leprše 
vesele hrvatske trobojnice i koji plače, kad s njegovih kuća vise tužni crni 
barjaci. Da, Zagreb se je brzo vratio k sebi. Prenaglio se, prevario — dobri- 
čina — i sad ga malacko podbilo rumenilo stida. Ovaj je put slavio jednu 
pobjedu, samo u brzini uzbudjenja, protrnuvši na glas ,pobjede“, izgubivši 
glavu od pobjedničke smetnje — nije znao čiju pobjedu slavi. Jer pobjeda 
je bila i to velika pobjeda, al se dogodilo čudo: pobiedjeni je slavio, a 
pobjednik se tomu smijao. | tako je Zagreb, na prvi alarm, zamienio za- 
stave: mjesto u crne žalovite, zaodjenuo se u trobojne, radostnice. 

Tako se dogodilo, te je Zagreb orio i klicao isti onaj dan, kad se 
smijao gospodin Kossuth. Dok je Zagreb pozatvarao dućane i poletio 
pred Magyar allamva4sutak, da dočeka svoje sinove, koji mu nose lovoriku 
pobjede: uzakonjen magjarski jezik, — dotle se sin Lajoša Kossutha u svojoj 
ministarskoj sobi smijao, kao da je slušao tamo dolje, iz daljine veselo 
klicanje . . . 

Smijao se je. 

A kad se Kossuth smije, Zagreb i Hrvatska,. pravi Zagreb i prava 
Hrvatska, mora da plače. Ono je smieh zlobe, smieh mefistofelski, a ovo 
su suze iskrene, vruće, guste, koje dube srdce. 

Victoria! Victoria! Victoria a-a-a | 

I tako se sbilo, te je mnogim sviestnim našim muževima, ženama 
i djeci promuklo grlo, a muzikante oblievao znoj. Znoj pobjede, promuklo 
grlo od slave i veselja! 

Al danas, danas se, ako ne svi, a ono velika većina već oporavila, pa 
govore puno, puno normalnije. Grlo je već čišće. Danas, kad su se zamislili 
u onaj poklik u nedosljednosti ostarjelog političara delegata pred Jelačićevim 
spomenikom: Ustaj bane, Hrvatska te zove! 


A on, ban Jelačić od god. 1848., izpod brka se onoj masi smijao i kan 
da govorio: ,Tko me zove? Vi? Tko ste vi? Znam vas: isti oni, koji ste 
prije nekoliko mjeseci odkretali od mene glavu, kunući me u sebi, da sam 
austrijanac, a sad dolazite opet k meni! Što tražite tuj oko mene? Tuj je 
mjesto trgovanju, tuj su šatori piljarica i telećara! Ima vas sad ovdje, koji 
ste godine 1895. ovdje pod nogama konja moga palili magjarski barjak i 
klicali: abcug Magjari, a slava meni! A lani ste ovuda prolazili i pjevali 
Kossuthovu himnu, klicali: elyen az Magyarorszag|! Prolazili ste mimo mene 
i pestnice dizali proti meni — austrijancu, kamarilcu! A što tražite opet 
sad od mene? Ja sam ostao isti, dosliedan. A vi, vi se mienjate, vi pjevate 
sad ovako, sad onako, sad kličete abcug Magjarima, sad meni. — ,Ustaj 
bane, Hrvatska te zove!“ Tko je ta Hrvatska? Vi niste Hrvatska. Ne ustajem, 
jer vam ne vjerujem. Ne vjerujem, jer znam da ćete do godine preda mnom 
opet pjevati ,szozat“ i plesati ,csardas“. Lani ste htjeli konja i mene 
okrenuti, jer je gg. Wekerla i Kossutha škakljao vršak moga mača, a danas 
mi konju pod kopita polažete vienac cvieća i zovete me, da ustanem, jer 
me vi, Hrvatska Tuškanova i Supilova, zove! Odtale! Odtale! Odtale |“ 


Ali toga monologa Jelačića bana nije nitko razumio. Sve je samo vikalo: 
Pobjeda! Pobjeda! Pobjeda-a-a-a | 


* * + 


Da su hrvatski delegati pobiedili Kossutha i Wekerla, palo bi magjarsko 
ministarstvo t. zv. ,veliki“ kabinet. A Wekerle ostaje i Kossuth ostaje i čitavi 
kabinet ostaje. Dakle? Hrvati su pobiedjeni. Gorko, težko pobiedjeni. 


U ustavnoj zemlji, jedna grupa političara, koja zadade narodu poštenu 
Svoju, muževnu rieč, da će mu izvojštiti potlačena prava, oteti okrnjeni 
zakon neprijatelju, vratiti se sa tekovinama — a ništa od toga ne učini, 
taka bi grupa u ustavnoj zemlji postala nemoguća, zaboravljena, nesposobna, 
da vodi sudbinu jednoga naroda. A u nas? Slavoluci |! 


Hrvatska, zemlja iznimaka i eksperimenata, može sebi priuštiti i takav 
luksus, dok joj narod skapava. Hrvatska, nekad jaka, velika kraljevina, poslie 
i ,krunovina ugarska“, a danas dovedena na razkršće: biti ili ne biti — sve 
to zaslugom i krivnjom rodjenih svojih sinova — ta Hrvatska još uviek 
mirno gleda, kako iz nje prave laboratorij, u kojem neki mudraci hoće da 
pronadju svoj kamen! 


Vraćamo se opet u doba, kad su naši stari uzimali staro hrvatsko ime, 
stisnuli ga u retortu i grijali, grijali. I onda su to ime pretvorili u ilirsko i 
uhvatili se oko njega u kolo i pjevali: ,,Oj Iliri jošte živi . . .“ Ali nije upalilo, 
opet se je razplinulo, a u talogu, na dnu, ostalo ipak hrvatsko ime. Naši su 

stari poslie srušili i posljednji spomenik ilirstva, Maticu Ilirsku, prekrstivši 
ju u Maticu Hrvatsku. 

Poslie je došla i ideja Josipa Jurja Strossmayera, koji ošjećaše, da je 
pozvan okupiti oko svoje palice sve Jugoslavjane, kao kvočka sitne piliće 
svoje. Sve Jugoslavjane: Hrvate, Slovence, Srbe, Bugare i još druge, ako ih 
ima. Ali ni ta nije upalila. Svaki od ovih naroda držaše, da je ipak više 
Hrvat, više Slovenac, više Srbin, više Bugarin nego Jugoslavjanin. |I ta je 
ideja umrla, nadajmo se za uviek. Jedan joj je spomenik, trajan spomenik, 
ipak ostao: Jugoslavjanska Akademija. Jugoslavjani imaju tako pred Evropom 
u Zagrebu svoju akademiju, Hrvati je nemaju. Hoće li i to vrieme izpraviti? 
Držim, da ne bi vriedjalo pietet Strossmayerov, kad bi se akademija prozvala 
hrvatskom, jer je de facto ipak hrvatska. Vrieme lieči stare rane. 

Onda su naši stari stali umovati: Ta mi smo svi braća i Hrvati i Srblji. 
Ta mi smo naši, govorimo naški. | prozvali su se našinci. Bio je i to 
kratkotrajni eksperimenat s hrvatskim imenom. | nije uspio. 

I Srbo-Hrvati su se zvali. | tako su neko vrieme srbohrvatili. 

A Ante Starčević je svima rekao: Slavoserbi! A tako zovemo i dandanas 
sve one, koji petljare s imenom hrvatskim, koji ga prekivaju, prekuhavaju, 
bojadišu, šaraju. 

I još ni danas nisu prestali. 

Sad su izumili novu lozinku: Materinsku rieč! ,Borba“ u Pešti nije bila 
borba za hrvatski jezik, već borba za materinsku rieč! Jer ako bi se reklo, 
da je to borba za hrvatski jezik, uvriedila bi se bratija Srbi, koji bi rekli: 
A srbski jezik? | gospoda peštanski delegati, veliki naši političari i diplo- 
mate, rekli su: Znate gospodo što: pošto vas vriedja, kako je i pravo, da 
nazovemo ovaj jezik, kojim eto govorimo, samo hrvatskim jezikom, recimo, 
da je ovo borba za materinsku rieč, i — nama i vama pravo! 

| bilo ie tako. Složili su se u imenu ,materinska rieč“ proti hrvatskom 
imenu. To su javno sa svojim podpisima izpovjedili u glasovitom svom 
proglasu na narod. 

»Narode! Narode! Narode!“ 

Borba za materinsku rieč ! 

Narod je taj x, materinska je rieč y! Dvie nepoznanice, a nijedna po- 
znanica. Sad riešavaju tu jednačbu — Magjari i uzakonjuju u Hrvatskoj 
magjarski jezik. Magjari pravom umuju: Ta ovi ljudi u posestrimoj ,nuz- 
zemlji“ ni sami ne znaju, kako im se zove jezik, ili ga se srame, što li 
— pa za to je najbolje, da im uzakonimo naš mongolski, arpadovski, ma- 
gjarski jezik ! 

A naši materinskoriečaši gledaju u tomu svoju pobjedu! I nose tu 
pobjedu kući, a kod kuće ih slave, kao vojskovodje, koji se vraćaju s bo- 
jišta, hametom pobivši dušmanina! A ironija je nadošla i nehotice, sama od 
sebe, slave ih s — veteranskom glasbom | 


* * + 

Ovo će biti posljednji eksperimenat s hrvatskim jezikom. Ovo su vete: 
ranci u laboratoriju Hrvatske. Onaj umjetni oganj pod retortom njihovom 
trne, gasne. Nitko ga više ne će upaliti. 

Nu za to gori jedan drugi oganj. Vječni oganj, a to je pravo, nepa- 
tvoreno hrvatsko ime. Hrvatski je narod prešao na dnevni red i preko 
ilirstva i jugoslavjanstva i našinstva i srbohrvatstva, a prelazi i preko — 
materinske rieči. On ne da, da se njegova materinska rieč naziva sama 
materinskom rieči, već hrvatskom materinskom rieči. Druge materinske 
rieči ne postoje za hrvatski narod. Kao bujica teče i prolazi danas hrvatskim 
narodom uvjerenje, da sva snaga njegova leži samo u njegovom hrvat- 
skom imenu. Danas, kad u stanovitim, samozvanim vodjama naroda vlada 
najveća smetnja, nered, sbrka pojmova, hrvatski narod je uvjeren, makar 
se to nazivalo frazom, da je Hrvatska samo Hrvatima. 

Tom pravom, zdravom narodnom frazom, jedinom opravdanom hrvat- 
skom frazom, pobit će sve tudje, umjetno skovane fraze. Kad ta fraza 
konačno pobiedi, što nije daleko, ne će joj trebati dočeka, ni govorancija 
pred mrtvim spomenicima, a ne će joj trebati ni — veteranske glasbe. 


BURA 


DRAMA U TRI ČINA 
(Svršetak.) 


ČIN TREĆI 


Dekoracija prvoga čina. — Jutro je. Kad se zastor digne, pozornica je prazna. Daleko 

u šumi podsijecaju radnici drvo. Čuje se kako u jedno podsječeno drvo zabijaju klin. 

Potraje nekoliko trenutaka, onda za čas nastane tišina. Iza toga čuje se najprije jedan 

glas, kako otegnuto viče: ,Ho—ruk|“, onda više glasova zajednički i jednakim, ne 

predugim razmacima isto: ,Ho—ruk!“ Najednoč žestoko lamanje granja i onda mukli 
pad ogromnog hrasta na tle. Odmah za tim dolaze s lijeva Mara i Jela. 


PRIZOR PRVI 
MARA i JELA 


MARA f/nosi prazan ška/. Silno je blijeda sa neizrecivo intenzivnim 
izrazom tvrde boli. Kad je spazila kolibu, zastane časak, gorko se 
osmjehne i onda ide dalje). 

JELA (čisto je obučena, nosi praznu košaru). Ajde, pa ću s tobom 
do bunara. Onda ću preko livade u selo. Moram da kupim bijeloga brašna. 

MARA /požuri). Ajdmo samo brzo, kumo. 

JELA. Pa ne žuri tako. (Zastane.) Nego čuješ, kako je bilo? 

MARA. Što? 

JELA. No, s njim? 

MARA. S kim? 

JELA. No, s Ivom. Je ! bio dobar? 

MARA (ugrize se za usne). Bio je. 

JELA. I osto je cijelu noć doma? 

MARA /stisne zube, onda čvrsto). Da! 

JELA (opet podje, tako, da svoje zadnje riječi govori već iza kulisa). 
No, eto vidiš. Sigurno si ga pograbila? A on, znaš, on ti nije loš čovjek, 
samo mu treba zube pokazati. 

(KATA izadje iz kolibe, odma za njom IVO.) 

PRIZOR DRUGI 
IVO i KATA 


IVO (blijed i razkuštran). Već su davno na poslu. 
KATA. Pa neka su, ko da su oni tvoji gospodari. 
IVO. Gdje mi je sjekira ? 

KATA. Eno je, tamo leži. 

IVO fuzme sjekiru). Mrgodit će se. 

KATA. Volja ih, samo kad je nama lijepo. 

IVO (duboko uzdahne). Oh! 

KATA. Uzdišeš. A što ti je molim te? 

IVO. Ništa, proć će. 

KATA. Valjda ne žališ — sada, što si došao? 

IVO (preko volje). Ah, što bi... (Hoće da ide.) 
KATA /zaustavi gaj. | ne smiješ žaliti . . . nikada ne smiješ žaliti, jer sam 


ti ja najviše, znaš, Ivo, da sam ti najviše, što imaš. 


IVO (kao gore). Jesi. 
KATA. Više nego ona. (Ivo šuti.) Kako se je samo izderala na me. 


Trebalo bi da ju otjeraš. 


IVO f/bolnoj. Oh, Kata, da ti znaš, kako je ona meni bila dobra. 
KATA. Zar bolja nego ja? 

IVO. Oh, toliko dobra! 

KATA. Zašto nisi ostao kod nje... Nisam te vukla. 

IVO. Nisi me vukla... Al si me zvala i ja sam morao ići. 
KATA (vedro). Morao si, jer te je ljubav gonila k meni. 

IVO. A sada... sada ne smijem nikad više k njoj. 

KATA. Pa i ne trebaš! Što će ti ona? 

IVO. Ni x djeci, Kata, ni k djeci svojoj ne smijem ! 

KATA. Pa? 

IVO f/sav se strese). Kako je to velik... velik grijeh! 

KATA. Što je grijeh? 

IVO. Sve, sve što činimo nas dvoje. 

KATA. Ivo! 

IVO. A ona plače! 

KATA. Što to govoriš, Ivo? 

IVO. Znam da plače... Znam, da će si isplakati oči. 

KATA. A zar? Pa što je onda ako si isplače oči? 

IVO. Onda će pasti kletva na nas. 

KATA /surovo se smije). Ne boj se ti toga. Brigaj za svoj poso i 


za me, pa se ne boj zla. Umekšo si se ko tijesto, a da je bar rad šta. Idi 
Sijeci drvo, pa dodji onda u podne. Jest ćeš kod mene. 


IVO (čudnim glasom, gleda ju u oči). | to će uvijek tako trajati? 
KATA. Da bome, a zašto da ne traje? 
IVO. A ako budu pljuvali na nas? 


BURA ill 


KATA. Tko? 

IVO. Svi. 

KATA. Pa nek pljuju! 

IVO (gorko). Pa da; zašto da ne pljuju, kad smo se već i sami 
popljuvali, kad smo zaboravili na Boga i na poštenje. 

KATA. Ivo, a kako ti to govoriš? 

IVO. Na sve smo zaboravili i sami smo se zakopali u grijehu. 

KATA (srdita). A šta vraga podjedno navlačiš taj grijeh? Kakav si to 
najednom ? Zašto nisi noćas tako govorio ? 

IVO. Ja sam bio lud i pijan. Omamila si me tvojom toplinom, zagrizla 
si se u me. Al ipak... ipak mi je bila ona uvijek pred očima. Kad god 
je zabljesnulo, pričinilo mi se da stoji pred kolibom i da plače. O, da znaš, 
kako me je to peklo; tako bi bio volio vikati, ali sam se gušio u tvojim 
cjelovima i mislio sam, da će proći čim svane dan. Sad mi je još gore. 

KATA. Dakle si ipak žalio, što si došo? 

IVO. Ah, ne znam ni sam. 

KATA /velikim strahom). Ivo! Pa to ti mene više ne voliš? 

IVO. Bolje bi bilo da ne. Al to je upravo moj pakao, što te volim... 
što te toliko volim. 

KATA /privine se uza nj) Pa šta se onda tareš? Ivo... Ivo, dragi! 
Pusti se zle misli, proć će to. Eto ako me voliš, zaboravit ćeš... A ja, 
Ivo, ja ću te dragati i milovati i prigrlit ću te toplinom svojih grudi i nosit 
ću te naokolo, ko malo dijete, samo da mi budeš opet dobar. 

IVO. A ona, što će ona? 

KATA f/zlovoljnoj). | opet ona! Baš si se namjerio. Prije nisi nikada 
pitao što će ona? 

IVO. Za to, jer prije nisam nikada čuo onakovog vapaja, kao što je 
bio onaj, što ga je vjetar sinoć iza nas donesao. Kata! Koliko mora ona 
da pati! 

KATA. Ne brini se ti zato. Primirit će se, vidjet ćeš da hoće! Bila je 
i prije mirna, sad joj se nadalo, pa se uzkomešala. Danas već ne će biti 
takova. | 

IVO. Šutit će ... samo će šutit .. 

KATA. Tim bolje. Smiri se samo. Ajde sad na posao... suviše si 
zadocnio. 

IVO f/dubokim uzdahom). Pravo imaš, valja na posao. /Pridigne 
sjekiru.) 

KATA. I ja se moram žuriti. Valja mi još nacijepati drva za ognjište. 
(Uzme svoju sjekiru, koja je oslonjena kraj kolibe.) 

IVO (časak je zastao, gleda preda se). Oh, kako je to teško! (Predje 
naglo rukom preko čela i podje.) 

KATA. Ideš li? 

IVO. Da. 

KATA. Pa zar tako? 

IVO f/preko volje pristupi k njoj i kratko ju poljubi). 
KATA. S Bogom i dodji. (Ide dosla brzo na lijevo u prvu kulisu, 
Ivo pogleda za njom, uzdahne i lagano podje na desno.) 


PRIZOR TREĆI 
IVO i MARA 


IVO f/spazi Maru, stane uprepašćen, onda kao u bojaznij. Mara! 
MARA (stala je časak kao kip, pogledala ga tvrdo i bez izraza, onda 
hoće da ide dalje). 
IVO (uzbudjen). O, Maro! 
MARA (tvrdo). Što ćeš? 
IVO. Mara, kako si blieda! 
MARA (gorko se osmijehne). Hm... 
IVO. Učinio sam ti krivo, Mara. 
MARA tvrdoj. Nije prvi put. 
IVO. Proklinješ me, Mara. 
MARA (kao gore). Što imam ja još da te proklinjem? Proklela su te 
već i tvoja djeca! 
IAO (sav se svine od boli). O, ne! ne! ne! 
MARA. Kad su se molila Bogu za te, onda su te proklela. 
IVO. O, Mara, molim ti se Mara! 
MARA. Pusti me... idi svojim putevima! 
"IVO. Mara... ja patim. 
MARA. Sam si sebi kriv. 
IVO. | žao mi je, Mara, žao mi je. 
MARA (gorko). Što imaš ti da žališ? 
IVO. Tvoje suze, Mara, to što si plakala rad mene. 
MARA. Presahnule su moje suze, ubila ih je bol ove noći. 
IVO. O, ta noć, Mara, ta noć. 
MARA. Prošla je u ljubavi za te, a u meni ubila je — tebe. 
IVO. Mara! 


MARA. Ubila... sasvim ubila, jer si otišao za na vijek sa onim suzama, 
što su presahnule, sa onim uzdasima, što sam ih lupajuć u grudi izagnala 
iz svog srca. 


IVO. O, ženo, ženo! 

MARA. Nije ni pepel ostao iza tebe. 

IVO f/molećij. Mara, a da se kajem i da opet dodjem ? 

MARA. Dodji, tvoja je koliba, gospodar si joj — mene u njoj ne ćeš naći. 
IVO. Mara, kad bi — 

MARA. Pusti me, idi za svojim poslom. 

IVO (približi joj se, hoće da ju uhvati za ruku). Mara! 

MARA. Ne diraj me! Nisi se ni umio od njezinih zagrljaja! 

IVO. O, kako si tvrda! (Glas iz šume: ,0—oj!“) 

MARA. Zovu te. Idi da ne okrnjiš svoje zaslužbine, ne će ti dostati 
za — nju. 

IVO. Nemoj, Maral 

MARA tvrdo). Idi! (:leda ga prezirnim, tvrdim pogledom.) 

IVO (gleda ju časak, onda umorno uzme sjekiru i pognut, kao 
satrven odilazi). 

MARA fstoji nepomična i dugo gleda za njim; najednoč klone i 
zarida teško. Kala ulazi sa sjekirom i naramkom drva). 


PRIZOR ČETVRTI 
MARA i:KATA 


KATA /ušla je, spazila Maru, časak ju oširo gleda, onda). Aj, a što 
ćeš ti ovdje? 

MARA (skoči kao da ju je zmija ujela, pogna vlasi s čela, sve silnom 
žurbom, onda hoće da nešto kaže, napinje se, ali ne može. Sve lice pro- 
mijenilo joj se u skrajnju mržnju i bijes). 

KATA (došla je do ognjišta, spustila drva). Oplakuješ svog čovjeka, aj? 

MARA /još uvijek ne može da dodje do riječi). 

KATA. Još nije ni umro, a već ga moraš oplakivati. 

MARA (u skrajnjem gnjevu). O, til...til... 

KATA , ravnedušnoj). Bijedna si, žalim te. 

MARA /kao gore). Zar ti da me žališ? ... Ti, koja si mi ga ukrala, 
koja si se uvukla u njegovo srce, ko zmija pod jastuke, dok su drugi na 
njima mirno počivali... Ti gadna... odurna curetino ... ti da me žališ? 

KATA (mirno). Uf, kako si se nadula! Idi molim te, ne vrijedi toliko 
rad jednog čovjeka! 

MARA (kao gore). Za tebe ne vrijedi, jer ništa ne znaš, osim krasti i 
ubijati tudju sreću. A zašto ga držiš... Zašto se lijepiš uza nj, kad ne vrijedi ? 

KATA. Ide mi s dobra, pa ne brigam dalje. 

MARA bijesno). Ne ide ti s dobra, vučeš ga, silom ga vučeš! 

KATA. Baš bi bila luda. Ne volim, da se tko silom veže uza me. 

MARA. Ali on, on se veže silom uza te jer ga povlačiš za sobom, jer 
si ga urekla, vještice prokleta ! 

KATA (srdito). Mani ćorava posla! | psuj djecu svoju, a mene pusti 
na miru. 

MARA. Urekla si ga, tako mi spasa, urekla si ga! A da nisi, on bi te 
prokleo onoga časa, kad si mu prvi put došla pred oči! 

KATA. A zar? A što ti misliš, tko je koga prije napastovao, ja njega 
ili on mene? 

MARA. Zavadjala si ga gadnim svojim očima... namigavala si mu... 
eto, svi znaju. 

KATA /sažme ramenima, izazovnoj. Pa? Dopo mi se . . . ni brige koga. 

MARA. Briga je mene, jer sam mu žena! 

KATA. A gdje si bila, da ga nisi čuvala? 
MARA. Daleko sam bila, da te nisam mogla zagušiti prvi dan, kad si 
mu se ovila oko vrata. 
KATA. O, da znaš, kako sam mu se ovila! 
MARA. Šuti, curo! Jezik ti presahnuo! 
KATA /opet ravnodušno). Eto vidiš, da si kriva. Nije marilo ostavit 
muža samoga, sad ga možeš oplakivati. 
MARA f/najednoč tvrdo s osobitim naglaskom). A da ne ću da plačem? 
Da ga zovnem, pa da dodje — sada za uvijek? 
KATA foštro se nasmije). Ti? Pa ajd pokušaj! 
MARA. [ on bi došao! 
KATA (sigurno, oštro). Ne bi! 
MARA (čvrsto). Bi! 
KATA /još oštriie). Ne bi! 
MARA. Jer on se kaje. 
KATA (velikom ironijom). On?! 
MARA. Da, on, sam mi je rekao. 
KATA. Tebi?! 
MARA. Da, ovdje, čas prije... 
KATA (neugodno dirnuta). Ovdje? ... (Naglo.) To je laž! 
MARA. Nisam ko ti, da lažem. (Sirasno, uzbudjeno.) Reko mi je, da 
se kaje... da mu je žao mojih suza i mog uvelog obraza... da bi se 
htio vratiti k meni za uvijek... 
KATA. On, on da ti je to reko? 
MARA. On sam. 
KATA (sirasno). A znaš li ti, kako dugo to kajanje traje? ... Do 
večera ... dok ja hoću! 
MARA. A da ga sad zovnem, pa da te ovdje pogazi i odbaci! ... 
KATA f/surovo se nasmije). Zar Ivo?! Idi, dovedi ga, pa da vidiš kako 
će me zagrliti — pred tobom! 
MARA (kao da hoće da brani Ivu). O, ne će! | 
KATA. Pokušaj ženo! i 
MARA (u gnjevnoj nemoći). Odbacit će te! 
KATA. Velim ti, pokušaj. 
MARA /slomljena sigurnošću Katinom, uhvati se za grudi). O, pro- : 
kleta si! Prokleta si! x 
KATA. Kud bi svijet, da svaka kletva vrijedi! (Hoće da ode u kolibu.) : 
MARA (sva se strese od boli, poleli za Katom, uhvali ju obim . 
rukama, bolnim vapećim glasom). Kata ! 
KATA (tvrdo). Šta ćeš? 
MARA (kao gore). Daj mi ga! Daj mi ga! 
KATA (nasmije se). Pa uzmi si ga! 
MARA. O ne ovako — ti mi ga moraš dati! s 
KATA. Pa on je sam svoj gospodar. 

MARA. O nije, sad više nije, odkako si ga ti obmanula — sad mi ga 
samo ti možeš vratiti. 

KATA. Ja nemam ništa da ti vratim. 

MARA /zdvojno, gotovo molećim glasom). Sreću moju; o Kata moju 
sreću ! 

KATA (tvrdo). Ako je tvoja sreća u njemu, onda je ne traži od mene. 
Ja ti je ne ću vratiti. 

MARA. O, ti moraš... moraš! 

KATA. Ne moram! Jer kad bi ti ju vratila, postala bi ja nesretna. 

MARA (zdvojno). Ne bi... ne bi, Kata! Ti si cura, lako ćeš naći 
drugoga. 

KATA. Ali nikada njega. 

MARA. O, što ti je do njega, kad njime siješ samo zlo i nesreću ?! 

KATA. Ljubav ne mari za to. 

MARA. Al ta je ljubav grijeh... smrtni grijeh, Kata, koji ćeš morati 
okajati u paklu, gdje je vječni oganj i škripnja zubi. 

KATA. Marim ja. 

MARA. I za života, Kata, i za života Bog će te kazniti... vidit ćeš da 
hoće... oslijepit ćeš, zadobit ćeš kužne rane po svem tijelu... izgubit 
ćeš... (U skrajnjem afektu boli) O, Kata, Kata! molim ti se, pusti mi 
mog lvu! 

KATA. Mani me se ženo! — Ne mogu ga pustit, ne mogu!... Znaš 
da ne mogu! 

MARA (u najvećoj bijedi). Moraš. 

KATA. Bila bi luda, kad bi ubila samu sebe. 

MARA. Ne ćeš se ubit, samo ćeš si oprat dušu i posušit suze moje i 
moje dječice... O, Kata, da ti znaš koliko ja patim, koliko mi je jadno, 
bolno srce izgrizeno! Zar je to život, što ga jadna provodim, odkako si mi 
ti sreću pogazila? A sve sam podnosila, sve sam patila... O Kata! šuteć 
sam patila do ove noći. — Sad — sad više ne mogu ... Sad je sve puklo 
u meni... sve se u meni jadnoj slomilo i digo se vapaj moj Bogu pod 
nebesa! Svu sam noć sjedila i lupala šakama u grudi, a kraj mene plakala 
su moja dječica! I što sam više lupala, to me je više srce bolilo . .. i više 
je urlalo od bure i oluje... Suze su mi presahnule na vrućim očima, što 
su gorila ko dvije žive žeravice, a uzdasi zamrli su u grudima i složili se 
jedan do drugoga ko zaklani golubovi . .. Bog je vidio moju bol, — Kata, 
božja je volja, da mi ga vratiš! 

KATA. Pa da ti ga i vratim — sutra došao bi opet k meni. 

MARA. Ne bi, ne bi, samo kad bi mu rekla, da ga više ne voliš. 

KATA. Hm... onda bi mu lagala. 

MARA. Bog bi ti oprostio tu laž, Kata. Njegova je volja, da mi ga 
vratiš. 

KATA. A nije moja, i zato ne mogu. 

MARA /bijednoj). Zar si tvrdja od kamena? Zar sam ti toliko skrivila ? 

Pa eto, ako mene ne ćeš, al se smiluj mojoj siročadi, kojoj si otela oca, 
što ga trebaju ko koricu hljeba. 

KATA (irgne se). Trebaju ga, veliš? A zar ti misliš, da naše dijete ne će 
trebati oca? 

MARA fokamenila se, gleda Katu razrogačenim očima). Ti? — Ti»! 

KATA (mirno). Rodit ću mu diete. 

MARA (svine se od boli, kao da ju je spopala vrtoglavica, lice joj 
je posvema promijenjeno, lo nije više izraz očaja, već ludila. Uhvati se 
za glavu, onda groznim, inarlikuliranim glasom). Ne ćeš!! 

KATA. Vidjet ćemo! 

MARA (baci se kao divlja zvier na Kalu, ščepa ju za oral). Ne ćeš! ! 

KATA (ofrgne se svom snagom Mari i gurnu ju od sebe). Otale 
ženo! Zar si luda?! 

MARA (kad ju je Kata gurnula, pala je u blizini gorišta, rukama 
se uhvatila za ile, onda se bacila divlja nazad, oči su joj nabrekle, 
silnom brzinom pograbi sjekiru i skoči). Ne ćeš! Ne ćeš!! 

KATA (odskočila je s užasom dva tri koraka natrag, u smrtnom 
strahu zaurla). Ivo! Ivo! U pomoć! 

MARA (zamahnula je i udarila Kalu svom snagom sjekirom po 
glavi). 

KATA (rukne, prebaci se i pane mrtva). 

(Vani žamor ženskih glasova.) 

MARA fkad je Kata pala, ispusti sjekiru, stoji časak, onda se sva 

strese, klone i skuči, buljeć suludo u mrtvu Katuj. 
(S lijeva dotrče nekoje žene.) 

JEDNA ŽENA. Što je? Što je? 

SVE ŽENE /spazivši mrtvu Katu stanu vikati). A jao! Ubili Katu ! 
U pomoć ljudi! (Ni jedna ne ide blizu. Nekoje bježe desno.) 

MARA /skučena, još uvijek nepomičnaj. 

(Desno žamor muških glasova.) 
JEDNA ŽENA (vani). Žurite se ljudi! Žurite se za Boga! 
MUŠKI GLASOVI f/vanij. Šta je? Šta je? 

(Muškarci dotrče na pozornicu.) 

MUŠKARCI. Jao, ubijena! 

IVO fdotrči s desnaj. Šta se je dogodilo? (Spazi mrivu Katu, krikne.) 
Kata! (Hoće do nje, al u to spazi Maru, zaustavi se, s užasom.) Mara — 
Mara — ti! 

MARA (gleda ga ukočenoj, Bolan vo, sad nemaš ni jedne. 


ZAVJESA 


KONAC 
SRGJAN TUCIĆ 


HANDŽAR | GUSLE* 


Davno vise, vierni druzi 
vise golom o duvaru, 
neutješnoj ko u tuzi 
da snivaju slavu staru. 


Željni krvi i megdana 
prašnoj vise u samoći 
i čekaju — novih dana 
kad će rujna zora doći. 


I snivaju, dok sve šuti, 
i snivaju prošle danke 
kad je handžar sjeko ljuti 
i pojale gusle tanke. 


| gledaju polja ravna 
i gledaju klance tiesne, 
gdje, ko gosti siela slavna, 
sastaju se čete biesne. 


Stišao se megdan ljuti 
a čekajuć dane nove 
zahrdjali handžar šuti, 
šute gusle javorove. 


Samo kadkad, vierni druzi 
nešto šapću sa duvara — 
neutješnoj ko u tuzi 
da drug druga razgovara. 


* Iz ,Modernih balada“. 


Kad će lance stresuć težke 
da poskoknu čete vrle 
na mezeve na vitežke, 
gdje se smrtno borci grle. 


Kad će tvrde da se šake 
maše ljute za handžare 
i zapoju gusle lake 
od užasa pjesme stare. 


A junačkog žedan mesa 
do handžara handžar sije | 
i zemlja se širna stresa 
i junačku krvcu pije. 


A s junačke trepte slave 
u krvavom gusle boju 
i krvave brojeć glave 
za unučad poznu poju. 


Šapće handžar, davne sanke 
a o davnoj snijuć javi: 
»Pojte pjesmu, gusle tanke, 
o junačkoj staroj slavi“. 


A sa gusla javorovih 
šapće žica u tišini: 
»Evo tebi glava novih — 
o handžaru ljuti — sini!“ 


M SABIĆ 


ZA GAJENJE BIJOLOGIČKIH NAUKA 
U HRVATSKOJ 


(Svršetak). 


Kako sam spomenuo uvjete za unapredjenje bijologijskih, po opći ljudski 
zdravi razvoj korisnih nauka, neka mi bude dozvoljeno reći još nešto. 
Težnja je i u nas Hrvata, da se razvijamo, te okorišćujući se s uspjesima 
znanosti, da s jedne strane napredujemo, a s druge opet, da u kolu izvanjih 
radnika udioništvujemo. Toj ćemo težnji udovoljavati, ako se u radu budemo 
služili zgodnim sredstvima. Ja sam eto kušao upozoriti na nje, kao što i na 
to, da se je nama s njima služiti, želimo li se u narodnoj i životnoj utakmici 
održati na kulturnoj visini. Proučavajmo s toga prirodu, pojave i zakone 
njene, jer nam je tu tražiti pouku za život, dobivajući snage za sveopću 
borbu za opstanak! Kada veliki i jaki narodi uvidjaju tu potrebu, uvažimo 
je i mi. 

Budući da s napretkom bijologijskih nauka, kao dijelom prirodnih 
u opće, stoji usporedno i napredak narodnji, to se naše nastojanje mora 
sastojati u svestranom unapredjivanju tih nauka. Na koji će nam to način 
polaziti za rukom, tko iz predjašnjega nije dovoljno svatio, neka svoju 
pažnju posveti dalnjemu. 

Zadaća je osnovnih i srednjih škola, da polažući temelje za zdravi uzgoj, 
ovaj i nadalje imadu da usavršuju. Medju prirodnima bijologijske nauke 
znatno pomažu kod takvoga uzgoja, pa već ni najniže škole ne mogu biti 
bez zdrave prirodopisne obuke. Općeno je priznato, da je ovoj zor temeljem, 
gdje dječaku valja, da se iznajprije vježbaju sva ćutila, a u prvome redu oko. 
Djače mora, da promatra prirodne objekte i da na osnovu toga daje točan 
opis nadjenih obilježja. Sama knjiga, pa ni najživlja učiteljeva riječ, nijesu 
jedino dostatne, da nadomjeste promatranje prirodnina. Poradi toga su u 
školama zbirke herbara, nadjevenih životinja, modela, preparata, slika itd. 
Dakle pri obuci iz zoologije i botanike kako u osnovnim tako u srednjim 
školama neka učenici čitaju više iz samih prirodnina, a manje iz knjiga. 
Takvo se čitanje imade da obavlja sustavno rukovodjenjem spremna i spretna 
učitelja. Razumije se, da će opažanje biti potpunije i korisnije, gleda li se 
svježa biljka i živa životinja. Golema je razlika listati herbare ili šetati bota- 
ničkim vrtom, kao što je i razlika gledati sliku, model i u žesti ukočene 

mrtve životinje ili ove žive u kakvom vivariju. U obuci su iz botanike okol- 
nosti u tom pogledu povoljnije, jer se svježe bilje lakše dobije i dulje ovakovo 
uzdrži ili se pak s učenicima u tu svrhu izadje u šetnju. Potrebni se ma- 
terijal za obuku iz životinjstva može samo pripravljati u jednom akvariju ili 
terariju. Tu imademo odma pred očima potpunu sliku jednog malenog 
dijela zazbiljne žive prirode. U vivariju se istom mogu u svako doba dana 
i duže vrijeme promatrati razni životinjski ustroji, kako odgovaraju izvjesnim 
zadaćama, te čitav način života njihovoga. Puko suho nabrajanje pojedinih 
karaktera kod životinjskih ili bilinskih vrsta već nije danas alfa i omega 
prirodopisne obuke u srednjoj školi, nego se danas posmatraju živi prirodni 
objekti i s gledišta sposobnosti u borbi za opstanak : učitelju valja naći svezu 
izmedju gradje i tijela i života im, dakle promatrati organizme s morfološko- 
fizijološkoga to jest s bijonomskoga gledišta. Po pukoj deskriptivnoj metodi 
i suhom klasificiranju živih prirodnina, gdje se nikad ne pita ,,zašto je što“, 
gdje se ne traži kauzalni neksus izmedju pojedinih organa i njihovih funkcija, 
izmedju tjelesne gradje i načina života kod organizama, ne dolazi mladež 
do dubljega pravoga razumijevanja prirode i njenih pojava. Prema sudu je 
modernih priznatih prirodopisnih metodika jedino obuka s bijonomskoga 
gledišta zdrava i korisna; samo gomilanje činjenica bez uzročne sveze, bez 
primjene na različite prilike ne mogu učenikovi moždjani asimilovati baš 
onako, kao što ne može ni želudac da primi svaku ma i obilnu hranu. 
»Čovjek ne žive od onoga, što jede, nego od onoga, što probavlja“, fizijo- 
loška je rečenica, a ta se mora bezuvjetno i kod podavanja duševne hrane 
uvažiti. Postupamo li u rečenoj obuci, kako istakosmo, tada istom dolazi 
djače do snažne pobude i smisla za opažanje prirode, postaje bistra pogleda, 
te samostalna i zdrava doumljivanja. 


Zgodan primjer za naše svatanje o svrsi bijologičke obuke u srednjim 
školama podaje nam čuveni fizijolog Maks Verworn* (Gčttingen); ,,(Beo- 
bachtungen an Medizinern) So fehit auch bei unseren Gymnasialabiturienten, 
wenn sie sich nicht selbst ausserhalb der Schule naturwissenschaftlich be- 
schaftigt haben fast ganzlich das wichtigste Element aller naturwissenschaft- 
lichen Bildung; die eigene Anschauung. Sie sind in dieser Beziehung noch 
heute echte Scholastiker“. ,Es fehit dem Studenten an der Fahigkeit, Natur- 
objekte zu beobachten und zu beurteilen. Er steht dem einfachsten Kdrper, 
der_ihm fremd ist, hililos gegeniiber und ist meist nicht imstande, das Wesen- 
tliche von Nebensachlichen zu unterscheiden. Der Mangel an Beobachtungs- 
fihigkeit, der ihm von der Schule her anhaftet, bleibt hiufig noch bemerkbar 
bis zum Staatsexamen und dariiber hinaus. Als einer meiner Kollegen einen 
Kandidaten im Staatsexamen fragte, wie eine Diphtheriemembran aussieht, 
bekam er die Antwort: ,viereckig“. Dem Kandidaten war die zufallige Form 
des mikroskopischen Praiparats das Wesentliche. Dieselbe_ Unbeholfenheit 


* Beitrige zur Frage des naturwissenschaltlichen Unterrichtes an den hčheren 
Schulen, Jena 1904. 

tritt natirlich erst hervor, wenn es darauf ankommt, ein Objekt oder eine 
Versuchsanordnung oder auch nur einen Versuchsplan zu beschreiben. Die 
Erfahrung zeigt aber, dass die blosse Beschreibung einer Erscheinung, ja 
eines einfachen Kčrpers, schon grosse Schwierigkeiten verursacht. Gibt man 
jingen Medizinern ein Objekt in die Hand und fordert man sie auf, es zu 
beschreiben, so bekommt man in dem grčssten Prozentsatz der Falle gar 
nicht zu hioren, was sie selbst unmittelbar sehen, sondern was sie dariiber 
in Biichern gelesen oder in Vorlesungen gehčrt haben. Vollig ratlos aber 
sind sie, sobald es sich um das Uberblicken etwas komplizierterer Verhaltnisse 
handelt. Die _ Kombinationsfahigkeit ist fast vollkommen  unentwickelt. 
Zusammenhange, Beziehungen werden nicht erkannt. Die nachstliegenden 
Schlussfolgerungen bereiten Schwierigkeiten. Ich habe die Gewohnheit, mich 
in Examen von dem Grade zu iiberzeugen, in dem die Kombinationsfihigkeit 
ausgebildet ist, weil ich diese Tatigkeit fir den Arzt fir wichtiger halte als 
eine Summe von Einzelkenntnissen“. 

Školama se radi toga ne mogu dosta preporučiti onakva odgojna i 
Obučna pomagala, koja će od naše mladeži stvarati buduće okretne članove 
ljudskoga društva. Na taj je način poraba vivarija u školama bezuvjetno nužna. 

Već obično stakleno zvono, kojemu se puce zabode u kaki lonac ili 
vazu ispunjenu sa zemljom ili u drvenu podlogu, može služiti kao poučno 
zabavni mali akvarij. Budući da obuka i onako ima da proizlazi od pozna- 
toga k nepoznatu, to će životinje za akvarij, uzete iz dotične okolice, moći 
posvema toj zadaći da udovolje. Primjetiti mi je ovdje odmah, da držanje 
ma i najjednostavnijih vivarija zahtijeva ipak neki mar i spremu, a kod ne- 
vježa upute. Te će svatko dobiti čitajući knjige i listove, koji se na kraju 
našega raspravljanja spominju. Ovdje toplo apelujem u prvome redu na 
hrvatsko pučko i srednjoškolsko učiteljstvo, a zatim na svakoga, koji je 
voljan da i s te istaknute strane bude pijonirom narodne prosvjete. 

Danas je općeno poznato, da pokusi i opažanja svakog razumnog 
akvarijanca, ma i ne bio to znanstveno obrazovani bijolog, imadu za ozbiljnu 
znanost veliko značenje, jer joj pružaju obilne podatke. Amateuri su bijolozi 
svojim iskustvom, ako su oštra oka i zdrava svaćanja, baš neophodno po- 
trebni u službi stroge znanosti, jer su nenatrunjeni raznim pretpostavama i 
labavim hipotezama kadri kadšto još prije vidjeti pravu istinu, razumjeti 
pojave onako jednostavno, kako jednostavni i jesu. 

Nijedan barem srednji zavod ne bi smio biti bez vivarija, oko kojega bi 
dakako imao brigu voditi učitelj prirodopisa. 

Uz druge javne institucije bilo bi prema rečenomu neophodno nužno, 
da imademo barem u glavnom gradu Hrvatske oveći morski akvarij, koji bi 
bio pristupan svakome, a mogao bi služiti i za znanstvena opažanja i istra- 
živanja. Životinjama bi ga opskrbljivala bijološka postaja iz hrvatskog Pri- 
morja, (o kojoj smo već govorili). Odnošaj bi naime izmedju te primorske 
postaje i zagrebačkog akvarija mogao biti isti kao što primjerice izmedju 
berlinskog akvarija i rovinjske postaje. Po mome bi sudu najzgodnije mjesto 

za takav zagrebački akvarij bilo negdje u kr. botaničkom vrtu. Ako bi po- 
četkom možda bio i čednije forme, svakako bi zahtijevao zemaljsku potporu. 

I našemu narodu treba duševne domaće i zdrave hrane, pa su naše 
želje ovdje iznesene svakako opravdane Same naše današnje škole i knjige 
nisu jedine dovoljne, da nam narod intelektualno pridignu, nego su nam 
potrebne izmedju ostalih i rečene institucije iz područja bijologičkih nauka. 
Prosvijetljen narod prije i laglje dolazi do ekonomskog blagostanja, a pri- 
znati mi mora svatko, da nam još treba i jednoga i drugoga. 

Tražeći pravu istinu, oplemenjujući ćud, probudjujući ljepotna čuvstva, 
imadu akvariji jamačno pedagošku vrijednost. 

Kada pako još Hrvat gleda u njima dio hrvatskoga mora, onda se u 
njemu bude i patriotična čuvstva, raste mu ponos i diže narodna svijest! 





Kako smo vidjeli, kulturom veći narodi doprinašaju goleme žrtve za 
svoju prosvjetu, pokazujući ostalome svijetu, da živu i napreduju. Organi- 
zujmo se mi i u istaknute svrhe, pa dokažimo, da kultura i vrijednost 
jednoga naroda ne ovisi o većem ili manjem njegovom broju. Snaga jedne 
države leži u gospodarskom blagostanju. Sustavno upotrebljavanje prirodnih 
proizvoda i pojava u svrhe narodnog uzdržavanja pripada području nacijo- 
nalne ekonomije. U kakvom snošaju stoje bijologijske nauke prema narodnom 
gospodarstvu, reći nam je, da one i te kako ovo drugo podupiru. Zar iz- 
vjesni znanstveni rezultati bijologa ne služe za podlogu dalnjih izvoda racijo- 
nalnom gospodaru? Da istaknemo dakle dodirne točke izmedju te dvije 
znanosti najbolje će nam poslužiti primjeri. 

U Francuskoj, Njemačkoj i Engleskoj postoje društva za odgajanje pe- 
radi. Ova udruženja imadu strogo znanstvenu zadaću, da kod postojećih 
rasa izazovu i razviju nove željene karaktere, da rase u izvjesnim smjero- 
vima poboljšaju. Pače raspisuju se i nagrade za promjene stanovitih karak- 
tera, pa se tako mnogi natječu, da tu promjenu što prije izvedu. Slični se 
pokusi prave i sa domaćim sisavcima. A pčelarstvo, svilogojstvo, ribogojstvo 
i agrikultura, nije li to polje za gospodara kao i za učenoga bijologa ? Dok 
bijolog traži uvjete pod kojima da se razvijaju pojedine gospodarske grane, 
ekonomu je, okoristivši se gotovim rezultatima prvoga, naći način, kako da 
se dotične grane upotrijebe u svrhe korisnog eksploatiranja za narodno uz- 
državanje. 

Charles Darwin, taj ,Newton bijologije“, kroz dvadeset je godina pravio 
pokuse sa kulturnim bilinama i domaćim životinjama, tražeći prave uzroke 
promjeni karaktera kod organizama. Tim je povodom došao do zaključaka, 
koji su i u narodnom gospodarstvu od velike važnosti, jer je umjetna 
racijonalna selekcija znamenito sredstvo u odgajanju živih prirodnina. 

Tko ne zna za onaj klasičan Darwinov primjer, gdje je plodovitost 
djeteline ovisna o broju bumbara! U tu su svrhu prenijeli bumbare iz 
Engleske ćak u Novu Selandiju. Ne manje značajan je i ovaj primjer: Po 
travnicima Paragvaja žive muha, koja svoja jajašca ulaže u pupak mladog 

divljeg goveda i konja, koji od toga skapavaju. Nu tim se muhama hrane 
neke kukcoždere ptice, dok ove potonje proganja opet šumska zvjerad. 
Opstanak te šumske zvjeradi ovisi o šumi, u kojoj živu, a sa mladim se 
drvećem te šume hrane preživači. Dakle: što bude više preživača, to je 
šuma rjedja, kao takva će hraniti manji broj zvjeradi, posljedica toga će biti 
veća množina kukcožderih ptica, manje muha, a više goveda i konja 
paragvajskih. (Aug. Weismann, Vortrige iiber die Descendenztheorie, str. 
58. Jena). 

Držim, te nam je i ovo rečeno dosta, da se vidi, o kako različitim 
uvjetima ovisi ova ili ona vrsta biline ili životinje ili pače čitava jedna grana 
čovječje privrede. 

I mi u Hrvatskoj imademo primjerice slatkovodno i morsko ribarstvo, 
pčelarstvo, svilogojstvo. stočarstvo, ratarstvo, grane narodnog gospodarstva, 
a za njihovo promicanje treba nam svjesnih i savjesnih radnika. Kako će 
dotični radnici doći do većih sposobnosti za gospodarsko-privredni posao, 
te kako će se moći u svako doba takmiti sa strancima na istom polju, već 
se je iz ovo nekoliko riječi moglo razabrati. Veliki engleski narod imade 
svoje dobrostanje, fizičku i intelektualnu jakost zahvaliti u prvome redu 
gajenju i poznavanju prirodnih nauka; oni su prvi prirodoslovci svijeta ! 





Prije nego završim, voljan sam još upozoriti na rješavanje socijoloških 
problema pomoću bijologičkoga znanja. 


»Sto učimo iz principa descendentalne teorije s obzirom na nutarnji 
politički razvoj i zakonodavstvo država“, glasio je prije sedam godina u 
Njemačkoj postavljeni tema na rješavanje učenim natjecateljima. Nagradjene 
od tih radnja kao i neke, koje pronadjoše, da su s osobitom marljivošću 
bile izradjene, izašle su u posebnom djelu ,,Vatur und Staat, (Beitrage zur 
naturwissenschaftlichen Geselischaftslehre)“, Jena.  Izradaka je bilo 60 i to: 
44 iz Njemačke, 8 iz Austrije, 4 iz Švicarske, 2 iz Rusije, a 2 iz Amerike. 
Te radnje obradjuju i razjašnjuju postavljeni zadatak jedanput s filozofsko- 
socijologičkog gledišta, drugi put s historičkoga, zatim s etnološko-socijo- 
logičkoga, s pravničkoga i nacijonalno-ekonomičnoga, sa socijalno-političkoga 
itd. Kako se već iz ovoga vidi, na osnovu se bijologičkih znanosti kušaju 
rasvjetljivati pitanja državnoga i javnoga života u opće. 

Isto se tako s bijološkoga gledišta znanstveno istražuje primjerice u 
»Archiv fiir Rassen- und Gesellschaftsbiologie“, Berlin, biće rase i društva, 
medjusobni im odnosi, bijološki uvjeti za njihovo uzdržanje i razvoj. A tko 
uzme u ruke ,Politisch- Anthropologische Revue, (Monatsschrift fir das soziale 
und geistige Leben der Vdlker, Eisenach)“, taj će se uvjeriti, da se i ovdje 
nauka o općim prirodnim zakonima života ili bijologija uzima kao osnov 
za sve dalnje izvode. Možemo reći i tako dalje, jer se već iz ovoga razabire, 
da sam posvema pravo imao, kad sam već na početku našega raspravljanja 
ustvrdio, da se kroz bijologičke istom nauke dolazi do pravog razumijevanja 

mnogih drugih nauka. Ili drukče: Bijologija je s drugim granama čovječjega 
znanja i umijenja u sad više sad manje tijesnoj uzročnoj svezi. 





Svrha mi je ovih redaka bila, da u širim slojevima našega naroda 
probudim što jači smisao i što topliju ljubav prema živoj prirodi i nauci 
O njoj, pa u koliko svaki pojedinac ne može sim da direktno promiče njene 
interese, da svaćajući njenu važnost po kulturu narodnu, makar kojim 
načinom, da taj rad podupire. 

Hrvatska mladež i svaki, tkogod osjeća u sebi volje za rad i neko 
nagnuće prema prirodi, neka $S veseljem oko sebe opaža, a rodi li se pri 
tom i želja za dubljim znanjem, neka ju ako može i hladno proučava. 

Priroda je najsvježije i najzdravije nepresušno vrelo okrepe, najobilnije 
vrelo za jačanje tijela i duha! 





Onima, koji se interesiraju za akvarije i terarije, preporučam ova djela 
i časopise na porabu: 

C. A. Rossmdssler: Das Siisswasseraquarium, V. Aufl. Leipzig, 1892., M 450. 

Dr. E. Bade: Das Siisswasseraquarium, II. Aufl. Berlin 1898., M 8:25. 

Dr. E. Bade: Das Zimmer-Aquarium, 1!. Auil. Berlin, M 1. 

Dr. W. Hess: Das Siisswasseraquarium, Stuttgart, 1886., M 6. 

Joh. v. Fischer: Das Terrarium, Frankfurt a. M. 1884., M 12. 

Hugo Musshoff: Das Terrarium, Berlin W., M 1. 

Dr. E. Zernecke: (bearb. von Max Hesdorffer): Leitfaden fiir Aquarien und 
Terrarienfreunde, II. Aufl., Dresden 1904. M S. 

Miniatur-Bibliothek No. 442, Das Siisswasseraquarium, Leipzig — 10 Pf. (12 h.). 

Miniatur-Bibliothek No. 446, Das Seewasseraquarium. 

Miniatur-Bibliothek No. 731, Das Terrarium (G. Tannert). 

Arnold: Das Aquarium in Verbindung mit dem Terrarium (Philipp Reclams 
Universal-Bibliothek No. 3955), 20 Pi. 

Blčtter fiir Aquarien- und Terrarienfreunde, Jahrlich 52 Hefte, M 8, Magdeburg. 

Natur und Haus, \llustrierte Zeitschrift, Berlin, Preis fiir den Jahrgang (24 H.) M 8. 

Wochenschrift fir Aquarien- und Terrarienkunde, Braunschweig, 4 M 60 Pig. 

NEKOLIKO OSTANAKA 
PREDSUDA I NARODNOG VJEROVANJA 
IZ SREDIŠNJE DALMACIJE“ 


Najdublji poznavalac ovog našeg narodnog diela, neumrli pjesnik 
»Biedne Mare“, zavirio je i s te strane u narodnu dušu, on je u svojim 
pjesmama ovjekovječio narodno vjerovanje ,Čine od omraze“ i ,Čine od 
odmame“, pa u svojoj ,Lomači“ nastavio, da nam mnogu zanimivu iznese 
O vješticama i utvarama, urocima i čarobnim mastima. 

Ostanci narodnog vjerovanja izčezavaju svakim danom, tope se ko ko- 
madi zimskog mraza na prvim toplim sunčanim zrakama istine; nu uza sve 
to moramo priznati, da je ovo narodno vjerovanje dobrano djelovalo na 
narodni razvoj sa svake strane, pak su s toga ovi ostanci od prevelike 
važnosti za poznavanje naroda, za razumievanje narodne duše, njegovih 
običaja i njegovih priča. Mislim s toga, da će biti uputno, što iznašam neko- 
liko toga, što sam više puta, još kao diete imao prilike slušati od staraca 
i starica, od zagoraca, primoraca i gradjana, a slusao sam tako rado i sa 
velikim interesom, znao sum, da je to nešto staro, staro, kovano kroz vje- 
kove, prem lažno, kaka su me roditelji uvjeravali. Bilo je ipak tako zani- 
mivo, da me je daleko više k sebi privlačilo, nego sve priče o zlatnim 
carstvima i sličnim dječačkim pričama. Ono je pisala knjiga, a ovo vjeruje 
i priča živi narod. | gine ovo narodno vjerovanje sve većma, svakim se 
danom gubi po koja priča, briše se sa reda, skupa sa onime, koji ju je 
valjda posljednji znao i umio, a uzprkos tome malo se toga skupi i nikada 
se sve to sakupiti više ne će. 

Sve mi ove priče izgledaju ko neka velikanska borba protiv života, u 
toliko čudnija, što se sva ta nadnaravna bića služe opet životom, da nahude 
životu. Nevidljivost, pronicavost, transformacija i sva svojstva, koja su skop- 
čana s tim vjerovanjima, napunjale su me ko diete s nekim tajnim strahom, 
pak tek koliko li više na mene djeluje pripoviest kakova starca, koji inače 
nikada ne kaže laž, nego naprosto uvjeravanje, da nije tomu tako, dok baš 


* Ove sam ostanke sakupio po narodu, a mnogočeg se sjećam, da sam još kan 
diete slušao od starih primoraca i zagoraca. 

taj starac navadja mjesta, imena i silu sličnih dokaza. Kada bi opet netko 
pričao takovih stvari iz vlastitog doživljaja, ma tko bi me nagovorio, da ga 
ne smatram nečim nadnaravnim, pravim herojem, gdje si on takove stvari 
dozvolio, takove borbe izdržao, na koje ja nisam mogao bez užasa ni 
pomisliti ! 

Imam sabranih tih stvari dostatno, nu nisu sve za štampu, mnoge sam 
morao navlaš izpustiti, jer su i nepristojne, nu neka ovdje napomenem, da ti 
pripovjedači iznašaju takove stvari bez ikakova obzira, onako nehajno, a i 
publika ih još nehajnije prima, zadovoljivši se običnim: ,da prostite!“ Ona 
zlatna publika, oko nizkog ognjišta, uz vrcanje iskara, posjedavši u okrugu 
na nizkim ,sidalima“ i sa velikim zemljanim vrčem ,bevande“*, gdje se 
redaju takove pripovjesti, pa onda zagonetke i podrugačice o Trogiranima 
i Spljećanima, pa sve do u kasnu zimnju noć, kada te već nekako san po- 
čima da svladava, pa moraš kući. Cielim ti se putem stvaraju pred očima 
one aveti i utvare, letaju vile, skakuću makarolići u svojim visokim ,klo- 
bučićima“, a malo dalje pas ružno zavije, ko reko bi baš na ,ukozlaka“. O, 
kako se to rado sluša! Pa kada opet dodju na radnju u trgatbi i u ,masline“ 
stari zagorci, velikih obješenih brkova, plećati i krupni, koji znadu toliko 
toga pripoviedati, više nego i Spljećani i Kaštelanci, a sve nove nečuvene 
priče i doživljaje... 

Najdublje mi ostaje u pameti priča o ,Zunzeli“. Ona je liepa kraljevska 
kći, iz žalosti sva u svilenoj crnini, a voli osobito liepe ,momke“ i stanuje 
u svojim podzemnim dvorovima u starom Bihaču, gdje je i za života na 
Ovom svietu stanovala. Velika ju je žalost ubila, za ,dragim svojim“, nekim 
prekomorskim vitezom. Ona redovno dolazi na svaki izazov i to svakoga 
prvoga ponedjeljka u mjesecu, a izazivlje ju se po prilici ovako: O ponoći 
valja da se nadješ na mostu, zvanu ,Resnik“, izmedju Štafilića i Trogira, 
pa da tri puta bez ikakova straha vikneš kud te grlo nosi, a na tri strane: 
»Zunzela, Zunzela, ćeri, ćeri kraljeva, rekla ti je majka, da izadješ vanka!*... 
našto ona dodje; ali jao tebi ako se prepadeš grmljavine i buke, s kojom 
ona obično dolazi, jer ćeš slabo proći, dočim inače postaneš sretnim u 
naručaju mlade kraljevne, krasne kao ,rosica“. Ova je priča tobože zavela 
mnogog pustolova u okolici, nu o kakovim uspjesima nema govora, jer bi 
mu se ,Zunzela“ kruto osvetila. 

»Mora“ ili ,Morina“, to je djevojka, koja ide po noći kao utvara i siše 
krv iz ljudi dok spavaju, pa kada ne bi bilo ovog svojstva, mi bi ju donekle 
mogli identificirati sa ,sonnanbulom“. Ona dolazi i prolazi svukuda, za nju 
ne znače vrata, kapci i prozori ništa, a kada se spusti na čovjeka, da ga 
siše, e onda on ne može niti da dahne, niti da se makne. Moru poznaješ 
redovno vazda, vidiš joj čisto i jasno i u tami lice i obličje, a gdjekada 
može ona biti baš djevojka, za kojom u potaji uzdišeš, ali onda slabo je 


* Bevanda je seljačko piće, pravi se nalievanjem vode na drop. To je lagano, 
rezko, ugodno piće i pije se od trgnje do konca zime. (Nalivač == Tresterwein). 

po tebe, propao si. Morina je mnogo ljudi ,izpila“, ali zato tko je vješt, 
može se je ipak osloboditi. 

Mnogi ju hoće nekako da svedu na neku vrst božanstva iz staroslavenske 
dobe i da ju dovode u savez sa ,Morunom“, nu današnja forma narodnog 
vjerovanja ne može nimalo da za to govori, pa kada bismo išli tražiti uzroke 
njenog postanka, dali bismo joj izvanjsku formu ,sonnanbule“, a unutrnje 
djelovanje (pritišće prsi, ne možeš dihati, ne možeš ničim micati, ne možeš 
vikati) pripisati bolesti. Činjenica pak, da mora može ,izpiti“ čovjeka, može 
biti sasma na svojem mjestu, kao posljedica toga unutrnjega djelovanja. Evo 
kako se čovjek oslobodi ,Morine“: Gledaj, da joj ščepaš par vlasi s prstom, 
pa kada te ona bude htjela ostaviti, ti ju ne puštaj, nego ju drži vazda u 
ruci čvrsto i još čvršće. Ona se onda preobrazi u kokošku i u mačku, a ti 
ju ipak zato bez straha dobro drži, pa sve tako, dok ne sine prva zraka 
sunčana kroz pukotine na prozoru, a onda ako ti obeća (inače ju ne puštaj), 
da te više nikada ne će sisati, pusti ju mirne duše, jer obećanje pred suncem 
valja da uzdrži; nu pazi, da ju ne gledaš u oči, jer je gola ko od majke 
rodjena. | 

U koliko sam mogao razabrati iz sveze pripoviedanja, mora je prvi 
stepen vještice, i vješticom postane starija žena, koja je djevojkom bila mora 
Vještice su dobro poznate ne samo kod nas, nego i kod ostalih naroda 
(Streghe, Hexen), one su imale i svoja stoljeća, a sačuvale su se i danas još 
po gradovima samim, a da o selima i zabitnijim krajevima i ne govorimo. 
Po svim gradovima nalazimo starih žena, koje gataju, čaraju i bacaju karte, 
dok se ciganke time profesionalno bave i gataju s dlana. — Vještica je, po 
shvaćanju narodnom, zlo biće, koje se u javnosti nikada ne iztiče; ali ona 
u potaji radi, ona kuha napitke i otrovi, kuha masti i mazanja, pak u stanju 
je, ako kome hoće i da pomogne u boljetici*. | 

Pored vještica, u središnjoj Dalmaciji postoje i ,Viščuni“, ,Viščaci“ ili 
ljudi, koji imadu isto djelovanje kao i vještice. Iztaći je, da nevrieme, ne- 
vjeru i krupu šalje samo četa viščica i vilenjaka, koji vode oblake. Ima par 
liepih priča o tim bićima**. 

Bila seljačka kuća, imali u kući popa, a popov brat oženio djevojku, 
koja je postala od morine vješticom. Popov brat gine, vene i propada od 
dana na dan, pa počelo selo govoriti, da mu je žena vještica i da ,ujeda“ 
muževljevo srce, a tvoj se popo, ma koliko u to oni kažu nama seljacima, 
da ne vjeruju, ipak stavio na pažnju i dolijao bogme nevjesti. Čuje ti on 
jedne noći, gdje se otvore bratovljeva vrata, pa nešto ode u kuhinju, a on 
polako se dolibi na hodnik, ščučuri se i gledaj. E prišla nevjesta pod ognjište 


* Vještice, kao babe vračare, kuhaju razne liekove i napitke za bolesti, a isto 
tako i povitke i meleme za razne rane i čirove, pak je mnogo ljudi u starije doba 
pogibalo od takovih ljekarija i vračarija, jer baš nije bilo nikakovo čudo u ono vrieme, 
da je netko od zla čira“ poginuo, a mislim, najprije od otrovanja krvi sa svim tim 
kuhanijama. 


** Moram iztaknuti, da sam veći dio priča, oslobodivši ih dialektike, ipak ostavio 
u slogu, kako ih sam narod pripovieda, ' 

i iznesla izpod njega jednu kutiju, namazala se iz nje, zajašila metlu, pa 
progovori: ,Ni o drivo, ni o kamen, već u Slatine pod Barasov orij“* i 
nešto ju ponese, ko vihor i najednom je nestade popi s očiju. ,Ma čekaj|!“, 
reče popo, izvadi i on kutiju izpod ognjišta, namaže se i zajaše metlu ; ali 
kukavan u zao čas po sebe, jer kako je u hitnji slabo čuo, progovori: | 
o drvo i o kamen ; u Slatine pod Barasov orij“, a sgrabi ga u taj čas ne- 
častivi, podigne ga i udari s njime najprije o murvu pred kućom, pa o 
kamenje i stabalje, koje im bilo na putu do Slatine, a tu se nadje napokon 
pod Barasovim orahom i u družtvu množije vješčaka i vještica. Kad ga 
ugledala družina onako izmrcvarena i razdrpana, gola i krvava, stane se 
smijati, ali ga upute, kako će drugi put bolje proći i rukuje se s njime. Sad 
počne starešica zapoviedati onome, da donese ovo, onome, da donese ono, 
ovome ovna, onome junca, onome vola, jednom zapovjedi po kruh, drugom 
opet po veliki kotao u samostanu zaostrožkom, a popa i još dvie vještice 
pošalju u konobu nekog starog popa Rendića, da naliju mješine vina, onoga 
najboljega iz druge bačve, ma preporuče uz to popu, da se čuva spome- 
nuti ime božje ili kojeg svetca, jer će odmah ostati na mjestu, gdje se nadje. 
Poleti pop sa vješticama, nadju kako naredjeno, naliju dobra vina, svaka 
se vještica zametne mješinom, a kada je pop htio navaliti svoju na sebe, =: 
ne naviko na trud, pa mu se otme nehote: ,U ime Isusovo |“; ali gle, nadje 
se u mraku i go golcat, ko od majke rodjen, u konobi. E, zove on, dozivlje, 
a eto ti popovski sluga mislio, da lopovi u konobi, pa raztvori vrata i 
upade ; ali se prestraši, kad vidi gola čovjeka u konobi, odleti nazad i do- 
zove popa, a onda oba dodjoše i pop poče ,zaklinjati“** ovoga u podrum. 
E, na to će naš ,viščak“ popu: Pusti brate, ta i ja sam pop ko i ti, nego 
daj mi nešto, da pokrijem ovo svoje golotinje, pa da ti pričam, kako sam 
ja noćas ovdje zapao. Izpriča pop Rendiću sve, a sutra se dade na put. 
Kada se je povratio kući prisili nevjestu, da se okrene Bogu i izpovjedi se, 
ma slabo po nju, jer joj za kratko izjele viščice srdce, a ne bi ni pop bio 
bolje prošao, da je one večeri položio zakletvu. | 

Ima slična o izletu vještica u ,Pulju“ (Apulia, Italija), koja se priča po 
Kaštelima : 

Bio brodar i čuvao svake noći po ljetu, u luci, svoju ,gajetu“ (brodica 
na jadra, za obalni promet), a kad jedne noći eto ti tri seoske babe na 
brod, jedna stane na kormilo, a druge dvie na vesla i uz poklike:  ,Udri 
veslom, sto milja!“ lietale su po moru ko vjetar. Dodju u čas u ,Pulju“, 
nakrcaju brod naranača i spreme se kući na povratak. Kad bile u po mora, 


* »Nit o drvo, nit o kamen (ne udari) već u Slatine (malo seoce, na otoku Čiovo, 
kod Trogira) pod Barasov orah“. Tu je naime mjesto, gdje se vještice dotične okolice 
sabiru na gostbe i vjenčanja i za njihovih noćnih izleta. S istog uzroka poznato je i 
jedno stablo na planini Kozjaku iznad gornjih Kaštela, a ima po cetini još mjesta, gdje 
bi se navodno imale vještice da sabiru. 

** Ovdje napominjem, da prosti narod, kada misli da ima posla s duhom, evo 
ovako zaklinje : ,Ako si duša kršćena, kaži što ti je potreba, a ako si sotona paklena, 
idi gdje ti je djelo i mjesto!“ Ova se zakletva ponovi tri puta, a onda kažu, da ako je 
duša, mora se odazvati i kazati glasom, što joj treba, 

zasmrdi im kršteno meso, i nadju brodara u ,bukaporti“ (unutrnji dio broda), 
nu uz uvjet, da ih ne će odati nikome, one ga puste. Došavši u kraj, 
pokupe naranče, dadu i njemu dio, te odu kući. 

E, mogao bi pop, kažu opet ljudi, poznati sve vještice u selu, da mu 
nije do škandala, kad on govori službu Božju, pa kad kaže narodu: ,Molite 
braćo“, onda on poznava svaku; ali baš radi bruke i sramote, on ne će 
da ih gleda. 

Lako se je vješticama osvetiti! Uzmi ti i još jedan drug, u večer pred 
svetim Ivanom (24. lipnja), tikvu pijaču*, nerabljenu i provrti joj luknju, te 
je napuni vode. Onda u prvi suton okolišite u krugu selo, prolievajući iz 
tikve putem po kaplju vode. Kada obadjete cielo selo, onda ajte u jednu 
staru gradinu, tu učinite okolo sebe vidljiv okrug u prašini, na sredinu 
okruga postavite prije toga hrpu gnjoja, začepite tikvu s malim klipom 
kukuruzovine i izvrnite ju na hrpi gnjoja na čep; ali pazite da ne bi voda 
izcurila i onda posjedajte tako u okrugu, da se više do sjutrašnjih pietlova 
ne odalečite iz okruga, a isto tako valja paziti, da na izmjenice spavate, jer 
jao vama obojici, ako usnete ili ako se iz kruga odalečite. Kad bude okolo 
ponoći, onda sve vještice, koje se nalaze u okrugu, kojeg ste ono u večer 
vodom iz tikve opisali, ne mogu spavati, muče ih unutrnje boli i dolaze 
k vama, moliti i zaklinjati, da izpuštite tikvu; ali vi ni rieči, nego dušu u se. 
Onda vam se počnu groziti, iz očiju im siplje plamen; ali vi isto ni mukajet. 
A kada zora zabieli, tad će vam se sve očitovati same, pa netom prvi kokot 
zapjeva, a vi im morate puštati vodu iz tikve, pa one idu kući, obećavši 
vam svaka po koji dar, a možete tražiti od njih i razne vračarije i vještarije, 
da vam ih pokažu i da vas nauče. 


Spaljivanje vještica obćenito je poznata stvar, pa dok se u Spljetu o 
tome čuje pričanja, u Zagori il Kaštelima nisam, uzprkos propitivanja, nikada 
mogao što o tome načuti, te je prema tome spaljivanje prešlo k nama 
sjegurno iz drugih krajeva i drugih naroda, jer, mislim, dok su Slaveni 
spaljivali svoje bojnike i junake, nisu mogli tim odlikovanjem i te vještice 
da počaste. 

»Čara“ ili ,čini“ sastoje se u tome, da nekoga pomoću neke nadna- 
ravne sile prisilimo, da nešto uradi proti vlastitoj volji i nagnuću, ili u tome 
vidimo neku vrst sugestije, autosugestije i postsugestije, a najrazniji su 
načini, kojima se ta ,čara“ izvadjaju, pa dok imadu u sebi razne formalnosti, 
ja mislim, da služe najviše tome, da koncentriraju misli na neku izvjestnu 
osobu, na neko izvjestno mjesto i u neko izvjestno vrieme, u koliko smijemo 
izvadjati sugestiju, autosugestiju i postsugestiju iz osobnog magnetizma. 

Prvo svega kod takovih čara, isto tako kod našeg naroda, kao i kod 
Niemaca i ostalih naroda, traži se redovno izvadjanje-takovih djela, nabavljanje 
takovih stvari, koje su za naš svakdanji život neobične i nekako izvan ruke, 
pak traže i vremena i sgode i duboka razmišljanja, a naposeb dosjetljivosti, 


* Tikva pijača == Laquenaria vulgaris == Flaschenkiirbis. 

kako da do njih dodjemo i kako da ih pribavimo, a izvadjanja takovih 
čara opet su vezana uz takove formalnosti, da opet i svaki neuspjeh unapred 
mogu opravdati. 

Traže ova izvadjanja čara, za naš seoski narod takove stvari, koje mu 
nisu pri ruci i time ga dulje vremena zabavljaju oko traženja, a da misli 
na tu stvar cielo vrieme, pak toliko duše ima tu koncentracije misli i toliko 
dulje vremena telepatski se ove prenašaju na željeno mjesto. Ne treba da 
spomenem, da ,čara“ obično služe za ljubavne sgode naših momaka i 
djevojaka ili, da bolje rečem, za drugo se i ne rabe. 

Čara se razlikuju prema tome u tri vrste i to u takova, koja služe, da 
se pobudi ljubav, uništi ljubav i održi ljubav, a izvadjaju se vazda ili od 
jedne od interesiranih strana ili od jedne treće osobe, a po načinu izvadjanja 
razlikuju se opet na napitke, t. j. sredstva, koja se daju u jelu ili piću i na 
dodirna sredstva, pa napokon na sredstva, koja ne spadaju niti dodirnim niti 
napitnim i koje jedna strana radi sama u odaljenosti. 

Sredstva za napitke jesu razna, kao: krv u par kapalja, dana u vinu 
ili rakiji onoj strani, koju želimo predobiti, a krv mora da je od dotične 
strane, koja želi da predobije ili ,omami“, ,zamami“, ,očara“, ,začara“ i 
onda valja da je ta krv izvadjena sa strane ,live kod srdca“*; pak sok od 
jabuke, rumene ko krv, koju smo prije pred izhodom sunca narezali sa 
ioš nerabljenim nožem na dva kraja, a u svaki kraj uvukli po jednu vlas 
od dotične osobe, koju želimo začarati, a ta se jabuka mora nositi pet dana 
i pet noći uza se, a da ju nitko ne opazi. Slične napitke prave i od golu- 
binja srdca, koje valja za tu svrhu na jutrnjem suncu deset dana sušiti i na 
vatri lagano izgarati, a kasnije samljeveno u prah nasuti malo u čašu, da 
onda to dotična osoba, koju želimo ,omamiti“, popije. 

Od dodirnih sredstava najrazširenije su ,masti“, s njima dotaknemo 
dotičnu osobu i pri tom mislimo, što želimo mi ili netko drugi, dobro ili 
zlo, ljubav ili neljubav i t. d., a ove se masti spravljaju na razne načine, 
redovno sa zmijskom glavom ljutice (poskok), mačjim očima i t. d. Naš 
Botić pjeva o tim mastima evo ovako: 

»1 ja sam im pripraljala masti 

Od polnoći do prvih kokota ; 

Tu sam ti se dosta namučila, 

Što mi treba dok sam sastavila: 

| krunate zmije košuljice, 

I pod sisom srce prvoroda, 
Prvoroda mlade koludrice, 

Zloga znoja mladog sveštenika, 

I pričesti grješnog redovnika, 
Pliesni s novca tvrdog kamatnika, 
Zemljan lonac, gdje se zmije legu, 
Da u čem ću sve to pristaviti, 

I mačije plamenite oči, 

Na koje ću masti ukuhati.“ 


* Narod uzima, da je srdce na lievoj strani, sudeći po nagnutom položaju. 

j Opet je poznat običaj, da seljanska djevojka rado iztrese stolnjak 
isa prozora, kad joj dragi prolazi pred kućom, jer mrvice sa stola, dotaknu 
ili se dragoga, bude u njemu ljubav. 

Od sredstava, koja mogu izvadjati i treće osobe, ili u pravom smislu 
»čini“, najpoznatije su spone*. Uzmu se dvie spone, pa se zaspone i tvrdo 
zavežu vlasima od dvojice, koje želimo da spojimo u ljubavi, i onda se sve 
to skupa sveže dobro u-svilenu krpicu, ili u komad vela udatbenog koje 
djevice i reku se pri tome rieči: ,Kako se ove spone drže, neka se prihvate 
ixiy“, ina to se mora pohraniti na koje mjesto ili duboko zakopati, jer 
ako to tko nadje i razponi, razponi se odmah i ljubav dotične dvojice. 

Sa sponama se i ljubav može razbivati. Uzmu se isto spone, ma valja 
paziti da jedna drugu ne dohvate i na to se omotaju sa vlasima mužkarca 
jedna, a sa vlasima ženskinje druga, zamota svaka u komadić svoje svile i 
pohrani gdje na mjesto, govoreći pri tome: ,Kada se ove spone spoje, 
onda se spojili i x i y“, naravno kazavši tu imena dotičnog momka i djevojke. 

Slična su čara i sa nikada nerabljenim nožem, novim novcatim i svietlim. 
Zabode se takav nož negdje u zemlju, najbolje u plast siena, pak se ne 
smije nikomu ništa kazivati niti ga itko smije naći ili vidjeti, a ostavi ga se 
tude 33 dana i za to vrieme ne smije se dotičnik koji ,čara“ nikada pre- 
krstiti, ili prestupiti praga crkovnoga, a ne mine li to vrieme, onda što on 
reče u sunca izhodu, s nožem uz gornju ustnicu držanim, to mora da se izpuni. 

Čara o raztrgnuću ljubavi, rade se, kaže narod, obično onog jutra, kada 
bi se imali mladenci vjenčati, i time se postigne, da se ne mogu vidjeti, niti 
jedno s drugim obćiti, a da se to predusretne, onda se više puta potajno u 
nekim mjestima, još i danas vjenčaju mladoženja i djevojka, a da ne bi 
nitko izim kumova znao, a u nekim mjestima nakon zapada sunca nikako 
se ne vjenčaju, dočim u drugim mjestima mladoženja izvrne bječvu naopako 
ili stavi u desni džep polutak novčića. | 

Interesantno je, kako to narod tvrdi, da su ovome ili onome bila učinjena 
»čara“ i ,čine“ i spominje uz to imena, a još je interesantnije, što tvrde, 
da takova čara nemaju duga trajanja, jer se obično doznade za ,čarovnika“ 
i s molbama ga se sklone, da ,uništi“ čara; ali jao, ako je on, recimo, 
spone od razstave bacio gdje u vodu ili more, e onda ne može niti on više 
da pomože. Ostanci čara najživlje su sačuvani u okolici Klisa i Mravinaca 
pa i po Zagorju, dočim u Primorju manje na njih vjere, a još manje 
važnosti polažu; nu ne mislim kazati, da i tu za njih ne znadu. 


(Svršit će se.) GAJO RADUNIĆ 


" Ovdje se rabe obične dalmatinske spone (Dalmatiener Hafteln) iz žute žice, 
kakove nose Zagorci i Spljećani na razporenim nogavicama. Ima ih u iztočnoj i 
zapadnoj Zagori, koji rabe mjesto spona ključanicu. Kupi se nova novcata ključanica, 
a da se za nju ne pogadja, nego se plati trgovcu što za istu zaište, pa se takova 
ključanica, na dan vjenčanja, dok mladenci prodju putem, razstavi, t. j. ključ se pohrani 
na jedno mjesto, a ključanica sama na drugo, i dok ključanicu opet ne ,sjedinite“, 
ne mogu supruzi da se vide. Kada su dedo drugom daleko, onda se žude i pogibaju 
jedno za drugim, a kada su blizu, onda bi se pograbili za oči od mržnje. Ovo traje 
dok se ključanica opet ne spoji. 





DVIJE RUMUNSKE KNJIGE O RUMUNIMA 
U BOSNI | HERCEGOVINI 


Pod ovim je naslovom donio ,,Srpski književni glasnik“, Beograd 1907, 
XVIII., sv. 5, 6, 7, 8i9 s potpisom g. dra. Tihomira R. Gjorgjevića recenziju 
moje knjige*, koju je izdala Rumunska Akademija u Bukareštu. 

G. dr. Tihomir R. Gjorgjević kaže**: ,U minulim dvema godinama 
izdala je Rumunska Akademija Nauka dvie knjige, koje govore o rumunskom 
stanovništvu (upravo o srednjevekovnim Vlasima, Cincarima i vlaškim Ciga- 
nima) u Bosni i Hercegovini, čije smo pune naslove ovde ispisali. Na žalost 
moramo odmah spomenuti, da Rumunska Akademija njima nije nimalo 
podigla svoj ugled, ni sa naučnog pa ni sa nacionalnog gledišta, ako joj je 
i ono bilo razlog za njihovo izdavanje. 

»Niko ne može imati ništa protivu toga, da i Rumuni proučavaju svoje 
sunarodnike, ma gdje oni bili; naprotiv to je bila i njihova dužnost. Još bi 
se manje šta imalo zamjeriti Rumunskoj Akademiji zbog izdavanja takvih 
naučnih rezultata, to je njena dužnost. Ali ako se želi istinske naučne koristi, 
ispitivači moraju biti spremni za svoj posao; ne smeju se ni za trenutak 
zaboraviti i zavesti. ničim, pa ni patriotizmom, koji nauci ništa ne koristi, a 
specijalno u ovom slučaju od ispitivanja Rumuna u Bosni i Hercegovini 
ne bi mogli izvući od patriotizma koristi ni najveći rumunski rodoljubi. 
Još manje sme ove stvari zaboraviti jedna akademija nauka. Ove pak dve 
knjige koje su pisali nespremni diletanti i uz to beskorisni rodoljubi, mučno 
da bi izdala još koja Akademija Nauka. 

»U obema knjigama vrlo je malo novoga gradiva; ostalo, čime su 
knjige ispunjene, ili je već poznato i nesumnjivo ili je izmaštano, trošno i bez 
vrijednosti. Iz svega su pak izvedeni takvi zaključci, koje nauka ne može da 
usvoji.“ 

Ova uvodna razlaganja g. dra. Gjorgjevića odnose se i na knjigu 
g. Ješana i na moju knjigu, koju sam na početku spomenuo. Zato ću na 


.. * Coloniile romane din Bosnia. Studiu etnografic si antropogeografic de Teodor 
Filipescu, cu 20 ilustratiuni si o harta etnografica. Editiunea Academiei Romane. Bucu- 
resti 1906. 8, strana 310, cijena 4 krune. 


** Srp. Knj. Glasnik, XVIII, str. 3717. i 378. 

ovo razlaganje isto tako općenito odgovoriti, kao što je rečeni gospodin 
učinio. G. dr. Gjorgjević zamjerava dakle Rumunskoj Akademiji, što nije za 
ispitivanje Rumuna u Bosni i Hercegovini našla ljude spremne za taj posao, 
pošto od ispitivanja ovih Rumuna ne bi mogli izvući od patriotizma koristi 
ni najveći rumunski rodoljubi i da ovakove intencije ne smije imati jedna 
akademija nauka. Ovim je i g. dr. Gjorgjević pokazao, da izvjesnim naučnim 
i političkim krugovima u Beogradu nisu povoljna nikakva pisanja o rumunskom 
elementu na Balkanu i da je u nekih srpskih Akademika rad više naperen 
na patriotičku korist nego li naučni rezultat, dakle upravo na ono, što se 
Rumunskoj Akademiji Nauka podmeće. G. rektor sveučilišta u Beogradu 
dr. J. Cvijić je u svojoj knjizi Naselja srpskih zemalja, Beograd 1902. južni 
rumunski elemenat u Bosni i Hercegovini sasvim isključio, i time naućno 
potvrdio pisanje g. M. Spalajkovića*, da u Bosni i Hercegovini ima samo 
Srba. Dalje je g. dr. J. Cvijić u svojem djelu Osnova za geografiju i geolo- 
giju Makedonije i Stare Srbije, izdanje Srpske Akademije, Beograd na str. 
537 zamjerio petrogradskom društvu ,,Slavjanskom Obšćestvu“ jer je izdalo 
etnografsku kartu od Markovića i Ritika g. 1887., u kojoj su ucrtane rumunske 
oaze oko Skoplja i ispod Šarplanine i jer su isti pisci uveličali rumunsku 
oazu na jugu od Ohridskog Jezera. Na str. 546. pak kaže, da su stanovnici 
u Gramatiku i Katranici Slaveni, a u knjizi Naselja srpskih zemalja 1902. 
I. str. CLVII. je kazao, da su dotični stanovnici Rumuni, kao što i jesu. 
Pitamo dakle, je li Srpska Akademija možda ovom knjigom podigla svoj 
ugled sa naučnog gledišta? Je li dakle trebala Rumunska Akademija, ako je 
željela istinske naučne koristi od ispitivanja Rumuna u Bosni i Hercegovini, 
odabrati u Beogradu ispitivače spremne za ovaj posao? 


G. dr. Gjorgjević me za tim naziva bespremnim diletantom ; na to pri- 
mjećujem, da me ovako do danas niko nije ocijenio. Ako pak g. doktor, 
kao bivši profesor na učiteljskoj školi u Aleksincu, a sada profesor na 
sveučilištu u Beogradu misli, da će ovom ocjenom svoj autoritet podići, 
onda mu preporučujem, da pročita još jednom govor svoga pokrovitelja 
g. dr. J. Cvijića ,,O nacionalnom radu“, držan u Kolu Srpskih Sestara, i da 
kao pedagog ne zaboravi, da po nekad i ,bespremni diletanti“ nadmašuju 
majstore. 

Najposlije kaže g. dr. Gjorgjević, da moja knjiga ima malo novoga 
gradiva, a ostalo da je ili već poznato i nesumnjivo ili je izmaštano, trošno 
i bez vrijednosti. Pošto je onaj dio, koji je izmaštan, trošan i bez vrijednosti 
i onako napose podvrgnut kritici, kao što ćemo to poslije vidjeti, to ćemo 
se ovdje osvrnuti samo na ,već poznato i nesumnjivo“. 

Moja je knjiga kao i mnoge druge morala donijeti i ono gradivo, što 
se tiče južnih Rumuna, koje je izašlo u njemačkom, francuskom i rumunskom 
jeziku, naravno svagdje pod navodnikom vrela. 1 g. dr. J. Cvijić u svojoj 
već spomenutoj knjizi Osnovi za geografiju i geologiju navodi dosta gradiva, 


* La Bosnie et P Herzegovine, Paris 1899. 

koje je već poznato, n. pr. ono što se odnosi na Rumune, koje je prema 
onome, što je već na rumunski štampano, trošno. Makar da nisam prije 
svoga putovanja u Carigrad (u ljeto 1906.) imao pri ruci spomenuto izdanje 
Srpske Akademije, meni je iz drugih knjiga i veći dio gradiva, koji se nalazi 
u tom izdanju na str. 631 do 666, bio poznat, ali za to ipak vrijednost 
knjige g. dra. J. Cvijića ne će niko sa ovoga gledišta smanjiti. 

Toliko kao odgovor na napadaje, koji su napereni na Rumunsku 
Akademiju Nauka, a sada ćemo navesti sve ono, što je g. dr. Gjorgjević u 
svojoj ocjeni izložio kao ,ogromne mane“ (458) moje knjige. 

G. dr. Gjorgjević ističe kao ogromnu manu* moje tvrdjenje ,da su 
Rumuni, koji stanuju u oblasti donje Morave u Srbiji i koji tamo čine većinu 
stanovništva, najvećim delom potomci onih Rumuna, koji su emigrirali iz 
unutrašnjosti Balkanskog Poluostrva, a na ime iz jugozapadnih oblasti Srbije 
i iz kosovskog vilajeta.“ | 

Veliki učenjak dr. K. Jireček kaže**: ,U kašnijem srednjem vijeku 
govorili su potomci Romana docnijeg rimskog vremena izmegju Adrije i 
Pontusa dva narječja, starodalmatinski i rumunski. Njihovi počeci sižu nazad 
prije VII. vijeka. 

»Prarumunsko središte nalazilo se tamo, gdje je latinska jezična oblast 
u pokrajinama na dolnjem Dunavu imala najveću širinu, po današnjim ime- 
nima oblasti u: Srijemu, u kraljevini Srbiji, u zapadnom dunavskom kraju 
Bugarske i u kosovskom vilajetu.“ 


iz srpskih spomenika znamo, da je Rumuna bilo još u XIV. vijeku ne 
samo u današnjoj Srbiji, već i u Skopskoj Staroj Srbiji (kosovski vilajet). 
Vidi povelje manastira Studenice, Mileševa, sv. Gjorgja u Skoplju, povelje 
kralja Milutina, cara Dušana, lesnovsku povelju od 1347., povelju K. Deja- 
novića od g. 1379. i t. d. Francuski i vizantijski kroničari spominju u XII. 
vijeku Veliku i Malu Vlašku, današnju Tesaliju i Epir, koje su pod upravom 
despota do turskog osvojenja u XV. vijeku postojale. 

Sasvim je naravno, da je poslije Kosovske bitke smjer emigracije bio 
prema Dunavu i da su ove emigracije osobito velike bile radi ratova despota 
Gjorgja Smederevca, kralja Vladislava i Sibinjanin Janka, kralja Matije (1482.) 
i Ivana Korvina (1501.) s Turcima. Stanovništvo južnih oblasti Srbije, Skopske 
Stare Srbije i oblasti na jugozapadu kretalo se onda u velikim masama 
sjevero-istočnim smjerom. Ovo se je pak stanovništvo sastojalo iz Slavena 
i Rumuna, pa se može uzeti, da su baš ove emigracije prouzrokovale izoli- 
ranje _ rumunskih središta planinskih oblasti stare Kandavije, zapadno od 
Ohridskog jezera. 

Po V. Kariću (Srbija str. 92.—95.) bili su oni 50.000 emigranata, koji 
su g. 1482. prešli u Banat porijeklom Srbi i to iz sjevero-istočnog dijela 


* Srpski književni glasnik, XVIII. str. 462. 
9% ** Die Romanen in den Stidten Dalmatiens wihrend des Mittelalters, I. dio, Beč 
1901. str. 20. 

Srbije. ,Na njihovo se pak mjesto naseliše kasnije Rumuni iz Erdelja i to 
za vlade Franca Josifa (!) za pobune pod Horijom i Rumuni iz Vlaške odmah 
po oslobogjenju Srbije“. Seljačka buna u Erdelju pod Horijom i Kloškom 
je bila g. 1788., dakle za vladanja Cara Josipa II., a ne Franca Josifa, što 
bi g. Karić trebao da zna, jer ovi dogadjaji nisu toliko stari kao oni iz XV. 
vijeka, na koje se takodjer tako sigurno poziva. 


Emigranti iz Srbije, koji su u XV. vijeku prebjegli u Banat, odnosno 
njihovi potomci vraćali su se ponekad u svoju staru oblast, isto tako kao 
što su to uskoci iz bosanske krajne činili u XV. i XVI. vijeku, koji pre- 
bjegoše u Dalmaciju. Rumumski doseljeniči iz XVIII. i XIX. vijeka, koji se 
naseliše iz Erdelja i Vlaške u sjevero-istočnom kraju Srbije, uticali su mnogo 
na jezik autohtonih Rumuna, pošto su bili prosvjetljeniji u nacionalnom po- 
gledu. Za to je krivo shvaćanje lingvista, pa i učenog Miklosicha, da su 
Rumuni u Srbiji potomci rumunskih emigranata iz Erdelja i Vlaške. Ako uz 
to g. dr. Gjorgjević računa samo na poznato iseljavanje pri kraju XVII. i 
početkom XVIII. vijeka, koje on svakako kao ciste srpske seobe drži, onda 
se u ovom pitanju ne ćemo moći složiti. Eto što g. dr. Gjorgjević kaže o 
Rumunima u sjevero-istočnom dijelu Srbije*: ,Uz rijeku Crnu behu stanovnici 
onih sela cisti Srbi iz kosovskog vilajeta, koji sledovahu pozivu Arsenija 
Šakabete, koji se kretoše u Srem i Bačku, pa rasterani turskom vojskom 
posrnuše kud koji. U to doba, a za vrijeme ratova mnoga su sela ostavila 
svoje stare zavičaje, krenula se dublje u Srbiju, a na njihovu mestu povrveli 
su porumunjeni Srbi iz Banata i Rumunske, koji su tamo ranije prebjegli i 
Crnu Rijeku pustu ostavili“. 


O. dr. Gjorgjević kaže dalje: ,Bijela Rijeka je čisto srpsko selo, Belo- 
rječani su čisti Srbi i po njihovom kazivanju doseljenici iz Stare Srbije i 
sa Kosova. Nošnja je nešto nalik na vlašku“. 


»Pričao mi je g. Milivoj Bašić, koji je dosta proveo vremena u kraje- 
vima Srbije, naseljenim po Rumunima, da naši Rumuni kazuju, da su po- 
reklom sa Kosova, da su u staro doba bili Srbi(!), da su otišli u Ugarsku, 
da su se tamo porumunili i otuda se kao Rumuni vratili u Srbiju na današnja 
svoja sjedišta“. 

»Selo Šetonje je čisto srpsko selo, po kazivanju samih seljaka oni su 
doseljenici sa raznih krajeva. Ima ih sa Kosova, iz Krajine i iz drugih mjesta. 
Starije žene nose po dvije kecelje kao i Rumunke, ali se kod mlagjih to 
sasvim izgubilo. U muških je odelo kao i u Moravaca, ali ipak ima po 
nešto što podseća na rumunski uticaj. Sv. Trivun im je seoska zavetina i 
slave ga tri dana“. 

»Odmah obližnje selo Gjovdin je čisto srpsko selo, naseljeno stanov- 
nicima iz Crne Gore i Stare Srbije, iduće selo Bezićevo je naseljeno Seni- 
čanina iz Stare Srbije“. 


* Kroz naše Rumune. Srpski književni glasnik 1906. XVI. str. 376. 

Iz ovih citata vidimo, da su samo oni rumunski stanovnici iz Srbije 
doseljenici iz Stare Srbije i Crne Gore, koji su već posrbljeni t. j. oni koji 
već govore srpski, dok su ostali stanovnici istoga sela Rumuni iz Ugarske. 
Odgovara li ovo možda pisanju srpskh šovinista, da kad se ,Jedna Vlajna 
dovede u srpsku kuću, cijelu kuću porumuni, a ona ne nauči srpski?“ Ako 
pogledamo na specijalnu kartu Srbije od rijeke Mlave prema Jagodini i za- 
padno prema Zići ili od Mlave južno-istočno i sjevero-zapadno, onda nala- 
zimo u tim oblastima rumunska imena sela, čiji stanovnici danas samo 
srpski govore. 

Propadanje rumunskog stanovništva u Srbiji pokazao sam i u ,Tribuni“ 
1906. br. 122. Po statističkim podacima srpske vlade u Beogradu bilo je 
g. 1866. u Srbiji 127.326 Rumuna i 1,215.576 Srba. Po tome je onda bilo 
u Srbiji 10:5% Rumuna od ukupnog stanovništva. Po statistici od 31. de- 
cembra 1901. bilo je pak u Srbiji 122.429 Rumuna i 2,298.551 Srbin, dakle 
samo 5'3''. Rumuna od ukupnog stanovništva Srbije. Po tome je u Srbiji 
za 35 godina nestalo polovine ukupnog broja Rumuna. Ako uz to uzmemo 
u obzir, da se Rumupni u Srbiji jače množe nego Srbi, onda ovome ne 


treba daljeg komentara. 
(Nastavit će se.) 

(Nastavak.) 
XV 

Mladi je Vaić poveo Andrijevića uza stube najprije kroz kamenom 
popločano predsoblje, ukusno i čisto, koje se produljivalo u veliku verandu, da 
se ovdje može ljeti objedovati i večerati. Na verandi je bio liepi hlad od drveća 
izpred kuće, koje je svojim granama dohvatalo ća unutra truneći lišće i 
miris. Andrijević je osjetio svježi hladni dah stupajući ovim prostorom, a 
mogao je zamjetiti urednost i čistoću, što je tud vladala. Prolazeći zapelo 
mu je oko na visokoj kredenci, u kojoj se upravo sjalo od čistoće razno- 
vrstno posudje i čaše. 

Onda su prošli malenim, nešto tamnim hodnikom, u neveliku sobu, koja 
je očevidno služila Vaićevima za primanje. Bila je u njoj podpuna tmina, 
dok nije mladi Vaić prišao k prozorima i otvorio kapke. Sad se mogao 
Andrijević ogledati unaokolo i vidjeti, da se nalazi u vrlo otmjenoj, posobljem 
upravo nakrcanoj sobi. Na jedan čas se sjetio nekih zagorskih dvoraca, što 
ih je kao informator nekoč imao prilike obilaziti. Ipak nije bilo one intim- 
nosti ni drevnosti glasovitih prostorija ,pod starimi krovovi“, ali je bilo 
nešto drugo. Bio je kao neki prkosni, kapricijozni, hotice iztaknuti narodno- 
srbski ton, koji je htio da prikriči svakomu gostu, e je ovo prava srbska 
kuća. Nisu to bili samo sagovi, narodni vezovi, već i drugi dekorativni 
elementi na pokućstvu, koji su se u crveno-plavo-bieloj boji miešali s nekim 
bizantinskim motivima, već je uobće sav dojam te sobe bio izazovan. 


Ponajprije eno ona najrazsvietljenija strana — u kosom pravcu preko 
od prozora — ta je sva odozgor do dolje bila prekrita ogromnim na 
narodnu izvezenim sagom, na kojem je bilo oružja svake ruke. Starinske 
puške otraguše, handžari, jatagani, lovački rogovi, raznolike tikvice, noži, 
pa opet moderno oružje — sve se to u liepom redu poredalo obješeno po 
čitavoj strani, da kao u nekoj simetriji zaokruži dolje u sredini jedan prostor, 
na kojem su se nalazile — gusle. Veliko crveno plavo-biela trobojnica vijala 
se s gusala, da prekrili neke oštrice mačeva i kundake pušaka, pa da se 
spusti preko lovačkih torba i torbica u zlatnim kitama. Četiri ćirilicom pisana, 

a zlatom vezena slova ,S, S, S, S“ vikala su tu izpod gusala, da ,samo 
sloga Srbina spasava“. izpod njih je bila svilena crnogorska kapa s kitom. 

Andrijević tu stienu nije gledao i nije mogao gledati kao običnu sbirku 
oružja, nego kao živi razsad srbskoga šovinističnoga nastojanja, koje nastoji 
skupiti u sebi po što po to sve tradicionalne i netradicijonalne veze s onim 
narodom prieko u Srbiji, pa ih malo po malo uciepljivati u potomstvo 
grčkoiztočnoga življa u hrvatskoj zemlji. S te je stiene strujio Andrijeviću 
dah mržnje, dah nasilnoga, patvorenoga nacijonalizma, koji ima da truje 
zdravi organizam hrvatske sviesti. Ovdje je prvi put poslie toliko vremena 
došao do uvjerenja, da navale Starčevićanaca na srbsku propagandu nisu 
bile tek fraze umjetno stvorene, već u istinu reakcija i otačbenički krič 
protiv guje iz bratskih njedara. Još se više uvjeravao O istinitosti ovih misli, 
kad je okom svrnuo dalje po drugim stienama i tu zapazio redom slike kralja 
Milana, Aleksandra i napokon kralja Petra. | nisu to bile kakve male sličice, 
već veliki uljeni portreti u težkim zlatnim okvirima. Kao u nekakovo gnjezdo 
svih onih protuhrvatskih emocija, čini se Andrijeviću, da je ušao, a ne smije 
ništa drugo, već da gleda i — šuti. A ipak krv mu se tako burka! 

Medjutim mladi Vaić osim onoga svog ekavskog govora ničim nije 
odavao, da je Srbin. Bio je to dečko finih manira i nekud nervoznih, 
bolestnih gesta. Već u početku razgovora dao je Andrijeviću razumjeti, da 
je proboravio godinu dana u Parizu, nekoliko mjeseci u Londonu, Berlinu 
i Monakovu — to je onako uzput upleo u razgovor, a htio je, da Andrijević 
vidi i to, kako je on — inače imenom Dušan, doktorand Dušan Vaić — 
izskočio već iz okvira domaćega ,narodno-srbskog“ odgoja, kako ga je 
kozmopolitizam prilično obavio i čini se dosta izcrpio, ostavivši na njegovu 
bljedoliku i afektirano izmorenom tielu nekoliko kretnja moderne prezasi- 
ćenosti. Kao da je htio reći Andrijeviću: nisam vam ja, gospodine, toliki 
Srbin, kako vi mislite — ja sam se iznad ovih patriarhalnih okova digao u 
europejski zrak, ali moram još šutjeti, dok je ofac živ. 

— | dosadno mi budne kadagod, verujte gospodine. Sve jedno te jedno. 


. Otac ovako svaki dan kao danas. Sestra već u kući, posla se nadje — za 


koji čas će i ona amo doći, da je upoznate. Razumeva se, potreptao je 
Andrijevića familijarno po koljenu, da ste danas naš gost. — Da, sve po 
istom dosadnom redu, a ja sam nekako kao izgubljen. Došao sam se 
odmarati, a — ne ćete mi verovati — uzrujavam se. Prosto svaka sitnica 
može da me uzruja. Znate, ljudi najviše, okolica. Sasvim obične, vulgarne 
misli i razgovori. Tu vam na daleko i široko nema inteligentna ili recimo 
kulturna čoveka. Nema. Ni brata ne izuzimljem. On je seljak kao što su i 
drugi, tek što se bolje razume u mašine od njih. O literaturi, o kulturnim 
pitanjima vi niste kadri s njima ni razgovarati. A o politici, to je istom da 
se nasmejete . . . Ignoranti, pa tol... 

Taj se čovjek pri tom jako razmahao rukama smiešeći se povjerljivo 
Andrijeviću, a da mu ovaj nije nikada ni jednom rieči ništa potvrdio, već se 
samo iz pristojnosti koji put nasmiešio. 

ll 


ho a 

Onda se taj Dušan Vaić naglo dignuo: 

— Ja ću do sestre, da ju požurim. Vi ćete izviniti. 

Andrijević mu se nakloni. 

Kad je ostao sam, mogao je sad da prodje sobom i da je razgleda, 
jer mu se već oko priučilo na polutamu, što je bila u sobi. Odmah nasuprot 
izmedju obaju prozora, mogao je da razabere čitav jedan ciklus neumjetničkih 
doduše, ali vrlo zanimljivih slika. Mogao bi se zvati kosovski ciklus. Prva 
je slika prikazivala obitelj car-Lazara: car i carica u svetačkom ruhu, a do 
njih njihove kćeri i zetovi; onaj junački s kacigom ono će biti Miloš Obilić, 
a onaj s bradom i mrkim pogledom ono je bez sumnje Vuk Branković. 
U istom su redu bile još slike ,poslednje večere“ car-Lazara, koji s čašom 
u ruci nazdravlja Miloša Obilića, što ga je ,izdat namislio“, i slika, kako 
Miloš Obilić razporuje ,nožem iz potaje“ trbuh caru Sulejmanu, a Turci 
iztrgli mačeve na njega. Ova je slika svojom nenaravnošću morala da 
izazove smiešak. Konačno je bila prikazana kosovska bitka, to jest klupko 
ljudi i konja, gdje se medjusobno tuku i gaze. Nad ovim je redom omanjih 
slika bila jedna ogromna, po svoj prilici simbolična. Tu je na jednom briegu 
stajao čovjek gologlav s crvenim prslukom, plavim pojasom i bielim hlačama 
— da bude trobojnica! — i gledao nekud desno preko poljane, na kojoj 
su bile mrtvačke glave i kosti. U zraku je bila vila s grbom od četiri ,S“ 
i pokazivala tomu čovjeku izlaz sunca. Slika je imala reći, neka se Srbin ne 
boji ničesa, jer mu i poslie kosovske bitke sviće zora. 

I ako se Andrijević morao u duši smijati naivnoj i upravo vašarskoj 
izradbi tih slika, ipak ga je u duši bolilo značenje njihovo. One doduše tu 
niemo vise na stienama, ali djeca već u najranije doba, dok pojimati poči- 
maju, gledaju u te slike i upijaju ih u dušu. Prvi su dojmovi najdublji i 
njih se jedva može i najjači čovjek otresti. Oni su kao kvas, koji dalje kipi 
u čovjeku i daju pravac svemu mišljenju. Dok su hrvatske kuće pune koje- 
kakvih njemačkih i tudjinskih slika, koje i nehotice odnarodjuju hrvatsku 
djecu, učeći ih nehaju i nemarenju za svoje, evo srbska kuća u prvoj 
djetinjoj sviesti sadi svoje sjeme. Kad Srbin spomene Kosovo, oko mu titra 
i krv zaigra i u kasnijoj dobi, a kad Hrvatu spomeneš prve kraljeve, Zrinjske 
i Frankopane, pa nikad neokaljanu njegovu nezavisnost kroz stoljeća i 
stoljeća — onda se nadje koji ,napredan“ čovjek, koji to proglasi preživjelom 
frazom ili historijskom pričom, te se izrugiva slavi. vlastitoga naroda. 

Sve to u ovaj čas pada na um Andrijeviću i mora u duši dati pravo 
Starčevićevoj nauci, koja ni izdaleka nije još dosta šovinistička prema 
ovakovoj propagandi. A onda je skrenuo okom u jedan ugao, kojega dosada 
nije ni opazio. Tamo je pred jednom svetačkom slikom — čini mu se, da 
može pročitati ime: sveti Ignjatije — gorilo malo kandilo, koje je svojim 
slabim zelenim svjetlom mistično sjalo. To je slika krstnoga imena, što su 
ga Hrvati napustili, a Srbi pridržali ne samo kao vjersku već i kao narodnu, 
»Srbsku“ svetkovinu. Tinja kandilo, tinja kao vječno svjetlo, kao vječni me- 
mento, da im vjera širi i narodnost. 

Još je Andrijević mogao da zahvati i sliku Svetozara Miletića, pa Vuka 
Karadžića, nekih ustaša, patrijarka i dobrotvora — sve u liepim okvirima, 
okićenim cviećem i trobojnicama. Eno i visoke police s knjigama | Andrijević 
pristupi i k njoj. Tu su u prvom redu gore liepo, tvrdo — u tamno modro 
— uvezane knjige Srpske književne zadruge, onda dolje godišnjaci Brankova 
kola, Bosanske vile, Matice Srpske i elegantno u zlatorezu vezana Pevanija 
Zmaj-Jovana Jovanovića, pa pjesme Branka Radičevića. Našao je tu i poli- 
tičkih brošura, gospodarstvenih knjiga, izvještaja zemljoradničkih zadruga 
itd. — sve dakako ćirilicom. 

— Ovako oni rade — pomisli Andrijević — a mi gubimo vrieme u 
programima, u medjusobnoj svadji puštajući guju, da nam se u njedrima hrani. 

Uzeo je i jednu — takodjer liepo uvezanu — knjigu sa slikama. Bila je 
to nekakva ,poviest naroda srbskoga od pamtiveka do dana današnjega“. 
Tu se još uzima postanak Srba od stvorenja svieta, sve dakako sa fanta- 
stičnim slikama i sličicama najstarijih kraljeva, knezova i vojvoda, kao i sa 
»zemljopisnim pregledom svih zemalja, što su nekad i što danas pripadaju 
Srbinu“. Vidio je tu Andrijević i velik komad svoje otačbine i bolno se na- 
smiešio. Da, njemu je to smiešno, ali oni na to prisižu, to im je evandjelje. 
S ovakim vjerovanjem polaze u život i onda je badava govoriti o nekoj 
slozi. Pa kad čovjek pomisli, da nije samo u Hrvatskoj jedna soba kao što 
je ova Vaićeva, već da ih je na stotine, da je to. kao jedna golema aždaja, 
koja i onda guta, kad spava — onda mora svaki Hrvat biti na čistu, kakova 
mu mora biti politika. 

Gotovo je uzbjesnio Andrijević u bujici ovakovih misli, koje su mu se 
morale nametati u ovaj čas — kad ali se otvore vrata i u sobu stupi kćerka 
Vaićeva u pratnji bratovoj. 

Andrijević naglo pokroči, nakloni se i poljubi djevojci ruku. Bila je u 
lakoj kućnoj odjeći, tamno-sivoj s čipkama i vrpcama. Bliedo djevojče tamne 
puti ali žarkih crnih očiju, s gustim obrvama. Andrijević se ne može sjetiti, 
da je gdje vidio tako liepe oči. Liepi dojam lica kvarila su usta nešto od- 
više velika i nakrivljena gotovo do ujedljivosti. Glas joj je bio sitan.i prhak, 
kao da se u njemu nešto lomilo. 

— Znate, da je to lepo od vas, te ste se i nas setili. Otac je još lane 
pričao o vama i ne mogao, da vas se dosta ne nafali. 

Andrijević se sa smieškom nakloni. Brzo se razvio neprisiljen razgovor, 
ponajviše o dosadi na selu. Andrijević je mogao razabrati, da je to naobra- 
žena djevojka, ali odgojena posve valjda u duhu staroga Vaića. Odmah na 
početku naglasila mu je, da je ,prava Srbijanka“, jer je rodjena baš u 
Beogradu. Otac je bio poslao majku, da je upravo tamo rodi, u Srbiji, gdje 
su bili i roditelji majčini. Andrijeviću medjutim nije smetalo njezino ,srbstvo“, 
jer joj je nekako razgovor o tom dobro pristajao i jer mu se pojava te 
djevojke i svidjala. U časovima je dolazio na misao, kako bi bilo, da kuša 
na nju jurišati, onako od inata, pa da Srbkinjicu malo po malo obrati na 
svoju stranu. Da ju (na primjer!) uzme za ženu, već bi popustila ! 


* 

— Moje vam je, gospojice, mišljenje, da žene kao slabiji stvorovi mo- 
raju konačno prihvatiti politiku muža. Da vi, na primjer dakako, zavolite 
kojega Hrvata, izhlapio bi vam s vremenom taj zanos. 

— O ne, varate se. Možda bih ja svoga čoveka baš okrenula k nama. 
Mi smo vam Srbkinjice sve takove — i nasmijala se. 


U tom se taj razgovor i svršio. Mladi Vaić, koji je za čitava razgovora 
nestrpljivo hodao po sobi očito omalovažujući sestru, pozove Andrijevića u 
vrt, da se malo prošeće prije objeda, a kćerka se Vaićeva takodjer izpričala, 
da mora u kuhinju. 


Prošli su ova dvojica i vrt i vinograd razgovarajući ponajviše o umjet- 
nosti i književnosti, na što je mladi Vaić neprestano skretao razgovor, na- 
stojeći tako pokazati, što je sve vidio u svietu. U to je prošlo već i podne, 
a onda je došao pred njih stari Vaić s drugim sinom, Svetozarom, pošto su 
se vratili s posla. 


Stari je Vaić bio vanredno ljubezan s Andrijevićem.  Izpričao mu se, 
što nije došao na pokop staroga Muića, jer je baš tada tri dana bio sa 
sinom u Beču, da nabavi neke strojeve. Poveo ga je u ono predsoblje 
s verandom, gdje je već bio prostrt stol za objed. 

Ma da se sunce već visoko popelo, u tom je predsoblju bio još uviek 
ugodan hlad. Od časa do časa pirkao je amo s onih grana izpred verande 
lagan vjetrić i prijatno hladio. Andrijević se nije mogao dosta da načudi 
gostoljubivosti Vaićevoj. Bilo je tu neko sedam vrsti jela; neke od njih nije 
Andrijević u svom životu nikad jeo, a Vaić ga uvjeravao, da su to ,prava 
srbska jela“ i da ih baš izvrstno znade sgotoviti njegova kći. 

— Moja je to Desanka naučila u Beogradu. Ove punjene tikvice baš 
tako tamo umu da naprave. 


A Desanka su lagacko zacrvenila i nasmiešila. 

Kad je vino — staro Vaićevo vino — malo razvezalo jezik pače i onomu 
njegovu drugom sinu Svetozaru, koji je za vrieme čitavoga objeda šutio i 
marljivo jeo: onda se poveo razgovor i o politici. Stao se stari Vaić sjećati 
lanjskih izbora, kad je pod barjakom doveo svoje ,Srbe“ na biralište i od- 
lučio pobjedu Muiću. 

— Nego medju nama govoreći, gospodine Andrijeviću, govorili smo i 
vikali mnogo, ali zapravo ni za što. Vi i sami znate, da pokojni Muić nije 
ni jednom usta otvorio u saboru, van što bi odglasovao. 

— Bio je samo da broji — dometnu Svetozar. 

— Mi smo se ondje založili bili, a n za kakvu korist. 

— Kako to mislite ,založili?“ — priupita Andrijević. 

— Mi Srbi. I to nije samo u ovom kotaru već uobće. 

— Sad vas još manje razumijem — opet će Andrijević. 

— Otac hoće da kaže, da smo mi Srbi imali lošu politiku kod ovoga 
preokreta u trojednici — razjasni Svetozar. 

— Dašto nego lošu. Molim vas, što smo mi dobili. Mi smo se, po- 
navljam, založili, to jest pripomogli vama do pobede, da srušite stari sistem 
i postavite novu, narodnu vladu — a što smo dočekali? Kod razprave o 
adresi niste mogli proti obstrukciji proturati ni našega imena. 

— Oprostite — uozbilji se Andrijević — ali ja ne mogu nikako pravo 
razumjeti, kako vi to uporno razlikujete; ,mi“ i ,vi“. Ta, ja mislim, da smo 
mi svi radili zajedno — radili smo za probitke jedne otačbine, jedne i Srbinu 
i Hrvatu. Moram reći, da me ovo vaše separiranje upravo iznenadjuje. 

— Stara fraza: Srbi da su politički Hrvati“ — nasmije se Svetozar, a 
stari mu Vaić kimne glavom. 

— Nije to, gospodo moja, fraza već jedini izlaz.  Gledajmo s višega 
stanovišta! Promotrimo to, da protiv naših jačih susjeda ne možemo ništa, 
budete li se vi uporno i izazivno izticali kao Srbi. Čovjek, koji prati svjetsku 
politiku, mora da dodje do ovakovih zaključaka. 


— Gospodin nema krivo — usudi se pridometnuti mladi Dušan, no 
otac ga prikorno pogleda: ,Šta ti znaš?“ 

— To je ono, što ja uviek govorim — uze srdito Vaić — da ste vi 
svi skupa u duši Starčevićanci. Srbi su vam dobri, dok ih trebate, a kad 
vam učine uslugu, kao što ono lane, onda ih prekrštavate u političke Hrvate. 
Ali to više ne smije da bude! Kod budućih izbora izstupit ćemo mi ili sami 
ili ćete nam dati druge garancije. Eto vidite: kad sam bio nedavno na našem 
sastanku samostalaca, govorilo se o tom, da ja kandidiram u ovom kotaru 
i vidite: ja se ne bih otimao, dodje li do gusta. 

— Onda ćete takovom politikom navući opet magjarone, vjerujte meni. 

— Pak onda? Uvjeravam vas, da je narodna stranka bila mnogo su- 
sretljivija prema nama, u praksi mislim, nego li vi. Vi samo za nuždu 
teoretizirate s nama o slogi, o imenu našem, ali koristi od tog ne vidim 
nikakove. 

— Srbi se potiskuju kao i pre — dodade Svetozar. 

— Gospodine Vaiću — ustao je naglo Andrijević nešto uzrujan — 
malo prije ste rekli, da smo mi svi Starčevićanci, a ja vam kažem, da ste 
vi svi ili bar vas većina nerazumni i, dopuštam, nesviestni grobari ove zemlje i 
ovoga naroda. Pa kad ne bi bilo mladjih, inteligentnijih elemenata i ako 
riedkih u vas — čovjek bi morao ili očajati ili zaželjeti jedan rat, rat do 
iztrage. 

— Razbijanje dućana kao ono godine 1902. — prekinu biesno Svetozar. 

— Makar i to, jer neke glave ne mogu doći do pameti, dok ne osjete 
toljagu na lubanji. 

— Gospodine! — kliknuše oba u jedan glas: stari Vaić i sin mu Sve- 
tozar, dok je Dušan samo prošaptao: Ali gospodo! 

— Oprostite — uze mirnije Andrijević — zaboravio sam, da sam gost 
u vašoj kući. Izvolite dakle uzeti u blažoj formi moje rieči, ali u stvari je 

tako. Mi smo naprosto dvie kulture zasebne i različne, a izgladit ih i izrav- 
nati može tek vrieme: i to ne godine, već deceniji. 

Andrijević je vidio, da ne može više ostati u ovoj kući. Stari je Vaić 
doduše nastojao kasnije pomirljivije govoriti naglasujući, kako mu je osobito 
žao, što su se tako u njegovoj kući porječkali, u staroj srbskoj kući, a 
k tomu njih dva, koji su se lani onako pred licem ,celoga sveta“ izljubili 
— nastojao je izvrnuti u šalu, ali Andrijević nije mogao dulje biti za tim 
stolom. Osjećao je, da s tim ljudima, od sebe i po duši i po srcu nižima, 
ne bi nikad mogao doći do sporazumka ma ikakva, izim da žrtvuje sam 
sebe i sve svoje svetinje, pa je ovim časom prekinuo svaku zajednicu 
s njima. Posvema se ćutio kao u neprijateljskom taboru, iz kojega je naj- 
bolje što prije otići. 

I Andrijević je otišao. Hladno je pružio ruku staromu Vaiću i sinu mu 
Svetozaru (gospodjica Desanka oprostila se već prije, odmah iza objeda), dok 
ga je mladi Dušan izpratio do u kola uvjeravajući ga putem, da je to kod 
njih samo prolazno. ,Ne smete da im zamerite. Čudaci — neinteligenti i 
nekulturni! Kažem vam: odeveni seljani! Nego, kako ste im vi dobro pri- 
metili, ima još mladjih, inteligentnijih elemenata... Želeo bih s vama još 
koji put se sastati. Verujte, čoveku prosto odlane i to za nekoliko dana 
unapred, kad izmeni ovako koju misao s kulturnim čovekom ...“ 

Andrijević je mirnije disao, kad se u kolima s Lukom spuštao niz 
obronak Vaićeva briega O samom zalazu sunca. 

(Nastavit će se.) 


BILJEŽKE HRVATSKE SMOTRE 


PRVO PROGONSTVO EUGENA 
KVATERNIKA 


odine 1858.—1860. — Prilog za najnoviju 
rvatsku povijest. Po negqvom dnevniku 
napisao Cherubin $egvić. 


Ovo ie prvi dio obširnih Kvaternikovih 
memoira, vrste vrlo slabo, nikako zastupane 
u hrvatskoj knjizi. Tim je veća zato vried- 
nost ove knjige, što je gotovo prva ove ruke 
u nas, a drugo što će razsvietliti mnogu 
stranu i rada i nastojanja i značaja Eugena 
Kvaternika, koji pogibe za Hrvatsku poput 
mučenika. . 

O ovoj knjizi izašlo je više referata u 
novinstvu i to ponajviše od ljudi i u orga- 
nima, koji su bili i ostat će neprijateljski i 
mržnjom zadojeni proti stranci prava i E 
Kvaterniku. Pisati kritiku o ovakoj knjizi, 
znači pisati kritiku o samom njezinom 
stvoritelju, o Kvaterniku, a da će protiv- 
nici. njegova rada i stranke prava tražiti 
u njemu mane i navaljivati na nj, ne treba 
ni spominjati, jer inače ne bi ostali do- 
sljedni — sami sebi. 

Da ponukamo hrvatsku publiku, napose 
starčevićansku, na čitanje ovih. Kvaterni- 
kovih memoira, prenosimo ovdje uvod u 
tu knjigu, što ga je napisao g. Segvić, koji 
je s puno truda sakupio i posabrao sav 
veliki materija! Kvaternikova dnevnika: 

»Primiče se trideset i šesta godina, što 
Eugen Kvaternik pade kod Rakovice, žrtva 
svojeg ,poduzeća“, kojemu bješe posvetio 
sav svoj mukotrpni život. On pripada po- 
vijesti u svakom smislu ove riječi. Davno 
. istrunuše njegove kosti u zemlji a da mu 

se ne zna točno ni za grob. Ustrijeljena 
baciše u grabu, zatrpaše zemljom, koja je 
danas obrasla trnjem i divljom dračom. 
. Ono pokoljenje, što je s njime odraslo 
i općilo, što ga je gledalo na ulici i u 
sabornici, što ga je vidjelo u hramu crkve 1 
u hramu obitelji, danomice gine, ostavlja 
pozornicu ovoga svijeta novom naraštaju, 
da glumi stare uloge u novom odijelu. 
Svijet bo, kako reče Rohrbacher na koncu 


VIII. sveske svoje velike crkv. povijesti, 
nije drugo nego velika pozornica, na kojoj 
se javljaju ljudi duže ili kraće, da odigraju 


“ svoju ulogu. Tada ih smrt makne, da dadu 


mjesta drugima, kojim je porazdijelila iste 
uloge. Na toj pozornici života neko odi- 
grava tužnu, tragičnu ulogu, a neko veselu 
i smiješnu. 

Kad je. pala zadnja gruda zemlje na 
lijes pokojnika, za mnoge i mnoge svršilo 
je za uvijek odjekivati ime na svijetu medju 
onima, koji su preostali na pozornici, ali 
ime mnogih čuva se dugo i dugo u srcu 
odanih potomaka, spominje se sa harnošću 
i dubokim pietetom, jer su ostavili za 
sobom bogatu baštinu ljubavi, baštinu po- 
žrtvovnih djela za dobro i sreću svojih 
bližih, za bolju budućnost one grude, koju 
domovinom zovemo. Djela požrtvovnosti, 
izvedena samoprijegorom za sreću naroda, 
najbolje čuvaju uspomenu pokojnika. 

da slučajno stade blijediti uspomena 
na takova djela, uspomena na taj požr- 
tvovan rad, onda u tome pametni ljudi 
vide očit trag veoma pogibeljne bolesti na 
tijelu naroda. 

Danas s nehaja ili zlobe uspomena 
Eugena Kvaternika nije jasna, nije bistra, 
nije opredijeljena u srcu i pameti osobito 
mlagjega naraštaja. Njegov lik ne blista 
u hrvatskom narodu, jer oni, koji ga živa 
»norcem“ nazivahu, uložiše sve svoje sile, 
da narod ne doznade, tko je bio i što je 
bio Eugen Kvaternik. Mržnja na toga po- 
bornika hrvatske slobode ostala je živa i 
preko groba, nije mu dala mira ni u 
zemlji. 

No uvjeren sam, da se je danas ta mržnja 
nešto stišala. Trideset i šest godina je 
dosta dugo razdoblje, a da svaka strast, 
koja ne prima novih poticala, pane, da se 
u sebi uduši. S toga danas je dužnost 
svakog otačbenika, svakog poštenog Hrvata 
doprinijeti svoju, a da se digne sa lika 
tako čestita muža svaka mrlja blata, što je 
mogla još ostati, od one velike množine, 
što su je na nj nabacivali. 

Eugen Kvaternik leži bez groba, bez 

spomenika, bez križa! Kada čitatelj pro- 
čita ovaj njegov dnevnik, što obuhvaća 
samo prvo njegovo progonstvo, uvidjet će, 
kolika je i u tome nepravda učinjena ta- 
kovu mužu!! : ., 

Imade veoma malo ljudi, koji znadu 
točno, što je bio za Hrvatsku Eugen Kva- 
ternik. Poslije njegove tragične smrti veoma 
se je malo ili ništa o njemu pisalo. Jedan 
hrvatski pripovjedač ga je parodirao u 
nekoj pripovijesti ! 2 ' 

Go line 1884. počeo je o njenu izlaziti 
podlistak u zadarskom ,Steklišu“ pod na- 
slovom ,Kvaternikova smrt“, ako se ne 
varam iz pera prof. B. Poparića. No taj 
podlistak bi zaplijenjen. Akademska mladež 
u Beču izdala je još prije (god. 1880) u 
svom Aimanaku ,Hrvatska“ kratak živo- 
topis o pokojniku Kasnije se je spomi- 
njalo njegovo ime, isticala se njegova 
djela po novinama i u saboru. No to spo- 
minjanje, ako nije tendencijozno iskrivljeno, 
bilo je nepotpuno. O njemu, o njegovim 
odnosima prama blagopok. dru. Anti Star- 
čeviću vlada potpuna zbrka i neznanje. Mi 
ne ćemo ovdje iznositi sve, što se je 
krivo o Kvaterniku iznijelo budi u saboru, 
budi po novinama, da ne bi tko mislio na 
zlo. Reći ćemo samo bez uvrede, da klub 
stranke prava, koji je redigovao ,djela 
dra. A Starčeviča“, nije znao za odnos 
svoga vodje naprama Kvaterniku. U uvodu 
tim djelima piše: A. Starčević ,na hrvat- 
skom saboru upoznao se s Eugenom 
Kvaternikom“. A oni su bili prije otvora 
sabora g. 1861. znanci i prijatelji. Kva- 
ternik radeći g. 1860. u tugjini za slobodu 
Hrvatske, dopisuje sa Starčevićem, koga 
nazivlje pobratimom. Grehota, što ta ko- 
respondencija nije nam sačuvana! Mnoge 
točke kasnijeg rada A. Starčevića i Eug. 
Kvaternika bile bi nam jasnije i potpunije. 

Htjelo se je u zadnje vrijeme stvoriti 
nekakav antagonizam izmedju A. Starče- 
vića i Eugena Kvaternika. Ne treba ovdje 
spominjati ni svrhu isticanja toga antago- 
nizma, ni njegovu netemeljitost. iz ove 
knjige kao iz svega ostaloga rada E. Kva- 
ternika jasno je jedno, da ga je Starčević 
ljubio i štovao, da ih je spojila zajednička 
ljubav prama nesretnoj. Hrvatskoj, 

Tko bude pisao povjest stranke prava, 
stranke bogate literaturom, radom i od- 
lučnosću svojih članova, stranke, koja se 
može podičiti veoma velikim uspjesima 
na polju narodnoga osvješćenja, taj mora 
početi sa Starčevićem i Kvaternikom i 
prikazati čitatelju vjernu sliku tih dvaju 
muževa. Jedno ih je spojilo i sprijateljilo : 
program politički: uspostavlenje  staro- 
drevne kraljevine Hrvatske. Taj svoj pro- 
gram crpahu iz povjesti iz diplomatičkih 
spisa, iz svečanih ugovora; crpahu ga iz 
neotugjiva prava hrvatskoga naroda. 

Raditi za to oživotvorenje držahu svojim 
držanstvom, to im bijaše svrha života. 

Pošto je tugjinac gazio ta prava Hrvatske, 
jedan | drugi gojahu neobuzdanu mržnju 
proti ,hrpi bečkih ulagah i licomeracah“. 

U svemu drugome ta se dva muža pot- 

uno razilaze. Razilaze se u karakteru. 

vaternik se podaje previše čuvstvovanju, 
odatle njegov pijetizam; sanja, a te svoje 
sne drži realnošću. Starčević je hladan, 
ozitivan, razum u njemu vlada nad sva- 
im čuvstvom. Za to je i pesimista u pro- 
sugjivanju dogogjaja. Kvaternik misli oži- 
votvoriti taj program ustankom i potporom 
vanjskih faktora. Za to on putuje i piše, 
radi, ugovara najprije u Rusiji, pa u Italiji, 
za tim u Franceskoj. Traži dodira sa 
Engleskom, najposlije sa Papom. Kad ga 
sve to izdade, onda se vraća na dinastičko 
hrvatsku politiku od g. 848. Starčević na- 
protiv je uvjeren, da nijedna buna ne može 
uspjeti, da su bune kovačnice okova za 
narode, da se iz vani ne smijemo na- 
dati pomoći. Jedini način, da se oživotvori 
program, jest uvjeriti vladara, da je to 
njegova dužnost, koja niče iz njegova 
prava. On je legitimista, ismjehava Kvater- 
nikove ponude hrvatske krune Čartoriskom 
i princu Napoleonu. Ako zakoniti vladar 
ne će, ili ne može, da taj program izvede, 
onda valja raditi oko toga, da se narod 
osvijesti i da osviješćen slomi sve zapreke, 
koje se stavljaju izmegju naroda i vladara. 
ko je imao pravo ? Kvaternik ili Star- 
čević? Pokazali su dogoglaji g. 1871. Nije 
trebalo te kušnje, ka le oljska pružila 
toliko poučnih primjera ? 

Tko pomno pročita ovaj ,dnevnik,“ uvi- 
djeti će kako je došlo do Rakovačke bune 
i kako je moralo doći, jer je Kvaternik 
snivao o ustanku. Kako se je italija ustan- 
cima oslobodila, izazvav posredovanje Na- 
poleona, i ujedinila se, tako je mislio, da 
će i Hrvatska. a 

Iz ovoga ,dnevnika“ će čitatelj. uvidjeti 
i Kvaternikov karakter, strogo religijozan. 
On je držeći se čvrsto načela o božjoj 
providnosti zabludio u fanatizam pod ime- 
nom predestinacije. Dugo se je to čuvstvo 
u njemu razvijalo, dok je do zablude došlo. 

Prema svojem čistom vjerskom uzgoju i 
osvjedočenju sudio je sve u životu po na- 
čelima vjere. Iz toga osvjedočenja niče 
njegova ljubav prama otačbini. On ljubi 

rvatsku i za nju se pregara, jer tako 
Bog od nas zahtijeva. On je u tome pravi 
asketa, kao što je asketa i u svakom dru- 
gom radu života. Kada mu je birati iz- 
megju vjere i političkog uspjeha, on se 
drži vjere, jer zna, da to ne bi bio nikakov 
uspjeh uz cijenu prevjere. Njegovim osno- 
vama u Rusiji najviše je smetala vjera, 
koje se nije htio odreći. 2 

Vjersko čuvstvo ga je bodrilo i jačalo u 
najtežim prilikama Života. Gladan je i že- 
dan, bez pristojna odijela, uz mučenicu 
ženu, ali ne zdvaja: vjeruje u božju pro- 
vidnost. Ta vjera ga Čini i ponosnim: ne 

će se poniziti, da primi ma čiju milostinju 
u najvećoj bijedi. 

Neuspjeh s jedne strane, a bijela s druge 
više puta navaljuju na njega, oće da ga 
sklone na praktičnije misli, da se poza- 
bavi i sa materijalnom stranom života. 
Ispovijeda i on te svoje borbe i muke, te 
nam se čini, da je klonuo duhom, da je 
podlegao, ali on se opet diže osokoljen 
svježi i bodriji za novu borbu. Oskudnost 
njegova življenja vidi se iz jedne bilješke 
na prvoj stranici I. knjige njegova ,,dnev- 
nika“: ,Jedno poglavlje _ moga_ života bit 
će upisano: dvadeset forintih1 Žudije Kr.“ 
Kasnije je to sam izbrisao. 

Naći će čitatelj u ovom .dnevniku“ amo 
i tamo štogod, što će mu se činiti da se 
ne slaže sa katonskim značajem, sa uzvi- 
šenom krepošću Kvaternika. Baš sam i to 
donio, da uvidimo potpuno čovjeka, da mu 
zavirimo u dušu, da se osvjedočimo, kako 
nije bio bez strasti, bez boli i ako se na 
te malenkosti njegove ne može protegnuti 
što piše Renal: ,Dans les plus sublimes 
passions il se recontre encore quelque 
chose de vil, de speculativ, de trop ter- 
restre en fin, comme de Valliage dans l'or 
le plus pur“. (U najuzvišenijim težnjama 
nagje se nešto nisko, proračunano napokon 
Pena zemno, kao troske u najčišćem 
zlatu). 

Iz ove knjige crpsti će čitatelj mnogo 

ouke za svoj javni rad. Vidjeti će, što se 
je i kako se je radilo za hrvatsku slobodu 
otrag četrdeset i osam godina, da se stavi 
na tapet pred velike vlasti uz talijansko 
pitanje i pitanje Hrvatske. | 

Taj ogroman rad pao je na jednog 
samog čovjeka, na Kvaternika. On je imao 
informirati javno mnijenje Europe, on je 
preuzeo zadaću, da se dogovara i da pre- 

ovara sa državnicima Cavour-ova imena 
1 renomeja. . 

Ako tomu čovjeku nije uspjelo sjediniti 
i osloboditi Hrvatsku, tri su uzroka: 

1. On je bio sam. Kad 85 je pitao princ 
Napoleon: Tko ste vi? čije ime go- 
vorite? Tko je za vami? Kad k nami 
dodje Kossuth, mi znamo, da je on bio 
diktator Ugarske, ali tko ste vi? Kvaternik 
se nije imao na koga pozvati. 

. 2. Hrvatska je u to doba mučala i trpjela 
jaram njemačkog apsolutizma, spremna da 
ga zamijeni sa magjarskim apsolutizmom. 

3. On je bio _intranzigentan. Za ljubav 
ma koje slobode nije htio žrtvovati pedalj 
hrvatske zemlje ni Talijanu ni Nijemcu. 
Cavour je bio spreman, da poduzme ko- 
rake, ali je zahtijevao Istru i Dalmaciju za 

aliju. 

Još bi se mogao nadodati i četvrti razlog, 
što je on naime bio prepošten, previše 
iskren, iskren do naivnosti. Nije znao — 
ne ću reći — lagati, ali ni hiniti; ni pre- 
tvarati se. A za politiku se znade, da tih 
»mana“ ne trpi“. 


Knjiga je izašla nakladom knjižare i pa- 
pirnice u korist ,,Kluba Cirilo-Metodskih 
zidara“ (Šimunić i drug). Zagreb 1907. 
Ciena K 2:50. 


"4 


ZAUZIMANJE — KNJIŽEVNIČKOGA 
DRUŽTVA ZA SVOJE ČLANOVE 


Čitateljima ,Hrvatske Smotre“ dovoljno 
je poznato, kako se ,Savremenik“ i Družtvo 

rvatskih književnika zauzelo za gg. Ogri- 
zovića i Milčinovića prigodom zabrane 
njihove drame. Mjesto da gospoda nakon 
ovako kukavna držanja — dostojna jedne 
obične koterije — šute i da na drugi način 
gledaju oprati svoju sramotu i restituirati 
se u očima javnoga mnienja, oni još po 
jednom svom saradniku daju pisati u jav- 
nosti, da ,ta zabrana biva izrabljivana u 
svrhu vašarske reklame“ i da je ,netko 
jedva dočekao tu zabranu kav naručenu“. 

a ovakovo perfidno i svjestno obsjenji- 
vanje javnosti primili smo od samih autora 
»Prokletstva“ ovo razjašnjenje: 

»Nekoja gospoda poručuju nam preko 
svoga saradnika stvari, o kojima je bilo 
medju njima i nama već podosta govora 
na llici 1 u zagrebačkim kavanama. Ako 
su oni smatrali potrebnim, da se o tom 
ponovno i u široj javnosti povede rieč, 
onda nam je dužnost, da izpravimo nekoje 
zablude, koje su se ,podkrale“ pod pero 
njihovu saradniku, jer je bio jednostrano 
upućen pa prema tomu jednostrano refe- 
rira. Autori ,Prokletstva“ molili su mnoge 
ljude, da se zauzmu kod cenzure za do- 
zvolu njihove drame, pa su se s tom mol- 
bom obraćali indirektno i na družtvo hrv. 
književnika, odnosno na njegova tajnika i 
nekoje njegove uplivne članove, jer je 
cenzura neobično dugo (više od godine 
dana!) držala tu dramu na svojem stolu. 
Mnogi su se zauzeli i odazvali molbi 
autora i to su bili većinom narodni zastup- 
nici, ali književničko družtvo, odnosno 
njegov tajnik i oni uplivni članovi družtva 
odvratiše _moliteljima, da se mora čekati 
i da se od strane druživa ne može ništa 
u tom pogledu učiniti, jer da je družtvo 
već prije duže vremena predalo predstavku 
vladi glede cenzure. Autori ,Prokletstva“ 
bili su protivnoga mnienja, bili su uvjereni, 
da bi družtvo kao korporacija moglo što- 

od učiniti u ovakovom evidentnom slu- 
aju, gdje je očito, pod čijim uplivom cen- 
zura oteže s odlukom. : 

Molili su u tom pogledu i sadašnjega 
urednika ,Savremenika“, da donese u mje- 
sečniku družtva hrv. književnika kakovu 
noticu u tom smislu, ali je urednik odgo- 
vorio, da će uvrstiti takovu noticu, ako je 
autori napišu i Podpišu. Autori bi bili i na 
to pristali, ma da znadu, da se takove bi- 

lježke naknadno proglasuju autoreklamom 
i ma da je to faktično dužnost urednika 
ovakova lista kao što je Savremenik. Me- 
djutim je urednik dr. Livadić dobio jednu 
bilježku, napisanu s gornjom tendencijom, 
no izjavio je, da je ne može uvrstiti, jer 
je preoštra i konačno — jer se družtvo 
nadalo dobiti subvenciju od vlade za iz- 
danje Savremenika, pa kako će pisati protiv 
vlade? 

To su činjenice. 

Isto je tako činjenica, da organ družtva 
hrvatskih književnika, u kojem je Proklet- 
stvo prvi put odštampano, nije donio niti 
jednoga slovca o sudbini te drame, koja 
je već u prvom svom početku nagazila na 
trnje i kamenje (članci u ,,Hrvatstvu“ di- 
ljem gotovo jednoga mjeseca, pa s tim u 
svezi zavlačenje cenzure). Zašto je Savre- 
menik o tom svemu uporno šutio? Zašto 
se nije našao onda nitko od sadanjih pri- 
šaptivača svoga mladoga saradnika, da na- 
[že koju u ime modernoga slobodoumlja ? 
li su i sad to čexali od samih autora, da 
ih opet u sgodi, onako kroz deveta usta, na- 
zovu vašarskim ,,reklammacherima“?— Po- 
štosu Milčinovići Ogrizovićtoliko moljakali, 
da se tkogod za njih zauzme kod cenzure, 
na svim instancijama (dva puta kod _pod- 
bana, dva puta kod predstojnika za bogo- 
štovje, a nekoliko puta kod savjetnika, 
cenzora, intendanta, dramaturga i drugih), 
kad su konačno ipak jednom dočekali že- 
ljene pokuse i sa svom im radošću pribi- 
vali — može li se onda pisati, kao što se 
o njima razpisao mladi saradnik Savre- 
menikov: ,ali videći, kako ta zabrana biva 
izrabljivana u svrhu vašarske reklame, iz- 
gleda, kao da se netko jedva dočekao tu 
zabranu“! Gdje je tu i sjena onoga, što 
se zove lojalnost, koju čovjek očekuje i 
od neprijatelja, a kamo li ne od ,,prija- 
telja“ i istomišljenika“ u slobodoumlju ? 

alje. Kad je autorima: nakon mnogih 
muka uspjelo dobiti dozvolu i mimo po- 
sredovanja one institucije, koja je prva 
zvana da brani interese hrv. književnika 
— to jest: družtvo hrv. književnika — i 
kada je nadalje ta dozvola naglo uni- 
štena, onda, je li, autori — prema pisanju 
te gospode — nisu smjeli ni čmrgnuti, već 
liepo mirovati i čekati, to jest prepustiti 
stvar — družtvu hrvaiskih književnika, da 
se ono za njih zauzme! Ali niti družtvo 
niti ovi književnici, koji sad na autore 
Prokletstva navaljuju, nisu već ni do ovoga 
ćasa pokazali, da im je išta stalo do sud- 
bine te drame, jer su se autori sami mo- 
rali uteći dnevnicima, zapravo jednomu 
dnevniku, koji se doista za njih i zauzeo 
I eto to je ta ,vašarska reklama“! 

Dalje! Kad je na ovaj način široj publici 
bilo zabranjeno upoznati dramu, odlučili 
su autori, da je izdadu štampom u po- 
sebnoj knjizi, ne bi li se tako bar donekle 
odštetili, a i za to, da šira javnost, koja 


nije čitala dramu u Savremeniku, ili joj je 
težko kupiti čitav tečaj, bude imala prilike 
vidjeti, kakva je to drama, koja je najprije 
toliko čekala na cenzuri, onda ipak bila 
dozvoljena i opet ponovno zabranjena. U 
to su ime zamolili od družtva hrv. knji- 
ževnika podporu od 200 kruna (slovom: 
dvie stotine kruna). Kad se već nitko prije 
od gospode prigodom postupka cenzure 
nije htio eksponirati za Prokletstvo, oče- 
kivali su ,, prokleti autori“ posve pouzdano, 
da će ti književnici i to družtvo bar na 
ovaj način poduprieti akciju za dramu. Ali 
dogodilo se protivno: njihova je molba 
odbijena s banalnom i službouljudnom 
motivacijom, da tobože nema novaca, (dok 
ih za druge svrhe ima, op. ur.) Dok su 
ova gospoda ovako postupala, sveučilištni 
su medjutim gradjani bez razlike stranaka 
i vlastitom inicijativom obdržavali pro- 
svjednu skupštinu nakon zabrane i tako 
zastidili odbor družtva, koji se do tad 
nije ni maknuo. Kad su autori pitali, zašto 
družtvo književnika ne preuzme tu stvar 
dalje, zašto ne aranžira prosvjede bilo na 
koj način, odgovoreno im je, da se to ne 
može, da su u družtvu žeterogeni elementi 
(mišljenje tajnikovo), da to i nije dužnost 
družtva (mišljenje urednika družtvenoga 
organa), jer to konačno ne bi bilo dolično, 
bilo bi i bez uspjeha, nije ni parlamen- 
tarno itd. — u kratko: ne! Jedino što je 
družtvo ipak učinilo i to na pismenu za- 
molbu samih autora (da nije bilo zamolbe, 
ne bi ni to) — sastavilo je bliedu pred- 
stavku, u kojoj se družtvo zauzimlje za 
svoja dva člana, onako od prilike kao što 
bi se družtvo dnevničara zauzelo za svoja 
dva člana. Nigdje se niti jednom rieči ne 
protestira proti kršenju slobode stvaranja, 
proti sramoti, koja je nanesena književni- 
cima uobće, a ne samo dvojici članova. 
Ništa! ' 

I to je činjenica, koju gospoda valjda 
ne misle zatajiti. ' 

Mi ne ćemo spominjati, što bi se re- 
cimo u Njemačkoj, pa i u najreakcionar- 
nijem kraju, u Bavarskoj, učinilo u sličnom 
slučaju od strane ovakove književne insti- 
tucije. Mi toga ne ćemo spominjati, već 
prepuštamo publici, da sebi stvara u duši 
Sliku O postupku našega književničkoga 
družtva, komu su u odboru ljudi sa slobo- 
doumnim perjanicama! — Da, našlo se 
književnika, koji su izjavili, da će podpi- 
sati protest, ali neka ga sami podpišemo. 
To je naime stoga, da nam se onda uz- 
mogne do sgode opet spočitnuti ,,vašarska 
reklama“. 

Autori su na ovo sve šutili i štampali 
Prokletstvo. No nije šutio njihov pisac 
prologa, A. G. Matoš. To je gospodu za- 
bolo. Tu su uzavreli. Matoš je napisao 
jednu veliku istinu. Evo njegovih rieči : 

»A što učini proti prokletstvu Prokletstva 
najpozvanije udruženje za zaštitu književnih 


ka. 

interesa, Družtvo hrv. književnika? Ništa. 
Savremenik, gdje je drama štampana, 
nema dosele u njenu korist ni crne ni bijele. 
Tko ćuti, kao da odobrava, i tako se 
D. hrv. knj. svojom nepojmljivom i neo- 
prostivom pasivnošću i opet pokazalo u 
potaji solidarnim sa autoritativnim i antili- 
terarnim strujama naše kukavne javnosti. 
Družba, koja baci ozbiljnu svotu za jedan 
sasvim nedonesen roman, nema sredstava 
za uspjelu, slobodoumnu i.bojkotovanu 
dramu! Organ neliterarnog trusta, koji iz 
sasvim osobitih i neliterarnih razloga grdi 
i izbacuje prošle jeseni svog saradnika, i 
opet se ogriešio o svoje saradnike i slo- 
bodoumni program, koji bajagi zastupa. 
Da tu dramu napisa g. Babić, Vojnović, 
Pasarić ili Miletich, Društvo hrv. književ- 
nika ne bi, uvjeren sam, bilo tako pasivno. 
Ali ja sam već odavno konstatovao, što u 
ostalom danas svi vidimo: da je to društvo 
u stvari koterije kao i ostale koterije oko 
nekolicine književnika, kojima je slobod- 
nija, iskrena kritika isto tako nemila i za- 
zorna kao furtimašima, koji zazorna i ne- 
mila kritičara isto tako onemogućuju i 
bojkotuju, koji se u polemikama služe 
istim sredstvima _ kao i oni. Mi danas 
imamo crne i biele jezuite Drekslera i 
egvića, Viznera i Seigerschmida, Slavika 
i Pasarića, i t.d. Tko je opasniji, crnorizci 
ili bjelorizci furtimaši # Ne znam, ali mi se 
čini, da je furtimaštvo u civilu glavni krivac 
u toj kazališnoj aferi. Ali nas nekolicina 
progledasmo već tu zlu igru s lažnim 
ršćanstvom i lažnim modernizmom. Dr. 
Ivan Krnic nedavno je došao u jednom 
svom predgovoru do istih rezultata, a 
slično će morati zaključiti i dr. Ogrizović 
i Andra Milčinović iza tog svog posljednjeg 
izkustva. Klerikalni furtimaši nisu veći kote- 
rijaši od članova dubrovačko-samoborskog 
kružoka, gdje u krugu naprednih rodoljuba 
vidimo diplomatsku fizionomiju svetojero- 
nimskog heroja, Luja grofa Vojnovića. 
Prokletstvo ? Da. Prokletstvo. —“__. 
. Gospoda nakon ovoga glume začudjenje 
i pitaju na usta svog mladog saradnika, 
kako su Milčinović i Ogrizović — koji tom 
prilikom dobivaju i nekih novih skroz ne- 
iterarnih atributa — mogli dopustiti, da 
im pred dramu (koja i onako po njihovu 
mišljenju, kako se iz svega vidi, mnogo 
ne vriedil) dodje onakav ,drzoviti pred- 
govor, koji će ih bez razloga (hm!) omra- 
ziti kod mnogih im drugova“. Gospoda 
bit će da ne znadu, da su se pisci ovih 
redaka obratili za predgovor najprije na 
jednoga posve drugoga gospodina, slobo- 
doumna po svom radu, uglednu ličnost u 
družtvu hrv. književnika, no taj nas je 
odbio, jer da drama napada vjeru! Gospoda 
mu znadu za ime, kao što znadu i to, 
da se ne bi ni jedan od njih našao, da 
nam napiše predgovor, sve da smo koga 
i molili. Ljudi, koji su nam dosele uzkra- 

tili moralnu i materijalnu podporu u našoj 
borbi za tu ,prokletu“ dramu, kako da 
smognu nekoliko rieči predgovora? Nismo 
li zato upravo morali zahvalni biti Ma- 
tošu, kad se odazvao Qgrizovićevu pozivu, 
da napiše predgovor? Sto je njegov prolog 
polemičan, nije ni čudo poslie ovakovih, 
u našoj književnoj poviesti upravo osam- 
ljenih dogadjaja, a što je o samoj drami 
malo govorio, učinio je to za to, da se ne 
onavlja, jer je već prije svoju pohvalnu 
ritiku Prokletstva iznio medju prvima, u 
»Hrvatskom Pravu“. To sve gospoda dobro 
znadu, ali samo da zanovietaju i da bar 
nekako prikriju svoj nedolični postupak! 
Na ostala neslana lična zabadanja ne 
mare autori odgovarati. Jedino dr. Ogri- 
zović — na osobnu primjetbu! — ne sbog 
njih, već sbog šire javnosti ima reći, da 
se hoće dosta impertinencije napisati, da 
je on suradjivao u Savremeniku i isto- 
dobno ga ,kušao podkopavati“. Ne, dr. 
Ogrizović nije igrao dvoličnu ulogu. On 
se živo bio u početku angažirao za Sa- 
vremenik, dok još nije bio koterijaški list, 
pače se bio posvadio sa svojim najboljim 
rijateljem baš s toga, što je ovaj nava- 
jivao na Savremenik. Kasnije je doživio 
razočaranje, dao je svomu prijatelju pravo, 
pohrlio medju prve saradnike ,Hrvatske 
Smotre“ i sada — neka budu uvjerena 
gospoda! — lakše diše. Pače, dok ove 
redke piše, odašilje slavnomu tomu družtvu 
za zaštitu hrv. književnika svoju ,ostavku“, 
u kojoj se zahvaljuje na časti odbornika. 
Onda će još lakše disati; slobodan, to jest 
oslobodivši se samozvanih ,,slobodoumnih“ 
(inače heterogenih) elemenata. Pridržaje 
sebi dakako pravo pratiti rad toga družtva 
i podvrgavati ga javnoj kritici. Primite g. 
uredniče itd. 


PA 


IZ SLOVENSKIH LISTOVA 
(Ljubljanski Zvon — Slovan). 


Ljubljanskome Zvonu“ teče ove godine 
XXVI. tečaj. Dvadeset i sedam godišta 
liepo je ogledalo slovenske književnosti 
Svaka knjiga, puna samostalnih književnih 
prinosa, ujedno je i ljetopis slovenske knjige 
te literarnih i umjetničkih dogadjaja. | 
Prolistat ćemo prvu polovinu ovogodiš- 
njeg ,Ljubljanskog Zvona“, da pokažemo 
— ne kritički, već u neke kronoložki — 
novice slovenske knjige. ,Ljubljanski Zvon“ 
se iztiče obiljem pjesničkih prinosa u sva- 
om broju: A. Aškerc (Veter žvižga), O. 
upančič (Iz cikla ,Marija“, Verzi), Ksa- 
ver Meško, (Simonu Gregorčiču, Vuri brid- 
kosti), Vladimir Levstik, Vojislav Molć, A. 
Gradnik, Roman Romanov, Pavel Grošelj, 
Petruška. stariji su i mladji slovenski pje- 
snici, koje susrećemo naizmjence gotovo 
u svakom broju. Levstik je osobito plodan 

lirski pjesnik, koji se javlja u svakom broju 

s više pjesama, (Ivonne, Kralj Matjaž in 
Alenčica, Romanca o študentih, Kazak 
Semjon, Moja pesem i f. d.), a osim toga 
suradjuje i u svakom broju ,Slovana“ Uz 
starije pjesnike, koji su svojim djelima 
usjekli sebi svoju posebn 1 fiziognomiju, u 
slovenskoj knjizi vrlo je bogat pjesnički 
podmladak, mnogo bujniji, nego u nas. 

. Kroz svih 6 svezaka ovoga godišta ,Ljub- 
ljanskog Zvona“ (a i nastavlja se) teče 
epska pjesma Etbina Kristana , Vitez Ivan“ 
(Prva knjiga: Pesem Vile i vitez), na koju 
ćemo se još osvrnuti, kad bude dovršena. 
Njezin autor u uspomeni nam je, dok je 
još u Zagrebu djelovao kao žurnalista Ne- 
davno je izašla njegova ,Ljubislava“, drama 
u S čina. 

Od beletrističke proze iztičemo na prvom 
mjestu roman ,lzza kongresa“ dra. Ivana 
Tavčara, koji se nastavlja iz lanjskog go- 
dišta. Od Ivana Cankara ima liepa_pripo- 
viest ,iz doline šentflorjanske“, .Ženitba 
kanceliste Jareba“. Osim ovih ima još no- 
velističkih prinosa od Fr. Strnada orupa 
pa ,Klic čez vodo“ od dra. Iva Sorlia, 
»Magda“ od Milana Pugelja. — Poučni su 
i vrlo zanimivi sastavci ,Iz učenega in ne- 
učenega Berlina“ od dra. Jos. Tominšeka, 
zatim ,V Babilonu svobode“ (Parizu) od 
Vlad. Levstika. ,Hiša pri Jugoslovanih, po- 
sebe pri Slovencih“ od Jos. Westea, ,Simon 
Gregorčić“ od Ks. Meška, , Izlet v Krakov“ 
od Podlimbarskoga i t. d. 

Listak (Književne novosti, Gledišče, Med 
revijami, Splošni pregled) isto je obilan i 
biran u svakom broju te se bavi obširnije 
svakom, iole važnijom slovenskom knjigom 
i publikacijom, te_kazalištem, umjetnošću 
etc. »Ljubijanski Zvon“ stoji na g. K 11:20, 
sadržaje do 800 stranica. 


* 


Dok ,Ljubljanski Zvon“ ne donosi ilu- 
stracija, to je ,Slovan“ bogato snabdjeven 
umjetničkim prilozima, koliko domaćih, 
toliko stranih umjetnika, te fotografičkih 
snimaka, kao ilustracija nekim člancima 
i radnjama. Svaki svezak ima dva posebna 
priloga na finom papiru, a slike većinom 

olorirane. U IV. svezku nalazimo dvie 
stvari hrvatskih slikara: Bukovčevog ,5v, 
Josipa“ i Kovačevićeve ,Vrbe“, u V. svezku 
Crnčićevo ,Jutro* u bojama. Osim toga 
ima reprodukcija od Medovića te Tišova 
(»Rogoštovi e“ sa više studija). 

Od pjesnika nalazimo u ovom prvom polu- 
godištu ,Slovana“ zastupane: Vlad. Levstika 
s mnogo pjesama“, zatim Savljeviča, Ko- 
bidu, Borisova, Goloba, Gradnika, Verina, 
i dr. Bolji i daleko je bolji beletristički dio 
u ,Slovanu“. Tu nalazimo veliki roman A. 
Jiraska ,Pasoglavci" (Zgodovinska slika), 
za tim pripoviest od Fr. Govekara ,Mlaj“, 
koja nosi za motto ,Liepa naša domovino 
— Oj junačka zemljo milal“ Nadalje su 

tuj novele, pripoviesti i crtice: Ivana Laha 
»Mužik Ciljan“, 1. K. Podgorjanskoga ,Pe- 
trina in Marta“, Ivana Ivanoviča ,ldealist“, 
Andreja Kape »Na potih življenja“, R. Ro- 
manova ,Glas božji“ (Kmetiška zgodba), 
dra. Iva Šorlia ,Med pešci“, V. Lestika 
novela ,Dmitrij Pavlovi i grda ženska“ te 
Frana Milčinskoga ,Ura št. 55.916“, detek- 
bivska pripoviest. . 

Od poučnih prinosa te razprava i stu- 
dija pominjemo : Ivana Vasiča ,V Adriji in 
Levanti“, od Anonimusa studiju k Jiras- 
kovom romanu .Pasoglavci“, Olcev ligo 
piše ,Na posetih pri Gregorčiču“. Zatim 
ima liepa studija o Stanku Vrazu i druge 
stvari. . 

Listak je u ,»Slovanu“ bogat i obilan. | 

Slovan“ je mjesečnik, a stoji na g. K 1! 
(Vlastničtvo i tisak D. Hribarja u Ljubljani.) 


* 


Ovim smo htjeli našim čitateljima po- 
dati neki pregled o književnom savreme- 
nom radu braće Slovenaca u književnim 
listovima. Do sgode ćemo pobilježiti važ- 
nija novija izdanja književna. Osim ovih 
dviju listova imadu Slovenci još treći list, 
zvan ,Dom in Svet“. Na žalost ne možemo 
o njemu ništa reći, jer nam ga ne Će da 
šalju u zamjenu. Čim je lane .,Hrvatska 
Smotra“ počela izlaztti, dala je i ,Domu 
in Svetu“ svoje svezke s molbom za 
zamjenu, a šalje ih i danas. ,Dom in 
Svet“ se nije odazvao, ali nije ni jednog 
svezka , Smotre“ povratio. Reklamirali smo 
više puta, pisali karte, pisma, pitali šta je, 
hoće li zamjenu, ne će li, za što ne odgo- 
varaju, pače ina jedno pre ručeno pismo 
nismo dobili odgovora. Dakle gospoda nas 
posve ignorišu, a ipak primaju naš list. 
Ovom se postupku vrlo čudimo, pa ga 
ovdje iznosimo na javnost. Ne samo da 
se tako ne radi u korist slovensko-hrvat- 
skoga bratstva i jedinstva, već i — puki 
takt zahtieva, da se na tolika pisma odgo- 
vori. Tako je bar običaj u Evropi... 


o 
ZAMETCI MODERNOGA ROMANA 


Još prije, nego li je izišao Boileauov 
satirički dijalog ,Les Hćros de Roman“, 
gdje se šibaju starinski bezkrajni junački 
romani — piše J. Ettlinger povodom Wald- 
bergova djela o čuvstvenom romanu u 
Francezkoj — još prije Scuderyčinih do- 
sadnih romana, opažao se preokret u ukusu 
kod literature i otmjenih krugova (a tada 
su još viši krugovi i literatura bile kon- 
centrične sfere). U onaj lagodni, bezbrižni, 
alantni kavalirski sviet sunčanoga kra- 
jevstva nastupila je — odmah iza sredine 
17. vieka — bilo sbiljska bilo tek uobra- 
Zena bolest duše kao novi čuvstveni ele- 
menat. Pisci su naginjali k sjetnoj i 

čeznutljivoj melankoliji te osjetljivom pro- 
matranju svoje nutrine, u kratko stvarala 
se takova dispozicija, koja se poslije imala 
povratiti u doba Rousseau-a i Werthera, 
potencirana u poznatoj .svjetskoj boli“, 
što ie obćenito vladala Evropom. Kipar- 
stvo i slikarstvo volilo je odsad prikazivati 
lijepe pokajnice s pozama Magdalene, 
ljepotni se ideal promienio i oduhovio, 
pojavio se prelazni tip demi-vertueuse-e, a 
u romanu se sve više opažala težnja, da 
se imaju prikazivati većma nutarnje strane 
. čovječje duše nego li raznoliki i šaroliki 
dogadjaji te pustolovni doživljaji, koji čine 
vanjštinu čovjekovu. Ljudi su se već zasi- 
tili naslikanih i kostimiranih lutaka, što su 
fo stereotipnim formulama živjeli tobože, 
jubili i stradali u raznovrstnim pastirskim 
i junačkim romanima. Sve se veća briga 
pokazivala za opisivanje duševnih i čuv- 
stvenih emocija, a ne samo za prikazivanje 
vanjskih dogodjaja, pa je malo po malo 
prema duhu vremena udarila ovomu po- 
retu osnovnu notu — melankolija. Nije 
to bilo o sebi ništa novo, jer je melanko- 
lična dispozicija još i prije ne samo pro- 
živjela nego | preživjela svoj viek, pa i 
našla bič u Moličre-ovim ,,Prćcieuses ridi- 
cules“ i u ,nesrećnim“ Seladonima, s ko- 
jima se čovjek susretao u starijim roma- 
nima. No ova je melankolija bila tek 
obćenita; u novom oblikovanju romana 
postaje ona individualna, pa se već prema 
raznoličnosti pojedinih slučajeva diieren- 
cira. Dakako, da se taj preokret nije do- 
godio naglo i nenadano, već malo po malo 
ao proces talenja, pa je vrlo interesantno 
pratiti ovu razvojnu periodu literarnoga 
ukusa, iz koje je uobće nikao sav naš 
moderni psihologijski roman. 

Nisu imali sasvim pravo oni, koji su 
dosad gledali u Richardsonu, u Rousseau-u 
i Goethe-u medjunarodne osnivače moder- 
noga, to jest psihologijskoga romana, a 
moderne junake tražili u Clarrissi, Saint- 
Preux-u i Wertheru. To je deblo izraslo 
još u predjašnjem stoljeću, a korijenje 
njegovo — ili još bolje rečeno: njegovo 
sjemenje — nije bilo za čudo djelo ni 
jednoga pisca već je to bilo pet (ne više 
nego pet!) ljubavnih listova, što ih je pi- 
sala jedna mlada portugizka koludrica ne- 
komu francezkom častniku; a ti su listovi, 
čini se, došli na javu slučajno, indiskre- 
cijom. Taj mali roman dvaju srdaca obu- 
hvatao je tek nekoliko stranica (pages 
d' amour), a odigrao se je godina 1666. do 
1668. i to izmedju plemenite gospodjice 
Marijane Alcoforado iz franciškanskoga 
samostana_u Beji i francezkoga kapetana 
Nočla de Chamiliy, koji je po vojnoj službi 
dospio u Portugal. | ti listovi, što ih je 
mlada vjerenica Gospodnja potajno sla 
nevjernome ljubavniku, nisu nikad bili 
poznati u portugizkom originalu, ali je g. 
669. osvanuo anonimni francezki prievod, 

a kad se razmisli njihovo djelovanje i 
rzo razširenje, jeku, kojom su odjeknuli, 
nadalje samo trajanje njihova literarnog 
života, onda se Zpodpunim pravom može 
ta godina — 1669. — smatrati godinom 
rodjenja modernoga romana. 

Sestra Marijana, ,portugizka koludrica“, 
kako su je obćenito zvali, jest poslie Rosvite 
v Gandersheim i nesretne Abilardove pri- 
jateljice po redu treća koludrica svjetskoga 

njiževno lasa, tek što je ova ostavila 
iza sebe daleko jače tragove nego li one 
prve, obadvie sa svojim dramama i listo- 
vima, jer ona nije bila ništa više i ništa 
manje nego prva moderna gospodja u no- 
vijoj književnosti, prva ,liepa duša", koja 
je poslie postala idealom Wertherova vre- 
mena, prva, koja je u ono vrieme, puno 
metaforične nadutosti i barokne prenaki- 
ćenosti, dahnula čisti, nepatvoreni, čuv- 
stveni dah ljubećeg ženskog srdca, te koja 
je usred onakova svieta, koje je izgubilo 
svaki prirodni izraz za pravo čuvstvo, pro- 
govorila pravim naravnim riečima — rie- 
čima vlastita srdca, koje joj je krvarilo, i 
riečima vlastitih doživljaja. 

Umjetnost pisanja listova postigla je u 
ono doba jedne gospodje de S€vignć, u 
doba Balzaca i Voiture-a tako visoki stepen 
savršenstva i obljubljenosti, da je bio običaj 
primljene listove davati ad circulandum 
znancima i prijateljima. Tako se može 
takodjer protumačiti, da je i onih pet 
listova sestre Marijane iz listnice kapetana 
Chamilly-a dospjelo u druge ruke te ko- 
načno kao ,lettres portugaises“ došlo 
štampom na javu. Kako je gore opisana 
dispozicija onoga vremena bila za te listove 
povoljna, dokazuje njihov veliki uspjeh: 
još one godine, kad su prvi put izišli, 
morao je nakladnik dati štampati drugo 
izdanje, pomnoženo sa sedam daljnih apo- 
krifnih listova, a iza ovoga u brzo treće, 
četvrto, pa tako sve do četrdesetoga iz- 
danja upravo na osvitu 18. stoljeća. To 
gotovo sjeća na naša vremena, uzmemo li 
još k tomu, da su iste godine 1669. izla- 
zili i odgovori na te listove, raznoliki 
»R€ponses aux Lettres Portugaises“ i opet 
»Nouvelles R€ponses“. Ovaj genre listov- 
noga dopisivanja (genre epistolaire) postao 
je klasičnim izražajnim sredstvom za du- 
ševne osjećaje, pa mnogi .romani u listo- 
vima“ stoje tako pod dojmom ovih portu- 

izskih listova, dapače stil. na mjestima 
opiraju gotovo doslovno. 

ako je iz ono malo listova, što su sa 
suzama pisani u tihoj samostanskoj ćeliji 
za utjehu ljubavlju ranjene duše, imao 
niknuti posve novi literarni pokret. Duša 
moderne žene netom odkrivena izlazi sve 
to više na svjetlo dana, i odsele žene da- 
vaju nutarnji smjer romanu. Mjesto izmiš- 
ljanja što čudnovatijih i pustolovnijih do- 
gadjaja stvorio se iz nemaskiranoga opisa 
sttats d' ame“ umjetnički program, stalo 

se težiti za sublimiranjem duševnih doga- 
djaja, stvorila se hromatika čuvstava, o 
kojoj predjašnje književne generacije nisu 
ni slutile. Što je Marijana Alfocorado ne- 
sviestno i nehotice započela, nastavila je 
to umjetnički svjestno grofica de Lafayette, 
srdcem i dušom jednako nadarena aristo- 
kratkinja i to sa svojom glasovitom ,Prin- 
cesom clevskom“,. koja je izišla g. 1678., 
pa je po svojoj izradbi zaista prvi mo- 
derno-psihologijski roman, ako prije spo- 
menute ,Lettres portugaises“ smatramo 
više kao slučajni dokument bez umjet- 
ničkoga oblika. Što je tamo više kao su- 
rovi materijal i improvizacija, naime prikaz 
ženskih osjećajnih oluja, to je ovdje stilom 
i umjećom oblikovano i zaokruženo. Po- 
činje se razvijati tehnika nijanse i po prvi 
put se čuje, gdje romone vrela one ćutil- 
nosti i osjetljivosti, koja se kasnije u 18. 
stoljeću razlila kao široka rieka preko 
cielog kulturnog svieta. Ljubav postaje du- 
ševnija, tip se mužkih junaka romana 
smekšava uzimajući pozu Grandisona i 
fiziognomiju Siegwarta. Štogod je romana 
izišlo narednih godina, kreće se sve više 
u onom pravcu, pa makar bili i neznatni, 
ipak su mnogo doprinieli napredku pripo- 
vjedalačke tehnike i obogaćenju tehničkih 
sredstava. 

Osim gospodje Lafayette javila se isto 
tako živahna, umna i svjetska dama, 
gospodja de Villedieu, rodjena Desjardins, 
o kojoj je nedavno izišla u Mercure 
de France prva obširna studija. Ona je 

. 16T17. izdala svoj glasoviti roman ,Les 

il€s“, u kojem nitko manji nego poznati 
Ovidije priča u svom pontskom progonstvu, 
daleko od liepoga Rima, sve svoje ljubavne 
doživljaje, a njegovi drugovi opet njemu 
svoje. Jo većma od gospodje Villedieu 
pošla je stopama Lafayette-ice darovita 
Corneille-ova nećakinja, Katarina Bernard, 
sa svojim romanom ,Elćonore d' Yvrće“, 
koja vrlo sliči »princesi clevskoj“. Ona je 
bila prva, koja je svjestno prekinula s onom 
tradicijom, po kojoj se mora krepost na- 
graditi, a opačina kazniti. Kod nje se pri 
tom osjeća i utjecaj klasične tragedije, od 
koje je preuzela stanovita tehnička poma- 

ala, kao n. pr. to, da se vlastite duševne 
izpoviedi pišu i povjeravaju prijateljima. 
Na Bernardovu prislonila se neposredno isto 
tako za pisanje nadarena mademoiselie 
de la Force, koja je još brižnije izradjivala 
umjetnost karakterizovanja, a uz to se 
upuštala u škakljivije konflikte, kao n. pr. 
ljubav jednoga mužkarca spram dvie žene 
nstella“, ,Osamljeni ljudi“), ili ljubav ma- 
tere i kćeri spram istoga čovjeka, i to ih 
je izradjivala psihologijski konzekventno. 
očinju se već upotrebljavati pomagala, 
koja stvaraju nastrojenje ( timmung , a koja 
se dotad niesu podpuno poznavala, tako: 
čar glasbe, dojam uzburkana mora, draži 
divljih krajeva, itd., zatim životna snaga 


erotskoga nagona u kakove zločinačke 
courtisane ocrtava se bez straha i ženi- 
ranja, lica, što dolaze u romanu, opremaju 
se obiljem individualnih crta u vanjskom 
i unutarnjem obziru, pa se vidi, kako su 
tu bili modeli mnoge žive ličnosti. Roman 
gospodjice de la Force, što je izišao 
. 1691. pod nadpisom ,Gustave Vasa, 

istoire de Sučde“, pokazuje u osobitom 
stupnju napredak i odlike ove vrsti, pa je 
to uobće prvi moderni francezki roman, u 
kojem se romantično osjećanje i roman- 
tično prirodno čuvstvo svjestno upotre- 
bljava za umjetničke svrhe. 

Burni život onoga vremena pridonio je 
mnogo, da se u spisateljice sve više širila 
i rasla snaga posmatranja, dar opažanja i 
sposobnost osjećanja; samo jezik, kojim 
se služi još je odviše u konvencionalnim 
okovima. Samostalnije se i sigurnije služi 
jezikom druga zastupnica tadanjega ,,žen- 
skog. romana, grofica d' Aulnoy, a to jei 
imalo dobru posljedicu, da njene osobe 
već mnogo slobodnije i prirodnije govore, 
a njezino duševno sudjelovanje sa svojim 
licima neposrednije izstupa. Njezin roman 
(izišao g. 1690) a s nadpisom ,Histoire de 

ippolyte, Comte de Duglas“ ima kao epi- 
zodu prvu od onih bezbrojnih vilinskih 

riča, koje su poslie kao neka moda iz- 
azile iz pera tadanjih spisateljica, a ujedno 
je to prvi izraziti porodični roman, ako se 
pod takovim ima razumievati .gotovo iz- 

ljučivo iz privatnoga života izvadjena pri- 
poviest“. Ljubav spram udate gospodje, 
što je počevši od ,princese clevske“ postalo 
obljubljenim motivom spisateljica romana, 
čini i Ovdje jezgru radnji, koja se razvija 
rafiniranom tehnikom kompozicije. 

Tako se u odsjeku jednoga kratkog čo- 
vječjeg života izvršio podpuni preokret u 
umjeći pričanja. Novo umjetničko shvatanje 
zahvatilo je korjen, težnja za vanjskom i 
unutarnjom istinom postala je potrebom 
i zakonom, tehnika se obogatila i profinila, 
»Sscience du coeur“ potisnula je surovo 
basnovito tkivo starijih junačkih i bojovnih 
romana. Mužkarački ideal postao je že- 
nama drugačiji, biće ljubavi nalazilo se u 
osjećajnom odricanju i plemenitoj pasiv- 
nosti. 

Waldberg je u gore iztaknutoj stu- 
diji kušao izabrati spomenute romane iz- 
medju množtva ostalih raznolikih pojava 
na tom polju i tako našao u francezkoj 
literaturi prve klice, koje su iz početka 
neopazice, a kasnije sve jače probijale gu- 
štaru savremenih tek za zabavu šire pu- 
blike pisanih romana, dok nisu urodile 
stablom modernoga psihologijskoga ro- 
mana, koje danas tako bujno cvate. Ta je 
studija prilog poviesti razvitka romana, pa 
će bez sumnje razbiti mnoga dosadanja 
kriva mišljenja u tom pravcu. Svakako ga 
ide velika zasluga, što je prvi iznesao inte- 
resantnu činjenicu, da je  psihologijski 

roman imao svoj zametak u pravim lju- 
bavnim doživljajima, u listovima portu- 
izke  koludrice  francezkomu  častniku. 
pet jedan dokaz, da samo proosjećane i 
doživljene ljubavne emocije mogu dati 
pravu vatru i život napisanoj stvari. Ro- 
mani pisani vlastitom krvlju, mogu tek 
imati pravi i trajni uspjeh. 


P4 


POLITIČKE MRVICE 


Što je ,sinteza“ današnjeg političkog 
položaja u Hrvatskoj? Sinteza je naime 
danas, u našem naprednom i realnom 
svietu, vrlo moderna 1 ljubljena rieč. Njom 
se služe kritičari u svojim kritikama onda, 
kad ne znaju, što je sinteza nekog djela, 
knjige, djelovanja, struje i t. d. | u politici 
ju tako upotrebljavaju. Uviek i svagdje 
traže sintezu. 

»Rad, sitan, realan rad, to je sinteza 
našega rada“, vele. 

»Deklamacija, zavaravanje naroda, bajo- 
slovne priče o uskrišenju problematičnog 
hrvatskog kraljevstva, uspavanje naroda u 
san slobode i nezavisnosti -- to je sinteza 
njihove politike“, vele isti za rad starče- 
vićanstva. 

»Otvaranje očiju narodu, da mu nema 
spasa do temeljnog zakona zemlje, dizanje 
sviesti narodne natemelju ugarska-hrvatske 
nagodbe — sinteza je naprednog nastojanja 
i rada nove naše politike“, kažu. 

»Tudjinska, izmećarska politika, služba 
Beču i Pešti u isti čas, ometavanje rada 
pravih narodnih ljudi — to je sinteza iz- 
dajničkog njihovog djelovanja“, nastavljaju. 

»Nastojanje, da se sav narod srbski i 
hrvatski okupi oko jednog cilja: — mate- 
rinske rieči“, to je eto sinteza naprednih 
ideja. 

Take eto ,sinteze“ čitamo_dan na dan 
u zagrebačkim dnevnicima. Što je dakle 
sinteza naše politike ? 

Sinteza je naše politike — traženje ovakih 
bezsmislenih, frazerskih sinteza. Zamota- 
vanje ono malo mršavih, izbliedjelih, impo- 
tentnih misli u šarene fraze — to je eto 
ta silna sinteza naše moderne politike 
»rada i nastojanja“. Traženje novih boja 
i raznolikih korijandola, da se okiti i pospe 
njima stara otrcana politika ,na temelj 
nagodbe“ i servira javnosti po onoj — isto, 
samo malo drugčije. Varijacije na istu temu 
— to je ta nova moderna sinteza naše 
politike. Na. 

I ne vide, kako su zastarjeli, preživjeli, 
natražni u krparenju nagodbene politike. 
Nije li nagodbena politika danas u Hrvat- 
skoj nešto tako staro, antikno, nemoderno? 
Piesti kotac ko i otac, nije li to i nedo- 
stojno jedne generacije? Za to je starčevi- 
Canstvo i moderno i novo, jer ide za tim, 
da sruši, uništi tu nagodbu, da joj ne ostane 


ni kamen na kamenu i onda da gradi sve 
po onoj: kamen do kamena..., 

To je samo prava, ako hoćete, sinteza 
starčevićanske politike, sve nam se drugo 
čini ko djak, koji je dobivao za vrieme svog 
školovanja štipendiju od ,,visokoiste“, pa 
se onda morao obvezati, da će joj vjerno 
toliko i toliko godina služiti. 

Sinteza! . 

A što je ,sinteza“ vanjskih dogadjaja? 
Mogli bismo tu sintezu označiti jednom 
rieči cara Vilima — Sommertfrische! Kra- 
ljevi i carevi traže u ljetilištima razhlade od 
svojih vladalačkih prehlada. Ministri se 
zaklanjaju u kupke 1 banje, da stresu sa 
svojih sandaja i sa sebe prah prašnih mini- 
starskih akata. Tek diplomate trčkaraju iz 
svojih priestolnica k svojim vladarima u 
ljetilišta, gdje im prišaptnu nešto u uho i 
opet se vraćaju k stolu. Jer vele, da diplo- 
macija mora biti uviek budna, da ne padne 
u napast. 

Parlamenti su zatvorili svoje dveri, i 
tamo, gdje se je orila rieč i miešali otci 
domovine, tamo sad šeće parlamentarni 
miš. | taj miš grize, ,ali po tlih gmiže“... 

I dok su se ostali vladari od ovoga 
svieta zavukli u kupališta pod mrzle tuševe 
(koji nisu jedini tuševi u njihovom životu), 
dotie se predsjednik francezke republike 
sa svojim ministrom predsjednikom diže 
u zračne visine. 

U višim sterama nedavno su lebdjeli 
Falličres i Clemenceau u novom vojnom 
zrakoplovu .Patrie“, kojim se dade uprav- 
ljati po volji Francezka je dakle prva, 
koja se digla u visine, da prkosi vjetro- 
vima. Dakle republika na kopnu, na moru 
i u — zraku. 

A konferencija mira u Haagu i po ovoj 
nesnosnoj žegi i zapari vieća i zasieda. 
Kad svi parlamenti šute, haažki se svjet- 
ski parlamenat zabavlja s pitanjem mira, 
svjetskog mira. Koji će se rat izleći iz 
druge konferencije mira i kakvim će se 
novim vrstama topova naoružati mirolju- 
bive države i vlasti poslie disputacije o 
razoružanju u liepom i tihom Haagu, pi- 
tanje je vrlo blize budućnosti. U teoriji 
će i ova druga haažka konferencija mira 
podpuno uspjeti. 

to je dakle .sinteza“ nastojanja oko 
svjetskoga mira? 

Rat ili mir? 

Mir, ali poslie rata! 

KNJIŽEVNE | UMJETNIČKE 
NOVOSTI 


* U Sing-Singu, kaznioni New-Yorka, 
tiska se smotra , !'he Star of Hope“ (zviezda 
nade), čiji su urednici sami kažnjenici. Ova 
se smotra u velike prodava i rado se čita. 

Nedavno je glavni urednik u uvodnom 
članku ovako ožigosao jednoga suradnika 
plagijatora: ,Zar dakle ni medju nama 
nema više poštenja ?“ 

* M. R. Monlaur, proslavljeni autor ,,Ra- 
yona“, u svome novome djelu ,Ames Celtes“ 
skoro bismo rekli pjesnički opisuje osvit 
kršćanstva u drevnoj Armorici, u kojoj još 
i dan danaske vlada neka stara okrutna 
vjera. 

* Absolvo te“ je naslov novome djelu 
Klare Viebig, glasovite autorice djela ,Die 
Wacht am Rhein“ i ,Einer Mutter Sohn“. 
U ovom se djelu Viebigova prilično uda- 
ljila od svoga dosadašnjega smjera, pak 
joj se obćenito prigovara, da je u ovome 
djelu previše dala maha izkvarenosti i 
i strasti. Sofija Krug — ime protagonistice 
— silom je udana za bogata seljaka, koga 
ona mrzi, pak da ga se rieši, otruje ga. 
Majstorski je autorica opisala strastvenu 
griešnu ljubav ove Messaline en miniature 

rema seoskom učitelju, kojemu se takodjer 
iznevjerila iz nove strasti prama jednom 
jedrom mladom seljaku, koji je trgo u 
njezin majur. Autorica se trsi da opravdava 
svoju protagonisticu, koja grieši, jer ,,sud- 
bina tako hoće“. S toga i naslov knjizi: 
»Absolvo te“. 

* Vrstna talijanska spisateljica, koja se 
krije pod pseudonimom Sfinge“, napisala 
je ovih dana moralan roman: ,Vittima“ 
(žrtva). Junakinja je romana liepa i dobra, 
koju su kasnije zarazile nove ideje femi- 
nizma, pak hoće da na samu žive bez tudje 
pomoći i savjeta. Ona zastrani i neudata 
postaje majkom. ,Oh da sam kao i prije 
jednostavna nenaobražena žena, ali samo 
jubljena i sretna!“ U ovome uzkliku ona 
dava maha svojoj boli i svome kajanju — 
ali kasno... Kritika hvali ovaj roman. 

* Theobald Chartran, nedavno preminuli 
francezki slikar, rodjen je 20. srpnja 1849. 
u Besanconu. Bio je u Ecole des Beaux- 
Arts Cabanelovim učenikom i odlikovan 
1877. velikom rimskom nagradom. Pet go- 
dina prije toga počeo je već izlagati, a 
tiekom daljeg s ovog umjetničkog djelo- 
vanja mnogo je stekao odlikovanja Od 
njegovih glavnih djela pominjemo , Jeanne 
d'Arc“ u crkvi u Champigny-u, zatim ,Vi- 
zija sv. Franciska“ i ,Kršćanski mučenici“. 
Nuz to je slikao portraite n. pr. Leona XIII, 
Carnota i Saru Bernhardt. 

* Njemački vrlo poznati i uvaženi slikar 
Max Liebermann navršio je 20. srpnja 60- 
godišnjicu života _— Rodio se u Berlinu od 
otca tvorničara. Najprije je pohadjao sveu- 
čilište, nu ujedno je pravio umjetničke 
studije i doskora se sasvim povratio umjet- 
nosti. Polazio je umjetničku školu u Wei- 
maru, a 1873lje pošao u Paris, gdje se je 
upoznao sa slikanjem u slobodnom svjetlu 
te s fancezkim impresionistima.  Poslie je 
u naukovne svrhe putovao u Nizozemsku. 
Od 1879. do 1884 živio je u Miinchenu, a 
onda se trajno nastanio u Berlinu. Lieber- 
mann je predsjednik Secesije u Berlinu, 
podpredsjednik  Kiinstlerbunda, član kr. 
akademije umjetnosti u Berlinu i Miin- 
chenu, kao i mnogih umjetničkih udruženja 
Obširnije o Liebermannu još ćemo se po- 
zabaviti. ' 

* Nedavno je umro u Parisu pjesnik i 
bivši političar Cloris Hubert Hugues, koji 
se rodio g. 1851. u Mćnerbesu ( auclusej 
Na seminaru Saint-Garde pripravljao se za 
svećeničko zvanje, nu ostavio je to i dao 
se u žurnaliste. Pretrpjevši višegodišnju 
<azan tamnice radi jednog revolucionarnog 
članka 4 1871. u listu ,Fratćrnitć“, opet 
je s velikim temperamentom nastavio svoje 
novinarsko djelovanje, a ujedno se bavio 
i politikom. Više je puta bio biran zastup- 
nikom. Napisao je čitav niz knjiga jesama, 
romana i drama, tako n. pr. ,Poemes de 
prison“, te dramu ,Le sommeil de Danton“. 


Pa 


ERRATA CORRIGE 


U radnji A. G. Matoša Sintetična kri- 
tika“ uvuklo se nekoliko štamparskih po- 
grješaka, koje valja ovako izpraviti: mjesto 

gorko groždje“ ima biti ,gorko droždje“ 
(str. 22): mjesto ,ako valjaju, nisu za 
spominjanje“, ima biti pako me valjaju, 
nisu .. .“ (str. 23); nadalje mjesto »Gon- 
gova“ valja stajati ,Gćngora“ (str. 25.); 
mjesto Tucić ima na dva mjesta biti Turić 
S 13.); mjesto suradnik — saradnik 
str. 76.); mjesto ,nekritičnih družina“ 
valja izpraviti ,nekritičnih dužina“ (str. 77.). 

JAKOB MILOSLAVIČ 


DUBROVNIK, 


SLOBODA ŠTAMPE 


, Ubinam gentium sumus? 

Nedavni dogadjaji, što su se sbili u našoj dnevnoj štampi, razlogom su, 
da čovjek uobće posumnja u blagotvornost slobode štampe ili da se uvjeri 
O posvemašnoj pokvarenosti naše inteligencije. Ima časova, kad je hrvatski 
patriota morao požaliti za cenzurom, poželjeti je opet. Dok se prije plienila 
i najnedužnija rieč i označivala kao poticaj na mržnju i prezir, zločin, bunu, 
razdraživanje, dotle se sada puštaju najbezočniji napadaji na privatni život, 
najbezsramnije izmišljotine, kojima je svrha da podkapaju svetost samoga 
kućnoga praga — puštaju se nekažnjene, slobodne, sankcionirane, da se šire 
putem štampe. 

Reforma tiskovnoga zakona uniela je u naš javni život nemoral, kakvoga 
nema u drugim državama, gdje vlada već davno sloboda štampe i to slo- 
boda u najširem smislu. Kako se prijašnja censura i plienjenje nedužnih 
političkih članaka, pače i pukih rieči pokazivala sama po sebi smiešnom, 
komičnom, a da i ne govorimo, anahronističnom i predpotopnom, budući da 
se nitko nikad nije uslied onih štampanih članaka ni pobunio niti je tko bio 
»razdražen ni prezren“, tako će sadašnja reforma naše štampe dotjerati do 
gradjanskog rata, ako bude ovako prosliedila. Dovest će dotle, da će svaki 
pošten čovjek morati puščanim zrnom zatražiti na mjestu zadovoljštinu, kad 
je za nanesene mu uvrede ,slobodnom“ štampom nikako nije moguće dobiti. 


A što će se iz toga roditi? Rugat će nam se sviet, susjedi i drugi narodi, 


da smo nezreli za slobodu štampe. | opet će pasti obćenita rieč: Hrvatski 
je narod nezreo za slobodu štampe. A narod je tu nedužan, nekriv, dalek 
od taka prikora. Taj prikor mora pasti na našu inteligenciju, koja hoće da 
vodi taj narod. Nu da ne kažemo čitavu inteligenciju, reći ćemo klike. Te 
klike su danas nažalost u većini u inteligenciji. Te klike sramote narod i 
zemlju svojim poimanjem o slobodi štampe. Proti takim klikama, koje 
izrabljuju položaj štampe u napadaje na osobnu čast i poštenje svog poli- 
tičkog protivnika na najbestijalniji način, proti takim klikama valja da je 
mislio i zakonodavac. Za takve karikature od ,predstavnika“ štampe trebalo 
12 

bi stvoriti doživotne custodiae inhonestae, trebalo bi ih oddieliti od družtva, 
učiniti neškodljivima, nemogućima. 

Čemu se zakon toliko postarao, du kazni i progoni veleizdaju i 
veleizdajnike, a nije pronašao za shodno, da zaštiti poštena čovjeka, kad 
mu bezznačajnici otimaju najdragocjenije blago — čast i poštenje ? Generacije 
mogu proći, a da zakon ne bude imao prilike u praksi uporavljati svoju 
strogost protiv onoga, koji podkapa temelje države, a pušta, da bezodgojni 
individui i elementi podkapaju temelje družtva, morala i osobne sigurnosti. 
Zašto da se baš takim ljudima daje najmoćnije i najjače sredstvo u ruke — 
štampa? Ljudima, koii nisu drugo, nego sadržaj za redarstvene dnevnike? 

Značaj i odgoj — dva su pojma, nepoznata raznim ,predstavnicima“ 
slobodne štampe u Hrvatskoj. Slobodnom štampom imali bi značajevi 
djelovati na odgoj družtva, a u nas je obratno — slobodna štampa bezzna- 
čajnim pisanjem truje taj odgoj. 

Ako se u Hrvatskoj smatra, da sloboda štampe znači slobodno, bez 
kazni napadanje na osobe, sustavno, lažno ocrnjivanje političkih protivnika 
pred javnosti, onda takove slobode ni takove reforme štampe Hrvatska ne 
treba, pa potjecala ta reforma i od narodne vlade. U tome slučaju držat će 
svak misaoni čovjek takvu narodnu vladu i takav sabor moralno odgovornim 
za sve nepodobštine, koje se u nas sbivaju na temelju tih reforama, te 
slobode štampe. Sloboda štampe, kakva danas u Hrvatskoj vlada, to je 
zločin, isto tako kao što je zločin i prosto ubojstvo. Jedno je moralno 
ubojstvo, a drugo fizično, pa zašto da ne bude i jedno i drugo kažnjivo. 

Starčevićeva stranka prava tražila je slobodu štampe za to, da se narodu 
uzmogne prikazati ne ono, što se čini crvenoj olovci državnoga odvjetnika, 
da je podesno za politički odgoj naroda, već ono, što je uistinu koristno, 
ono, čime da se narod slobodnom štampom pripravlja i za slobodu svoje 
domovine. Sloboda je štampe dakle za to, da se njome odgaja, uči, piti, 
odkrivaju i prikazuju pohote i presizanja neprijatelja narodnih za njegovom 
grudom i blagom, ali nije sloboda štampe, da u prvom, a u nekih i jedinom 
redu, širi nemoral, okužuje politička atmosfera, stvara od političke borbe — 
razsadište nemorala najnižeg soja. Nizke, vrlo su nizke duše onih, koji tako 
shvaćaju uzvišenu instituciju slobode štampe. Jadna je to inteligencija, koja 
pristaje i odobrava takovo poimanje. 

Uz take je prilike eto vrlo brzo došlo u nas od slobode do — anar- 
kije u štampi. Anarkije u punom značenju te rieči. Ne spominjemo tuj 
riečkog sans-culotta i desperateura, koji je u povjest štampe u Hrvatskoj 
uveo najgadniju osobnu borbu, kakove nije nikad bilo, budući da se na tog 
duhom inferiornog stvora pošten čovjek i ne obzire, ali govorimo o pisanju 
štampe, koje je nastalo u tako zvanom novom kurzu, ,narodnom“ režimu. 
Taj je režim to pisanje odgojio i osigurao ga sebi za budućnost reformom 
štampe. Ova štampa uzela je sebi zadaćom podkapati ugled, čast, poštenje, 
zvanje, svagdanji kruh samo narodnih zastupnika, političkih protivnika te 
štampe. Što je pak još nemoralnije: narodnih zastupnika opozicije. Štampa, 

koja vodi taku osobnu borbu u Hrvatskoj, pripada danas sva izključivo 
vladajućem sustavu i ako je na čas, za obsjeniti prostotu, tobože našla jednu 
tačku, da se ,srdi“ na predstavnika tog režima. Treba samo da ih glavar 
zemlje milostnije pogleda i oni će opet imati vlast u rukama, koje se ne će 
tako lahko ostaviti. Osobna dakle borba te vladajuće štampe u prvom i 
glavnom redu proti oporbenim narodnim zastupnicima služi kortešacionim 
svrhama vladajućih stranaka i klika, da sebe održe, ocrnjujući protivnicima 
poštenje i čast. 
2 

Slučaj, koji se sbio s narodnim zastupnikom drom Elegovičem, prevršio 
je u toj osobnoj borbi svaku mjeru. Gledajući u njemu jednoga od naj- 
opasnijih i najodriešitijih protivnika, klika je upravila proti njemu najne- 
moralniju borbu, kad mu nikako inako nije mogla nahuditi.  Klikarska 
štampa izmislila je jednu sablazan i dala je kolportirati po svojim listo- 
vima, koji su je širili i dodavali joj sve romantičnije, al zato i sve ogavnije, 
odurnije ruho. Zakon o porabi tiska i nakon ,reforme“ daje čovjeku pravo, 
da se posluži izpravkom, da njime izpravi izmišljene i lažne navode o sebi. 
Novine su dužne take izpravke uvrstiti, jer ih inače prisili sud na to. Zast. 
dr Elegović poslužio se je tim pravom, da tim načinom odbije od sebe 
sumnjičenja i laži. Organ, koji je iznio te laži i opadanja, primio je izpravak 
činjenica, uvrstio ga, ali dodao izpravku dodatak, u kojem doslovno navodi 
sve ono, što izpravak izpravlja s naročitom tvrdnjom, da ostaje kod svega, 
što je pisao, dakle kod svih laži i izmišljotina. 

Kakvu dakle zaštitu pruža naš tiskovni zakon povriedjenomu? Zar da 
na onaj dodatak izpravka pošalje iznovični izpravak, na koji da urednik 
lista nadoveže opet iste tvrdnje s izjavom, da ostaje kod njih? Da tuži do- 
- tičnog urednika i njegovo glasilo? Tko poznaje praksu, kako se vode iztrage 
u tužbama uslied uvreda, počinjenih štampom, tko znade, da od dana pre- 
daje tužbe do same glavne razprave može proteći i deset mjeseci, pače i 
godina dana — pitat će se, gdje je tu zaštita, gdje je zadovoljština za po- 
činjene uvrede? Zar zadovoljština, dobivena nakon godine dana za nanešenu 
uvredu ima vriednost i značaj zađovoljštine? Nije li to samo osvježenje i 
ponavljanje iste, već pozaboravljene uvrede, koja tada ponovno dolazi u javnost? 

Dakle kakovu zaštitu pruža zakon za ovako bestijalne uvrede, nanešene 
slobodnom štampom? Kodeksi i obći nazori o vitežkoj zadovoljštini traže 
od pristalica dvoboja, da se zadovoljština ima zatražiti u roku od dana ili 
dva, a jedan zastupnik naroda, obiedjen s najgadnijih izmišljotina ne može 
dobiti brze zadovoljštine ni s onim, što u takom slučaju sam zakon stavlja 
na razpoloženje! Što mu dakle preostaje drugo, nego da potraži bezočnika, 
pa ga bilo gdje osramoti pred javnošću, izćuškavši ga i izmlativši poput 
čovjeka, nedostojna čestitog ljudskog družtva ? 

Zast. dr Elegović poslužio se je tim sredstvom u pravom smislu rieči. 
Sva mu javnost, pače i većina političkih protivnika, taj čin odobrava. Dakako 


* 

ne odobrava mu ga klika i interesovani klikari, pa i poslie tog čina nastavlja 
svoje jednako bezočno i neevropsko tjeranje hajke. Obzirom na to tvrdo- 
korno uztrajanje u nemoralu, rekosmo u uvodu ovih redaka, da će ovaka 
sloboda štampe dovesti do gradjanskog rata, i da pošten čovjek, napadnut 
i povriedjen štampom ne će u Hrvatskoj moći nigdje naći zadovoljštine do 
— puščanog zrna. 

Nu dotle ne smije i ne će doći. Za to je dužnost poštenoj štampi 
upućivati inteligenciju, družtvo, da iz svoje sredine eliminira, izbaci parasite, 
koji truju njegov organizam. Treba štampi dizati ugled poštenom borbom, 
moralnim pisanjem, dokazivanjem, uvjeravanjem  čovječjim,  civilizovanim 
razlozima, a ostalo prepustiti divljim narodima i plemenima. Ako su koji 
predstavnici iz tih divljih plemena zalutali medju nas, treba ih vratiti pogla 
vicama tih divljaka, neka tamo budu, ako hoće i ljudožderi, ali Hrvati hoće 
da budu kulturan, civiliziran, pitom narod, ma bio i žešćeg temperamenta. 
Dok se ne uzgoji inteligencija, te ne bude više proizvodila članova, koji 
karikiraju, stvaraju ruglo i zločin od slobode štampe, dotle će ostati i ta 
sloboda štampe — zločin. 


KOSCI OD SENTOMASŠA* 


Na sunce se stalo žalit 
Ljudstvo tihog Sentomaša, 
Što mu žegom misli spalit 
Strn visoku poput šaša. 
Al i klasje zrelo šušti: 
Gdje si veće, britka koso ? 
Ako mi se plod izljušti, 
Svaki će se ljutit goso ... 


Gorka mora da se tužba 

Na daleko negdje čula — 
Kad se čak i kosca družba 
S preko Drave podignula. 


| družba se mota, vije 

Sve to brže, sve to bliže — 
Al je samo vidjet nije 

Od prašine, što ju diže. 
Časkom teke nešto sine 
Kroz prašinu nalik kosi... 
A onda ko munja mine, 
Što je crni oblak nosi. 


Ali, gle, i s onu stranu — 
Zbore ljudi — nešt' se praši... 
Ako svi ti kosci panu 

Na pučinu polja naših — 
Svatko nek se straha mani, 

Da strnine ne pohrani! 


Ne ludujte, Bogom ljudi! — 
Sied se goso selom žesti — 
Ne putuju kosci svudi, 

Kud se diže prah na cesti. 


* Bitka kod Sentomaša bijaše 18. lipnja 1849. U njoj pade 4000 Madjara. 

S onu stranu ko u buri 
Jelačić se vije smjeli . . . 
S ovu opet Percel juri, 
Megdan s njime da podieli . . . 


Još u rieči jeku punu 

Sela glava ponajbolja — 

S dva kad kraja vojska munu 
Sentomaška sva u polja... 


I topova riknu gromi, 

Na hiljade diljki treska, 

Pa — ko nebo da se slomi — 
Na sve strane gruha, bljeska . . 
Od lomljave, krika živa, 
Sentomaš se čitav ljulja; 
Paklen užas dim sakriva, 

Što se eno u vis kulja. 

Usred gužve, dima tamo 

Ne vidiš: tko koga kvači ; 

Sad pretežu oni samo... 

Sad se ovi čine jači... 

Sad na sjever gužva teži, 

Na sjever se buka giba — 

S vojskom stalno Percel bježi, 
A Jelačić za njim šiba... 

Sad još samo iz daleka 

Mukli šum se zrakom toči — 
Na razboju samrt čeka, 

Da još zadnjim sklopi oči... 


A iz sela ljudi grnu 

U široka polja svoja — 

I kroz groze kopren crnu 
Plaču sudbu svoga znoja. 
Strn je strta... Niti jedan 
Da bi cio vlat se njiho — 
Vjetrić samo hlada žedan 
Nad lješinam šapće tiho: 
Da, ja volim strn od šaša, 
Kiše kap od krvne rose... 
Ali tako, jaoh, kose — 
Kosci viek od Sentomaša! 


GJURO ARNOLD 


-— —— = a 

UZ MATOŠEVE ESEJE I IMPRESIJE ,VIDICI I PUTOVI“ 


»Na Heine-a se ljute pozitivne, prozaične duše, 
jer ga ne mogu strpati u svoje formule, jer ga ne 
mogu uhvatiti $akom, kao što se šakom ne može 
uhvatiti vjetar, val, ogledalo sunca i mjeseca, i 
vatra, što ne pada zemlji kao hladan kamen, već 
stremi gore, u nebo. Da Heine bijaše srećniji, 
možda bi ostavio djelo harmoničnije, logičnije, 


sredjenije.“ A. G. Matoš Ogledi“, str. 61. 


iza Šenoe ostala je jedna tipka, netaknuta i gotovo već zaprašena. 
Feljton. Mislim dakako Šenoin feljton, plastičan i lapidaran, ukusan i začinjen, 
prodahnut humorom i satirom, osjećajem za ljepotu i za rodjenu zemlju 
(i Zagreb-grad). Gotovo već zaprašena tipka. Trebao je opet da je dirne — 
prognanik, ,sam i strašno nesrećan“, koji samo katkad i kradomice dodje 
u otadžbinu, da je zagrli, pa da o njoj iz tudjine — još topao od zagrljaja 
— pošalje u smijehu sa suzama po koju impresiju, kao što val baci pjenu 
na dragu obalu. Prognanik, koji se sunčao na evropskom artizmu i zebao 
upravo romantičnom čežnjom za rodjenim krajem, traži u ovakoj literarnoj 
roboti, zapravo u kultu ljepote, svoju ,utjehu i okrepu“. Zapad mu je 
istančao estetski ukus u traženju visokoga, simbolskog i intimnog, naravnog 
i impresioničkog stila, tako da je postao suveren u formi, artista; zapad mu 
je ulio težnju za finim senzacijama i plemenitim efektima, to jest da iz 
minimuma riječi izvuče maksimum efekta, maksimum ne samo boja no i 
muzike. Iz otadžbine pak ponio je osim neutažive ljubavi za nju, još smisao 
za jezik i glazbu njegovu, pa humor i uspomene, koje su iz daljine plave i 
mile, kao što su plave i drage zavičajne gore. | 

Zapadnjak i Hrvat—Matoš je modernizovao Šenoin feljton. On ga je ne 
samo nastavio već i razgranio. Njegovi feljtoni iz moment-slika prelaze u 
ozbiljne studije, pejsaži u duše, misli u slike (i obratno. On im kalami 
novu grančicu: glazbu. Mnoge od tih impresija morate zapravo smatrati 
stilskim etidama, kao što su mu neke novele, glazbene balade ili sonate. 
Matoš poput svoga miljenika Baudelaire-a osjeća, da ,boje zvuče, zvuci mirišu, 
mirisi sjaju“. Les parfums, les couleurs et les sons se repondent! Ovako 

muzikalan i senzitivan operira s najfinijim nijansama umjetničke iluzije, 
postaje sugestivan, a kako je u njega živi naturistički (ne naturalistički) 
temperamenat i jako razvijena individualnost, ostaje unatoč svega originalan, 
upravo sam. Matoš je Matoš — da govorim u njegovoj maniri. On je kao 
brušeno staklo — a izbrusio ga je boravak u tudjini i mnogostrano iskustvo 
— staklo, što lomi svjetlo u tisuće boja ili da kažem njemu primjerenijom 
poredbom: kao tipka, koja odjekne sa svim sazvučnim, višim i nižim, tono- 
vima, simfonijom. Pravi protivnik banalnosti, prosječnosti, konvencijonalnosti, 
naličenosti, maske, laži — Matoš je prirodan, iskren, subjektivan. Matoš je 
moderni simbolista (jer ima, kao što nas on sam uvjerava, i starinskih 
simbolista), profinjeni romantik s intenzivnim sanjama. Po koji odsjeci su 
kao trzaji nemirne duše, koja je nezadovoljna,: tražeći ne istinu već ljepotu. 
Duša, koja pod zrakama inspiracije gori kao ugljen — i grije kao ugljen —, 
a kad nema inspiracije, prevuče se, opet kao ugljen, sivim i beznadnim 
pepelom, tugom za -- ljepotom. Ljepota je ta u formi, jer je u Matoša 
jako razvijen osjećaj, da se sve senzacije ne mogu izraziti u svakoj književnoj 
formi. Zato se i javlja u eseju i u noveli, a u novije doba u pjesmi — u 
sonetu. U sonetu, a ne u običnoj drugoj lirskoj pjesmi, jer je sonet, kako 
ga Trnski vjerno prema glazbenom mu postanku prevede, zvonjelica. Suonare! 

A znate li, otkud sam ovu općenitu karakteristiku, ove ,sintetične“ pridjeve 
njega kao umjetnika, otkud sam ih uzeo? Nisam se trebao mučiti stvarajući 
ih iz njegovih produktivnih djela. Ne, uzeo sam ih iz njega, iz kritičkih mu 
studija? Zar je on o sebi gdje govorio? Nije izrično, jer to bi bilo, zar ne, 
neskromno i — još koješta. On je govorio o sebi izmedju redaka pokazavši 
i ovdje mnogo ukusa. Govoreći naime o — drugima. O Byronu, o Stendhalu, 
o Heine-u, o Becque-u i napokon o — Baudelaire-u. O svima tima piše, 
jer ih voli i jer nalazi u svakom od njih po koju svoju nit, po koju 
karakterističnu komponentu vlastitoga ,ja“. Pročitajte samo onaj njegov 
gornji citat o Heine-u, što sam ga stavio za motto ovomu odsjeku. ili na 
drugom mjestu (Ogledi, str. 57.): ,Heine je suton romantike, zora novog 
doba, tragičan i komičan kao Shakespeare ... Oštar je poput nepoznatog 
nam Arhiloha ... Lapidaran je poput Marcijala, poput modernog karikaturiste 
ili japanskog crtača, jer govoriti odviše isto je kao reći — ništa“. Ili (Ogledi 
str. 22.): ,Byron ne protestuje protiv državnog nego i protiv družtvenog 
poretka, koji se zove konvencijonalnim. To je najveći današnji tiranin.“ 
Matoša ćete naći i u Becque-u: ,Becque bijaše nesrećen... jer je imao 
više talenta nego blaga, više duha nego prijatelja, više iskrenosti nego 
umješnosti i jer se rodio u doba kad je ,kruh skup, a pekmez još skuplji“. 
Još jasnije je, kad govoreći o Baudelaire-u (Vidici i putovi. Str. 110.) ističe : 
Većina modernih umjetnika su bodlerovci više ili manje, hotice ili nehotice, 
jer je bodlerizam jedno latentno stanje moderne duše. Bodlerovci su oni 
apsolutni umjetnici, kojima je bol najdraže sredstvo senzacije“. Itd. U svim 
ćete dakle ovim studijama o piscima naići na pojedina mjesta, koja 
Su mu kao odmarališta, kad naime nadje kakvu karakteristiku, što ju i u 

sebi osjeća.  Gdjegdje izloži upravo i dijelove svoga umjetničkoga ,creda“ 
ugledajući se i u tom u Baudelaire-a, koji je svoju estetiku proturao u esej 
o Gautieru. ,Ovakovi duhovi sebe slikaju i traže u drugima“ (Vidici i putovi, 
str. 82.), a to na vlas vrijedi i za Matoša. Kako rekoh: moje predikate 
Matošu naći ćete u njegovim studijama o drugima. A drukčije ne može ni 
biti, jer impresije se i ne mogu pisati nego o srodnim i dragim autorima. 
O Zoli Matoš nije pisao, a čudno mi je, što još nije iznio studije o Rostandu 
i Richepinu. — Ipak ne valja u ovom traženju srodnih crta smatrati Matoša 
taštim utvaračem ili pretencijoznim autorom, već je to jak osjećaj, upravo 
ljubav za zajedničke umjetničke težnje, koje su u nekom više u nekom 
manje razvijene; gledati sebe i u sebi otkriti cijelo čovječanstvo!“  (Vidici 
str. 92.) Tražite dakle Matoša u Baudelaireu ili Montaigne-u, Flaubertu ili 
Byronu, naći ćete ga i opet ne ćete ga naći. On nije poput onoga glazbenika, 
što nije htio slušati tudje kompozicije u strahu, da ih makar i nehotice ne 
usvoji. On je jači. Preorao je svoj vrt branama tudjih autora, ali cvijeće je 
njegovo. Jest: cvijeće! I — njegovo! ,U poeziji se ne pita što, nego — 
kako?“ (Ogledi, str. 27.) 

Kako vidite iz ovoga uvoda ne kanim samo pisati o Vidicima i putovima. 
Htio bih baciti u glavnom sliku Matoša cijeloga. Ne cjelovitoga, jer on to 
nije, pošto je većma fragmentaran, kao što je impresija po prirodi svojoj 
fragmenat. Ali zar torzo nije kadar dočarati čitav lik ili nedopjevana pjesma 
dalje u duši zujiti? Nisu li baš moderna ona djela, koja nas sile, da i mi 
dalje na njima stvaramo? Zar treba cjelovitosti ondje, gdje doživljujemo ideal 
autorov: naše ,suautorstvo“? 

Dakle ne samo o Vidicima i putovima želim reći koju već i o Iverju, 
Novom Iverju i Ogledima, premda je Matoš i u Vidicima gotovo čitav i isti, 
kao i gdje drugdje. Poznato je, da ljudi, koji sebe daju, svagdje su i drugi 
i. isti. Kao sunce, što se svaki dan radja ,drugo i isto“, ,alius et idem“ 
(Horacije).  ,To isto, samo malo drugačije“. To vrijedi o Stendhalu i o 
ibsenu, a vrijedi i o Matošu. Ali zbog perspektive i potpunije slike posegnut 
ću i za ostalim knjigama. A valja posegnuti već i zbog toga, što se o ovim 
knjigama kod nas vrlo malo govorilo. Ili se nije htjelo (o tom poslije) ili 
se nije znalo. Većina od onih, što su govorili, ili su ignoranti (i o tom 
poslije) ili su od — klike. Smeta ih dašto ,tu i tamo“ univerzalnost Ma- 
toševa, osjećaju njegovu superiornost ili mu zavide humoru. Koliki ga 
s užitkom čitaju, smijući se (dakako u sebi) njegovoj dosjetci i profitirajući 
(dakako i opet u sebi) iz njegovih studija, ali priznati mu to — ni prijatelju 
u četiri oka a kamo li na papiru, pred svijetom. 

Ja se ne stidim reći, da Matoš spada medju moje literarne ljubavi“, 
onamo uz Šenou i Kumičića, da me je više puta do suza nasmijao, te da 
sam od njega profitirao dosta u literarnoj orijentaciji kao i u drugim po- 
budama. Za to ja i ne mislim pisati o njem studije, već impresiju o ugodnom 
mi autoru, ne plašeći se nikako prigovora, da činim reklamu, Matošu u 
istinu sasvim nepotrebnu. Ako mi pak tko zlobno rekne, da sam mogao to 

Matošu samom poslati u obliku ,ljubavnoga pisma“, odgovaram da to pišem 
u ime ostalih njegovih poštivača i ,konsumenata“, a i u interesu hrvatske 
knjige, da se ne mora Matoš danas sutra ,otkopavati“ kao i Ante Kovačić, 
takodjer pravaš. Znak bi to bio — no već znate česa . .. 

Na tom putu vidika i ogleda i — iverja, ako je po volji, podjite sa mnom. 


»Jaši, bijedni junače, i povedi nas u plavu, baj 
zemlju romana i ideala! Jer ovnovi su odista zak čti 
naši dušmani, a od brbljavih, okrutnih vjetrenjača 
i podmuklih, 'ciničkih brijača stradaju i naši visoki, 
samotni i mučni putovi“. 


A. O. Matoš ,Vidici i putovi“, str. 11. (O don Kihotu). 

Matoš Iverja. I jest to iverje. S vlastite klade, s njega. ,Ne pada iver 
daleko od klade“. Cijepao je to iverje život, više puta s glupom, s tupom 
sjekirom. ,Samotna noć“, nešto izmedju najljepšega, što je Matoš ikad na- 
pisao, sa svojim osebujnim sumorno-mrtvim nastrojenjem. čini se na: prvi 
mah kao plod kakve starinske romantične lektire, kad ne bi bila — doživ- 
ljena, i to u više noći, rujanskih noći u Parizu g. 1899., kad je Matoš gla- 
dovao, stanujući u najlopovskijem kraju radničkoga Saint-Antoine-a, gdje je 
tek jednom dnevno jeo kruh, trpio zimu uz svjetlo blijede lampe u magli 
beskrajne, beskrajne ulice. Tu je u samoći halucinacije nikla ,Samotna noć“, 
a da ipak — umjetničkom diskrecijom — nigdje ne govori o spomenutim 
patnjama, već ostaje kao mistični, krvavo-tamni refleks ondašnje njegove 
dispozicije. Kao maglica teškoga uzdaha na ledenom staklu prozornom. 
» Vor allem Geschriebenen liebe ich nur das, was Einer mit seinem Blut 
schreibt. Schreib mit Blut: und du wirst erfahren, dass Blut Geist ist“. 
(Nietzsche). 

Ipak, kad se govori o krvi, o komadima srca, O iverju života, ne valja 
to uzeti vulgarno, doslovno. Neki ljudi u nas kao da još nisu izišli iz doba 
glasovitih ,crtica po istini“. Ima izmedju pisaca onih, koji vlastite doživljaje 
ili opažaje na drugima meću u literaturu po mogućnosti vjerno, gotovo 
fotografski — izmijenivši tek imena ili mjesta, da se baš ne zna, koga misle, 
pa se tako posvema izdovolji njihova ,težnja za umjetnošću“. Neki pak 
čitatelji, naučni na to, traže u djelima pisca, pripisujući mu sve one karakte- 
ristike, pače sve one doživljaje i zaplete, što ih je složio oko sebi slična 
lica u romanu ili noveli. Pače i kritičari naši tako čine. Matošu se dogodilo, 
da se u polemikama s njim znalo besmisleno aludirati na njegova neka lica 
identificirajući ih posve s njim. (Hranilović). Da je to još gore nego filistarski, 
ne treba istom dokazivati. Pisac ne doživljuje sižeje, već dispozicije, ,,stim- 
munge“. Dogadjaji, ljudi kao živi modeli tek su podloge, na kojima fantazija 
izgradjuje dalje. Vanjski doživljaji nisu piscu, najpače artisti, toliko potrebni 
koliko unutarnji. Život vanjski nabaci neke motive, iskre, koji u drugim 
ljudima ne bi djelovale, ali u umjetnikovoj duši sinu slikama, te živu jače i 
slabije, blijedje ili šarolikije, već prema intenzivnosti imaginacije i individu- 

alnosti umjetnikovoj. U Matoša su te slike oštre i brze (upravo moment- 
slike), a imaginacija neobično jaka. Jača nego dojmovi realnosti. Kano bljesci 
za olujna neba. Matoš je čovjek, komu će se od oštro zamišljene situacije 
jače zakrijesiti oko i zadrhtati nerv nego li od prave, realne situacije, za 
koju nije momentano disponiran. Taj neobični senzibilitet stvorio mu je 
život. Za njegove čudne, gotovo apartne, često paradoksalne sižeje čovjek 
bi na prvi mah rekao, da su traženi, kombinirani, da su svijesno onako 
isprelamani, mogao bi tko posumnjati, da su ,naknadno osjećani“ (nachem- 
pfunden) iz druge lektire — kad ne bi znao, da su refleksi doživljenih du- 
ševnih situacija, ne samo čudnih, apartnih i paradoksalnih, već i kontrasnih, 
ekstremnih. Pomislite Matoša u času, kad na nj puca pariski ,voyon“ (lopov) 
ili kad ga drugom zgodom u društvu s Jovanom Dučićem drugi jedan takav 
čovjek obori na tle ili opet, kad u velikoj bici na bulevardu Saint-Michel 
dobije takav dokaz superiornosti ,savate“ (francuski način boksanja nogom), 
da teško udaren odleža dva mjeseca u bolnici — a sad ga opet pomislite, 
gdje šeta medju antikvarima na ,keju“, radi noću imitirajući Balzaca, čita u 
Narodnoj biblioteci i pravi studije gravira u ,Cabinet d' Estampes“, ili pak 
prolazi Luksemburškim parkom sa sveskom Verlaine-a u ruci, dok blizu 
njega slikar de la Gaudara slika mramor i cvijeće u srebrnoj prašini zraka, 
života, nervoze. Pa bijeg iz vojničkoga zatvora petrovaradinskog*, boravak 
u Miinchenu, Švicarskoj, Parizu, putovanja po južnoj Francuskoj, život u 
Beogradu, kradimični dolasci u Hrvatsku, za kojom upravo bol ćuti — da 
svu tu modernu Odisejadu čujete iz njegovih usta, kako vam niže sliku za 
slikom na preskok izmjenjujući ih s nezaboravnim uspomenama iz djetinstva 
zagrebačkoga — da ga čujete (a on govori kao što i piše), onda bi vam 
prema njima i ne biste sumnjali, da su tek patvorine tudjih, francuskih novela, 
kako su to neprijatelji Matoševi širili naivno uvjeravajući, da je on u tudjini 
»bez kontrole“. To su Matoševe novele, koje svakim retkom očituju, da su 
proistekle iz doživljene dispozicije, koja se ne da prepisati. 

Čudnih ili bar neobičnih sižeja ima više Novo Iverje, nego li Iverje. 
Jedna novela ima i takav natpis ,U čudnim gostima“. Neki anarhista priča, 
kako je bježeći noću pred policijom sklonuo se u vilu nekoga grofa i sakrio 
se pod krevet na očigled toga grofa. Grof ga ipak ne izda, pa kad je 
policija otišla, razgovara lijepo s njim, opije ga i kad je zaspao, s pomoću 
gluhonijemoga sluge — Kineza! — sveže ga u krevetu. Grof je to učinio 
iz perverzne želje, da ga skalpira, jer već dugo čezne za ,slastima kakoga 
Kajina ili Nerona“ i jer ,samo to još može da ugrije“ njegove ,otupjele 
živce i razigra učmali mozag“. Anarhista se ipak, upotrijebivši momentanu 
nesvijesticu grofovu, u koju je pao ugledavši krv, nekako dočepa noža, 
presiječe konope i pobjegne; kasnije je prosjačio i poludio. Ovaj zrak 
anarhističkih pričanja disao je Matoš u Ženevi, gdje se je upoznao s revolu- 


* Opisan u Ćiril-Metodskom koledaru za g. 1908. 

cionarima, sa socijalistom Plehanovom i anarhistom Majevskim ; stravu 
bježanja kao i paradoksnosti najglupljega slučaja može Matoš opisati, pošto 
je živčano proživio ovake dispozicije bježeći i sam. A ne vidi li se Matoš i 
ondje, gdje anarhista pričajući, kako se opio i zaspao kod grofa, veli: ,Što 
ti sve ne snih one noći! Vidjeh Jelicu, neku lijepu učiteljicu u Srbiji, koju 
ostavih ludu, mladu bez oproštaja. Kao da me veže za drvo u guštari, 
ljubeći me, ljubeći . . .“ 

Još je čudnija novela Camao. Na živom modelu, na neobičnom umjetniku 
— pianisti, inače svom vjernom prijatelju i sapatniku I. T. sazdaje Matoš 
najljepšu valjda svoju novelu. Mlad čovjek, Hrvat (zapamtite, gotovo svi su 
Matoševi junaci Hrvati ili Srbi, koji ponajviše živu u tudjini), upravo 
Zagrepčanin (Kamenski), virtuoz u glasoviru, poslije stradanja i putovanja, 
pustolovina i vratolomija nadje konačno u Ženevi dobročinitelja, Jevrejina 
Diamanta, kod kojega svirajući na glasoviru tako zanese njegovu ljubovcu, 
da ga ova upravo mahnito zavoli. Oni se sastaju u njezinom salonu, 
proborave zajedno nezaboravne časove sanjareći i uživajući, dok ne osvane 
na jednom — od zavidnoga lakaja obaviješteni — njezin suprug. Kamenski 
se skrije za zavjesu prozornu, a žena, kao ona u Byronovu don Juanu, 
stane još psovati muža, što je sumnjiči. Najednom zakriješti papiga, Camao, 
ponavljajući ljubavne riječi, što ih je tepala njegova žena svome ljubavniku 
i on njoj. On pograbi ženu za kosu i stane ju navlačiti, Kamenski skoči 
nožem iza zavjese na njeg, no ovaj stasitiji i jači od njega, obori ga i — 
Matoš to hladno i naglo opisuje — ,slomi mu najprije desnu, pa onda 
lijevu ruku ispod lakata i razvalivši vrata strmoglavi sakatoga za noge na 
kamenu terasu, smijući se grohotom i urlajući: Sviraj, sviraj joj sada, 
Tannhšuseru“. Mogao je još Kamenski da vidi, kako taj čovjek ,ubija 
revolverom nju, začudjenoga lakaja, uplašena dva vjerna psa i kako se davi 
crnim okovratnikom, darom barona Dijamanta, o bakarni stup ispod papige“. 
Kamenskomu u agoniji svane u duši slika mrtve majke na odru, onda 
policija, nebo, noć, zvijezde, mjesec ,noćna hostija, koja mu stade silaziti 
ustima“ ... 

Dajte ovaj siže komu drugomu osim Matošu, pa da vidite, koliko će 
izgubiti od svoje tragike. Dajte je kojemu našem prosječnom novelisti, pa 
da ugledate puku ,različitu vijest“, na Šire samo ispripovijedanu. 

Ovake simbolistike kao u ,Camao“-u naći ćete i u ,Mišu“ (Iverje', 
koju je novelu i opet pobudio živ model, jedna njemačka guvernanta. 
Zavedena djevojka, osjećajući se već materom, nailazi u svoga dragoga, 
bogatoga potomka gospoštije, gdje je ona guvernanta (zovu je Mišom), na 
nerazumijevanje, pa unatoč lijepim ljubavnim listovima, što mu ih ona u 
Beč piše, ostaje on njoj u odgovorima brutalan i ciničan, ma da se momentano 
za nju i ljubavlju zagrije, ali ne će da joj pokaže. Kad on ne poštiva njezine 
osjećaje, ne samo zaručničke već i one druge, materinske, svjetujući joj, da 
uništi svoj plod — onda se ona baca u zdenac. To bi bila obična pripovijest, 
da Matoš ne ide dalje. Ovoga njegova čovjeka muči savjest i, kad ne može 

spavati, čuje u sobi miša. Taj ga miš tjera gotovo u ludilo. On mu nastavi 
zamku s — revolverom omazavši ga slaninom. Ne mogavši od stravičnih 
misli zaspati, diže se baš u času, kad je miš glodjkao već uzicu oko kokota ; 
revolver prasne, raznese miša i - prosvira njemu mozak. Simbolistika je 
ova ishitrena, izmaštana, ali je ipak momenat doživljen, doživljen u duši, 
u halucinacijama, u imaginaciji. Za to tako umjetnički i djeluje. 

A ima toga i više. ,Iglasto čeljade“ (Novo Iverje), t. j. čudak čovjek, 
opet model, koji i danas živi, ali je kod Matoša poginuo. Znate li od česa ? 
Od — igle. Od igle na šeširu svoje zaručnice, koga je ležeći u krevetu 
metnuo na prsa, da ga ogrli. Ta mu je zaručnica sestrična, koju je — vidjevši 
je poslije dugoga vremena — smjesta zavolio i zaručio. U .Moći savjesti“ 
(Iverje) opet je simbolizam štapova, koji se dižu u snu na općinskoga pisara 
kao osvetnici varanih seljaka, a pisar ih daje spaliti s primitivnoga razloga, 
jer ,u san dodju, pa mu prijete“. U ,Božićnjoj priči“ — kojoj model! u 
istinu nije teško pogoditi — gladuje čovjek, ali upravo užasno gladuje i 
pošto je napisao posljednji ljubavni list svojoj nekadanjoj zaručnici Marici, 
u očajnim trzajima duše, izmučene od gladi i groznih misli, traži u mraku 
svoga psića, da ga — pojede. 

U taj čas eto mu matere i Marice. Zagrljaji, tepanja poslije ,tri dana 
bez hljeba“, psić štekće, a Marica ,tek lagacko — lagacko treperi prstima 
vrhom njegove bujne kose“. U to zabruji ponoćno zvono, a u taj svečani 
čas, kad treba to troje ljudi da zaželi jedno drugomu ,Sretan Božić“, počne 
on nešto brbljati. Onda ućuta. Poludio je i — više nikad poslije nisu čuli 
od njega ni jedne riječi. Kakav svršetak! Ali zar bi bio moguć sav taj 
apartni prizor, da nije bilo halucinacija gladi, boli za domom i majkom, 
nostalgije ? Zar je to bolest, abnormalnost? Matoš vam odgovara s Baude- 
laire-om, da je ,prirodno sve, pa i bolest, smrt i abnormalnost“. — 
U ,Čestitci“ (Iverje) ima jedno djevojče, kao da je od Andersena došlo, 
čisto i nevino, koje bježeći pred pijanim poljupcem odvratnoga spahije, pogiba 
smrznuta u snijegu. Onaj pak tko pogiba u ,Kipu domovine“ (Iverje), jest 
piljarica Pogačićka na Jelačićevu trgu pogažena od magjarskih husara, za 
kojom onda umrije od tuge i muž joj; zakopaše ih ,krišom — krišom, 
dragi čitaoče, — krišom.“ | u ovoj se maloj stvarci, u pravom bižu-u, 
odrazuje sav Matoš. — Nisu tako tragičnog svršetka novele ,Nezahvalnost?“ 
i ,Pereci, friški pereci“. Ali i tu ima oštrih momenata sasvim osebujno 
kombiniranih, što i jest glavna karakteristika Matoša kao noveliste. Treba 
da samo pročitate u ,Nezahvalnosti?“ prizor, kad u otmjenoj dvorani 
osvane parvenu, bivši špan, Srbin, sa svojom debelom ženom na sramotu 
i pravi bijes sina, koji mu spočitava, da je tim uništio njegov društveni 
položaj. Ili u ,Pereci, friški pereci“, kad mladi, simpatični i lakoumni, na 
prostoga vojnika degradirani plemić Unukić savladava bijesnog konja i tom 
prilikom naočigled svijeta dohvati svoju ljubu, za kojom je već dugo 
uzdisao, ma da je znao, da je kapetan njegov rado gleda — posadio 
je na konja i pobjegao u šumu, a kapetan za njim; kako ga onda 

njegova ljuba oslobadja iz ,španga“ kao kakva romantična Kosara sužnja 
Vladimira. 

Mogao bih ovako zaredati još i drugim novelama Matoševima, koje i 
nisu u ove dvije knjige, već su po različnim listovima razasute, pa biste 
svagdje vidjeli slične tonove i slične efekte. | ljubav i bol, i smrtni strah i 
bijeg, i krv i suze, svu skalu čuvstava od trzaja ,ludjačke uplašenosti“ do 
najsrebrnijega titranja božanske iluzije ,potrebne duši, kao zdravlje što treba 
tijelu“ — sve to samo u različnim varijacijama, sad oštrije sad nježnije uda- 
renim akordima naći ćete u Matoša. Ti su sižeji spram života kao što je 
iluzija spram realnosti, slika spram predmeta, plamen spram ugljena, glas 
spram strune. | za to velim, da je Matoš artista. 

No da ne biste pomislili, da su ti sižeji kozmopolitski! Vidjeli ste, da 
su u glavnom njegova lica domaći ljudi u — tudjini, a što može biti na- 
ravnije od toga i nije li upravo io Matoš bio dužan hrvatskoj književnosti, 
s tim više, kad mi takovih sižeja vrlo slabo imamo? Već po tom je dakle 
sačuvao nacijonalne biljege svojoj noveli. Ali i još po nečem drugom. Po 
uspomenama na djetinjstvo i mladost, na Hrvatsku i Zagreb, što je sve 
razasuto po njegovim novelama, dakako umjetnički zaodjenuto. Bez njih ne 
bi bilo polovice Matoša. Za to treba posebno poglavlje. 

(Nastavit će se). 


DR. MILAN OGRIZOVIĆ 


ŽELJEZNIČKI ODNOSI | SVEZA 
S DALMACIJOM 


O željezničkim stvarima pisati u Hrvatskoj, danas je težak i nezahvalan 
posao. Pa kako i ne? Ne samo da se inteligencija veoma slabo brine za 
unutarnje željezničke prilike, njezine prednosti i zadaću, nego i trgovački 
sviet, izuzam uzki krug kozmopolitičkih elemenata, slabo je ili nikako upućen 
u željezničke, prometne i trgovačke poslove. Kod nas se uobičajilo samo 
tužiti na željeznicu i njezine organe, upravu i zloporabe, a jako slabo se 
brinu pozvani faktori, da uporabom generalnih željezničkih propisa barem 
donekle odstrane nedostatke, zloporabe i presizanja željezničkih organa, koja 
su na štetu žiteljstvu i obćoj odpremi dobara. — To nepoznavanje propisa 
i prilika, te glavnih principa prometne politike uzročuju pak pravu pobrku 
pojmova uviek, kad se radi o proširenju bilo koje željezničke institucije, 
pertraktaciji bilo kojeg željezničkog projekta i gradnje novih željezničkih sveza. 

Tek u najnovije doba počeli su se širi krugovi zanimati pod utiskom 
nove željezničke pragmatike življe za željeznicu, nu više obzirom na perso- 
nalnu i materijalnu, nego realnu stranu poduzeća. 

Kod običnog odpremnog posla poznati su mi slučajevi, koji su dnevni 
na nekim postajama, da n. pr. stranke, ubavještene o prispjeću robe dolaze 
po nju, nu postajni organi, kojim je poznato neznanje hrvatskog obćinstva 
u propisima poslovnog pravilnika, pošto nisu priredili odnosno iztovarili 
robu, šalju stranke natrag, te se to više puta i opetuje. Drugi put opet roba 
stoji dane na postaji, te se izručuje stranci, kad slučajno dolazi propitkivati 
za nju. Takovih slučajeva obične naravi mogao bih bezbroj nanizati, nu o 
tom ne vodi nitko računa. Od kratkog vremena primila se je ipak jedna 
uvažena trgovačka institucija, da barem u ograničenom obsegu dokine bez- 
brojne manipulacione i protupropisne zloporabe, koje su se uvriežile tako 
na postajama kao i kod željezničkih uprava. Tako je sa željezničkom službom 
u izvršbi njezinoj. Radi li se pak o kakovim gore pomenutim novim ured- 
bama, onda se čovjek mora čuditi, kako su slabo poznate našim ljudima 
obće željezničke okolnosti, tehnička pravila i strukovne maksime u tim 
stvarima. Mora se doduše na izpriku naših ljudi navesti, da je u tom mnogo, 
valjda i sve kriva okolnost, da Hrvata ne ima u željezničkoj službi, a oni 

riedki, koji jesu, ne imadu ni smisla ni vremena a ni odvažnosti, da za. 
počnu što u tako težkom poslu. 

Nu ne ću reći, da naši ljudi uza sve mračne strane željezničke politike 
u Hrvatskoj, ne bi imali smisla za gradnju novih željezničkih pruga i izgradnju 
dosadanjih projekata. — Moglo bi se pače reći, da je glede gradnje naj- 
raznijih pruga, mnoge uhvatila prava željeznička groznica, te bi kod izvrši- 
vanja svih tih projekata bilo u Hrvatskoj više željezničkih pruga, nego u 
najvećim industrijalnim krajevima. — Ali da se pri tom misli sa strane raznih 
koncesionara na pravi interes respektivnog okolištnog pučanstva, o tom moram 
u najviše slučajeva iskreno posumnjati. Ne ću nabrajati pojedine projekte i 
koncesionare, koji pripadaju najraznijim slojevima družtvenim, domaćim ele- 
mentima, a i stranima, koji smatraju Hrvatsku samo kao objekt izrabljivanja 
niti dokazivati, koji je projekt u kojem kraju potrebitiji, koji suvišan ili lih 
spekulativan, laik ili pravi pravcati spekulant. Stvar je to vrlo škakljiva, jer 
bi se uza sve strukovne argumente ipak mogao naći kakav skeptik, koji bi 
pisca ovih redaka ubrojio medju te sebičnjake. 

Mnogobrojnim je, mogao bih reći, gotovo svim koncesionarima glavna 
stvar njihova predkoncesija, koju oni svake godine uz znatne troškove pro- 
duljuju. Za pokojnog Khuena bilo je to predkoncesioniranje, dotično konce - 
sioniranje vrlo unosni posao, koji je mnogu hiljadicu nosio prononciranim 
i sdušnim Khuenovim slugama. — Ta špekulacija s koncesijama ne bi bila 
tako obskurna, kada bi pojedini koncesionari sbilja nastojali željeznicu u 
vlastitoj režiji izgraditi ili putem dioničkog družtva, koje bi imalo sielo u 
Hrvatskoj ostvariti. Ali naši predkoncesionari prodavaju (naravski uz malu 
proviziju) svoja prava, čim su ,sfehtali“ nekakav, makar i djelomično fiktivni 
gradjevni fond, kojem peštanskom konsorciju. — Ovakav konsorcij imade 
opet dalnjih sveza i tako se oko jednog projekta skupi sva sila pijavica, 
kojih ,usluge“ već progutavaju redovito bar četvrtinu, ako ne polovicu 
kasnije gradjevne svote. 

Da predjemo sada na gradjevne projekte, koji rade o željezničkom 
spoju s Dalmacijom, obično poznatim pod nazivom ,lička željeznica“. — 
Svi argumenti razmatranja, tehnički, narodno gospodarstveni, politički i 
strategički motivi, koji su u interesu raznih gradjevnih crta izneseni s hrvatske, 
magjarske i austrijske strane od strane raznih strukovnjaka i laika, obsizali 
bi sigurno omašnu knjigu. — Svi su se oni uzpisali sve u šestnaest, svaki 
u najružičnijim superlativima, dokazujući opravdanost svojeg nazora, a nijedan 
se ne obazire na političku, bolje prometno i trgovačko političku stranu iste 
i borbu, koja se je netom upravo vehementno razvila izmedju Austrije i 
Ugarske i koja je jedina odlučna i mjerodavna u tom pogledu. — Ako svi 
znaci ne varaju, ne radi se u toj borbi o običnim formulama, koje su momen- 
tano arcanum stanovitim utopljenicima, nego je to pravi pravcati strugle for 
lite. — Ne radi se izmedju Austrije i Ugarske o diobi intereša, o tlačenju 
Slavena u jednoj i drugoj poli monarkije; gospodarsko pitanje, ugroženi 
trgovački interesi Austrije složili su sve političke struje prije još najantago- 

nističnije u jednu falangu proti magjarskom presizanju. U tom poslu našli 
su se upravo ekstremi : Kaftan, mladočeh s Derschattom, zagrižljivim Niemcem, 
kršćanski socijali sa socijalistima i liberalima, ne računajući amo agrarce 
sviju dlaka, kojima su Magjari i njihova mlinska industrija trn u oku. Austrijski 
državni željeznički savjet pod predsiedanjem dra. Derschatte, kao željezničkog 
ministra, u kojem ima sva sila uvaženih državnih zastupnika i državnika, 
zaključio je 8. lipnja o. g. jednoglasno preporučiti saboru, da se nagodba 
s Ugarskom prije podržavljenja pruga austro-ugarskog željezničkog družtva 
i družtva sjevero zapadne željeznice, nikako ne provede. Kada je pak po- 
znato, kako se je na samo podržavljenje sjeverne željeznice cara Ferdinanda 
(Kaiser Ferdinands Nordbahn) čekalo preko dvie godine i kad ima sigurnih 
znakova, iz kojih se može zaključivati, da veliki broj prioriteta i akcija 
austro-ugarskoga željezničkoga družtva, koje je koalirano sa sjevero zapadnom 
željeznicom, posjeduje magjarska vlada, onda se može prosuditi, koliko će 
još vremena proteći, dok se taj posao ne provede. — Naravski, Austrija 
sebi može pomoći u tom, da si dade votirati posebni zakon o podržavljenju, 
na temelju kojega bi jednostavno preuzela upravu tih željeznica, nu čini se, 
da austrijski političari ne će ništa da čuju o takovoj ,Raubpolitik“, koju je 
u Ugarskoj inaugurovao svojedobno pok. Baroš. — Dok traje taki boj 
izmedju Austrije i magjarske vlade, dotle je dogovaranje i zagovaranje ove 
ili one crte ličke željeznice stvar sasma smiešna, jednostavno lupanje po 
praznoj slami. Pa da i uzmemo osbiljno obećavanja magjarske vlade glede 
ličke željeznice za volju kojeg bi neki lokalni patriote napustili najvitalnije 
interese domovine, ipak ostajem kod tvrdnje, da takovo obećanje bez do- 
zvole i aktivnos sudjelovanja Austrije nema nikakove efektivne vriednosti. 
Gradnja pak vicinalne željeznice do Gospića ne.ima nikakove svrhe. Kod 
toga projekta uza svu štedljivost kod gradnje, koja bi bila kraj terenskih i 
klimatskih ondašnjih odnošaja pogibeljna za promet, ne bi se nikako izpla- 
ćivali niti režijski, a kamo li gradjevni troškovi. Jedino bi transitni promet 
omogućio, i to ne odmah nego tek s vremenom, rentabilitet pruge. 
Transitna roba može se osigurati tsk ugovorom s jedne i s druge strane, 
homogenom tarifalnom i prometnom politikom austrijskom i ugarskom. 
Gore nacrtani momenti stožerni su u tom pitanju, te o njima _ nema nika- 
kove debate. 

Glavno nastojanje Magjara ide sada za tim, da riečku luku i sveze 
s Peštom i Ugarskom prošire. Silna nestašica ugljena u Ugarskoj, koja je 
od lanjske zime latentna, upravo sili Magjare, da u tom pravcu nešto učine, 
da se od austrijske kontrole barem djelomično emancipuju. Govorilo se je 
u dnevnoj štampi već više puta (Vidi ,Hrvatsko Pravo“ od 5. ožujka o. g.), 
kako austrijska vlada zanovieta izvozu iz Ugarske, dotično uvozu ugljena u 
Ugarsku. Ravnateljstvo košičko-oderberžke željeznice, da omogući veći uvoz 
i vjekovitu obustavu prometa sa kolnim tovarima, odlučila je sagraditi drugu 
tračnicu na svojoj glavnoj pruzi, nu austrijska vlada to jednostavno ne do- 
zvoljuje. Kada se tako stavljaju zaprieke na jednoj strani, onda je tim višc 

sigurnije, da će se Austrija svom silom oprieti tome, da Magjari okupiraju 
dalmatinsko tržište. Obzirom pak na riečko tržište, koje bi željezničkom 
svezom s Dalmacijom bezuvjetno mnogo štetovalo, moram uztvrditi, da su 
Magjari upravo protivnici svake sveze, koja ide za prikraćivanjem Rieke. — 
A mora se u obzir uzeti kod toga i okolnost, da riečki trgovci tek od robe, 
koju oni u Primorje i Dalmaciju transitiraju, imadu neku korist. Od ostale 
robe, koja ide u Englezku, na Orient, Indiju i Ameriku, ne imadu oni ništa, 
jer je sav taj promet u rukama dioničkog družtva javnih skladišta, koje 
monopolizuje izvoznu trgovinu, te ga u tom najizdašnije podupiru državne 
željeznice i magjarska vlada. 

Opetujem : Samo temeljita promjena na državopravnom polju može dati 
Lici svezu, koja će odgovarati njezinim interesima kao spoju izmedju Hrvatske 
i Dalmacije. Prema tomu ima sve nastojanje koliko ličkih toliko ostalih 
hrvatskih zastupnika ići za tim, da se sadanja nezdrava i ubitačna nagodba 
odstrani i nadomjesti takovom tvorbom, gdje će kod odredjivanja prometno- 
političkih uredaba biti mjerodavno nikakovo drugo, nego hrvatsko stanovište 
i hrvatski interesi. 


PRIMUS H. S. 


MAĆUHICA 


OSKARU DURRU 


Crna kao ponoć, zlatna kao dan, 
Maćuhica ćuti ispod rosne vaze, 
U kaditi bajne boje joj se maze, 
Misliš: usred jave procvjetao san! 


Zato je i zovu nježno ,noć -i - dan“ 
Naše gospodjice, kada preko staze 

Starog parka ljetne sjene sjetno gaze 
Ispod vrelog neba, modrog kao lan. 


Kao samrt tamna, kao život sjajna 
Maćehica cvate, ali ne miriše — 
Ko ni njezin susjed, kicoš tulipan. 


No u hladnoj nevi čudan život diše, 
Zagonetan, dubok, čaroban ko san, 
A kroz baršun drhti jedne duše tajna. 


A. G. MATOŠ 


NEKOLIKO OSTANAKA 
PREDSUDA I NARODNOG VJEROVANJA 
IZ SREDIŠNJE DALMACIJE 


(Svršetak.) 


»Rek“, ,urek“ ili ,uroci“ slični su mnogo čarima i činima. Poznat 
je običaj u govoru, na pazarima, kada ljudi hvale koje blago, gdje kažu: 
»Ne bilo mu uroka“. Urok je nešto, što uriče, što stvar, premda dobru ili 
živući stvor, premda zdrav, nekako bez bitnog vanjskog ili vidljivog uzroka, 
dakle pomoću neke vrhunaravne sile pogoršava, uništuje ili ubije. 

Zdravo je diete, u naponu zdravlja, a dodje najednom koja stara 
ženetina, pohvali diete, niti ga ne dotakne rukama, i ono se odjednom razboli, 
propada i ugine, ako se nije što učinilo, da se suprotstavi ,urok“; što vriedi 
ovdje za diete, vriedi za životinje i za nasade. 

isto ko i urok vriede ,zle oči“, a za čudo, vjerovanje u zle oči jako 
je razšireno i danas, vjera je u to tvrda i u boljim kućama, a ,zle oči“ isto 
su što i urok, samo kod prvoga je rieč učinila ono, što je kod drugoga pogled. 

Mnogi su računani loše sbog zlih očiju. Ima siromaha prosjaka, koji 
su radi navodno ,zl:1 očiju“ progonjeni i nigdje netrpljeni, a naravno da su 
te ,zle oči“ najvećina kakov puki slučaj, nu narod ne poznava rado 
momentane i nenadne promjene, on u svemu traži uzroka, a onomu, čemu 
ga ne može naći bitno, nalazi ga sasma lakomišljeno i površno. 

Sredstva su proti ,uroku“ i proti ,zlim očima“, da držimo palac med 
kažiprstom i srednjim prstom stisnut, a sve tako dugo, dok gleda dotičnik 
ili hvali ili da polako govorimo na odušak u pameti: ,Urek sebe, a ne 
menel“ Pa opet, da se uhvatimo za uho, dok dotičnik govori ili gleda, i to 
na najdoljnjem dielu istoga. Dobro je, kako smo već napomenuli, da se 
djetetu, kad ide na ulicu, obuče jedna bječva naopako, a imati uza se i 
komadić kore uskrsnog jajeta, sjegurno je sredstvo. ,Ne valja svuda hodati“, 
pa ako gdjekada nastradaš, kaj se, kad je kasno. 

Opjevano je već u našoj narodnoj pjesmi, što se dogadja ,Vileniku“, 
koji zapadne na mjesto, gdje vile kolo igraju ili konje jašu, a isto tako se 
dogadja zlo onome, koji zapane nogom na ,zlo mjesto“* ili koji zagazi u 


* Zlo mjesto, gdje se naime bez protumačiva i vidljiva razloga nastrada, izčasi 
nogu, ruku, sklizne se i t. d. 





€ 

»Sjavlju zdilu**; on na oči propada i kukavno pogiba, pak stoga se valja 
paziti, da se na podne ili na ponoć ne ide kuda nije potreba i kuda nije 
put običajni. 

O ,zlim očima“, ,uroku“, ,čarama“, ,zlu mistu“ i t. d. znade narod 
pripoviedati na stotine priča, a to se sluša s interesom, ko nekakova opomena 
za život. 

Sveobće sredstvo protiv svih ovih zala, jest i ostaje ,zapis“. Zapise 
rade i uz skupe novce još danas neki sljepari po Dalmaciji, a da nisu zato 
nimalo od vlasti progonjeni. To se nekako trpi, a zaboravlja se, da to baš 
i najviše podržava praznovjerje, jer je čovjek u stanju, da se navodno ,za 
par forintača“ oslobodi, oboruža protiv svakoga zla i nesgode, pa kad ima 
uza sebe zapis, e, onda može mirno da spava. Zapis se sastoji iz male 
krpice grimiznog platna ili grimizne čohe, od kakove se prave dalmatinske 
primorske kape. Ova je krpica ušivena i sadržava u sebi redovno ili drugu 
malu krpicu ili komadićak smotana papira od kakove stare knjige, naravno 
sasma zamrljane, ili ima u sebi listak papira sa ,Salamunovim slovom“**, 
a nosi se na golom tielu, preko vrata privezan sa bielom ili crnom vrbcom, 
a ima i takovih, koji u sebi sadržavaju komadićak svjećnog voska, tobože 
blagoslovljena. 

Ovaj nas zapis podsjeća na iztočnjačke ,amulete“ ili ,amajlije“, isto 
tako kao i na, kod katolika uobičajene, ,šklopare“. 

Zapis čuva od svega i od svakoga zla, on ti je kao oklop protiv 
nesreće. Ima ih smiešnih s tim zapisima. Priča se, da je jedan zadarski 
sljepar u doba ratova 1848. izdavao takove ,zapise“, koje je prodavao po 
5 forinta komad i skuplje, pak se je kasnije izpostavilo, da je za taj novac 
davao ipak liepe nauke, i u ,zapisu“ je na komadiću papira stajalo pisano : 
»Dietrum murum salvus est! — Quando i tira, non aver paura, ditro muro, 
testa sicura!“***, dočim se danas još u sličnim stvarima ipak unosno trguje 
po Dalmaciji. 

Sva ova i ovakva zanimanja imadu ,viščice i viščuni“, nu po pučkom 
vjerovanju, reći bi, da nije to samo njihovo zanimanje, pače njima je glavna 
svrha, da naškode poljskim plodovima, vinogradima i usjevima. 

Kada se naoblači nebo, kada se smrači dan, more uzavre, a munje 
počnu da sievaju, tada vise nitko ne sumnja, da vištice i viščuni spremaju 
zlo vrieme, nevjeru i krupu. Oni navlače oblake, puštaju munje i gromove 
ili jednom riečju oni žele ,pozobati polje“, jer ne otiče polje krupa, nego 
oni plodove ,ozoblju“. 


* Gdje tobož djavoli ručaju, večeraju, goste se i slično. 


** Ne znam odkuda je došlo u naš narod; ali vjera u ta ,salamunova slova“ 
razširena je po Primorju, gdje u Kaštelima djeca po vratima i zidovima kredom slikaju 
taj znak upletenih dvaju trokuta. 

*** Intram moenia salus! Quando i tira, non aver paura, dietro nuro testa sicura!*“ 
== ,lza zida je spas! Kada pucaju, ti se ne boj, iza zida je sjegurna glava!“ Tu je 
valjda izkvarena latinština bila, smješana sa talijanštinom, 

A ljudi naravno valja da brane svoje. polje. Kad zagrmi prvi grom iz 
daljine, e onda udri zvoniti na ,neveru“, to je ko strašilo za ,viščice“, jer se 
odmah nekako lecnu, a ako sclo ima dobra zvona, onda riedko, da i 
naškodi nevrieme. Opaziti je, da u svakom mjestu ima osobitih zvonova, 
koji se rabe za takove i samo za takove sgode. Poznato je u Novome zvono 
Petrovac, a pričaju o njemu, da je čak neka starica čula kako se vištice i 
viščuni u zraku deru: ,Brže, brže, prije nego Petrovac zaruje!“ Često 
se dogadja, da baš na to zvono dodje ,poganica“ (t. j. za velike električne 
napetosti kod nevremena, vatra sv. llije), a da se nje riešiš, valja blago- 
slovljenu svjećicu zapaliti i prinesti ju baš pod dotično zvono i onda ,poga- 
nice“ nestaje, a neki opet govore pri tome rieči, kojih se baš ne mogu 
sjetiti, a glase nekako: ,Balaj, balaj poganica, mater ti je irudica, od Boga 
sapeta, od svetoga Ivana prokleta!“ 

Nije sama ,poganica“, koja je u službi vištica i njihova nečista posla, 
imade i neka vrsta orlova ,nevernjaka“, koji predvode vidljivo oblake (bježe 
pred nevremenom!), oni vode nevrieme i krupu, a ako u njih zapališ, pa 
sve i da ih i ubiješ, ipak ih vuče ,nevera“ za sobom. Ako je zvono, Bože 
učuvaj, došlo prekasno, onda nije druge, valja pucati, a puca se iz pušaka 
»na skarsur“ (nabijaju se sprieda) i puca se nabojem od krugljica voštanih, 
»trojice“ i ,stanice“, a izpali se vazda u najgušću bližnju oblačinu, pa ako 
si pogodio, budi stalan, da je svršilo slabo s kojim od te crne družbe. 

Nema do trojice“ i ,stanice“, koliko viščaka i viščica, nije baš grdno 
nastradalo, ohromilo, osakatilo, očorilo i što ti ja znam. Kada ob noć dodje 
nevera onda je daleko gore, jer sve vištice mogu nesmetano i bez straha 
»na neveru“, a i ljudi nisu toliko u stanju, da im se odupru. 


Kažu u Novome i ovu priču. Kad je obnoć nevera, pa ako sumnjaš, 
da ti je žena vještica, a ti, kad već dostatno grmilo, dodji pa ju bez ikakove 
buke obrni na drugu stranu, nego što je spavala, jer vjeruj, da ako je 
vještica, mora ti se tada ukazati. Ona naime može i ostaviti tielo na mjestu, 
a s dušom poći; duša joj se pretvori, kada se povraća u muhu, a muha 
ne smije prije u tilo, dok ga ne nadje baš u prvotnom položaju, kao što 
je prije odlazka bilo. 


O ,viščunu“ ima ova pripovjedka u Starome. Osnovatelj ovog Kaštela 
imenom Korlianović (Coriolano Ceppionis de Cippico)** je navodno bio 


* ,Pleši, pleši poganice, majka ti je irudica (žena kralja Iruda ili Heroda); Bogom 
prokleta od svetog Ivana sapeta. 


** Koriolan Cepionis Cipiko, nadžupan brodovlja Mocenigova, osnovatelj Kaštel- 
staroga, rodjen je oko godine 1425. u Trogiru, a u službi ,Šerenissime“ (republike 
mletačke), proslavio se je uredjenjem vlade na otoku Cipru, gdje je nakon smrti 
ciparskog kralja Jakova, pomagao upravljati njegovoj udovi, kraljici Katici, rodjenoj 
Kornaro, Mlečanki, i gdje ju je nagovorio, da iza svoje smrti nstavi Čiparsko kraljevstvo 
mletačkoj republici, uzprkos tome, da su se, kao krvni rodjaci, za isto otimali ćak i 
vojvode od Savoje. Koriolan je pisac raznih latinskih djela. Mnogi su mnienja, da je 
on od svih Dalmatinaca najljepše latinski pisao. Umro je oko 1493. od tuge za svojom 
ženom _Nikolijom koja pade, malo godina prije, žrtvom velikog požara Kaštelstaroga. 
(Vidi: S. Ferrari-Čupilli »Cenni biografici di alcuni uomini illustri della Dalmazia.“) 

»Viščak“ i da se je čak borio proti ,puljiškim“ (talijanskim) ,,viščunima“ 
za korist vlastitih vinograda svoga mjesta, a to ovako: Išla stara baba iz 
Trogira u Kaštela, išla starim putem uz more, a kada ona bila ,pod Tarce“, 
ugleda ona na piesku liepa junčića, gdje na njega navaljuje grdno prase iz 
mora; prase jače, pa svladalo malne junčića i htjelo ga odvući za sobom u 
more ; ali skoči ti tvoja baba, smililo joj se june, te udri preslicom po pra- 
sećem rilu, e udri ona, e udri, a prase se dreči i viče, dočim june ga na taj 
način svlada i prase se zaduši, pa utone u more. 


Vrati se baba u selo, pa ju do malo pošlje zvati rečeni Korlianović, i 
reče joj, da je on bio taj junac, a ,talijanac“ da je bio prasac i nadari je, 
što mu je u borbi pomogla i što ga je oslobodila, ne samo njega nego i 
sve kaštelansko polje.  ,Jer“, reče Korlianović, ,da je mene prase odvuklo 
u more, onda otuče Kaštela krupa, a da je to bilo, bio bih i ja sad mrtav ; 
nego stani ti meni, starice, nogom u nogu, pa čuj, kako onamo u ,pulji“ 
breču, vidiš, ono je umrao onaj puljiz, a krupa je ozobala njegovu zemlju, 
dočim smo mi zdravi i veseli.“ 

Ima još mnogo vjerovanja o ,viščicama“, ali u koliko se podudaraju 
sa vjerovanjem u ostalim dielovima hrvatskog naroda, nisam smatrao nuždnim 
da iznašam. 


O vukodlaku ili, kako u ovom dielu narod kaže, ,ukozlaku“, vjerovanje 
je daleko različito od Vukovih navoda i samo u nekim dodirnim točkama 
odgovara nekim navodima. 

istina, i amo plaše majke djecu sa: ,Biž, eto ti vuko!“; ali iz toga ne 
možemo nikako zaključiti, da li one tu misle baš vuka ili ,ukozlaka“ (vam- 
pira). Isto ko i u Crnojgori*, znadu i ovdje kazati za toga i ovoga, da će 
se poukozlačiti, dok je on još čil i zdrav, pak stoga nekim, o kojima je 
taj nazor obćenit, režu goljenice, jer ako nije mješina ciela, ne može bit 
ukozlaka. (Običaj rezanja goljenica nije još izčezao iz pameti naroda u Spljetu.) 

»Ukozlak“ postaje, ako vrag napuše mrtvačku mješinu, pa ona hoda 
s vatrenim razdraženim očima po noći, da ljude plaši, u tu i jedinu svrhu, 
a inače da je netko od vukodlaka nastradao, ne pričaju nigdje, jer i ako 
dodje do šaka, onda vazda vampir na koncu konca pobjegne i jedina nesgoda 
može biti po čovjeka, da se prekomjerno prestraši i od toga nastrada. 

U Spljetu, mislim, da je još najživlja vjera u vukodlake, a osobito u 
» Velom Varošu“, gdje vam znadu točno kazivati, da se je taj i taj povampirio, 
s tim se i tim susreo, tu i tu hodao, dok ga nije napokon taj i taj pokojni 
župnik s kolcem trnovim probio. 

Vjera o probadanju vukodlaka jedno je od najsmješnijih vjerovanja, a 
sastoji se u tome, da narod priča, kako župnik može s ,trnovim kolcem“ 
da probode vukodlaka i time je svrha svemu, jer on postane neškodljivim i 
nikada se više ne podiže, da ometa ljude. 


* Život i običaji Crnogoraca“, napisao V. M. G. Medaković, 

U tu svrhu ide prvog petka u mjesecu, u ,Zdravu Mariju“ župnik sa 
dva pomoćnika na groblje, otvori grob dotičnogi, koji se je povampirio i 
onda ga, uzprkos moljakanjima dotičnoga  ,ukozlaka“, probode s tim 
poznatim trnovim kolcem, na što se iz groba diže piena i smrad, a netom 
pak pop poškropi pjenu blagoslovljenom vodom, odmah se navodno stišava 
pjena i oni zatvore grob liepo kako je i bio. 

Priča o probadanju ima sva silesija, a sve se u glavnom podudaraju, 
ko da su po jednom kalupu. 

Što je kod nas trnov štap, to je u Zagorju nož u trnovim koricama, a 
u Crnojgori nož u crnim koricama.* U koliko sam dobro razabrao, odatle 
je trn za to dobar, što je po njem trpio naš Spasitelj. 

U ,Velom Varošu“, centrumu vjerovanja u ,ukozlake“, pričaju, da je 
neka stara Bakinica, slala mužu, nakon smrti iz Paga, po ciele brodove 
pažke vune, koju je ovaj na to prodavao i vunom trgovao. 


U Primorju je osobito razšireno takodjer i vjerovanje u ,Macarolića“ ili 
»Malog Matu“, a o njemu se znade čak i cieli proces postanka. 


Kada se u subotu u seljačkim kućama radikalnije čisti kuća, onda se 
ne smije da strpa smeće na jednu hrpu, nego ga se mora liepo razsijati po 
cielom zemljištu, jer inače od njega postane ,Macarolić“. Vrag naime uzme 
smeće, pa ga valja, valja i valja, dok iz njeg ne izvalja pravog pravcatog 
»Malog Matu“ s visokim klobučićem, malog uzrasta. 

Kada se zadubem u nagadjanja o tom ,Macaroliću“, vidjam jasno, da 
je to nešto slično s njemačkim ,patuljcima“; a mora da je od tamo nekako 
i došlo, pak se s kojim narodnjim vjerovanjem splelo u jednu cjelinu isto 
tako, ko što će se i ,mora“ splesti sa ,vješticom“. Macarolić je i hrdjav i 
dobar, kako kome. Kome dodje u kuću, a on ga dobro pogosti, eto mu 
donaša sreću, donaša mu zlatne kese; ali pri tom i on traži mnogo, pa ga 
se ljudi obično žele uza sve zlato da rieše, a on im za osvetu donaša 
u kuću svu silu nesreća i nesgoda. Macarolić rado jede makarone, a osobito 
mu je drago ulje i po konobama ga krade.** 


Macarolić se može i transformirati, a osobito u tovara ili u diva, a on 
imade čak i svoju sezonu, jer se njegove avantire najradije sgadjaju o 
pokladama, pa mnogošto pokrije gdjekada tobožnje vjerovanje u ,Maca- 
rolića“. Mnogo se priča o ,štrepitima“, a ovim se imenom nazivlju razne 
buke u samotnim kućama, koje hoće u novije vrieme spiritistički da okrste 
»Spiritističkim fenomenima“ ; pa da ne izazovem na sebe možda čiju srčbu, 
rado odustajem od toga, da to iznosim ovdje, a opet i s razloga, što u 
glavnom i u centralnoj Dalmaciji vjeruju malne slično ko i po kulturnom 
svietu u takove ,štrepite“.*?* 


* I Crnogorci probiju kocem, svog .tenca“. (Vide Medaković: ,Život i običaji“.) 

** Ovdje se uvidja jasno, da ta svojstva .Macarolićeva* potječu od kakove lukav- 
štine kojeg prefriganca, pa kasnije postadoše proverbialnima. 

***" [z ialijanskoga strepitto == buka, bučiti, jer obično kod ovih ,fenomena“ nešto, 
kažu, da buči, skače, kotrlja, prevrće i slično. 

Vjera u strepite osobito je razgranjena po Trogiru, pak su Trogirani, 
ne znam da li s pravom, u množiji narodnih podrugačica prikazivani ko ljudi 
strašivi i plahi. 

Kopanjem su se blaga bavili u svako doba i svi narodi. Poznata je 
njemačka ,Wiinchelruthe“, koja ima mnogo sličnosti s našom narodnom 
štakom od lješnjakova držeta, a i poraba joj je malne ista.* 

Ovdje, na ruševinama Solina i Bihača, nalazilo se je više puta predmeta 
od kakove vriednosti, pak je to moralo pobuditi želju da još bolje i radi- 
kalnije traži, da otvara sarkofage i ruši redine i zidove. Opet nenadne 
promjene vladavina u Dalmaciji, prinukale su možda često kojeg stanovnika, 
da svoje zlato zakopa tu i tamo, kako to nalazimo u bezbroju stranih 
romana i priča. 

Kopanjem blaga odkriveno je mnogo dalmatinskih rudnika u staro 
doba, pak s te strane ima to kopanje ko i neku vriednost, a opet kopanje 
blaga iznielo je na svjetlo i po koji arheoložki spomenik, pak stoga jedino, 
što bismo imali da mu ko slabu stranu gledamo, bilo bi, da je činjenica 
e su mnoge obitelji propale radi tih kopanja, ulažući novac i vrieme u takova 
poduzeća. 

Pričaju o nekom židovu iz Spljeta, koji je bio ,moguć“ sa svojim 
knjigama naći blago; ali svaka takova priča svršava s neuspjehom, koji 
naravno nije na strani tog židova, nego u tome, što je netko od kopača 
spomenuo Boga ili svetce, što se je nasmijao ili slično. | 

Priča se još i o nekom grčkom brodu**, koji je jedne noći izkopao u 
Bihaču kotao zlata, naime iz bihačke riznice. Priča se o takovim sluča- 
ievima ciela sila priča i dogadjaja. Nu sve to nije ništa novo, to nalazimo 
kod svih naroda. 

Pred par godina išli su neki seljaci i u tamnicu, jer su iz želje za blagom 
faktično podkopali temelj crkvice sv Marte, starohrvatskog spomenika, 
(odnosno crkvice sagradjene na starohrvatskom istoimenom spomeniku), a 
takova kopanja blaga potrajat će još dulje vremena, jer su duboko vezana 
uz položaj mjesta i svakidanje dozivanje davne prošlosti, uz maštu ovog 
naroda, koji žive na tim ruševinama davne slave. 

Vjera u vile u glavnom ili da bolje rečem, u cielosti se podudara 
s vjerovanjem po cielom hrvatskom narodu i po cielom slavenskom jugu, 
pak stoga nije potrebno, da se na njih pobliže osvrnemo, nego neka budu 
još ovdje spomenute ove dvie karakteristične priče: 

Neki seljak Ž... 6*** uhvatio jednog jutra u polju, u grmlju zapletenim 
kosama pravu pracvatu vilu, te ju, uzprkos molba i obećavanja, dovede 
sa sobom kući, što mu je bilo lako nakon toga, što joj je sakrio krunu. 
Vila je svakog jutra zorom plakala, da je pusti, nu preko dana bi mu iz 
duga časa prela najfiniju vunu i vezala najfiniji vezak, a on bi to prodavao. 


* Vidi Faustulus: ,Zauber und Liebe“. 
** Ova je priča dobro sačuvana u Novome. . 
*** Pripovjedač ovdje navodi ime obitelji, koja još i danas postoji. 

Kada počelo proljeće, izabirala vazda vila u šumi, koju bi seljak kući za 
životinju dovozio, da li je u njoj cvieća i tražila cviet ,ljubidrag“, nu nikako 
da ga nadje, a tada bi opet dugo, dugo plakala. Napokon joj se šuma 
smilova i ona nadje u granju, koje je donesao seljak kući, taj traženi cviet, > 
stavi ga na dlan, udari dlanom o drugi i rekav rieči: ,Ljubidraže cvite, jesu 
li mi u gorici vile ?“, poljubi cviet i poleti, a da se više nikada ne povrati.* 

Opet ima u Štafiličkom odlomku ,radinska greda“ i tamo u težko 
pristupnim rupama snašaju divlje pčele med, a taj med kažu, da je vilinji. 
išo tamo jedan Labinjanac da vadi med. Povadio punih šest mjehova, a 
na to mu zagrmi ženski glas: ,Ako sedmi, bit će ti vala sedmina!“**, nu on 
ne posluša, nego zagrabi još, a tu se sruši mrtav na zemlju. 

Ima još mnogo toga, što je pjesnička duša našeg naroda u ovom 
historičkom . predjelu stvarala, poprimila i promienila; ali ovdje u glavnom 
zabilježih ono, što se razlikuje od vjerovanja ostalog naroda u raznim 
krajevima i ono, što mi se je činilo interesantnijim ili barem takvim, da 
danas već pogiba, i samo mali broj pripovjedača ima, a na samo razlaganje, 
kako je to vjerovanje povremeno postajalo, kako se je do današnjeg stupnja 
razvilo i uzroke propadanja tog vjerovanja, svratit ću se po mogućnosti 
drugim putem. 


GAJO RADUNIĆ | 


* Ima priča, da su vile jednu djevojčicu, imenom Pavicu, u polju ugrabile, u 
svoje je dvore povele i svačemu je naučile, pa kući povratile, dok su je roditelji već 
davnom mrtvu držali. . 2 ' 

** Sedmina == karmine == podušje, gostba u kući, kada netko od starijih premine. 

(Nastavak.) 


A sad ćemo prijeći na drugu ,ogromnu manu“ koju je g. dr. Gjorgjević 
ovako označio!': Sandžak Požega i Crnica u Slavoniji nazvaše se Mala 
Vlaška (Parva Valachia), jer su se i tamo nastanili Rumuni emigranti iz 
Bosne. Narod u ovom kraju (Pakrac) Slavonije i danas se po fizičkim 
znacima (!) poznaje da je rumunskog porekla. Sem toga neki su u XV. veku 
otišli čak u Hrvatsku, Austriju i Moravsku“. 

Taube kažež: ,Mala Vlaška* dobila je svoje ime od Vlaha, koji su 
se u njoj naselili. Ovi su se izmiješali sa Slavoncima i zaboravili svoj 
materinski jezik; ali njihova narav, ponašanje i običaji još nose znakove, 
po kojima se poznaju da su vlaške (romanske) rase“. 

Slavonija sa krajevima oko Moslavine, Bjelovara i Virovitice razdijeljena 
je bila u XV. vijeku u požežki i cernički sandžakat. Spomenici iz onih 
vremena Kazuju, da su Turci i Vlasi zajedno sačinjavali tursku krajinu proti 
Hrvatskoj. Vlasi nisu plaćali desetine ni robote, nego samo carski harač i 
činili vojničku službu proti Hrvatskoj. Pošto g. dr. Gjorgjević. nije osporio 
emigracije Rumuna u Hrvatsku, Austriju i Moravsku to nam ne treba 
dalnjih dokazivanja. 

Nadalje ističe g. dr. Gjorgjević kao ,ogromnu manu“ slijedeće“: »Ćiče 
(istarske Rumune) je g. Filipescu upoznao 1894.—1895. godine. Oni kazuju, 
da su Rumuni i da su potomci Rimljana, koji su stanovali i vladali ovim 
zemljama (ako to kazivanje što vrijedi !)“. 

Mi smo malo prije imali prilike vidjeti, kako isti g. dr. Gjorgjević daje 
vrijednost kazivanju naroda kad se tiče srpskih interesa, pa zašto bi kazi- 
vanje Ćiča sa istoga gledišta bilo manje vjerodostojno ? 

G. dr. Gjorgjević kaže dalje5: ,Čete rumunske iz okoline Užice, dakle 
pored reke Cetinje (I!) kolonisane su pored reke Cetinje kod Spljeta, iz 


1 Srpski Književni Glasnik, 1907. XVIII. str 462. 

2 Beschreibung des Konigreiches Slavonien, Leipzig 17717. 1. str. 59. 
5 Vidi i R. Rosler, Romdnische Studien, Leipzig 1811., st. 121. 

* Srpski Književni Glasnik, XVIII. str. 463. 

5 ibidem, XVIII. str. 540. 

okoline Sokola u Srbiji naseliše se pored Glamoča u Bosni“. Rijeka Cetinja 
ili Ćetinja, kako je na srpskim kartama zabilježena, utiče u rijeku Skrapež, 
a ova u Zapadnu Moravu, ona je u onoj oblasti zapadne Srbije, iz koje su 
mnogi Rumuni u XV. i XVI. vijeku emigrirali u spomenute krajeve. (Vidi 
Lopašić, Spomenici hrv. Krajine, tri sveska.) 

G. dr. Gjorgjević kaže u svojoj radnji ,, Kroz naše Rumune“!: U užičkom 
okrugu se zove kosački nakovanj ćakanac i Užičani imaju psovku, kojom 
jedan drugome psuju čakanac“. Kad bi se ispitao jezik naroda toga kraja, 
našlo bi se osim ove riječi, i drugih rumunskih riječi, kao živi ostaci ne- 
kadašnjih Rumuna ovih oblasti. 

Slijedeća ,ogromna mana“ moje knjige, koju je istakao g. dr. Gjorgjević 
je ovaž: ,Zamera što je g. dr. Jovan Cvijić rekao (Naselja Srpskih Zemalja, 
knj. I. str. CXXXI.), da Rumuna nema na Šari, u Staroj Srbiji, Severnoj 
Arbaniji, Bosni i Zapadnoj Srbiji, navodeći. kao dokaz, da ih je bilo oko 
Prizrena, Peći, Dečana itd., zaboravljajući, da je u našim spomenicima reč 
. o srednjevekovnim Vlasima, kojih je svuda bilo pa nestalo, a ne o Rumu- 
nima stočarima, na koje misli g. Filipescu“. 

Ja sam u svojoj knjizi na str. 92. pokazao, da je g. dr. J. Cvijić u 
pogledu egzistencije Rumuna u Bosni sam sebi protuslovio (Naselja Srpskih 
Zemalja, I. str. CLXXXVIII.) pišući: ,Od svih balkanskih zemalja je Srbija 
etnograiski najviše primila, jer zauzima centralni položaj, dočim je Bugarska 
i Bosna manje primila, jer ove zemlje imaju periferijski položaj. Za to se 
i drže u Srbiji najduže Cincari, stari kulturni elemenat naših varoši.“ 

Rumunsku varošicu Zovik u Bosni spominje već R. Rčsler, Romdnische 
Studien, Leipzig 1871. str. 121. 

Šta se tiče Rumuna na Šari i u sjevernoj Arbaniji, koje je Hahn (A/ba- 
nesische Studien str. 133) u Dibri, Prisrenu, Gjakovi, Peći, Skodri i t. d., 
za tim Nenitescu (Dela Rumuni din Turcia Europeana str. 39. i 46.) u 
Tetovu i okolna sela: Matki, Forini i Pusniku; Prizrenu zatim u okolna 
sela Glini, Vlaškoj, Nepote i t. d. Gjakovi, Peći, Skodru (Skutari) i t. d. 
spomenuo i koji su nama dobro poznati, nije trebalo dalje isticati. Pošto 
je pak g. dr. Gjorgjević u tome našao manu, to ćemo mu navesti iz sta- 
tistike južnih Rumuna?, da u Staroj Srbiji Rumuni imaju svoje rumunske 
škole u: Skoplju, Velesu, Kumanovi, Kalinu, Lepopelcu, Kočanima, Ponifki, 
Ljopenu i Saši, dok Rumuni u Krivoj-Palanci, Kratovu, Olahlaru, Olahlaju, 
Olearcima, Skolarcu, Vrbici, Nivićanima, Islipu, Maleševu i t. d. i ako nisu 
otvorili rumunske škole, nisu prestali biti Rumunima. 

G. dr. J. Cvijić kaže (Osnovi za geografiju i geologiju Makedonije i 
Stare i Srbije, Beograd 1906. str. 51.) za stočare, koji se u jesen suhodoličkim 
putem (što vodi od Skoplja u Tetovo) susreću, da su ,Srbi (!) i Arbanasi, 


1 Srpski Književni Glasnik, XVI. str. 129. 

š [bidem, XVIII. str. 542. 

5 V. Diamandi, Renseignements statistiques sur la population roumaine de la 
Peninsule des Balkans, Paris 1906., Rue de Vaugirard 101. 

naročito iz Debra, a gone stoku na zimnju ishranu u Trakiju i egejsko 
primorje“. Da su ovi stočari već po samom zanimanju Rumuni, to će svako, 
koji god je iole upućen u etnografiju Balkana zapaziti. G. dr. Gjorgjeviću 
pak preporučujemo, da će o ovim rumunskim stočarima (Faršerotima) koje 
g. dr. J. Cvijić naziva Srbima i Arbanasima, naći tačne podatke o njihovim 
naseljima u Dibri i okolnih sela, onda i Gostivaru i okolnim selima u knjizi 
i. Nenitescu, Dela Romđni din Turcia Europeana str. 518. i 519., dakle u 
onom djelu, koje sam u svojoj knjizi spomenuo na tolika mjesta. U istoj 
knjizi na str. 51. naći će g. dr. Gjorgjević, da u Skopskoj Crnoj Gori žive 
Rumuni nazvani Carapani, a ne čisto srpsko stanovništvo kao što g. dr. J. 
Cvijić veli (Osnovi za geografiju . .. str. 114). 

Udara u oči, da g. dr. J. Cvijić u svojoj spomenutoj knjizi, koju je 
izdala Srpska akademija nauk4, nije nikako htio spomenuti Rumune u 
Skoplju, akoprem ovi sada imaju svoju lijepu narodnu školu i crkvu. G. S. 
Novaković kao pravi učenjak, i ako je nezadovoljan _ rumunskom propa- 
gandom u Skoplju, kaže, da u Skoplju ima 100 kuća (Balkanska Pitanja, 
Beograd 1906. str. 467.) Rumuna. G. dr. J. Cvijić u svojoj knjizi (Osnovi 
za geografiju . . . str. 183., 235. i 249.) spominje Rumune u Pianini Osogova, 
po trgovima u Kumanovu, Kratovu, Kočanima, Vinici, Zletovu, Štipu i t. d., 
ali ipak u svojoj karti nije htio da ih zabilježi, valjda za to, što misli, da 
će se naskoro posrbiti, kao što je na str. 183. opisao, da je ,,u kratovskom, 
kočanskom i kumanovskom Šopluku već "s stalno nastanjenih Rumuna 
poslovenjeno“. 

Da i po čaršijama Pazarskog sandžaka ima južnih Rumuna, to znade 
svako, ko je samo općio s onim svijetom i za to su suvišna dalnja dokazivanja. 

G. dr. Gjorgjević nalazi dalje kao ,ogromnu manu“!: ,imena ,Ašani“ 
i ,Cincari“ su mu sinonimna i dolaze od ,Asan“ (Asen) kao uspomena na 
Asena cara rumunsko-bugarskog iz XII. veka i od ,sin car“ (sin cara 
Asena) (!) i prema tome to nisu pogrdna već slavna imena“. 

Etimološko tumačenje da Cincar znači ,sin cara“ nije moje i ako se 
g. dr. Gjorgjević trudi, da ga omalovaži. To je god. 1892. jedan bugarski 
prvak u Prilipu g. Ivanu Nenitescu kazao (Dela Romani din Turcia Euro- 
peana, Bukurešt 1895. str. 69.), a meni čestiti starina i serdar Toša Ivani- 
šević, posjednik u Mostaru, koji mi je pripovijedao, da su Cincari u Mostaru 
sebe ponosno ,Carskim sinom“ nazivali (u smislu Cincar), a one Rumune, 
što su dolazili kao kiridžije sa karavanama (često jedna karavana od 
150 konja), nazivali su Cincari imenom , Kucovlasi“. Historijska obrazloženja 
su pak moja. 

Dalje kaže g. dr. Gjorgjevići: ,Od 1877. veliki je broj Makedorumuna 
u Srbiji i Bugarskoj odrogjen, ali ne ukrštanjem, kao što tvrdi g. dr. J. 
Cvijić, već samo školom i crkvom slovenskom, koje rasprostiru isključivo 
srpsku nacionalnu kulturu (1). Ovu neozbiljnu tvrdnju prerazilazi tvrgjenje, 


1 Srpski Književni Glasnik, XVIII. str. 542. 
= Ibidem, XVIII. str. 543. i 544 

kojim hoće da kaže jačinu Makedorumuna u Srbiji: da kad se iz Zemuna 
pregje u Beograd ne vigjaju se Sloveni, već amaigam u kome prevlagjuje 
makedorumunski tip, da je srednja klasa makedorumunska i ako govori 
srpski, da pijaca i mnoge mahale u Beogradu imaju karakter makedo- 
rumunske varoši!“ 

Mi smo naprijed pokazali, da se u Srbiji čak i oni Rumuni odnarode, 
koji u kompaktnim masama žive po selima, samo uticajem srpske škole i 
crkve, a da južnih Rumuna (Cincari), koji poglavito kao trgovci i zanatlije 
po gradovima i trgovima stoje pod isključivo srpsko nacionalnom kulturom, 
nestaje, mislimo, da po već napomenutim ne bi trebalo više ni dokazivati. 
Pošto je g. dr. Gjorgjeviću samo ono mjerodavno, što su srpski učenjaci 
napisali, navest ćemo i mnijenja njegovih patriota. 

G. dr. J. Cvijić kaže za južne Rumune u Macedoniji, dakle za one, koji 
nisu ni približno izloženi nacionalnoj srpskoj propagandi kao oni u Srbiji, 
slijedećei: ,Do najnovijega vremena su makedonski Rumuni bili pod pot- 
punim uticajem grcizma i u masama su jelinizirani naročito po varošima ; 
ovde ih dosta ima, koji su svoj jezik sasvim zaboravili i oduševljene su 
pristalice jelinizma. Ali su se do najnovijeg vremena, kada je počela 
rumunska propaganda, gotovo svi Rumuni Makedonije nalazili u manje ili 
više avanziranom prelaznom stanju ka grcizmu, neki i ka slovenstvu. Imali 
su grčke škole i sveštenike i svi su više manje govorili grčki, gotovo svi i 
slovenski. Meni su poznati Rumuni, koji su u nekim varošima bili ne samo 
pristalice srpske ili bugarske partije, već su se računali kao prvi ljudi tih 
partija.“ 

Šta se pak tiče jačine južnih Rumuna u Srbiji, mislimo, da nije nužno 
dalje dokazivati poslije onoga, što smo iz ,Antropogeografskih problema“ 
g. dr. J. Cvijića do sada naveli i ostaloga gradiva toga spisa. Zar nisu u 
Beogradu sve do polovine XIX. vijeka u varoši bili od Hrišćana Cincari i 
Grci glavni stanovnici? Nisu li Srbi onda i do iseljenja Turaka u podgragjima 
obitavali? Nisu li južni Rumuni i danas najbogatiji gragjani u Beogradu, a 
najbogatiji megju: njima i Srbima nije li Nikola Kiki? 

G. dr. Gjorgjević poriče dalje na str. 545. važnost južnog rumunskog 
elementa u Srbiji i Beogradu, pa makar to bilo i na štetu istine, dok ovu 
manu misli da je zapazio u drugoga. 

Dalje kaže g. dr. Gjorgjević?: ,Posle ovoga odbija ili pravda osobine 
vizantijsko-cincarske, koje je uočio gosp. Cvijić (Naselja srpskih zemalja I. 
str. XXX.) na polemičan, prost i malo logičan način“. 

Na ove insinuacije g. dra. Gjorgjevića ne možemo, a da se ne ogradimo 
i zapitamo, nije li možda bila njegova intencija, da se ovim preporuči 
g. rektoru dru. Jovanu Cvijiću. Ujedno žalimo, što nam g. recensor nije dao 
prilike, da upoznamo mjesta, koja su polemična, prosta i malo logična, jer 
mi radi mjesta ne možemo ono navesti, što je u toj točki označeno. 


1 Osnovi za geografiju i goloj str. 546. 
š Srpski Književni Glasni str. 545. 

G. dr. Gjorgjević navodi dalje kao ,ogromnu manu“!: ,Na stanovnicima 
(u Zoviku) se raspoznaju fizički znaci karakteristični za Rumune (!)“. 

U mojoj knjizi? glasi ovaj stavak ovako: ,Šta se tiče etničkih osobina 
stanovnika u Zoviku, možemo reći, da su oni sačuvali karakteristične fizičke 
crte rumunskog naroda: mrka boja lica i forma glave je ista kao u Rumuna“. 
Ako je g. dr. Gjorgjević posumnjao možda, da Zovik nije rumunsko naselje, 
to ga upozorujemo, da je ova rumunska oaza bila već davno poznata 
neprijatelju rumunskog naroda Robertu Rčsleru (Romčnische  Studien, 
Leipzig 1871. p. 121.). 

Nadalje navodi kao ,ogromnu manu“ slijedeće*: ,G. Filipescu treba da 
zna, da i ako se ime Dragaš nalazi kao ime sela u Bosni i u Novopazarskom 
Sandžaku, to još ne mora da znači, da je došlo do ličnog imena Dragoš, 
niti da je lično ime Dragaš baš u istini postojalo“. 

Ako oni stari ljetopisci o Bogdanu Dragošu, ime Dragosli po C. Jire- 
čeku u Spljetu (1448.) i ostali podaci, koje sam naveo nisu dovoljni, da 
dokažu, kako je ime Dragačevo sa ovima u vezi, onda moramo uzeti, da 
je g. dru. Gjorgjeviću mnogo stalo da obrani pisanje gosp. dra. J. Cvijića. 
Lično ime Dragoš naći će g. dr. Gjorgjević kod Rumuna u Banatu i Erdelju, 
a naći će ga i u Golubincima :u Srijemu). Dragaš se zove i moj kolega iz 
Golubinaca (sada podtajnik duhanske režije u Ljubuškom) i jedan računarski 
vježbenik kod zemaljske vlade u Sarajevu, ako se ne varam, rogjeni Bosanac. 

G. dr. Gjorgjević svršava kritiku prvoga dijela moje knjige ovako“: ,,Sve 
ostale stvari (dakle one, koje se ne tiču južnih Rumuna) koje je izlagao, ili 
su već bile poznate ili su netačne. Naročito su slaba ona tvrgjenja, koja ne 
utvrgjuje podacima i dokazima, već ih prosto kazuje, a isto tako i gotovo 
sva, većinom proizvoljna izvogjenja, u koja se sa velikom smelošću, ne 
potkrepljujući ih ničim, upušta, te odmah izdaju laika u poslu. Tvrgjenja o 
seobama i vremenu, kad su bile, izvogjenja o imenima Ašana i Cincara i 
drugih, procenjivanje fizičkih osobina stanovništva od oka, filologisanja itd., 
ne vrede mu ništa. Takvih je stvari puna ova knjiga. Navogjenje imena, koja 
bi trebala da budu rumunska, suviše je slobodno. Srpskoj crkvi i školi i 
njihovom uticaju dat je suviše veliki značaj, a prenebregnut je prirodni proces 
asimilacije i pretapanja. U celom izlaganju ima puno ponavljanja i pleonazma, 
koji su ga bez potrebe učinili suviše velikim. Nada sve g. Filipescu je veliki 
rumunski patriota, koji odriče sve, što mu se čini, da ne ide u prilog Ru- 
munima, i tu je sa svim bezrazložan, a uznosi i veliča sve, što je rumunsko, 
pa ma to bilo i na očevidnu štetu istine. Mi naročito nećemo da ističemo 
mnoge stvari; njih će svaki stručnjak zapaziti već u našem izlaganju sadržine 
ovog spisa, a ima ih vrlo mnogo“. (Svršit će se.) 


TEODOR FILIPESCU 


1 Srpski Književni Glasnik, XVIII. str. 622. 

2 Coloniile romane din Bosnia, Bukurešt 1906. str. 176. 
* Srpski Kojižemi Glas Glasnik, XVIII., str. 623. 

4 Ibidem, X IlI., str. 624 


SELU NA POLASKU 


Još vidio te nisam pravo, 

a već ti s Bogom moram reći, 
tek umoran ti klikoh zdravo 
već novoj hrlim evo sreći. 

A u tvom krilu sva mi sreća 
za bolju nikad ne ću znati ; 
da radost moja bude veća 

za tobom još ću zaplakati. 


Da, sad se drugo bliži doba 
da ostavim te zavjek zlato, 
da potucam se sve do groba 
a tko će marit za me zato? 
Na tvrdi kula grad se diže 

i u njeg sad me nužda zove, 
a š4ro sve mi ruke liže, 

dok plaču gusle javorove ... 


Ja otići ću u svijet evo 

tko znade da | se vratim kade, 
sad skreni desno, a sad lievo 
već slomljene su i sve nade. 
A u mom domu u po krila 

il ukraj puta il kraj drače 
naslonila se moja vila 

i ko da tiho jeca, plače! 


Pa s bogom selo moje ostaj 
i ti, moj andjel, zabrinuti ; 

i nemoj plakat već zalievaj 
u vrtu cvjetak plav i žuti. 

| pjevaj, što je luna znala 
kazivati nam savske krase 
kad srebrna joj troha pala 
na sitne vale i talase... 

O, al je teško otud poći 

i zavjek svima reći s Bogom 
pa otisnut se k& u noći 

u tudje kraje slabom nogom ; 
a kruta sudba miene kruće 
promieniti će svemu lice, 
nakrivit će se krov i kuće 

a zgribiti se djevojčice. 


O, ne za gradske sobe sive 

i silne kuće tvrda kova, — 

za biser-vrela, šume, njive, 

ga male kuće slamna krova 

ja rodjen sam, gdje pjesma tija 
od jedne strane drugoj prši, 
ko magla kad se u dol svija, 
kad uzdiže se i na krši! 


Tek još ću jednom svrnut oko 

tu na te grane što su pale, 

i na vas, zviezde, o visoko, 

još pogledat ću savske vale, 

pa ostanite svi mi zdravo 

i ti, o kudro i ti šđro, 

a opaljena i ti vrbo, 

gdje nekad sam se mlad odmaro! 


I vi O cure s crnim okom 

vi sjećajte se na svog Fedru, 
kad povedete kolo skokom 

il zapjevate pjesmu vedru |! 

Kad zadnja umre luč u selu, 

a ćuk se javi o ponoći, 

nek otkine se šapat s usti: 

»O kad će doći, kad će doći?!“ 


O kad ću doći? — Tko će znati 
za uzdar što mi sudba plete, 

za mnogi sanak mlad i zlati 

za mnoge moje želje svete! 

A ne dodjem li ili umrem 

pod moje sreće noktom grubim, 

ja izdišući još ću šaptat: 

»O ja vas ljubim, ja vas ljubim |“ 


LJUBA IVIĆ 

(Nastavak.) 
XVI 


Niz brieg jurila kočija, a Luka kao da je konje nekako objestnije tukao 
sve popievajući, a onda se okrenuo prema Andrijeviću: 


— Jesam li vam rekao, gospodine, šta će biti? Sve se je dolje čulo, 
kako ste se pravdali. Stari na svoju nateže, a i onaj ni jedan s njim ne drži. 
Taki su vam oni svi, do po zdjele prijatelj, od pola dušmanin! 


— Ma baš, kanda imaš pravo, Luka. 


— Nemojte vi meni divaniti. Stara je kod nas rieč: metni jednog vlaha 
u vreću pa sjedi na njem, a s drugim večeraj, jednako ti misle. 


— Doći će i oni jednom k pameti, dok izumru ovi stariji i zasukaniji 
ljudi, govorio je Andrijević osjećajući i sam, kako prazno ove njegove rieči 
zvone. 

I ko nekakva tuga slegla mu se na srdce. Još dok se je jutros po 
vedrom danu uzpinjao uz ovaj brieg, treptjela mu je u srdcu neka nada, 
da će se moći što zajednički raditi ili uglaviti s tim ljudima, a eto, čim je 
prekoračio Vaićevu kuću, sve je više uvidjao, da su to zapravo fantazije 
daleke, nedogledne budućnosti. 


Zamukli su on i Luka, samo kola jure nizbrdicom, a večernji hlad godi. 


— Ipak je, gospodine, još rano, da idemo kući, okrenu se Luka, znate, 
nekako je ko i sramota. Ja pokojnog gospodina nisam od Vaića nikad 
vozio kući, van oko ponoći ili dvie ure. Oni bi se po kada i posvadili, al 
opet ne bi se razilazili ovako samo, pa još po danu. Vjerujte vi meni, da 
je Vaiću žalije neg nama, što idemo kući. 

— Pa kud bi ti, Luka htio sada? 

— Našemu župniku. Poznate ga od lani. Ove je godine dobio novog 
kapelana. 

— Novog kapelana ? 

— Da. Samo kako se ono zove, majko moja? Čekajte. Po... nije, 
a ha, Topo... 

— Da nije Topalović ? 

— Ha, uprav je tako, Topalović, da, da. Kako ste vi to pogodili! 

— Sbilja Topalović ? Jedan je Topalović bio moj drug u školi i kasnije 
otišao u bogosloviju. 

— Sigurno da jest. Malen popić i mora da je jako dobar čovjek. 

— Da, da, malen. Vidiš, to bi mi drago bilo, da ga obidjemo. | župniku 
će biti drago. Pa zakreni, Luka! 

I Luka je, nakon još vožnje po ravnici od jedva jednoga kilometra, 
zaokrenuo jednom prodolinom uz mlinove, kuda se još nije Andrijević 
nikada vozio. Ako je to uistinu Topalović — mislio je u sebi — bilo bi 
mu zaista ugodno. Nekako bi mu odlanulo. Sjeća se naime dobro toga 
vragoljastoga svoga sudruga još iz školskih klupa. Sve je profesore znao 
imitirati izmedju satova za onih nezaboravnih djačkih vremena. U osmom 
mu je razredu umro otac i to ga se strašno kosnulo. Od onda je bio 
mučaljiv i odlučio se u zadnji čas za svećeničko zvanje. Nije to bilo sbog 
sigurne eksistencije u sjemeništu, već što je u Topalovića bilo mnogo 
idealizma, pa se baš njemu, Andrijeviću, na samoj maturalnoj večeri (doduše 
obadvojica su imala nešto vina u glavi) povjerio, kako je. upravo uvjeren, 
da se u svećeničkom  stališu, kao neovisnom, mnogo može raditi za 
narodnu stvar. Kako je bio dobre ćudi i čista značaja, svidio se Andrijeviću, 
premda je kasnije tek do dva, tri li puta bio s njime zajedno. To je bilo 
još onda, kad je Andrijević bio starčevićanac i kad mu je neke pravaške 
brošure davao u klerikat, da ih kriomice širi. U bogosloviji se Topalović 
upravo razvio u starčevićanca, pošto je od ravnateljstva sjemeništa bilo 
zabranjeno mnogo se baviti politikom, a od novina se je jedini ,Obzor“ 
smio čitati. Što je bio jači pritisak, to su se iskrenije i vjernije potajno 
družili i u neku ruku organizovali bogoslovci starčevićanci. Andrijević dalje 
nije pratio taj Topalovićev rad, tek se sjeća na još ostalog u njega humora 
i nekoga osobitog požrtvovnog pripremanja za život, kad jednom bude svoj 
čovjek. 

Tako u mislima prošli su već mlinove, a u sumraku ugodno je dopirao 
šum vode izmiešan sa seljačkom pjesmom negdje u daljini. 

— Evo nas odmah iza ovoga zaokreta, rekao je Luka, a Andrijević je 
već ugledao vršak tornja male crkvice. Domala se ukaza i liepa sgrada uz 
crkvu, sigurno župni dvor. Već na cesti sustignu njihova kola maloga čovjeka 
u dugom crnom gornjem kaputu, u kom zasbilja Andrijević prepozna 
Topalovića. 

— Janko, jesi li ti to? povikne Andrijević baš u času, kad se taj čovjek 
okrenuo prema kolima. 

— Oprostite, naravna očale Topalović, oprostite, ah gle... uistinu 
Andrijević. 

— Dakako. Ne poznaš me! 

Andrijević je skočio s kola i izljubio se s Topalovićem. 

— O ti pokreten, tko bi bio mislio, da ćeš ovamo banuti baš večerao. 
Kako je, što je? Pripoviedaj ! 

I sad je Andrijević morao sve pripoviedati, kako je došao u ovaj kraj, 
gdje je prije bio i u ugodnom razgovoru, izmienjujući pitanja, dospiju u 
župni dvor. 

— Znaš, amice, župnik ti je još na polju; gospodarstvo je veliko, a ja 
ovako odmaram se po malo u toj liepoj prirodi Da, sbilja, onaj dan, kad 
je bio pokop Muićev, ja sam morao ići bolestniku i tako me nije bilo, a 
župnik mi je zaboravio reći, da si tu. Dakako on nije znao, da smo 
konškolarci. Ej, gospodična Rezika, donesite nam nešto, da skvasimo grlo, 
dok se gospodin župnik povrati. Ovo je gospodin Andrijević, prijatelj obitelji 
Muić i njihov zet in spe. To se, je li, može reći? 

—- Može, može, nasmieši se Andrijević. 


— Dakle, ti si strahovit pokretaš, rezolucionaš, ili šta li uobće. Kako 
se ta metamorfoza dogodila kod tebe? Jako bi me zanimalo. 


— E, najprije valja, da ti meni rečeš, što si ti. Furtimaš svakako. 


— O ne, kruto se varaš. Pravi Starčevićanac ostaje uviek isti i u 
popovskoj halji. Ja sam furtimaš u crkvi, a inače sam pravaš kao i dosad. 
Zaboravio sam ti reći, pred župnikom ne smiješ politizirati, jer ti nije ništa. 
On liepo komotno veli, da je izvan stranaka. Kad se, veli, svi tako medju- 
sobom svadjaju, on da ne će ni u koju stranku. Drži ,Hrvatstvo“, jer mora, 
a ja držim ,Hrvatsko Pravo“. 

— Po tom ti nisi klerikalac? 

— Kako sam ti rekao, samo u crkvi, a inače sam nacionalni pop. 
Hrvat svagdje i pri svakom  Uobće reci ti meni, je li bilo potrebno 
unositi u naš narod ovakav razdor? Dosta da se dielimo u političke 
stranke, pa ćemo još tu voditi nekakve klerikalce, kojih zapravo u našem 
narodu, barem u provinciji, nema. 

— Ali bi ih moglo biti. Kad bi svi bili kao ti, ni po jada, ali ti ćeš mi 
priznati, da neka stanovita gospoda višega klera unose u naš narodni život 
posve tudjinske klice, na koje smo mi kao na klerikalizam, navaljivali. 


— NO da, da, razumijem, to su tek rari nantes, štreberi, ali ta se tudjinska 
biljka ne će primiti našega naroda, uvjeravam te. Vidiš, za to mi se starče- 
vićanska stranka dopada, što to pitanje pušta na stranu, jer zasbilja nije 
još kod nas aktuelno i ne treba u nj dirati. Mora se ipak uvažiti to, da mi 
najviše dolazimo u doticaj s narodom, da ga moramo najprije osvješćivati 
u najprimitivnijoj njegovoj sviesti t.j. da barem zna, da je Hrvat. Bude li se 
pako sistematski navaljivalo na svećenstvo, e onda se nemojte čuditi, ako 
vam okrenemo ledja Oprosti, i ono što ,Pokret“ piše — ja sam dosta 
liberalan — ali sve više dolazim na misao, kao da je netko posijao ovaj 
razdor medju hrvatskim svećenstvom i narodom, da se od nas silom hoće 
stvoriti neprijatelje narodnoj stvari. Zašto, reci ti meni, zašto se ne navaljuje 
na grčko-iztočno svećenstvo, zašto se ne potraži medju njima furtimaše ? 

— Zato, jer su oni narodni svećenici. Njima je prije srbstvo nego vjera. 

— Ha, eto vidiš, i ja sam isto takav Hrvat, kako sam i svećenik. Bog 
i Hrvati — to je najsjajnija parola, što je može da bude. 

— Ta mi bi se, čovječe božji, složili, kad bi bili svi svećenici taki 
entuzijaste, kakav si ti. 

— To i jesu, al samo starčevićanci. Zapamti ovo: svaki pravi starčevi- 
ćanski pop misli ovako, kako sam ja bio rekao. Kako god nam je jaka 
vjera u Boga, tako nam je jaka vjera i u pobjedu hrvatske misli, a samo 
će nas ovakva jaka vjera i ovakvo jako pouzdanje spasiti. 


— Živio, dragi moj Jankec! Ta tebi se oči kriese od zanosa, ja ti 
moram vjerovati, što govoriš. Daj, da se kucnemo! 


Obadva se prijatelja kucnuše i izpiše do dna prvu čašu vina. Gospo- 
dična Rezika, koja je bila doniela vino, sjela je uz njih i mirno, podlaktivši 
se, slušala. Sad se najednom okrenula Andrijevića i rekla mu: 

— Hoćete li mi vjerovati, gospodine Andrijeviću, da smo u nedjelju 
govorili o vama? Bili smo na krstitkama jednoga tvorničara tamo u gradu, 
— neki Steinbrenner, doseljeni Švaba, — rodio mu se prvi sin, a dosad je 
imao četiri kćeri. 

— Pa kako sam došao ja u razgovor, ako smijem znati, gospodično ? 

— Posve slučajno. Jedna vas je gospodjica spomenula. 

— Jedna gospodjica? | Andrijević nehotice zadrhta, pa dok su mu se 
u duši nejasno javljale slutnje i pomišljaji, tko bi to bio, dotle je već 
gospodična Rezika nastavila: 

— Da, jedna učiteljica, koja je kod toga tvorničara odgojiteljica djece. 

»Ljuba!“ sinu u isti čas u duši Andrijeviću i on oćuti, kako ga prodjoše 
srsi, a onda kao neki topli val po žilama. 

— Ta se učiteljica zove Ljuba, zar ne? izrekao je mirno Andrijević, 
svladavši se od prvoga uzrujanja. 

— Jest, jest; no vidite, da znadete. 

— A kako je došlo do toga, te ste o meni govorili? 

— Ha, znate, mi ženske desile se na samu, pa smo si svašta povje- 
ravale, šečući tamo po vrtu. Ona mi je već od prije bila omiljela, a baš 
te smo se nedjelje jače sprijateljili. 

— | ona vam je tad o meni govorila ? 

— Ta da, ako baš hoćete znati, rekla mi je, da ste joj vi bili prva 
ljubav, a i — zadnja. 

— Gle, gle, to postaje zanimljivo!, javio se kapelan. E onda, dragi 
Andrijeviću, gledaj da što prije dodješ u knjigu sv. Luke, da te blagoslovim. 
Ja, gotovo sam zaboravio, al ti si Muićev zet, to dakako, ne može ići po 
regulama katoličke crkve. 

— A, pustimo ženske s mirom !, mahnuo je Andrijević, glumeći nehajnost, 
ali u srdcu mu baš nije bilo tako ravnodušno. On se i ovaj čas morao 

opet uvjeriti, da je on — on, to jest uviek isti, izvržen ovakvim dojmovima, 
kojih se po svojoj naravi ne može riešiti. Ta eto ovaj čas sve je njegovo 
biće uzplamtilo opeta ljubavlju za Ljubom, pa kad bi htio sad raditi po 
srdcu, on bi evo sad u noć pohrlio k njoj, potražio toga tvorničara i priznao 
joj, kako ju on nikad ne može iz srdca izčupati. 

U to je došao i župnik s polja sav u znoju i prašini. Obradovao se 
dakako Andrijeviću, stao mu pričati o svojim poslovima, tužeći se, kako su 
radnici sve skuplji, a nevaljaniji. S osobitim je zanosom pripoviedao o svom 
vinogradu, u kojem je svaki dan, pazeći na svaku lozu, jer ,s vinogradom 
vam je tako, kao s malim djetetom ; čovjek uviek mora na nj paziti.“ 


Andrijević je dakako morao ostati na večeri, pa kad je župnik otišao 
ranije leći, izpričavši se pred gostom, da se mora sutra rano ustati, onda 
su još dugo dalje razpravljali Topalović i Andrijević uz čašicu onoga dobrog 
starog vina. Zanimljivo je bilo to, što su sve dalje jedan drugomu povla- 
djivali, i više to nije izmedju njih bila prepirka, nego prijateljsko objašnjavanje 
dvaju poštenih srdaca. Bar tako se Andrijeviću pričinjao Topalović, a i sam 
je u sebi osjećao lagodu u ovakoj izmjeni misli. 

— Ma ti, amice, i nisi pokreten. Koliko ja mogu zaključiti iz tvoga 
razgovora, ti si se dao zasjeniti od tih modernih naprednih misli, pa si 
napustio pravo ono staro starčevićansko stanovište, misleći, da ćeš naći bolje 
za svoj rad. A sad si se, zar ne, razočarao, eto priznaj, nije li tako? 


Andrijević je šutio, a bilo mu je kao da osjeća u oku suzu; tako se 
raznježio. 

— Ma da, dragi Tonča, šta bi sad to! Ti si pošten čovjek i ja sam 
pošten čovjek. Prijatelji smo. Evo, povjeri mi se kao izpovjedniku, kakvo 
zapravo imaš sada mišljenje ? 

Mjesto odgovora pričao je Andrijević Topaloviću svoj današnji posjet 
kod Vaića, a dakako da pri tom nije mogao zatajiti svoje veliko razočaranje 
u t. zv. srbskom pitanju, što ga je dosele tako toplo zagovarao. 

— Eto vidiš, amice, drago mi je, da si na svoje oči uvidio; to više 
vriedi, nego tisuće prepiraka. Eto i u srbskom pitanju imamo mi pravo. 

Već je i ponoć bila blizu, kad se Andrijević dignuo od stola. Topalović 
se začudio, kako je to vrieme brzo prošlo, pa izjavio, da i on mora u 
krevet, jer ima sutra misu, a poslie ponoći ne smije više piti. 


Luka je bio zaspao u kolima, pa ga je trebalo buditi. Još su neko 
vrieme razpravljali — Topalović kraj kola, Andrijević na kolima, obećali su 
jedan drugomu, da će se češće sastati, a onda su kola krenula u noć, koja 
je bila slabo osvjetljena mjesečinom iza oblaka. Šturci su pjevali svoju mo- 
notonu noćnu pjesmicu, a zrak je odisao mirisom pokošene trave. Andrijević 
se pustio posve lagodnoj dispoziciji, koja mu je bila u duši iza ovoga sa- 
stanka u župnom dvoru. 

— Luka, dobro si uradio, što si me povezao ovamo, rekao je Andri- 
jević, pruživši Luki cigaru. 


Minibasieo | 

Na to je i sam zapalio cigaru i zamislio se. A zapravo i nije se za- 
mislio, već je čuvstvovao, upravo gorio u svojoj nutrnjosti, ponavljajući u 
duši samo jednu rieč, jedno ime: Ljuba. Kako je to čudno, eto. Nije mu 
je odkrio ni list, ni propitkivanje, već evo — slučaj. O, on će ju naći, 
on će ju potražiti, on se mora s njome sastati. Tisuću mu se slika izmie- 
njivalo u duši, čas kako ju iznenadjuje, kako romone oni prvi razgovori 
sastanka poslie toliko vremena, čas eto kako su se našli u osami kako su 
pali jedno drugom u zagrljaj, kako struji poezija starih cjelova po licu, po 
vratu, po kosi. ,Mi se ne ćemo nikada razstati, Ljuba, nikad“, $apuće Andri- 
jević u noć u ekstazi snivanoga sastanka, a konji jednakim topotom kasaju 
cestom put njegova stana. 


(Nastavit će se.) 


HARAKIRI KNEZA ASANO NAGANORI 


Soda, vrhovni cenzor običaja, dočita: 

»Jer Asano ne bijaše u stanju potlačiti u trenutku, kad je počinjao zločin, 
svoj gnjev, koji mu provalio u onome času iz duše prema knezu Kiriju 
i jer nije sačuvao dovoljno poštovanja prema palači, u čijem se predvorju 
nalažaše, nego je pogazivši svoju obvezu, ranio nasilnika, izvolio je Šjogun 
postupak mu osuditi kao veliko bezpravlje, za koje je okrivljenome pre- 
trpjeti kaznu harakiri“. 

To izrekavši službenim glasom obrati se cenzor knezu Asano-u: — Po- 
jimljem vaše pobude i veoma ih cienim. Ali stvar je tako daleko zašla, da 
vam pomoći ništa — ne mogu. Preostaje vam da obavite nuždne priprave 
muževno. No ako ima štogod, što biste željeli kao posljednju volju svoju 
izraziti, molim, da mi to bez krzmanja povjerite, a ja ću sve kako treba 
ifpuniti ! 

Zatim uruči knezu Asanu prepis naloga Šjogunovog. On ga primi i za- 
hvali cenzoru na uljudnosti: 

— Zahvaljujem vam na vašoj naklonosti, ali... što bi to moglo biti 
sada, za što bi vas zamolio ? 

Tada se okupa Asano u vrućoj kupelji i u bielom platnenom kimonu 
i u platnenim hlačama udje u sobu, u kojoj bijaše vrhovni cenzor, knez 
Soda. Na verandi se poredaše sa svojim pomaljačima cenzori Okado Den- 
capiro i Okubo Hencajemon. U vrtu, na mjestu odredjenom za eksekuciju, 
pred ulazom sjenice prostrieše tri asure i pokriše ih bielim platnenim po- 
njavama. Nedaleko stajaše zloslutno krvnik sudbeni Isoda Budaju ogoljelim 
desnim ramenom i podvinutim hlačama. 

Knez Asano zastade na čas i pomisli: 

— Doista se ne pristoji koljenoviću knezu, posjedniku imetka sa go- 
dišnjih 53.000 koka riže, harakiri na sebi počiniti u vrtu pred malom sje- 
nicom, kao obični samuraj! 

Ali odmah razbor proreče: 

— Malodušnošću bi bilo započinjati kavge radi priprava za zadnji čas. , , 
To je kukavan posao! .. , 

Udje dakle u vrt ni rieči ne rekavši. Mladići, koji držahu stoliće — 
jedan s mačem, a drugi s vinom u glinenom peharu — postaviše ih odmah 
pred kneza Asano-a. 

Knez, sačuvavši običajni izraz lica, čija boja se nimalo ne promieni, 
obrati se cenzoru Sodi s ovim riečima: 

— Što je s mojim dušmaninom, kmetom Kiri? 

Na to pitanje odgovori Soda sa spoljašnim ravnodušjem : 

— Budući da su rane Kirijeve težke, očito da trpi silno! Odgovarajući 
sakrio je svoju tugu, jer vlada imadjaše dobro mnienje o knezu Kiriju i 
ujedno govoraše neistinu, jer štovaše čuvstva kneza Asano-a. — Taj, čuvši 
odgovor, okrene se knezu Tamura-u: 

— Ako li su do vas doprle kakve viesti o stanju kneza Kirija, uljudno 
vas molim, da mi ih izvolite reći! 

Knez Tamura mučaše časak ne znajući, što bi odvratio na pitanje. Tada 
glavni vasa! njegov Date Oribe pridje k hjemu i šaptne mu u uho par 
rieči. Bijaše to molba, da ne poveća razdraženost kneza Asano, koji stajaše 
oči u oči sa smrću i da bi mu pomogao, da se ubije spokojno, kako treba. 
Na to reče knez Tamura: 

— Što se tiče kneza Kirija, čuo sam, da je izdahnuo prije par ura ne 
toliko radi starosti, koliko radi dviju dobivenih težkih rana! 

Tome doda knez Asano s izrazom zadovoljstva na licu : 

— O, nipošto toga ne žalim! 

| stresavši s rukava svojeg višnjovi cvietak, koji na nj pade sa stabla, 
zapjeva pjesmu predsmrtnicu : 

»Pak ipak mi je proljeću — S Bogom ostaj!, reći. — Prije no što 
višnjov cviet — Otpale si latice — Na vjetru ne pogubi . . .“ 

Zatim knez dohvati sa stola glineni pehar, izkapi ga do dna i po običaju 
smrska ga koljenom. Poslie toga digne povrh glave stolićak, na kojem ležaše 
mač i okrene se ka krvniku, pomoćniku cenzorovom, Isodaju Budaju: 


— Sigurno me ne ćete odbiti i dobrostivo ćete pričekati, dok ne kažem, 


da je kucnuo čas! 

Tada svuče knez sa sebe gornje haljine i izpitujući oštrinu mača povuče 
njim po desnim slabinama preko hlača označujući duljinu od pet palaca. 
Poslije tog iztraživanja klikne sa zadovoljnim posmjehom: 

— Ah, izvrstnog li mača! 

Bez žurbe zarinu ga si u lievu stranu trbuha i povuče, njim od sdola 
gore. Na to tek reče: 

— Sad je čas!... Dajte, pomozite mi!, 

isoda Budaju stane mu za ledja i rieši ga boli, odrubivši mu dugim 
mačem glavu, koja se — po običaju — ovjesi na prsima O nepresječenoj koži 
u širini jednoga palca. Budaju oprezno odieli glavu od tiela i uhvativši ju 
za perčin dvostruko složenom ceduljicom papira, pokaza ju vrhovnom cen- 
zoru. Čim je na taj način smrt potvrdjena svjedocima, knez Soda zajedno 
s drugima ode. 

Tielo Asano-a polože u lies i po — već prije — izdanim odredbama 
dodjoše po nj sluge brata kneza Osano-a i Horibe Josubej, upravnik Asa- 
novljevih dobara. 

A kad primiše tielo, Josubej zamoli sluge kneza Tamura-a, da mu 
dadu košulju njegovog gospodara i mač, kojim je ubijen. Iza toga ode Jo- 
subej s drugovima za liesom, s tužnim ostatcima . 

Vele, da je prizor taj natisnuo suze na oči isto tako ljudima mekog 
srca kao i tvrdog. 

Ah, kako je sve to bolno! 

Ta knez Asano bijaše plemenitim velikašem i darovitim i za rata i za 
mira, ne bez naklonosti prema liepoj umjetnosti, podjednako očaravaše kao ' 
što i prijazan bijaše. | gle, poginu u trideset i sedmoj godini kao što gine 
rosa jutarnja. O kako li bijaše zlokoban taj dan, kad se to sgodi! Kako li 
je pun taj,sviet dogodjaja,, kad slavna ličnost iz roda koljenovića knezova 
iz zamka Asano-a, kad potomak tako slavnog roda odilazi u pakao, na Žuti 
Potok, lišen naslova, počasti i imetka, lišen rodbine i vasala . 

Tielo pogubljenoga sahraniše u hramu Sengakudzi u Takanavi 1 u Šiba-u . 

I dadoše mu posmrtno ime: Rejko Inden Saki no Sofu Heriri Dajkodzi . . 


Poljski napisao WACLAW SIEROSZEWSKI 

U literaturama nadje se kadgod i čovjeka 
putnika. 

U poljskoj literaturi uz Zygmunta Mil- 
kowskog, koji je proputovao od Londona do 
Carigrada cijelu Evropu, pa Malu Aziju, 
da obogati polisku literaturu, pod pseudo- 
nimom F. Ye (pripovjestima iz života 
Rusina, Poljaka, a osobito nas Hrvata i 
balkanskih naroda), ostavši vazda i svagdje 
demokrata i dok bi bio diplomatski agent 
i kuhač, trgovac i radnik tvornički, uz njeg 
evo i Waclawa Sieroszewskog, putnika 
drugog. 

Taj etnograf, pjesnik i pisac rodi se 1868. 
u selu Woćikakozlowska u guberniji var- 
šavskoj. Gimnaziju zamijeni s bravarskim 
zanatom i svrši kasnije tehničku školu. 
Neumorno čitanje egzotičnih pripovjedaka 
i pjesama ponuka ga, da putuje. Marljivo 
proučavanje pozitivističkih filozofa dade 
mu pogled na svijet pozitivistički. Prilike, 
u kojima je živio uz ovaku literaturu stvore 
ga socijalistom. 1878. otputi se u Sibiriju, 

a ju uzduž i poprijeko proputuje i prouči 
život, ljude te upozna prilike i odnošaje. 
Boraveći dulje vremena med Jakutima na- 
pisa učenu studiju etnografsku o Jakutima, 
a izdade ju na svoj trošak Petrogradsko 
društvo geografsko pod naslovom : ,Dva- 
naest godina medju Jakutima“. Za cijelog 
tog vremena, što je boravio u Sibiriji, ne- 
prestano je učio i čitao, a prečesto se i 
sam javljao većim ili manjim beletrističnim 
radnjama u novine i časopise poljske. Pro- 
putovavši Kaukaz i južnu Rusiju spremi se 
na daleki put u — Kinu i Japan. Vrativši 
se s dalekog Istoka pred četiri mjeseca 
natrag u domovinu svoju Poljsku, odlučio 
je nizom javnih predavanja upoznati poljsko 
društvo s veoma slabo poznatim narodima 
istočnim. Počeo je s Krakovom. Za kratko 
vrijeme izaći će tiskana njegova još ne- 
objelodanjena pripovjest iz japanskog ži- 
vota pod naslovom: ,Juki no Akebono“. 

Studiju o njemu i njegovim djelima na- 
pisa modernizator  ,Tygodnika  lilustro- 


wanog“ (beletristički poljski list varšavski 
izlazeći već oko 50 godina) i vrstan kritičar 
Ignacy Matuszewski, zatim Jan Sten, koji 
ga zove: najmladjom dušom, a zato možda 
1 najpoetičnijom, a Wilhelm Feldman se 
pozabavi njim u svojoj ,Savremenoj knji- 
ževnosti poljskoj (od 1880.—1902.)“ s više 
veoma simpatično napisanih za Sieroszew- 
skog strana. 

Podataka o tom impresionisti i opširnije 
o njem naći se može u Feldmanu. Evo: 

poznavši krajeve ledene Sibirije i ro- 

mantičnog Kaukaza, izabire za svoja djela 
tio egzotično, strašno, da ili zaledeni i 
stine krv u žilama ili da začara krasotama 
i ljepotama. A opisuje potanko, savjest- 
nošću etnografa, obuhvata uz to najsuptil- 
nije nijanse boja i vibracije uzduha, a pro- 
matra sve pogledom slikara, umjetnika. 
Pa kao što narav Sibirije i Kaukaza raskriva 
pred putnikom bez one mekane polovič- 
nosti srednje evropskih zemalja, najstrašnije 
konture počevši od one okorjele žestoke 
zime polarne do raskošne klime Kaukaza, 
s divljom nekom iskrenošću, ne skrivajući 
ni najmanje kako nagradjuje ljude gladom, 
kozicama, gubom ili neizmjernom žudnjom 
i neutaživom čežnjom za beskrajnošću, za 
nečim nepoznatim, tako je i Sieroszewski 
iskren, priprost i snažan. Svoju stvaralačku 
snagu umije uzdržavati od skokova ili 
provala elementarnih, jer mu je narav skri- 
stalizovana, snažna, skupljena. Čitajući nje- 
gova djela nadaje ti se misao, da ti u 
jelima svojim pruža viziju svijeta, učarano 
i zatvorenog unutar granitnih stijena. 
suočivši se taj etnogral i pjesnik okom u 
oko s prirodom ne smalaksa, ne prestraši 
se, ne uteče, nego pregne, da ju upozna i 
da zatim crpa svoju snagu iz te spoznaje 
naravi, da čitatelju malo kasnije iznese 
svoje pozitivističke dogmate i svoju nepo- 
kolebivu vjeru u prirodu, svijet i čovjeka, 
da za čas stane uvjeravati i dokazivati, da 
ta vjera spasava. | njegovi junaci — ne 
umiru, jer im u zadnji čas stiže pomoć, spas. 

Udivljuje te mir, dostojanstveni i ponosni 
mir, neslomiva snaga i nenarušivi, kipovima 

prirodjeni pokoj njegovih junaka, prožetih 
tom vjerom u prirodu, svijet i ljude tim 
dogmama. Piše srcem, vjerom, a bez pri- 
mjese dekadentizma i slabosti kakove, 
kojoj bi oslona trebalo. I uvijek je i svagdje 
isti. Opisuje li bijedu i očaj nesretnih od 
svih ostavljenih na maljušnom otočiću gu- 
bavaca (,Chajlah“) susrećeš iskrenost, ju- 
naštvo, vjeru. Riše li neumoljivu i strašnu 
prirodu ,Na granicama šume“ (,Na kresach 
las6w“, 1894.) ne može a da ne upozori 
na napredak i neumrlost prirode, na to 
njeno pravo, kao ina ovo, da — oduhovljuje. 

a kakvi junaci bili, pa ma i bili to ne- 
voljni i najbijedniji Jakuti gubavi, koji se 
valjaju ,Na dnu bijede“ (,Dno nendzi“), 
vazda u njima nalazi Sieroszewski dobrotu, 
vječnost, odanost i sposobnost, da se za 
najuzvišeniju svetinju — opće dobro žrtvuju 
(Wofierze bogom). Junaci su uvijek utjelov- 
ljenje vjere u pobjedu duha i tih čuvstava. 
U trenutku, kad je umrijeti ,Risztau“, junak 
taj veli: , Vjerujem samo u ljude, Selimu!“ 
Jer su mu takovi junaci, ne dopušta im 
umrijeti; njima dolazi u zadnji čas spas, 
kako Risztau, tako Paulu, tako Aleksandru 
(W matri 1896.), kao što u Brzesku (1900.), 
atorošlawi (1901.) itd. Opravdava to: ,jer 
bez te vjere u dobro i napredak veli 
Pavao Ščerbina Jakuta — mrakom je pri- 
krivena_ zemlja i u beskonačnost će se 
otrkljati bez nje; bez nje će pogasnuti 
zvijezde i sve će se sliti u neku cjelinu, 
meku, neskladnu, da se iznova u ne manje 
neskladnu rasprsne različnost. Proći će 
vrijeme, otkrit će se doline i beskrajnost, 
gdje ne će biti uma ni svijesti, da znade 
odćutiti i izmjeriti. A ipak... ipak moglo 
bi drugačije biti! — — Mogla se borba 
dovršiti pobjedom, da ne bijaše samoljublja 
i sljepoće“. 

. Feldman dodaje uz ogradu: ,tako veli glas 
vjere“ na te riječi Pavlove: ,i borba će se 


pobjedom dovršiti.“ Miroslav Sakač 
P 


REALISTIČAN PRIPOVJEDAČ 


Poznato je, da je Josip Kosor, bivši 
učitelj plesanja i obćinski ,ćata“, upravo 
»šlajber kaz'ti pisar“ najiztaknutiji napred- 
njački, dakle realistični mladohrvatski pri- 
povjedač i da ga je čuveni napredni kri- 
tičar, imenom Janušić (Jurislav) proglasio 
hrvatskim Gorkim. 

Taj napredni duh napisao je za napredne 
Nar. Novine, organ g-djice Wande Masoch 
— pardon! — Wande Ibler i naprednog 
g.. Fučka pozitivističan roman, upravo 
friču, vrlo zanimljivu kao komentar rea- 
ističnih ideja kritike A. Wenzelidesa, Majer- 
Mijajca i spomenutog Janušića (Jurislava). 

a zdrava, realistična, narodna priča 
zove se ,Umiruće ideje“, a njen junak se 
zove Ognjeslav oban. Taj Ognjeslav, 


kao kakav bivši i šenuti tancmajstor puca 
u ,plešuće sjene“. Na svog liečnika želi 
skočiti ,poput mačke“. Piše tako duhovita 
pisma, te ga prijatelji zaklinju, ,da im na 
neki način razvedri jedan dan, ili bar par 
časaka, ili samo jedan čas, kad ugledaju 
listonošu“. Ognjeslav Žaloban stanuje ,u 
mračnom tornju, u koji se i baba stenjući 
uzpinjala“. ,Ja sam u njemu (u tom stanu) 
ideja mračne slike, ili ja sam slika, on je 
kvir mene“. Od svieta je primio Ognjeslav 
aloban ,bezkrajno, hladno, mutno, ubija- 
juće smijanje. On nije samo smijač. On 
je / panj. ,Njezina blizina značila za mene 
Živi cvatući plamen, iz koga neprestano 
vrcaju iskre u suho drvo“ — dakle u panj. 
Kao neki Matoševi tipovi, Ognjeslav Ža- 
loban je ,putnik, nemirni daleki putnik, za 
koga su sve staze prekratke“ (sich). U 
bečkom Dunavskom Kanalu vidi — utop- 
ljenika, na ulicama same droplje, šljuke, 
crvenperke: ,one bliede izpijene cure, što 
no srću višekrat u četama na jadnu pro- 
daju svoje žive puti“. 
akako, taj realistični junak je velik um, 
enij. »Umjetnik, koji daje sebe gola i 
rvava, taj nije odabranik svieta (i Pokreta), 
ne, on IH mučenik, a svi su mučitelji nje- 
govi (i Wenzelides i Janušić). Polutalenti 
su sretnici i miljenici svieta“. Pozitivistični, 
sintetični Ognjeslav Žaloban tvrdi, da 
»Zdrav čovjek ništa ne vidi izvan sebe“. 
ime se bavi taj vječni putnik i junak 
naše najmodernije realistične, napredne 
priče? On je pisac, pripovjedač. Ima dva 
prijatelja. Jedan, diabolični kipar Aliman 
stanuje u Beču, 127 Wiednerhauptstrasse, 
a drugi, Dorić, sasvim nalikuje poetu 
B. Lovriću: ,Prijatelj pjesnik Dorić, bliedog 
jesničkog lica s dugim tananim kosama*. 
aj umjetnički triumvirat živi u grčevitom, 
razuzlanom, fantastičnom svietu, gdje se 
sluša Wagner, Beethoven i zavode Elvire 
pod ,krvavim suncem“. Ognjeslav od po- 
četka pa do kraja priče priča, da će se 
ubiti, ali to mu se srećom ipak _ne dogadja. 
Zbog čega plaši sebe i druge? Zbog lju- 
bavi? Ne. Zbog nepovoljne kritike, zbo 
-šusterlabla“ i bečkih konjskih salfalada : 
Tko bi mu to znao! Diaboličan kipar Ali- 
man ga zove na ,Toteninsel“, koji (ako 
niste znali) leži u — — Dalmaciji, ali mu 
Ognjeslav Žaloban žalostno odžalobuje: 
»Ne. Radije ću u nirvanu.“ | babi plaća 
unapred kvartir, ,premda sam izvjestno 
znao, da drugoga mjeseca ne pripadam 
više ovom stanu“ (svietu). | svom doktoru 
prieti, da će ,posve za stalno odputovati 
sa samokresom“, ali on, kao pravi realista, 
ne drži rieč Premda je sušičav, panj, ,suho 
drvo“, on zavodi žeravicu, neku Alimano- 
vičinu rodjaku Elviru i u tom činu vidi 
klicu za novo, veliko, napredno i sinte- 
tično čovječanstvo. Prevario — pardon! — 
osvojio ju, jer je i njojzi pretio samo- 
ubijstvom: ,,l sad vam velim otvoreno | 

jasno: da ću se što prije ubiti, jer bi me 
naskoro i sama bolest ubila... Ako vi 
hoćete, vi možete produljiti dane moga 
Života“. I Elvira-žeravica se panju smilovala. 

»— Elviro! — rekoh, spuštajući sesnjome 
na žuto busenje — je li vam što poznato 
iz moga života ?“ Samoća i ,krvavo“ sunce. 
»Ona je bila nemoćna i užasnuta pod 
mojom dušom, pod silom mojih pogleda 
i kretnja, gibljući se po moj j volji, kao 
što se pokreće svježi kip u glini tvara- 
lačkom, moći majstora kipara“. 

»— Sta hoćete od mene? ote joj se 
napokon drhtavi krič iz grudiju, kojih se 
je doticala moja grozničava ruka. 

»— Sebe u novom životu... u done- 
šenim djelima . .. u izpunjenom zavjetu . . 
ludovao sam ja na piru mojih umirućih 
ideja pod bakrenim nebom jesenskim. 

nOko nas sve se gibalo u demonskom 
plesu, zaodjetu mojom stvaralačkom fan- 
tazijom, a srebrne noge breze lomahu se 
sa svim granama, kao da polietahu hladnim 
bezćutnim zrakom u pomoć Elviri... 

.»Za_ pet časaka ležao sam satrven pred 
njezinim nogama na po ugasla umorna 
pogleda kao pred svojim oltarom, gleda- 
jući sada u njezine suzama orošene oči i 
prema suncu, moleći čitavom ožarenom 
nutrinjom jedno i drugo, da se moj pra- 
zavjet u novoj krvi izpuni“. 

Vo, kako naš naprednjački pripovjedački 
realizam rezonuje o Bogu i o Sotoni: 

»Bog, koji oko nas obitava, i mi ga na 
neki način izoštrenim čulima i utanjenim 
osjećajem, osobito ovako na izmaku života, 
kad smo na pola bez materije, više eterni, 
— možemo da osjetimo . . . 

»— Ja bih želio izazvati sotonu i po- 
razgovoriti se s njime, reče Aliman. 

»— Možeš, starog kosmatog sotonu, 
lako ćeš izazvati, al ti ne želim, jer će te 
taj još užasnije proganjati. Uobće, možeš 
sve izazvati, što je stvorila vjera. To sve 
eksistira, jer ja vjerujem, da ne samo tje- 
lesa, nego i misli imaju poseban život... 
Do djavola, — progovorih ja žurnije, pri- 
pravan da planem, — valjda nisu milijuni 
i milijuni kroz sttoljeća trošili moždjane 
uzalud, bez ikakova traga... Njihove misli 
borave u crkvama, džamijama, sinagogama 
i kako se već svi ti hramovi zovu, pa u 
muzejima, napokon i u nama samima, pri- 
vremenim muzejima. Tu se sastaju sve rase 
i ja u ovaj čas dolazim do misli i vjerujem, 
da je u mojoj viziji obćeniti i najizrazitiji 
tip sviju bogova . . . Ta on vam je molim 
vas šaren... polusvjetal i polumračan, 
zar to nije čudo. Ali na stran s ludostima, 
predjimo još na ovaj komadić života. Ko- 
nobaru! — poviknuh crnom čovjeku, koji 
je koracao vrebajući očima dvoranom, do- 
nesite još jednu butelju! 

»— Živili oni, koji mogu da preko sebe 
prekorače, podigne čašu Aliman, na što se 
vi kucnusmo klikujuć životnoj sili . . . 


»Posljednju svoju čašu ja izpijem do 
dna, a onda je bacim na pod da se raz- 
bije i razpane... 

»— Punohvaljeni! Tvojemu carstvu pri- 
miče se konac. Mi ćemo stvorit vjeru i bez 
Tebe i nikad više do Tebe naš tamjan do- 
prieti ne će. Doživjet ćeš udes svrgnutog 
cara i oćutiti, kako se ponos ruši ... Gdje 
već Ti ne možeš, stupit ćemo mi. Više se 
ne ćeš grijati na ljudskim suzama i uzda- 
sima i zima će Te prožeti u tamnicama 
neba... 

»> — — Što si od mene učinio, 0, što 
si od mene učinio, — zavapih gorko. — 
Ubio si me, ubio i na smrt osudio, usta si 
mi začepio, prije nego rekoh svoju rieč... 
Mimo Tebe morao sam tvoriti, da sazdam 
vjeru na ženskoj puti... | jedino tu mi je 
utjeha, da sam svojom lukavom mišlju na 
sreću izbjegavao Tvojoj okrutnoj šaci... 

»— Zar me još hladno slušaš, zar drzkost 
moju ne ćeš da kazniš, Punohvaljeni, Ve- 
liki, Veliki, Velikil! — e, onda, — zakričah 
ludjački u noć, — neka se upozna, tko 
kome robuje i biesno navalih na polu- 
sjajnu viziju grčeći se na tlu i rujući noktim« 
na svetoj puti zemlje rodjenja moga .. .“ 

Tabieau. : 

I ovo ludo i glupo mjesto podsjeća na 
Vidike i Putove — na onu molitvu Dionizu. 
Matoš nije zaslužio, da ga Kosor tako pa- 
rodira... . 

Tek glavno je, da se sušičavi Ognjeslav 

aloban nije ubio, da nije čak ni umro. 
U novoj priči, nadamo se, imati će naj- 
manje sto kila i — mandat za Peštu. Dotle 
će prijatelj Aliman jamačno već odhraniti 
i njegovog sina, malog Ognjeslava Žalo- 
banovića. 

Očekujemo, da Janušić (Jurislav) poslie 
te priče nazove Josipa Kosora hrvatskim 
Leonidom Andrejevom Mi uobće mnogo 
očekujemo od tog realnog i sićušnog rada. 
Ako ništa a ono — material za zabavu 
i — — pouku. 


Po 


O SHAKESPEAREU 


Nema gotovo svjetskog pisca, o kome 
bi postojala tolika literatura, kako o 
Shakespearu. Prepiru se o tom, tko je 
pisao drame: Shakespeare ili lord Bacon, 
jedni poriču da je živio ovaj, drugi ,do- 

azuju“, da Shakespeare nije nikad ni 
Živio, treći sve shakespearske drame pri- 

isuju trećima i t. d. Postoje nadalje foli- 
Janti studija i tumača pojedinim dramama, 
a sva sila opet ima i izlazi na sviet životo- 
pisa Shakespearovih, kao i o tome, kojim 
su kronoložkim redom pisane drame. 

Nedavno su izišle dvie nove biografije : 
Waltera Raleigha (London, kod Macmiilana) 
i Maxa Wolffa (Miinchen kod Becka). Da- 

kako, da ni ove dvie knjige nisu izniele 
Bog zna što novo u samoj stvari, nu kako 
se temelje na najnovijim iztraživanjima, 
ima u njima tu i tamo po koja zanii 
Raleighova je knjiga malena, broji kojih 
200 stranica, a ne iznosi kojekakve sitnice 
iz života Shakespearova, već se dotiče više 
njegova pjesničkog stvaranja. To je bez 
sumnje i važnije, a tim se autor radije dao 
na taj posao, što je i sam pjesnik, inače 
profesor englezke književnosti na sveuči- 
ištu u Oxfordu. O samom životu Shakes- 
pearovu bavi se Raleigh na kojih 30 stra- 
nica. Nu za to počinje upravo sa sjajnom 
karakteristikom pjesnika i čovjeka, crta 
postanak djela iz literarnog milieua i 
ihakespeareovu lektiru kao i procvat po- 
zornice. U drugom dielu knjige podaje 
prikaz Shakespeareovog umjetničkog raz- 
voja na temelju osobnosti pjesnikove. 

Vedan publicista veli, da poslie Dow- 
denove knjige nije ništa čitao tako za- 
nimivo o Šchakespeareu, kako je ovo 
Raleighovo djelce. Ono da pokazuje i opet, 
kako e tema Shakespearea neizcrpiva isto 
tako, kao i tema — čovjek. Čudnovato je 
— veli isti kritičar — kako se nakon svega 
onoga, što se je o pjesniku već tečajem 
godina reklo, mogu izreći tako izvorne i 

losad ne iznesene misli. Raleigh drži, na 
primjer, da je Shakespeare više puta za- 
početo djelo ostavio nedovršeno, kad bi 
osjetio, da ta gradja bolje pristaje za drugo 
djelo, koje bi ga medjutim zaokupilo. Tad 
bi isti tema dovršio s drugim kakvim 
sujetom. Tako da mu je n. pr. ljubavni 
sujet u ,Troilu i Kresidi“ dao pobude i 
poslužio kod ,Romea i “, 

Max Wolff u svojoj knjizi ide za sasvim 
drugačijim ciljem: on hoće da obrazovanom 
svietu pruži neku naknadu za djela Ger- 
vinusova, Ulricieva, Kreyssigova, koja su 
prije 40 godina bila vrlo uvažena, nu sad 
su ne samo stvarno, već i u načinu umjet- 
ničkog poimanja zastarjela. Wolff je brižno 
posabrao svu stariju, te prije svega najno- 
viju literaturu o Shakespeareu, te tako 
stvorio dobro djelo, koje se Preporuča, 
jer podaje jedno i drugo: iografiju hakes- 
pearovu i karakteristiku njegovih djela. 

Tko se hoće da uputi u stanje najno- 
vijih_biografičkih iztraživanja o Shakes- 
Bira dobro će mu. poslužiti i. knjiga 

idney Lee-a, od koje ima i njemački 
prevod. 















MRVICE 
HIPERPRODUKCIJA ODVJETNIKA 


Mladi odvjetnik, dobivši u Zagrebu stallum 
agendi, zapisao je u svoj dnevnik ovo: 

Danas sam postao odvjetnikom, a sad 
mi je prva dužnost, da sebi nadjem jedno 
zvanje, od koga ću moći i — živjeti... 





HAMLET NA MARKOVOM TRGU 


Biti ili ne bitil“ 


NAJNOVIJE ODKRIĆE! 


»Da se automobilom ne. može voziti, u 
nas bi bilo malo ljudi, koji bi za nj znali, 
baš kao što ih malo znade za teoriju se- 
lekcije i descendencije, za otkriće zraka, 
za radij i druge nove elemente i t. d“, 
veli g. Lunaček na str. 489. ,Savremenika“ 
u studiji ,Dva književna pokreta“. 

Sad bismo samo još rad znali, tko je i 
kada odkrio zrak te kako su ljudi mogli 
živjeti prije odkrića zraka? Znanosti je 
poznato tek toliko, da je zraka bilo i 
prije — automobila i prije g. Lunačeka. 

KAZALIŠTNA POPUTNICA 
(Za ove se stihove traži napjev) 


Zvon'te, zvon'te: 

Došo conte' 

Vujno, vajno, Vojnović! 
Nek se čuje, * 

Da ,već“ tu je 

Druma, driema, dramaturg | 


Kroz sve vaje 
eko ga je 


Ruži, roži, režiser. 


Fijan, Baše 

Sbit moraše 

Rape, rupe, repertoar 
U ta eto 

ON došeto: : 
Emje, amje, umjetnik | a : 


= 
LI 
3 


Prvo mu je, 

Da se čuje 

Enter, unter, interview — 
Za reklamu 

Nasjeda mu 

Ito, eto, Otokraus. 


Uru cielu 

U hotelu 

Omper, umper, imperial 
Kneže Ivo 

Tek kazivo 

Vujno, vajno, Vojnović: 


»Ja ću biti 

Redoviti 

Mitri, metri, motrilac . . .“ 
Priča bajke 

Sinak majke 

Jago, jego Jugović. 


Kako došo, 

Tako prošo 

Roda, rada, redaktor ; 
To je grozno, 

Ništ ne dozno 

Nevo, navo, novosti. 


ipak ali 

n ga hvali 

Kilo, kalo, kolosal ... 
Neka živi 

Knezu Ivi 

Toli, tuli, ta lija!* 


O 
Atuma 


* Ne: ta lija, već Talija (Tisk. pogrieška). 

»Dok je tako, 

Bit ću lako 

Ente, ante, intendant |“ 

Misli conte 

A svi zvon'te: 

Bimbam, bumbam, bimbambum | 


“u. 


Sviće zora: 
Majstor s mora — 
Soper, super, saperment — 
On ko prije 

Svim se smije: 

Hihi, hehe, ha-ha-ha! 


ČUDO 


Križevački vladika, biskup Drohobetzky, 
kako je poznato, predsjednik je družtva 
sv. Vida za odgoj sliepaca. 2. 

Poslie nedavnih političkih dogadjaja i 
poslie bojkota biskupova radi njegova 
protuhrvatskog držanja, zaključio je odbor 
druživa sv. Vida te su njegovi članovi 
položili svoje časti, jer ne će da budu u 
odboru s takim predsjednikom. 

Napokon su eto u Hrvatskoj i sliepci 
progledali ! 


ZA MATERINSKU RIEČ! 


Najnoviji je srbsko-hrvatski politički 
pokret ,,za materinsku rieč“ našao i svog | 
pjesnika i glasbotvorca. G. Alberto Weber 
udahnuo je u politiku poeziju, rodio stihove, 
a g. Vilko Novak bacio ih u kajde i eto — 
koračnice ,,Za materinsku rieč“. 

Sad barem mogu srbsko-hrvatski dele- 
gati kretati u Peštu uz zvukove svoje vla- 
stite koračnice. . 

ski pod geslom: za materinsku rieč! 

ujemo, da i neki napredni kobasičari 
kane staviti u promet — ,kobasice za 
materinsku rieči“ 


IZ ,SAVREMENIKA“ 


U br. 8. ,Savremenika“, mjesečnika 
Družtva hrvatskih književnika, nalaze se i 
ove iskrice: | 

»Dvije stvari čine čovjeka uglednim i 
svagdje pristupnim: novac i laž. 

I književnik ječovjek, dakle ,Savremenik“ 
je organ ljudi, koje novac i laž čini ugled- 
nima i svagd e pristupnima. 

»Automobili, lakaji, metrese i — čast 
jesu predmeti luksusa. Svak ne može, da 
ih sebi priušti.“ | 

Dakle čast je mjesečniku družtva hrvat- 
skih književnika — luksus, koga ne može 
sebi da priušti! T&f — tofl 

PRVA ZAPOVJED KOSSUTHOVA 


KOSSUTH (u magjarskim oblacima govori magjarskom angjelu): Reci onim dolje rezo- 
lucionašima, što se klanjaju zlatnom teletu: Ovo je moja prva zapovjed, ostale će sliediti! Di. 


=. 


..“ saa 


uu « 


JAKOB MILOSLAVIČ 2. 
DUBROVNIK. 


SRPANJSKI PROGRAM 


Dugo je šutio. Javno su ga pitali, što hoće? Nije odgovarao. Po što 
je došao, za što su ga poslali ovamo? Šutio je. Što mu je zadaća, cilj, što 
kani, namjerava? Nije odgovarao. Ima li kakvu posebnu misiju ? Svedj je 
Šutio. Da nije možda potajni komesar, s naslovom bana? Ni na to nije 
odgovarao. Hoće li razpustiti sabor, razpisati nove izbore? Mukom je mučao. 
A da, on čeka, da osnuje novu stranku! Je li, gospodine? Nije odgovarao. 
Za što ne odgovara uobće, pitali su ga izravno i javno. On je šutio. 

Kad svi upitnici nisu pomogli, onda se počelo pisati o raznim bivšim 
političkim olinama, koje se, poput tajnijeh duhova, sastaju u njegovim dvo- 
rima na razgovor, na dogovor, na gospodski. Mislilo ga tako izazvati. Ali 
on je šutio. Stanovite novine, koje živu od fantasmagorija i izmišljanja, svaki 
su dan iznosile druga imenovanja odjelnih predstojnika, kao ,gotovu stvar“. 
Nije ni na to odgovarao. Po ,javnom mnienju“ rečenih žurnala, Hrvatska 
bi danas morala imati već kojih dvadesetak podbanova ! 

Na sve je to šutio. Onda su uzeli dan na dan iznositi nove osnove i 
gotove planove i prozivati ih njegovim programima. Drugi dan bi izmislili 
nove senzacije, kao da su mu izašli iz glave poput, čini nam se, Atene, koja 
je izmiljela iz, ako se ne varamo, Zevsove glave. Pisali su tako, kao da su 
bili najtočnije upućeni u najtanje misli njegove. 

Nu on nije odgovarao. Mukom je prelazio preko svega na dnevni red. 
A koji je to tajni njegov dnevni red? Pitali se ljudi. A tko bi na to znao 
odgovoriti, kad je — on šutio! 

Već se stalo šaputati, kako je gospodin Alexander Wekerle našao velikoga 
diplomatu u gospodinu Alexanderu Rakodczayu, kad ga je opredielio, da 
ravna sudbinom ovo osam županija! Gospodin je našao gospodina! Veliki 
diplomate — šute. 

Talleyrand je rekao: La parole a ćtć donnće a !'homme pour dćguiser 
sa pensće. Govor je dan čovjeku, da njime sakrije svoje misli. Gospodin 
plemić Rakodczay ovu je istinu obrnuo te drži, e je šutnja dana čovjeku, 
da njome sakrije svoje misli. A misli? Za što su misli dane njemu, čovjeku, 
Alexanderu Rakodczayu? [ to je pitanje, ali on ne odgovara, jer šuti, jer je 
diplomata, jer je pitomac Alexandera Wekerlea. 

15 

Onda su opet drugi uzeli šaputati, da taj čovjek i nije nikaki diplomata, 
već da je to nekakva — sfinga, zagonetka, rebus, šarada, konjićev skok, 
magični četverokut, veksirbild — što li. 

Nitko nije znao što je. 

Već se bilo bojati, da će onom starom Rimljaninu, što ga je povjestnica 
zabilježila imenom Fabius Cunctator potamnjeti slava, jer se evo pojavio 
Alexander Cunctator — kad je u to taj niemi gospodin progovorio. 

Also sprach Alexander von Rakodczay ! 

| dok su se političari i vladari, diplomate i ministri, poslanici i delegati 
odmarali po kupkama i ljetovalištima, dotle se je on, kao namještenik 
ugarskoga ministra predsjednika, trudio i mučio i u znoju lica svoga objavio 
svietu, svietu hrvatskomu — svoj program | 

Program, koji se rodio za srpanjske žege i zapare. I doista, taj program 
(ako hoćete i ,program“, jedno je i drugo isto) nosi sve biljege doba, u 
kojem je nastao: dosadan je, sparan, nesnosan. Kao čaša vode, koja je 
cieli dan stajala na srpanjskom suncu. Tko će ju piti? 

Nu jedno je ipak uspjelo gospodinu Rakodczayu u njegovu programu : 
dobra je to ironija, poruga, to znači ko izplaziti jezik Hrvatima. Al to znači 
s druge strane — jer samo ove dvie strane imade taj program — znači i 
uvredu hrvatskomu narodu. Dakle program glavara zemlje donosi porugu i 
uvredu toj zemlji. Neobično doduše, ali je istina. Obećanja, koja su Hrvatima 
kroz stoljeća puka radovanja, obećanja i opet obećanja. Ovaj put vrlo 
drzovita, prava magjarska obećanja. 

Službeni je communiquć javio, da taj Rakodczayev program znači ,detalje 
politike, koja se imade voditi u Hrvatskoj i Slavoniji“ te da su ,polovicom 
srpnja uglavljeni izmedju ministarstva i dra. Rakodczaya“. Dakle magjarsko 
ministarstvo je dalo gospodinu Rakodczayu maršrutu u ruke i posadilo ga 
na najviše mjesto u Hrvatskoj sa sustavnim berivima. Taj program, to je 
služinska knjiga s opisom sluge, što ga je napisao službodavac, ugarski 
ministar predsjednik. I kad se njemu bude prohtjelo, odkazat će mu službu, 
pače ne će ni to, odpustit će ga i u ,zavodu za nagodbene banove“ naći 
će drugoga, koga će opet poslati u Hrvatsku s ,programom“ ... 

Čitav se program vrti oko željezničkog pitanja. Očito je, da je dr. We- 
kerle htio time po dru. Rakodczayu ,,popraviti“ loš utisak, što ga je u 
Hrvatskoj učinio zakon o željezničkoj pragmatici. Za to se veli: 

»Prije svega biti će, što se željeznice tiče, obzirom na njih davno obe- 
ćanje praktično provedeno, da naime na prugama državne željeznice u 
Hrvatskoj i Slavoniji, koliko bude moguće, budu upotrebljavani samo hrvatsko- 
slavonski pripadnici te će biti u tu svrhu otvoren tečaj za naobrazbu željez- 
ničkih činovnika u Budimpešti, na mjesto sadanjih dvanaest štipendista hrvatsko- 
slavonske pripadnosti, prigodom otvorenja jesenskog tečaja pozvano trideset 
takvih štipendista“. 

Već ovaj, službeno-komunikejski pisani uvod samog programa, pokazuje 
svu ironiju, porugu i uvredu, što ju Magjari nanose Hrvatima. ,Koliko bude 

moguće“ upotrebljavat će se Hrvati kod željeznice u Hrvatskoj! A Magjari 
će odlučivati, koliko bude moguće! | oni, kao dobri tutori naši, znat će 
i dobro, koliko bi moglo biti moguće! Pače, oni će otvoriti i tečaj za 
naobrazbu željezničkih činovnika Hrvata. Mjesto 12 bit će odsele 30 štipen- 
dista. Ti će Hrvati uz željezničku službu učiti i magjarski jezik i prisizati 
na jedinstvenu magjarsku državu. A jasno je, što će stim štipendistima 
učiniti, kad svrše tečaj. Poslat će ih na čisto magjarske postaje, da se tamo 
tobože užive u duh magjarskog jezika, a na hrvatske će slati sgoljne Magjare, 
da budu drzoviti te magjarski osorni i bahati s hrvatskim putnicima po svom 
običaju i službenom naputku. 

To je glavna strana programa gospodina dra. Rakodczaya. Osamnaest 
štipendista više! 

Nu nije samo to, već će se ,u državnom proračunu za godinu 1908. 
poskrbiti i zato, da se i u ministarstvu poljodjeljstva, koje je takodjer 
djelomice zajedničko ministarstvo, osnuje hrvatsko-slavonski odio“. 

To je za obseniti prostotu. Ti odjeli ili sekcije postojali su već prije, 
pa su ih Magjari ukinuli i na tolike zahtjeve nisu ih htjeli više uzpostaviti. 
| to, što bi po samoj nagodbi moralo postojati, a samovoljom Magjara je 
ukinuto, to je program jednoga glavara zemlje! S tim, kao s nečim novim, 
dolazi dr. Rakodczay, da preuzme kormilo u ruke. Nu veledušni dr. Wekerle 
išao je još dalje, kad je opremio svoga pouzdanika i namjestnika. On mu 
le stavio u knjižicu još jedan dar hrvatskome narodu. ,Na čelo hrvatskoga 
odsjeka u financijalnom ministarstvu postavit će se stručni činovnik, koji će 
biti zvan, da u svim odredbama važnim ili načelnog značaja ili opet takovim 
obćenite znamenitosti, u koliko se one tiču interesa Hrvatske i Slavonije, 
zauzme svoje meritorno stanovište prema predloženjm odredbama stručnoga 
odjela“. 

Kad bi se uzpostavile hrvatske sekcije kod tako zvanih zajedničkih 
ministarstava, kad bi i bio postavljen neki stručnjak činovnik Hrvat, to bi 
tek značilo učvršćenje podložničtva Hrvatske Ugarskoj. Bio bi to još vidljiviji 
znak, da ovi magjarski ministri drže Damoklov mač nad glavom tih sekcija 
i upravitelja njihovih Hrvata, značilo bi to onaj memento, da se za Hrvatsku 
vedri i oblači u Pešti. Hrvatska imade pače i svoje t. zv. hrvatsko mini- 
starstvo u Pešti, i svog ministra turopoljca Josipovića, pak ni taj nema 
svoje rieči ni u svom vlastitom djelokrugu, već radi po komandi svoga 
premiera dra. Wekerlea, kome se on tako rado podvrgava i sluša njegove 
po Hrvatsku dobre i spasonosne savjete! Kad on, ministar, nema svoje 
rieči u svom ressortu, što će vriediti rieč i glas onoga stručnjaka, koji će 
imati da ,zauzme svoje (l) meritorno stanovište ?“ 

Sparni program dra. Rakodczaya svršava: ,lz svega toga neka se javno 
mnienje Hrvatske uvjeri, da se ne radi o otimanju prava, već o ponovnom 
zajamčenju i osiguranju istih . . .* Ovu dosjetku dozvolio je sebi dr. Wekerle, 
da još više blamira — dra. Rakodczaya, koji se već blamirao time, što se 


je uzpeo na Markov trg, to davno stratište — Matije Gubca. 
#* 

Ali nije to sve, kliče se u službenom komunikeju, to je samo jedan 
dio programa, drugi će dio još uzsliediti i onda će sinuti silhoueta glavara 
zemlje u podpunom svjetlu! Bit će da se u tom drugom dielu jošte teži 
biči kriju, pa je ostavljen za kasnije, nu za svakako hladnija, jesenska ili 
zimska vremena. 

Čekajte s toga svi vi, o nagodbenjaci | Čudimo se zato svim strankama, 
koje priznavaju nagodbu temeljnim zakonom — a to su osim Starčevićeve 
stranke prava sve ostale stranke — što su digle toliku viku povodom toga 
programa dra. Rakodczaya. Čemu? Ta on eto ,sanira“ povrede nagodbe, 
a u tom se svi slažete, da ih treba sanirati. Pa sanirajte, krpajte nagodbu 
zajedno. Viribus unitis. Idite k njemu. Neka budu u Hrvatskoj dvie ovčarnice: 
u jednoj svi, koji ste za nagodbeno stanje, a u drugu svi mi, koji to stanje 
smatramo nesrećom, prokletstvom po hrvatski narod. Tako će biti borba 
lakša, odredjenija, jasnija. Dosta je bilo tog političkog čuvidskog plesa ; 
skinite s toga krinke i zaplešite nagodbeno vrzino kolo... 

Hajd', hajd', hajd' u kolo! 


ANTIPODI 


Našli su se, sastali se 
— tko bi znao gdje i kada — 
našli su se, to je glavno, 
dva dilbera, oba mlada. 
Jedan ohol — drugi skroman 
i odielom i na rieči, 
jednom zlatan, drugom gvozden 
o prsluku lanac zveči. 
Ovaj ovo, onaj ono, 
pa se govor otvorio 
— unapried vam reći moram: 
da je mudar divan bio. 


Onaj hčoli s zlatnim lancem 
kimne, migne otajstveno, 
rukom tapšne skromnog druga, 
pa prozubi tiho, lieno: 


— Vidiš, pobro, ja sam znao 
još pred sedam davnih ljeta, 
da nam Khuen ne će dugo, 
te će skoro da odšeta, 
pa sam mozgo dane, noći, 
koja li je naših stranka, 
koja će na vladu doći? ... 
Mozgao sam neumorno, 
dok sam došo do spoznanja: 
samo ona, ona stranka, 
zakonu se koja klanja! 

»Vivat lex!“ to bje mi geslo 

u svem mojem javnom radu, 
»Vivat lex!“ sam biesno klikto 
i na selu i u gradu, 


Našlo ih se, istina je, 
te mi trpko dobaciše: 
Pa nek živi! a!' tek onaj, 
koji pravdom, pravom diše! 
Kakva pravda? Kakvo pravo? 
Zakon vlada. To je factum | 
Pravdu, pravo nosi djavo! 

I gle, pobro, prodje sedam 
težkih ljeta — Khuen ode, 
a ja evo moćan, važan, 
kod seljaka i gospode. — 


— Liepo, liepo. Priznajem ti, 
poznaješ se u račune. 
AP mi reci, kako li ćeš, 
kada pravde vjetar dune? 
Već vas vidim, gdje trčite 
sve bez glave — za šeširi. — 


— Čudan svat si, kratkovidan ! 
Suvišne te brige taru! 
Dodje !' do tog, zapjevat ću 
i ja onda pjesmu staru: 
»Živila Hrvatska 
i njezina prava 
čuvala se izroda 
slavosrbskih glava!“ — 


— Hmi!l... Pa nek ti i ta pjesma! 
A!' u kog ćeš naći vjere, 
kad stekliši svi vas znamo, 
da ste proste sudopere?! — 

— Pardon, pobro, ali ti si, 
što i komar prvoj kiši! 
Reci bolan, ta zar niesam 
Grginimi medj stekliši? ... 
Kad taj režim stropošta se, 
pa stekliška dodje vlada, 
— s Bogom onda geslo staro! — 
ja sam stekliš od vajkada! 
Sada vidiš, dragi pobro, 
proračuno sve sam dobro! — 


—... Jesi mudar, jesi uman, 
ko i tvoji gospodari, 
al' oprosti ja sam bio 
i ostat ću stekliš stari. 
Niesam moćan niesam važan, 
ne znam biti prevejanac .. . 
Mjesto da sam svoj u svome, 
u svom domu ja sam — stranac! 
I još gore! Robstva sramnog 
duh mi steže gvozden lanac. 
Gvozden lanac!... Da !' ga poznaš? 
S narodjenjem svak ga prima! 
Hrvatske nam to je majke 
poklon — svojim sinovima! 
Da !' ga poznaš?... Tko ga skova?... 
Tko li rod nam u njeg spiti? 
Al' što pitam? Znaš ga dobro, 
iste su vam staze, puti. 
Al' sad dost je toga gvoždja 


Iz ,Drača i trnja“. 

za mač pravde, osvetnika, 

a Bog stari i Hrvati 

slaviti će pobjednika! 

Niesam moćan, niesam važan, 
nit sam ikad vago moći, 

al' ti ipak reći mogu, 

da će za mnom narod poći, 
kad ga prožme duh slobode, 
pa se oštrog mača hvati, 

da presječe sve te lance, 

u kojima rod nam pati. 
Pravde žedjam, gvoždje kujem, 
da ne budem robotanac, 

ne zavidim nikom ništa, 

pa ni tebi — zlatni lanac! — 


— Ha... prostače odrpani! 
Parijska si kužna kasta, 
buntovnik si, izdajica, 
ludjak, telić i fantasta! 
žutokljunac, lički žganac... — 


Man' se toga! Sve to znadem. 
al' taj lanac — zlatni lanac!... 
Ide šapat širom puka: 
izdajnička da je muka! 

A sad s Bogom! pa oprosti, 
da te doveh i do kune! 
Čuvajmo si, što imamo: 

ja poštenje, ti — račune! 


MAHORES 

UZ MATOŠEVE ESEJE I IMPRESIJE ,VIDICI I PUTOVI“ 
(Nastavak.) 


»Jer ko te ne zna, najzagrebačkij zagrebački 
sine, vedri i veliki naš Šenoo| Orfej, ti si dao riječ 
tome kamenju, te iz tih starih gorica, kao iz stare 
dobre knjige čitamo i upoznavamo jezgru duše 
naše. Jer ti si svijest ovog gričkog brijega, unu- 
trašnje njegovo svjetlo, sjajući jasnije od varoških 
fenjera. — Nek bude Zagreb! — reče, i Zagreb bi. 
Jer gradovi bez svojih pjesnika nijesu gradovi.“ 


A. G. Matoš ,Vidici i putovi“ str, 50. (Kod kuće). 


Skinite s Matoševih novela sve ono, što je nadopjevala mašta, skinite 
simbole, zaboravite napokon sve te bizarne sižeje i njihove sjajno opser- 
virane tipove, razriješite te uske steznike višeputa drastičnih kombinacija — 
tako uske, da pišti krv —, oduzmite i umjetničku formu, taj ponos njegov 
— ostat će vam još uvijek u duši topao dojam, dojam jednoga lijepoga 
osjećaja. To je osjećaj za Hrvatsku, a napose za naš Zagreb grad, opjevan 
nezaboravnim Šenoom. | tu je Matoš preuzeo barjak iz Šenoine ruke. On 
nije doduše Zagrebu sagradio hrama, kao što je Zlatarovo zlato, ali se 
takovo isto kamenje nalazi po njegovim radovima, gdje više gdje manje i 
i to u doba, gdje se na račun jugoslavjanstva stao Zagreb zametavati. 
Osjećate upravo, da mu se jako čuvstvo za rodjeno tlo neobično rasplamsa, 
kad samo nadje priliku, da mu dade maha. On je kao davni naseljenik grčki, 
što je nosio ugarak s rodnoga ognjišta, pa nije nikad zaboravio ni Atene 
ni Helade. Tko se sjeća Matoševih eseja i aforizama u Tresićevu ,Novom 
vijeku“, tko pročita novelu ,Nekad bilo“ (Novo iverje), pa putopis ,Kod 
kuće“ (Vidici i putovi), tko je pratio i druge makar i novinarske članke 
Matoševe, zamjetit će tu — bilo u dosjetci, bilo u ozbiljnoj uspomeni — 
jaku, upravo entuzijastičku patrijotsku notu. A nije banalna, nije šablonska, 
već i ona je prošla kroz prizmu artizma, i ona je umjetnička. Artista i ovdje. 

Neki se nesavremeni ,kritičar“ Savremenikov začudio, otkud to Matošu, 
da piše kao ,rodjeni kajkavac“ — ne mogavši već iz radova njegovih 
razabrati, da ako se Matoš baš i nije rodio u Zagrebu, da je ipak Zagrepčanin. 

Zagrepčanin po prvom djetinjstvu, koga Matoš ne samo da nije i ne će 
nikad zaboraviti, već su mu se te prve slike upravo intenzivno usjekle u 
pamet i fantaziju, možda baš zato tako jako, što ih je udes naglo prekinuo ; 
nisu se mogle s drugima, kasnijim, sličnim pomjeriti, pa su ostale posebnom 
ljubavlju sačuvane. Kako je Matoš kod njih osjetljiv, vidi se i po tom, što 
se upravo uvrijedio na toga kritičara“ pišući odmah iza toga piscu ovih 
redaka: ,Bijah iskren, dobar Hrvat i branio sam ljepotu našeg dragog, 
dragog Griča u času, kada se pjevahu himne beogradskom konaku, nužni- 
cima i kaldrmama. Dobar sam Zagrepčanin, prem nisam ,rodjeni kajkavac“, 
prem sam Fruškogorac (selo Tovarnik u Sremu), jer sam u Zagrebu dobio 
prve batine, doživio prvu ljubav, štampao prvu priču, slušao Janeza, Broza, 
Šrepela i Arnolda, poznavao habaša Pogledića, bana Mažuranića, Staroga, 
jer mi tu tatek orgulja kod sv. Marka, jer mi na Mirogaju leži djed Grga, 
jer sam razbijao Crnkoviću obloke, gledao oblake i kuharice, loptao se i 
špekulao, bio polresen potresom, jer sam se tu posljednji put od sreće 
napio, vadio za okladu zdravi zub u kafani, poznavao potočke i tuškanačke 
fakine, svirao u muzikšulu i katedrali, krao groždje u vinogradima, poznavao 
groznog pudara ,Apage-a“ (,,Odlazi“ ne ,Apaž“), jer sam, najzad, prvi put tu 
plakao od sramote pri izborima i prvi put osjetio Gospoda Boga u ženi i 
u domovini! Evo sada mi kao balavcu teku suze niz obraze, zamislivši 
Grič, crveni Grič, i Kaptol, pepeljasti Kaptol sa Šalate u gloriji ljetnog neba, 
pa jesenji Bukovac, groždje nad pospanim lugom maksimirskim i onda — 
onu po Bogu divnu grabrovu aleju sv. Ksavera (za mene najljepše mjesto 
na kugli zemaljskoj), s onim groznim lopužama kraj Jezuša — pravim 
barabama iz Lepoglave, u okolo klopot mlinova, jedre mužače, daleki putovi, 
daleke pjesme! Pejzaž nije samo pjesma, no i muzika i sav protrnem i 
sada, kada pomislim na muziku zraka, vode, zemlje, bilja, životinja, ljudi i 
zvona, koju sam slušao i pod lIvančicom i u njoj slušao, grozno srećan i 
grozno nesrećan, kao disanje, dozivanje, šaputanje, umiranje — šta li — 
nesrećnog i dragog kraja, domovine Gaja i Rakocaja|!“ 

Evo, kako se raznježio u običnom prijateljskom listu, gdje takodjer 
vidite uvijek istoga Matoša. A da ga istom čujete, kad stane pričati o svojoj 
ulici, o Jurjevskoj, kamo je došao prije svoga pamćenja. O kući i širokom 
dvorištu preko puta od kapelice sv. Jurja; pa onda, kako se igrao na lijepom 
groblju i imao susjedom crnog lava nad rakom srpanjskih mučenika; kako 
je — kao Cromvell! — pao u ,mlaku“, odakle ga donijeli smrznutoga ; 
kako ga je u petoj godini ujeo Miškatovićev pas u ,dio tijela, na kom 
običaje sjediti“ (,za to toliko mrzim magjaronske cucke“ — znade dodati!) ; 
kako je negdje u desetoj godini pao nauznak na kamenitom hodniku i dobio 
upalu mozga obolivši na smrt; onda opet, kako su ga već kao gimnazijalca 
donijeli panduri na fijakeru krvavoga i bez svijesti kući iz djačke tučnjave na 
Savi — da to sve od njega čujete, vjerovali biste mu, da je ,,rodjeni kajkavac“. 
Svake sitnice iz svoje dječačke i mlade dobe sjeća se neobično živo ; zapamtio 
je ne samo dogadjaje, već i ljude, svoje prve sudrugove kao i profesore 

svoje, od kojih najradije spominje Broza, Benigara, Dukata i s osobitom 
ljubavlju Gjuru Arnolda, koji je u toj nemirnoj naravi opažao velik talenat. 
»Jednom me“ veli ,zapita Benigar, što to gledam kroz oblok? — Štiglece 
na kostajnu! — | štigleci su mi ostali“. 

Inače je Matoš po porijeklu svom Bunjevac. Djed mu je bio Grga 
Matoš, po Srijemu i Bačkoj čuveni meštar (učitelj), izvrstan pjevač i orguljaš, 
zvan Leljo. Matoš o njemu vrlo rado pripovijeda, najpače ono, kako je o 
praznicima kao šestogimnazijalac s njim obilazio svoju bunjevačku svojtu u 
Kaćmaru kraj Sombora i Plavni kod Vukovara, gdje mu je i otac rodjen. 
Donio ga je u noveli ,Nekad bilo“ učinivši ga župnikom i premjestivši ga 
u Brezovicu, gdje mu je bio ujak Pinterović. Otac je Matošev i danas živ, 
u mirovini, a bio je jedan od najboljih hrvatskih učitelja, i on muzikalan, 
radin, učeći pjevanje u obrtnoj i šegrtskim školama i orguljajući kod sv. 
Marka ; izvrstan pčelar i vrtlar uredjivao je gospodarsko pokušalište, a u 
svoje vrijeme strastven ptičar, pa se Matoš rado sjeća, kako je s njim lovio 
slavulje i ,švarcplatle“ po zagrebačkoj gori, Bukovcu, oko Save i drugdje, 
pa je za to okolica zagrebačka ostala Matošu u trajnoj uspomeni. Otac mu 
je kao dječaku čitao Shakespeare-a, Pavla i Virginiju i Homera u prijevodu. 
On ga je naučio ljubiti ,drvo, pticu, mrava — pejzaž, prirodu, Hrvatsku“. 
Na dan izbora — znade pripovijedati Matoš — bio bi kao ubijen i ja sam 
se zakleo, da ne ću biti ,beamter“ ... Matoš, kad mu navru u pero uspo- 
mene na Zagreb, s ljubavlju se i s milotnom šalom sjeća svoga Laerta, 
zovući sebe najboljim njegovim djelom, a svoje Oglede (u predgovoru) nje- 
govim ,ćeretavim“ unučetom. U putopisu kod kuće uz ostale uspomene 
gornjega grada ima jedno mjesto, što se tiče njegova oca: ,Iz hrama (sv. 
Marka) kao staračko pojanje opata Pogledića i — o Bože moj! — poznato 
kantorsko pjevanje uz orgulje !“ 

Po majci potiče Matoš iz jedne od prvih porodica u podravačkoj Sla- 
voniji, porodice Schams. Djed je njegove majke čuveni slavonski ekonomski 
pisac Schams, posjednik jedne ljekarne u Našicama i jedne u Zagrebu (danas 
Pečićeva), Jedan je ujak Matošev Schams imućan trgovac u Beču, a drugi, 
bivši prvi srpski državni kemičar, danas vlastelin kraj Beča, bio je jedan od 
miljenika kralja Milana i prijatelj poslanika grofa Breya. Taj aristokrata doče- 
kivao je vrlo rado i vrlo lijepo Matoša na njegovim prolazima kroz Beč, 
kako se to može razabrati iz predgovora Novoga iverja, što mu ga je Matoš 
i posvetio. ,Posvećujem baš tebi tu knjižicu, jer gledah biti ono kao početnik 
— pisac, što ti vazda bijaše kao privatnik: nezavisan, slobodan. Aristokrate 
tvog me kova osvjedočuju, da je prava aristokracija slobodoumnija i — a 
to je meni glavno — estetičnija od kojekakovih ljudi, koji vabe šupljim 
riječima ulični svijet, koji nema vremena za čitanje ili mozga za mozganje“. 
— Schamsi su inače starinom Holandezi (stari slikar Schams), a kako mu 
osim toga očeva mati bila čistokrvna Magjarica, znade se Matoš našaliti, da 
se u njem mora mnogo natezati Hrvat s Michelom i Čikošem, te kako pored 
švapske i bunjevačke ima u njega ,mnogo i odviše lude magjarske krvi“. 

Pa kad sam već kod Matoševa ,rodoslovlja“. prikazat ću ako dopustite, 
i ostali njegov život, ne samo stoga, što je prilično zanimljiv, ,zabavan i 
poučan“, već što ćete iz njega bolje shvatiti rad Matoša, u neku ruku po 
svom životu hrvatskoga Dositeja. A kod Matoša je potrebno znati ne samo 
njegov ,dom“ već i svijet“. 

Kao svršeni šestoškolac otišao je u Beč na veterinarsku školu, gdje je 
morao već prve godine prekinuti studije poradi nepravednoga gubitka stipen- 
dija. Trebao je naime iza prvoga semestra položiti dva kolokvija, ali radi 
bolesti mogao je položiti samo jedan. Matoš i danas voli te študije, a tu 
je zavolio i ,upoznao psa i konja“, kako se to vidi u Božićnoj priči, gdje 
psić glavnoga junaka ima i svoj don-juanski dnevnik, zatim u noveli ,,Pereci, 
friški pereci,“ gdje se na mnogo mjesta opisuje vatreni konj i njegova igra. 
(,A Unukić zavolio toga konjića kao jedinog druga svoga. Vascijelo je veče 
sjedio u jaslama hraneći ga hljebom. Gladio ga po glatkome vratu, drmao 
ga za rnje, tjerao mu rupcem muhe sa sjajnih očiju. 1 nehotice gledaše u 
jogunastom hatiću pravu svoju sliku i priliku . . .“) — Dašto mnogo je muzi- 
cirao u Beču družeći se s konzervatoristima: bratićem Hugom Schamsom, 
danas kapelnikom, i sadašnjim profesorom praškoga konzervatorija Suchy-em. 
Čelo je učio u Zagrebu kod Oertela, a dao mu je za to volje vršnjak i 
rodjak mu Stj. Kugler, jedan od najboljih Popperovih djaka, koji je umro 
u 20. godini na pragu sigurnoga triumfa, u Lozanu (u Švicarskoj). 

Onda je došlo vojništvo. Pomislite, živi temperamenat Matošev u uni- 
formi ili bolje pročitajte njegovu novelu ,Pereci, friški pereci“. Hajde, nekako 
je deset mjeseci prokuburio i postao pače ,gefreiter“, a kad je iz Kutjeva 
trebao da podje u potkivačku školu u Beč, ustavi se koncem kolovoza — 
godine 1894. — u Zagrebu, preobuče se bez znanja roditelja u kući svoga 
druga pravnika, zaputi se s njim pješice do stanice Velike Gorice i za dva 
dana stignu obojica u Srbiju, u Šabac. Pošto su potrošili novce, prevezu se 
opet natrag i kao ,putujući djaci“ stanu obilaziti po Srijemu rodjake i znance. 
Ostavivši druga u Vukovaru, dodje Matoš u Plavnu k djedu. Bojeći se vojne 
potrage, odluči da će preko Mitrovice u Beograd, ali tu ga uhapse žandari 
na prijavu jednoga vojnika, koji ga prepoznao i izdao. Dan i noć proboravi 
u najgoroj buhari medju parcovima, stjenicama i najgorem smradu, a onda 
ga otpreme u Petrovaradin, no čuvar njegov izadje u stanici Majuru van te 
krenu pješice u Petrovaradin, a kako je bila subota, pa se u nedjelju ne 
ureduje, morao je Matoš do ponedjeljka gladovati — a i dotad nije dobio 
ništa da jede; vojnik jedan od straže, graničar, dao mu iz milosrdja somuna, 
a u onaj ponedjeljak bude otpremljen u drugi zatvor u društvo nekih rezer- 
vista-kažnjenika, medju njima dva — ciganina. Nakon nekoliko dana, jednoga 
rujanskoga jutra, uspije mu u času, kad su nosili kažnjenicima objed, pobjeći 
iz sobe i iz zgrade, pošto je baš taj čas vojnik na straži šetao okrenut le- 
djima od vratiju; dotrči naglo do druge bedemske kapije, predje preko 
mosta, skoči u jedan jarak, odovud preko nižih bedema prema novosad- 
skome mostu i zavuče se u dunavski vrbik, dok su medjutim zvona zazvonila 

podne. Nasred mosta sretne oficira auditora, koji ga je bio primio, ali nije ga 
prepoznao, i tako sretno stigne u Novi sad. Poslije različitih neprilika u 
Pančevu, gdje se morao izdavati za putujućega glumca, stigne ipak pomoću 
Madjara u Beograd, gdje je htio biti konobar, ali naišavši sretno na znanca 
Hrvata, mogao je mirnije živiti. 

U Beogradu je bio najprije čelista, onda novinar i literat. Kao kvartetni 
diplomatski svirač imao je pristupe u prve krugove, naročito diplomatske. 
No Beograd ga brzo bojkotovao; morao je upravo bježati poradi nepovoljne 
kritike o Hajduk Stanku Janka Veselinovića. Novine su ga užasno napale, 
premda je ta kritika izišla u Brankovu kolu. Izgubio je mjesto i teater-čeliste 
te novu godinu dočekao u ljetnom odijelu, bez ogrtača, pa da nije bilo 
Nade sarajevske i predujmova, bio bi propao. iz Beograda je krenuo u 
Minchen, gdje se brzo upoznao i družio s tamošnjim slikarima kao i sa 
sinom ministra-predsjednika, Božom Nikolajevićem. Iz Miinchena je krenuo 
u Ženevu, a odovud u Aix le Bains i dalje, dok nije koncem kolovoza g. 
1899. stigao u Pariz. Sve zgude i nezgode, sve dojmove i doživljaje tih 
putovanja bilo bi u istinu preopširno opisivati; koliko je pak na njima 
Matoš i kao književnik i kao umjetnik profitirao, može se vidjeti iz Ogleda, 
zapravo iz listova, što ih je pisao Matoš u Hrvatsku. U Ženevi je morao 
založiti i svoje drago čelo, svoga prijatelja i hranitelja. U jednom listu iz 
Pariza (u proljeću g. 1903.) opisujući koncert Griegov, najednom čuje u 
orkestru violončelo, gdje ,plače i jadikuje“ u tužnoj ,Aseovoj smrti“. 
Matoš ga pita, što plače i jadikuje, a ono mu odgovara: ,Zašto — doremi- 
fasola — zašto, ah zašto si me u Ženevi prodao? Kao Juda Krista si me 
prodao, nesretniče! A bijah ti jedini prijatelj, hranitelj i tješitelj. Grijao sam 
ti hladne sobe, prikraćivao sam ti dugačke dane. Vodio sam te u salone, 
i »pajzle“, bodrio sam te na dugačkim putovima. Ah, zašto, zašto si me 
prodao, zašto si me založio na Brijegu milosrdja (zalagaonici)?“ 

U Parizu je stradavao grozno i malo te ne umrije od gladi. Spasio ga 
Kosta Hč&rmann učinivši ga za doba izložbe neke vrsti sekretarom bosan- 
skoga paviljona. Pribavio mu je od ministarstva trgovine novinarsku kartu, 
pa kako je imao svuda bezplatan ulaz, nadala mu se prilika, da mnogo šta 
nauči. | zbilja Matoš se tu svom dušom bacio na studij i za njega je počeo 
nov život: pozivi na najodabranije izložbene zabave, svakodnevno studiranje 
i isporedjivanje u Grand-Palaisu cijeloga modernog i najmodernijeg slikarstva, 
penjanje na Eiffelov toranj svakog dana, upoznavanje s cijelim novinarskim 
i elegantnim Parizom od plesačice Clćo de Mćrode pa do ženijalnoga felj- 
toniste Jeana Lorraina i čuvenoga reportera Blonitza. Tu se pobratio s kari- 
katuristom Ronveyne-om, kojega je nedavno Figaro proglasio ponajboljim 
francuskim karikaturistom, pa je Matoš od njega kao i od Gublina naučio 
tajne moderne plastične tehnike i impresionizma. Tad je imao vremena, da 
prostudira Louvre i Luxembourg (stari i moderni muzej), da vodi diskusije 
o japanskoj i akademskoj ,liniji“*, da se druži s najboljim tadanjim liricima, 
Slušajući ih, kad recituju svoje pjesme. Posjećuje Rodina u njegovom atelije-u, 

isto i kipara Biegasa, sluša Golberga, gdje čita svoga Uskrsnulog Lazara ; 
posjećuje kazališta, koncerte u kavani Rouge, u Scola Cantorum; sluša 
pjevanje i gitaru kod Duparea, nećaka slavnog Henri de Grouxa; eno ga 


opet u Durandovoj slikarskoj trgovini, gdje pada u ekstazu pred Cćzanne-' 


ovom kičicom, kao u ulici Bonaparte pred nacrtima velikog Toulouse- 
Lantueca. Do ponoći Quartier Latin, od ponoći Montmartre. Radio je u 
modernističnom | Ouevre d' Art international, sa slikarom Hawkinskim, 
pjesnicima Payenom i Jacobowskim, talijanskim esejistom Canudom, pod 
simpatičnom egidom Paul Adama. Tad se upoznao i s velikim epigramskim 
pamiletistom Lovrom Tailhade-om, pariskim Aristofanom i sjedio za istim 
stolom s pjesnikom Morćasom. Ručavao je kod Championa, sina posjednika 
akademijske antikvarnice, u kojoj provede mladost Anatol France i bio 
ulični susjed velikog Berthelota. | moglo bi se tu još zaredati s imenima i 
s ljudima, s dogadjajima i impresijama, ali radije pročitajte Oglede, pa da 
vidite, što je Matoš u Parizu naučio i što nam je — dao. 

A onda je došla u Parizu sitost, nervoza, nostalgija za drvećem, 
ladanjem, prirodnim životom, godine i vječno pitanje: Kakav rezon ima 
taj život, kakovu vjeru, kakav zadatak? Filozofskim i moralnim zaključkom 
Pariza postade Matošu — Hrvatska. ,Tu mi se u gadu, jadu, nadljudskom 
naporu i izmrcvarenosti Domovina ukaza u prilici jedne nevine, čestite 
hrvatske djevojke, pametne i vjerne“. Zaželio je, da što bliže bude svojoj 
Itaci, svojoj — Krobociji. Nostos! ,Ja sam lakrdijaš jedne daleke, siromašne 
princese, koja me vrlo slabo plaća... To je jedina otmjena dama, koju 
mogu nasmijati, premda me ne vidi, ovako iz daleka, iz te velike, velike 
daljine“ — šali se u zbilji Matoš jeseni godine 1902 u jednom pismu iz 
Pariza (Ogledi str. 70). 

Pa kad mu je svijet (Pariz) dao sve, što je mogao dati, vraća se 
Matoš opet k domu, koji nikad ne može sve dati, jer je neiscrpiv. Ne u 
dom, nego k domu, u Beograd i ma da se tamo osjeća pastorčetom, ma 
da vidi veliku razliku izmedju svoje, domaće zapadnjačke kulture i ona- 
mošnje, orijentalne, tobože demokratske — opet mu je lakše, da nešto iz 
bližega, poput Odiseja ugleda dim rodjene kuće, ili da furtim, noću dodje 
u nju, on ,glas iskorijenjene, svijetom razbacane Hrvatske“ (Vidici str. 51.) — 
»Kradom, kao pobjegli robijaš što gleda u izbu, gdje mu prede ljuba za 
drugog isprošena“ (Vidici str. 38.). 

Ti su mu kradimični boravci na domu — u vinogradu starca Laerta 
i uz tkalački stan _Penelopin — ruže, dok u Beogradu gazi dosta trnja. 
Koliko ga oni pravi Srbi vole i baš kao stekliša cijene, toliko ga ,jugo- 
slavjanski“ Srbi mrze. ,Kada bijah prvi put u Srbiji“ pisao je Matoš u ovo- 
godišnjoj Hrvatskoj smotri (od 15. veljače) — ,mrzio me g. Skerlić, jer 
sam Hrvat. Sada me mrzi, jer nisam hrvatski naprednjak“. Skerliću — uni- 
verzitetskomu profesoru, uredniku Srp. Knjiž. Glasnika, zamjerio se Matoš, 
što mu jednu radnju označio ekscerptom francuske knjige bez spomenutoga 
autora. To dakako boli i Matoš se u toj borbi zadobavio predikata kao: 


ARTISTA 213 


bivši čovjek, robijaš, pariski lopov i čovjek ,bez gradjanske časti“, a izgubio 
je i zaslužbu u pozorišnom orkestru, da bude tako izigravan moralno i 
materijalno. No ne čudimo se njima! | u svom Zagrebu doživio je Matoš 
gorkih. A sve za to, jer ga svaka pa i tudja nepravda peče i draži, da 
digne svoj glas, jer ljubi istinu, jer bezobzirce skida maske, jer je smijač 
s bičem satire i pronicavim pogledom, jer mu je smijeh ,zanimanje“, 
premda u njegovu smiješku nema zlobe, nego nasuprot više vedrine, opti- 
mizma, tolerancije, srca, nego li u katonskim i strogo dogmatskim mimikama 
njegovih protivnika. A ti su ga protivnici ne samo bojkotirali nastojeći ga 
materijalno uništiti, ne samo što ga i ,literarni historici“ sustavno ignoriraju, 
nego Matoš u tim prljavim borbama dobiva epitete, kakovi se nalaze u 
redarstvenom  vijesniku kod moralnih propalica. Ne samo hulja, lopov, 


ubojica, bandit, već i — Argus, plaćenik Austrije itd., koji će za novac 
učiniti sve! 
Ali kuda me to ,vila“ zanijela! Valja govoriti o Matošu — artisti, 


umjetniku, a eto kola zašla u blato. Oprosti, dragi čitaoče, ali ,prilike“ su 
takove. (Oprosti i ti, Gusti!) 

Artista i u davanju patriotskih osjećaja. Ma da su jaki, ma da su upravo 
elementarni, Matoš ih kroz svoju individualnost s estetskim ukusom projicira 
i iznosi pred nas postizavajući tako ideal umjetničkoga stvaranja: naravitost 
t. j. život i umjetničku formu. Predaleko bi me zavelo, da izbrajam sve te 
diferencirane uzdahe za domom, svu proosjećanu bol za kućom, svu onu 
ljubav za otadžbinom, koja kao izvor probija sebi put po livadama Matoševim. 
Nemate gotovo od njega stvari, gdje ne će biti makar kakova aluzija na 
Zagreb i Hrvatsku. Makar samo dosjetka. Ipak mi se čini, da je od svih 
novela ona u ,Novom iverju“ ,Nekad bilo...“ najkarakterističnije dala 
tomu izražaja. Tu ćete naći prave naše i žive provincijalne tipove, u svojoj 
smiješnosti i zbilji; tu je uz pričanje djačkih vragolija svježa slika naše domaće 
idile, tako svježa i naravna, da poslije Šenoe i Kovačića nema u našoj 
književnosti slična opisa sela i seoskih ljudi. Toliko humora i toliko — 
ljubavi. Tu ćete medju ostalima naići i na zdravicu, što ju Matoš — ne 
ismijavajući je — meće u usta tipu sada već zardjalog patriotizma, Gusti 
Hajdukoviću: ,Gledajte braćo sa tih uzanih prozora, gledajte, dragi drugovi, 
ovaj divni kraj, koji se sija na posljednjem sunčanom traku kao krvavi 
kraljevski zobunac u Gori Petrovoj, koji blista kao kruna vedrog Tomislava, 
koji tone u mrak kao slava Krsta Frankopana, koji izgiba u sumraku kao 
slava Otaca. Gledajte tamo Šenoin grad, bijeli Zagreb-grad, koji se sjaji pod 
zelenom gorom kao junačko oko pod mrkim kalpakom. Gledajte po brdima 
ruševine, kamenite kosture naše slave i našeg junaštva, gledajte kolibe brata 
nam seljaka, gledajte župne i plemićke dvorove. gledajte te šume, polja, 
gore, — sve — sve je to naša zipka, naš otac i majka, naša domovina ... 
Hrvatska nam se smješka i tamo iza tamnog večernjeg pojasa, ona je veća 
od svijeta, jer je nesrećna kao naše srce, jer je velika kao naša duša... 
Ljubimo taj grob i tu zipku, .drugovi, braćo, budimo Hrvati! | mladim 

ljudima naviru suze na oči, kunu se na župnikov krst, da će biti vjerni 
Bogu i Hrvatima, zvone zvona, ori se Glasna jasna. A u toj vedroj, raspo- 
jasanoj romanci, koja je čas himna, a čas opet obijesni scherzo — zazuji 
sjetni motiv, kao glas čela, ljubav prema lijepoj a ludoj djevojci, kćerki 
seoskoga učitelja, Smiljani. U toj je noveli dao Matoš sve, što je imao dati 
svomu, hrvatskomu pejzažu. 

Još je jače, kritičnije i recimo ,sintetičnije“ pribrao Matoš svoje otadžbe- 
ničke i zavičajne osjećaje u najljepšem od svojih putopisa ,Kod kuće“ (Vidici 
i putovi). Razdijelio je te svoje uspomene u četiri ,plača“ imitirajući suze 
gospara Djiva Gundulića, onoga što napisa ,Mru kraljestva, mru gra- 
dovi...“ U prvom ,plaču“ opisuje svoj dolazak nakon 11 godina u ,glavni 
grad bez države i prijestolnicu bez prijestolja, ljepši od Pariza i jadniji od 
slobodnog švajcarskog sela“. Prolazi ,incognito“ novim trgovima, gdje su 
nekad bila polja, opaža elegantne palače ali ,malo površnu, štukatursku i 
nesolidnu kulturu ali ipak (naprema Balkanu!) — kulturu!“ Na Jelačićevu 
trgu vidi tudje gospodstvo, ,dok je Hrvat tek vojnik, svećenik, činovnik ili 
seljak: sluga božji ili ljudski — sluga, sluga!“ Čuje da po vas dan cinka, a 
obnovljena mu je katedrala kao — nagodba. Po Zagrebu sluša samo tudju, 
»Kelnersku“ riječ, a doskora se upoznaje s prijateljima sastajući se potajno 
s njima. — U drugom je ,plaču“ već u Turopolju, gdje možda ,,čepukaše 
Šenoin Mladi gospodin“ i gdje je još sve ,primitivno i hrvatsko“. On ga 
svejedno apostrofira: ,Kao Zagorje, gorski kotar, Pokuplje i jadranski otoci, 
ti si potencirano hrvatstvo i tvoja mirna, tiha, starodrevna slika je slika čiste 
hrvatske duše. Mi bo ljubimo Hrvatsku, jer ljubimo sebe. U čistom hrvatskom 
pejzažu upoznajemo primitivne elemente duše naše“. Tu ide na stari grad, 


zatim u ,faru“ i kao nekad dječak (,,Nekad bilo. . .“) zvoni s mežnjarom 
Šimunom pozdravljenje ,,zovući večernjaču na nebo, mir u duše, san na 
seljačke oči“. — Treći ,,plač“ je nocturno gornjega grada, ,,danju dosadnog 


i birokratskog“, a u mjesečini podesnoga, da inspirira. Sve mu djačke 
uspomene naviru, a pri tom mu je cicerone ,,dosjetljivi zagrebački senator 
sa glavom Alfreda de Musseta, fantazijom W. Scotta i toplinom bukovačkog 
samotoka“ — Šenoa. Od svih je tih noćnih slika najljepša ona o starom 
»Kazalištu“, gdje mu se tlapi, da pribiva kao negda predstavi opere Zrinjski. 
Značajno je mjesto: ,,A preko slavnog (Markovog) trga idu brižno i svečano 
u sabor Oci domovine, gazeći naše pravice i atome bolova Matije Gubca“. 
— Četvrti je ,,plač“ umjetnički najdotjeraniji, pa kako je u njem simbolistike, 
filozofije i dubine — tako da je on, najpače glasovita molitva Bakhosu 
upravo centar Vidika — nadalje kako je u njem sintetizirano Matoševo 
»poganstvo“ s modernizmom, te kako po tom otvara vidik u njegov umjet- 
nički credo, uzet ću ga za ishodište promatranja ostaloga Matoševa rada 
u — narednom poglavlju. Ovo sam i onako dosta oduljio. 
(Svršit će se). 


DR. MILAN OGRIZOVIĆ 


REVERIE 


Trepti nebo — noć je tiha 
kao tihi san... 
Kad je zašlo sunce jarko? 
Kad će svanut dan ? 


Stišalo se more sinje, 

širni spava žal — 

ali širom noći drhće 
nešto kao val. 


Ah, to topli dah života — 

struji odasvud — 
kao sobom da me nosi, 
a sam ne znam kud. 


Ko na jastuk glavu spuštam 
na taj kamen gol: 
čini mi se — svietom nikad 
prošla nije bol. 


Čini mi se — s neba vije 
sveti uzdisaj; 
a pod nebom sve je čisto 
kao zviezda sjaj. 


Čini mi se — sva je zemlja 
kao jedan cviet; 
čini mi se — ja bih cieli 
zagrlio sviet. 


Čini mi se — dušom jednom 
diše ljudstvo sve; 

čini mi se — sve što živo, 
ne će već da mre. 


I ne čekam da | će ikad 
opet svanut dan — 
a u noći život teče 
kao tihi san... 


M. SABIĆ 


GUY DE MAUPASSANT 


Maupassant je jedini pripovjedački naturalista, kojemu se još za života 
priznala klasična vrijednost. Klasik naturalizma, ali njega ne proslavi ni jedan 
od naturalističkih ,»procćdća“, ni jedna naturalistička umjetnička metoda. 
Naturalizam je tobože impersonalan, Maupassant se ruga, gotovo uviek. 
Zola je dugačak, naturalizam je roman, Maupassant, najbolji Maupassant je 
skica, priča, novela. Naturalizam je humanitaran, internacionalan, Maupassant 
je patriot i više nego Francuz: on je Normanac, on je Gal. On je naturalista 
samo tačnošću opservacije, kao Edgar Poć, i svojim dubokim pesimizmom 
i misantropijom, kao Zola, Flaubert i Huysmans. On je moderan, jer je 
kratak i lapidaran i jer je možda od svih modernih umjetnika najbolje 
poznavao gospodstvo, upravo predominaciju, tiraniju seksualnog instinkta, 
onog grubog, primitivnog i ćoravog. Medju modernim  pripovjedačima 
najbolje poznaje ženu, modernu ženu, ljubavnicu bez ljubavi, suprugu bez 
djece, ženu bez muža, sfingu, lutku, angora-mačku, dijete i demona, koju je 
tako lijepo karakterizovao u članku o čuvenoj Manoni. Maupassant je pjesnik 
kurtizane, i tim libertinskim karakterom, lapidarnošću, čisto francuskom 
jasnoćom stila i nečim mušketarskim, ležernim, delikatnim i junačkim on je 
čist Francuz, sasvim tradicionalan, najbolji moderni nasljednik starih galskih 
fabulista i klasičnog XVIII. vijeka, nasljednik Brantomea, opata Prćvosta i 
Laclosa. 

Kako su potpune i dobre pjesničke biografije rijetkosti i u literaturama, 
kao što je francuska i engleska, pošto su biografi kao Borwell i Lomćnie 
rijetki, poštovaoci Maupassantovi su zahvalni Eduardu Maynialu za njegov 
»Život i rad Roka Maupassanta“, koji nedavno izda društvo modernista 
pariskih, Francuski Merkur. 

Henri, Renć, Albert, Guy de Maupassant rodjen je 5. kolovoza 1850. 
u zamku Miromesuilu, općine Tourville-sur-Arques, 8 kilometara kod primor- 
skoga Dieppea. Grad Miromesui! ne bijaše maupassantsko dobro i gdja. 
Maupassant preseli se u selo Etretat, gdje će Guy mladovati. Otac pripo- 
vjedačev je starinom iz Lotrinške, gdje je njegova obitelj dobila plemstvo 
od muža Marije Terezije. Jedna gospodjica Maupassant je ljubavnica čuvenog 
francuskog don Juana Lauzuna, prati ga u bojeve i jednom veli: ,Zar 
mislite, da mi žene znamo žrtvovati život samo u babinjama?“ Maupassanti 
bijahu markizi, ali napustiše taj naslov, čuvajući samo markisku krunu. 

U Normandiju dodjoše polovicom XVIII. vijeka. Djed pjesnikov bijaše 
vlastelin, oponirajući vladi Napoleonovoj, a otac bijaše interesiran kod 
bankara Stolza u Parizu. Taj Gustav Maupassant se oženi gdjicom. Laurom 
Le Poittevin, iz visokog normandijskog gradjanstva, dobivši sinove: Guya, 
starijega, i Hervća, mladjega za šest godina. 

Majka pjesnikova i njen savršeno obrazovani brat Alfred bijahu djetinjski 
drugovi Gustavu Flaubertu i sestri mu Karolini u Rouenu, gdje je Flaubertov 
otac bio čuveni kirurg. Lažna je dakle poznata legenda, da je Maupassant 
Flaubertov nećak. Otac pjesnikov, po babi Kreolac, čovjek vrlo naočit, 
ostavi sinu svoje raskošne i sunčane crne oči. Bio je slab um i slab značaj, 
i Guy piše dječakom nesrećnoj majci: ,Bio sam (u školi) najbolji u zada- 
ćama; za nagradu me gdja. X. odvela u cirkus s tatom. Čini se, da ona 
nagradjuje i tatu, ali ja ne znam čime.“ Supruzi Maupassant se prijateljski 
razidju. Majka uzme djecu i svoj imetak, a otac im plaćaše godišnje 1600 
franaka, posjećujući češće ženu i djecu u Etretatu. Guy s njim nikada nije 
prekidao korespondencije i žestoko ga je branio usprkos velikoj svojoj ljubavi 
prama majci. 

U Etretatu, u zaseoku des Verguies raste pripovjedač, blizu čuvene 
benediktinske opatije Fćcamp, razvija se i raste medju svojim prijateljima 
ribarima. Slavan i poznat ovamo će dolaziti na odmaranje i sagraditi vilu 
la Guillette. Oko des Verguies je velik vrt, po planovima majčinim, koja 
sina toliko obožavaše, da ga nije puštala od sebe do njegove trinaeste 
godine, dojivši ga sama. Javno je protestirala, kada se jedan rouenski 
stražar docnije hvalio kao Maupassantov brat po mlijeku. Znala je engleski, 
prevodila je djeci Shakespearea i vazda se nadala, da će Guy, toliko sličan 
njenom darovitom pokojnom bratu, postati književnik. ,Tvoj sin, piše joj 
Flaubert, toliko me potsjeća na bijednog mog Alfreda! Ja sam čak često 
užasnut, naročito kada naginje glavu kod deklamovanja.“ Mati, dobra i 
pametna, je glavni drugar toj bogatoj mladosti. Šeta s njim, igra se s njim, 
jedared malo te ih odniješe morski valovi, čita i sanjari s njim. Dječak ima 
izvrsno pamćenje. Spremajući ga oko jedanaeste godine za prvu pričest, 
čitaše mu po dva puta katekizam i on je znao napamet pitanja i odgovore. 
Osim nje poučavaše ga u latinskom opat Aubourg, etretatski vikar. Kao 
mnogi slavni Francuzi i Englezi, Maupassant nije znao ni jednog modernog 
tudjeg jezika, ali govoraše dijalekat normadijski. Taj ljubimac kosmopolitske 
Europe je čist, klasičan provincijalac. Njegov korjen je u istoj zemlji, gdje 
je korjen romanskoj katedrali, drevnim opatijama i ,šatoima“. On je 
književnički alfabet učio kao sportsman, medju dva svoja psa, sa puškom u 
šumi, sa mrežom, udicom i veslom na vodi. Tako mu za razgovore 
sa prirodom nije trebalo dosadnih autora kao pomagača, i u tim vježbama, 
flanerijama i sanjarijama na suncu i zdravom zraku dobio je gvozdene 
muskule, atletski struk, ljepotu primitivnih ljudi i poznavanje pučke duše. 
Njegov za 6 godina mladji brat Hervć nije, kako se čini, bio dionik tih 
njegovih jakih zabava. | 
16 

U trinaestoj godini ulazi Guy u yvetotsko sjemenište, gdje ga sve muči 
i tišti. Jednog dana parodira katehetu, koji je djacima živo slikao muke 
paklene. Njegov odgoj, njegov sardonski duh i njegova satirska, bujna 
priroda: sve se to bunilo proti duhu askeze i suhe discipline. Nije imao 
mnogo religioznog instinkta ali pričestio se vrlo pobožno i vrlo je dobro 
odgovarao katekizamskim pitanjima rouenskog nadbiskupa. 

Iz drugog razreda bude ,nemilosrdno istjeran, bez sumnje na najveću 
njegovu radost“. Izbaciše ga zbog stihova. Naredne školske godine ode u 
rouenski licej. | ovdje nastavlja stihove, započete u Yvetotu pod nadzorom 
Flaubertovog najboljeg prijatelja, rigoroznog artiste, pjesnika Louisa Bouil- 
heta (,Meloenis“, ,Fossiles“). U 18. godini piše stihove Posljedne veće sa 
mojom draganom, bez sumnje plod odnosa sa lijepom E..., o kojoj 
govori gdja Maupassant u Uspomenama. S ljubavlju za liriku budi se u 
njemu i strast za kazalište, koja ga nikada ne ostavlja. Neodoljiv nagon za 
mistifikaciju i karikaturu, i kao Flaubertu, glavna mu je žrtva bourgeosi, 
purgar, filistar. Prezire ,apsolutna vjerovanja, tako zvane vječne principe, 
sve konvencije, sve predsude, cio arsenal običnih ili otmjenih uvjerenja“. 
Jedared se preruši u ,gdjicu de Valmont“, maskira svoje proljetne brčiće 
i da se odvesti staroj stidljivoj Engleskinji na etretatskom ladanju. U kon- 
versaciji gospodjica de Valmont oborenih očiju priča, kako ima u svojoj 
službi dvije sobarice, jednog draguna i jednog oklopnika. Iz toga srećnog 
gimnazijskog, licejskog vremena datiraju osobe kao Miss Harriet, čiča 
Bonifac, ribari, šljivari, lO-ci, pučani, popovi, Celesta Magloire, gazda Lje- 
pojko (mait' Belhomme) i rabelaiski, galski, veseli ,taj krmak Morin“. 

U 20. njegovoj godini bukne pruski rat. Guy se angažuje i vojuje. Tu 
je doživio svoje ratne priče i vidio Waltera Schnaffisa i herojskog čiku 
Milona. Danas se zna za pravo ime junakinje u Boule de Suif i zna se i to, 
da je ta čudnovata, horizontalna junakinja identična sa smedjom Rahelom 
u Melle Fifi. Poslije mira ode taj smijući atlet —  Taine bi ga nazvao 
veselim pastuhom — u Pariz, koji će ga prefiniti i upropastiti težinom 
svojih enervantnih triumfa. 

U Parizu dobije mjesto u ministarstvu mornarice. No on se najviše 
bavi veslanjem, kanotažom. Njegova spoljašnost nema ništa romantična. 
Okrugao. Mornar, seljak, spotrsman.  ,Pije sve, jede ko četvorica i spava 
ko top“. Maupassant lako pješači po 80 kilometara i vesla od Pariza do 
Rouena sa teretom od još dva prijatelja. U ministarstvu ima godišnje 
1500 franaka. U uredu piskara pjesme, hvatajući birokratske tipove. Naj- 
srećniji je u nedjelju, kad može veslati na Seini izmedju Asničresa i Maisons- 
Laffittea. U divnoj noveli Mouche ocrtani su ti sunčani dani ponajbolje. 
Kao umjetnik razvijaše se polagano. ,Ništa ne tjera; ja učim moj zanat“. 
Učitelj mu je najbolji, kojega uopće mogaše naći: Flaubert, ispravljajući od 
1873. do 1880. svaki Maupassantov redak, brinući se za njega kao otac 
njegovog duha i tijela, upotrebljujući ga u poslovima sa kazalištima, izda- 
vačima i oko svog romana Bouvard i Pćcuchet. On je mladića premjestio 


GUY DE MAUPASSANT 219 


u ministarstvo prosvjete, bdijući, da ne zapadne u literaturu nezreo. ,Ajd u 
šetnju, moj dječko, gledaj oko sebe i pripovijedat ćeš mi, što si vidio“. 
Kod Flauberta Maupassant upozna Turgenjeva, Zolu, Daudeta, P. Alexisa, 
Mendesa, Herediu, Huysmansa, Edm. Goncourta, izdavača Charpentiera, 
a kod Zole Ed. Roda Cćzannea, Coppćea, Tainea, Renana, du Campa. 
Turgenjev čita njegove prve rukopise i reklamira ga u Rusiji. Na tim sastan- 
cima priča Maupassant mastne dogodovštine, da Flaubert jauče od smijeha. 


Takva literarna grupa bijaše i ona, koja se sastajaše na Zolinom imanju 
u Mćdanu, izdavši kasnije 1880., Mćdanske Večeri kao manifest naturalističke 
škole. Flaubert ga preporuči i parnasovskoj Republici književnoj i Mau- 
passant prisustvuje literarnim večerama kod Mendčsa (rue de Bruxelles), 
gdje se nalazi sa Dierxom, Mallarmćom, Villiers de !'Isle-Adamom. U Knji- 
ževnoj Republici štampa zanosan članak o Flaubertu, prem se Flaubert sa 
tim listom ljuto bio zavadio zbog Renana. Ulazi i u salon princese Matilde, 
gospodje Yung (žene direktora Plave Smotre) i gdje Adam, urednice Nove 
Smotre. Mjesto u ministarstvu prosvjete ostavlja iza sjajnog uspjeha novele 
Boule de Suif, najbolje u zbirci Mćdanskih večeri, prvog rada, koji je 
potpisao pravim imenom. Dosele se potpisivaše Guy de Valemont, Mau- 
frigneuse i naročito Guy de Valmont. Stihovi Na obali i Posljednje bjegstvo 
izašli su pod pseudonimom i oštri inače Flaubert nalazi, da ,i te kako valjaju 
kao i sve ono, što se štampa kod Parnasovaca“. Ta lirika i kompozicije Zid i 
Ladanjska Venera izašle su naskoro kod Charpentiera, potsjecajući na 
utjecaj Flaubertovog učitelja Louisa Bouilheta. | mladenačke priče Ruka 
oguljenoga, Davalac svete vode i Coco, coco, friški coco* štampana su pod 
pseudonimom. Pošto izadje Grumen loja (Boule de Suif), Flaubert piše 
svom ljubimcu i djaku: ,Kasnim, da vam kažem, da smatram Grumen loja 
remekdjelom. Da! mladi čovječe! To je majstorija, ni više ni manje. To je 
vrlo originalno koncepcijom, podpuno dobro shvaćeno i izvrsnog stila. 
Pejzaž i osobe se vide i psihologija je moćna. U kratko, ja sam zanesen dva 
ili tri puta glasno sam se nasmijao ... Ta pričica će ostati, budite osvjedo- 
čeni!“ Kao Zolu i Flauberta privlači Maupassanta kazalište i on ne piše samo, 
nego i glumi svoje komade u salonima i atelierima. Kazalište Vaudeville 
odbija komediju Pokus (Repćtition). Prvi njegov komad, igran prije 1880., 
je Poviest starog vremena, ušavši 1899. u repertoar Franc. Komedije, kao 
i dvije tri njegove drame. 

8. svibnja 1880. umre Flaubert, ,nepogrješivi učitelj“. Odsele za deset 
godina će Maupassant plodnošću drveta i savjesnošću umjetnika davati svake 
godine najmanje po jednu divnu knjigu. Od 1880. do 1890. publikovao je 
šest romana, šestnaest svezaka novela, tri knjige putopisa i silesiju nepre- 
štampanih novinskih članka. Njegovi radovi su svi njegovi privatni dogadjaji, 
život mu sada nema druge historije. No dok je Flaubert radio samo za 
umjetnost, začudivši se, kada mu izdavač Dalloz dade hiljadarku, Maupassant 


* Coco neka jeftina slatka voda, prodavana na francuskim ulicama, 

je, ostavši čist i besprijekoran umjetnik, znao, da je i literatura novac i 
izvrsno je financirao. Radi svakodnevno od sedam iz jutra do podne, ispu- 
njavajući po šest stranica (od arka), ispravljajući vrlo malo. Veli se, da ne 
leže nikada ne pribilježivši prije dojmove dana. Anekdota priče i romana 
obično nije njegova. Novele ga dovedoše do prvog romana fedan život, 
pomalo sličan Flaubertovom Prostom srću. 1884. počnu ga prevoditi u 
cijeloj Europi: slava i blago! 

Akademijska kritika ga štedi više od ostalih naturalista. Hvale ga Sarcey 
i Brunetičre. Brinuo se za novac, jer je volio život, koji se ne može reali- 
zovati bez kapitala i jer je pomagao svoju svojtu. Većina njegovih romana 
i novela štampano je u listovima i smotrama, većinom u /e Gaulois i u 
le Gil Blas. Od retka primaše jedan franak, a za novele ili feljtone po 
500 franaka. Do 5. prosinca 1891. prodalo se 373.000 njegovih (francuskih) 
svezaka, a autor primaše od nakladnika 40 santima (helera) za svaku od 
prvih 3000 svezaka i po 1 franak od svake sveske preko prodanih 3000! 
1885. prima Maupassant od svog izdavača Havarda samo za jedno tromje- 
sečje 9000 franaka, 1886. prima za isto razdoblje 2172 franka i Havard se 
tuži, da posao ne ide kao obično! Bel-Ami doživi naglo 51 izdanje. Mau- 
passant toliko bdije nad materijalnim uspjesima svoga pera, da procesira i 
da je vazda gotov braniti kod suda svoja autorska prava, pai proti Figaru 
i amerikanskim novinama. 

Slavan i bogat, plodni pisac gradi vilu u Etratu, prima tu prijatelje, 
naročito gdju Leconte du Nouy, kupuje majci u blizini salaš Saint-Lćonard 
i obitava u Normadiji veliki dio ljeta i jeseni, podavajući se najvećoj svojoj 
strasti: lovu. Kao Turgenjev, Kipling i Knut Hamsun voli i poznaje lov. No 
pošto njegova porodica, mati, brat i otac, živu na jugu, on sve više i više 
napušta Normadiju i naskoro se na morskom valu, medju Antibesom i 
Cannesom, zaljulja njegov elegantni jaht Bel-Ami. Privukoše ga morske 
tišine i majine, daleka tumaranja i samotni putovi. Posljedica nostalgije, 
prvi znaci poremećenog mozga. Užasna melanholija u Na Vodi. Putuje 
u Alžir, Bretanju, Italiju, Siciliju, Tunis, Korsiku. 1886. pozove ga u Englesku 
barun Ferdinand Rothschild, u zamak Wadesden. Tu se nije mnogo zabavljao. 
Oxford i London mu brzo dosadiše. ,Meni je odviše hladno, taj grad je 
odviše hladan. Ostavljam ga za Pariz; do vidjenja, tisuć puta hvala“. 

Mont Oriol je plod dojmova iz Overnje, francuskog Gorskog Kotara. 

Maupassant ne ljubljaše ,le monde“ — svijet“, visoko društvo i pre- 
ziraše ,mondenku“, ženu cerelralnu, bez srca, lutku iz tog visokog svijeta, 
»KOja se kiti idejama kao mindjušama, ili kao prstenom u nosu, kad bi 
bila takva moda.“ Ali ne samo ženu od mode, nego ženu uopće preziraše 
taj ljubljeni i obožavani poput pianista ili glumaca autor: , Ja nisam nikada 
ljubio... Mislim, da odviše poznam žene, a da još podlegnem njihovim 
čarima... U svakom stvoru ima biće moralno i biće fizičko. Da zavolim, 
trebao bih naći izmedju ta dva bića sklad, kojega nisam nikad našao. 
Uvijek je jače jedno od drugoga: sada moralno, sada fizičko“. Maupassant 

je predao ljubavi samo svoje fizičke nagone. Braća Goncourti ga jamačno 
iz zavisti kleveću u svom Dnevniku:  ,Zar se ne priča, da na stolu Mau- 
passantovog salona ima samo jedna knjiga, (aristokratski koledar) Gota? 
To je znak početka ludosti lažne veličine.“ U istinu Maupassant preziraše 
društvo raznih Visosti, gdje se ne može ni sjesti, a od aristokracije simpa- 
tisaše samo s onima, koji bijahu jednostavni, ljubezni, koji bijahu ljudi, kao 
»knez X., kneginja N., vojvotkinja M., vojvoda B.“  Demokrate se varaju, 
misleći, da samo oni imaju patenat na simpatije. Jedan socijalista može biti 
isto tako kvadruped, kao kakav herceg, možda i više. ,Vi ste jeli meso od 
čovjeka?“ — zapitaju šaljivčinu pisca na nekom soareu. ,Ne, od žene. 
To je delikatno i sočno i ja sam ponovio.“ U salonima je često, pri 
ugasnulom svjetlu, fostorescirao, češljajući svoju gustu kosu. Sprijateljio se 
sa Dumasom Sinom, P. Bourgetom, G. de Porto-Richem, Ed. Rodom, 
Pavlom Hervieuom, Leop. Lacourom. 

Pa ipak, taj književnik, kojemu je tobože prije svega bilo do uspjeha, 
znao je sačuvati potpunu svoju nezavisnost javnu i privatnu, osobnu i umjet- 
ničku. Kao početnik reče: ,Tri stvari obesčašćuju književnika: Revue des 
Deux Mondes, red počasne legije i Francuska Akademija“. Nije bio ,deko- 
risan“ i nikada se — kao Zola — ne nametaše Akademiji. 

Katastrofa te tragedije traje od 1891. do 1893. Već 1878. tuži se Mau- 
passant Flaubertu na svoje zdravlje. Već onda je umoran, nervozan, a jedan 
prijatelj ga zove ,tužni bik“. Ubija ga dosadnost života i monotonija stvari. 
Pati od očiju. Mjesto njega mora pisati jedna žena kao njegov tajnik. Nije 
se znao čuvati, padajući u sve ekscese, naročito seksualne. Pretrgao se u 
radu i u uživanju. Uzimao je eter, kokain, morfium, hašiš, kloroform, 
opium. Kao Baudelaire volio je kod pisanja jake i enervantne parfume, 
i kao taj veliki pjesnik bio je ,kandidat opće paralize“. 

U mnogim njegovim pričama crveni se kao crveni, ludi Garšinov cvijet 
crveni sarafan ludosti, naročito u Horli. Iza želje za mirom javlja se kod 
njega žudnja i kult straha, kao kod Edg. Poča: Strah, On, Ko zna? U 
nekima od tih priča je opisana t. zv. ,spoljna autoskopija“, gledanje samog 
sebe pred sobom. 1889. dogodilo se Maupassantu ovo, po pričanju 
dra. P. Solliera: ,Kod stola za rad u njegovom kabinetu učinilo mu se, 
kako se otvaraju njegova vrata. Njegov sluga po zapovijesti nije smio 
nikada ući, dok je on radio. Maupassant se okrene i ne bi malo zatečen, 
gledajući gdje ulazi njegova vlastita osoba, sijedajući prema njemu, sa glavom 
u ruci, počevši diktovati sve, što on pisaše. Kada je svršio i podigao se, 
prikaza iščeznu“. 

Stanje Maupassantovo je opaženo i predano javnosti tek krajem 1891., 
nekoliko mjeseca prije njegovog pokušaja da se ubije. Nije mogao više 
spavati, patio je od besanice. ,Te beskrajne besanice, koje mjere pravilna 
tiktakanja sata, pretvarajući ih u bolnu agoniju duha i tijela“. 1890. u Parizu 
(avenue Victor Hugo) misli, da ne može spavati zbog noćnog pekarskog 
rada u kući i prijeti kućevlasniku parnicom. U Divonneu i u Champelu je 

još priseban; na Ženevskom jezeru je već neuračunljiv. U Champelu jedne 
večeri misli već pjesnik Dorchain, da je veliki pripovjedač ozdravio. Poslije 
večere donio je svoj nedovršeni rukopis Pozdravljenje i dugo pričaše divno 
i zanosno o ovom svom romanu. Na kraju, Maupassant — zaplače. ,! svi 
mi takodjer zajecasmo, gledajući, koliko je još ostalo genija, nježnosti i 
milosrdja u toj duši“... Ali već drugi dan reče Maupassani, pokazujući 
listove svog razbacanog rukopisa: ,Evo pedeset prvih stranica mog romana. 
Već od godine dana ja ne mogu napisati ni jedne druge. Ako knjiga ne 
bude gotova za tri mjeseca, ja se ubijam“. 

U Cannesu Maupassant više ne može pravilno pisati. Imitacija [sukrsta 
postaje njegova noćna knjiga. Misticizam. Misli na smrt. U oči 1891. obeća 
majci provesti badnjak kod nje u Nici, u vili Ravenelles. Molio ju, da pročita 
Turgenjevljeve romane i da mu spremi materijal za studiju o tome piscu. 
Iznenada promijeni nakanu i odluči badnjakovati sa dvjema gospodjama, 
sestrama, na otoku Sainte-Marguerite. Jedna zapremaše veliko mjesto u 
njegovom srcu i taj rastanak mora da bijaše strahovit. Majci je obećao doći 
na novu godinu (1892.), 1. siječnja osjeća se odviše bolestan, ali na molbu 
sluge ipak ode u Nicu. ,Na novu godinu Guy dodje očiju punih suza, 
zagrli me izvanrednim zanosom. Cijelo poslije podne razgovarasmo o tisuć 
stvari; ne opazih na njemu ništa abnormalno, osim izvjesnog zanosa. Tek 
docnije kod stola opazim, da bunca. Unatoč mojim molbama, mojim 
suzama on htjede odmah otići u Cannes, mjesto da legne. Zatvorena, 
zakovana tu bolešću vikah mu: ,Ne odlazi, moj sinko, ne odlazi!“ Zakvačila 
sam se za njega, zaklinjala sam ga, vukla sam na koljenima moju nemoćnu 
starost. On podje za svojom nepopustljivom prikazom. | ja gledah tonuti 
u noć... zanijeto, ludo, buncajući, idući ne znam kamo svoje bijedno dijete.“ 

Maupassant ode dakle u Cannes na kolima, zaključa se u svoju sobu. 
Hoće da se ubije revolverom, ali je vijerni sluga izvadio taneta. Maupassant 
se rani na vratu nožem za hartiju, na njegovu viku doleti sluga, zovne u 
pomoć mornare ,Bel-Ami-a“, Bernarda i Raymonda i bez Raymondove 
herkulske snage ne bi ga bili svladali. 

Rana brzo zacijeli, ali ona druga unutrašnja, zinu kao grob. Prije 
odlaska u Pariz pokažu mu divnu njegovu ladju u morskom azuru. ,Pogled 
mu se raznježi... Dugo gledaše svoj brod okom nježnim i žalosnim. .. 
Makne usnicama, ali nijedan glas ne izadje iz njegovih usta. Odvedu ga. 
On se nekoliko puta okrene, da vidi Bel-Ami-a“. 

Agonija traje 18 mjeseca, u Parizu, u zavodu dra. Blanchea. Nastupi 
bjesnila su dosta rijetki. Preminu dosta miran 6. srpnja 1893., ostavivši dva 
započeta romana: Pozdravljenje i Poslije. Kada bijaše još zdrav, napisa: 
»Oh, samo ludjaci su srećni, jer su izgubili osjećanje stvarnosti“. 

O, ni ludjaci nisu srećni. Srećni su samo glupani.* 


*+ 
* + 


* Edouard Maynial: La Vie et I' Oeuvre de Guy de Maupassant. Paris. Socićt€ du 
Mercure de France. 

Na jednom mi smo sastali se putu — 
a ja kraj tebe prošao sam mirno 
i niti prstom nisam tebe dirno, 
a ti na mene ruku dižeš krutu. 


Na stazu ovu ja te nisam zvao, 
a tko si — za to hajem i nehajem ; 
tek znadem ovim da si iduć krajem 
ti kao kamen meni na put stao. 


Široka staza, kud nam evo proći 
a putem svojim, samo željan mira, 
ja napred idem glavom bez obzira 
i čekam putu kad ću na kraj doći. 


Na stazi ovoj za dva mjesta nije 
a stazom ovom ja ću sam da podjem, 
i kudgod žurnom svojom nogom prodjem 
ko bič ću proći, koji ljuto bije. 


Ti gledaš okom, koje krvi ište, 
ti mašeš rukom, koja smrću prieti, 
i napred stupaš, novi Kajin kleti, 
ko da na grdno ideš razbojište. 


Ja novi Kajin, a ti Abel novi — 
to baštinstvo je naše od iztoči, 
i s njega krv se vjekovima toči, 
i s njega zvier se u čovjeka novi. 


Ti žudan krvi, zvierske ne ćeš žudi 
u čovjekovoj da utažiš duši, 
al znat ćeš i ti ruku koja guši, 
u drugom srcu kad se zvier probudi. 


Ah, svietom bielim sve se bratski mrvi — 
ja gazim tebe, mene brat će jači, 
i brat će brata do vieka da tlači 
i bratstvo ljudskom da proslavi krvi. 


M. SABIĆ 


DVIJE RUMUNSKE KNJIGE O RUMUNIMA 
U BOSNI | HERCEGOVINI 


(Svršetak.) 


Mi smo izostavili povoljni dio ocjene, a izložili samo nepovoljni dio. 
(1. dr. Gjorgjević kaže dakle u tom nepovoljnom dielu, da su mnoge stvari, 
koje sam u knjizi izlagao ,već poznate ili su netačne“. Ja sam svaku stvar, 
koju sam izložio po kojem vrelu, i samo vrelo označio, a upotrebio sam 
ona vrela, koja mnogima nisu ni poznata bila, a nekima nepovoljna i zato 
netačna, kao što je g. dr. Gjorgjević kao stručnjak zapazio i kod slavnog 
učenjaka Konstantina Jirečeka (Die Romanen, Beč 1901., 1. str. 41.). 

Koja su to izvogjenja, u koja sam se sa velikom smelošću, ne potkreplju- 
jući ih ničim upustio, te koja su kao laika izdale, vidjeli smo naprijed, a 
ako je g. dr. Gjorgjević još koja našao, koje mi ne znamo ovdje, žalimo, 
da ih nije naveo, da možemo odgovoriti. Reći naprosto ,knjiga je puna 
stvari, koje ništa ne vrede“, je sigurno najveća smelost i znači sebi dati 
auktoritet. Ako u mojoj knjizi ima ,puno ponavljanja i pleonazma“, što je 
takodjer g. dr. Gjorgjević zapazio i za to pogrešna, zašto ima tolika ponav- 
ljanja u djelu g. dra. Jovana Cvijića, Osnovi za geografiju i geologiju Ma- 
kedonije i Stare Srbije, Beograd 1906., izdanje Srpske Akademije nauka (Vidi 
str. 235, 333, 349, 391, 392, 420, 496 itd.), pa ipak ih ne osugjuje g. dr. 
Gjorgjević ? 

Pošto je g. dr. Gjorgjević zapazio, da sam veliki rumunski patriota, 
dobro će biti, da vidimo kako bi želio g. recenzent, da se piše o Rumunima. 
G. dr. Gjorgjević je g. 1905. proputovao kroz neke krajeve u Srbiji, u kojima 
Rumuni stanuju, i kaže za njih u svojoj radnji Kroz naše Rumune! slijedeće: 
»Ne bih rekao, da su Rumuni osobito bistri i okretni. Isto tako nisu ni hrabri 
ni ponosni, a podmukli su i pakosni. Povučeni su i na tugje dosta lakomi. 
Ničega uzvišenijega i plemenitoga ne može se megju njima naći u velikoj meri“. 

Za tim veli*, da ,Rumuni puše iz lule zift, pa nagorevaju kamiš i puše 
onda kamiš i zift iz njega, dokle i stim ne isteraju do kraja“, i to onda kad 
duhana nemaju. 


1 Srpski Književni Glasnik, 1906., XVI. str. 55. 
2 [bidem, 1906., XVI. str. 201. 

G. dr. Gjorgjević kaže dalje!: ,Kod naših Rumuna nije retka stvar, da 
žena ostavi muža, pa ide za drugoga i da se ponekad opet vrati k prvome 
mužu. Moral je kod naših Rumuna ispod nule. Nema poštene žene ni de- 
vojke, pa čak ni dece od 13 godina. Podvogjenja svake vrste sa svim su 
obična stvar. Da podvede brat sestru ili majka kćer, ne smatra se ni za greh 
ni za stid“. 

Dalje kažež: ,U opšte čovečnost, moral, naravstvenost i sve, što kao 
plemenito odlikuje čoveka i narod, ovde (u Rumuna) su osobine, koje se 
ni malo ne cene. Poznati su Vlasi kao vojnici u našim ratovima. Nije tu 
ubegjenje, da ne treba ginuti za Srbe, ono, što ih od bitke odvraća i čini, 
te nisu junaci. Ne; to je životinjski kukavičluk, neosećanje vojničkog ponosa 
i viteštva. Kukavice u boju, kukavice su bili i prema kaznama, koje su ih 
zato postizale. Pobožnost je stvar gotovo nepoznata. U crkvu niko ne ide 
sem kad po njihovim sujevernim pojmovima valja ići.  Kragja, pijanstvo, 
blud, batinanje: obične su stvari. U mehane idu i žene, čim imaju novaca, 
i piju, dokle ga god imaju, pa se opiju do te mere, da se posle toga prelazi 
u stvari, koje se ne stavljaju na hartiju. Čak ni ubijstva po njihovim pojmo- 
vima nisu ništa i to ona brutalna, divljačka i zverska ubijstva. ,Ubiće te za 
lulu duhana“ rekne se često u nas za Rumune. I kad se ne bi bojali posle- 
dica, ne bi od ubijstva ni malo zazirali, kao što ih i pored toga vrše“. 

Dalje veli g. dr. Gjorgjević zašto su se Rumuni u Srbiji namnožili*: 
»Samo množina Rumuna bila je puni uzrok i glavni uslov njihovom održanju, 
jačanju i uticaju na svoju proregjenu retku ili iščezlu srpsku okolinu. Sem 
toga meni izgleda, da su Rumuni bili i suroviji i grublji i nekulturniji, a 
fizički uz to vrlo snažni i zdravi, i prema tome čvršći u svemu od Srba, i 
O te se njihove osobine lomio srpski uticaj, dok su Srbi bili kulturniji i 
elastičniji za prijem njihovoga. I srpski je jezik teži od rumunskoga, pa je 
Srbinu lakše naučiti rumunski. 

»sem ovoga, kod Rumuna ima i nekakvoga urogjenoga tvrdoglavstva, 
jogunstva, zatvorenosti, nepristupačnosti i podmukle sebičnosti, kojima se 
namerno parališe svaki tugji uticaj. Namerno neće srpski da govore i odgo- 
varaju i onda, kad znaju. Kad ga zapitate o čemu, redovno odgovaraju 
rumunski »Nu šćiu serbešte“ pa i znao . Srpski. Srbi su megju tim drugo- 
ne urogjenu, plemensku ili nacionalnu mržnju prema "drugim narodima, pa 
i prema Srbima. U Brestovcu, Boru i okolnim selima običaj je da Rumuni, 
kad sahranjuju mrtvaca, meću pored njega u sanduk i po jednu batinu ,da 
se umrli na onome svetu tom batinom brani od Srba“. 

»Srbi su kud i kamo blaži i pitomiji i sve se kod njih svodi na isme- 
vanje i gragjenje viceva na račun Rumuna. Najzad Srbi su prema Rumunima 
bili večito i suviše ravnodušni. U Valakonju mi pričaše jedan Rumun, da 


1 Srpski Književni Glasnik, 1906., XVI. str. 384. 
3 Ibidem, XVI. str. 526. 
5 Ibidem, 1906. str. 618. i 619. 

mu je oko 1864. g. bio u Boljevcu učitelj neki Petar Pavlović, rodom iz 
Karavlaške, pa je imao vlaških knjiga i terao svoje učenike Rumune, da ih 
čitaju. Možda ovo i slično ne behu jedini primeri. I ako ne velim, da ih je 
moralo biti mnogo, ipak je ovo dokaz naše ravnopravnosti“. 

Najzad veli g. dr. Gjorgjević sin srpskoga pope u rumunskom selu 
Brestovcu (Srbija) slijedeće!: ,U poslednje vreme slušao sam, da se primetila 
megju Rumunima našim i nekakva tajna propaganda iz Rumenije. No ona 
kanda nije imala velikog uspeha, bar u krajevima, kojima sam ja prolazio. 
Početkom 1903. g. dva su Rumuna iz Rumenije došla u Kl/adurovo, kao da 
prose milostinju za neku crkvu u FErdelju. Kad je vlast skrenula na njih 
pažnju, oni su iščezli. Godine 1902. je g. D. J. učitelj u S. uhvatio u svome 
selu masu rumunskih knjiga, koje su iz Rumunije preneli naši Rumuni, kad 
su tamo išli u pečalbu, pa je sve to poslao Ministarstvu Prosvete, no nato 
nije dobio nikakav odgovor.“ 

»Uza sve ovo dodajem, da i u nas ima nekih ljudi, na žalost, slušao 
sam čak i sveštenika, koji idu na ruku pa čak i pomažu nekakvu rumunsku 
ideju u Srbiji. Ono, što sam o tome saznao ovde (u Srpskom književnom 
glasniku) prećutkujem. Mislim, da ove stvari nisu tajna onde, gde treba da 
se znaju“. 

Ne spada nam u zadaću, da se pozabavimo navedenim razlaganjem o 
Rumunima u Srbiji, koje nam je g. dr. Gjorgjević u ,Glasniku“ iznio; za to 
neka nam je dozvoljeno samo nešto primjetiti Ja sam u svojoj knjizi 
Coloniile romane din Bosnia iznio dosta primjera Rumuna, koji su i na 
bojnom i na prosvjetnom polju radili za Srbe. Imao bih u pogledu Rumuna 
u Srbiji još dodati, da je junak Hajduk Veljko iz rumunskog sela Podgorca, 
sada Boljevac nazvan, i da je on ustao, da očisti rumunsku oblast Crne Reke 
od Turaka. Pošto srbijanska vlada brani svojim rumunskim podanicima 
rumunske knjige učiti i na rumunski se Bogu moliti (dakle gore, nego što 
Rusi rade s Rumunima u Basarabiji) i po rumunskim mjestima namješta 
srpske popove i učitelje, koji samo srpski govore, a za seoske glavare Srbe 
postavlja, ne može nas ni malo začuditi, ako megju Rumunima u Srbiji stvari 
tako stoje, kao što ih je g. dr. Gjorgjević izložio. Slične su stvari poznate 
i u sjevernoj Americi kod urogjenika, zbog uticaja ,kulturtragera“. Ta Srbi 
idu tako daleko, da sveštenici ne daju Rumunima u Srbiji više ni stara 
rumunska imena: Prvul, Dragul, Jankul, Radul itd. (Vidi dr. R. Gjorgjević, 
Srpski Književni Glasnik, 1906., XVI. str. 383.), već im nameću srpska 
imena na krštenju. 

Po g. dru. Gjorgjeviću su Rumuni krivi, što je srpska vojska pobijegjena 
na Slivnici; po tome je logično, da Rumuna mora biti daleko više u Srbiji, 
nego što ih navodi srbijanska vladina statistika. 

Ako su otac g. dra. Gjorgjevića, koji je bio sveštenik u Brestovcu, i 
ostali srpski popovi po rumunskim mjestima tako prožeti za Rumune, kao 


1 Srpski Književni Glasnik, 1906., XVI. str. 693. 

što nam je to na str. 693. g. dr. Gjorgjević pokazao, onda nam može vje- 
rovati da se one izložene osobine Rumuna u Srbiji mogu svesti na pomanj- 
kanje narodnog rumunskog sveštenstva i rumunske škole. 

A sada prijegjimo opet na recenziju moje knjige. G. dr. Gjorgjević je 
drugi dio moje knjige, koji govori o ,Karavlaškim naseljima u Bosni“ kao 
»Stručnjak“ ovako ocijenio!': ,Karavlasi ostaju za svakoga, ko ove stvari 
poznaje, Cigani. Cigani se lako priviknu na sve, što je tugje, te je mogućno 
da žive kao Rumuni u nekim krajevima, a što imaju iste praznoverice i 
običaje, isto zanimanje i odelo kao i neki Rumuni, to ništa ne znači. 
Ciganska je osobina, da lako primaju tugje i čuvaju kao svoje. Gotovo sve 
ciganske praznoverice primljene su od drugih naroda. 

»Ali bosanski Karavlasi imaju i svojih specijalno ciganskih zanimanja, 
kojih imaju vlaški Cigani i u Srbiji, i koja ih potpuno izjednačavaju sa 
vlaškim Ciganima u opšte: mečkari, majstori od korita, vretena, vagana, 
svirači itd. Sve ovo jasno kazuje, da su Karavlasi vlaški Cigani.“ 

G. dr. Gjorgjević ,poznaje“ dobro Cigane, pošto ih je proučio u Srbiji, 
kao što njegova studija ,O Ciganima“ (Srpski Književni Glasnik, 1904. XI.) 
pokazuje. ,Vlaški Cigani i Vlasi doselili su se skupa u severo-istočni kraj 
Srbije iz Vlaške, odakle su se posle razišli po celoj Srbiji“. (Srpski Književni 
Glasnik, 1904., XI. str. 434.) One fizičke i duševne osobine Cigana (ali ne 
Vlaških Cigana) kraljevine Srbije, koje je g. dr. Gjorgjević kao svoje lično 
opažanje izložio, tako su različita od osobina Karavlaha u Bosni, da možemo 
velikom smjelosti nazvati, kad g. recenzent kaže, da su mu osobine Kara- 
vlaha poznate i po tome, da su Karavlasi u Bosni — Cigani. Ako uzmemo 
u obzir, da je g. dr. Gjorgjević po vlastitom priznanju kod Cigana ,svuda 
primljen sa najvećim nepoverenjem, jer im je izgledao kao policijski islednik, 
koji nešto traži, i koji će im nešto naškoditi, pa čak i kod Cigana u 
Aleksincu“, onda možemo slobodno reći, da ni Cigane ne poznaje a kamo 
li Karavlahe. 

Ako se Cigani lako priviknu na sve, što je tugje, slijedilo bi logično za 
Karavlahe, da žive kao Srbi. Ja poznajem rumunske Cigane iz Banata, ali 
ovi nisu majstori od korita, vretena i vagana. 

G. dr. Gjorgjević veli dalje: ,Za konstatovanje porekla jednog naroda 
potrebno je, da se vrše i hraniološke studije (koje g. Filipescu nije vršio). 
Ljudi su nasledili znake predaka muškoga roda, koji behu Rumuni, žene su 
pak najviše nasledile znake matera i baba, koje behu Ciganke (!). Kozna ma 
i elemente antropologije, ovo ne sme reći, a kad bi ovo bilo u stvari, što 
je nemoguće, bilo bi vrlo važan naučni pronalazak“. 

Šta se tiče _hranioloških ispitivanja Karavlaha u Bosni, možemo spo- 
menuti, da je g. dr. L. Gliick mjerio lubanje Karavlasima iz Purkovića (kotar 
Vlasenica) još g. 1896. Resultate ovih ispitivanja nije pak do danas objelodanio, 


! Srpski Književni Glasnik, 1907., XVIII. str. 625. i 681. 
3 Ibidem, 1907., XVIII. str. 681. 

makar je to u ,,Wissenschaftliche Mitteilungen aus Bosnien und der Her- 
cegovina“ god. 1897., V. str. 405. obećao. Svakako jer se nisu ovi rezultati 
podudarali sa onima o Ciganima (čergašima). Ja nisam u knjizi kazao, da 
sam mjerio lubanje Karavlaha, već da na temelju poznatih resultata o ispi- 
tivanju lubanja u Rumuna i Cigana i na temelju svojih opažanja gornje 
zaključke izlažem. Da se, relativno uzeto, znaci predaka po spolu loze 
naslijegjuju, to je opće poznata stvar i nisu nikakvi naučni pronalazak. 

G. dr. Gjorgjević veli za tim!': ,Ovo dalje, da su Karavlasi u Bosni 
potomci onih starih rudara i seljaka, koji su napustili Rumuniju ponajviše 
u malim emigracijama u XVIII. i XIX. veku, može biti tačno samo u toliko, 
u koliko su Karavlasi vlaški Cigani. Rumuni su emigrirali i ostali van Vlaške 
i Moldavske, ali blizu njihovih granica, gde se i danas nalaze, vlaški pak 
Cigani, kao i svi Cigani, što čine, otišli su delimično i dalje od rumunskih 
naselja čak do Bosne i Slavonije, gde što u južnu Srbiju, pa čak i do 
Arbanije.“ 

Po ovome bi morali i Hercegovci, koji sada jedino iz ekonomskih 
uzroka emigriraju u Ameriku, biti Cigani, jer se suviše udaljuju od svoje 
domovine. 

Za tim kaže g. dr. Gjorgjević#: ,Karavlasi su došli u nov centar, koji 
ima drugojače etničke znake od njihovih, pa i ako ih je bilo malo, imali 
su jaku rezistenciju, te se nisu pretopili u Srbe. | ova je rezistencija jasan 
znak njihovog ciganskog porekla, jer se samo Cigani svuda dobro održe.“ 


Ovime pobija g. censor ono, što je na str. 625. tvrdio ,ciganska je 
osobina da lako primaju tugje i čuvaju kao svoje...“ 


Na posletku dodaje: ,Stanovnici (sela Purkovici) govore perfektno 
rumunski, jer su poreklom Rumuni (') pravoslavne vere. Na ljudma G. Fili- 
pescu nije mogao konstatovati nijedan slučaj ciganske lubanje, a žene u 
tom pogledu imaju nečega ciganskoga (!)“. 

U mojoj knjizi ne stoji da ... ,govore perfektno rumunski, jer su po- 
reklom Rumuni pravoslavne vere“, već u drugom stavku str. 281., gdje se 
navode primjeri riječi rumunskog jezika stoji: ,Ovi stanovnici govore per- 
fektno rumunski“. U posljednjem pak stavku na istoj strani stoji: ,Po 
antropološkim fizikalnim svojstvama, stanovnici iz Purkovića su rumunskog 
porekla. Ispitujući pomnjivo ljude ovog sela, nisam mogao konstatirati ni 
jedan slučaj, u kome bi lubanja bila ciganska, dok babe imaju nešto 
ciganskoga“. 

Ja sam u toj knjizi naveo, za što su emigranti iz kneževine Vlaške, 
koji su se u Bosni nastanili, bili u početku prisiljeni da sebi za žene kupe 
rumunske Ciganke. Kod Rumuna se ukazuje onome najveća počast, kome 
su voljni dati kćer za nevjestu, i čim dalje otac svoju kćer udaje, tim više 


1 Srpski Književni Glasnik, 1907. XVIII. str. 682, 
2 Ibidem, 1907. XVIII. str. 683. 
8 Ibidem, 1907. XVIII. str. 684. 

gubi od svoga ugleda. Vidi Joan Slavici, Die Rumćnen in Ungarn, Sieben- 
biirgen und der Bukowina, Wien 1881. str. 129. 

Ovim završujem svoje razlaganje s primjedbom, da je drugi dio moje 
knjige, koji govori o ,Naseljima Karavlaha u Bosni“ izašao u ,Glasniku 
zemaljskog muzeja“ za g. 1907. i za to pristupačan širem krugu čitatelja i 
stručnjaka. Gosp. dru. Gjorgjeviću i svima, koji se interesiraju za Rumune, 
preporučujem spomenuto njemačko izdanje slavnog pisca Joana Slavića, 
Die Rumdnen in Ungarn, Siebenbiirgen und der Bukowina, (Wien und 
Teschen 1881., Verlag von Karl Prochaska). Gosp. dru. Gjorgjeviću još pri- 
mećujem, ako misli, da se upusti u ozbiljno proučavanje Rumuna i da ocijeni 
slične radove, da prije svega prouči najglavnije radove rumunske Akademije 
Nauka i da odbaci od sebe one predrasude, koje su kod srpskih književnika 
ukorijenjene i koje smo imali prilike u našem ovom razlaganju iznijeti. Kao 
susjedi Srbi bi trebali, da se upoznaju bolje sa Rumunima i da se čuvaju 
plemenske mržnje, pošto se pomoću ove ne postizava nikakva patriotička 
korist. 


Sarajevo, srpnja 1907. 
TEODOR FILIPESCU 

Ove je iste noći našao Andrijević, došavši u svoju sobu, na ormariću 
kraj kreveta neke novine i listove iz Zagreba. Medju njima je bila i liepa 
razglednica od Muićeve Olge. Pust neki i sumoran kraj o zalazu sunca, 
a u kutu sitno napisano: ,Hvala na sjećanju“, i veliko slovo O. Andrijević 
se preko volje nasmiešio: s ove tri rieči htjela mu se Olga narugati, što 
joj se nije javio odkad je ovdje. 

»Pa šta da joj pišem i kako da joj pišem, kad osjećam, da je nemam. 
Ta nijedan nerv ne drhće mi ljubavlju kakovom za nju. Kad bih joj pisao, 
i to iskreno pisao, morao bih joj reći, da za nju baš ništa ne osjećam, ai 
ako sam kada, da je to bilo nekako umjetno izazvano, u časovitoj zabo- 
ravnosti ili tako nešto, jer moja je ljubav — Ljuba, ta to je jasno, ona 
uobće nije nikad iz mog srdca ni izašla, samo se je na čas ko sakrila, kao 
što se i starčevićanstvo skrilo u meni“, i Andrijević prodje nekoliko puta 
po sobi. ' 

Drugi je list bio od staroga Muića. Spomenuvši mu na kratko, kako 
su sretrto prispjeli kući, — izuzevši neznatne migrene njegove žene od vožnje 
u željeznici — dulje se malo pozabavio slikanjem nove političke situacije, 
koja se od nekoliko dana ponavlja na vidiku. Koliko se je mogao informirati, 
piše dr. Muić, glasovito prijateljstvo s braćom po oružju stalo se poreme- 
Ćivati.  ,Neka zlosretna ruka, svakako kamarilska, počinje da muti težko 
uzpostavljenu slogu izmedju nas i magjarske koalicije. Sin velikoga Kossutha 
kao da nije dosta oprezan, a smiešak ministra predsjednika bio mi je odavno 
sumnjiv. Čini mi se, da idemo u susret tmurnoj budućnosti. Magjari su nas 
trebali, da demonstriraju Beču i možda još komu, ali sad, kad bi trebalo 
vraćati obveze, nekako im je u tom družtvu neprilično. Hrvatski im se 
prohtjevi čine veliki i bezobzirni, pa koliko bi ih oni eventualno po svojem 
vitežkom osjećaju i izpunili, ne smiju pred svojom masom previše pokazivati, 
jer bi se izigrali i izgubili povjerenje to jest mandate, do kojih je i njima, 
kao i nama stalo. Spomenuta crna ruka nastoji, da se hrvatski zahtjevi što 

jače publiciraju, e da bi magjarska javnost stala na njih više paziti, pa da 
se tako ne mogu mirno prokriomčariti, već treba da se alarmira i štampa 
i javnost; u kratko, nastoji se posvaditi nas s Magjarima. Magjari će svakako 
voljeti povjerenje svojih izbornika i mandate, nego li nas, a analogno njima 
i mi ćemo radije voljeti zadržati mandate i pred narodom se pokazati 
rodoljubima, nego li da popustimo, pa da nas starčevićanci prikažu narodu 
izdajicama i da tako padnemo i prije nego li smo i mislili. Po tom se, 
kako vidite, spremaju osbiljni časovi. Čini se da će prvom žrtvom biti naša 
narodna vlada.“ 

»Dobro kombinira taj stari zec“, pomisli Andrijević i taj ga čas nešto 
zabrinu, ne će li se njegov naumljeni prelaz k starčevićanstvu smatrati 
proračunanim, ne će li svi reći, da je ostavio brod, kad je osjetio, da će 
potonuti. Ali bilo, što bilo, najbolje je ne osvrtati se ni na što, već raditi 
prema srdcu, jer ako čovjek i najpoštenije radi, protivnici će uviek naći ili 
izmisliti nečiste motive. Pa napokon ni ne zna se, kako će se sve to razviti! 
— mahne Andrijević rukom i stane čitati dalje Muićev list, koji je ovaj put 
bio dosta obsežan, pravi kontrast onoj kratkorjekoj razglednici gospodjice Olge. 

Stari je naime Muić, nastavljajući svoju političku prognozu, otčinski 
svjetovao Andrijevića, neka sada još većim žarom nastoji predobiti za se 
kotar pokojnoga mu brata. ,Nas sada čeka skupštinski rad. Dogodi li se što 
u Pešti, vratit ćemo se u narod i držati skupštine. Vi već sada možete 
misliti o tom i pripravljati tlo s tim više, što ćemo požuriti, da se što prije 
razpiše taj izbor. Vi ste razuman, triezan i darovit mlad čovjek, pa se 
nadam, da ćete ubrzo steći simpatije bar kod inteligencije i ako je još neuka 
i slabo organizovana. Budite na dobroj nozi s Vaićem i ako biste pri tom 
imali štošta progutati, jer on reprezentira dobru četvrtinu izbornika.“ 
Andrijević se nasmieši. Za tim je Muić prešao na gospodarske poslove 
izjavivši mu, da se baš previše ne pouzdaje u upravitelja.  Navlastito ga 
zamoli, da obidje još i onaj donji posjed uz potok, gdje je pokojni Muić 
podigao mlin, al na tako nesgodnu mjestu, da je pri tom štetovao, potrošivši 
mnogo na gradnju, a mlin nosi slabo, pošto na onom mjestu ljeti presuši 
voda, a zimi je pak tako močvarna okolica, da nitko ne nosi žita. Muić je 
zamolio Andrijevića, neka vidi, što bi se tuj dalo eventualno učiniti. Na kraju 
mu je rekao, da ga pozdravljaju svi, naročito žena i ,Olgica, koja se zapravo 
na Vas ljuti, što joj ništa ne pišete“. 

Tu se i opet razsrdi Andrijević, što je preko volje morao misliti na 
Olgu, za koju bi taj čas volio, da nije kći dra. Muića. On ni sam ne zna, 
u kakvom će uobće svjetlu izaći pred starim Muićem, što će mu on reći, 
kad sazna sve. S kojim je on pravom tu na tudjem posjedu, brineći se za 
tudji imetak, a ne misleći više na to, da će ikad moći ljubiti, a kamo li 
uzeti za ženu Olgu. Ta ona mu sada kao nikada izmiče daleko iz srdca i 
iz pameti, ona mu je tudja, a po njoj i on, njezin otac. Današnji spomen 
o Ljubi sve ih je potisnuo daleko, pa ovaj čas Andrijević ne mari misliti ni 
o politici ni o izborima ni o imanju ni o mlinovima, a posve ga se ništa 

ne tiče, srdi li se na nj Muićeva kći ili ne. Ta što treba o tom razmišllati, 
valja raditi i stupiti odlučno i prvu priliku upotrebiti, da izadje čovjek 
sa svojim namjerama. Jer dulje ovako tajiti i igrati se skrivača ne može 
više, a napokon nije ni pošteno. 


I Andrijević se opet uzšeta po sobi, tražeći u tome klubku raznovrstnih 
misli onu pravu nit, koja će razmrsiti sve. No nije je mogao naći. Sve su 
misli bježale nekud pred navalom prave bujice čuvstava, koja je prodirala iz 
njegove nutarnjosti još žešće i silnije, nego li onda, kad se je u kolima vraćao 
kući. Sjeo je na stolac i uhvatio se rukom za srdce. Tišina je bila velika i 
gluha, pa je Andrijević mogao čuti tek svoj sat, kako mu u žepu kuca. 


Vani je bila takodjer mrtva tišina. Kroz otvoren prozor mogla se samo 
iz daljine zamjećivati podmukla grmljavina. Iza težke današnje zapare skupili 
se negdje u daljini oblaci i zastirali zviezde. Andrijević je pošao k prozoru 
i zagledao se u onu mutnu stranu, u kojoj su se pomaljali kratki bljesci. 
Bez ikakvih misli, a tek s onim svojim trajnim čuvstvom probudjene ljubavi 
za Ljubu, gledao je kroz prozor u noć, koja je bivala sve tamnija i mutnija, 
jer su oblaci malo po malo prekrili nebo. Na bližnjim stablima zamieti 
kako romoni prva kiša. Svježi hladak duhne s granja, a Andrijević osjeti 
lagodu u grudima, kao da _ mu je nešto s njih težko palo. Grmljavina je 
bivala sve jača, a škropac kiše postajao sve gušći, dok se na jednom ne 
spusti velika ploha pljuska šibajući već i po prozorima i po Andrijeviću, 
koji se ipak nije s prozora maknuo. Kako god je rasla oluja, tako ju je 
on živo pratio i veselio se času, kad se najjači pljusak oborio. Neka udara, 
neka hladi, neka mu utuče sve misli, koje su ga i onako poput sparne 
omare pritiskale, neka uginu, da može slobodno odahnuti i dati maha svome 
čuvstvovanju. 

Kiša još sveudilj pada mirno, puno i jednako. Ah, da mu je sad ona, 
Ljuba, pa da gleda s njim kroz prozor u ovu blagoslovljenu kišu i ovo da 
je njihova kuća i vrtovi da su ovo njihovi i noć i oluja, pa i bljesak ovaj, 
koji je tako krasno evo razsvietlio čitav prozor i komad sobe. Sad bi u 
bljesku prosinuo njezin lik, a on bi ju cjelivao i, čini mu se, pjevao bi joj 
pjesmu o nebeskom gromu, koji u kiši suze lije za izgubljenom srećom. 

| trgnu se Andrijević pa podje k stolu, potraži pero i crnilo, da piše 
list Ljubi. 

»Moja prva i jedina ljubavi! . . .“ 

Tu je stao i zamislio se. Kako da počne, što da joj piše? Hoće li se 
izpričavati, hoće li moliti za oproštenje za ono, što je ubio život njihovoj 
prvoj ljubavi svojim hladnim razstankom ?_— Hoće li sve to prešutjeti, pa 
opisati sadanje svoje burne osjećaje? Andrijević je nekoliko puta uzeo pero 
i zamočio ga u crnilo, a nije mogao nikako da piše. Ah, šta da joj uobće 
i piše, ta on će sutra ili prekosutra poći do nje, potražiti je i reći joj sve, 
Ta to se i onako napisati ne da, jer čim padne na papir već se kao okameni 
i nije ni izdaleka ono, što čovjek osjeća. 

Vani je već rominjala kiša a grmljavina je još svedjer trajala i neka 
daleka tutnjava izprekidana, mukla, čas jača, čas slabija, umirući u tišini 
noći. | Andrijević osjeti klonulost i san, kako _ mu se polahko spušta na 
vjedje. Zatvori prozor i legne u krevet uspavljajući se jednoličnim i slabim 
rominjanjem kiše. 

Sutradan se začudio, da je već deset sati, kad se probudio. Kiša je 
morala dugo padati, jer su vani bile u zemlji lokvice i debela rosa po lišću. 
Medjutim svietlilo je sunce i sušilo zemlju, koja je disala svježinom. Sluga 
mu najavi, da ga već jednu uru čeka gospodin načelnik. Andrijević, izišavši 
na doručak u dolnji sprat, zaista nadje bivšega bilježnika, a sadanjeg upra- 
vitelja obćine, koji se odmah ustade, smjerno mu se pokloni uz obligatni 
službeni smiešak. 

— Gospodin je upravo dobro spavao. — | ja po kiši uviek ugodno 
spavam takodjer. Čovjek barem ništa ne reflektira. 

Andrijević se u sebi smijao, kako se taj čovjek još uviek muči s tudjim 
izrazima i gradi se pred njim pametnim. Ironično mu pruži ruku, što ovaj 
medjutim nije ni opazio — i tako sjednu obojica k doručku. Andrijević 
je šutio, čekajući, da mu načelnik sam kaže, po što je došao. [ ovaj je 
zbilja polahko počeo, da izmotava rieči, o kojima je zacielo prije dugo raz. 
mišljao, kako će ih što ljepše i ,inteligentnije“ složiti. 

— Znate, u stvari je ovo: Gospodin vaš, ako smijem reći tast, — i 
pri tom se stane smiešiti — vaš gospodin tast govorio mi je naime takodjer 
o, kako vi sigurno slutite, o našem izbornom kotaru. O ovom, kako da 
kažem, kompleksu, naime takodjer. Radi se o tom, da se planira teren, 
kako bi naime lakše stekli, kako bi naš župnik rekao, kaptandam benevo- 
lencijam kauza, jer sviet vam je znate naš još utučen, zabit, upravo pribi- 
tivan naime i ja sam naime spreman, da vam takodjer na ruku idem, koliko 
je to u rukama moje ingerencije. Medju nama govoreći — ovdje je povjer- 
ljivo i u po glasa prošaptao — ako vi trebate takodjer pomoći, što se tiče 
pandura, znate i drugih mojih satelita, ja vam stojim na uslugu. To je bila 
moja deviza i kod pokojnoga gospodina Muića, a vi se izvolite s tom devizom 
i poslužiti. 

Ovdje je načelnik stao i posmatrao Andrijevića, ponosan na to, kako 
će njegove rieči djelovati, a nije ga smelo ništa, što je Adrijević šutio. On 
je u tom vidio jak dojam svojih rieči, jer je nastavio dalje: 

— Nego vi ste medjutim ipak, takodjer, dobro počeli, mislim naime, onu 
vašu taktiku, što ste već počeli upoznavati se s ovim našim krajem. Već su mi 
ljudi takodjer kazivali, kako ste s njima govorili o ,pulitici“ — oni to zovu 
dakako u svojoj pribitivnosti ,pulitika“. To je naime izvrstno, što ste se 
izdavali tobože kao neki starčevićanac, to još jedino naime kod naroda dje- 
luje. Ta ne samo pokojni gospodin, nego i onaj prvi magjaronski zastupnik 
prošao je tu sa starčevićanskim programom. Ti vam ljudi i onako naime ne 
razumiju ništa o programima, pa je ova vaša taktika zbilja bila dobra 
takodjer ... 

17 

— Oprostite, dignu se Andrijević, ja imam na polju posla; budem li 
trebao vaše usluge, ja ću se već na vas obratiti. Hvala vam i — sluga! 


— Sluga takodjer. Kako sam rekao, ako trebate usluge _ i moje u tom 
smjeru naime devize... 


Andrijević je umakao ni ne počekavši, da načelnik do kraja izgovori, a u 
duši mu se sgadio taj pokorni sluga, koji je svojim lakajskim uslugama eto 
stavljen na čelo jedne obćine, a nema u sebi ništa osim prirodjene, upravo 
živinske lukavosti i ono nekoliko loše naučenih tudjih rieči. 


Upravitelj se dobara začudio kad ga je Andrijević pozvao, da se poveze 
s njim k mlinovima, što su bili daleko dolje u dolini, na potoku. O tim _ 
mlinovima nije znao upravitelj ništa da mu kaže, već da su zapušteni i 
kušao ga na svaki način odvratiti od toga, da se tamo voze. Andrijević je 
medjutim upravo uztrajao kod toga i što se dalje s tim čovjekom razgovarao, 
sve je više bio uvjeren, da je Muić imao pravo, kad mu je pisao, da se 
u nj ne pouzdaje. Ne samo o mlinovima već i o ostalom gospodarstvu 
vrlo je površno znao i razumio, pa ga je Andrijević putem s početka obzirno, 
a onda bome i oštrije prekoravao ; ovaj je samo šutio. 


Kad su se dovezli do mlinova — upravitelj je sam tjerao konje — 
neugodno se Andrijevića dojmio pusti prizor mirnih i napola već srušenih 
mlinova. Most, koji je vodio do mlina, bio je razkliman, grede iz njega 
poizpadale, tako te se nije moglo po njemu ni ići. Kameni nasip, koji je 
imao svadjati vodu u mlinove, bio je predaleko sagradjen i cielim svojim 
nespretnim smještajem, za koji se je morao negdje ogroman novac potrošiti, 
podavao lošu svjedočbu i poduzetniku i mjerniku. Voda je u toj dolini 
mirno i lieno tekla, kano da je izsmjehivala ljude, koji su baš tu gradili 
mlin, umjesto tri sto koračaja više. 


— Nisam li vam rekao, gospodine, da tu nema nikakve koristi. Najbolje 
bi bilo to sve porušiti, a svu tu zemlju naokolo prodati. 


— Zar i ova sva okolna zemlja pripada imanju ? 


— Dakako sva, ali koja korist, kad su to pusta strništa, koja tu bez- 
koristno leže. 


— Ne bezkoristno. Kad bi se ovaj potok upotrebio za natapanje, kad 
bi se ti dielovi racionalno stali obradjivati, mogle bi to biti liepe sjenokoše ; 
ta zemlja tu leži ko mrtvi kapital. 


Upravitelj je čudno gledao u Andrijevića i nevjerovno se smiešio, ali 
je svejedno morao po onoj vrućini pratiti Andrijevića, da mu pokaže svaki 
komad zemlje, a pri tom je čuo mnogu oštru od Andrijevića, koji mu se 
čak zagrozio, da će ga kao nesposobna odpustiti iz službe. Sva sreća, da 
su na ovom putu došli do medje izmedju Muićeva imanja i nekih liepih 
sjenokoša, što su se pružale takodjer uzduž potoka po dolini. 


— Vidite li, kako su to krasna poljal, uzklikne Andrijević. Vidite, što 
se može dobrom voljom i marnom rukom. Čija su to polja? 


( 

— 'Tvorničara Steinbrennera. 

Andrijević zastade. 

— Steinbrenner? A ono je valjda njegova tvornica i dvori njegovi ? 

— Jest, potvrdi upravitelj, komu se na licu vidjelo, da se čudi tom 
naglom izpitivanju. 

Andrijević se brzo okrenu prema upravitelju : 

— Vi ćete sad otići kući, a ja idem prema tvornici. Pred večer pošaljite 
Luku po mene. 

Upravitelj se najprije začudio, a onda otišao okrećući se podjedno za 
Andrijevićem, koji je udario poljskim prečacem prema tvornici. ,Koji slučaj ! 
Još danas sastat ću se s Ljubom! Još danas!“ | kao da mirnim podnevnim 
zrakom lebdi, hrlio je Andrijević posred klasja i poljskoga cvieća na krilima 
još nikad tako jako neosjećane čežnje, praćen laganim, laganim povjetarcem. 


(Nastavit će se.) 


REVOLUCIJA 


Jednoga jutra ljeti g. 1894, probudi me danski spisatelj Sven Lange, 
ušavši u moju sobu u Rue de Vaugizard i rekavši, da je u Parizu buknula 
revolucija. 

— Što? Revolucija? 

— Sad su djaci uzeli stvar u svoje ruke i izvode revoluciju po ulicama. 

Bio sam sanen i biesan pa rekoh: 

— Naravnajte ciev od vodovoda na te ugursuze i odštrcajte ih s ulica. 

To je razljutilo Sven Langea, budući da je pristajao uz djake i za to je 
ozlovoljen otišao. 

»stvar“, koju su djaci uzeli u svoje ruke, bila je ova: 

Družtvo ili udruženje .Četiri liepe umjetnosti“ htjelo je prirediti ples u 
zabavištnom lokalu Moulin Rouge. Četiri dame, koje su na tom plesu imale 
personificirati te četiri liepe umjetnosti, izstupile bi gotovo gole, imajući 
naime samo svilenu vrbcu oko pasa. 

Premda je pariska policija strpljiva i vična na koješta, ovdje se umiešala 
i ples bude zabranjen, a zabavište zatvoreno. 

Proti tomu prosvjedovaše umjetnici. Djaci u čitavom Quartier Latin-u 
pristadoše uz umjetnike i takodjer prosvjedovaše. 

Koji dan za tim išla je malena policajna obhodnja boulevardom St. 
Michel. Pred jednom od mnogobrojnih gostiona sjedjelo nekoliko djaka, te 
dobacivalo prolazećoj obhodnji porugljive opazke. Pariska je policija str- 
pljiva i vična na koješta, nu sad se je jedan policista razbjesnio te po- 
grabio jedan težki šibičnjak od kamena, što je stajao na jednom stolu 
vani na boulevardu i bacio ga za izazivačem. Medjutim je promašio cilj a 
šibičnjak uleti kroz prozor u gostionu i pogodi nekog posve nedužnog djaka 
u glavu tako, te je ta nesretna žrtva ostala na mjestu mrtva. 

Kad se je Sven Lange udaljio, ustao sam i izišao. Veliki nemir po 
ulicama, sila svieta, policiste na konju i pješaci. Protisnuo sam se i došao 
do svog restauranta, doručkovao, zapalio cigaretu i htio opet poći kući. 
Kad sam izašao iz restauranta, nemir se je mase naroda još povećao. Da 
se uzdrži red, izašla je i narodna garda, konjanici i pješaci. Netom su se 
oni pojavili na boulevardu St. Germain, dočekao ih je sviet vikom i kame- 

njem. Konji se propinjahu, puhahu, ne bijaše ih moguće svladavati. Svjetina 
je smrskala asfalt po ulicama i njime se nabacivala. 

Neki me čovjek upita skroz ogorčeno, držim li, e je sada uobće čas 
pušiti cigaretu. Nisam ni slutio, da prieti tolika opasnost; pošto sam znao 
francezki malo, odnosno ništa, to me je donekle izpričalo. A taj čovjek 
uze vikati očajnim licem : 

— Revolucija! Revolucija! 

Bacim na to cigaretu. 

Nisu više bili djaci i umjetnici sami na nogama, talog Parisa dohrlio je 
ovamo na desetke tisuća, lazaroni, bezposlice, propale eksistencije. Došli su 
sa svih kutova grada, nicali iz pokrajnih ulica i miešali se medju svjetinu. 
Koliki su pristojni ljudi izgubili svoje ure. 

Pošao sam za strujom. Križ, što ga sačinjavaju boulevardi St. Michel i 
St. Germain, bio je žarištem vreve i tu je bilo izvanredno težko uzdržavati 
red. Svjetina je dugo vremena činila što je htjela. Neki je omnibus dolazio 
s one strane obale Seine preko mosta; kad je stao na trgu St. Michcl, iz- 
stupi neki čovjek izmedju svjetine, skinu šešir i reče: 

— Moje gospodje i gospodo, izvolite izaći! 

[ putnici izadjoše. 

Na to budu izpregnuti konji, a omnibus uz glasno klicanje usred trga 
izvrnut. Sliedeći omnibus zadesi ista sudbina. Tramvaje, koji su prolazili, 
zadržali su i isto tako prevalili i ubrzo se naslagala visoka barikada poprieko 
ulice od jednog pločnika do drugoga. Sav je promet zapeo, ljudi, koji su 
htjeli dalje, ne mogoše se proturati, već ih je poput talasa svjetina poniela 
sa sobom, s njihova puta odvela te bacila daleko u pokrajne ulice ili pače 
rinula kroz zabravljena vrata u kuće. 

Bio sam opet gotovo do svoje polazne točke, restauranta, potisnut, bio 
sam gonjen dalje, sve dalje, dok nisam dopro do neke visoke, željezne 
rešetke, koja je obrubljivala jedan muzej, — i ovdje sam se čvrsto prihvatio. 
Gotovo te mi iztrgoše ruke s tiela, ali sam uztrajao. Na jednom zamnije 
hitac, pa još jedan. Svjetinu spopade strava, a ona se uz groznu viku strovali 
u pokrajne ulice i ujedno upotriebi policija priliku, da u različitim pravcima 
potjera konje za množtvom, da ga obori i uzme sabljama oko sebe sjeći. 

U taj čas zavladalo je neko ratno čuvstvo. 

Bio sam toliko sretan te sam se držao rešetke, gdje više nije bilo stiske. 
Neki, što je zaostao, pristupi bez daha do mene, ko da je poludio od strave. 
Držao je u zraku svoju posjetnicu, turao mi ju u ruke i zaklinjao me za 
pomoć, jer je mislio, da ću ga ubiti. Na karti je pisalo: Dr. Hjohannes. Dok 
je stajao preda mnom, drhtao je poput pruta na vodi. Rekao mi je, da je 
Armenac, i da se nalazi na naučnom putovanju u Parisu, inače da je liečnik 
u Carigradu. Poštedio sam mu život i ne uzeh mu ga. Sjećam se još posve 
točno tog čovjeka, osobito njegova skroz smućena lica s crnom riedkom 
bradom, velikim razmacima medju zubima u gornjoj čeljusti. 

Sad se pročulo, da su hitci potekli iz neke postolarije ili zapravo preko 
iz radionice. To da su talijanski“ radnici, koji su htjeli pucati na policiju, 
— naravski bili su Talijani, na koje se bacala krivnja. Sad se bjesnilo vratilo 
u svjetinu, i ona opet provali na boulevard. Policija na konju pokuša sada, 
da središte zatvori kordonom protiv daljnje bujice ljudi iz drugih dielova 
grada; nu čim je svjetina vidjela taj trik, počela je razarati prozore na 
kioskima za prodaju novina, plinske svjetiljke razbiiati kamenjem te odstra- 
njivati željezne šibke, koje su štitile kestenje na boulevardima, sve, samo da 
policiji zadade drugog posla, nego zatvarati put. Kad ni to nije ništa koristilo, 
htjelo se konje policije, koji su se propinjali, prestrašiti do skrajnosti i radi 
toga budu barikade od izvrnutih omnibusa zapaljene.  Nastavljalo se još 
uviek i kidanjem asfalta u svrhu nabacivanja, a budući da je to bio mučan 
posao, a kako potrebi time nije bilo nipošto udovoljeno, prihvatilo se i 
drugih sredstava. Poiztrgane željezne šibke oko kestenja sasjekoše u malene 
komade, pokidaše drvene dielove od stubištnih ograda i za malo eto reda 
i na moju vlastitu, veliku, liepu željeznu ogradu. A tad se stalo bacati i 
vikati i razarati i bježati i vraćati. 

Tako protekoše ure. 

U to su čete iz Versaillesa pojačale uzdržavatelje reda. Silna smetnja 
spopade svjetinu. Policiju su i narodnu gardu psovali i što je god moguće 
pomisliti, zla joj nanosili, nu čim su se ukazale čete, poviče narod: Živjela 
vojska! Živjela vojska!“ A častnici su se mašali kapa, zahvaljujući za ovacije. 
Nu jedva da su častnici i vojnici prošli mimo, kad iznova započe igra 
s policijom i s prozorima te ogradama i isto se stanje opet povrati. 

Pade i veče. 

Sad stade vika djaka: 

- < Popljujmo Lozća! 

Lozć bijaše policajni prefekt. | na to se svrsta bezmjerna povorka, 
koja je htjela krenuti k hotelu policajnog prefekta, da se Lozć ,popljuje“. 
Povorka krene. Preostale pak tisuće nastaviše svoje izgrede. 

Pošto se činilo, da se danas ne će više toga puno vidjeti, zaputih se 
u svoj restaurant, blagovah i vratih se daleko, daleko uokolo. — — — 

Nu dani prolažahu, a nemiri se nastavljahu. 

Čim je čovjek koraknuo iz svoje sobe na ulicu, vidio bi i čuo neobičnih 
prizora. Jedne sam večeri htio opet poći do svog restauranta, da jedem. 
Nešto je kišilo, pa sam ponio kišobran. Nekako na po puta ustavi me 
grupa ljudi, koja se bavila time, da sruši provizorno podignutu balustradu, 
što bi imala priečiti prolaznicima, da se ne strovale u jednu uvalu ulice. 
Ta je balustrada bila načinjena od greda i dasaka. Zamoliše me vrlo odre- 
djenim tonom, da im pomognem kod kidanja, jer da im se vidim jakim i 
uporabivim. Znao sam, da ne bi ništa koristilo, da se opirem, i tako 
odgovorih, kako sam vrlo srećan, što im mogu pomoći. Na to uzesmo 
kidati i rušiti. Nu to nije ništa koristilo. Bilo nas je petdesetak, nu nismo 
radili u taktu i ne mogosmo svladati balustradu. Na to mi padne na um, 

da zapjevamo, kako običavaju tuliti norvežki zidari kad dižu težke terete. 
To je pomoglo. Naskoro su počele daske pucati i za kratak se čas balustrada 
srušila. Sad smo klicali hurra! 

Htio sam prosliediti put do restauranta, kad eto nekog odrpanca, koji 
mi jednostavno uzme kišobran, što sam ga naslonio i podje s njime dalje. 
I nije mi ga htio vratiti, već reče, da je to njegov kišobran. Pozovem 
svjedoke, moje kolege kod balustrade, koji su morali potvrditi, da sam taj 
kišobran imao uza se, kad sam došao. 

— Jest — reče taj čovjek — ali nije li ovo revolucija? 

Moji drugovi na to umukoše i dadoše čovjeku pravo. Nu to ja ne 
htjedoh, i oteh mu silom kišobran, nu kako to nije išlo drugačije, a da 
se obojica ne potukosmo i ne oborismo o tle, stade taj čovjek vikati u 
pomoć. Drugovi dodjoše opet, a kad im se on potužio, da sam ga napao, 
odgovorio sam: 

— Dakako! A nije li ovo revolucija ? 

I na to uzeh svoj kišobran i — krenuh. — — — 

U večer, kad bih dovršio svoje dnevne poslove, pošao bih obično da 
prisustvujem nemirima u odmjerenoj udaljenosti. Ulice bijahu vrlo mračne, 
jer gotovo sve plinske svjetiljke bijahu razorene, a mjesto je razsvjetljivalo 
tek svjetlo iz dućana. Gardisti su jašili pločnicima, veliki se njihovi konji 
pričinjahu kao nemani u polumraku i neprestano bi se čuo topot kopita 
po asfaltu te rika kakvog čopora iz pokrajnih ulica. 

Medjutim su djaci — kad su vidjeli, koliki su obseg zahvatili izgredi, — 
izdali proklamaciju, u kojoj su odgovornost za sbivše se razaranje i zločine 
odbili od sebe. Ne bijahu više djaci, što su prosvjedovali protiv umiešavanja 
policije na plesu u Moulin Rouge-u, već talog Parisa, a djaci su htjeli svakog 
pojedince pozvati, da se povuče. Proklamacija je izašla u mnogo primjeraka 
te je bila pribijena na drveću po boulevardu. Nu njihove razborite rieči 
nisu više ni najmanje koristile. 


Svjetina je uzela policiju na nišan. Stalo se u velikim povorkama kretati 
na policajnu prefekturu, da se ,,popljuje“ Lozć, bacalo se posvuda kamenje 
na policiste, gdje bi se samo dohvatilo, a kad je neki ubogi policista jedne 
večeri kasno htio s nekom zapovjedi da predje preko seinskog mosta, 
svjetina ga je spopala i bacila u rieku. Sliedećeg dana daleko dolje od 
Notre Dame izbačen je na obalu i prevežen u mrtvačniću. 

Jedne večeri sbilo se nešto na boulevardu St. Michel, što je pobudilo 
veliku pozornost. Neki je policista zalutao posve sam medju svjetinu na 
pločniku, na što je neki gospodin izvukao dugački pištolj za dvoboje iz 
žepa i na mjestu ustrielio policistu. Na prasak dotrči policija, u najvećoj 
se žurbi pitalo i odgovaralo i neki uhapsili. Nu krivcu ne bje traga. Nu taj 
gospodin bijaše vitez počastne legije, to su vidjeli oni, što su blizu stajali. 
Činilo se, da su i znali, tko je on, pa ipak ga nisu htjeli izručiti, — gospodin 
s imenom, koga sav Paris poznavaše, koga pozna Francezka, pače i veći 

dio čitavog svieta htio one večeri da ubije čovjeka : instinkt ubojstva i revo- 
lucije Franceza probudio se u njemu i buknuo sjajnim plamenom. — — 

Jedne me večeri namjestiše kod ,kidanja asfalta“. Došao sam posve 
mirno duž jedne ulice, gdje sam vidio, kako je hrpa ljudi nečim zabavljena. 
Kad sam došao dosta blizu, pozvalo me, predalo mi komad željeza i po- 
stavilo me. Satnija garde stajala je nedaleko odovud, da zatvori ulicu i koliko 
sam mogao razumjeti, radilo se o tome, da se pokidanim komadima asfalta 
kamenuje garda, kako da se izvojuje pristup do zabranjene ulice. Bilo je to 
“ sramotno robovanje, u koje sam zapao, i gorko se kajem, te nisam udario 
drugim kojim putem. Nu pošto sad nije bilo druge, morao sam razarati 
asfalt. A nisam ja sam ni radio kod toga posla, više je željeza djelovalo, a 
izmjenice se izmjenjivasmo. Fukara je stajala i vikala, i dogovarala se, što 
da se započne s gardom: ah, zlo po gardu, ne će ih mnogo ostati na životu ! 

U to začusmo iznenada zapovjed : 

— Bajunete gore! 

Pogledasmo. Isti glas vikaše dalje: 

— Napried s bajunetom ! 

|I satnija garde ravno prema nama. 

Na to odbacismo lieno svoja željeza i nagnusmo u bieg. Bože dragi, 
kako smo bježali! Ostavili smo za sobom neprijatelju sve svoje kugle, sav 
naš skupocjeni asfalt, i bježali. Vrlo mi je dobro došlo, što imadjah dugačke 
noge i što sam se njima umio služiti poput zeca, a moram i sam priznati, 
da nisam još nikad vidio, gdje tko tako sjajno bježi, kao ja. Sjećam se još, 
kako sam nekog malenog Franceza tako odrinuo do zida i s tolikom silom, 
da se je srušio i zahroptao. Naravski te sam preticao sve od svojih bježećih 
drugova, pa kad su se oni sprieda napokon ustavili, upotriebih sveobću 
smetnju, da se odšuljam od te asfaltske fabrikacije. 

A nisam više nikad onamo došao. 

Kad je prošlo više tjedana, stali su izgredi po ulicama jenjavati, a za 
tri tjedna bio je Paris opet tako podložan kao i prije. Samo su razrovane 
ulice još dugo vremena bile svjedocima zadnje revolucije. Nemiri su imali 
samo jednu realnu posljedicu: policajni prefekat, ,popljuvani“ Lozć, morao 
se zahvaliti. 


Norvežki napisao KNUT HAMSUN 

HRVATSKA BOSNA 
(Mi i ,oni tamo“) 


Ovo je jedna mala, aktuelna brošura*, 
koju treba što više razturiti, osobito po 
Bosni i Hercegovini. Čini se da ove hr- 
vatske zemlje, ne bijahu nikad u tolikoj 
pogibiji, u kakoj su danas. Ne samo da se 
u tamošnjoj štampi, koja je od nedavno 
dahnula zeru slobodnije, bije oštar boj, 
već je onaj nekulturni, bizantski elemenat, 
koji se naziva srbskim, zametnuo i drugi 
boj: boj krvi, ubojstva, paleža — boj ra- 
zaranja. Za to je ova brošura došla u 
horu, a pisac joj je obradio predmet sa- 
vjestno i s ljubavi za hrvatstvo Bosne. 
Jasan je i popularan. Pisac je knjižicu 
uredio sistematski, razdielio je u deset 
poglavlja, a ovo su evo glavne misli nje- 
gove : , 

Bosna je bedem, na kojem se biju valovi 
dviju protivnih kulturnih struja: ,iztočne i 
zaradne crkve, bizantinstva i evroyvske 
kulture, islama i krsta, plavokosih Slavjana 
i crnomanjastih Vlaha, kulturno aktivne i 
asivne pasmine, Hrvata i Srba, napretka 
i stagnacije, života i smrti.“ U tim silnim 
oprekama jedino je hrvatstvo, koje pred- 
stavlja kulturnu vezu izmedju Evrope i 
istoka, izmedju monarkije i Bosne. To 
hrvatstvo — bilo ono Krstove ili Islamske 
vjere — jedino čini onaj vez, po kojem 
u državopravnom pogledu kralj naš imade 
pravo, da se u Bosni osjeća vladarom, a 
ne samo mandatarom. 

Sbližiti dakle prije svega Bosnu Hrvat- 
skoj, utrti onaj put do monarkije i u srce 
Evrope, koji kud god se krene iz Bosne, 
vodi samo preko Hrvatske — eto to je 
zadaća rodoljuba ovkraj i onkraj Save. 


* Preštampano iz ,Hrvatskog Dnevnika“ 
i njegovom nakladom izašlo. Sarajevo 1907. 
Tisak Voglera i dr. & Str. 57. Ciena 
50 helera, 


Toj velikoj zadaći protive se ,oni tamo“ i 
otvoreno i potajno, iz busije, .koji su 
jučer sretali vlast pod krinkom lojalnosti, 
a danas pletu niti, te ih bacaju preko 
Drine...“ 

Zatim pisac tumači jedinstvenost i cjelo- 
vitost svih hrvatskih zemalja s gledišta 
geoložkog i klimatskog, po kojem je Bosna 
neodjeljiva od Hrvatske. 

Interesantno je sliedeće poglavlje, ,Naše 
tielo', u kojem se s antropo ožkog staja- 
lišta dokazuje, da su muslimani i katolici 
jedan isti živalj, koji nosi sva obilježja 
istovjetnog etničkog elementa, dok se pra- 
voslavni živalj daleko u tom pogledu odvojio 
od Hrvata obiju vjera. I boja očiju i kose 
i obseg grudiju i duljina lubanje i t. d — 
sve to dokazuje, da je pravoslavni živalj 
ne samo zaostao za hrvatskim (islamskim 
i katoličkim), već da je posve stran, tudi, 
neslavenski. Treba samo pogledati Vlaha, 
i na prvi pogled će ga i diete prepoznati, 
pa da ga obučeš ,makar u odielo šaha 
perzijskoga!“ 

Isto se tako vidi po tamnoj krvi (4 po- 
glavje), da je taj pravoslavni živalj došljak, 
tudjinac, u ovim hrvatskim zemljama. Vlah, 
koji postade poslie sinoniman s imenom 
Srb. Ti Vlasi zamienili su svoj rumunjski 
jezik slavenskim. Vlasi, Ašani, Cincari, Mor- 
aci, crni Latini, Karavlasi... to su ti , Srbi“. 
Taj Vlah, izprva nomad, dovinuo se naj- 
odličnijih mjesta žalibože i u Hrvatskoj, veli 

isac, Nomadi, onda koritari, svirači, džam- 

aci, mešetari, stočari, lihvari (sa 100 po- 

stotaka), trgovac, gazda, gšeftsman, — 
»srbin*! Tako se taj elemenat razvijao. 
»Iz gusjenice razvio se leptir — iz ne- 
kadanjeg karavlaškog iseljenika, postao je 
čovjek, koji drma narodom na svoje i tudje 
ciljevel“ | zar je tom življu ,odista dosu- 
djena zadaća, da prevede Bosnu u krilo 
Srbije, da se toj krvi ropski pokore naši 
muslimani ?“ 

Narodna psiha takodjer stvara nepro- 
mostiv jaz izmedju tog vlaškog elementa 


242 


i domaćeg hrvatskog življa. Pisac na te- 
melju te psihe uspješno dokazuje, da ti 
porbi“ nisu nipošto Slaveni — ,To su ,oni 
tamo“ — koji sebi arogiraju ime srpsko, 
koji se, pošto uspješe u Srbiji, u novija 
doba otimlju za glavnu rolu u Hrvatskoj, 
koji bi voljeli zagospodovati i u Bosni.“ 

azpravivši tako s geoložkog, geuvgraf- 
skog, antropoložkog i etnografskog staja- 
lišta i dokazavši, da su ,oni tamo“ od 
Hrvata (katolika i muslimana) daleko od- 
vojeni, bavi se pisac historičkim nazivom 
glavara Bosne, naslovom bana, te zove 
pozvane faktore, da taj naslov uskrise i 
zamiene s ,poglavicom Bosne i Hercego- 
vine“ (Landes-Chef). Ujedno dokazuje po- 
vjestničkim podatcima hrvatstvo Bosne. 
Reprezentati prahrvatskog državljanstva u 
Bosni danas su Hrvati, bili oni vjerom 
katolici ili muslimani. 

Vrlo dobro u naredna dva poglavlja iz- 
laže pisac povjest hrvatskog državnog 
prava s obzirom na Bosnu, pa dolazi do 
zaključka, da je Bosna uviek bila integralni 
dio hrvatske cjeline. To je ,fundamentalna 
dogma, u koju ni jedan čovjek, ako po- 
znaje povjest Bosne, ne će dirati.“ 

Iz svega sliedi, da je taj ,vlahosrbski“ 
živalj nipošto politički, već samo socijalni 
problem; propagatori srbstva ,predstav- 
ljaju danas u Bosni veliku socijalnu po- 
gibao, koja prijeti osobito našim mušli- 
manima“. Ovu je temu pisac podatcima i 
dokazima dovoljno utvrdio i obrazložio. 

U zaglavnom poglavlju sumira pisac svoje 
razlaganje te izstavlja nauk, koji iz njih 
Sliedi, a taj glasi: ,Na nama je dakle, da 
se kupimo oko zastave hrvatstva, naročito 
u sadanje doba, gdje vidimo, da se u užoj 
Hrvatskoj našlo malodušnika, u čijim je 
rukama ona klonula.“ 

Ne samo klonula, dodajemo mi, već 
koji s njome pazare, koji ju preličuju tu- 
djinskim bojama, koji s hrvatstvom cin- 
care, mešetare, koji ga zatajvju. 

»Firvatska Bosna“ zove se ova dobra i 
nada sve aktuelna brošura. Da — hrvatska 
Bosna! 


Pa 


KNUT HAMSUN 


Kao Maksim Gorki čovjek burne pro- 
šlosti. Prva su mu djela bila rad ruku, 
težak, naporan, prost rad. Radi hljeba 
svakdanjega laćao se i najcrnjeg radničkog 
orudja, da živi. Mienjao je zanate i gospo- 
dare, sela i gradove, prošao zemlje i kon- 
tinente. | dok je radio s prostim radnicima 
Živio je svojim životom, izradjivao je u 
duši poseban svoj sviet, ljude i živote. U 
znoju lica navirale su mu ideje, sujeti, 
literarna djela. 

Ne samo da je Knut Hamsun poput 
Maksima Gorkoga čovjek burne prošlosti, 

već mu je poput njega prvi zanat bila — 
postolarija Jedan i drugi eli su svoju 
arijeru s cipelama dakle čizmama Bit će 
da su se i naši neki pisci ugledali u ove 
čizmare, jer su napisali više nego jednu 
— čizmu, a da ipak nisu bili pravi šoštari. 
Dakako, ne mislimo ordje velikoga Josifa 
Kosora, koji je pru svoju knjigu posvetio 
šoštaru Maksimu Gorkome! Poznat je 
specijalitet postolarskoga zvanja, što veli 
Švaba — Pilickschuster 
Knut se Hamsun rodio god. 1860. u 
Gudbrandstalu u Norvegiji. Sa sedam- 
naestom godinom postao je postolarski 
naučnik (Gorki sa šestom, Kosor ?). Već se 
tada počeo baviti književnikovanjem. To 
su bili prvi ,porivi“. Nu nije mu se cipela 
svidjela toliko, da ostane dugo uz dretvu 
i smolu, s toga pobježe na nekoj ladji kao 
prosti sluga, težak, pusta mornarina. | 
tako započeše njegova puteševstvija po 
svietu, koja su trajala godine i godine. 
Sad je ribar, te lovi i prodaje ribu, onda 
se spušta u rudokope, te je obični radnik. 
Dolazi u Ameriku, gdje u toj zemlji slo- 
bode i rada biva trgovački pomoćnik, po- 
metač, konobar, kočijaš na tramwayu i t.d. 
Opet se vraća u domovinu. te je od 
od. 1883. do 886. novinar, reporter, 
euilletonista, piše svašta uz malenu platu. 
1886. jedri opet u Ameriku, nu sad već kao 
duševni radnik — dopisnik novina ,Verders 
Gang“. U Americi je stekao puno izkustva, 
proučavao ljude i narode, život i običaje. 
1888. opet je u domovini, gdje izdaje 
knjigu ,O duševnom životu Amerike“. 
Oštro sudi i opisuje, ali duhovito. Nu 
knjiga mu ne donese ni slave ni imena. 
Tek s romanom ,Glad" (1880.) postaje 
tako reći preko noći slavan, čitan, tražen, 
gotov književnik. Opisuje mladog čovjeka, 
koji strada, gladuje. Do u sitne tančine 
crta u tom romanu sam sebe, svoj patnički 
život genijalnim perom. 2, 
Sada zareda čitavim nizom knjiga 1 ro- 
mana. Iste godine još izdade bizarni roman 
»Misterije“, mističnu poviest jednog ne- 
običnog čovjeka: 1893. ,Redaktora Lyngea“ 
i «Novu zemlju“: 1894. ljubavni roman 
»Pan. iz bilježaka poručnika Glahna“ — 
djelo puno poezije, svježine i originalnosti. 
Od godine 1895. do 1897. izdade dramatsku 
trilogiju ,Na pragu carstva“, za tim novelu 
»Glas života“ 1 igrokaz , Večernje rumenilo“. 
Premda je Hamsun sam češće omalova- 
žavao svoj dramatski dar, navodeći, da mu 
ne valja tehnika, ipak njegova dramatska 
djela djeluju scenski te osvajaju. . 
Izdavši god 1897. humorističku sbirku 
novela ,Siesta“, izdade roman ,Victoria, 
poviest jedne ljubavi“. U tom se djelu 
uzpeo na vrhunac svoga pjesničkog stva- 
ranja. Roman se taj odlikuje sjajnim stilom, 
dotjeranom formom, plastičkim prikaziva- 
njem i fantazijom, koja ključa i buji. U 
igrokazu ,Kraljica Tamara“ izradio je tu 

staru priču strastvene ljubavi u velikim 
potezima, a njegov ,Munken Vendt“ (1902.), 
dramatski prikaz doživljaja jednoga zablu- 
djeloga teologa, Hamsunovo prvo djelo u 
stihovima, smatra se najznametinijim knji- 
ževnim djelom Skandinavije zadnjih godina. 

U sliedećem djelu ,U svietu priče“ 
(1903.) iznio je Hamsun u neku ruku ro- 
mantični putopis, pa je i stom knjigom 
pokazao, kako je neizcrpiv u stvaranju, 
1 kako svedjer izlazi nov u najraznoličnijim 
formama i granama poezije. Poslie je još 
napisao sbirku novela ,Kratskow“, te 
pjesme ,Divlji sbor“, u kojima se visoko 
uzdigao nad sitnice svakidašnjeg života, 
donoseći vjerne slike prirode te crtajući 
erotske motive od neodoljiva dojma. 

Knut Hamsun nije prestao. Svake godine 
poklanja literaturi svoga naroda nove njige. 

O svuda ga prevode. Novela, uz koju do- 
nosimo ove redke, prikazuje Hamsuna finim 
posmatračem do u sitnice, nu i ujedljivim 
smijačem, podrugavateljem. Crtica ,Revu- 
lucija“ mala je satira na revolucioni duh 
Franceza. 


PA 


HRVATSKO KAZALIŠTE 
(Na početku sezone.) 


Sve, sve je već došlo (i dramaturgl), a 
Vanja nekako najposljednji. Ali, tko se 


posljednji smije — dvije sreće grabi. A 
anji je bilo teško doći. Teško. Bio je na 
praznicima — zbog studijal U jednom 


seocu, pod gorom i divnim podnebesjem. 
Kazalište: brdo i dolina, intendant: Bog, 
dramaturg: priroda i režiser priroda. Mjesec, 
veliki bakreni mjesec, izlazaše sve bez go- 
spodina Paspe i bez ,šlagvorta“, svaki dan 
kasnije. Pozornicom se vozijahu Cu VO- 
žahu) kola s volovima i konjima. Bez in- 
trige, bez zlobe. Mogli ste jednoga sunča- 
noga dana vidjeti Vanju na kolima bundeva, 
slatke repe (za kravel) i utrgnutih još 
nedozrelih kukuruza (za pečenje). Šap- 
taoca nije bilo, sam je Vanja sebi šaptao 
u srcu tihu, zadovoljnu molitvu Bogu sela 
i idile, Bogu odmora, jer ne trebaše u veće 
pisati kritike, zamjerati se ljudima i — 
glumcima (i glumicama) — | jer se ne 
spuštaše zastor već san na vjedje, umorne 
od dana i livade. O rus, o Horacije, o 
Janko Jurkoviću! 

Ali valjalo je te frule i za pojas zadjeti. 
Došao opet Zagreb, vruć i intrigantski 
Vanja mora svući seosku košulju i obući 
uniformu kazališnoga recenzenta: natući 
kapu mudrosti i ,spametnoće“, uzeti bič 
u obliku pera, žuči u slici crnila i -- i 
nešto malo srca, ali samo u momentima. 
Jer ljudi srca ne vole! Tjeraju ga kao 
Preradovićevo, što no u prošlom stoljeću 
»plačuć prage oblazilo“. Srce, što govori 
strunama. Ali, što ćemo, valja nam biti 

kao pastiru (kasnijemu kralju) Davidu ; 
valja se oboružati i praćom i harfom. 
»Davidsbiindler !“ (Kerr). 

Prvo što osjetih u Zagrebu, bijaše, da 
sam razasut, da me zapravo i nema. 
Rekoh — (vi vidite, da govorim u aori- 
stima i imperfektima kao A. G. Matoš i 
kao Fran X—iks! — Gundrum Oriov- 
čanin) — rekoh dakle sam sebi: Vanja, 
skupi se! Na okup, sazovi godišnju skup- 
štinu, što ćeš i kako ćeš u budućoj ili — 
po nekim filolozima — u ,narednoj“ se- 
zoni. Teškom mukom skupim se u skup- 
štinu. Dakako Vanja predsjednik, Vanja 
tajnik i blagajnik (o honoraril) i Vanja 
publika. iza pozdrava predsjednika, gdje 
se raduje, da je sve živo i zdravo, u koliko 
jest, prelazi se na izvješće tajnikovo o 
dosadanjem radu, gdje tajnik Vanja čita 
kritike Hrvatske Smotre prošle godine, 
ističući medju inima, kako bi se od njih 
mogla bila izdati ,lijepa kujiga“. (Glasovi: 
Zašto nije?). Nakon izvješća blagajnikova, 
gdje se na žalost konstatirao priličan de- 
icit, spominjali se neki novčani zavodi, 
koji su u obliku mjenica i inih pomagala 
angažirani (muk u publici) — prešlo se 
ipak jednom na dnevni red. 

Tajnik Vanja službeno izvješćuje, da je 
bez ikakva priznanja prestao biti drama- 
turgom dr. Nikola Andrić, te naglasuje, 
kako je to Hrvatska Smotra takodjer u 
svoje doba proricala. (Glasovi: Svi smo 
proricali) Ovdje uz opći muk ustaje pred- 
sjednik Vanja i govori od prilike, koliko 
se moglo zabilježiti, ovo: 

Odronio se brijeg, pod kojim su dugo 
kopali. Tko pod drugim jamu kopa, ta] ga 
i potkopa. ipak on se sam odronio. Sam 
se popeo, sam pao. | to već drugi put, a 
on se u dnu svoga srca nada, da će doći 
i treći put. Do tri puta — ide vrč na vodu, 
dok se ne razbije. Mora, da ga je negda 
još kao dječarca — kako će to anegdo- 
tarska historija zabilježiti — cjelunula Ta- 
lija u čelo i rekla mu: Nikola, kad se 
opašeš snagom, bit ćeš moj i gjuvegija i 
pjesnik i podvornik. 1 u istinu: on tek što 
nije lijepio i kazališne cedulje. Uvijek je 
sve dao. Hoćeš u reklami, hoćeš u kaza- 
lišnomu ,pred“-referatu, koji je mnogomu 
kritičaru dobro poslužio, hoćeš u kaza- 
lišnoj ili inoj literarnoj historiji, svagdje 
»briljantan stil“ i ,duhovit kozer“, kako 
to veli intendant Miletić u svojem naj- 
boljem djelu, Hrvatskom glumištu (str. 34) 

teta, što nije pisao novele ili bar aktovke; 
on ih je volio doživljavati . .. (Gibanje u 
općinstvu.) Bez publike. Mogao je kao 
Cezar — Cezar u Galiji — u isto doba 
pisati kazališnu noticu za novine, pregle- 
davati blagajničke račune, korigirati plakat, 
razgovarati se s hrvatskim autorom, viclati 
s direktorom Fallerom, da sve skupa po- 
tjera van i dovrši novinsku polemiku ili 
list kojemu vanjskomu autoru, kako je 


24 


nje; 
da: 


gova drama lijepo uspjela na. hrvatskim 
isl 





kratski intendant hrvatskoga kazališta. A 
ovako je ravnatelj pokrajinskoga glumišta, 
gdje će — vidjet čete — izmijeniti provin- 
cijalne daske parketima, ako i tu ne pane 
u ,versenkung“ i ne skrha svoj tempera- 
mentni vrat. Nervi su mu već ,teatralizo- 
vani“ i da mu prorežete žilu, prsnuo bi 
van koji prizor ili intriga. Umjetnička 
intriga. Intrigirao ju ne iz egoizma već iz 
— ma. Veselilo ga je napisati u tri, 
či lista — sa svim slovima svoje pseudo- 
nimne abecede — i izvještaje i polemike i 
kritike. Sam svoju kritiku. Jednako je znao 
gpjevati i kritiku i statistiku kazališnu. 
ravo spjevati ne sebi već — upravi. 
I kad su ljudi hvalili, hvalili su upravu, a 
kad su psovali, kriv je bio Andrić. (Tako 
jel) Ali: drumovi će zaželjeti Turaka, a — 
Andrića više biti ne ćel_[ oni, koji su ga 
ljubili su ga. To mu je bila — 
»tragika“. Pao je i padajući slagao reper- 
toar za — buduću sezonu. Tu prestaje 
kritika, a nastaje — inspiracija. (Bum 1) 
ivio je za svjetli, vedri Danas. Danas 
sa veliko D. Nije ga više zanimalo, što je 
bilo jučer, makar su i batine na nj padale. 
Za danas — kao što i glumac živi i ćuti 
tremu tek za ,večeras“, za momenat. 
I publika i svijet i život — sve mu je po- 
stala gluma, iluzija. Napane li ga tko u 
javnosti, on se veseli kao Rostandov Cy- 
ranno: hvala Bogu, opet jedan neprijatelj 
višel 1 on se s njim bori kao glumac 
udarajući sve kao u šali: prim, sekond... 
Treba dakle da mu kao umjetniku, kao 
pravomu teatarskomu čovjeku kliknemo : 
Slava! Sad, kad je zavjesa spuštena, za- 
pljesnimo mu, neka izidje pred zavjesu. 
to izišao je, on, Nikola, lijep kao Faun, 
a duhovit kao... 
viti Slava mu! . 
ošto je sve mirno i dostojanstveno 
kliknulo ,Slava!“, izvješćuje tajnik Vanja, 
da je novim dramaturgom umjesto dra. 
Ivana Krnica, dra. Branimira Livadića, dra. 
Milana Ogrizovića i — ah! — Milana Be- 
govića nenadano imenovan Ivo conte Voj- 
nović. 
























kao Vanja. Još duho- 

Predsjednik Vanja naglo 
da nešto kaže, kad najedn 
sebe karikaturistu, darovitoj 
li mladac ili mlatac?), gdje 
miti sliku — Vanje. Brzo nes 
i blagajnika i skupštine, s 
-sintetiziraše“ se u meni i e 
karikaturi sebe. Gospod 
što ste uči da od Boga 
jednu mi je ruku i milo (zr 
lamel), ali u drugu! Pok 
cijelo veselje Od uviek sam i 
da mi ,Obzor“ donese sliku 
mali obzor, za djecu. Gov 
»u tom smislu“ i redaktor 
ali mi on odgovori, da još 
slavan. Najprije da dolaze 
Dalmatinci: Vojnović, Begovi: 
provincija, onda neko vrijeme 
istom mi, Zagrepčani, kao n 
»kulisenšiberi“. Što, što uči 
dine redaktore! A onda, 
onomu, komu bi najmanje ži 
— Ogrizoviću, onomu, što 
stolca, a imao bi sjediti na 
unosnome. Onome. (i tako 
što učiniste, gospodine redak 
više od mene dočekati refe 





— ili ne zvao se ja više 

I2 HUMORISTIČNIH LISTOVA 


U poznatom šaljivom listu, organu Društva 
hrv. književnika, napisao je pozitivni, na- 
redni i realistični M. Domjanić Baladu. 
u se pripovijeda jedan moderan, realan 
dogadjaj u ukusu Majer-Mjajceta i Pasarića, 
kako jedna markizica nije htjela dati ruku 
jednom postu kod menueta, kako je on htio 
umrijeti (kao Kosorov aloban), ali mu je 
u tome smetao ,ples“. On dakle radi bala 
nije htio pijehnuti, pa je došao pod njen 
balkon, pod markišku (markisku) krunu, 
na tužnom mjestu sa mandolinom i — 
zaklao je markizicu. Ali sve to realističnoj, 
naprednoj okrutnosti M Domjanića nije 
dosta. Na kraju te balade tvrdi, da je krv 
u markizice bila plava, dakle aristokratska. 

Originalno, zar ne! 

Hrvatski poeti realističnog kalibra kolju 
žene i iz njih teče plava tekućina, kao iz 
flaša ili tintarnica. Taj M. Domjanić je vrlo 
šaljiv, najviše onda, kada je — kao pravi 
humorist — šaljiv nehotomice ... 


* 


VJadimir Šiffer: Čemu? 
emu, ćemu to čitati? 


X 


Petar Petrović: Škica (skica). 

Srbe, Rkaće u hrvatskim listovima ne 
čitamo, pa ni onda, kada su u feljtonu 
Zagorčevog i Puškanovog* lista. Što valja, 
daju ti literarni cincari srpskim listovima ; 
što ne valja, daju Savremeniku, kao n. pr. 
Ovo: 


Bronzani Ljeljo s mermer fontana 
Pljuska m' u staklad kristalne kaplje. 
A, preplašene jekom timpana, 

S veštačkog vira begaju čaplje. 


Pesma se zove Na lumperaju, a autor 
joj je onaj A. Tunguz (sicl) Nevesinjski, 
koji je, kako čitamo u srpskim dnevnicima, 
predao memorandum za Bosnu konferenciji 
u Haagu. Razumijemo dakle, da pesnik 
lumpuje, ali da lumpuje u — organu D. 
H. K. — to nam ne ide nikako u glavu. 

Lumpenpoezija, pa to ti je! 

Pesnički lumpi štampaju se u listu, odakle 
se izbacivahu hrvatski autori. Vrlo, vrlo 
komično, zacčlo! 


Lunaček se u ocjeni Marjanovićeve — 
poezije slaže s našom ocjenom. Auch nicht 
schlecht! . 

Tresić-Pavičić i — filosof Petrić. 

Milost, milost! 


. Vanda C. Borelli: Pjesma smrti. Ritam 
i rima valja. Pjesma bolja od Domjanićeve 


* Tuškanovog. 

i Šifierove, pa čak i od Tunguzove. Samo 
ne pojmimo, kako je Mademoiselle la Con- 
tesse zalutala medju te demokrate, rkaće 
i obzoraše, koji mame markize na balkone, 
da im prospu njihovu plavu tekućinu. C'est 
drole, sapristi 


I Josip Kosor je o'djekan. Moran van 
priznati, da ga nisan moga čitati. 


(Nastavit će se.) 


* 


Nekrolog Pliveriću, magjaronu. ,Mlagje 
političko pokoljenje većim dijelom je nje- 
govim učenikom“. | tako dalje. 

Nadamo se u progres i u evoluciju, da 
će Savremenik naskoro proglasiti i Egers- 
dorfera i Tomašića modernim, socijalnim 
juristom, realistom i učiteljem mladjeg po- 
koljenja... . 

Evo i pajdagoga Ljud. Dvornikovića, po- 
znatog nam iz Nade. Napeto očekujemo 
Ivkanca, Basarička i — srodne moderniste. 


X 


Gle — gle: pa tu je i Aršin Kretenides! 
Toga kepeca nije još odnijela roda! Taj 
ajacl nisu još pokvarila zla djeca i on 
još ne leži na djubretu medju starim krpe- 
tinama i starim novinama! On još nije 
napisao dvadesetpeti svoj članak o A. O. 
Matošu i mjesto te jubilarne studije — za 
koju mu unapred čestitamo — uveo je u 
hrvatsku književnost M. St. Stanojevića 
1 -. — 

— Hinka Sirovatku, kat. djetića, 
urmahera u penziji, buntovnika, mučenika, 
vodju amerikanskih Hrvata i — — urednika 
lista, kojemu je ime — — — ,Hrvatska“| 

Hrvatska, Hrvatska | 
Blago našoj knjizi! 
Blago Društvu hrv. knj. sa takovim čla- 
novima | 
Čekamo, pouzdano čekamo, da Jugo- 
slavenska akademija toga Hinka — Hinka 
Sirovatku — kako li se zove — imenuje 
počasnim svojim članom i to u zoološkom 
odsjeku. 
inko i Arsen — par nobile fratrum!| 
Ne samo Amerika, već i Afrika i Azija i 
Australija treba to hrvatsko literarno čudo 
vidjeti! Pa još Majer-Mjajce —: odista, 
D. H. K. se amizira kao kralji 


* 


|I zlatousti B(ožo) L(ovrić), zemljak sv. 
Jeronima i sv. Iva je zaustio. Pohvalio je 
Josipa Miličića, jamačno svog zemljaka, i 
mi proti tome ne bi imali ništa, da — barba 
Lovrić nije malacno zaraguzio, naročito 
govoreći o Vidriću i o Vidrićevoj pjesmi 
O ,Sv. Alojzu“. 

Mi imamo najljepše mišljenje o Vlad, 
Vidriću, ali ga ne možemo u cjelini još 
suditi iz tog prostog razloga, jer — nemamo 

oš njegove nijedne knjige. U glavnome — 
idrič je darovit diletant. Mi ne poznamo 
nijedne njegove glesme pravilnog ritma i 
pravilne rime. On pjeva hrvatski slove- 
načkim akcentom, kao danas već nečitljivi 
Vraz. Slika, ideja, impresija (originalna i 
nova samo još u Hrvatskoj) je tu, ali je 
bez izraza i pjesma ,claudicat“, pjesma je 
hroma. Talentiran pianist bez konserva- 
torija ili očajni artist, koji uzima pred 
svijetom, krijući svoju slabost ekspresije, 
alire amateura — to je Vidrić do danas. 
U sveopćem  uzdisanju i pesimizovanju 
imao je srca biti vedar, optimist — i to 
je do danas sve i to nije Bog zna šta ni 
kod nas poslije Katančića, Vraza, Bogovića 
i drugih nenamrgodjenih pjesnika. Kao 
umjetnik Vidrić dakle još uči, traži sebe i 
iz tog razloga može tek Lovriću i Miličiću 
biti taj učenik učiteljem. Najmanje pak 
može biti uzorom u pamiletu proti sv. 
»Alojzu“. U toj pjesmi pokazao se Vidrić 
običan snob kaoartist i plitak kritičar kao 
mislilac. Snob — jer laskaše modi napred- 
njačkog antiklerikalizma, plitkouman — jer 
ismijavaše ono, što nije smiješno. 

Smiješno je baš to: smijati se jednom 
svecu za račun jednog Ancela i Vildera, 
smijati se Alojziju Gonzagi i — ne smijati 
se Sirovatci, Lorkoviću i drugijem sveti- 
teljima. 

oltaire je imao malo više duha od Vlad. 
Vidrića, ali da se blamirao ismjehavanjem 
Djevice Orleanske — to može poetu do- 
kazati zdrav razum, ako ga t. j. ima. Samo 
barbar može ismijavati — prošlost, i to 
veliku prošlost. Ono, što se nama danas 
čini nesavremeno i smiješno, moglo je u 
svoje doba biti korisno i veliko. Tako 
mišljaše Goethe, tako mišljaše nekršteni 
Mćrimće, poganin rodom, obrazovanjem i 
osjećanjem, identificirajući se posvema sa 
srednjevjekovnim ljudima, o kojima pisaše. 
Veliki Flaubert nije bio manje slobodouman 
od maloga Vlad. Vidrića, ali Napast sv. 
Antonija nije svečeva karikatura. Sprdati 
se je lakše nego razumjeti. To je znao 
perfektni Heredia, pa u pjesmama, gdje 
nam daje karakteristične slike historijske 
prošlosti (kao da imitiraše našeg pokre- 
taškog lirika!) — nije nigdje ismjehavao 
rimske, grčke, španjolske, srednjevjekovne, 
romantične ni klasične veličine, jer bi se, 
da htjede ostati konsekventan i savremen, 
morao narugati cijeloj prošlosti, od maj- 
muna i pećinskog čovjeka pa do Sokrata 
i junaka japanskih. 

Ima, osim toga, nješto, što se iz prošlosti 
više vidi no iz sadašnjica: a to je veličina. 
Velik čovjek, velika duša ostaje ogromna 
i onda, kada na njoj pigmeji krnje svoje 
mišje zube. | Crkva je dala svijetu takve 
divske duše, viteške, mučeničke i katedral- 
ske. Narod ih zove svecima i čudotvorcima, 
a mi im se divimo i onda, kada ne dije- 
limo njihovih božanskih naivnosti. 

Ako je dakle već riječ o smiješnosti, 
nama su smješniji neizradjeni stihotvorci 
ogromnih, okruglih bokova, deklamatori 
vlastitih hromih stihova od sveca, koji im 
je smiješan, jer bijaše mršav i jer mu duša 
bijaše jača od bludničke napasti. Gospodin 
Vladimir Vidrić, kad već ne zna kuda 
bi sa svojom duhovitošću, neka poštedi 
rošlost i neka se zadovolji savremenošću. 

Zagrebu ima smiješnijih figura od ka- 
toličkih svetaca. Našem ukusu je manje 
smiješan .Alojz“ Gonzaga od vedrog 
pjesnika, kojemu su djela dapače i na ma- 
glarski prevedena — od Vlad. Vidrića. 

Smješniji nam je od tog sveca i B. L. 

I mnogi drugi literarni Lojzeki! 


*& 


Govoreći o slovenačkoj ,secesiji“, neki 
Josip Regali priča Savremenikovoj ustrplji- 
vosti, da je (glavna, prva, karakteristična) 
francuska secesija slikarska bila g. 1889. 
To nije istina. G. Josip Regali je Savre- 
menik grdno nasadio. Francuska slikarska 
secesija, mode! za sve ostale, bijaše sre- 
dinom šezdesetih godina, pod vodstvom 
Puvisa de Chavannesa Vjerujemo, da i 
braća Slovenci, kao svi Jugoslaveni, imaju 
gluposti za izvoz, pa samo žalimo, što nam 
ih prodaju — preko organa Društva hrv. 
književnika. 


F4 


KNJIŽEVNIČKE I UMJETNIČKE 
> NOVOSTI 


* Nedavno je umrla u Petrogradu po- 
znata ruska spisateljica Marija Aleksand- 
rovna_ Marković. Pisala je obično pod 
imenom Marko Vovčok. Po svojim je pri- 
poviestima poznata i u nas, jer su joj neke 
prevedene | na hrvatski. Rodom je bila 
maloruskinja, a i muž joj je bio malorus, 
te je baš njegovim poticajem pisala na ma- 
loruskom jeziku. Najviše je uzimala gradju 
svojim pripoviestima iz pučkoga života, te 
je crtala nevolju i biedu svog naroda, 
ugnjetavana i bijena. Još g. 1858. i 1859. 
izdala je te pučke pripoviesti, a kako se 
u ono doba poveo pokret za reformana 
u prilog seljačtvu, to su se Vovčokove 
pripoviesti puno čitale. Sam Turgenjev 
bio je tako zanesen za te pripoviesti, da 
je.sam preveo na ruski drugi dio njezinih 
pripoviesti. Spisateljici je bilo 70 godina. 

Na 24. kolovoza proslavljena je u li- 
terarnim krugovima Njemačke /0-godišnjica 
pjesnika Adolfa Wilbrandta. Vršnjak je to 
po dobi Heysea, Jensena, Raabea, rodjen 
g. 1837. Wilbrandt sam u kratkoj biografiji 
crta svoj život ovako: ,U Rostocku sam 
odrastao, u Berlinu i Munchenu sam do- 
vršio. akademske studije, u Njemačkoj, 
Austriji, Italiji, Francezkoj vidio po komad 

svieta; iz pieteta bijah pravnikom, od na- 
gona historičar, iz patriotizma novinar, od 
naravi pjesnik ... Bilo mi je 35 godina, 
kad se davala prva moja žalobna igra 
(.Grof Hammerstein“), a ipak već sam 
s dvanaest godina pisao žalobne igre. U 
36. svojoj godini izdadoh ,Pjesme“, a ipak 
još je na Životu neki mali svežčić s nera- 
zumljivim risarijama i — ukočenim stiho- 
vima, koji sam kao šestgodišnji dječarac 
poklonio svome otcu za rodjendan. Kroz 
čitavo moje dječačtvo bilo je posve razum- 
ljivo, da sam pjesnikovao i obrazovao se 
za pjesnika, kao što se nasljednik prestolja 
pripravlja za vladara. A kolike su se godine 
uvalile izmedju mene i toga zvanja!...“ 

Na talijanskom tlu zasnova Wilbrandt 
svoje rimske tragedije ,,Gracchus“ i ,,Arria 
i Messalina“, nu izradi ih 70-tih godina u 
Miinchenu. 1875. dobiva Grililparzerovu na- 
gradu za ,,Tiberiusa“, a tri godine kasnije 
chillerovu nagradu. Prešavši u Beč stvara 
niz romana, a od 1881—1887. bio je rav- 
nateljem bečkoga Burgtheatra, a u ,Uspo- 
menama“ ocrtao je razne portraite iz ka- 
zalištnoga milieu-a.  Wilbrandtovi romani 
odlikuju se visokim niveau-om obrazova- 
nosti, uglednom etikom i nekim idealnim 
nastojanjem. Više puta se bavi u romanima 
i kojom filozofskom doktrinom (,,Oster- 
insel“). Od romana valja spomenuti: ,,Her- 
mann lfinger“, ,Die_ Rothenburger“, ,Der 
Dornenweg“, , Hildegard  Mahimann“. U 
»rtermannu lfingeru“, iznio je Wilbrandt 
portrait samoga sebe. Na koncu valja još 
spomenuti Wilbrandtove preradbe drama 
Sofoklovih i Euripidovih, kao i Caldero- 
novog »Sudca Zalamejskog“. 

* Antonu Čehovu, slavnom ruskom ro- 
mancieru, podići će spomenik u Badem- 
weileru. Poslie njegove smrti to je prvi 
spomenik, a inicijativu za nj dao je ruski 
poslanik na bademskom dvoru. Dobro- 
voljni prinosi u jednu ruku, a u drugu 
dohodci moskovske pozorištne družine, 
podigli su taj spomenik. 

* Doskora će se u Petrogradu oživo- 
tvoriti ideja Antuna Rubinsteina: pučka 
opera. Ne samo da će se tuj uz umjerene 
ciene pružati publici brižno naučena djela, 
već i mladim talentima prilika, da se iz- 
taknu. 

* Francezke novine javljaju, da će prve 
premiere nove pariske sajsone biti vrlo 
zanimive. Comedie će iznieti igrokaz braće 
Margućrite Drugi“, ,Staru ljubav“ A de 
Flersa i Caillaveta i ,Dva čovjeka“ Altreda 
Capusa. Komična opera dolje pomenutu 
Lerouxovu operu ,Chemineau*, Odćon 
Pierre Loti-eva ,Ramuntcho“. U Vaudeviilu 
izlazi Hennequin s komedijom ,Patachon“, 
u Gymnaseu komedija ,Joujou traguique“ 
od J. d' Orihaca, a i jedan komad Flersa 

i Caillaveta. U Renaisance-i je najavio 
Henry Bernstein jednu novu — raketu. 
Rćjanka iznosi ,starog čovjeka“ Portori- 
cheva, dok će Sarah Bernhardt najprije jz- 
nieti Duquesnelovu ,Učiteljicu  glasovi- 
ranja“, a onda Richepinovu ,Snjeguljicu“, 
Porte - Saint -Martin javlja kao senzaciju 
novo djelo starog Sardou-a, a za Nou- 
veautćs napisali su za početak saisone 
Hennequin i Pierre Veber novu lakrdiju. 

* Francezki skladatelj Xavier Leroux u 
zadnje je vrieme napisao ništa manje, nego 
četiri nove opere. Prva se opera zove 
prema Rodenbachovom pjesmotvoru ,Le 
Carilloneur“, druga je ,Pierre la Vćridique“, 
kojoj je Catulle Mendčs sastavio tekst, 
treća je ,Le Chemineau“ prema libretu Jeana 
Richepina, dok je četvrto djelo obširna par- 
titura, koju je Leroux napisao k igrokazu 
»L' Epave“, a koje će se ove saisone izvo- 
diti u kazalištu Odeon. 

* Gabriele d' Annunzio predao je svoju 
novu tragediju ,La Nave“ Argentina kaza- 
lištu u Rimu, koja će se davati početkom 
saisone. Veli se, da je pjesnik vrlo zado- 
voljan sa svojom tragedijom, jer da je to 
od onih njegovih djela, koje on ,sbog 
svoje uzvišene poetske ideje najjače ljubi“. 

* U Pragu živu vrio strogi cenzori. Tamo 
se imao davati ,Krevet“, niz scenskih pri- 
zora od Henry Lavedena. Ta se stvar da- 
vala u Beču do četiri sta puta. Kad je 
knjiga predana na cenzuru brojila je 14 
prizora, a kad je vraćena kazalištu samo — 
tri. Cenzor je jednostavno jedanaest pri- 
zora prekrižio. | tako ne može doći do 
prikazivanja. 

* U Stockholmu će podići posebno ka- 
zalište za prikazivanje igrokaza Augusta 
Strindberga, a imat će ime ,intimno kaza- 
lište“. Pošto je Strindberg vrlo plodan 
pozorištni pisac, samog je prošlog proljeća 
napisao četiri ,intimna“ komada, to ovom 
novom kazalištu ne će presušiti repertoire. 
Ovo će biti sedmo kazalište u Stockholmu. 

* 26. kolovoza o. g. doživjela je Wagne- 
rova opera ,Tannhauser“ na kr. operi u 
Berlinu 500. izvedbu. Prvi put je djelo da- 
vano 7. siečnja 1856. te je do stotog jubi- 
leja (17. ožujka 1871.) trebalo 15 godina. 
Od onda je broj predstava brže rastao. 

* Josef Engl, poznati ilustrator iz ,Sim- 
plicissimusa“, umro je u Miinchenu u 40. 
godini. Svojom je satirom šibao ponajviše 
slaboće bavarskog malogradjanina te pu- 
čanstvo miinchenskih predgradja. 

* Na kući norvežkog gradića Grimstada 
postavit će se spomenploča s nadpisom : 
»Ovdje je Henrik Ibsen bio ljekarnički 
naučnik 1844— 1847.“ 

SAN ALEXANDERA PL. RAKODCZAYA 


.., 1 tako spavajući usni, da ljestve stoje od zemlje do magjarskog neba i angjeli 
se po njima penju i silaze, a gore na vrhu stoji gospodin (Wekerle) govoreći: ,,Ja sam 
gospodar tvoj; tu zemlju na kojoj spavaš, dao sam tebi i pitomcima tvojima i u tebi 
je se složiti svi stari i mladi magjaroni . . .“ 








JAKOB MILOSLAVIČ 


ižola! YaN'Ti7 
DUOAOV Ni > 


DRUŠTVO ZA SLOBODNU MISAO 


Hrvatska je društvena zemlja, domovina društava. Mala Engleska. Imamo 
društava pjevačkih, gdje se pjeva i zlo ne misli; imamo društava, gdje se 
zlo pjeva i zlo misli, pa društava, gdje se ne pjeva niti ne misli. Imamo 
društvo za zaštitu životinja i D. H. K., dakle društvo za zaštitu ljudi, i t. d. 
Sada dobismo novo društvo: društvo slobodne misli. 

Za slobodnu misao bijahu svi naši narodni* prvaci, od Ilira pa do Star- 
čevića. Hrvatska misao je u jezgru slobodna, slobodoumna, ,svome glasu 
slijedi“, pa i onda, kada je sa Palmovićem, Pavlinovićem i Štrosmajerom 
katolička. U trovjerskom narodu ne može ni biti drukčije, jer bez tolerancije 
i liberalizma se komunikacija raznovjerskih hrvatskih ideja ne da ni zamisliti. 
Tako mišljaše Luka Botić, izmirujući naša narodna ekstremna vjerovanja u 
ideji ljubavi, i Mažuranić u onom divnom, njeguševskom govoru svećenika 
u Četi. Pa ni pdsljednji ljudi u Hrvatskoj, magjarolci, ne bijahu reakcionari. 
Jamačno za inat jakoj katoličkoj opoziciji, iz političkih razloga, idjahu neki 
peštanski mameluci tako daleko, da se i u javnosti ponašahu ateistički. 
Vlada je u vrijeme velikog pape Leona i vladike djakovačkog racionalni na- 
prednjački tobožnji liberalizam znala upotrebiti proti hrvatstvu, koje je onda, 
kao možda i danas, nalazilo ponajjače uporište u prosvijećenom katoličkom 
svećenstvu. Da ne bijaše liberalnog ,Hrv. Prava“, magjaronstvo bi još po- 
četkom ovog vijeka bilo liberalnije, ,,slobodoumgije“ od hrvatske oporbe, 
od obzoraške i domovinaške katoličke opozicije. Miškatović nas je upoznao 
sa liberalizmom Turgenjeva, Egersdorfer nam vezaše ulaz u ime europskog 
napretka s Iheringovim pravom jačega, a Ibler je pravio reklamu za Kozarca 
i Nar. Novine“ dragovoljno štampahu radove naših modernista — kao i 
danas. Ideja hrvatske nezavisnosti prikazivala se inteligenciji kao nemoderna, 
nenapredna, zastarjela, zasukana, — gotovo glupa i smiješna. Morasmo ro- 
bovati u ime nekakve učene slobodne misli. Oguliše nam kožu, oglodaše 
nam kosti kao Sudancima i nesrećnim Indijancima u ime europske misli 
iz — Budimpešte i sveučilišta u — Zagrebu. Nije dakle čudo, ako nam je 
i sada malo sumnjiva roba, koju razni vješti trgovci u našim vandejskim 
krajevima prodaju na vašarima pod firmom Slobodne Misli. Sumnjiva nam 

je, kada ju prodaju umnici kao Vrbanić i Egersdorfer; ne manje sumnjiva, 
kada nam je nude duhovi kao Ancel i Wilder. 

Jer, dopustit ćete, da prije svega treba za Slobodnu Misao, da je — 
misao i da je — slobodna. Koliko ona može biti slobodna u kraljevini, 
gdje banuje jedan bivši Khuenov cenzor — to znamo najbolje mi starčevi- 
ćanči. Kakva je pak ta misao, kolika je, kakovog je sadržaja i obujma — 
zna svaki, tko pozna doktrinu i metodu organa naših slobodnih mislilaca — 
Pokreta. 

Kao magjaronski liberalizam, i naprednjački je u mnogome protuhrvatski. 
Hrvatsko državno pravo, hrvatska tradicija, hrvatske aspiracije — sve je to 
tim vajnim realistama ludost — kao i Khuenu. Taj liberalizam je još do 
jučer bio u bratstvu oružja sa neprijateljem i kada ga je taj dušmanin 
nogom odgurnuo, on se, zauzevši starčevićanski antinagodbeni položaj — 
oborio i obara se na starčevićance, kao na izdajice! A što je najgore, on 
je indirektno branio klerikalizam srpski, i prikazujući sasvim religioznu misao 
srpstva kao slobodoumnu, demokratsku i naprednu s istovremenim izjedna- 
čivanjem hrvatstva sa svim zasukanim, zastarjelim idejama, taj naprednjački 
liberalizam bio je najbolja propaganda srpskom širenju, naročito u dušama 
naše omladine, koja ne uvidja, da je srpska ideja daleko ekskluzivnija, kon- 
zervativnija i — nekulturnija od hrvatske.  Posrbljivati Hrvate u ime libera- 
lizma, negirati hrvatsku narodnost u korist srpstva — evo političkog rezultata 
slobodne misli po naprednjačkom shvaćanju, koje je, kako se vidi, isto tako 
nehrvatsko kao i Khuenovi sofizmi. Nije čudo, što je dr. Hinković, stalni 
saradnik khuenovskih ,Nar. Novina“, jedan od apoštola tog realističnog 
liberalizma, koji vabi — mračne sablasti, noćna čuda, vampire... 

»slobodna Misao“ je dakle filijalka Srpske Banke, pomagačica ,mrtvih 
straža“ Pribićevićevih, jedan žalostan oblik srpskog prodiranja u Zagrebu, 
dok srbijanska vlada ni do danas nije dopustila podignuće katoličke crkve 
u Beogradu. Naši naprednjaci slave sa Srbima sv. Savu i grde Starčevića 
kao reakcionara. Dosljednji mislioci. 

Samo oslobodjen, slobodan, jak duh ima prava apelovati na poštivanje 
slobodne misli, dok gg. Ancel, Wilder i drugi inicijatori tog slobodoumnog 
društva više su poznati kao brbljavci, no kao mislioci, kao spekulanti, no 
kao umnici, nemajući o toleranciji, tom velikom zavjetu enciklopedista, 
nemajući o snosljivosti ni pojma. Njihova kritičnost pokazivala se i pokazuje 
se u tome, što su hvalili i do neba dizali najočitije gluposti svojih pristalica, 
nazivajući svoje protivnike huljama ili glupanima. Ciganin, hvaleći svoga 
konja, ne veli, da je slobodan mislilac, ali to veli ,Pokret“. Kakva je ta 
naprednjačka slobodna misao u praksi, vidjesmo i vidimo svaki dan. Ona 
je slijepo, čoravo stranačka i strančarska, a morala bi biti tolerantna. Ona 
prećutkuje, namiguje, pravi političke i druge kšeftove i istodobno bijesno 
napada, baca prah u oči i ekskomunicira. Iz naše kulturne magle napravila 
je nekulturni kaos. Kao bijesna piljarica navalila je na ,Maticu“, da ju za- 
mijeni nečim gorim — ,Savremenikom“. Rušila je stare autoritete, da stvori 

razne Marjanoviće, Majere, Janušiće i Jelovšeke.  Nametnula si je »vodje“, 
kojih se danas stidi, U politiku je uvela tašti diletantizam jednog Šurmina i 
Lj. Babića. Zastupajući sasvim zastarjela književna načela, igrala je u našoj 
javnosti, naročito u ,Društvu hrv. književnika“ ulogu terorističkog bildungs- 
filistra, odgojivši književničke karaktere kao Dežman i Cihlar, kao Kosor i 
Lisičar (koju dvojicu ćemo naskoro vidjeti u ,Matici“). U kratko, ta slobodna 
misao je bila uvijek proti — slobodnoj misli, tudjoj slobodnoj misli i služila 
je kao zgodno sredstvo ,imponovanja“ i ,padanja u oči“ tipovima, koji 
mišljahu, da će se naša naivnost u toj ,slobodnoj misli“ diviti misliocu, 
slobodnom misliocu, hrvatskom Bazarovu. Ono, što nam se nudjalo i što 
nam se nudja kao slobodna misao, u većini slučajeva je slobodna glupost, 
u najboljem slučaju preživanje popularnih brošira onoga tamo Bichnera i 
jeftinih misli E. Haeckela, uz padanje u prah pred srpskom kritičnošću J. 
Skerlića i moravskom mudrošću pana Drtine. Jasno je, mislimo, kao sunce, 
da slobodne misli gg. Jelovšeka, Hinkovića, Janušića i Ancela vrlo pot- 
sjećaju na slobodu budalaštine . .. Dok u drugim srećnim zemljama propa- 
giraju ideju Slobodne Misli duhovi prvog reda, kod nas ju eksploatišu 
ordinarni mediokriteti, medju kojima bliješti i po koje zanosno kretensko 
lice... Ono, što se u Europi zove sloboda misli, pretvara se u srećnoj 
našoj domovini u slobodu gluposti. Ljudi ne uvidjaiu, da Ancel ostaje 
Ancel, a Jelovšek — Jelovšek i onda, kada dižu svoj junački glas u ime 
slobode i velikih misli. Slobodna misao nije lijek proti mediokritetstvu. Na- 
protiv. Ona budi mediokritetske megalomanije i tako hudi i većim kulturama, 
no što je hrvatska. Od slobodne misli živi kod nas Pribićević, Ancel, Wilder 
i Korač, a Sirovatka, amerikanski tribun, može reći sa Galilejem: ,Ipak 
se kreće...“ 

Jest, kreće se nešto, kreće, ali to nije tobožnja ,slobodna“* misao anti- 
hrvatskih, slavosrpskih, pemcotilskih, raguzanskih, spiritističkih, frtamozonskih 
i koterijaških petljanija i huncutarija, nego slobodna misao hrvatska, misao 
hrvatske sloge, hrvatske tolerancije i hrvatske slobode, ,drage i slatke“: 
misao što trune u grobnicama naših kraljeva, što uzdiše sa Gubcem na 
Markovom trgu, čuva reliquiae reliquiarum, besjedi za Starčevićem i prima 
veličajni pečat crvenog krsta sa Kvaternikom. Po toj velikoj i svetoj misli 
brat je mio koje vjere bio. Ona veže u jaku falangu hrvatskog skeptika i 
hrvatskog dogmatika, plemenitaša i siromaka, radnika i učenjaka, djaka i 
vojnika, popa i bezvjerca. Ona spaja naš život sa hrvatskim grobovima i 
pretvoriti će i naše grobove u život. Ta divna misao je vjera, jer daje mo- 
ralnu snagu i oduševljava kao božanstvo; ona je kultura, jer potiče na rad 
i jer je lijepa kao Hrvatica i hrvatski pejzaž; ona je demokracija i sloboda, 
jer bez nje, bez slobodne Hrvatske, nema, nema prave slobodne misli. 

A da slobodnu hrvatsku misao tako ne shvataju naprednjački praporci 
i trčilaže, da oni nisu slobodnu misao donijeli u Hrvatsku, da ju sada pro- 
pagiraju u najsebičnije nehrvatske, netolerantne svrhe, većini Hrvata je danas 
jasno. 


#* 


252 HRVATSKA SMOTRA 


[ za to se ne čudimo, da je na prvu sjednicu tog novog društva slo- 
bodne misli u Zagrebu, koju sazvaše dusi kao dr. Hinković i Wilder, a 
vodiše gorostasi Ancel i Korač, došlo — ciglih sedamnaest osoba. Vidi se, 
da Zagreb ne nasjeda tom humbugu, naš stari, slobodni, hrvatski Zagreb. 
Ova naprednjačka slobodna misao doživi tako fiasko, kad se prvi put htjede 
službeno prezentirati hrvatskoj javnosti. Hrvatska je javnost već prije ovoga 
naprednjačkog ,istupa“ uvidjela svu mizernost, plitkoću, nesavremenost, 
netolerantnost i lakrdijaštvo toga zavaravanja pod lozinkom slobodne misli, 
zapravo slobodne besmisli. O, besmislice su uvijek slobodne. 

Ovaj neuspjeh lažne slobodne misli zdrava je pojava. Sve što nije 
hrvatsko, u Hrvatskoj ne zahvaća korijenja, ne uspijeva, jer ne može i ne 
smije da uspije. Hrvat ne bi bio Hrvat, kad bi ga u takvu slobodnu misao 
vodili oni, koji nisu ni Srbi ni Hrvati. Hrvatska ne bi bila Hrvatska, kad bi 
u njoj mračnjaci propagirali slobodu, stvarali društva slobodne misli. 

Još živi Ante Starčević. 


MORA 


U noćni sat 

Ušo jeko tat... 

U kutu čuči, 

Došo je, da muči, 

Da mi kosti toči, oči kljuje, 

Udara na muke, crven lanac kuje, 
— Voda, kamen, 

Led i plamen, — 

Krvnik, inkvizitor, grabant, 

Sluga mraka, vječne boli trabant — 
Dok kroz prozor diše stari, tihi vrt, 
A srce bolno kuca: smrt — smrt — smrt — 


Sa mjeseca, ko s ukinute glave 

Zlikovca groznog, kap po kap 

Na moje čelo kaplju bliede boli, 

U mozgu kuha Niagare slap 

A duša traži Boga, da ga moli, 

Al nigdje nikog, dok vampir, Maglin sin, 
Mračni džin, 

Skače već na žrtvu 

Ko šakal suh na karavanu mrtvu 

I loče srž iz glave, srče krv, 

A ja, ko živa strv 

Pod garavim grlom gavrana gladnog, 
Sjećam se onog trenutka jadnog 

Kad bijah čovjek, pjevač ponosan! 

Ah — to bješe san: 

San o zavičaju, 

Izgubljenom raju, 

San o zemlji, suncu, san o maju. 

Vaj, ja sam mrtvac — sad ih znam: 
Sahraniše me živa, zar ih nije sram! 

Da huknem, jeknem, maknem se — ne mogu; 
Ni maći tielo, glavu, ruku, nogu! 

Tajanstven grob 
I grozna kob 
Leže mi na prsa ko Sfinks od granita, 
Ko gorda piramida gordih Rampsinita ; 
Ko tmurna Himalaja, Bude katedrala, 
Pravječna je masa sad me zatrpala. 
U gluvoj noći sve je gluvlji zrak, 
U tupom duhu sve je tuplji mrak, 
U nijemoj jami mucam kao muk, 
Od grdne muke nisam niti zvuk. 
Nad mojim čelom kobi čudan ćuk 
| teče mutnih voda mutan huk. 
Kroz mene sada vode čudni puti 
Bez trunka nade, da Nirvane raj 
Progutati će ikad hropac taj 
Života samog, što se kao zmija 
U pandži nijemo nad bezdanom svija, 
Kroz spiralu bola, što ko rana zja 
Dok vaseljena biva strah i prah, 
A život pada u dno Okeana 
Ko noć bez dana. 

ik 
Ali — ne! 
Nek se surva sve! 
Nek me davi ispolinski mrak 
I bogomrak, 
. Nek budem uzdah čovječanskih muka, 
Nek me drobi ona nepoznata ruka, 
Nek budem prašak vječnog vremena, 
Posljednja suza moga plemena, 
Nek mi metnu Prostor mjesto bremena, 
Nek budem pepel zadnjeg sjemena, 
Nek me vrgnu na muke titana, 
U dno zaborava, sudnjega bez dana, 
Nek mi otmu spas 
I duši gnjev i glas: 
Ja ću ipak rijet: nisam kriv 
Što sam živ! 
Vampir je kob i tielo što me tišti 
Vampir je Nužda i atomi ništi 
Vampir je Moloh, Jupiter i Buda, 
Ćoravi Udes, materija luda, 
Nijema sila, haos, stvar i tmuša, 
A klica, iskra, život — to je duša! 

šk 


MORA 


Čudna moba 
Na dnu moga groba: 
Gmazovi, žabe, zmije, škorpioni, 
Gušteri, štenad i kameleoni, 
Čuvide, tenci, harpije i guje 
Na strašnom gumnu vrtlože i bruje. 
Na srcu leži težak, težak bauk, 
Grlo mi grli krvav, rutav pauk, 
Polip me stego i drevna aždaja, 
Stuha sam posto prokletog kraja! 
Jakrep me vreba u postnom čardaku, 
Memla me jede u čadji i mraku. 
Plakavac plače, čudan svat, 
Na grudima singjir, tomruk, gvozden bat, 
Kroz bolne žile vulkan glogoće, 
Kroz bolne živce pako cvokoće, 
S mjeseca me mrtvog trese padavica 
Kao samoglavca, kad je zlo i tmica, 

, Orizodušje na obraz mi pljuje: 
Strašna moba strašno urgatuje! 

= Iz budjaka gnjili jadi kuljaju, 

— Nakaradne hale svud se šuljaju, 
Kožu pali, žeže vatra sramne šuge, 
Kroz mene teče lava stare kuge, 
Srce već se topi u hemijskoj jari, 
Platina se duše žari sva i pari. 

Ja sam već krasta, škrofula i rana, 
Nosi me snaga ludačkog orkana, 

Kad u rujnom plaštu — jaoh! — grozno MĐra 
Pade odozgora, 

Iz sinjega dvora, 

U grozničkom grču alkohola, 

U ljutoj sili reskog vitriola, 

Ko zlurad oblak zluradoga mora, 

Pa me svitla kao mirijada 

Neslućenih jada! 

Provalila se duša kao zreli čir 

I na nju pade glavne muke teški mir! 


| zatrepti tamno velo 

A u mraku sine tielo bielo 
Astarte krasne kao prvi grieh. 
| hadski smieh 

Sve bliže i bliže 

Vatrom liže 

I, kao zavist Kajna, 
Ironija tajna 
Na smrt me čagljika, te ko čauš grješan 
Sam sam sebi smiješan. 
Ko iz Filokteta 
Iz mene urla otrov ovog svieta. 
Topovi, bombe, džemije, torpedi, 
Sistemi suhi, kumiri od mjedi, 
== Plemići lažni — carski svodnici, 
—»> Mračnjaci tusti, vragu srodnici, 
_—— Lažovi, glumci, zlata bataljoni, 
=: Lažni pastiri i lažni baroni, 
-. Fraze i svetog junca robovi, 
—Pedanti pusti, bieli grobovi, 
——Žurnali lažni i lažni dragulji, 
—= Jeftine lutke i bazar-slavulji, 
—Pokorno roblje, prljavi sofisti, 
— Suvišni žarci, slatki egoisti, 
— Potomci Hulje i Brankovog Vuka, 
Trgovci misli, globadžije puka, 
Torkemada, Sad, Žil-Rec i Tamerlan, 
Atentati, Kleon, Bizmark, Džengiskan, 
Evrope gladne gladni tabori, 
Oružan mir — oj, davor, davori! — 
Doktorski diplom u džepu bedaka, 
Bludnici stari s licem crkvenjaka, 
Sifilis-progres i kulturne biede, 
Napredan narod, slaboga što jede, 
Engleske polze* plitki proroci, 
Na trulom stupu novi poroci, 
Izgubljena sreća svetog proljeća 
— U kretenskom mozgu sitog stoljeća, 
—— Kljakavi moral gradskih cinika, 
— Prekrasni miris skupih klinika, 
— Klimavi troni, živi strojevi, 
— Glada i novca podli bojevi: 
— Ai, na meni stenju sve lokomotive, 
— Suhoparne knjige, teorije krive, 
«.-Sliepom dušom plače pepel starih zala 
. < Ko Dies irae pokornog korala... 
O, kako sjetno sija dan Italije, 
O, kako sjetno svira Pan Idalije! 
* 
* koristi. 

I iz Žute kuće hrupi nova slika — 
Oblak sramotnika : 

Nakaza golih, žutih rufijana 

Ko iz bludilišta prije sivog dana: 

Kad i nujni zvuci nujne vijoline 

Venu kao djeca, kad im majka gine 

U tudjem negdje svietu kao bludnica ... 
O, ja sam bordel, špitalj, ludnica! 

Već naduše se gajde paklene, 

Orgiji gore oči caklene, 

Divnoj ko Frina i Laura Dianti, 

Krv biva rubin, suze — dijamanti, 

A namazani uljem sirski bikovi 

Skaču ko biesnog grča likovi 

Kraj Sultana tromog i Trimalhiona. 

Na pandemonij bludni zovu bludna zvona 
Kontese vite i balerine krasne, 

Starce kao jarce i Magdalene strasne ... 


| dažd već gust i krvav purpur — salon puši, 


A Venerin kip se već u kostur suši 
Na meni zebe žarki pretkov grijeh, 
Mene pali leden vrag a i pakla smijeh. 
Ko temelj Skadra mene jedan grad 
— Sodom il Babel — evo gnječi sad. 
Ko nitkov lanac vučem tudje zlo 
I niko ne zna, kako boli to! 
Pedepse drevnih djedova nosim, 
Stare krivice i neću da prosim 
Tirana starog, ,starog krvnika“, 
Dok mi ponos duše snagom bola sja. 
O, za ovu patnju nema — nema jamba, 
Ova tragedija nema ditiramba! 

x 


“Ta moja kob je 


Hrvatsko groblje: 

Rana i raka Petra Svačića, 

Gudalo sliepca, gusle Kačića. 

U srcu sad mi kuka Ivan Gnade 

A Mora hladno šapće: ,Keine Gnade“. 
Grudi mi tište turski bastijoni, 
Bataljoni švapski, Dužda galijoni. 
Pastorak ja sam borbe svih giganta, 
Guši me podlost lažljivog Bizanta, 
Sofizam Beča, pohota Budima, 

Labirinat mračni katakompskog Rima. 
ispalo mi oko — iščero ga brat, 

Ne znam kad, 
(Le sam, vajmeh, roda sužanjskoga, 
Roda zlovarnoga, roda horjatskoga, 

a tako nemam usred noći mira, 
Ter eto ležim bez tankog duplira, 
Bez srodne suze i bez spomenika, 


Ko pod onom brazdom — brazdom Kvaternika . .. 


Ko mrtve ptice, bolovi na jata, 
Padaju na grob bezimen Hrvata, 
Dok mlada tuži ,O jelen jelenče“ — 
| momče pjeva ,O pelen pelenče“! 
Taj vampir, što me kvači, to je poreznik, 
—— Ta Mora, što me tlači, to je izdajnik. 
—— To golo more, more tuposti, 
—— To je Mrtvo More naše gluposti. 
-— U šarmantnoj pozi moderni poganac — 
= Najmio ga stranac, da nam metne lanac. 
-= Taj klatež, što o pravdi blebeće — 
“—- On za korist tudju laže, kleveće. 
— Taj demagog morski, urlajuć ko vuk, 
-— Malaksale časti on je naše zvuk. 
— Ko babe kukaju, 
— Ko tikve plutaju 
— | novac gutaju 
— Te korizme gladne, zulumćari škuri, 
--— Mlakonje, mekušci, bezočni panduri, 
-—— Tudjem sluzi sluge, tudje prirepine, 
=“  Mešetari moje — tvoje domovine! 
“. Piljarice glasne, silom-barjaktari, 
-. Ruševine sviesti, žbiri i hotkari, 
— Satrapi što puze, mudri idioti, 
“- Uljezi, kajafe, lažni sankiloti 
-- Što mjesto žetve 
— Žanju kletve: 
-— Strpaše me u grob i to im još je malo — 
--- Hrvatske ih sise mlieko razgubalo! 


7: Taj oštri klinac — zabio ga snob 


..- Mode rob 
U glavu meni ko sejmen Pilata. 
Ja grcam usred licemjernog blata 
Skupih mladenaca, taštih kaputaša, 
Moja čaša 

Nesreće je puna kao narod moj, 
Otrova je puna kao mišji boj 

Plitkih novinara, ludih poslanika, 
Trošnih perjanica, pučkih sramotnika, 
Dok golotrb seljak gine u tudjini, 

Jer — slobodu prose našoj domovini! 
Demokratski fićfirići, 

Umne mule, slavljeni oslići, 
Sramotnoga stupa krasni kandidati 

I propali — pardon — ach — aristokrati 
Brijačkoga tipa, lakejskoga soja : 

O raduj se, raduj Otačbino moja! 

Ali jao, jao — 

Skrletni me demon opet kinjit stao | 
Očajnost je plamen te apoteoze, 
Delirij je vazam te metamorfoze ! 


*k 


Istina Bog je, laž je san. 

Ko pijavica, gad hudosrećan, 

Modra spade s mene, te ko crkotina 
Na dnu ostah, ili ko od vina 


. Protuha mrtva, kada urla pas 


Na kobnost pomrčine kao Judin glas. 

I zapjeva kokot Petra Apoštola, 

Nadjem se u izbi punoj moga bola, 
Uzduh sav je žut od znoja stravičnoga, 
Duša jeca psalam petka velikoga, 

A mlado sunce 

Ko života bog 

Na prag moj stupi, 

Dok daleki rog 

U busnom negdje lugu ko na bunu zove 
| na buljuk tjera vampire i snove. 

Ulica već zuji kao pčela roj: 

To se na rad diže dragi narod moj, 

Te mi duša klikće ko grlo hajduka, 
Pozabivši muku blizu našeg puka 

I rosi suzom spomen Gubca Matijaša 

Ko sedam ranah božjih bogoljubna snaša. 
Tek sat nad glavom veli: smrt — smrt — smrt —> 
Dok kroz prozor diše moga doma vrt. 


A. G. MATOŠ 

UZ MATOŠEVE ESEJE I IMPRESIJE ,VIDICI i PUTOVI“ 
(Svršetak.) 


IV 


»A meni daj ugledati ljepotu kao srećnicima: 
Parisu, Anhizu i Adonisu. Bože duše i smrti, vodi 
mi duh palingenezijom svijeta, da ga očisti trzanje 
smijeha i tvoje tragike. Daj mi bodri san, što do- 
lazi s Okeana kroz rožna vrata, i u snu me nauči, 
visoki Orle, umjetnost poezije, jer jedino ona daje 
sreću sna i zaboravnosti.“ 


A. G. Matoš ,Vidici i putovi“ str. 69. 
(Kod kuće; iz molitve Bakhosu). 

Na otajnom putu Matoševu u Zagorje — prikazanom u ,plaču 
četvrtom“ ikod kuće) — tko da mu bude pratiocem, ako ne ,naš Nasredin 
hodža, Gil Blas i Eulenspiegel“ -— Petrica Kerempuh ? 

— Kaj si me već pozabil, betek vlaški? Ja sam ti ponovljeni i prepo- 
rojeni Petrica Kerempuh... 

Petrica je tu personifikacija zagorskoga humora, koji ne izumire. To je 
preporodjeni satir Gundulićev i Reljkovićev, ,fakin i uskok, hajduk, bojem 
i pustolov, šala, energija, revolta...“ i ,dvorska budala Njegovog Veli- 
čaustva Naroda“. Sebe je prikazao Matoš Grabancijašem: starim, siromašnim, 
istjeranim djakom, onako nešto, kao što je Šenoin Miroslav Šišaković, 
djak prosjak iz sela Trnave. Nakon letimičnog, slikovitog, toplog prikaza 
zagorskoga pejzaža i zagorskog seljaka, koji je ,dobar kao dobar dan, 
vrijedan kao krtica, ali nepismen, zaostao i bigotan“, — nakon karakteristične 
reminiscence na djela Zagorca Ante Kovačića, koji je ,poludio od. ljubavi 
za svoj narod ne imajući nekrologa ni u onom broju Vienca, gdje mu je 
posljednji roman“, — nakon moment-slika panorame brda pod Ivančicom, 
dolazi kao himnički akord spomenuta molitva Bakhosu, u pravom smislu 
rieči credo, umjetničko vjerovanje Matoša kao artiste. 

U vinogradarskoj klijeti dolazi Petrici i njemu, —  grabancijašu! — 
Bakhos ili Dioniz, ,vlasnik vinograda, mlad i kićen gospodin, zavijen u 
srneću kožu... malacno blijed, očiju kao san, sličan da Vinci-jevom sv. 
Ivanu, djevojačkoga lika, uvojaste kose ispod vijenca od zimzelena“. Matoš 

dakle ovoga još uvijek skrivenog poganskog gospodara stare zagorske loze 
prikazuje hotimice u kršćanskoj pozi. Bakhos se u toj viziji odaljio od 
starinskog boga, a približio onomu kasnijemu, dekadentnom, aleksandrijskom. 
U njem je sintetiziran prijelaz iz poganske u kršćansku kulturu. Hrvatski je 
Bakhos ostao zaboravljen životareći tek; uništit su ga htjeli ,nezahvalni 
žreci Galilejčevi“, pa se morao kriti ,po knjigama, šumama, samostanskoj 
buradi i navlačiti iskušeničku kostrijet“, ali novi askete postadoše njegovi 
«najbolji bahanti“. Taj Matoševom pogansko-kršćanskom šipkom iz svoje 
zaboravnosti iskrsli magijski Bakhos jest pravi hrvatski kralj, knez i ban i 
»grof“ našega duha, hrvatski entuzijazam, genij naroda, koji će valjada i iz 
naših grobova gorjeti . . . 

I kad se taj hrvatski Dioniz pojavi u pratnji egipana, satira, svirala, 
majmuna, silena, tijada, koleđa, mimalona, vila, dodola, rusalja i jaraca u 
metežu od pjene, pjesme, vina, dahira, čegrtaljaka, praporaca, ijukanja i 
sladostrasnog jaukanja, — kad ga Petrica pozdravlja bar s tridesetak raznoličnih 
pridjeva, od kojih su posljednji ,oče duša i magije, smijaču, čarobniče |“ — 
kad Dioniz zove grabancijaša u ritam svoga kruga, onda se izvija iz ustiju 
grabancijaša-Matoša ditiramb, psalam, molitva, koju ovdje prenosim ne samo 
zbog toga, što je ona centar Vidika i pjesnička sinteza Matoševa artizma, 
već što se na njoj odrazuje ljesak poznatoga Matoševa stila, jedinoga i 
osamljenoga u našoj književnosti. 

»Lotose egipatski, kedre libanski, ružo trakijska, zaštitni tamjane nad 
ovim hrvatskim trsjem — stanem mu se moliti kroz zanos vina i slast suze. 
— Ne znam hermetike, nisam posvećen u misterijsko tvoje slovo, ne sviram 
na sirinzi i nemam rutave noge, ali od svih božanstva tebi najvjernije 
služim, oče vaze s očima sunca u crnom vinu! Tebe radi otjeraše me naši 
Skiti u slobodne šume i u krajeve smijeha i stila, i otrovali bi bili moju 
dušu, da mi nisi dao vlagu humora, štit maske i vatru entuzijazma, božanski 
Tragedo, cvijetni Uskrse! Ne nosim ti, kneže, mirte i smokava u sjaju 
amfore i žrtvenoga brava, nisam Lidijac, da ti dam tisuć goveda, pozlaćenih 
kreveta, zlatnog posudja i skrletnih haljina. Povedi me, geniju, u zagonetke 
tvojih putova! Pokaži mi krilate bikove sa satrapskim bradama, grad, gdje 
se ne radi, srećno pleme Atlantika, bogove od abonosa i od mermera, 
mrave zlatoljupce veće od lije i manje od psa, tamjan-drvo što ga štite 
zmije krilatice, narode kozonoge, krvopijske i što pišu na koži i papiru. 
Pokaži mi zlatnu i crvenu, orlu sličnu pticu Feniks, zlatne i mjedene 
Agbatane, hramove sa stupovima od zlata i od smaragda. Vodi me u staru 
Atenu, jedini grad sa kipom Milosrdju. Aj, Silenov gojenče, svijet je sve 
gluplji i ružniji. Vino postade otrov, fukara tiranin, žena, muško, a zemlja 
je sve jednoličnija, manja i dosadnija. O Bakhos, veličanstveni Eleutherios, 
daj da duše današnjih retora odu u svinje! Ti što praviš od magarca 
proroka, pretvori naše proroke u magarce! Daj nam drskost djece Japetove 
i ne daj da crni gavrani zagrakću nad domom naroda moga! Tvoje vino 
neka nas bodri, dokle teče sunca i tvoga nježnoga mjeseca! A meni daj 

ugledati ljepotu kao srećnicima: Parisu, Anhizu i Adonisu. Bože duše i 
smrti, vodi mi duh palingenezijom svijeta, da ga očisti trzanje smijeha i tvoje 
tragike. Daj mi bodri san, što dolazi s Okeana kroz rožna vrata, i u snu 
me nauči, visoki Orle, umjetnost poezije, jer jedino ona daje sreću sna i 
zaboravnosti. A mojoj djevojci pokloni sreću proljeća i ne daj zumbulima 
uvenuti na nevinom joj čelu, bože mladosti! Nad smedjom glavom raširi joj 
melodijska krila tvoga bijelog labuda, a dušama našim pokaži zajednički 
put u sjenu tvoga blaženog luga, milosrdni Poimandre, ljudski čuvaru! . . .“ 

Matoš je bliza« klasicima sa svojim poganstvom, skeptičnim, pjanim, 
golim i naivnim poganstvom. Blizak je u tom Goethe-u, Rousseau-u i onima, 
koji kao Flaubert i Nietzsche poštuju prošlost zbog historijsko-kritične pouke, 
prošlost Atene _ i Rima. Blizak je i narodnoj pjesmi, našoj poganskoj na- 
rodnoj pjesmi, kod koje ne samo da umjetničkim instinktom nalazi (i zna 
zgodno uplesti) karakteristične momente, već joj osjeća i muzikalnost, ritam, 
nerv; i kad se govori o romantici Matoševoj, onda je on samo u tom 
smislu romantik, što poštuje narodnu pjesmu i spomenute kulturne momente 
u prošlosti. Uza sve to nije dalek od katolicizma; pače, kako spomenuh, 
on nastoji naći i umjetnički izraditi spojne niti poganstva i katolicizma, pri 
čem mu je crkva i vjera lijepo sredstvo za sasvim poganske senzacije. On 
je uvjeren, da je katolicizam jedini baštinik poganstva i da bismo mi danas 
bili pogani, da nije bilo Luterovih i Loyolinih reformacija. Ako i nije u 
tom smislu katolik, ali je — kako zna više puta reći — radije katolik no 
protestanat ili grčko-istočnjak, ne samo za to, što je uvjeren, da bi nam 
hrvatski katolički svećenici mogli mnogo učiniti u nacijonalnom pogledu, 
već i za to, što mu je katolicizam najljepša vjera, što mu je onaj pravi 
katolicizam tolerantan, dok se u nas čini reklama daleko intolerantnijemu i 
zasukanijemu pravoslavlju. Madona mu je ,kćerka Venere“ i istodobno srce 
sa sedam mačeva, a Isukrst ,dobričina, koji je spasao jezgru sokratizma i 
ono, što se još dalo spasti od grčke mitologije u invaziji mitre i pasoglavih 
egipatskih demona“. Pa onda srednji vijek: Djevica Orleanska, chevalieri ; 
biti pečen za svoje uvjerenje — kult najveće energije, zatim kult duše i 
najvećega individualizma (sv. Antonije); poezija Rolanda i simbolizam Dan- 
teov, sv. Franjo Asiški itd. Svagdje je tu artizam i poganska žica u katoli- 
cizmu, na koji su napadale različne reformacije i protureformacije. A gdje je 
još plastika, koia je napunila katedrale kipovima, karikaturama i — životi- 
njama, dakle panteizmom, upravo mističnim panteizmom, pa nije čudo, što 
je Luter opazio tu ikonomaniju i protjerao je iz crkve. 

Katolicizam zanima Matoša s umjetničke strane, pa on nije ekskluzivan 
u tom poput naših drugih nazovi-artista. | ovdje mu se smije reći, da je 
romantik, ali romantik tek po osjećaju sv. pisma i teatralno-muzikalnog, 
artističnog momenta u crkvenim obredima i crkvenoj poeziji! 

Osim toga ono, što je u katolicizmu veliko, jest — kult duše, kult 
samoga sebe, a to je vječno kao Petrova pećina, moderno kao Tolstoj, 
Dostojevski i — Ibsen, koji s Norom, baš kao da je prva kršćanka, hoće 

reći: i ostavit ćeš muža svoga... Ono dakle, što u katolicizmu privlači 
Pasteura, Bourgeta (i Verlaine-a), pa Fogazzara i Strindberga, privlači i 
Matoša. 

Kad mi je jednom gotovo u ekstazi pričao o silnom dojmu, što čini 
na čovjeka Notredamska crkva u Parizu sa svojom prošlošću i sadašnjošću, 
prosuo je sve ove misli, što sam ih ja ovdje letimično nanizao, i dodao: 
crkva je dosta učinila za Irce i za Poljake a i za naše ,reliquiae“ u grozno 
tursko doba; pljuvati na katolicizam, znači pljuvati na — fakta, na historiju 
i na — hrvatsku historiju, znači biti intolerantan . . . 

Slične ćete misli naći i u njegovom ,Štrossmayerovom spomeniku“ 
(Vidici i putevi, str. 28.) u istinu nadgrobnom spomeniku ili ako hoćete nad- 
grobnom govoru, apologiji, a nipošto ,,eseju", kako je to nazvao neki ,kri- 
tičar“. U ovom najobjektivnijem i najistinitijem dosad prikazu Strossmaye- 
rovu zove Matoš biskupa ,,homerskim i biblijskim narodnim pastijerom“ a 
onda dalje: ,,Strossmaier je dokaz, da katolicizam i danas može biti vitalan 
pomagač duhu vremena i nije čudo, što za njegova života imadjasmo dvije 
crkve: njegovu, narodnu, i — onu drugu. Ako je taj sintetični čovjek kla- 
sičan svojom kulturom i harmonijom vincienske eksistencije, moderan je baš 
tim svojim estetstvom i kalokagathiom i goetheovskim nastojanjem za izmi- 
renjem prividnih ekstrema“. 

Ovako Matoš s visoka i s naočalima ,,renesanšanina“ gleda na pogan- 
stvo i katolicizam kao na prividne ekstreme. I inače je on u svojoj filozofiji 
kritik, dakle skeptik, više u grčkom i francuskom (Montaigneovu) nego li u 
njemačkom (Kantovu) smislu. Nietzsche ga zanima više kao problem nego 
kao pisac, Renan mu je i ako elegantan ipak suviše monoton, a Goethe-a 
najviše spominje, premda i njega ne uzima za učitelja, pošto je više pisao 
O prirodi nego li o društvu. Matoš uopće ne voli imati Pitagoru, učitelja, i 
ako nada sve cijeni Montaigne-a. Od autora drugih najsimpatičnije spominje 
izmedju novelista Poč-a, koga zove genijalnim, Mćrimć-a, kod kojega hvali 
superiornu i konciznu tačnost pa Maupassanta, gdje mu se svidja prirodnost 
njegove satire; od Maupassanta je prisvojio u svojim novelama kompoziciju, 
kompoziciju umjetnih okvira, pošto u većini njegovih novela priča glavni do- 
gadjaj neko drugo lice. Od romanopisaca najviše mu veli Balzac, a najviše 
ga potresa Dostojevski. U savremenoj Evropi najjače voli M. Barrčsa, bra- 
nitelja francuskoga nacionalizma i — Knuta Hamsuna; interesantno je, da 
se u glasovitom Hamsunovom romanu ,,Glad“* mogu naći motivi Matoševe 
Božićnje priče, dakle srodnost norveških vikinga, u koliko ti u Hamsunu 
živu, i hrvatskih grabancijaša (hajduka!). Kako Matoš spada medju one ri- 
jetke naše književnike, koji se — i ako je to kod njega njegovim položajem 
i udesom prisilno — mogu baviti samo književnošću, nije čudo, što je on 
u literaturi uvijek ,,a jour“ dospijevajući je pratiti, pri čem instinktivno zna 
izabrati i čitati ponajbolja i najkarakterističnija djela. Upravo sada, kako mi 
piše, ima na svom stolu Vatheka, priče engleskoga plemića Beckforda, a 
veliča ih baš tako, kao što je prije svoju najdražu knjigu: , Tristan Shandy“. 

Literarna se Matoševa erudicija i upravo univerzalnost najljepše ogleda 
u Ogledima, najbogatijoj —— za mene — knjizi Matoševoj. Tu su posabrani 
većinom listovi iz Ženeve, Cologny-a, a najviše iz Pariza (god. 1901.—1903.); 
tu je opsežna i iscrpiva studija o Stendhalu (Henry Beyle), ocu modernoga 
romana, a ima i manjih stvari kao ,Imaginarno putovanje“, ,Vergl“ pa 
»Književnost i batine“, izradjenih feljtonski kao i oni listovi. Ovdje je sva 
snaga njegova feljtonističnoga pera. U jednom listu govori o Aix-les-Bainsu 
i Alpama te o umorstvu caričinu, u drugom o Byronu, u trećem o pariskoj 
izložbi, u četvrtom o cvijeću, u petom o Jovanu llijću, pa dalje o flirtu, o 
Heine-u, o quai-u i Louvre-u (gdje je s humorom i obijesnom šalom upleten 
imaginarni sastanak i imaginarnom jednom zagrebačkom gospodjom), onda 
o Becque-u, o Griegu — dakako to samo u glavnom o tom, a tko bi ga 
stigao u svim njegovim puteljcima i skokovima, kamo ga zanese tempera- 
menat, dosjetka, momenat, impresija, uspomena. On voli čitatelja zapanjiti 
time, da prospe u jedan mah preda nj desetak imena, isto toliko većinom 
kontrasnih slika, poredaba, epiteta, po koju jaku dosjetku, a onda poslie 
tih prividnih diskorda izvede duboki i značajni ton, misao i to sve tako 
konciozno i zbijeno, da se morate iza smiješka uozbiljiti, sustaviti na čas 
tijek čitanja i zamisliti se, a ako je u vas fantazije, i inspirirati se. Čovjek 
se ne samo amizira, već i nauči, a u tom je baš veličina Matoša kao felj- 
toniste, kao esejiste. Poslije Macaulay-a, koji je dašto dublji i sistematskiji, 
nisam se namjerio na esej do Matoša. 

Nije li n. pr. mnogo kazano u ovom pitanju: ,Zašto je tamo (u Engleskoj) 
ostao (Byron) bez ,škole', dok je Europom posijao zmajske zube: Slovac- 
koga, Puškina, Lermontova, Heine-a, Musseta?“ (str. 17.) ili ,Byronizam je 
nešto nepraktično, donkihotstvo; to je sasvim neengleska aktivnost roman- 
tičnog sanjara“ (str. 18.) ili ,Faust je slobodna misao, Manfred je slobodna 
volja .., Goethe je pjesnički izraz emancipacije filozofske, Byron političke“ 
(str. 18.) Koliko je sinteze i literarnoga pogleda u ovoj rečenici: ,,Byronov 
je život sjajan prolog individualizmu, koji će docnije dobiti u Stirneru, 
Nietzsche-u svoje mislioce, u Ibsenu svoga dramatika“ (str. 23.). Ili n. pr. 
na str. 56.: ,Don Juan je tipičniji od Fausta, jer više ljudi traže ženu nego 
istinu“. Na samoga Matoša mogla bi se, izmijenivši imena, primijeniti ocjena 
Heineova: ,| ako je mnogo profitirao od Wilh. Millera, Brentana, A. W. 
Schlegela, od Francuza i Španjolaca, Heine je osebujan, jer podražavaše 
tek obliku, dok je sadržaj, dogadjaj, roman impresija — doživljena, njegova... 
On je romantik, t. j. rodjen prerano ili prekasno, ali romantik sa klasičnom 
dušom kao Nietzsche ili HolIderlin, sa katoličkim simpatijama kao Byron ili 
Baudelaire, realista kao Turgenjev ili Aristofan, subjektivan i iskren kao 
Stendhal, naturista kao Rousseau, smijač kao Voltaire, humorista kao Sterne.“ 
(str. 56. i 57.). 

Ovako posvuda u feljtonima prosiplje sinteze i aforizme, rasvjetljujući 
pojave velikih ljudi, a ujedno otkrivajući pri tom i svoju dušu (i srce). ,On 
analizira tudje duše, on priča sebe u drugima. On nije samo umjetnik; on 

je i mislilac, jer su umjetnine simboli, stil-ljudi“, da govorim o njem nje- 
govim citatom. On kritizujući stvara, kao što stvarajući kritizuje. Kod njega 
nema ,medje izmedju analize i imaginacije“, jer ,moderni roman je imagi- 
narna kritika, moderna kritika ie roman duha... Moderni umjetnik, sad 
više sad manje, stvara analizom, usporedjivanjem, dakle kritički, a moderni 
kritičar sintetiše, slika, oživljava umjetnički“, da i opet govorim o njem nje- 
govim citatima. A da to u istinu Matoš čini u svojim kritikama, evo vam 
samo jedan, sitan primjer, kad govori o Stendhalu (Ogledi str. 151.): ,Stend- 
halova je poezija logika, koja preludira na žicama ljudske duše o temi 
Stendhal, ali tiho, tiho, bez forte i crescenda, da se komšije ne probude.“ 
A koliko bi se takovih primjera moglo nabrojiti i iscitirati! 

Ni u Ogledima ni u Vidicima i putovima ne može se prema tome sasvim 
točno odsjeći, što je studija, a što feljton, što esej, a što portre, što kozerija, 
a što impresija ili moment-slika, što pejzaž, a što duša, što slika, a što 
misao. Jedno prelazi u drugo. ,Janko Veselinović“ n. pr. u Vidicima, jest 
obična uspomena bez esejskih pretenzija, gdje je Matoš htio u neku ruku 
identificirati posavski, mačvanski pejzaž sa portreom njegova sina, vedroga, 
dobrog i plodnog. ,Kod kuće“ je pretežno putopis, ,Don Kihot“, ,Kuća“, 
»Siesta“ i ,Suton kazališta“ pretežno feljton, a ,Baudelaire“ pretežno studija, 
potpuna i cjelovita, kakova ni u francuskoj književnosti još dosad ne postoji. 

Nije Matoš — a to mu je ponos — ni prepisivač, ni kompilator, već 
stvaralac. Nije zanatnik već umjetnik. Dok bi se drugi u tolikom obilju 
osebujnih misli i zamamnih umjetničkih tvorevina velikih Evropljana izgubio, 
dok bi drugi postao imitator, snob, on je ipak sebe sačuvao, ostajući po 
strani kao — gledalac, kritik. Matoš ima dobar nos za kulturne tečevine 
stranih naroda, ali on ne imitira, već samo konstatira.  Gledanjem a ne 
podražavanjem, ostao je originalan. Kad govori o drugima, osjećate ipak 
njega; neka su i tudje strune, njegova je resonanca. Ako univerzalnost, što 
on toliko puta spominje, i uključuje u sebi diletantizam, znao je on taj 
diletantizam obojadisati svojom individualnošću. A to sve za to, jer je i 
gledalac i stvaralac, jer ima i oka i duha. Ostati kraj tolikih velikih duhova 
originalan — najveće je odličje Matoševo. 

Originalnim ga je iznio njegov stil. Stil — to je Matoš. Stil plastičan i 
lapidaran, živ i elastičan, humorističan a kremenit, upravo iskristalizovan, 
blistav i, ako hoćete, apartan. Stil štedljiv a zvonak. U njem je sklop naglih, 
kontrasnih višeputa bizarnih i paradoksnih slika izradjen biranim, traženim 
i, da rečem, muzikalnim riječima. Melodiji je jezika prisluškivao u narodnoj 
pjesmi, u dubrovačkoj starini i u ilirskom entuzijazmu. Ne govori tek sa za- 
nosom o dikciji Gundulićevoj, o stilističnitm odlikama Kovačića, Kurelca i 
Starčevića, O zagrebačkom žargonu Šenoinu, već im i podražava u šali i u 
zbilji. Interesantno je, da Matoš iz neke umjetničke kaprice voli upotrebljavati 
aoriste i imperfekte kao i participe, da poda svome stilu neki arhaistični sjaj. 
Tako je i tu dobio domaću boju i neobičnost, kao što je od stranih autora 
profitirao niansiranje i opet — neobičnost, jer ,neobičnost“ to je prava ka- 

rakteristika njegova stila. On njome hoće da djeluje, da frapira, ne mareći 
da bude i drastičan, jer dobro osjeća i zna, da se čita samo ono, što je 
neobično, rijetko. Kako je artista, kako ljubi formu, tako nastoji upravo da 
usavršava svoj stil, jer ,po njemu je sve, što jest“. On je uopće stvorio 
osebujni žanr, po kojem ga možete odmah prepoznati, a da i ne gledate 
dolje na potpis. Boravak u Srbiji pridonio mu je neke stilistične osebine, 
od kojih se Matoš ne žaca, osobito kad treba zbog kontrasta (navlastito u 
polemikama) ,izvaliti“ koju krepču. Uza sve ove spomenute elemente i 
pritruhe jezik mu je bistar i kao isklesan, pa ga ljubomorno i skrupulozno 
njeguje, tražeći to i od drugih, od onih u nas pisaca, što njemački misle 
i pišu. Taj smisao za čistoću i ljepotu jezika pribavila je Matošu baš fran- 
cuska erudicija. 

Ne mogu ovdje mimoići osebujne Matoševe slike i poredbe (upravo 
hiperbole), kakovih nema nitko osim njega u našoj književnosti, osobito kad 
treba evocirati u duši čitateljevoj kakav ,stimmung“ ili neobičnu impresiju, 
bilo šaljivu, bilo ozbiljnu. Tako n. pr. u Novom iverju kod jednoga opisa 
(str. 8.) kaže ,lice mu je naduveno kao da ima vode u ustima“, ,slična je 
ujaku kao dobar ekscerpt knjizi“, ,zamjeti me i raširi ruke kao grčko slovo 
VW“; (str. 13.) ,bijaše nam kao da smo u vodi i da netko sebi tom vodom 
mućka tvrde, orijaške zube“. U krasnom i svježem opisu dvorišta i jutra 
na selu (str. 21. i 22. i dalje) naići ćete na ove slike: ,valjaju se oko koke 
pilići ko žuti žgančići“, ,praščići izlete iz okola kao iz puške“, ,iz golubinjaka 
prhnuše usred dvorišta golubovi kao vjetar da ponese bijele snježne 
pahuljice, a roda, koja dosele stajaše kao stari invalid na jednoj nozi, poleti 
i već lebdi nad crkvom kao široki križ, s kojega vise dvije crvene vrpce — 
dvije tanane_ noge“, ,nad granje susjednih šljiva nadavije se ljetno toplo 
sunce kao topla krijesta ćuranova“, ,rundov se stane vrtiti za vrhom svog 
repa, kao zemlja što se vrti oko svoje osi“, ,ima želudac kao patka“, 
»Pjegav je kao ćureće jaje“, ,ta glava ima tendenciju kiseloga krastavca, 
koji bi htio biti — paradajzlom“, ,ćelav i žut kao tjeme starog tonzurisanog 
kalugjera“, ,na grani skače debeo drozd; ponaša se tako glupo, kao da je 
već pečen“, ,privukla me svojim širokim opalskim očima kao dvije orhideje 
što mame mušicu“, ,a ja je cjelunem u široko oko, koje me gledaše kao 
majčina dušica, nježni cvijetak“, ,dreči kao bravac, kada ga kolju“, ,krvnik 
bijaše naduven kao krvavica-kobasica, a crven kao Krvavi most u Gordunovo 
vrijeme“, ,znojan i mokar kao Sava, kada je najmokrija“, ,oko sto vrsta 
ruža, žutih kao da umiru, rumenkastih kao oblačak, rumenih kao krvavo 
srce“, ,jedna je kruška kao svijećnjak, a kruške kao da ih priveza gosp. 
učitelj na božićnje drvce“, ,lijevo je lice crveno kao od požara“, ,bolećiv 
je i suzoljubiv kao kaka institutka, a nagao i spreman da plane kao fišek, 
kao lagum“, ,Hrastovac nam zadje za ledja, postade uspomena“ itd. Treba 
naglasiti, da onako smjelih humorističnih poredaba nije'u nas bilo poslije 
Šenoe i Kovačića. Kod novele ,U čudnim gostima“ podcrtao sam neke slike 
kao: »požutio kao neven“, ,zapadnem medju njih kao muha u mlijeko“, ,na 

ruku mi pade bubica i ja ju cjelivah kao čovjeka“, ,dan bijaše mutan, a 
nebo suro i turobno kao smrznut uzdah“. 

Ili hoćete iz ,Camao“-a? Ove su osobito lijepe; ,noćno se tako n. p 
jezero bjelasa kao srebrna ženska put pod crnom koprenom“, ,drhtav se val 
sanjivoga jezera nadimlje kao grudi i miri kao znoj usnule čile djevojke“, 
»nije ju ni poljubio, toliko se bio zanio“, ,oblaci popiše mjesečinu, pa se 
ljuljaju medju zvijezdama kao srebrne zmijurine izmedj bisernoga cvijeća“, 
»iabud je i opet pored njih kliznuo kao srebrnast sanak“, ,mjesecu — 
noćnoj hostiji, koja mu stade silaziti ustima“. — Ili iz Iverja: ,posljednji 
akord, — i pianissimo iščezne, kao kada se otklizne bio listak cvijeta od 
jabuke“ (str. 72.), ,sunce sjeda kupajući u zlatan plamen vrhove brežuljaka, 
a nada nj se nadvio oblak kao nad oko krvava obrva“ (str. 84.), ,Unukiću 
se učini, da se malo zarumenila, — onako, kao što se ruji donja strana 
listića od žute teja-ruže“ (str. 94.), ,tek oko usana zapluži skrb života, dvije 
tanane, ali duboke brazde (str. 122.), ,pa oči, oh, oči, duboke kao pučina, 
crne i zanosne poput ponoćne požude, a sjajne i sjetne poput mjesečine!“ 
(str. 129.) itd. 

Pače i u kritičnim i esejističkim Ogledima ima toga cvijeća. Već u 
uvodu za svoju knjigu veli, da je ,slobodna varijacija, kao kada svirač 
prije koncerta kuša prste i gudalo“, a onda n. pr. na str. 44. ,a preko 
sjajne pučine puzi alaska barka kao muha preko ogromnog ogledala“, 
»bijele se banatska sela kao grlice na ravnom strništu“, ,vršački visovi dršću 
nad ravnicom i nad Dunavom kao usnuli oblačak, trepte u sunčanom sjaju 
kao modrosjajni nebeski vodopad“; za Heine-a ima sugestivnu ,stimmung“- 
poredbu na str. 56.: ,stihovi su mu nježni i hvataju za srce kao tepanje 
djevojke, usnule od ljubavne umornosti u toplom zagrljaju“; na str. 91. 
groteskna je sličica: ,ne pojmim, kako toga dana od radosti ne skočih sam 
sebi u usta“; na str. 92. ,odozgo sa galerije, vidjeh joj tačno tek gola, 
junonska ledja, tako sočna, krvava i zdrava, da od krvi dodjoše čisto 
ljubičasta, kao da je na njima zaspao refleks kardinalskog plašta“; na str. 
152. ,bijaše (Stendhal) usamljen kao njegov dragi Prometej na sv. Heleni, . 
a čežnja mn se penjaše onamo kao mrko more za sjetnijem mjesecom“, 
»življaše samo za ljubav, za strast, a u duši ne ostade nego talog uspomene, 
žući, nemoćne čežnje za vrelim milanskijem očima, koje gore kao mrtvačke 
svijeće promašena života“. ltd. 

I tako dalje. 

Htio bih da sam autorom mnogima od tih slika. 

Ne vidite li po tom, da je kod Matoša morala nužno nastupiti daljnja 
evolucija. Evolucija u pjesnika. U pjesnika sa stihom, sa srokom — kao 
s posljednjim senzacijama njegova artizma. I evo godina, dvije li, on je 
propjevao. Hoćete li znati kako, pročitajte u lanjskom Savremeniku njegovu 
Utjehu kose ili pjesme u ovogodišnjoj Smotri. Vi ste ih za cijelo već i 
pročitali. Matoš na tom putu ima da nam nešto kaže. Nešto, što nam nije 
kao ni Domjanić ni Vidrić. Nešto uistinu artistično, uistinu moderno. 

Nemam li pravo? 

Meni se pače čini, da se više ne će ni vratiti na novelu. Bar ne na 
onu, koju je u početku pisao; zbijao je jako, kazivao je mnogo u malo 
riječi, i tako kanda iscrpio motive, koji će se nužno kao ,solo-varijacije“ 
morati ponavljati. 

Takova je nekako i evolucija od Ogleda k Vidicima i putovima. Ogledi 
su puniji i sočniji. Vidici diferenciraniji i, rekao bih, apstraktniji. Kod stva- 
ranja je kao i kod sunca: one jutarnje rumeni nema o podne; ona se tek 
vraća opet kod zapada — ni ne gledeći na to, da koji put oblaci zastru 
sunce, a kod pisca velimo, da je ,fulao“, da mu je štošta i neuspjelo. 
A je li ovdje potrebno, da izbrajam Matoševe slabije uspjele stvari, kad 
znam, da ti oblaci potiču od životne proze, od njegova uistinu teškoga 
položaja. Ta, koji ton, možda neiznošen, neprokuhan. [ još k tomu — 
lijevom rukom ! 

Multa tulit fecitque . . . 


V 
EPILOG 


Mnogo, a malo sam rekao. 

A i ono, što sam, bili su većinom njegovi citati; on sam. 

O Matošu gotovo da drugačije i nije moguće. Meni i nije bilo do toga, 
da iznesem kakav ištudirani portre njegov, koliko bih želio pobuditi u vama 
ljubav, e biste tražili okvir tomu portre-u — u njegovim knjigama. Da ga 
čitate! Premda - ion, poput Stendhala, piše tek za stotinu čitalaca, pa ga 
za to i oni ispod te stotine smatraju luksusom. Oni, kojima je i artizam 
luksus. Oni, koji traže samo tendencijozna djela, djela ,rada“ davajući 
književnosti samo ulogu sluškinje ili guvernante, ne pomišljajući na to, da 
ako čovjek jede krumpir (i sadi ga), da voli i cvijeće mirisati (i sije ga). 

Malo sam rekao. 

Valjalo bi još govoriti i o Matošu-polemičaru, premda taj Matoš samoga 
Matoša slabo zanima. Polemičan je postao od nužde, ,silom prilika“. Dok 
je prije znao baciti tek po koju satiričku aluziju ili nedužnu dosjetku na 
svoje zagrebačke ljude — medju njima i na one, s kojima se prije nije 
smjelo nikad ni našaliti, — kasnije je bio prisiljen odapinjati i strijele. Te su 
i pogadjale; tolike žrtve njegove satire pale su uz sveopći smijeh publike, 
pače i njegovih protivnika, koji mu ne mogu poreći spreme i duhovitosti. 
Kasnije je strijele u žuč umakao izgubivši pokatkad i smiješak. Postao je 
zubat i jedak, bezobziran i neugodan. 

Nije ni čudo. Nekoji su mu listovi primali članke, ali zaboravili ih 
honorirati; kod nas to ide još uvijek po domaću (a Matoš iz tudjine ne 
može ni tužiti). Kad je na to ustajao u javnosti, još su ga ti isti listovi 
ocrnjivali. Nedavno je Matica Hrvatska, gdje vodi riječ neliterat Radić, odbila 
njegove Priče, najnoviju mu knjigu, dok joj je za vrijeme polemika dobro 

došlo njegovo pero. Nije dakle čudo, što ga ovakove nepravde uzrujavaju, 
a kako je u tudjini, još jače djeluju na nj. On mora onda ustati, premda 
dobro zna, da ljudi ,praštaju sve osim iskrenosti“, a ruga da tako lako 
ne zaboravljaiu; on mora nekoga ,nabosti“ i tako povećati svoju  .zbirku 
insekta“. U svojoj nervozi postao je i preosjetljiv, što najbolje znadu njegovi 
prijatelji kod kojih se i za najmanji nesporazumak ili riječ na krivom mjestu 
uvrijedi. Ni ja ni urednik Smotre ne možemo vam se ujamčiti, ne će li i na 
nas još odapeti koju strijelu (kao što već i jest u svoje vrijeme poslije Nove 
trgovine ideja) — ako se medjutim ne vrati u domovinu, ne više ,furtim“, 
ne više kao prognanik. 

A mi se nadamo, da će nam se naš Ovidije vratiti s Crnoga mora. 
I to još prije nego ostari. Sad je star 34 godine; rodio se g. 1873. i to 
u petak (!) i trinaesti (!!) lipnja. 

Da li će, kad ga amnestija vrati u otadžbinu, biti drugačiji? Ne će li ga 
naše ,prilike“ nivelizovati tako, da izgubi svoju izrazitost, svoju tipičnost ? 
Ne će li naše tužne kulise, koje mu se iz daljine vide drugačijima, razoriti 
po koju iluziju?  ,Da je moja ta oronula kuća sa starošću mahovine oko 
tornjića sa limenim zastavicama, živio bih običajem otaca, oženio bih se, 
radio bih sa narodom i pisao bih kao grof Oršić ili mudri vlastelin Montaigne“, 
kaže sam u Vidicima (Kod kuće, str. 63.). 

Hoće li to sve moći, kad se vrati? Ne će li se iznevjeriti pravaštvu ili 
nispisati se“ kao toliki naši književnici, koji nisu slučajno prije toga mladi 
umrli? 

Ne će li se uopće ,pofilistriti“? Ne će li — 

Pa da se sve to i dogodi, Matoš je već dosada izradio u nebogatoj 
knjizi naših literarnih portre-a svoju zasebitu fiziognomiju, koja bi bila na 
ures i većim književnostima. 

On je sam o sebi. Matoš. Upravo: A. G. Matoš. 


DR. MILAN OGRIZOVIĆ 


PROSJAK 


DRU ANTUNU BENEŠIĆU 


— Darujte me, milujte me, 
Krajcarak je darak mali, 
Torba gola, podne pali, 
Sokak prazan, gori tjeme. 


Tješiti me niste znali, 
Propada vam kućno sljeme, 
Zatire se naše sjeme, 
Sunašca mi niste dali. — 


I očne rupe, pune krvi i mira 
U vječnost tonu, a misli po svetu 
Slijepe lete ko pčela po cvetu. 


Božanski dronjak carske drame sneva, 
|] sluša sunce Feba i Omira 
O Strahinj'-banu kako gordo pjeva. 


A. G. MATOŠ 





PRIJATELJ 


Imao sam prijatelja, to jest on je imao mene. Zvao se — i sad se 
zove — Maksim Ja i nisam drugo no prijatelj. 

Maksimov prijatelj. 

Zorom, kad najsladje spavam, Maksim me redovito budi. — Ustaj, diži 
se, lena mrcino! — dere se. Ja ga tobože ne čujem, a on meni pun vrč 
vode na glavu. Spominje Morgenstunde i Gold im Munde, pa zoru što dvije 
sreće nosi. Uraniti je, veli, zdravo i berićetno. Zato sam ko smušen i imam 
vječnu hunjavicu. 

U kafani mi blebeće, kad čitam novine. Govoreći o književnicima, veli 
mi. U društvu pravi na moj račun dosjetke. Jedared mi tako u šali sasu 
litru vina za vrat. Maksim bo je vrlo jak. Revolver je i noću uza nj. 

Pošto se zaljubih, on u tome vidje busiju za naše prijateljstvo. Ljubav 
se svršila, da mi on posla de Amicitia i da se cura zaljubila u njega. Sasvim 
prirodno, jer ja u tome ne vidim atentat na naše prijateljstvo. 

Kod objeda uzima prijatelj zalogaje iz mog tanjira. Imitira moje pismo. 
Kod kakve moje naštampanosti superiorno se smješka, kao da sam njega 
potpisao. Uhvati li ga ponoć blizu mog stana, on dolazi i čmava u mojoj 
postelji, hrče do zore, gnječi me uz duvar, a ja se znojim, prevrćem ko 
meso na ražnju i razmišljam o uzvišenim dužnostima prijateljstva. 

U razgovoru mi pipa, štipa stegna i ispituje na mom tijelu metode 
boksanja i japanskog džiji-džica.  Dosele mi nije još slomio ruku. | to je, 
veli, zdravo i korisno. Svijet krivo tumači te intimnosti i zove me Maksimova 
žena. — Svijet je ciničan — veli Maksim. 

Jedne večeri pri vinu me prijateljski ćušnuo. Nije me, hvala Bogu, ubio. 

Posljednja dva tjedna danomice se medju nama ovo razgovara: 

— Sinoć malo te nisam zbog tebe glavom platio. 

— Rašta Maksime, po Bogu brate? 

— Vele, brat si mi rodjeni, da si špica, špiclov, špijun, špijunčina. 

— Kako možeš, Maksime, i sad o tome ozbiljno besediti? 

— O, bedniče, kakav si mi ti to čovek, kad ti ovakva panjkanja ne 
teraju rumenilo jarosti na volujsko čelo! — kaže moj Maksim, pa me 
gruva, gruva i gruva prijateljski u rebra, 

Napokon ću mu reći: 

— Prijatelju! Druže! Pobratime! Brate! Burazeru! Maksime! U ime 
našeg svetog prijateljstva danas ti zabranjujem, da se odsele kompromituješ, 
zalažući se za čeljade, smatrano uhodom i tvojom suprugom. Što ti da 
stradavaš i propadaš zbog mene? 

Maksim, uvrijedjen, razbije mi prijateljskom čašom piva glavu. 

Sutra, plivajući usred Save, čujem — hu — hu — hu — hu — kao iz 
parobroda. Okrenem i malo te se ne utopim — 

Maksim ! 

Jedva pobjegoh u grad. 

Jutros čitam u novinama ovu /zjavu: 

U poslednje vreme šire se u našem društvu, najvišem i najnižem, 
svakojaki glasovi o nekakvom ... (moje ime)... čoveku, koji je do pred 
kratko vreme i pisca ovih redaka znao toliko obmanjivati i opsenjivati, da 
mu je naše neprekidno društvo bilo jedinim pancirom od tog jednodušnog 
nepouzdanja. Danas i mi smatramo tu belosvetsku vucibatinu i švapsku pa- 
lavordu jednom sramnom, ljagavom  individuom, gotovom i na gore 
podvige od onih, zbog kojih ga evo optužuje pred Bogom i pred svetom 
vasceli moralni i nepokvareni deo naše patriotske inteligencije . . . 

Ne mogu dalje. Na vratima kucanje. 

— Ko je? 

— Ja. Maksim. Životinjo ! 

Gospodi pomiluj! 


A. G. MATOŠ 


_— = —_— 








ŽIVA SMRT 


Imao sam srce, djetinjasto srce, 
Srce koje boli, boli tako jako! 
Imao sam srce, bolno, bolno srce, 
A kada mi ode, nisam više plako. 


Bijah skoro srećan. Ali jedne noći 
Moje bolno srce — jedno ptiče malo 
Našlo me_u mraku, više glave stalo 
I sitnu mi pjesmu sitno cvrkutalo : 


— Godinu već dana, svake' božje noći 
Služim ko trubadur jednoj dami nagoj, 
Usnulu joj dušu čudnim krajem vodim 
U ljubavnoj priči i mjesečini blagoj. 


Ali sinoć — jao! — Gatalica presta, 
Pa ko repatica pade mi na grudi: 

Ja sam, braćo, sinoć vragu dušu dao, 
O, umre mi, umre moje srce, ljudi! 


A. G. MATOŠ 


KRAJ DRUMA 


Na mjesečini pjenu — O rosi, roso, rosi! — 
Pjeva vodopad. Veli livada. 

O, kad se samo sjetim, O, kad ću, kada kući, 

Da nisam više mlad! Zar nikad, nikada? 

O, kako zdravo diše Već driema drug moj, cvrčak, 
Polje, zemlja zrak! Šeta Danica. 

Da, noć je drugim podne, O, Bože, što li snuje 

A ja — i danju mrak. Sad moja mamica ? 


Kroz praskozorje snovi — 
Ždrali, ždralovi, 

A dušom plovi, plovi — 
Val i valovi. 


A. G. MATOŠ 


ISPOVIJEST MOG ŽIVOTA“ 


Tako se zovu memoari jedne nesrećne gospodje, Vande pi. Sacher- 
Masoch. No kako me feministička literatura, kad je imaginativna, malo ili 
nikako ne zanima, ova doživljena knjiga ima važnost ženskih francuskih me- 
moara prošlih vijekova, neposrednost pisama gdje. Sevignć i iskrenost uspo- 
mena moderne slikarice i mlade pokojnice Marije Baškircev. U feminističkom 
modernom tonu je zaključak te knjige i njena ,pouka“: — Gledajte na meni 
kako je moderna žena grozno, grozno nesrećna! Refiormirajte odnošaj iz- 
medju muža i žene, dajte ženi više slobode! — vapije ta nesrećnica, prem 
nas ne uvjerava, e je manje ,kriva“ od svoga vajnoga muža. 

Taj njen čovjek, čuveni njemački, upravo austrijski književnik Leopold 
von Sacher-Masoch, u stvari je privlačivost tih uspomena i po njemu, samo 
radi njega su one toliko zanimljive, važne i karakteristične. Poznato je, da 
se po tom autoru zove jedna bolest, psihoseksualna zabluda, slična ,sadizmu“. 
»Mazochizam“ je pasivan sadizam, ljubav, u kojoj muškarac traži, da ga 
žena na razne načine što više tjelesno muči. Mnoga Masochova djela, na- 
ročito Venera u krznu, propagiraju tu bolesnu ljubav i piščeva grdna po- 
pularnost medju Nijemcima ponovni je. dokaz, da Germani nisu nimalo mo- 
zalniji od modernih Francuza, da su možda danas mnogo pokvareniji, kao 
uvijek što možda bijahu suroviji i brutalniji. Ne zaboravimo, da je prava 
domovina ,flagelantizma“ Engleska, ne Francuska. (Vidi: Dr. Eugen Dihren: 
Das Qeschlechtsleben in Egland). 

Ali ove ženske uspomene nisu samo izvanredan dokumenat za psiho- 
logiju moderne ,ljubavi“, moderne duše, nego su pustolovne i nevjerovatne 
kao najfantastičniji roman. Istina je, odista je nepobitna istina, da se sve, 
što ljudski duh može zamisliti, može dogoditi, da su realni dogadjaji u životu 
često nevjerovatniji i ludji od najraspasanijeg romana. Život je Cagliostro i 
medju savremenicima ima na stotine grofova Monte Christo. Ali čujmo: 

Preda mnom su ti memoari u francuskom jeziku sa slikom Njegovom 
i Njenom. Ona: tip crne, bujnokose Štajerke, tip poznat u staležu zagre- 
bačkih kuharica i sobarica. On: ćosavo, dugačko i blijedo lice hebrejskoga 
tipa, ogromnih usta i ušiju, očiju što sjajem, veličinom i tamnom bojom 
»žderu“ hipokratsku bljedoću lica, lica ženskoga i bolesnoga, lica kao u stare 

frajle 1 usjedjelice, parodiranoga nekakvom surkom, koju je taj ,Poljak«“, 
taj plagirani Slovjen nosio, da bude još interesantniji. Ta lica odista su 
»pasoši“. Kolika razlika izmedju tih Austrijanaca i izmedju ,,Nje i Njega“ — 
medju G. Sandovom i A. de Mussetom, mljetačkim ljubavnicima! Max Nordau, 
»Nijemac“ rodom iz Pešte, ne će, nadam se, iza tih groznih optužaba ob- 
manjivati u duhu Fichteovih Šovinističkih govora, da su Nijemci jedini ,,ljudi““! 

Gdja. Masoch ie rodjena u Štajerskoj, u Gracu, gdje joj otac, neki 
Riimelin, podčastnik, bijaše u milosti kod vojničkoga zapovjednika kneza 
Aleksandra Wiirtemberškog, postavši iza njegovoga odlaska glavar neke jadne 
željezničke postaje, u Kranichfeldu (pruga Graz—Trst). Samoća, nevolja. 
1848. je djevojče u Gracu kod milosrdnica, a u osmoj godini vraća se ro- 
diteljima, preseljenim u Grac. ,,Scene“, svadje izmedju roditelja. Otac ju 
vodi na muziku (na Schlossterg) i tu dijete vidi gdju pl. K..., model slikara 
Prinzhofera i junakinju Rastavljene žene Sacher-Masochove. Dodje dvanaesta 
godina i vrijeme prve ispovjedi. Ispovjednik bijaše ciničan. ,Toga dana 
izbrisah iz moga života sve, što u vjeri bijaše ,forma“.“ 

Kod prodaje palače i pokućstva kneza Wiirtemberga bijedna se porodica 
malo pomogne. Otac bijaše posrednik, ali stečeni novac još ga više poži- 
votinjio. Jednoga dana matere nije bilo kod kuće, a djevojče, vraćajući se, 
sastane na domaćim stubama djevojčuru, koju otac puštaše iz zaključanoga 
stana. ,Tek vrlo rijetko razgovarah sa svojim ocem. Bijaše me stid pred 
njim, njega preda mnom“. 

U petnaestoj godini uči djevojče šivanje i u školi bijaše i gdjica pl. 
Wieser, zanimljiva sa svoga poganstva s porodicom literata Sacher-Masocha, 
sinom viteza i predsjednika gračkeš policije. Mladić bijaše onda ,vjeren“ i 
švelje snivahu o njemu. Gdjici Rumelin pokažu ga na ulici. ,Sacher-Masoch 
me se dojmio kao mlad bogoslov“ — dakle vrlo nepovoljno. 

Roditelji joj sasvim osiromaše. Otac po kafanama krade Bogu dane, 
majka izdaje sobe. Jednoga dana bi prodano pokućstvo i porodica spava na 
podu, služeći se škrinjom mjesto stola. Potrošivši posljednju krajcaru, otac 
spremi svoj ,pinki“ i ode bez zbogom medju svoju germansku svojtu, u 
Stuttgart. ,Nikad ga više ne vidjeh.“ 

Mala sobica,“ gladovanje, dok mati ne stane zaradjivati šivanjem rube- 
nine za vojsku.“ Kći nauči šiti rukavice. Zima je nadje u satenskim cipelicama, 
premazanim viksom. Njena posljednja toaleta ode u zalagaonicu.  , Jedna 
piljarica iz susjedstva davaše nam nekoliko tjedana na vjeresiju krompir 
po dva novčića, onda po novčić, zatim ništa više“. Mljekarica je imala više 
srca. Glad. Mati noću u avliji/traži u — kućnom djubretu korice od kruha. 
Kći oboli, ali na badnjak se pridigne, zamota jorganima, stane praviti ruka- 
vice,i*kada se mati vrati kući, nadje je na "podu, onesviještenu. Žena kuć- 
noga ,krajzlera“: smiluje: se bijednicama i_ pošalje“ im punu korpu živeža. To 
ih spase i običan se njihov život i šivanje ponovi. DjevojkafudjeZu dvade- 
setšestu, mnogo čitajući, poznavši se sa gdjom Frischauer, koja će okrenuti 
pravcem njenoga života. »Žena vrlo duhovita, ali bez trunka zdravoga ra- 

žuma“. Donosila joj je knjiga i novina, upućujući ie u sve gradske novosti 
i sablazni. Mistifikovala je katoličke svećenike, pošto joj je uspjelo, da se, 
premda Židovka, ispovijeda ! 


Sin joj, Bertold, novinar in spe, drugovaše sa Masochom, koji se u to 
doba ,vjerio“ sa glumicom Jenny Franenthal i gdja. Frischauer nikako ne 
vjerovaše u ozbiljnost tih zaruka, okladivši se sa rukavičarkom, da piscu 
treba najgora i ,najprokletija“* žena. 


Tu počinje nevjerovatnost toga proživljenog romana. 


Gdja. Frischauer napiše tridesetgodišnjem piscu najbezočnije pismo i su- 
tradan, na najveće djevojčino čudo, donese Masochov odgovor! Židovka 
odgovaraše, kao da je najpokvarenija, najhladnija i najokrutnija žena na 
svijetu i pisca sve više oduševljavaše. On u njoj sluti svoju ,gospodju u 
bundi“ i već pogiba za njom! Rukavičarka mišljaše, da se i on šali. Ži- 
dovka, dopisujući, kao ,ruska kneginja“, spremaše se već na sastanak na 
čuvidskom plesu, kad al tašti pisac dade na čitanje jedno od tih ruskih pi- 
sama svomu mladom drugu Bertoldu, — njihovomu sinu! Šala malo te se 
ne pretvori u bruku i gdja. Frischauer, želeći pošto poto doći do svojih pi- 
sama, nagovori mladu rukavičarku, da primi njenu ulogu i da Masochu vrati 
njena pisma u zamjenu za njegova. Potpisivala se Wanda pl. Dunajev (ime 
junakinje u Veneri u krznu). 


Masoch odgovori, da je spreman vratiti pisma, ali osobno, prijateljici 
»Vandinoj*. I odista dodje do sastanka izmedju rukavičarke i njega, gdje 
mu ona prizna, kako joj se više svidja ljubav idealna, ljubav njegove Modre 
priče no infamije Venere u krznu. U brzini mu reče, na ulici, zabuljenog 
lica, blizu zapaljenih noćnih svjetiljaka, da je žena, ne djevojka, a on joj rje- 
čito pričaše, da je i on idealista u ljubavi, ali kako je društvo ženu toliko 
ponizilo, da idealne žene više nema. ,Čestita žena“ tek je pusta riječ, kre- 
post, maska i on nalazi više čara i istine u ženi demonskoj i ciničkoj, no 
u dosadjivanju sa lažnim kreposnicama. Ta rječitost i piščeva nervozna iskre- 
nost je neiskusnu djevojku predobila. Nije doduše pristala na sastanak s njime, 
ali ženskoj radoznalosti i taštini je godilo ostati u dopisivanju s čuvenim 
autorom. Ona će mu dakle pisati i ostati kod pseudonima Vanda Dunajev. 
Gdja. Frischauer bijaše u blizini.  Osudan dogadjaj trajaše tek četvrt sata. 
Sacher-Masoch smatraše nearistokratsku skromnost rukavičarkine toalete do- 
skočicom, aristokratskom maskom. Frischauerica pak vjerovaše, da se go- 
vorilo o literaturi. 


Tokom toga dopisivanja nagovori pisac novu svoju simpatiju, da mu 
štogod napiše, opiše. Ona to učini i teško je opisati radost sirote radnice, 
kada nadje taj svoj pokušaj štampan u bečkom listu, primivši honorar od 
deset for. Drugi rad, novela, donese trideset for.! Ona prestane šiti rukavice. 
Blagostanje udje u kuću. Bijaše to godine blagostanja književničkoga, pred 
velikim ,,krachom“, god. 1872. Sacher-Masoch još uvijek ne zna, ko je ona! 
To viteštvo je osvajalo. 

Tako prodje proljeće i ljeto. Dodje jesen. Novine donesu vijest, da je 
pisac obolio od upale pluća. Gdjica Riimelin mu se ponudi, da će ga po- 
sjetiti. Bojala se, da umre, ne poznavajući je, čovjek, kojemu dugovaše sve. 
On stanovaše kod svojih roditelja. Ona ga nadje na nogama, tek malo pro- 
zebloga, a on padne pred njom na koljena. Očituje joj ljubav. Zamoli njenu 
ruku. Očarao ju. Odsele ga posjećivaše dva puta nedjeljno.  Dodje zima i 
on joj pokloni divne ,,kazabajke“, divne bunde i krzna. Njena mati ne vje- 
rovaše svojim očima! 


Odsele se ljubavnici vidjaju svaki dan. Ona mu reče, da se rastavila 
s mužem i da je sad kod svoje matere. On gradi osnove za budućnost i 
pita ju, hoće li im dostajati godišnje 6000 for.: suma, koju on mogaše za- 
Služivati. 15. novembra se vjenčaju, na njegov imendan, — bez ,,blagoslova“ 
dakako. ,Promijenismo prstene, uhvatismo se za ruke i gledajući jedno 
drugome u dubinu očiju, uzajmno si obećasmo, da ćemo si ostati vijerni 
cijeloga života. Tako se svrši čin naše svadbe“. Pod vrbom, što rekli cigani! 


U Revue des Deux-Mondes izadje prevod Masochove novele. Srećan 
božić. Vanda Masoch zatrudni. 


Sada se presele u Beč, gdje je pisac stalno angažovan kod novina. 
Stanuju kod dra. Frieda u dvjema sobama s pokućstvom. Daje se njegov 
komad, Čovjek bez predsuda. Glumica, igrajući glavnu ulogu, bijaše Masochova 
ljubavnica i mati njegovog djeteta! 

1. maja bude otvorena izložba, a tri dana iza toga nastupi ,krach“, 
gdje potone i Masochov list. Trebalo se izvlačiti kratkim feljtonima za druge 
listove i pored toga primati goste, koji dolažahu na izložbu. Pojavi se kolera. 
Strah. U isto vrijeme izadje u Figaru skroz lažan članak, gdje se opisuje 
tobožnji piščev razgovor i sastanak sa carem njemačkim. Za Masocha se 
naime mišljaše, da silno mrzi Nijemce. 


Od straha, briga i nestašice rodi mu žena mjesec dana prije roka i čedo 
naskoro umre. Tek sada ispriča žena mužu svu svoju prošlost! Njega je 
sve to zanosilo, oduševljavalo. Bio je naivan, ,amoralan“. Plakaše, kad mu 
crče dragi mačak Peterl. Mistificiraše novine (Tagespost u Grazu), da mu 
je žena baronesa. Ne reče uzaman Turgenjev novinaru Pietschu, da za 
Masocha počinje žena tek kod barunice. Bez obzira na svoju sada već 
zakonitu ženu namiješta na vidljivim mjestima u stanu fotografije svojih 
infamnih prijašnjih ljubavnica. Tašt do ludilla. Neki Kapf, berlinski commis, 
dosadan, otečen pruski klincov s očalima, laska mu u pismima i on ga 
uzme za ,sekretara“, prem nije bio sposoban apsolutno ni za što drugo 
osim za spavanje, bazdalikanje i žderanje. Bio je bačen na ulicu tek onda, 
kada je za Masocha i bez njegovog znanja ,pumpovo“ kneginju Rohan za 
200 for. Sacher Masoch je grdna kukavica. Vječan strah ga mori i prem 
ne vjeruje ni u novac, ni za živu glavu ne bi mrsio na veliki petak ili 
badnjak. Praznovjeran. U običnim prilikama nikada ne bi uzajmio ni pare 
od aristokratskih svojih prijatelja, ali u bolesti svog ,masochizma“ čerupa 

ljude, koje sam izabire ljubavnicima svojoj ženi. Trpi, da mu žena piše u 


najvećoj njegovoj slavi feljtone za Pester Journal po 10 for. i da fabrikuje 
za Hamburg i Berlin pornografske priče u njegovom stilu, proti njenom 
ukusu. Hvali se, da od Nijemaca osim Goethea i Heinea nitko nije čitaniji 
u svijetu. Traži od matere, da rodjenu djecu korumpira, da ih kasnije 
»nauči, što je to ljubav“. Stanuje sa ženom i istodobno ima dva ,odnošaja“ 
u Leipzigu: Huldu Meister i Jenny Marr. Rastavlja se od supruge tek onda, 
kada njen obožavalac ne može više davati novaca. A pošto se već razidju, 
kada slava njegova jadnog imena ustreba ženinom novom čovjeku, čuveni 
njemački pisac dolazi u Pariz, gdje mu žena i suparnik kupuju odjeću, gaće 
i košulju, vodeći ga ko medvjeda po balovima, salonima i redakcijema. 
»Bez ozbiljnog morala ne mogu se velike misli pretvoriti u čine“ — umuje, 
osudjujući njemačkog književnika, njegova nesrećna žrtva. 

Gdja Masoch pristade na ulogu supruge mučiteljice i ljubavnice, jer 
postade njegova zakonita žena (12. X. 1873.), jer je poslije smrti prvog 
djeteta imala još dva sina i jer je muž uvjeravaše, da on bez toga njenog 
mučenja ne može ništa boljega napisati. | ona mora nositi razne skupocjene 
bunde, mora se dati zvati ,gospodaricom“, dok on sebe zove ,robom“, 
mora prisustvovati, kada njemu vade zube, mora hodati u toaletama papige 
i draguna, mora ga šibati šestokrakim knutom s oštrim čavlima, mora 
trpjeti razne pustolovke, s'užavke, babice i Itde u vlastitoj kući, mora se 
pred svijetom praviti gora, no što je i slušati ovakve historije. 

Slične dogadjaje nije pisac doživljavao samo s aristokratskom gospodjom 
pl. K... (junakinjom Razvjenčane žene), nego i sa blagorodnom gospodjom 
pl. P..., putujući s njom u Mljetke, Fiorencu, Carigrad. Kako njegovom 
pokvarenom instinktu ne bijaše dosta, da ga žena ponizuje, muči i zlostavlja 
samo fizički, u neronskom, živctinjskom krznu sa flagelantskim bičem u 
poganoj ruci, on je čeznuo i za moralnim blatom i ponižavanjem. U tu 
svrhu morala ga je žena ,,varati“ s drugim u njegovoj prisutnosti i toga 
drugoga nazivaše pripovjedač ,,Grkom“. Tako mu je bio ,,Grk“ na putu 
u Carigrad sa gospodjom P. i čuveni talijanski glumac Salvini. Sacher- 
Masoch figuriraše kao njezin sluga u poljačkom kostimu i slavni glumac 
mu unatoč antipatijama davaše bogate napojnice. Izlazeći jedared na ulicu, 
da nješto kupi, sastane ga knez Wrede. — Gle Sachera. Književnost dakle 
ne ide i ti eto analin! — Masoch se učini, da ga ne pozna... 

Kakva ženska Kalvarija' Grozna li bračna života! Dok Sacher-Masocha 
prevode prvi svjetski listovi, dok ga prima aristokracija grba, pera i kese, 
cijelo njegovo nastojanje ide za tim, da od ,,Wande“, da od svoje žene 
stvori najprije svoju fizičku mučiteljicu, a onda da ju prisili naći ljubavni 
korbač za njegovu dušu: ljubavnika, preljubnika, ,,Grka“. ,,Grk“ je trebao 
biti njihov kućni prijatelj, barun Ferd. Staudenheim, pa neki Nikola Taitelbaum 
(sic!); grof Attems; knez Kamilo Starhemberg; Sefer-paša, poljački poturica, 
nabobski vlasnik zamka Bertholdsteina (kod Gleichenberga) ; Bruno Bauer, 
brat generalice Urban, dok nesrećna žena najzad ne postane u Pešti žrtva 

nekog mladog Židova, Aleksandra Grossa. Muž joj se fizički ogadi i nekog 
novog ,,Qrka“, lažnog poljačkog grofa, kojega Masoch domami u Graz, 
uhapsi piščev otac, policajski komisar, trulog od bolesti, kao običnog 
apotekarskog kalfu. 

U Njemačkoj, kamo pobježe kukavni pisac, bojeći se nekoliko dana 
zatvora zbog štamparskih krivica, ponudi mu se miliunar dr. Lionel Baum- 
gartner izdavačem za list Auf der Hohe. Opazivši, da ga pisac želi učiniti 
svojim silom takmacem, ,Grkom“, napusti list i njega. No Masoch mu 
nadje brzo zamjenika. Spandjavši se sa jezičavim ,blauštrumpfom“ Huldom 
Meister iz Pasewalka, u njegovu se ženu ozbiljno zaljubi Francuz Armand 
N., s kojim ona u ostalom živi u čistom, platonskom prijateljstvu dotle, dok 
njegovi roditelji daju novac. Ali pošto Armandov otac, došavši iz Francuske, 
odbije fondove za lansiranje novog lista, i pošto Vanda izbije korbačem 
Huldu Meister, koja ju u njenom izbivanju ne zastupaše samo kod djece, 
»saše“ i ,Mičia', no i kod užasnog muža, ostavi ona sa Francuzom i jednim 
sinom Njemačku i ode u Neuveville (na Brijenskom jezeru). živući još uvijek 
sasvim platonski s Armandom. To bijaše odmah iza piščeve 25-godišnjice 
(1. siječnja 1883.), kojom prilikom prima velikan neobičnu počast: krst 
Počasne Legije! Osim Liszta posjećivahu srećnu, slavnu tu porodicu Saint- 
Sačns, profesor G. Sćailles, uplivna gdja. Adam! 

Mali Saša umre medjutim u Leipzigu, a Armand uzvitla prašinu knjigom 
Njemačka onakva kakva je. Povodom toga bi angažovan i sjajno honoriran 
kao saradnik Figara, nemajući po vlastitom priznanju ni pojma o politici. 
Potpisivao se Saint-Care. Jednog momenta bijaše sudbina Francuske u nje- 
govim rukama: rat ili mir sa Njemačkom! Balzački tip s tom razlikom, da 
dolazi do blaga i do uspjeha bez talenta. Njegova ljubavnica ga karakteriše 
kao , velikog lažova“, paralažu. Laž je dakle glavni talenat modernog uspješnog 
novinarstva. Gadne li fukare, Bog da prosti! 

Ali sada dolazi tek najljepše. Novinar Saint-Cčre osjeća, da bi mu 
skandalozni njemački pisac mogao u Parizu poslužiti izvrsnom reklamom i 
Herr von Sacher odista doprši ,na krilima pjesme“ od svoje Hulde Meister 
u Pariz (decembra 1886.), tako ,šebig“, da mu žena i njen jaran moraju 
kupovati i odijelo, i gaće, i košulju! Tres faciunt collegium. ,Kućanstvo u 
troje“. Gaudeamus igitur! 

A Pariz, ,mozag i srce“ tog svijeta, časti, slavi, nosi na rukama pijetlove 
i kokošku. Primanja u piščevu počast kod Figara, večera kod Rocheliorta 
u društvu jednog vojvode Talleyrand-Pćrigorda, ples kod sina ministra i 
predsjednika Židovske Alijancije Crćmieuxa, poziv na ručak kod Daudeta. 
Lijepi pisac funtromana P. Decourcelle, jahačica Loazeta, Sara Bernhard, 
kontesa Martel (,Gyp“): toute la lyre! Sacher-Masocha slika za Salon 
Schlesinger, a Jules Claretie, upravitelj slavne Komedije, ustupa pustolovima 
svoju ložu i upoznaje ih sa glumcima! Pau! Hervieu (današnji akademik) 
piše o njima krasan članak (u le Journal): misliš čitati kakav sablažnjivi, 
doživljeni feljton pokojnog Jeana Lorraina |! 

U Njemačkoj pristanu na bračnu rastavu i Saint-Cčre i ,Vanda“ živu 
mirno u elegantnom stanu preko puta od Vodvilj-kazališta, dok se novinar 
ne vrati iz Berlina, kamo ga je Vanda preporučila Paulu Lindau-u, a ovaj 
»mjerodavnim faktorima“. Publicist se osjetio jamačno odviše velik i slavan 
za svoju metresu i — ona iza njegovog povratka moradne iz kuće, na ulicu, 
na gladovanje s Masochovim sinom. Strahovit je opis, kako konji, vukući 
kola puna svijeta, ne htjedoše ni makac napred, kada se na kola popne ta 
fatalna žena sa djetetom! Kao da im bijaše preteško vući dijete i ženu, 
ovoliko ljudske kulturne nevolje! Tek daleko od stana mogahu povući te 
dvije bijede! 

» Vanda“ ode u Lozanu, gdje čuje za ,posljednji berlinski skandal“: 
novinara joj ote jedna druga. Ode u Pariz sa krvavom namjerom, ali put, 
misli i mjesečina umire mučenicu. 


Dodje afera Lebaudy i tim povodom bude sjajni, zavodljivi, neodoljivi 
novinar Saint-Cčre bačen u bajbok. Malo zatim umre. ,Vanda“ mu bijaše 
na pogrebu. Abel Hermant je fabricirao iz njegovog života roman, a Moris 
Talmeyr ga opisa u Novinarskim uspomenama. 


| knjiga vam ispada iz ruke i ulazi u grudi kao težak doživljaj. Taj 
dosta slabo napisani roman djeluje više od najljepše izmišljenog, jer je živ, 
jer je uzdah, usklik, vapaj, kao knjiga sv. Augustina ili Rousseaua. Kakva 
istinska, uvjerljiva i istodobno odurna slika najodabranije Europe! ,,Izvana 
huj, iznutra pfuj!“ Spolja uspjeh, slava, iznutra gad i jad. U tolikoj galeriji 
živih, poznatih i uplivnih osoba ni jedan pravi čovjek, ni jedna čestita žena! 
Evo Anatola, tajanstvenog i u duši otrovanog — Anatol je jamačno pokojni 
bavarski kralj Ludwig II. — i kneza Oranskog — ,,princa Citrona“, kako 
ga zvahu Parižani —; evo Rochefortove zaručnice, koja nalazi, da je dar 
njenog ljubavnika, slavnog novinara — krivotvoreno zlato i dragulji; evo 
gračke pjesnikinje Margarete Halm, ,,čiste žene“ u četrdesetoj, koja želi sa 
»čistim čovjekom“, sa čistuncem, sa djevičanskim berlinskim trgovačkim 
pomoćnikom Kapiom kao nova Eva roditi novo čovječanstvo; — evo 
ečedskih cigana, peštanskih Čivuta, austrijskih plemića u Brucku, Frohnleitenu, 
Gleichenbergu, Beču i Grazu, pa vclika literarna korupcija u Leipzigu i 
Parizu sa haotičnom jagmom za novcem, za imenom, za ,neizdanim“, 
novim, paklenim i životinjskim nasladama, sa kantatidskim parkovima, porno- 
grafiskim knjigama, lažnim, šupljim, bolesnim, nervoznim, zločinačkim srcima 
i mozgovima. | sve to sluša nekoliko dječijih srdaca, sve to gledaju tihe, 
začudjene, pomućene dječije oči! 


»Bernard Bauer bijaše rodjen Hebrejac U devetnaestoj godini je djelovao 

u martovskoj revoluciji; Košut ga je javno zagrlio kao zastupnika bečke 

akademske legije i poslao ga kao delegata pariskim djacima. On se ne usudi 

više povratiti se u Austriju. Godinama živovaše bez glasa svojoj porodici. 

Veli se, da bijaše zanatom fotograf u Francuskoj i u ltaliji. Oko 1860. 

digoše u pokrajini prašinu propovjedi karmelitskog brata, oca Marije Bernarda 
20 

od sv. Sakramenta. Slava mu dodje do Pariza i do dvora. Carica izvjedljiva 
učini, te on dodje u Pariz, da propovijeda o korizmi. Prva propovjed pridobi 
Eugeniju i za njom tako dvor i tout Paris*. Carica ga učini svojim 
propovjednikom i to isto učine sve pariske velikašice. On postane sila. 
(Rimska) kurija, da ugodi carici, imenuje ga biskupom in partibus. Sada 
bijaše u modi; Pariskinje ga obožavahu ; njegov otmen stan u ulici Florentin, 
gdje bijaše Lessepsov susjed, bijaše neprestano okružen lijepim pokornicama, 
koje mu htjedoše povjeravati svoje tajne, tražeći ispovjedni rendez-vous; 
on nikad ne bi bio izašao iz te ispovjedaonice, da se predao svim ovim 
željama; on odabiraše dakle i izbiraše dobro! Niko drugi osim njega ne 
mogaše biti u pitanju za blagoslov Suezkog kanala no Mgr Bauer. On 
dakle otputuje u caričinoj pratnji i kada se napropovijedao pred ,,parterom 
kraljeva“', vrati se u Pariz, natovaren častima i darovima. Bukne rat. Sve 
dokle se vjerovalo u pobjedu, Mgr Bauer igraše važnu ulogu kod Crvenog 
Krsta. Na konju, u širokoj bijeloj odori, sa crvenim krstom na grudima, 
s otmenim i dobrovoljnim bolničarkama obilažaše pariske ulice, blagosivljajući 
na svom putu pogrbljene i strahopočitljive prolaznike. Ali kada bi zapečaćena 
nesreća Francuske, on iščezne sa dnevnog vidika. Dobro uradi, jer za 
Komune donijela bi mu ,,sveta“ djela samo nezahvalnost. . .“ 


»Kada se proglasi Republika, kada mir i red bjehu uspostavljeni i Pariz 
posta Pariz, Mgr Bauer takodjer uskrsne i vidjahu ga svuda kud idu koji 
žele biti vidjeni. Medjutim je već odbacio mantiju i ostavio Crkvu; sada se 
prikazivao Parižanima kao ,viveur“, čovjek od zabave. To mu ne podje 
osobito za rukom. On se pokaže najbudalastiji medju ludama i to s tolikom 
očiglednošću, sa tolikom namjerom, da ga opaze i da se vidi, kako je svoju 
čast čovjeka. bacio sa čašću svećenika, da bijaše svima otužno. Ali s njim 
trebaše biti oprezan na oprezu: poznavaše tolike tajne! Nekadašnje njegove 
pokornice drhtahu pri samom spominjanju njegovog imena sada, kada ga 
više ne vezaše ,stališka tajna“... Neprestano se drhtaše. 


»On i general Galliffet pripadahu ,Starima“, koji se najčešće pokazivahu 
u plesačkom foyeru Opere i na trkalištima; elegantni kroničari češće 
s vremena na vrijeme pričahu, kako se general Galliflet sastao sa Mgr 
Bauerom u Šumi (Bulonjskoj) i kako duhoviti general ironično reče svrzi- 
mantiji: ,Vaš blagoslov, Preosvešteni!“ i kako ovaj posljednji, ulazeći u 
šalu, učini prema drugome svojim nježnim bijelim rukama uobičajeni gest“... 


* * * 


Glavna je pogrješka te književne konfesije, što Vanda Sacher-Masoch 
odviše optužuje, ali ne sebe, nego — druge — upravo drugoga. Ova knjiga 
je više optužba socijalnih prilika nego iskrena, pokajnička ispovijest, više 
optužba muža no obrana žene. Zar nije ta žena došla k čuvenom piscu kao 


* tout Paris == ,cio Pariz“, kajmak pariski. 

prava pustolovka i varalica? Ona brani pravu ljubav, a zar nije griješila 
proti njoj, ostavši uz čovjeka, koji joj se već i fizički ogadio? Ona vidi 
ženu budućnosti u majci i odgajiteljici, a je li biljar, krzno, sablaznjiva 
toaleta i piskaranje masnih feljtona zanat majke i odgojiteljice? Ona ustaje 
za slobodnu ljubav, a tražila je, i to prekasno, crkveni blagoslov, živući 
unatoč tome shvaćanju i osjećanju kao prava robinja svog muža. ,Glavno 
je — ljubiti se“ — veli s punim pravom, ali ne taji, da su ju čak i 
materijalni interesi znali oduševiti za njezinog nesrećnika. Ona se izgovara 
na svoju ljubav za djecu, ali priznaje, da je jednog sina voljela od drugoga 
i kao da ne opaža, da je napokon ipak, usprkos djeci, ostavila muža, ali 
ne ponosno i uzdignute glave kao Ibsenova Nora, nego kukavna, shrvana, 
okaljane duše i zablaćenog tijela. Ona se poziva na svoja prava, pošto ih 
je redom izigrala. Nije shvatila, da ima dužnosti svetijih i od samoga 
materinstva i od same ljubavi — a to su dužnosti prama samome sebi, to 
su više dužnosti pojedinca, individua, koje sluša i žena prvih kršćana, 
ostavljajući sve, i muža i djecu i kuću, idući tek za glasom svoje savjesti, 
za svojim Bogom, za svojim spasom. 

Drugim riječima: samo slobodne, velike duše mogu ostvariti veliku, 
slobodnu i pravu ljubav. Samo zdrava srca i zdravi organizmi mogu odoljeti 
sve groznijoj modernoj nervozi, samo zdravi mozgovi mogu savladati bez 
velike opasnosti kontradikcije modernih antinomija. Viši život i viša ljubav 
treba prije svega više ljude. 


Kako da se oni stvore? _Reformama političkim i revolucijama socijalnim ? 
Vjerom ili naukom? Tko je Spasitelj, kultura ili priroda“, Nietzsche ili 
Tolstoj, helenizam ili Crkva, socijalizam ili nauka? Ne znam, ali znam, da 
svaka reforma treba početi iznutra, da svak treba početi najprije od samoga 
sebe i da za taj unutrašnji preporod nikad nije odviše kasno. Nije dakle 
»glavno — ljubiti se“; glavno je: biti istinski čovjek, što manje lagati. 
Moderan čovjek nije pokvareniji od svog historijskog prethodnika, nije nespo- 
sobniji za ljubav, ali više laže. Srednji vijek i klasici bijahu od nas iskreniji, 
manje lagahu. 

Vandi Masoch rodjenoj Riimelin biti će mnogo oprošteno, jer je mnogo 
trpjela i mnogo ljubila. Lažnom modernom društvu i braku, modernoj laži 
otkinula je masku s lica i ta obrazina krvari kao živa. Žene lažu, ali ova 
je istinitija od modernih muževa. Da je tu svoju istinu našla prije, ta bi 
knjiga postala njoj suvišna i mi je ne bi s poukom čitali. Kamo sreće da 
svi griješe kao takvi pisci, ispovijedajući se tako javno cijelom svijetu! Ali 
okorjeli grješnici ćute kao grozni marquis de Sade i ne kaju se kao grozni 
srednjevjekovni razvratnik Giles de Rais. Oni će možda i tu knjigu, i tu 
iskrenu riječ ignorovati moralnom rječitošću svog ćutanja ! 


Okrečeni grobovi! 
Šteta, što ta napaćena Štajerka bijaše tako dugo u njihovom živinskom 


»Krznu“, 
#t 


o oo o 

»Obranila“ se nije. Odbacila je tek sramotnu bundu, dok joj strašni 
bič šestoperac još uvijek krvavo zviždi u okrutnoj ruci i njen će nesrećni 
muž te krvave žigove odnijeti u vječnost na duši, ako je ima! 

— Ženska osveta! — uzdahnuo bi resko katolik, dandy i romansijer 
Barbey d' Aurevilly. — Ona i u toj knjizi ljubi Masocha. Tako samo ljubav 
mrzi! — rekao bi tko drugi. 

Što ja znam! Žensko srce je zatvoreno i kada je otvoreno. 


A. G. M—Š 


PER PEDES AP. 


LEONU MATOŠU 


Pod mirom lipe, u idili trave 
Leži grabancijaš, stari, slavni djak, 
Uokolo stego duše strah i mrak, 
A mjesec priča selu bajke plave. 


I ,stara kuća“ traži nove slave, 
Novog vazma mutnim nebom znak 
Obuzme ga sanak blag i lak, 

A Vila klekne pored lude glave. 


O spavaj, reče, snivaj, nado moga roda, 
Na rodnoj grudi jačaj se, okrepi, 
I čekaj novo svjetlo, čekaj i ne strepi! 


Već sa brda pjeva crvena sloboda, 
A divne vode, Jadran, Drava, Una, 
U krvi plamte ... Ustaj! Sunce! Buna! 


A. G. MATOŠ 


BILJEŽKE HRVATSKE SMOTRE 


OD PARIZA DO BEOGRADA 


Tek sada, poslije jednomjesečnog odlaska, 
osjećam, što je Pariz. Ne opetujem tirade 
o toj Atini i Babilonu modernog svijeta, 
ali sve što sam iza Pariza vidio, čini mi se 
tako jadno i pusto, te se ne čudim, da 
Parizlija nikako ne putuje, a kada putuje, 
odlazi, da još više zavoli ,Grad Svjetlo“. 
A meni je, kao da sam iz tamne noći na- 
basao na mramornu i žamornu terasu, 
punu tolerantne, duhovite gospode i goli- 
Šavih žena, kao da sam se divio iz pre- 
zrenog ćoška i opet zalutao u mrak i noć. 
Da se desi Parizu kojom nesrećom, da ga 
kao Dubrovnik ili Lisabon uništi potres, 
proguta rat ili vulkan, svijet bi izgubio 
najljepšu svoju krunu, najagilniji faktor 
kulture i harmonije, a čovječanstvo bi 
nekoliko stoljeća svog napretka izgubilo. 
To bi možda bio početak novog plemen- 
skog lutanja, novog srednjeg vijeka, bar- 
barstva i kaosa. Macauley vjerovaše u 
ovaku istorijsku eventualnost. 

Vrijeme je novac, a ja sam vrlo bogat, 
jer imam mnogo vremena, pa putovah na 
tenane. Mlada Rajna, Basel, Ziirich, hoteli, 
planine i jezera, i za njima, u oblacima i 
maglama, vječno srebro ledenjaka. Nigdje, 
čini mi se, nema manje nesrećnika, nego 
u Švajcarskoj. Priroda i Sloboda, to su 
veliki, vječni principi domovine W. Tella i 
Amiela. To su glavne teme u djelima 
Gesnera i najvećeg švajcarskog sina — 
J. J. Rousseau-a. smaragdu tih sjajnih 
jezera i tamnih, tihih šuma, u purpurnoj 
večernjoj sjeni visokih pašnjaka, kroz koje 
i danas odjekuje ,Kuhreigen“ (,ranz des 
vaches“) arhajskom melankolijom Rolan- 
dovog roga i svježinom Rossinijeve melo- 
dije, u modrini ovih brda i sjenastih dolina, 
koje nedavno vidješe Zaratustrin tragični 
trag, ovdje se krije Pan sa posljednjim 
satirima, što pobjegoše iz ćiftinske pro- 
zaične Evrope. Bocklin je vidio te zatoč- 
nike divnog poganskog svijeta i sa njegovih 
slika buja, kipi titansko zdravlje, klasično 
osjećanje prirode i života, kojim od vajkada 


osvježuje Švajcarska blaziranu, anemičnu 
Evropu. 

Još nekoliko stanica kroz vedru, mjese- 
činastu noć, pored jezera kao crni, ogromni 
briljanti, i eto nas u Tirolu. Na svakom 
raskršću po jedan krst, a s obraza kršnog 
naroda smije se crvena, primitivna glupost. 
Usporedite Švajcarca i Tirolca, pa da vidite 
ogromni uticaj historijskog razvitka, po- 
liičkih institucija na dušu narodnu. Svaj- 
carac je napredan, imućan i moderan čovjek. 
Tirolac je siromašan, živi u srednjem vijeku. 
Evropska civilizacija bila bi nepotpuna bez 
vajcarske, dok je Tirol (Salzburg i druge 
alpske zemlje u Austriji) u istoriji napretka 
gola, neispisana stranica. Andrija Hoffer 
gine za kuću, na koju se diže Tell sa dru- 
ovima. Tirol je leglo jezuitsko, Švajcarska 
je utočište evropskih nezadovoljnika i bun- 
tovnika. Ovdje Habsburg, tamo republika ; 
ovdje feudalni katolicizam, tamo sloboda 
sa principom samouprave i apsolutne tole- 
rancije. Zato su Švajcarac i Tirolac dva 
ponajveća evropska kontrasta, i ako je 
rasa i okolina ista. Koliko slasti u osjećanju 
tih kontrasta! Tirolac je glup i pobožan, 
ali koliko poezije, koliko staronjemačke 
duše _u tim veselim pjesmama uz zvuk 
citre? Sjećam se na Mrtvačke Igre, na 
Uhlandove balade, na Kellerovog Zelenog 
Heinricha, na Roseggerove, Deliregerove 
tipove, na Martinovu Stijenu, cara Maksi- 
milijana i na Margaretu Maultasch. Ove 
muške tvrde glave kao da izadjoše iz Hol- 
beinovih okvira. Visoke, čiste i jedre žene, 
s okruglim, koketnim, slamnim šeširićem 
i crnim haljinama, baršunastim i svilenim, 
imaju šake kao konjski papak. Ovaj narod 
je doduše glup, ali je neopisivo zdrav i 
dobar. Srećan je. Da sam skeptičan kao 
Montaigne i da ne volim inteligentnu ne- 
sreću od bestijalne sreće, preporučio bih 
katolicizam kao najbolji način usrećavanja. 
Ali ovako se nasladjavam divnim vidicima, 
mliječnom maglom, što se puši nad rosnom 
djetelinom i mutnim, strmim gorskim po- 
tokom, slatkom elegijom Angelusa, što 
dojekuje do stanice, aristokratskim zam- 

cima na samotnim gorskim bokovima i 
sve me to opija iluziiom davnine, ,dobrog 
starog vremena“. Hladno vlažno jutro 
rasteže preko doline svoje blijede noćne 
sjene, na daleke glečere kaplje krv sa sa- 
krivenog sunca, voz juri prema Innsbrucku, 
a ta brzina mi daje još intenzivnije osje- 
ćanje kretanja, strujanja — života. Sjećam 
se na Pariz i u toj rosnoj gorskoj jutarnjoj 
idili čini mi se još burniji, električniji, vrato- 
lomniji, i ne čudim se, da ga je jedan dobar 
Nijemac, Bismarck, nazvao ludnicom, u 
kojoj stanuju majmuni. Eh, ali ja bih volio 
biti majmun, parižki ,balochard“, nego nje- 
mački profesor ili prajski oficir. Otkud ta 
simpatija za Pariz? Jer imamo dvije domo- 
vine: našu — domovinu naše puti, i Fran- 
cusku, domovinu našeg duha. 

Beč je prema Parizu selo, gnijezdo fili- 
stara, beamtera i ,ušniranih“ oficira. Jedan 
moj znanac, prijatelj humorističkog simbo- 
lizma, reče, da je Beč — bijela kava. Po- 
godio je. ,,Melanž* je odista simbol Beča, 
bečkog kavanskog života, mješavine sla- 
venskog mlijeka sa švapskom cikorijom, 
jevrejskim Kkajmakom, aristokratskim še- 
ćerom i carskim — žemičkama (,Kaiser- 
semmel ). Do nedavno bijaše Beč centar 
klasične muzike. Danas nije više ni to. 
Brahms i Hanslick su pokojnici, a Pariz 
se hori od muzike živog Saint-Sačnsa, 
Masseneta, d' Endia, Debisija. Bečka i nje- 
mačka Secesija robuje francuskim moder- 
nizmima. Klimt je djak francuskog poenti- 
lizma i simbolizma. Baudelaire i Verlaine 
su glavni učitelji artistične njemačke lirike. 


La France est pale comme un lys, 
Le front ceint de grises verveines... 


* 


Što da reknem o putu kroz Ugarsku ? 
Saharska vrućina. Seljaci hrču i guraju mi 
pod nos bose, ,kvarglu“ podobne noge. 

adjarski kondukteri su mangupi, koje 
plaća ugarska liberalna vlada da vrijedjaju 
putnike, naročito strane. Stanovnici prije- 
stolnice su Jevreji. Pešta je karikatura 
velegrada. U toj zemlji nema ništa što me 
ne vrijedja. Podvala, ,švindi je tu državni 
sistem. Srbija izvozi svinje, Ugarska izvozi 
Madjarice. Sifilis je dakle vrlo važan artikl 
ugarske izvozne trgovine. A kakva okolina, 
pejzaž, sveti Bože! Marva i kukuruz, ku- 

uruz i marva, Madjari i stoka, stoka i 
Madjaril Da poludiš od zijevanja! I taj zar 
eskamotirani narod da davi, demorališe i 
do krvi isisava moju otačbinu! Zar zbog 
tih pokrštenih Jevreja i aristokratskih ko- 
čijaša, tih uljeza i parasita evropske kul- 
ture, da robuje nekoliko stotina tisuća 
mojih zemljaka u prekookeanskim zem- 
ljama, jer ne mogu više disati u zemlji, 
koju prodaju za Judin dinar stvorovi kao 
Stjepan Kovačević, Gjurgjević i Tomašić! 

ato mora da odlane svakom Srbinu i 

Hrvatu, kad iz srijemske ravnice ugleda 
Beograd Nemam riječi pa da opišem što 
osjetih, kada ga gledah iz zemunskog voza 
sa dezerterskim nemirom... Od svih 
meni poznatih gradova ova varoš ima naj- 
ljepši položaj, najviše svijetla i sunca. To 
je odista, naročito iz daljine, Bijeli Grad. 

o je najbjeliji, najplenersiji od svih gra- 
dova koje poznam, bijelo i sunčano mjesto, 
kao da je izabrano da bude slika slobode 
i svijetlosti u plemenu našemu. 

Kao Rabelais, ,ja nemam ništa, mnogo 
dugujem, a ostatak dajem sirotinji“. Nemam 
učene diplome, ali u Parizu naučih ljubiti 
ljepotu i slobodu. [ ako sam Hrvat, ljubim 
ovu zemlju, jer mi dade prvo utočište, jer 
je slobodna i jer njen kralj bolje govori 
hrvatski od hrvatskog kralja. Srbi su do- 
duše još uvijek u piću ljute pijanice, a u 
kavzi ljute kavgadzije, ali u našem jeziku 


još nije — kao u francuskom — novac 
sreća ista riječ. 1904. 
A. G. M. 

Pa 


DVA POZORIŠTA.* 


Ovih dana bijah u pozorištu. Grdno mi 
je bilo dosadno. Orkestar sviraše virtu- 
oznom anarhijom. Predstavljan je jedan 
komad. Koji? Ne sjećam se više. O pozo- 
rištu može da se piše i onda, kada ne- 
mamo pojma o komadu. Naročito o našem 
pozorištu. 

Zavjesa se već davno digla. 

Markiz: | tako, markizo, nesreća je 
naša. — | tako, markizo, nesreća je naša. 
— Da se volimo. — Da se volimo. 

Covjek iz partera (muva odostrag u 
ledja): Kako to, bre, naši glumci po dva 
puta govore pedno isto ? Ne čujete li? 

Kritičar: Dabogme. Naši glumci govore 
iz trbuha. Vantriloci, Bauchredneri. Kritika 
zove to ,ne znati svoje uloge.“ 

ovjek iz partera: Čuo sam ja već na 
vašaru takog čovjeka. Govorio je ko žena, 
kao mače, kao bumbar, kako hoćeš. 

Kritičar: Jest naši glumci su trboreci, 
samo što ne govore prvi put iz svog, nego 
iz tudjeg stomaka. A taj stomak je ono 
pod onom gvozdenom kapom usred po- 
zornice. Taj čudotvorni trbuh je trbuh 
cijelog pozorišta. Jer naše pozorište nema 
samo glave — a to je onaj, na lijevo, u 
loži, brkati gospodin, nema samo crijeva 
i muzike — trombona i klarineta, nego 
ima i stomak. Kao u filozofiji grčkog 
mudraca Epikura, tako je i sva mudrost, 
sve znanje srpske Talije u trbuhu, u po- 
zorišnom tajinstvenom stomaku, iz kojega 


* Donosimo ovaj feljton, što ga je Matoš 
napisao g. 1904. za jedne beogradske no- 
vine, šibajući beogradske političke i knji- 
ževne prilike kao njihov dobar poznavalac. 

r. 

dolaze riječi za sve komade kao iz Piti- 
ingg mudrog grla. 
ovjek iz partera: Mladiću, vi tjerate šegu. 

Kritičar: Varate se. Taj mudri stomak, 
taj temelj naše dramske umjetnosti, taj 
drugi trbuh i drug naših glumaca zove se 
suflerska rupa. Zamislite belaja, da sad iz 
te rupetine stanu dopirati rijeći: — Pacov, 
pacov mi je u džepu! Markiže, ja vas obo- 
žavam Pacove — u pomoć ljudi! Markiže, 
ja vas — ah, uštinu me, za stegno | U pomoć! 

ovjek iz partera: E,.valaj, alal joj vjera, 
toj suflerskoj rupetini. Pa što ne naprave 
ovakvu stvar i u Skupštini? Ljudi bi izba- 
cili manje gluposti. > 

Kritičar: Bre, dragi moj komšija, Skup- 
ština nije zavod protiv gluposti. To nije ni 
Velika škola. Jedini pametan zavod u Srbiji 
je jedna kuća na Vračaru, imenom ludnica, 
ali tamo ne idu na nauke naši ministri 1 
poslanici. Oni dolaze u Državni savet, pa 
u historiju. 

Jedan gospodin : Ah, ta historija. I tu nisi 
više siguran, da te ne izbace napolje kao 
praktikante iz službe, neki profesorčić, 

akav Šeširlić. 

Covjek iz partera: A ko je taj? 
Jedan gospodin: Eno onaj tamo u loži 
muktaškoj, jer tamo se sjedi mukte. Njegov 
spomenik je na Kalemegdanu i onda kada 
Šeširlić onuda šeta. Autor te statue nije 
bio velik vještak. Pravio je šešire i zato 
je njegov sin, taj fabrikant modernih repu- 
tacija, sličan ,nabijenom cilinderu“. 
ritičar: A tko je ona dama sa njim ? 
Njegova mati? Njegova guvernanta ? 

Jedan gospodin: To mu je gospodja. 
Šeširlić je socijalista, srpski Jauras. Piše 
i u Dnevni List, anonimno, jer se potpi- 
suje samo na radove, koje tako fino umije 
prepisati sa francuskog, pošto taj protivnik 

lasike i profesor literature ne zna drugog 
stranog jezika. Dobar je pisac, ali je još 
bolji prepisivač, kao jedan naš ministar 
pravde. U polemici je neodoljiv. Ako ste 

olje osigurani od njega, zove vas razboj- 
nikom u iraku, lakejem, aristokratom. Ako 
ste siromašak, baca vas u lumpenproleta- 
rijat i tvrdi, da bi za groš ili za litru ra- 
kije ubili čovjeka. Kažu da je stil čovjek. 
Ne; stil je Šeširlić. On je pripovjedač. U 
srpskom književnom Merkuru napisao je 
pričicu — , Blato“ — gdje nije opisao sebe. 
ovjek iz partera: | to je samostalac, 
kandidat za ministra. A šta je ono, ono 
žuto, zeleno i ćosavo, što vazda drži ruku 
pred ustima ko da mu se podriguje ? 

Gospodin iz partera: To je čuveni mladi 
Srbin Fuč. Otkako ga nazvaše čovjekom 
što zijeva (L' homme qui baille), drži taj 
hermairodita sa fizionomijom žedne ko- 
koške ili izdišućeg šarana vazda ruku pred 
ustima, kao sveti Ivan Nepomuk. | taj je 
od onih, koji će te nazvati anarhistom ako 
šprenguješ banku. | njega poslaše na 
stranu da se preporadja, da postane veliki 

čovjek. Dosele je stipendij fabricirao tek 
rdjave ministre. Od sada će se iz državnih 
omoći radjati talenti kao iz dispozicijonog 
onda što se rodio, ne Smiješni Miš, već 
Jovan Dučić, pjesnik lepeze. 

Kritičar: Ah, on je već u pansionu i 
svijet misli, da je u Francuskoj! Odista, u 
tome pozorištu ima dva pozorišta i ovi 
glumci po ložama su izvrsniji od onih na 
pozornici. Bože, baš je dosadno! . 

Jedan gospodin: A što bi bilo, da kojoj 
romantičnoj babetini gore na trećoj galeriji 
dosadi život, pa da skoči i padne na vas! 
To bi bila prva žena, koja bi se sa tolike 
visine spustila na vaše izlomljene grudi. .. 
Večeras je dosadno, jer na'bolji glumci 
nisu došli da gledaju komad. Oni igraju, 
dan i noć, na račun Srbije, i ko zna kako 
će se ta komedija svršiti, jer u Srbiji ne 
svršava se sve pjesmom. 

ovjek iz partera: Ko će koga da ubije: 
markiz markizu, ili ona njega? _ 
A. G. Matoš 


o 


TRAGIKA INTELIGENCIJE 


Govoriti o tragici inteligencije nije više 
savremeno. Poznata stvar. Hamlet; priča 
o sainskom mladiću; naučne i nenaučne 
teorije O prokletstvu znanja i talenta; 
simbol znanja: Lucifer Svjetlonoša, u po- 
dobi zmije; slučajevi Nietzsche, Tasso, 
Walter Scott, Lenau, Hdlderlin, G. de 
Nerval, Baudelaire. Mozag nema uzalud 
formu polipa. Kao vampir leži na svojoj 
žrtvi. Pije joj sokoye radosti i života. 
Genij nosi žigove zločina. Vulkan, koji 
sam sebe proždire, škorpion, umirući od 
svog otrovnog zuba! Veliki talenat je često 
lampa, koja se sama gasi, ako se ne hrani 
sokom sreće i života. 

Ali pošto ne običavam pogrijavati tudji 
kiseli kupus, zadržat ću se kod tragike 
naše, hrvatske inteligencije, kod antinomije 
izmedju njenog uma i srca, izmedju njenog 
socijalnog i intelektualnog položaja. 

Da sam dramatičar, napisao bih modernu 
tragediju: 

Iks je bio nekoliko godina na strani. 
Učio je u Berlinu i u Parizu. Zavolio je 
nježni, gracijozni sofizam Renanov, Hege- 
lovu labirintsku dijalektiku, flaniranje po 
starim knjigama i po starim gradovima. 
Bio je jedan semestar i u Škotskoj. U Kri- 
stijaniji je čitao Hamsunove Misterije, u 
Beču je čuo dirigirati Brahmsa, u Parizu 
je prošao kroz život elegantne boeme, u 

urichu je diskutovao sa nihilistama, a u 
Rimu je čitao Goethea i Horaca. On je, 
recimo, pravnik, to jest kandidat za diplo- 
matu. Pošto se vrati u domovinu (potro- 
šivši očevinu), njemu je sve crno 1 neu- 
godno. Od beogradske kaldrme pa do obi- 
Čaja, sve, sve ga revoltira. Život, navike i 

misli — sve to miriše po palanci, a pa 
lanka je nešto gore od velikoga grada i 
od pustog sela. | naš Iks zijeva, dosadno 
mu je. Od dugog vremena pomišlja na-že- 
nidbu. Dabogme, djevojke koje bi ga ra- 
zumjele, većinom oficirske i činovničke 
kćeri, nemaju miraza. | Iks uzima trgo- 
vačku kćer, glupu kao ćuskija, zlobnu i ne- 
vaspitanu. Pakao. — Ostavljam čitaocu, 
da izmisli konac, tragični ili komični, toj 
svakidašnjoj drami. 

Tu tragiku inteligencije najviše ispaštaju 
naši književnici, i ako se sve do juče nije 
moglo reći, da su naši pisci najinteligentniji 
ljudi. Duhovi prvoga reda kod nas nisu 
pisali, a kada su pisali, pisali su više kao 
diletanti. Regbi, da nisu imali kome da 
pišu, jer mi nemamo literarne publike. 
G. Svet. Nikolajević i Nedić su diletanti. 
U Hrvatskoj, osim glupe, odrodjene pu- 
blike, bije Još klerikalizam i tako zvani 
državni odvjetnik (vrsta cenzora). Jedan 

trosmajer, čuveni govornik tridentskog 
koncila, čovjek koji dopisivaše sa Gladsto- 
nom, astronomom Flamarionom i slo- 
venskim naučnjacima, duh koji bi zacijelo 
zanio jednog Chataubrianda, kao što je za- 
nimao kneza. Mihajla i papu Leona XIII., 
taj veliki čovjek nije ostavio u našoj lite- 
raturi ni dvanaest Mojsijevskih ploča. Ban 
Mažuranić je napisao samo Čengijć-agu. 
Danas je moda grditi paradoksalnog Star- 
čevića (Antuna, ne Tješimira), ali malo ih 
ima, koji umiju gutirati silinu, lapidarnu 
sirovost i samoniklost toga narodnog stila, 
spojenog sa čistom klasičnom, tacitovskom 
jezgrovitošću. Da se, kojom nesrećom, u 
ijednim krajevima rodi čovjek sa duhom 
Becque-a, sa stilom V. Petera, s ubedjenjima 
Stirnera, sa samostalnošću Carlyle-a, senzi- 
tivan kao Jean Paul, realista kao Salustije 
ili Chamfort, takav čovjek bi, tvrdim, gore 
prošao od bijednog mog znanca, — od 
pokojnog profesora Pejinovića. Ja znam 
jednu redakciju, gdje je odgovorni urednik 
čovjek za buvaru i za Požarevac, čovjek 
duhovit, bivši djak pariski, dok je ,pravi 
urednik“ jedan obični dembel, glupan i 
lažna dobričina... Ah, da nisam Matoš, 
htio bih biti dr. Skerlić! 

Teško našim piscima! Ako hoće da pišu 
mnogo (zbog hljeba), pišu rdjavo (ne kao 
Balzac, nego kao Piskaralo). Ako pišu za 
»Evropu“, ne razumije ih Zagreb; ako pišu 
»za nas“, ako hoće da živu, moraju da 
pišu kao gg. Hranilović, Piskaralo 1 Ha- 
rambašić. Eksistencija stranih pisaca, život 
braće Goncourt, P. Bourgeta ili Ibsena 
pretvara u još stidniju, u još žalosniju nji- 
hovu eksistenclju. Kao san talasa se pred 


njihovim mislima samotna intimnost bi- 
blioteke sa rijetkim bižujima i još rjedjim 
knjigama, sa kipovima što znaju u iza- 
branim sutonskim časovima živjeti, pa onda 
putovanja, na jahtama i balonima, pa re- 
klama u novinama. | kao zrak sa nevjero- 
vatnog svijeta pada na nezadovoljnika slika 
nostalgijskih života i krajeva. Vuče ga sjaj 
i mrak daljine: široke rijeke, gradovi kao 
lokomotivski kotlovi, klasična ltalija i 
pusti, elegantni, mramorni, vodeni, zeleni 
grad — — 


En vain le Temps est rude et le Ciel est 

changeant; 
Le grand Louis, qui fut notre grand 

Alexandre, 

Dans le soleil couchant, tous les soirs, 
vient descendre ... 

Et rougir, et palir, en or, et sur V'argent 

Que ces rangs, alternćs de pourpre et de 
grisailles, 


Font, tour a tour, neiger, et saigner, sur 


Versailles. 


Ali naš književnik je baš zato tako velik, 
jer je tako malen, tako prezren i nepriznat, 
i ko zna, ne bi li, u dalekom vagonu, u 
gloriji velikog svijeta, zaplakao kao malo 
dijete, jer ga je drvo ili čovjek sjetilo na 
jednog čovjeka ili na onaj stari orah u 
njegovu selu. Jer mi smo u Parizu ne- 
srećni, što nismo u Zagrebu, a u Zagrebu, 
što nismo u_.Parizu! 

Teško pametnome! Blago Tirolcima, jer 
dolaze k pameti tek u tridesetpetoj odini! 
(Od pisanja već me boli ruka! Najbolji 
argumenat.) A. G. Matoš 


Pod 


ERRATA CORRIGE 


U članku ,Artista“* u posljednjem broju 
štampano je ,Madjari“ mjesto ,ladjari“, 
»Lozanu“ mjesto ,Luganu“, ,Ronveyne“ 
mjesto ,Rouveyre“, ,Hawkinski“ mjesto 
Hawkins, ,Dupare-a“* mjesto ,Duparca“. 
Isto je tako štampano, da je Matoš trebao 
ići u Beč na potkivačku školu, a ima biti, 
da je iz potkivačve škole trebao ići u ve- 
terinarski zavod bečki, što se iz ostaloga 
konteksta razabire. Pomutnjom je unišlo, 
i ono o Savremenikovu kritičaru“, a 
istina le da je Savremenikov kritičar držao, 
e je Matoš iz Zagreba, a u ,Narodnim 
Novinama“ je napisao, da je ,rodjeni kaj- 
kavac“. Molimo čitatelje, da to dobrostivo 
isprave. 

JAKOB MILOSLAVIČ 


DUBROVNIK. 


DRAMATURG IVO CONTE VOJNOVIĆ 


Karikatura B. PETROVIĆA 


LETTRE A BJORNSON 


Monsieur, 

Vos lettres, cher et puissant Bjornson, concernant le double role du 
comte Apony, soulagent tous nos coeurs. Vous seul, en Europe, aviez le 
courage de dire la vćritć crue aux Tartuffes qui pr&chent la paix _ comme 
le carnivore de Lafontaine. Mais, en soulignant les atrocitćs du ,libćralisme“ 
magyar contre les Slovaques, nos frčres de sang et de douleur, Vous avez, 
parait - il, complčtement oublić la Croatie. 

Et, pourtant, la Croatie soutient la m&me lutte que soutenait Votre 
patrie contre la Sučde. Nous cherchons labolition de notre esclavage 
politique et ćconomique, causć par le ,Compromis“ de 1868 qui faisait du 
»Foyaume frčre“ croate la pire des corruptions coloniales. Les Magyars, 
tout en jouant devant !' Europe le role de beaux parleurs parlementaires et 
libćraux, en pr&chant qu'ils nous ,entretenaient“, arrachaient a la Croatie 
le port de Fiume et toute une province. A rebours des promesses textuelles 
et clairement formulćes du dit Compromis, ils empćchaient I union de la 
Dalmatie croate avec la patrie-mčre, en empochant ill€galement depuis 1868 
plus qu'un milliard de nos finances et revenues. Aprčs nous avoir dćnoncć a 
! Europe comme une espčce des Vendćens, comme une sorte de Suisses slaves 
en solde chez les Habsbourgs, ćgorgeurs de la libertć italienne et magyare, en 
40 ans depuis ce fameux Compromis, ils ont rćussi a anćantir notre commerce 
naissant, a dćpeupler_ et a coloniser nos provinces appauvries. Notre 
campagne spoliće manque a present de plus de la moitić d'un million de 
bras paysans, ćmigrćs pour !' Amćrique. La Hongrie, c' est ćvident, envisage 
de devenir une grande puissance maritime, et dćpeuple, ruine, corrompt, 
escamote, expulse, ćcrase notre peuple dans ce but. On ćcrase notre industrie 
entre Fiume et Budapesth comme on a dćja ćcrasć notre commerce adriatique. 
On ćtouife nos libertćs au nom d'un libćralisme faux, on imite I!' attitude 
anglaise en Irlande, sans nous donner la sensation d' tre opprimćs par une 
culture ćvidente et d'&tre absorbćs par une race supćrieure. Le fameux 
Compromis est devenu une finte, cette prćtendue loi est un verdict, notre 
constitution — une tyrannie, hetre parlementarisme — une comđćdie indigne, 
notre ,Ban“ — le porteur de nos anciens droits souvereins — est dćja 

depuis longtemps un simple commissaire magyar, et le meilleur instrument 
anticroate aux mains peu scrupuleuses d' une oligarchie qui corrompt, 
spolie et anćantit 1' ouvrier magyar autant que la Croatie. 

Les temps changent et !' opprim€ magyar de 1848., encore hier ičtć et 
adulć comme | unique champion de la libertć en Autriche-Hongrie, opprime 
deja 40 ans a son tour. Aujourdhui on a !'impćralisme magyar comme on 
a le pangermanisme et !' impćralisme anglo-saxon. On commence a s' aper- 
cevoir que le fameux libćralisme magyar est une apparence, un dćguisement, 
comme le brillant surannć des costumes aristocratiques, medievaux et 
thć&traux sur le dos picaresque de certains parvenus de Budapest. On 
distingue dćja !' essence, la rćalitć hideuse, rapace, mćgalomane et corrompue 
sous 1 aspect de I' apparat romantique et frondeur des comtes libertaires et 
des tribuns bien nćs. L' Europe libre et critique avise dćja sur le Danube — 
pas le fameux Paysan, mais ce qu'on pourrait appeler le Mensonge magyar, 
et qui n'est autre chose qu'un grand systeme d' oppressions: une tyrannie 
d'un peuple sur les autres, d' une caste sur les classes pauvres, d' une 
langue asiatique sur les cultures aryennes, I iniquit€ d' une coterie verbeuse, 
libćrale a Paris et a Munich pour pouvoir ćtre impćrialiste en Hongrie sans 
un grand peuple, sans une grande armće, sans une grande civilisation ! 
Les Magyars ont leurs Polonais, leurs Irlandais et leurs Lorrains sans 
!' argent anglais, sans la force allemande et sans le nombre russe. Ca touche- 
rait au prodige. si on ne savait point que tout ce grand systčme, quasi 
libćral, ćtait malheureusement appuyć par I' Europe des Bertha Suttner et 
Mesdames Adam, par I!' Europe qui juge encore les Croates aprčs les 
chansons de Schiller (,Wallenstein“), de Monti et d'autres libertaires mal 
renseignćs, par |' Europe qui ćcoute religieusement les d6clamations hypocrites 
des allićs fidčles de la politique bismarckienne. 

Vous, grand et bon Bjčrnson, ć&tes en train de rompre ce silence si 
honteux pour nous. Vous avez peut-ćtre senti, en vćritable voyant que 
Vous ćtes, certaines ressemblances entre les Slaves du Sud et les Scandi- 
naves qui, comme nous Croates, Serbes, Bulgares et Slovčnes se divisent 
en quatre branches bien distinctes. C'est a cause de ces affinitćs ćlectives 
que la Croatie, la Finlande du libćralisme matamore hongrois, admire dćja 
depuis longtemps Votre role apostolique, trac€ par Ibsen, Votre grand 
rival, dans la grandeur du pasteur Brand. Parmi vos skaldes, nous retrouvons 
la chanson hćroique de nos rhapsodes aveugles, et votre Grieg es plein de 
nos jeunes naivetćs. Comme la Norvčge de Votre jeunesse, nous sommes 
un pauvre peuple de paysans et de marins. A vos wikings correspondent 
nos pirates, haydouks et nos terribles pandours — les pandours maudits, 
hćlas, aussi par vos vers! Le Caton croate moderne, notre grand €veilleur 
Antoine Startchćvitch a des similituđdes morales avec Kierkegaard, comme 
notre grand ev&que Strossmayer avec le poćtique Tegnćr. Comme votre 
ancienne Islande, resplendissante dans ' or mćlancolique de la coupe du 
roi de Thulć, ainsi brille au travers de notre passć difficile la gloire de 

Raguse, libre, classique et r€publicaine au moment oil !' aristocratie magyare 
courtisait le Grand Turc. La pensće scandinave, jeune, libre et audacieuse, 
I! oeuvre d'libsen, de Strindberg, de Knut Hamsun, et surtout I' harmonie 
de Votre penseć et de Votre action, ćchauffe et pćnčtre nos jeunes intelligences. 
C' est dans la Norvčge actuelle que nous admirons les possibilitćs magnifiques 
de notre ćvolution sociale et intellectuelle. Comme vous avec les Danois, 
nous cultivons avec les Serbes le mč&me idiome litt€raire, et si nous ne 
pouvons pas, a !' instar de votre exemple, nous sćparer de nos ,amis“ — 
qui pourtant ne nous ont jamais conquis par force — c' est qu' on est moins 
pacifiste a Budapest de Aponys qu' a Stockholm des Bernadottes. 

S' il n'y pas de lauriers pour une blanche t&te d' ćcrivain plus ćclatants 
que la reconnaissance des opprimćs recevez, Penseur incorruptible et Počte 
vćnerable, Redresseur de nos torts; acceptez cet hommage lointain d' un 
pays malheureux, devenu simple colonie aprčs avoir ćt€ constitution, et : 
royaume designć par !' Europe comme ,le rempart de la chrćtientć“ contre 
les invasions asiatiques. Tous les Croates, tous les Slaves et les Roumains, 
dominćs, maltraitćs, ainsi que les d&€mocrates magyars, par les successeurs 
de Kossuth, tous les exploites, dćsheritćs et spolićs de la Hongrie se join- 
dront a nous dans ce sentiment de reconnaissance et d' admiration pour 
Vous, noble ćtranger avec la voix puissante d' un Annonciateur | 


LA REDACTION DE LA REVUE CROATE 





PISMO BJORNSONU 


Gospodine ! 

Vaša pisma, dragi i moćni Bjornsone, što se odnose na dvoličnu ulogu 
grofa Apponyia, olakšavaju sva naša srca. Vi jedini u Evropi imadete 
odvažnosti, da reknete istinu okrutnim Tartuffima, koji propoviedaju mir kao 
i ona krvoločna zvier Lafontainova. Ali, naglasujući okrutnosti magjarskoga 
»liberalizma“ proti Slovacima, našoj braći po krvi i boli, Vi ste, čini se, 
sasvim zaboravili Hrvatsku. 

Pa ipak, Hrvatska vodi istu borbu, što ju je vodila i Vaša otačbina 
proti Švedskoj. Mi tražimo, da se dokine naše političko i gospodarsko 
robstvo, prouzročeno ,nagodbom“ od 1868., koja je iz ,bratskog kra- 
ljevstva“ hrvatskoga stvorila najgoru kolonijalnu korupciju. Magjari, dok 
odigravaju pred Evropom ulogu parlamentarnih krasnobaja i liberalaca, 
propoviedajući, da nas uzdržavaju, oteše Hrvatskoj riečku luku i čitavu jednu 
pokrajinu. Protivno izričnim i jasno formulovanim ustanovama spomenute 
nagodbe, oni spriečavaju sjedinjenje hatske Dalmacije smaterom domovinom, 
a ubraše nezakonito od godine 1868. više od miljarde naših dohodaka pod 
naslovom zajedničkih. Pošto su nas prikazali pred Evropom kao neku vrst 
Vendejaca, kao neku vrst slavenskih Švicara u službi Habsburga, kao 
tlačitelje talijanske i magjarske slobode, dospjeli su, da u ovo četrdeset 
godina od čuvene nagodbe unište našu nastajuću trgovinu, da naše osiro- 
mašene krajeve liše domaćega pučanstva i nasele tudjim elementom. Našoj 
opljačkanoj zemlji manjka do sada preko po! milijuna seljačkih ruku, što 
se odseliše u Ameriku. Ugarska, očito je, pokazuje težnju, da postane velika 
pomorska vlast, pa stoga razloga upropašćuje, kvari, uništava naš narod 
u tu svrhu. Uništava se naša industrija izmedju Rieke i Budimpešte, kako je 
uništena naša pomorska trgovina. Ugušuju se naše sloboštine u ime lažnog 
liberalizma, oponaša se držanje Englezke u Irskoj, a da nam se ne daje 
osjećaj, te nas potlačuje očita kultura i da nas absorbira pretežnija pasmina. 
Čuvena nagodba postala je lukavština, taj tobožnji zakon jest odsuda, naša 
ustavnost — tiranija, naš parlamentarizam nedostojna komedija, naš ,Ban“, 
nosilac negdašnjih naših suverenih prava — već je od dulje vremena jedno- 
stavni magjarski povjerenik te najbolje protuhrvatsko orudje u rukama 

nesavjestne oligarhije, koja korumpira, pljačka i uništava magjarskoga 
radnika isto tako kao i Hrvatsku. 

Vremena se mienjaju i potlačeni Magjar iz godine 1848., još jučer 
slavljen i laskan kao jedini predstavnik slobode u Austro-Ugarskoj, tlači sad 
već četrdeset godina sam. Danas postoji magjarski imperializam, kako 
postoji pangermanizam i anglosaksonski imperializam. Počinje se opažati, 
da čuveni magjarski liberalizam nije no prividnost, preoblaka, kao sjajna 
zastarjelost aristokratskih  sredovječnih i teatralnih kostima na ledjima 
izvjestnih budimpeštanskih parvenua. Već se opaža bitnost, ružna, grabežljiva, 
megalomanska i korumpirana realnost pod vidom romantičkoga i nezado- 
voljnoga sjaja grofova slobodnjaka i tribuna otmena roda. Slobodna i kritička 
Evropa ne nalazi više na Dunavu glasovitoga seljaka, već ono, što bi se 
moglo nazvati magjarskom laži, te što nije ništa drugo, nego veliki sustav 
tlačenja: tiranija jednoga naroda nad drugim, jedne kaste nad siromašnim 
razredima, jednog azijatskog jezika nad arijskim kulturama, nepravda jedne 
rječite klike, liberalne u Parisu i Monakovu, da može biti imperialističkom 
u Ugarskoj, a da nema velikog naroda, velike vojske, ni velike civilizacije ! 
Magjari imadu svoje Poljake, svoje Irce i svoje Lotarinžane, a da ne imadu 
novaca kao Englezi, ni snage kao Niemci, ni množine kao Rusi. To bi 
izgledalo kao čudo, kad se ne bi znalo, da je sav taj veliki sustav, tobož 
liberalan, imao podporu Evrope Berte Suttnerove i gospodje Adam, Evrope, 
koja još sudi Hrvate prema pjesmotvorima Schillerovim (Wallenstein), Mon- 
tijevim i ostalih slobodnjaka, slabo upućenih, Evrope, koja pobožno sluša 
himbene deklamacije vjernih saveznika Bismarckove politike. 

Vi, veliki i dobri Bjčrnsone, namjeravate prekinuti tu šutnju za nas tako 
sramotnu. Vi ste možda osjećali, kao pravi jasnovidac kakovim jeste, neke 
sličnosti izmedju Slavena na jugu i Skandinavaca, koji se, kao i mi Hrvati, 
Srbi, Bugari i Slovenci diele u četiri skroz različna ogranka. Radi tih izbornih 
srodnosti, što se Hrvatska, ta Finska željezoždernog magjarskog liberalizma, 
već odavna divi Vašoj apoštolskoj ulozi, označenoj Ibsenom, velikim vašim 
takmacem, u veličini pastora Branda. U vašim skaldama nalazimo naše junačke 
pjesme sliepih rapsoda, a vaš GQrieg je pun naše mlade prostodušnosti. 
Kao i Norvežka vaše mladosti, mi smo siromašni narod seljaka i pomoraca. 
Vašim wikingima odgovaraju naši gusari, hajduci i naši strašni panduri, koje 
su, na žalost, prokleli i Vaši stihovi! Moderni hrvatski Cato, naš veliki 
probuditelj, Ante Starčević, moralno naliči Kierkegaardu, kao i naš veliki 
biskup Strossmayer pjesničkome Tegnćru. Kako negdašnja Vaša Islandija 
sjaji u melankoličnom zlatu čaše Thulskoga kralja, tako sjaji kroz težku 
našu prošlost slava Dubrovnika, slobodnog, klasičnog i republikanskog u 
trenutku, kad je magjarska aristokracija udvarala silnom Turčinu.  Skandi- 
navska misao, mlada, slobodna i smiona, djelo Ibsenovo, Strindbergovo, 
Knut Hamsunovo, a naročito sklad Vašega mišljenja i Vašega djelovanja, 
ogrieva i poučava našu mladu inteligenciju. U sadašnjoj Norvežkoj divimo 
se veličajnim mogućnostima našega družtvenoga i intelektualnoga razvitka, 

Kao i vi s Dancima, njegujemo i mi sa Srbima isti književni jezik, pa ako 
se mi i ne možemo, poput vas, oddieliti od naših prijatelja“ — koji nas 
ipak nikad ne osvojiše silom — to je s toga, što su u Budimpešti jednoga 
Apponyia manje miroljubivi, nego u Stockholmu Bernadotta. 

Ako za siedu glavu piščevu nema sjajnije lovorike od zahvalnosti 
potlačenih, primite, nepokvareni mislioče i častni pjesniče, osvetniče naših 
krivica, ovo udaljeno počitanje nesretne jedne zemlje, koja je postala jedno- 
stavnom kolonijom, nakon što je bila ustavna i kraljevska, koju je i Evropa 
nazivala ,bedemom kršćanstva“ od azijatskih provala. Svi Hrvati, svi Slaveni 
i Rumunji, zasužnjeni, zlostavljani kao i magjarski puk po nasljednicima 
Košutovim, svi izrabljeni, razbaštinjeni i opljačkani u Ugarskoj pridružit će 
se nama u ovom osjećaju zahvalnosti i udivljenja za Vas, otmeni starče, sa 
moćnim glasom razjasnjivača ! 


UREDNIČTVO ,HRVATSKE SMOTRE“ 





ŠVELJA 


Ispeć mesa kus na vatri... 
K tomu čašu vina stara... 
I odmora dana dva tri... 
Pa će krv vam dobit žara 

| ruka će moć da nadje — 
Reče liečnik i izadje... 


Švelja sagne lice suho, 
Upre gled u bielu svilu, 
Što joj bila baš na krilu, 
Da vjenčano svrši ruho... 


Mesa? — šapće — gdje ni hljeba? 
Odmora? — gdje bdjeti treba? 
Savjeti su dobri, liepi — 

Za životom tko još strepi! 

Ali čemu, pitam, meni, 

Koja sličim veće sjeni? ... 

A da barem sjena ota 

Svjetle zrake mog života 
Poput kama ne propušta — 
Onda stalno niti pola 

Osjećala ne bih bola 

S ove bijele svile šušta... 


I švelja se bolna trgne, 
Zakašljuca i zarida... 
Bielu svilu s krila skida 

| na stol je žurno vrgne, 
Pa se s tija s mjesta diže 
I primiče logu bliže... 


I njim — nalik sveloj ruži — 
Ko za odmor sad se pruži... 


Ništa — jeca — trebat ne ću, 
No samrtnu jošte svieću 

I četiri daske biele — 

I opet joj suze vrele 

U očnicam se zakriese. 

Al i mrazna ko da zima 
Cielog joj se tiela prima 
Gunjem toplim zavije se... 
Sad bi znao ruku blagu 

Da položi na nju sanak — 
| vratit joj ruci snagu, 

Ako tek i za koj danak. 


Na okanca, gle, u krovu 
Zadnje dana zrake biju, 
Pa se plaho ko u lovu 
Polutamom izbe viju. 
Tužan pogled! ... Stol i stolac, 
Za odiela nekvi kolac, 
Log i puste četir stiene — 
Ali suton vara!... Ne, nel... 
Gle na stieni uvrh loga 
Visi slika ko od srama 
Ispod cvieća svenutoga — 
Sve drugo je pustoš sama! 


U tu sliku, eno, švelja, 
Trgnuvši se, bulji sada... 

Bila sam bez roditelja — I švelja se jače zavi, 
Šapće — a ti sva mi nada, Zakašljuca i zarida — 
Vjerenicom kad ti postah... Al sa slike gled ne skida, 
A u tebe svega dosta, Kao da ju svu zatravi. 
Časno mjesto, krušac stalan, Izjedared sva oživi... 
Na njemu ti nitko jalan — Razigra se... milo smješka — 
Do jedine smrti bliede . .. Ko da njojzi se ne privi 
Ali ti ju preteć htjede, Nikad smrtna bolest teška! 
Pa smo veće, znaš li — znaš li? 
Dom i bašču sebi našli... Gotova sam — življe zbori — 
Samo meni trebalo je Čuješ, kako šušti svila? ... 
Svršit jošte ruho moje, A zvjedljivog ljudstva sila 
Darak tvoj od svile biele — Već ulicom rogobori ... 
Baš ko ovo, što uz tugu Treba samo oko struka 
Sada šijem, ah, za drugu Da se stegnem... Muka, muka!... 
Ciele dane, noći ciele — Ah, te ruže daj sa stola... 
Ali u to strašna plama I pobrzaj već po kola... 
Bies te sebi u skut smota... 
S tobom sreću mog života — I kola su došla... znajte! 
I ja ostah opet sama ! Samo kakva — ne pitajte! 


GJURO ARNOLD 





DANILO MEDIĆ 


PRVI PRAVAŠKI PJESNIK 


ll viendra certainement un jour oi la politique, 
ramenće a son veritable role, ayant cessć d' ćtre 
la ressource des habiles et des intrigants, renoncant 
aux manoeuvres deloyales et perfides, A I' esprit 
de corruption, a toute cette stratćgie de dissimu- 
lation et de subterfuges, deviendra ce quelle doit 
čtre, une science morale, expression de tous les 
rEPPOrtS des intćrćts, des faits et des moeurs, oi 
el 


le s'imposera aussi bien aux consciences qu' aux 
esprits, et dictera les rčgles du droit des socićtćs 
humaines. Gambetta. 
Ove Gambettine rieči kazane su vrlo pravaški, pa premda nisam pri- 
jatelj citata, prepisao sam ih ovdje u jednu ruku zato, jer se spremam mojim 
čitateljima prikazati prvog pravaškog pjesnika, a još više u drugu ruku 
zato, da se o njima i pravaši i nepra- 
vaši koji čas zamisle, pa ako su, kao 
ja, uvjereni, da je ovim riečima u 
kratko kazana sva zadaća i značenje 
politike, da porade oko toga, kako bi 
u našoj domovini politika što prije 
postala prava moralna nauka. Uostalom 
evo tih rieči u vjernom  prievodu: 
»Politika će jednoć jamačno zauzeti 
svoju pravu ulogu, okretni i intrigani 
ne će u njoj nalaziti vrela svojih do-- 
hodaka, odreći će se nelojalnih i pod- 
muklih spletaka, odreći će se podmi- 
ćivanja, odreći će se strategije himbe- 
nosti i podvaljivanja, i postat će ono, 
što treba da bude, moralna nauka, 
izražaj svih odnošaja i interesa, svih 
činjenica i običaja, zapoviedat će savjesti 
i umu državljana i diktirat će pravila, 
po kojima treba da se državno pravo 
ravna“. 

Pravaštvo, kako ga je definitivno formulirao Ante Starčević, uviek je 
bilo branič idealnih zahtjeva hrvatskog družtva. Snaga pravaštva ne leži samo 
u političkom idealu, koji ono zastupa, nego i u odgojnoj zadaći, koju je 
ono u hrvatskom družtvu preuzelo. Hrvati, rasa pobjednička i gospodska, 
hoće da budu i u najtežim prilikama gentlemeni i kavaliri. Ove težnje žive 
u njima nesviestno i one su u posljednje doba našle u pravaštvu svoj 
najjasniji izražaj. Starčević, siromašni filozof i književnik, vas svoj život 
ostaje nepristupačan ikakvom uplivu odozgo ili sa strane i neznatni odvjet- 
nički perovodja drma banovima, biskupima i vladama. Pravaštvo, inkarnirano 
u ovoj kremenitoj, oporoj i tvrdoj naturi, postaje strah i trepet za sve 
neupućene, strane i hrvatskom idealu neprijateljske elemente. Pravaštvo, 
zatočnik Hrvatstva, proglašuje se veleizdajničkom strujom, kao da Hrvatskoj 
i Hrvatstvu u sklopu ove monarkije nema mjesta. Progonstva, tamnice, 
veksacije svake ruke ne mogu da slome snage jasno i čvrsto formuliranog 
ideala, nego je dapače podvostručuju. 

Tip čovjeka-pravaša konstruirao je Ante Starčević prema sebi. To je 
čovjek, koji dobro zna što hoće i za tim svojim ciljem ne ide ,mudro i 
obzirno“, ne upotrebljava kojekakvih ,petljanija“, nego ide ravno i odlučno, 
uvjeren, da je pravično, a po tom i nuždno da taj cilj postigne. Starčević, 
duh, koji se je razvio pod utjecajem klasične helenske i latinske kulture, a 
sazrio uz rugalice i satiričare Franceze, imao je dosta duhovitosti, da je uz 
»mudre i obzirne Slavosrbe“ pravaše nazvao ,steklišima“ t. j. mahnitima. 
Pravaško uvjerenje o svojim idealima tako je čvrsto i stalno, da u zastupanju 
. i obrani tih ideala pravaš ostaje do mahnitosti nepokolebljiv i tvrdokoran. 
U psihologiji pravaštva ima nešto junačko, nešto vitežko, ima nešto Bayarda 
»Kavalira bez ukora i bojazni“ (kako ga Danilo Medić zove). 

Pravaštvo je proti oportunizmu svih drugih stranaka u Hrvatskoj razvilo 
zastavu čistog idealizma. Ovaj je idealizam privukao k sebi nekoliko najge- 
nijalnih ljudi, koji su se javili u Hrvatskoj kroz posljednja četiri decenija i 
povjest hrvatske književnosti morat će uviek voditi računa o pravaškoj struji 
u našoj književnosti. A imena Danila Medića, Andrije Palmovića, Ante 
Kovačića, Evgenija Kumičića i Augusta Harambašića zabilježila su u našoj 
književnosti tako dubok i jasan trag, da ga ni viekovi ne će izbrisati. Sva 
su ova imena na daleko i široko poznata i uvažavana, samo je Danilo 
Medić, bojim se, većini mojih čitatelja posve nepoznat. Meni je drago, što 
je baš mene zapala sreća, da za Danila Medića mogu učiniti ono, što sam 
prije pet godina učinio za Antu Kovačića. 


I 
Danilo Medić rodio se je god. 1844. u selu Doljani kraj Udbine. U 
svojoj pjesmi ,Glava za glavu“ povlači on svoju lozu od slavne ličke 
porodice Milkovića, iz koje je, po svoj prilici, potekao i Gjure Milković, za 
kojega je Klaić zabilježio, da je god. 1692. poginuo kod Pločanskoga klanca, 
gdje su Ličani porazili Turke. 

Bogdan Krčmarić* u svojoj radnji ,O pjesniku Danilu Mediću“ saobćuje 
ovo: ,Otac mu se zvao Aćim, a mati Bojana. Imao je četiri brata od kojih 
su trojica i danas u životu. Otac je Danilov bio stražmeštar, a zvali su ga 
u selu i okolici sve do smrti ,,veljbabom“. Bijaše oštrouman i prožgan, a 
vješt dobro njemačkomu jeziku. | osor i ponosit nije si dao puno brčkati 
izpod nosa, zato su za nj i govorili, da je nemirna duha. Kad je izstupio 
iz vojničke službe, zastupao je u svojem kraju odvjetnika t. j. pisao je po 
potrebi i molbe i tužbe, dakako za plaću. Bijaše on kuće nekada glasite i 
bogate; kad Aćimu sinovi poodrastoše, pa se oženiše i razdieliše, spade, 
kao što su i mnoge po Lici, u veliko siromaštvo. Sada su na bieloj Aći- 
movoj kuli četvera vrata od četiri podjeljenika. 

Danilo je svršio pučku školu u Dobroselu god. 1851. (sa 7 godina), 
a po tom ode učiti trgovinu. Mienjajući neprestano gospodare bijaše u 
trgovačkom poslu do god. 1857. Ove ga godine unovačiše (sa 13 godina !). 
God. 1859. sudjeluje u ratu u Italiji, kao podčastnik. Nakon svršena rata 
nestade Medića, ni otac za nj dugo vremena nije znao. Najednom se javi 
otcu iz Rusije, gdje polažaše — kako je sam javljao — neke (!) više škole. 
Ondje se je počeo baviti književnošću, te je preveo ,,Slovo o polku Igorevu“. 
God. 1870. dodje kući u Doljane, gdje se je zadržao mjesec dana i zabavljao 
se sadeći voćke... God. 1871. preveo je Miczkiewiczevu pjesan , Konrad 
Wallenrod“ ... Poslije toga je radio kod raznih novina. Po svojem uvjerenju 
bijaše pristaša ondašnje ,stranke prava“. 

Ovo pripoviedanje upodpunjujem još ovim bilježkama. Glede majke 
pjesnikove piše mi Š. pl. Vučetić, da je bila vrla Hrvatica i da se je zvala 
Pelagija. 

Iz god. 1871. zna se za nj pouzdano ovo: Te je godine buknula buna 
u Rakovici, pa su tom prilikom u Zagrebu bili neki ljudi pozatvarani, a 
medju njima i pokojni Ante Starčević i sadašnji sudbeni viećnik, a onda 
gimnazijalac 7 razreda, Ante Starčević. Zatvoren je bio i Danilo Medić. 

Ovo spominjem zato, jer se vidi, da je Danilo Medić već god. 1871. 
bio u Zagrebu. Ima naime u knjizi ,Grudobran“ od Samohrvata o njemu 
bilježka, da se je god. 1873. prijavio u Zagrebu i naznačio kao zanimanje 
»hrvatski književnik“. Prema tome bit će, da je Danilo Medić od godine 
1811—1873. izbivao iz Zagreba. Iza god. 1873. stanovao je u Viećničkoj 
ulici br. 9. 

U nekrologu priobćenom u 31. broju ,Vienca“ god. 1879. saobćuju se 
ove biografske bilježke: ,Medić bijaše iz siromašne krajiške kuće, al bijaše 


“ Radnja B. Krčmarića: ,O pjesniku Danilu Mediću“ izašla je na sviet u br. 31. i 
32. ,Vienca“ god. 1897. Osim biografskih crtica, ova radnja saobćuje vrlo uspjele pa- 
ralele Medićevih nekih pjesama sa Lermontovljevim i u tom joj leži glavna vriednost. 
— Osim te radnje ne znam, da bi o Danilu Mediću još tko bio pisao. — Ja sam gradju 
za ovu radnju skupiv od Medićevih prijatelja i znanaca, a pružili su mi je gg. Šandor 
pl. Vučetić, Gjuro Stjepan Deželić, prot. Mojo Medić i sudb. viećnik Ante Starčević, 
za što im srdačna hvala. — Osim toga čitao sam novine ,Obzor“, ,Agramer Zeitung“ 
i »Narodne Novine“ od god. 1873., te ,Vienac“ od g. 1879. — Sliku pjesnikovu ustupio 


mi je dobrostivo g. Šandor pl. Vučetić. 

pun duha i odvažnosti, da bismo gotovo rekli, da je Medić bio genijalan 
čovjek, ali žalibože nije taj čovjek imao srca, njegovo cielo bivstvo nije 
imalo moralna temelja, čemu je možda kriv krivi uzgoj, a poslije crv težke 
bolesti, koji ga učini mizantropom i zlobnikom. Medić bude pravoslavnim 
bogoslovom, poslije novinarom, zatim željezničkim činovnikom, onda opet 
novinarom. Bavio se u Moskvi, Cetinju, Carigradu, Pešti, Zagrebu, Beču, u 
Bugarskoj, u Biogradu, umio je njemački, francezki, poljski, ruski, talijanski, 
a hrvatskomu jeziku bio je u istinu vrlo vješt. Bijaše dugo vremena pristaša 
dra. Starčevića, te je mrzio strastno na Srbe, pod banom Rauchom bude 
u Zagrebu suradnikom magjaronskih njemačkih novina, te je počeo pisati 
toli biesne članke proti Rusiji i Slavenstvu, da ih je napokon i sama vlada 
obustaviti morala. U Beču bude suradnikom klerikalnoga ,Vaterlanda“, te 
je pisao proti Srbiji i Madjarom i Rusom, zatim podje za dopisnika na 
bugarsko ratište, te postade panrusistom i počeo izsmjehivati političke težnje 
Srbije i Hrvatske, povrativ se u Zagreb povrati se k Starčevićevim idejam, 
a pošav u Biograd pisa odanle pismo, gdje opet proklinje Hrvatsku, pismo 
najstrašnijeg otrova i cinizma, iz kojeg je virila njegova bliza smrt.“ 

Ja nisam od onih, koji pišući o kojem čovjeku misle, da ga moraju 
za svoje čitatelje prikazati uzorom bez prigovora i snabdjeti ga svim krje- 
postima i savršenstvima. Što više, kako čitatelji vide, ja priobćujem ovdje 
sve što znam bez okolišanja i izvrtanja, neka se zna i vidi, što je i kako 
je. Ali ipak treba kazati, da se je god. 1879. razmahala bila najoštrija borba 
izmedju pravaštva i obzoraštva (— to je bilo nakon što je Ante Starčević 
izdao na sviet svoju ,Slavosrbsku pasminu“ —) pa je u obzoraškom ,Viencu“ 
lako pala i koja oštrija, nego što je nuždno, kad se je pisalo o smrti pro- 
nonsiranoga pravaškog pjesnika. 


Uobće se mora kazati, da Medićeva pojava više privlači po silnom, a 
nesumnjivom talentu, koji je živio u njemu, nego li po njegovim moralnim 
svojstvima. 

S prijateljske strane čuo sam o Danilu Mediću ovaj prikaz: ,,Medić je 
imao vrlo burnu prošlost. On je proputovao cieli sviet, dok se opet nije 
smirio u Hrvatskoj, gdje je postao glavar željezničke postaje u Sesvetama. 
Odavde mu je bilo lako dolaziti u Zagreb, pa je doista više prebivao ovdje, 
nego u Sesvetama. Njegova toiletta i način nošnje bili su tako napadni, da 
je svakomu zapinjao za oči, pa je zbog toga bio više predmetom smieha i 
poruge, nego li uvažavanja. To je i bio razlog, zašto su ga ,obzoraši“ 
mogli tako lako dotući. 


S tim je u savezu ova anekdota: Ide Danilo Medić jednog dana llicom, 
obučen u posve bielo odielo. Negdje kraj trotoira stajala su kola generala 
Musulina i baš kad je Medić kraj njih prolazio, udari jedan konj kopitom 
u mlaku vode i Medića cielog popršče. Medić biesan, izvadi štilet i konja 
rani. Zatim otidje u hotel ,Zur ungarischen Krone“, preobuče se u svoje 
»baršunasto“ odielo, pa opet izidje u Ilicu. Dotle se već javilo generalu 

Musulinu, da mu je Medić ranio konja, i kad Musulin opazi Medića, oštro 
ga pozove na odgovornost, na što mu ovaj najvećim mirom odgovori : 

— Ja nisam general, i nisam još nijedne bitke izgubio. 

Svi glavni potezi Medićeva karaktera, koji se medju redcima ovog 
kratkog prikaza mogu čitati, nalaze svoju potvrdu u ,Različitim pjesmama 
prvog doba“, što ih je Danilo Medić izdao na sviet mjeseca lipnja g. 1873. 

Već iz predgovora razabiremo, da je Medić bio čovjek dosta čudnovat 
i ekscentričan. Taj je predgovor sastavljen nekud sibilski, htio bi da nešto 
kaže, a opet se ne ufa, pa nam je zato jako nerazumljiv. Govori se tu, da 
ove njegove pjesme imadu samo književni karakter i da pjesnik ne će u 
njemu, da zastupa nijednu političku stranku u Hrvatskoj, pa da zato izbjegava 
sve zadjevice. Govori se, kako će ,blagosklonjeni“ čitatelj vidjeti, da se nije 
obazirao na svoj sadašnji položaj, u koji ga je postavilo samo njegovo 
uvjerenje. Govori se, kako su neke od pjesama prevedene na ruski, njemački 
i francezki jezik, a naročito se spominje pjesma ,Napoleonu I.“, koju je 
sam u prozi preveo na francezki, te ju odpravio Napoleonu ill., a ovaj mu 
je po svom tajniku Pietri-u izrekao toplu zahvalnost i poslao 128 Napoleona, 
što je vriedilo 1100 for. 80 novč. austr. vr. Ovo pismo carevog tajnika 
Pietri-a štampano je u originalu, a datirano je sa 2. novembera 1872., t. j. 
u doba, kad Napoleon III. nije više bio francezki car. Svršuje se predgovor 
ovim riečima: ,Ja ne htedoh pisma davati javnosti, da ne bih bio proglašen 
kao ,bonapartiste enragć“ s tim bolje, što politično uvjerenje i umjetnost 
nemaju ništa obštega. Ne obazirući se dakle ni na što, nego na samu stvar, 
koja je pred čitaocem, ostaje mu izreći svoj pravedni sud.“ 

Nazrieva se iz svega ovoga, da je Medić svakako težio za nečim velikim, 
za nekom znamenitom ulogom u političkom životu i ta je njegova težnja 
svakako graničila s megalomanijom. Ovaj stavak o politici u Hrvatskoj i o 
zadjevicama, nije baš posve istinit, jer u knjizi ima nekoliko epigrama 
s jasno izraženom političkom pointom, a medju ovima je svakako najpo- 
pularniji ,Panslavizam“ : 

Bunište je carstvo petla, 
Kud se baca stara metla, 
Stara metla, stara čizma 
I ideja panslavizma. 

Da je bio odlučan i oporne ćudi, o tom nam daju njegove pjesme na 

nekoliko mjesta svjedočanstvo. U pjesmi ,Djedi moji“ kaže: 
Predci moji ne bjehu magnati, 
A ni sluge iznježenih lala;* 
Oni bjehu slobodni Hrvati, 
I živiše od pluga i rala; 


Duh slobode i u meni zrije, 
Duh osvete i u meni živi, 
Jer se svetim, kad mi drugi skrivi. 


* lala, odgojitelj, službenik. 

Još jači izražaj svoje tvrde i oporne ćudi, dao je pjesnik u epigramu 
»N. N.“ 
Sa demonskom pizmom, zlobom, 
Sadit ću ti ja nad grobom 
Bieli glogić, crno trnje; 
ime će ti biti crnje, 
Nego da te vrazi čadje, 
Jer što iska, to i nadje 


Uz ovo spomenut ću još neke bilježke o pjesnikovoj spoljašnosti. Kako 
se iz priložene slike razabire, bio je Medić u istinu liep čovjek s izrazitim 
crtama pravoslavnoga življa u našim krajevima. Velika, bujna kosa i oči 
ponešto naroke, daju toj liepo modelovanoj glavi neki posebni čar. Svi, 
koji su ga poznavali, govore, da se je oblačio vrlo birano, i da je u svojoj 
toiletti bio pretjeran, što je uviek komično. U svojim manirama težio je za 
otmjenošću i elegancijom, jer, koliko sam obaviešten, on je uviek tražio 
bolje družtvo. Kako je francezki savršeno znao, da je njegov prievod 
pjesme ,Napoleonu I.“ zadivio cara — književnika, razumljivo je, da su ga 
žene u Francezkoj i u Rusiji ljubile. 1 u Beogradu bio je on ljubimac ženskih 
krugova, a pripovieda se, da je za ljubav jedne gospodje preplivao Savu. 
Ta anekdota opominje na Byrona, koji je preplivao Dardanelle. U Parisu 
obćio je Medić s napoleonskim plemstvom, a u Rusiji kretao se je uviek u 
boljem družtvu. Da su njegova poznanstva spadala u najotmjenije krugove 
svjedoči činjenica, da je dopisivao s ruskim generalom Kaufmanom i s po- 
bočnikom njemačkog cara Vilima I., generalom Rauchom. Kojeg je sadržaja 
bila ta prepiska, to ja ne znam, ali pošto mi je i taj detalj bio saobćen, 
iznosim ga ovdje na javnost. 

Još bih mogao neke biografske bilježke saobćiti iz brutalne, da, divljačke 
ocjene njegovih pjesama, koja je izašla u ,Obzoru“ od god. 1873., ali tu 
poslasticu ostavit ću za konac, da se za buduća vremena u cjelini sačuva 
dokumenat, dokle može stranačka strast zavesti književnika. 

Inače ja o Danilu Mediću još samo malo znam. Znam, da je u Zagrebu 
bio god. 1878., jer je te godine upisan u knjizi prijavljenih. Iz Zagreba 
otišao je Medić u Beograd, a odavle se je prevezao u Zemun, gdje je pod 
kraj mjeseca srpnja 1879. preminuo od sušice u trideset i šestoj godini 
svoga vieka. 

Mlad, zanosan, inteligentan i silno naobražen, za sveg života proganjan 
sudbinom, ne postignuvši nijedne svoje žive želje, prevaren od sviju nada, 
pao je u biedi i očaju u grob duh slobodan i ponosan, koji je zavriedio 
bolju sreću. (Nastavit će se.) 


IVAN KRNIC 








| 

TAMARA 


SCENA PO MOTIVU LERMONTOVLJEVE PJESME* 


Za ljubav jedino 
Na svietu tome živjeti je vrijedno... 


LICA: 


TAMARA 
PUTNIK 
ROBINJA 


Raskošna Tamarina dvorana u kuli. Sve su stijene zavješene crvenim zastorima, koji 
su protkani i izvezeni zlatom, a mjestimice visi na njima i oružje. Desna teška, hrastova 
vrata vode u hodnik; lijeva, zavješena modrim, svilenim zastorom u drugu sobu, a 
vrata u pozadini stoje nad ponorom. Kad se otvore, vidi se komad tmurnoga, oblačnog 
neba. Lijevo je u dnu uza stijenu, koja stoji malo koso, kamin, kraj njega stolić 
s nakitima. U desnom kutu u dnu pred velikom zavjesom počivaljka; lijevo naprijed 
takodjer počivaljka, pored nje onizak stolac i kandelabar. Desno naprijed stol i dva 
stolca. Pod je pokriven skupocjenim sagovima, a počivaljke krznom. Sa stropa, koji je 
sveden u luk, visi zlatni svjetionik. Desno i lijevo od gledalaca. 


Kad se zavjesa digne, leži TAMARA pred kaminom na sagu i oslo- 
nivši glavu na ruke posvema je nepomična. U kaminu plamsa vatra i crveni 
Sjaj njezin poigrava na Tamarinoj ružičastoj, svilenoj haljini, koja joj seže 
do gležanja, na zlatnim nakitima na golim rukama i grudima, na dragu- 
ljima, koji joj se ljeskaju u crnoj kosi, u koju su utaknute dvije tamno- 
crvene ruže. Sva je puna života, svježa kao jutarnja rosa na zelenoj travi, 
lijepa kao sunce, samo joj je pogled dubok i zagonetan kao u Sfinge na 
pješčanim pustarama dalekoga Egipta. Ispod zlatnoga dijadema spušta joj 
se velo na ruke i na ledja i obavija je lakom, prozirnom maglom. U kande- 
labru i svjetioniku plamsa ružičasto svjetlo, te je sva soba zalita ćrvenilom. 
Vani huji oluja, vjetar zavija oko kule, a Terek šumi ispod grada prelijepe 
Tamare i razbija se o litice. U burnoj noći leži Tamara sama ispred kamina, 
vatra je obasjava čas jače, ćas slabije, a napolju zavlada na časak mir, iza 
kojega zahuji bura još žešće, još silnije . .. 

Duga pauza. 


* Ova se je aktovka izvodila prvi put u hrvatskom kazalištu dne 12. rujna 1907. 

HOINJA ftihoj. Koga gospo? 


TAMARA. Junaka sanja davnih, kor bi znao 


Da podađe mi tračak Hzbavi 
Neizmjerne i venske ko more, 

| sebe cielog — potpuno i vječno . .. 
Jer iza onih, kojim davah sve, — 
Svu snagu svoje vrele ljubavi 
Opajajući silenim užitkom 

Svu dušu svoju u bezmjerju slasti, — 
| koje onda bacah odande — 
(Pokaže vrata u dnu.) Ah, iza jedne noći ljubavi — 
U šumni Terek, da na hridinama, 
Što strše iu vis otajno i mračno, 
Razmrskaju se trupla njihova ; 

A šumni Terek udes njihov plače 
Popievajući pjesmu starinsku, 

O litice kad razbija se tužno; — 

Da, poslie ovih ogavnih i mrskih, 
Što mirno sam ih ubijala redom, 

jer nisam htjela, da pripovjede 

U svletu ikom, kako sam se ja — 
Tamara krasna, ohola i silna 
Podavala u času, kadno mi je ( 
Strast crna misli oduzela sve 

| nosila me mahnito i silno 

K užitku vječnom . .. 


ROBINJA (zadršće). Gospo, gospo ... 

TAMARA (pridigne se). Čuj me... 

Ja čeznem za njim, koj* bi mogao 

Pokloniti mi ljubav vječitu 

I koj' me ne bi ljubio ko drugi 

Za časak jedan, već me podigao 

Iz ovog kala — vodeći me stazom 

Neizmjerne i prave ljubavi, 

Što previla bi plaštem zaboravnim 

Svu prošlost moju, maglenu i pustu. 

(Ustane.) U noći takvoj, kad oluja huji, ' 

A vihor urla oko kule stare, | 

| bura pjeva pjesmu ljubavi, — 

Tad čeznem za njim, kao nojca crna 

Što željno čeka zlatni osvit dana . . . 

U srcu mome plamsa vatra živa 

| izgara mi svaku misao, 

Te želim samo ljubav njegovu 

I milovanje junačkih mu ruku 

I cjelove sa usana mu plamnih 

| njegov dah da dišem ... 

(Izvana se začuje podaleko dugački otegnuti zvuk roga.) 

ROBINJA. Gospo slušaj . . . 
TAMARA (zanosno). Zar došao je junak mojih sanja ? 
ROBINJA. Stražarev to je znak, da netko je 

Do grada našeg blizu došao, 

Domamila ga valjda svjetiljka, 

Što čarobno kroz tamu blješti crnu . . . 
TAMARA (brzo). O, hiti brzo poput munje hitre, 

Što oblačje u tmastoj noći para, 

| vrati se, da dojaviš mi namah, 

Tko došao je pred grad ...idi...idi... 
ROBINJA (ode). 
TAMARA (stoji časak zamišljena, a zatim ode do vratiju u dnu i prisluškuje 

oslonivši se o njih glavom). Čuj, Terek huči, kao da bi htio 

Mrtvacima opielo skladati. 


(Odmakne se od vratiju začas i podje do počivaljke na desno, te se spusti 
na nju oslonivši glavu na dlanove.) 


' (Pauza.) 
ROBINJA (ulazeći s desna). Pred vratima na vrancu vatrenome 
U crnom plaštu, nalik noći crnoj, 
Pojavio se putnik nekakav . . . 
Razabrati mu lica niesam mogla, 
22 

Jer noć je tamna, mjesec slabašno 
Kroz raskidane oblake tek sjaji, 
A on u sjeni potpunoj se skriva . . . 
Tek crni plašt mu vijori na vjetru 
Ko razderana crna zastava, 
Što vješaš je mrtvacima u spomen 
Na kuli ovoj . . . Da ga pustim ? 
TAMARA (još uvijek na počivaljci, zastrta trakom daleke slutnje). 
i Možeš... 
ID nemoj ...ne... 
(Nakon pauze.) Učini što te volja . . . 

ROBINJA. Stražara on je silno molio, 

Da u grad bi mu naš dopustili 
Zakloniti se, jer oluja strašno 
Razbiesnila se . . . Vjetar pomamni 

U Terek bi ga mogao da svali 

Na onom putu tiesnom, uzanome . . . 

TAMARA (pridigne se, značajno). Ne . . . vjetar ne će njega svalit nikad 
U Terek ...neće... 

ROBINJA. Dobro, ja ću onda 
Stražaru reći, neka otvori . . . 

TAMARA.. Učini to i odmah se povrati 
A robu reci, neka amo onda 
Dovede toga stranog putnika ; 

A! samo brzo ...Idi...Žuri se... 

ROBINJA (ode). 

TAMARA (ustane, podje do stolića pored kamina u uzevši u ruke srebrno 
ogledalo, gleda u nj časak. Zatim dodje naprijed, podje do vratiju 
na desno i — otvorivši ih malo — sluša). 

ROBINJA (vrativši se). Već unišo je . . . 

TAMARA (naglo). Je li mlad i liep? 

ROBINJA. Ja ne znam, gospo, vidjela ga niesam . . . 

Po zapoviedi tvojoj rob će sada 
U ovu kulu začas ga dovesti . . . 

TAMARA. Ah, možda ipak čas je onaj došo, > 
Kad čežnje će mi zauviek uminut 
U zagrljaju žudjenog junaka, 

I ja ću postat srećna, vječno srećna ... 
Obdarit ću ga slatkim milovanjem 

I cjelovima žarkim, što će palit 

Ko žerava u ognjenome plamu ... 

A poslie, kada bude shvatio 

Svu veličinu moje ljubavi 

Sagradit ćemo povrh šumnih vala 

Od zlata svod, na kojem ćemo sniti 

U ljubavi tek sprovodeći dane ... 

Na čela naša mrak će pasti tavni, 

A šumni Terek šaptati će pjesmu 

O ljubavi i sreći beskrajnoj . . . 

(Sasvim zanesena.) Ovijati ću onda ruke svoje 
O njegov vrat i presrećna ću biti 

Na grobovima . .. 


ROBINJA (zgrozi se). Gospo ... 
TAMARA. Šta ti je? 
(Tvrdo). Na grobovima ja ću gradit sreću . . . 
(Pauza.) 


Razotkrit ću mu svoju dušu cielu 
|I otkrit čežnju za junakom divnim 
Iz neznanijeh dalekih krajeva, 
Koj' digo bi me u visine, gdjeno 
Tek velika i vječna ljubav vlada. 
ROBINJA. Al' ako ovo ne bude sad pravi? 
TAMARA (smrknuto). O, zašto rušiš moje sanje sada, 
Kad najjače se njima opajam 
I kad su tako velike i liepe . . . 
(Začas tvrdo i okrutno s porugljivim posmijehom oko usana.) 
Pa ako i taj pravi ne bude, 
U šumni Terek bacit ću i njega, 
Na liticama nek se razmrska, 
Nek i on snije tamo sanak laki. 
A!' čemu o tom govoriš mi sada? — 
Ta manimo se budućnosti tamne 
I prošlosti, pa tek za sadašnjost 
Uživajući slasti živimo 
Ne pitajući, što će sutra biti. 
(Čuju se koraci.) 
ROBINJA. Već ide... Slušaj... 
TAMARA (s velikom čežnjom spustivši se na počivaljku naprijed). 
Kad bi on to bio! ... 
(Ulazi PUTNIK. Mlad je i lijep. Odjeven je u tamno-modro odijelo, a o 
pojasu ima kratak široki nož u zlatnim koricama. Plava mu se kosa uzvinula 
na visoko čelo i spušta se u gustim pramovima na lijepo, muškaračko, 
pravilno lice. Kad udje, stane časak na vratima zapanjen, ali onda stupi 
naprijed.) 
PUTNIK. Dobar veče ... 
TAMARA (ustane). Oj, dobro došao 
U ovaj pusti, osamljeni grad, 
Gdje kraljuje samoća, mir i pustoš... 

Nek korak tvoj razagna na čas barem 

Svu ovu tihu i beskrajnu tugu . . . 
PUTNIK. Oprosti, gospo, što sam došao 

U kasno, pusto, noćno doba amo; 

A!' bura biesni žestoko i niesam 

Već nikud dalje ići mogao, 

Te moradoh zamoliti stražara, 

Da otvori mi vrata grada tvoga. 
TAMARA (sa smiješkom). A' čemu to? ... Ta meni baš je milo, 

Da došo si, pa kad bi stradao, 

Zar ne bi savjest mene pekla vječno, 

Da tvojoj smrti uzrok tek sam ja? 

Oh, to bi bilo okrutno i grozno, 

AV pustimo, ti bit ćeš gostom mojim . .. 

(Robinji.) Donesi odmah vina rumenoga, 

Okriepit ćemo našeg gosta noćnog... 
ROBINJA (ode). 
TAMARA. A ti ćeš mi pripovjediti sada, 

Iz kojih strana došao si amo — 

U ovaj pusti, osamljeni kraj, 

Gdje nema svieta, tek orlovi suri 

Nad klisurama smjelo prolijeću 

Slobode pjesmu pojuć uznositu, 

Gdje Terek huči pomamno i strašno, 

Gdje diže se na ponositoj hridi 

Tamarin grad ... 
PUTNIK (prekinuvši je). Tamara ti si zar? 
TAMARA. Da, tako mi je ime . . . S orlovima, 

Što poju pjesmu uznosnu i snažnu, 

Što diže dušu u visine jasne, 

Odrastoh sama u pustoši ovoj. 

Bez roditelja, koji pomriješe 

U rano doba moje mladosti, 

Bez majčinijeh nježnih cjelova, 

Bez jedne njene rieči slatke, drage ; 

U gradu ovom medju hridinama 

Proboravila najljepšu sam mladost . . . 

| zato prosti, ako niesam sada 

Spram tebe bila dosta prijazna, 

Jer srce mi je priprosto i divlje 

Ko kliktaj mojih surih orlova, 

Na visokim što živu hridinama. 
PUTNIK. Očaravaš me, gospo, riečima, 

Što izviru ko romon sladjani 


ROBINJA 


TAMARA. 


PUTNIK. 
TAMARA. 


PUTNIK. 

Iz tvojih usta . . . Ti si primila 
U noćno doba gosta neznanoga 
| tako liepo, prijazno i milo 
Ko nigdje što ga primili još niesu. 
Zahvaljujem ti na dočeku tome, 
A tvoje rieči melem su mi pravi 
Za prepaćene nevolje i boli 
Na dugome i tegotnome putu . .. 
(dodje s desna noseći na zlatnom pladnju kristalni vrć rumenoga 
vina, i dvije kupe, koje postavi na stol i opet ode). 
Daj, sjedni amo, pa mi pričaj sada 
Tegobe svoga puta tegotnoga, 
Koj' morao je vrlo mučan biti, 
(Sa smiješkom.) Junaka kad je takvog slomio... 
Ti rugaš mi se, gospo . . . 
Ne rugam ; 
A!' čekaj, prije nego započneš — 
(Natoči vino u kupe.) U tvoje zdravlje ... (Oboje piju.) 
Iz dalekih sam došao krajeva, 
Na jugu što se steru žarkome, 
Gdje zlatno sunce sjaji čarobno, 
Gdje vlada vječno, mlado proljeće, 
Cdje bez oblačka nebo plavetno — 
Ko oko krasne, mlade djevice — 
Osmješkuje se ljudma prijazno . . . 
Daleko moj je rodni, liepi dom, 
Daleko je od ovih pustih polja, 
Što naliče obamrlome groblju, 
Daleko je od ovih gudura 
Što priete svojim sablasnijem ždrielom 
Ko crni, strašni grob tajanstveni. 
U mome domu mirisno tek cvieće 
Na poljima se zelenim šareni, 
A potočići tihi žubore 
Milinom dragom pojeć srce ljudsko . . . 


TAMARA (sluša ga požudno upijajući svaku njegovu rije). 


PUTNIK. 


Al' jednog dana odoh odande 
Tumarajući širokijem svietom . . . 

Već gotovo sam pola godine 

Na putu dugom . . . Ali jučer uprav' 
Zabasao sam nastran s puta svoga . . . 
U šumi gustoj medvjeda sam srio, 

Koj' pošao je k meni . .. A ja zgrabim 
Svoj britki mač i s ovom desnicom. 

Spram mene kad je htio baš da skoči, 

Ja mahnem smjelo ... 
TAMARA (koja je dosele svaku njegovu. riječ nijemo pratila, prekine ga 

kliknuvši). I on poginu ... 
PUTNIK. Da, gospo moja, ja sam mahnRuo 

I divlja zvier je ležala za časak 

Na zemlji krvlju omaštena sva . . . 
TAMARA (natoči vino). U zdravlje tvoje i u tvoju slavu . . . 
PUTNIK. A zatim cielu noć sam lutao, 

Dok ne nadjoh u šumi špilju neku, — 

U zakloništu tome se odmarah, 

A drugi dan sam bludio bez cilja 

I sada evo dodjoh u tvoj grad... 


TAMARA. A kako ti se svidja u mom gradu? 


PUTNIK. O, tako voljko . . . To crvenilo 

| polutama na srce se sleže 

Ovijajuć ga nekim čudnim miljem, 

Da patnje sve u nepovrat se gube; 

A vino tvoje ugrijava krvcu 

U smrznutijem mojim žilama, 

Te snažnije i življe protječe. 
(Pauza.) 


Al' zašt' si glavom poniknula sada, 
A pogled ti je tužan i jaddvit? 


TAMARA. Oprosti mi ... Ah, to je časak samo, 
I sve će opet namah dobro biti . . . 
Spomenuh se u jadu svojemu 
Sad drugih ljudi i njihove sreće, — 
A ja tu gubim mladost čarobnu, 
U ovim pustim, mrkim kulama, 
Što pritištu me svojim tajnim mirom 
Do crne zemlje — turobno i jadno, 
Što vežu me ko bešćutni čuvari 
Trenutak sreće krateći mi biednoj . . . 
(Rezignirano). Uvenut ću u pustoši toj niemoj 
Ko zgažen cviet na polju pustome, 
Što nema rose, niti sunašca, 
Što ne vidi ni zlatnih zvjezdica, 
Ni srebrnoga tračak mjeseca, 
Već samo noć, ah pustu noć dalčku . . . 
Ja umriet ću i ničije se oko 
Orosit ne će nikad . . . nikada 
Nad mojim jadnim, tužnim udesom, 

I nitko ne će kititi mi grob 
Ma jednim stručkom mirisnoga cvieća. 


PUTNIK. A zar te ljubav ne bi podigla 
Podavajući silene ti snage, 
Da živiš srećna dane mladosti? . .. 


TAMARA. Da, imaš pravo; ljubav — ona bi 
I mojoj duši sreću vratit znala, 
Al' morala bi biti velika . 
I vječita . . . (Značćajno.) Za ljubav jedino 
Na svićtu tome živjeti je vriedno..-.. 
Al' čemu danas sve tužaljke ove, 
Kad ti si amo k meni došao ... 
(Toći vino u kupe.) Za ljubav divnu, beskrajnu i moćnu . . . 


PUTNIK. A zar u svietu, gospo, ne bi mogla 
Da nadješ onog, koji bi te zšo 
Obdarit sjajem ljubavi i sreće . . . 
TAMARA. Da krenem u sviet . . . Ne, ne mogu to ... 
Ja ostat ću u osamljenoj kuli 
I snivat dalje sanje drage, mile 
O ljubavi i sreći velikoj, 
Dok dodje jednom doba, koje će mi, 
l' pružit ono, za čim uzdišem, 
I' smrviti me potpuno i vječno . . . 
A mnogi onda pomislit će možda: 
Tamara nije život shvatit znala 
I radi tog je morala da padne. 
A nitko ne će znati nikada 
Da srce moje slomila je ljubav. 
Ah, sviet . . . Šta može svijet pojmiti 
U predsudama svojim? . . . Uprav ništa. 
On ne shvaća ljepote, sreće divne, 
Ni ljubavi . . . I zato, poslušaj me, 
Ak' dodje tko iz svieta ovoga 
I u srce se ono ušulja, 
Što živi tek za ljubav bezmjernu, 
Pa nastoji da izmami je njemu, 
Da može onda porugljivije 
Pred cielim svietom rugat mu se poslie, 
Tad smrviti ga treba odvažno, 
Odbaciti ga zgažena i niska, 
Da nikada već u sviet ne podje. 


* PUTNIK. Šta ti to zboriš? . . . Ja ne shvaćam tebe. 
TAMARA (savladavši se). Oprosti mi . . . Sad vidjet možeš barem, 

Do čega jadni patnik dolazi, 

Kad u samoći tužne dane traje... (Podje do počivaljke naprijed 

i sjedne na nju.) 

PUTNIK (dodje do kamina, a zatim podje k Tamari). 
TAMARA. Daj, sjedni sad do mene ovamo, 

| priču ću ti pričati ja staru, 

Što robinja kazivaše mi davno — 

Pred mnogo ljeta — još sam bila diete. 
PUTNIK. Ja slušam, gospo ... (Sjedne do počivaljke.) 
TAMARA. Nekoć, vrlo davno 

U gradu ovom živjeli su moćnom 

U silnom sjaju knez i kneginja... 

Dragulja, zlata i biserja sjajnog 

I grimiza i haljina od svile 

Taj bogati je dovukao knez 

Sa sviju strana čitavoga svieta 

U ovaj grad... Al' najljepši je ures 

U gradu tome bio moćnome 

Ljepotica im kćerka prekrasna . . . 

I ko što jasni lier u cvjetnom vrtu 

Bjelinom svojom preliepom i čednom 

Nadvisuje sve cvieće ostalo, — 

Ljepotica je kćerka sve im blago 

Ljepotom svojom nadvisivala . . . 

Kad stajaše na klisurastoj hridi 

Ko laki cvjetak ili golub bieli 

U svojoj sjajnoj halji svilenoj, 

A Terek joj pod nogam' šumio 

Prosipljuć pjenu srebrnu i sniežnu, — 

Tko vidio je tako prekrasnu, 

Pomišljao bi: ah, ta to je vila 

Iz pjene sniežne laka izašla . . . 

Al' jednog dana, kad joj bijaše 

Osamnaest ljeta uprav' minulo, 

Tad u grad junak došao je mladi 

I tražio je ruku njezinu. 

On bješe liep i junačan i snažan, 

Pa knez je brzo pristao, da podje 

Za njega liepa kćerka njihova — 

Tek reče mu, da mora prije toga 

U neku zemlju ići daleku 

I odanle donesti biserje, 

Što nosila ga kraljica je moćna 

Na svojoj liepoj glavi oholoj. 

Tim biserjem će okititi on 

Vjereničino čelo — čisto, bielo ... 

I mladić podje... Kneginja se s njime 

Opraštala sva žalosna i tužna 

I dugo, dugo gledala je za njim 

S visoke kule, dok joj ga ne ote 

Daljina pusta oku suznome ... 

Svedj prolazio dan je za danom, 

A kneginjica čekala je mlada, 

Da I vratit će se njezin vjerenik. 

U nepovrat već ljeto dana prodje, 

A kneginjica bivaše sve bljedja 

| nije više cvietu prebielome, 

U vrtu što no cvate mirisnome 

| svojim sjajem sve nadvisuje, 

Ni nalik bila . . . Sve je minulo . . . 

Al' jednoć dodje glasnik, koji javi, 

Mladića da je kraljica ljepotom 

Začarala, i on je ostao 

U njenu krasnom kraljevskome gradu. 

Knez stari mrko sve je gledao, 

A žena njegva ruke lamala .. . 

Kad kneginjici javili su mladoj, 

Da skrenuo joj vjerenik je vjerom, 

Ni jedne suze nije prolila, 

Već otišla je spokojno i mirno 

| uspevši se na klisuru strmu, 

Nad Terekom što uzdiže se u vis, 

Ko sveli cviet se sunovratila 

U bielu, sniežnu i srebrnu pjenu. 

I svake noći — tako govore — 

Na klisuri se tamo strmoj javlja, 

Kad prodje ponoć — sablasna i blieda 

Ko bieli lier u vrtu cvjetnome . . . 
PUTNIK (poslije kratke šutnje). A ti je nikad vidjela nijesi? 
TAMARA. Ne, niesam nikad . . . Ali robinja 

Jedanput ju je vidjela u noći, 

Na umoru kad bijaše mi otac, 

A ja kraj loga plakah njegova . . 

Pojavila se kneginjica blieda 

Na stubištu u dvoru ovome, 

A robinja, što prolažaše onud, 
Tad spazi je i zadrhtavši sva, 
»Sto tražiš ovdje?“, reče uplašena, 
»Od čežnje umrieh“, ona odvrati, 
I nestade je... Robinja se nato 
Požurila da vidi oca moga, 
(Muklo.) A on je uto već umirao... 
(Zakrijesivši očima.) AV _manimo se tužnih pričanja, 
Pa zborimo sad radije o sreći 
| o užitku i ljubavnoj slasti . . . (Uzevši ga za ruku sve stra- 
stvenije i zamamnije.) Koliko ova junačka je ruka. 
Već smjelih djela dosad izvela! 
A jamačno je već i mnogo puta 
I nježno žensko tielo preliepo 
Privinula u zagrljaju strasnom . . . 
| ove žarke usne već su se 
Dotaknule i ženskijeh usana 
U ljubavnome slatkom zanosu... 
Al!' što to radim sada? ... Zar ćemo 
Podavati se samo snatrenju 
U noći takvoj, sve kad zamire, 
A vatra praska zamamno i nježno 
Na milovanje zovući nas slatko . . . 
PUTNIK (omamljen njenim riječima i vinom.) Što zboriš to? 
TAMARA (privine se uza nj). Za ljubav jedino je 
Na svietu tome vriedno živjeti . . . 
Prepustimo se sad ljubavi i mi, 
« Zaboravimo sve, a usne naše 
Nek sklope se u plamu ljubavnome 
U bezumnom i vječnom cjelovu . .. (Provlači mu prste kroz 
kosu.) Oh, kosa ti je mekana ko svila . . . 
PUTNIK. Tamaro ... 
TAMARA. Moj si... Nek pod valom slasti 
Sad zamre riječ na usnama našim. 
(Poljubi ga dugim i žarkim cjelovom). 
Još jedan cjelov . . . (Poljubi ga opet). Ah, cjelovi tvoji 
| slatki su ko slatki cvjetni med 
I pale poput žeravice žive 
I nježni su ko dodir mirisni 
Procvjetalijeh ruža rumenih . . . 
PUTNIK (gotovo šaptom). Tamaro, ti si liepa poput zore, 
Što noćno nebo krvnim rujem zlati . . , 
TAMARA. | svu ljepotu, što mi resi tielo, 
| zanos silni, što mi srcem bukti 

Omamljujuć me do bezumlja strasnog, 
Sve dat ću tebi, tebi jedinome . . . 
PUTNIK. Tamaro! 
TAMARA. Ja te ljubim kao sunce, 
Što razganja mi pustu noć života . .. (Cjeliva ga mahnito pri- 
vinuvši se sasvim uz njega). 
PUTNIK. Tamaro moja! 
TAMARA. Još jedanput reci! 
PUTNIK. Tamaro ... 
TAMARA (pritisnuvši svoje lice uz njegovo). 
Slušaj, kako vatra plamsa, 
| uzdižu se plamni jezici, — 
Sve ćuti ljubav, koja moćnim žarom 
| naša srca silno osvaja ... 
Sve dajmo samo svojoj ljubavi 
I zadnji dah nek posvećen je njojzi, 
Jer najveća je tek jedina — ona... 
Tvoj topli dah mi opojnošću slatkom 
Svu dušu poji zanosom i srećom, 
A usnice me tvoje pale živo 
Ko žarka vatra, koja izgara 
U mozgu mome cielu prošlost mračnu 
Te samo tebe jedinoga vidim . .. 
Oh daj nam vina . . . daj, da pijemo . . . 
PUTNIK (ustane i podje sav omamljen k stolu i nalijevajući vino u kupe 
prolijeva ga, jer mu ruke dršću. Kad nalije, uzme kupe i podje 


k Tamari). 

TAMARA (uzme jednu kupu i baci je daleko od sebe. Kupa se razbije). 
iz jedne kupe oboje sad pijmo — (> 
Iz tvoje evo . . . Đaj mi, prva ću ma 






Da pijem ja, a ti tad utisni 

Na isto mjesto svoje usne žarke, 

Iskapi do dna vino vatreno 

Za ljubav našu, veliku i divnu... (Pije i daje njemu): 
PUTNIK (ispije). Za ljubav našu . . . (Spusti kupu na pod). ko 
TAMARA (slatko i zamamno). Dodji sada amo 

I ovij smjelo junačke si ruke 

O moje tielo u zanosu plamnom. 
PUTNIK (zagrli je). TA tvoja crna kosa mirisna 

Omamljuje me opojno i slatko. 
TAMARA (zbaci s glave yelo, a kosa joj se prospe po ramenima). 

To nježni tvoji okovi će biti, 

Kad ljubavi se prepustimo pustoj . . . 

A! podjimo! U mraku gustome 

Nek usna žarka usnu potraži . . . 

U plamenome našem milovanju _ 

Na grudma jedno drugom usnut ćemo 

U zagrljaju tople ljubavi . . . i 

Mi sreću ćemo vječitu uživat 

| rastati se nikad ne ćemo ... 

Ti ne ćeš otić, miljenče moj dragi, 

Iz grada moga, zar ne, nikada; 

Već ostati ćeš sa mnom vječno ovdje 
Uživajući dane ljubavi . . . (Sve zamamnije). 
Tine ćššotić...nesmiješ...ne... ne ćeš, 
Jer ja bih onda tužno umrla, 

Ko ona što je kneginjica mlada, 

U Terek što se sunovratila, 

Kad ostavio vjerenik je nju 

Zaljubiv moćnu, stranu kraljicu, 

Što nosila je svietlo biserje 

Na svojoj liepoj glavi oholoj . . . 


PUTNIK (stresao se, kao da stoji pred nekom propašću, zatim joj se istrgne 


iz zagrljaja i ustane sav blied). Ta priča . . . 


TAMARA (bez glasa). Šta je? 


PUTNIK. 


Ostavi me sada ... 
Sudbina one mlade kneginje, 
Što lieru bielom, krasnom naliči, 
Vjerenicu bi zadesila moju, 
Da nevjeran joj budem . .. 


TAMARA (blijeda, nepomična). Ah, ne ...ne... (Klone). 
PUTNIK. Omamila si ko kraljica mene, 


TAMARA 


Mladića što je onog smamila, 

Ti čarobnice krasna, vinom si mi 

| cjelovima svijest otela, 

Al' sada više ne ćešš...ne... 
(ukočena, slomljena). Oprosti . . . 

Ja niesam znala . . . mislila sam tužna, 
Da nemaš nikog . . . Sada uvidjam, 

Da sreće za me nema nikad više . . . 
(Qorko). Iznevjerit joj ti se valjda ne ćeš? 


PUTNIK. I ne ću nikad . . . Kriv sam i ja sam, 


Što niesam znao, da ti prije kažem, 
Vjerenicu da imam u svom domu . . . 


(Pauza.) 

TAMARA (grobnim mirom). Zaboravimo sve i mislimo, 
Da to je bio samo puki san, 
Na javi koji nemoguć bi bio. 
Nek zaborav sve pusta prekrije, 
A ja ću dalje u pustoši ovoj, 
U mrtvilu tom tihome i mirnom 
Sprovodit dane jadne mladosti, 
Dogod mi jadno ne prepukne srce, 
I dok mi ždrielo ne otvori grob, 
U koji će me mrtvu spustiti, 
Da ondje snivam . . . (Glas je izda.) 
PUTNIK (ganut). Ne, ti ne ćeš umriet, 
Već živjeti ćeš blažena i srećna, 
Kad nadješ sebi muža onoga, 
Koj' ljubit će te moći vječito, 
, I čije srce slobodno će biti. 
O u > TAMARA. O, kad bih mogla . . . 


6 im > PUTNIK. Vjeruj, da ćeš moći ; 
| Jer ljubav prava obnavlja i stvara 
u | razbijene nade podiže . . . 


Kad budeš srećna, ko što ja sam bio, 
S vjerenicom kad sastadoh se svojom 
U šumi gustoj medju mladim granjem, 
Ti živjeti ćeš potpunim životom . .. 
Kad spazih je u prebielome ruhu, 
Gdje mirno kroči nogom laganom, 

A plava joj se kosa spustila 

Niz mlado tielo sva valovita, 

Ko da je zlatom sjajnim posipana, 
Sav zadrhtah od slasti neznane . . . 
U svojoj nježnoj držala je ruci 

Tek otkinutu mladu grančicu, 

A ja je zazvah tad povjerljivijem 

I mekim glasom, koj' je drhtao 

Ko zvonka žica skladnog cimbala . . . 
Odazvala se glasu mojemu, 

| zajedno smo dalje kročili 

Kroz gustu šumu puni vječne sreće . . . 
Oko nas svuda ljeskala se rosa, 

A žarko sunce sjajilo je milo 

Kroz gusto granje zrake šiljajući. 

A ljubice u travi sićušne 

Prigibale su glave pognute 

I jedna drugoj nečujnijem glasom 

Šaputala je o blaženstvu našem . .. 
| ti ćeš biti — vjeruj — tako srećna, 
| Terek će ti ljepše šumjeti, 
U zagrljaju njegovu kad budeš 
Promatrala u ljetnom sutonu, 
Za goru kako zlatno sunce tone . . . 
TAMARA (sumornim glasom). Promaših sve tek jedno ostade mi 
A time ću se poslužiti znati . . . 
PUTNIK. Što znači to? 
TAMARA Još danas vidjeti ćeš . . . 
A!' to je uprav' silno nesnosno, 
Da mučim tebe tim ludorijama, 
U duši mojoj štono radjaju se . . . 
Ti želiš možda počinka i mira, 
Od puta dugog jer si slomljen vas, 
Pa podji dakle . . . 
PUTNIK. Ostani mi zbogom . .. 
A sutra prije moga odlaska 
Pohodit ću te, da se vidimo 
Jedamput jošte u životu svome . . . 
TAMARA. Da, dodji; onda predat ću ti sama 
Darova, što ćeš odnieti od mene 
Vjerenici . . . 
PUTNIK. Laku noć sad i zbogom... (Podje prema vratima 
desno). 
TAMARA, Ne, ne — ne onud| ne na ona vrata, 
Jer tamo nema za te ložnice. (Pokazuje mu vrata u dnu). 
Kroz ona vrata moraš otić' sada, 
Već rob te čeka ondje, junače, 
Koj' amo te je bio doveo, 
I on će ti sad ložnicu pokazat — — — 
Još časak stani . . . Tebi odala sam 
Sve žudnje svoje, sve mladosti sanje, 
Što snivah ih u slatkom zanosu 
I što su bile tako velike 
|I tako liepe i nezaboravne ... 
T& sanje moje satrte su posve, 
| nikada već ne ću — nikad moći 
Da tako im se voljko prepuštam, 
Ko dosad što sam ... Ti si donio 
U moje srce plamen ljubavi, 
Raspirio si žeravicu u njem, 
Pod pepelom što tinjala je žarko 


PUTNIK. 

| ona planu plamom plamenijem . . . 

Al' ništa zato . . . Tek će spomen dragi 

U mojoj duši plamen nietiti 

I davati života . . . Ja ću samo 

Prepuštati se uspomenama 

I ne ću tražit više ništa drugo, 

Sve dok me hladni ne proguta grob 

I sa mnom ljubav moju svesilnu. 

Sad ostaj zbogom ...Idi...Idibrzo... 

Laku noć... Zbogom ... (Otvori vrata i naglo pokrocivši 
strovali se u bezdan. Čuje se njegov očajni krik, iza kojega zavlada 
mrtvi mir i tišina, dok opet ne zahuji vjetar oko kule). 


TAMARA (poleti k vratima za njim i ustavi se tra] njih ukočena. Muklim, 


strahovitim glasom). Sve je svršeno . 


ROBINJA (udje s desna i prestravljeno pogleda na otvorena vrata u dnu). 
TAMARA (opazi je i razumjevši njenu zabunu nasmije se). 


Ne, nije bio onaj pravi, nije 

I radi tog je morao da umre — — — 
Na liticama razmrskan sad leži, 

A Terek šumni huči mahnito 

Opielo smrtno pojući i njemu . . . 
Tek šteta, što je bio tako liep, 


Al šta mi stalo . . . Čuj me, poslušaj me, 

Sad podji brzo . . . sama ostat ne ću... 

Dozovi roba, da me noćas ljubi . . . (Baci se na počivaljku). 
ZAVJESA 


FRAN GALOVIĆ 


KNINRANNABERG I NESTAŠICA UGLJENA 
U UGARSKOJ 


() dnevnoj štampi izražena je već višeputa sumnja, da nagodbeni pre- 
govori izmedju Austrije | Ugarske lih radi neriešenih željezničkih pitanja, 
koja tangiraju osobito interese Ugarske, podjedno zapinju. Izašlo je tečajem 
zadnjih pregovaranja izmedju ministara jedne i druge pole, koja stotina 
naraznijih communique-a, koji su svi svršavali obično sa stereotipnom 
frazom: ,sporazumak je još tek u nekim nuzgrednim pitanjima potreban“ 
Ill ,preostaje još rlešenje nekih željezničkih tarifa“. 


Kako su svi ovi pregovori zastrti koprenom tajne, nije običnom mo- 
trlocu nikako moguće zaroniti dublje u smisao gornjih izjava. 


Pozorni proučavalac i motrilac sadašnjih narodno - gospodarstvenih 
odnošaja izmedju Austrije i Ugarske, opaziti će, da su upravo pitanja 
željeznička | tarifalna najveći kamen smutnje, najveća zaprieka sklopljenju 
nagodbe, Tarifalna politika austrijske vlade, provadjana prema dosadanjem 
genre-u, podobna je Magjare sasvim pritisnuti o zid, a da se ne upotriebi 
[ jedna | druga mjera, mjera retorzije proti njihovom napuhavanju. 


Ova se tvrdnja dade podkriepiti sa više autentičnih podataka. 

Kada je pred dvie godine magjarska koalicija, da spasi gospodstvo 
aristokratske klike, kojoj je već za vratom stajao Kristoffy-ev oktroy o 
obćem izbornom pravu, preuzela vlast u Magjarskoj, pojavili su se najprije 
šukromni, a onda sve jasniji glasovi, da se ugarski izvoz u Njemačku (g. 1900 — 
(004, u mil, kr. 141:2, 1406, 1541, 1552, 1368, uvoz iz Njemačke u 
lgarsku 1900-1904. u mil. kr. 54:5, 60:1, 64:0, 72:5, 79:2) barem na jednoj 
točki emancipuje od upliva austrijske vlade i austrijske prometne politike. 

Istodobno pokušalo se je pomoću austrougarskog željezničkog družtva, 
kojega glavna linija Marchegg--Bodenbach izravno spaja Ugarsku sa granicom 
Njemačke (Saske), na mirniji, bolje reći, podmukliji način osigurati sebi put 
u Njemačku. U tu je svrhu prekupljena sva sila razpoloživih akcija tog 
društva, da se dizanjem kurza onemogući za dogledno vrieme preuzeće 
pruga gornje željeznice u austrijsku državnu upravu. Da odnošaj ne bude 

previše napadan, bude u zajednicu povučena kroz jednu banku i austrijska 
sjeverozapadna željeznica (Oesterr. Nordwest-Bahn). 

Tako se je jedno vrieme s uspjehom operiralo. Ali naskoro zanjušilo 
je tu zajednicu austrijsko vrhovno nadzorničtvo za željeznice i brodarstvo, 
te kojekakovim mjerama spriečava izravni i brzi izvoz kroz Austriju u Nje- 
mačku. Taj postupak je jako otegotio i može lahko uništiti izvoz ugarske 
peradi u Njemačku, koji se podjedno diže, a iznaša godimice milijune 
komada (g. 1900—1904. 2,721.973; 3,690.989; 4,104.494; 4,028.496; 4,396.105 
komada) Tužbe, koje su tom prilikom podizali eksporteri i trgovačke 
komore, imale su naravski samo negativni rezultat, upravo kao što tužbe 
hrvatskih trgovaca na magjarske ministre. 

Magjarskim vlastodržcima niie preostalo drugo, nego da se vrate svojem 
prvom projektu. Taj projekat sastojao se u tom, da se Kaschau—oder- 
beržkom željezničkom družtvu dozvoli izgradnja pruge do postaje pruskih 
državnih željeznica u Annabergu. Nu austrijska vlada, videći u tome valjda 
ne bez temelja nekakovu intrigu, koja je na uštrb obćim interesima monar- 
hije, ne samo da bezuvjetno uzkraćuje k tomu svoju privolu, nego i raznim 
mjerama izravno spriečava i redovito obavljanje prometa na austrijskom 
dielu te pruge, od Czacze do Oderberga. Time želi temeljito izbiti Magjarima 
njihove sanjarije o željezničkom spoju s Pruskom preko Austrije. 

Iza takovog fiaska držali su magjarski diplomate uputnim baciti još 
jednu kartu. Kod toga ta bagra misli jednostavno kramariti sa pravom i 
teritorijem Hrvatske, dok već javno u strukovnim novinama daje trubiti 
gosp. Szterenyi, da će za uzvrat Annabergu magjarska vlada izgraditi željez- 
nicu na Knin. 

Gosp. Szterenyi misli tim zatući dvie muhe, a ne će ni jedne. S jedne 
strane drži, da će zadovoljiti Hrvate, a s druge strane pokazat će se Magja- 
rima kao izvrstni diplomata. Neka bude uvjeren g. Szterenyi, da Austrija 
prema sadašnjem stanju stvari ne treba Ugarsku moljakati za nikakovu 
protučinitbu, a niti joj je nuždno poslužiti se uslugom Szterenyi-evom, koju 
on nudi još k tomu bez privole i uz najveće ignorovanje hrvatskih prava. 

Mi Hrvati možemo mirne duše odbiti svaku uslugu bilo Austrije bilo 
Magjara. Ni jedni ni drugi nisu voljni bilo što pokloniti Hrvatskoj. Tek 
ugroženi interesi austrijske industrije na Balkanu potaknit će Austriju na 
koncesije Hrvatima. Kako će pak Austrija momentano svršiti s Magjarima i 
njihovim zahtjevima, drugo je pitanje. 

Ako svi znaci ne varaju, našla je konačno austrijska vlada pod naslovom 
spriečenja uvoza ugljena u Ugarsku veoma sgodnu formulu. — Već tečajem 
posljednje zime pokazala se je velika nestašica ugljena u velikom dielu 
Ugarske, a pogotovo u Pešti. Da se tome na put stane za buduće, sazivaju 
se već koji mjesec razne ankete, koliko u ministarstvu trgovine, toliko kod 
raznih industrijalnih družtava i peštanskog magistrata. Tečajem tih konfe- 
rencija izašle su na javu interesantne potankosti. Kako su mnoge ugarske 
tvornice uredjene za potrošak prajskog ugljena, to iste obično u ljetno doba 

sabiraju zalihu za zimu. Prajski ali posjednici rudnika, kojim nije moguće 
radi zatvorenog prometa odpremati ugljen, izjavili su, da onu količinu 
ugljena, koju su htjeli odpremiti u Ugarsku dotično na njihove komitente, 
a nisu mogli, uračunavaju u zaključak (Schluss). 

Peštanski pak veletržci ugljenom pozvani, da se izjave, da li će i koliko 
će iznašati povišica zimi na ugljen, nisu izprva ništa jasno kazali. Na ponovni 
poziv objaviše magistratu, nu nekako u neobvezatnoj formi, da će ugljen 
na skladištu za 20 filira po 100 kilograma, a u kuću postavljeno za 
40 filira poskupiti. 

Zato je peštanski magistrat odlučio za slučaj velike nužde osigurati 
sebi neku količinu ugljena i to najprije 100 q, kasnije 150.000 metr. centi 
englezkog ugljena. Nu taj bi, po mnienju sirukovnjaka, dotjecao najviše za 
12 dana. 

Podružnica zemaljskog saveza industrijalaca u Szepesu držala je 27. 
kolovoza skupštinu, u kojoj su izjavili prisutnici, da će biti prisiljeni obu- 
staviti promet u jesen i zimi, ako ne bude bilo na koji način. osiguran 
dovoz ugljena. 

Potonji dakle kao reprezentanti težko skrpane magjarske industrije 
izjavljuju, da ih ostavlja dah t. j. upravo kao Abderićani, koji ne imadjahu 
dosta vode za vodoskok. Oni se dakle obratiše na g. Kossutha. Ovomu, 
a još više njegovom adeptu Szterenyi-u, sasvim je jasno, da bez Austrije 
u tom pitanju nema prave pomoći. Nu to je mučno izjaviti članu velikog 
kabineta! Mučno je njemu priznati, da Rieka nije prikladna za uvoz ugljena, 
niti da može odoljevati zahtjevima, koji se stavljaju na tu skroz nepodesnu 
luku. Još mučnije mu je skrbiti se za takovu svezu s morem, koja bi i 
Hrvatskoj dobro došla, skrbiti se za solidni savez s Hrvatskom, koji bi u 
mnogom mogao paralizovati upliv austrijskih vlastodržaca. — Gosp. Kossuth 
dozvoljava za skupi englezki ugljen, koji bi mogao podnositi stavke raz- 
reda B, mjesto dosadanjega tarifnoga razreda C stavke I. iznimnoga tarifa, 
koji je za 20% jeftiniji od onoga razreda C; dozvoljava tovarenje po. tom 
razredu i preko Predeala za ugljen uvežen preko Galca, akoprem ni potonja 
luka nije radi zamuljenosti dunavskog korita prikladna za veliki promet. 

Sve bi te mjere imale još kakovu takovu vriednost, kad bi za odpremu 
te robe bilo odgovarajućih kola za ugljen. Nu niti za dosadanji promet 
nema već sada dovoljno kola, a što će istom biti, kad u listopadu započme 
odprema brašna i šećera? 

Mjere dakle, što ih poduzimlje magjarska vlada skroz su nedostatne i 
mogu dovesti, ako nastupi jaka zima, do silnih katastrofa. 

Kako će se Magjari i g. Kossuth izvući iz te kaše, to je njihova stvar. 
Mi se moramo tek brinuti, kako da i naši interesi ne postradaju kod even- 
tualnog brodoloma. 

Saznajem, da se je upravo nedavno obratio savez hrvatsko-slavonskih 
industrijalaca na magjarski savez industrijalaca .na zamolbu zagrebačke 
plinare, koja ne može dobiti iz Karwina nuždni kvantum ugljena. 

Ako je kada koja molba bila bez ikakovog temelja, to se nazočna 
mirne duše može medju takove ubrojiti. Kako mogu gospoda od tog indu- 
strijalnog saveza (,hrvatsko-slavonskog“) moliti ono, što to ni onaj, koga 
mole, ne može sebi pribaviti? Kakovu vlast ima savez magjarskih industri- 
jalaca, kakov upliv, da izposluje ukinuće naredbe o ograničenju prometa, 
kod jedne austrijske oblasti? 

Jedino pravo riešenje ovog pitanja bila bi uzpostava pomoćne route 
za ugljen iz Karwina preko Petrovitz — Oderberg—Wien (KFNB), NB—Wien, 
SB. na Zidanimost i Zagreb j. k. Za uredjenje te pomoćne route pak ne 
treba ino, nego obratiti se na k. k. Nordbahn-Direction Wien i General- 
Direction der priv. Sudbahn-Gesellschaft, Wien i to na tarifalni odsjek njihov, 
uz navod sličnih relacija količine, koja se toj routi osigurava. Uvaže li 
austrijske željeznice tu predstavku, pokazat će se barem donekle, da li i u 
koliko misli austrijska vlada i austrijski uplivni faktori pomagati Hrvatima 
u njihovoj težkoj borbi proti magjarskoj preuzetnosti. Omogućenje te 
polakšice mnogo bi doprinielo proširenju dalnjih trgovačkih sveza s Austrijom 
i zapadnim državama. 


PRIMUS H. S. 


NJOJ 


(Posvećeno gdjici. N. P.) 


Sa sunčanih gora sletila si k' meni 
ko svijetla sanja u proljetnoj noći 
ko kraljica neka, u čijoj je zjeni 

sva ljepote raskoš i sav odraz moći. 


Držao sam rukom Tvoju ruku čarnu, 
o očim Ti gledo sreću mom životu, 
ko što pjesnik gleda kroza dugu šarnu 
vasione dražest i božju dobrotu. 


I ljubavnu molbu šaptao sam, liepa 
ko večernje sunce, kad za brda zadje, 
ko strug biele pjene iza hitre ladje. 


Molba bješe vruća, ko čovjeka sliepa 
željna za krasotam svijetloga dana: 
Hoće li mi molba biti uslišana ? 


SREĆKO PERIŠIĆ 

ROMAN IZ SAVREMENOG HRVATSKOG ŽIVOTA 


(Nastavak.) 
XVIII 


Prošla su bila već dva sata poslie podne, kad se Andrijević približio 
posjedu tvorničara Steinbrennera. Neko je vrieme prolazio poljima, prečacem, 
dok nije izišao na cestu, uz koju su vodile uzke tračnice, zakrećući onamo 
prema tvorničkim sgradama. Ovom je cestom udario Andrijević, ne znajući 
još ni sam pravo, kud će i kamo će dospjeti. Nije se ništa umorio, jer i 
ako je sunce pripicalo, s mokre je zemlje ipak po malo hladilo, a uz to 
pirkao povjetarac. Ni prašine nije bilo. Nije gotovo nikoga ni susretao. osim 
dvojice radnika, što su žurnim krokom mimo njega prošli; poslije njih 
projurio je na biciklu mlad čovjek u otmjenu odielu i brzo izčezao niz cestu. 
A onda je Andrijević išao svedjer sam. Sjetio se svojih nekadašnjih šetnja 
»bez cilja“, koje je od uviek najvolio, jer mu se tad redovno nešto liepo 
dogodilo. Nešto, što nije slutio. Spadao je Andrijević u onu vrstu ljudi, koji 
mnogo toga prepuštaju pustom slučaju i koji su uvjereni, da se ništa čovjeku 
ne dogadja onako, kako unapried promisli i odredi. Eto tko bi mu bio 
jučer rekao, da će doći u blizinu svoje Ljube! Tko bi mu jutros mogao 
proreći, da će se još danas s njom sastati! A on će se sastati baš za to, 
jer se to sve tako slučajno dogodilo. I baš za to, jer ide ovako nepoznatim 
krajem i ,bez cilja“ dogodit će mu se opet nešto milo. Nešto, o čem se 
ne može razmišljati, već što se nekim liepim čekanjem osjeća. 

Primakao se već bio kućama, malenim i neuglednim. Bit će da su 
radničke ili tako nešto. Ona villa u daljini medju drvećem, ono će biti 
tvorničareva, a ova nešto bolja kuća medju ovim prvima, ovo je za cielo 
gostionica. Dakako da jest, jer je na njoj nekakva grana, a sprieda su stolovi. 

Andrijević udje u gostionicu, jer je valjalo da se odmori i da nešto 
založi, samo ako što nadje. Prodje kroz prvu sobu, prostiju, gdje je još na 
stolovima bilo štošta nepospremljeno i neuredjeno, a onda udje u drugu, 
finiju — valjda za bolje goste. Tu su uz jedan kraj stola sjedila dva nešto 
bolje odjevena čovjeka i pušila cigare, a pred njima vino. Andrijević je, 
pozdravivši ih, sjeo na drugi kraj stola, čekajući, dok tko dodje, da ga 
podvori. Neko je vrieme bio muk i Andrijević se mogao razgledati po sobi, 

gdje su po stienama visjeli još neki ostatci proslave, česa li. To su naime 
bili komadi uvenulih vienaca i na jednom kraju baš nasuprot njega dugački 
papir s velikim, nešto nespretnim slovima: ,Proletarci svih zemalja sjedinite 
se!l* Te su ga Marxove rieči imale sjetiti, da je tu valjda bila kakova soci- 
jalistička skupština ili dogovor organiziranih radnika. U jednom je uglu 
prepoznao crayonom izslikani papir: sliku Vase Pelagića, bivšega grčko- 
iztočnog popa i socijaliste, a u drugom sliku velike glave s valovitom 
kosom — Maksima Gorkoga! Na klinčanici pokraj njega visio je ,Interes- 
santes Blatt“, ,Arbeiter Zeitung“ i — ,Slobodna rieč“. 

Muk nije potrajao dugo. Onaj od njegova stola, što je bio za glavu 
viši od svoga susjeda, u nešto izlizanom dugačkom kaputu s crvenim 
ovratnikom, blied, crna slaba brka, odbije naglo dva tri dima, pogleda izpod 
oka Andrijevića, a onda uze mirno i jasno, naglasujući svaku rieč: 

— Sve dotle ne će biti dobra, dokle one dvie trećine izrabljivanoga 
proletarijata — a njih je u istinu dvie trećine od čitavoga ljudstva — dok 
te dvie trećine ne budu proniknute uvjerenjem, da je socijalizam religija 
slobode i sreće čovječanstva. Razumijete li: slobode i sreće! Mi ne rušimo 
države, ne rušimo ni oltara, ni priestolja, već hoćemo državu, u kojoj će 
biti družtvena i gospodarska pravda i jednakost. Državu kulture — prave 
kulture, eto to mi hoćemo! — završi pobjedonosno, ogledavši se i opet na 
Andrijevića, koji je posvema bio miran i slušao, tražeći u svojoj pameti, 
gdje li je te misli čitao baš ovako na okupu, kako ih je sad čuo. 

— A ona treća trećina? — javi se onaj drugi niži, ošišane okrugle 
glave sa širokim brkom i ridjom šćetinjastom bradom, mučeći se sa svojom 
cigarom, koja mu nikako nije htjela pravo goriti. 

— Treća trećina — kapitalisti? Oni će biti prisiljeni, da to vide. Neka 
se jednom prenu iz svoga zakonom zaštićena ljenćarenja! Ako sami ne 
vide, mi ćemo ih već sjetiti. 

— Ovako, a? — podignu ruku onaj niži, hoteći tim označiti, da valja 
kapitaliste utući. 

— Ne tako, već mirnim, trieznim putem. Nama ne treba nikoga ubijati, 
već raditi. A vidite, naš je rad dvostruk: strukovni i politički. Strukovni je 
rad u tvornici ili radionici. Tu se mora bilo štrajkom, kao što ste ovdje 
učinili, bilo pregovorima, bilo kojim mu drago načinom prisiliti poslodavce, 
da dostojnije postupaju s radnicima, koji su ljudi kao i oni, zatim da im 
povise nadnicu . . . 

— To, to! 

— Zatim: da se skrati radno vrieme. Radnik neka osam sati radi, ali 
osam neka počiva, a ostalih osam neka upotriebi za svoju naobrazbu; neka 
čita, muzicira, zabavlja se — i tako dalje. To bi bilo strukovno naše nasto- 
janje, a ono drugo, političko, to je u obćinama, u izbornim kotarima, uobće 
u saboru, to jest: osvojenje političke vlasti, kojom se ima postići ideal naše 
borbe, naime socijalizacija proizvodnih sredstava! Da li me razumijete ? 

— Ponešto, ponešto | 

— To naime, druže Mohtariću znači: ukinuće današnje kapitalističko- 
buržoaske uredbe, koja se osniva na privatnom vlastničtvu. Mi naime moramo 
osnovati socijalističko družtvo na osnovu zajedničkoga, kolektivnog vlastničtva. 

— Da, to je onu večer razlagao naš vodja, o privatnom i zajedničkom 
vlastničtvu. Kazao je, mislim, da je privatno vlastničtvo izvor svemu zlu — 
iztaknu se onaj niži, Mohtarić, pa i on sad pogleda Andrijevića, kao da je 
htio reći: i ja nešto znam. 

Andrijević se medjutim sjetio, da je još na sveučilištu, kad je kao 
naprednjak pisao o socijalizmu, čitao neku njemačku popularno pisanu soci- 
jalističku broSuru, gdje su bile ne samo iste misli već i isti izrazi, što ih je 
ovdje s pozom neke učenosti razvijao onaj viši bliedi njegov susjed. Medjutim 
bilo je Andrijeviću već dugo čekati, pa se nestrpljivo ogledavao prema vratima. 

— Morate ovdje pozvoniti, eto tu iza vas — pridignu se prijazno viši 
i pritisnu na dugme. 

— Hvala liepa |! 

— Malo ste kasno došli, pa nitko i ne dolazi. Nisu ni naučni na druge 
goste osim na nas radnike. Oprostite, moje je ime Rauker, momentano bez 
posla, inače nadziratelj radnika, a ovo je ovdje moj drug Mohtarić, takodjer 
neke vrsti nadglednik radnika u Steinbrennerovoj ciglani. 

Andrijević im kaza svoje ime. 

— Samo što ja — nasmieši se Mohtarić — nisam momentano bez posla. 

— A to imate — nasmieši se i Rauker — meni zahvaliti, što možete 
ovako još koji sat proboraviti uz čašu vina. Smekšao se Steinbrenner poslie 
zadnjega štrajka Dosad je drug Mohtarić radio do jedan sat — a tako i svi 
drugi — a već u dva ili dva i pol nastupao na posao. Sad nastupa u tri 
ili tri i pol, a radnici se liepo odmaraju, pa će svježiji na posao, što je i 
tvorničaru bolje. 

— A još i veću smo nadnicu iztukli. Išlo je težko, ali popustio je ipak. 
Šta će? Bolje, nego da mu posao stoji. U istinu, da nije bilo ovoga gospo- 
dina, što je k nama došao, gospodina Raukera ... 

— Molim: ne gospodina, već druga Raukera... 

— Ne bi gotovo ništa ni bilo, jer naš je ,vodja“ istina valjan i upućen, 
ali još nekako nesiguran. 

— Ljudi su naime ovdje, baš kao i u ona stara vremena, dok su bili 
kmetovi i vlastela. Nesigurni su i još uviek robski prema bilo kakovoj 
gospoštiji. Koliko im treba govoriti, dok oni u svojoj pameti kapiraju, da 
je i poslodavac čovjek kao i radnik, te da radnik nema ništa moliti, već 
zahtievati. Radničke ruke nisu kotači nesviestne mašine. Meni je najmilije to, 
što sam polučio, da su se ti ljudi ipak jednom počeli skupljati, da su se 
privikli na večernja predavanja. Evo mi smo imali tu već i skupštine, 
organizirali smo se, pa smo tako u neku ruku kotačić onoga velikoga 
medjunarodnog socijalističkog pokreta za slobodu proletaraca. Baš prije 
deset dana, nakon što su pregovori sa Steinbrennerom uspjeli, bilo je ovdje 
pravo slavlje. Ova je soba bila sva izkićena. Bilo je čak i vatrometa! 

— To je liepo! — dodade više iz uljudnosti Andrijević, a u to je već 
bio došao neki driemovan konobar, koji izjavi Andrijeviću, da ima još nešta 
pečenja, ,ne baš topla, ali dobra“, a i zelene salate ,k tomu“. 

— Piva vam je ovdje izvrsna — prihvati Mohtarić — s leda! 

— Pa dajte, što imate! mahnuo rukom Andrijević. 

Ona su dvojica opet nekako skrenula razgovor na ,privatno“ i 
»kolektivno vlastničtvo“, a Andrijević se sve više uvjeravao, da Rauker 
govori čitane i dobro naučene rieči, pa ih kao gotov novac prodaje 
Mohtariću. Uza sve to ne može se reći, da Rauker ne razumije, što govori, 
jedino je Andrijevića smetalo, što taj čovjek nema pravoga zanosa ni osjećaja 
u govoru. Andrijević je negda u svojoj duši zamišljao socijalističke agitatore 
i govornike kao neke plamene, makar i fantastične propovjednike s kriesećim 
očima i besjedom punom požrtvovnosti i svetog, plodonosnog uvjerenja, a 
kod Raukera se nije mogao u časovima oteti dojmu, da je to neki bezpo- 
sleni agent, koji na račun socijalističke ,ideje“ živi i bazira svoju eksistenciju. 
Kad bi ti ljudi bili u istinu proniknuti mislima slobode cieloga ljudstva — 
u službi dakle ovako velike ideje — morali bi jačim plamenom plamtjeti. 
Njihova je ideja tobože nad nacionalnom, a on eto ne nalazi ni stoti dio 
onoga oduševljenja, što upravo bukti iz srca najpriprostijega nacionalca — 
Starčevićanca. Ne, ne on Starčevićansku misao ne može metnuti na tezulju 
sa socijalističkom i ako ju metne, ona će bez sumnje pretegnuti. Ljubav ro- 
djene zemlje teža je od te iluzorne, ,velike“ ljubavi prema cielome čovječanstvu. 

Od ,privatnoga“ i ,kolektivnoga vlastničtva“ prešao je razgovor u one 
dvojice — dok je Andrijević objedovao — na konkurenciju, na gomilanje 
blaga u jednoga kapitaliste, koji konkurencijom progutava manje kapitaliste. 
Zatim je Rauker razlagao, kako kapitaliste dobivaju novcem upliv nad cielom 
državom, koja ih za uzvrat štiti žandarima i vojskom, te se tako proletarcima 
sve veći okovi nameću ; ti će proletarci, koji su u većini — dvie trećine! —, 
doći onda do prava, ako se po cielom svietu organiziraju i sjedine. Zato 
je eto otac modernoga socijalizma Karl Marx i rekao one velike rieči: 
»Proletarci sviju zemalja sjedinite se!“ 

Onda je opet razgovor došao — ne zna se, kako — na Steinbrennera, 
a Andrijević je već bio poobjedovao i zapalio cigaru. Njegovi su susjedi 
naručili još jednu ,politru“ odlučivši, da će još ,samo ovu“, a onda da idu. 

— Da su ovi ljudi to učinili prije deset godina, što su sad, ne bi ih 
Steinbrenner imao tako u ruci obveznicama i mjenicama, niti bi mu toliko 
bacala ciglana. A što je glavno, ne bi bio tako bahat, kao što je. 

— Ma i nije on loš tako, nego onaj njegov brat, on je dosta kriv. 

— Eto vidite. Taj zeleniš, — nema mu ni trideset godina, a kako je 
bio obiestan. Meni su radnici kazivali, da im se je vrzao oko kuća. Ako 
radničke žene i kćeri nemaju mira od kapitalističke obiesti, onda su to uprav 
onaka vremena kao za kmetova i vlastele. 

— Jedan ga je radnik htio baš ove dane pred štrajkom ciglom u glavu. 
»Tamo se vi, veli, motajte oko vaše guvernante, a moju kćer pustite.“ 

Andrijević se trznu. ,Oko vaše guvernante!“ Ne tiču li se te rieči Ljube? 

— Trebao ga je malo ciglom naučiti poštenju, toga besposlenog gospo- 
dičića! Čitav dan ga vidim na biciklu. Otide u grad, pa prokartava muku 
radničku. Mi gladujemo, robujemo i sirotujemo, a oni uživaju. Oni plivaju 
u razkoši na račun naših žuljeva, eto to je, što ja uviek govorim. Ako ništa, 
bar to bi nas moralo svaki dan poticati na borbu i uztrajnost — završi 
Rauker i izpije čašu vina na dušak. 

Andrijeviću se svela neka slutnja oko srca. Da se možda nije taj čovjek 
— ato je sigurno bio onaj, što ga je putem sreo — da se nije usudio 
dirnuti i u Ljubu. Možda... možda joj se već i približio s ljubavnim riečima. 
A i ona, možda ga je i ona zavo... Ne, ne! 

Htio ih je Andrijević pitati što pobliže o toj guvernanti — o Ljubi —, 
ali je vidio, da bi to bilo neumjestno, pa bi se možda i odao i tako narušio 
svetost ovoga osjećaja. ' 

Skrenuo je pitanje na drugo. Nekako ga je naime taj Rauker i uobće 
čitav njihov ,socijalistički“ razgovor dražio, pa je htio reći koju, da se ne 
misli, e im možda odobrava ili se ne razumije u njihov razgovor. 

— Jesi li tu svi radnici Hrvati? — upita Raukera. 

— Ha, ima ih svakojakih — odgovori Rauker nešto se smrknuvši — ima 
i Srba, Niemaca, Čeha i tako. 

— Ali pretežno su Hrvati? 

— Dakako. Nego mi to i ne gledamo. Kod nas, kako će vam sigurno 
biti poznato, izčezavaju nacionalna pitanja. Tu se ne pita, je li tko Hrvat 
ili Magjar ili Niemac — mi smo svi drugovi. Vidite, ja sam n. pr. član 
hrvatske organizacije, pa sam već kao takav bio u odaslanstvu u Pešti, 
Pragu, Beču i drugdje — pa je svagdje tako. Nacionalna i štokakva državno- 
pravna pitanja ne ulaze u naš rad. 

— Ja hih ipak primjetio — uze mirno Andrijević — da ste vi vani 
kod tih ljudi uza sve to osjetili, da tako rečem, miris njihovih narodnosti. 
Makar bili koje vrsti socijalisti ili čak anarkisti, oni iztiču i svoju narodnost. 
Ovakove indiferentnosti za narodne osjećaje nemate nigdje kao kod nas. 

— Pa mi smo malen narod... 

— Malen! Eto vam vaše jednakosti i jednakih prava. Dok drugi iztiču 
svoje ime, mi ga moramo zatajiti, a vjerujte mi, kad narod nema osjećaja 
za svoje ime, onda on nije i ne može biti razsadni elemenat nikakovoj ideji. 
On je samo bezimeni materijal i rob tudjinskih propagandističnih spekulacija, 
pa bi i kod te buduće, idealne diobe ,kolektivnoga vlastničtva“ ostao takodjer 
kratkih rukava, kao što ćemo ostati i mi Hrvati, dademo li se samo. onako 
na sliepo u službu ovakovih ideja. Bavio sam se ja mnogo, moj gospodine, 
socijalizmom, pratio sam i Marxa i Engelsa i Kautsky-a i kako se sve već 
ne zovu. Moram reći, da su me jedno vrieme upravo osvojile njihove ideje 
i dugo sam mislio, da se priključim pokretu hrvatskih socijalista — ali, ali 
vidio sam, da to nisu hrvatski socijaliste. Prije svega malo njih razumije, 
što hoće, a onda proučavajući naš narod razabrao sam, da ne samo da 

nije još zreo za takove pokuse — jer još treba da proživi viek nacional- 
nosti — nego je uobće za nj kao za mali narod to nesreća i smrt. 

Nastao je jedan čas muk. Andrijevića je veselilo, što ga je onaj drugi, 
Mohtarić, pomno i živo pratio davajući mu nekako pravo. Rauker pak, 
iznenadjen na prvi mah naglom bujicom Andrijevićevih rieči, malo se kao 
i smeo, ali onda opet prihvatio, okrenuvši se prema svome susjedu: 

— Da smo se držali misli ovoga gospodina, druže Mohtariću, Stein- 
brenner bi i dalje mučio ljude većim radom, a manjom plaćom. 

— O nisam ja, gospodine, nipošto protiv radničkoga pokreta. Ne samo 
da uza nj pristajem već ću ga i podpomagati. Ali samomu socijalizmu — 
onomu crvenom socijalizmu — u kom se utapa crveno-bielo-plava hrvatska 
trobojnica, tomu socijalizmu sam neprijatelj, jer mi sieče u živac, u živo 
meso, moj narodni bitak. Ja sam za hrvatski socijalizam. 

— To je protuslovlje — naglo upao Rauker i nasmijao se — to je 
protuslovlje. Socijalizam ne krpari, ne reformira ono, što postoji, on izvodi 
socijalnu revoluciju, a to će reći podpuni preokret ljudskoga družtva, uni- 
štenie klasa, u kratko: preokret kapitalističkog družtva u družtvo socijalističko 

— Nemojte mi, molim vas, govoriti prievode njemačkih brošura, što 
su pisane za prosti sviet, a što ste ih vi, kako vidim, na izust naučili — 
okosi se Andrijević. — Manimo se teorija i pustih fraza. Pogledajmo oko 
sebe i gledajmo, što nam treba. Dižimo narod materijalno, prosvjetiljujmo 
ga duševno, gledajmo ga politički osloboditi od neprijatelja, što ga finan- 
cijalno siše, — a za te veće ideje i organizacije naći će se i poslie vre- 
mena. Samo oslobodjen narod može pružiti ruku svoju, da se uhvati u 
takovo veliko kolo drugih naroda. Dok se uredimo kod kuće, moći ćemo 
se obazrieti i po svietu i, vjerujte, lako ćemo se organizirati. 

Još se Rauker nije dao svladati, već je i dalje dokazivao blagodati 
socijalističkoga odgoja naroda, a Andrijević mu se svagdje opriečio i nastojao 
mirnim razlaganjem oslabiti zvučnost njegovih naučenih rieči. Najviše ga je 
Andrijević pobijao s tim, da u socijalizmu ima liepih ideja, ali manje liepih 
ljudi, to jest neinteligentnih i nekarakternih, jer se pred masom iztiču kao 
veliki joj prijatelji, a potajice živu u dobrom prijateljstvu s kapitalistima. 
Kad se pak Rauker na to osobito oduševio za agitatore socijalističke, štrajkove 
i spasonosnu njihovu djelatnost — okrenuvši se slavodobitno prema Mohtariću 
— onda je nešto žešće ustao Andrijević: 

— Šta mi spominjete štrajkove? Koliko jadnih ljudi nastrada s tim, što 
moraju silom i sbog sloge štrajkovati, a ,organizacija“ ih napusti. A što je 
najgore, vodje štrajka dadu se od poslodavca podmititi, samo da ovi obu- 
stave nekako štrajk. (Mohtarić je čudno razkolačio oči.) Tih slučajeva ima 
vrlo mnogo. Tako nekolicina lukavih ljudi živi na račun sirotinje. Evo vidite, 
ta špekulativnost kod vaših pokreta smetala mi je, da se nisam mogao nikada 
oduševiti za tudjinski, indiferentni socijalizam. 

Na Raukeru je opazio Andrijević, kako je naglo probliedio, a onda opet 
naglo pocrvenio. Nekako ga se čudno kosnule rieči o podmićivanju prigodom 

štrajka, pa je Andrijević na čas posumnjao, ne kori li Raukera sada savjest 
sbog slična grieha. 

Bilo kako bilo — Rauker je izgubio volju za daljnju prepirku, brzo 
izpio svoju čašu i mignuo Mohtariću, e je doba, da idu. 

— |nače bismo se još posvadili s ovim gospodinom, a tek smo se upo- 
znali — nasmije se nekako neveselo i oprosti se dosta hladno s Andrijevićem. 

Kad je Andrijević ostao sam, zabrinuo se na čas. Eto i socijalista ima 
u svom kotaru! A za cielo će naći i Radićevce i — pokretaše! Kako to u 
provinciji dobiva drugo značenje, nego li što to čovjek u Zagrebu misli. 
No koliko ga god i smutio ovaj socijalistički“ dio njegova kotara, nije mu 
pravo vjerovao. Ta, to je sve umjetno načinjeno i navrnuto samo za nuždu, 
bez dubljega korjena. Eno Mohtarić mu se već i smiešio očito odobravajući. 
Jedan odlučan govor sve bi ih okrenuo. Po svoj prilici ti dobri ljudi na dnu 
svoje duše ne povjeravaju se i ne mogu se povjeriti ovakovim ,momentano 
bezposlenim“ ptičicama, što lete od tvornice do tvornice i aranžiraju štrajkove. 

Onda se i ljutiti stao Andrijević, što eto na ovaj dan, kad se imao 
sastati s Ljubom, ne može imati mira, ne može se baviti sam sa sobom. 
A eto su već i blizu četiri sata! 

Pozvoni konobaru, koji je sad brže došao, plati mu objed, a za tim — 
pošto mu je dao nešto obilniju napojnicu — stao ga izpitivati, kako bi 
došao najprije do ville tvorničara Steinbrennera. 

— Ako idete ovim istim putem, kojim ste došli, doći ćete upravo izpred 
ville, a odatle imate još pola sata do ciglane; tamo možete naći Steinbrennera. 

- +“ Ne tražim njega, već odgojiteljicu njegove djece. 

— Ah, gospodjicu. Vidite, baš je jutros tu s djecom bila. | pred večer 
izidje s njima. Tamo, vidite, kroz vrtove pa do onih drveća uz cestu. To 
vam je ta ista cesta, što vodi izpred ville. Možete i s njom ići, a možete i 
prečacem mimo vrtova, pa ste odmah gore kod stabala. Gospodjica se 
svako predveče odšeta onamo. 

— Dobro, hvala vam. Samo ćete mi još odnesti do nje jedan list za 
svaku sigurnost. 

-— Molim! 

Andrijević je brzo napisao olovkom ovo nekoliko redaka: 

»Ljubo! Netko, tko te već nije dugo vidio, želi s Tobom govoriti. Ako 
možeš prepoznati nekadanji rukopis (ah i taj se već promienio!), ako možeš 
iz ovoga pisamca naslutiti i pogoditi, tko Te želi, ako je u Tebi ostalo još 
i trunak nekadanje ljubavi i onoga liepog prijateljstva — onda podji i danas 
kao obično u šetnju k onim stablima nad vrtovima, gdje će te taj ,netko“ 
čekati, ah željno čekati blagoslivljajući slučaj, koji ga je ovamo doveo. Ako 
li se pak oglušiš — ne, ne! — ti ćeš doći! Ja znam. Ja vjerujem“. 


(Nastavit će se.) 

OTVORENO PISMO GOSPODINU 
PROF. V. KLAIĆU 


Veleučeni gospodine profesore! 


U Vašem otvorenom pismu upravljenom 
na mene u ,Olasu Matice“ nešto je nave- 
deno, što ne stoji, za to dozvolite, da to 
izpravim. 

Vi ste izvoljeli napisati i uztvrditi, da 
je ,Matica Hrvatska“ izdala ,opsežnu bio- 
grafiju i ocjenu pokojnikova rada, i to 
onako, kako su ih napisali najprisniji pri- 
jatelji njegovi (profesori Poparić i Šegvić).“ 
. Vi znate, gosp. profesore, da se već i u 
izdanjima Matice“ uvelo ,furtimašenje“. 
Nešto može furtim ući u Maticu, nešto 
furtim izpasti. Vi ste, gosp. profesore, kao 
predsjednik književnog odbora ,M. H. 
uvjereni, da je Matica izdala životopis 
onako, kako su ga napisali B. Poparić i 

egvić, a ja imam rukopis Poparićev, koji 
mi je 6 svibnja 1905. dostavljen od uprave 
Matice uz popratno pismo, da radnja nije 
odobrena. U životopisu, izašlom uz ,Jelkin 
Bosiljak“, podpisan je samo Šegvić. 

Nadalje navodite, da je Matica odkupila 
»Začudjene svatove“. (la to potvrdjujem). 

Da je dopriniela primjerenu svotu za 

spomenik. (U to ja ne ulazim). 
. Nastavljate: ,Ali sve to ipak nije što bi 
iskreno ljubeća i odana supruga željela.“ 
To stoji. Ja sam jedino želila, da bude 
konačna želja moga pokojnog muža izpu- 
njena, naime, da Matica izda njegovu dramu 
pPoslovi“. Toj jedinoj pokojnikovoj, za to 
i mojoj želji, Matica nije htjela udovoljiti, 
jer su ,dramu Poslovi dva recenzenta pro- 
glasila nezgodnom.“ 

Sud Matičinih recenzenata i Vi, g pro- 
fesore, usvojiste, jer u svom ,otvorenom 
pismu“ izjaviste sliedeće: ,Sad, kad je 
drama zaista štampana, pristajem i ja uz 
njihov sud.“ 

Nakon ove Vaše javne izjave molim 
Vas i pozivljem, da javno obrazložite svoj 
sud. 


Ja to činim u zaštitu imena i književ- 
noga rada moga pokojnog muža. 


S odličnim štovanjem 
Marija Kumičić 
Po 


EN MARGE 


Guravac. Ko je, o Rutavče, Historicus, 
pišući u Savremeniku Nodilovu historiju ? 

Rutavac. Sudeći po stilu i po idejama, 
taj Historicus mogao bi biti sasvim ilepo 
Vjekoslav, Alojzije Klaić. I on je, kao No- 
dilo, kršćanin 1 liberal. 

Guravac. O ne, Rutavče! Historicus nije 
još, tako mi pijetla, napisao nijedne po- 
vijesti, vrijedne povijesti. Inače bi izašao 
sa slavom svog imena __YTome naučenjaku 
je autoritet i — pokojni Koharić. Motto 
mu je jedna pusta Koharićeva napred- 
njačka fraza, gdje učenik Učiteljevim stilom 
hvali Učitelja — Natka Nodila. 

Rutavac. Kod nas moraš biti naprednjak, 
umrijeti morskom smrću kao Koharić (ili 
Shelley) i citiraju te, ma bio bedast ko 
batina. 

Guravac. Historicus hvali Natka Nodila, 
što se u politici držao na strani, onako 
obzoraški. To je vrlo dubrovački 1 vrlo — 
komodno. Čekamo, da nam reknu, e je i 
Nodilo srušio Kuena. 

Rutavac. Slavosrb Natko svira, pišući, 
da mi Srbe ne marimo radi vjere, jer nam 
ti Popovići Vacki i Jaše Tomići meću poli- 
tički štrik za vrat. Zlatousti Natko farba 
i radi za antihrvatsku propagandu, frula- 
jući, da su ,Srbi što i Hrvati, Hrvati što 
i Srbi“. Srbobran drugu pjesmu pjeva i 
Natko je gluh, ako je ne čuje i licemjerac, 
ako se pravi gluh. Historija nije Matije- 
vićeva agentura. 

Guravac. Veleučeni su i demagog. Oni 
zovu današnji (naprednjački, dakako) ,na- 
raštaj bolji od starijega“, a ,naraštaj“ je 
tašt, voli tamjan i stare laskavce, o Ru- 
tavče! 

Rutavac. Historicus hvali Nodilovu po- 

vijest o propasti Rima. Vjerujem, da tu 
ima mnogo pojezije i raguziranja. Historija 
u stilu braće Vojnovića. Nodilo je ,pjesnik 
istorik“ (historik) i Historicus se ljuto vara, 
misleći, e je ta poetična metoda i danas 
metoda onih Romana, koji u Fustel de 
Coulanges-u kultivišu prozu kritičnog de- 
talja, a u Vilimu Ferreru kritiziraju pad 
Rima kao savremen dogadjaj, kao ogromnu 
Napoleon Ili.- ili Dreyfuss-aferu, s istim 
strastima i sličnim posljedicama. Vremena 
romantičnog Micheleta i poetičnog Renana 
su prošla i medju ,Romanima“, koji su u 
ostalom na glasu sa nepopravljivog histo- 
rijskog realizma (Makijavel, Voltairevo i 
Taineovo shvatanje). 

Guravac. Nodilo je štrosmajerizam u 
nauci: historijska poezija, historijski opti- 
mizam, slavosrpština u historijskom shva- 
tanju. Njegove njemačke antipatije mogu 
biti poetične i u duhu Čingrijinog kriti- 
cizma, Supilovog idealizma i Mazzurinih 
liberalno-katoličkih načela, ali da je mržnja 
pnjemačke uobraženosti (taštine) kulturne 
i političke, kojoj ne zna granica“ sve prije 
no naučna, leži, o Rutavče, na dlanu, jer 
te ,uobraženosti“ ima svuda, u Parizu i 
Londonu kao i u Zagrebu (i Cetinju). Čitaj 
samo Franceov opis blagoglagoljivog pa- 
riskog akademika i historika Silvestra 
Bonnarda! Da čuje ovaj naš razgovor, 
g. Nodilo bi možda skočio sa klupe kao i 
Ćeretavi taj akademik, slušajući, kako ga 
u cvijeću | mramoru starog Luxembourga 
nepovoljno kritikuju mladi studenti... 

utavac. U ostalom, Anatol France slaže 
se s Nodilom u tome, da je historija — 
priča i fabula, koja se ne da ovjeroviti 
kao ni najobičniji savremeni dogadjaj. 

Guravac. O, varaš se, Rutavče! Nodilo, 
taj ,pjesnik“, pjeva o — istini. Taj raz- 
govorni rapsod fabulira nam — nauku. 

ašto nam nije protolmačio, kako da ne 
propadoše Kinezi i Židovi? Tvrdnja, da je 
pravaštvo ,šturo i tromo“, miriši više po 
obzoraškoj pamfletskoj hipotetičnosti no 
po naučnoj objektivnosti. 

Rutavac. Taj slavosrpski ričet, izgovaran 
tobože u ime čiste nauke, toliko oduran 
Anti Starčeviću i svima, koji se bune i koje 
ždere u dno srca to negiranje hrvatstva i 
indirektno propagiranje ,naprednog“, ,radi- 
kalnog“ srpstva, te slavosrpske petljanije, 
plaćene hrvatskim novcem, štampane i ho- 
norirane hrvatskim siromašnim žuljevima, 
tu pseudonačnu poeziju nalazim i u Nodi- 
lovom tumačenju narodne mitologije. 
Marko, turska pridvorica i sultanov mar- 
toloz, Marko je — sunce; Miloš, Miloš 
Obilić je — mjesec. Biograd: bijeli, sjajni, 
stojni grad kralja Milana i korumpiranih 
ministara je raj, Olimp, Elizij. I tako dalje. 
Pošto je sve analogija, ja mogu nastaviti 
Nodilov odgonetački posao i — 

Guravac. | sa naučnim argumentima, o 
Rutavče, u ime čiste nauke reći, da je do- 


sjetljivi Supilo — hrvatski Merkur, da je 
Lorković sunce, Sirovatka — zvijezda, a 
Ancel turobni mjesec. Bijeli, sjajni Beograd 
je dakako nebo, a Zagreb, upravo Zabreg 
je mrak, Udbina, pakao kao sve, što je 
za bregom i pod bregom, kao sve, što je 
hrvatsko! Što će nam, o Rutavče, još sve 
prezentirati kao nauku ti Srbohrvati! Sa 
naukom, žalosna majka toj i takvoj nauci 
njihovoj, sa naukom brane nagodbu i kao 
Descartesa filosofska skepsa što poučava, 
da on postoji, tako je Jugoslavenska Aka- 
demija osnovana za dokazivanje, da ima 
samo Srbohrvata, da Hrvati, da mi dakle 
ne postojimo. Žalosno je, da takovu ža- 
losnu nauku šire ljudi u hrvatskim aka- 
demijama, rodjeni nad grobovima hrvatske 
slobode, nad grobovima kraljeva hrvatskih 

Rutavac. Ali ta gospoda su, o Rutavče, 
danas još ili stari Dubrovčani, ,republi- 
kanci“, dakle ni Hrvati ni Srbi, ili su naj- 
običniji Talijani obrazovanjem 1 prvim 
mladenačkim dojmovima Slušaj ih: medju 
sobom uvijek parlaju talijanski. Fraza, de- 
klamacija, velika dekoracija sićušne misli, 
načelna beznačelnost, skakanje iz ekstrema 
u ekstrem, mafijski instinkti, poetična poza 
najbrutalnijeg egoizma i najbrutalnije proze, 
nauka, što kod Nodila ima alire propovjedi 
i propovjed, što se kod Tresića-Pavičića 
nadima na bajnoj poeziji šej ave latinske 
metrike: eto, što od mnogi primorski 
Hrvata učini mletački talog, kontakt sa 
talijanskom pustom frazom i bučnim, su- 
višnim gestovima. Žalosno je, da Hrvatima, 
najvećim dobričinama na svijetu, koji trpe 
istodobno od ,dranga“ njemačkog, ma- 
gjarskog, srpskog i talijanskog, podmeće 
jedan hrvatski historik, da imaju »megalo- 
mansku pozu“. Baš N. Nodilo je klasičan 
dokaz naše manije, da se umanjujemo, 
pravimo veće kukavice no što jesmo i da 
u vijeku demokracija, naoružanin pokličem 
na sve energije od revolucionarnih do mili- 
tarističnih, budemo janjci i ,kršćani“ slavo- 
srpskog soja, odričući se bez svake potrebe 
čistog hrvatskog imena i karaktera u času, 
kada Magjari — —, kada Ćuk i Matijević 
— —, kada Talijani — —, Nijemci — —, 
kada nam se tudjinac sa četiri strane pro- 
furtimašio u kuću! nko je to nauka, onda 
po toj slavosrpskoj nauci nama ništa drugo 
ne ostaje no leći živi u zemlju, koja će se 
i poslije ovog našeg ,naučnog“ samoubij- 
stva zvati zemljom Hrvatskom! 

Guravac. | to je Koharić zvao ,čvrstom 
stijenom Slobode“ i ,Istine“! To je oplum 
blagoglagoljivog, kršćanskog, štrosmajer- 
skog, golubinjeg i slavjanskog liberalizma, 
u času, kada na nas navaljuju sa svih strana 
sa Darwinovim idejama o borbi na opstanak, 
kada nas je opasao srpski bizantinizam, 
altajska amoralnost, makijavelizam Italije 
i kolosalne ideje kolektivistične 1 indivi- 
dualistične Njemačke Metternicha, Bebela, 
Nietzschea i Bismarcka! Dok cio svijet 

apeluje na energiju, Natko Nodilo i D.H. K. 
apeluje na hrvatsku katoličku krotkost i 
liberalnu snošljivost, rugajući se hrvatskim 
idealima, ,i ako baš ne znamo, kako i 
kojim putem to“ postići, kao da taj put 
nije vrlo jasan: braniti, kao Srbi svoje, 
ekskluzivno hrvatske interese, biti složni, 
pouzdati se u sebe, razviti pod hrvatskim 
barjakom cjelokupnu hrvatsku energiju, 
dati život svoj za svakog Hrvata i za svaki 
pedalj hrvatske zemlje, raditi sa narodom 
za narod uz geslo Hrvatska Hrvatom! 
Stvoriti hrvatsku energiju, stvoriti mladu 
Hrvatsku, Hrvate spremne umrijeti kao 
Kvaternik i živjeti kao A. Starčević — evo, 
mi znamo, ,kamo i kojim putem to“. Mi 
poznajemo hrvatski ideal i sasvim je na- 
ravno, da ne možemo znati, hoćemo li ga 
oživotvoriti, kao što to nisu znali ni prvi 
kršćani, ni Orleanka, ni Mazzini, ni Kara- 
gjorgje, ni Bismarck. No premda smo idea- 
liste, naš program, naši putovi su jasniji 
od Smodlakinih staza i Supilovih bogaza. 
Mi nismo diplomate, jer za narodnu pri- 
mitivnu obranu diplomacije ne treba i jer 
vodimo narodnu, otvorenu i poznatu po- 
itiku. . 

Rutavac. Veleučeni Nodilo se vara, ako 
misli, da je nama škodila zdravičarska 
politika. 1 ona je koristila, a obzoraši i 
magjaroni su krivi, ako se ostalo tek kod 
— želje uz čašu vina. U oskudici real- 
nijeg patriotizma nije na odmet budjenje 
svijesti pri hrvatskom peharu. 

uravac. Lane je Savremenik pisao: 


»Matoš je.... kao književni ,čisti“ . 
preuzeo iz baštine A. Starčevića samo 
prostotu“, ,»netom  utamničeni  robijaš“, 


»Redarstveni Viestnik“, ,popravilište za 
književnike“, ,jedna uništena i pokvarena 
eksistencija“,  ,običaj, da od pojedinaca 
moli ili iznudi novaca“, ,za prvoga bo- 
ravka u Zagrebu u pijanstvu bacio je iz 
krčme strojara kaznione“, ,osao voli 
pljevu nego zlato“, ,Matoš dakle uopće 
ne bi smio nigda u našu blizinu“, ,slao 
nam je vrlo slabe radove“, ,lopov, vara- 
lica, lažac, pa makar i ubojica“ it.d. Danas 
piše isti list: ,Svi oni, koji su stojali po 
strani...., ali se nijesu dali ni pod diji 
diktat, svi su ti bili prešućavani. (kao n. pr. 
Matoševi Ogledi i atera Prokletstvo). Danas 
Savremenik Avali  ,robijaša“ Matoša i 
»čistog“ Ogrizovića i veli: ,I literatura 
ima svoju etiketu“. Cyhlar-Nehajev, slažući 
se sa predgovorom Prokletstva, naperenim 
proti furtimašima Kaptola i jezuitima Sa- 
vremenika, veli u istom tome listu, koji 
izbacivaše i kočijaški psovaše svoje ,,čiste“ 
saradnike: ,Medjusobno pranje zamazanog 
rublja i ,mirisavo cvijeće“ osobnih in- 
vektiva.... prelazi i u književnu kritiku.“ 
I tako dalje! Što veliš na to, o Guravče! 

Guravac. Sada najednoč Savremenik 
napada pokretaški način kritike i — (lanjski) 
svoj vlastiti način antikritike! Matoša baca 

Drechsler iz lista radi Begovića, Miletića 
i Babića, naprednjaci ga napadaju kao 
moralno propalicu i ,artistu“, i sada — 
o Rutavče 

Rutavac. Sada konstatuje Savremenik, 
da je artizam jezgra hrvatskog moder- 
nizma. Sada su odjedared sva ta gospoda 
— artiste! Artist je (Srbin) Cippico, Dom- 
janić, Kolarić i onaj isti Milčinović, koji u 
istom listu, u jednoj studiji, prije kratkog 
vremena, izbacuje sasvim  neartistično 
nKorisne“ i ,pozitivne“ književne principe 
— principe _ Mije Majera i Milana Marja- 
novica. [ Ivanov i Gjalski i Pilar su — 
artisti. Dok je Matoša Pokret najviše na- 
padao, što je prikazao koban utjecaj na- 

rednjačkih ,realista“ i ,,pozitivista“ na 
iteraturu, nelogičnost njihove reklame 
Babiću, Begoviću i Kosoru, Lunaček veli 
u Savremeniku: ,.... naprednjaci (se 
nisu nikako već radi svojih ideja mogti 
zagrijati za čisto artističku literaturu“, 
ili, drugim riječima, naprednjačke simpa- 
tije za književni naš modernizam, za pravi, 
artistični modernizam bijahu — 

Guravac. — ričet kao i ova i ostale 
Lunačekove fraze, jer se naprednjaci za- 
grijavahu za mnoge, koje Lunaček krsti 
artistama, a koji to nikako nisu. 

Rutavac. Lunačeku Kršnjavi nije artista, 
a Antun Radić je nesumnjivo artista, jer 
je ,napisao i vrlo lijepu knjigu“... 

Quravac. Savremenik je dakle po vla- 
stitom priznanju, artistični, sasvim nena- 
prednjački list i ljetos oprovrgava ono, što 
je lane pisao. To mi je drago. To se zove: 
imati načela, osvjedočenje, kulturni pro- 
ram, , Weltanschauung“, temelj filozofski 
[ kritički! Još malo i H. Smotra će postati 
suvišna kao i dr. Frank danas, kada su i 
lanjski nagodbenjački supilovci veći anti- 
nagodbenjaci od nas, o Rutavče! 

Rutavac. Savremenik je dakle list arti- 
stičan i — u estetici — nenaprednjački i 
nerealističan. To priznanje nek nas veseli. 
Ako gg.Lunačeki Vizner-Livadićnisuartiste, 
oni su nesumnjivo veliki — vještaci . . g 

EDWARD GRIEG 
(1843—1907.) 


Smrt Edwarda Griega duboko se dojmila 
u svim glasbeničkim krugovima širom čita- 
voga svieta. Može se reći, da je on od 
svjetskih glasbenika upravo svojim sitnim 
stvarima uživao najveću slavu i razširenost. 
Možda je i to njegovu glasu kao podpun 
i bogodani umjetnik više škodilo, nego 
koristilo. Nehotice se uz tu slavu ovija 
neki laki diletantski ton. Grieg je za ger- 
manski sjever bio ono, što Schumann za 
Njemačku, Chopin za Poljačku, a Smetana 
i Dvofak za Češku. Svima ovima se korien 

duboko zadubio u njihovu narodnost i 
narodno biće. 

.Grieg se rodio 1843. u Bergenu. Poro- 
dica je njegova bila podrietlom škotska. 
Već je njegova majka u muzikalnom po- 
gledu znatno na nj utjecala i budila njegov 
talenat, tako te on 1858. podje u Leipzig, 
Tu se njegova glasbena naobrazba kretala 
sasvim u formalno okretnoj Mendelisohno- 
voj putanji, a s druge strane opet u dubokoj 
čuvstvenosti Schumannovoj. Kad se on 1863 
povratio u domovinu, odkrije on svoj pravi 
poziv, jer mu je sada tek rodna gruda po- 
takla u njemu snažnu žicu, pokazujući mu 
put, kojim mu je valjalo poći. Ona u Nje- 
mačkoj stečena solidna podloga morala je 
s bujnim i nepresušivim blagom narodnih 
melodija uroditi sjajnim uspjehom. Njegovo 
je biće spajalo oporu snagu s divnom čuv- 
stvenosti, odredjenu formalnu izpravnost 
s čarobnim šarenilom karakterističnih boja. 
Kao što je u svom biću najviše sličan ro- 
mantiku Schumannu, tako je i on kao ovaj 
djelovao na polju pjesme, glasovirnih 1 
komornih . skladba. Izuzevši neke, nisu 
njegove pjesme mogle postići sveobćega 
dojma i uspjeha. 
njegovim glasovirnim skladbama. Već je u 
jednoj od njegovih prvih skladba ,,Poetske 
slike“ (op. 3.) izrazita osobnost, harmoni- 
zacija i ritam su čisto norvežki. Neko ne- 
prestano lietanje medju durom i molom 
ukazuje se već tu u velikoj mjeri. Sasvim 
narodan, podpun Norvežanin, pokazuje se 
Orieg u ,Humoreskama“ (op. 6.) ito u 
osohito karakterističnoj vrsti plesa ,,Hal- 
ling“. Sa ,,Sonatom“ (op. 7.) pošao je Grieg 
kao umjetnik korak dalje, nastojeći se pri- 
bližiti klasičnim sonatnim formama. To u 
velike sprečava njegovu osobnost, pa tako 
to djelo nije iskreno, jer u Griegu nema 
još dovoljne dubine i patosa. Početak 
njegove slave znače  ,Lirski komadi“ 
(op. 12.). Tu se on pokazuje u čitavoj 
svojoj originalnosti. U ovima se on može 
najbolje porediti s Chopinom, što se tiče 
podpunog narodnog karaktera tih komada 
s jedne strane, a s druge strane opet sa- 
vršene rafiniranosti u harmonijama i ritmu. 
Tu nema više one Schumannove bieder- 
meierske  dražestne gradjanske i staro- 
modne poezije. Tu struji vedra, jaka priroda, 
tu se Sjaji elegantan svjetski salon sa sa- 
vršenom svojom  družtvenom kulturom. 
Jedina ,,Arietta“ (iz op. 12.) sjeća na Schu- 
manna. — Koncert A-moll (op. 16.) kazuje 
podpuno pravo norvežko Griegovo biće. 
On se tu već riešio i oslobodio svih spona, 
što su ga prije u formalnom pogledu spre- 
čavale To je djelo puno neizkazane slo- 
bode i promjene, a ipak jedinstveno i jasno. 
— Uz mnogobrojne druge klavirne stvari 
(,Norvežki plesovi“ op. 35 , ,Balada“ op.24., 
»Valcer-kaprise“ op. 37. i mnoge druge) 
svršio je Crieg posljednjih godina svoje 
najveće i glavno djelo, već prije pomenute 


aj je bio sudjen tek. 

»Lirske komade“. iza Schumanna nije ni- 
jedan noviji glasbenik stvorio što veće i 
originalnije, nego što su ti biseri sitnog i 
intimnog klavirnog umjeća. Morali bismo 
izpisati sve nadpise tih bezbrojnih bijoux-a, 
kad bismo htjeli prikazati svu bujnu raz- 
ličnost njihovu. Te su stvari Griegovu slavu 
osnovale, one će mu ju i sačuvati. 

Od drugih djela Griegovih napominjemo 
dvie sonate za gusle (f-dur i g-dur), duho- 
vitu, na antikni način složenu svitu ,,lz 
Holbergovih vremena', i najpoznatije djelo, 
glasbu za Ibsenova ,,Peer Gynta“. 

Edwardje Grieg sborio usvojim glasbenim 
djelima jezik svoga naroda, i to tako iz- 
razito i zamamno, da je svojim djelima 
osvojio čitav glasbeni sviet. | ako je nje- 
gova umjetnost uzko vezana s njemačkim 
romanticima, ipak je ona tako sasvim 
osobita i karakteristična, kao priroda nor- 
vežka sama. Grieg nije nigda sliedio bilo 
kakovu modu (on je tek došao — i ako 
za cielo ne svojim intencijama — u modu, 
a to je onaj dilentantizam, što smo ga gore 
pomenuli), on je uviek sliedio glas svoga . 

ića! I stoga ne će njegova djela pasti u 
zaborav. 

SULLY-PRUD'HOMME 
t 7. rujna 1907. 


Za pjesnikom Hećrćdia-om spušta se sa 
francez og Parnasa u grob Suily-Prud'- 
homme, da ostavi iza se posljednja dva 
veterana te velike, odlične francezke pjes- 
ničke škole: Coppće-a i Mendčsa. Nu ne 
samo da sa Sully-Prud'homme-om Fran- 
cezka gubi jednoga od posljednjih parna- 
sijanaca, već ona ostaje s njime bez jed- 
noga od svojih ponajodličnijih, ponajslav- 
nijih pjesnika. Nu nije samo ni to, Sully- 
Prud'homme zauzimaše koliko u povjesti 
francezkog, toliko uobće u povjesti mo- 
dernog pjesničtva zasebno, uvaženo mjesto. 
On je svojim pjesmama jednim mahom 
postao reformatorom stiha. Njegova velika 
zasluga stoji u tome, što je iz modernog 
pjesničtva upravo izagnao pretjerane poe- 
tičke licencije, kojih nalazimo i u velikih 
pjesnika prijašnjih epoka, te protegnuo 
zakone logične gradje u govoru i na sti- 
hove. Stihovi njegovi uzorom su ritmičkog 
romona, pedantnoga reda i čista zvuka. 
Kao parnasijanac ljubio je savršene oblike, 
a ipak od ostalih pristaša te škole dieli 
ga to, što je izobrazba u modernim zna- 
nostima djelovala na sve njegove pjesničke 
osjećaje. Bio je u Francezkoj prvi liričar, 
koji je na tlu jednog mladog shvatanja 
svieta nastojao da bere i plodove. 

Sully-Prud'homme posvetio se bio izprva 
tehničkom studiju, te je — kako dobro 
opaža jedan pisac — već u ranim godi- 
nama svoga pjesničkog stvaranja stekao 


BILJEŽKE HRVATSKE SMOTRE 


osjećaj za simetriju mišljenja, te okretnost 
i brižljivo spajanje pojedinih dielova sti- 
hova Za to se u njegovim stihovima iztiče 
izvanredna tehnika, gotovo matematična 
točnost i sigurnost. 

Miadenačka sentimentalnost izpunjala je 
i njegove prve pjesme, nu toga je nestalo, 
kad se je pjesnik u kasnijim godinama 
dao na izučavanje filozofskih studija, koji 
su bili od velikog utjecaja na njegovu 
liriku. | dok. se je tako Sully-Prud'homme 
razvijao, stajaše sam o sebi: njegova poe- 
zija bijaše pristupna samo aristokraciji 
duhova. Bio je jedan od onih riedkih sa- 
vremenih pjesnika, koji se nisu nikada, ni 
u kojoj periodi svog pjesničkog stvaranja 
upuštali bilo u kakve koncesije naprama 
ukusu mase ili zahtjevima raznih novih 
struja, koje su postajale modom. Za to je 
u širim krugovima ostao neshvaćen. 

Ostao je neshvaćen, premda su ga za- 
pale sve časti i počasti, što ih jedna Fran- 
cezka može da poda svojim velikim sino- 
vima. Njegove je pjesme nagradila Fran- 
cezka Akademija, sam je izabran medju 
njezine bezsmrtnike, nosio je križ počastne 
legije. Bio je i prvi liričar, koga je zapala 
Nobelova nagrada. Pa i sada, na njegovom 
grobu, kamo su došle tisuće, da se s njime 
oproste, koliko ih je bilo, koji ga nisu 
razumjeli, za koje je bila njegova poezija 
strana, daleka 
. Iako se udjelima Sully-Prud'hommeovim 
izprva opaža i osjeća jak filozofski pesi- 
mizam, nije ga taj nikada posve ostavio. 
Neka je tugaljivost ostala u njegovim pjes- 
mama, makar kako je snažno i srčano 
zastupao i branio stečenu spoznaju. Tom 

esimističnom notom zaodievao je pjesnik 
i svoje filosofske ideje. Zovu ga pjesnikom- 
filozofom, a poznata |e rečenica Jouffre- 
tova: ,U stihovima Sully-Prud'hommeovim 
vidi se posvemašnji savez filozofije s pjes- 
ničkim genijem.“ 

Renć Francois Armand Sully=Prud'homme 
rodio se 16. ožujka 1839. u Parizu. Iznaj- 
prije je učio matematiku i prirodne zna- 
nosti, nu poslie se izključivo posvetio 
knjizi. God. 1865. izdade prvu knjigu pje- 
sama ,Stances et počmes“. Zatim su tekla 
njegova djela ovim redom: ,Les ćpreuves“ 
(1866.);  ,Les  solitudes“ (1869.), ,Les 
destins“ (1872.); ,Les vaines tendressess“ 
(1875.); ,La justice“ (1878.). Pisao je i 
»Refleksije k stihotvorenju“ (1892) i dr. 

AUGUST COMTE 
K 50-godišnjici njegove smrti. 


5. rujna 1907. proteklo je petdeset go- 
dina od smrti Augusta Comte-a. Rodio se 
19. siečnja 1798. u južno francezkom gradu 
Montpellieru. Kao osamnaest godišnji 

mladić došao je u Paris, gdje je bio uče- 
nikom osnivača modernog socijalizma, 
S. Simona. Njegovu je osnovnu filozofsku 
misao August Comte podpunoma usvojio. 

Evo nekoliko markantnijih poteza iz 
njegova života, koji su dosta djelovali na 
njegov individualitet. U Parisu upoznao se 
je Comte s djevojkom zla glasa. Odnošaji 
njezini prema Comte-u bili su na kratko 
prekinuti, nu kad ju je njezin prvi ljubavnik 
ostavio, umjela je Karolina Massin Comte-a 
primamiti k sebi, tako da ju je u svojoj 

. godini i oženio. Nu i za trajanja samog 
braka nastavila je svoj griešni život. To je 
bilo uzrokom Comte-ovom ludilu, u koje 
je kasnije zapao. Njezi svoje dobre i 

rižljive majke, koja ga je nastojala u 
bolesti, a ne zle žene, imade zahvaliti, te 
je ozdravio. 

Godine 1832. postao je Comte profesor 
na politehnici u Parizu, no radi svojih 
slobodoumnih načela godine 1842. bi od- 
pušten. Od tad je živio od rente, koju su 
mu njegovi prijatelji davali. Još petnaest 
godina živio je u nesretnom braku u nadi, 
da će se ta opaka žena popraviti, a tek 
godine 1842. razstavio se od nje poslie 
nekog novog skandala. 

Tri godine iza tog sklopio je Comte novi 
brak sa Klotildom de Vaux. Ova je živila 
u sličnom položaju kao Comte, razstav- 
ljena od svoga na doživotnu tamnicu od- 
sudjenog supruga. 

mro je 5. rujna 1857., poštivan od svojih 
privrženika kao pravi otac i apoštol istine. 

Comte je utemeljitelj positivne filosofije 
ili posivitizma. Ova filosofija obara se u 
negativnom dielu na metafiziku i teologiju, 
uobće na svaki pokušaj, da se universum 
tumači sa uzrocima, koji izvan njega leže. 
Comte se zadovoljava sa spoznajom zbilje 
i njezinih zakona. 

Posivitivna filosofija uzima svoj sadržaj 
iz pojedinih znanosti i to prema njihovom 
savremenom razvoju i nastoji znanostima 
dati jedinstvenu svezu, izključujući svako 
teoložko i metafizično tumačenje. Prema 
tome postavlja Comte svoju hierarhiju 
znanosti, koja obuhvata šest grana: mate- 
matiku, astronomiju, fiziku, kemiju, bio- 
logiju i sociologiju. 

sociologiji, nauci o ljudskom družtvu, 
leži težište 1 glavno značenje pozivitizma. 
Ona se temelji na misli, da je čovjek, nje- 
govo osjećanje, duh i htienje produkt, 
kojega ono neprekidno modilficira. Prava 
teorija družtva može samo da proizlazi iz 
mnogostrane spoznaje čovječje naravi, 
njezinih potreba i sposobnosti. Treba dakle 
u socijalnu znanost uvoditi pozitivnu me- 
todu, koja se u prirodoslovnim znanostima 
već uporavljuje, jer u socijalnoj znanosti 
dominiraju jošte i danas teoložke i meta- 
fizičke fantazije. Socijalne pojave imadu 
statičku i dinamičku stranu. iz povjesti 
proizlazi, što je u naravi ljudskoj 1 u ljud- 

Od račnog načna žira ko misstrjanom 
"mn rarrskom 





Hrvatska“. organ Zagorca i Banjavčića, 
pisua je tom prgodom (u broju 22). od 
25. runa 0. g): 

1G, Zazoraš dak mao vremena i zgode 


a protivn.ci 

ms jepan Zagorac .. 
e I kamo ide? | 
U — Treščerovac... 


DA LI REZOLUCIJA ŽIVI? 


POGLED NA POLITIČKI POLOŽAJ 


Mnogo se razpravlja o pitanju, da li je riečka rezolucija izdahnula, ili 
još uviek živi. 

Ima ih, koji su se upravo zabezeknuli, kad se je čulo s Rieke, a po- 
tvrdilo iz Zadra, da je riečka rezolucija još na životu i da je to zdrava 
ideja, koja tako lahko ne gine. 

Čudom se tomu čude i neki naši, a i oni, koji su budi s neznanja i 
naivnosti, budi slučajno zapali u logor ,novoga kurza“. Ljudi misle, da su 
magjarski vlastodržci, koji su imali realizovati zahtjeve riečke rezolucije, u 
srdce je upravo pogodili idejom jedinstvene magjarske narodne države i 
Košutovim ,zakonom“ o magjarskomu državnomu jeziku na željeznicama 
u Hrvatskoj, da i ne spominjemo drugih najnovijih darova magjarskoga 
bratstva i velikodušja. 

Riečka rezolucija ipak živi! Već za to, što nam to kažu rodjeni otci 
njezini na Rieci i u Zadru, mi im vjerujemo, jer to oni i mogu i moraju 
najbolje znati. 

Riečka rezolucija još i danas živi! Uvjereni smo, da je tako i za to, 
jer razabiremo istinsku sadržinu i pravu ideju riečke rezolucije. Samo oni, 
koji su vrstni uočiti bit riečke rezolucije, vjeruju, da ona živi i da će još 
može biti dosta vremena poživjeti. 

A što je ideja riečke rezolucije? 

Oni, koji je stvoriše, rekoše u prvom početku : pogibelj pred ,Drangom“, 
pangermanizmom ima ujediniti ,hrvatski i srbski“ narod s magjarskim na- 
rodom u ,bratstvu oružja“ proti zajedničkom neprijatelju — Beču. Nu ta 
pomoć uvjetovana je samo zahtjevima riečke rezolucije. Riečka je rezolucija 
pakt, pa će za to imati stupiti u pregovore odbor sedmorice madjarske 
s odborom sedmorice ,hrvatsko-srbske“ koalicije. Pregovori će imati usta- 
noviti jamstva, da će .magjarska koalicija obistiniti zahtjeve rezolucije. To je, 
rekoše svojoj svjetini, ideja riečke rezolucije. 

U istinu pak, kad bude pogibelj od ,Dranga“ tako strašna, tako očita 
i bliza, oćutit će je svi nenjemački narodi, pa će se proti njoj i nehotice i 

nedogovorno naći svi ujedinjeni. Za tu dakle zajedničku obranu od pan- 
germanizma ne treba dogovara, ona se sama od sebe svima nenjemačkim 
narodima nameće. 

Strah od ,Dranga“ nije s toga rodio riečku rezoluciju. 

Nu ni zahtjevi riečke rezolucije niti su njezina ideja, niti prava sadržina. 

Tek što je riečka rezolucija bila podpisana i na svjetlo iznesena, javlja 
se jedan od vodja magjarske koalicije, a kasniji ministar, da zahtjevi Hrvata 
mogu naći mjesta samo u ,,granicama mogućnosti magjarskoga državnoga 
suvereniteta“. To će reći, da od zahtjeva riečke rezolucije ne će biti ni jedan 
uvažen. 

Izabrani odbori sedmorice s jedne i druge strane niesu se nikada sastali. 
Rezolucionaši su to tumačili time, jer da magjarska koalicija nije još pre- 
uzela vlade. A zašto su onda odbori birani, kad se je znalo, da prije toga 
časa ne mogu pregovarati ? 

Magjarska je koalicija došla na vladu, a o sastanku odbora još uviek ni 
spomena. Što više, ona u službenom komunikeju svečano proglašuje riečku 
rezoluciju ,pustim i neobvezatnim željama Hrvata“, željama, koje niti su 
Magjare vezale, niti ih ma i u kojem pravcu vežu. 

Rezolucionaši dolaze u Peštu. Prva rieč morala im je biti magjarska, 
jer deklaracija od početka do kraja pročitana je samo magjarski. Što više, 
čita je doglavnik grofa Khuena — biskup Drohobecki. On rezolucionaše i 
vodi od jednoga magjarskoga kluba u drugi, od jedne ministarske sobe u 
drugu. Tako će biti poćudnije Magjarima. Ni to nije dosta. U deklaraciji 
vješaju rezolucionaši i sami o klin sve državopravne zahtjeve riečke rezo- 
lucije, pa iztiču samo ustavne reforme. Deklaracija da je njihov aktualni 
program, i ako su malo prije uvjeravali, da je riečka rezolucija aktualni 
program rada prema državopravnom programu od g. 1894., koji sadržaje 
konačne narodne ciljeve. Riečka je rezolucija, rekoše najprije, tek ,minimum“ 
narodnih tražbina. A ipak deklaracijom salaze daleko izpod toga ,minimuma“! 
Sve druge zahtjeve, pa i one financijalne i gospodarske naravi ignoriraju za 
volju tobože ustavnih reforma, a na oči činjenice, da se vode pregovori o 
austro-ugarskoj nagodbi, štono duboko zasieca i u život hrvatskoga naroda, 
koji mora takodjer reći svoju. Deklaracija osim ustavnih reforma suspendira 
sva druga pitanja, i ako je bilo jasno, da će ugarski sabor morati i dalje 
riešavati poslove, koji su po nagodbi zajednički Ugarskoj i Hrvatskoj, a tiču 
se najvažnijih grana državnoga i narodnoga života. 

Magjarska koalicija redom iznosi znamenite zakonske osnove, koje ne 
samo puštaju s vida ekonomske interese _ Hrvatske, nego sadržaju i težke 
državopravne povrede hrvatsko-ugarske nagodbe. Rezolucionaški govornici 
u peštanskom saboru izpričavaju sami magjarske vlastodržce, jer da su te 
nove povrede ,tradicionalna baština prijašnjih vlada“, a da će već doći 
vrieme, kad će biti bolje ! 

Ovako Magjari, a rezolucionaši još jednako iz svega glasa demonstriraju 
proti Beču ! 

U jedve jade pristaju Magjari na ,narodnu“ vladu, ali joj zadržavaju 
na čelu bana, koji je zasio na bansku stolicu kao predloženik i pouzdanik 
ministra-predsjednika — grofa Khuena ! 

Saborska adresa parafraza je reskripta, a taj je opet djelo bivše ,na- 
rodne“ stranke i njezine vlade. 

Ustavne reforme ostadoše većinom prazna obećanja, dosadne deklamacije, 
fraze, da obsjeniš neupućene. Što je pak prošlo magjarsku predsankciju ili 
je neznatne i sumnjive vriednosti, ili je ruglo od prave slobode i ustavnosti. 

Ipak ,novi kurz“ kliče: živjela rezolucija! 

Napokon gospodin Košut u jedan glas s cielim sborom zastupnika svih 
magjarskih stranaka odgovara na najčedniji zahtjev riečke rezolucije. Jezične 
povrede nagodbe, za koje rezolucija traži, da se imadu prije svega odstraniti, 
postaju ,zakonom“, da bude sprdnja ,temeljnom zakonu“. 

I na ovo, a i na poruku, da je Hrvatska sastavni dio jedinstvene ma- 
gjarske narodne države, odgovaraju otci rezolucije: rezolucija je živa! 

Da pak ne ostane ni spomen na rezoluciju, zamienjuju Magjari ,narodnu“ 
vladu s gospodinom Rakodzayem. ' 

Zahtjeve dakle riečke rezolucije nemilo i odlučno odbili su oni, koji su 
ih imali ostvariti. 

A ipak roditelji i s Rieke i iz Zadra poručuju, da njihovo diete nije 
mrtvo, da je rezolucija živa, jer joj je živa i zdrava ideja. 

Ideja pak riečke rezolucije ne mogu biti njezini zahtjevi, jer su promašili 
adresu, na koju su upućeni. 

Što je dakle bila, a što je i danas ideja riečke rezolucije, kad je još 
uviek živa? 

Ideja riečke rezolucije bila je i ostaje: unija s Ugarskom, kako je 
ustanovljena u nagodbi i kako je shvaćena i provedena u nagodbenoj praksi. 
Ne iz teksta rezolucije, nego iz njezinih do sada ukazanih učinaka, te iz 
rada, postupka i težnja njezinih zastupnika izažet ćeš samo čistu nagodbe- 
njačku misao. 

Nije ideja riečke rezolucije sporazum, bratstvo i zajednička borba s Ma- 
gjarima proti trećemu pod uvjetom, da se izpune tobožnji zahtjevi rezolucije, 
jer da je to ideja, rezolucija ne bi više živjela. 

Ideja je riečke rezolucije mir i sloga s Magjarima pod uvjete, koje 
Magjari postavljaju, a ti su osnovani na nagodbi i njezinoj praksi. Osim na 
ovoj bazi, ne poznaju Magjari s Hrvatima sloge ni bratstva. To su pokazali 
i rezolucionašima. A pošto ovi od postanka rezolucije svu svoju akciju 
ulažu za to, da zadobiju vlast i vladu, a izgubljene da se opet dokopaju, a 
pošto se vlast i vlada može preuzeti samo iz ruku Magjara na temelju 
nagodbe, na magjarsku tumačene i provadjane, jasno je, da je ideja riečke 
rezolucije: ova i ovakova nagodba. 

Dok je dakle nagodbe, živjet će i rezolucija, jer je rezolucija samo 
novo ime — nagodbi. 

DR. IVO ELEGOVIĆ 


* 





DANILO MEDIĆ 


PRE PKOVAŠNI PJESNK 


(Nastasak.) 
ji 


Književni rad Danila Medića bio je vrlo obsežan i mnogostran, ali nas 
ovdje u cjelini ne zanima. Napose njegove političke brošure, koje je većim 
djelom njemački pisao, ne će ovdje biti ni spominjane. Žao mi je, što ne 
mogu govoriti niti o njegovim prievodima Slova o polku igorevu“ i 
Miczkiewiczeva ,Konrada Wallenroda“, ali kako na žalost ne znam ni ruski 
ni poljski, ne bih o tim prievodima znao reći ništa valjano. Ostaju nam 
dakle samo njegove pjesme, koje su izišle na sviet g. 1873. pod nadpisom 
»Različite pjesme prvog doba Danila Medića“. Ova je knjižica izašla mjeseca 
lipnja, a na omotu stoji: do konca rujna tekuće godine ugledat će svieta 
»,Različite pjesme drugog doba Danila Medića“. Ta druga knjiga nije nikad 
izašla, zašto, saznat će se kasnije. Ipak su te pjesme u rukopisu morale biti 
spremljene za tisak. Postoje li te pjesme još i sada i hoće li igda ugledati 
svjetlo božje — to zna samo Bog u nebesima. 

Svrnemo li pogled na cielu hrvatsku poeziju od ilirskog preporoda 
amo, morat ćemo Medića spomenuti u družtvu naših najboljih pjesnika već 
zato, što je on narodni jezik poznavao kao riedko koji t. j. kao ovi naši 
najbolji pjesnici. Kad čitaš njegove najljepše pjesme, u kojima pjeva o 
Velebitu i Uni, o svom zavičaju i kršnom, junačkom narodu, koji ondje 
obitava, osvaja te već onaj jednostavni i neposredni izražaj, koji pjesnik 
uviek znade naći. Ja bih se dapače usudio izreći misao, da uz Grgu Martića 
i nema hrvatskog pjesnika, u koga je stih tako nepatvoreno narodan, kao 
što je u Danila Medića. Stih Luke Botića, ako i jest narodni deseterac, tako 
je nervozan i sentimentalno čeznutljiv, da se daleko odbija od one tvrde 
čvrstoće narodnog stiha. Mažuranićev stih u ,Čengić-Agi“, onako nedostižno- 
narodan, dabome da je po svojoj kvaliteti veći od Martićeva i Medićeva. | 
Preradović je uz glavne narodne tonove napunio svoj jezik neologizmima, 
koji nisu uviek najsretniji. Još u većoj mjeri vriedi to za Ivana Trnskoga. 
August Šenoa, Franjo Marković, Ivan Dežman, Ivan Zahar i ciela plejada 
»Vlenčevih“ pjesnika u sedamdesetim godinama, nigda ne dosegnuše jedno- 
stavnosti | čistoće jednog Mažuranića, Martića ili Preradovića, premda im 

je baš to bio možda glavni cilj. Posebno mjesto dat će literarna historija 
Andriji Palmoviću, koji je u svoj hrvatskoj poeziji prvi artista, u koga je 
stih čvrst, kao da je uklesan u kamen, koji je svojim pjesmama dokazao, 
da hrvatski jezik poznaje možda bolje nego itko. Pa ipak, koliko nezgrap- 
nosti, koliko posrtaja nepristran čitatelj sastaje u njegovim pjesmama. Nakon 
Palmovića se je izgubila težnja, da stih i jezik hrvatske poezije sačuvaju 
narodni karakter, dapače smo došli do toga, da moramo čitati pjesnike, 
koji svoj materinski jezik poznadu vrlo slabo ili nikako. 

I Medić je narodni stih usavršivao, ali njegova je umjetnost puno primi- 
tivnija, puno sitnija od Mažuranićeve ili Palmovićeve. On ga je u glavnome 
poljepšavao rimom, ali pored toga se nije žacao pred neugodnim razvla- 
čenjem i duljinama, tako, da na mjestima prebujna retorika škodi liepoj 
narodnoj dikciji. Koliko u tom gubi, toliko dobiva na jednostavnosti i 
naravnosti, koja na mjestima doseže stupnjeve najplemenitije otmjenosti. Da 
se osjeti ton, evo početka pjesme ,,Pokajanje“: 

Uranio Ulan-aga, 

Ter doziva liepu Kadu: 
»Zbogom Sedlo, dušo draga, 
Ja ostavljam tebe mladu 


I nejaka moga sina 
Alagića Huseina. 


I polazim niz Kotare, 

A ako bih tamo pao, 

Nek ti diete suze tare,| 

Ne budi ti mene žao, 

Kad nestane sjena moga, 
Ti se udaj za drugoga“ itd. 

Već bi zbog takvog podpunog vladanja jezikom trebalo Danilu Mediću 
u hrvatskoj književnosti dati dolično mjesto, a ne goniti ga iz antologija, 
kako to učiniše August Šenoa, Hugo Badalić i Josip Milaković i iz povjesti 
naše književnosti, kako je to učinio Gjuro Šurmin. Ili zar je to sitan razlog 
za pohvalu pjesnika i za ocjenu njegove vriednosti?!... 

Kako se iz kratkih biografskih crtica, što sam ih mogao sabrati, vidi, 
bio je u Danila Medića neki vagantni duh, i cieli je njegov život sličan životu 
kakvog aventuriera. Može se uztvrditi, da je Medić svoj literarni odgoj crpio 
najprije u Rusiji, a od Rusa najviše ga je oduševio Lermontov, kako je to 
Bogdan Krčmarić uspješno dokazao. To pjesničko potucanje po svietu 
započeli su Byron i Shelley, a Byronovi učenici bili su svi — po nevolji 
ili zbog nemirna duha — ovakovi aventurieri. Napose Puškin i Lermontov. 
Nije li i utjecaj ovih velikih romantičara gonio Medića, da se probija svietom 
od jednoga kraja do drugoga i da nigdje ne zna naći mira? 1 Miczkiewicz 
se je od nevolje potucao svietom, pa nije li i tužna sudbina pjesnika 
»Konrada Wallenroda“ zaniela našeg pjesnika? On nam se i u životu i u 
pjesmama očituje neposrednim učenikom ove znamenite romantičarske epoke. 

Zbog toga opaža se u njegovim pjesmama velika raznolikost predmeta, 
što su ga potakli na pjesmu i premda se njemu mora dati prvenstvo kao 
pravaškom pjesniku, ne smije se misliti, da je on u svim pjesmama ostao 
na rodjenoj grudi i na domovinskom tlu. No treba kazati i to, da pjesme, 
koje obradjuju strane predmete, ni iz daleka nemaju one lakoće i miline, 
kojom se diče pjesme. našeg kraja i pjesnikova zavičaja. 


Hajde, medjutim, da s pjesnikom obidjemo onaj put, koji je u njegovim 
pjesmama zabilježen i da pohodimo ona mjesta, gdje se je dulje vremena 
zadržao. Ovo iztraživanje ne će ostati bez ploda, jer će nas pobliže upoznati 
s velikom naobrazbom Medićevom. 


iz Rusije nije Medić u ovim pjesmama puno zabilježio. U pjesmi ,San“ 
sadržan je ovaj opis Kavkaza: 


Još Kazbeku zora rujna 
Ne pomoli svoje luče, 

A u snu me mašta bujna 
U daljinu tudju vuče, 

I tako se meni kaza, 

Da proz magle sunce sija, 
A ja da sam vrh Kavkaza, 
Da poda mnom Deralj zija. 


Deralj zija, Terek huči, 
A mujezin, sin proroka 
Poludnevnu dovu* uči . . . itd. 


Jedna od najljepših Medićevih pjesama, a jedina u kojoj personalni 
erotski osjećaj dolazi do izražaja, jest pjesma ,,Prošlosti“, a vodi nas na 
poljane hladne Visle, gdje je. upoznao i ljubio liepu Poljakinju : 


Ni sad za njom mira nemam 
I muče me moje misli, 

I tamo me mašta nosi, / 

U poljane hladnoj Visli; 
Kad me trudna sanak svlada 
Njena mi se sjena javi | 

«Ja je dugo, dugo gledam 

I zbori mi ko na javi: 
»Doći će ti, doći, doći“, 
Tako mene sanak vara, 

Ali java sve razori, 

Što nevina mašta stvara. 


Pjesme ,Skender-beg“ i ,Arnauti* opisuju Epir i Albaniju, a za onoga 
tko Medićevu poeziju izbliže upozna i tko vidi, da se ovaj pjesnik nigda 


ne zalieće u nepoznate krajeve i da pjeva samo o onome, o čemu je dobro 
obaviešten, taj će iz tih pjesama jasno vidjeti, da je Medić ne samo pohodio, 


* dova, mujezinova izvjestna molitva. 

nego i dobro poznavao i te krajeve. Osim toga pjesma ,Arnauti“ svjedoči 
direktno o tome: 

Na Bojani u Epiru 

Jedan mojih prijatelja 

Priglavi me svome piru, 

Da mu budem drug veselja ; 

I reče mi: ,samo taji, 

Jer takvi su običaji. 


To je svadba bez svatova, 
Bez sprovoda, bez barjaka, 
Bez nejakih djeverova, 

Bez mladijeh djevojaka“... 


Okrenuv se ja zapitah: 
»Kažite mi, što imate?“ 
Na to mladi Miridita* : 
»sSamo da nas zakopate, 
I budite tvrde vjere, 
Skrijte tajnu do večere!“ 


Za lieve se palce kvače, 

A _u desnoj breše** reže, 
Iskra sinu, prah dotače, 

I već oba mrtva leže, 

A duše se nevesele 

U prorokov dženet sele... 


Neka se uvaži, kako se potanko opisuje taj čudnovati dvoboj, gdje se 
protivnici zakvače lievim palcima, pa u isti čas jedan drugoga ubiju, neka 
se uvaži, kako je u toj pjesmi sve kazano jednostavno i prostodušno, pa 
će čitatelj lako steći uvjerenje, da je pjesnik kod tog dogadjaja bio nazočan. 

I boravak u Francezkoj ostavio je traga u Medićevim pjesmama. Naročito 
su to šaljiva pjesma , Sastanak“ (nije baš osobito uspjela) i zanosni slavospiev 
»iVapoleonu Prvomu“, o kojemu je prije bilo dosta govora. 

Strane predmete obradjuju još ove pjesme: ,Hanibal“, ,Aleksander 
Veliki“, ,Cir i Krez“, Vjenčanje“ i ,Pljenik“. Sujeti klasični i povjestnički. 
Obradjeni su dosta konvencionalno, ali inteligentno i pružaju očigledan 
dokaz, da ih je pjesnik sagradio na temelju sigurne erudicije. 

Od ovih je pjesama interesantnija pjesma ,,Hanibal“ najviše zato, jer 
je Bogdan Krčmarić u njoj konstatirao frapantnu paralelu s jednim mjestom 
u Lermontovljevu ,,Demonu". Evo nekih stihova: 


Lermontov: Demon Medić: Hanibal 
Kunem ti se zorom ranom Kunem ti se rujnom zorom, 
Prvenčetom božja stvora, I sunašca prvim zrakom, 

I mezimcem zadnjim danom, Dnevnim lučem, noćnim mrakom, 


* Miridita, čovjek iz Miridite, kraja u Epiru. 
** breša, malena puška napravljena u gradu Brescia. 

Što po redu doći mora, Kunem ti se zadnjim danom, 
Kunem ti se očnjim vidom I tako mi očnog vida, 

| tako mi vječne pravde, I tako mi višnjih sila, 

I tako mi sviju biesa, I tako mi sviju biesa, 

| tako mi pakla, raja, Kunem ti se svijem svietom, 
| gromova sa nebesa, Od Orkusa do nebesa, 

I angjelskog uzdisaja, Kunem ti se samim tobom, 
Kunem ti se samom tobom, Da ću vječnim strahom Rima 
Od danas ću drugi biti... I Rimljana krvnik biti . . . 


Ja sam ovdje naveo samo najsličnije stihove, ali sličnost je tolika, da 
bi loyalan pjesnik čitatelja na to sam imao upozoriti. Prevod ,,Demona“ 
potekao je iz pera Zmaja J. Jovanovića. 

Još su dvije Medićeve pjesme, o kojima će poslije biti govora, za koje 
nam je B. Krčmarić pružio očigledan dokaz, da su naprosto posudjene od 
Lermontova. Medić nije toga naznačio i treba kazati, da je takav postupak 
nespojiv s književničkim poštenjem. To se obično zove ,,plagijat“, a to je 
tako rdjava rabota, da ju valja i kod najsimpatičnijeg pjesnika najoštrije 
žigosati. 

Nije manji prigovor ni za druge dvije Medićeve pjesme (,,Darovi“ i 
»Odbjenik“), kojima je g. Bogdan Krčmarić našao originale u Lermontova. 
Nije manji prigovor naročito zato, što je Medić u drugim prilikama običavao 
spominjati pjesnika, po kojem je koju pjesmu izradio. Tako je uz ,,Kletvu 
Pjevaća“ spomenuo Uhlanda, a uz ,,Vazdušnu ladju“ Ceidlitza. Uostalom 
neka čitatelji sami prosude, u koliko je Medić u ove dvije pjesme sliedio 
Lermontova. 


Lermontov ima pjesmu ,,Dari Tereka“, kojoj je ovaj sadržaj: ,,Terek 
biesan i zloban vije kroz pećine, plač mu je podoban buri, a suze pljuskom 
pljušte. Kad se razmahao stepom, postao je blag i žuborka k moru Kaspiju: 
»Razstupaj se starac more, primi u sebe moje vale, trudan sam, da počinem. 
Rodio sam se u Kazbeku, hranili su me oblaci, a uviek sam bio spreman 
boriti se s vlašću čovjeka. Za zabavu tvojim sinovima razorio sam i rodni 
Danjal.“ — Kaspij ćuti, ni brige ga nije. Opet Terek žubori: .,Evo ti donosim 
gosta sa razboja: Karbadinca. Na njemu je skupocjen oklop sa čeličnim 
nadlakticima, na kom je zapisan zlatom sveti stih iz korana.  Namršteno 
mu je čelo, okrajke je brkova orumenila plemenita krv, a pogled mu je 
još, uviek pun stare vražde“. — Kaspij i na te rieči driemlje i šuti, a Terek 
opet govori: ,,Slušaj ujače! Dar nad darove, što sam ga od svega svieta 
tajio, nosim ti: truplo mlada Kozaka, kojega je ubio Čečenac“. Na taj se 
dar Kaspij budi i veselo žuboreći prima dar.“* 

U pjesmi Medićevoj , Darovi“ promienjena je dispozicija u toliko, što 
se na početku pjesme opisuju bojevi izmedju Turaka i kršćana, a razgovor 
vode rieka Una i njezin pritok Unac. 


* Po g. Bogdanu Krčmariću. 

Šumi Una, mutni vali 
Niz kršno se stienje toče 
I dosegnuv kremen-skali* 
Bistru Uncu zborit poče : 
»Ja dolazim s Velebita, 
Gdje se koči jela vita, 
Gdje urlaju mrki vuci, 
Gdje se suri orli legu ; 
Da olakšam tvojoj muci 
U žurnom ti dodjoh biegu, 
Da mi pričaš velje jade, 
Kako tužna Bosna pade, 
A evo ti na dar nosim 
Izranjena janjičara“. 


Ali Unac ne će da primi taj dar: 


»Na čast tebi takvi dari!“ 

I razširiv krila laka 

Ko da malo za dar mari 
Odbi konja i junaka: 

»Nek mu gavran kosti glodje, 
Nek mu duša u ad podje!“ 


U to Una Uncu donosi drugi dar i nudi mu ga, da ga primi. Taj je 
graničar tako liep, da gorska vila nije poljubila ljepših očiju, niti je tko 
imao ljepšu kosu od njega. 

»Još ni vodja od Uskoka 
Nije imo tog odiela 

II nosio takvih toka: 

S njim sam tebi doniela 
Na tokama oku zlata 

I viteza nepoznata. 

I pod sedlom konja vrana ; 
Još nijedan od Hrvata 

Od plemena Frankopana 
Nije jaho ljepšeg hata. 


Ovoga junaka Unac sretno gleda, ljubi mu vedro čelo, prolieva nad 
njim suze i nosi ga sobom niz vrleti. Taj se vitez do dana današnjega nije 
više pokazao i ne zna se, komu ga je rieka dala na dar. 

Jasno je, da se je Medić za ovu pjesmu inspirirao od Lermontova, a 
jasno je i to. da je mienjajući dispoziciju pjesme, njezin efekt oslabio. Ova 
se pjesma i inače ne može smatrati kao najuspjelija. 

Za Medićevu pjesmu ,Odbjenik“ našao je g. Bogdan Krčmarić, da je 
parafraza Lermontovljeve balade ,Bjeglec“, pa saobćuje sadržaj te balade 
ovako: ,Harun bježi s bojišta brže nego li srna, brže nego li zec pred 
orlom. Otac i dva brata poginuše za ponos i slobodu, a njihova krv vapije 
za osvetom. Harun je zaboravio dužnost svoju i stid, ostavio na bojištu 


* skali == skaline. 

pušku i handžar i bježi. Sustao, tarući krv i znoj, domače pod noć u selo, 
u kojem je sve tiho. Upravio je korak k znanoj kolibi, kojoj je gospodar 
Selim, kojega je on prijateljem zvao. Starac ne pozna došljaka, jer je na 
smrt bolestan. ipak sasluša bjegunca, a kad čuje da je pobjegao s bojnog 
polja, iztjera ga iz svoje kuće. — Harun bježi do doma svoje drage, ali tu 
čuje, kako draga pjeva : 

vizdaje se kani, 

Svoje čvrsto brani, 


Jer dušmana tko ne smlavi 
Med nama se taj ne slavi!“ 


pa stoga ne će pod krov ni da ulazi. Sad Harun dodje pred svoj rodni 
dom i dozivlje majku, da mu otvori vrata. Mati ga pita, gdje su otac i braća, 
a kad čuje, da su poginuli, a da ih on nije osvetio, goni ga od sebe, jer 
je rob i rdja, a nije njezin sin. Harunu ne preostaje drugo, nego da si kindžalom 
oduzme život, ali njegovo je mrtvo tielo samo predmetom ruga i sramote. 


U Medićevu ,Odbjeniku“ se pripovieda isto, što i u ovoj Lermontovljevoj 
pjesmi, samo je iza scene sa dragom umetnut prizor, kako ni hladan kamen 
ne će da bjegunca primi, a na koncu je izpušteno obruživanje bjegunčeva 
mrtva tiela. Gosp. Bogdan Krčmarić izpravno veli za ovu pjesmu: ,Vidno 
je, da je Medić htio ovu pjesmu upravo pohrvatiti, a da joj je početak i 
svršetak okrenuo. Svakako bi bolje bilo, da je ovu prekrasnu baladu preveo, 
onda ne bi bila od svoje ljepote ništa izgubila“. 


Ipak nijedna od ovih pjesama, što bih ih ja nazvao strane, nije ni 
svojom ljepotom ni lakoćom ravna onom blagu i biserju poezije, koje 
nam je sačuvano u pjesmama, gdje Medić slavi svoju otačbinu i napose svoj 
zavičaj. Ove su strane pjesme svakako zanimljive, da uzmognemo naslutiti, 
kako se je pjesnikova individualnost odgajala i razvijala, zanimvljive su zato 
jer pokazuju, kako se je promjenljivi okoliš, u kojem je pjesnik na svojim 
bezprekidnim putovanjima boravio, živahno zrcalio u njegovoj duši, dakle 
da je njegova duša bila tako intenzivno osjetljiva i pristupačna dojmovima, 
ali po svojoj pjesničkoj ljepoti i skladnosti, te pjesme ne dosegnuše onih 
drugih, onih koje dobiše život i glas na rodjenoj grudi i koje slavu rodjene 
grude proslaviše himničkim zanosom. 


Ova moja razpravica otegnula bi se preveć dugačko, da ja stanem o 
svakoj pjesmi na daleko i široko razpredati i da svaku na tenane prikazujem 
pa zato pozivam radoznala čitatelja, da si na neki način pribavi Medićeve 
pjesme i moje navode kontrolira. 

Od svih je njegovih pjesama da tako kažem najpravaškija elegična oda 
»iIrvatskoj“. | 

Pjesnik pozdravlja domovinu ,zibku svojih sretnih dana“, sinje more i 
vite bore na urvinama. Sav je sretan kad ju gleda i bodro mu srce igra u 
grudima kao talas, koji se spremio, da udari na tvrde stiene. Ali kad se 

spomene, da je njegova domovina mučenica na krstu razapeta, tužno ga 
zazebe oko srca. Hrvat naime svuda strada: 


Na iztoku boravi u mraku, 

Na zapadu brani tudje krune, 

Na sjeveru barbare u fraku, 

A na jugu gorku sudbu kune: 
Svagdje tudjin, nigdje nikog svoga, 
Al još nade ne gubi u Boga. 


Tad vapi njegova duša, koja u budućnost svoje domovine gleda s pod- 
punim pouzdanjem : 
Rodna zemljo samohrana majko, 
Veleuma izlomljena krila 
Mašte moje potopljena šajko, 
O sjeti se, što si negda bila, 
Dok ti Bizanc vjere ne pogazi, 
A Lacium s Bogom ne omrazi. 


Tudjin s tebe plašt skrletni skide* 
J na tielo crni frak navuče, 
Kćeri tvoje jezika se stide 
A sinovi povjest tudju uče. 


Ah, minuše tvoji stari dani, A 
Djeca tvoja grozne suze liju, nn 
Kamo tvoji ratoborni bani, 

Kojih djela tamne sjene kriju ? 

Ti postade nizka ćina žrtva, 

Ranjena si, ali niesi mrtva. 


Nastavljajući ove bolne vapaje obraća se na Hrvate, te ih poziva: 


Roblje, roblje, okani se plača, 
Ti si junak, robstvo za te nije, 
Robstvo bježi plamenoga mača, 
Duh junački još u tebi zrije . . . 


Zemljo slave, kolievko junaka, 
Pomeni se tvojih starih dana, 

Budi opet velika i jaka ; 

Budi Šparta dok ti gori rana 

Rim i Hellas kada gvoždje sieva, 
Budi Homer, kad se pjesma pjeva! 


Ljepota je ove pjesme tako očigledna, da bi svaki komentar samo 
pokvario onaj efekt, što ga u čitateljevoj duši izvabljuje bujna dikcija pjesni- 
kova. Istina bog, pjesma je načinjena dosta u svečanoj maniri, kako je to 
starinska poetika zahtievala za ono, što je okrstila imenom ,oda“. Ali u 
ono doba, kao i puno kasnije, stradali su većina naših pjesnika od pravila 
ukočene njemačke poetike. 


* Harambašićeva pjesma ,,Hrvatskoj“ započinje sličnom slikom. 
e 

U sličnoj maniri su izradjene i ove pjesme . Velebitu", sZarijaj“ i Na- 
poleonu Prvomu“. 

Od ovih je pjesama zanim:, -a pjesma Velebitu“, koja se počinje 
stihovima : 

»Velebite, viijovito stienje 
Ljubim troje mirisavo smilje . .. 
| vrlet; oholo kamenje . .., 
koji su stilovi očito inspirirali nepoznatog pjesnika poznate koračnice : 
»Oj ti vilo, vilo velebita“. 

Kad je govor o Danilu Mediću, pa se spomene Velebit, €, to nije da 
se o tome skoro prestane govoriti. Jer tko te pjesme čita, pred očima mu 
najviše titraju visoki Velebitovi timori, tiesna ždriela, nepristupne gore ,gdje 
skok Une gromom pada“ mrki vuci u urvini i hrvatski hajduci! Bojevi 
medju Turcima i kršćanima glavni su im sadržaj. 

Tako u pjesmi ,Kob“ — za koju bih i nemajući direktnih potvrda 
rekao, da će po svoj prilici biti prekrojena po kakvoj tudjoj baladi — pri- 
povieda se vrlo nezgrapna pripoviest, kako je mati Fatima ubila svog sina 
Arslanbega, kad je nakon boja sa Ličanima u Krbavi bježao kući. Pjesma je 
zamišljena posve naivno, a u izradbi ne pruža baš nikakovih ljepota, do li 
jezika, koji u Medića i ne može biti nego liep. 

Pjesma ,Glava za glavu“ je jedna od najprostodušnijih i najljepših 
romanca, što ih ciela naša poezija ima. Za Medića je je ta pjesma napose 
zanimljiva, jer nam u njoj spominje svoje djedove, te u svršetku pjesme 
jasno kaže, da je potomak Mede Milkovića, o kojem ta pjesma priča. 

Pjesma nas vodi na _Udbinu, gdje je Hasan Hajdenović, u kojega je 
nebrojeno blago, vrani konji, što mu ih je na dar odpravio ban Zrinović i 
jedinica kćerka svilokosa Selma. 

Krvnik beg Jašarić kupi po Krajini Turke, kako bi Hasanu oteo djevojku. 
Hasan objavi, da će djevojku dati onome, tko mu donese glavu Jašarićevu. 


Jednog jutra Hasan uranio, 

Ter se šeće po zelenu lugu 

| prevrće svakojake misli ; 

U to k njemu mlado momče dodje 
Krvave mu do lakata ruke, 

Kano orlu kandže" do koljena, 

Na grudih mu toke izlomljene, 

A rusa mu kosa pomršena, 

U desnici mrtvu glavu nosi... 


Mladić pripovieda Hasanu, da je Medo Milković i da se je sinoć umetao 
s Turcima, te pobjegao begu Jašariću, ali taj ga prevarno ranio, a on mu 
medju Turcima skinuo glavu, pa je sad predaje Hasanu i moli za gosto- 
primstvo. 


* nokti. 

Hasan sav veseo, što se domogao Jašarićeve glave, prima mladića vrlo 
rado i veli mu, da mu daje i Selmu, ali da se mora poturčiti. To Milković 
dabome odbija, ali ne prodje ni nedjelja dana, a nestade momka i djevojke; 
Milković ja ukrao kao ovcu iz tora, te ju odveo sobom u Krajinu i za 
mrtvu uzeo živu glavu. 

Neko gorostasno veselje, neki junački humor trepeće nad pjesmom 
»Žalog'', koja se odigrava kraj bistra vrela Svetičeva i opet jednog mjesta, 
štono se živahno zasjeklo i u pamet i u srce Medićevo, pa nam ga češće 
spominje. Zbijena forma i brzi način pripoviedanja daju ovoj pjesmi neobični 
čar. Osim toga ne spominjem se, da bi hrvatski hajduk još gdje bio pri- 
kazan tako gospodski otmjeno i kavalirski veliko kao ovdje. 

Turci se nadmeću džilitom, kad eto ti medju njih nepoznata gosta, 
koji stane govoriti Huseinu, begu od Ribnika: ,,U tebe su dva mlada konja. 
Daj mi jednog od njih, a ja ću ti platiti, štogod zaišteš i još povrh toga: 


Rusu glavu Lava Orlovića, 
Ustrat' ću ti kosu Smiljanića 

I dajem ti iz svilena pasa 
Dvije breše, ljuta jatagana 

| uza njih toke i čelenku, 
Kojeno su u Mletcih kovane; 
Drugčije se ne bih rasto stime, 
Da mi Turci po Udbine dadu“. 


Ali Husein-beg mu odvraća još ponosnije : 


Okani se velebitski vuče, 

Ta ti si se junak pomamio, 

Kad zamećeš neprilične šale ? 
Nit su moja na prodaju krila, 
Niti trebam tvojega oružja, 

Niti tudjeg na tovare zlata ; 
Gdje maćija zamjenjuje majku, 
Gdje-li konja izplaćuje zlato? 

Ja ni dlake s jednog ne bih dao, 
Da mi Turci svu Udbinu dadu. 


Kad se sutradan Husein zaputi do podruma, a ono mu dvije sluge 
ubite, a jedan konj ukraden. 


Za nekoliko dana dodje Huseinu uhoda, te mu javi, da mu je konja 
ukrao hajduk Marko Vladetić i da će skoro doći po drugoga jer da se na 
Husejina jako naljutio. 

Husein razapne na vratima gvoždja, da uhvati živa hajduka: 


A kad sutra jutro osvanulo, 
Beg pogleda lisičine ljute, 

I u njima ostavljeni zalog: 
Lievu si je uhvatio ruku 

I po laktu desnom osjekao, 

Ter je s nova otvorio vrata. 

I baciv se konju na ramena, 
Otišao kući pjevajući: 

»Meni konji, a Turcima zalog, 
Ni jednog im ne bih nazad dao, 
Da mi s nova nakalame ruku 

I uza nju svu Krajinu dadu“. 


Sve u svemu, ta je romanca malo remek-djelo naše poezije i pravo je 
čudo, kako nije usla ni u jednu od naših antologija. 

Odmah kraj ove ljepote štampao je Medić pjesmu ,,Odgovor“, koja je 
sve prije, nego liepa. Što više, ta pjesma nije nikako izradjena, pomiešana 
su u njoj dva, tri motiva, a patriotički izpadi, kojih je za jednu ljubavnu 
romancu ovdje možda i previše, samo škode skladnosti dojma. 

Ne bi se dalo 'ni o pjesmi ,,Zamjera“ govoriti riečima punim hvale. 
Ima doduše u toj romanci stihova, koji su ravni najboljima, što ih je 
zapjevala Medićeva muza, ali sama fabula je slabo ili nikako zamišljena, 
a još slabije izvedena. 

Pripovieda se ovdje, da se je za vremena Zvonimira na vrh lomnog 
Velebita nalazila liepa djeva, kojoj se ciela Lika divila, jer je ostajala vječno 
mlada. Toj zbog božje kletve, jer joj je otac, neki car, počinio mnogo zala. 
Momci, koji prolaze kraj njezina dvora, čim je ugledaju, planu ljubavlju za 
njom, ali koji hoće do nje, mora preletjeti zid, koji paše dvorac i kraj 
kojega je jama puna kostiju do pojasa od onih, koji su već pokušali pre- 
letjeti preko zida. Tako poginuše i tri brata Orlovića. To raztuži četvrtoga 
brata, pa se i on sprema onamo: 


Hoće braću pokajati, 
ll da sretno prodje stiene, 
Ili da se ne povrati. 


Zalud ga mati odvraća od tog puta, on svakako hoće, da to ućini. 

Putem ga zaustavlja velebitska vila, pa mu daje čarobnu biljku. — Kad 
najmladji Orlović dojaše do te kule, a ono se tamo sjatilo svieta sa svih 
strana. Svi se oni kane natjecati, a kad dodje do natjecanja, stotina ih pane 
u jamu, dok je došao red na Orlovića. 


Ali junak sretno prodje! 
Pljeska ruku, šum i vika! 
Glomoglasno družba viče: 
»Bog da živi zamjenika 
Nek se njime braća diče!“ 


Djeva mu pruža vienac, ali on je ne će ni da gleda. Vrlo banalno 
zvuče stihovi, što joj ih govori: 


»Ako koga majka rodi, 
Da mu nije život mio 
Nek je sobom kući vodi, 
A ja sam se oženio“. 

To se djeve tako dojima, da joj se od sramote i od jada skrati život, 
te ona pada mrtva. 


Kako se vidi, motivi u ovoj pjesmi nisu baš vrlo originalni. Ako se i 
ne bismo mogli složiti s aksiomom, što ga je nedavno gosp. Lunaček u 
»savremeniku“ odkrio, a koji glasi: ,Romantika je najpogibeljnija (I!) forma (1) 
za književnost, jer je najlaglja (1), jer se njome mogu i glupe misli i neistinita 
čuvstva i od najnižeg pjesničkog kralježnjaka (?!) zaodjenuti“, ipak nam se 
čini, da se pjesnik ne bi smio služiti ovako svakidašnjim motivima. Ta kula 
s djevom, koja vabi k sebi mlade momke, podsjeća i preveć živahno na 
neke Grimmove pripoviedke, a konac pjesme nije drugo, nego imitacija 
Schillerove poznate balade ,Der Handschuh“. Ali u detalju, naročito u 
prvom dielu balade, osjeća se prava Medićeva nota, koja ga visoko diže 
nad onaj soj pjesnika, što ih prijatelj Lunaček dosta kabalistično zove 
»Kralježnjaci“. Uzgredice spominjem, da se ne mogu domisliti, što Medić za 
pravo misli pod ,zamjenikom“. 

Kad se pjesnik romantičar laća motiva svježih i novih, ili da bolje 
kažem, kad mu snaga njegova talenta takve motive pruži, stvara on pjesme 
jednako liepe, kao bilo koji pjesnik realista, simbolista, diabolista, naturista, 
humanista, integralista, ili kako izvolite od svih tih prerazličitih škola, što 
ih je nova poetična nomenklatura rodila na sviet. To najbolje pokazuje 
Medićeva pjesma ,Ružica“, koja je, što se dotiče tehničke strane, jedna od 
najvratolomnijih, a jer je uspjela, jedna od najsjajnijih pjesama, Što ih se 
spominjem. U ovoj je pjesmi Medić spojio dvije vizije i obadvije je osvietlio 
tako živim bojama, da se jedna prepliće u drugu i obje postaju prava i 
živa pjesnička realnost. Možda nije skok izmedju jedne i druge vizije udešen 
dosta delikatno, ali s tehničkog je stajališta zamisao upravo hrabra i gotovo 
jedinstvena. 


S jakim pjesničkim tonovima crta pjesnik susret s nekim starim lovcem 
na Samatovcu. Lovac mu govori za sebe, da je neprijatelj nevjere i razvrata 
i da je dobri duh priznanja bez pritvorstva i laganja. 


Ja sam sjena tvojih djeda, 
Što te s cielim svietom mrazi 
Što tudjincu nikad ne da, 

Da mu sveti zavjet gazi: 

Ja sam Hrvat dušom, tielom: 
Vitez slavom, junak djelom! 


I sad mu starac stane pričati, kako je kraj Drave bio grad, u kojem 
je stanovao moćni vojvoda, koji je imao kćerku Ružicu. Tu djevojku ljubi 
Vjekoslav, ali u nekom boju pane i Vjekoslav i Ružin otac. Sad se stanu 
za nju otimati mnogi prosci, jer tko bude njezinim mužem, postao je odmah 
i hrvatskim banom. 


Dotle pripovieda starac i svoje pripoviedanje prekida dosta nespretno, 
jer da mu ,tielo sanka žudi.“ 

Sad pjesnik prelazi u drugu viziju: sad on sam gleda i vidi: 


Oholi se dvori biele 

I težko se ljulja zvono, 
Rek bi da se puci sele. 
Tu azdije* težke zveče, 
Tu kalpaci sjajni bliste 

| tanka se perja praše 

| tresu se kO kad liste 
Kolebaju vjetri nagli: 
Tako puši, dimi, magli. 
Tu džilita laka zvizda, 

| ori se štropot štita, 
Tu se «onj i junak gizda, 
I lome se koplja vita; 

A s baikona divna dvora 
Svijetli se kano zora 
Liepa djeva, i sujetna (!) 
Kobni izhod igre čeka. 


Ona se stalno nada, da će pobiediti Hrvat, ali gotski vitez Ulrich dobi 
boj na prevaru i kad ona to vidje, baci se strmoglavce s kule u dubinu. 


Ja se dugo obazirah, 
A s vršine Samatovca 
Nesta dvora i turnira, 
I izčeznu sjena lovca; 
Što ja mislih: krv se toči, 
To mi sjena vara oči. 


Kako većina pjesama, tako se i ova završuje patriotičnom sentencom : 


Vrieme bježi, puci tonu: 
Jedan vene, drugi niče, 
A Hrvatska još ne klonu, 
Nego plačnoj djeci kliče: 
»Na noge se gorski lavi, 
Vrieme teče, ne boravi!“ 


Uz ovu se pjesmu ja rado spominjem jedne od najljepših i najiznenad- 
ljivijih Goetheovih balada (Das Hochzeitlied), koja u tehničkom pogledu po 
vizlonarnom svom sadržaju ima nekih sličnosti s ovom Medićevom baladom. 

Šteta je, da nam fale i najnuždniji podatci, da bismo mogli kronoložki 
poredjati Medićeve pjesme. Onda bismo mogli razumjeti i to, što su neke 
skoro da rekneš naivne i početničke, a neke treba izravno ubrojiti medju 
najbolje, što ih je rodila naša poezija. Mene, a i svakog drugog tko ovog 
pjesnika zavoli, ova nejednakost smeta, pa bismo je htjeli bar razjasniti. Bit 


* azdija == odjeća kao toga. 

će valida, da su neke pjesme nastale vrlo rano, a neke kasnije, kad je 
pjesnik zadobio više sigurnosti u ocjeni svojih produkata. Ne preostaje nam 
dakle drugo, nego da se oslonimo na naše slutnje, pa da po vrlini koje 
pjesme odredimo njezino mjesto u kronoložkom sliedu. Ova metoda nije 
doduše baš ni po čemu pouzdana, ali kako, tako, ona je ipak jedini put, 
kojim bismo i u ovoj strani mogli štogod poraditi. Treba dabome, da kod 
tog ne zaboravimo, da sve ove pjesme Medić sam označuje za svoje mladje 
radove, jer ih zove: ,Pjesme prvoga doba“. 


S ovog gledišta promatrajući, usudio bih se za pjesmu ,pokajanje“ 
uztvrditi, da je jedna od najkasnijih. Rekao bih: nigdje nije Medićev stih 
tako savršeno jednostavan, naravan i lak kao ovdje. Bez naprave i natezanja 
romoni u ovoj pjesmi stih kao laki gorski potočić. Riedko se gdje čitaju 
tako sladki stihovi. Ja sam već negdje napried citirao nekoliko stihova iz 
ove pjesme, a da nije predugačka, najvolio bih ju prepisati cielu. 


Ova pjesma ima da kaže onu skroz pravašku ideju, koja se je poslije 
Medića u našoj poeziji često ponavljala, da su Turci u Bosni braća Hrvatima. 
Zavita je ta ideja i opet u romancu, kojoj bi se fabula u kratko dala ovako 
pripovidjeti : 

Ulan-aga polazi niz Kotare, da se bije s Hrvatima. Njegova ljuba Sedla 
mu obećaje, da će doći na njegov grob, ako bi nesreća htjela i on poginuo. 
To se zbilja i dogodi. 


A nesretna aginica 
Kose guli, čadru para 

I ko sinja kukavica 

Na hladno se tlo obara; 
I pogledav preko Une 
Nepokornu Liku kune: 
»Stienje mračno, Liko kleta, 
Sinovi ti robljem bili 

I stranici ovog svieta; 
Za tudju se krunu bili, 
Kosila ih turska pala 

I s rata ih nečekalal“ 


I ona polazi da izvrši svoj zavjet i da nadje grob pokojnog Ulan-age. 
A tamo na Uni naslonio se Hrvat na šešanu 


saa stražu čuva 
I na srcu taji ranu; 

Oko mu je munja suva, 

Što iz vedra neba sieva 

i žalostnu pjesmu pjeva: 


»Nedaleko onog bora, 
Gdje zgažena tuži trava 
Od sto rana i umora 
Ulan-aga tiho spava“. 

Po toj pjesmi doznaje tužna Sedla, gdje je grob njezina muža i polazi 
onamo, ali graničar ubije i nju, pa kad vidje šta je učinio, ,,začudi se do- 
gadjaju“. 

1 sad borić širi grane 


Kraj agine tihe rake 
Toli divno oplakane . . . 


S ovim završujemo prikazivanje ovog glavnog diela Medićevih pjesama, 
u kojima je opjevao svoju domovinu i svoj zavičaj. 

Što nam ostade od svega toga? 

Dvije, tri refleksivne pjesme i nekoliko romanca, u kojima je riedko 
propuštao pribilježiti koju, tu patriotsku sentencu. 

U refleksivnim je pjesmama Danilo Medić izravni posljedovatelj Petra 
Preradovića. Ne može se kazati, da ga je igdje dostigao. Preradović, duh 
miran, sabran mislilac, umjetnički obdaren vrlo bogato, svagdje drži mjeru, 
zauzdava svoju osobnost, stišava plamen, koji mu gori u grudima, priteže 
uzde svoga Pegaza. Za Medića reci sve ono obrnuto, pa ćeš odmah ra- 
zabrati, da on nije bio rodjen za refleksiju. Kod Medića je sve slika i zbivanje. 
Kod njega je refleksija samo (ne baš strogo logički) zaključak dogadjaja, 
koje je opisao. On je u prvom redu pjesnik romance i balade. 

A nije li to baš novost njegova talenta? Nije li to baš u ono doba, 
kad se on javio, bila vrlo neobična novost, koju je trebalo znati razumjeti 
i uvažiti? A osobito kad se uzme na um čistoća i ljepota njegova jezika! 
Od svega toga ipak nije bilo ništa — ali uostalom o tom će biti još kasnije 
govora. 

Sad još treba da kažemo nekoliko rieči o sitnijim pjesmama, kojima je 
žučljiva ćud pjesnikova došla do jačeg izražaja. Veliki zanos je vrlo često 
spojen s velikom klonulošću i pjesnici, koji udaraju u ditirambične žice, 
redovno su podjedno i veliki melankolici. To nije bio slučaj kod našeg 
Danila Medića. Kad se je dionizijsko oduševljenje stišalo u njegovoj duši, 
on nije padao u melankoliju, nego je ostao ujedljiv i žučljiv sarkasta. Kako 
sve romantičare, tako je i našeg Medića odgojio ipak jedan Lord Byron, a 
a taj odgoj, i ako je počeo kod ,,Weltschmerza“ nije svršavao s melanko- 
lijom. Što više, Lord Byron, što je dulje radio, to je postajao oporiji, tvrdo- 
glaviji i ujedljiviji. Nije s toga nikakvo čudo, što mi u Medića nalazimo 
pjesama kao što su ,,Moj grob“, ,,Priznaci“, ,,Iz opitnosti“, ,,Dvije zmije“ i 
još nekoliko paprenih epigrama od kojih sam nekoje već napried citirao. 

U pjesmi ,,Moj grob“ spaja se mladačka drzkost s prekomjernim slo- 
bodnjačtvom, koje je romantičarima bilo svagda na jeziku. Pa je li to doista 
prevelika blasfemija, kad se čovjek stane sam svojoj smrti smijati? Dobri i 
mudri Montaigne uživao bi u mladiću, koji piše ovakove verze: 


Ne mol'te se za me Bogu; 
Ne mećite na me ploče, 
Da se i ja dići mogu, . 
Kad iz groba mrtvi skoče 

I pri tome divnom piru 

Prije no se tamo krenem 
Ostav'te mi moju liru, 

Da zapjevam kad se prenem. 


Na posljedku, ako ćemo baš potanko analizovati tu pjesmu, ona je 
sasvim kršćanska, jer izjavljuje vjerovanje u uskrsnuće tiela, ako i nije 
pobožna. 

Ni pjesma ,,Iz Opitnosti“ nije tako libertinska, da bismo zbog nje morali 
pjesnika žigosati kao nevriedna čovjeka. Jer, što pjesnik s nekom tvrdokor- 
nošću hoće, da sve vidi onako, kako jest, zato još nije postao nevriedan 
član našega družtva. Pa zar ovi stihovi doista preveć šokiraju: 

Ljubim djaka, koji pamti, 
A tamnicu kada plamti, 
Učitelja kad što znade 
I djevojke dok su mlade, 
Crnog popa, kad ga nije, 
I dvonožne one zmije, 
Koje niesu posve ljute, 
Advokate, koji ćute ... 


Pita se, koga šokiraju ovakovi stihovi ? A napose treba pitati, je li zbog 
tih mrvica Danilo Medić zaslužio onakvu sudbinu, kakva mu je bila sprem- 
ljena, a o čemu ću sada potanje govoriti. 

(Svršit će se) 


IVAN KRNIC 


Snilo mi se — alaj liepe 
od sna sprdnje! — snilo mi se, 
da na nebu mjesto zviezda 
sve cekini zlatni vise. 

— — Slučaj htjede te i sabor 
u to vrieme viećat stade: 
glad, nepravda ubi narod, 

na prosjački štap već pade. 
Zlu doskočit skupiše se 
mudri otci, sve Hrvati, 

da pomognu gladnom, golom 
i tko s krivde nevin pati. 
Teda negda složiše se, 

da narodu pomoć treba: 
nevinomu kaznu prostit, 
gladnom bogcu dati hljeba ; 
bezkućnikom, bezgaćnikom 
stalna krova, topla ruha!... 


AV gle jada iznenada! — — 
— Silnik ode, kesa suha! 
Odkle sredstva, kada vlada 
kraj blagajne prazne čeči?!... 
očajno će jedan reći. 


— Odkle?... Odkle?... sav se sabor 


smeten pitaj, um napreži! 
— Silnik ode, kesa suha... 
s groze im se kosa ježi. 


Ljevičar će u to jedan 
sred sveobće smetnje, bune: 


SAN 


— Samostalnost i sloboda 
nose sobom milijune. 

A!' dok Pešta milostinju 

od našega nama dieli. 

dotle će nam s biede, s glada 
izginuti narod cieli. — 


— Izginut će, sto im muka! — 
sa korduna bojnik kune, — 

i još prije, neg' sloboda 
donese nam milijune! — 


— Mir! Polako! Sve će biti, 
samo sve u svoje doba! — 
debeljko se jedan javi — 

Mi s Magjari sve do groba! — 


— Sve do groba...sa Magjari... 
šapću otci — i zašute. 
Podbočili mudre glave: 
vidi im se, na zlo slute, 
ne uspije |' narod spasti 
od nevolje, biede ljute. 
Već im blješti izpred nosa 
buntovnički srp i kosa... 


— Sve do groba... ljevičar će, 
Sve do groba! pa s Magjari!... 
Četrdeset već nam ljeta 

taj Azijat gospodari, 

pa daj rec'te hasnu jednu! 

.. . Spasti treba — raju biednu ! 





A da I' ikom na tom svietu 


ima spasa bez slobode? 
Ta zar nije prosjak svatko, 


švindleri kom račun vode?!... 
Sve do groba! ...Što to znači? 


Vrazi bi vas sami znali! 
Pa koliko do njega vam 
pustih jošter ljeta fali? 
Dajte gledj'te, da što prije 
u nj' legnete, da vas nije! 
Jer narod će lakše moći 
oplakati vas ko mrtve, 
neg' aždaji azijatskoj 
doprinosit nove žrtve! — 


Otci zdvojni, zabrinuti . . . 


Vidi im se, na zlo slute, 
ne uspije I' narod spasti 
od nevolje, biede ljute. 
Jedna iskra neka pane 
i narod će sav da plane! 


I saborom mir se slego, 
ko da ga je demon stego! 


— Slavni zbore! — vesel poklič 


kroz dvoranu, čuj, zaori — 
Odkle novca? pitamo se! 
Čudna li nas briga mori! 
Sto miljuna kilometri 
jedeka nam samo treba, 
pa će biti krova, ruha 

i na pretek bielog hljeba. 


Iz Drača i trnja“. 

Bog u zlato zviezde stvori, 
zna on dobro, što nam treba! 
Na jedek će vatrogasci 

i poskidat zlato s neba! 
Pomoženo bit će svakom, 

i još će nam preteć dosta, — 
prestati će bieda svaka, 

više nikad glada, posta! — 


— Bravo! Hura! s desna klikte. 
A sred vike, buke, lupe 

s lieva čuješ, gdje se lome 

i pucaju drevne klupe... 


o om om om m oem o ouma mm omasmmo o ooo ooo 


Al najednom sna tog nesta. 

Krst do krsta! .. . Tužno groblje . . . 
a vrh svakog čitam krsta: 

»Tu počiva gladno roblje.“ 


Probudim se stenjuć, plačuć. 
Sobica mi sva u tmini. 
ZŽirnem plaho kroz prozorčić, 
ima | zviezda u visini? 
A na nebu bezbroj zviezda 
milo miga i treperi, 
samo mjesec od po lica 
ko da mi se ruga, ceri... 
* * * 

Za uzdarje, čitatelju, 
daj me k zbilji od sna vrati, 
pa mi reci: ,,Tkosmo?...Štosmo?... 
Da li roblje il' Hrvati 2“... 


MAHORES 

Političar i novinar g. Milan Marjanović nije samo bujan romanopisac 
i sintetičan kritičar. On je i polemista. Pošto je njegova posljednja sintetična 
i socijalna knjiga Iza Šenoe prošla kao Janko na Kosovu ili onaj medjed 
u pčelinjak, reprezentant naše naprednjačke kritike obara se na nepovoljne 
svoje kritičare, od kojih je dvojicu (g. Krnica i mene) u Savremeniku već 
»pobio“, a sada će, u narednom broju jamačno ,operušati“ i g. Lunačeka. 
Jadni g. Lunaček! On od straha pred tom sintetičnom logikom jamačno 
neće mjesec dana oka zatvoriti! 

Ako se ne varam, ove tri ocjene su jedine, koje su uopće o spomenutoj 
knjizi g. Marjanovića napisane. Njihova skoro jednoglasna nepovoljnost 
je možda najbolji dokaz za njenu potpunu neuspjelost. Da je samo Hrv. 
Smotra o njoj donijela negativan sud, naša i više no neobrazovana publika 
odista bi povjerovala zatečenom sintetičaru, e je moja kritika običan stranački 
i osobni napadaj. Ali sada, kada se moj sud slaže sa sudom lista, gdje 
izadje recenzija g. Krnica i gdje ja nesumnjivo nemam nikakvih načelnih ni 
osobnih veza, sada, kada se i Savremenik, list, odakle sam izbačen, slaže 
u g. Lunačeku sa negativnom mojom ocjenom, sada se može sasvim spo- 
kojno reći, da moj sud bijaše sud cijele hrvatske kritičke javnosti. Jasno je, 
da od naših kritičara o kritičkim sposobnostima i spremama g. Milana 
Marjanovića misli vrlo povoljno samo — g. Milan Marjanović i dok to 
može biti vrlo uvjerljivo za njega, nije — za druge. Kako je on to svoje 
»Sočinjenije“ nesumnjivo poslao uredniku Srp. Knj. Glasnika i kako taj 
»Vrli prijatelj — napredne i moderne naše omladine“ nije o spomenutom 
djelu svog rvackog dobroželjateljnog počtovaoca donio ni malo reklamčice, 
biti će, da to g. Skerlić pored sve dokazane svoje ljubavi za napredne i 
moderne Hrvate nikako ne mogaše učiniti... Ima bo knjiga, kojih ne mogu 
pohvaliti ni ,vrli prijatelji“, ni sa kojeg ,,stajališta“.* 

U uvodu svog odgovora ,Krnicu i drugovima“ polemiše vrli sintetičar 
tako, kao da se odista g. Krnic sa nama dogovorio i on da je, siromah, 
žrtva tih ,zakulisnih momenata“. Kada je već riječ o ,drugovima“, g. Mar- 


* Nadam se, da mi g. Skerlić iza toga neće otimati kruh iz usta i prietiti mi — 
žandarima. 

janović, bivši i sam nekoliko časova moj ,drug“, nesumnjivo zna, da kao 
kritičar nisam pristupačan drugarskim osjećajima. Ja bih njegovu knjigu 
»iskritizirao“ i onda, da sam — što kažu — s njim čuvao koze, čega se 
medjutim u taj par ne sjećam. Za gg. Krnica i Lunačeka mogu reći tek to, 
da su moji kolege, da s njima ne dopisujem — barem ne o Marjanovićevim 
idejama — i da sam ,agitirajućeg sociologa“ kritikovao apsolutno bez 
ikakvog poznavanja tudjih recenzentskih namjera. Kritika g. Krnica i danas 
mi je nepoznata, a da je moj članak pisan i štampan prije Lunačekovog, 
zna bez sumnje i g. Marjanović, jer ga — kako vidim — nije — kao ja 
— zaboravio. Dok su meni njegove starije sinteze o meni sasvijem nepo- 
znate, on jamačno ne može to isto reći o sebi. Jedini dakle ozbiljniji i 
opširniji njegovi kritičari su g. Marjanoviću ,,partaični, površni, iskreni i 
neiskreni“ i ja se nadam, da se gg. Krnic i Lunaček u tome neće moći 
složiti sa našim kritičnim kolegom, koji je tim svojim pro domo pokazao 
svakako više uvrijedjenog dostojanstva no vještine u polemičkoj taktici. 
Jedan na trojicu — eh, to bi bilo mnogo i za Mažuranićevog Crnogorca, 
te se bojim, vrlo, vrlo bojim, da bi ta sinteza u sukobu sa našim trostrukim 
analizama mogla izaći i sakata i gurava... Kada pomislim na jarost g. 
Krnica i na literarne batine, koje g. Marjanoviću jamačno već sad sprema 
ljuti mejdandžija, svirepi ubojica i ,,stari Šved“ g. Lunaček, biva mi da bacim 
pero i kliknem kao Apostat: Ti si me pobijedio, Marjanoviću! 

Nitko — veli moj silom mučenik kritičarski — nitko kod nas ne 
»KOntrolira podvale ovakovih kritičara“ — kao što sam ja. Ita moja tamna 
prijevara je štampana u jednom književnom listu i Hrv. Smotra tobože ne 
da se kontrolirati! Ja sam ,,podvaldžija“ i podvalih uredništvu, publici i 
Milanu Marjanoviću, pod svojim potpisom! ,,Kritičari protuslove sami sebi“ 
— veli taj poštenjak, kao da sam sa gg. Krnicem i Lunačekom odista 
spremio tu urotničku i nehrvatsku ,,podvalu“ i kao da se s ovim mojim 
kolegama ne slažem u glavnome, a to je: da je g. Milan Marjanović dosta 
nepismen fraseur i kritičarski zvučni Šarlatan. 

Ja do toga zaključka nisam došao ,,glosama“, nego opsežnom, izra- 
djenom kritikom, gdje sam svaku svoju tvrdnju potkrijepio masom citata i 
primjera iz njegove t. zv. knjige. Nepravilnost toga jezika“ dokazah, na- 
brojivši, prepisavši oko 60, slovom šezdeset atentata, većinom germanskih, 
na pravilnost hrvatskog jezika. Tako isto sam na nebrojenim primjerima 
dokazao sablažnjivu ubogost, zasukanost i nezrelost sintetičarovog stila, koji 
je imao obraza, govoreći o umjetničkom izrazu, citirati jedno Turgenjevljevo 
mjesto, na koje je baš ta njegova konfuzna i nebulozna fantasmagorija 
prava stilistička parodija! Da dokažem njegovu posvemašnju nesposobnost 
suditi naše i tudje pisce, naveo sam primjere njegovog apsolutno krivog 
stila (n. pr. zamjenjivanje stila sa sadržajem), njegovu nemoć da ocijeni 
najvidjenije, najpoznatije pisce i dosta sirovih, ordinarnih kontradikcija. Za 
dokaz njegovog frazerstva i nepoznavanja najelementarnijih literarnih poj- 
mova navedoh samo u prvom dijelu moje recenzije 55, slovom pedeset i pet 

najobičnijih fraza i najneobičnijih, najflagrantnijih lapsusa, kojih ne bi počinio, 
pa još javno i autoritativno, ni primitivni abonenat Pester Lloyda ili Bečkog 
Dnevnika! Što sam mogao zaključiti o pfscu, koji Germane prikazuje kao 
naučne, individualistične, a Romane kao duhove, koji u ,,fradiciji vide svoju 
veličinu i njoj se utječu“, nemajući pri tome ni o Germanima ni o Roma- 
nima mnogo ,,dunsta“? Što mogoh misliti o kritičaru, koji je mjerodavne 
pariske modernizme doveo u vezu jedino sa — Brunetičreom? Što sam 
mogao zaključiti o naučnim, eksaktnim pretenzijama običnog novinara, koji 
pisce i stil njihov sudi po tome, jesu li nad, u ili pod svojim sižeom, i koji je 
prema toj eksaktnoj metodi podijelio naše pisce u fri čudnovate kategorije? 
Što da mislim o kritičaru, kojemu je idealizam ,,neznanstven“, dok trabunja 
o svim velikim pitanjima, kao da je s njima ,,per tu“, dok naklapa o 
modernim problemima kao o ,,Boussettu“ i ,,Corneilu“ (Corneilleu i Bossuetu), 
nemajući ih evo časti ni po imenu čestito poznavati? Što da kažem o 
kritičaru i tumaču ,,moderne struje“, kojoj je — da ne spominjem Europe! 
— gimnazijalska Nova Nada, M. Dežman, Milan Marjanović e tutti quanti 
najtipičnijim, najgermanskijim ergo najznanstvenijim hrvatskim reprezentantom ? 
Što mogu zaključiti. o piscu, koji govori o stilu, pišući nepravilnom hrva- 
štinom bučnog reportera, koji besjedi o hrvatskim piscima, ne opažajući 
n. pr. ni Kovačićevog simbolizma kao ni razlike medju ,,epigonima“ i 
»pionirima“, koji propovijeda o ,nauci“, nemajući o njoj ni pojma, koji 
priča o modernizmu, poznavajući ga upravo toliko, koliko eksaktne metode 
i one ,tradicionalne Romane“ i njihove hrvatske srodnike, koje je pobacao 
u koš ,,neznanstvenog“ i neindividualističnog ,,didaktičnog idealizma“? 

I šta na sve ovo g. Milan Marjanović ? Je li dokazao, da on dobro i 
pravilno piše, da nije činio kontradikcija, da poznaje tretirane pisce i pro- 
bleme, da ima ukusa, znanja i objektivnosti? Je li oborio ma jednu jedinu 
moju nepovoljnu tvrdnju? Nije, pa ako ne vjerujete, usporedite moju re- 
cenziju s tim njegovim odgovorom. 

On veli, da nije uzvisivao Germane nad Romanima, da sam ga prikazao 
»kao bojovnika proti piscima osamdesetih godina“. Kori me, što nisam čitao 
prijašnjih njegovih radova. Pobija me in puncto ,pioniri i epigoni“ tvrdnjom, 
da ova ,kvalifikacija mije literarna“, dakle me pobija mojom tvrdnjom! 
Veli, da njegov katalog nije kompilacija i pita me, ,iz čijih radnja“ je tobože 
kompilovan. Moje silne citate njegovih flagrantnih izmišljotina, netačnosti i 
fraza zove, ne pojimajući ironije njihovog lanciranja, ,novinskim ispravcima 
na temelju S 16.“ Tvrdi, da sam, upotrebivši njegovu štamparsku pogrješku, 
zlobno zamijenio Turića sa Tucićem, premda ga jedan naš FErrata corrige 
u Smotri može uvjeriti, da sam ja fu pogrješku popravio i to kao erratum 
našeg slagara. Veli, da sam njegove izraze ,nagristi“, ,onjušiti“, ,mrtva 
točka“ (tačka), ,umišljenom veličanstvu“ (eingebildeter Majestat), ,uvukli se 
u sebe“ (in sich sich hineinziehen) nabrojio kao jezične pogrješke, premda 
sam samo fri posljednja izraza mogao takvima kvalifikovati (jer su ona dva 
prva idealni izrazi nakaradnog stila!), pa sve kad bi i bile te nakarade ukusne 

i pravilne,-ne bi dokazale ništa, jer ja navedoh — kako rekoh — preko 
poldrug stotine takvih Marjanovićevih užasnih ,čvorova“. Da dokaže, e je 
njegova knjiga, plod desetgodišnjeg proučavanja, nema namjere biti dobro 
napisana poput sličnih zapadnih desetgodišnjin plodova — jer ja sam to 
njenoj desetgodišnjoj evoluciji zamjerio, g. Marjanović veli, da je djelo ,zbijeno“, 
»razmjerno kratko“, da nije plod ,10 godišnjeg tesanja“ i da on, g. M. 
Marjanović, nije ,tesao“ kao Flaubert... Ono, što rekoh o Bahru i za- 
grebačkim bahrovcima zove moj synthetiker i brandesianer falsifikatom. Moje 
nepovoljnosti su mu ,,fraze, doskoćice, šale,“ koje ga, kako vidite, i sad vrlo, 
vrlo amiziraju. Ja sam ,,emiatično ogorčen“. Ono o njemu ,,morao sam“ 
pisati onako za Smotru, jer me moj gospodar, g. Vukelić bez sumnje bo- 
gatije nagradio od Glasa Matice, gdje bih u ostalom takodjer (zbog J. Hra- 
nilovića) morao mlatiti g. Marjanovića na pravdi Boga! Moj sintetičar sebe 
usporedjuje sa Turgenjevljevim istinoljupcem, a mene sa ženom, koja smatra 
istinu — stearinskom svijećom! Ja, po g. Marjanoviću, ,,nikada neću biti 
apostol istine i najprimitivnijeg literarnog poštenja“, a sve moje tvrdnje su 
neistinite, lažne. Prijeti mi ispravkom u mom stilu i mene bi moj stil kod 
g. Marjanovića iskreno obradovao, premda ne mogu shvatiti, zašto je ovo 
moje mjesto citirao kao nejasno: ,,Dobro i pravilno piše ko pravilno i 
dobro misli. U ovoj knjizi nije taj slučaj. Autoru kao finom diplomatu služi 
govor za maskiranje misli. Nemajući ideje (,,na koga se ovo odnosi?“ — 
upada mi tu u riječ kritizirani autor!) zamjenjuje je velikim, zvučnim riječima“... 

To je duh i ton, to su razlozi i obrane sintetičnog kritičara! Ja sam 
ga, veli, morao izgrditi, jer sam Smotrin rob. Ja sam ga izmrcvario, jer — 
no vi već pogadjate: ja sam ga izrešetao za inat g. g. Drechsleru, Gjalskome, 
Skerliću i Savremeniku. Moja kritika je strančarska ,,podvala“, falsifikat, 
zločin u obliku novinskih ispravaka, posljedica moje lažno ogorčene ,,em- 
faze“ i snobske taštine, jer g. Marjanović ne spomenu mojih pisama pored 
modernističkih pisama g. Turkovića, mojih studija pored studija gg. Jelovšeka 
i Skoka, mog Iverja pred epohalnom pojavom gg. Marjanovića, M. Šarića 
i novonadskijeh gimnazijalnijeh mislilaca, premda je taj isti g. Marjanović 
nekad o autoru tog istog /verja pisao čitavu studiju, kako čujem daleko 
povoljniju od ove moje, koja evo pruži g. Marjanoviću toliko poraznih 
argumenata proti mom literarnom obrazu... 


* 


Što da zaključim iza toga o g. Milanu Marjanoviću polemičaru? Da 
mu vratim njegove napredne i moderne pogrde, nazvavši ga literarnim 
najamnikom, varalicom i osvetljivim krivotvoriteljem ? 

Umjeren i uvjerljiv zaključak je iza takve antikritike mučan, ali sada 
nema sumnje, da je g. Milan Marjanović kao polemista dostojan drug g. 
Milana Marjanovića, kritičara, i g. Milana Marjanovića, romanopisca. 

Neka mi moj (i Sirovatkin) pošteni kolega dopusti još jednu malu 
opasku. 

On je moju nepovoljnu ocjenu o sebi kvalifikovao kao čin nemoralan, 
dok ja smatram njegov odgovor moralnim. 

Dakako, malo više duha i pameti ne bi škodilo, jer ima slučajeva, gdje 
je moral i ,,nedoraslost“ tautologija. 

Siromašni duhom — — 

Ali g. Marjanović ne vjeruje jamačno ni sam, da će doći u nebo. Malo 
Peštice je dosta nekim hrvatskim patriotskim saradnicama magjarskih listova, 
koji živu od morala, misleći, e živu za moral. 

Kako sam u ovoj kletoj kritici odvraćao g. Marjanovića od prevelike 
literarne marljivosti, tako ga sada najuljudnije odvraćam od pretjeranog 
moralisanja. Mi, nemoralni, lakše dišemo medju tim grješnim svijetom, više 
se smijemo i tolerantniji smo od vas, moralna gospodo, i dok vi lovite 
tudje nemoralnosti, mi hvatamo tudje budalaštine, dok vi vaše protivnike 
krstite zlikovcima, mi ih nastojimo prikazati budalama. Kada napadnu vas, 
vi vičete: — Podvala! Zločin! Amo te, policijo! a mi u tom skučaju 
kličemo: — Gle apostola, kako je smješan! Čuj proroka, kako je uzak i 
nelogičan! Gle moralista, kako sebično mrzi! 

I mi na kraju pobjedjujemo, jer se smijemo, i jer su na našoj strani 
rodjeni ljubitelji šale, djeca, momci i žene, lijepe, nježne ženice. 

U ostalom, ko zna: možda ću i ja vremenom postati moralan kao 
g. Marjanović, ali to će biti tek onda, kada će od mene kao od moralnog 
krampusa bježati mačići i mačkice, i kada će se u mom društvu prestati na 
mene smijati toplina vedrih pogleda dječurlije, djaka, ,,piccola“ i djevojaka... 
To će biti tek onda, kada mi tako podvale kao ja što sam u onoj nepovoljnoj 
kritici podvalio mom indigniranom i ucvijeljenom sintetičnom kolezi, gospodinn 
Milanu Marjanoviću. 

Molim ga, da se neljuti i da pozdravi svog indigniranog i ucvijeljenog kri- 
Koorakog plačidruga, gospodina Arsena Wenzelidesa i gospodina Cherubina 

egvića. 


A. G. MATOŠ. 


i. s 

(Nastavak.) 
XIX 


Razkriljenih ruku dočekala je Ljuba Andrijevića. 

On joj bio sašao u susret, iza kako je gore sjedio i čekao ju. Već mu 
se činilo, da ne će ni doći. Pazio je na svaki šuštaj lišća, na svaki korak, 
pogledavajući preko vrtova k onoj strani, gdje je bila villa. Sve je mirovalo 
u zrakama sunca, koje je odmicalo k zapadu. Ondje, gdje je on sjedio, 
bila su stabla visoka, počimala je šumica, a sunce je jedva prodiralo u 
gustu hladovinu. Andrijević je bio uzbudjen. Ni na što nije mislio, samo je 
osjećao u sebi talasanje izpremiešanih, nejednakih čuvstava. | kao neki drhat 
podilazio ga. Upravo onako kao za mladenačkih dana, kad bi polazio na 
ljubavni sastanak. Nije se mogao oteti tome drhtanju, premda se proti 
njemu sve ljuteći se borio i dozivao sebi u pamet, da već nije mladenac, 
nego odrasao, zreo čovjek! A sve, sve one slike nekadanjega boravka 
s Ljubom vraćale mu se moćno u dušu. Ona sobica, gdje je kao djak 
stanovao kod Ljubine majke, onaj prozor, gdje su skupa gledali razgova- 
rajući čitave sate, onda oni prvi cjelovi — sve se to redalo pred nje- 
govim duševnim okom kao iznova proživljeno, a sve će to slaviti svoj uskrs, 
tako željkovani, kad dodje ona. 

I došla je. 

Spazio ju je Andrijević kod onoga zaokreta male pješčane stazice, što 
se gubila u vrtove. Uz nju je išla djevojčica od kojih četrnaest godina, a 
odmah zatim dvie manje, koje su odskakutale po strani, kao da traže nešto, 
da uberu. Andrijević je naglo ustao i prešao poprieko sve one zavoje puta 
i za cas se stvorio pred Ljubom. Ona mu je pošla u susret, zagrlila se 
s njim i izljubila. Sve se je to dogodilo u jedan tren, a da Andrijević nije 
dospio ništa da savezno kaže osim nekoliko izprekidanih rieči, u kojima 
je bilo i običajnoga pozdrava i nesuvislih uzklika začudjenja i radosti. 

Istom tada dospio je Andrijević, da dade ruku onoj djevojčici, što je 
bila uz Ljubu. 

— Vidiš, Erna, to je onaj gospodin... 

— Onaj s fotografije — jedva izreče djevojčica i zastidi se. 

— Tvoja je naime fotografija na mom stolu, a ona me je uviek izpi- 
tivala, tko je to. 

— Samo, što sam se već promienio. 

— Da, ondje ne imate tako jakog brka — javi se nešto sigurnije mala 
Erna, a svi se nasmiju. U to su došle i one druge dvie djevojčice s jago- 
dama u ruci i začudjeno gledale u Andrijevića. 

— No, kako ste rekle? — opomenu ih Ljuba. 

— Ljubim ruke! — prihvatile su u jedan mah kao pjevajući male i 
brzo se sakrile za Ernu. Erna ih uze svaku za svoju ruku, a onda se vedro 
i sa smieškom okrene prema Ljubi: 

— Danas ću ja ići s njima tražiti jagode. Vi, gospodična Ljuba, imate 
za sigurno što razgovarati s gospodinom. 

— Samo pazite, da se ne izgubijete! Mi ćemo ići putem prema klupi. 

I sve tri djevojčice zapjevuckaše i opet svoj ,ljubim ruke“, te se u 
buci i smiehu razbjegoše onom malom strminom prema šumici. 

Andrijević i Ljuba ostali su sami i pogledali jedno drugomu u oči. 
Onda je Andrijević uzeo Ljubu za ruku, primakao je k svojim ustnama i 
poljubio, pošavši dalje putem. 

— Ljuba! 

Ljuba je šutila i poniknula očima, uzdahnula malo i prošaptala: ,Kako 
se to sve čudno desilo!“ 

— Nije čudno, Ljuba. Sve je to tako moralo biti. Ti ne znaš. Ja sam 
ovo posljednje vrieme neprestano mislio na te. | pisao sam ti, a eto baš 
jučer stigao mi list, da si tamo ,nepoznata“. 

— Već je dvie godine, što nisam više učiteljica. Ovih će se praznika 
navršiti dvie godine, što sam odgojiteljica, guvernanta ili kako hoćeš — 
ovdje joj je glas zadrhtao. Još je jače poniknula glavom i zaustavila se. 

Andrijević ju je motrio: Ona ista njegova Ljuba. Tek nešto, nešto je 
drugačija. Kosa je jednako crna, ali bujnija savijajući se punano oko glave. 
Ramena su joj krepča, a i nije onako mala, kako je negda bila i kako je 
živjela u Andrijevićevoj uspomeni. Oči su ostale iste: velike, izrazite i dobre, 
samo se kao izpod njih urezala jedva zamjetljiva brazda, kao odraz nekih 
patnja. Na licu joj je još uviek svježina mladosti. ,Ta, šta joj može biti, 
jedva dvadeset i jedna godina“ — sjeti se Andrijević. Samo ozbiljnija je 
nego li prije. Kod ovih posljednjih rieči zadrhtale joj jedva vidno one sitne 
mišice oko oka, pa se činilo, kao da će joj briznuti suza. 

Andrijević se nije mogao suzdržati, već joj je obuhvatio glavu, privinuo 
je k sebi i poljubio u oko. 

— Sjećaš li se, Ljubo, kako sam te znao poljubiti u oko, dok smo 
bili u onoj našoj sobici. 

— Ah, svega se sjećam, svega. | sobice i pisaćega stola i knjiga — pa 
mi se sad sve pričinja kao neki daleki san. Ah, moj najsladji san. Više puta 
noću, kad ne mogu spavati, onda ponavljam svaki onaj trenutak i uživam 
u tim uspomenama, a poslie ... plačem ... 

— Ljuba! 

— A kad se izplačem, onda sam opet nekako jača. Ponosna sam, da 
sam doživjela tako liepu prvu ljupav. 

— Oprosti, Ljuba, ja sam ti nanio veliku nepravdu, i tebi i sebi. Ja sam 
ubio tu ljubav. 


— Nisi ti, nego život. Ah, život! — Zbilja, ti valjda ni ne znaš, da mi 
je umrla mati. 

— Umrla! 

— Lanjske godine. Možda i od žalosti, što sam izgubila svoje učitelj- 
sko mjesto. 


— Ništa nisam o tom čuo. Nikad ništa. 

I sad je Ljuba pripoviedala Andrijeviću, kako je dospjela u jedno 
slavonsko selo, gdje je bila učiteljica u prva dva razreda s neko osamdeset 
djece. Druga je dva razreda imao ravnajući učitelj, oženjen i otac petero 
djece. Taj joj je učitelj počeo udvarati i postajao sve bezobzirniji. Kad je 
njegova žena za to čula, stala je pogrdama i psovkama susretati ju, pa ju 
tako mučila, da je morala tražiti premještenje. Selo je to bilo zabitno, nikoga 
nije ni imala, osim tih učiteljevih, koji su joj omrazili njezino zvanje, da je 
od same tuge i grižnje bila gotovo obolila. Sreća, da je našla iz novina to 
mjesto odgojiteljice, koje je — ne zna ni sama kako — izmedju petnaest 
učiteljica dobila i tako se riešila tereta težke učiteljske službe. 

— Ti znaš, kako sam uviek baš ljubila svoje zvanje i veselila se, da 
ću odgajati mlade Hrvate. Ali, kako su mi se zamračili, upravo ugušili svi 
ideali, kad sam došla u ono pusto, zabitno mjesto. Djeca surova i gotovo 
divlja. Zimi su slabo i neuredno išla u školu. Nisam ih smjela prijavljivati, 
jer bi mi se roditelji mogli osvetiti. Taj isti učitelj govorio mi: ,Ne pozna- 
jete vi, veli, ovoga svieta. Ti su vam kadri učiniti kakvu psinu. Oni kažu, 
da trebaju djecu kod kuće, pa šta će im — vele — škola! Mrze oni i školu 
i učitelje“. Sasvim je naravno, da su mi padala krila moga zanosa, jer djeca 
ili napućena od roditelja ili sbilja nemarna nisu htjela ništa slušati. Ta, ni 
najprimitivniju obuku nisam im mogla usadjivati, a kamo li kakve rodoljubne 
klice. A onda je došla i ta neprilika u kući, ,ljubav“ — trpko se nasmije Ljuba. 

— Dakle prvi ti korak u sviet nije bio baš veseo! 

— A onamo me je mati neprestance korila i dozivala mi u pamet, neka 
držim ovo svoje mjesto, do kojega sam težkom mukom i ,protekcijom“ 
došla! Ona je naime obilazila sve te vladine referente i njihove gospodje, 
kod kojih je šivala, dok mi nije izmolila to krasno mjesto. 

— A ovdje, Ljuba, ovdje ti je — liepo? 

— Liepo!... Meni je bilo liepo samo onda, kad sam u školu išla, 
kad si ti kod nas bio... DA, krivo bi bilo reći, paze me jako i djeca me | 
vole, ali — —. Ah, šta da ti neprestano govorim o sebi. Pričaj ti radije 
meni, kako si živio onda poslie, kad... 

— Kad ti nisam odgovorio na tvoj posljednji list. Posljednji. 

— Ti se još sjećaš... 

— Rekao sam ti, da si mi posljednje vrieme uviek dolazila na pamet. 
Kad sam baš prije neko mjesec dana prekapao stare svoje papire, našao 
sam i tvoje listove, one tvoje drage, upravo djetinje listove. .. 

— Ne spominji toga. Ti si mi se negdje i rugao. Bila sam onda još 
tako djetinjasta. 

— Ne, Ljuba, bila si istina kao diete — ali čista, dobra, mila i vjerna kao 
diete. Upravo ti listovi pobudili su sa dna moje duše onu staru ljubav za te. 

— Ah! Kako je to čudno! Upravo ove posljednje mjesece i ja sam na 
te, kao nekom osobitom silom primorana, mislila. Dakako, nikad te i inače 
nisam zaboravila, ali ipak smirila sam se i bilo mi je doba, kad sam se čim 
drugim bavila — najviše čitanjem — pa si mi istina bio na pameti, ali 
nekako daleko i sasvim sam bila uvjerena, da te već nikad ne ću ni vidjeti, 
a kamo li sastati se s tobom. No posljednje vrieme, dolazio si mi sve više 
na misli. 

— Možda baš za to, što sam ja na te tako intenzivno mislio. 

— Pa djeluje duša na dušu — nasmije se milo Ljuba i prisloni se uz 
Andrijevića, koji se i opet zaustavi milujući je po kosi. 
| — Nekako sam nemirna bila sve dane. Tražila sam, da se nekomu 
povjerim.  Cjelivala sam sa suzama tvoju sliku, a tako me jednom zatekla 
ova mala, Erna, koja je za svoju dobu dosta zrela. | pomisli, ja sam tomu 
djetetu — unatoč svih pedagogijskih pravila — rekla, da si ti moj zaručnik 
i da ćeš jednoga liepoga dana doći do mene. 

— | došao sam — nasmije se Andrijević. 

— DR, a ja, kad sam joj to rekla, uzdahnula sam ni u snu ne misleći, 
da će mi se želja izpuniti. — Pače nekoj svojoj tu, jedinoj prijateljici, po- 
vjerila sam se... 

— Gospodjici Reziki . . . 

— Ti znaš! 

— T&, tamo sam od nje i od prijatelja Topalovića i doznao, da si ti 
ovdje, pa sam te potražio. 

— Ah, kako je to išlo sve jedno za drugim kao varnice.  Poslie toga 
razgovora bivala sam još nemirnija svakim danom, kao da sam te slutila, 
Danas osobito. Išla sam s djecom svuda po okolici ne imajući mira i, 
vjeruj mi, kad je došla tvoja ceduljica, ja se nisam ništa začudila, ja sam to 
primila u svoju sviest, kao da je sve tako, upravo tako moralo biti. Zato 
sam te i dočekala razkriljenih ruku . . . | ovaj naš sastanak, ovaj razgovor 
tako mi se pričinja, kao da je već jednom izmedju nas bio, kao da sam 
ga snivala, pa mi se sada san izpunja 

— To ti dolazi sve od uzrujanosti, Ljuba. Ali, čemu da o tom raz- 
pravljamo ? Mi imamo prečih posala, prečih razgovora. Ljuba, ja više nisam 
mladić. Nisam onaj lažno-ponosni sveučilištarac, koji sam u tebi gledao za- 
ljubljenu djevojčicu, i koji sam te se onako neliepo, onako neoprostivo riešio, 
držeći da mi nisi dorasla za brak. Ne, ja nisam taj mladić, ja sam iz života 
kraj drugih izkustava ponio sobom i to, da sam krivac pred sobom, da sam 

usmrtio jednu vjernu, dobru ljubav. Došao sam, da je uzkrisim. Ljuba, 
budimo kratki: ti, jedina ti, moraš biti mojom ženom . . . Ti šutiš! Ti pro- 
mišljavaš. Ti si možda već našla drugu ljubav . . . 

— Ah, to ne, to ti valjda i sam znaš, da ne može, upravo ne može 
biti. Nijedan se mužkarac ne može pohvaliti, da sam mu dala i najmanji 
znak kakove simpatije, a nekmo li ljubavi. A oblietali su me. Poslie toga 
učitelja ovdje neki šumar. Taj mi je i pisao i zamolio za ruku; odbila sam. 
Brat od tvorničara vrze se oko mene i sada. Taj valjda i nema ozbiljnih 
namjera, već misli i ,flirtovati“, kako se to s jednom guvernantom i smije... 

— Ljuba! 

— Da. Eto i to ti je jedan odgovor na pitanje, je li mi ovdje liepo. 

— Ljuba, svemu će tomu biti kraj. Ja sam došao izkupiti svoj grieh. 
Mi ćemo ipak jednom biti svoji. Mi to moramo . . . Ali, zašto mi ništa ne 
odgovaraš? Zašto? 


Andrijević je privinuo Ljubu k sebi i poljubio je u čelo. Ona se sklonila 
k njemu zabušivši mu glavu u grudi i tu stala jecati. 


— Ne, nemoj plakati, Ljuba. Šta ti je? Treba da se smijemo, da se 
veselimo. Budi dobra, Ljuba, podigni glavu. Ti mi nešto tajiš. Reci mi sve! 


— Ne bi li bilo bolje, da ostane onako, kako je i dosad bilo. Ja ću i 
dalje biti guvernanta, a ti — 

— A ja? 

— A ti budi sretan. Podji putem svojih snova . . . uzmi svoju sadanju 
zaručnicu u Zagrebu . . . 


Andrijevića osu naglo bliedilo. Nastao je muk. Polako su stupali, niemi 
i poniknutih očiju prema klupi na vrhuncu. Prvi se zaustavio Andrijević i tu 
je hladno i smrknuto rekao: ,Ja nemam zaručnice.“ A onda je osjetio, 
kako mu se opet krv vraća i udara crvenilom u obraze: 


— Ne, Ljubo, ja nemam zaručnice. Ili zar misliš, da bih ja bio došao 
ovamo do tebe, da bih te tražio, kad ne bih bio sve prekinuo. Ti si istina 
mogla čuti, da sam boravio u njihovoj kući, da sam i sad na njihovu imanju, 
— može uobće sav sviet govoriti o tobožnjem braku našem, ali ja — kunem 
ti se ljubavlju našom — i ako sam na momente bio sklon tomu, što Ni- 
jemac veli, razumnom braku, i ako sam makar i silom htio iz sebe evoci- 
rati kakvu takvu ljubav — ipak, moram tebi, baš tebi reći, da sam osjećao 
u sebi svu nemoralnost takove veze. Silom prilika, čestim sastajanjem do- 
lazilo je izmedju nas do intimnijih prizora, gdje sam, ja ti izpoviedam, znao 
biti i slab — jer ljudi smo svi, a ta Olga nije tako ni ružna -— da, Ljubo, 
mi smo se i grlili i cjelivali, ali uvjeravam te, bez ljubavi. To je bio samo 
momentani zamah strasti, poslie kojega je redovno dolazilo kajanje i ono 
vječito pitanje: ne varaš li i nju i sebe_| onda sred tih prizora javljala se 
sa svom svojom melodijom nezaboravnoga nekadanjeg milovanja spomen 
— na te, Ljuba. | što dalje, sve to jače. Ja sam se počeo otresati te ne- 
naravne ljubavi i vraćati se svojoj prošlosti. K tebi, Ljuba | 

— | ona mala Ljuba, ona preparandica nekadanja, da je bila kadra 
izvesti preokret u tebi?! Zar je u onoj prvoj njenoj ljubavi bila tolika moć 
ili je pak u tebi tako plemenito srce, pa osjeća u sebi — 

— Kajanje, Ljuba, eto to je. A ne samo kajanje sbog tebe, već uobće 
kajanje sbog svega moga života, kojim sam živio, odkako sam se razstao 
s tobom. 

— Svega života! Tvoje su izpoviesti sve zanimljivije. Da ne misliš možda 
na svoj politički rad? 

— Da, dobro si shvatila. Put, kojim sam udario, ne valja. Imam toliko 
snage u sebi, da to spoznam i da se povratim natrag na razkršće, s koga 
sam skrenuo napustivši stari dobri put a odabravši drugi, na kom sam 
izgubio svoj mir i sreću. 

— Ako te pravo razumijem — uhvati Ljuba Andrijevića za obje ruke — 
ti ćeš se povratiti k starčevićanskim načelima, kojima si i mene učio. 

— Da, k njima. Ne samo, što ću skinuti sa sebe ljagu ,štreberstva“, koja 
mi se u ovim prilikama sama nameće, već ću se i duševno očistiti od svih 
mojih dosadanjih zabluda. 

— Ded, sjedni, pa da mi kazuješ, kako se to sve u tebi dogodilo. Oh, 
kako me to sve neizkazno veseli! 

— Još više te veseli, nego li što sam se vratio ljubavi našoj? 

— Gotovo da više... nasmieši se Ljuba i ovjesi Andrijeviću ruku 
oko vrata... ali daj pripoviedaj! 

I sad je Andrijević, ovivši jednu ruku oko vrata ljubljene djevojke a 
drugom ju držeći za ruku, pripoviedao potanko sve faze svojega preokreta 
i duševne borbe, koja je tresla s njim eto već nekoliko mjeseci. Nije zabo- 
ravio spomenuti joj sve one muke, što su mu izjedale dušu, odkako je 
počeo spoznavati svu absurdnost i nemogućnost političkoga kola, u koji je 
zašao. Živahno joj je ocrtao svoje pokušaje, kako da se otrese svoje okolice: 
drugova naprednjaka, staroga Muića, Olge; izpovjedio joj je i svoje slaboće, 
kako naime još nema dosta snage, da posvema izstupi, ali osjeća u sebi 
volje, da će to što prije učiniti i javno se vratiti Starčevićevoj nauci, koju 
je za mladosti usisao. A kad je još vidio, kako se Ljubi oko kriesi od 
radosti i zanosa, kako upravo sva drhće od uzbudjenja, govorio je Andri- 
jević sve življe, sve srdačnije i uvjerljivije. 

— Eto, sad ćeš valjada pojmiti i to, da sam, kad sam se vratio na 
razkršće svojih starih puteva, morao naći i tebe, pa po tom tebi se i vratih. 
Kad se u mojoj nutarnjosti sve _kršilo i lomilo, kad su padali zidovi toga 
novoga, lažnoga, naprednoga hrama, onda sam našao na ruševinama i svoj 
ostavljeni cviet, svoju Ljubu. 

— Ah, kako sam sada sretna — pala mu je u naručaj Ljuba — upravo 
podpuno sretna! O da ti znaš, kako sam ja i poslie ostala Hrvatica Star- 
čevićanka. Svagdje, pa i ovdje u kući Steinbrennerovoj. On mora sbog mene 
držati sve starčevićanske listove, a ja u tom duhu i svu djecu odgajam. Kod 
njih nema ni traga njemačkome porieklu očevom, jer im je i mati dobra 


ŠTARI PLAMEN 360 


Hrvatica. Ja nabavljam sve političke brošure starčevićanske, pače (porume- 
nila je malo) ja sam i sama što šta piskarala, u božićnjem ili uzkrsnom 
prilogu, dakako pod pseudonimom. O ja ću ti ako bude trebalo, pomagati 
u svemu, makar što prepisujući od tvojih članaka, jer ti ćeš odsad i pisati, zar 
ne, u naše novine ? 

— Jest! Serija mojih političkih članaka u starčevićanskom duhu već se 
sprema. Izići će doskora, zajedno s mojim javnim izstupom. 


— | znaj, da ćeš ti u očima poštenih ljudi izići značajan i velik. Takav 
preokret u sebi može izvesti samo plemenito srce. 


— A ne radi se tu, Ljuba, samo o meni, već i o svim onim ostalima, 
koji se osjećaju nemirni i nezadovoljni s naprednjačkim programnim frazama. 
Svi će se ti osokoliti mojim primjerom i poći za mnom. U ovom obćem 
metežu u Hrvatskoj bit će to patriotsko djelo, o tom sam uvjeren. 

— Oi ja! Pa onda, imponirat će ljudima i to, što si ti napustio svoju 
karijeru i lagodan život, a odabrao borbu ne plašeći se neprilika. 

— Kako ti to dobro vidiš! A još — još mi ne daješ odgovora ... 


— Da ti budem ženom. O, sad više ne promišljam. To me je čas prije 
mutilo, da ti pravo kažem, — ne ni zaručnica tvoja, ni ništa, koliko baš to, 
a eto sad je sve palo... 

— | podpuno si moja | 

— Podpuno ! | 

— Ženo moja! — kliknuo je Andrijević, a oko mu se zamutilo suzom 
grleći Ljubu i cjelivajući je. 

Sunce je zalazilo daleko iza onih brežuljaka.  Grmlje i stabalje bilo je 
mirno, a iz daleka je dopirala dječja cika i smieh. 

— A, Ljuba, nisi li na to pomislila, da ne ćemo imati ništa, nego sebe ? 

— Pa to je najglavnije. 

— Vidiš, ja valjda ne ću dobiti ni odvjetničtva.  Kuburit će se. Kušat 
ću dašto na Starčevićevom programu ovdje kandidirati, ali ni to nije nikakva 
materijalna korist, već naprotiv. Moraš se i opet spremiti na stradanje. 


— O rado ću stradati. Dielit ćemo sve neprilike. A onda, smijem li ti 
to reći, ja sam nešto u ove dvie godine i zaštedila. Svu svoju, guvernantsku 
plaću. 

Andrijević se mjesto odgovora nasmieši i poljubi je u čelo. 

— Sve će se to dogoditi sad na brzo. Ja više ne mogu dugo ostati tu, 
na imanju nesudjenoga tasta i političkoga protivnika. Sazvat ću što skorije 
pouzdani sastanak i eventualno skupštinu, da vidim, a onda put Zagreba. 
Što će biti dalje, ne znam. 

— Što bilo, da bilo, dogovorit ćemo se već pismeno. I ja moram tu 
ostati do praznika, dok spremim djevojke za izpite, što će ih u gradu imati. 
Sve su to nuzgredne stvari. Glavno je, da smo se ovdje našli. Hvala ti, 
Ante, što si došao. 

— Tebi, Ljubo, hvala. Hvala ti na svem, stara ljubavi moja! — i ogrli je. 

26 

— Znaš li, kako si mi pjesme pjevao? 

— A ti meni redila knjižnicu. 

— Sladki su i nezaboravni bili oni dani. Ali, opet će se vratiti. Kako 
će to liepo biti kao muž i žena! 

Još su tako u zagrljaju razgovarali, a sunce je već bilo zašlo — Dogo- 
vorili su se, da će Andrijević kao u ovu nedjelju posjetiti Ljubu u vili — 
ta, oni već ne trebaju ništa ni pred kim tajiti — a onda će se o svem još 
bolje dogovoriti. 

U to su već došle i djevojčice s velikim kiticama jagoda i šumskoga 
cvieća. Erna se pohvalila, da se uzpela sve do vrha šumice i da nisu nigdje 
zalutale. 

Andrijević ih je odpratio dolje na lievo k velikom putu, kojim su pošli 
do ville. Tu se je oprostio s Ljubom, obrekavši za stalno, da će u nedjelju 
doći. Upravo u taj čas dovezao se na biciklu onaj mladi gospodin, Stein- 
brennerov brat, koji je pozdravio Ljubu i omjerio mrko Andrijevića. 

Ljuba je još s vratiju gledala za Andrijevićem, koji je žurnim i zado- 
voljnim korakom okrenuo gostionici, gdje ga je već čekao s kolima Luka, 
da ga odveze put Muićeva imanja. 


(Nastavit će se.) 


ŠUTI I OPROSTI 


Ja pridržajem osvetu za sebe, te ću je ja sam 
izvršiti, — veli Gospodin. 
(Poslanica sv. Pavla Rimljanima). 

U vrlo napučenom gradu M... postojaše neka čudna anomalija, koja je 
putnicima silno dosadjivala, dok su domaći ljudi prama njoj bili posve ravnodušni. 

Stojala se ta anomalija u tužnom kontrastu, što ga u jednom od naj- 
ljepših i najelegantnijih dielova grada, u jednoj od najposjećenijih ulica pro- 
izvadjaše jedna nenastanjena, blatna, zapuštena i mrka kuća, koje je izgled 
s mjesta udarao u oči i na prolaznika činio dubok dojam. 

One druge dvie kuće, koje su s lieva i desna bile uz nju, bijahu tako 
biele, kao da su od alabastra: njihovi su prozori bili oličeni, isto tako i 
žaluzije ; željezo na tim balkonima bijaše oličeno zelenom, svježom i veselom 
bojom, kao što su bila i ona stabalca u posudama koraljne bolje. 

Medju svim tim cviećem izticahu se ponosite ljekovnice, mezimice flore, 
i modričci, koji se medju cviećem iztiču, kao i u ljudskome družtvu osobe, 
koje spajaju čednost s nekom realnom zaslugom. Suncokret, kao da znade, 
koliko vriedi, i baš za to prezire preživahne boje, sakrio se medju geranije, 
koje su sebi s pomoću svojeg raznolikog i koketnog izgleda znale steći 
liepi položaj medju aristokracijom flore. 

Zatim se na svojim odabranim mjestima izticahu hladne kamelije, koje 
svagdje hoće, da su prve i koje drugima služe za primjer, ni ne misleći, 
da ih moda, koja im danas daje neku važnost, sutra može napustiti, te da 
će se to brže na njih zaboraviti, što ne će ostaviti za sobom ni spomena 
na svoj miris. 

S ruba balkona visjeli krasni klinčaci, omiljelo španjolsko cvieće, i sag- 
nuli svoje mile glavice pod težinom svojeg miloduha. 

iza stakala spustile se dražestne zavjese od tankih kinezkih šibika, na 
kojima se vide naslikane čudne ptice i apokrifno cvieće, koje kao da se iz 
doge radja, i uslied kojih nam se kuće pričinjaju prostranim krletkama ili 
začaranim vrtovima. 

Naprotiv ona prazna kuća sa svojim mrkim zidinama, s onim crnim 
rešetkama, sa svojim zatvornicama, koje kao da se boje svjetla i ljudskog 
pogleda, reći bi, da je izključena iz ugodnog aktivnog života i kao da na 
njoj leži prokletstvo. 


* 

Na prozoru opažali se samo komadići papirnate tablice, što ju pokva- 
rila kiša i vjetar, a koju je vlastnik kuće, jer mu dosadilo popravljati je, 
pustio onako. Uslied tih komadića činilo se, da je ta kobna i zapuštena 
kuća prokleta, te se onako samrtna i tiha medju svojim elegantnim susje- 
dama mogla liepo uzporediti mrtvačkoj glavi izmedju dvie posude s cviećem. 


2 
U jednoj od onih dviju kuća primala je sada jedna mila i dražestna 


gospodja prigodom svog imendana mnogobrojne svoje posjetitelje. Obrativši | 


se prama jednom kavaliru, što je njoj sjedio nasuprot, upita ga: 

— | tako vi još niste našli kuće? 

— Ne gospodjo — odvrati kavalir, koji bijaše stranac. Medju onima, 
koje su mi bile ponudjene, nekoje su za moju brojnu obitelj premalene, a 
druge su na slabom položaju. A valja znati, da moja žena vrlo riedko iz kuće 
izlazi, pa mi je osobito preporučila, da joj nadjem kuću s liepim položajem. 

— U ovom dielu grada ne ima nijedne — opazi jedan od prisutnih. 

— NO sbilja, gospodjo — prihvati stranac opet — vidio sam susjednu, 
neobitavanu kuću, koja bi mi najbolje pristala. Za što mi je niste spomenuli ? 

— Istina je, zaboravila sam, ali što ćete? Mi smo se ovdje tako naučili 
ubrajati onu kuću medju mrtve, te se ne valja čuditi, što nisam pokušala 
da razgrnem s nje koprenu, kojom je obavita. 

— Medju mrtve? upita stranac snebiveno. 

— Da, jer nitko ne će da u njoj stanuje. 

— Je li možda u zlom stanju ? 

— Pače. 

— Je li ružna? U neredu? 

— Ne, ona je liepa i udobna. 

— Je li u njoj možda tkogod od sušice umro?. 

— Koliko ja znam, nije, a opet s druge strane ta pretjerana bojazan, 
ili bolje, ta zabrinutost počela je kod nas izčezavati. Samo se pobiele stiene 
i osvjetla pokućstvo, kao što se to obično čini iza svake bolesti, i sve su 
kuće opet prikladne za stanovanje, tek što je umrla žrtva tog strašnog zla, 
za koje se veli, da ga jedino morska putovanja mogu izliečiti. 

— Ali zašto onda ona kuća nije nastanjena? Stoji li po sriedi kakova 
strašna legenda ? 

— Baš. 

— Ivi to meni velite sada, u devetnaestom vieku, kad su znanosti u 
najvećem sjaju, dok se obćenito ni u što ne vjeruje?! 

— Jest, gospodine, jer uzrok, koji u našim srdcima pobudjuje strah, 
proizlazi iz zločina, a posljedicu tog uzroka nije bilo kadro da izbriše ni 
svjetlo ni nevjerovanje našega vieka. U onoj je kući počinjeno umorstvo. 

— Dopuštam, da je stvar _za stanovnike one kuće morala biti grozna 
isto tako, kao i za roditelje i rodjake žrtve, no meni se čini, da to nije 

dovoljan razlog, da jedna kuća bude odsudjena ili porušena ili da ne bude 
nastanjena. Koliko je vremena, da se je to sbilo? 

— Prošlo je šest godina. 

— Dobro dakle, meni se čini, gospodjo, da zapuštanje one kuće, koja 
nije sudjelovala u nedjelju, što je u njoj počinjeno, jest nešto nevjerojatno, 
anomalija našega vremena, kojemu je, osim ako se radi pod stranim uplivom, 
prva stvar korist i prikladnost. 

— Što ćete? — odvrati domaćica. — U tom smo -pogledu doduše 
nešto odzada, ali se ne tužimo. Grozota umorstva, nevinost žrtve biedne 
jedne starice, koja nije bila kadra, da bilo kome učini i najmanje zla, 
tajinstvenost, u koju je zločin obavijen i kojom će ostati obavijen, podali su 
mjestu, na kojem je počinjen, neki kobni izgled. A odvratnost, što je ona 
kuća pobudjuje, što ju je, da tako rečemo, vrieme sankcioniralo, jest takova, 
te se nitko nije našao, koji bi je bio svladao, koji bi joj se bio opro i koji 
bi bio htio, da dokrajči onu njezinu osamljenost, koja poput kakovog pro- 
kletstva na njoj počiva. Osamljenost, u kojoj se ona nalazi, jest kao pečat 
na zatvorenom pismu. Bog će je jamačno jednom otvoriti, ako i ne pred 
sudom ljudi, a ono pred svojim. 

Kod te točke budu najavljeni novi posjetnici i tako je razgovor bio 
prekinut. 

Zvjedljivost strančeva, što ju u njemu pobudilo ono malo, što je već 
čuo pripoviedati, dala mu je malo dana nakon toga povoda, da pokuša 
nastaviti prekinuti razgovor. Stoga odmah nakon dužnih običajnih ceremonija 
reče dražestnoj onoj gospodji: 

— Gospodjo, čudit ćete se možda mojoj preuzetnosti, no muči me 
živa želja, da saznam potankosti zločina, o kojem ste mi neki dan pripo- 
viedali, a koji se čini tako strašnim te mu ni vrieme, taj nezasitni Saturn, 
koji čak i kamenje guta, nije bilo kadro izbrisati tragova. 

— Rado ću vam reći sve, što znadem, ili bolje, što svi znadu, no 
moguće, da taj strašni čin, sada već dosta star, ne će na vas učiniti onako 
neugodan i dubok utisak, kakova su osjećali svi stanovnici ovoga grada. 
Biti će kakovih deset godina, da je došao amo i nastanio se u susjednoj 
kući neki zapovjednik sa ženom, troje djece i svekrvom. Po njegovom 
držanju i ponašanju sudeći, bio to ugledan gospodin. U njemu se k ljubavi. 
što je gojio prama svojoj vrlo mladoj i vrlo jednostavnoj ženici, pridružila 
i otčinska ljubav i nježnost. Doista složna i sretna obitelj! Ona je bila kao 
golubica bez otrova, da se poslužimo pjesničkim narodnim izrazom, te se 
veselila ne samo, što ju tako vriedan muž odabrao za ženu, nego i za to, 
što se mogla nazvati materom triju liepih andjelaka, sto se neprestano oko 
nje igraju. Bio to tip onih uzor žena, koje ne znaju živjeti, nego u okviru 
svojih dužnosti kao kćeri, kao žene i matere. Što se starice tiče, ona 
spadaše u niz onih stvorova, što ih sviet prenaglo sudeći, dočika sa ,jadne 


374 HRVATSKA SMOTRA 


žene“! Budući vrlo pobožna, mirno je sprovodila vrieme u crkvi, moleći se 
Bogu za svoje mile i drage, obožavajući ih uz domaće ognjište. Te su dvie 
gospodje bile posjednice iz nekog malenog sela, pa su ih uslied toga po 
francezkom običaju nazivali provincijalkama ili seljakinjama. Ja sam naprotiv 
u onoj kući našla podpunu ugladjenost, izvanrednu otvorenost i takovo 
vanjsko ponašanje, koje u sebi nije imalo nikakova umišljanja, niti je išlo 
za tim, da ih drugi hvali. Jesu li takove osobe seljanke, onda nemaju 
razloga, da porumene. Ja sam u onu kuću često zalazila, jer su onaj 
spokojni mir, ona čedna i tiha sreća, koja u njoj vladaše, ugodno djelovale 
na moju dušu; jer me je neka ugodna simpatija vukla i prama suprugu, 
odličnom i u izpunjavanju svojih dužnosti vrlo savjestnom mužu, i prama 
nježnoj ženi, koja uživaše u svojim kriepostima, kao što druge uživaju u 
zabavama, i napokon prama onoj staroj gospodji, onako jednostavnoj i 
odanoj, koja kao da na tom svietu nije imala raditi drugo, nego smiešiti se 
i moliti. Takova sreća, ma bila kako jednostavna i čedna, bijaše preveć 
savršena, a da bi bila dugo mogla potrajati na svietu, gdje na žalost, i isti 
dobri ljudi zaboravljaju na nebo, kad im zemlja podaje liep i ugodan život. 
I zbilja, jednog jutra doleti k meni u sobu moja sobarica, sva uzbudjena i 
preobražena lica i zapuhana. 
»Što je, Manuelo ?“ upitah je prestrašena. 


»Nesreća, gospodjo . . . nečuvena grozota |!“ 
»Što se sbilo? Govori |“ 
»Noćas ... u susjednoj kući . . . ne prestrašite se gospodjo“. 


»Ne, ne, svrši jednom“. 

»Ubijena je stara gospodja !“ 

»Ubijena ? Što to veliš ?“ 

»Jest, gospodjo, ubijena, umorena, nožem iznakažena i zaklana !“ 

»Bogorodice sveta! — uzkliknem u smrtnome strahu. — A kako ? 
Od lopova ?“ 

»Reklo bi se, da ne. U ostalom ništa se ne zna“. 

Znalo se samo, da je sluga koji spavaše prizemno pod vestibulom, za 
rana jutra izašao, da podje na trg. Po njegovom su pripoviedanju kućna 
vrata bila zatvorena, kako ih je on na večer zatvorio. Bilo je dakle jasno, 
da razbojnici nisu unišli kroz dvorište. Medjutim, kad se on vratio s trga, 
začudi se, našavši nutarnja vrata samo priprta tako, te su s mjesta popustila 
i on je mogao unići, a da mu nisu morali otvoriti. Kako li se pak nije 
iznenadio opazivši, da je voda u kamenici u dvorištu crvenkasta |? To se 
pak njegovo inznenadjenje pretvori u strah; kad je na bieloj stieni na stepe- 
nicama opazio krvavi utis otvorene ruke. Jamačno je ubojica, silazeći stubama 
i videći, da je sav zamrljan krvlju, osjetio neku slabinu te je bio prisiljen, 
da se podupre o zid, i tako su na ovome_ mjestu ostali tragovi ubojničke 
ruke, koji su obtuživali krivca i naznačivali smjer njegova prolaza. Sluga 
sav preplašen, podje za krvavim tragom i odkrije zločin. Tako dodje do 
tamne i posve odieljene sobe, u kojoj obitavaše biedna starica, koja nije 

vjerovala u zlo, jer ga nije mogla razumjeti. Krvavi trag vodio je do vrata, 
gdje na tlima svršava? kaljužom još tople tekuće krvi, koja kao da je htjela 
sačuvati tielu oteti život. A tielo s otvorenim očima, odavajući strah, u 
kojem. je izpustila dušu, bijaše protegnuto u krevetu, dok mu jedna posve 
biela ruka visjela prama tlu, kao da bi htjela pokazati nemoć, u kojoj je 
nevina žrtva zaskočena. Sluga, sav izvan sebe od groze, stade očajno vikati 
i poleti, da obaviesti gospodare. Kojeg li prizora za one nesretnike ! Uboga 
kći, kao da ju grom ošinuo, pada na zemlju, dok je zapovjednik, blied, 
nesposoban, da-.i jednu rieč progovori, no ipak nešto jači, dao zatvoriti 
vrata, jer se na onaj očajni krik slugin bio već počeo sviet sakupljati, i ujedno 
dade obaviestiti redarstvo. Došavši ovo ne nadje drugo do li niemo truplo ; 
vidjelo rane, kojezsu jasno odavale zlodjelo, ali nisu mogle počinitelja. A bilo 
je upravo čudno, što ni na koga nije pala ni najmanja sumnja, te se nije našlo 
i najslabijeg znaka, koji bi redarstvo bio mogao dovesti u trag zločincu. 
Sluga, koji spavaše pod vestibulom, s onu stranu nutarnjih vratiju, koja se 
unutra otvarahu, našao ih je, kad se kući vratio, otvorena, a to je dalo naslu- 
Ćivati, ili da se je ubojica prijašnje večeri sakrio u kući ili da se je kroz 
krov u nju uvukao. Ova zadnja predstavka bijaše nevjerojatna, a i nemoguća, 
ako se uzme u obzir, da ona kuća sa kućom grofice X i s mojom sačinjava 
neku vrst otoka. Služavka je sprovela noć izvan kuće, jer je bila pozvana 
na svatbu jedne svoje sestre, a to su potvrdili svi, koji su bili s njom. 
Drugi jedan sluga ležaše bolestan u bolnici. Ipak su ona prva dva bila za- 
tvorena, te pustili ih istom nakon duže vremena. Prosudite samo, kako 
grozan je morao biti zločin, kad je već samo na pomisao, da je na nj pala 
sumnja, da je počinitelj ili sudionik istoga, sluga, onaj vriedni i pošteni 
mladić, izgubio pamet, te su ga iz zatvora morali prevesti u ludnicu. A i 
sirota služavka toliko je izgubila od svoje časti i poštenja, što je bila zatvorena 
i upletena u to otajstvo. da već ni u jednoj kući nije mogla naći namještenja. 
Ostavio ju i vjerenik, a ona se onda, pritisnuta sramotom i biedom, podala 
na zao život. Sav grad bijaše kao poništen, pravica nije ništa saznala. Ona 
nije mogla naći ni traga sumnje, koja bi bila kadra, da raztjera onu gustu 
koprenu. Zločin pobudjuje to veći strah i grozu, što je tajinstvenije počinjen 
pa se, kao i strah u tami još povećava, raste. Javna osveta glasno je vikala 
za pravdom, dok sudci povukavši osvetni mač, nisu imali koga da udare. 
Bog je pridržao kaznu za sebe, a ja vam opet ponavljam, da se onda nije 
ništa, da se nikad kasnije nije ništa saznalo, i da se nikad ne će saznati! 

— Što se iza toga dogodilo sa zapovjednikom i njegovom obitelju ? — 
. upita stranac ganut tom pripoviešću, uslied koje mu se kuća, koja mu se 
prije činila nevinim zakloništem, sada činila mrkom i otajstvenom špiljom. 

— Znate — odvrati gospodja smiešeći se — stranci nama Španjolkama 
predbacuju, da radimo uviek lahkoumno, da uviek sliedimo prvi poriv te 
da se vrlo riedko obaziremo na ona odredjena i stroga pravila ponašanja, 
što ih doduše propisuje ugladjenost i pristojnost, no koja često vise o 
hladnoj sebičnosti. Španjolke, obdarene vatrenim i iskrenim srdcem, ne 

razmišljaju, kad ih ono na što vuče, pa ako zato o njima kola glas, da | 


su nježne, pune odvažnosti i milosrdne, one su često i nedosljedne — a to 
Francezi vele da znači: imati mana vlastitih vrlina. — Istom što je redarstvo 
ostavilo kobnu kuću, poletih tamo, da utješim svoje biedne prijatelje. Ne, 
nikad ne ću zaboraviti, nikad mi se iz duše ne će izbrisati ona strašna slika, 
koja se mojim očima pružila! Tako me se je dojmila, te je stajala života 
djeteta, što mi ga Bog bio odredio. Truplo se nije moglo vidjeti, jer je ona 
prokleta soba bila još zatvorena, ali se moglo naslućivati. Atmosfera bijaše 
“hladna, i sama je kuća osjećala krv! Voda u kamenici bijaše još uviek 
crvenkasta, kao da je njezin ćtok odlučio na uviek proticati, a da se s njome 
ne smieša ili kao da je jedna kap nevine, nepravedno prolivene krvi bila 


dovoljna, da je na vieke pomuti upravo onako, kao što zločin na vieke ' 


omrlja savjest onoga, koji ga počini. Biedna moja prijateljica, koja je svoju 
mater obožavala, sva se grčila i previjala od _nieme boli, no kad je mene 
ugledala, mogla je barem vikati, plakati, izjadati se. Muž joj bijaše poklopljen, 
činilo se, da mu je groza zaustavila kolanje krvi. Lice bilo mu kao od 
voska, dok su mu ustne zaniemile od užasa. Povedoh nesretnicu sa sobom, 
a kad si je nešto iza toga njezin muž izhodio premještenje, odoše u neko 
daleko mjesto, jer im je bilo nemoguće obitavati u gradu, gdje im je život 
bio pomućen tako groznom katastrofom. 

— A što bi bilo povod zločinu? 

— Govori se, da je svrha zločinu bila okrasti žrtvu, koja je, kako 
sama kći veli, onog istog jutra od bilježnika primila znatnu svotu novaca. 
Pače pala je sumnja i na pisara, koji joj taj novac donesao, pa, ma da se 
proti njemu nije našlo ni najmanjeg dokaza, ipak je bez sumnje i on izgubio 
svoj dobar glas. Sumnje na ime osobito ako su jednodušne, često ozlo- 
glašuju više, nego li sami vjerojatni i dokazani zločini. U potonjem na ime 
slučaju može okrivljenik _podati razjašnjenja, opravdati se, a osobito pokajati 
se i tako dobiti oproštenie, koje Bog nije izključivo sebi pridržao, jer i 
čovjek može opraštati. 

— Ta je primjetba opravdana, družtvo, koje jest i mora biti blago 
nakon kazne, neumoljivo prama nekažnjenima. I to je logično. No recite 
mi malo, jeste li vi kasnije dobili kakovih viesti od svojih nesretnih susjeda? 

— Jesam, kad i kad, iz početka, za tim ih posve izgubih s vida. Znam 
samo, da im je bilo dobro i liepo u mjestu, kamo su se bili sklonuli. Muž 
je napustio vojničku službu, dao se na poslove, koji su mu dobro uspievali; 
danas je on jedan od vrlo cienjenih ljudi, notabilitet, da se izrazim moderno. 
Bio je alcade, pokrajinski zastupnik i ne znam, što još u nizu konstitu- 
cionalnih časti. Što se nje tiče, ona i. nadalje sprovodi sretan, samotan i 
zavučen život. 

— Tako je dakle — reče stranac gorko se smiešeći — kuća sačuvala 
onaj dojam, koji se izbrisao u srdcu onih, koji su u njoj stanovali. 

— Kuća je sačuvala dojam zločina, dok je u srdcima nestalo dojma 
boli. Bol na zemlji ne može biti vječna. Današnje sunce čini, te zaboravljam 

na ono, koje je jučer zašlo; cviet, koji se razpupava, odvraća pogled od 
onoga, koji je već uvenuo. Odsutnost je slabo prozirna koprena, budućnost 
briše - absorbira sadašnjost, te njezini živi utisci oslabljuju dojmiove, kao što 
žarke sunčane zrake oslabljuju živahnost boja. Nea predbacujte nikome za- 
- borav, taj balsam, melem, sladki eliksir života, što ga Bog pruža svojim 
stvorovima, kao svježu rosu rastlinama. Što bi od nas bilo bez nje? 

— Ne znam — doda stranac — da li ću to, što vi velite, nazvati 
uzvišenom filosofijom, ili ću se poslužiti obćenitim mottom: ,Što me briga?“ 

— Ni tako visoko, ni tako nizko. Ima naime istina jednostavna i prak- 
tična, jedna od onih brojnih ustanova prirode, proti kojima se uzalud diže 
ljudski ponos. No recite mi, da li vi još i sada hoćete da idete stanovati 
u onu kuću? Vrlo bi mi draga bila blizina dobre i prijazne obitelji, koja 
bi raztjerala sjene iz onog kobnog doma, kao što posmjeh zore raztjerava 
turobnu noćnu tamu. 

— Ne, gospodjo, ne ću ići tamo stanovati. | ako sam diete našega 
vieka, pozitivni karakter, koji nas vodi, nije bio kadar, da iz moje pameti 
izbriše nekoje ideje i impresije. Ona je kuća ostala čuvaricom užasne tajne, 
te ju čestiti ljudi moraju izbjegavati i ostaviti tajnom obavitu, kao što se 
ostavlja one, koji su nečiste saviesti. 


4 


Ljubko se selo, koje ćemo okrstiti pseudonimom Dolina mira, prostrlo 
u dragi usred zadnjih izbočina dugog gorskog lanca. Liepo sunce pozlaćuje 
njegove usjeve. Vrtove natapaju bistri potočići. Stabla se naranče osiplju 
biserjem kao kraljevskim plaštom. Mogranji uresili se koraljima, bademi 
ružičnim viencima, a plodovi odjeli se malotrajnim bielim ruhom, kojega 
već prije proljeća nestaje. 

Dolina mira odieljena je od ostalog svieta gorama, što ju sve naokolo 
obkoljuju poput ogromnih ograda, kojima je narav obavila ljubljeno si diete. 

U sredini uzdiže se sveta i mirna crkva, a pod oblukom na počastnom 
mjestu leži plug, simbo! rada, kojim dobivamo kruh naš svakdanji. Djevojčice 
se uče zakonu božjemu, ljube župniku ruke i zazivlju blagoslov svojih roditelja. 

Duh našega vieka, punog novotarija stao je pred tim obskurantizmom, 
položio Dolinu mira medju mumije, izbrisao je iz reda živućih, rekavši joj 
kao nekim novim Pompejima: ,Lahka ti bila zemljica!“ 

Nakon sparnog ljetnog dana sliedila liepa proljetna večer, pošto se 
vjetrić, štono duvaše, osvježio na sniegu okolnih vrhunaca. Nad dragom 
počeo se širiti mrak, a sunce ne pozlaćivaše više, nego najviše vrleti, te bi 
bio rekao, da to gore ogromne lomače. Nebom se više nije vukao ni naj- 
manji oblačić, na koji bi se bili mogli odrazivati zadnji tragovi umirućeg dana. 

Čuo se veseli romon potočića, što no je u sto raznih okuka proticao 
vrtovima. Vidjelo se, kako poslušno ide putem, što mu ga čovjek utro, 
sada kako oplakuje deblo naranča kao nekim tamnim ocielnim obručem, 

.sada kako se razlieva puput kristalna praha nad nedavno posijanim tlom ; 
za tim, kako se nestalno zaustavio, čekajući na novi pravac. 

Čuo si, kako cvrčak, taj najstariji glasbenik zemaljski, jadikuje, što još 
uza sve svoje neprestano prosvjedovanje nije proglašen dekanom filharmonika. 

Razliegalo se blejanje ovaca, blago, kao što im je i narav blaga i nježno 
poput njihove vune; tužni simbo! one žrtve, što ju janjad prikazuje. Zatim 
se čulo otegnuto mukanje krava, zazivajući svoju telad, i monotono zvrndanje 
stršena, što no, leti i leti, a da ni sam ne zna, o što će udariti. 

Zrakom kružile lastavice veselo cvileći, a dječarci videći ih slušajući, 
bratski si dovikivahu: ,Eto, djeca izlaze iz škole!“ 

Tiho počeli izlaziti i oblietavati šišmiši, te bezpernate ptice, koje poput 
stidljivih bogaca bježe od svjetla, i težko snoseći neprestano proganjanje 
ljudsko pitaju, da li on misli, da su si oni prisvojili bitak, što ga i njima 
dao isti Stvorac. 

Žabe, te seoske sirene, koje iz brule pozivi u na kupanje, intonirale 
bučnu serenadu, a radine pčele napuštale zujeći svoj posao, jer se već noćni 
mraz počeo miešati sa cvietnim medom. 

Oglasilo se i zlokobno hukanje noćne ptice, naliko turobnom glasu, 
sjetno dopire do čovječjeg srdca, ma da je dan bio krasan i ma da je noć 
vedra. Jedino sovulja, kao da je nezadovoljna- sveobćim skladom, izlazi iz 
svojeg starog duplja, sjedišta svojeg maštanja, zalieće se zrakom i huhuče, 
huhuče, kao da bi htjela zapovjediti, da sve utihne. 

No izmedju svih tih poljskih glasova, punih neizrecive zamamnosti za 
svakoga onoga, koji iole znade uživati prirodne čare, najljepše se i najjasnije 
izticaše glas ljudski. Čulo se, kako seljaci, vraćajući se svojim kućama, milo 
popievaju. Tko im je bio učiteljem? Tko je njima odkrio tajnu uzvišene i 
nježne poezije govora, dirajuću i originalnu melodiju pjevanja? Bilo im 
učiteljem čuvstvo i osjećanje, koje ne treba nikakovog natezanja umjetnosti, 
dok ova bez čuvstva nije drugo, nego mrtvo truplo, liepo izdjelano tielo, 
ali bez života. 

Dajmo, poslušajno malo pjevanje onog momka, što no stupaše pred 
ostalima, i čiji je glas domamio k prozoru miloliku djevojku, sakrivenu iza 
posuda s cviećem. 

Kosa, što tvoju glavicu resi, nalik je mrežici, spletenoj od zlatne žice. 
Čelo je tvoje tvrdjava jaka, gdje pobjednica ljubav razbija barjak svoj. 
Slikarskog kista ne ima, koji bi bolje znao naslikati obrve tvoje. . 
Očice tvoje, jutarnji traci, pobljedjuju svjetlo mjeseca sjajnog. 

Ustnice tvoje, koraljna grana, kao pogledu kriju sjajne ti zubiće. 

Da mi je počinuti na uresu čela tvoga, rado bih umro. 

Ruke su tvoje liepo zaobljene, te ne zaostaju ni za Evinim. 

Tvoj je lik nalik palmi, koja nadvisuje ostala stabla. 


Nožice tvoje ne ostavljaju nikakvih tragova, osim što ružice niču, kuda si ti.stupala. 
Eto nabrojih sve tvoje čare, a sad slobodno nek dodje svibanj, da te ovjenča. 


(Svršit će se). 
Španjolski napisao FERNAN CABALLERO 


-- 

HRVATSKO KAZALIŠTE 
(Rujan.) 


Kazališni je brod zaplovio oturnuvši 
se sretno od obale. Na obali je ostao 
stari krmilar, prokušani mornarina, Adam 
Mandrović odahnuvši ipak jednom; pro- 
bavio je dosta oluja na brodu, bez brka 
(glumačkoga) i s brkom (intendantskim), 
pa bi mogao pisati memoare ili bar dikti- 
rati ih; bili bi to prilozi našoj kulturnoj 
historiji kao i Miletićeva knjiga. Ostao je 
i dramaturg, no taj se ne odmara, već 
pušta u more drugi brod, provincijalno ka- 
zalište, da se utrkuje s onim prvim svojim 
nekadanjim, na kojem sada krmilari — 
Fijan. Nekadanjeg šestinskoga školnika iz- 
niele su kraljevske uloge do intendanta 
pretvorivši umjetničku aureolu u beamterski 
okvir. Još uvijek je bez brka, jer glumi i 
dalje. Uza nj je novi ,meštromo“, Ivo conte 
vojnović, čovjek s mora i s brkom pjes- 
ničkijem. Ima i brodara novih, nekadašnjih 
»putujućih Srba“. Sve je obnovljeno, pa 
brod —— može da jedri! 


Drugim riječima — da se iz ovih ,mor- . 


skih“ slika. izvučem! — kazališna je sezona 
za ovu godinu počela. Treba još spome- 
nuti, da se za sajamskih dana Kraljeva, u 
kolovozu, davala tri puta za redom sa- 
jamska ,Vesela udovica“, koja već prelazi 
u ,verglece“, dok je to na posljednji dan 
kolovoza imala paralizovati drama — ,Do- 
lazak Hrvata“ od još uvijek nepoznatog 
autora. Posjet je bio slab, jer je tad bio 
tek dolazak djaka, dok su ostali Hrvati 
bili još po kupkama i kojegdjekud. 

Prvi se dan nove sezone ima smatrati 
1. rujna, koji je iznio Demetrovu ,Teutu“. 
Slučaj je htio, da je baš na isti dan god. 
1894. otpočeo svoj rad s ,Teutom“ Stjepan 
Miletić. ,Htio sam time označiti i svoj 
budući program i posvetiti ga imenom ovog 
velikog muža, koji se u nas još uvije 
premalo cijeni, a s druge strane iskazati 
time i kao glumišni intendant zasluženu 


poštu najvećemu svojemu  predšasniku na 
intendantskome mjestu“ (Hrvatsko glumi- 
šte, str. 78.). Medjutim ovogodišnja , Teuta“ 
nije, čini se, programna (osim što nam je 
kazala, da će Fijan i dalje jednakom vatrom 
glumiti), a i ne gledamo je više onim za- 
nosnim očima kao negda. Na njoj je već 
prašina kao i na ilirizmu i samo pietet 
može da joj skrije pogreške. Demeter bi 
bio u neku ruku naš Hebbel, ali ne u cje- 
lovitosti već tek u fragmentima, koji će 
ostati uvijek dramatični. Već su to vidjeli 
Marković i Miletić, koji su ,Teutu“ — jedan 
s dramatske, a drugi sa scenske strane — 
s dosta uspjeha preinačili. Ali badava — 
drama nam ta odmiče za starinske gore. 

ovjek ima osjećaj zapada sunca (ili mje- 
seca), po gotovu kad glavna lica glume 
Fijan i Ružička-Strozzi, kojima je umjeća 
takodjer na zapadu. 

Rujan ima još samo četiri hrvatske 
dramske večeri, zapravo samo dvije novi- 
tetske predstave s reprizama i to dne 12. 
i 17. po tri noviteta: ,,Tamara“ od Frana 
Galovića, ,Život“ od Nehajeva i ,Grijeh“ 
opet od Frana _Galovića, a dne 19. i 28. 
tetralogija Petra Petrovića ,,Suza“. Ako se 
još uzme, da je Petar Petrović hrvatski 
Srbin ili srpski Hrvat, koji je svoju stvar 
u programu kazališnom uvrstio medju 
srpske novitete, onda ostaju zapravo hr- 
vatske večeri još samo dvije ili samo jedna 
novitetska predstava. No zato se o njoj 
može mnogo govoriti, jer je bila zbilja vrlo 
zanimljiva. 

»Tamaru“ čitatelji Smotre dobro poznaju. 
Već kod čitanja ne možete se oteti jakom 
zamahu pravih pjesničkih krila mladoga, 
temperamentnog autora, koji je, tako reći, 
preko noći opernatio. Galović svoje samo- 
rodne glatke i oble tonove slijeva u mo- 
derne akorde. Više su plastični nego li 
duboki, pa vam se cijela drama pričinja kao 
lijepi, svježi reljef, što se punano izvio iz 
Lermontovljeve balade. Da se o tom uvje- 
rite, evo vam u prijevodu Ivana Trnskoga 
te pjesme: 


»Duboku u klancu Darjala, 
Gdje Tereka šumio val, 
Davninom je vrh mrkih skala 
Gradačac mu resio žal. 


Sred kule visoke i tiesne 
Tamara je živjela zla, 
Djavolske si ćudi je biesne, 
Angjelak ljepotom je sval 


U ponoćnoj tamo se tami 
Svjetlucao zlatkasti žar, 
Baš kao da putnika mami, 
Da dodje prenoćiti bar. 


I čuo se vapaj Tamđre: 
Sva živa je želja i strast, 
Razžarila silne si čare, 
Napregla nepojmljivu vlast. 


Vojnika i trgovca hvata 
Zamamljiva glasa joj zvuk, 
Otvoriše svakomu vrata, 
A dove ga hadumov muk. 


S počivala meka se dignu 
Tamđ4ra premamljiva sva. 

Na sielo mu do sebe mignu, 
Na vince u pehara dva. 


Razširiše primljive ruke 

I spoji ih cjeliva moć, 

A strašću i divljanjem buke 
Zamnievala ciela je noć, 


Baš kano da u pustom gradu 
Junaka i ženskih je sto, 

Te vjenčati nekog imadu, 
Sahranit li ima se tko. 


Al čim bi po vršku se gorom 
Pojavio zorice riid, 
Zaniemjelo, smrklo se dvorom, 
Zapddio pokoj se tud. 


Tek Terek u klancu Darj4la 
Tišinom razturuje bik, 

A žurba za valom je vala 

I mota ih nagao sik. 


Naričuć bi trup tad mrtvaca 
Na Terečko dospio dno, 

A_Ss prozora, s bliedih ustašca: 
»Oprosti mil“ jeknu u dd. 


2 las joj je praštanje milo, 
eljakanja i njege joj slast, 
K6 kad bi mu vratit se bilo 
Oblietajuć milja mu last.“ 


Od balade je uzeo Galović uistinu samo 
motiv, koji se medjutim nalazi i u Ivanov- 
ljevoj ,Kneginji Jeleni“. Obradba je posve 
njegova 1 to ne — kako je neki ,,kritičar“ 
(za cielo ne poznavajući pjesme) ustvrdio 
— kao puka ilustracija već kao plamena 

slika, što je sama izletila iz baladskoga 
okvira, da Živi svojim originalnim životom. 
Galovićeva je Tamara idealizovana: ona 
bi htjela naći u tolikih svojih ljubavnika 
pravu ljubav, onu, u kojoj je dašak vječ- 
nosti, pa zato baš strmoglavljuje svoje 
ljubavnike u Terek, jer su ljubili vulgarno, 
obično. Tragika joj je baš u tom, što ni 
u Putniku — originalnoj Galovićevoj figuri 
— ne nalazi onoga što traži (premda se 
tomu u početku nada), jer ima već — 
svoju vjerenicu, koju je na čas zaboravio. 
Vrlo je fino izradjeno, da preokret u 
Putnika nastaje spomenom na tu drugu, 
a spomen sam dolazi pričom Tamarinom 
o nekoj kneginjici, što se sunovratila u 
Terek, jer ju dragi ostavio, ostavši kod 
neke druge, kod kraljice, koja je bila za- 
mamna i lijepa baš kao i Tamara. 

Ta priča, kao i putnikova vjerenica posve 
su tvorevine Galovićeve, o kojima u baladi 
nema ni spomena, ali ih je autor trebao 
kao psihologijske motive Putnikovu naglom 
preokretu. Navlastito ta fina perspektiva 
s pričom, kad se još čovjek zamisli, kako 
će Putnik biti bačen u Terek 1 sastati se 
tako preko groba s onom kneginjicom, 
daje drami nutarnju umjetničku vrijednost. 
Baladi je pointa u tom, kako lamara 
šapće u valove ,Oprosti mi“, a Galović 
završuje s ljubavnim poklikom Tamarinim, 
neka Joj dovedu roba. Kako zna naša 
dnevna kritika biti zlobna, neka svjedoči 
to, što je jedan ,kritičar“ (onaj isti gore 
S omenuti imao kuraže, da napiše, e je 

amara odmah na početku morala zovnuti 
roba. Kao da taj njezin poziv nije psiho- 
logijski motiviran razdraženošću s prezrene 
ljubavi! — Pogreška je Tamari drugdje: 
u naglom nastupu njezine ljubavi i slabo 
motiviranoj provali strasti — a ta se u 
prikazivanju slabo vidi, pošto je Vavra 
svojom dobro prostudiranom igrom za- 
oblila neke neizradjene. momente svoje 
uloge, dok je Štefanac bio nešto drven. 

Jaki dojam ,,Tamare“ zasjenila je druga 
aktovka  Galovićeva  ,,Grijeh“, u istinu 
autorov grijeh, kod kojega je mogao mirne 
duše reći ,mea culpa!“ i povući ga s po- 
zornice, kad već to dramaturg nije učinio. 
Tu se bacio na škakljivi problem ljubavi 
izmedju brata i sestre, kod kojih se pokaže, 
da nisu brat i sestra, već djeca ,,grijeha“. 
Prelaz iz rodbinske u ,ljubavnu“ ljubav 
očito je ,nachempfunden“ po ,Zimskoj 
noći“, kako je to jedna kritika istaknula, 
a ako je baš Galović htio takav problem, 
našao bi ga bio u — koji slučaj! — Ta- 
mari, ali onoj Tamari iz svetoga pisma. 
I obradba je ,,Grijeha“ slaba i prisiljena, 
pa se zazbilja ima smatrati mrtvorodjen- 
četom, što medjutim _ ne smije smetati 
mladoga autora, da pokuša sreću dalje 
nadovezujući na — Tamaru. Stihovi ga, 
čini se, ne će iznevjeriti, samo treba da 
dramske zaplete dugo u glavi nosi. 

Ad vocem ,Tamara“! Jedan naš kri- 
tičar u mantiji, koji se inače diči velikom 
erudicijom, držao je, da je ta Galovićeva 
Tamara — biblijska, pa se zgražao nad 
scenerijom, koja bi po njegovom sudu mo- 
rala biti židovska. Bar bi bibliju morao 
poznavati! On se još zgraža — dakako! — 
nad ,nemorainošću“ aktovke itd., dok se 
isti klerikalni list — nije zgražao. Ah, 
moral 

A ,Život“, tragedija u dva čina? 

Pošto je Nehajev po Nehajgradu moj 
zemljak, a ,život“ ga otisnuo tamo k moru 
u Trst (kamo li?), pisao sam mu poslije 
premijere pismo ovoga sadržaja: 

»Dragi Šenjanine! Ne zato, što si Ti o 
meni lijepo pisao u Savremeniku (prvi 
uopće čovjek u nas, koji je o meni pisao!), 
već u istinu tvoj je Život dobar, pače još 
bolji, nego li kad je izišao u Svačić-kole- 
daru, a najbolji bi bio, da si ga vidio na 
pokusu, pa mrvu prikratio u prvom, a 
eventualno nešto i u drugom činu. Ipak 
ne umaraš dijalogom — a to neka Ti bude 
dika! — jer si tako zgodno rezak, para- 
doksan i ciničan, kao da su Ti Strindberg 
i Przybyszewski stričevi, a Kolarić-Kišur 
bratić (I) U ciniku Kornelu (Borštnik ti ga 
je sjajno igrao!) dao si polovicu sebe, a 
drugu polovicu — ako i ne potpuno — u 
siromašnom i simpatičnom doktoru Ada- 
moviću (s kojim se je Dimitrijević dosta 
namučio) — što no ga žena vara, ah, kao 
tolike (i ako ne dolaze svi na scenu). 
Nego nije u tom, što je varan, već što 
hoće biti sam svoj posmatrač u času, kad 
prekipljuje — poput Bahrova Majstora — 
eto tu si uspio. Manje si uspio u deter- 
minističkoj teoriji o životu, koja se pri- 
povijeda, a ne osjeća se, jer je na površini, 
u dijalogu, a ne u duši. Slaba je i Mina, 
gotovo silhouetta, jer ju odviše gledaš kao 
objekt, zaboravivši da na čas (a i to autor 
mora) obučeš njezine suknje 1 da joj za- 
viriš u dušu, jer i ona ju ima. Dobro je 
istaknuta sumnja o djetetu i to ne samo 
u oca već i u ljubavnika; ovo je pače 
strindbergovski. Konac je takodjer sjajan 
i upravo dramatski. Jedan ti kritičar — 
inače nova metla! — zamjera, da nemas$ 
akcije, ne shvaćajući, da je najsnažnija 
akcija kao i tragika ona nutarnja, duševna 
— potresna i napredujući i onda, kad se 
odrazuje u pričanju, makar i prošlih mo- 
menata. Ako ništa bar to smo od ibsena 
naučili, da dramatski čvor moramo odmah 
pograbiti i odmatati ga makar kroz pet 
činova, ali tako, da nutarnja akcija baš u 
tom odmatanju raste. Toga si se i Ti 
držao, samo što više urezuješ, nego li 
modeliraš. Medjutim tješi se: prodireš 
ipak. Ako su ti i utrnuli Svjećicu, ali Život 
će živjeti. Sad shvaćam, zašto si hvalio 
Ogrizovićev Sujet i ako je teaterski i pro- 
fesorski završen. U ostalom sad piši Smrt 
i pozdravi mi moje more! Tvoj Vanja.“ 

Isto vam tako ne ću pričati ni o Petro- 
vićevoj ,,Suzi“ (slike sa sela: Maja, Čako, 
Seja, Braca). Radije ću vam donijeti, što 
smo razgovarali Petar Petrović, zvan Pecija, 
i ja. Nas smo dvojica prijatelji. Obojica 
smo pravoslavnog ,,podrijetla“ kao i bivši 
veliki župan i književnik Bude Budisav- 
ljević i glasoviti lički hajduk Lazo Škundrić, 
obojica smo živjeli medju Ličanima kao i 
ova dvojica; ja poznam njegove ,,finte“, a 
on moje — a uz to smo još i inače vezani 
prijate jskim ,odnosima“ i nekim obvezama. 

o nek to stoji, a vi poslušajte, ako 
hoćete ili ne ćete, naš razgovor u ličkom 
,Žargonu“: 


Jedina pojava. 


(Pozornica : pred kazalištem, sunce ; Petrović 
ide s one strane, ja s ove). 


— Es ti to, Pecija, Boga ne vidija! Što 
ono napisa sinoć ? 


Uzu. 
aš suzu| Kud će, veli, suza, neg na 
ličko oko! 

— Ma i nije, b'rte, suza, već lička duša. 

— Hm! 

— Eno, es vidijo, ,Maja“, ono ti je moja 
maja. 'nako ti je ona plakala, kad sa' Ja 
iša' u školu, amoka u Zagreb. 

— A ti onoga metno, da ide u Ameriku. 
Ameriku si već ima' u Ruški i u ,Narod- 
nim novinama“, čini mi se. 

— Ništa za to. Ali pogledaj Ćaku, pa 
reci, nije li ono dramatski ? Ono, kako se 
on voli s djevojkom u kući, a žena mu 
— odbačena — umire u selu 

— To sam ja još ljepše vidijo, br'te moj, 
u Hauptmanna, ako ga znaš. U onog kiri- 
jaša Henschela. Ama _jopet i ti si dobro 
izgradio, samo što ti Ćako odviš za Ličana 


mudruje .. 

— Zato sa' ga i da Boršniku, da ga igra. 
Ma oću ja, Boga ti, znaš, da sam maio 
ko i moderan. | tako! 

— Neka, neka! A seja ti nekako ispade 
slaba. Ide u svijet, što je osramoćena, a 
ne uva se kazati ocu, već samo bratu. To 
si baš moga' ostaviti u ,Narodnim novi- 
nama“... 

— A tako, edno uz drugo, pa nek ide! 

Ali za to Braca, šta veliš, a? 
. — Uprav si me iznenadijo. | znaš, da ti 
je i on bio .suzovit“, ne bi dobro bilo. 
Ovako kad si ga u šali — u suzi rados- 
nici izradijo, sve si nas za se predobijo. 
Esi, duše mi. Kako si ono smislijo, da je 
braca gdjerdan ukra' maji pa da svojoj 
djevojki, to je baš smiješno. Pa slugana, 
pa ćaku, što samo viče — i onda završetak 
Onaj — pojo vraga, ono ti baš valja. Samo 
i to si već prije u novinama, u crtici ob- 
radio. 

— Tako ti majstoriš, mudračino ! Jedan 
kritičar pita, zašto zoveš tu sliku Braca, 

kad nema ni brata ni sestre. On ne zna, 
da je to — tvoj braca, jer ti s tim ljudima 
Živiš i onda, kad su na pozornici. Nego 
'tijo sa' reći, da dodješ ednom k meni, pa 
da napišemo veliku komediju od Ličana. 

— Moremo. 

— Sad sa' vidijo, da imaš, što no vele, 
šaljivu žicu, i vidiš, baš je u tom tvoj naj- 
jači dar, jer u ovim drugim stvarima kanda 
ćeš se brzo ispisati. 

— To ti ka' veliš, da mi one ozbiljne 
stvari već ne valjaju. 

— Nije baš tako, neg evo: tvoji su ljudi 
idilični, 'naki, ko što si ih gleda', dok si 
bio dijete. Onoga Ličana, što zapali kuću, 
što no nožem napara čovjeka u birtiji il 
na sajmu — onakoga tamo od Kule ili 
Ostrvice — "nakog bi trebalo donijeti. Ra- 
zumiješ li? To bi bila drama, a ovo su 
samo ,slike“, kako ih dobro zoveš. Ako 
dakle ne možeš 'vake donijeti, a ti onda 
radije piši komedije, kako sa' ti reka i 
dodji k meni. 

— Oću, sunca mi, baš ću ti doći. Ti mene 
ka' i psuješ, al jope — jopetke mi dobro 
misliš. 

— Neka, neka! Ja samo velim, neka 
naši' ljudi sva'dje! 

(Zavjesa). 


Od stranih noviteta bio je u rujnu samo 
jedan : Čirikovljevi ,,Jevreji“, drama u četiri 
čina, baština prijašnje sezone a davana 
dne 5. i 7. rujna. Odjek Kišenjeva, upravo 
dramatizacija bijede progonjenih ruskih 
jevreja, koji postaju tragični s time, što se 
sami cijepaju u histerične sanjare budućega 
carstva u Jerusolimu (cioniste) i u napred- 
ne jevrejske socijaliste, dakle u poeziju i 
prozu. Ove dvije struje sastaju se u maloj 
Obitelji nekoga urara, a žrtvom im je nje- 
gova kći, koju voli cionista, a ona voli 
socijalistu. Drugoga dramatičnoga mo- 
menta drama i nema osim samoga zavr- 
šetka; provala rulje u stanove, što pod- 
sjeća na Hauptmannove ,Tkalce“. Sve su 
ostalo rezoniranja, raspravljanja, svadje 
itd., gdje su dijalogizirani obični novinar- 
ski ,slagari“. Dijalog uopće nije dramatski 
ni napet ni snažan, a tehnika posve zane- 
marena. Kod nas još smeta i to, što se mi 
— prema našim društvenim prilikama — 
ne možemo uživiti u milieu jevrejskih bi- 
jednika, dok n. pr. ja bijednik iz partera 
vidim u loži mezaninskoj jevrejsku glavu 
s velikim zlatnim naušnicama i svijetlim 
dijamantima. Od čitave stvari ne ostane u 
duši ništa do patriarhalnog lika starca urara 
i njegovih vizionarnih sanja o uskrsu Israela, 
dok kamenje s ulice pada po njem i po 
njegovim sanjama. Ovdje je Fijan stvorio 
grandioznu kreaciju, s kojom se mora sa- 
osjećati, makar čovjek i ne bio meka srca, 
kao što je Vanja. 

Stranih je repriza, dobrih repriza, bilo 
u rujnu više. Tako dne 3. i 10. — da idem 


žene“ (poslije duge stanke), dne 8. Shakes- 
peare-ove ,Vesele žene Windsorske“, gdje 
le Falstaffa prvi put igrao Anton umjesto 

imitrijević; Dimitrijevićeva je igra bliže 
Shakespeare-u, Antonova publici, kao što 
i Falstafi Veselih žena prelazi (i prešao 
je) u operetu, dok je onaj Henrika IV. 
karakterna dramska iligura. Dne I4. i 24. 


redom — Moličrove fankojvdne i ,Učene 


iznio se iz arkivske prašine Echegarayev- 


»Caleotto“, koji nas svojim moraliziranjem 
o zlim jezicima (a la Sudermann) sjeća na 
one dane, kad je još publika uživala u 
dramama, gdje su na jednoj strani strašno 
plemeniti karakteri, a na drugoj strašno 
zločesti, a ja ne volim odveć velike scenske 
plemenitosti, kao što već počinjem simpa- 
tizirati s onim ,zločestima“ baš za to, što 
se na njih autor tako naivno obara ne 
mogavši održati autorske visine nad svojim 
licima. Umjetnički na sebi nema ta stvar 
ništa osim završetka, koji je nenadano 
lijep: trak svjetlog, ,monna-vannskog“ ži- 
vota dviju duša, koje će živjeti sretno — 
poslije predstave, onda kad već publika 
otidje kući. Drago mi je konstatirati, da 
je tu Štefanac s pravom vervom i ljubavlju 
igrao mlada i ,plemenita“ ljubavnika ; tu 
je njegovo polje. — Još nam je dramaturg 
dne 26. rujna uskrisio iz stare, jako stare 
dobe Dumasa sina ,Tudjinku“, koja se 
prvi i jedini put davala dne 1. listopada 1879 | 

to nije drama doživila reprize, tumači to 
dramaturg u dnevnim novinama doslovno 
ovako: 

»Po svoj prilici naše obćinstvo, onda 
skroz romantičkog ukusa, nije podnašalo 
još filozofske i socijalne teze pa i prikri- 
veni simbolizam tadašnje najnovije manire 
Dumasovog teatralnoga genija, one manire 
u kojoj mnogi današnji znameniti kritičari 
vide prethodnika i učitelja Ibsenove simbo- 
listične drame“. Nemam ambicije ubrajati 
se medju te ,znamenite kritičare“, premda 
bih jako rado znati, koji su to, a o Ibse- 
novoj drami moram reći, da imam drugi 
pojam. U ,Tudjinki“ ne mogu nikako vi- 
djeti ni filozofske“ ni socijalne teze“, 
pa se rado pridružujem ukusu naših starih, 
onih od godine 1879., koji ukus nije bio 
sTomantičan“, već je romantična i ostat će 
romantična ,Tudjinka“. Što ju Parižlije i 
Sarah Benhardtova vole, može biti znak 

ieteta ili kakove za inat protu-reklame 
bsenu, ali nipošto modernosti, kako to 
hoće dramaturg pišući: ,Sva je pariška 
štampa uzveličala zanimivost i modernost 
toga djela, te istaknula mu (1) daleku ata- 
vističku (11) srodnost sa Ibsenom (I!l) i 
Wildeom“. Ne vidim nikakove (i još k tome 


.atavističkel) srodnosti s Ibsenom, da o 


Wilde-u i ne govorim, već običnu roman- 
tičku glumu dobroga poznavaoca žena i 
ljubavi. Samo prvi čin podnosi poglede 
modernoga oka, ali ostali sa svojim buj- 
nim — u žanru kriminalističnih zapletaja 

— nevjerojatnim scenama, koje nalaze svoj 
izlaz u ,vlasničkotalioničnim“ dvobojima, 
ti ostali činovi nemaju ni sjene od onoga, 
što se zove moderna, to jest prava, intimna 
psihologija. Vavra je igrala sa svom snagom 
ali nije mogla prebroditi sve nevjerojatnosti 
svoje načinjene uloge baš s toga, jer je 
veristična glumica. Lakše je to bilo Rucko- 
voj, jer je to kao i njezin ljubavnik Gćrard 
(Štefanac) živo lice sa svim svojim pat- 
njama ; ono pasivno i intimno, ono neodo- 
ljivo toplo i nesretno, to je upravo u krvi 

iickove, kojoj u ovakim ulogama nema 

remice na našem kazalištu. Dramaturga 

ojnovića predaleko zavodi čar salona i 
»plemenita“, ali načinjena otmjenost ovakih 
komada, pa sad čovjek bolje razumije nje- 
govu ,Psihu“. Ali ta smo vremena preži- 
vjeli, ako i ne još g. 1879. 

Il tako bih s rujanskim dramama bio, 
hvala Bogu (zar ne, i vi velite: hvala Bogu!) 
gotov. Preostaje još opereta, koja je u 
rujnu imala deset predstava. Započelo se 
s hrvatskom operetom, s Albini-jevim ,Na- 
bobom“ (dne 4. i još kasnije dne 29.). Na 
operetni je brod došao s ,barkarolom“ naš 
stari znanac Bogdan Vulaković, doduše 
kao gost, ali taj gost nek nam i ostane; 
on će nas sjećati lijepih dana opere. Ah, 
opere! —. Zanimljiva je bila premijera 
Parmina ,Lukavoga služnika“ u tri čina 
(dne 18.) s dvije reprize (dne 21. i 25.), 
libretto od nekoga Hirscha. Taj je Hirsch 
našao dosta dobar splet, gdje služnik, obu- 
kavši slučajno frak-odijelo dolazi u različne 
situacije, da glumi gospodina, ljubavnika 
itd. (dakle ne ,lukavi* već ,slučajno sretni“ 
služnik) — ali taj Hirsch izradio je sve 
dosta trivijalno ili kako bismo mi po hr- 
vatski rekli: bljutavo. Glazba, inače melo- 
dična s ljupkom instrumentacijom, lirska 
je i vrlo daleko od svoga libretta, pa je 

arma i opet pokazao, kako svoj nesumnjivi 
dar za lirsku operu mora zbijati u već 
otrcane steznike operetne. Grund je svojom 
komikom i zgodnim improvizacijama spa- 
savao komad, a Polakova i Freudenreichova 
svojim pjevanjem učinile su, da smo na 
časove i zaboravili libretto. Još se od 
opereta davala ,Geisha“ i to četiri puta 
(dne 9., 15., 22. 1 25.); nešto odviše. 

No u glavnom rujan ,može da zadovo- 
ljava“, kao što bi rekla jedna moja kole- 
gica kritičarka, koja sada sniva slatki san. 
dok se već u kasnu noć s ovom pisanijom 


muči Vanja 
P 


JOSIPA NAPRSTKOVA. 


. 18. rujna 0. g. česki je narod izgubio 
jednu od svojih najplemenitijih, najpožrt- 
vovnijih kćeri. 

Viest o njezinom preminuću svakog se 
je bolno dojmila, pobudivši sveobću sućut. 

Josipe N4prstkove ne imade više, ali uspo- 
mena na nju ne će i ne može izginuti u 
srcu českoga naroda, naročito ženske mu 
česti. 

Josipa  N4prstkova, rodom  Kfižkova, 
ugleda svjetlo svieta u Pragu, 8 stude- 
noga 1838. Od rane svoje mladosti u rodo- 
ljubnom djelovanju desnom je bila rukom 

ne Naprstkove, po cielom Pragu tako 
popularne i poznate pod imenom ,gospe 
mamice“, velike dobročiniteljice, koju po- 
znavahu, a pomoć od nje iskahu svi po- 
trebni i opušteni. 

God. 1875. udala se je Josipa za Vojta 
Naprstka, kojemu postade isto tako iz- 
vrstnom pomoćnicom u plemenitim njego- 
vim nastojanjima, te plodnoj djelatnosti. 

Podpuno je shvaćala riedke težnje i ideje 
svoga supruga, te se u nje tako zadubila, 
da je po smrti njegovoj mogla svojski na- 
staviti i oživotvaravati plemenite mu težnje. 
Osim velikih produktivno-prometnih briga 
u svom zavodu ,u Halanku“, razvijala je 
djelovanje za N4prstkov obrtnički muzej, 
koji ima svoj razvitak većim dielom njoj 
zahvaliti. Nastojanjem Josipe Naprstkove 
postade osim inih još i posebna grana 
»Poslovi naših matera“, koji spadaju u 
najdragocjenije, najznačajnije sekcije bo- 
gatih skupina muzeja. 

Mnogo je pridoniela tome, da se to blago 
českoga puka upozna u tudjini. Mnogo je 
godina bila dušom bivšega ,Česko-ameri- 

anskoga kluba gospodja, revna utemelji- 
teljica ,Domacnosti“, (Kućevnosti), uzorne 
škole za odgoj kuharica, koja je škola 
dospjela do velikih sjajnih rezultata. Tko 
putuje u Prag, neka ne propusti razviditi 
tu školu. Barem brošuru ako ne knjigu, 
bilo bi mi napisati, da bar donekle na- 
značim blagodatno i neumorno djelovanje 
te skromne, plemenite žene. Pomagala je 
i kod ustrojivanja onoga na glasu českoga 
pensionata za djevojke, pa ponovno velim: 
dite onamo, da vidite. 

Neumorna ta gospodja bila je i član 
nadzornog vieća za nastavne djevojačke 
gradjanske učione. Neizrecivih si je stekla 
zasluga za najšire slojeve ženske i djevo- 
jačke, naročito za žene i djevojke radničke. 

strojila im je u svom domu u čitaonici 
periodičke sastanke, u kojima ih je pri- 
učavala oplemenjujućim zabavama: čita- 
nju, praktičkim predavanjima, koncertima, 
deklamacijama, pjevanju. Pomagala je kod 
svakog — što narodnog, što humanitar- 
nog poduzeća ne samo savjetom, već i 
činom, a po mogućnosti i materijalnom 
podporom. 

Stotine i stotine patnika danas ju blago- 
sivlje za pomoć, što im je pružila budi 
sama ili svojim posredovanjem. Bezbroj 
je ubogih, koje je svojom pomoću saču- 
vala od sdvojnosti i očaja. 

Bijaše to žena velikoga, zlatnoga srca, 
duše vanredno plemenite, značaj njezin 

alemkamen. U svojoj vanrednoj skromnosti 
nije imala životnih potreboća, pa je sve, 
što je samo uzmogla, Žrtvovala za obće 
dobro, pomažući sirote i patnike. Ovom 
svojom uznositom, poletnom požrtvovnošću 
još za života sagradila si je trajan spome- 
nik ljubavi i zahvalnosti sviju. 
Mara F. 


Po 


FERNAN CABALLERO 


Kad je pred kakovih tridesetak godina 
u podlistku španjolskog dnevnika Heralda 
izašao po svojoj istinitosti i naravnom 
opisivanju običaja i života karakterističan 
roman ,Gaviota“, pobudio je upravo sen- 
zaciju, te je sve obuzela živa želja, da 
odgonetne tajnu, kojom se bio obavio pisac 
tog uspjelog romana, u kome se vjerno, 
istinito i živo zrcali ,moderno španjolsko 
družtvo, njegovi običaji, mišljenje i pjes- 
nički pučki govor“. : 

Pripisivao se taj roman za redom svim 
najglasovitijim španjolskim piscima, naga- 
djalo se i ovo i ono, pokušalo se na sve 
moguće načine odkriti piščevo ime, no sve 
bijaše uzalud, jer ga nitko nije znao, pa 
ni sam list, koji ga je donesao. 

Istom kad su u podlistku raznih novina 
pod istim pseudonimom Fernan Caballero 
ugledale svjetlo novele ,Elios 6 la Espana 
treinta anos va“ (Ilija ili Španjolka pred 
trideset godina), , Obitelj Alvareda“, , Jedna 
i druga“ (Una en otra), ,Sirota Dolores“ 
(Pobre Dolores) i ,Lucas Garcias“, raz- 
odkrila se ponešto koprena, jer se po 
nježnoj dikciji, blagom opažanju, po ple- 
menštini i čistoći osjećaja te nekom ugod- 
nom neizkustvu dalo naslućivati žensko 
srdce i um. 

Noni taj uspjeh nije tog nepoznatog pisca 
sklonuo, da svojim pravim imenom izadje 
na javu. I da nije bilo Ftanceza Germonda 
de Lavigne, koji je u prievodu izdao pripo- 
viest ,Pobre Dolores“, te tom prilikom 
odao, da Fernan Caballero nije nitko drugi 
nego Cecilija Boehl, dugo bi se još bilo 
čekalo, dok bi se spisateljica bila sama 
odala. Zato i jest prekorila u jednom svome 
pismu de Lavigne-a: ,Oteli ste mi moj 
pseudonim, a znali ste, da ga ljubomorno 
čuvam! ...“ 

Pisac dakle, koji se krio pod pseudoni- 
mom Fernan Caballero, a koga su Špa- 
njolci zvali miestro Fernan Caballero, pa 

i Walter Scott de la Espana, bijaše žena 
Cecilija Boehl — d' Arrom ili d' Arrons. 
Rodiia se 1797. u Morgesu u Švicarskoj 
od otca Niemca, Nikole Boehla. i 

Nakon što je odgojena u Njemačkoj, 
povelo ju u Španjolsku, gdje se kao sedam- 
naestgodišnja djevojka uda za kapetana 
Planellesa. Postavši malo iza toga udovi- 
com, uda se po drugi put za markiza d' Arco 
Hermoso. aj umrie 1835, a mlada se 
udovica nakon 3 godine i po treći put uda 
za odvjetnika don Antonija d' Arrom, koji 
je kao konzul Spanjolske u Austriji umro 
1864. Od to doba živjela je slavna spisa- 
teljica zavučeno u kraljevskom kaštelu u 
Sevilji, kao gost vojvode od Montpensiera. 

Književni rad Cecilije Boehi bijaše obse- 
žan. Osim već gore navedenih napisala je 
još nekoliko drugih djela, kao što su: 
»Clemenza“, »Ljeto na Bornosu“, sbirku 
novela i narodnih andalužkih pripoviesti i 
pjesama napokon ,Colecion de articulos 
religiosos e morales“, koji pokazuju plod- 
nost i originalan um španjolske spisa- 
teljice. 

svim svojim djelima vjerno, istinito i 
živo opisuje pojedina lica, stavljajući im 
u usta živ dialog, izprepleten sentencama, 
motima i polovicama, radi česa su je neki 
njezini obožavatelji i uzporedjivali Walteru 
Scottu. 

U onom već gore spomenutom pismu 
na Germonda de Lavigne-a veli Cecilija 
Boeh! kao Fernan Caballero o svojim dje- 
lima Ovo: 

»U mojim će se pripoviestima uzalud 
tražiti oštro posmatranje, duboko prouča- 
vanje ljudskog srdca i druživa, umjetnost 
i nadahnuće. Našlo bi se naprotiv samo 
jedno : istina . . . jer je sve, što god sam 
napisao, istinito . . . Sproveo sam život u 
sakupljanju tradicionalnog pjesničkog blaga, 
pripoviesti i legenda te pjesnička vjero- 
vanja, kojima narod zaodjeva svoje miš- 
ljenje i osjećanje, poslovica i oštroumnih 
sentenca, kojima vrvi liepi i energični govor 
našega naroda, te sam nastojao, da sve to 
što bolje iztaknem u svojim pripoviestima 
jedino u svrhu, da sačuvam skupocjena 
svoja odkrića, kojima se ponosim, kao što 
slikar ljubi i cieni model, što si ga je iza- 
brao...“ 

.Boljega suda o samome sebi, nije dao 
nikoji pisac. A taj sud je i iskren i točan, 
jer čitajući djela, i sami ćemo do njega 
doći. A. B—n. 

AUSTRO-UGARSKA NAGODBA 


Habsburžka je monarkija država sui generis. Ona sastoji, kako neki ša- 
ljivdjija piše, doduše iz dva dijela, ali jedan tih dijelova sastoji opet iz dva 
dijela i to: Ugarske i Hrvatske Slavonije Dalmacije; Hrvatska Slavonija i 
Dalmacija zove se doduše frojedna kraljevina, ali i ona sastoji iz dva dijela, 
jedan dio se pribraja ,zemljama krune sv. Stjepana“, drugi pak dio, Dal- 
macija, pripada Austriji ili točnije govoreći ,kraljevinama i zemljama.: koje 
su u carevinskom vijeću zastupane“. Hrvatska i Slavonija. nose dva imena, 
ali su jedno, nu dualizam je tako dosljedno proveden, da se ipak dijel+ i ta 
jedinica u dvoje, naime u Hrvatsku Slavoniju, koje su u hrvatskom saboru 
zastupane i u Žumberak, koji nije nigdje zastupan, a Žumberak se. naravno 
dijeli i opet u dva dijela: u Žumberak i Marindol. | Ugarska se dijeli u dva 
nevidljiva dijela: u Ugarsku i Erdelj, a Austrija takodjer u dva dijela: u Austriju 
i »Morsko oko“, koje nije, kao ni Žumberak, nigdje zastupano. Okvir. monar- 
kije, koja sva ta dvojstva. obuhvaća, takodjer nije jedinstven, jer su tu obaška 
zemlje habsburžke monarkije, a obaška Bosna, koja naravno opet sastoji od 
dva dijela: od Bosne i Hercegovine. Ali nije tomu dosta. Bosnu i Hercego- 
vinu zaposjela je habsburžka monarkija te njome upravlja, dok je Novi Pazar 
samo zaposjela, dakle i opet dualizam. 

Nitko na svijetu ne će naći para ovakovom državopravnomu ustrojstvu 
diljem cijele zemaljske kruglje. 

Svu tu nesredjenu arhitekturu ove .monarkije čini sasvim nesnosnom 
to, što se unutar toga sveobćega dvojstva pojedine koterije, klike i kojekakove 
manje i veće nepriznane vlasti trude da zajaše jedna druge. Magjari su pri- 
lično dugo jahali svu ostalu monarkiju, ali su šad iz svoje ofenzive potisnuti 
u defensivu prema Austriji. Tim jače hoće da jaše nas. 

Temeljnu vodeću misao dualizma izrekao je otac toga dualizma, po- 
kojni saski ministar Beust, kojemu je na nesreću povjerena bila zadaća da 
preuredi monarkiju. On reče: ,Nijemci i Magjari svaki na svojoj strani neka 
pritiskuju svoje Slavene o zid a medju sobom neka se pogode“. Bachov 
centralizam razpao se u dva centralizma. Monarkiji nije više bio simbolom 
krug, nego — elipsa. 

Dok su se Magjari zadovoljili položajem, da budu jedno žarište te elipse, 
dotle je drugo žarište — Beč — podnosilo svakojake skokove Magjara ; ali 
kad su Magjari nategnuli elipsu pa su je htjeli rastrgnuti u dva kruga, da u 
jednomu budu oni za sebe centrum, onda su ih Bečljani nemilo pritisnuli, 
i magjarski se neodvišnjaci pretvoriše preko noći u pokorne pristaše austro- 
ugarske zajednice. 

Četrdeset godina se tako natežu hegemoni, četrdeset godina slavenska 
većina ove monarkije trpi, da je o zid pritište manjina a u sve to vrijeme 
nisu od svojih protivnika naučili kako treba raditi. 

U Austriji i Ugarskoj izmijenjuju se stranke, ali sve stranke u jednomu 
su složne : ne će da iz ruke dadu gospodstvo. One se pobijaju, bore za 
korito — ali kad se radi o temeljnom pitanju gospodstva u monarkiji, onda 
su sasvim složne Jedna drugoj ne kvari posla. Lueger je u tom slučaju 
sasvim isto što Herbst ili Giskra, a Kossuth isto što Tisza, kao što je ovaj 
bio isto što i Dćak. 

Sadašnja najnovija nagodba razlikovala se od svih dosadašnjih tim, 
da se tu nije samo radilo o obnavljanju financijalne nagodbe sa Austrijom, 
nego su Magjari htjeli srušiti staru nagodbu te stvoriti u mjesto nje novi 
državni savez izmedju Ugarske i Austrije. 

| u Austriji su bili spremni na to, da preustroje temelje državnoga 
ustrojstva monarkije; samo dakako drugačije. 

Magjari su srušili cio red vladA pa napokon i stranku, koja je zago- 
varala stari nagodbeni sustav, te je stranka magjarske neodvisnosti uzela 
vladu u svoje ruke. | 

Izgledalo je sbilja, da će se preurediti monarkija. 

U tom odlučnom času morao bi svaki čovjek zdrave pameti pomisliti, 
da će i svi Hrvati pristupiti Starčevićevoj stranci, koja zastupa ideju hrvatske 
neodvisnosti. Dogodilo se protivno. Jedan dio hrvatske opozicije obvezao 
se u riječkoj rezoluciji, da će uz Magjare pristati i da će se boriti ne za 
hrvatsku nego za magjarsku neodvisnost. Izpostavilo se, da su tu obvezu 
primili na sebe a da im Magjari nisu baš ništa obećali, osim jedino to, 
da će im povjeriti vlast u Hrvatskoj u onom okviru, u komu ju je narodna 
stranka imala u ruci kroz decenije. 

Riječki su rezolucijonaši tim časovito pomogli Magjarima, imenice 
magjarskim neodvišnjacima, te su tomu doprinijeli, da je Kossuth sa svojom 
strankom došao do vlasti. 

Tako spremni započeli su Magjari borbu s Austrijom. 

Borba je trajala dugo. Kossuthova stranka izgubila je bitku. Ugarska će 
ostati u istom državopravnom odnošaju u kojemu je do sada bila. Beču 
nije imponiralo ni to, da se je Tuškan prijetio e će on puškom na Beč. 
Temeljna karakteristika nove austro-ugarske nagodbe je to: da su se Nijemci i 
Magjari i opet pogodili kako će i na daljih deset godina svaki svoje Slavene o 
zid pritiskati. Austro-ugarska se nagodba i opet kao i godine 1867. predlaže 
narodima monarkije kao gotov čin, koji se ima jednostavno primiti. Ne 

prime li ju Hrvati, Magjari će ih nadglasati, ne dodju li glasovati, oni će ih 
naknadno prisiliti, da ju priznadu, kao što su to 1868. učinili. Ne prime li 
je Slaveni u Austriji, ondje će ju provesti na temelju S 14. austrijskoga ustava. 

U ostalomu nema straha, da će do toga doći. Slovenački vodja Šuklje 
izjavio se, da je s nagodbom vrlo zadovoljan a predsjednik dalmatinskoga 
sabora Ivčević požurio se da čestita na nagodbi. Poljaci će pristati. Česi će 
se rascijepiti. Slaveni kao Slaveni. 

Ni na ugarskoj strani nema straha, da će doći do kakove neprilike. 
Hrvati nagodbenjaci sve do sada nisu zahtijevali, da se nagodba uz njihovo 
sudjelovanje utanačuje. Magjari su im dobacili kost željezničke pragmatike, 
da si na njoj zube izgrizu, pa da ne mogu grizti kad dodje na red životno 
pitanje državnoga preuredjenja. Košutova stranka izgubila je bitku, ali će 
zadržati vlast pa će se tim tješiti. 

U ostalomu Hrvati su u tom pitanju nemoćni čim stupe na temelj 
nagodbe od godine 1868. 

U S 4. ugarsko-hrvatske nagodbe priznaju kraljevine Hrvatska, Slavonija 
i Dalmacija zakonski članak XII : 1867. ugarskoga sabora, kojim se uredjuju 
zajednički poslovi izmediu ,kraljevina krune sv. Stjepana“ i ,ostalih zemalja 
Nj. Veličanstva“ isto tako zak čl. XIV, XV, XVI : 1867., kojim je uglavljena 
prva austro-ugarska nagodba. Sve te austro-ugarske nagodbene ustanove 
priznao je hrvatski Rauchov sabor naknadno. To je bila naravna posljedica 
sklopljene nagodbe i s toga gledišta nije ni moglo drugačije biti. Zašto li 
je taj sabor u istom & 4. priznao, da je njegova privola suvišna, jer da bi 
svi ti zakoni i nagodbe, koje Hrvatska naknadno priznaje i bez te privole 
same po sebi imale pravnu valjanost, to baš nikako ne znamo raztumačiti. 
Nikako i ničim. Ipak to stoji u nagodbi, ipak se to priznanje ni kod revizije 
nagodbe nije iztrijebilo. 

Magjari dakle po ustanovi nagodbe nisu dužni pripustiti Hrvate kod 
sklapanja nagodbe s Austrijom. Oni su to tim manje dužni, što & 3. iste 
nagodbe naročito kaže, da Ugarska, Hrvatska, Slavonija i Dalmacija imadu 
u svim zajedničkim poslovima jedno te isto zastupstvo, jedno te isto zakono- 
davno tijelo, i glede eksekutive jednu te istu zajedničku vladu. 

Kada dakle magjarski ministar predsjednik ugovara s austrijskim mi- 
nistrom predsjednikom, onda je u smislu S 3. hrvatsko-ugarske nagodbe i 
Hrvatska ,zakonito“ zastupana. 

Magjarski je ministar predsjednik mogao vrlo lahko priuštiti Hrvatima 
sjenu politićke individualnosti. Mogao je sa svojim ,Generalstabom“ povesti 
i hrvatskoga ministra Josipovicha na rasprave s Austrijancima. Taj mu 
sigurno ne bi smetao bio. Mogao je to učiniti to laglje, što je dapače 
zvao u Beč i ministra Apponya, kojega se, kao ministra bogoštovlja i nastave, 
baš nimalo ne tiču predmeti, o kojima se je raspravljalo. Dr. Weckerle nije 
našao za nuždno, da okrijepi položaj nagodbenjaka u Hrvatskoj formalitetom, 
koji ga ne bi stajao bio ništa. 

Nama je držanje magjarskoga ministra predsjednika poćudno, jer je 

jasno. Malo je brutalno, ali to ne škodi. Bolje ovako, nego da se obsjenjuje 
narod tvrdnjama, da su u nagodbi sadržana prava, kojih u njoj u istinu nema. 

Tko na temelju nagodbe stoji pa na tom temelju hoće da vlada, mora 
znati na čemu je i na što se je obvezao. Ne valja obsjenjivati ni sebe 
ni druge. 

Nagodba izmedju Austrije i Ugarske bit će dakle svakako primljena te 
će prema njoj na deset godina biti odredjeno dalje državno kuburenje ove 
monarkije. 
| Nedao Bog, da u tih deset godina dualistički sustav uzmora svoj izpit 

zrelosti položiti na bojištu.  Centralizam je poginuo na bojištima Italije; 
s dualizmom bi propalo više nego li sam. taj nenaravni državni ustroj. 

Magjari su kod ove prilike htjeli izvojštiti magjarski zapovjedni jezik 
kod magjarskih regimenta, da time polože temelj samostalnoj magjarskoj 
vojsci. Nenadanom žilavosti oduprla se je vrhovna vojnička oblast tome 
zahtjevu te misli, da je izvojštila veliku pobjedu, što je ostalo pri jedinstvenom 
zapovjednom jeziku. 

Jedinstvo vojske nije u jedinstvu zapovjednoga jezika nego u jedinstvu 
duha, u jedinstvu ideje vodilice. 

Materijalisti se rugaju snazi ideja i idejalistima a u istinu je samo ideja, 
koja ljudstvo vodi do velikih čina; idejaliste su oni, koji vode ljudstvo do 
napredka, dok materijalizam vodi do razpadanja kulture i naroda. 

Jedinstvena ideja vodila je prešarene hrpe prvih križara do pobjede i 
bez jedinstvenoga zapovjednog jezika i bez ikakovoga jedinstva u organizaciji 
vojske, a cio se je uspjeh prve križarske vojne raspao, ma da su kasnije 
izaslane vojske bile bolje, jer se je idealno jedinstvo razklimalo bilo. 

U sasvim samostalne države razdijeljena Njemačka pobijedila je strogo 
centraliziranu Francezku, jer je njemačka ideja bila jača od francezke. 

Izmedju ovih dvaju dogadjaja u razdoblju od godine 1096. pa do 1870. 
mnogo puta je dokazana ova istina, koju iztičemo. Za mnoge primjere neka 
stoji evo spomenuti jedan iz početka i jedan iz najnovije dobe moderne 
kulture. 

Godine 1859. i 1866. potučena je stajaća vojska habsburžke monarkije, 
koja je bila jedinstvena barem po zvanju, ali su se već u tim vojnama poka- 
zale nepovoljne posljedice magjarske posebne politike, koja nije išla istim 
smjerom, kojim je pošla bila politika cijele monarkije. Da se i upućeni 
vojni krugovi boje još gorih posljedica dualizma, dokazuju razne knjige, što su 
posljednjih godina štampane te su pobudile veliku pozornost i u pozvanim 
stručnim krugovima. 

U onim kobnim kratkim satovima jedne velike bitke, gdje se odlučuje 
o sudbini naroda i država, plaćaju se sve kroz decenije počinjene pogrješke. 
Tu djeluju i one snage i sile, koje se ne dadu vagati a ta imponderabilija 
važnija su od olova, što se u bitci potroši. 

Pomislimo sustav naše monarkije prenešen na Njemačku. Uzmimo, da 
se ta država po primjeru naše monarkije razpolovi pa da se te dvije pole 

natežu kroz decenije kako će se nagoditi, da se ne razpadnu. Uzmimo 
k tomu, da u svakoj poli gnjavi jedna država sve ostale, da primjerice 
Bavarska ima odlučivati: da li će se u Wirtembergu smjeti otvoriti sveuči- 
lište ili da Pruska upravlja financijama Saske kao nepošten tutor. Bi li 
ovako uredjena Njemačka bila ono, što je danas, gdje su slobodne, jedna 
od druge neodvisne države u državnom savezu ? | 


Ne bi li se danas sretna i zadovoljna Švicarska trzala u krizama, da se 
po primjeru naše monarkije uredi? Bi li sjeverna Amerika podnijela takav 
sustav ? — Pomislimo Francezku, Italiju tako uredjenu ? Nemoguće. Nije 
pako nemoguće, da će se ove dvije centralističke države federalizirati i 
decentralizirati. U jednoj i drugoj se osjećaju zle posljedice centralizacije, prem 
je ona ublažena jedinstvom jezika i narodnosti. 


Najnovijom nagodbom izmedju Austrije i Ugarske produljen je dakle u 
istinu nenaravan sustav dualizma na daljih deset godina. 

Magjari su sebi izvojštili pri tomu ipak jednu koncesiju, koja bi mogla 
postati važnim izhodištem za kasniju borbu. 

Dosadašnje carinsko jedinstvo pretvorilo se u carinski savez dviju 
slobodnih država. Ustanove toga saveza sasvim su iste kao i ustanove jedinstva, 
ali samo vrlo kratkovidni političari mogu tvrditi, da je to sve jedno: da li 
su te ustanove iste pod ovim ili onim naslovom. Nema sumnje, da je tim 
neodvisnost Magjarske od Austrije koraknula dobar korak naprijed. 


Kad se je c. kr. vojska pretvorila u c. i kr. vojsku, onda su se u Beču 
vrlo radovali, što je Koloman Tisza za ono jedino jedito slovo ,i“, pristao 
na sve zahtjeve vojne uprave. A iz onoga jednoga slova ,i“ 'rodile se 
sve težke krize posljednjih godina. Tako će se sasvim sigurno izleći poslije 
deset godina težki zamršaji iz toga, što se je carinsko jedinstvo pretvorilo 
u carinski savez. 

Nama u teoriji nije nepoćudno, što je Magjarska postigla taj uspjeh, 
tek nam je vrlo nepoćudno, što se je već kod te prilike Hrvatska uračunala 
u to magjarsko carinarsko područje. | to je krupan i omašan magjarski 
uspjeh na naš trošak. U težkim zamršajima, koje predvidjamo, već sada 
gledamo jadno stanje naše domovine, kad Magjari stanu izvlačiti konsekven- 
cije iz svoga uspjeha. 

U toj borbi Nijemaca i Magjara bilo je zanimljivo gledati kakovim su 
se oružjem borili. 

Godine 1867. pritisnuli su Magjari Austrijance pasivnim odporom. I tada 
je borba bila naperena na to: tko će više vlasti uhvatiti; ali su argumenti 
bili državopravni, historično pravo igralo je veliku ulogu. Sad, gdje su Ma- 
gjari htjeli razklimati zajednicu s Austrijom, kušali su opirati se pasivno, ali 
im nije pošlo za rukom, argumenti pak bili su narodno gospodarstveni. 

U ovoj su borbi Austrijanci bili jači. 

Bili su joj u pomoć veliki financijeri, vjerovnici država, koji ne će da 
se zadužena Ugarska pretvori u malu balkansku državu, neku vrst Mace- 

donije, jer bi tim stradali njihovi vjerovnički interesi. U tim krugovima 
Ugarska ima kredita samo u toliko, u koliko je s Austrijom svezana. 

Bilo je Austriji u pomoći i obćenito nepovoljno stanje svjetskoga tržišta. 

Kao što današnja politika velikih svjetskih sila, Englezke, Rusije i Amerike, 
zahvaća cijelu površinu zemaljske kruglje, tako se i novčano gibanje danas 
ne kreće u granicama jedne države ili jednoga dijela svijeta, nego zahvaća 
sav svijet. 

Koncentracija kapitalizma u Americi tako je daleko napredovala, da sva 
ina novčana stjecišta ovise danas o tamošnjim novčanim prilikama. Pred- 
sjednik američke republike Roosevelt vidi u toj silnoj koncentraciji veliku 
pogibelj za slobodu i civilizaciju pa je započeo borbu protiv nje a u zaštitu 
manjih kapitalista. 

Izgleda kao da će ta njegova borba baš ovim Rooseveltovim štićenicima 
više škoditi nego koristiti. Za sada barem uzvitlala se silna novčana kriza, 
s koje se trzaju svi novčani zavodi i burze u Americi i Evropi. Milijarderi 
se brane. Novac je poskupio. Kredit je uzdrman. Još nismo stigli vrhunac 
te krize. 

Tko je slabiji imetkom a više je zadužen, taj je u takovim prilikama i 
u borbi slabiji. Premda i Austrija pati pod nepovoljnom konstelacijom, kao 
i sav svijet, ipak je još jača od Ugarske, koju je pritisnula i obća svjetska 
kriza i u toj krizi još posebice visoka financija, koja stoji uz Austriju u 
borbi za državno zajedinstvo monarkije. 

Magjari su usljed toga morali natočiti mnogo vode u vino svojih zahtjeva. 


Razprave su vodili tajno. Ne ćemo valjda nikada doznati, koliko su 
Magjari zahtjevali i u koliko su popuštali; samo to možemo vidjeti, da od 
svega onoga, što su u vojničkim pitanjima tražili, nisu dobili ništa. 

Izgleda kao da su i ustavne garancije silno okljaštrili. 

Jedino gledom na carinsko područje dobili su, kako rekosmo, ključ za 
kasnije tražbine. 

Hoće li se znati služiti s tim ključem, to će se vidjeti godine 1917. 

Stajati će do toga, kakova će onda biti ključanica: hoće li joj ključ još 
pristajati. Nu i oni, koji će se služiti ključem, mogu se do onda promijeniti. 

Magjari već danas nisu ono, što su bili godine 1848. Nisu pače više ni 
ono, što su bili 1867. 

Nedavno je izašla knjiga* amerikanskoga učenjaka Brooks Adamsa, kojoj 
je napisao vrlo zanimljiv predgovor sam predsjednik republike, Roosevelt. 
Na temelju nepobitnih zakona za narode je i za civilizaciju kapitalistička 
centralizacija prava smrt. Ona ubija ponajprije stare socijalne tvorevine 
a onda samu sebe. 

Politička centralizacija — koju Magjari bezobzirno i kratkovidno pro- 
vode kao da njihov spas ovisi od nje — te naglo centralistično izgradjivanje 


* Knjiga je izašla na englezkom, francezkom i njemačkom jeziku. Njemačkoga 
izdanja naslov je: ,Das Gesetz der Zivilisation und des Verfalles“ 1907. 

željezničke mreže, pospješiše i narodno gospodarstvenu koncentraciju te 
brzi razvoj podpunoga kapitalističkog i kreditnoga sistema sa svim nje- 
govim prednostima' i nedostacima. 

Prije šestdeset godina bili su Magjari, što no Brooks Adams veli, ,voj- 
nički, emotivan“ narod, njihova narodna vojska potukla je austrijsku stajaću 
vojsku, njihov zanos, njihove pjesme slobodarke, njihov pad i njihove patnje 
osvojili im po svoj Evropi simpatije. 

Posljednjih četrdeset godina stupili su u svoju ekonomsku dobu. Njihovo 
malo plemstvo, nosilac narodne epopeje od godine 1848.—1849., doživilo je 
pobjedu godine 1867., ali je stečena sloboda otvorila vrata djelovanju druge 
poduzetnije, djelatnije i novčarskim poslovima vještije nemagjarske pasmine, 
koja je prigrlila magjarski jezik, ali uništila magjarsko malo, a djelomice i 
veliko plemstvo. Ovo je u ekonomskoj borbi moralo podleći, kao što su 
svagda i svuda emotivni narodi i socijalni slojevi podlegli ekonomskim, čim 
su se morali s njima natjecati u narodnomu gospodarstvu. 

Kraj aristokracije po podrijetlu i zemljišnom posjedu razvija se u 
Magjarskoj plutokracija po pokretnom bogatstvu. Ni u Magjarskoj se ne će 
moći sustaviti prirodni zakon, da pokretni imetak ne svlada nepokretni, pa 
da si ga ne prisvoji te stvori novu aristokraciju. 

Novi oblici konkurencije stvaraju nove gospodujuće slojeve. Magjarski 
plemići i političari, koji pomagjaruju i centralizuju, ne rade za sebe nego 
za svoje buduće gospodare. 

Značajno je, da je na čelu prvoga nagodbenog ministarstva u Ugarskoj 
bio grof Julije Andrassy, a da je nagodbu od godine 1907. sklopio financijer, 
ministar predsjednik dr. Weckerle, neplemić, po podrijetlu Nijemac, čisto 
ekonomski tip. Tečajem četrdeset budućih godina ne će stati naravni razvoj i 
preustrojstvo Magjarske, pa će u buduće nagodbu sklapati u ime Magjara 
možda kakov barun — Schossberger, a s austrijske strane kakov Rotschild. 
Lahko je pogoditi tko će biti jači. 

U Austriji odolijevaju kapitalističkomu, novčarskomu i lihvarskomu 
preustrojstvu široki slojevi gradjanstva, manje ,emotivni“ veleposjednici 
agrarci i mnogi industrijalci. 

A mi? 

I kod nas se sprema centralizacija kapitala i to centralizacija tudjega 
kapitala. Naša kreditna odvisnost od tudjega kapitala pogibeljnija je za nas, 
nego ista naša državopravna nesamostalnost, jer su u nas slabi oni slojevi, 
koji bi joj se oduprijeti mogli. 

U austrijskoj borbi protiv magjarskoga kapitalizma naše su kosti ponaj- 
prije pucale. + 

Vlada je pritekla, da spasi male naše novčane zavode novčanim sred- 
stvima. Ne znam tko je savjetovao bana Rakodczaya, da novac za spasavanje 
povjeri svojim najljućim političkim protivnicima. Njegovi će se protivnici slu- 
žiti tim novcem, da mu dotuku ono malo pristaša, što ih ima. 

Nama to može samo drago biti, jer su te pristaše naši politički pro- 

tivnici, ali nam nije drago, što je ban Rakodczay pospješio kapitalističnu . 


koncentraciju zemlje. 

Bolje bi bilo, da je, bez ikakovih političkih nuznamjera, podupro sa 
čisto narodno-gospodarstvenih razloga dećentralizaciju“ novčarstva u našoj 
zemlji, te da je na zdravije temelje postavio mnoštvo naših malih novčanih 
zavoda. Kapitalistička koncentracija utjerat će i nas i Magjare u naručaj 
austrijskoga novčarskog centralizma, koji će biti jači od vojničkoga. 

Mi ćemo s toga stajalista prosudjivati pojedine ustanove austro-ugarske 
nagodbe. 

+ *+ + : 

Formalni dio nagodbenih zakona. Pet zakonskih osnova u 
kojima su sadržane ustanove austro-ugarske nagodbe, predložene su u isto 
vrijeme sa dvije zakonske osnove o garanciji ustava. 

To je skupina zakona u kojoj neugodni nagodbeni zakoni dobivaju 
protutežu u poćudnim zakonima. 

Dva su zakona ,o garancijama ustava“ nekim načinom naknada za sve 
ono što Magjari nisu dobili. Ovim će se zakonima nekim načinom platiti 
»Koncesije“ sadržane u nagodbenim zakonima, zasladiti neke malo gorke pilule. 

To je stara praksa. Već su stari Rimljani iznašali pred rimski narod 
izpremješane ugodne i neugodne zakonske osnove, leges saturae, tek je 
novo to, da se šećer nekih sloboština daje samo Magjarima, a mi Hrvati 
morat ćemo sve gorčine nagodbenoga zakona kusati punom kašikom. Svi 
novi tereti austro-ugarske nagodbe bit će ,zajednički“ a sve stečevine čisto i 
izključivo magjarske. 

Magjari će proširiti prava svoga upravnoga sudišta. Ne će za onoliko 
koliko su htjeli, ali će svakako znatno ojačati autonomiju njihove županijske 
uprave. 

Mi naravno ne ćemo proširiti kompetenciju našega upravnoga sudišta, 
jer ga u obće nemamo, ne ćemo štititi autonomiju naših županija, jer ju 
nemamo. ' 

Kod nas će ostati javna uprava neposredno vladi podredjena, činovnici 
će se i nadalje imenovati, jer je time oslabljena naša odporna snaga, dok se 
u Magjarskoj dokida isti zak. čl. XXXIII : 1891., kojim se tek teoretično samo 
u principu izriče, da bi se javni činovnici imali imenovati a ne birati u 
županijskim skupštinama. Nema nikakove sumnje o tomu, da je naša uprava 
bolja i da bi za magjarsku upravu bila sreća kad bi došla sasvim u državne 
ruke, ali Magjari vole imati lošu upravu od vlade neodvisnih činovnika, 
nego dobar upravni aparat, koji bi eventualno koji Fejćrvdry mogao u ruke 
uzeti protiv magjarske opozicije. 

Tako se dakle već po svojemu vanjskomu licu prikazuju nagodbene 
osnove maćuhinske i nepravedne prema Hrvatima a kad prikažemo njihov 
sadržaj, vidit ćemo, da njihova nutarnja strana nije bolja od vanjske. 


KRŠNJAVI 


DANILO MEDIĆ 


PRVI PRAVAŠKI PJESNIK 


(Svršetak.) 
LII 


We know no spectacle so ridiculous as the 
British public in one of its periodical fits of morality. 
Th. B. Macaulay: Moore's life of Lord Byron. 

Ništa nije tako smiešno, nego kad englezko 
obćinstvo zgrabi periodički napadaj moralnosti). 

Nije mi ni iz daleka na umu misao, da se učinim kakvim advokatom 
Danila Medića. Najmanje pak, da bih se upustio braniti njegov politički život. 
Ja sam u ovoj razpravici iznio sve izvore, do kojih sam došao, a koji će 
po mogućnosti i svakom mom čitatelju pružiti dosta jasnu sliku o tom 
čovjeku, kojemu dosljednost nije bila glavna krjepost. Ja sam promatrač i 
ne znam biti strančar. Ja se priključujem L. Sterne-u, koji je za svog ujaka 
i sebe rekao: ,,He was a party-man, I was not, and detested such dirty 
work, thinking it beneath me“ (On je bio strančar, a ja nisam, i prezirao 
sam takvo prljavo djelovanje, smatrajući ga, da nije mene dostojno.) Baš 
zato, što su stranačke prilike u našoj domovini dospjele u prave klance 
jadikovce, iz kojih neka Bog zna, kako će izići, ja sam ponovno naglašivao 
potrebu, da nastojimo bar našu književnost osloboditi neposrednog upliva 
naših političkih stranaka. Još uviek ne znam, hoće li se naći još nekoliko 
ljudi, koji bi ovu misao htjeli poduprieti. 

Sve se čini, da mi i ne razumijemo, što to znači. Svi hoćemo slo- 
bodnu književnost, ali skučenu u formule naše partaje. 

Primjer Danila Medića dokazuje, da se u tom pogledu kroz zadnjih 
trideset i pet godina nismo puno promienili. Evo o čemu se radi: 

Danilo Medić, kad je god. 1873. izdao na sviet svoje pjesme, bio je 
suradnikom ,Agramer Zeitung-a“, koje su novine podupirale tadašnjega 
bana baruna L. Raucha. To je bio njegov kruh i s tim se je on hranio. 
Ne zna se, što je'on za te novine pisao: možda viesti o morskoj zmiji, o 
kometima, o željezničkim nesrećama, a možda i političke članke. Takvih 
je novinara bilo i bit će ih, ali riedki su novinari, koji imadu toliko pjesničkog 
talenta, koliko ga je imao Medić. Dobro je, o njegovoj politici prelomit 

ćemo štap, ali pjesniku ćemo se pokloniti. Kazat ćemo: ,Žao nam je, što 
je tako loš političar, ali pjesnik je dobar“. Henry duc d' Orleans bio je u 
svoje daba i izvrstan vladar i izvrstan pjesnik, ali ie otvoreno priznavao, da 
je od njega veći pjesnik Francois Villon, prosta bitanga, koji je zbog raz- 
bojstva i ubijstva tri puta formalno stajao pod vješalima. Na Englezku nije 
nitko bacio toliko oštrih psovaka i pogrda kao Lord Byron, ali zar da mu 
Englezi poreknu pjesničku vriednost? Henrik Heine nije nasmagao dosta 
rieči, kako da se naruga svojoj otačbini, ali Njemačka slavi u njemu ipak 
jednog od svojih najboljih sinova, jer je bio velik pjesnik. Lord Bacon je 
bio čovjek izpod kritike, ali po svom geniju je postao dobrotvorom čovje - 
čanstva. Pravo slobodoumlje i naprednjačtvo dopušta talentiranim ljudima 
neke slaboće i nekorektnosti. Psihologija i historija kao da u tim pogrješkama 
nalaze potvrdu njihova talenta. Ukočeni moral vrlo vriedne množine osudjuje 
ih dabome bez priziva — ali samo jedan skok vremena i ovi nekorektni 
dobivaju simpatične oblike talentiranih, kojima tako rado opraštamo puno toga. 
Medjutim i za ove obćenite opazke, koje su samo odjek mišljenja najboljih 
ljudi književne i historičke kritike, ne ufam se prepustiti odgovornosti nikomu, 
nego j€ podpuno sam nosim. 

Uostalom se za Danila Medića ne može nikako kazati, da je kriv i 
tolikih nekorektnosti. On nije svoje domovine ničim povriedio, nego ju je 
baš proslavio pjesmama, koje sam prikazao malo prije mojim čitateljima. 
Onako žarko domoljubno čuvstvo, kakvom je on u njima dao snažna izra- 
žaja, ne može se hiniti. On nije trpio ,jugoslavenstva“ i ,panslavizma“, ali 
zato ga je ,hrvatstvo“ dvostruko oduševljavalo. Ne mogu znati, koliko je 
njegova poezija uplivala na to, da se jugoslavenstvo“ i ,panslavizam“ 
stegnu, a ,hrvatstvo“ proširi, ali mi se čini zanimljivo, što je on u doba, 
kad su svi pjesnici bili ,jugoslaveni“ i ,sveslaveni“ tako snažno izstupio 
posve drugčijim pogledom. Uostalom o toj stvari može svatko misliti šta 
hoće (bolje reći, što mu njegov stranački Credo nalaže), literat će u Medićevim 
pjesmama naći dosta razloga, da ga smatra valjanim pjesnikom. A pošto 
sam ja literat i ništa drugo, ostajem samo kod ovog pitanja. 

»Vienac“ je onda bio jedini književni list. Nije izlazilo na sviet baš 
preveć pjesama, a nikako ih nije izlazilo ovako valjanih kao što su Medićeve. 
Doista je dražestno vidjeti, kako je taj slavni (više slavljeni) ,Vienac“ dočekao 
te pjesme. Premda sam prije, citirajući Medićeve pjesme, morao štediti 
S prostorom, sad ću moći cielu ovu ocjenu priobćiti, ako i ne znam hoću 
li čitatelju preveć ugoditi. 

G. Danilo Medić izdao je tiskom Dragutina Albrechta u Zagrebu svoje ,Različite 
pjesme prvoga doba“. — Knjiga na liepom papiru i ukusno štampana ima kratak 
predgovor i 94 strane, na kojih je 41 pjesma tiskana. Prodaje se kod Albrechta i 
Fiedlera za 50 novčića“. (,, Vienac“ 1873 br. 24.). 

C'est tout! Kako milo, kako pohvalno, kako točno i osobito kako 
literarno! Sve se zna: i kvalitet papira i broj strana i broj pjesama i ciena 
i tiskar i knjižara — und mein Liebchen was willst du noch mehr? Zbilja 

nema razloga, da se tom dogadjaju preveć rugamo, jer su redaktori ,knji- 
ževnih“ listova, koji su nasliedili tradicije , Vienca“, puno komodniji, pa kod 
nepoćudnih knjiga priobćuju samo naslov, ime pisca i nakladnika te cienu. 
Ali hajde, neka je i tako — dobili smo oficijelne naprednjake, ali napredovali 
nismo. 

Činjenica je ipak, da smo mi svi, pa i gosp. dr. Gjuro Šurmin, prouča- 
vajući ondašnju književnost iz ,Vienca“, tu bilježku pregledali i ostali podpuno 
neupućeni, da je na svietu kad eksistirao neki ,pojet“ Danilo Medić. 

Ljepše je ovu knjižicu pozdravio ,Obzor“ u svom broju od ponedjeljka, 
dne 16. lipnja 1873. Ovo je ona poslastica, što sam ju čitateljima obećao 
još na početku ove razpravice. To je zbilja da se čita i čuje. Neka znadu 
naši pjesnici, što ih u Hrvatskoj može dočekati samo zato, jer su imali 
hrabrosti svoje pjesme izdati štampom. Jer da ne bude Danilo Medić štampao 
svojih pjesama, nigda ga ne bi bio ,Obzor“ podvorio ovakvim komplimentima : 


»(Pojet — D. Medić.) Jednomu je ipak pošlo za rukom čudo, da od baruna 
Raucha načini mecenasa; no neće biti ni čudo, kada reknemo, da se taj jedan 
zove — Danilo Medić. Mecenas i pojet — dolikuju jedan drugome. U našoj zemlji, 
kada narodan pjesnik traži u nevolji pomoć, obraća se svomu narodu, svojoj ljubavi, 
svomu rodu i porodu, demokratičnoj sirotinji, koja je bogata svojom žrtvom, svojom 
uspomenom prošlosti i nadom budućnosti. Pojet Medić zoblje iz ruke Rauchove, 
njegovo pojetsko kljuse ogriza slamu iz jasala Sedlovih i slične družine. Kad se je 
već pohvalio hvalom, koja ne doliči izabraniku zračnih vila, nego samu taštomu 
laskavcu pojeti — kad se je pohvalio pismom sina najglasovitijega majstora policije 
u Evropi, sina zloglasnoga Pietria, i darom prosinačkoga silnika i sedanskoga iunaka, 
mogao je slobodno u predgovoru spomenuti, da mu je versifikacija štampana troškom 
baruna Raucha, pastora Sedla, kanonika Vucheticha i sličnih Hrvata, koji su Hrvati 
i junaci baš kao naš pojet Medić. 

Pravedno je medjutim pjesnika suditi iz njegovih pjesama, kao što se mudar 
čovjek sudi iz mudrih rieči, a pošten iz čestitih djela, kao što se vrutak hvali po 
dobroj vodi, loza po dobru vinu. Pjesme su ogledalo, u kojem kano na dlanu 
gledaš dušu i srce njihova pjesnika. 

O čem pjeva Danilo Medić? O Napoleonu prvom, Aleksandru Velikom, Hanibalu, 
Kyru perzijskom, Skenderbegu. I u drugih mu pjesmah suri orlovi pivaju, sivi 
sokolovi lete, morje bije o mramorje, sieva svietlo kopje, zveče dimiskinje sablje. 
Ratovi, krv, junačka slava. Mora dakle, da je i pojetovo biće skroz junačko? Što 
zar da je junak onaj čovjek, koji je na samu bojištu desertirao iz vojničkih redova, 
koji je potucao se od praga do praga, da lagarijom i pretvornosti jadni život 
prehrani? Koji je najzad pao u društvo Valčiću i Sedlu? To da je junak? Junak 
da je ona maškara, koja po zagrebačkih ulicah probudjuje smieh prolazeće djece, 
radostne, što vidi najednom ovako velika majmuna, neprikovana za verklec, to da 
je junak ? Ta vidite, ljudi, to vam je švindler, to je krekeća žaba, misleća, da sa 
slavujem u skok pjeva, to je i-akanje magareta, obučena u lavju grivu. 

Zato u pjesmah pojeta Medića ima šumnih rieči, naduhvena rogobora, no 
pjesničtva nema ni za liek. 

O pjesnicih naučili smo misliti, da vjeruju u one uzvišene ideale, u plemenita 
pregnuća, u divna čudesa neba i zemlje, koje samo idealno srce viditi može. U 
što vjeruje pojet Medić, vidi se u fakinskoj verzifikaciji, koja dolazi pod imenom 
niz opitnosti“ i ,moj grob“. 

U njih se riše pojet Medić sav savcat, što jest, nakazan i sablaznjiva protuha 

ovoga svieta, koja će naći gdjegod pod plotom svoj grob, da mu vrane izpiju kratku 
pamet izpod duge kose. 

Hrvatski je parnas do sad vedar i čist plemenitim i zdravim zrakom; moralne 
propalice nemaju prava, da ga kuže crnim dimom crne svoje duše. Njihovo je 
mjesto na smetlištu, a ne na parnasu.“ 


Na ovo je Medić odmah drugi dan odgovorio u ,Agramer Zeitung-u“ ovo: 


»(Eingesendet.) Das Pasquillenblatt, ,Obzor“ genannt, will abermals einmal 
interessant erscheinen; sein scandalssiichtiges Publikum verlangt bei den diirren 
Ausgleichsaussichten nach einem Opfer. Das Produkt meiner dichterischen Muse 
soli nun diesen ,Ehrenmannern“ das Substrat fiir ihre in Gift und Galle getauchten 
Federn bieten. Ekel hšlt mich ab, auf das Pasquil! dieser ,Allerweltsleute“ auch 
nur mit einer Silbe zu antworten. Armes Land, das solche Ungeheuer der Unmo- 
ralitat dulden muss“. 

Tko pročita gornju ,kritiku“ ,Obzorovu“ bit će mu jasno, da je piscu 
bilo samo do toga stalo, da uzavrelom žuči razpaljeni bies izpljuje na 
čovjeka Medića, kojega nije bogzna zbog čega mogao trpjeti. Za pjesnika 
Medića nije se taj kritičar gotovo ni brinuo — njemu je kao biesnom psu 
bilo stalo samo do toga, da ugrize i to da ugrize što krvavije. Ja sam tu 
ocjenu in extenso saobćio najviše zato, da se vidi, dokle je već u ono 
doba doprla depravacija naših književnih običaja, a onda i zato, da se 
današnji kojekakvi anonimni ,kritičari“ u zrcalu prošlosti ugledaju kakvi su 
krasni, kad ih u književnosti vodi prosti bies i mržnja prema kojem piscu. 
U predgovoru svojoj knjizi ,Janko i Bianka“ izrekao sam uvjerenje, da bi 
književni članci morali vazda biti podpisani. To nije tek kakva pusta želja, 
nego bi nas taj običaj očuvao od ovakvih bjesomučnih napadaja, koji sra- 
mote i anonimnog pisca i list, gdje su štampani, a na posljedku cielu našu 
književnost, koja trpi, da ju ljudi ovako neobuzdana biesa snizuju na najniže 
stepenice uljudbe. 

Ja sam mnogo izpitivao, tko li je bio autor ove kritike, ali nisam 
mogao saznati. Onda su u redakciji ,Obzora“ bili August Šenoa, Klement 
Rožić, Šime Mazzura, Ivan Zahar i Josip Miškatović. Je li tu kritiku napisao 
tkogod od ovih ljudi, ili ju je ,Obzor“ dobio ,iz vana“, to se valjda ne će 
nigda znati. Bi li neznani pisac mogao ovako krvavo pisati, da je znao, da 
se pod svoju pisaniju mora da podpiše i da svojim poštenim imenom pre- 
uzme odgovornost za ono, što je napisao? | danas se u tom pogledu 
nismo daleko unapried pomaknuli. Nije tome davno, što je Josip Pasarić u 
tri novine pisao nepodpisane reklame o Miletićevu ,Grofu Paližni“, a poslie 
prikazivanja, kritike. Milan Heimr!l piše u ,Pokretu“ anonimne literarne 
štipalice, te je osobitim nišanom odabrao baš moju malenkost. Ovo spo- 
minjem, da se za buduća vremena sačuvaju imena ovih junaka i — literata. 
Pa kako je to samo slobodoumno i naprednjački?! Samo napried, gospodo, 
samo napried, ovakav će postupak našemu naprednjačtvu  podieliti skroz 
neočekivane konture. Ali vi ćete na sav glas i svuda vikati, da ste napred- 
njaci i ponovit ćete to u svakom broju ,Pokreta“ po sto puta, pa gdje će 
se naći takav budalast nevjerovani Tomaš, koji to ne će hijeti vjerovati?! 

Uostalom, kao uviek, tako je i u ovom slučaju, ovaj bjesomučni napadaj 
izatkan dobrim dielom neistina. Ja sam od Šandora pl. Vučetića, koji pozna 
ondašnje naše prilike bolje, nego itko drugi, dobio ove obaviesti: Knjiga 
Medićeva nije ugledala svjetlo troškom baruna Raucha, premda su Medića 
podpomagali Rauch i pokojni kanonik Vučetić. — U družtvu Sedla i Valčića 
nije se Dane nalazio. Ti ljudi nisu bili nikakovi Rauchovi prijatelji. Dokaz 
je tomu, što je sin dra. Valčića bio inoš baruna Raucha. Valčić je kadkad 
zalazio Rauchu, jer je zastupajući prof. Draže-a u Beču imao opažati bolest 
baruna Raucha. Medić je po svojoj ćudi bio ponositi aristokrata, pa je 
uviek tražio najbolje družtvo. 

Što se tiče onog navoda, da je Medić dezertirao s bojišta, taj se može 
ticati samo rata od god. 1859., jer je god. 1866. on bio u svietu. Tada je 
Medić imao 15 godina. Šandor pl. Vučetić ne zna o tom ništa. (Ne spo- 
minje li ova zgoda na nedavni slučaj A. G. Matoša, koji malo te nije zapao 
u tamnicu na temelju jedne denuncijacije ?) 

Medić je ovu brutalnu navalu morao da primi i podnese samo zato, 
što je izdao na sviet svoje pjesme. Kao da su zločinca, na kojeg su odavno 
vrebali, uhitili na djelu, pa se vesele, što ga mogu batinati. Koliko li infa- 
mije leži u toj ,Obzorovoj“ kritici?! 

Uzmimo slučaj, da je Medić izdao svoje pjesme Rauchovim troškom, 
da je bio suradnik ,Agramer Zeitunga“, da su ga podupirali Rauchovi pri- 
jatelji, da je politički bio sasvim nekorektan, ali da je u svojim pjesmama 
puhao u isti rog s ,Obzorašima“, da je slavio ,jugoslavenstvo“ i ,,svesla- 
venstvo“, da je prepjevavao Preradovića, vjerujete li, da on, u koga je bila 
tolika snaga rieči i stiha, ne bi primio vrlo obsežnu i pohvalnu kritiku u 
»Viencu“ i ,Obzoru“ i da ne bi danas u Šurminovoj ,Povjesti hrvatske i 
srbske književnosti“ vriedio kao jedan od najgenijalnijih pjesnika sedam- 
desetih godina? Ta kako da ne bi?! Ta on bi bio naš čovjek, ,našinac“, — 
kako se to onda zvalo — kojega bi trebalo kovati u zviezde, kojemu bi 
trebalo krčiti put, da se što prije popne do Parnasa. 

Ako i nakon ovog primjera nije kome jasno, da bi se naše političke 
partaje morale uzpreći, da se miešaju u literaturu, i da bi literati po mo- 
gućnosti davali što manje izražaja partajskim uvjerenjima, kad pišu i govore 
o književnosti, onda se o tom pitanju uobće ne da razpravljati. To bi bila 
jalova rabota, s kojom ja ne ću da se bavim. 

Uostalom, da mi misao bude posve jasna, naglašujem, da ovo vriedi 
po mojem mnienju za sve partaje, pa i za starčevićansku. 

To je od prilike bio cieli književni ,uspjeh“, što ga je Medić sa svojim 
pjesmama ubrao. Sad mislim, da će moji čitatelji znati, zašto Medić nije 
izdao na sviet svojih pjesama ,drugoga doba“. A te su pjesme jamačno 
bile izpjevane i spremljene za štampu, kako sam to već prije bio nagoviestio. 
Na stražnjoj strani omota, dao je Medić naštampati obaviest, da će do 
konca rujna tekuće godine ugledati svieta Različite Pjesme drugoga doba 
Danila Medića 6 _p. t. u osmini. Ove pjesme su dakle postojale, pa nije 

izključena mogućnost, da postoje još i danas. Koji ljubitelj hrvatske poezije 
ne bi odkriće tih pjesama smatrao upravo znamenitim dogadjajem ? 

Ja se stoga ubraćam na sve, koji bi o tom mogli štogod znati, da mi 
jave što znadu, a budu li možda i u posjedu tih pjesama, da ih pošalju 
meni, ili da ih sami dadu štampati. 

Evo, toliko sam ja saznao o Danilu Mediću. 

On počiva negdje neznan i zaboravljen na zemunskom groblju. Bogzna, 
da li mu se i za grob zna? Proganjan i mučen za života, nije ni nakon smrti 
doživio bolje sudbine. A ipak, sve se čini, da je bio čovjek genijalan i da 
mu je duša bila pjesnički silno razvita. Ovako, kako ga danas vidimo, ne 
može se kazati, da je bio gotov pjesnik. On bi se bio morao razvijati i 
lako da bi se bio digao do velike visine. Preduvjeti su ovdje. Možda bi 
već pjesme drugog doba pokazale velik napredak? Možda ćemo to još i 
doživjeti. 

Ako li je ,Obzorova“ kritika tako djelovala na Medića, da je silom 
prestao pjevati, onda je ta kritika ravna čedomorstvu, jer je ugušila onakav 
divni talenat. 

Jadni Danilo počivaj. mirno |! 


Zagreb, dne 8. rujna 1907. 
“IVAN KRNIC 





PJESME FRANA GALOVIĆA 


JESENJA PJESMA 


Šumori cimbal, ciliču gusle, 
Svilne se zastave viju, 

Žbte se naranče, žari se vino, 
Ljubavni sanci sniju. 


Svadbena pjesma ozvanja noću 
Strastvenim, bezumnim žarom, 

Usnice šapuću najsladje riječi 
Pred božijim svetim oltarom. 


Šumori cimbal, ciliču gusle, 
Svilne se zastave viju 

Vrh staroga krova, pod kojim se noću 
Ljubavni sanci sniju. 


| gledam tu radost, sreću, veselje 
I cjelove vatrenih usta, — 

I ćutim, kako će padati na me 
Magla hladna i pusta... 


Šumori cimbal, ciliču gusle, 
Svilna se zastava vije, — 


Hej, ovamo vina... 


u vaše zdravlje, 


Srećnici, neka se pije... 


ČEMPRES 


Nad grobnim humkom samotnim 


U mjesečini sav 
Zanijemio je, usnuo — 
Ko davna zaborav — — — 


U sjeni leže grobovi, 
Obujmio ih mrak, — 

Tek nad njim plovi smireno 
Lagani, mrtvi trak... 


U sanljivome mrtvilu 
Spokojilo se sve, 

A njemu katkad zadršću 
Na vjetru grančice... 


Ko da ga dirnu tamjanov 
Opojnosti pun dim, 


Još dršće ... dršće nemirno 


Nad humkom samotnim. 


Al začas opet nastade 
Mir pust i spokojan... 

— — To čempres možda snivaše 
O uskrsnnću san — — — 

SOUVENIR 


Ja ljubljah vas: i ljubav nije možda 
U duši mojoj ugasla posvema ... 


A. S. Puškin. 
U srebrnoj, mirisnoj noći, Usnice drhtahu strasno, 
Kadno su lijerovi cvali, Ko da se nečega boje; — 
Moji su cjelovi prvi U srebrnoj, mirisnoj noći 
Na vaše pramove pali. Srce je prepuklo moje. 
Nestade ljubavi davne, 
Ocvaše lijeri i ruže, 
Tek snene oktobarske magle 
U noći kišljivoj kruže... 
NEVJESTA 
Na glavi vienac bieli I siju, siju, siju 
Ko sniežni glogov cviet, Zelčni bosiljak, 
A oko tebe pjesme I pjesma gine, gine 
I puste sreće splet. U noćni, hladni mrak. 
Pod krilom tavne noći Oj, nek ti budu srećni 
Već spava selo sve, Svi dani tvoji, svi, — 
A tebe vode, dušo, A ja ću lutat dalje 
U dom mladoženje ... Ko putnik samotni ... 
REQUIES 


Prolio se talas mjesečine plave 
Sumornom tišinom ponad snenog sela, 
Na daleka polja pade magla bijela 

“ Preko suhe, strte, pogažene trave... 


A visoko negdje povrh moje glave, 
Jabuka gdje stara grančice je splela — 
Poput cjelivanja plamena i vrela 
Glasovi se noćnih ptica na čas jave. 


Samotna praznina ovija mi grudi, 
Iizmučeni pogled pustim poljem bludi, 
Pod plavetnim štono smirilo se sjajem... 


Ah, u noći takvoj, u sanenoj sjeni 
Svaki živac gine, zamire u meni — 
Tek za jednim, strasnim, njenim zagrljajem — — — 

J accuse! Obtužujem te, velika publiko, kojoj robuju mnogi od naših 
glasbenika, a kojima si ti prerano otela svećeničko ruho i prisilila ih, da se 
zaviju robskim. One, koji bi svom dušom tako rado poletjeli u najviše sfere, 
koji bi, prema svome nagnuću, postali gotovi ljudi, pravi umjetnici — ti si 
izrabila u svrhu, da služe tvojim hirima, tvojoj požudi za zabavom, tvojim 
primitivnim zahtjevima užitka. 

Zločini, koje ti počinjaš, o publiko, i o kojima hoću da pišem, stari 
su koliko i kultura sama. Odkada ima umjetnika, počinjaju se na njima 
zločinstva. Doduše ne na svima — i to bi još trebalo! — ali na mnogima. 
Danas kao i prije gladuju oni gotovo sbog toga, što se za njih nitko ne 
briga ni ne stara, a svoju najljepšu snagu moraju oni još i danas žrtvovati 
borbi za obstanak, koja stoji često daleko od njihova pravoga poziva. 
Najljepši se cvat njihova stvaranja truni u krutoj borbi, a ne da se izmjeriti, 
koliko bujnih plodova propada uslied toga, što mladome drvu manjka 
nastojanja, hrane. Nu ni najsjajniji spomenici — poslie pretrpljenog muče- 
ničkog života nisu još ni jednog mrtvog oživjeli a živoga nasitili. 

Jadni Mozartu! Koliko bi se lakše i slobodnije razvio bio tvoj život, 
da se je samo jedan mali dio sredstava, koji su se lanjske godine potrošili 
na tvoje svetčanosti, upotrebio bio za uzdržavanje tvog života! Dakako davno 
je već tomu, što je Mozart živio! Pa jesu li se životne prilike glasbenika 
odonda što promienile? 

Smetana! Danas se draga publika njegovom ,Prodanom  nevjestom“ 
zanosi, začarava, osvaja se. A Smetana je na pola gotovo od gladi umro 
u ludnici. Šteta za nj, govori gledalac idući iz kazališta u restaurant na 
večeru. Kako je to žalostno, veli dama idući pod rukom svoga muža | 

Je li šteta, je li žalostno — tko zapravo pita zato? Danas napunjaju 


 Smetanina djela opere i osvajaju koncertno obćinstvo. Nu kad je veliki 


umjetnik živio, nitko nije ni pomišljao na to, e je on kad tad morao i jesti, 
i da je morao biti priznat, da uzmogne jesti. Na to nije nitko pomišljao u 
Českoj, nijednome zemljaku Smetaninu nije to palo na pamet, kad je on 
još živio i stvarao bezsmrtna djela. A tko zna, kolika su još velika djela 
ostala u njegovoj od rada i sadanja utrudjenoj glavi? 

28 

Zna se, za Cornelliusa, čijim se djelima danas sviet obćenito divi, da 
e vrlo mučno životario podučavajući, osobito kad bi mu uzmanjkalo učenika. 
Nemaju svi glasbenici, bilo stvaratelji bilo reproduktivni, one silne moralne 
snage, neslomive energije i naravi stvorene za borbu kao jedan Richard 
Wagner ili jedan Joachim, da sebi i svojoj umjetnosti sami prokrče puteve. 

»Talenat ne krči sebi uviek puteve; — ima i talenata nježnije vrste, 
koji propadaju, ako zapariu u odviše žestoku borbu“. 

Tko bi znao sve one, koje je i veliki, inteligentni narod ostavio, da 
umru od gladi ili da propadnu u borbi oko težkih briga ? 

Je li moguće, da smo mi ostali poštedjeni od svega toga? Ipak nije. 
1 Hrvatska ima svoga mučenika. Lisinski! Osnivač hrvatske opere! Danas 
doduše sjaji njegovo ime u nepomućenoj popularnosti, nu dok je živio, nije 
marilo za nj obćinstvo, šutjela je mramorkome vlada. Dakako, vlade imadu 
uviek drugih važnijih posala, nego da mare za genije... ,Ponosno i puni 
počitanja prolazimo zato danas — mimo Lisinskova spomenika“ ... 

U ostalom čemu govoriti o prošlim vremenima, jer mi živemo u 
sadašnjosti i valja nam raditi za budućnost. | radi toga, publiko sadašnjosti, 
pričat ću ti, koliko je toga nama glasbenicima obćenito na srdcu — 
protiv tebe. 

Na primjer: Mlad glasbenik, abiturient razreda za kompoziciju i glasovir 
jednoga od prvih svjetskih konzervatorija netom je položio posljednji izpit 
sjajnim uspjehom. Siromašan je, posve siromašan, nema ine protekcije ni 
za llek, do one svog učitelja, svjetski poznatog ali bez ikakva upliva i 
povjerenja u svoje vlastito znanje. Da to svoje znanje pokaže pred svietom, 
jedna je od njegovih prvih i glavnih briga. Radi toga će se on većinom 
obratiti najprije na koga nakladnika i potražit će ga, noseći preporučnu kartu 
svog ravnatelja. Nu nakladnik se obično razumije redovito vrlo slabo u 
glasbu, ali zato vrlo dobro u posao. 

— Morat ćete svoje radnje štampati na vlastiti trošak, reći će nakladnik 
prolistavši u tren oka rukopis. 

— Toga ne mogu — glasi čemerni odgovor, iz koga se čuje, kako 
kuca srdce mladoga glasbenika. — Nemam sredstava za to. 

— E, dragi gospodine, iskreno mi je žao. Ne mogu nikako i ništa 
riskirati, Vaše kompozicije mogu da budu pune talenta, ali vi ste početnik, 
nitko vas ne poznaje. Ta tko će kupovati vaše stvari? Stvorite sebi prije 
Ime, tad ću vam rado pomoći. 

Kako se dakle stvara to ime? Da stekneš ime, moraju ti se djela 
izvoditi, a da ti se izvode, moraš imati ime. Stara je to pjesma. 

Mladi glasbenik, koji jasno osjeća, da u njemu ima umjetničkog dara, 
stvorena za razvitak, obilazi sa svojim prvim radnjama neke uvažene umjet- 
nike, da ih zamoli za savjet, za pomoć. Bože, ti umjetnici! Svima je bilo 
težko, nekima pače nekad i teže, mnogi su od njih i te kako stradali. Pa 
ipak mladom će početniku u toliko pomoći, te će ga tu i tamo preporučiti 
za učitelja i tako mu naći malo nu težke zaslužbe. No to dakako nije ona 

djelatnost, koja bi mu trebala, da umjetnički uznapreduje! Doskora će mu 
naime uzmanjkati vremena, sabranosti i snage, da uči i da stvara. Savjetovalo 
mu se konačno, da pokuša stupiti pred javnost kao interpret, da se pokaže 
svietu kao pianista. Nu za to treba — sredstava i publike. A da čovjek 
dodje do jednog i drugog, valja se najprije učiniti poznatim. Pa za to eto 
tako zvanog ,družtva“, jer ukus publike — na žalost — vodi još uviek 
samo družtvo ,der oberen Zehntausend“ i ovoga se je držati budućemu 
umjetniku, budući da je samo ono kadro plaćati. 

Kako je malo u tog družtva sposobnosti, da prikazuje publiku, kojoj je 
danas odlučivati o sudbini viših individua, o tome bi znao pričati samo onaj, 
koji se poput našeg mladog glasbenika krenuo, ,da nauči zebsti za svoj 
obstanak“. 

Valja mu dakle, da po mogućnosti dospije u ,bolje“ krugove i da za- 
svietli svojim sjajem kod kakvih muzikalnih priredbi. 

Da, kad bi kod koje muzikalne soareje bila glasba ono glavno! Kad bi 
uobće glasba ili koja druga umjetnost imala za taj forum kakvo dublje zna- 
čenje! U većini se slučajeva u krugovima novčane aristokracije ni ne vjeruje 
osbiljno u kaki ,ideal“. Tu vriedi samo ime, bilstajući ,staar“, o kome se 
govori, o čijem se radu i honorarima pričaju prava čudesa. Samo se glaso- 
vitim umjetnicima daje rieč, a o početnicima i onima, koji teže, da se iz- 
taknu, o njima ni da bi čuti, što je vrlo komodno. Soareje se ne priredjuju 
za to, da se promiču talenti, već da se o tim soarejama vode dnevni raz- 
govori. Ta blaziranom čovjeku, koji se kreće u dnevnim napremicama 
najmanje je stalo do toga, da se dade umjetnički podići — njega vode 
posve drugi interesi u družtva, koncerte i koncertne lokale. 

U čovječjem še družtvu gotovo isto tako kao i kod vojske ili — neka 
mi bude dozvoljena ova poredba — u životinjskom carstvu! Vodja koraca 
sprieda, a ostali idu za njim. Interes ,puka“ za glasbu stvar je obično modc, 
radi česa se i zapravo o ,ukusu“ može govoriti samo medju obrazovanim 
glasbenicima. 

Prvi je umjetnik za publiku uviek Marsyas, virtuoz uviek Apollo! 

Pun pouzdanja poduzeti pokušaj našega mladoga glasbenika, da sebi 
prokrči put za svoj talenat, u pravilu je dakle prva karika u lancu razoča- 
ranja, koji je baš glasbenicima dosudjen. 

Svakako naći će se više puta i ,prijatelja umjetnosti“, koji angažuju 
nepoznate — to jest jeftine — umjetnike za svoju salonsku muziku; za loša 
glasbala i bučno slušateljstvo dovoljno je pri tim obično poskrbljeno. Kako 
mora glasbenik, snabdjeven sbilja s liepim znanjem, često još biti radostan, 
da dobije kukavan honorar za svoja osbiljna predavanja, dok diletant, kome 
»nvala Bogu, nije to nuždno!“, ubire za svoje produkcije frenetički pljesak. 

Uobće — diletant! To je u istinu najopasniji neprijatelj umjetniku. 
Gledalište umjetnikovih triumfa većinom je mauzolej umjetnosti, a dietanti po- 
mažu najčešće umjetniku leći u grob. Diletantizam je poput drača, koji se 
obavija ako plemenite biljke umjetnosti i koji joj oduzima sposobnost za 


* 

život. Najveća ignorancija i nutarnja praznina posudjuje sebi u naivnoj 
samodopadnosti sjaj prave umjetnosti i ne vara time samo sebe, već i druge. 
Diletant je uviek gotov sam sa sobom pa pun zadovoljstva i ironije sa neke 
visine gleda na umjetnika, koji se bori i nastoji postići svoj cilj. Nekima 
barem imponuje priznati koji autoritet, nu mnogi su i s tim ,brzo gotovi“, 
a sud je njihov većinom ,porazan“. Oni se razumievaju obično samo u ono 
vanjsko kod umjetnosti, pa su, vični na kritizovanje, izgubili onu naivnu 
sposobnost uživanja. Nutarnji sadržaj jednog umjetničkog djela, biće umjet- 
nikovo, ne mogu oni ni naslutiti! 

Valja samo promatrati obćinstvo u operi, u koncertnoj dvorani! Treba 
samo poslušati razgovore poslie dovršene opere, koncerta, soareje! Bura 
odobravanja i oduševljenja za slavnu pjevačicu nije se još ni slegla, a već 
će reći ona mlada gospodja, koja tek godinu dana pjevucka svojim glasićem 
po salonu: ,Schuberta je skroz krivo shvatila! Ja ga pjevam polaganije !“ 
Ona to veli s tolikim samoudivljenjem, kao da se ona umjetnica u istinu 
nije nikad ni zamislila u shvaćanje svojih pjesama, dok ova, diletantica, ima 
već a priori gotov sud. Nu odkad su ušle u salone američke Pianole, svi 
diletanti ,shvaćaju“ i ,kritizuju“ pače i instrumentalnu i orkestralnu litera- 
turu! Jao umjetniku, koji se usudi iznieti koje djelo prema svojoj indivi- 
dualnosti! Sad mu se ne valja samo boriti s filistrima već i s diletantima! 

Kad se ljudi na takav način usmjeljuju iz višega gledati pače i na priznate 
veličine, kud će i kamo onda još i gore suditi o nepoznatomu, ,budućemu“ 
umjetniku! Samo se uslied ,mode“ može kadkad dogoditi, da se ,javnost“ 
zauzme za koju novu pojavu, nu riedko ili nikada se to ne dogadja iz 
razumievanja i priznanja vriednosti njezine. 

Da, kad kome skladatelju ili reproduktivnom umjetpiku padne u dio 
sreća, da postane modom, kad namjerice ili slučajem zapane u koju od 
moćnih ,klika“, koje umiju tako vješto upravljati mnienjem publike, tad je 
to naravski drugačije. Nu za čudo taka sreća stizava većinom nesposobne 
ili pak okretne obrtnike, koji time kroz neko vrieme sami precienjuju svoju 
vriednost, a najmanje škode obćenom ukusu. Kraj toga oskudieva talenat. 
Gotovo svaki umjetnik je i umjetnik u gladovanju, pa je pravo čudo, kako 
se taj čovjek s malim može uobće i da uzdrži na životu. Ali na žalost bez 
toga maloga ne može da bude. 

Vratimo se medjutim k našem absolventu konzervatorija. On se je 
uvjerio, da privatnim putem ne može sebi steći imena, pa ga spopada 
smrtna tjeskoba, da eto sve, što je htio i za čim je nastojao, mora propasti. 

On mora dakle da izvodi koncerat, možda i koncerat svojih kompo- 
zicija. Taki su koncerti — i ne posve s nepravom — pravo strašilo za pu- 
bliku. Nije lahko čitavo jedno veče slušati Bacha, Bethovena ili Brahmsa ; 
što je intenzivnija pažnja slušateljeva, tim će lakše zavladati umornost. I za 
to se u istinu puno zahtieva od obćinstva, da dodje i da kroz cielu večer 
prati ideje kojega novajlije, koji možda još nije ni podpuno sazreo. Naš 
je prijatelj dakle odlučio poslie svestranog razmišljanja, da izstupi u svojemu 

dvostrukom svojstvu: kao pianista i kao skladatelj, pa će složiti svoj program 
iz različitih točaka literature. Nu prije no što je on uobće i počeo, da se 
bavi _ umjetničkim dielom svoje zadaće, ima svu silu drugih posala! Prije 
svega treba agenta, a agent treba prije svega novaca. Pola godine prije 
koncerta, treba mu priskrbiti sebi dvoranu za jedno odredjeno veče i osje- 
gurati izdašni dobitak. Za agenta je umjetnik puka roba, špekulacija, pravi 
objekat za izrabliivanje. | on je, kao i nakladnik, posvemašnji laik u umjet- 
ničkim stvarima. Pljesak publike njegov je barometar, mjerilo za sposobnost 
umjetnika. I tako početnik nema nade, da će u njemu naći pomagača ili sa- 
vjetnika, — daleko prije je agent za nj otegoćujući momenat. On je prvi, koji će 
uvjeriti umjetnika, da je umjetnički idealizam luksus, što ga sebi smiju do- 
zvoliti samo oni, koji su priznati ,izabranima“. Agent je prije svega trgovac, 
koji nastoji, da sebi osjegura svoje financije. Tome mora doprinositi siro- 
mašni mladi umjetnik, kada po prvi put kroči nesigurnim koracima u sviet. 

Dan koncerta je opredieljen. Na žalost treba i obćinstva, a toga je naj- 
teže dobaviti. Nadobudan umjetnik treba obćinstva za svoj razvitak, kao što 
biljka treba zraka i sunca. Pohvala i prigovori valja da budu suradnici u 
njegovu razvoju, da tako uzmogne doseći visinu svoga umjeća. Nu pri nje- 
govom prvom nastupu je od najveće važnosti i način, sastav publike. Puki 
»dobri prijatelji“ i neznalice u umjetnosti nisu pravi slušatelji za jednoga 
umjetnika, koji se počinje razvijati. A tko su ti pravi, mjerodavni? Onaj, 
tko logično sudi, držat će, da su to strukovne kritike. Nu tko poznaje kon- 
certne prilike, ne će ga o dobrom poučiti. Prije svega treba stanovite pro- 
tekcije, da se kritika u obće i osvrne _ na nepoznatog umjetnika i da ga 
sudi, a sasvim osobite protekcije treba, da mu se u kojem dnevniku posveti 
koja rieč više od običnih konvencionalnih fraza. Bože, koliko imade tih 
koncerata! Toliki se skladatelji javljaju! Zaista mučan je posao te sve medio- 
kritete saslušati i iz svega pronaći ono malo osobito, a ,ubogi“ kritičari 
smatraju se uviek mučenicima svoga zvanja. Nu držim ipak, da je njima bolje, 
nego mnogim drugima, mnogo bolje nego umjetnicima, koji u mnogome 
odvise od njih! Oni su sebi uviek sviestni težkoće, riedko odgovornosti 
svoga zvanja. Oni bi imali biti most, koji vodi obćinstvo k razumievanju 
nekoga umjetničkoga djela, oni bi imali čistiti i ufinjavati ukus publike. Nu 
oni većinom konstatuju s odvratnošću, kako im je dosadno kad moraju 
tek o koječemu pisati, a bolji izmedju njih nastoje, da taj tema variraju 
s humorom. Oduševljenje, bez koga je nemoguće pravo razumievanje 
nekoga umjetničkoga djela, to oduševljenje izgubila je većina kritičara 
tiekom svog mučnog zvanja. 

Kad je i osvanulo željkovano i sa strahom očekivano veče za našeg 
glasbenika, tad treba da se nadju na okupu mnoge okolnosti, da pruže 
izmučenomu podpunu dispoziciju, publici sposobnost prosudjivanja i to baš 
za tu večer. Glasoviti kakav umjetnik, doskora će koji svoj neuspjeh, nastao 
iz indispozicije, opet popraviti, ali početnik nema za to prilike. Nepovoljan 
početak i on je ,gotov“ za više godina. 

Nu uzmimo ipak, da je doista postigao uspjeh. Novine ga spomenu 
častno, ali ukratko (bilo je premalo protekcije), — deset ovakih bi večeri 
morao imati, da uistinu svrati na sebe pozornost, jer naše vrieme, u kojem 
jedan utisak hitro goni drugi, treba senzacija, da se bar na čas suzdrži 
dah! Obični svakidanji dan prelazi preko onoga, što je plaho i nježno, bez 
milosrdja i razumievanja dalje, a život biva hladan i bezbojan. 

I tako mlad umjetnik, pun ideala, prožet poštenim nastojanjem, nastavlja 
svoju težku borbu sa životom sadašnjosti. Hoće li dosta dugo uztrajati? 
Hoće li imati moralne i fizične snage, da svoju zaslugu i zvanje kroz godine 
uporedo jednako vrši? A ako se i odhrva kao čovjek, ne će li popustiti 
njegovo oduševljenje k zvanju? 


Od instrumentalnog skladatelja i reproduktivnog umjetnika, još je gore 
opernomu skladatelju. On ne nalazi uobće nikakva izgleda na zaradu. Kad 
dovrši svoju partituru, posve je nemoćan, bez pomoći. | mjesto, da 
počine on, počiva njegova partitura u ladici uprave. Ta je ladica groblje za 
živa djela. Tu sniva jedna partitura nuz drugu vječni sanak. Pukim čudom 
tek koja uskrsava. 

* * * 


Pa ipak — naš narod treba umjetnosti. Treba umjetnosti, ako sebi i 
nije još podpuno sviestan toga, i što više bude umjetnost narodnom po- 
irebom, to više će doživljavati sretnih dana. Radi toga je prije svega 
dužnost vlade, da se brine za uzdržanje ideala, umjetnosti i umjetnika. 
Vlada se ne smije činiti sama sukrivcem nekulture u svih stališa, kad govori 
umjetniku : ,Pomozi sam sebi!“ 


Koliko već vlade čine za radnika i činovnika: civilne obskrbe, bolest- 
ničke blagajne, penzije, i mnogo je drugih institucija stvoreno ; vlade zaštićuju 
one, koji su željni rada. Ali duševni je radnik sa svojom najvećom radnom 
snagom i voljom za rad, sa svojim talentom rinut u život i prepušten sam 
sebi. Nigdje ne nalazi podpore, potjecaja, pomoći. Taki čovjek mora da je 
ili nadčovjek ili kandidat za propast. Pače i iza svoje smrti nije još nikad 
dovoljno mrtav. ' 

Ništa nije groznije no vidjeti čovjeka, koji izgledje, kao da stoji na uglu 
ulice i kome eksistencija visi od milosti, uvidjavnosti pojedinaca. Protivi se 
i osjećaju ljudskog dostojanstva i pravednosti, da jedan glasbenik žive od 
pravog ,trinkgelda“, premda ima podpuno pravo, da mu bude rad pošteno 
nagradjen. Što je narod kulturniji, to mu se je više boriti protiv ovakih 
tradicionalnih zloporaba. | umjetniku mora narod pomoći, da se izbavi tog 
krivog položaja, jer ga njegova užasna odvisnost spriečava, slabi mu stvara- 
lačku snagu. Stvar je dakle ponajprije vlade, da umjetnost i umjetnike uzdrži 
narodu! 

Mi bismo trebali prije svega neki forum, pred kojim bi umjetnički 
početnik mogao predočiti dokaze svojih sposobnosti, bez protekcije i bez 
vlastitih troškova. Trebali bismo instancija, da se glasbene prilike svestrano 

urede i zakona za zaštitu. Trebali bismo — ureda za glasbu. Trebali bismo 
konačno, konačno interesa. 

Na žalost, narod je u svojoj daleko većoj polovici još neobrazovan u 
pitanjima umjetnosti i u tom leži možda glavni razlog, te se umjetnici moraju 
tako težko promećati. Pa ipak — izmedju naroda i umjetnika postoji tako 
uzko zamjenito djelovanje — oni trebaju jedan drugoga, nu manjka onaj 
most izmedju njih, pa se oni ne mogu jedan drugome približiti. Taj most 
morala bi podići vlada, ako umjetnost hoće da cvate i svojim cvatom da 
dočarava vječno proljeće čovječanstvu ! 

A onda: — narod se mora za umjetnost odgojiti. Kako se nastoji djecu 
pripravljati za život i odgajati ju pri tom za dobro, za suosjećanje s drugima, 
tako bi trebalo djeci u školi buditi uz praktične znanosti i smisao za razu- 
mievanje liepoga i ideala. Djeca i laici morali bi primati najviše utiske za 
svoje. 

Umjetnici bi morali izradjivati ilustracije za školske i zabavne knjige, a 
a umjetnici bi morali za rana već usadjivati djeci muzikalne utiske, primjerene 
njihovoj dobi, da ih priprave za shvatanje liepoga u umjetnosti. Diletantizam, 
koji nastaje iz površnog znanja tehnike jednog glasbala i jednog tek jedva 
napola shvaćenog diela glazbene literature — taj dilentantizam ne pomaže do 
sposobnosti uživanja, — već udaljuje od toga. Laik treba da uči slušati pa 
će se umjetnosti više približiti i doista težiti za njom. Tako će nastati nova 
mlada publika, a umjetnost, ako ju bude vlada podupirala, narod cienio, a 
njezini joj pitomci služili bez brige, umjetnost će procvasti ! 


IVAN H. FROBE 


JESENJE SUNCE 


Daleko od slatke domaje, 

Na okrajku gaja požutjela 

Na klupi sjedim zamišljen — — 
Navalih glavu na ruku, 
Zaklopih oči — i počivam — — 


A sunce mi uprlo prosto u lice, 

I toplim me dlanom svojim 

Miluje i gladi i mazi — 

Ko goruća da mi paučina 

Na lice sjeda — 

O, gdje si me našlo, nebesko sunce! 
+* 

U gaju mir, tišina -— — 

Tek sjenica — jedina živa 

Po sumornim se promeće krošnjama, 

Tugaljivo cvrkuće — — — 

O, kako grezne u srce 

Ta jesenja pjesmica! 

Tišinu požutjela gaja 

U meni ona 

Tjeskobom promeće — — 

| uzdrhtava srce moje 

Ko ono srcasto sitno lišće 

Na brezi — na tananoj sjevernjači — — 

A sunce s visoka, s neba me gleda, 

| sažaljeva — 

Po licu me gladi i mazi — — 

O blago jesenje sunce! 

O ognjeno srce svemira! 

Ti jesi ke skrbna majka, 

Što svojim rukama uzdržava djecu: 

Po svodu se penješ nebeskom, 

Da daješ danak, život, 

Da griješ — tješiš — — 

O ognjeno srce svemira! 


JESENJE SUNCE 


Iz moje slatke domaje 

Od mojih milih * 
Ti jedino amo me dopratilo 

U ovaj daleki svijet — — 

A gdje me ti ljetos ne nahodjaše! 

Uz Dunav ja hodah — 

Ah, ne! — ja i draga hodasmo dvoje 
Na izmjenu držeći ruku u ruci — 

A ti nas paljaše s visine! 

I gorjesmo plama od tvoga, 

Od ljubavi — od punine života — 

| hladismo se — kupasmo se 

U Dunavu — vodi u hladjanoj — 


Po zlaćanom nakvašenom pijesku 

Mi obalom hodasmo bosi, 

| propadahu nam prsti u mekušno tlo, 

A mi se dd srca smijasmo — — 

Kroz košulju tananu mokru 

S jedrine dragoj hoćahu grudi 

Da briznu — kroz košulju tananu, mokru — 
A moje srce kroz grudi 

S miline — — 


A ti nas paljaše s visine, 
O ognjeno nebesko srce! 
A sada nemaš moći, 
Da ove dvije mi suze 
Isušiš — ispiješ — — 
O blago jesenje sunce! 

+* 


Od tuge mi opala glava sa ruke 
Do koljena, ničice — 

A gore nada mnom — visoko 
Dugokrili ždralovi grakću — lete 
U moju slatku domaju > 
Daleko! — — 

Kolebajuć do koljena opalom glavom 
Dugokrile ždralove pratim, 

U mislima se vraćam 

U moju slatku domaju 

Daleko — — 


GAVRO KOSTELNIK 





NAŠI SOCIALISTE 


Moderne su se velike kulturne i političke misli mogle u Hrvatskoj 
odomaćiti samo pod tu cienu, da škode misli hrvatske slobode. Tako nam 
je misao slavenske uzajamnosti naturila tudjinsko, ilirsko ime, kojega se 
jedva otresosmo radom Starčevića i drugova. Misao jugoslavenstva pretvorila 
je Hrvatsku u filialku srbskih trgovaca novcem i politikom. Naprednjaci su, 
kako je poznato, pod maskom antiklerikalizma zgoljni magjarončići i nagod- 
benjaci, a vodje seljačke stranke su, kako je poznato, nedosljedni politički 
avanturieri i agenti českih kapitalista. 

Sličnu ulogu igraju kod nas gospoda socijalisti. Oni su rodjeni dušmani 
hrvatske solidarnosti. Oni su po svom internacionalnom programu zakleti 
neprijatelji svake, pa i hrvatske domovine. Da ih je platio, Košut nije 
mogao naći u Hrvatskoj boljih agenata proti hrvatskoj slobodnoj misli. Tu 
polupismenu, zavedenu i samo na nehrvatske čine gotovu četu predvode 
polupismeni, neskrupulozni rovari, od kojih neki postadoše buržoaski špe- 
kulanti, ostavivši vodstvo jedne hrvatske stranke jednom doklaćenom i 
sumnjivom strancu, srbskom agentu, koji pod vidom hrvatske klasne rad- 
ničke politike indirektno pomaže u ime internacionalizma sve narodne misli, 
osim misli hrvatske. Tako možemo doživljavati absurdum, da su i naši 
socialisti nagodbenjaci, jer priznaju kompetenciju zajedničkog“, ugarskog 
parlamenta. Lane su za račun mladomagjarona demonstrirali ti politički 
gulaaferi proti hrvatskoj opoziciji, a sada u svakoj prilici ti Koraćevi ludi 
branitelji i tudjinski služnici bacaju kamen na branitelje nezavisnosti zemlje, 
koja nije kriva, što radja tolike izdajice. 

U Europi, to jest izvan Hrvatske, već davno su pametni ljudi na čistu 
sa tom strankom, koja je osnovana na religiji čistog egoizma i koja, vodeći 
čistu klasnu borbu, obsjenjivaše terorizirani sviet, da će revolucionirati i 
preporoditi cielo ljudsko družtvo. Njemački naprednjak, pokojni Richter, 
već je davno obračunao sa tiranskim i diktatorskim tendencijama ,državnog 
socializma“ Lassalleovog i Bebelovog. Marx je prorokovao, da će u naj- 
kraćem vremenu veliki kapital progutati mala gospodarstva, a dogadjaji i 
mislioci iz vlastite stranke (na pr. dr. Wilhelm Cohnstaedt) utjeraše ga na 
pr. u agrarnom pitanju u laž. Od čuvenog Komunističkog Manifesta prošlo 

je već blizu pol vieka, dok od obće socialne revolucije nema ni govora, a 
onomad daju u Stuttgartu bivši internacionalci sa Bebelom na čelu patriotske 
i militarističke izjave, rekavši, da su i oni za (defenzivni) rat. Neuspjeh 
onomadnih izbora naučio je njemačke socialiste biti patriotama. Profesor 
Werner Sombart je nedavno dokazao, da su socialiste i na europskom 
kontinentu u tolikoj manjini, da izčezavaju i kao statistička politička velika 
vriednost. Nijedan od prvaka europskog duha ne bijaše socialista, a mnogi 
u tim nosiocima Nietzscheovog robskog morala, gledaju najveću opasnost 
po kulturu. Grozna, barbarska pariska Komuna, još je svim kulturnim 
ljudima živ memento, kao i negativni, nekulturni i nesocialni momenti ruskih 
nedavnih anarhija. Socializam nije dao dosele svietu nijednog velikog 
umjetničkog i kulturnog impulza, a u literaturi, umjetnosti i čak u samoj 
znanosti bijaše njegov utjecaj više štetan no koristan. U najrazvijenijim 
ekonomskim zemljama, u Englezkoj i Americi gotovo i nema pravog, kolek- 
tivističkog, ,državnog“ socializma i englezki radnički ministar Brown, je po 
našim, kontinentalnim pojmovima običan radikal. U Francuzkoj je jedino 
fanatični školnik_ Hervć otvoreni antimilitarista i antipatriota, a nedavno su 
se francuzki radikali na kongresu u Nancyu svečano odrekli s ih onih 
svojih socialističkih parlamentarnih pomagača, koji rade kao hervćiste (i 
naši socialistički izrodi) proti Domovini. 

Na samom europskom kontinentu su proletarci razdieljeni u više grupa, 
koje se više mrze nego stare vjerske sekte: ,etatističke“ kolektiviste, ,fanatike 
Države“, pa u anarhiste, ,ateiste Države“, u ekspropriacioniste i apro- 
priacioniste, pa u ,crvene“ (revolucionarne) i ,žute“ (miroljubive) sindikate itd. 
Danas je nekadašnji internacionalni socializam u neizvedivosti veće medju- 
narodne radničke akcije postao u praksi u svim kulturnim državama 
nacionalističan, dajući i članove buržoazkim ministarstvima. 

Danas, kako se zgodno šali B. Shaw, postoji socializam za miliunare. 
Naskoro ćemo imati socializam miliardera. Nedavno napisa poznati francuzki 
kritičar E. Faguet kritičnu studiju o Socializmu god. 1907., gdje je taj 
nesumnjivi republikanac i liberal u Proudhonovu duhu razgolitio sve tiranske, 
utopijske i antikulturne tendencije Rousseauovih, Mablyevih i Babeulfovih 
nasljednika. Revolucija je, veli Faguet, faktično stvorila posjednike u zemlji, 
gdje dosele bijaše jedini pravi posjednik kralj. Robespierre i Saint-Just su 
proti velikom kapitalu, ali nisu proti kapitalu. Revolucionari se varahu, da 
država stvara posjed. Tačka u čuvenoj /zjavi ljudskih prava, da su svi ljudi 
jednaki po prirodi, je absurdum, jer priroda ne stvori još ni dva jednaka 
čovjeka. Uništite nasljedno pravo i vi niste uništili kapitalizma, n. pr. ame- 
rikanskih miliardera kao Carnegie. Marxove misli o ,Mehrwerthu“ i ,gvoz- 
denom zakonu“ nalazimo već kod Neckera, Ricarda i Proudhona. ,Onog 
dana, kada bi cio sviet bio socialista, ne bi bilo više socialista“. Socializam 
je faktično za kapitalizam bez kapitalista. Princip socializma, naročito onoga, 
gdje je Država jedini posjednik, nije princip slobode. Kolektivizam je neizvediv 
u velikoj državi i u državi, koja graniči sa drugima. Ideal kolektivizma je 


mje i trgovine“. 
p zotrebama“ je ne- 
“70gu tačnije odrediti. 
e oaob čestim gladnim 
seobe naroda stvaranje 
o je kolektivizam, a i kolek- 
ka svoju kritiku savremenog 











p krajeva izmiruje s idejom patriotizma 
pr englezki, danski, srbski, magjarski i 
pj A njem kosmopoliticizmu najjača obrana 
th sloboda i zakleti dušmani svih tiranija 
Moderne su se “sh ovanih, poluobrazovanih masa, što rade naši 
odomaćiti samo _p Be m "celog obrazovanog svieta danas već nacio- 
je misao slave ni internacionalci, ćoravo stado za nehrvatskim 
jedva otrese“ , Do) čoaljak no sve protuhrvatske drangove od njemačkoga 
je Hrvats! pi rina ask oga i magiarskoga. Našem intelektualnom i umjet- 
kako je jab po omosaskoj kulturi ne dadoše ti siromasi duhom do 
benje od a osim Otrcanih fraza i brošira, gdje dokazuju obće 
ave kom juna ba samoživa kasta i da znaju samo mrziti. Premda su u 
dni ora dar rvativnih i kršćanskih maloposjednika i nepismenih seljaka 
poi u Morilističnog egoizma i neznalice pod zvučnim frazama prave 
pode m romnoj manjini, terorišu na vladin mig kao. magjaronska 
na uke“ Sicija sve one, kojima trbušina još nije Bog, koji su demokrate 
Jobrod uštenja gospodina Vitomira Koraća i koji smatraju hrvatski jezik 
važnim posjedom, isto tako velikim dobrom kao i radničko pravo 

so ako vanje u političkom životu. 
na S vd naš radnik ne uvidi, da je naš ugroženi hrvatski jezik ugrožena 
aj ovina svih hrvatskih slojeva, pa i radničke klase, dok naš proletarac 
bi da je ciela_Hrvatska, osim nekoliko malih iznimaka, jedan ogroman 
Sksploatiran proletarijat, dok se ne uvjeri, da samo našom financijalnom 
Ke ostalnošću, dakle otvorenim i bezobzirnim antinagodbenjačtvom možemo 
stvoriti u Hrvatskoj bazu za racionalno uredjenje radničkih odnosa, dotle će 
hrvatski socialista jedini u Europi biti proti svojoj otačbini, pomažući 
tudjinsku eksploatatorsku politiku, od koje baš on najviše strada. Tako dugo, 
dok većina našeg radničtva ne digne nebu pod oblake barjak hrvatske eko- 
nomske i političke nezavisnosti sa purgarom i seljakom, pomagati će zajed- 
ničkom neprijatelju, koji ,ubi solitudinem facit, potestatem appellat“ (zove 

vlašću stvaranje pustoši). 











M. 


ZMIJA | TURPIJA 


Nekome uraru komšinica zmija 

— to je za urara loš komšiluk bio — 
dodje, ne bi !' našla jesti, što joj prija. 
Ali za sav prismok pade joj u dio 
turpijica, te je glodat zače s tija. 
Turpija joj stade mirno besjediti : 
Neznalice biedna, što ćeš učiniti ? 

od sebe si tvrdjeg glodat pokušala ; 
lude glave zmijo mala. 

Ta prije no skineš s mene 

trunak mrve tek malene 

slomiti ćeš sebi zube. 

Mene samo vrieme izdube. 


* 


Na vas ovo ide, dusi zadnjeg reda. 
Sami za ništ, rad ste vidjet žrtvom jeda 
vašeg izgriženo sve, što vaše nije. 

Al vam biesna muka zalud grudma vrije. 
Mislite li, s vaših da će napadaja 

od tolikih djela ponestati sjaja ! 

Vaši zubi ne će skrhat slave znamen: 
on je za vas čelik, tuč il alem-kamen. 


Po La Fontaine-u IVA ROD 

ROMAN IZ SAVREMENOG HRVATSKOG ŽIVOTA 


(Nastavak.) 
XX 


Sutradan je sjeo Andrijević za pisaći stol i spremio se osbiljno na posao. 
Upravo je osjećao, da mora ovoga dana mnogo uraditi. Jučerašnji razgovor 
s Ljubom bio je za njega odsudan. On je bio tvrdo uvjeren, da se eto sada 
ima da započne onaj preokret, na koji se je tako dugo spremao i koga je 
tako težko izčekivao. Sinoć, kad se vraćao kući, nije ništa razmišljao, bio 
je samo uzbudjen. U njegovoj su se duši utišavali valovi ugodne uzrujanosti 
i one dispozicije, koja više nije bila san, već liepa zbilja. Pred njim je svitao 
lik Ljube, kao buduće žene sa svim onim osbiljnim shvaćanjem života i 
borba, što ih čekaju na njihovom zajedničkom putu. I to ga je činilo sretnim. 

Jutros kad se je probudio, i kad je u duši ponavljao sav onaj razgovor, 
upravo svaku rieč, pričinilo mu se je, kao da je on sam bio odviše nekako 
slab, podavajući se tek čuvstvu milovanja, dok se Ljuba izdizala pred njim 
u svoj svojoj zrelosti i visini. Njezine patnje i ono vrieme, što je proteklo 
poslie njihova posljednjega razstanka, kano da ju je svojim mračnim trakom 
očeličilo i ulievalo u nju požrtvovnosti. Nu kolikogod i sebe prekoravao 
s prirodjene sebi slabosti, toliko je odlučio dalje biti osbiljan i odlučan, 
ne težeći jedino za ljubavnim ugodnostima, već i za misaonim užitkom. 

| sad, kad je sjeo za stol, prvo mu je bilo, da je počeo pisati list njoj, 
Ljubi. Pisao joj je jednostavno izlažući sve svoje najbliže snove. Prvo što 
je naglasio bilo je, da u ovom kraju ne će ostati dugo, već za to ne, što 
je imanje, na kojem obitava, njemu tudje, tudje po ljudima i njihovim osje- 
ćajima. ,Mene ne veže više ništa s njima. Od staroga me Muića diele moja 
na novo probudjena načela, a s Olgom me više ne spaja ništa. Njoj ću 
kao i otcu joj još danas pisati. Moj značaj ne podnosi više, da radim tajno“. 
Za tim joj je na široko opisao, kako kani ovo kratko vrieme, što je tu, 
koristno upotrebiti. On će sazvati pouzdani sastanak starčevićanskih isto- 
mišljenika ovoga kotara, izložit će im situaciju, kao i svoj preokret, pa ih 
upitati, može li kao takav izstupiti za kandidata ovoga kotara kod razpisa 
ponovnoga izbora. U nedjelju će, kao štoje obrekao, posjetiti nju i tvorničara 
Steinbrennera te ju svima prikazati kao svoju zaručnicu. ,Znaš, da se veselim 

na taj za mene svetčani čas, koji možda onim ljudima ne će ni izdaleka 
značiti ono, što nama dvama znači... Veselim se na taj momenat, koji će 
za Tebe značiti nagradu za sve patnje i za Tvoju vjernu ljubav, Ljuba. Za 
mene će pak značiti i prikor za sve ono, što sam Ti, zaveden krivim idejama, 
skrivio, a onda — onda ćemo se dogovoriti o ostalom. Mislim, da Ti ne 
trebam pisati, kako cielom mojom dušom kao da struji lahor nekoga blagoga 
upokoja i tihe davno snivane sreće. Ah, ako već ni za što drugo, a ono 
za ovaj liepi mir, što kraljuje u mojoj nutrini, ostat ću Ti do groba zahvalan“. 

Andrijević se, zaključujući ove redke, upravo raznježio, pišući Ljubi 
najumiljatije rieči, kako joj je znao govoriti još onda, kad su bili oboje u 
njegovoj sobici za časova prve im ljubavi. I eto, osjeća, da stil njegova 
pisma poprima ritam pjesme Zadnje su mu izreke gotovo stihovi, pravi 
valoviti odjek njegove sretne duše. | gle, začudi se, on je izpunio gotovo 
osam stranica, a da nije ni zamjetio. Veselo pjevuckajući zatvorio je list, 
da ga odmah po slugi pošalje. Medjutim se je sjetio, da bi taj isti sluga 
mogao ponesti i list Topaloviću, koji bi mu mogao biti od pomoći kod 
onoga pouzdanoga sastanka. Brzo napiše, izmienjujući šalu s ozbiljnošću, 
nekoliko redaka svomu dobromu Janku, moleći ga, da se, ako ikako može, 
potrudi do njega, jer se radi O ,važnim stvarima, a vrieme odmiče“. 

Na to je pozvao slugu, dao mu listove, a onda se sjetio, da je sinoć 
posve zaboravio pogledati poštu — listove i novine, što su ga neotvorene 
čekale. Medju njima je bio i list staroga Muića. Andrijević ga otvori i ne- 
malo se začudi. Stari mu je Muić naime pisao, da će izbor biti u najkraćem 
roku razpisan, s tim više, što stvar s Magjarima sve to gore stoji. , Upravo smo 
deprimirani, pošto nam dolaze sve nepovoljniji glasovi iz Pešte. Ova se 
vlada nikako više održati ne može. (Ovo je Muić podcrtao). Svi su pokušaji 
ostali uzaludni. Naši moraju odstupiti, pošto Magjari kane uvedbom željez- 
ničke pragmatike uzakoniti magjarski jezik na željeznicama u Hrvatskoj, 
protiv čega mi moramo poradi javnoga mnienja ustati, makar i na prividnu 
obranu. Zlo je bilo, što se je na to pitanje svratila tako velika pažnja i što 
se nije moglo bar nekako prikriti, da se toliko o njemu u novinama ne buči. 
Bit će da su tu prsti Austrije kroz devetu ruku, što bi rekao pokojni Star- 
čević. To znači nasaditi ne samo magjarsku neodvisnu stranku, već i nas 
staviti na osobitu kušnju. Radi se o aut aut ili biti il ne biti. Ne ostanemo 
li, navalit će na nas u zemlji i diskreditirati nas, a ostanemo li, zamjerit 
ćemo se gospodi u Pešti. Čini se, da je vlada odlučila ovo drugo i prema 
tomu joj nema dugoga obstanka. Ona će pasti, ali s bengalskom vatrom 
t. j. s bučnim ovacijama u zemlji, što će nam samo poslužiti za našu popu- 
larnost. Medjutim ja sam već požurio za Vaše imenovanje odvjetnikom, a 
glede moje pisarne i ostaloga, nadam se, da ćemo se brzo sporazumjeti, 
jer mi je već moja Olga štošta dala razumjeti, pa je mislim i doba, da se 
ta stvar konačno uredi. Nego, nevaljanče jedan, ona mi se tuži, da joj ništa 
ne pišete; bit će da ste u poslu, a i ja u Vašoj dobi, da vam iskreno 
kažem, ljubavne listove nisam volio pisati“. 

— Izvrstno! — pljesnu rukama Andrijević. Kao da sam naručio taj list! 
| ne časeći časa istim onim perom, kojim je pisao Ljubi list, započe 
bez velikoga premišljanja odgovor staromu Muiću: 


»Velemožni gospodine, 


ovo što ću Vam sad napisati, moralo je već davno biti napisano. No 
možda je bolje, da sam čekao, dok sve ne sazrije, pa da budemo podpuno 
na čistu. 


Vi ste možda već posljednjih mojih dana u Zagrebu mogli opaziti; da 
već nisam bio onakav kao što negda. U mojoj se duši odigravala čitava 
drama. Počeo sam sumnjati ne samo u uspjehe one politike, koju sam 
dugo vremena s Vama zastupao, nego takodjer i o patriotizmu onih načela, 
o kojima smo pisali i govorili, ali osjećali i po njima radili nismo. Ja sam 
se od dana u dan sve više razočaravao. Došao sam u tu stranku pun za- 
nosa i žara, koji me je odnjihao još u ono doba kad sam bio Starčevi- 
ćancem. Bljesak novih i tobože naprednih ideja zamamio me je toliko, da 
sam se dao u borbu za njih sa svom snagom. Vi ste mi svjedok, da 
sam umio i trpjeti i radit — Možda je bila nesreća za tu stranku, što je 
netom iza svoga izstupa došla na vladu. Kompromisi su je prije ili kasnije 
morali raztvoriti. Dopustite pak, da jednim od tih kompromisa smatram i 
svoj ulaz u Vašu pisarnu, a i u Vašu kuću. Prilike su tako htjele te sam 
se morao približiti gospodjici Olgi, a da za pravo nikad nisam vodio računa 
o tom svom koraku, a čini mi se niti gospodjica. Dogodilo se nešto čudno: 
mi smo se približavali jedno drugomu izvana, dok nam se duše nisu razu- 
mievale_Ne bi bilo od mene liepo, da ne priznam e je konačno ovim čudnim 
putem došlo izmedju nas i do intimnih prizora, no to valja odbiti na slabost, 
na neubrojivost momenta, komu se već kasnije nije moglo oprieti. Mene je 
medjutim, mogu Vas uvjeriti, ta neprirodna veza u časovima razmišljanja 
tištila. Činila mi se nekako nepoštenom. Sav onaj bolji dio mene dizao se 
moćno protiv toga i ja sam jedva čekao čas, da dadem i gospodjici i Vama 
kao roditeljima razumjeti, e bi bilo bolje, da podjemo svaki svojim putem. 


U isto doba, kad su slabile te, ponavljam, neprirodne veze, kolebalo 
se i moje političko uvjerenje. U mome srdcu nije zapravo nigda prestao, 
nije nikada ugasio stari plamen starčevićanstva, što ja identificiram s osje- 
ćajem nacionalnosti, s osjećajem hrvatstva. Taj je plamen tinjao zapretan. 
Ja sam se nalazio na mukama. Ona kora naprednjačtva, koja me je tako 
dugo vremena opasivala, morala je puknuti. Podpuno je puknula baš ovdje, 
gdje sam, obilazeći kotarom i razmišljajući, velemožni gospodine — došao 
do uvjerenja, da u hrvatskom narodu ima raison d' &tre jedina Starčevićeva 
stranka. Nu ovdje, u idili hrvatskoga ladanja, upravo osjećam kao neku moć, 
kao neku životnu snagu korienja, što će danas sutra svojim bujnim soko- 
vima sbaciti nenaravne svrži i lišaje sa stabla hrvatskoga naravnoga razvitka. 
Ne čudite se ovim pjesničkim riečima, jer mi je sama ta ideja i borba za nju 
pjesma. Ona je odsad moj jedini cilj, po kojem će mi život biti vriedan života. 

Drugim riečima, ne smatrajte me više ni u jednom atomu moga bića 
ni naprednjakom ni kompromislerom. Primite ove moje redke kao plod 
dubokoga uvjerenja i uzmite do znanja, da ću otvoreno za to uvjerenje 
raditi. Da još jednostavnije govorim, ja kanim ovaj kotar predobiti za star- 
čevićansku misao, pa bude li s voljom izbornicima, kandidirat ću. Vaše 
posljednje pismo još me je više utvrdilo u tom uvjerenju. U njem sam prvi 
put temeljito posumnjao u Vašu i Vaših istomišljenika iskrenost, jer ste mi 
odveć prozirno dali razumjeti, da u tom radu pretežu špekulacije mjesto pravog 
patriotičnog rada. Što vlada pada i što ćete vi konačno pasti, bit će samo ono, 
obično zadešava svaki kompromis. Mene na tom putu ne ćete i ne možete 
više naći. 

Dopustite ipak ovom zgodom, da Vam kao čovjeku izrazim svoje 
poštivanje i budite uvjereni, da mi je najžalije, što ste baš Vi taj čovjek, 
komu ovo pišem. Nadam se takodjer, da ne ćete u ovom mom koraku 
ništa naći, što biste mogli okrstiti nezahvalnošću, jer držim i toliko sam 
sebi svjestan, da je moj rad bio ekvivalentan mojoj nagradi. Tom prilikom 
Vas molim, da se ne trudite više za moje imenovanje odvjetnikom, jer mi 
je u ovo doba daleko misao od ikakve karijere. 

Mislim da ćete znati cieniti ovu moju iskrenost i da ćete me razumjeti. 

Uz odlično počitanje 

Ante Andrijević 


XXI 


— Što još? Ah da, još i njoj, i Olgi treba napisati odkaz. 

Andrijević se medjutim već bio i umorio pišući, a primicalo se i podne. 
Za vrieme objeda sastao se s upraviteljem, koji se tužio, da ne može dobiti 
radnika, jer traže sve veću nadnicu. 

— Odkad se ljudi sele u Ameriku, radnik je sve to skuplji. 

Andrijević mu je rekao: 

— Radite što hoćete, ja i onako za nekoliko dana odlazim. 

Te su rieči izazvale radost na licu upraviteljevu, što ovaj nije mogao 
ni sakriti. 

Znatnije je bilo za Andrijevića to, što je medju radnicima kod objeda 
»Odkrio“ i jednoga pristašu seljačke stranke. Govorio je naime s njima o 
skupoći nadnice i o selenju u Ameriku, a tom se prilikom taj seljak iztaknuo 
naglasivši, kako narodu ne će biti dobro, dokle budu s njim gospodovali 
»kaputaši“. Andrijević ga je pustio, da govori o svojim ,načelima“, no 
što je dalje govorio, sve se je više zaplitao. Vidjelo se, da u tom čovjeku 
nije prokuhalo ono, što je čuo. I tu je osjetio Andrijević, kako je upravo 
zločin hraniti seljaka ovakim mislima, koje u šuštini svojoj nisu ništa drugo 
nego demagožko laskanje ovako neupućenom stališu, kao što je seljački. 
Brzo je Andrijević i bez velike muke stavio u nepriliku toga branitelja seljačke 
politike, čim ga je upitao, zar nisu i njegovi vodje kaputaši ? Spomenuo mu 

29 

je i to, kako je pokojni Arte Starčević bio ne samo seljačkog poriekla, već 
upravo takav prijatelj seljaka, da je htio medju njima i mrtav počivati. Pokazao 
mu je, kako su baš veliki dio Starčevićeve stranke seljaci t. j. narod i kako 
se jedino po njezinom programu mogu ostvariti svi pravedni zahtjevi hrvat- 
skoga seljaka. Stvarati dakle novu seljačku stranku, ne samo da je suvišno, 
već to znači ciepati sile i slabiti rad poštenih Hrvata, koji rade za sav narod 
dakle i za seljaka. ,Ta starčevićanske zastupnike birate ponajviše vi seljaci, 
koji kao izbornici imate pravo prigodom sastanaka i razgovora sa svojim 
zastupnikom očitovati svoje želje. Budete li pak pod tim zamamnim imenom 
seljačke stranke slušali svoje vodje, ne ćete daleko doći, pošto ni oni sami 
ne znaju pravo što hoće, nego čas su, nagodbu s Magjarima, čas proti njoj 
za čas za Srbe, a onda opet proti njima.“ 

— Pai vi ste, gospodine, bili kod zadnjih izbora i za nagodbu i za Srbe. 

— Istina je, porumeni malo Andrijević, al odsad ne ću biti. Ja, vi i svi 
mi moramo se okupiti jedino pod starčevićanskom zastavom, jer kako smo 
iz ovih pregovora s Magjarima mogli vidjeti, to je jedina prava hrvatska 
politika. 

Andrijević se je nakon toga povukao opet u svoju sobu, razmišljajući 
putem, koliko će imati posla u tom kotaru, gdje je eto našao pristaša gotovo 
svih stranaka, što ih ima u Hrvatskoj. | 

No, sad je valjalo napisati list i Olgi. Nekako mu se nije pravo dalo, 
ali je ipak držao, da valja u isto doba poslati listove i otcu i kćeri. Napopala 
ga u taj čas kao šaljiva dispozicija pa makar da je bila ozbiljna stvar, koju 
joj je trebao da javi, udario je izpočetka šaljivim tonom: 

» Velecienjena i nesudjena gospodjice, čast mi je javiti Vam, da sam se 
ovdje zaručio s Ljubicom Klemenićevom, mojom starom ljubavi. Vi ćete se 
možda sjećati, kako sam Vam znao pričati o onoj maloj preparandici, što 
je nekoć bila mojom djačkom ljubavi. Mi smo je zajedno izsmjehivali, 
rugajući se njenoj naivnosti, a eto vidite slučaj je htio, te sam ju ovdje 
našao i obnovio one časove, koji su mi bili jedino sretni u životu. No 
nemojte misliti, da se šalim ili da sam podlegao momentanoj slaboći, već 
da Vam pravu istinu kažem, ja sam tu djevojku već odavno tražio, pače 
još dok sam u Zagrebu bio. To se je dogodilo upravo u ono doba, kad 
ste me Vi časom bili zaveli svojom, ako ju tako mogu zvati, ljubavlju. Kad 
su ono naši domjenci bivali intimniji, vjerujte mi, da je onda sve jače 
izkrsavala predamnom slika te Ljube. Ja sam ju tražio, da me obrani od 
— Vas. Priznajte, mi smo malo daleko zašli, više nego li bi to gospodjica 
Vašega položaja mogla i smjela učiniti. Vi se sjećate naših cjelova i puta 
u željeznici. Na časove su moji osjećaji bili prema Vama uistinu ljubavni, 
ali vjerujte, da su to bili više titraji krvi, nego titraji duše. Moja je duša 
bila daleko od Vas, jer Vas ja nikad, nikad gospodjice Olgo, nisam mogao 
pravo uzljubiti, pače ni sugerirati to sebi. 

Kako sam sam sa sobom politički obračunao i tako reći pročistio se, 
tako sam držao, da moram i sa srdcem svojim obračunati. Možda ste 

zapazili, kako sam kod posljednjeg sastanka ostao hladan, a što sam dalje 
bio od Vas, to se pomalo gubio i svaki trag naše umjetno načinjene veze. 

Što da okolišam? Ja sam upravo jučer cielo popodne sproveo u 
domjenku sa svojom nekadanjom preparandicom i mi smo za uviek utanačili 
naš zajednički život. Dužnost mi je, da Vam to javim i da Vas zamolim, 
da mi oprostite one neubrojive časove, što sam ih s Vama skrivio, pa se 
nadam da ni Vama ne će podavati ti časovi, kano ni ovaj moj korak 
mnogo brige. Dopustite naime, da Vas sjetim, kako ste mi jednom pričali 
o kiti cviećka i o gospodinu Mirku Gregorcu, koji se je šetao izpod 
Vaših prozora, a možda još i sad šeta. Ne smatrajte to cinizmom, jer Vam 
uistinu želim sreću, koju ćete Vi kraj svojih vrlina i naći. — Ali bolje je 
za nas oboje, da tu sreću nismo tražili u našem braku. Vraćanje listova i 
ostale formalnosti, mogu se obaviti, kad se povratim u Zagreb. 

Uz rukoljub milostivoj gospodji majci, ostajem Vaš štovatelj A.A.“ 

Andrijević je pročitao još jednom list, i učinio mu se je nešto grubim 
i htio ga je već razderati, ali znajući, da baš ne će s njim raztužiti gospo- 
djice Olge, spremio je i njega, da ga zajedno s onim Muićevim predade 
još danas na poštu. | sad, sad mu je poslie toliko vremena odlanulo, kano 
da mu se težki kamen svalio s prsiju. Medjutim se čula u dvorištu vesela 
buka. Dolazio je Topalović. 

Andrijević mu naglo pošao niza stube u susret. 

(Nastavit će se.) 

(Svršetak). 

Kako rekosmo, u to maleno španjolsko, gotsko, starokršćansko no ipak 
veselo selo, obasjano svjetlom s oltara i od sunca, ne bijahu još doprli 
traci svjetla našega vieka, te sa skladom, što smo ga netom opisali, ne bijaše 
se pomiešala jeka političkih govora ni buka živahnih skupština. Tuj se još 
nije znalo, što je to dobrovoljno novačenje, niti razlog, za što .se mora 
navući uniformu. 

Kako li se dakle moradoše iznenaditi stanovnici Doline mira, kad no 
jedne večeri ugledaše četu ljudi, polovicu seljaka, polovicu vojnika, gdje 
ulaze u selo i gromorno viču: Živjela sloboda! Stanovnici, videći ih naoružane 
i zaprašene te slušajući ono neobično vikanje, bijahu upravo preplašeni. 

Smjesta se raznesao glas, da su to kažnjenici, koji su pobjegli iz tamnice 
u gradu i dali se u goru uzvisujući slobodu. Strah bijaše obćenit, no ljudi 
se malo po malo umirili, čuvši odmjereno bubnjanje, i videći, kako se u 
liepom redu i odmjerenim korakom primiče bokom kolona vojnika. 

Valja nam opaziti, da puk prama vojnicima, koji su iz njega izašli, 
osjeća duboku simpatiju, kojoj se pridružuje i neka vrst udivljenja i samilosti. 
On ih smatra žrtvama, posvećenim, bez sumnje, dobroj stvari. 

Napokon se je, kad je četa prispjela, sve razjasnilo. 

Govorilo se u ono vrieme, no u Dolini miru se o tome nije ništa 
znalo, da se u brdima krije četa razbojnika, pa je s toga odposlana četa 
dobrovoljaca i redovitih vojnika, da ih progoni. 

Bili su baš oni prvi, koji su onako bučno prošavši, razglasili allarm, 
no kad im se sve razjasnilo, duhovi se, kako rekosmo, malo po malo 
primiriše. 

Četom, koja je imala ostati u Dolini mira, zapoviedao je kapetan, koji 
bijaše ukonačen u kući jedne udovice imućnog i čestitog seljaka, koja 
imadjaše sina poljodjelca, poštena, kao što mu je bio i otac, i jednu petnaest- 
godišnju kćer, pravo sunce onog čednog i čestitog doma. 

Kapetan don Andrea Penalta bijaše čovjek liepa izgleda, no karaktera 
melankolična i uslied neugodnosti svoga zvanja dosta otvrdnula, što na žalost, 
u doba političkih nemira i revolucije nije riedka stvar. 

No blaga atmosfera, koja vladaše u onom domu, kao da je povoljno 
djelovala na kapetanovo, od doživjelih razočaranja raztuženo srdce. Zagledao 
se u djevojčicu, mezimicu u kući, ljubimicu sela, koja imadjaše u sebi sve 
čare mladosti i nevinosti te obećavaše svaku sreću i zadovoljstvo, te udobnost. 
Ono prvo dvoje po krieposti, a ovo drugo po bogatstvu. A osobito se ovo 
posljednje imalo svidjati čovjeku, koji se upravo izjedao ambicijom, da si 
u ljudskom družtvu stekne bilo kakav položaj, da ga ciene, no kojemu 
prilike nisu dale, da do toga dodje. 

Sjajna uniforma Penaltina i onaj njegov pristali izgled bijaše uzrokom, 
te su mu se svi divili, osobito pak njegove domaćice tako, te kad je kod 
done Marianne zaprosio za ruku njezine kćeri, ta dobra starica nije mogla 
sakriti svojeg zadovoljstva, a poslušna djevojčica, videći, da je mati zadovoljna 
nije mogla, a da i sama to ne bude. Naravno, kumice i susjede su im sve 
odobravale. Jedino sin ne bijaše zadovoljan, pače otvoreno se digao proti 
naumljenoj udaji. 

Razložio je materi, da će njihova imanja, sastojeća se iz pašišta, a 
osobito iz blaga, uspievati, ako ostanu zajedno, no ako svaki uzme svoj 
dio, onda da ne će ni jedan imati koristi. 

Napokon je naveo valjane razloge, da bi se sestra imala udati za kojeg 
domaćeg čovjeka, i ne ostaviti selo, gdje se rodila i odgojila i gdje su svi 
od otca na sina bili sretni, i cienjeni. 

No ni jedan od tih pametnih razloga nije bio kadar, da donu Mariannu, 
koja je s oduševljenjem pozivala na sjajnu budućnost kćerinu, odvrati od 
njezinih iluzija. 

Opiranje sinovljevo dovelo ju dotle, te je ona napokon rekla, kad on 
toliko nastoji oko toga, da se imanje ne dieli, da on to čini samo za to, 
da s vremenom on sam dobije bolji dio. 

No čestiti taj mladić, ma da je to pomišljanje o njemu bilo nepravedno, 
ipak se i dalje otvoreno protivio sestrinoj udaji tako, da je mati razsrdjena 
izjavila, da se sa kćerju ne će razstati, već da će je svakamo pratiti. 

Njezina je odluka kapetanu samo ugadjala, te ju je objeručke primio i 
svojim uplivom podupro. 

Malo iza toga obavilo se vjenčanje i nova obitelj ostavi selo. 

Proživjeli punih sedam godina u nepomućenom miru, i to najviše hvala 
angjeoskoj ćudi matere i kćeri, koje nisu imale nikakovih zahtjeva, a i hvala 
uzkoj okolini, u kojoj im život tekao. A ovaj im se sastojao u:tome, da 
se dive kapetanu, koji je napokon postao i zapovjednikom i da obožavaju 
njihovo troje djece. Što je dalje bilo, bijaše za njih praznina, pustoš. 

Tužan je to sviet, gdje ne možeš dobiti mjesta, ako ga ne osvojiš, a 
koje me možeš sačuvati, ako se ne ogradiš Nemoćno i biedno ljudstvo, što 
ga podjarmljuje čovjek, koji se pomaže čednošću, a časti bezočnika, koji 
se diže! 

Takav pogled jasno pokazuje ljudsku maljušnost, te je dovoljan, da 
pobudi u nama želju za boljom pravicom, 

Uprav tako se dogodilo i tim dvjema ženama. Čednost, koja prima, 
poniznost, koja popušta, dobrota, koja se prilagodjuje, umjesto da su držage 
kao najdragocieniji biser ženske savršenosti bile su, i mati i kći, držane 
slabima i pasivnima, te se u srdcu zapovjednikovu još jače utvrdio osjećaj 
ponosa, priezira i despotizma. 

Don Andrea Penalta, koji je izključivo samo sebe ljubio i živo želio, 
da ga drže zaslužnim mužem, postupaše sa ženom i svekrvom liepo, s lju- 
bavlju i počitanjem samo u prisutnosti stranih ljudi, ili, kako Francezi vele, 
igrao je ulogu bon prince, t. j. udostojao se je prignuti do njih, koje su mu 
se klanjale. Na samo bio je prama njima ponosan i pun priezira. 

Srdio se na smiešnost i nespretnost Rozalijinu pri posjetima. A ipak 
dalo se lako opravdati biednicu, koja, budući odgojena na selu, nije mogla 
znati običaje i navade gradske. Ona nije znala, da se elegantno uredi i tri 
do šest sati ostane u toaletnoj sobici. 


Ona nije ni pjevala, ni plesala, ni igrala na klaviru, te je za to ono 
glupo samoljublje muževljevo, da pokaže svoje negodovanje, iznašlo izraz, 
kojim je jadnicu neprestano ponizivao i vriedjao : ,Ništa ne znaš!“ 

Ipak postoje dvie stvari, proti kojima nepravedni i zlobni despotizam 
ništa ne može: željezo, koje uviek jednako odolieva, i šibika, koja nepre- 
stano popušta! Radi nje u onoj obitelji vladao podpuni mir: despotizam, 
koji je u njoj gospodovao, nailazio je samo na popustljive šibike. U onoj 
je kući vladala tiranska volja upravo onako, kao što vihor, kad prolazi 
pustom ravni, koja nikad nije ni pusta ni gola, jer zaraštena samo svježim 
i ugodnim zelerjem. 

Medjutim su odnošaji izmedju done Marianne i sina joj bivali sve to 
napetijii Dobra ta žena, u svemu podložna volji zetovoj, nije htjela da 
prima račune, što joj ih šiljao mladić, koji je i nadalje upravljao s njezinim 
dobrima. A prilagodjujući se uviek mnienju i savjetima don Andrije, odlučila 
napokon nakon duga oklievanja, da zatraži diobu i unovčenje svojega diela. 

Pogodba, što su je sklopili malo iza njihova dolazka u M... ., zado- 
volji svekolike, te se dona Marianna osjećala, kao da se riešila silnoga 
bremena, uvjerena, da je tako uklonila svaki povod možebitnim razmiricama 
i sa sinom i sa zetom. 


Jednog jutra, kad se vratila od mise, posjeti je sinovljev punomoćnik i 
izruči joj pet stotina unča zlata, zadnji obrok, što ju je išao u ime plateža 
kupovnine za unovčena dobra. 


Dona Marianna podpiše namiru, zatim, odavajući nutarnje svoje zado- 
voljstvo sbog uredjena posla, sjedne uz kćer, kad no stupi u sobu najstariji 
joj unučić, koji se vraćao iz škole, te sav veseo dodje k njoj i pokaže joj 
izpisan list papira. 

Ona uzme papir u ruke s onim istim zadovoljstvom i zanimanjem, 
s' kojim je primala i susretala sve, štogod se ticalo malih joj unučića, 
pročita sentenciju, koja se ponavljaše u svakom redku, što ga dječak napisao. 
»Ne računaj sa sutrašnjim danom, jer nisi stalan, da ćeš ga dočekati.“ 

Gospodja promotri svaki redak i reče mališu: 

— Ta to je sve jedno isto napisano, Andriću! 

— Jest, u svim je redcima jedno isto napisano, samo zadnji je redak 
drugčiji. : 

Starica se sagne i pročita: ,Napisao Andrija Pennalta 20. ožujka 1810.“ 

— Ali danas je istom 19. 

— Istina je, prevario sam se. Ali što za to? Recimo, kao da ću ja to 
sutra napisati. 

— Ali, djavoliću mali, zar tako brzo zaboravljaš na ono, što pišeš? 
Nije li ovdje napisano: Ne računaj sa sutrašnjim danom, jer nisi stalan, da 
ćeš ga dočekati? 

— Dobro, izpravit ću nadnevak — odvrati dječak, uzme list i ode. 

Malo za tim vrati se dječak natrag i pruži list babi, koja s mjesta 
uzklikne: 

— Pa zašto si izpravio crvenom tintom? Isuse dragi, reklo bi se, da 
je od krvi! 

— Crvenu sam tintu našao na tatinom pisaćem stolu, a bila je tako liepa ! 

— A meni se čini vrlo ružnom. Tako izpravak preveć udara u oči. 
Sinko dragi, raztrgaj taj list, a sutra ćeš, ako Bog da, za babu napisati drugi. 

— Ne, ne, — reče ova — daj mi ga amo dragi. Napisao si ga za mene, 
pa kao da mi veli nešto sveta t. j. da uviek moramo biti pripravni na 
smrt. Hoću da ga sačuvam kao uspomenu i dobar savjet. Slušaj — nastavi 
uzevši sa stola hrpu zlatnog novca — ja sam tako zadovoljna s tvojim 
učiteljem i ovim listom, koji mi svjedoči o tvojoj marljivosti, da ti za slučaj 
svoje smrti odredjujem ovih dvadeset i pet unča zlata. A da se ne porodi 
kakova sumnja, napisati ću i očitovati svoju volju ovdje na dnu ovog lista, 
u koji ću novac saviti. 

To rekavši uzme pero, s kojim bijaše podpisala potvrdu o primitku te 
na dnu iznad unučićeva imena napiše: ,Marianna Perez ostavlja mu ovo za 
uspomenu“. | 

Zatim zamota novac u papir, zatvori ga s drugima u škrinjicu i sve 
zajedno odnese u svoju sobu. | 

U noći toga istoga dana počinjen je na njoj strašan zločin, što smo ga 
izpripoviedali na početku ove pripoviesti. Opisali smo i bol, što je ubogoj 
Rozaliji prouzročila ta katastrofa, dubok utisak, što ga osjećao muž, koji se 
jamačno kajao, što je kadkada ogorčio život biedne žrtve. 

Šteta, što su je pretrpjeli tom kradjom, jer od novaca ne nadjoše niti 
probite pare, otajstvo, kojim je zločin uza sve potrage bio obavit, sklo- 
nuše, kako već rekosmo, obitelj, da se presele u novo boravište, što ga 
zapovjednik Pennalta zatražio. 


_ 

 Proteklo im već deset godina u novome boravištu, gdje su ih i muža 
i ženu najbolje susretali i dočekali. 

U to se vrieme i njihovo ekonomsko stanje poboljšalo, pošto je Andrija 
baštinio od jednog svog strica, koji je umro u Americi. 

Povukao se iz vojničtva i posvetio se posvema nekim industrijalnim 
poduzećima, koja su mu dobro uspievala. 

Bio je načelnik, a do malo je imao biti izabran provincijalnim zastup- 
nikom, u obće notabilitet i tip modernoga gradjanina, t. j. razbacivač bučnih 
i eksotičnih fraza, revan apoštol morala, oduševljeni pristaša čovjekoljuba, 
a nepomirljivi protivnik sujevjerja. 

Svećenik Razboritosti, nadsvećenik svetog Pozitiva, veliki meštar prozo- 
popeje, profesor plemenitog modernog umjeća preziranja, vješt arhitekt vla- 
stitog si podnožja, u obće ništa nije falilo tom modernom tipu, koga pomirni 
sudci nazivahu Salamunom, a inače je u jednom družtvu, što se nedavno 
osnovalo u svrhu, da uvede i sagradi kanal ,oko kojega radje dobro napre- 
duju“, a za koji već nije ništa falilo, osim novaca za gradnju i vode, da se 
napuni, igrao ulogu Demostena. 

Nije nam na umu, da u don Andriji personificiramo epohu, već samo 
upliv. Izvjestno je, da bi on u nizu oprieka bio dobra predhodna straža 
tolerancije, apoštol routine, kerber carinara i carinar koristnih i potrebnih 
reforama. 

Rozalija, hvala svojoj snazi, kojom obično obiluju poštene i čestite duše, 
t. i. da se od nesreće ne daju oboriti te su nesposobne, da goje pretjerane 
osjećaje, Rozalija, velimo, vratila se u onaj svoj prijašnji mir i pokoj, što 
jamačno nije drugo, nego znak predestinacije. 

|I bilo bi se moglo nazvati je sretnom, da nije bilo onog zlog postupanja 
njezina muža, koji je, ponoseć se svojim uspjesima i obćenitim počitanjem, 
što si ga je stekao, prama njoj dnevnice bio oporiji i tvrdji, te pun priezira. 

Odgoja djece, koju je ona, da istinu govorim, kvarila, bijaše obično 
razlog njegovim primjetbama, te je često našao priliku, da ponovi onu 
svoju nepristranu uvriedu: ,Ti ne znaš ništa“, dok bi Rozalija, kad god bi 


je čula, samo plakala. Kad kada bi i strpljivo podnosila, no odgovorila ne 


bi nikada_ni rieči. Mislila si: ,Pa naravno je, da moj muž tako misli i go- 
vori, kad on znade toliko toga, dok ja ne znam, nego šivati i moliti“. 

Istina je pak da prirodjena kriepost, kao što je nevinost, ne pozna 
sama sebe. No biedna ta žena imala je još istom pokazati don Andriji, 
koliko kršćanska žena znade i dokazati mu, da više vriede malene i čedne 
krieposti nego li velike i junačke. 

Jednog dana, dok je Rozalija svoju kćerku, dražestnu djevojčicu kao što 
joj je bila i mati, učila svemu onomu, što je sama znala, t. j. moliti i šivati, 
stupi u sobu najmladji joj sinčić. 


s" 

— Mamo — reče pružajući joj nekakav papir — gledaj ovdje jednu 
stranicu krasopisa, što je napisao Andrija, dok je još bio malen. 

A Rozalija uzevši papir u ruke, začudjeno pročita: 

— Ne računaj sa sutrašnjim danom, jer nisi stalan, da li ćeš ga dočekati. 

A na dnu lista, gdje se osobito izticao crveni i krvavi nadnevak 19. 
ožujka 1840. sa riečima: ,Napisao Andrija Pennalta“, bila je rukom Donne 
Marianne Perez ostavlja mu ovo za uspomenu“. 

— Gdje si našao ovaj papir? — upita ga Rozalija tako čudnim i pro- 
mienjenim glasom, da su se djeca gotovo prestrašila. 

— U tatinoj sobi medju starim papirima — odvrati dječak. 

Rozalija se sva blieda u licu digne i poleti u svoju sobu i zatvori se 
u nju, a zatvori zavjese, da ne vidi svjetla. 

Koprene, što je kroz punih deset godina obavijala i sakrivala ubojicu 
njezine matere, nestalo je napokon izpred njezinih očiju i odkrila se tajna. 
Žrtva kao da prstom pokazivaše na krvavi nadnevak onog dokazala, koje 
je zajedno s novcima moglo sačuvati jedino u rukama tata i razbojnika. | 
to se dokazalo nalazilo u rukama njezina muža! 


Rozalija se sruši na stolac, sakrije lice rukama i ostane tako puna tri 
sata, nepomična, tvrda, hladna, niema, bez života. 

Prvu uru nije u obće niti mislila, jer su joj misli bile mutne i pobrkane. 
Drugu joj uru obladala dušom zdvojnost i tresla njome, kao lav u krletci 
ne znajući, s koje bi strane pobjegao te kuša da izkali režanjem. Napokon 
joj treću uru dodje u pomoć častno i strogo razmišljanje, s jedne strane 
sa susprezanjem, s druge s razboritošću. 

I tada je ta bogoljubna žena, mati i supruga, sklopljenim rukama 
uzkliknula : | 

— Vama je, Otče i sudče naš, pridržana pravica, Vi jedino imate pravo 
da kaznite ! 

Zatim se naglo digne, zapali svieću i odlučno spali onaj obtužujući 
papir. Na to se baci na krevet. | 

Malo časaka iza toga dodje kući muž, koji kao obično, oporo upita, 
što znače ona zatvorena vrata. 

Nesretnica, čujući glas ubojice svoje matere, sva se strese, te grčevito 
stišćući zube odgovori, da joj nije dobro. 

Na to se muž zlovoljan udalji. Eto, nije joj priuštao ni pravo, da bude 
bolestna ! 

Rozalija ostane zatvorena u svojoj sobi čitav dan, ne dopuštajući k sebi 
nikoga, pa ni djece, tužeći se tobože na jaku migrenu, no u istinu ona se 
bojala, da joj ona strašna tajna, što ju je ona silom htjela ugušiti u svojim 
grudima, ne bi izbjegla zajedno sa očajnim vapajem. 

Ona je htjela, samo da se uzmogne umiriti, oslabiti svoje sile, svoje 
tielo postom i suzama, a prikupiti nove moralne snage molitvom i mate- 
rinskom svojom ljubavlju. 

Kad je ostavila postelju te kad ju je muž prvi put ugledao, prestrašeno 
uzmakne natrag, a imao je i pravo, jer je kosa mlade matere posiedila, 
mršavo joj lice osulo zelenkasto bliedilo, izbečene i upale oči grozničavo 
se kriesile usred modrikastih kolobara, 

— Bolestna si — reče joj — i to težko! Mora da si silno patila ! 

— Mnogo — reče tužnica. 

— Zašto nisi poslala po liečnika ? — | nastavi zlovoljno, — ne znaš 
se ni čuvati, kad si bolestna. 

Biedna mučenica proživjela još godinu dana s onom dubokom ranom 
na srdcu, ne imajući druge utjehe, do li tu, da će ta težka rana biti smrtna. 
Čitavu je godinu polako silazila u grob. U tridesetoj je godini život jak! 

— Ali što je vašoj gospodji? — pitahu prijatelji Andriju Penalta. 

— Neka crna bolest, koja joj grize i dušu i tielo. Liečnici joj propisuju 
sto i sto liekova, no od svega toga ne ima nikakove koristi, ma da se ja 
i te kako brinem za nju. 

No kad je sam bio sa ženom, govorio joj : 

— Liečnik ne zna pogoditi uzroka tvoje bolesti, pa misli, da mu ga ti 
ne znaš reći. Ništa ne znaš, pa ni reći, što ti je. 

Napokon je i ova žrtva zločina podlegla na oči liečnika, koji samo na 
prsima prekrstiše ruke. Nadošao čas vječnog počinka. Izpovjednik, tješeći i 
pripravljajući bolestnicu na Božji sud, lievaše obilne suze. 

Kad je osjetila, da joj još malo vremena ostaje, umoli nesretnica prisutne 
da se udalje, a k svome uzglavlju dozove si muža. 

— Otče moje djece, — reče svečanim glasom — život naučio me je 
dvim stvarima. 

— Tebe? — upita muž začudjeno. 

— Da. 

— Koje? — upita krivac prestrašeno izbečivši oči. 

— Šutjeti za života, jer bijah mati, a oprostiti na smrtnom času, jer 
sam kršćanka. 

I izgovorivši to, zatvori sveta mučenica oči, da ih više nikad ne otvori. 


Španjolski napisao FERNAN CABALLERO 

MAŠA JANKOVIĆ 


Visoka, vitka, velikih vlažnih očiju, koje 


kao da gledaju mirno i sjegurno u neku 
daljinu, ok pred svagdanjim životom stoje 
plahe i pitajući . . . smiona i snažna kad 


ovori, njena duša opojena oblicima i bo- 

jama, plaho dijete kad ima odgovarati ži- 
životu — to je ,naša Maša“. Ona Mašenka- 
Mašica — kako ju zovemo, kad sjedi medju 
nama, a mi znamo, da je nekud daleko ; 
ona ista senzitivna narav, koja se leca od 
svakog dodira vanjskoga svijeta kao da joj 
le teško živjeti u svijetu, a onda te na- 
jednoć iznenadi jasnim shvatanjem svega, 
što je mimo nje prošlo . . . to je naša 
Maša! Ona ista, za koju se bojimo da za- 
boravlja jesti i spavati, valjda gledajući 
ono, što je u njenoj duši. 

Naša Maša, puna živog umjetničkog za- 
nosa, željezne volje, kad to traži umjet- 
nost, sama personificirana ustrajnost kad 
treba izraditi što je zamislila, i plaho strano 
dijete u svemu i pred svim, što nije umjet- 
nost. 

* * 


. Sad je u Zagrebu na zem. višoj djevo- 
jačkoj školi učiteljica risanja, a izložba, 
koju je sa svojom kolegicom gdjom. Me- 
lanijom Rossi priredila koncem prošle škol- 
ske godine, na kojoj su obje izložile risa- 
rije 1 ručni rad svojih učenica; bila je neki 
svijetli putokaz, kako valja preduzimati ri- 
sanje s našim djevojčicama, kako valja 
izmamiti iz njih ono obilje oblika i stva- 
ralački dar, što je prirodjen hrvatskoj žen- 
skoj duši i kako valja sve to spajati s ruč- 
nim radom. Mnogi njeni nacrti, što izlaze 
u svjetskim stručnim listovima, svjedoci su 
bogatstva njene fantazije i lakoće, kojom 
ona stvara. A što je glavno, sav se njen 
crtarski rad temelji na našim, hrvatskim 
narodnim motivima, svaki te nacrt sjeća 
rodjene grude, koja je za nju vrelo snage 
i stvaranja, svaka njezina slika, pa da joj 
je sadržaj tudji svijet i tudji ljudi, ima nešto 
našega neba i našega zraka. 


Ali o Mašinim je slikama i teško go- 
voriti. Ta Maša ih i nema. Ona slika, jer 
slikati mora, jer je to u njoj, pa ne može 
drukčije. Ali kad je slika gotova već nije 
ni njezina; ona ju pokloni i proda, a Bog 
zna, kud ih to proda. Za skupi novac ne 
odu, to je stalno, jer Maša, naša Maša, 
novac ne cijeni. Njoj je dosta da živi i da 
može slikati, pa zašto da se ljudi ne ve- 
sele slici, kojoj se ova toliko veselila dok 
ju je rodila! 

* #*# * 


Svršila je preparandiju i postala učite- 
ljicom, al ne možda pravom, tek namjes- 
nom u nekakvu zabitnu seocu, gdje nije 
imala ni stana. Smjestila se kod neke si- 
romašne dobre duše i jedino zajedničku 
sobu razdijelila s njom. Najznamenitiji, 
valjda jedini ures te sobe bijaše jedna 
Deifregerova slika, dakako Koplja, koju si 
je Maša objesila nad postelju. Na slici — 
veli ona — bilo je mnogo lica i sva su 
bila vedra i vesela, a a se prečesto 
zagledavala u tu sliku, da vidi ono čega u 
životu nije vidjala. Najposlije, a da ni ne 
zna kako, obuze je želja, da ju kopira i 
ona ju je kopirala, nemajući pojma o sli- 
kanju, držeći paletu naopako. Kopija je 
uspjela i doskora se nadje Mecena, koji 
ju je kupio —i platio! Čitava 4 forinta do- 
bila je Maša za svoje prvo djelo, a taj 
veliki kapital osvjedočio ju je, da se dade 
kistom sjajno zasluživati. Da je slikati 
ugodnije nego učiti a-be-ce, to je već prije 
znala, za to odluči, da podje na slikarsku 
školu. 

I pošla je u Beč, pa onda u Miinchen. 
Naša Maša, koja se od svega plaši, koja 
strepi od svega novoga, izmolila si je do- 
dopust, študirala, sticala pohvale i priznanja, 
prodavala slike i nacrte i . . . vratila se u 
svoje malo selo u praljinu sobicu i dok 
je njena gazdarica u jednom kutu prala, 
Maša je u drugom slikala. Pošta je dono- 
sila naručbe, odnosila slike i nacrte, pa 
opet donosila novce, njeno se ime časno 
već spominjalo u tudjini, al ona je dalje u 

školi učila a-be-ce a u svome ,Atelieru“ 
slikala. I nije dospjela, da moli da bude 
definitivna učiteljica, prem je položila de- 
finitivu i izpit za više pučke škole. To je 
učinila, jer se to od nje tražilo, a Maša 
ne traži ništa za sebe, Dosta je, da ima 
boja i da je dana! 


* * * 


Valjda bi i danas još tako bilo. Maša bi 
sjedila u svom selu, a da se ne bi za nju 
na njenoj rodjenoj grudi ni znalo, a mi bi 
uzdisali za nekim, koji bi bio kadar, da u 
našim ženskim školama udesi obuku ri- 
sanja onako, kako to odgovara našoj žen- 
skoj duši, da nisu Mašini radovi sretnim 
slučajem došli u ruke čovjeku, koji je naj- 
sretniji, kad može koristiti školi i pomoći 
vrijednome. Dekretom učiteljice za zem. 
viš. djevoj. školu u Zagrebu izvukao ju on 
iz njenog ,ateliera“, kad naša Maša o tome 
ni sanjala nije — i sad je na mjestu, koje 
ju treba i koje ona časno ispunjuje, ure- 
djujući uza to u ,Domaćem Ognjištu“ pri- 
loge za ručni rad i za modu, sanjajući 
kako bi na temelju hrvatskih narodnih mo- 
tiva izvojštila dično mjesto u svem svijetu, 
slikajući slike, u koje ulaže svu svoju dušu, 
a koje je teško kod nje naći gotove, jer 
ih ,naša Maša“ pokloni ili prodaje — da 


se i drugi raduju! Milka Pogačić 

HRVATSKO KAZALIŠTE 


(Listopad) : j 


Ovaj puta nije bilo ni Vanje ni njegova 
referata. Začudi se redaktor ,Smotre“, 
što je to? Pisao, slao, poručivao, zvao, a 
kad ništa nije pomoglo, otišao do njega 
sam, našao ga ljuta, smrknuta, mrka. Re- 
daktoru vele, da već tri dana nije ni 
s kim govorio, već da je podjedno mračan 
i niem kao Zaratustra, prije no je — pro- 
govorio, kao jesen, prije no je zabielio 
Snieg, kao listopad, — prije nego je palo 
išće : 

— Što je Ivane Ivanoviću, narečeni 
Vanja, gdje je referat? 

— Ne mogu ga ja pisati, ne mogu, sve 
da i hoću. Nijednu večer, što sam u listo- 
padu bio u našem kazalištu, ni u jednu 
ne oćutih ma niti miris od onoga, što se 
zove umjetnost, osim jedinog 5. listopada, 
kada je u tu kaljužu doletjela Ibsenova 
»Divlja patka“. Nastrieljena patka: nastrie- 
ljena neshvaćanjem. Ah Ibsenl!, smrči se 
opet Vanja i zašuti. 

— Je li bila bar koja hrvatska premiera ? 

Vanja se osmjehnu: 

— Bila je da, jedna, upravo pol ili če- 
tvrtina, kako hoćete, Kuzmanovićev ,, Zalog“ 
(dne 12.), a i taj radi o — srbskim putu- 


jućim družinama, za koje je i pisan. Nije 
vriedno o njem govoriti: tek dva bo- 
sanska trgovčića, dva tipa, ta su dobro 
iznesena, samo_i oni govore kadagod 
učeno: o umjetnosti. Onako, kako ju već 
shvaćaju Kuzmanović i Vojnović. 

K — Pa što to imate protiv našega conta 
va? 

— Kako da nemam, kad će nam pokva- 
riti i ono malo ukusa, što smo ga težkom 
mukom u publike naše zadobili. Evo n. 
pr. on uskrisava libretto .Cavallerie rusti- 
cane“, tvrdeći da ije to od obskurnoga 
Verge, tvrdeći da je on ,stvorio posebni 
dramski genre, biva tragediju aktovku“ i 
da je tai libretto ,najsavršeniji od svih do- 
sadašnjih aktovaka“, dok mu je Wildeova 
Saloma ,napaprena mrvica“. Šta da kažete 
na ovu ignoranciju? 

— Da, da, već sam se i sam smiešio 
njegovim dramaturžkim komentarima. 

— Da, i kako je onda spojio tu večer! 
Dodao je Mendčsovu ,Tabarinovu ženu“ 
i tu duhovitu dosjetku popratio s Masćag- 
nievom i Leoncavallovom muzikom, hoteći 
u publike izazvati iluziju — opere. Pomi- 
slite sad, kad po ulicama još vergl svira , Gdje 
cvatu liljani“, tko se onda može usuditi 
reći, da nam ne uzkrisuje opera?! Trebao 
je samo te večeri (dne 3.) napisati, recimo 
Faller, glasbenu pratnju Dečakovu ,Gr- 
bavcu“ ili kod reprize (dne 8.) Ogrizovi- 
ćevu ,Ljetnomu podnevu“ (dne 6.), onda 
bismo imali podpuno libretno veče! [| onda 
se čudite, zašto sam mrk i zašto mi je 
Vavra kao Lola grozna, Riickova kao 
Santuzza desperatna, a Rašković kao kum 
Alfio, upravo naš kumek, da ne spominjem 
kovača Markovića kao banatskog ciganina 
u tom neukusnom miš-mašu! Jedino mi 
je Fijan kao bajazzo Tabaron učinio, da 
sam na čas zaboravio moj grozni položaj 
recenzenta, od kojega me, molim vas — 
molim vas — riešite, gospodine redaktore. 

— Ta nemojte tako. 

— Nego, kako ću, kad se n. pr. oklja- 
štreni Seviljski kongres“ daje četiri puta 
(dne 10, 11., 13.115) i gdje Anton igra 
mladjahnog ljubavnika! 

— Ali mislim, da je bila jedna francezka 
premiera, Bernsteinov ,Kradljivac* (dne 
16. i 19)? Tu je — bar neka kritika go- 
vorila o umjetnosti, tu ste mogli uživati. 

— Šarlatanstvo, ne umjetnost, gospodine 
redaktore. Pod spretnom i elegantnom 
obradbom krije se sasvim obični krimi- 
nalni roman: Jedna gospodja krade svojoj 
prijateljici novce, a njezin mladi ljubovnik 
prima taj grieh na se, muž je očajan i 
jubomoran, ali se sve konačno smiri i 
policija ne posreduje na veselje galerije. 

aj Bernstein umije samo da vjerno iznese 
bračne scene, ali inače je, kako rekoh, 
šarlatan — to opasniji, što je spretniji u 
serviranju svoje ,umjetnine“. 

— Pa i srbska je jedna premiera bila! 


| 

“— Priznajem, ugodna stvar taj Nušićev 
Običan čovjek“, ali s tehnikom provinci- 

jalnoga pozorišta. Nu zar ne moramo cr- 
veniti pri tom, što naš rodjeni humorista 
Janko Jurković nema milosti kod ove, kao 
ni kod prijašnje uprave, dok Nušić ima svoje 
dvie večeri: dne 22. (zajedno s ,Našom 
djecom“) i dne 26. (zajedno s ,Knezom 
od Semberije“). 

— E, šta ćete; zar zaboravljate, da smo 
mi ,ili srbsko“ kazalište takodjer? 

— Da, da... 

— A drugih premiera zar nije bilo? 

— Ne, dragi redaktore, već same re- 
prize. Kakve reprize! Evo vidite po cedu- 
ljama: dne 1. ,Tudjinka“, koja se kod nas 
ne može udomaćiti, dne 12. ,Republika u 
Magaraševcu“ (zajedno sa ,Zalogom“), 
dne 17. i 24. švabski ,Rat u mirno doba“, 
dne 20. ,Vesele žene Windsorske“, dne 
27. »Charleyeva tetka“, dne 29 ,Gospodja 
Walewska“ i — konac djelo krasi — dne 
31. Sardouova ,Andrea“ s cirkuskim ple- 
sačicama. Kako vidite, ne samo Dumas-sin, 
već i Sardou-djed sa jednim od svojih 
najlošijih komada mora da odaje poštu 
našemu hramu umjetnosti. O umjetnosti! 

— Pojmim, pojmim vašu smrknutost i 
tugu. 

— Da, tugu, gospodine redaktore Pitam 
ja, gdje je Shakespeare, Ibsen i (sada ak- 
tueini) jornson, gdje je Shaw, Wilde i 
Hauptmann, gdje su Rusi, bar da Vanja 
vidi bar još jednom prije smrti svoje svoga 
»Ujaka Vanju“, onda bi možda oprostio 
ovim šoštarima, koji će učiniti, da i ime 
od umjetnosti zaboravimo. 

— Nemojte ih opet tako, ta vidite, da 
nam  uzkrisuju operu! Eno ,Hansel i 
Gretel“ davao se već tri puta dne 18., 23. 
i 25., pače i dječica su ga, naša dječica, 
tražila pišući upravi, kao sv. Nikoli ,,dra- 
žestna pisamca“. 

— Da, pustite k meni malene, ali ne 
pustite u operu ovakog orkestra! Preporod 
za operu mora ići odozdo, izpod pozornice, 
a ne odozgo, od kulisa. 

— | tako bi onda bio gotov listopad, 
naš sunčani ovogodišnji listopad! 

— Da, jedino još sbog statistike, koju 
vi od uviek u ,Smotri“ vodite, zabilježite, 
da su dne 2.i 5. bila ,Korneviljska zvona“, 
dne 6. ,Lukavi služnik“, dne 20. popodne 
»Mam' zelle Nitouche“, dne 27. ,Začarani 
dvor“ i dne 30. ,Djavolica“. Osim toga su 
bili i neki debuti. 

— Hvala vam, Vanja. O tom već imam 
poseban člančić. Sad možete dalje šutjeti. 
Možda budete u studenom veseliji. 

— Možda.-“. 


DEBUTI U HRVATSKOM KAZA- 
LIŠTU 


Kako je uprava hrvatskog kazališta kod 
angažiranja glumaca za ovu saisonu uzela 
najviše obzir_ na kojekakove srbske pu- 
tujuće glumačke družine, to su mladi 
hrvatski talenti bili prisiljeni djelovati na 
upravu drugim načinom — debutima. To 
je u prvom redu mladi Ivo Badalić, sin 
pjesnika Huge Badalića. Nastupio je u 
Bernsteinovu ,Kradljivcu“ kao Farnand 
Lagardes, čeznutljivi ljubovnik kradljivke 
Voysin, kojoj za ljubav prima na se nje- 
zinu kradju. Uloga je ta tako reći glavna 
i iziskuje dosta pomnje, no gosp. Badalić 
izradio ju je s mnogo shvaćanja tako, da 
smo, izuzevši prva dva prizora, gdje je još 
bilo treme, zaboravili poslie, da imamo 
pred sobom početnika. U izkazima svoje 
jubavi prema gospodji Voysin, bio je to- 
ao i intiman, a što je glavno, vidi se, da 
je mladi Badalić inteligentan čovjek i svjet- 
skih manira, što zalibože o našim putuju- 
ćim Srbima ne možemo nikako reći. — 
Interesantno je znati, da je Ivo Badalić u 
neku ruku nasliedio glumački svoj dar od 
svoga pokojnog otca, koji je u svoje vrieme 
na sveučilištu osbiljno htio dati se u glumce ; 
njegovi bivši učenici sjećaju se i danas, 
kako je liepo umio deklamovati u školi, 
tumačeći djacima pjesme. Kazalištna uprava 
ne treba mnogo razmišljati, da ovaku vrstnu 
Silu što prije angažira, sve kad i ne bi to 
bio Hrvat i sin hrvatskog pjesnika. 

Odmah iza Badalića ugodno nas je za- 
tekao debut mlade i liepe gdjice. Zlate 
Pirnath, koja je za svoj nastup odabrala 
ulogu obiestne [like Etv&s u Moser-Schont- 
hanovoj ,Rat u mirno doba“. Naše kaza- 
lište ima doduše dosta ženskih članova, 
ali nadamo se, da bi gdjica. Pirnath mogla 
i morala naći takodjer svoje mjesto kao 
domaća kći, te kao neosporivo talentirana 
umjetnica. Igra joj je bila ne samo prou- 
čena, već upravo svježa i mila tako, da 
čovjek nema dojam običnoga odigravanja 
uloga, već davanja bistre i umiljate umjet- 
nosti. Gdjica. Pirnath znade biti prpošna, 
zna se smiešiti, a znade i reći koju toplu, 
k srdcu. U kojem modernom psihologij- 
skom komadu, ona bi bez sumnje još 
bolje uspjela. Dodamo li još njezinom dra- 
gocjenom talentu i liepi okvir vanjštine, 
onda se zaista više tražiti ne može. Do- 
maće ruže treba da uzgajamo. 

Treći je debutant nastupio na dan Sviju 
Svetih u Freudenreichovim ,, Graničarima“, 
izabravši ulogu krčmara Grge To je Stje- 
pan pl. Bojničić-Kninski, sin arhivara i 
sveučilištnog profesora, a slušatelj filoso- 
fije na našem sveučilištu. Taj je mladić 
igrao starca, pa premda mu je tu i tamo 
mladost izbijala u glasu i u kretnjama, ipak 
je donio u svojoj ulozi i ono staračko, a 
što je glavno, i ono komično. Dašto, da je 


430 


imitirao i morao imitirati Dragutina Freu- 
denreicha, ali i to je težko, osobito po- 
četniku, pa ako i jest g. Bojničić bio u 
sjeni majstorske igre svoga predšastnika, 
ipak je na mjestima izbijao i njegov indi- 
vidualni humor, koji mu zajamčuje trajniji 
uspjeh u budućim nastupima. 

Ova tri debuta tri su upitnika kazalištnoj 
upravi, koja bezuvjetno mora odgovoriti 
angagementima, ako hoće da okaje svoje 
srbske griehe. Ne učinili to, onda je okor- 
jela grješnica, a takovoj ne ćemo i ne mo- 
žemo biti skloni. Svagdje je na svietu prin- 
cip, da se u prvom redu misli na domaću 
djecu, osobito na ovako vrstnu djecu. 

PARNICA MOLTKE-HARDEN 


Ove redke primamo iz pravničkih kru- 
gova, u kojima se izražavava jedno subjek- 
tivno mnienje. Stupce ćemo otvoriti i dru- 
gom, ovome protivnom mnienju, jer je 
stvar, o kojoj se radi, u jurističkom svietu 
izazvala diskusiju : 

Koncem listopada razpravljala se pred 
Berlinskim porotnim sudom tužba bivšeg 
vojnog zapovjednika Berlina, generala grofa 
Kuna Moltkea, proti izdavatelju lista ,Die 
Zukunft“ — Maksimilianu — Hardena, radi 
uvriede poštenja. — Predmet tužbe do- 
voljno je poznat. Inkriminirane su neke 
izreke iz serije od osam članaka u nave- 
denom listu. Članci razpravljaju o uplivu, 
koji su knez Filip Eulenburg i Liebenberžki 
kru (gral Moltke, knez Filip Eulenburg, 
gro ohenau, te francezki poslanički 
savjetnik Lecomte) imali vršiti na njemač- 
koga cara, nadalje sa stanovitim abnor- 
malnim  čuvstvima neke gospode toga 
kruga, te konačno sa pogibelji, koja se po 
mnienju obtuženog sastoji u tome, što 
takovi ljudi nastoje, da dobiju upliv na 
odluke njemačkog cara. Grof Kuno Moltke 
nazrieva u nekim mjestima tih članaka 
objedu, da ima homoseksualna nagnuća. 

ako je poznato, dovršila se razprava 
odriešenjem Maksimilijana Hardena. Sud 
je uzeo dokazanim, da je Harden doista 
Moltkea objedio homoseksualnim nagnu- 
ćima, ali Hardenu je uspjelo, da u tečaju 
razprave dokaže istinitost svojih tvrdnja. 

aksimilijan Harden, književnik je i pu- 
blicista, radi uvriede veličanstva nekoliko 
puta odsudjen na 6 mjeseci tamnice, a 
višekrat na novčanu globu radi uvrijeda, 
počinjenih tiskopisom. 

Prijatelj Bismarcka, Harden, pripisuje 
pad Bismarckov, kojega još nije pregorio, 
onoj istoj grupi, koju okrivljuje radi ho- 
moseksualiteta. Svrha njegovih članaka 
bila je politička. 

Grof Kuno Moltke, general i krilni po- 
bočnik njemačkog cara, potomak Hellmutha 

Moltkea, slavnog vojskovodje u trančezko- 
njemačkom ratu. 

Prijatelj bivšeg poslanika na bečkom 

dvoru, Filipa kneza Eulenburga, odlikovan 
najvećim njemačkim redom u njemačko- 
francezkom ratu; četrdeset i dvije godine 
vojnik. 
. Sud je odriešio Hardena od obtužbe, 
jer je stekao uvjerenje, da je grof Kuno 
Moltke ženskom spolu neprijazan, a ovu 
neprijanznost je svojoj okolici manifestirao. 
a nije ju mogao zatajiti. Sud je uvjeren, 
da ima u grofa Kuna Moltkea_homosek- 
sualno razpoloženje, a da tim nije rečeno, 
da se ogriešio o 8 175. njem. kaznenog 
zakona. 

Ne može biti nikakove sumnje, da je 
tom parnicom liebenberžki krug u velike 
kompromitovan i dokazano je, da su grof 
Eulenburg i njegovi prijatelji krivi veoma 
težkih homoseksualnih čina, da je upliv 
ovih bio štetan po Njemačku; no tužitelju 
se nije ništa drugo moglo dokazati, nego 
da ima abnormalnu dispoziciju — di- 
spoziciju, kojoj nije kriv, jer leži u naravi 
njegovoj, i koju nije udjelotvorio, no ipak 
znači osuda njegovu moralnu smrt. Nitko 
se ne bi čudio viesti, da je grof Moltke 
svojem fizičkom životu učinio kraj poslie 
ove, po sebe grozne parnice, uzprkos tomu, 
što je čitavo javno mnienje označilo grofa 
Moltke-a žrtvom te mu je izrazilo svoju 
sućut. Tu opažamo veliku disharmoniju, 
u samomu današnjem pravosudju. Obično 
pravosudje ne poznaje nikakovih izjedna- 
čenja. Covjek, koji je kriv, da se nagio 
vozio, ne može se braniti time, da je spa- 
sio svojemu bližnjemu život, a niti priznata 
zasluga ne dolazi kod pravosudja u obzir. — 
Grof _ Moltke je bio ranjen u njemačko- 
francezkom ratu, odlikovan najvećim re- 
dom, a da je i čitavu Njemačku spasio, ne 
bi mu to koristilo te bi unatoč tome bio 
po družtvu žigosan. 

Na taj način ali ne bi se smjelo s tako- 
vim ljudima postupati. Njihove zle strane 
ne mogu se doduše opravdati, ali njihove 
dobre i zle strane morale bi se objektivno 
medjusobno omjeriti, a kad se pokaže, 
da su dobre strane pretegnule, tad se ne 
bi smio, uništiti takav čovjek. — Moltke, 
koji je tužio, a nije bio tužen, osudjen je. 
Pobjeda javnog mienja . .. 

itava ta razprava dokazala je opet, da 
je opravdan zahtjev za ukinućem odnosno 
ograničenjem one veoma stroge i nepra- 
vedne ustanove u kaznenom zakonu, da 
se kazni homoseksualitet. — Po naravi 
toga delikta ostaje minimalni postotak ho- 
moseksualnih odkriven. Ne može se ka- 
žnjenje toga delikta privesti u sklad sa sa- 
mom svrhom kazne, koja ima da zločince 
popravlja, jer ako homoseksualitet leži u 
naravi nekih ljudi, tad kažnjenje ovih nema 
nikakve svrhe. Narav se ne može poprav- 
ljati. — Zaštitu trebaju samo pravna dobra ; 

a to šu život, tjelesni nitegritet i sloboda. 
— Dva odrasla individua mogu raditi što 
ih je volja, to se nikoga ništa ne tiče. 
Samo onda, kad bi se homoseksualnim 
činima život ili tielo u pogibelj stavilo, ne- 
čija sloboda ugrozila, tad je pravo, da se 
kazne. Inače ne. — Konačno moramo kod 
te prilike, da upozorimo na manjkavost 
naših zakona, koji imadu da. zaštite po- 
štenje i privatni život. O tom drugi put. 


P 4 


NAŠA DOMOVINA! 


Oj zemljo naša, zemljo naša, naša 
otačbino! Odjekni do nebesa mila rieči! 
Ne strši u vis brežuljak prama obzorju 
neba, ne spušta se draga, more ne cjeliva 
obalu obijubljeniju od našeg sjevernog 
kraja — zemlje naših otaca. 

Siroimašna je naša otačbina i takova 
ostaje onome, koji gramzi za zlatom; 
tudjinac oholo prolazi mimo nje; ali mi 
ljubimo ovu zemlju. sa svojim pustarama, 
sa svojim planinama, sa svojim urvinama 
ona nam je ipak zlatna zemlja. 

Mi ljubimo buku naših rieka i slapove 
naših potočića, tugaljiv šum gustih špilja, 
našu noć zviezdama osutu, našu ljetnu 
svjetiost: ljubimo sve što vidimo i što na 
izmjenu bodri naše srce na pjesmu. 

vdje bijemo boj svojih otaca mišlju, 
mačem i plugom; ovdje u vedrini kano i 
u veselju bije srce finskog naroda, koji 
sve podnaša. 

Tko može pamtiti sve bitke, koje je bio 
ovaj narod, kadno je od doline do doline 
harao rat, kad no je zavladao led sa ne- 
voljama glada? Tko da izmjeri svu krv 
koju je ovaj narod prolievao, tko njegovu 
štrpljivost ? 

| mi imamo svoj kraj, otačbinu; a tko 
vriedniji od nas, da ju ljubi i brani? — 
Mi možemo da spružimo ruku i da veseli 
pokažemo i more i njegove obale i da re- 
čemo: Vidiš li ovaj kraj? To je otačbina 
naša! 

Oj zemljo, zemljo sa svojim tisuć jeze- 
rima, gdje stanuju i pjesma i vjernost, 
gdje more života pruža nam luku, zemljo 
naše drevnine, zemljo naše budućnosti, 
nisi nikad strepila radi svoga siromaštva, 
bila si slobodna, vesela i sigurna. 

Tvoje bilje i u samoj klici može da po 
volji sazrieva Znaj, s naše ljubavi još više 
će se k nebu pod oblake vinuti tvoja 
svjetlost, tvoj sjaj, tvoje milje, tvoja nada 
— i gromkija će još jednom zaoriti naša 
otačbenička davorija. 


Švedski napisao G. L. Runeberg 

KAKO SE U PARISU TRGUJE 
S UMJETNINAMA 
(Satira iz ,Jugend“) 
l 


Gosp. R., trgovac umjetnina 
Paris. 


Mnogo poštovani gospodine! Vrlo sam 
sretan, što Vam mogu javiti, da sam opet 
došao do tri nove tečevine, koje Vam 
ovime nudjam uz cienu, što mene samoga 
stoji. Vrlo liepa Madona, Holbeinove 
škole, dobro uzdržana, iz crkve u St. 
Brčveu. Potrošio sam pri tom 3000 fra- 
naka u svrhu provale, budući da smo mo- 
rali troja vrata srušiti i 36 velikih kamena 
iz zida izvaliti. Vrlo zanimivu bravu glavnih 
vratiju, umjetničko kovačko djelo iz XVI. 
stoljeća, dao sam odmah skinuti i zajedno 
odnieti, pa Vam ju tadodjer nudim vrlo 
jeftino. Nadalje 6 prekrasnih gobelina iz 
muzeja u Nancy-u. Sve se pobliže o tome 
vidi iz priležećeg ,vodiča“; vriedni su 
kojih 10 godina tamnice, nu računam Vam 
ih samo za 5000 franaka po komadu, pošto 
je bila potajna kradja, što je mnogo lakši 
posao. Napokon 2 vrio dragocjena crkvena 
stolca od _J. Trupina iz katedrale u 
Amiensu po 10.000 iranaka komad ; vrlo je 
težko bilo do njih doći, jer je 6 ljudi cielu 
noć radilo, a odpremiti ih bo valjalo te- 
retnim kolima. Očekujući Vaš odgovor 


bilježim se 
Vaš odani 
Antoine Thomas 


lI 
Gosp. Antoinu Thomasu 
Clermont-Ferrand. 


Vrlo poštovani gospodine! Primam sa 
zahvalnošću Vašu ponudu i molim, da mi 
stvari odmah odpremite. Ovdje je neki 
bogati Englez, koji želi imati spomenik 
Jean Justa u crkvi u St. Denisu, kao i 
jedan američki milijarder, koji se zanima 
za različne stvari u prvostolnoj crkvi u 
Rheimsu. Molim Vas za odgovor, možete 
li mi, što tražim, dobaviti do četvrtka u 
jutro. Najveća provizija! 


Odličnim štovanjem 
R., trgovac umjetnina 


II 


Gosp. R., trgovac umjetnina 
Paris. 


Vrlo poštovani gospodine!  Zatraženi 
grobni spomenik stoji Vam ovdje na raz- 
polaganju, kolodvor franko. Mučna akvizi- 
cija, jer je težak 100 centi, a baš je ovaj 
čas buknuo mali štrajk medju težkim pro- 

valnim zločincima. Ljudi traže veću nad- 
nicu. Zato Vam mogu da taj predmet do- 
bavim samo uz 100.000 franaka. Što se 
tiče gospodina iz Amerike, to se nisam 
mogao upuštati u snimanje prozora, jer je 
vrieme nešto prekratko odmjereno. Nu ja 
sam za to jednostavno ukrao čitavu 
rheimsku katedralu, pa ću ju dostaviti 
gos odinu, čim mi javite njegovu adresu. 

'ada si može sam izabrati što mu treba. 

Preporučam se najtoplije za daljnje na- 
ručbe i bilježim se 

Antoine Thomas 


PA 


KNJIŽEVNIČKE I UMJETNIČKE 
NOVOSTI 


* Jedna se čudnovata i zanimiva kome- 
dija davala onomad u londonskom kaza- 
lištu ,Criterion“. Zove se ,Molluski“, a 
pisac joj je poznati Davies. Pisac izvodi, da 
su dvie trećine stanovnika naše zemlje t. 
zv. molluski. To da su lieni stvorovi, koji 
stoje kao prikovani na jednom mjestu, gdje 
živu i umiru. Sretni su to ljenčine, koji se 
ne brinu ni za što. Svagdje ih je naći, u 
domu ladanjskih pastora, u vilama trgo- 
vaca, u kućanstvu starijih djevica i t. d. 
Davies razlikuje ljenčine od tih molluska: 
prvi se dadu potjerati strujom, dok molluski 
stoje nepomično protiv struje. — Glavno 
lice ove komedije je mrs. Baxter, vrlo lju- 
bezna žena u svakome obziru, ali puki 
mollusk. Motto njezina bića jest: samo se 
ne micati. Uviek će naći izgovor samo da ne 
mora ništa raditi. 1 svog je muža učinila 
molluskom, djecu takodjer. U ta mollu- 
skički život ulazi Tom Kemp iz Kolorada, 
mladji brat mrs. Baxterove, pravo živo 
srebro Amerikanca. Taj čovjek krene u 
Život čitavu kuću, makne molluske s nji- 
hovih mjesta i — na koncu se oženi s gou- 
vernantom. Karakteri su, vele, izvrstno 

ocrtani, a komedija, puna humora, podpuno 
je uspjela. 

* Ima kazalištnih dramaturga na svietu 
raznih vrsti. Poznat je n. pr. Lessing i 
njegova dramatu + Kaže se, da je to 
bio vrstan čovjek. Ima opet dramaturga, 
koji su postali dramaturzima, jer su — 
morali postati. Ima ih, koji su slavili de- 
setgodišnjicu. Ima i t. zv. morskih drama- 
maturga, dramaturga s mora, koji su dva- 
deset godina spavali. Misle, da je kroza 
to vrieme s njima spavao i sav sviet, al 
se prevariše. Prije dvadeset godina čitali 
su taki dramaturzi i gledali dramatska 
djela, onda su zaspali i postavši drama- 
turzima, probudili se i onda misle, da dra- 
matska literatura stoji još ondje, gdje su 
oni prije dvadeset godina zaspali. Ža to 
izvlače na pozornicu ona djela, koja su 
gledali prije dvadeset godina. Zašto još ne 
spavaju ? . . . 

* Vrlo je uspjela ruska komedija , Volna“ 
od V. Riškova, što joj je onomadne da- 
vana premiera u petrogradskom literarno- 
umjetničkom teatru. Sadržaj je opet iz po- 
kreta za oslobodjenje. 

* Bernard Shaw izdao je dvie svezke 
svojih dramatičnih studija. Pod nadpisom 
»Dramatični nazori i eseji“ sabrane su 
tike god 1888—1898, gdje se osobito iztiče 
kako se Shaw borio protiv. načina, kako 
publika bez umjetničkog osjećaja naginje 

a kazalištu. Eseji su ovi puni paradoksa, 
a mjestimice pisani i ekscentrički. 

* D' Annunzio je dovršio posvema svoju 

dramu ,La Nave“ (Ladja). Premiera će se 
izvoditi prvih dana prosinca u rimskom 
-Teatro Argentina“. 
. * U spomen Victora Hugo-a bila je 24. 
listopada komemoracija, predavao je o 
slavnom pjesniku Jean Richepin, a prvaci 
drame deklamovali su odlomke iz Hugo- 
ovih djela. 

* Carlo Costa, pisac raznih i mnogo- 
brojnih pučkih drama, umro je u Beču. 

ZEMLJOVID K PITANJU ODERBERG—ANABERŽKOG ŽELJEZNIČKOG SPOJA 
(K str. 443.) 


RENTOVNI BLOK | HRVATSKA“ 


Što je rentovni blok? 

Kako je nastao ? 

Što znači rentovni blok za Hrvatsku? 

Odgovori na ova pitanja u kratko glase: Rentovni je blok stari konver- 
tirani austrijski državni dug. Nastao je iz austro-ugarske nagode od godine 
1867. Rentovni blok znači ogromno, nepravedno i protuzakonito obterećenje 
Hrvatske. 


Želim ovdje odmah spomenuti, da je literatura o tom predmetu veoma 
mršava. Nešto sam upotriebio iz knjige Otona Bauera » ,Pitanje narodnosti 
i socijalna demokracija“. (Beč 1908.); zatim Ludwiga Langa: ,Sto godina 
carinske politike“. (Beč 1906.) 


Ogledajmo najprije millieu, okolnosti, iz kojih se je rentovni blok razvio. 


Godine 1867. izmedju Austrije i Ugarske sklopljena nagoda, kojom je 
utemeljen dualizam u Habsburžkoj monarkiji, prikazuje se kao predhodni 
svršetak višestogodišnje borbe magjarskog plemstva protiv dinastije i Austrije. 
Možda nije odviše smjelo, uztvrdim li da uzporedno s ovom borbom stupa 
u rentovnom bloku sadržani austrijski državni dug. Taj državni dug siže u 
daleku prošlost, prvi početci javljaju mu se natrag više stoljeća, a zaustavlja 
se godine 1867. jednim utanačenjem u nagodi, po kojemu se imadu sve 
vrsti obćeg fundiranog državnog duga sa neznatnom iznimkom ujediniti u 
jedan jedinstveni rentovni dug. To je sliedeće godine doista provedeno bilo 
zakonom od 20. lipnja 1868. broj 66 drž. z. I. 


Tako je na mjesto mnogih raznih dugova nastao jedan jedini veliki 
dug, jedan blok, a taj bijaše izdan kao petpostotna renta. Ova gromada 
rent4 u iznosu od preko 2 miljarde forinti ili 4 miljarde kruna, zove se 
rentovni blok. 


* Da se ovo umno razlaganje neumornog i mnogo zaslužnog predsjednika Starče- 
vićeve stranke prava, izrečeno na velikoj obćoj skupštini stranke 7. studenoga o. g. 
lakše sačuva i da bude priručnije, donosimo ga ovdje u cielosti. 

Uredničtvo , Hrvatske Smotre“ 

Promotrimo li razvoj ovog ogromnog državnog duga, tada vidimo, 
kako je praćen žestokom političkom borbom, koja kao što većinom sve 
važne borbe, počiva na velikim oprekama gospodarskih interesa. Stari 
ugarski kao i hrvatski staležki ustav, koji je trajao do godine 1848., usredo- 
točio je u rukama plemstva čitavu javnu vlast. To je bio narod. Puk ne bijaše 
državopravni faktor. 

U tom je pogledu značajan stari Vorbčczy. On kaže: ,Nomine autem 
et appelatione populi hoc in loco intellige solummodo dominus praelatos, 
barones et alios magnatos atque quoslibet nobiles, sed non ignobiles 
intelliguntur“. 

To znači: Narod sačinjavaju gospoda prelati, baruni i drugi magnati te 
plemići, ostali pako ne spadaju k narodu, nego sačinjavaju plebs, pučanstvo. 


Plemstvo bijaše prosto od svakoga poreza. Nu vladarima je trebalo 
novaca, te s toga htjedoše i plemstvo sklonuti na plaćanje poreza, ali se je 
plemstvo protiv toga branilo. Tako je došlo do borba. 


Vlasteli bijaše seljak izručen i pravno i gospodarski. Seljak bijaše glavni 
porezovnik. U ovoj borbi bilo je pravo plemstva, napose pravo ne plaćati 
porez, proglašeno najsvetijim narodnim pravom. Ta plemstvo bijaše narod! 


Sada je započeo austrijski absolutizam gospodarski bojkotovati plemstvo 
u Ugarskoj. Sredstvo je našao u tome, što su tada obrtno zakonodavstvo 
i carinska politika bili izključivo pravo vladarevo. Kako je u ovoj borbi 
Ugarska bojkotovana bila, da se u njoj zaprieči razvoj trgovine, obrta i 
industrije — borba, koja još dandanas traje, to ću samo sa nekoliko poda- 
taka prikazati. 

Kada se je godine 1775. viećalo o carinskoj tarifi, izjavio je grof Blii- 
megen: ,Ako se u njemačkim nasliednim zemljama ličilo (boja) indigo 
oporezuje sa 5"/., tada se ovaj proizvod mora u Ugarskoj obteretiti sa 30%),, 
jer je to jedino sredstvo, da se u Ugarskoj zaprieči podizanje tvornica“. 


U obće uvoz inozemne robe bio je dozvoljen samo na odredjenim 
glavnim postajama, dok se je austrijska roba u Ugarsku slobodno uvažala 
na svakoj pograničnoj postaji. Naprotiv iz Ugarske u druge zemlje otežčavao 
se je izvoz time, što se je od robe, koja se preko Austrije šiljala u ino- 
zemstvo, morala plaćati dvostruka izvozna carina. Ali tko je na primjer htio, 
da u inozemstvo izveze ugarsko vino, morao je ujedno izvesti istu količinu 
austrijskoga vina, zato, da ne bi austrijsko gospodarstvo štetovalo. Na taj 
se je način ovo pravo krune izrabljivalo izključivo na korist austrijskih na- 
sliednjih zemalja. A što je vriedilo za Ugarsku, to je vriedilo i za Hrvatsku. 

Uslied toga raslo je ogorčenje. Josip II. htio je da tome učini kraj. Dne 
30. prosinca 1785. on je pisao ugarskomu kancelaru grofu Palfiu, da bi 
želio s Ugarskom jednako postupati kao s Austrijom, napose da bi želio 
podpomagati utemeljivanje tvornica, ako je ugarsko plemstvo pripravno 
odreći se svoga prava, da ne plaća porez. 

Ugarsko plemstvo ne htjede se odreći toga svoga prava, radije je žrtvo- 
valo gospodarski razvitak svoje zemlje svojim privilegijama (povlasticama), 
dakako na vlastitu štetu. | tako ne samo raznim ratovima, nego i plemićkim 
privilegijama imamo da zahvalimo, što naša zemlja nije došla do gospo- 
darskoga razvitka. 

Napokon sredinom prošloga stoljeća počelo se u Ugarskoj ozbiljno 
razmišljavati o razvoju produktivnih sila zemlje. Godine 1844. zahtievali su 
staleži i redovi pravo carinskog zakonodavstva, a iste se je godine ustrojilo 
narodno zaštitno družtvo, čiji se članovi poštenom rieči obvezaše, da će 
kupovati proizvode samo ugarskog obrta. Tuj vidimo kolievku tulipanskog 
pokreta, koji smo baš nedavno opet doživili. 

Uza sve to plemstvo nije moglo uspjeti, dok mu nije u pomoć pritekao 
revolucionarni duh, i dok se nije godine 1848. staležko gospodstvo izmienilo 
sa parlamentarnim gospodstvom. Plebs (puk), koji se je prije prezirao, dolazi 
sada barem prividno do ustavne vlasti. Ali prava demokratska misao još se 
uviek nije mogla vinuti do pobjede. Megalomanijom obuzeti Ljudevit Košut 
razkida sve niti izmedju Hrvatske i Ugarske, habsburžku dinastiju proglasuje 
lišenom priestolja u Ugarskoj, i sprema se na politiku, da Hrvatskoj zarine 
nož u srce. Ali se Hrvatska obrani od tog udarca, bori se dalje za svoja 
sveta prava, spasivši ujedno dinastiju. Za nagradu dobila je Hrvatska kao i 
Ugarska absolutizam, a pošto je magjarsko plemstvo g. 1859. i 1866. svoje 
legije slalo na bojna polja u Italiju i Česku, da se bore protiv vojske cara 
i kralja, Hrvati pako najvećom požrtvovnošću i samozatajom na novo 
vojevahu za obstanak države, ipak se dogodilo, te su Magjari nagodom od 
god. 1867. nadareni dualizmom, vlašću nad iztočnom polovicom monarkije, 
a vjerna Hrvatska bude im prepuštena kao plien. 

Tek sada je Ugarskoj priznato pravo na vlastitu carinsku politiku, te 
sklapanje carinskih i trgovačkih ugovora, jer to nisu poslovi, proiztičući iz 
pragmatičke sankcije. Ugarska je stekla svoju državnu, financijalnu i gospo- 
darsku samostalnost. A što zato daje Ugarska? Time prelazim na financijalna 
pitanja, ponajprije na razvitak staroga državnoga duga. 

Pošto plemstvo nije plaćalo porez, te pošto pučanstvo, napose pako 
seljačtvo, po vlasteli i onako do skrajnosti izrabljeno, nije imalo dosta 
porezne snage, to su vladari morali već rano posizati za omiljelim sredstvom 
pravljenja dugova. 

Već za Maksimilijana I. god. 1518., dakle u vrieme, kada Hrvatska još 
ne bijaše pod kućom Habsburžkom, opažamo dosta znatan dug, koji bijaše 
većim dielom načinjen za pokriće velikih troškova kućanstva njegovoga 
dvora. Izprva je taj dug imao obilježje osobnog vladarevog duga. Ali naskoro, 
osobito za Karla V. i Ferdinanda [., nasljednici su preuzimali dugove svojih 
predja u vlasti, i na taj se način osobni dug pretvorio u državni. Prvi 
inventar dugova sastavljen je god. 1522. U XVI. i XVII. vieku državni je 
dug postojano rasao. Iz ,Urote“ našeg nezaboravljenog Kumičića poznato 

nam je, kako je tadanji ministar predsjednik knez Lobkowitz u krunskom 
vieću preporučao, neka se najbogatiji velikaši, medju ovima i Petar Zrinjski 
te Fran Krsto Frankopan maknu s puta, a njihov ogromni imetak neka se 
zaplieni za carsku komoru. Tako će car moći poplatiti svoje dugove, i još 
će imati novaca, da vodi ratove. U XVIII. vieku Marija Terezija i Josip II. 
napeše sve sile, da sustave bujicu dugova, ali im uspjeh bijaše slab. Evo 
nekih podataka. 
Državni je dug iznosio: 


Godine 1765. . . . . . . . forinti 275,000.000 
n 1780... »  287,000.000 

» 1789. »  338,000.000 

» 1796. »  409,000.000 

» 1800. »  605,000.000 
1810. »  658,000.000 


Od god. 1815. do god. 1852. načinjen. je u iznosu od 1022,000.000 
daljnji državni dug, a do god. 1868. nadmašio je ujedinjeni državni dug, t. j. 
ukupni rentovni blok iznos od dvie milijarde forinti ili četiri milijarde kruna. 

Ja sam se mnogo trudio, da uzmognem ustanoviti, koliko je od toga 
starog austrijskoga državnog duga bilo upotriebljeno za Hrvatsku, ali sam 
došao samo do negativnog rezultata. Literatura je o ovom državnom dugu, 
kako rekoh, veoma mršava. Ipak sam izvidio, da su za sve austrijske 
krunovine učinjeni zajmovi, i za nje velike svote potrošene, napose za 
Lombardiju i Veneciju, za Salcburžku, Tirolsku, Česku, Galiciju itd., nu za 
Hrvatsku ništa, pa ništa. Za to su one zemlje kulturno i gospodarski brzo 
napredovale, Hrvatska je nasuprot zaostala. 

Prigodom nagodbenih pregovora g. 1867. tvrdili su doduše Austrijanci, 
da je državni dug upotriebljen i za Ugarsku i Hrvatsku, nu ugarska regni- 
kolarna deputacija tu je tvrdnju posvema pobila. 

O tome ću navesti samo nekoliko izreka iz sjednice ugarskog kralje- 
vinskog odbora od 15. rujna 1867. Dotični zapisnik, podpisan po barunu 
Pavlu Sennyeyu, predsjedniku deputacije i tajniku Juliju Kantzu, predan je 
isti dan austrijskoj regnikolarnoj deputaciji. U njemu su sadržane sliedeće 
izjave : X 

»Državni dugovi .. . . . načinjeni bez zakonite dozvole zemalja ugarske 
krune, ne mogu ove zemlje po njihovom konstitucionalnom ustavu, strogo 
uzeto pravno obterećivati“. 

»Niti ova historička tvrdnja, da su državni dugovi nastali radi pokrića 
vojnih posala, ne može se označiti sasvim izpravnom. Ovi su dugovi na- 
činjeni za pokriće neprestanog deficita . . . Dokazati se može, da se spo- 
menuti državni dugovi imadu velikim dielom pripisati vrlo znatnim izdatcima, 
koji su kroz dugi niz godina upotrebljivani za svrsi protivne i nerazmjerne 
upravne pokuse, nipošto u interesu Ugarske, a djelomično i za razne 
investicije, učinjene u ostalim zemljama njegovoga veličanstva“. 

Odatle se dakle može razabrati, da je prigodom razprava god. 1867. 
ustanovljeno, da državni dugovi nisu načinjeni na korist Ugarske i Hrvatske, 
i zato oni ne mogu ove zemlje pravno niti zakonito obterećivati. 

Uza sve to Ugarska se je nagodom od g. 1867. obvezala, da će ovom 
državnom dugu doprinositi godišnji stalni i nepromjenljivi iznos od po prilici 
tridesetak milijuna forinti. Razlozi, koji su Ugarsku sklonili na platež ovoga 
godišnjeg doprinosa, za nas su veoma poučni. Ovi su razlozi uvršteni u 
jednom zapisniku, kojemu je naslov: 

Zapisnik 
spisan dne 25. rujna 1867. o zajedničkoj konačnoj sjednici deputacije care- 
vinskog vieća i deputacije kr. ugarskog sabora. 
Predsjednici: Njeg. Preuzvišenost kardinal  Rauscher, 
predsjednik deputacije carevinskog vieća. 
Njeg. Preuzvišenost barun Sennyey, 
predsjednik ugarske  deputacije. 


Prisutni : Članovi obiju deputacija. 


Iz ovog zapisnika, koji sam već u svom nunciju kao član hrvatskoga 
kraljevinskoga odbora spomenuo, navesti ću ovdje ono, što je u ime regni- 
kolarne deputacije u pogledu državnog duga izjavio njezin predsjednik, 
tavernicus barun Sennyey : 

»Ugarska regnikolarna deputacija ne može, a da ne svrati pozornost na 
one izvanredne, materijalne i moralne koristi, koje se za čitavu zemlju 
izčekuju od konačnog riešenja pitanja državnog duga na način, koji će 
omogućiti samostalni razvitak ugarskih financijalnih posala, te od sretnog 
dokončanja nagodbenog djela“. 

Ugarska je dakle ovo riešenje pitanja državnih dugova označila srefnim 
djelom, jer je ona time polučila samostalnost svojih financija, a s time u 
savezu izvanredne materijalne i moralne koristi. 

Godinu dana iza toga uzsliedila je tako zvana ugarsko-hrvatska nagoda 
od god. 1868. U toj se nagodi proglasuje ovaj stari austrijski državni dug, 
osobito u koliko Ugarska za nj doprinosi godišnji prinos, ,zajedničkim“ 
poslom Ugarske i Hrvatske, dočim Hrvatsku obvezuje ova nagodba, da po 
Ugarskoj preuzetom prinosu ima godišnje doprinositi stanovitu svotu. 


Ujedno je ovom nagodom utanačenje izmedju Ugarske i Austrije, odnoseće 
se na državni dug, proglašeno obvezatnim i za Hrvatsku. 

To je u kratko poviest razvitka starog austrijskog državnog duga do 
god. 1867. Kako sam već. spomenuo, ujedinjene su god. 1868. razne vrsti 
toga duga u jedan jedinstveni iznos od po prilici dvie milijarde forinti, te 
zato izdane 5% rentovne obligacije. Prinos Ugarske u tu svrhu očito je 
izračunan prema kvoti za zajedničke poslove monarkije. 

Kako je naime poznato, preuzela je Ugarska ovu kvotu za državne 
poslove sa 30%. Računamo li 30% od tih dvie milijarde forinti državnoga 


438 HRVATSKA SMOTRA 


duga, dobijemo iznos od 600,000.000 for., a 5% godišnji prinos od te svote 
iznosi trideset milijuna forinti. 

Do sada bijaše taj prinos nepromjenljiv. Sada pako želi Ugarska, da 
sebe odkupi od toga prinosa. Da je to učinila odmah, platila bi bila po 
prilici 600,000.000 forinti. 

Pošto nagodba već 40 godina traje, to su Ugarska i Hrvatska zajedno 
u to ime efektivno platile. već jednu milijardu dvie sto milijuna forinti 
(1.200,000.000), dakle je dug već dvostruko izplaćen, a prinos ipak teče još 
dalje. Baš zato je Ugarska prigodom netom dokončane nagode s Austrijom 
zahtievala, da joj se osigura pravo, da se uzmogne odkupiti od toga duga. 
Austrija je na to pristala, pak je utanačeno, da se Ugarska smije tečajem 
sliedećih deset godina odkupiti od toga duga sa glavnicom, koja je pro- 
računana na temelju kamatnjaka od 4:3 post., te koja bi prema tome iznosila 
675 milijuna forinti, odnosno 1350 milijuna kruna. 

Ovime mogu da predjem na posliednje poglavje mojeg razlaganja, naime 
da sračunam, koji teret ima nositi Hrvatska uslied ovog po Ugarskoj pre- 
uzetog duga. To ću najprije razložiti brojkama. Kod toga moramo razlikovati 
četiri periode, pošto je financijalna nagodba izmedju Ugarske i Hrvatske od 
godine 1868. četiri puta obnovljena, a svaki put se je kvota Hrvatske tako 
zvanim zajedničkim poslovima promienila bila. 

Prva perioda počima god. 1868. a traje do god. 1880. U toj periodi 
iznosi kvota Hrvatske 6'44%. X 

Druga perioda teče od god. 1880. do 1904., kvota iznosi 5'57%. 

U trećoj periodi od god. 1890. do 1904. iznosi kvota 7'93%. 

Četvrta perioda napokon proteže se od g. 1904. do 1913., a kvota iznosi8:12%. 

U prvoj periodi iznosi naš teret za stari austrijski državni dug 644% 
od godišnjeg doprinosa sa trideset milijuna forinti, 


godišnje dakle. . .. .. . . for. 1,932.000 

t. j. kroz dvanaest godina ko... +. . for. 23,184.000 
ll. Perioda: kvota 5:57", godišnje . . for. 1,671.000 

kroz deset godina. . 2... +. for. 16,710.000 
ll. Perioda: kvota 7:93%, godišnje . . for. 2,319.000 

kroz četrnaest godina. . . 1.4.4444. 4. +. for. 33,306.000 
IV. Perioda: kvota 812%, godišnje . . for. 2,436.000 

kroz deset godina... .. . . . for. 24,360.000 

Dakle efektivni naš teret iznosi ukupno | +... for. 97,560.000 


odnosno 195,120.000 kruna. 

U to ime platila je Hrvatska do tekuće godine 165,888.000 kruna, a od 
godine 1907. do godine 1913. — tako dugo naime traje financijalna nagoda 
izmedju Ugarske i Hrvatske — morati će Hrvatska još platiti 29.232.000 K. 

Ovime još nije financijalni teret sasvim izračunan. K tome još pridolaze 
kamati, pak kamati na kamate, pro rata temporis ac partis, t. j. po trajanju 
yremena i veličini obroka. 

Po pravu i zakonu Hrvatska nije obvezana da doprinaša za stari 
austrijski dug, jer ovaj dug nije za Hrvatsku niti djelomično načinjen ili 
upotriebljen. To je, kako sam malo prije razložio, ustanovila sama ugarska 
regnikolarna deputacija god. 1867. Ona je tada takodjer dokazala, da taj 
dug nije obvezatan niti za Ugarsku niti za Hrvatsku. Od toga duga Hrvatska 
niti je što primila, niti je ovaj dug za nju zakonito načinjen. 

Mi imademo dva temeljna pravna pravila, koja glase: 

1. Što nije nikada pravno postojalo, ne može se niti preuzeti niti utvrditi. 

2. Što je od svoga početka pravno nevaljano, ne može tieckom vremena 
steći valjanost. 

Prema tome je sve, štogod je Hrvatska u to ime morala platiti, inde- 
bitum t. j. ona je platila, što nije bila dužna. 

Ako je Ugarska taj dug preuzela, primila je za to podpunu protuvriednost. 
Ja sam čas prije tu protuvriednost naveo iz zapisnika od 25. rujna 1867. 
a sada opetujem : Ugarska je dobila ,izvanredne materijalne i moralne pro- 
bitke“, stekla je svoju političku i financijalnu samostalnost, postala je neza- 
visnom državom. Bilanca je dakle od g. 1867. izpala u prilog Ugarskoj, tako 
da je barun Sennyey nagodu mogao podpunim pravom nazvati sretnim djelom. 

A kako stoji bilanca nagodbe od g. 1867. i 1868. za Hrvatsku ? 

S tim nagodbama Hrvatska bude feritorialno podieljena medju Austrijom 
i Ugarskom, državnopravno baš zaklana, financijalno izručena pljaćkanju, 
politički odsudjena na inferioritet, a gospodarstveno upropašćena | 

To je po nagodbi naša bilanca! 

Ugarska vazda tvrdi, da je svaku svoju stečevinu savjestno i bratski 
s Hrvatskom podielila. Eto te savjestne, bratske diobe: Ugarska je postala 
državno samostalnom, a Hrvatska je zapala u robstvo, postala je njezinom 
kolonijom ! 

Zašto dakle i čemu mora Hrvatska doprinositi za stari austrijski državni 
dug? Ugarska ga je preuzela, Ugarska ima sve koristi, Ugarska neka ga plati. 

Računamo li kamate prema prije razloženim godišnjim prinosima Hrvatske 
samo sa 4% i kamate na kamate, to će za ove četiri periode ugarsko- 
hrvatske nagode na svršetku četvrte periode, naime koncem god. 1913. iz- 
nositi svota 723,516.200 kruna. To mora ova razkomadana, malena zemlja, 
Hrvatska i Slavonija, t. j. Banovina plaćati. To moramo plaćati za ništa, 
pače za mnogo manje od ništa, za svoje dualizmom utemeljeno robstvo ! 

Kada Hrvatska ne bi trebala podnositi ovu silnu nepravdu, ovaj neču- 
veni teret, što bi sve mogla sa ovih 723 i pol milijuna kruna učiniti za svoj 
kulturni i gospodarski razvitak? A koliko gubi i štetuje, trošeći ovolike 
svote za nešto, što nije dužna! Tko može za sve to nositi odgovornost? 
Tko može da za to preuzme odgovornost pred Bogom i narodom?! 

Ipak su dosele sve stranke u Hrvatskoj, izuzev Starčevićevu, počinile 
taj grieh. Sve druge stranke u Hrvatskoj priznale su nagodu od god. 1868 
zakonom, da, temeljnim zakonom zemlje! Jedna stranka dapače zavadja 

naše siromašno seljačtvo na mržnju proti Starčevićevoj stranci za to, što 
ona nagodbu ne priznaje zakonom. 

Evo, ja sam htio danas, da na našoj skupštini samo ovim jednim pri- 
mjerom, starim austrijskim dugom, dokažem kako Starčevićeva stranka prava 
zakonito i patriotički radi kada nagodbu ne priznaje zakonom. 

Htio sam, da provedem dokaz oO istinitosti moje opetovano izražene 
tvrdnje, da jedan narod ne smije zakonom priznavati utanačenje, koje je 
napereno proti njegovim životnim interesima. 

Htio sam provesti dokaz za moju na skupštini u Vrbovcu izrečenu 
tvrdnju, da prava hrvatska politika imade težiti za tim, da Hrvatska postane 
samostalnom državom i da jedino Starčevićeva stranka ovu politiku osbiljno 
i istinito provadja. 

litio sam nadalje dokazati, kako Hrvatska neobhodno nuždno treba 
jednu stranku, koja visoko diže narodne ideale, te ujedno svojski čuva i 
njeguje životne interese zemlje. 

Sve ostale stranke, priznavajući nagodbu od god. 1868. zakonom, od- 
rekoše se prava napadati taj doprinos za stari državni dug, jer ova nagoda 
priznaje zakonom i nagodbu od god. 1867. skupa sa državnim dugom, te 
ju proglašuje obvezatnom za Hrvatsku. 

Jedino Starčevićeva stranka nije se nikada ni u kojem pogledu odrekla 
ovoga prava. 

Izgubljeno je samo ono, što se napušta. Sve druge stranke su ovih 
123 i pol milijuna za Hrvatsku napustile i time izgubljenim proglasile. Dodje 
li do konca g. 1917. po novoj austro-ugarskoj nagodbi do odkupa dopri- 
nosa, to će morati Hrvatska, uslied priznavanja nagodbe od g. 1868., za to 
doprinositi još i dalnjih sto milijuna! Jedino ako se hrvatski narod stavi 
na stanovište Starčevićeve stranke, imati će pravo ne samo da uzkrati ovih 
sto milijuna, nego kod budućeg obračuna s Ugarskom moći će uračunati i 
onih, za stari austrijski državni dug indebite, neopravdano plaćenih 723 i pol 
milijuna kruna, jer Starčevićeva stranka nepriznavanjem nagode ovo pravo 
za Hrvatsku neozliedjeno čuva. 

Stari austrijski državni dug ali nije jedina pasivna stavka u bilanci 
Hrvatske s Ugarskom. Ima još i drugih i većih stavaka, koje Hrvatska mora 
Ugarskoj indebite, t. j. a da ih nije dužna doista plaćati. Tako napose novi 
magjarski državni dug, za koji Hrvatska mora još mnogo i mnogo više 
plaćati, nego za stari austrijski dug. Tu je za našu mladju generaciju veliko 
polje rada. Danas imadem pred očima samo spomenuti rentovni blok. 
Hrvatska se mora toga tereta osloboditi. To zahtieva prava hrvatska politika. 
Nu to se ne da izposlovati ni najljepšim, ni najduhovitijim, niti najkićenijim 
govorima u magjarskom saboru. Tamo ne ćemo nikada izvojevati ujedinjenje 
svih hrvatskih zemalja, niti našu državnu samostalnost. Hrvatska se politika 
mora voditi tako, da Ugarska mora nas potražiti u Hrvatskoj. Onda će 
svanuti dan naše bilance, DR. JOSIP FRANK 


AUSTRO-UGARSKA NAGODBA 


ll 


Financijalnu stranu nagodbe razsvijetlio je dr. Josip Frank te je imenice 
glede t.zv. Block-Rente dokazao, da je Magjarska, primivši jedan dio obćega 
starog duga cijele habsburžke monarkije na sebe i na nas, u zamjenu za 
to dobila svoju financijalnu i državnu samostalnost. Nama je natovaren naš 
dio duga, a da smo dobili u mjesto slobode — magjarsko tutorstvo. To je 
istina; ali je istina preko toga još i to, da Magjari sami nisu toga duga 
platili sasvim, nego da smo ga velikim dijelom platili mi za Magjare te smo 
u istinu obterećeni ne samo s 97,560.000 forinti i kamatima na kamate od 
ote svote — prema ključu našega prinosa za zajedničke poslove — nego 
smo osim ovoga našeg prinosa pridonijeli ogromne svote u magjarski 
državni imetak u naknadu toga, što su oni potrošili na izplaćivanje staroga 
duga habsburžke monarkije. 

Kad je Krajina razvojačena, Njegovo je Veličanstvo previšnjim nared- 
bama od 8. lipnja 1871., 6. studenoga 1877. i 17. srpnja 1881. razdijelilo 
veličanstvene krajiške šume u tri dijela. Jednu trećinu dobili su Magjari. 
Njihovi su državnici in camera caritatis priznali, da im je taj prinos obećan 
zato, da preuzmu jedan dio staroga austrijskog duga. Zato su se Mollinary 
i Filipović trudili uzalud da spase taj ogromni imetak za Hrvatsku zemlju. 
Filipović je rekao: ,Hoću da vam krajina dodje u brak bogatim mirazom.“ 
Taj je miraz prešao u ruke ugarske države. Mollinary i Filipović uklonjeni 
su, jer su se tome opirali. Kad se je radilo o tome, da se poslije Ramber- 
gova komisarijata opet imenuje ban, htjelo se kod dvora, da Filipović 
postane banom. | Koloman Tisza je s njime o tome govorio. Filipović je 
stavio pogodbe glede krajiških Šuma; te je o te pogodbe vezao svoju 
privolu, da primi bansku čast. Sutradan čitao je na svoje čudo u ,Fremden- 
blattu“ vijest, da je on radi starosti i boležljivosti odbio bansku čast. 

Magjari su dobili jednu trećinu krajiških šuma izravno, a drugu su 
trećinu prisvojili neizravno. Kralj je sebi pridržao protektorat i odluku u 
pitanjima investicijone zaklade, te ona ne podpada kontroli sabora. Uredjeno 

je i posebno povjerenstvo, koje da će tom zakladom upravljati i barem 
upravu nadzirati. Iz cijeloga sadržaja carskih naredaba vidi se nakana, da 
se novci iz investicijonalne zaklade, poglavito u korist bivše vojne Krajine 
imadu potrošiti, pa da zato nisu došle pod kontrolu sabora, e se ne bi taj 
novac trošio za potrebe cijele Hrvatske i Slavonije. 


Stvar se je zlo svršila. 


Magjarsko ministarstvo znalo je udesiti stvari tako, da je ne samo jedna 
trećina, nego da su po vremenu dvije trećine investicijonalne zaklade po- 
trošene poglavito u korist Magjarske, a ne u korist bivše vojne Krajine. 


Osim toga dobili su Magjari i sve erarijalne sgrade u bivšoj Krajini. 


Kad bi sve to sračunali po pouzdanim podatcima, koji nam nisu po- 
znati, mogli bi sasvim točno omjeriti, kolik je prinos naše domovine 
k odplati Block-Rente. Bila bi zahvalna zadaća, za koju meni ne dostaje 
vremena. Trebalo bi proučiti izvješća investicijonalne zaklade, razpis šumskih 
jeftimba itd., pa bi se tako ustanovila svota, koja je iz investicijonalne 
zaklade Magjarima u džep pala. 


Godine 1893. netko je valjda na odlučujućemu mjestu upozorio na to, 
da nije izvršena carska zapovjed, sadržana u gore spomenutim naredbama, 
prema kojoj bi se imao bio iz investicijonalne zaklade prije svega izlučiti 
fond za kulturne svrhe u neplodnim djelovima Ličke, Ogulinske, Otočke, 
Slunjske i Banske regimente. Vladin odjel za bogoštovlje i nastavu dobio je 
iznenada nalog, da se sastavi proračun za taj fond, iz kojega bi se imale 
u spomenutim krajevima uzdržavati crkve, škole i župni stanovi te podupirati 
siromašni župnici i paroci, graditi obćinske ceste, ošumiti kras, provadjati 
javne radnje. 


Proračun za takav fond sastavljen je približno na sedam do osam 
milijuna forinti. 

Čini se, da je u tu svrhu i sbilja nešto spremljeno, jer se je sad na 
jedanput, prilikom obnove austro-ugarske nagodbe, pomolio zahtjev, da se 
i taj ostatak investicionalne zaklade ima Magjarima izručiti, tobože kao prinos 
za gradnju ličke željeznice. 


Ovaj zahtjev je posvema neopravdan prvo: jer se tim upravo izigrava 
c. i kr. naredba od 15. srpnja 1881. al. 8. te se _ zemlji otimlje zaklada, 
kojoj je izrično priznato svojstvo ,,nepromjenljivih zaklada u javne svrhe“; 
drugo: ovo oštećivanje zemlje posvema je izlišno i stvarno nekorektno. 
Ličku željeznicu grade četiri magjarske i austrijske banke a na čelu im bečka 
Unionbanka. Tim bankama garantira država 2'8'% kamata. Banke će dakle 
i bez toga ličkoga kulturnog fonda učiniti dobar i siguran posao a prinos 
na trošak naše zaklade bit će samo — Trinkgeld. Željeznica je s državno 
garantiranim prihodom od 2:8" sigurna, da će se uloženi kapital i bez našega 
prinosa dobro izplatiti. | 

U našemu prvom članku karakterisana bankovna centralizacija segnula 
je dakle tu slučajno izravno u naš džep jedino na temelju prava jačega, 
dok je prisvojenje dviju trećina krajiških šuma i svih krajiških erarskih 
sgrada posredno otišlo u nepovrat. Čemu se sad mora žrtvovati i posljednji 
ostatak investicijonalnoga fonda, to se ne da protumačiti. Zašto da mi 
napose plaćamo za nešto, što je interes cijele monarkije, za koju mi naš 
prinos i onako već doprinosimo ? 


Kod utanačivanja sadašnje austro-ugarske nagodbe dva su velika faktora 
utjecala na riješenje željezničkih pitanja: vojnički i trgovački interesi. Te su 
se dvije velevlasti borile i napokon nagodile. Tu su dva problema bila po 
srijedi: Oderberžki priključak magjarskih željeznica k njemačkoj željezničkoj 
mreži i ličko-dalmatinska željeznica. 


Bankiri i kapitaliste u Magjarskoj traže mogućnost, da neodvisno od 
Austrije mogu sebi osigurati izvoz i uvoz robe svoje iz Njemačke i u nju. 
Oni tim stvaraju temeljni uslov za samostalnost carinskoga područja, unutar 
kojega će veliki lihvari još brže i sigurnije nas a i pučanstvo Ugarske 
pretvoriti u svoje ,,kolone“. Taj će jaram biti još teži nego li je politički. 

Tu mi valja primijetiti, da se ti lihvari ne dijele ni po vjeri ni po 
narodnosti.  Antisemitizam je nesmisao, jer ne gadja najveće, primjerice: 
Rockfellera, da ne nabrajam druge. Nomina sunt odiosa. 


Austrija, koja obuhvaća sav sjever Ugarske, branila je do sada Magjarima 
slobodu toga izvoza tehničkim sredstvima. 


Na austrijsko-pruskoj granici kod Oderberga sastaju se austrijske državne 
željeznice, koje vode u Krakov, s pruskim željeznicama, što vode u Vrati- 
slavu i do veličanstvenih naslaga kamenog ugljena u Katovicu. Austrijska 
željeznica u Krakov još se jedanput sastaje kod Džiedica s drugom pruskom 
prugom, što vodi do tih ugljenika, a na austrijskom teritoriju vodi još jedna 
pruga do ove dodirne točke. (Vidi priloženi zemljovid.) 

Austrija ima dakle na razpolaganje dvije linije do ugljenika : 

a) Pferov — Ostrava — Oderberg — Katovica, i b) Hullein — Mistek 
— Tješin, — Biala — Džiedic — Katovice. 

Druga pruga vodi od Tješina i na Oderberg tako, da Austrija ima i 
put Breslave dvije pruge do svoje granice. 


Ugarska imade priključak na Austrijsku mrežu kod Jablunke, njezin je 
dakle promet u Njemačku podvrgnut posvema austrijskoj prometnoj politici. 
Ona može sprečavati po volji magjarski promet, pa je to u istinu i činila. 
Nije htjela do sada dopustiti, da se na pruzi Jablunka — Tješin -— Oder- 
berg polaže druga tračnica, pače ni dovoljan broj mjesta, gdje bi se vlakovi 
jedan drugome ukloniti mogli. 

Isto tako nije Austrija htjela priudesiti prugu Jablunka — Teschen — 
Biala — Dziedice prema magjarskim potrebama. 

Najjača zaprjeka magjarskome prometu bio je pako kolodvor u Oderbergu, 
udešen samo za austrijske potrebe, pretijesan a da bi mogao primati i 
ranžirati onoliko magjarskih vlakova, koliko bi Magjarima potrebno bilo. 

Oderberžki kolodvor je uže, kojim je Austrija stezala vrat cijeloga 
ugarskog prometa s Njemačkom. Razvoj magjarske industrije naime ne da 
se pomisliti bez privoza njemačkog ugljena. 

Prema tomu je sasvim naravno, da su Magjari nastojali kako bi se 
oslobodili prevelike odvisnosti od austrijske željezničke politike pa su tražili, 
da se obidje Oderberg i da se pruga Tješin — Oderberg izravno spoji 
s Annabergom u Pruskoj. + 

To je taj glasoviti Annaberžki spoj, o komu se je toliko pisalo. 

Na ovu koncesiju Austrijanci baš nikako nisu htjeli pristati. Oni će uže 
oko vrata popustiti pa će proširiti kolodvor u Oderbergu, ali će sebi pridržati 
mogućnost, da ga magjarskome prometu zatvore, kad god ih bude volja. U 
ostalome su Austrijanci pristali na sve one olakšice magjarskoga prometa, na 
koje do sada nisu htjeti pristati. Od Jablonke do Oderberga sagradit će se ili 
druga tračnica ili dovoljna mjesta za uklanjanje a olakotiti će se i promet 
na pruzi Tješin — Biala — Katovice. 

Nu te olakšice za promet izmedju Ugarske i Njemačke morat će Magjari 
platiti jednoin koncesijom u interesu Austrije i cjelokupne monarkije. 

Da je Hrvatska neodvisna u okviru habsburžke monarkije, onda bi 
Austrija i monarkija brže i laglje došla bila do toga spoja, jer su tu posebni 
hrvatski interesi istovjetni interesima cjelokupne monarkije. 

Svakako je željeznički spoj s Dalmacijom preko našega teritorija u 
prvomu redu nuždan zato, jer se bez njega Dalmacija a po tomu ni Bosna 
ne da spasti od talijanskog osvojenja. 

Sve koristi, što ih mi i Slovenci lokalnim prometom budemo imali od 
te željeznice tek su uzgredne važnosti u prispodobi s tim životnim interesom 
monarkije. Hrvatski zastupnici na carevinskom vijeću uvidjeli su to pa se 
nisu dali zavarati tom ,tekovinom“, koja nije hrvatsko-slovenska tekovina, 
nego je prijeka potreba monarkije. Kad su dakle Slovenci sasvim izvan sebe 
od radosti pa kad se austrijskome ministru predsjedniku zahvaljuju te mu 
čestitaju, onda su se prevarili u adresi. Trebali su se obratiti na ministra 
rata. Barun Beck, koji takove čestitke prima, naliči mužu, koji prima čestitke, 
kad mu žena rodi sina, kojemu on — nije otac 

Po gotovo je nerazumljivo, kad su neki Slaveni za volju te željeznice 
spremni podupirati ministarstvo, koje si je stavilo zadaćom spašavati dualizam. 

Rekosmo, da je željeznički spoj od Metlike do Knina u prvom redu 
vojnički interes cjelokupne monarkije. Naša mornarica stoji naime ob- 
zirom na svoju jakost prema talijanskoj mornarici malne u razmjerju 
od 1:3. Naš bi se odpor na moru skršio već prvih dana rata s Italijom, 
jer se ne radjaju svaki dan Tegetthoffi niti se vazda može računati na 
nespretnost protivnika. 

Naša monarkija nije dakle gospodarica mora, prem ima najljepšu 
morsku obalu s mnogobrojnim lukama. Za slučaj rata ona ne bi mogla 
zapriječiti, da Talijani ne zaposjednu Dalmaciju, na koju već od osam sto 
godina govore, da imaduu historičko pravo. | 

Kopnena se vlast vrlo težko može braniti od pomorske vlasti, kad je 
ova neograničena gospodarica mora, jer može kadgod hoće i gdjegod hoće 
izkrcati vojsku, pa je opet ukrcati i na drugo mjesto baciti. Pogotovo je 
pako nemoguće obraniti obalu, ako kopnenoj vlasti nije pravo pristupna 
ni s kopnene strane. 

U tom je nesretnom položaju naša monarkija. 

Upravo je dakle životni zahtjev vojničke vlasti, da se Dalmacija izdašnije 
spoji sa željezničkom mrežom monarkije. Spoj uskotračnica s Metkovićem, 
Gružem i Zelenikom nije ni s daleka dostatan, tek će spoj preko Like nešto 
vrijediti a savez Banjaluke s Jajcem i Bugojna sa Sinjem morati će slijediti. 

Spoj Kranjske s Dalmacijom vodi se preko Like ne radi Like nego 
zato, što je ta pruga neprijatelju s mora težko pristupačna pa se zato mogu 
vojnički transporti nespriječeno slati na obalu. (Vidi priloženi zemljovid.) 

Ako dakle ministar predsjednik Weckerle kaže, da ta željeznica nije 
austrijska tekovina nego nekakova teretna posljedica hrvatsko-magjarskoga 
prijateljstva i riječke rezolucije, onda se šali na trošak istine. 


KRŠNJAVI 


SONETI 


LABUD 


Pan i satir slušaju tišinu, 

Dijanin korak steže mramor mlak, 
Topola šušnu vrbi, zrak je blag, 
Polusjajne tajne plinu u visinu. 


Samo oči bdiju. Kroz daljinu 
Života traže srodnog vidljiv trag, 
Al ćuti trska. Oblak snuje. Mrak 
Muklim muči mukom. Mjesec sinu. 


I tisiem sjajem vala, tamo amo, 
Ko duvak, duh il mjesečine gruda 
Zanesen labud kruži amo tamo. 


Za njime zlatna šajka bajke, čuda, 
I slatka dama, golog boga čedo, 
Pa širi rosno krilo. O Ledo, divna Ledo! 


MEFISTOV ZVUK 


Izdahnula je, ko što ruže mru, 

U prvom djevojačtvu, još šiparica, 
Na crnu čohu pade doma carica 

I smješka mi se toplo, ko u snu. 


Ah, kob je krvnik ćudljiv, glup i gluh, 
No čemu plač i prkos? Naša Marica 
U majskoj dobi umre kao starica 

I ostavi nam tugu, drugu zlu. 


SONETI 


O zašto, zašto nevin vazda mre i strada, 
O zašto, zašto leži mrtvo lane ovo 
I zašto, zašto vara ljubav, život, nada? 


I dok u muci jaukah, leden glas mi kaza: 
Te misli već su stare: pesimizam, fraza, 
Banalnost tudja. Brate, pitaj nješto novo. 


LJERKI O. 
(Mjesto igračke.) 


Ljerko, srce moje, ti si lutka mala, 

Pa ne slutiš smisla žalosnih soneta. 
Kesteni pred kućom duhu tvom su meta, 
Još je deset karnevala do tvog bala. 


Ti se čudiš, dušo. Smijat si se stala 
Ovoj ludoj priči. Tvoja duša sveta 

Još ne sniva, kako zbore zrela ljeta. 
Gledaš me ko grle. Misliš — to je šala. 


Al će doći veče, kad ćeš, ko Elvira, 
Don Huana sita i lažnih kavalira, 
Sjetiti se sjetno nježne ove strofe. 


Moje će ti ime šapnut moja muza, 
A u modrom oku jecati će suza 
Ko za mrtvim clownom iza katastrofe. 


A. G. MATOŠ 


TARNOWSKI 


JEDAN TIHI JUBILEJ 


U dvorani dubkom punoj predstavnicima cijelog elegantnog svijeta var- 
šavskog godine 1876. kroz tri večeri predavaše na obranu triju velikana 
poljskih, Mickjewicza, Slowackoga i Krašinjskoga, svojim zvonkim i snažnim 
a bogatim svim modulacijama i polutonovima glasom krasnorječivi, od naravi 
sjajni govornik — Tarnowski. 

Napadaji Krupinjskovi na romantičare poljske uzdrmaše ili posve odvratiše 
poštovanje Varšave prema tim velikanima. Ono par odgovora Krupinjskome 
od ,dii minorum gentium“ kao ni glas Kraševskoga ne učiniše osobiti 
dojam. Tek predavanja profesora krakovskog sveučilišta, ,Dantona galicijskih 
stanjčika (konzervativaca)“ i grofa, slavne porodične prošlosti, parlamentarca 
i sjajnog govornika, Stanislava Tarnowskog suzbiše Krupinjskove napadaje 
i povratiše staro poštovanje trojici velikana. ,Toute Varsovie“ bijaše ushićena. 
On bo je došao, pokazao se i pobijedio. On, Tarnowski. 


| S 


Kritičar i književni historičar poljski, publicista i govornik prvog reda 
grof Stanislaw Tarnowski rodjen je 7 studenoga 1837. u Džikowu u Galiciji 
1854. svrši gimnaziju sv. Ane (sveučilištnu) u Krakovu. Upiše se prvo na 
pravo, a zatim na filozofiju. Slušao je u Krakowu i u Beču, gdje je i absol- 
virao. 1857.[8. putovaše po Španiji, Egiptu i Palestini, 1861.|2. bijaše radio 
u Hotelu Lambert ili ,Biro-u“ u Parizu, koji stajaše pod upravom svećenika 
i historičara Kaljinke i književnika Klačka. 1863. sudjelovaše aktivno u 
poljskom ustanku, no radi toga uhvaćen i osudjen na dvije godine tamnice. 
Zatvoren bijaše u Krakowu, Lwowu i Olomucu. 1866. osnova sa historičarom 
Šujskim Juzefom, književnikom Stanislavom Kožmjanom i Ludvikom Vodjickim 


mjesečni žurnal ,Przeglad Polski“ (čit. ,Pšeglond Poljski“), koji i danas . 


izlazi, da dade izražaj svojim bližim prema desnici uvjerenjima. 1867. bje 
izabran za zastupnika u lavovski sabor, a taj ga posla u bečki parlamenat. 
Radi članka ,Porcije“, u kojem prekoravaše izrabljivanje puka po šlahti 
(plemstvu, vlastelinstvu), dobije nepouzdanicu od ogromne većine svojih izbor- 





TARNOWSKI kip 


nika. | on položi 1868. svoj mandat i lati se ozbiljno učenja i spremanja 
za docentsko mjesto na sveučilištu krakovskom. 1869. položi u Krakovu 
doktorat, habilitova se za docenta i u zimskom semestru otpoče predavati. 
1869., prije nego je položio doktorat, bje ponovno izabran za zastupnika i 
postade ubrzo jednim od vodja skrajnje konzervativne desnice. Razmišljanje 
u tamnici osvjedoči ga, da ,s propovjedima i tiradama o mesijanizovanju, 
kristusovanju“ i blizom uskrsnuću Krista, Spasitelja svih naroda, Poljskoj, 
kao što i uzaludno proljevanje krvi u bezuspješnim ustancima treba prestati, 
a početi radom sistematskim, kulturnim, u kojem bi svaka jedinica naroda 
vršila svoj zadatak. 1872. postade izvanrednim, a 1879. redovitim profe- 
sorom jagiellonjskog sveučilišta krakovskog. 1873. postade član novoute- 
meljene Akademije Nauke, a poslije 1883. generalni sekretar namjesto jednog 
od najzaslužnijih članova njezinih, Juzefa Šujskog. 1885. imenovan je za 
doživotnog člana austrijske gospodske kuće. 1886.17. postade prviput rector 
magnificus. 1890. izabran je za predsjenika akademije i tim je i danas. 1898. 
imenovan je tajnim savjetnikom Njeg. Veličanstva, a 1899.[900. ponovno 
izabran za rektora. 
* * * 

Spisi Tarnowskog su veoma brojni. Dijele se na: publicistične i književne. 
Posebni dio jesu: nekrolozi i govori. Sve, što je napisao, objelodanio bi 
prvo ili u ,Pšeglondu Poljskom“ ili u organu krakovskih konzervativaca 
Czas-u, a tek poslije posebno bi to otisnuo. 


* * * 


Prva veća literarna radnja njegova bijaše kritika studije Maleckove o 
Slovackomu. Tarnowski je prvobitno naumio napisati o Slowackomu posebnu 
studiju. U to Malecki objelodani svoju. Zaskočen tim Tarnowski otisne samo 
par fragmenata iz te svoje studije i spoji ih s ocjenom tog Maleckovog 
djela. Bijaše to prije 40 godina to jest 1867. Iza tog zareda sa studijama i 
predavanjem. Najvažnije su mu radnje: 

a) književne: Roman poljski u početku XIX. st. (1871.), Andrzej Maksy- 
milijan grof Fredro (1876.), Komedye Al. Fredry (1876.), O neizdanim pjes- 
mama Frančiška Wenžika (1876.), Lucijan Šjemjenjski (1878.), Školske go- 
dine Šujskove (1885.), Henryk Ževuski (1887.), Svećenik Valerijan Kaljinka 
(1887.), Jan Kochanowski (1888.), Zygmunt Krašinjski (1892.), Školske go- 
dine Šujskoga (1892.), O dramama Schillerovim (1890.), Henryk Šjenkjevič 
(1897.), O Adamu Mickjeviču (1898.), Adam Mickjevič (1898.), Historija knji- 
ževnosti poljske (od početka do 1850.) u 5 sv. (1900.), Šujski kao pjesnik 
(1901.). — Većinu ovih, kao i drugih još spisa sabrao je i otisnuo skupno 
u ,Rosprawach i sprawozdaniach“ u 3 sv. (1895.—1897.). 

b) estetične: Chopin i Grottger (1892.), Matejko (1897.). 


* +* * 
Oko mjesečnika ,,Pšeglonda Poljskoga“ ubrzo okupi se lijep broj knji- 
ževnika, sveučilišnih profesora, uopće — ljudi od pera. Poslije smrti Šujskoga 
31 

postade glava tog kola —- Tarnowski. Ta skupina ljudi učini Krak6w trečim, 
ali najvažnijim ognjištem književnim u Poljskoj. Upliv i moć te skupine 
osjećahu osobito kandidati profesorskih stolica krakovskog sveučilišta, kao 
i literati. Povoljna ocjena u ,Pšeglondu Poljskom“ isto je što biti priznatim. 
A teško bijaše biti i spomenut u ,Pšeglondu Poljskom“. 


* * * 


Velikom se napetošću iščekivalo, što će gromovnici i zemljotresci oko 
»Pšeglonda Poljskoga“ reći o ,Mladoj Poljskoj“, a napose iščekivala se izjava 
Tarnowskova. ,Pšeglond“ je prvo šutio, onda čarkao, pa se napokon upustio 
u strašan boj. A Tarnowski — čitao djela ,mladih“. I kad je već ,,Mlada 
Poljska“ uzdrmala i rasklimala podnožje ,starih“ i kad se ,Mlada Poljska“ 
razišla, progovorio je Tarnowski. ,Pšeglond Poljski“ 1906.—7. objelodani 
Tarnowskov plod proučavanja djela mladih kao ,historije poljske književ- 
nosti“ VI. sv., a 1906. otisnuto je kao posebna sveska. 


* * * 


Po pisanju već ,Pšeglonda“ naslućivalo se, što to može reći on, Tar- 
nowski o mladima. To naslućivanje učvršćivaše Šutnja i neobaziranje Tar- 
nowskovo na literate, koji već prije ,Mlade Poljske“ bijahu u Lwowu i 
Warszawi priznati (u Krakowu ne!) kao Žeromski, Kasprowič etc. Pa ona 
ocjena pjesama Kaz. Tetmajera, koja je više pričanje O Ocu nego o sinu etc. 
A posve jasno ocjena ,Seljačine“ Ožeškove. Tarnowski završuje tu ocjenu: 
» Važnije je pitanje, nije li šteta takog talenta za takav predmet? Naše 
je mnijenje: da je to krivi pravac i nekakva bolešljivost mašte . . .“ — Mladi 
se zabrinuto pitahu: ,Ako takovo stanovište kritičar zauzimlje prema Ožeškovoj, 
kakvo li će ono biti prema cijeloj toj slici nagosti duše, a često i tijela, 
kakovu je prinuždena pred publiku iznijeti novovremena umjetnost“. 


* * * 


»Sumnjam, da li bijaše talenata u ,Mladoj Poljskoj“ ... Sumnjam, da li 
išto stvoriše velikoga . . . Sumnjam . . .“ etc. — To je sadržaj. Tako je rekao. 
A progovorio je, ali ne mnogo! O — svakom. No, o svakom je bar — 
posumnjao. 

* * * 

Mladi mu odgovoriše. Jedan više, drugi manje. Koliko je već tko dobio, 
toliko je nastojao i da vrati. 

Bezobzirniji ne poštediše bome ni simpatije, ni konvenansije, ni klikaštva, 
ni koterije, a usput dobiše koju u rebra i ,operetni“ katolicizam i aristokracija, 
časti, redovi i odlikovanja, stolice i stanjčikerija. Dok dublje nasjecahu o 
nekakvoj psihičnoj organizaciji, tendencijama, individualizaciji i svjetovnim 
nazorima, dotle neustrašivi i odrješiti borci za Istinu, Lijepo i estetiku rugobe 
podizavahu smokvin list sa banalnog moralisovanja, pustog fraziranja, 
besmislenog dogmatizovanja i gnjusne šablone. | bez smrdljive detektivske 
lampice pokojnog Šerlokovog djeda, gospodina grčkog konstablera Diogena, 
našlo se čistih i nesebičnih prijatelja nekastrirane umjetnosti, suptilnije inteli- 

gencije, neoskvrnjenih ideala, da dignu svoj glas ogorčeno prosvjedujući i 
ogradjujući se proti bezstilnoj pisaniji, prepunoj baštinjenim shvaćanjem, 
očitim nepojimanjem savremenosti i modernosti, te bezbrojnim tradicio- 
nalnim predrasudama i formama. Doduše lojalno valja priznati, da optimi- 
stičniji kompromisleri uzaludno istina bog i bezuspješno u krvavom znoju 
lica svojeg — horribile dictu — zajedno s čitateljem — tražijahu posredne 
i neposredne povode, bliže i dalje uzroke i razloge bestemeljnih tvrdnja i 
neopravdanih sumnja toga primitivnog razuma, te elementarne duše, tog 
fosila iz kamenog doba. No tada trgoše iz korica gorući arhangjelski mač 
osvetnički svježi bojni redovi, da izvojuiu dostojnu zadovoljštinu slobode 
misli, nezavisnosti Ljepote od morala, nadahnuću pjesničkome, individuali- 
zaciji umjetničkoj, neizmjernosti Lijepoga i beskonačnosti Eceterizma. Na taj 
glas trublje ,Dantonove“ dohrliše i viteški veterani još iz onih drevnih ratova 
Prometejida. Odbaciše daleko od sebe lutnje, uz koje opjevahu titanske 
borbe i sjajne triumfe giganta, koji otimahu bogovima tajne, ili boli i čemere 
očajnih Ahasveridovića, zdvojnost i muke patničkih Bezbožnjaka, da, odba- 
ciše lutnje, da ponovno pod stare dane zavitlaju ubojnim kopljem na obranu 
i za obstanak pobogovljivanja ideala, strastvenih žudnja, ledene analize, 
životnog očajanja, gladovanja pravde, trpkog smijeha i bijesnog mahnitanja, 
apsolutnog nevjerstva i životnih problema... 

A boj se bio težak, sirašan, očajan! Na život i smrt! Aut — aut bio 
je bojni krič. 

Tarnowski nema pravo u tom svom mišljenju. Jer zaista su talenti 
i genijalni i veliki Stanislav Przybyszewski, vodja ,Mlade Poljske“, WI. Reymont 
pripovjedač, pjesnik Kaz. Przerwa Tetmajer, Wyspianjski, pjesnik Jan Kas- 
prowicz. 

* * * 

Da se bučno proslavi 70-godišnjica života i 40-godišnjica rada njegovog, 

otklonio je Tarnowski. 


MIROSLAV SAKAČ 


OSVRT NA POLITIČKE PRILIKE | 
U DALMACIJI 


Političke prilike Dalmacije tako su sada rastrovane, da se je i pobližem 
posmatraču u ovom kaosu tolikih stranaka i strančica, struja i grupa gdje- 
kada teško snaći. Dok je karakter političke borbe u Dalmaciji bio čisto 
nacijonalne naravi, obzorje je bilo bistro; na jednoj su strani bili aneksioniste 
Hrvati — hrvatska narodna stranka — na drugoj antianeksioniste — tali- 
janaši — stara t. zv. autonomaška stranka. Čim je pobjedom narodne stranke 
potreba izrazite žestoke nacijonalne borbe prestala, već se naravnim pro- 
njima novog položaja. Javlja se ponajprije pod utjecajem austrijske ,divide 
et impera“ ,srpska“ nacijonalna ideja, koja u savezu s talijanaškom smeta 
hrvatskoj većini u radu oko ostvarenja temeljne točke programa narodne 
stranke: aneksiji. 

Pobjeda narodne stranke značila je u isti mah njezin bankrot. Usprkos 
tome, što ona sve do nazad par godina vodi prvu i glavnu riječ u Dalmaciji, 
ona već svojim nastupom na vladu gubi raison d' ćtre, jer nit se briga nit 
je više kadra da ostvari spomenutu već temeljnu točku svog programa: 
aneksiju. Radikalni nacijonalni zahtjevi sponu na ništicu; oportunistička t. zv. 
politika mrvica uguši svaki polet narodnoj stranci, a narod se poče da 
vrsta pod pravaški barjak, kojeg je prvi razvio u Dalmaciji don Ivo Prodan 
i pokojni Dean. Smrt poštenjaka i uzor-karaktera Pavlinovića ubije i zadnji 
ugled narodne stranke u narodu, a era Bulatova čistom svojom austrijan- 
štinom otvori i zadnjem slijepcu oči. Kad klonu željezna šaka Bulatova, 
narodna stranka već de fakto Klaićevom smrću pokopana, pokopa se for- 
malno fuzioniravši se sa domovinaškom frakcijom pravaša pod vodstvom 
dra. Trumbića, dra. Smodlake i uskoka don Jure Biankinia. 

Pravaška stranka, kojoj je čisto Pavlinovićevo hrvatstvo i ne hoteć već 
teren pripravljalo, zahvati osobito iza Klaićeve smrti sve bolje misleće 
slojeve naroda. Formalni bankrot narodne stranke očekivao se od časa na 
čas, a stranka, proživjevši strašnu Bulatovu eru odvažno je i puna nade 
gledala u budućnost. Ali raskol stranke prava u Banovini nije na žalost 

mogao ostati bez posljedica i na Dalmaciju. Stari pravaši oko Prodanove 
»Hrvatske Krune“ otcijepljuju se i stvaraju ,čistu stranku prava“, dok se 
oko matice okupi spljetska grupa mladih doktora i uskoci iz narodnjačkog 
tabora oko Biankinijeva ,Nar. Lista“. 

Domovinaši iz početka zajednički su sa čistima borbu vodili; zajednički 
i pravaški klub u dalmatinskom saboru davao je nade i nekakvoj široj 
složnoj akciji, dok sve ne pokvariše ideje ,novog kurza“, koji je najbolje 
polje djelatnosti baš u Dalmaciji našao. 


Pod utjecajem tih ideja fuzioniraše se domovinaška ,stranka prava“ i 
narodna stranka u ,,hrvatsku stranku“, koja je pravac svom radu hotjela 
baš riječkom rezolucijom da udari. 


Ali pod utjecajem starih narodnjaka teško je stranka mogla da se u 
novim antiaustrijskim vodama snadje. K tomu borba starih narodnjaka i 
domovinaša, osobne razmirice Trumbića i Smodlake, prisiliše ovog zadnjeg 
na istup. Ohrabren neuspjesima i nepopularnošću ,,hrvatske stranke“, osnuje 
on ,,hrvatsku pučku stranku“, koja se iza fuzije sa dalmatinskim naprednjacima 
prozove ,,hrvatska pučka napredna stranka“. 


Čistim pravašima oko ,Hrvatske Krune“ pridružiše se u prvi mah 
mnogi nezadovoljnici iz Trumbić-Biankinijeva tabora, te stranka, da veže 
svoj život na stare tradicije, opet se prozove samo ,,stranka prava“. 

Jedna grupa Trumbić-Biankinijevaca oko šibenske ,Hrvatske Riječi“ 
održala se postrance balancirajući tamo i ovamo. Važnost njezina _ malo 
poskoči istupom nekolicine iz ,stranke prava“, koji izrazom simpatija bano- 
vačkoj ,Starčevićevoj hrvatskoj stranci prava“ nijesu bili zadovoljni. 


Nesuglasice izmedju starih narodnjaka i domovinaša u novoskovanoj 
»hrvatskoj stranci“ iza izbora još većma se zaoštriše. Trumbić, uzdajući se 
u pomoć glavnog organa stranke, Biankinijeva ,Nar. Lista“ i djela ,,šibenskih 
pravaša“, koje su okolnosti nagnale u ,hrvatsku stranku“, te u opće u 
pomoć starih domovinaša, hotio se da nametne starim narodnjacima. Naj- 
izrazitija grupa ovih oko spljetskog ,N. Jedinstva“ istupi. Ta grupa Orgić- 
Borčić-Mangjer, kojoj nijesu daleko ni prije istupljeli Zafran i Korlaet, hoće 
nekako da nastavi tradicije narodne stranke. | 


U hrvatskoj stranci tim ipak komešanje nije prestalo. Grupa Trumbić- 
Biankini ako i uzmogne nekako da primiri Ivčevićevu frakciju, teško da nadje 
modus vivendi sa frakcijom starog Čingrije, koji pod utjecajem svog sina, 
zastupnika dr Melke, otvoreno izjavljuje svoje simpatije prema spljetskim 
demokratima dr. Smodlake, od kojeg Trumbić kao vrag od tamjama zazire. 


* * * 


Dok je najprvo talijanašima, a kasnije i ,srbima“ sretno pošlo za 
rukom izravnati spor izmedju ,mladih i ,starih“, Hrvati ne mogu nikako 
da ni iz daleka dopru bar do neke konsolidacije svojih stranačkih odnošaja. 

Vladajuća ,hrvatska stranka“, koja od 41 na zastupnika dalmatinskom 
saboru broji njih 29, nekakav je mixtum compositum svih mogućih struja 
i strujica. 

S jedne stranke domovinaška frakcija, kojoj je i organ stranke ,Nar. 
List“ u rukama, s druge Čingrija sa svojom ,Crvenom Hrvatskom“, kojoj 
sve ono zlo, što je ,Nar. Listu“ dobro, a s treće pojava predsjednika sabora 
dr. Ivčevića, kojeg i jedna i druga frakcija na svoju stranu vuče. 


Dva se pitanja pri pogledu na ovu trulu stranku nameću. Ili će dr. 
Trumbiću poći za rukom, da Ivčevića i njegovu struju za se predobije, te 
će onda, okupivši sve umjerenije elemente, istisnuti Čingriju, te ga eventualno 


pravaše“ skalupiti nekakovu ,hrvat. stranku prava“. 


Stari narodnjaci su osudjeni svakako na propast. Spljetska grupa oko 
»N. Jedinstva“ žive dok je živ Ivčević i u najboljem slučaju, dok su živa 
ona dva tri uglednija njezina predstavnika. 


Hrvatska stranka prolazna je kombinacija, stvorena za opredjeljenu 
svrhu, a čim se ili svrha ispuni ili se pokaže, da je za tu svrhu nemoćna, 
ona pada i njezini rasijani dijelovi padaju žrtvom drugih stranaka. 


U daljoj budućnosti samo dvije stranke u Dalmaciji su moguće — 
pravaška i napredna. Ali to koncentriranje ne će tako lagano ići. Domovinaši 
se ne će dati ni u jednom slučaju tako lako pojesti. Eventualna propast 
hrvatske stranke ili njihova pobjeda u njenoj sredini znači, u prvom slučaju 
uspostava stare domovinačke stranke, a u drugom pretvorba ,hrvatske 
stranke“ u ,hrvatsku stranku prava“, koja bi možda i Šibenčane okupila. 


Dvije stranke prava su nemoguće i suvišne; naravnim procesom morala 
bi se ili stopiti ili bi jedna od njih svakako propala. Da je ova druga 
eventualnost sigurnija za domovinaše, to ne treba dugo dokazivati. Njihovo 
izigravanje, nekarakternost u politici — sad skrajnji Austrijanci, sad Košutovci 
— svako pomanjkanje pomladka, sve to njihovu budućnost čini dvojbenom. 


Napredna demokratska stranka okupit će u svakom slučaju đio 
»hrvatske stranke“, kao što joj je već u Šibeniku pošlo za rukom. Tako će 
se na poprištu naći demokrati u koaliciji sa ,srbima“ i talijanašima proti 
stranci prava. 


U prvoj etapi možda će se ti t. zv. demokrati sa čistima (starčevićan- 
cima) naći skupa u pobijanju domovinaša, koji će naravskim razvojem 
stvari morati, da, preuzevši vladu, evolucioniraju se u staru narodnu stranku. 
To će odbiti od njih dobar dio radikalnijeg elementa, koji će se opet naći 
u istim redovima sa čistima, da pod zajedničkim imenom pravaša s jedne 
strane suzbiju u narodu štetni upliv demokratsko-srpsko-talijanaške koalicije, 
a s druge, da porade na ostvarenju temeljnog načela stranke prava u Dal- 
maciji, kojeg je ona izrodjenjem narodne stranke u Dalmaciji preuzela, 
sjedinjenje Dalmacije s materom zemljom. 

Doduše mnogi će prigovoriti, da sada stranka prava nije tako jaka, da 
bi ona mogla svojoj zadaći u budućnosti dorasla biti. Istina, stranka prava 
iza ovogodišnje skupštine u Spljetu preživljuje krizu, koju će tekar vrijeme 
i mladji naraštaj da riješi. Ali uzevši u obzir, da su sve stranke, u prvom 
redu hrvatska stranka u još gorem položaju, to nam stanje stranke prava 
nikako ne izgleda onako crnim, kako bi na prvi mah, možda uslijed pri- 
kazivanja protivnika, izgledalo. Stranka, koja od 57.000 predanih glasova 
pri zadnjim izborima u carevinsko vijeće može da za svoje il prijateljske 
kandidate prikupi preko 20.000 glasova, to je jaka i nesavladiva stranka, 
kakovu je teško i na daleko naći. Stranci fali inteligence, to je njezina 
Ahilova peta, ali i u tom pogledu ona može da mirnim pogledom promatra 
budućnost, jer se već medju srednjim staležem, a i medju akademičarima 
stvara novi pomladak željan rada, pun inicijative, kojem je ideal pomladjenje 
i uskrsnuće stare jedinstvene stranke prava u Dalmaciji. 

Hoc est in votis! 


B. G. ANGJELINOVIĆ 


IZ ,DRAČA I TRNJA“ 


A HRVATSKA ?... 


Mienjaju se, redaju se 
vlade, bani, komesari, 
a Hrvatska? — Uviek ista. 
Azijat joj gospodari. 


»Dolje s ovim! Dolje s onim! 
Abzug Khuen! Abzug Tošo!“ 
vikalo se, drečalo se, 

a sad nam je Šandor došo. 
»I s njim dolje!“ cika stoji, 
da se isto nebo stresa. 


»Rutavi ga nosi djavo 
do paklenih tisuć biesa |“ 


A Hrvatska? — Uviek ista 
Sklapa ruke olančene, 
Suznim okom niemo prosi: 
»Sjetite se i na mene! 
Uzalud vam svaki napreg, 
dok sam ja u lance speta. 
Sa moje će tek slobode 
da i Vama maj procvjeta!“ 


ETO ZAŠTO! 


Ah koliko metercenti 
smrčili smo već papira 
svadjajuć se, prepiruć se — 
a za ništa! S čista mira! 

I još dalje s dana u dan 
grizemo se.... Bogo mili! 
Tek što jedan s bola vrisne 
već i drugi ranjen cvili! 


Ali zašto sva ta svadja? 
Ne znate li, ja ću reći: 
Zubati smo, pa ne znamo, 
u koga su zubi veći. 
I sve dotle — vjerujte mi! — 
bit će u nas svadje grube, 
dok ne bude koji treći 
polomio sve nam zube. 


MAHORES 


PERA TODOROVIĆ 


6. studenoga o. g. umro je u Beogradu najbolji, najdarovitiji i najplodniji 
srpski novinar, Pera Todorović. 

Rodio se 2. maja god. 1852. u selu Vodicama (smederevski okrug) u 
gazdinskoj, domaćinskoj kući, poluseljačkoj i polutrgovačkoj, u domu ,,gospode 
seljaka“. U Kragujevcu i u Beogradu svršio je šest gimnazijskih razreda, 
pjevajući u djačkim listovima pjesme pod pseudonimom Pera Šatornjanin. 
Istjeran radi pobune iz škole, ode u Švajcarsku i svrši u Ziirichu pedagogiju 
na filozofskom fakultetu. U sedamdesetim godinama vrati se u Srbiju i 
postane sa znamenitim Svetozarom Markovićem najvidjeniji vodja socijalističnog 
pokreta, iz kojega se isčahurila današnja radikalna stranka u Srbiji. Od 
1871. do 1872. godine izlazi njegov književni i naučni ,,Rad“, propovijedajući 
»uništenje estetike“ i utilitaristička načela ruskih literarnih socijalista, naročito 
Pisareva, Černjiševskoga i Dobroljubova, koja se i u Srbiji već preživješe, 
dok ih u Hrvatskoj sada propovijedaju jeftini naprednjački Bazarovi. U ,,Radu“ 
se javljao i sadašnji (radikalni) ministar prosvjete, g. Andra Nikolić. 

No Todorovićev duh bijaše više političan no literaran, više praktičan 
no teoretičan, više polemičan no doktrinaran. Nakon ,,Rada“ pokrene sa 
Svetozarom . Markovićem, Perom  Velimirovićem,  llijom Todorovićem, u 
rusko-turskom ratu poginulim Mitom Stojanovićem i ostalim ,,komuncima“ 
redom , Javnost“, ,Glas Javnosti“, ,Oslobodjenje“, ,Staro Oslobodjenje“. 
Kod te socijalističke propagande ne potroši samo P. Todorović gotovo svu 
svoju očevinu — oko 1600 dukata — nego mladim prevratnicima ostavi 
cijelo svoje imanje Todorovićev drug iz Ziricha, Pera Gjorgjević, sa željom, 
da Pera Todorović i Sreten Angjelković uzmu dvije socijalistične sestre, Milicu 
i Anku Vinkovićevu iz N., Sada, koje se takodjer kretahu u ziriškom krugu 
ruskih revolucionara oko poznatog Bakunina, otca moderne anarhije. 

Nove misli pobijede najprije na općinskim izborima u Kragujevcu i to 
bude povodom demonstraciji sa crvenim ,barjačetom“ (1875.) i mlade ljude, 
odsudjene zbog veleizdaje, zateče rat sa Turskom i oni listom odu na 
granicu. Kao poznavalac ruskog jezika dodje Todorović u generalni štab 
generala Černjajeva, gdje se sprijateljio sa čuvenim generalom Komarovom 
(sadašnjim izdavačem petrogradskog ,Svijeta“) i bez sumnje se nalazio sa 
našim Danilom Medićem, koji je o tome možda pisao u svojim memoirima 
(»U ruskom taboru 1877.—1878.“). Mladi socijalistički publicista toliko se 
odlikovao u bitci na Šumatovcu, da je odlikovan oficirskim činom i zlatnom 

kolajnom za hrabrost, i to junaštvo je još pohvalnije, kada se zna, da se 
kasnije, u obranama od groznih napadaja, nikad nije time pohvalio. 

Iza zaključenog mira mora Todorović zbog ,crvenog barjačeta“ emigrirati 
u Novi Sad i tu izdaje vrlo popularnu socijalističnu ,Stražu“ sa Lazom Pačuom 
(sadašnjim ministrom financija), Perom Velimirovićem i drugim drugovima. 

Dolaskom naprednjačke vlade (Piroćanac i Garašanin) emigranti su 
pomilovani (1880.). Sada je Todorović na vrhuncu svog javnog rada. U to 
doba je organizovao radikalnu stranku, koja obori Obrenovića, i ostao je 
duša njezina sve do 1886., kada je sa drugima pomilovan milošću kralja 
Milana. Radikalnom naime agitacijom, ali bez znanja glavnog radikalnog 
odbora, bukne 1883. poznata buna u Zaječaru usljed austrijskog zahtijevanja, 
da se žigoše srpska marva, odredjena za monarhijska tržišta. Zaveden narod 
gledaše u toj nevinoj vladinoj naredbi težnju, da se nepravedno povise 
porezi. Posljedica te zaječarske pobune bijaše odsuda na smrt svih radikalnih 
prvaka, pomilovanih na rubu groba na tešku tamnicu, dok je dosta buntov- 
nika sa Ljub. Didićem izgubilo glave u Kraljevici. 

Pera Todorović dopade sa drugovima robije, gdje se od svih najhladnije, 
najstoičkije ponašao. Veli se, da je kralj radikalima poklonio život povodom 
njegove molbe, a činjenica je, da je Milan Obrenović poslije slivničke 
katastrofe stupio s publicistom u pregovaranja, posjetivši ga noću čak i u 
tamnici. Posljedica tih ugovaranja bijaše oslobodjenje agitatora. 

Raspitujući se kod kompetentnih o uzroku Todorovićevog rascjepa sa 
radikalima, stvorio sam sebi taj sud: 

Radikale je kralj Milan pomilovao uslijed obećanja, da će stupiti u 
fuziju s naprednjacima (što medjutim pod Aleksandrovom vladom odista 
učiniše). Oslobodivši se i spremajući savezom sa liberalima (Ristić) pad 
naprednjaka, ne htjedoše o predloženoj kooperaciji ni čuti i dovedoše tako 
svog parlamentara u položaj, da on prekrši riječ, zadanu u ime stranke 
kralju Milanu. Todorović okrene dakle stranci ledja, pogriješivši kao strančar, 
držeći se gentlemanski kao čovjek i političar. Proces, koji se dogadja u 
svim demokracijama, dogodio se i ovdje. Veliki, daroviti individui mogu 
ostati individualiste, smiju sačuvati dominatorsku svoju fizionomiju kod 
stvaranja demokratskih grupa, ali kada se načelom jednakosti ojačaju 
inferiorni, demagoški elementi u stranci, partije znaju progutati svoje 
stvaraoce: dijete proždire svog oca ili ga dovede do čedomorstva. Kao P. 
Todorović prolaze Temistokle, Aristid, Tukidid, Alkibiad i Sokrat u tipičnosti 
atenskih, a braća Gracchi, Koriolan, Catilina i Caesar — rimskih stranaka. 
Francuska revolucija guta sve svoje činovnike, dok nje ne svlada njen jaki 
sin Bonaparte. | mi smo u našem babilonskom političkom životu vidjeli i 
vidimo sličnih pojava. Obzoraški apostat je Josip Miškatović, sličan Todo- 
roviću stilom i simpatijama za paradokse ruskog duha. Od A. Starčevića 
odmetnu se preko polovice vlastite stranke. Naprednjaci već imaju svog 
Radića, rezolucijonaši svog Potočnjaka i t. d. Tako poče tamniti i Todo- 
rovićeva zvijezda kod svijetla mnogobrojnih radikalnih lojanica, i vrlo je 

značajan slučaj, da je taj veliki um ugasnuo u prezrenom zakutku u času, 
kada sudbinom Srbije odlučuje Nikola Pašić, bivši mjernik i Nastas Petrović, 
bivši profesor zoologije . . . 

Ne vjerujem, da je ruski otpadnik Katkov toliko nahudio ruskim revo- 
lucijonarcima kao Pera Todorović radikalima, koje je stvorio i — kako se 
uvjerih — usred najbrutalnijih polemika upravo očinski volio Borbe te vrsti 
su najstrahovitije, imaju nečeg kajinskog, i iz njih sikće žućni otrov Swiftovih 
svadja sa prijašnjim političkim drugovima, Heineovih ispada proti Borneu i 
romanticima, te Rochefortovog pada od udaraca onih radikala, koje je učio 
novinarsku nepomirljivost. Misao, ideja je vaša, ali njeni organizovani, 
plebejski nosioci su bijednici i kad ih drobite, mrvite, uništavate svirepim 
vitriolom smiješnosti, ubijate svakim udarcem sami sebe, od vlastitih navala 
patite najviše vi sami, jer je — vaša misao oklop vaših majušnih protivnika. 

Radikali, koji na nj zarežaše kao na plaćenog, ciničnog otpadnika, 
postadoše svakodnevne žrtve ,Malih Novina“, gdje P. Todorović prikazivaše 
njih — kao otpadnike. — Ti izda nas! — rekoše mu oni. — Lažete! Vi 
izdaste mene, iznevjeriste se načelima, koje sam vam ja dao! — branio se 
tolikom snagom, da se može reći, e je sam ropskom radikalizmu više 
naškodio od svih reakcija i od svih mjera Obrenovića. Odkupivši taj listić, 
popularisao ga preko noći i snizivši mu cijenu na pet para (filira) i uvedavši 
uličnu prodaju, modernizovao je srpsku štampu, postao je otac ,petparačkih“ 
listova, stvorio je današnji beogradski politički boulevardski dnevnik. Ma kako 
mu se sudilo u budućnosti kao političaru, već danas se može reći, da je 
njegovo ime u povijesti srpske štampe epohalno, znamenito za ovdašnju 
kulturu kao Girardinovo za Francusku. Od svih atleta srpske javnosti bijaše 
taj gladiator Obrenovića najjači, najopasniji. Sam se dvadeset godina junački 
nosio sa najjačom, najmnogobrojnijom i najpopularnijom strankom, i dok 
je on ,baju Nikolče“ (Nikolu Pašića) i druge radikalne oportuniste odveo 
u carstvo neprolazne smiješnosti, njega cijele stranke u zemlji ne napadahu 
samo kao dvorskog ulizicu i plaćenika, nego mu prilijepiše na čelo i žig 
homoseksualnosti. Oženivši upravo demokratski jednu radnicu svoje štam- 
parije (,Smiljevo“), začepi najklevetaniji novinar Balkana usta radikalnim 
»moralistama“. 

»Male_ Novine“ izlažahu do kobne pogibije poslijednjeg Obrenovića. 
Čuo sam, da urotnici htjedoše iste noći premlatiti i njihovog vlasnika, ali 
»mudri bjehu, al se prevariše“, jer P. Todorović bijaše još mudriji, pa se 
učinio nevidljivim, dok ne pokrenu nov, antiurotnički list, , Ogledalo“, koji 
je brzo prekinuo, izmirivši se donekle sa novim stanjem i sa nekadašnjim 
radikalnim drugovima, koje je u težim prilikama u njihovoj ,Samoupravi“, 
(koju je on nekada pokrenuo), pomagao svojim prilozima. 

Energija, radinost njegova bijaše nevjerojatna. Osim svakidašnjeg svog 
uvodnog članka napisa, kao naš Deželić, silu rasprava i nekoliko novinarskih, 
feuilletonskih romana, jedinih beletrističkih produkata, gdje će budući kulturni 
historičar naći vijernu sliku visoke srpske politike, ,Smrt Karagjorgjeva“ 

napisa onda, kada današnji Karagjorgjevci kovahu u zvijezde kneza Miloša, 
a drugi njegovi roman-feuilletoni, kao ,,Beogradske tajne“ (nedovršeno), 
»silazak s prestola“ (junak — kralj Milan), ,Aspide“ (== zmije), ,Smrt 
kneza Mihajla“ imaju poezije, ,senzacijonalnosti“, brutalne sadašnjosti u 
svijetlu drame i priče, nečega, čime unatoč svim kritikama osvaja Dumas 
otac, Beaubourg, Montćpin, Conan-Doyle i naš Kumičić: one jake poezije 
aktualnosti, romantike, svakidašnjosti, koju je u ,funtromanima“ s tolikom 
nasladom nalazio i pisac akademskih romana, Bulwer. 

Stil P. Todorovića je jedar, kratak, jasan: klasičan novinarski stil. Taj 
novinar je umio poslovičkim govorom, narodnom frazeologijom prikazati 
i protumačiti najprimitivnijem čitaocu najzapletenije političko pitanje i naj- 
zakučastiji ekonomski problem. Tako pišu oni, koji znaju o čemu pišu. 
Tako ne piše Milan Marjanović. Pera Todorović ne bijaše duh delikatan, 
koliko širok i enciklopedičan. Današnja Srbija nema takvog novinara, premda 
su gg. Stojan Protić, Jaša Prodanović, Br. Nušić i dr. vrlo dobri žurnaliste. 
Živojin Dačić ima doduše u svojim ,Narodnim Novinama“ pučku prostotu 
Todorovićevog stila, Svetolik Jakšić (,Štampa“) njegov snažni polemički 
temperamenat, ali niko još nema u tolikoj mjeri sve odlike potpunog 
novinara: naobrazbu, politički .,njuh“, duhovitost, organizatorski talenat, 
fantaziju, brzinu mišljenja i lakoću izražavanja, osjećanje za ono, što najviše 
zanima publiku, fabuloznu aktivnost i t. d. 

Takav život, takva borba i takva radinost slomila bi i nerve kakvog 
Liszta ili Sare Bernhard, jer ništa, ništa ne uzrujava, ne boli i ne ubija kao 
boj sa klevetom. Zbog svojih uzdrmanih živaca postade P. Todorović 
morfinista i nikad ne zaboravih stakleni, metalni, fakirski sjaj njegovih 
dubokih, sitnih i pronicavih crnih očiju. Bijaše tamnosmedje kose i brade, 
oniskog čela, malo ,prčastog“ sokratskog nosa, nižeg no srednjeg uzrasta. 
Glas tanak: izmedju tenora i baritona. Jedan od najboljih govornika u 
Srbiji. Nekada bijaše zdrav, živ i bujan, ali već kada ga prvi put sastadoh, 
prije 12 godina, bijaše hipokratski blijed, zgrbljen i kao u sebe uronio. 
Otkako mu ležaše na grbači osim tolikih potresa još i katastrofa od 29. maja, 
on je vidljivo sustao, umorio se, nalikujući sasvim prošlosti, hodajući, kao 
da ga tišti velika nesreća, kakovu jedva i jedan cijeli narod podnosi. 

Umre od upaljenih pluća. Kraj jednostavnog crnog odra plakaše udovica 
i dva brata — dva seljaka. Pokojnik sav pošćujavio, posijedio i na licu 
zelenom od žutosti, izraz, kakvog nema kod običnih mrtvaca. Takve su 
mrtvačke maske ljudi, koje je vrijeme pregazilo. 

»Samouprava“, organ radikala, izmirila se u nekrologu sa najvećim 
protivnikom i priznala «mu potpunu lojalnost u borbi. Nad lijesom se užime 
starih radikalnih prijatelja oprosti sa tragičnim publicistom Raša “Milošević. 
| u Srbiji, kao i kod nas, izvanredni dusi žalosno živu i žalosno umiru. 
Karagjorgje, knez Mihajlo, Petar crnogorski, poslijednji Obrenovići, Svetozar 
Miletić, pa smrt Jelačićeva, Bachova, Kvaternikova, Kovačićeva: teško, teško 
je kod nas breme velike duše! A. G. M. 

(Nastavak.) 
XXI 

Topalović je došao s dva seljaka i s jednim nešto na gospodsku odje- 
venim ostarijim čovjekom, kojega je Topalović Andrijeviću prikazao kao. 
gostioničara Starčevićanca, koji je zbog svojega uvjerenja i iskrenosti u 
pravom smislu rieči stradao. Bilo je naime vrieme kad su mu uzeli posao, 
navodno stoga, što su se dogadjale u gostionici njegovoj tučnjave; te bi 
tučnjave redovno upriličivali protivnici samo, da ga mogu tužiti i da mu se 
oduzme posao. No on nije svejedno klonuo, već se otimao dotle, dok nije 
opet otvorio gostionicu. Zvao se Kleščević. 

Andrijević je svu četvoricu uveo u svoje odaje, da ih pozdravi dobro- 
došlicom. Došao je bio i upravnik i nekako neprijatno gledao, kako se to 
Andrijević prijateljski sa seljacima rukuje i razgovara, pače ih vodi u sobe, 
odredjene samo za gospodu. Negdje je u sebi mislio, da se pokojnomu 
Muiću ustati i vidjeti, njemu, koji sa seljakom nije nigda progovorio ni jedne 
liepe! Šutio je dašto upravnik i brzo se izgubio. 

Topalović je bio vanredno veseo i šalio se sa svima: ,Nisam ti, Tonček, 
doveo naše inteligencije, jer ta — s malom iznimkom — nije u našem taboru. 
lli je indiferentna, pa je se ništa ne tiču naša politička pitanja, ili je pak 
činovnička ili u — protivnoj, rezolucionaškoj vojsci. Pa i ne treba nam je, je 
li, ljudi. Ja sam sam iz seljačke kolibe, a i ovaj moj prijatelj Andrijević. U 
nas je još, hvala Bogu, nepokvaren osjećaj za ovu našu tužnu zemlju“. 

— U mene je — prekide ga Andrijević — moraš ovdje razložiti ipak 
bio neko vrieme pokvaren osjećaj. Jest, braćo, ne tajim i ne mogu tajiti, 
da sam se zaveo tom rieči: naprednjak, koja se već u našem javnom 
životu, izigrala. Naprotiv nazadnjaci su. A to stoga, što su se odaljili od 
naroda i voljni su sklapati ugovore i nagodbe sa svakim, pa bio to i ne- 
prijatelj našega naroda. 

— Istina je — potvrdila su mu ona dva seljaka. 

— Al ne će dugo — javio se Kleščević — ljudi već progledavaju. Ja 
s kim god govorim, pa i s onima, što su tobože za rezolucijonaše, svagdje 

nam priznaju, da smo mi stranka budućnosti i da se s Magjarima ne će 
moći nikako izići na kraj. 

— Ja se samo čudim — prihvati jedan od seljaka — kako to gospoda 
ne vide, što je i nama seljacima jasno. Zašto su oni u takovoj stranci, koja 
nam ne može nikako koristiti ? 

— Zato, jer mnogi od njih imaju koristi — preuze Topalović. | politika 
je, ljudi moji, posao kao i trgovina ili kakav drugi posao. Iz politike se 
može crpsti časovita korist, pa šta je njih dalje briga ! 

— Nisu svi takovi — izpravi Topalovića Andrijević —. Neki i dobro 
misle. Oni računaju ovako : nagodba je istina veliko zlo, ona je i nezakonita, 
ali što ćemo učiniti, kad ona tu jest. Moramo dakle raditi bar zato, da se 
i ta nagodba poštuje. Oni su dakle nagodbenjaci u poštenoj vjeri. Ali, to je 
kratkovidnost i krivi put. Kad vidimo i znamo, da je ta nagodba — vršila 
se ona ili ne vršila — zla i da iz nje može nastati samo zlo, onda se valja 
boriti proti njoj makar i krvlju. U Hrvatskoj ne bi smjele biti nego dvie 
stranke: nagodbenjačka i protunagodbenjačka, to jest naša, starčevićanska. 

— A kako će se to, gospodine, svrišti ? Hoćemo li mi ikada moći 
srušiti nagodbu i kako — javi se onaj drugi seljak. 

— Prijatelju dragi, mi vjerujemo, da hoćemo i ta nas vjera jači u borbi. 
Kada će to biti, to je. težko reći. Dugo, dugo još. To ovisi o nama. Mučan 
je dakako posao, jer mora početi odozdo, od naroda. Mi se moramo orga- 
nizirati svagdje, ne samo u izbornim kotarima, već svagdje u svakom mjestu. 
Koliko ima krajeva naše otačbine, gdje se sbog sirotinje ili sbog neznanja 
nije još ništa, baš ništa učinilo u tu svrhu. U te krajeve spada i ovaj vaš. 
To se dosad radilo sve bez računa, bez promišljanja: od izbora do izbora 
glasovalo se ili po komandi ili podmićivanjem, česa na žalost još uviek ima. 
To vi svi dobro znate, pa što da vam i razlažem? Kad je koji zastupnik zašao 
medju narod, kad se s njim dogovarao, kad je razlagao program svoga 
naroda ? Nikad ništa. U oči izbora dolazili korteši, vodili su narod kao stoku 
na glasovanje i onda ne treba da se čudimo, kako nam je. A što se radi u 
vanjskom svietu, kod drugih naroda, gdje zastupnici žrtvuju i svoj imetak, 
svoj položaj, sve, — samo da bar nešto izvojšte za narod. Kod nas je sve 
naopako i ne počme li se iz temelja, ne probudimo li se, mi smo ništa 
drugo nego županije magjarske, što nam se već odavna piše u knjizi naše 
sudbine. 

Svi su bili umukli pod dojmom Andrijevićevih rieči, što ih je govorio 
jakim uvjerenjem. Topaloviću se oči kriesile i on je, podigavši čašu, naglo 
ustao i progovorio : 

— Evo, braćo, nisam se prevario, kad sam vam putem govorio, komu 
idemo. Vi vidite, da u doktora Andrijevića ima i uma i srca i volje, da 
koristi narodu, iz kojega je nikao. Što više: on je u najodlučnijem času, gdje 
ga je čekao liep položaj i sigurno zastupničko mjesto, okrenuo ledja stranci, 
protiv koje se bunilo njegovo srdce. On je smogao u sebi toliko snage, da 
obračuna sa svima i da se vrati natrag starčevićanskoj stranci, kojoj je u 


2+. «ro 


STARI PLAMEN 463 


mladosti pripadao. Stoga je on vriedan svakoga štovanja i povjerenja. Ja 
mislim, da mi ne ćemo oklievati, da sad, kad se razpiše ponovni izbor za 
naš kotar, da za njega radimo kao za pravoga našega kandidata. Ne zabo- 
ravimo to, da bi on bio i onako kandidirao tu i sigurno prošao uplivom 
dra. Muića i prijateljstvom Vaića. On bi imao sigurnu većinu bez muke, 
bez neprilika. Ipak Andrijević se toga svega odrekao i stupa pred nas vedra 
i poštena obraza. On se utiče onoj manjini, kod koje će mu biti savjest 
mirna. Mislim, da nam ne treba premišljanja, nego da ga već danas pozdra- 
vimo kao svoga kandidata. 

— Živio, živio! — prihvate svi jednoglasno i kucnu se s Andrijevićem. 

Andrijević se namršti i ustade: 

— Ne, braćo i prijatelji! Ne, naglite. Istina je u glavnom, što je rekao 
prijatelj Topalović, tek što odbijam njegove hvale i prehvale. Nego ne mogu 
preko srdca prenieti, kao da bi to bila. moja glavna misao, na ime: to 
kandidiranje. Nisam lovio mandata, niti mi je za njim stalo. Da se razumijemo, 
poslušajte me, molim vas, na čas. Nije naš glavni posao, da osvajamo 
izborne kotare. Mi, kako sam rekao, moramo započeti odozdo. Kad sam 
svoga prijatelja Topalovića molio da dodje do mene i kad je on bio tako 
dobar, pa doveo eto i vas — bilo mi je glavno na umu, da ovdje osnujemo 
starčevićansku organizaciju, koje na žalost još nema. Ja sam htio njemu 
povjeriti tu zadaću, pošto ja odavde moram što prije natrag u Zagreb. Htio 
sam ga zamoliti, da vas sve što prije sazove, da se vidi, koliko vas ima, 
da se konstituirate, pa da onda budemo u trajnoj svezi. Znam ja, da smo 
u manjini, pa da kao vaš kandidat mogu jako težko proći. No ne radi se 
o faktičnoj pobjedi već o onoj drugoj, moralnoj. Naš eventualni poraz ne 
smije da na nas nikako djeluje. Mi moramo i dalje prikupljati zavedene ili 
nesviestne pristaše protivničke stranke, da se ojačamo. Nije moguće, da 
istina jednom ne prokrči puta. Bude li se uztrajalo u tom poslu, budu li 
po cieloj zemlji napredovale organizacije, onda će nagodba pasti sama po 
sebi. Ni komesarijati, ni nasilja ne će je moći obraniti. Po cieloj zemlji ne 
može se vojska postaviti. Eto to je odgovor momu prijatelju ovdje, kad 
me je malo prije pitao, kako ćemo se riešiti nagodbe. Probudjenih ljudi 
trebamo, organizacija čvrstih i jakih — i onda nema sile, koja će nas moći 
skršiti. 

— Istina je — javio se onaj prvi seljak — ako budemo svi jednako 
mislili, onda možemo i uzkratiti porez Magjarima, pa onda neka pitaju, 
gdje je financijalna nagodba. Onda smo mi jači. 

— Nije ti loša — preuze Topalović — gdje je narod složan, može 
čudesa praviti. 

| tako je razgovor tekao još puna dva sata. Topalović je razvijao Andri- 
jeviću sav nacrt svoga budućega rada. Pretresli su sva mjesta toga kotara, 
tko bi sve bio za njih. Izgledi baš nisu bili osobiti, no Topalović je opti- 
mistički vjerovao, da će ih se još toliko prikupiti iz protivnoga, rezolucionaš- 
koga tabora. ,Držat ćemo skupštine. Ja ću najprije iz svakoga mjesta 

pozvati vidjenije ljude, neka pripravljaju teren za skupštinu. Ti ćeš dakako, 
dragi Tonček, morati doći na tu skupštinu iz Zagreba. To će morati biti 
naskoro, prije izbora“. 

— Dakako, da ću doći. No glavno je, kako rekoh, da vi počnete rad 
oko organizacija, a moja kandidatura tek je nuzgredna stvar. 

— Ja ću — priuze Kleščević — u mojoj gostionici okupljati ljude, ne 
bojte se. | dosađ sam ih ja predobivao za starčevićanstvo, pa ću i odsad. 
Ja velim, da nas je samo deset, koji bi uztrajno radili, mi bismo mogli i 
pobiediti kod izbora. Vi ne znate, kako su već ljudi zlovoljni na te rezo- 
lucijonaške zastupnike, što ništa ne rade. Obećavali su nam, vele, zlatna 
brda, a kad tamo — ništa ne mogu opraviti. 


— Osvećuje se na njima prijateljstvo s dušmaninom našega naroda! 
Braćo i prijatelji — uze još zanosnije Andrijević podigavši čašu — sramota 
je to, da jedan divlji, azijatski narod, koji je konjsko meso jeo, dok su naši 
predji branili pošteno ovu svoju zemlju, imajući svoje knezove i kraljeve 
— sramota je, ponavljam, da ovakav divljački narod hoće da utuče naše 
slavno, starinsko hrvatsko pleme, koje je po ovim ravnicama gospodarilo, 
dok njih tu još ni bilo nije. Dopustimo li mi to, onda bolje, da propadnemo, 
onda je bolje, da nas nije... | 

Topalović je razdragan zagrlio Andrijevića i poljubio ga: ,Takav mi se 
dopadaš, Tonček. Kad nije realizam mogao u tebi ubiti zanosa i ljubavi 
prema ovoj našoj jadnoj otačbini, već kad evo poput kakova mladića 
njome plamtiš — onda vjerujem, da jošte živu naši stari hrvatski ideali“. 


Andrijević je bio sretan s ovoga trenutka, u društvu ovako iskrenih i 
poštenih ljudi. Kolika razlika izmedju ove večeri i onih tamo u Zagrebu, 
kod ,spužve“. Ondje je bio nemiran, nezadovoljan, malodušan — ovdje 
veseo, zadovoljan, razdragan. | 


Još su koji čas proboravili tu, a kako se već spuštalo predvečerje, 
digoše se svi na razstanak. Seljaci i gostioničar Kleščević odlučili su pješice 
na protivnu stranu, a Topaloviću, koji je bio podalje, ponudi Andrijević kola. 
Taj čas sjeti se Andrijević, ne bi li bilo bolje, da ne čeka nedjelje, već da 
večeras još posjeti Ljubu. 

— Znaš što, Janko — uhvati za ruku Topalovića — ja ću te sa svojom 
kočijom izpratiti, a onda ću krenuti dalje do — 

— Do svoje Ljube — no to sam odmah mislio. Niste se već davno 
vidjeli, je li? Od jučer! 

— Ne, zato, nego ja sutra krećem u Zagreb, pa hoću da se još 
večeras oprostim s njom. Meni više ovdje ne treba ostajati, dok si ti ovako 
krasan čovjek — 

— Pa ću mjesto tebe raditi, je li? No neka ti bude! Samo, požurimo 
se. Eto mraka! 

U istinu nebo se prevlačilo tananom, mrkom koprenom.  Javljale se 
jedva zamjetljivo prve zviezde. 


STARI PLAMEN 465 


XXIII 


Upravo se u daljini pomolio pun mjesec — velik i crven — kad je 
Andrijević, nakon što je izpratio Topalovića, prispio k vili tvorničara Stein- 
brennera. Moglo je biti blizu osam sati. Svjetlo je dopiralo iz hodnika i 
razsvietljivalo stepenice, po kojima je Andrijević ušao u vilu. Služkinja mu 
rekla, da su gospoda upravo kod večere. Andrijević sigurno stupi naprijed 
i pokuca na vratima. 

Za velikim stolom, u krasno razsvietljenoj sobi, sjedio je Steinbrenner, 
njegova gospodja, djeca i — Ljuba. Svi su skrenuli glavom prema vratima, 
na koja je stupio Andrijević. Ljuba je odmah skočila sa sjedala probliedivši 
naglo. Medjutim je Andrijević dospio brzo, da se prikaže i opravda, zašto 
je u to doba i tako nenadano banuo prvi put u ovu kuću. ,Ja sam zaručnik 
gospodjice Ljube, a moram sutra naglo otići, pa ćete shvatiti" — — 

— Molim, molim. Izvolite samo k nama, k stolu. Mi na selu ne 
pazimo strogo na etiketu. Ah, tako, gospodjice Ljuba, a pred nama ste 
tajili — govorila u smiehu gospodja Steinbrenner, nudeći Andrijeviću 
stolac — ali ljubav se i kašalj ne dadu zatajiti. "Izvolite, gospodine, A..., 
nisam dobro čula ime... 

— Andrijević! proiznese Ljuba i porumeni, pošto se već prije rukovala 
s Andrijevićem. | 

— Baš ste dobro došli k večeri. Tek smo počeli — javio se sad i 
tvorničar Steinbrenner. 

Andrijević nije mogao lagati, da je već večerao, jer uistinu nije večerao, 
pa je morao s njima jesti. Ljuba ga je dvorila. 

Za to je vrieme morao gospodji Steinbrenner pričati sve, kako je 
ovamo došao, kako se upoznao s Ljubom i kako je došlo do tih zaruka. 
Bila je jako izvjedljiva. 

— Zato je gospodjica Ljuba bila tako uviek mučaljiva, i, da vam ju 
pohvalim, nepristupna mužkom udvaranju. Znala sam ja, da se tu morala 
kriti kakova ljubav. | nikad — nikad nam nije ništa rekla. 

— Baš sam vam, milostiva gospodjo, htjela danas pričati, ali sam opet 
mislila, da je bolje čekati do nedjelje. Tad je on rekao doći, kad eto — 
banuo danas i iznenadio me. 

— Moga će brata takodjer to veseliti — javi se tvorničar, dok su se 
Ljuba i Andrijević značajno pogledali — on je otišao nekud biciklom. 

Andrijević je gledao, da se brzo oprosti, pa da može s Ljubom na 
samu koju rieč progovoriti, no tvorničara kao i njegovu gospodju ta je 
zgoda vanredno veselila. Htjeli su to u neku ruku proslaviti, došao je bio 
i šampanjac, a bilo je i ganutljivih prizora.  Tvorničar je, premda slab 
govornik, u nesuvislim rečenicama hvalio vrline Ljubine: njezinu čestitost, 
marljivost, ljubav djeci itd. — a gospodja je plakala. Konačno je Steinbrenner 
otišao do svoje blagajne i izvadio iz nje prekrasne naušnice, što ih je bio 
spremio Ljubi za dar k njezinu imendanu, koji nije bio daleko; on joj ga 

sad daje k ovoj slavi. Gospodja je na to poljubila Ljubu i objema su bile 
suzne oči. 

Andrijeviću su godili ti izkazi ljubavi i mogao je vidjeti, da ti ljudi vole 
njegovu Ljubu i da će im biti težko razstati se od nje. Uza sve to on je težko 
čekao čas, da se porazgovori s Ljubom. Ljuba ga je razumjela, pa je 
zahvalivši se na daru i na svim izkazima prijateljstva, naglasila, kako 
Andrijević mora skoro kući, a ona će ga samo malko izpratiti do kočije. 


Tako se Andrijević oprostio od tih ljudi i izišao s Ljubom na cestu, 
po kojoj je padala tamnocrvena mjesečina. Tu su rukom o ruku šetali 
jedva dočekavši taj čas; a ipak su šutili neko vrieme. 

Prva je progovorila Ljuba: 

— Iznenadio si me. Primila sam tvoj list popodne. Od onda sam ga 
već tri put pročitala. U predvečerje sam ti napisala i odgovor. 

— Gdje je taj odgovor? 

— Ovdje, u njedrima, skrila sam ga bila. 

— Daj mi ga! 

— Što će ti, kad smo se i onako sastali. 

— Daj mi, ja ću ga svejedno rado čitati. Daj mi. Hoću da povratim, 
poeziju onih nekadanjih dana, kad smo pisali jedno drugomu. 

— Možda se razočaraš. Možda više ne znam pisati kao negda. 

— A ja? Kakov ti se činio moj list? 

— Opisat ti je to težko. Drhtala sam od sreće. Kažem ti: tri put 
sam ga bila pročitala. A onda pod tim dojmom sjela i napisala odgovor. 

— Još mi nisi dala taj list. 

— Ne. Ne znam, bih li ti ga bila i poslala ili bih ga uništila, pa dru- 
goga napisala. 

— Zašto? 

— U njem je jedno pitanje. Jedno odsudno pitanje, koje bi možda 
moglo odlučiti našom sudbinom i narušiti sve, što smo počeli. 

— Šta govoriš, Ljuba? | 

— U prvom času nismo na to mislili. Bar ja nisam. :A ipak, ipak... 

— Govori, molim te, sve. Nemoj biti tako zagonetna. Vjeruj, da me 
to muči. 

— Tiče se one druge. Olge! 

— Kako? Što? 

— Ja ti vjerujem, što si mi posljednji put govorio. Vjerujem, da si me 
negda ljubio i da me sad ponovno ljubiš. Vjerujem pače i to, da nju nisi 
ljubio. Ali ipak, dao si mi razumjeti, da je: bilo izmedju .vas časova 
intimnih . . . m 

— Časova slabosti, Ljuba. 

— Kakovih? Nije li ta ljubav došla — Oprosti mi moju iskrenost — 


tako daleko, da ti ne možeš to tako samo razriešiti. Ti si ipak obvezan toj 
djevojci . .. 

— Ah, Ljuba, zar me nisi razumjela? Zar si ti mogla i misliti, da bih 
ja bio takav čovjek? Ne, ne, obveza nema nikakovih izmedju mene i Olge. 
To ja dobro znam, a to i ona dobro zna. Moje su sve intimnosti s njom 
bile: zagrljaji i cjelovi. Dalje ništa, kunem ti se. A i to je trajalo tek nekoliko 
dana. Ona je svirala uz glasovir, a ja sam bio u to vrieme kao zaludjen. 
Tako bismo predvečerje znali proboraviti zagrljeni. Ma da je u meni kadikad 
zaigrala strast, uviek sam znao svladati se i poštivati njezino djevičanstvo. 
Dopusti, da ti kažem, da sam i tu starčevićanac, pa bih vrlo dobro znao, 
što to znači, kad bih imao s njome jačih intimnosti. Onda, Ljubo, ne bih 
uistinu došao do tebe. U tom slučaju bila bi mi Olga već žena i ja ne bih 
imao obraza tebe zamoliti, da mi budeš ženom. 

— Dobro, ja ti vjerujem to, ali zar nije već i zagrljaj i cjelov obveza ? 

— Ah, trebala bi, Olgo, poznavati velegradski život i moral. Nije to 
tako strogo. Sve ono, što sam doživljavao s Olgom, uzimlju oni za ,flirt“ 
i nije im nikakov grieh, pa po tom ni obveza. Ja Olge nisam metnuo ni 
na kakav glas. Za ove momente s njom ne zna nitko osim nas dvoje — 
oni su pozabavili mene i nju — oni nisu bili ni ljubav, ni grieh. Oni su 
bili momenti. To je to grozno i glupo, ali tako je. Tako oni u gradu živu. 
Ja sam na primjer uvjeren, da se ona već utješila drugim ,flirtom“. Glavno 
je naime, da se kraj svega toga očuva nevinost, dakako ona fizička nevinost 
i djevičanstvo ... Ali, što da govorimo o tom? Ja sam ti rekao istinu i 
uvjeravam te, da se kod Olge nisam ničim ogriešio, osim možda mišlju — 

— Sad ti vjerujem i sad mi počinje bivati mnogo toga jasno. Vjeruj 
mi, da mi je sad na srdcu lakše; uviek bi mi to bilo na duši, da si kriv 
tudjoj sreći, koja bi jamačno izazvala na nas nesreću. 

— Ne, Ljubo, pače ni bračnoj joj sreći ne ću biti kriv.  Uvjeravam te, 
da će se ona udati još prije, nego li nas dvoje. Ona ima osim svoga 
miraza još i karijeru za svoga muža, dakle dva miraza. Ta već se odavna 
vrzao oko nje jedan moj prijatelj iz Zagreba. Taj će ti umiriti savjest . . . 

— Da bi Bog dao! Sad ti rado dajem ovaj odgovor, što sam ti ga 
napisala. 

Andrijević uzme od Ljube list, poljubi ga i spravi. 

— Nego, Ljuba, brinimo se mi za svoju budućnost. Ja idem sutra u 
jutro u Zagreb. Moj će rad ondje početi. Obećajem, da ću ti uza sve to 
pisati svaki dan. Naći ću novu pisarnu. Ti ćeš ostati ovdje kod ovih ljudi 
do praznika. 

— Mogu i preko praznika. 

— No dakle, dogodilo se, što mu drago, u rujnu ćemo se vjenčati. 

— Samo molim te, Ante, skromno i tiho. 

— Dakako, Ljubo moja. Skromno, tiho i bez suvišnih troškova — zar 
ne? Ja ću se dotle pobrinuti za naš stan i za sve. 

— Ah, Ante, ja se pravo ne mogu snaći, kako će to biti. 

— Snaći ćeš se. Sve ću ti pisati. Uza to ja ću doći ovamo još na 
skupštinu i na izbore. 


* 

— D i ja ču raditi ovdje za te, ako Bog da, ovdje kod tvorničarskih 
radnika. 

— Moja dušo! — poljubio ju je Andrijević u čelo. 

Već su dugo bili šetali gore dolje izpred ville. Mjesec — veliki, crveni 
uštap — imao je danas kratak put i već je zalazio. Mrak se jači spuštao 
cestom. Andrijević je odpratio Ljubu do ville, tu su se na razstanku zagrlili 
i poljubili. Ne zna se već po koji put obećali, da će jedno drugome pisati 
često i mnogo, da će se vjerno ljubiti i da ih više ništa na svietu ne će 
razstaviti. Ni smrt! 

A mjesec je već bio zašao. (Svršit će se.) 


ČEZNUĆE 


Ja bijah diete. Umiro je dan, 

kad sjene tamne još se više mrače ; 
iz tudjih strana put im sumoran 

u našu kuću dovede igrače. 


No oni odoše već davno. Duša plače 
i grobne glazbe huje kroz moj san; 
al jedan glas odzvanja sve to jače... 
Zar nije harfe zvuk to rastrgan ? 


Nije !' to pjesma male, plavog čeda, 
što tudje, svietle kraje dočarava, 
kad prsti joj se tankih struna diraju? 


Oj, gdje ste sunca, gdje ste mora plava 
i vrtovi, gdje miriše rezeda ? 
Oh, recite mi, gdje to harfe sviraju ? 


LJUBO WIESNER 


BILJEŽKE HRVATSKE SMOTRE 


O HRVATSKOJ KNJIZI 


Kakova će biti literarna bilanca ove 
godine, jedva da bi se dalo ovako naprečac 
odsjeći. Treba, da proteče neko vrieme, 
da se pogledom uhvati, recimo, literarni 
profil ove naše književne godine. Mora se 
priznati, da je i ove godine izašlo na sviet 
razmjerno mnogo knjiga, više nego bi tre- 
balo, više suvišnih, no nuždnih, manje ko- 
ristnih, obće koristnih, no indiferentnih. 
Vrlo su raznolično zastupane vrste, grane i 
nijanse ovogodišnjih ukupnih književnih 
edicija, a povući sintezu“ toga svega, 
može samo moderni sintetičar, koji je 
već u ,povlačenju“ tih ,sinteza“ stekao 
obilno izkustva. 

Na našem se je redaktorskom stolu 
nagomilalo toliko knjiga, što smo ih u 
zadnje vrieme primili, da sad i sami gle- 
damo u taj babilonski toranj i bojimo se 
i jednu knjigu izvući, a da se ne sruši 
čitavo to književno sdanje, što su ga 
sagradili naši književni slobodni zidari. 
S biblijskom pričom o babilonskom tornju 
vezana je još jedna druga biblijska uspo- 
mena, ali je neugodna. Babiloncima je 
Bog pomutio jezike. No, Bože sačuvaj, 
da 1 naši literati .. . Ne, nisu njima po- 
mućeni jezici, već su mnogi od njih mutili 
hrvatski jezik . . . Uostalom tješimo se i 
tješite se, gdje se mnogo piše, kao u nas, 
tu se i mnogo grieši, kao u nas. 

Pitamo se, što će ostati od tog knji- 
ževnog kamenja, kojim je sagradjen taj 
tornjić naše knjige u ovoj godini? Koja 
je. knjiga tako oštro izklesana, da joj 
vrieme ne će skršiti oštre bridove? Koji 
je taj naš čovjek, .hrvatski čovjek, koji je 
io zviezdom vladalicom na našem lite- 
rarnom obzorju za ovu godinu, koja se 
eto primiče kraju? 

ini se, e će to biti — upitnik . . . 

Nu ipak ima knjiga izašlih ove godine, 
za koje se može pouzdano uztvrditi, da 
će ostati čitave sliedeće godine aktuelne, 
koristne, nuždne. Ima ih. 

To su — koledari. 

Baš nam je ovih dana prispio , Svačić“ 
za 1908. Ovo je godište posvećeno slikaru 


Emanuelu Vidoviću. Devet je njegovih 
slika priloženo ,,Svačiću“ na posebnom 
papiru u raznobojnim tonovima. To je 
dobro učinjeno, jer se tako popularizuje 
jedan umjetnik. Vidović je svratio pažnju 
na sebe, kad je zadnji puta u Zagrebu 
izložio svoja djela. Kratki prikaz Bože 
Lovrića o Vidoviću daleko zaostaje i za 
umjetnikovim slikama i za — cinkografskim 
zavodom Angerera i Goschla u Beču... 

Koledar ,Svačić“, što ga eto petu go- 
dinu izdaje zaslužna Hrvatska knjižarnica 
u Zadru, jedini je u obće ovo zadnjih go- 
dina zbornik, u kom nam Daimacija pre- 
težnim dielom šalje radnje svojih sinova, 
svoje pjesnike, svoje more, svoje hridi a 
ujedno nas svaki put sjeća posljednjeg 
hrvatskog kralja . . . 

d kad ,Matica Dalmatinska“ driema, 
»Svačić“ nam svake godine javlja, da još 
nije zamro književni život u Dalmaciji. 

Za to se ,Svačić“ preporuča sam sva- 
komu, a preporuča ga i ovaj njegov knji- 
ževni dio: 

Sirovica Dinko: ,,30. travnja“ (pjesma) ; 
Gorski Mihael: »Plesnikova autobiografija“; 
Heine-Begović : ,SŠjeverno more (Die Nord- 
see)“; Ivakić Joza: ,Mlada žena“; Lovrić 
Božo: , Emanuel Vidović“; Nazor Vladimir: 
»Otmica djevojaka“ (pjesme); Rod Iva; 
»Vrapčeva osveta“; Rod Iva: ,,Kad se oku- 
sio zelene grane“; Horvat dr. Rudolf: ,,Ban 
Gjuro Zrinjski“; Ilešić dr. Fran: ,O na- 
rodnom pokretu u Dalmaciji god. 1848. — 
1849.“; Kostelić Adam: ,,Posljednji čin“; 
Magjer Rud. Franjin: ,Na majuru“; Drap- 
czynski dr. Vladoje: ,,O proricanju vre- 
mena“; Borelli grofica Vanda: .,Na bal- 
konu“ (pjesma); Katalinić-Jeretov Rikard: 
»Brodarica“; Tucić Srgjan: ,Narcis“, Ony- 
szkiewicz Josip: ,Što je Mati donijela 
kaprajlija“ (humoreska) ; Z. B. lljin: ,Lje- 
pota snage“; Kronike. 

Osim pomenutih slika Emanuela Vido- 
vića i njegova portraita, prikazani su u 
»svačiću“ portraiti svih dalmatinskih za- 
stupnika na carevinskom vieću. 

ako se vidi sadržaj je obilan, a ciena 
malena: K 1:20 (a 213 stranica). 

O kad bi svi naši pisci izdavali dobre 

koledare, mjesto loših pjesama, dosadnih 
pripoviesti, promašenih drama i tako 
daljel O! 
u babilonski toranj dirnut ćemo drugi 
put... 
P 


HRVATSKO KAZALIŠTE 
(Od 1. do 15. studenoga.) 


Kako sam izgubio svako već veselje za 
naš ,teatar“, tako mi se ne da ni pisati 
više referata. Najteže mi je o tom uvjeriti 
redaktora .Smotre“, koji mi poručuje, neka 
ne sustanem, neka pišem, neka samo ,opa- 
ljujem“, ako što ne valja. Ali i za opalji- 
vanje treba doličan objekt i — dispozicija. 
Duše mil 

I dok tako gledam — mjesto u kaza- 
lišne ceduljice — van u jesen, zimu (što 
li je?) prateći repertoar blatne i lijene 
magle sa svojim starinskim romantičnim 
reprizama — eto mi na vrata čovjeka u 
odjeći kazališnoga sluge, a imao je veliku 
bradu i veliku kosu. Prije nego li sam ga i 
mogao pitati, što želi, pruži mi dva tri lista, 
koja su bila istrgnuta iz ,dramaturgova 
dnevnika“: 

— Evo! Zanimat će vas. 

— Ali kako ja dolazim do toga ili bolje: 
kako ste vi došli do tih intimnih papirića 
dramaturške ladice? 

ovjek skine vlasulju i bradu i služničku 
kabanicu osvanuvši u fraku i obrijan. 

— Sherlock Holmes! — kliknem. 

— Jest. Već sam mjesec dana u kaza- 
lištu. Tobože sam na repertoaru, na po- 
zornici, ali u istinu ja se vrzem po tim 
beamterskim sobicama vaše uprave. Ja 
njušim nešto. Njušim pronevjerenje. Pro- 
nevjerenje umjetnosti Uputili su me, da 
je vaše kazalište zemaljsko (to jest na- 
rodno), da je hrvatsko (to jest ili srpsko), 
da je uopće kazalište (to jest pozorište, 
a ne orfeum) — a kad tamo sve, što se 
na njem dogadja, obrnuto je od onoga, 
što bi se moralo. Umjetnost je postavljena 
na glavu. Upravo su je nasadili naglavce, 
zaboravivši, da je i ona žensko i da ima 
suknje. A ipak toga u vas ljudi ne vide. 
Ja sam slušao: vi pljeskate tim salto-mor- 
talima, i to ne samo galerija. Odasvuda. 
Kad sam u odori Prejca naperio samokres 
na Borštnika i njegovu ,bandu“, bio bih 
najvolio okrenuti ga na punu kuću“, samo 
dakako morao bi i samokres biti — pun. 

— Dakle vi niste Prejac? 

— Ne, Sherlock Holmes pravi. Prejac kod 
kuće piše librette i operette, a ja u kaza- 
lištu glumim. Vidite, to mi je dosad naj- 
uspjelije djelo: da sam sAm sebe glumio, 
a ljudi su držali, da me glumi glumac. U 
ovom slučaju: Prejac. 

— Ali čemu ste to sve činili, gospodine? 

— Ne rekoh li vam? Defraudacija! De- 
fraudanta a bivšeg umjetnika tražim. De- 

fraudanta u umjetnosti. Onoga, koji vam 
servira u peharu mjesto čistoga vina pa- 
tvoreno, a vi to ne vidite, ili se tako medju 
se grizete, da ne ćete da vidite. Ja — ja 
sam mu ušao u trag. Kroz dimnjak sam se 
uvukao u dramaturšku sobu i mojim otpi- 
račem otvorio ladicu. I što mislite? Taj 
čovjek piše — dnevnik. Evo sam istrgao 
te listiće i sjetio se na vas. Vi ste jedini 
takav čovjek, koji ste ga počeli raskrin- 
kavati. Zato vam ih dajem. Upotrijebite 
ih; dragocjeni su. Ima u njima psihologije. 
Ali šta da vam dalje kazujem. Ta vi ste lite- 
rat, a ja — nisam. Znate li, što sam ja? 

— Sherlock Holmes! 

— Nel Plin. Evo! 

I u taj mah skoči na moju plinsku svje- 
tiljku, odvrne pipac i — uvuče se u cijev. 
Još mi je dospio na polasku (ili bolje na 
ulasku) doviknuti: ,Do vidjenja, baćuška 
Vanjo! Kad svoga conte Morsa potpuno 
otkrijem, opet ću doći. Nadajte me sel“ 

Ostali su mi listići dramaturgova dnev- 
nika. Počnem hrlo čitati. Evo ih doslovno: 

I. studenoga. Allora kao na dan Svih 
svetih dat ćemo ,Graničare“*. Hrvatski je 
komad, a unutra dolazi groblje, pa tko ne 
može na Mirogoj, neka dodje u kazalište. 
Ne znam, što ti Hrvati vole tu nesrpsku i 
nedubrovačku glumu! Ali, šta me briga! 
Koliko ljudi — toliko će spavati ili: kako 
sebi tko prostre — takove je ćudi! 
Chacun ... 

2. studenoga. Pošto trebamo opet pret- 
stavu s duhovima, najbolji je za to — 
»Hlamlet“. Pardon, to nije moja dosjetka, 
već je prema tradiciji A uz to signor 
Ermette Zacconi igrat će takodjer u 
Hamletu. Zbilja, to moram dati u novine. 
»Slavni traged Ermette .. .“, do bijesa, 
kako je teško stilizirati kazališne objave! 
Pa još k tomu svaki dan! I pretvarati se 
uz to! Ne, ne mogu. Ta, ja sam — umjetnik. 
Non posso. 

3. studenoga. Popodne, za djecu moramo 
dati — molim, i opet prema tradiciji! — 
»Mlinar i njegovo dijete“, a taj komad 
uostalom nije baš tako loš; ja mislim, da 
se može takmiti s Andrejom, koju sam ja 
uskrisio i pokopao zbog neshvaćanja i 
zlobe naše kritike. Quel maledetto Vanja! 
No zato na veče dajemo ,Signoru Wa- 
lewsku“ del nostro conpatrioto Begović, 
da ga malo udobrovoljim i konačno da 
ne reče, da nisam davao ,domaće“ stvari. 
Poveretto!| 

4. studenoga. Zatvoreno. Hvala Bogu! 

5. studenoga. Ah, moj dan! Moja slava! 
Uskrs opere! Cammarotta! ,Postiljon od 
Lonjumeau-a“. Kuća puna, ali novine — 
prazne. Mjesto da me slave kao uskrisi- 
telja opere, a kad tamo svi se usudjuju 
kritizirati — pače i orkestar (povero Fal- 
lerl) — svi pišu odozgor, osim mojih 
»Novosti“. Che nuova?!| 

6. studenoga. ,,Don Cezar od Bazana“. 

Što smo mogli drugo dati, kad je to — 
najbolji mjesec u godini. Šta će biti u 
ožujku i travnju? Šta? Hrvatske premijere | 
Uostalom tako je radio i Andrić. | onda 
napokon don Cezare nije ni tako loša 
stvar. Glavno je, da nije kakova — ibse- 
nijada, koje ne mogu ni čuti ni vidjeti. 

7. studenoga. ,Grof Paližna“. To je 
najmanje, što sam mogao načiniti dru. 
Miletiću u znak zahvalnosti, što me je 
preporučio na .višem mjestu“. Priznajem, 
da ne ću biti bolji intendant, no što jelbio 
on, ali zato kao dramatičar — 

8. studenoga. | opet il mio Cammarotta 
kao ,postiljon“. Novine opet dakako ne 
će ništa da pišu. To je ipak malo drugačije 
u Dalmaciji. Nije druge — morat ću se i 
opet dati gdjegod interwiewisati. Makar i 
od Vanje! Con rispetto parlando ... 

9. studenoga. Danas izlazimo s novi- 
tetom, s atrakcijom dana, sa slavnim ,Sher- 
lockom Folmesom“, dramatizacijom, što 
ju je složio ,po motivima“ — tako mo- 
ramo metnuti na cedulje! — ,po moti- 
vima“ — ha, ha! — serije iz detektivskih 
romana Conan Doyle-a. Upalili smo. Kuća 
je puna. Općinstvo je za nas, pa neka pišu 
svi ti Vanje i kako se već zovu — neka 
pišu, što hoće: općinstvo je za nas, pa 
šta nas dalje briga. Davat ćemo Holmesa 
još četiri, pet i koliko god budemo htjeli 
puta. Protiv navali dana — tko da se bori, 
pa bio još veći umjetnik nego li sam ja? 

10. studenoga. Sad imamo dvije publike ; 
popodne malu djecu (,Hđdnsel i Gretel“), 
a na veče veliku djecu (Sherlock Holmes). 
Pa neka nas psuju! 

11. studenoga. Zatvoreno. Moramo se 
odmoriti od — posla. Šteta, mogao se dati 
Sh. H. (ovo je kratica za Sherlock Hol- 
mes). Zbilja: Signor Ermette, chi piange, 
piše mi lijepo, ali zahtijeva mnogo. Troppo 
caro, signore Zacconi! Troppo caro. Pre- 
skupo nam je baciti tolike krune. U osta- 
lom mi nismo ni mislili ozbiljno na to 
gostovanje. To je samo, da se zavaraju i 
maio udobrovolje oni od ,prave ummjet- 
nosti“. Ph 

12. studenoga. ,Sh. H.“! (naime: Sher- 
lock Holmes). Moram da pucam od smijeha. 
Jednoga uglednoga kritičara, šifru ,Id“, 
predobio sam za se. On počinje o Hol- 
mesu nešto pitomije pisati. On — moder- 
nista, artista! Ipak se kreće. Ako bog da 
prevesti ću ne samo publiku već i kritičare 
Žedne preko vode — umjetnosti. Eppur 
si muove. 

13. studenoga. ,Začarani dvor“. Za pro- 
mjenu. 

14. studenoga. Sh. H.“ (to jest Sherlock 
Holmes). Došao sam na misao, da potra- 
žim u svjetskoj literaturi takov komad, 
gdje bi glavni junak jeo noževe i ostale 
stvari — na pozornici! To bi takodjer bilo 
privlačivo i konačno bi se moglo dokazati 
punim kućama i biagom kritikom kakvoga 

»Id“ — da je i to d konačno umjetnost. 
Moram o tom ozbiljno s Bachom razgo- 
varati, bi li se moglo što takovo naći. 

15. studenoga. ,,Djavolica“. Nisam ni 
znao, da je to Šenoa tako dobro lokali- 
zovao. Može da služi za onu operetnu 
publiku. To je zapravo isto, koja i sherlock- 

olmska. Jer ja razlikujem zapravo dvije 
publike: sherlock-holmsku i — kritičare, 

Oji svoja mjesta, nota bene, ne plaćaju, 
a ipak psuju. Psovati može zapravo samo 
posjednik lože u mezaninu. Tako je. 

Dunque! Šta hoćete više? Zar da toga 
čovjeka ,,opaljujem“? Ne, ne smijem. Ja 
ne plaćam svoga mjesta u kazalištu i nisam 
posjednik mezanin-lože. Ja sam 

Vanja 
F4 


NAŠ KONCERTNI ŽIVOT 


Taj nadpis zvuči doduše nešto neobično 
i čudnovato, nu ipak se ne da zatajiti, da 
je to u istinu ,naš koncertni život“. Prošla 
dva tjedna dokazaše to: Burmester, sin- 
fonički koncerat udruženih vojničkih orke- 
stara i Prillov sekstet. 

Analizujući nadpis ovih redaka, ostaje 
za pojam ,naš“ tek koncerat u uniformi, 
— ato je vrlo sgodno ... 

U ostalom ostavimo to, valja mi početi, 
jer mi je, inače ljubezni urednik, ostavio 
za ovaj put tek malo mjesta za moju pisa- 
niju — a glasbenik, k tomu još sasvim 
obični šomo orchestralis ne umije se izra- 
Žavati kratko i jedro; njegova ljubezna 
psyha je tako raztresena . . . 

udući da sam pomenute koncerte već 
na drugom mjestu kritički prikazao, ne 
preostaje mi ništa drugo, nego da sastavim 
kritiku kritike o kritici kritike. 

Burmester nam je gudio Beethovenovu 
Es dur Sonatu, Mendelsohov E moli Koncert, 
Wieniawskievu Faust-fantaziju i djela starih 
majstora: Bacha, Mozarta, Haydena, Perz- 
golesi-a, Martinia i Kuhlau-a. Ne ću ovdje 
da govorim o Burmesteru kao igraču, već 
ću se pozabaviti njime, kao s umjetnikom 
stvarateljem. 

Iza svakog umjetničkog djela stoji jedna 
osoba. Živ čovjek stvara, i kad poznajemo 
toga čovjeka, njegova će nam djela reći 
ono, što on u njima — ako je umjetnik — 
predaje čovjeku iz sebe samoga. 

Predamnom stoje tri svezka Transkrip- 
cija starih majstora iz 16., 17., i 18 stoljeća, 
što ih je napisao Burmester*. Imena kao 
Couperin, Rameau, Hiaindel, Dittendori, 


* Ovom mi je prigodom zahvaliti na- 
kladnoj knjižari L. Breyer, što mi je pre- 
pustila na _porahu ova tri svezka. Ujedno 


upozorujem svakog prijatelja glasbe na 


ova vrlo važna djela. 

Matheson, pridružuju se još onima, gore 
spomenutim. 

Čudno je, što je potaknulo umjetnika, 
kao što je Burmester, da radi jednostav- 
nosti iznese te stare majstore. Svi uvjeti 
i temeljni razlozi leže u njegovoj naravi. 
I on je pravo shvatio biće starih: ono uz- 
višeno osjećanje, koje izvire i.raste iznutra 
naprama vani nad današnju mjeru. 

tome loš njegovo jako muzikalno 
crtanje i dubljina, osobito ,štimung“ zasićen 
bojama i još nešto treće: lapidarno shva- 
ćanje, koje izražava bez ikakvih nedosta- 
taka psiholožko obilje, — to je sve dalo 
prilike umjetniku, da u podpunoj cjelini 
prikaže čitavo uzvišeno biće klasika. 

Jednoga Burmestera, koji umije klasički 
shvatati kao ni jedan drugi, i koji se može 
da oslanja na tako izvanredno razvijeno 
formalno znanje, jamačno je zanosilo, da 

odje finim psiholožkim putem za onim 
idejama, koje uviek na pravom mjestu u 
veliki sag gudalačkih zvukova kao da ut- 
kivaju nutarnje motive i tako stvaraju cje- 
linu, koje poslie Joachima nije još nitko 
stvorio. a 

Oko ponoći vratio sam se kući sa gore 
pomenutog uniformiranog koncerta. Kao 
antialkoholičar stanujem sasvim neobično 
u jednom osamljenom vinogradu kraj zlatne 
»Dobre mamice“ (u Tuškancu.) Ušavši u 
stan već sam sebi dočaravao ugodan san 
(doduše nije mi to tek trebalo činiti, jer 
ljudi s praznim želudcem kao što su glas- 
benici, barem dobro sanjaju, ako i ne spa- 
vaju, tim više dok su budni), kad najednom 
prene me buka na prozoru. Dan prije gledao 
sam u kazalištu ,Sherlock Hoimesa“, za 
to uzeh u svaku ruku po jedan samokres 
i odvažih se tiho do prozora. 

takor| . 

Izgladnjeli njegov pogled kao da me je 
molio, da mu se smilujem. Štakori su (po 
Hircu) muzikalne životinjice — umjetnik 
je u meni pobiedio — i hop eto mog no- 
vog znanca, gdje prebire po ostancima moje 
večere. Kad si je utišao glad, poprimi svolu 
prirodjenu inteligentnu pozu | predstavi 
mi se kao štakor, koji je pobjegao iz dvo- 
rane glasbenog zavoda. 

— Prije no što uzmete pisati kritiku o 
današnjem koncertu, imam vam puno toga 
pripoviedati. 

I on uze: 

— Wagnerov je duh lupao dvoranom 
i govorio u recitativu : ,Da, put je do glasbe 
popločen s dobrim namjerama. Kad se 
moji motivi shvaćaju s tako dubokim psi- 
holožkim razumievanjem, kad takvo takti- 
ranje znači taktiku, kad napokon kroz 
ovako jako individualizovanje moja djela 
gube svoju ideelnost, to me doista moraju 
nešto zanimati i nove preradbe čara s Ve- 
nerina briega. Jedno me samo tješi, da će 
se skoro stvoriti zakon o umjetnom obrtu, 

pa će se onda odlučiti, ima li umjetnost ili 
uniforma pravo — i to me spriečava, da 
ne pokrenem grom i pakao“ . . . Najdeblja 
žica kontrabasa puče, veliki bubanj uzdi- 
saše, jedan se klarinet glasno smijaše i 
— i veliki taj maestro podje opet u Wal- 
hallu, ostavljajući kritičarima“svoj najbolji 
savjet: ,Kad osudjujete, tad pomislite, da 
ne stoji pred vama samo krivac, već i ne- 
srećnik“. 

Nu moj kritički ponos mora ipak imati 
zadnju rieč: Makar tko ima i svjedočbu 
(svršeni konservatorij), to ipak sve ne 
svjedoči... 

Šutjeti je zlato, mnogi će reći, nu ima 
i zlatnih rieči, velim ja i svršavam pridu- 
šenim glasom: Ta dirigenta Mitrovića i 
soldate nitko ne kudi, jer su djela porasla 
tako orijaški, da su svi kritičari, a osobito 
onaj od ,Novosti“, a i ja pred takim feno- 
menom ostali zapanjeni! Stisnuo sam do- 
duše jedno oko, a to je bilo koristnije, 
nego da oba razkolačim. 


* 


Poslie toga koncerta prošla su tri tmurna 
dana, baš onaka kao na prelazu u zimu 
bez i jednog tračka sunca. Izpunjavaše ih 
tek tjesnogrudna šablona i svakdanji zrak. 
Nu za to sam se trostruko ogrijao na 
českom, germanskom i ruskom suncu 
Prillovog sexteta. 

Težko je naći rieči, koje bi bile kadre 
jasno i razgovjetno prikazati onu silnu 
opreku izmedju glasbenika i glasbenika. 
Ti umjetnici, uzimam ih sve u najvišem 
smislu te rieči, za koje postoji samo liepo, 
budući da posmatraju glasbu kao najple- 
menitiji prirodni dar, kao najdraži poklon 
čovječanstvu, kao najviše i najplemenitije 
blago, poslano s visina rajskih na zemlju 
s trostrukim uzvišenim ciljem: radosti, 
utjehe i slave — ti su umjetnici takodjer 
»glasbenici iz orkestral“ Ali kako oni po- 
znaju sadržaj i bivstvo glasbe! Oni osje- 
ćaju ono njezino nutarnje najdublje, nje- 
zino ,odakle“ ljepote dur-trozvuka i 
»Zašto“ konsonance i disonance! Da, biti 
glasbenik u pravom smislu rieči, nešto je 
posve uzvišeno, plodonosno i plemenito. 

Kako bi Zagreb nuždno trebao takove 
orkestralne glasbenike! 


* 


— Dakle samo u tom zvanju mislite, da 
se može ideal vašega života oživotvoriti ?, 
prekine me prijatelj g. štakor. 

— Ta je doduše spoznaja moga zvanja 
nadošla nešto kasno, ali je došla tim 
elementarnije — odgovorim mu. Dugo se 
miešao u mojim grudima kaos interesa i 
nagnuća, i nad tim je šarenim metežem 
lebdjela glasba poput angjela izbavitelja! 
Od moje sedme godine obasjavala je stazu 
moga života i poljepšavala te bistrila sve 
dogadjaje i razpoloženje. I ja bih htio, da 

me čitaju u mojem originalnom  ,prie- 
metu“, a ne da me transponiraju za svoj 
obseg glasa ili da me pače čitaju u krivom 
ključu ... ' 

— O, kako je mimo vas prošao ovaj 
moderni duh vremena, taj duh, koji nema 
vremena! odgovori štakor. Znate, mi smo 
štakori optimiste i hranimo se odpadcima, 
a iz ruševina slomljene ljudske sreće gra- 
. dimo divne zračne kule... ,Mi smo mi“, 
velimo poput Nietzschea, ali vi niste vi, 
jer vi mislite nadzemaljski. 

»Taj je štakor uistinu vrlo učena glava, 
a kad bih ga kod sebe pridržao, mogao 
bih još štošta učiniti“, pomislim. 

— Da vas iznenadim, ostat ću kod vas, 
ali samo pod jedan uvjet: da nikad ne 
spomenete tri rieči: duboko, unutrašnje i 
istinito. (Koliko sugestije, je li?) |, 

Ja pristadoh i tako postadosmo prijatelji 
u tuzi i veselju . . . 


* 

No, dragi uredniče, kako vam se svidja 
ovaj muzikalni štakor? Nije to doduše 
nikakvi estetičar, ali ako mi sliedeći put 
prepustite opet ovako ,malo“ prostora, 
saobćit ću vam posljedak moga štako- 
rovanja. 

Pozdravlja vas vaš 

Ivan H. Frobe 


o 
OSJEČKO HRVATSKO KAZALIŠTE 


jednu malu saisonu, koju je ta kulturna 
stečevina lancirala — u Varaždinu. U 
jednom kraju Hrvatske dakle zarodila se 
misao, a u drugom izbila na javu. Osje- 
čani pokrenuše prije pet mjeseci velikim 
entuzijazmom ideju o stvaranju pokrajin- 
skog kazališta u velikom stilu i danas je 
ta ideja eto oživotvorena i donaša već 
vidljivih plodova Osječko kazalište provelo 
je u Varaždinu punih šest nedjelja. Dva 
tjedna se spremao repertoire, a četiri tjedna 
se igralo. U svemu 2 opere, 2 operete 
i devet drama. Posao je zaista morao biti 
silan, jer po svemu, što se čitalo i slušalo, 
bile bi sve ove predstave dostojne i naj- 
starijih kazališta. 

Bio je otpjevan Smetana, Parma, Lehdr 
i Suppć, a odigran: Ibsen, Dumas, Sardou, 
Heijermans, Brieux, Blum i Bisson. Šteta, 
što se radi neimaštine hrvatskih narodnih 
kostima nije igrala i koja hrvatska pučka 
slvarca. Ali, kako čujemo, grad Varaždin 
poklonio je svoju hrvatsku kazalištnu gar- 


derobu osječkom kazalištu, pa će se već 
u Karlovcu, gdje se društvo sada nalazi, 
uvrstiti u repertoire neke hrvatske drame. 
Heijermansova ,,Nada“ vele, da je remek- 
djelo, s kakovim berlinski Reinhardt do- 
lazi da paradira u Beču. Evala! Tipovi kao 
iz stanca-kamena rezani. Neki su varaž- 
dinski dopisi zatražili, da se pojedine glu- 
mačke grupe iz ovoga djela fotografiraju, 
da se tako ovjekovječe. Da imamo svoj 
kazalištni list, bilo bi zaista interesantno. 
Za operu vele, da je primadona Maruša 
Rindova osobito krasna i dobra pjevačica, 
a krasova i dobrota gotov su uspjeh. Isto 
tako i prva subreta Ružena Findra, pa 
ostale solistice: Kočevarka, Makušinski, 
Hrvojić, Martinek i Jovanović. Od pjevača 
hvale tenora Zacha i basistu Vičeka. 
Varaždinska sezona završila je nepre- 
sušnom ,,Veselom udovicom“. Tri večeri 
uzastopce dubkom pune, a bile bi još i 
daljnje tri, da je društvo moglo dulje ostati. 
Varaždinci su se zaljubili u snažne korove 
i sigurne pjevače kao i u simpatične komi- 
čare. Društvu je dakle zajamčen, koliko 
moralni, toliko i materijalni uspjeh. 


* 


Ove smo redke našeg prijatelja, entu- 
zijaste  provincijalca  donieli, samo da 
pokažemo sadašnjoj upravi hrvatskog ka- 
zališta u Zagrebu, kako je ovo malo 
kazalište u pokrajini moglo stvoriti jedan 
umjetnički program te iznieti na pozornicu 
uistinu djela dobrih pisaca. Dr. Andrić je 
uspješno potukao našega dramaturga. 

riča: kako je stari demokratski drama- 
turg otišao u pokrajinu i ubio u pojam 
novog aristokratskog dramaturga, koji drži, 
da su najbolje u hrvatskoj dramatskoj 
literaturi one drame, koje je on napisao, 
a iz vanjske one, koje su bile u modi prije 
— dvadeset godina. 

Ivo conte Vojnović bijaše dvadeset go- 
dina kotarskim poglavarom u Dalmaciji i 

isaše drame. Schuster bleib' bei deinem 

eisten ... 

Od osječkog kazališta je hvalevriedno, 
što širi dobru prosvjetu s dasaka. Nije pak 
hvalevriedno, što je pod imenom Arvatskog 
kazališta okupilo i sabralo od raznih pu- 
tujućih i maglovitih srbskih kazalištnih 
družina srbske i srbijanske glumce tako te 
je do malih iznimaka u dramatskom perso- 
nalu sgoljni Srbin... A imalo bi stajati: 
do najmanjih iznimaka sve je angažovan 
tuj Hrvat. E, a dal Ki bi pak da bil 
. No čekajte vi, dok samo Starčevićanci 
jednom dodju do odlučne rieči, ali ćemo 
mi sve prozore potvoriti, a tad će doći u 
Hrvatsku čisti i svježi hrvatski zrak, koji 
će ovu nesnosnu atmosferu, punu tudjih 
miasama i bakcila s temelja pročistiti. 

Gdje si O hrvatski zrače? 


Pa 


SAVREMENOST ... 


Kad urednik ,Savremenika“, mjesečnika 
družtva hrvatskih književnika, pod svojim 
podpisom  ,B. Livadić“ napiše poruku 
svojoj »g&. saradnicima“ — to je savremeno. 

ad taj urednik primi ,u posljednje 
vrijeme nekoliko pisama svojih saradnika, 
u kojima ga prekoravaju, da je uvrstio u 
list nepovoljne ocjene njihova književna 
rada, pak da im taj njegov postupak ne 
može dopustiti, da dalje suradjuju“ — i 
to je savremeno. (Na pr. Lunaček je su- 
radnika ,Savremenika“ M. Marjanovića u 
istom ,Savremeniku“ nepovoljno ocienio, 
dr. Prohaska nepovoljno ocienjuje ,Savre- 
menikovog“ suradnika dra. Drechslera itd , 

Kad ,neki te neki“ u tim pismima zovu 
urednika i pisca oko Savremenika ,kli- 
kom“ — i to je savremeno. 

Ali ovo dalje nije savremeno, kad g. B. 
Livadić kaže: ,Što jest(!) u istinu klika 
mogu g. suradnici najlakše razabrati pra- 
teći današnju literaturu. Stanovite koterije 
ne propuštaju ni jedne prilike, a da ne bi 
onih pet šest ljudi ili sami sebe ili jedan 
drugoga pohvalili. Dakako da se pokrije 
ta sumnjiva rabota, zovu klikom — nas. 
Mi se u tomu nikako ne možemo povoditi 
za njima, jer mi hoćemo da budemo slo- 
bodoumni pisci, što mnogi književnici o 
sebi niti mogu niti smiju da kažu, dok 
služe interesima svojim 1 svojih koterija". 

Onih pet šest ljudi“ — to smo mi oko 
»Hrvatske Smotre“, to izvoljeva misliti 
nas g. B. Livadić u svom komunikeju. 
Tko ne vjeruje, da nas je uistinu ,pet 
šest“ neka otvori ,Smotru“, pa neka nas 
broji. G. B. Livadić je pobrojio sve naše 
saradnike i dopro do ,pet šest“. 

Medjutim ,Savremenik“ je spao na tri. 
Marjanović je izašao i zvoni (budimo 
iskreni i proti Livadiću), saradnici se 
bune i — po vlastitom priznanju — zovu 
list klikom. Situacija vrlo neugodna. 

»savremenik“ je dakle spao na tri — 
Srbina: Petar Petrović, Petar I. Odavić i 
Mirko Korolija (dvorski pjesnik ,,Srbo- 
branov“) i može se zvati i srbsko-hrvatski 
mjesečnik. 

G. B. Livadić, urednik ,,Savremenika“ 
(Gundulićeva ulica br. 20) zove naš rad 
»sumnjivom rabotom“. Mi sumnjivo rabo- 
tamo, jer izdajemo list bez subvencija, bez 
podpora, bez zaledja, van upirući se — 
samo na svoje predplatnike, dok ,Savre- 
menik“, koji crpa iz kese družtva hrvatskih 
književnika, ne_- to nije ,sumnjiva rabota“. 
Sumnjiva rabota nije trošiti novac, što ga 
baš književnici skucavaju, da bude kad 
kome podpora za stare dane, a gospoda 
to troše za list, koji je prve godine pro- 

utao do 6000 K, znak, da se tek s ve- 
ikim deficitom dade uzdržati, dakle je 

suvišan, publika ga ne će. To se ne zove 
sumnjiva rabota, već to se zove — savre- 
menost . . . 

Odbijte iz zadnjeg (11.) broja ,Savre- 
menika“ radove dra. Kčorblera 1 Pasarića, 
koji spadaju u ,Nastavni Viestnik“, odbijte 
tri srbska pisca, koji spadaju u srbske 
listove, odbijte Kosora, koji ne spada ni- 
kamo, i što preostaje ? 

| onda ti pisci, koji dobivaju iz družtvene 
blagajne honorare i plate poput činovnika, 
ti ljudi ne služe ,,svojim interesima“, već 
to služimo mi, gdje urednik još ne primi 
ni probijena filira za svolu ,sumnjivu 
rabotu!“ 

Oni ,hoće da budu slobodoumni pisci“, 
mi se pak tim ne hvalimo, jer to već 
jesmo (treba  prolistati  ,Smotru“). To 
»mnogi književnici o sebi niti mogu niti 
smiju da kažu“, dok služe interesima 
svojim i svojih koterija. Mi bismo pače 
bili smiešni, kad bismo napisali kao urednik 
»savremenika“, koji u toj svojoj noti na 
saradnike veli: . 

»Ja ne ću da budem ikomu sudijom: 
moj je posao da prikupim gradju i da je 
ispitam, imade li dovoljno književnih kva- 
iteta .. .“ 

Dakle: ne će biti sudijom, a ujedno 
vispituje, da li imade književnih kvaliteta“, 
to jest sudi, valja li što ili ne. Ne će 
biti sudijom, a u istom broju piše kritiku 
o Petrovićevoj ,Suzi“, dakle o njoj sudi... 

No dakako nas ,pet šest ljudi“ tu savre- 
menu rabotu ne shvatamo. Oni su tako 
slobodoumni i savremeni, da su nas, nas 
»pet ,šest ljudi“, koji sumnjivo rabo- 
tamo kopirali i u formatu i samom papiru, 
tako im se Svidjela ta naša ,sumnjiva 
rabota“. Oni su pače za nama zaveli u 
»Savremenik“ i politiku i dok smo mi, 
iskreno se proglasivši listom jedne poli- 
tičke stranke, sliedili i slledimo tu politiku, 
oni su uveli u list družtva hrvatskih knji- 
ževnika, dakle družtva, kome su članovi 
književnici svih političkih stranaka, — uveli 
su politiku rezolucionašku, naprednjačku, 
pristranu, a objavii, da će biti neutralni. 

Kamo su doprli ti ,slobodoumni pisci“ 
u politici, dokazom je zadnji broj ,Suvre- 
menika“, gdje se veli: 

»rloćemo, da vodimo modernu politiku, 
ali nijesmo još dali moderne socijalne 
sadržine starim pojmovima naroda, do- 
movine, patriotizma i — politike“. ,,Poli- 
tika naša konačno kao da nije rad za 
narodno dobro, već volja, želja, zahtjev, 
da drugi nešto učini ili ne učini“. 

Dakle sami priznaju da nemaju pojma, 
ni ,sadržine“ pojma o politici. Čestitamo 
družtvu hrvatskih književnika, na takovom 


mjesečniku! Onih pet šest“ 
9& 


MAGNO 


(God. 1075.) 
| 

Giovenazzo, mrk ko zločin Da, da! — reć će rieči jetkom 
Normanskijeh grad gusara, Amik kneže — to mi znamo ; 
Nikad nije zno za počin Al sve ipak bilo spljetkom 
Radi svoga gospodara. Protiv moćna pape samo ... 
Gradu usred kamen-dvora Zato sam te ja i nagno 
Viekom drmi Amik kneže, U te svoje mreže velje — 
Pa ko pauk preko mora A danas će stići Magno, 
Jadranskoga plete mreže . . . Da preuzme tvoje želje . . . 
Danas su mu njegvi ljudi Magno? Svenov sin i Danac? — 
Preda nj rietki plien donieli — Lane Slavić — Kako vredja! . . . 
Amik mu se čudom čudi, Nikad ne će, pamti, stranac 
A još više dvor mu cieli. Nosit krune mojih predja! 
Ti si Slavić iz Poljica, Ha, ha! — grotom Amik vrati — 
A ti drug mu, Draško, scienim — = Velika je drskost vaša ; 
Smješljiva će Amik lica Otkad plašt i trun su zlati 
Prema ljudma zarobljenim. Za poljičkog velikaša ? 
Mene, kneže — Slavić vrati Ti ćeš ovdje ostat s drugom 
Rieči glasnom, snage punom — Gledat moje jedrenjarke — 
Krunili su svi Hrvati A u času možeš dugom 
U Solinu zlatnom krunom... Domu slati misli žarke . . . 


I Amik je migno straži, 
Da odvede oba roba — 
Postanuli ne bi !' blaži 
U tišini živa groba. 


Tisuć možda svieća gori 
U dvorani Amikovoj — 


On sam mladog Magna dvori 


I časti mu laska novoj. 


Magno laske milo prima 
I milo ih vraća knezu; 
Hvali papu i moć Rima 
I obriče svoju svezu. 


Jednom svoje družbe jake 
Eno sada i nalaže, 

Da papinske kralja znake 
Domaćinu još pokaže. 


Sav očaran Amik kneže 
U veljoj se topi sreći, 
Za zlaćenom čašom seže 
I svome će gostu reći: 


Ovu tebi u čast, kralju, 
Plemena mi srodna, draga! 
U čast onim, što te šalju, 
Med Slavenim krotit vraga | 


Slaveni su lieni, glupi, 
Pocjepani na slobodi — 
Niemac treba da ih skupi, 
I ko djecu udilj vodi . . . 

Dobri ljudi, skromno cvieće, 
Divni kraji oca moga — 
Možda nikad više ne će 
Draškat oka sanjarskoga ! 


Meni dašto laska kruna 

| sveze me bodre sjajne . . . 
Duša bit će volje puna — 
Al mi narod, zemlja: tajne . . . 


Na miso me sretnu dove — 
Kneže Magnu u rieč pane — 
S njom ti sviću nade nove 
Za kraljevske tvoje dane. 


Uz Slavića se dočepah 
Velikaša, Draška nekog, 
Njemu zgoda eto liepa 
Riešiti se ropstva priekog. 


On će dobro zemlju znati, 
A ne manje i ćud puka — 
Uzmi njega, nek te prati 

| bude ti desna ruka! 


Položaj mu podaj jaki 


S položajem sredstva, snagu — 


Za čast, novac, Slaven svaki 
Služiti će istom vragu! . . . 


Imati ćeš mnogo truda, Ti se smješiš . . . Kao da si 
S briga često gledat nice; S ovom mojom mišlju skladan... 
Al ćeš zato svietom svuda E pa dobro! ... Nek se spasi 


Osvjetlati rodu lice! . . . Robovanja Draško jadan! . . . 


Prije no ti ladja krene 

Na put s jutra, još o zori — 
Nestat će i zadnje sjene, 

Što ti danas srce mori. 


Uz zveket se čaše prazne 
| opet se pune krugom ; 
A Magno na rieči mazne 
Uzvratit će nekud s tugom: 


Na pozdravu kad ti hvalim, I gosti se na to dali 
Na srcu su rane dvie mi: U naručaj slatkom sanku... 
S jedne ja za domom žalim, Morski su im burni vali 


S druge predam: kud se spremih...  Šumorili uspavanku. 

Iza mora, iza brda Ne šali se! — Draško guši 
Prve dana zrake rude — Osvit misli crne, čudne; 

U ćeliji s loga tvrda A Slavić će: Ded po duši 
Slavić se i Draško bude. Kaži, što bi — da se zbudne? 
Čudna me je — Slavić reče — Ja bih pošo — kao sobom 
Izmučila noćas sanja:  GQovoreć će Draško rjeti — 
Ti da mi se prošlo veče Ja sam za te posto robom, 
Oslobodi tamnovanja ... Pa ću za te i umrieti... 

San je davno znana laža — Još u rieči bili druzi — 

Vrne Draško glasom roba — Kad no straža se oglasi 
Jednaka nas čuva straža Pozva Draška, sveg u tuzi, 

I čuvat će sve do groba! Da je sliedit ne počasi... 
Da, da! Ali slušaj samo — Sanja mi se — Slavić lane — 
Reć će Slavić — kako dodje... Eto ipak ispunjava... 
Stranac Magno ne htje tamo I na grud mu Drašku pane 
Preko mora sam da podje.. , Izmučena mislim glava. 


Ja sam svoju reko! S Bogom! — 
Svrši Draško prema drugu — 

| izadje žurnom nogom 

Tomeć tajnu, bol i tugu... 


IV 
Morem sinjim labud plovi, Ti si dakle — Magno reče — 
Ne! na jarbol ladja vita ; Uvjeren u svojoj duši, 
Svaki val ju s čeznje lovi, Da Hrvate gorko peče, 
Al je brzu ne dohita. Što se slavska miso guši? 
Na palubi — rekao bih — Dašto! — Draško će mu vrnut — 
Do dva živa stoje kipa... Nama samo slavska vriedi ... 
More, što se o bok drobi, Prije ćemo sviet obrnut — 
Na njih bujnu rosu sipa! No zapadna da pobiedi... 
Ali oni slabo mare Al i mene zapad šalje — 
Za djetinju igru mora, Magno drugu svom naglasi — 
Lica im se udilj žare Onda će u zemlji dalje 


Sred živahna razgovora. Burni zar da traju časi?... 

Draško samo hladno kimne Svoga ropstva ja ne prodah — 
| pogleda letom Magna Svečano će Draško, hladno — 

| opazi crte zimne, Za nj da kupim ropstvo roda — 
Što mu ih na obraz nagna. Onda volim moru na dno!... 
Ali moje sveze jake — A ti ajde!... Zapjeni se 

Stao Magno prietit vješto — Magno blied od srčbe burne; 

Pa i ove danske šake Rukam Drašku o grud svi se — 
Valjda jošte znače nešto? ... Da ga preko broda gurne... 
Sveze? Šake? Za njih lako! — Skupa ćemo, stranče, bome! — 
Sad će Draško nadovezat — Rrvajuć se Draško rukne — 
Tek ćeš sebi stvorit pako, Meni grob u moru mome — 
Staneš li nam narod stezat... Tebi nek u tudjem pukne!... 
Ti ko da mi — Magno plane — | kvače se kao lancem... 

Ne naumi biti desnom? ... S groze morska tihne voda — 
A čemu ti ropstva dane Sad se Dtaško vino' strancem 
Skratih onda jadnom, biesnom?... | survo se preko broda... 


Sad jemir... Nad vlažnim grobom 
Čudan samo šapat leti: 

Ja sam za te posto robom, 

Pa ću za te i umrieti. 


GJURO ARNOLD 


BEZIMENI AUTOR ,HRVATSKE BOSNE“ 
SAVREMENIKOVOM HISTORICUSU 


Gospodine ,,Historice |“ 


Dozvolite bezimenom autoru ,Hrvatske Bosne“, da se osvrne na Vašu 
recenziju njegove radnje u 11. broju Savremenika. Na ovaj me osvrt ne 
nuka želja za polemikom, nego supstancija pitanja, koje je baš danas za 
Hrvate upravo životno pitanje. 

Vi u kratko skidate kajmak sa mojih izvadjanja, pa se onda penjete 
na ambon, te mi očinskom pozom čitate čitulju, a u toj čitulji ima nekoliko 
stavaka, na koje držim, da mi valja reagirati. Najvažnija medju njima čini 
mi se ta, da mi prigovarate, kako sam hrvatskoj stvari u Bosni ,škodio“, 
raspirujući mržnju izmedju jednog i drugog dijela ,jednokrvnog“ naroda. 
To je dakako fraza, ali katkada valja i fraze pobijati. 

Škodio? Ko danas smije u našim zamršenim prilikama proglasiti nešto 
. apsolutno škodljivim ili korisnim? Nisu li baš stanoviti faktori, koji danas 
gude u prve gusle i uz koje jamačno i Vi pristajete, tako pomutili prilike 
i pojmove, te sami ne znadu, što je korisno, što li štetno, što dobro, što 
li zlo? Evolucija došla je u nas u vrtlog, svakomu u tom vrtlogu zasli- 
jepljene su oči, a ako baš ja neskromno mislim, da su moje ostale bistrije, 
došao sam do toga s razloga, što ne stojim na dohvat tome vrtlogu, nego 
onako procul! negotiis. | 

Svakako Vas mogu uvjeriti, da sam svoje pero okvasio iskrenom 
željom, da koristim hrvatstvu i da stalno vjerujem, da će doći vrijeme, a 
s njime i moli nazori do vlasti u našem javnom mišljenju. 

Škodljivost mojih izvadjanja stoji tobož u tome, što raspirujem , mržnju“ 
izmedju jednog i drugog dijela -,jednokrvnog“ naroda — Hrvata i ,,Srba“. 
(Molim i ovaj put ide navodnik na moj račun!) Zar su Hrvati i ,Srbi“ 
čekali tek na me, da se zamrze? Zar ta mržnja nije historijom zadnjih 
vijekova sankcionirana baština? Zar ta mržnja nije upravo rezultanta ,srpskog“ 
utjecaja na naš etnički i historički razvoj? Zar treba psa i mačku, vatru i 
vodu tek poticati na mržnju? Zar držite, da nisam toliko proniknuo u dušu 
Hrvata i ,Srba“, a da ne bih znao, da je svaki pokušaj izmirenja tih po 
Vama ,jednokrvnika“ opsjena bilo samoga sebe, bilo javnosti, a da račun 

za te eksperimente plaćaju uvijek Hrvati? Zar ta mržnja nije latentna i u 
onom zagrljaju, kojim se grle naši rezolucionaši Srbi“ (NB. uvijek na 
prvom mjestu) i Hrvati? 

Poticao sam na mržnju? Gospodine moj! Da sam to htio, da sam 
htio ,Srbe“ omrznuti pred svijetom, zar nisam mogao citirati sva ona zlo- 
djela, što su ih počinile vlaške dobjeglice na našoj krajini, a na oči osman- 
lijskih pušaka i topova, na gradi naše zemlje, dok im stopa još na njoj 
nije ni otisnula pravoga traga? Da sam ih htio omrznuti, zar nisam mogao 
iznijeti sva ona razočaranja, što ih je doživjelo hrvatstvo u užoj Hrvatskoj 
od Joce Živkovića do dra. Medakovića? Da sam ih htio omrznuti, zar 
nisam mogao iznijeti statistiku zločinstva u Hrvatskoj, Bosni i Dalmaciji, 
gdje nepregledna većina zločina ide na vlaški raboš? Zar nisam mogao 
statistikom u ruci dokazati, da su jedina mjesta na hrvatskom tlu, gdje 
»Srbi“ uživaju neprijeporni majoritet, Lepoglava, Mitrovica i Zenica? Da 
sam ih htio omrznuti, zar nisam mogao navesti sve one žrtve vlaških noževa 
i vlaške vatre, koje su u zadnje dvije godine pale u Bosni? Da sam ih htio 
omrznuti, zar nisam mogao iznijeti činjenicu, da je ona brutalnost ,u usme- 
nom  izražaju misli“ našega naroda, koja na žalost truje inače pitomi 
narodni govor u formi ogavnih kleveta, honorar, kojim honoriraju Vlahosrbi 
dobročinstva, što su im pala u dio na našoj grudi? Ni u Slovjena na 
sjeveru, ni u ostalih evropskih naroda, nema tako ogavnih kletava, kao u 
onoj periferiji, do koje su dospjeli vlaški ,kulturtrageri“, koji su iz svojega 
prajezika percipirali sve te estetske emanacije svoje vlaške duše, te ih preveli 
u jezike, kojim su zamijenili svoj prajezik: u hrvatski i magjarski; jer Vlah 
kune, gdje se drugi Bogu moli, Vlah kune, gdje drugi miluje, a stranac, 
koji njemu dodje, naučit će prije opsovati, nego li reći ,dobar dan“l!* 

Da sam sve to htio, davno bi mi sustalo pero a suvišan bi bio posao, 
jer svaki Hrvat i onako zna, što je Vlah. Ta već je slavni Alipaša Rizvan- 
begović, kada ga je Omerpaša Latas vodio na stratište, rekao, da je sam 
car a ne carev sadriazam, Vlah ostaje Vlah, te Vlah!) A samo Vi,žgospo- 
dine Historice, niste okusili, što je Vlah? Sretna li i bezazlena čovjeka! — — 

Istokrvna braća? Zar Hrvati i ,,Srbi“? 

Tko su Hrvati, odakle su došli, to svak zna. Spomenici nam' bilježe 
svaku etapu na njihovom putu iz Bijele ili Velje Hrvatske u novu postojbinu, 
tih spomenika pun je peštanski i kninski muzej — zagrebački: na žalost 
nije! A tko su ,Srbi“, odakle li su pošli: to danas niko živ ne znal 

Je li ime Srbin uopće slovjenskog porijetla ? Nije li Šafafikovo tumačenje 
da potječe od ,ser“ ili Daničićevo, da potječe od ,sar“ tek primjer onog 
etimološkog naiviteta, u koji zapada katkada i najveći učenjak ? 


.. * Dragi gospodine Historice! | Vama moramižna račun ovih dojmova nešto za- 
bilježiti, naime izraz ,,stupiditet“, koji Vam je na jednom mjestu pao. Dakako, ćirilicom 
pisan, zvučio bi nešto ,jedrije“, ,prostonarodnije“, ali Vi ste čovjek, koga je i zapadna 
Civilizacija nešto obliznula, pa je pala malo blaža riječi Vi mi unatoč tome na drugom 
mjestu priznajete duhovitost; kako se oboje sumira? Je li to duhoviti stupiditet ili 
stupendan dun ? Stupidan duh prepuštam . . . 1 

Sar — ser — srbin! 

A ja Vam velim, gospodine Historice, da su se Šafažik i Daničić popeli 
mjesto na Hindostan na samu Himalaju: riječ Srbin niti je bila, niti će 
ikada biti slovjenskog korjena! 

Eto što je ,Srb“! 

Izvjesni dijelovi stare Dacije i Moezije predstavljali su nekoć rimski 
Sibir : deportirani robovi i zarobljeni urodjenici obradjivali su tu za svoje 
tlačitelje rodna polja i obilne rudokope. Masa naroda bila je tu državno, 
imperatorsko roblje — servi, a ovo ime prešlo je i na njihovo potomstvo 
i na one ogranke Slovjena, koji su se s njima izmiješali. Od poruge zvahu 
Latini ove u svojoj poznatoj aroganciji imenom Servi a ovi, osjećajući se 
inferiornim aroganciji grekoromanskog življa, poprimiše to ime kao narodno, 


prozvaše se Servi — Srbi, svoju zemlju Servia — Srbija! 
Pa vele, ima još ljudi, koji se ponose tim imenom! 
Serbi — servi! 


To je dakako nedostojna igra riječi, kazat će moj protivnik, ali ja ću 
mu odgovoriti sa ,bagrorogjenim“ Porfirogenitom, zaštitnikom i miljenikom 
Srba, koji je bio prvi falzifikator povijesti Hrvata u prilog ,Srbima“: 

»serbli autem Romanorum lingua servi dicuntur; unde setbula vulgo 
servorum calceamenta ; et tzerbulianos illos vocamus, qui ita viliter calceati 
sunt. Serbli autem inde sic cognominati sunt, guod Romanorum imperatori 
servirent“. 

Dakle: Srbi su servi, a srbulja* je opanak a ne — obraz! 

Ova je etimologija natjerala romanske dosjetljivce srednjega vijeka, kojima 
je Slovjen bio omražen kao barbar, te su ime slovjensko, koje se u starijim 
vrelima piše posve korektno Slavi, Slaveni, Slavini igrom riječi izvrgli u 
Sclavi (robovi), a to nam je do danas ostalo u talijanskom Sciavo ! 


A odium u toj stvari? ,Srbi“ ga ne osjećaju, jer kada ,,Srbin“ umre 
te nije više ni rob svoje strasti ni tudji rob, piše na svoj samrtni kamen: 
zde leži rab boži! 

Pamtite i tu razliku: Hrvati su djeca, a Srbi robovi boži! 

Treba li mi još kazati, koje li je ono nesretno slovjensko pleme, koje 
je zapalo u more vlaško-srpskog pražiteljstva te je u njem utonulo, ali na 
moru nametnulo starijem življu svoj jezik? Bili su to Rassi (NB ,a“ čitaj 
ovdje kao nenaglašeno rusko ,0“), dakle ogranak sa ruskog stabla, koje u 
srednjem vijeku poznajemo pod imenom Rašana, Rasciana, osnivači raškog 
kraljevstva u današnjoj Raškoj. Njihovo narodno ime nestalo je danas na 
Balkanu, ali ga je sačuvao magjarski jezik u nazivu Racz. 

Dakle ,,Srbi“ nisu jednokrvna braća Hrvatima, to su poslovljeni Vlasi, 
potomci crnomanjastih, poluromanskih starosjedilaca balkanskog poluostrova. 
Njihov crni elemenat igra u našem južnoslovjenskom etničkom razvoju istu 


* Dakako! Naši ,slavosrpski“ filozofi načinili su od srbulje nešto ljepše: prve 
spomenike srpske literature! A Konstantin Portfirogenit veli, da su to — opanci 

ulogu kao i potomstvo keltskog pražiteljstva u sjevernoj Njemačkoj, Belgiji, 
Francuskoj pa i u samoj ltaliji, gdje se u masi plavokosog i svjetlookog 
germanskog i slovjenskog življa ističe kao crnomanjasti sloj, koji prema 
mjesnim prilikama manje ili više infiltrira mladje etničke elemente. Jednom 
riječi, crnomanjasti pigment u današnjih evropskih Arijaca je relikt praarijskih 
cigana, koji su napučivali Evropu prije dolaska Romana, Germana i Slovjena. 

Ovaj je tema za srednju Evropu duhovito — molim, zbilja duhovito! 
— obradio i razložio pokojni Virchow, a on bi isti zakon, koji vrijedi za 
srednju Evropu ustanovio i za evoluciju balkanskih Slovjena, da ga u tom 
poslu na žalost nije zatekla smrt. 

Gospodine Historice! ,Srbi“ dakle nisu naša jednokrvna braća, ma da 
i govore hrvatskim, ili ako baš hoćete raškim, a nipošto srpskim“ jezikom ! 
Ako bi oni slučajno žalili, što im poričemo sredstva, tješite ih ovim: Povucite 
paralelu izmedju tih slavizovanih vlaha i drugih narodnosnih polutana: Prusa, 
to jest germanizovanih Slovjena i Talijana, to jest romanizovanih Germana. 
Jedni danas vladaju sudbinom Evrope, drugi su nekoć pokrenuli renesansu 
i možda je, per analogiam, dosudjena i našim polutanima ,Srbima“, koja 
velika uloga u historiji svijeta | 

Samo kod te paralele ne zaboravljajte na ovu čudnu činjenicu, kojoj 


još niko nije našao tumača: etničke smjese mladoarijskih elemenata, Romana, . 


Germana i Slovjena medjusobno daju uvijek krasan, kulturno aktivan produkt 
— vide Pruse, Talijane, Čehe a smjese staroarijskih elemenata, Kelta i Ilira 
sa mladoarijskim — vide ,Srbe“ Rumune, Arnaute itd. — da su kulturno 
pasivni, ili recimo odmah bez okolišanja, kulturno sterilni produkt. 

Nakon ovo par razmatranja razumjet ćete, zašto ime Srbin pišem uvijek 
sa navodnikom. Bez njega bila bi to injuria, jer pomislite: — Srbi: servi! 
a vrijedjati mi nije namjera! 


* * + 


Dozvolite mi, da se i ja sada popnem na ambon i da Vam malo od- 
čitam čitulju! 

Gospodine Historice! Vi ste možda krasno docirali povijest, Vi ste pače 
možda vrstan historički kompilator, ali historik niste! Jer da kao historiograf 
— o historiologiji ne ću ni da govorim — poznate iole prilike hrvatstva u 
cjelini njihovoj, da imade iole u sebi historičkog zvanja kao Hrvat, ne biste 
tek čekali, da ja reknem o Vlahosrbima, što sam rekao, ne bi moje argu- 
mentacije bagatelisali, već bi, svjestan svoga zvanja, te argumente utvrdili 
još boljima; tih imate na pretek, ali se plašite iznijeti ih! 

Gospodine Historice! Nije historija kemička čistiona, koja mora da 
izapere svaku ljagu, a ako to nije moguće, da je pokrije kakvom zakrpom, 
ona mora katkada one elemente, koji se valjaju u kalu, potisnuti još dublje 
u blato, da se tamo uguše, jer inače ne bi bila magistra vitae. Nije njena 
zadaća zaslijepljivati — prepustite to mirno slavosrbima — nego razbistriti 
naše etničke prilike. Ja sam to po najboljoj savjesti svojoj učinio. 


+ 

Da li sam se svojim spisom pokazao kao diletant historije ili čak kao 
šegrt, o tome _ ne mogu da sudim, jer sam osobno zainteresovan; taj sud 
puštam Vama! 

Još jednom! Vi niste historičar, barem niste onakav, kakvoga ja 
sebi predstavljam, ali ste udvoran čovjek! Vi pohvalom spominjete, da sam 
tu i tamo neke momente i konkluzije duhovito izveo, da sam pokazao pače 
mnogo duhovitosti! Ja Vam na tom komplimentu od srca zahvaljujem i 
molim, da mi što prije dadete prilike vratiti Vam, čime ste me zadužili. Po 
onoj njemačkoj ,Mit dem Hute in der Hand kommt man durch das ganze 
Land“ — mislim to je bila i deviza rezolucije — dodajete toj pohvali još i 
tu, da sam rutiniran žurnalista, a žao mi je, što te hvale ne mogu primiti, 
jer je ,Hrvatska Bosna“ zbilja moj prvi žurnalistički debut, a ono što Vi 
u mome prvijencu nazivljete rutinom, možda je slučajni efekt! 

Vi ste, gospodine Historice, i ljubezan čovjek, jer ste se zabrinuli i za 
moj učenjački prestiž. Hvala Vam na toj brizi, ali ja sam se sobom dobar 
dio svoga vijeka borio i radio za taj prestiž pa ću ga znati i bez tudje 
pomoći čuvati. A prestiž? Ima li elastičnijeg pojma? Ta pomislite, kakov bi 
bio efekt, da se recimo zec zabrinuo za prestiž Kaja Julija Cezara! 

Vi mi napokon još regbi zamjerate, što nisam smatrao nužnim, javili 
se imenom, i tu ste doista pogodili Akilovu petu; ali vjerujte, nije tome 
uzrokom ni bojazan pred kritikom ni briga za moj učenjački prestiž, nego 
doista materijalni, fizički strah pred onim brutalnim elementima našeg 
»slaveno“-srpskog naroda, koje sam u svojoj studijici ocrtao. Jest! Ja se 
bojim onih noževa, koji u zadnje dvije godine po Bosni kolju nedužne 
Hrvate katolike i muslimane; ja se bojim onih revolvera, koji pucaju sad 
po Beogradu, sad na Cetinju, sad u zagrebačkoj sveučilišnoj auli i koji se 
na tovare dovažaju preko Drine i Save u Bosnu, da se mobilizuje ,,srpstvo“, 
da Vlasi imadu čime razigrati svoja junačka srca; ja se bojim i onih pla- 
menova, kojim plamte po bosanskoj Krajini i Posavini razni čardaci, ne bi 
li vlaška kultura, kultura najkulturnijeg elementa u Bosni, izašla u što 
ljepšem svjetlu. Ja se bojim, da ti plamenovi ne bi planuli i u Zagrebu ili 
gdje drugdje po Hrvatskoj! 

Ja sam prestar, a'da se stavim ,srpskoj“ pušci ciljem, koja plamti 
samo iza busije, a opet sam premlad, a da sam radeći Hrvatskoj na polju 
svoje struke sustao te da me ,srpska“ puška ili nož bez štete može uklonuti. 

To je razlog te svoga imena ne iznosim: ne strah pred argumentima, 
nego strah pred puškom iza busije. 

Dobro je, vele, bojati se zla, a ko nije slavosrb, taj nek ne ide pred 


Vlahosrbe | 
Vaš odani 

Valjda nema umjetnosti, koja bi bila kao zvanje tako zavodljiva, kao 
što je glazbena umjetnost. Ona je gotovo svakomu pristupna, goje ju na 
sve moguće načine, uopće najpopularnija je. Koje dakle čudo, ako broj 
onih, koji hoće, da joj služe i koji hoće, da njom zaslužuju, upravo 
užasno raste. 

Danas se smatra gojenje glazbe — u najširem smislu riječi — dijelom 
naobrazbe. U širokim gradjanskim i poluinteligentnim vrstama uzimlje se, 
da je nužno znati svirati na kojem instrumentu, isto tako, kako je nužno 
znati plesati, šahirati, biljariti ili kakav drugi šport ili igru. 

Zato uči glazbu svatko, samo ako mu sretstva iole dozvoljavaju. U 
većini takovih slučajeva ne uzimlje se glazba ozbiljnije, nego i svako drugo 
sretstvo za zabavu. Ako se u imućnijoj obitelji nadje četvero djece, roditelji 
će ih dati sve četvero učiti glazbu; svako barem po jedan instrumenat, jer 
to spada u ,bon ton“, jer to zahtijeva društvena ugladjenost. Na taj način 
dolazi do bezbroja mladih ljudi, koji se bave glazbom, u početku doduše 
za zabavu i bez obzira na to, imade li dotičnik smisla ili ne. Dakako da se 
u tom bezbroju neozbiljnih i dobrim dijelom nesposobnih, nadje i priličan 
broj onakovih, kod kojih se kaže ,bu već nekaj, samo po vremenu! ...“ 
Ako su u takovom slučaju roditelji ili uopće oni, koji su za takovo dijete 
odgovorni, neoprezni, natjerat će dijete, bez obzira na to, jesu li one male 
sposobnosti od ikakovoga većega značenja, da uči, da vježba, da nastavlja, 
jer ,bu već nekaj, samo po vremenu, treba čekati....“ 1 dijete uči ne- 
koliko godina, vježba dan na dan, sAmo i uz učitelja, pa ako nije u njemu 
uslijed toga ubijena volja za glazbu, ako mu je ostala još i zera smisla, 
strpat će ga brižni roditelji u kakovu privilegovanu glazbenu školu i sada 
se mučenje nastavlja. , . .. Kad je već toliko potrošeno u tu svrhu, ne može 
se “stati na pol puta“ i roditelji dalje troše, sve u nadi, da će se to sve 
jednoć i sa stostrukim kamatama vratiti, da će im dijete postati slavno i 


* Dobrotom autora donosimo izvadak iz oveće brošure, koja će doskora ugledati 
svjetla. Urednićtvo. 

sretno kao .... Kako je medjutim u istinu i da li se išto vraća, pokazat 
ću evo sada. 

Svrši li mladić s uspjehom konzervatorij ili koju glazbenu školu, to ga 
samo u prerijetkim slučajevima čeka kapelničko mjesto ili impresarij, koji 
će htjeti ,uložiti“ u njega kapital. Obično se zbiva, ako je mladić odista 
stekao dovoljno sposobnosti i ako je puste sreće, da ga poslije svršenoga 
konzervatorija zapadne mjesto u kojem kazališnom ili kojem drugom pri- 
vatnom orkestru. Rekoh, pus'e sreće, jer kapelnici obično rado ne primaju 
istom svršene pitomce konzervatorija ili glazbenih škola, jer tim ljudima, u 
većini slučajeva, manjka orkestarska routina. Za sticanje ovakove routine 
nema u konzervatoriju i na glazbenim školama dovoljno vremena i prilike. 
Dakle samo rijetki se mogu nadati, da će iza svršenih nauka biti odmah 
namješteni u kojem kazališnom orkestru, tim više, što su mjesta u kazališnim 
orkestrima samo rijetko ispražnjena. Tko takovo mjesto uhvati, ne pušta 
ga tako lako, jer su i najlošija takova mjesta, u većini slučajeva, još uvijek 
neprispodobivo bolja od onih u drugim orkestrima. 

Ako dakle čovjek takovo mjesto ugrabi, može se smatrati dvostrukim 
sretnikom. Ta sreća sastoji se u tome, da je stalno namješten za jednu ili 
više kazališnih saisona, uz mjesečnu plaću od 90 do 110 i maksimalno 
130 kruna (kako je to, recimo, kod našega kazališta). Reći će tkogod, kako 
mogu naše kazalište uzeti kao uzor, gdje je poznato, da imade kazališta, 
koja daleko bolje plaćaju. Jest, ali imade kud i kamo više, na kojima se 
plaća kao i kod nas, a i slabije. Brojim ovamo razna i mnogobrojna 
privatna kazališna poduzeća. 

Ova plaća medjutim, u većini slučajeva, ne teče cijelu godinu, nego 
samo ono vrijeme, dok traje kazališna saisona, a to traje sedam do osam 
mjeseci. Preostalih četiri do pet mjeseci treba proživjeti bez stalne plaće. 
Drugim riječima, treba se pobrinuti za tako zvani ljetni engagement u kojem 
kupališnom ili sličnom orkestru. 

Za mlada čovjeka, koji nema obitelji, ne bi to ni bilo tako nezgodno. 
Ali kako ljudi ne ostaju za vazda bez obitelji, to treba tu okolnost jače 
uzeti u račun. Što znači, voditi dvostruko kućanstvo, što znači, vječito iz 
godine u godinu seliti i živjeti po više mjeseci, odijeljen od svoga obitelj- 
skoga doma, o tome opširnije govoriti, držim, da nije potrebno. Da i ne 
uzimljem u obzir slučajeve bolesti i drugih nedaća, koje se uslijed takovih 
prilika jače i teže osjećaju, jasno je. da takav život čovjeka dvostruko troši, 
da takav život ne može za onoga, tko ga je okusio, osvanuti u ruži- 
častom svijetlu. 

A ovakav nomadski život, život neprekidnoga selenja, sa svim svojim 
tegobama, sa svim onim štetnim posljedicama, čeka sve one, koji ne uhvatiše 
mjesta u — luci spasa, — u orkestru kojega od onih kazališta, koja svoje 
glazbenike naimlju na cijelu godinu. 

Imade doduše još jedan put, kojim podje, iza svršenih nauka, mnogi 
mladi glazbenik, ali taj je put jamačno još gori, još ubitačniji. Taj put vodi 

kroz vojarnička vrata t. j. u vojnički orkestar. Mnogi su prisiljeni, da tim 
putem zakorače, jer ih je na to natjerala bijeda, loše materijalne prilike, 
nestašica mjesta, a većina za to, jer to traži vojna dužnost. 


Ja ću se jamačno na drugom mjestu i drugom zgodom opširnije 
zabaviti značenjem vojničkih orkestara, ali već sada mogu mirne duše 
ustvrditi, a prema želji i dokazati, da sjegurno nema većega: zla za mladoga 
i zanosnoga glazbenika, nego što je boravak u vojničkom orkestru. Već 
sama svrha vojničke glazbe, svrha, kojoj glazba u vojničtvu služi, tako je 
oprečna svrsi, kojoj glazba treba da uopće služi, da nije potrebno duljiti o 
tome, kakovim štetnim dojmovima upliviše sudjelovanje u vojničkim orkestrima. 


Ja ne ću opisivati potanje glazbeničkoga života u vojništvu, nego ću 
samo reći, da će poslije trogodišnjega boravka u vojničkom orkestru, gotovo 
svaki mladi glazbenik postati više vojnik, nego glazbenički umjetnik. Uslijed 
onih mnogih pokusa i sviranja na pivskim koncertima i plesovima stekao 
je doduše neku orkestarsku routinu, ali ta routina bi se mogla vrlo ispravno 
nazvati vojnom orkestarskom routinom. Ali ta dostaje istom za glazbenika 
trećega i četvrtoga reda. O umjetničkom razvijanju i usavršivanju ne može 
biti govora, jer uz ovakovu napornu dnevnu i noćnu službu, kakovoj je 
glazbenik izvrgnut u vojničkom orkestru, ne dostaje vremena za svestrano 
vježbanje, za sticanje routine, koja je potrebna za sudjelovanje u kazališnim 
i simfonijskim orkestrima. Ako se medjutim i nadje po koje kazalište, koje 
zaposluje u svojim orkestrima i glazbenika iz vojničkih orkestara, to ne 
dokazuje neosnovanost moje tvrdnje, nego samo činjenicu, da se za volju 
štednje osakaćuje umjetnost. Ne mislim time ustvrditi, da su svi glazbenici, 
koji pripadaju vojničkim orkestrima, bez izuzetka nesposobni za gojenje 
ikoje druge glazbe, nego da je od mnogoga mladića, koji je ušao u vojnički 
orkestar, mogao postati vrstan glazbenički umjetnik, da je imao prilike 
usavršivati svoje sposobnosti i da nije morao svoje najljepše godine žrtvovati 
vojničkom zaptu, koji je tako protivan svemu, što je bilo u kom srotstvu 


s umjetnošću. 
* 


Dovde sam se bavio samo u krupnim crtama glazbeničkim prilikama 
s materijalne strane. Puštao sam medjutim sasvim s vida jedan momenat, 
koji je od vanredne važnosti, jer glazbeničko zvanje čini gotovo zasebinu u 
nizu raznih drugih zvanja. 

Poznata je činjenica, da su nekoja zvanja, koja su u svojem djelovanju 
upućena direktno na javnost (glumaštvo, pjevaštvo itd.), daleko napornija 
od drugih, recimo, sukromnijih zvanja. Medju tima, teško napornim zva: 
njima, zauzimlje glazbeničko, po svoj prilici, prvo mjesto. Duge i neprekidne, 
neprekidne u toliko, u koliko ih se ne smije prekinuti niti na nekoliko dana, 
vježbe, već su same po sebi neke vrsti atentat na zdravlje, bavio se 
glazbenik kojim mu drago glazbalom, jer svako glazbalo iziskuje i jednu 
čisto zamjernu količinu fizičke snage. Tijelo se uslijed toga jednostrano 

razvija i odatle veliki postotak prerano ostarjelih glazbenika. Pribroje li se 
k tome i razni drugi po zdravlje štetni uplivi, kojima je glazbenik izvržen 
za vrijeme svoga rada, onda ne će biti čudo, što prema statističkim podacima 
glazbenici, koji se intenzivno bave svojim zvanjem, u vrlo rijetkim sluča- 
jevima doživljuju godine prave starosti. Iz jednoga nedavno objelodanjenoga 
statističkoga pregleda razabirem, da više nego 2/s glazbenika pogiba u mladim 
godinama od tuberkuloze. 

Medjutim glazbenici uopće ne smiju ostariti, jer publika, a ni kapelnici 
ne vole starih glazbenika. Publika, jer to moguće vrijedja njezin estetski 
osjećaj, a kapelnik, jer znade, da svako glazbalo svoga glazbenika neobičnom 
brzinom troši. Poznata je naime činjenica, da glazbenike, koji se bave lih 
onakovim glazbalom, kod kojih su upregnute mišice ruku i prsti (sve vrsti 
gusala i uopće glazbala sa žicama), zadešava klonulost zglobova, koja se 
očituje u tome, da prsti i zglobovi izgube onu gipkost, koja je potrebna za 
podpuno vladanje s takovim glazbalom, dočim opet onima, koji se bave 
glazbalima, u koja se duše, poispadaju zubi prednjaci. A to sve su bitni 
uvjeti za onoga, tko hoće da vrijedi kao vrsna glazbenička sila. Starost i 
nedaće, što ih ona sa sobom donosi, primiče se glazbeniku dvostrukim 
korakom. Ovakovi istrošeni“ glazbenici ne primaju se ni u kakav bolji 
orkestar i tako biva, da velik broj glazbenika godimice ostaje bez zarade 
radi obnemoglosti, ma da im starost nije takova, da bi mogli u kojem 
drugom zvanju vrijediti kao obnemogli. 

Tim nevoljama mogu se neko vrijeme s uspjehom otimati samo on, 
glazbenici, koji su već pri svom nastupu računali s tim okolnostima, te 
prema tomu odabirali glazbeničko zvanje, a kasnije uvijek dovoljno pažnje 
. posvećivali njezi svoga zdravlja. 

Fizički slabo razvijeni mladići, te oni, u kojima nisu sva ona prije 
navedena fizička svojstva posvema razvijena, neka se ne laćaju glazbeničkoga 
zvanja, jer osim, što će im biti teško uopće razvijati se, napredovati i 
stizavati druge, nigda ne će uživati niti u najmanjoj mjeri bilo kakove 
sreće u svom zvanju, i postat će, daleko ranije od drugih, nesposobni za 
svoje zvanje. 

Slika životnih prilika glazbeničkoga zvanja, po svojem vanjskom vidu, 
nije dakle ni malo povoljna. U kratke crte zbijena izgleda ovako: U mladosti, 
do dvadesete godine, od prilike, naukovno vrijeme, a onda služba u vojništvu 
i poslije nje težak i mukotrpan položaj i život, koji sa sobom donosi pre- 
ranu starost i nesposobnost za rad. 

To je slika, koja nam se ukazuje, ako malo točnije zagledamo u 
gospodarski i materijalni položaj glazbeničkoga zvanja. Ali imade još jedan 
jednako važan i odlučan faktor, koji taj položaj čini pogotovo teškim, a to 
je psiha i moralno raspoloženje glazbenika uopće. 


Sjegurno nema zvanja do glazbeničkoga, na koje bi se mogla tako 
ispravno primijeniti pjesnikova prispodoba o mladiću, koji se otiskuje na 

široko more u brodu sa tisuć razapetih jedara, da se vrati kao iznemogao 
starac na trulome čamcu. 


Je li se ikada koji mladić, pri nastupu u glazbeničko zvanje, upitao, 
kakav je život glazbenikov? Ja mislim, da nije. Inače bi se tomu zvanju 
posvećivalo razmjerno manje ljudi, nego što se to odista zbiva. 

Tisuće i tisuće privuče godimice sirena, koja se zove glazba, u svoje 
blistave mreže. | tisuće i tisuće pogibaju godimice u bijedi i nevolji, uvidja- 
jući, da je ona fata morgana, koju im je pred mladenačke i od zanosa 
žareće oči dočaravala i sreću i bogatstvo i slavu, bila doduše neki _ melem 
u teškoj pustinji života, da je bila san, bez kojega si oni ne bi bili mogli 
zamisliti života, ali samo san i ništa više. 

Još gore od onih, koji si zamišljahu, da su barem kakav Beethoven, 
kakav Wagner ili Paganini ,en miniature“, prolaze oni, koji se tom zvanju 
posvetiše, da će u njemu najlaglje steći novaca. Ovi potonji osjećat će se 
još jače prevareni, jer ne će u svom srcu nositi niti spomen na onaj lijepi 


i ako varavi san. 
* 


Duša glazbenikova — ako nije tek obični radnik i nadničar, nego ako 
u njemu i najtiše kuca umjetnička žilica — čudno je ustrojena. Malo imade 
umjetnika od drugih grana umjetnosti, koji bi bili tako silno skloni mega- 
lomaniji i preziru svoje okoline, kao što su umjetnici, koji posvetiše svoje 
sile glazbenom umjeću. Taj se pojav tumači tim, što je baš kod tih umjet- 
nika neobično velika razlika izmedju tužnoga nutarnjega života, izmedju 
čežnje, da taj nutarnji život očituju i okolinom t. j. prilikama, koje bi 
omogućile očitovanje toga nutarnjega života. Samo očitovanje nije teško, 
ali priznanje, ma se to priznanje i ne zvalo svaki put slava, upravo je u 
velikoj većini slučajeva nemoguće. Razlozi, s kojih je to tako, čisto su 
materijalne naravi, i ja ću se s njima još kasnije baviti. Sada ću samo 
primjetiti, da se baš uslijed tih prilika radja u čovjeku sklonost za pre- 
cijenjivanjem vlastitih sposobnosti, gorko uvjerenje o tome, da je dotičnik 
zapostavljan, da ga ne razumiju i svi mogući poroci, koji iz toga proizlaze 
(rivalitet, megalomanija u najvećem stupnju, intrigue itd.) Ako se ono neiz- 
bježivo nezadovoljstvo radi prevelike oprečnosti izmedju nutrinje i okoline 
ne očituje na taj najobičniji vidljivi način, onda se ono pomalo pretvara u 
tiho i zagriženo uvjerenje o vlastitoj ogromnoj vrijednosti o ženijalnosti i 
svršava s potpunim prezirom svega, što se zove svijet i što ulazi u račun 
s vanjskim životom. Dakako, da taj tako zvani vanjski život toga ne dopušta, 
i on se takovomu preponosnom glazbeniku osvećuje na različite načine, 
jer taj život na prosto ne priznaje bijede ondje, gdje mu je u prvom redu 
do užitka; on ne će, da zna za brige čovjeka, koji mu pruža najsladji 
užitak, to se njega, toga života, te publike, uopće ne tiče, jer to sve nema 
s umjetnošću ama baš nikakovoga posla... 1 bijedni glazbenik mora se 
već, ne znam po koji put, odvrnuti od toga života, od toga svijeta, od te 

publike, prezrijevši ga još jače i zakopavši se još dublje u svoj vlastiti svijet 
i život u sebi. 


I bijeda se ponavlja i bijeda raste. 


Kazat će mi tkogod, da pretjerujem, da gledam na crne naočare, jer 
da ,svijet još uvijek cijeni prave talente“ i da su se već toliki dostali 
zasluženoga priznanja. 


Na ovo se može vrlo kratko odgovoriti. Što se tiče pravedne ocjene 
talenata, to se najbolje vidi iz biografija raznih velikih glazbenika. Kako su 
ljudi te velike talente cijenili, dok se nije našao tkogod, tko im je pomogao, 
da taj talenat pokažu. A na drugi dio prigovora treba odgovoriti s pitanjem: 
<a koliki nisu uspjeli steći gotovo nikakav položaj, koliki nisu stekli gotovo 
nikakovo priznanje, koliki su poginuli nepoznati, nepriznati, koliki su morali 
uslijed toga zahiriti, zakržljati i propasti? 

Ali pretpostavimo ipak, da vrijedi ona tvrdnja, da svatko istom onoliko 
vrijedi, koliko je sam svoje sreće kovač (i prezrimo nazor, da je glazbenikov 
uspjeh potrebna sreća) pa pogledajmo, kako izgleda sudbina ovakovoga 
talentiranoga glazbenika, koji ali nema sredstva da taj svoj talenat posvema 
razvije i očituje. Predpostavimo, da mladom glazbeniku odista uspije ugle- 
dati svoje ime štampano na kojem koncertnom oglasu ili u kojim novinama. 
To još nipošto ne znači, da je on ,probio led“ ili da je na putu do blago- 
stanja. Jer doskora će on, ako nije našao mecenu, ili kakovoga vještoga 
novčara izrabljivača uvidjeti, da onaj usjeh ne znači zapravo sasvim ništa. 
Tko mari za njegov talenat, tko se obazire na recenzentske opazke u novi- 
nama ? | što se može uopće, recimo kod nas, za takovoga čovjeka učiniti ? 
Morat će se dakle ogledati sam za kakovom stalnom zaradom, drugim 
riječima, postati će ,jeftiniji“ i sagnuti malo onu tvrdu umjetničku šiju. To 
još ne bi značilo nikakovo zlo samo kada ne bi bilo skopčano sa zlim 
posljedicama. Jer spadne li takav mladi talentirani glazbenik na to, da si 
zaradjuje kruh sa podučavanjem ili sudjelovanjem u kojem orkestru ili da se 
bavi t. zv. ,prigodničarskom“ glazbom, onda je ona najveća radost, što ju 
čovjek može osjetiti u kojem zvanju, odplovila niz vodu, a obično onda 
prestaje i volja za studij i studij uopće. A takav položaj mladoga talenti- 
ranoga glazbenika nije tek privremen. Godine odmiču i život stane zahtjevati 
svoja prava. One šarolike slike, što si ih je mašta osamnaestgodišnjega 
mladića izmislila, rasplinuše se i u onoga istoga čovjeka, koji je kao mladić 
snatrio o samotnom životu, koji će provoditi posvećujući sve svoje sile 
samo glazbi i umjetnosti, počet će se sada buditi neodoljiva čežnja za većim 
posve drugim. Za toplim domom, za obitelju. Njegovi vršnjaci već davno su 
okućili i on misli, da bi to sada za njega bio vrhunac sreće, vrhunac 
svega. Ali kako, čime da si ovakav jadni glazbenik sagradi dom i osnuje 
obitelj? Ne samo da je to za nj' jedva provedivo već radi slabih materijalnih 
prilika u kojima i sam živi, nego je gotovo uopće nemoguće, kraj njego- 
voga vječito secesionističkog života, u kojem bi dom i obitelj bili za njega 

lanac, koji sputava. | tada se naglo raskine i poslednji san i čovjek usporedi 
sav onaj utrošeni napor s uspjehom, koji je postignuo i uvidi, da je bio 
kruta luda, što je povjerovao jeftinom hvalisanju borniranih rodjaka i pis- 
karijama ,sklonih kritičara“, i zamjenio solidan i ako običan gradjanski život 
sa teškim i punim borbe i snova kuburenjem. 


I sretnikom se tada može nazvati onaj glazbenik, koji nije za svoje 
mladosti od 14—17 godine uživao ,jeftinu glazbenu poduku“ u vojničkim 
orkestrima, koji nije morao svirati noć na noć za nekoliko novčića u 
zadimljenim, zagušljivim pivarama i ,koncertnim dvoranama“, koji nije morao 
ruinirati svoje tijelo i dušu, nego mu ostadoše misli i srce čisto i nepo- 
kvareno. Jest, sretnikom se može nazvati takav glazbenik, jer si u teškim 
urama svoje bijede ne će morati predbacivati drugo, nego da nije mogao 
vratiti svojim roditeljima i onima, koji ga podupirahu, niti najmanji dio od 
onoga, što su na nj utrošili i da nije mogao ljubljenoj ženi saviti toplo 
gnijezdo. Samo u tom slučaju, ako je naišao na dovoljno materijalnih sred- 
stava (novaca), na ljude, koji su ga htjeli poduprti i pomoći mu do toga, 
da svoje sposobnosti ili svoj talenat u podpunoj mjeri očituje i razvije, u 
kratko, ako je bilo puste sreće, samo u tom slučaju može se glazbenik 
nadati, da će si probiti put i da će steći društveni položaj, koji u većini 
slučajeva po svojim dohotcima i po svojem pravom značenju ne nadilazi u 
velike položaj trgovca srednje ruke ili običnoga činovnika. Dakako, imade 
i izuzetaka. Ali ti zuzeci ne mogu oboriti mojih tvrdnja. Glazbenika umjetnika 
teško će još i danas minuti prekor, da je na kraju krajeva ,ipak samo — 
muzikant“ — čime se hoće reći, da mu konačna i prava vrijednost još 
uvijek daleko zaostaje za drugim trudbenicima u ljudskom društvu; a u 
gradjanskom društvu spaja se još i danas s pojmom glazbenika pojam one 
sredovječne skitnice, koja je poznata pod imenom ,der fahrende Spielmann“. 
| zato u pravom, korektnom i solidnom gradjanskom društvu još uvijek 
više vrijedi istom kakavgod skorojević od Brahmsa, istom kakavgod bankar 
od prezaduženoga Rikarda Wagnera; naravno dok svijet nije upoznao 
njegov talenat“, ili da se iskrenije rekne, njegovu novčanu vrijednost. 

Uopće šta je glazbenik ? 

»Obrtnik, na kojega se ne može primijeniti obrtni zakon, umjetnik, ,čija 
»umjetnost“ -.ne mora vazda služiti višim interesima“. 


Ako se isporedi položaj glazbenika po zanimanju, sa položajem drugih 
zanimanja, onda se istom ukazuje sva težina toga zvanja. Kao i kod svih 
drugih zvanja, koja su u bilo kojem srodstvu sa umjetnošću, zahtijeva se 
od glazbenika prije svega prirodjeni talenat. A talenat se ne da ni na kakav 
način steći. Ali sam talenat nije dovoljan, nego se glazbenik mora već od 
rane mladosti intenzivno baviti glazbom, on mora neprestano i mnogo učiti 
prije, nego postane uopće sposoban, da stupi u koji orkestar. 

Neprestano i mnogo! Jest, jer za njega vrijede u punoj mjeri riječi 
dirigenta Biillowa: ,Ako samo jedan dan ne radim opažam to sam, ako 

dva dana ne radim, opažaju to moji drugovi, ako tri dana ne radim opaža 
to i publika“. 

Istina je, da se i u drugim zvanjima zahtijeva vještina, i mnogo rada i 
vježbe, ali se taj rad i vježba ne može ni usporediti s onim, što ga mora 
utrošiti glazbenik. Još veća je, medjutim, razlika izmedju glazbeničkoga 
zvanja i drugih zvanja u kasnijoj dobi. Dok čovjeku u drugim zvanjima 
s brojem godina rastu i cijena i ugled, dotle je kod glazbenika upravo 
obratno. Mladji imade veću cijenu od starijega. 

Još je jedna bitna razlika, izmedju glazbeničkoga i drugih zvanja, koja 
je vrlo odlučna po materijalni položaj. U svakom drugom zvanju (izuzam 
liječničkoga!) osvećuju se čovjeku pogreške što ih učini u svom radu manje 
nego u glazbeničkomu. Odvjetnik, arhitekt, činovnik, trgovac svaki redom 
može pogrešku, što ju je učinio popraviti, a'i glazbenik ne. Njegova je 
pogreška nepopravljiva. A od kakovoga je to zamašaja po glas i cijenu 
glazbenikovu, lahko je shvatiti. 

U glazbenika su za vrijeme njegova rada zaposleni gotovo svi organi. 
Oko, uho, opip, mozak sve je napeto i mora raditi najvećom točnošću i 
vještinom, ako glazbenik hoće da postigne potpuni uspjeh, dočim kod svih 
drugih zvanja nisu istodobno jednako upregnuti svi organi i čovjek može 
postati znamenit i slavan sve ako mu je i koji od tih organa posvema zakržljao. 


* 


Kako se dakle iz svega ovoga vidi glazbeničko je zvanje neobično teško 
i zahtijeva od onoga, tko hoće da mu se posveti s pravim i većim uspjehom : 


a) da mu je sluh vanredno razvijen i da su mu priznati stručnjaci 
priznali velik i neobičan talenat za glazbu ; 

b) da mu je cio tjelesni ustroj takav, da će moći podnijeti sav napor, 
kojemu će biti izvržen u svom zvanju ; 

c) da su mu ne samo sluh, nego i opip (a u onih, koji se kane posvetiti 
glazbilima u koie se duše i zubi i usnice) i vid bez svakoga prigovora. 

To su uvjeti, koji su bezuvjetno potrebni svakom glazbeniku, ali povrh 
toga potrebna je još: ' 

d) opća (školska) naobrazba ; 

e) stručna naobrazba (konzervatorij ili koji čestiti viši glazbeni zavod) ; 

f) dovoljno sredstava, da uzmogne steći podpunu strukovnu naobrazbu 
i poslije školske i da se uzmogne s uspjehom odhrvavati materijalnoj bijedi ; 
uzmogne eventualno i veće novčane žrtve doprinijeti zato, da si omogući 
priliku, u kojoj će moći pokazati svoje sposobnosti ; 

8) jaki moralni temelj, da se ne prepusti samoobmani (u slučaju uspjeha) 
i da ne očaja, ako mu sreća,ne bude sklona. 

Jer mnogi glazbenik, koji bi nam možda bio otkrio nove svjetove, bilo kao 
komponista, bilo kao dirigent ili instrumentalist, stradao je, jer je morao 
uvidjeti, da je promašio, da je na putu, koji ga ne vodi do cilja. | onda je 

34 

segnuo za čašom, da se dostane mira, da ušutka u srcu svome sve one 
strašne prikore i vječiti nemir, koji se budi pri pomisli na promašen život. 

Na sve ovo morali bi pomisliti roditelji i oni, koji odlučuju pri tome, 
kad mladić odabere glazbeno zvanje. Morali bi promisliti i točno se uvjeriti 
o tom, da li mladić imade sve one uvjete, koji su ovdje navedeni i da li mu 
ih mogu, u koliko to stoji do njih, pribaviti 1 onda bi se čovjek istom 
mogao nadati da će biti u tom stališu manje bijednika i nesretnika, a i 
manje balasta, koji samo smeta drugima i općem napredku i omogućuje 
izrabljivanje sposobnih i vrijednih. 

Broj onih, koji se godimice posvećuju glasbenom zvanju, biti će onda za 
više nego desetinu manji, ali to jamačno ne će biti na uštrb glazbe niti 
glazbenika. : 


IVAN H. FROBE 


VAMA ... 


Rugate se mom imenu, 
Mom ponosu, mojoj sviesti, 
Kaljate me blatnom rieči, 
Uzdižete na me pjesti. 


Sišete mi krvcu vrelu, 
Zdravim što mi tielom vrije, 
I trubite jošte svietu : 

»Od milosti naše žije!“ 


A ja da vas mirno gledam, 
Da vas pustim i alalim, 

lli više, da vam još i 
Blagodarni tamjan palim ..?| 


Ne ću, ne ću! — Evo mača! — 
Vaj... kuda će nervi moji! — — — 
— — — Mogao bih ubit braću, 
Što s mačevljem uz vas stoji... 


SPIRIDION PETRANOVIĆ 








NEŠTO O BOJKOTU 


Još nije ni godina dana izminula, od kako je cieli hrvatski narod bio 
ustao, da bojkotom pokaže šačici Talijana na Rieci, da se u svojoj kući ne 
da vriedjati. Planuli smo svi bez razlike naših stranačkih i strančarskih 
mnienja i rek bi, da je bilo gotovo, da ćemo gospodarski dobro provedenom 
organizacijom, prisiliti riečke naše odmetnike, da ne pljuju na svoj vlastiti 
narod, iz kojeg su nikli. 

Pisalo se je, razpravljalo se je, tesmo i mi pred našu hrvatsku javnost 
u ,Hrv. Pravu“ stupili s priedlogom, koji je po našem skromnom shvaćanju 
bio i provediv. 

Čuska, koju smo onda na Rieci bili primili, nije još pravo ni ohladila, 
a mi smo i opet postali oni, što smo i prije nje bili, naime tihi i mirni, pak 
se pripravljasmo — zar na bojkot? Ne, već da prvom sgodom pružimo, 
kad uztreba i drugo lice za novu čusku. 


I niesmo trebali dugo čekati, da je dobijemo. Niti godina dana nije 
minula, a mi smo je primili od naše ,drage“ prekodravske ,braće“. | opet 
planusmo! Naša dnevna politička glasila kao u dogovoru kriknuše: bojkot 
magjarskoj trgovini! 

Punili se stupci. Našao se je ,odbor“, koji je ustao, da provede ,bojkot“, 
te je odmah stavio u promet i — znakove. Znakove za one, koji će bojko- 
tirati magjarsku trgovinu. Odbor, po našem skromnom sudu, nije u obće 
nikakav ni postojao, a ako i jest, nije bio ni od koga, koji bi bio za to 
mjerodavan, ovlašten da radi. Ako je pak i bio ovlašten, onda je ciela ta 
»akcija“ bila tako loše započeta, tako zlo zamišljena i inscenirana, da nije 
bilo inače moguće, već da iza nekoliko prodanih znakova, i njima nakićenih 
zapućaka bude opet sve skupa — mnogo vike ni za što! 

Ta dva bljeska, koja sievnuše našim druživom u kratkom razmaku od 
nekih devet mjeseci, oba trgnuše naše družtvo da pade poslije njih u novu, 
još čvršću letargiju, dali su nam, da o stvari razmišljamo, te su ovi redci 
plod tog razmišljanja. 


* 

Pita se najprije, da li je sgodno, te da li je uputno i dostojno jednoga 
naroda sa svim atributima samostalne države ili barem s pravom na take 
atribute, da se maša za jednim oružjem, kojim se ne zna vladati, ili vlada 
tako loše, da ga to oružje ostavi, da ga iznevjeri u času, kad je već za nj 
u svoju obranu uhvatio. 


Odgovarajući na to pitanje moramo na žalost odmah kazati, da je to 
oružje u oba uvodno pomenuta slučaja bilo uhvaćeno rukom nevještom, da 
je njim sjeknuto praznim zrakom, te je za to i samo ostao njegov bljesak, 
bez svakog daljnjeg efekta. 


Šačica riečkih talijanaša smijala nam se je, kad smo sjeknuli bojkotom, 
tvrdo uvjerena, da ga provesti ne ćemo. Magjari pak u novinama su doduše 
naše grožnje uzvraćali grožnjama uzdajući se u jaku ruku ,državne sile“, 
nu uvjereni smo tvrdo, da su nam se u svojoj duši smijali. Imali su pravo 
tim više, jer su u svom ,tulipanskom pokretu“ nalazili svom izsmjehivanju 
dovoljno uzroka, a i opravdanog. 


Tvrdimo dakle apodiktično, da se mi Hrvati, dok smo u položaju, u 
kom se danas nalazimo, ne smijemo hvatati ni u kom slučaju tog oružja — 
gospodarskog bojkota. 


Pod tim ,našim položajem“ ne razumijevamo samo naš politički tužni 
položaj, u kom se nalazimo te u kom nam može da se protivnik grozi, a 
eventualno svoju grožnju ,državnom silom“ izvrši, već mislimo na naš obći, 
narodni, gospodarski položaj. 


Jasno je, da se naše družtvo rado hvaća ideje o oružju ,bojkota“ i sje- 
gurno je, da bi to oružje moglo biti i od vriednosti, da bi s njim mogli 
eventualno i duboko zasjeći u našeg neprijatelja, kad bi ,mišice“, koje bi 
njim vladale, za to oružje bile dorasle. 


Da te mišice budu jake, naravno je, da bi prije svega naša državna 
osebujnost morala biti onakovom, kako si to naša starčevićanska stranka 
stavila programom. 


Podpuna gospodarska i financijalna samostalnost. 


Nu i ta naša podpuna i gospodarska financijalna samostalnost ne bi 
bila kadra sama po sebi, da nas odgoji, da nas pripravi, da provedemo 
bojkot s podpunim uspjehom. /a to se hoće, da budemo nas svaki slo- 
bodan, da svaka olina našega naroda bude čvrsto provejana čuvstvom duž- 
nosti i spoznaje svoje snage. Naše je uvjerenje, da bi se uspješni bojkot 
mogao kod nas i uz naše sadanje političke prilike dao provesti, kad bi mi 
sami imali za to dovoljno nuždnih uvjeta. 

Kazali smo, uspješni bojkot, a ne podpuni, jer podpuni bojkot, trgo- 
vački i gospodarski, nije u obće provediv proti jednoj zemlji ili narodu, koji 
je produktivan. Bio bi n pr. moguć proti riečkim talijanašima, nije ali ni- 
kako moguć proti, recimo Magjarskoj. Ponavljamo pak, da je i proti, 
recimo Magjarskoj ipak moguć uspješni bojkot. 

Za bolje razumievanje mislimo pod uspješnim bojkotom takovu akciju, 
uperenu proti nekoj trgovini, ili narodnom gospodarstvu, da ovo oćuti, e je 
izgubilo neki terrain za prodaju svojih produkata. Takav bojkot provesti 
proti Magjarima, to bi nam bilo lakše, što su stanovnici Ugarske produktivni 
samo u surovinama, a u koliko je nama nuždno, da se tima poslužimo, 
mogli bi ih eventualno potezati ne od Magjara, već od Niemaca, Srba, 
Rumunja, koji nastanjuju Ugarsku. U industriji pak nije Ugarska tako pro- 
duktivna, da nam je nuždna. Oštrica našeg bojkota, ako bi dakle u neke 
bila i otupljena tim, što bi naše sveze potrajale s narodnostima Ugarske, 
ipak bi bila još uviek dovoljno oštra, da se zasieče Magjarima u tielo. | 

Tu sada dolazimo do onog, što smo u početku kazali, da je glavni 
uvjet uspješnom bojkotu jedino i samo u nama samima. 

Sada nam je razmotriti kako i kojim načinom, da stvorimo naš položaj, 
nas same takovima, da izpunimo uvjete, koji bi nas učinili kadrima, da 
provedemo, u danoj prigodi, uspješni bojkot. 

Kao sredstva k tom cilju smatramo: 

Naše trgovačke škole. — Ciela naša javnost, svi slojevi našeg družtva, 
sve naše stranke, uvidjaju i traže reformu naših trgovačkih škola. — Svi mi 
Ćutimo, svi mi znamo, da je naš trgovački podmladak takav, da ne zado- 
voljava onim velikim zadaćama, koje se na modernog trgovca danas stav- 
ljaju. Nije mladež kriva, već je krivo naše cielo družtvo, što ne da svojem 
podmladku prilike, da si stekne onu spremu, koja mu je u trgovini neob- 
hodno potrebna, koja ga u svjetskoj utakmici može učiniti kadrim, da joj 
se suprotstavi. 

Naše trgovačke škole ne vriede ništa. Potvrde tomu, mislimo, da ne 
trebamo tražiti. Dokazi nam se namiću s dana u dan. Prvi zahtjev i to 
kategorički zahtjev cielog našeg družtva, imao bi bi biti za reformu trgo- 
vačkih škola. Koliko je nama znano, ni jedna javna skupština, niti jedan 
zbor niti koje stranke nije iztakao tog zahtjeva, prem je po našem sudu 
to jedno od najvažnijih pitanja u našem narodnom životu. 

Naše trgovačke škole loše su od korjena. Loše su po svom ustrojstvu, 
podvrgnute više manje nepraktičnim srednjim školama, loše su po svojim 
nastavnicima, koji su možda dobri profesori, ali nikakovi trgovci, loše su 
po svojoj naukovnoj osnovi, koja je više univerzalna, a nikako specijalna. 
Pogriešno je po našem sudu, a i život nam u tom daje pravo, stvoriti 
mladiću u trgovačkoj školi samo podlogu, već bi trgovačka škola imala 
dati u sviet gotovog, ne trgovca, ali svakako — praktikanta. 

Absolvenat trgovačke škole morao bi imati bar toliko spreme, da došav 
u posao, znade obavljati poslove praktikanta, te najmanje poznavati per- 
fektno dva strana jezika. Toga ne dostigoše naše trgovačke škole, jer nisu 
u stanju. da dadu svojim polaznicima niti perfektnog znanja njemačkog ili 
talijanskog jezika, kojima smo bez toga infiltrirani, ako nije polaznik taj 
jezik naučio kod kuće ili privatno. 

Što je posljedicom tih tužnih prilika? Dvoje: ili se ovakov mladić 
posveti trgovini, pak ne uspieva, jer ne može zadovoljiti svojih gospodara, 
te bude preteknut od spremnijeg tudjinca, ili u obće niti se ne posvećuje 
trgovini, već svršivši trgovačku školu, koja mu, kao srednje učilište, daje 
pravo, posvetiti se i drugim zvanjima, prelazi pošti, poreznim uredima, 
vojničtvu, ili u najboljem slučaju u — štedionicu. Tako dolazi, da najveći 
postotak absolvenata trgovačkih škola postaje — činovnik, postaje šablonista, 
postaje sve, samo ne trgovac. 

Nije tomu kriv naš narodni individualitet, jer imademo sjajnih primjera, 
da je naša narav stvorena za trgovinu, već je kriva nedovoljna naobrazba. 


Kako si mi predstavljamo reformu trgovačkih škola, o tom drugom 
sgodom, ovdje nam je tek konstatovati, da naše trgovačke škole ne udovo- 
ljavaju potrebama, te ih valja postaviti na druge temelje. Predpostavivši, da 
smo ih reformirali, predpostavivši, da nam daju spreman podmladak, vidjet 
ćemo, da će krenuti i drugim putem ciela naša trgovina. Dok će nam biti 
podmladak dovoljno spreman, reformirat će se samo po sebi i naše drugo 
zlo, postat ćemo samostalniji, jer ćemo imati i trgovački naš stališ u 
našim rukama. 


Da se razumijemo. Ne prigovaramo onim našim čestitim trgovcima, 
koji su većinom detailisti, već mislimo ovdje na naše trgovce na veliko. 
Ta grana trgovine je većinom u tudjim rukama. A ako i nije u tudjinskim, 
to je u takovima, koje ne respektiraju, koje ne razumiju našeg narodnog 
života, koje su, jednom rieči, našim željama, našim težnjama, našim aspi- 
racijama tudje. Da dajemo primjera? Mislim, da bi bilo suvišno. Kako si 
mislimo ozdravljenje tog diela naše trgovine? 

Zahtjevom našeg trgovačkog svieta, da se poslovni njegovi prijatelji, 
dobavljači u tudjini, služe izključivo hrvatskim jezikom. Taj zahtjev kod nas 
se na shvaća dovoljno zamašnim, ne uvidja se niti u trgovaca, a niti u 
družtvu dovoljno važnim, dovoljno odsudnim za naše ozdravljenje. 

Zahtjev našeg poslovnog svieta, da se služi njegov poslovni prijatelj 
hrvatskim jezikom, od najveće je važnosti, a u tom — budimo iskreni — 
grieše najvećim dielom svi bez razlike. 

Ogledajmo tu važnost malo iz bližega. Uzmimo, da danas odluče tri 
do četiri detailista, da će se služiti u svom dopisivanju samo hrvatskim 
jezikom. Dobavljači tih detailista bili bi prisiljeni, da namjeste u svojim 
poslovnicama Hrvate. Uzmimo, da takovih bude na trista konsumenata 
samo deset; mi bi imali deset mladih sila u tudjini, imali bi deset osjegu- 
ranih ekzistenca. 

Predpostavivši vrstnu prednaobrazbu podmladka, kako smo je gore 
zahtjevali, ta desetorica naučila bi vani u svietu raditi; izvježbala bi se u 
poslovanju, pak bi bar petorica od njih osnovala vlastite svoje poslove bilo 
kod kuće, bilo u tudjini. Recimo, da si samo jedan osnuje u tudjini posao, 
da si bude u tudjini svjestan svoje snage i narodnosti, pak pomislimo, od 

koje bi važnosti bio samo jedan taki posao. Taj Hrvat trgovac u tudjini 
uzeo bi si od kuće namještenike _ Hrvate, jer bi ti bili sposobni, a on sam 
bi osnovao budućnost opet najmanje drugoj desetorici. Taj Hrvat bi u 
tudjini skupljao svoje materijalne sile ne samo iz domovine, već bi i tudji 
novac dolazio u njegov žep, a tim u sferu našeg narodnog gospodarsjva. 
Mi eksploatirani po tudjincu, postali bi eksploatenti tudjinca u vlastitoj 
njegovoj kući. Od one druge četvorice, što bi se vratila u domovinu, dobila 
bi domaća naša trgovina i industrija nove impulse, koje nam sada donašaju 
stranci, a kad ih dovoljno izcrpe, onda i odu, ostavivši nam kosti, da 
ih glodamo. Sposobne sile, nove ideje, a sve prožeto hrvatstvom u 
dno duše. 
| Pomislite si takav circulus samo za deset godina, pak prosudite, nije li 
ovakov zahtjev od najvećeg zamašaja za naš ne samo gospodarski već i 
politički život. 

Nu još ima i jedna moralna strana. Samo potreba stvara i potrošnju. 
Stotine puta možete čuti: ta mi bi se služili hrvatskim jezikom, ali kad je 
to tako težko, jer nemamo dovoljno izraza itd. A zar nije ista stvar bila i 
u drugih naroda. Dakako, ako ja za jedan pojam, ili jedan predmet uviek 
rabim tudju rieč, tad ne ću ni oćutjeti potrebe, da joj nadjem zamjenu u 
svom jeziku. Ali kad se ja služim svojim jezikom u dopisivanju i cielom 
peslovanju, to će neminovno sliediti, da ću danas jednu, sutra drugu itd. 
tudju rieč izpuniti svojom, a drugom uporabom potaći, postat će ta svojinom 
okoline i obćenite u označivanju onog predmeta ili pojma. 


Dohvaćamo li mi svi veliku moralnu stranu takovog napredka? 


Uhvativši tako sliku zahtjeva, što ih stavljamo na naš trgovački pod- 
mladak i stališ dotazimo do našeg 

družtva. Na ovo bi valjalo utjecati. To naše družtvo valjalo bi odgojiti, 
valjalo bi mu na svakom koraku utuviti u glavu, da niti jedan novčić ne 
troši nego kod onog, koji je dobar Hrvat. Naše družtvo moralo ;bi. biti 
svjestno, da podpomaže svog čovjeka, jer ne može se znati, ne će li sin, 
unuk, nećak, ne će li kći ili unuka naći zarade, ne će li naći pomoći u 
tvrdke, koju si ti podpomagao, služeći se kod nje. 

Ta sviest, podpomagati samo svoga, morala bi ići tako daleko, da 
tudjincu, ili onakom našem odrodu, koji ne štuje našeg naroda i naših 
osjećaja, ne bi smjeli dati niti stana u svojoj kući, takovog bi morali 
bojkotirati do najskrajnijih konsekvencija. 

Dakako, da ne bi niti trgovac, kako je to kod nas na žalost postalo 
običajno, smio, da na račun toga, što je protežiran po družtvu, iz tog izbija 
korist ili previsokim cienama ili lošijom robom, dok mu u poslovnici sjedi 
tudjin, dok dopisuje njemački, ili bilo kako inače, ima na svakom svom 
oglasu i svagdje, zvučnu frazu ,Svoj k svome“. Takove izrabljivače narodnog 
povjerenja valjalo bi ubit odma u glavu, prikazavši ih u punom svjetlu, a 
izbjegavati ih više, nego li i tudjinca samog. 

Ovakovi, na račun patriotizma, gule one, koji hoće stupiti u službu 
patriotizma, tim ih razočaravaju i oduzimaju svako povjerenje, a tim i uspjeh 
samoj stvari. 

Dalnji uvjet eventualnom uspješnom bojkotu imala bi biti 

glavna zastupstva. — Poznato će biti većini naših čitatelja, da je danas 
veći dio trgovačkog poslovanja vezan na zastupstva. Dioba rada, koja je 
uslied mnogostručnosti svake grane ljudskog nastojanja, neminovna s jedne 
strane, a s druge strane laki saobraćaj, savršena prometna sredstva, koja 
su svaki i malo oveći posao učinila svjetskim, dovela su i do zastupstva. 
Industrijska i trgovačka poduzeća, da si olakote poslovanje, da se rieše 
brige oko detailnih svojih mušterija, kao i za to, da u jednom bilo većem 
ili manjem rajonu razšire krug svog poslovanja po ljudima, koji su ondje 
bolje poznati, ili kako se kaže ,uvedeni“, predavaju svoja zastupstva, koja 
su i većim dielom i glavna skladišta, pojedinim tvrdkama s izključivim 
pravom prodaje za odnosni rajon. 


Tako dolazi, da jedan trgovac ne može potezati robu izravno od 
engrosista ili tvorničara, već je vezan potezati robu od njegovog zastupnika. 
| ta zastupstva su baš po nas Hrvate velika, velika rak-rana. Nu uz najbolju 
volju u najviše slučajeva ne možemo izbjeći poslovanju, recimo s Budim- 
peštom, jer velike tvornice i trgovačka poduzeća izvan ove pole monarkije, 
pod koju per fas et nefas i mi spadamo, imadu svoja glavna zastupstva 
»za zemlje krune ugarske“ ili za ,Ugarsku“, ili kako već hoćete, ali svakako 
se pod tim klobukom uviek nalazi i Hrvatska u Budimpešti. 


To bi imalo, da se promjeni. Kod malo dobre volje i malo agilnosti, 
te uztrajnosti, ne bi bilo težko to postići. 


Uzmimo na primjer jednu X. tvornicu, od koje poteže samo 20 trgovaca, 
detailista svoju robu. Ta dvadesetorica imala bi dogovorno u isto od prilike 
vrieme staviti na odnosnu tvrdku zahtjev, da će se služiti samo onda kod 
nje, ako iz glavnog zastupstva budimpeštanskog izluči Hrvatsku, Slavoniju, 
Bosnu i Hercegovinu, te osnuje takovu u Zagrebu. 


Takovim zastupstvom u Zagrebu dobili bi kod nas novih jakih tvrdka, 
a s njima i po njima stvorene uvjete mnogim eksistencama i to ne samo 
namještenika trgovačkih, već i svih drugih (odvjetnika, njihovih pomoćnika, 
promet u gradu itd.), jer je s trgovačkim poslovanjem spojen cieli niz 
drugih gospodarskih i prometnih uvjeta. 


S takovim zastupstvima stvorilo bi i impulse za nove industrije kod 
nas, stavio bi se u kretanje naš mrtvi kapital, a zaslužba privrednička ne bi 
išla u žep tudjincu. 

Držimo, da bi taj momenat bio od velike moralne vriednosti za naš 
narodni život. Dakako, da bi takovu, rekli bismo, revoluciju u našem eko- 
nomskom životu, morali podupirati i naši novćani zavodi. 

Po našem sudu ovo su uvjeti, koje bi valjalo izpuniti prije, nego li se 
upustimo u bojkot. Kad bi ti uvjeti bili izvršeni, bio bi i bojkot uspješno 

sredstvo, da s njim osvojimo i naša politička načela, ili da odbijemo 
svaki udarac, koji bi našoj narodnoj časti ili interesu bio zadan. 

Neizpunjeni ovi uvjeti čine, to tvrdimo kategorički, svaki pokušaj bojkota 
smiešnim, i to samo smiešnim pokušajem. Nema pak ništa opasnijeg, nego 
se nekomu zagroziti nečim, što se u njegovim očima čini smiešnim. 

Budemo li imali preduvjete, da bojkot provedemo, provest ćemo ga sa 
i bez znakova, naprotiv ćemo se tako, dok si preduvjete ne stvorimo, pre 
pirati o tom, tko će prodavati bojkotne znakove... . 

Jesmo li sposobni, da to uzkrsnuće našeg gospodarskog života pospje- 
šimo i dočekamo? 

Mi vjerujemo u snagu hrvatskog naroda i vjerujemo, da će to htjeti i 


. znati provesti, a kod tog će mu ne malo pomagati i — ,Bog i Hrvati“. 


EUGEN VOLANI 


AVE MARIA ... 


U sumornome mraku jesenjem 
Lagano dršću zvuci zvonova 

I jecajući tiho zamiru 

Ko plačni šumor mutnog potoka, 
Što protječe niz puste uvale, — 

A lišće suho, žuto, uvelo 

U nj nečujno se truni s visova — — 
Ko bolni drhtaj cvijeta slomljenog 

U sumračju se gube noćnome 
Odjekujući časak silnije, — 

Čas opet tiho kao mračni zvuk 

Sa strune davno, davno prepukle, 

I svijaju se zvona glasovi 

Pod tmurnim valom magle jesenje... 
Sve nekud gore lete, nestaju — 

Do Krsta tamo, što se uzdiže 

| upire o crne oblake 

Nad starim hramom boga Jehove — — 


— — Oj, da si zdravo, djevo djevica, 
Oj zdravo, divna majska kraljice, 

Nek heruvi ti kite ružama 

| lijerovima rajsko prijestolje . . . 

Nek noćne zvijezde bljeskom zlatnijem 
Vrh tvoje lijepe glave sijevaju, 

A mjesečni nek talas ovija 

Lagano tvoje skute plavetne ... 

Nek rujna kruna zore krvave 

Nad tobom trepti poput arije, 

Što izvija se zvonko, ljuveno 

Iz skladnog kora čistih serafa ; 

Nek siplju svježi, bijeli cvjetići 

Na zlatnu vlas ti rosu kristalnu, 

Da sineš poput pjesme prekrasna 

Na bezmjernome modrom nebištu . 

Oj zdravo, čežnjo srca pjesničkog, 
Ljepote vršak, kruno sunčana, 

Oj zdravo, divna majska kraljice — — 
I zadnji drhtaj tajnih zvukova 

U magli gustoj tone, zamire, — 

Još jednom tiho, tiho zabruji 

Pa nestane ko sanja minula + 

U mračnoj, hladnoj noći jesenjoj . .. 
O vlažni kamen čelo oslanjam 

| upirući u daljinu gled 

U maglenome valu nazirem 

Čudnovate i davne prikaze, — 

A usnice mi tiho šapuću: 

— Oj zdravo, divna gospo svibanjska ... 


I vidim... vidim... tamni gajevi, 

A u njima pod hrašćem stoljetnim, 

U kojem vječni bozi stoluju, 

U bijeloj halji starac svećenik 

Na oltar svete žrtve prinosi, 

A narod pjeva pjesmu zanosnu — — 
O slušaj... to su zvuci milotni, 

Što dišu daškom zemlje rodjene, 

Iz grobova što na dan izlaze 

Pod svetom lipom mrtvih djedova... 
— O pjesmo davna, dana minulih, 

U noći štono mračnoj nestade 

Pod igom silnim boga Jehove, 

I što se vraćaš samo katkada 

U ojadjenu dušu pjesničku ; 

O slatki zvuci, časak ustrajte 

I sjećajte me slave nestale, 

Slobode zlatne mojih djedova, — 

Još časak... časak... ja te zaklinjem — 
Perune, bože moga naroda — — — 
— — Al hladni talas magle jesenje 
O krst se tamo gore razdera, 

I nestadoše noćne prikaze, 

A zvuci svete pjesme zamriješe . . . 
Tek lišće žuto pada s visova 

I posiplje mi čelo umorno, 

A usnice mi blijede šapuću: 

— Oj zdravo, sveta majska kraljice — — 

U Hrvatskoj dobro je već poznato ime Luigi Pavia. Poznato je po 
njegovim radnjama, u kojima je objektivno i po istini već u više navrata 
upoznao vanjski sviet o hrvatskim prilikama. 

Za one, koji ga iz pobližega ne poznavaju, držim shodnim, da u kratko 
iznesem nekoliko biografičnih podataka o njemu, koji je prava talijanska 
ilustracija, o njemu, koji se je izkazao pripravnim, da žrtvuje dio svoje 
kulture, svojih najljepših i najčišćih radosti, da nam samo pomogne u našemu 
narodnomu uzkrsnuću, u borbi, koju nam je još vojevati izmedju prava i 
tiranstva. 

Dana 3. prosinca 1854. Luigi Pavia rodio se je u Milanu od drevne 
katoličke obitelji, koja je bila porietlom iz Španjolske. Gimnaziju i Licej izučio 
je u Milanu, a pravo u Paviji; pravom se nije nikada bavio već jezicima i 
književnošću ; bio je oficirom kod 14. pješačke pukovnije. Jer mu ne bijaše 
po volji oficirski život, koji je tada bio preveć materijalan, svojevoljno se 
je posvetio naukama, i stade proučavati književnost priljubivši, na osobiti 
način, komparativnu filozofiju, historiju itd. Vazda se je morao boriti radi 
individualne časti, i još se dan danas bori proti moćnim i opakim nepri- 
jateljima. 

Iz njegove mladosti moglo bi se iznieti mnogo genijalnih dosjetaka, koje 
pokazuju njegov karakter, njegovo poštivanje za podanu besjedu. Nu ogra- 
ničit ćemo se na sliedeće. 

Za svoga djetinjstva bio je tako nemiran, da je njegova majka smislila 
— ne mogući ga zadržati u kući čitav dan — kako bi ga poslala u privatnu 
školu za djecu, premda je bio u četvrtoj godini života. Bijaše pred konac 
rujna ili na početku listopada. Tada su prave škole počimale sa danom 
sv. Karla (4. studenoga); a to je Pavia saznao. Da ga majka sklone na 
školu za djecu, dala je odnieti upraviteljici sladkiša, e da ih pruži djetetu, 
koje bi s onom željom da primi slatkiše, rado pohadjalo školu. Nu pošto 
je čuo, da se škole otvaraju na dan sv. Karla, on do toga dana, vazda 
htio ostati u predsoblju škole, da se sam igra, govoreći, da će u školsku 

dvoranu ući na dan sv. Karla. | doista toga dana, a da mu nije nitko na- 
pomenuo, udje u dvoranu sa drugom djecom. Ali kako su se učiteljice 
iznenadile, kada su primjetile, da je Pavia — dok se je u predsoblju igrao — 
naučio sve ustmene poduke, sve pjesmice itd. u kojima su se u dvorani 
podučavala djeca! 


Paviin život bijaše u velike nemiran. Godine 1892. stavljen je zbog 
zdravlja za osam mjeseci u razpoloživo stanje, te je tom prigodom proputovao 
Egipat, Siriju i Palestinu (osobito Siriju) u etnografske i jezikoslovne nauke. 
Povrativši se s puta, bio je u raznim gradovima profesorom te je za mnogo 
godina vodio borbu sa ministarstvom nastave, jer mu ne htjedne priznati 
pravo, koje ga je išlo. 

Otac mu je bio javni bilježnik te profesor prava i političkih znanosti ; 
njegov stariji brat je inžinir i šef odsjeka kod milanskoga municipija. 

Takodjer je proputovao u više navrata Francezku, Švajcarsku, Njemačku, 
Austriju itd. U Siriji, kod tako zvane ,Špilje golubova“ u Ras-Beiritu pade 
u more s jedne visoke pećine i, nekim čudom, ostade neozledjen. Na ma- 
garcu ga odnesoše u Ras-Beirfit; 14 dana ležao je u krevetu i poslie dva 
dana, kako je ozdravio, podje u Damask i odanle, sam na konju, kroz 
sirijske pustare. Pečetkom srpnja (1892.) za tri dana uvuče se u najdublju 
pustaru do beduinskoga tabora, gdje je jedan njegov prijatelj, od nazad šest 
mjeseci boravio u znanstvene svrhe. Beduinci su ga dočekali velikim svet- 
čanostima i fantazijama; šeik mu htjedne dati za ženu svoju kćer jedinicu 
uz izplatu — kako se običaje — od 300 turskih lira (po prilici 7000 kruna). 
Reče, da ih momentano nema kod sebe i da ih ide u Ras-Beirit uzeti. Na 
povratku smatrali su ga preveć smionim, što se je sam, bez vodića uvukao 
u pustaru. 


Povrativši se na konju iz Ras-Beirita, kroz Antiliban, Celesiriju i Liban, 
u Antilibanu ob noć ubije hijenu dok je žderala strvinu ; ubio ju je sa tri 
hitca iz revolvera. Tad je uz brdo pobjeglo, što je spazio pri mjesečnoj 
svjetlosti, jedno do 30 hijena, koje se činile kao da su iz zemlje izašle. Tom 
prigodom je ostao na konju neprekidno dvanaest sati, samo je za jedan sat 
sašao s konja, da mu odpočine. Prispjevši u Štoru, na podnožju Libana, gdje 
ovaj graniči sa Celesirijom, nakon po sata okriepe, podje deližancom u 
Baalbek, kamo je došao poslie sedam sati, da vidi drevne, sjajne ruševine 
Templa Sunca. 


U Schwarzwaldu, godine 1883. za malo da ga nije razderao medvjed, 
koji je pobjegao iz menažerije. Za čitavu noć ostao je na vrhu brda na 
jednomu stablu, uz neopisiv glad i zimu (premda bijaše mjeseca kolovoza) 
— i kako se je medvjed penjao uz stablo, tako se je i _/Pavia uzpinjao do 
najvećeg vrha zaustavši se na jednoj grani, na kojoj se je jedva jedvice 
mogao uzdržati; kad odjednom se izpod medvjeda, koji je više od njega 
težio, polomiše grane i medvjed pade na tle uz užasnu riku. 

Godine 1876.—771. za jedanaest mjeseci živio je u Gracu. U Njemačkoj, 

u Heidelbergu, godine 1888. htjelo ga uapsiti, jer je bio obtužen, da je odveo 
jednu djevojku; — što pak ne odgovaraše istini, radilo se je samo o 
izmjeni osobe. 

Godine 1881. ili 1882. tukao se je na dvoboju sa jednim Englezom. 
Dvoboj je bio na revolver. Uzrok je tomu, što je Pavia javno u kavani branio 
Egipćane, koju su se, na čelu im pukovnik Arabi-paša, digli proti englezkoj 
invaziji, oštro osudjujući Englezku i njezin narod, koji je nazvao osilnim. 
Dvoboj se je održao u jednoj vili kod Chiasso (u Švajcarskoj na maloj 
dalečini od talijanske granice), a da se prije o tomu nije ništa znalo. Pavia 
je bio ranjen u bok i još se danas to opaža. Nu pošto je, njegovom srećom 
stajao na pokos, protivnička se kugla obliznu na zadnjemu rebru lievoga 
boka, koji mu je od tada mnogo uzdignutiji od desnoga. 

Na koncu ćemo napomenuti: da nikada nije htio loviti, a to jer drži 
da nije pravedno ubijati nevine živine; a za njegov račun ne bi se ubilo 
niti jedno pile, jer se on najviše hrani voćem i zeljem. Dapače, malo i 
mesa jede. 

O Paviji moglo bi se navesti bezbroj anekdota, jedan ljepši i bogatiji 
od drugoga bilo radi duhovitosti ili radi simpatične originalnosti ili radi velike 
genijalnosti, kao što priznaju njegovi prijatelji. Jer ako Pavia ima crnih 
neprijatelja, koji su nastojali i nastoje, da ga upropaste, ima takodjer bezbroj 
dobrih prijatelja, koji ciene, u velike štuju njegove krasne sposobnosti i 
darove duše i uma. 

U kratko ovo su biografične crte ovog vriednog i zaslužnog borca 
u Italiji za hrvatsko pravo i za talijansko-hrvatski sporazum. 

Luigi Pavia, što se stasa tiče, visok je, vitak, mnogo gibiv, nervozan, 
ne zna što su lasti i slasti, prejake je ćudi, okretanje, kao da mu je dvadeset 
godina ; premda je mnogo uljudan i udvoran u ponašanju, veli svakomu 
iskreno, što ga ide, a da se ne osvrće na malenkosti ili da gleda hoće li 
povriediti čiju osjetljivost. 

Vazda je nastojao, da dobro čini gdje je to godj mogao, da izbjegne zlo, 
gdje nije ulazila nesmotrenost; — za dobro učinjeno, jer da drugim koristi, 
često si je puta zatajio skoro najpotrebitije, riedko je naišao na harnost, 
ali je još redje naišao na blagi sud, kad bi u čemu pogriešio. 

Morao je postati mizantrop; a sa svim time još nije! 

Dubok je poznavalac modernih jezika: njemačkog, francezkog, španjolskog, 
englezkog (osim materinskog, latinskog i grčkog uz ograničeno poznavanje 
ostalih); jezike je naučio sam po sebi. U predmetu piše mi on u svomu 
jednom pismu: ,Ja sam mnien.a, da se u školi ne nauči ništa ili sasvim 
malo. Ja bih ukinuo škole, nakon pučkih ili malo poslie kojeg gimnazijskoga 
razreda. Naravno morale bi učiti samo inteligentne osobe | !“ 

U smislu prve stavke meni se je još godine 1896. izrazio naš akademičar 
i predsjednik akademije prof. Tade Smičiklas veleći, da gimnazije služe kao 
putokaz, kako će se čovjek u životu naobražavati. 

O Luigi Pavii kao književniku, kazat ćemo, da je pisac 40 što djela i 
brošura različitog sadržaja. Tako je u 22. godini (1877.) napisao dva romana : 
»Pan per focaccia“ od 240 str. i ,L' ultima lotta“ od 264 stranice. Histo- 
rički roman ,Valentina Visconti“ (str. 300) započeo je pisati 1878.; napisao 
je 15 poglavja, pak više o tomu nije ni mislio.  Poslie dvie godine medju 
papirima nadje ta poglavja, te je scienio da zaslužuje cieli roman dovršiti. 
Kad ga je objelodanio, kritika se najpovoljnije o njemu izrazila toliko radi 
interesa, koji je pobudjivao, koliko radi historičke istine dotičnog obsega. 
Roman je doživio dva izdanja, te je kao podlistak ugledao svjetla po raznim 
novinama. Godine 1879. napisao je ,Le nozze d' Irma“ (str. 204) i ovaj 
roman, koji je bio preštampan iz ilustriranoga ,Giardino della Vita“, bio je 
rado čitan tako, da je kroz mjesec dana doživio drugo izdanje. Godine 1888. 
objelodanio je ,F. K. 32. — Ferma in posta“ (str: 448). Ovaj mu je roman 
doživio tri izdanja, a osim toga objelodanjen je bio u četiri novine. Kad 
je ovaj roman izašao, pisao je Pavii strogi i učeni rimski kritičar, ,da će 
doživjeti uspjeh i sreću francezkih romanopisaca“. ,,F. K. 32. — Ferma in 
posta“ veoma je zamršen. Izprvice je bio tiskan u dvie novine (u Milanu i 
Brešiji), pak posebno, doživivši tri izdanja, a za tim je opet ugledao svjetlo 
po novinama pod drugim naslovom, te je uviek sa najživljim interesom bio 
priman. 

Osim ovih djela, koja se rado čitaju, kao i sva druga radi njihove 
neusilne, prirodne ekspozičije, lahkoga stila, napisao je prekrasnu ilustriranu 
novelu: ,,Hissn al-Gebel“ (str. 84.), koja je doživjela dva izdanja. Godine 
1898. izdao je: ,,Guida illustrativa di Salsomaggiore““, koja je u dvie godine 
doživjela prodju od sedam tisuća iztisaka, a u velike se svidjela, jer je napi- 
sana različito od običnih Vodića. U Italiji i u Njemačkoj mnogi su se za 
njim poveli u ovakovom pisanju. K tomu je Pavia pred nekoliko godina 
objelodanio tri municipalne historije: ,,Crema“ (str. 127), ,,Lodi“ (str. 127) 
i Brescia“ (str. 128). 

Kao što smo u prvomu poglavlju označili, on je mnogo proputovao. 
Plod ovih njegovih putovanja bijahu izmedju ostalih radnja: ,,Tra note di 
musica turca“ (g. 1899.), a poglavlje je obsežnijeg djela, koje je kanio izdati 
O uspomenama na iztoku. Izprvice je objelodanio u fiorentinskoj smotri 
»Babilonia“, (sada već prestaloj), a razširena je bila osobito medju toskan- 
skim plemstvom. Urednikom bijaše Vojvoda Carafa di Noja. Godine 1892. 
izda ,,Considerazioni sulle scuole italiane in Oriente“ a 1893. ,,Interessi ita- 
liani in Levante“, dvie radnje, koje se objektivno bave koliko je u naslovu 
naznačeno. Ugledale su svjetlo u raznim smotrama, a zatim bijahu odtiskane. 
U prvoj radnji upozoruje na težke vladine pogrieške glede škola izvan Italije. 
Radi njegove otvorenosti i nepristrane kritike tadašnji ministar predsjednik 
Crispi stade ga progoniti. U drugoj radnji u kratko se bavi talijanskim stva- 
rima i interesima na Iztoku osobito s ekonomnoga, trgovačkog i moralnoga 

gledišta. Osobito ova druga radnja učinila je dubok utisak na cielu talijansku 
štampu. O njegovim osnovama bavio se je i talijanski parlamenat. Mnogi 
su njegovi predlozi bili oživotvoreni, a jedan dio istih preniela je u trgo- 
vačkomu svietu uvažena ,,L' esplorazione Commerciale“. Redakcija je popra- 
tila to prenašanje sa sliedećim riečima: ,,Prof. Luigi Pavia sa velikom ljubavlju 
ujezgrio je stanje talijanskog upliva u onim zemljama (na Iztoku i Jugu, 
osobito u Siriji) te je pokazao na uzroke i sredstva“ (str. 168 u svez. V. 
od 1896.) 

Od nazad više godina započeo je pisati: ,Monumenti della poesia Ca- 
stigliana nel M. E.“, kritičko-ekspozitivna radnja u tri debela svezka. Bilo 
radi svojih profesorskih dužnosti, bilo radi drugih radnja, kojima se je 
posvećivao, a nešta i radi bolesti, radnju nije dovršio. Od ovoga monumen- 
noga djela objelodanio je 1889. samo prvi svežčić kao pokušaj (16 str. 
,uUvoda“ — koji sam obuhvaća preko 120 str. — i 16 str. prvoga poglavlja 
O kralju Rodriku i o invaziji Maura). Ali ovaj prvi svežčić naišao je na 
pohvalu i odobrenje kompetentnih — počamši od glasovitoga filologa 
Ascolia — uz želju, da čitavo djelo čim prije ugleda svjetlo. 

iz rukopisa spomenutoga djela objelodanio je 1894. ,,La Romanza 
primitiva della Spagna“, a 1895. ,,La ligna Castigliana ne' suor primordi“. 
Obe ove radnje bijahu mu uvrštene u ,,Atti dell' Ateneo di Brescia“, dočim 
zadnja o kastiljanskomu jeziku i u ,,Bollettino di Filologia moderna“. Radnje 
su bile u velike pohvaljene osobito od kompetentnih u neolatinskoj filologiji. 
izmedju ostaloga povodom ove radnje pisao mu je prekrasno pismo pok. 
ministar predsjednik Zanardelli, koji je prava talijanska ilustracija. 

Bavio se je i pjesmom, a ,,Grido d' Upupa“ od 1878. sadržava dva 
spjeva, već objelodanjena u ilustriranim novinama, te su se o njima kritičari 
najpohvalnije izrazili bilo radi suštine bilo radi jakoga stiha. Ova dva spjeva 
dio su velike zbirke mladenačkih pjesama (od 15. do 26. godine), koje će 
možda u buduće objelodaniti. 

Lani je objelodanio novi roman: ,l! romanzo del sentimento“, koji se 
bavi psiholožkim proučavanjem. Ugledao je svjetlo u brojevima od siečnja 
do travnja 1906. u velikoj smotri ,L' Italia moderna“, koja izlazi u Rimu. 
Pavia ga je napisao u 22. godini života. Pred tri ili četiri godine popravio 
ga je u stilu, nadodao jedno poglavje u početku, a jedno na svršetku, te 
je tiekom radnje uvrstio nekoliko epizoda, što se odnose na dva nova po- 
glavja. Kritika je bila puna hvale radi njegove prirodnosti. 

Mnoge svoje ,Gramatiche“ talijanskog, njemačkog, englezkog i španjol- 
skoga jezika, vazda je pisao po naručbi izdavatelja Groosa u Heidelbergu i 
Hoeplia u Milanu. Sve su mu gramatike u raznim jezicima doživjele po više 
izdanja. Njemačka mu gramatika (teoretička) postade školskom; — o 
englezkoj u Hoeplievu izdanju, pisala je jedna filoložka smotra, da je Pavia 
prvi u Italiji uveo fonetički sistem, u svrhu da označi englezki izgovor; — 
drugim njegovim gramatikama, izdanim od Groosa, mnogi su se gramatičari 
služili bilo radi točne i sinietične oznake nekih pravila, koja su se prije 

davala ili bez tačnosti ili razštrkano bez pravoga zaključka, bilo radi izgo- 
vora itd. 

Njegove razne ,Gramatiche“, koje su uvedene u škole te zamienjuju 
mnoge druge, izašle su od 1881. unapried. Radi toga, uzev u obzir razno- 
likost njegovih djela, nazvan je bio poligrafom u raznim knjigama, novinama 
i smotrama, kao i u riečnicima savremenih pisaca, koji su se njim bavili. 

A o Pavii su se bavili izmedju ostalih glasoviti talijanski spisatelj De 
Gubernatis u ,Grarid Dictionnaire des Ecrivains du Jour“, ,Dictionnaire 
International des Ecrivains du Monde latin“, ,Dizionario degli Italiani mo- 
derni“ i pariška ,Grande Encyclop€die“. 


Baviti se njegovim manjim spisima, koji su ugledali svjetlo po novinama, 
smotrama itd., preveć bi nas na daleko odvelo. Pripomenuti ćemo jaku 
kampanju, koju je on podigao god. 1900. nizom članaka po raznim novi- 
nama glede ondašnjega zakona o plaći kraljevskih profesora. Premda su ga 
pobijale razne uplivnije osobe, ipak je postigao, da je Senat promienio 
zakon, koji je već odobrila zastupnička komora, — osobito glede one tačke, 
koje je pogibelj uočio on sam u čitavoj Italiji izmedju onih, koji se pred- 
metom bave. 

I u prosincu 1905. objelodanio je radnju, koja je naišla na podpuno 
odobrenje kompetentnih te je uzvitlala prašinu u zanimanim krugovima, 
davši im mnogo misliti radi okrutnih istina iznešenih u didaktičnomu po- 
gledu: ,Le lingue straniere negli Instituti Tecnici e !' eccessivo lavoro sco- 
lastico“. To je djelo od početka do svršetka kritika proti nekim školskim 
odredbama, izdanim sa strane ministarstva bogoštovja i nastave i proti nekim 
utopijama, kojim je nadahnuto to ministarstvo. 


Da je uslied te radnje nastalo progonstvo sa strane nadležnih, bilo bi 
suvišno izticati. Ali ova progonstva ne datiraju od jučer. Datiraju od nazad 
jedanaest godina. Već je u obranu svoju, a proti spomenutomu ministarstvu, 
objelodanio tri spomenice: ,Ditendiamoci“, ,Nodi al pettine“ i ,Di chi la 
colpa?“, u kojima nepobitnim činjenicama dokazuje svoju pravičnost. Ali su 
te spomenice vriedne i sa druge strane. Dokazuju naime kolikim pošto- 
vanjem štuju ga i ljube njegovi učenici, koji ga smatraju ne učiteljem, već 
otcem ; ne starješinom već prijateljem. U tim spomenicama Pavia dokumen- 
tira i iznosi zakulisne intrigue svojih neprijatelja, zavidnih drugova, zlobnih 
ravnatelja, neukih i podmitljivih čimbenika, koji su se svim listom proti 
njemu udružili, jer Pavia ima tu ,manu“, da govori istinu, pošteno radi, 
drži visoko stieg profesionalnoga i osobnoga poštenja, krieposti, čije je 
ime nepoznato onima, koji ga progone. Nikada mu nije pošlo za rukom, 
da mu se kroji pravica; dapače mu se svaki čas čine nove nepravice. Sve 
je to birokratička manevra nepoštenoga dikastera, o kojemu ovisi. 

35 

Po ovomu, svakomu će biti jasno: kakav je karakter, kakav li je pošte- 
njačina prof. Pavia i koliko mu moramo biti harni za sve ono, što je za 
nas učinio i za ono što će učiniti, budući da ga u ovomu vodi samo nje- 
gova plemenita i poštena, lealna i iskrena duša. 

Još godine 1902., on se je sam od svoje inicijative, počeo baviti 
Hrvatima i hrvatskim stvarima u jakinskoj ,Patria“, u milanskoj ,ltalia del 
popolo“, ,Sera“, mantovanskom ,Cittadino“ itd. Tako je 1903. god. objelo- 
danio prekrasni članak u uvaženoj milanskoj smotri ,La Vita Internazionale“, 
koja se tiska u 10.000 iztisaka o ,Dizionario dell' Accademia Jugoslava“, 
koji je članak jedan od najljepših kritičnih studija, što su ugledale svjetlo o 
ovomu književnomu djelu. 


Osim članaka o našim političkim stvarima, on se mnogo bavi i bal- 
kanskim pitanjem, te je u tomu predmetu objelodanio niz članaka. Isto tako 
i o glagolici. 

U ,Jadranu“ od 9. travnja 1904. Pavia je izdao važan članak: ,Per un 
avvicinamento ungaro-croato“, u kojemu piše ,o jugoslavenskoj federaciji 
uz pripomoć Ugarske, naravno sa dužnim jamstvom, te u prijateljstvu sa 
Grčkom i Italijom“. Još je drugih članaka izašlo iz njegova pera u , Jadranu“, 
a u drugim prigodama. 

Ali čim je najviše zadužio hrvatski narod, to je sa ,Croazia e Ungheria, 
nella lotta fra diritto e despotismo“. Ova radnja, koja je prije bila tiskana 
u ,La Vita Internazionale“, doživjela u Italiji tri izdanja. Knjiga je prevedena 
i na hrvatski, pak ne ću, da o njoj govorim. 


Od tada datira najnovija struja u Italiji u prilog Hrvatima. ,l! Sole“, 
što izlazi u Milanu — toliko označujem, da ne bi tko pomislio na pokojni 
»I! Sole“ u Trstu — u svojoj kritici od 11. studenoga 1903. veli, da se je 
»ta knjiga nametnula proučavanju onih, koji se ljubavlju bave velikim etničkim 
pitanjima i velikim medjunarodnim problemima, te je pospješila struju 
simpatije i uništila premnoge predsude na teret Hrvata i Hrvatske“. 

»Cittadino di Mantova“ od 12. prosinca 1903. piše: ,Čitanje ove knjige 
(a čita se _ prevelikom željom) podaje nam tačnu ideju o uzrocima, uslied 
kojih je nastala borba izmedju Hrvatske i Ugarske: pruža nam gradiva za 
poznavanje, barem dostatno, dvaju naroda, osobito hrvatskoga, koji tako 
malo poznamo i to kroz mnoge predsude, te smo u stanju, da sudimo na 
kojoj strani leži pravo, a na kojoj despotizam“. 

U ,ltalia del Popolo“ od 8. prosinca pr. g., dosjetljivi i ozbiljni kritičar 
Luciano E. Magrini, izmedju ostaloga piše: ,Auktor, da dokaže absurdnost 
obieda proti Hrvatima, što ih šire neznalice, govori o njihovoj bogatoj 
književnosti, koju predstavljaju čuveni pisci, književnosti, koju mi ne poznamo 
i za to ju preziremo; govori o njihovim sladkim i melodičnim narodnim 
pjesmama; izvješćuje nas obširno o njihovim školama i organizaciji, a iz 
toga izvješća se razabire, da bi Italija, taj ,europejski perivoj“ imala mnogo 
i mnogo naučiti od tih, koji se divljacima drže“. 

Rimska ,La Tribuna“ od 16. prosinca piše: ,Narod hrvatski, koji tako 
duboko osjeća za svoju domovinu zaslužuje poštovanje od svih, barem od 
plemenitih srdaca, od ljudi poštenih“. 

U ovomu smislu izrazuje se rimski ,Giornale d' Italia“, milanski , Corriere 
della Sera“, svi najugledniji i najuvaženiji talijanski listovi. 

Ove kritike dokazuju, koliku je neprocjenivu uslugu Pavia učinio hrvat- 
skomu narodu, kad je ovom knjigom — koja je i na španjolski prevedena 
od amerikanskih Hrvata — razbio predsude o nama. Ove kritike dokazuju, 
kako je Pavia uvažena ličnost u Italiji. 

A da je Pavia zbilja uvažen, dokazuje njegov članak o lanjskim izgre- 
dima pri prolazku sokolaša kroz Rieku. Tad se je ciela štampa talijanska 
digla proti Hrvatima. Nu ta je vika prestala, nakon što je on u ,La Vita 
Internazionale“ objelodanio obširan članak, stavljajući stvari na svoje mjesto. 

Taj sam članak preokrenuo je mišljenje kao preko noći. ,L' esplora- 
zione commerciale, viaggie geografia commerciale“ u XXI. svezku lanjske 
godine, govoreći o tomu članku prof. Pavie u prilog sokolaša veli, priznaje 
mu, kako je on sa mnogo pravednosti srušio predsude, koje su našle vjere 
kod javnoga mnienja i novinstva u Italiji, a sve na štetu hrvatskoga naroda, 
koji je u svemu ni kriv ni dužan. 

Rimska ,Minerva“, najrazširenija talijanska smotra, pisala je u istomu 
smislu; dok je najuvaženija talijanska smotra ,Nuova Antologia“ na koncu 
konca priznala, da nerede niesu izazvali sokolaši, nego agenti provocateuri. 
To je priznao i list ,Roma“ u članku pod naslovom ,Moderni Hrvati“. 

Ali nije se prof. Pavia zadovoljio pisanjem o nama. On je o hrvatskomu 
narodu držao predavanja po raznim talijanskim gradovima. 

Godine 1904. Pavia je, na poztv ,Societa Internazionale per la Pace“ 
u Milanu držao u velikoj dvorani ,Liceo Beccaria“, pred preko 1000 sluša- 
laca, za tim u Lodi u ,Casino dei Noboli“, a za tim u Rimu, na poziv 
»Corda Fratres“ u ,Circolo Giuridico“ prevažno predavanje: ,Un popolo 
mal noto in Italia“, u kojemu se bavi u obće o jugoslavenskomu narodu, 
a osobito o hrvatskomu sa gledišta historičkog, kulturnog, etničkog, poli- 
tičkog itd. 

Ovo predavanje izazvalo je mnoge razprave po novinstvu, jer je Pavia 
u talijansko obćinstvo unio svjetlo o Hrvatima. 

To je dakle taj muž, koji je u Italiji toliku cienu hrvatskom imenu 
podigao. Mi mu moramo biti harni. A i moramo poznavati muževe, koji 
pred velikim narodom iznose, kako naša borba nije, nego borba prava 
proti tlačenju. 

Zahvalni profesoru Luigju Paviji za njegovu plemenitu kampanju, zaklju- 
čujemo: Čast vama, plemeniti čovječe, i svim onima, koji poput vas misle 
i rade u obranu potlačenih | 

ŠTO MISLIŠ ?... JESEN 
(Na narodnu.) (Na narodnu.) 

Što misliš, mila djevojko, Burad stara raspucana 
Te me svedj bereš na oko? A od vina nova — 
Kraj kuće kad mi prolaziš, Došla jesen, donijela 
K pendžeru oči navraćaš; Svakog blagoslova ! 
Ja kad do stana tvojega, Diko, dikice! 
A ti me gledaš s pendžera! | Evo nama srećice! 
Što me svedj pratiš posmjehom 
Izjutra kao i večerom ? Selom vika, selom cika — 
Prevarit ćeš se, djevojko, To se momci žene! 
Ja sam ti momče ubogo! Reko ćako: jesenas će 
Ničega nemam dd srca — Ženiti i mene . . . 
Ito mi ti si ispila Diko, dikice! 
Vatrenim svojim gledanjem Evo nama srećice! 


— Ko sunce rosu sijanjem!... 


NEMA TAKVA BLAGA 


Po Dunavu — mutnoj vodi Po Dunavu — kud su vali — 
Moja draga hodi — Moja s' draga šali: 

Da li hodi, da li pliva, Vodu bije, vodu lije, 

Jedva oko to otkriva! Bielo svoje tielo mije. 

Nema takva blaga, Nema takva blaga, 

Košto j' moja draga! Košto i' moja draga! 

Niti more, Niti more, 

Niti gore Niti gore 


Nemaju mu traga! Nemaju mu traga! 

Vodu bije, vodu lije, Nema takva blaga, 
Čini čarolije: Košto j' moja draga! 
Mutna voda — biser vienci Niti more, 
Oko drage opletenci!... Niti gore 


Nemaju mu traga! 


U SJENI 


U sjeni pod bagremom — u sjeni ja se pružih 
Na travi mekoj, na travi zelenoj — 

Do mojih nogu leži, na njima glavu drži 
Moj pas — moj bundaš, taj vjeran čuvar moj! 


Šeširom pokrih lice .. . Aj, tako ja ću zaspat 
Na travi mekoj, na travi zelenoj — 

I sanjat ću o tebi... A čuvat će me dotle 
Moj pas — moj bundaš, taj vjeran čuvar moj! 


Ti tu ćeš k meni doći — tu sjedit ćemo dvoje 
Na travi mekoj, na travi zelenoj — 

I pričat ćemo dugo... A čuvat će nas dotle 
Moj pas — moj bundaš, taj vjeran čuvar moj! 


Kad iza plota zloduh se do nas šuljat stane 
Po travi mekoj, po travi zelenoj — 

Na nj lajat hoće biesno, na nj režat hoće biesno 
Moj pas — moj bundaš, taj vjeran čuvar moj! 


SANJA 


U starom očinskom domu — u tihoj samoći 
Što drugo činiti znam ? 

Po vazdan u sjeni ležim — po vazdan 

O tebi razmišljam — — — 


Uz mene zujkaju pčele — u tihoj samoći, 
A sitan zujak taj 

Polako me prenaša, ljubljena dušo, 

U čarni tvoj dunavski kraj — — — 

Ja ležim u tananom čamcu — u tihoj samoći 
Na zaljevu dunavskom — 

A onamo mumlja stari Dunav 

U silnom biesu svom — — — 


Ja ležim sklopljenih oč'ju — u tihoj samoći 
Na mekušnom krilu tvom — 

A onamo mumlja stari Dunav 

U silnom biesu svom — — — 


Po sjeni starovjekih vrba — u tihoj samoći 
Naš čun plovi slobodan — 

O pjevaj dušo! jer sklopljenih oč'ju 

U mrtvi još pasti ću san — — — 


U sjeni starovjekih vrba — u tihoj samoći 
Ko da je već minuo dan — 

O pjevaj dušo! jer sklopljenih oč ju 

U mrtvi još pasti ću san — — — 


— — Naš čamac se ljulja i ljulja — u tihoj samoći 
Na zaljevu dunavskom — 

Zaklopljenih oč'ju ja zaspah, i klonuh 

Na mekušnom krilu tvom — — — 


A ti me sa smješkanjem budiš — u tihoj samoći 
Od trstike resulom — 
Ja prozrieh — 
A ono su sunca traci 
Domiljeli k licu mom — — — 


VINCILIR 


Vincilir, ja sam vincilir 

Sa motičicom u ruci! 

Tu malo pokopaj, podveži tu, 

Tu grabljama malo povuci! 
Sve liepo izravnaj, da pozna se trag, 
Kad tkogod bi došo krasti — 
A malen je, malen, vinograd moj, 
Od ruku zlih lako ga spasti! 

Ej, lako ja živim — pršlako 
Pod slobodnim suncem božim ; 
Kad večer dodje, kad padne mrak, 
Pred kolibom vatru ložim. 
Kraj vatre u bundu se ščućurim, 
Pa grijem ruke i hučem — 
Kad vatra ugasne, u kolibu 
Na sanak se blagi uvučem ... 
A zorom pregledam vinograd sav 
Da !' nije tko došo krasti — 
A malen je, malen vinograd moj, 
Od ruku zlih lako ga spasti! 


A moj se susjed sve muči — star 
Nas druge da nadlukavi: 
Ni noću, ni danju ne spava taj -- 
Hej, to je vincilir pravi! 
Sve teško šepesa, šepesa hrom, 
Oranicu grudastu gazi: 
Sa bičem i ko glava klepetaljkom 
Svoj vinograd obilazi. 
Sa lulom u ustima bezubnim 
Puj! puj! — sve viče na vrane — 
A za svakim trećim korakom 
Iz ustiju lula mu pane! 


Sad eto baš stoji sav potišten, 
Za uhom se zdvojno češe: 
»O! o! — ti vragovi — lopovi 
Sve groždje mi odniješe! 
O! o! — tri najljepša čokota 
Opustošena mi stoje — 


No, ja već znam, ja znam, no, znam, 


No, ja već znadem, tko je! 
No, samo da ja zatekoh te! 
Bi bilo: sad desno, sad lievo! 
No, ja bi te vijo čestito! 

No, ja bi te nabičevo!.. .“ 

RAZVOJ POLJSKE KNJIŽEVNOSTI OD 
ASNYKA DO WYSPIANJSKOGA 


(od 1880.—1902.) 
Pokušaj sinteze. Poljski napisao WILHELM FELDMAN 


Prešli smo put dugačak i težak, iskrižan  krivudastim puteljcima i 
najednom se gubio u močvarama ili stepama, med grudama i provalijama, 
iz kojih se činilo višeput, da uopće izlazka nema. Izašli smo iz dobe, u kojoj 
gospodovaše pozitivizam u politici, racijonalizam u literaturi, u kojoj bijaše 
osjećanje gušeno, mašta sputana, u kojoj ne sizaše stvaralačka snaga na- 
rodnja izvan granica utilitarizma. Poezija imadjaše zapravo samo dva odlična 
predstavnika: Asnyka i Gomuljickoga*. No nijedan ne premaši svoju dobu, 
a oba bijahu prožeta utilitarizmom. Njima o bok stane u prvi mah takodjer 
pod zastavom racijonalizma Marija Konopnjicka. — Ali zato cvjetaše proza 
poljska, cvjetaše pripovijest puna ideala kulture, humaniteta, utilitarizma. U 
tehnici objektivna, realistična, a logikom odnošaja i prilika poprimaše sve 
više metodu naturalističnu. 


Iz te atmosfere malo studene, malo tudje — baš očito negacija po- 
kojnih velikih romantičara narodnih! — počeo se polagano poslie 1880. god. 
oslobadjati duh, u dubini bo se njegovoj sve većma rasplamćivahu iskre 
osjećaja. Kod jednih istupa taj duh napred poput punog odnošaja srca prema 
životu, poput niz lozinka, koje postupno novim postaju idealima. Kod drugih 
se pojavljuje taj duh u obliku povratka vlastitoj prošlosti, vizijama viteškim 
i bojovnim. Na prvi je mah osjećajnost previše istaknuta, ali jednom probu- 
djena lomi sve snažnije dugoljetne okove, izlazi izvan kruga pozitivizma, 
traži odgovor na vječne zagonetke, koje čovječji um muče. U tom trvenju, 
u tom procesu pretvaranja svih vrijednosti podliježe temeljnoj preobrazbi 
duša poljska i izražaj joj je najistinitije — već prema Aristotelu: istinitije od 
historije — poezija. 


* O ovdje pominjanim spisateljima vidi opaske u ,Bilježkama“, 

Kroz neko vrijeme duša svedena malo prije sa svojih puteva luta, oča- 
java, zapada u apatiju, u nesvjest, gubi svoju elementarnu silu, svoj životni 
nagon — zapada u dekadencu. Ne živi impulzivnim, punim svojim životom, 
nego surogatima, a jedan od ovih, formu umjetnosti, usavršuje do savršenstva. 
Ma da je to lamanje polagano, ma da ta nutarnja borba polagano stresa 
s duše sav maz, blato i neprirodne preprijeke, kojima bijaše duša pritištena, 
ipak izbijaju njene zrake sve jače i jače. Ne izbijaju umstvenim procesima, 
nego logikom srca, spajanjem osjećaja. Izbijaju u trenucima čistoga duševnog 
raspoloženja, a izrazima su njihovim — prema naprednom oduhovljenju, — 
sve manje forme slučajne, vanjske, metode naturalistične, nego simbol, koji 
sve obuzimlje. Razvoj napreduje pravcem od intelektualizma — u duhu pozi- 
tivističkom, ili katoličkom — do elementarnosti, dok se napokon nadahnuću 
ne otkriju najdublje tajne, počeci apsoluta. Duša nalazi sebe samu -— deka- 
dentizam prolazi. Ne nalazi se Boga davno izgubljenog — dostaje osjećaj 
neizmjernosti, perspektiva vječnosti, svjestnost apsoluta, velika čežnja, 
davno istjerana agnosticizmom iz umjetnosti i života, čežnja koja veže 
čovjeka iznova s kozmosom i čiji je izvor u beskonačnosti povrh vremena 
i prostora. Duša — apsolut, vječna zagonetka samoj sebi, vječno pogrbljena 
nad ponorima i bezdnima, u neprestanom sukobu sa stvarnošću, bol je i 
tuga Na cijeloj novoj poeziji počiva ta sjena i tajinstvena groza izbija iz 
nje. Oduhovljuje se čovjek, a dosegavši do svoje individualnosti otkriva 
ondje strune i davno pasivne boje, otkriva onaj početak najdublji — značaj 
narodni, otkriva u sebi prizmat, kojim mu se raskriva najneposrednije svijet, 
otkriva nerv, koji ga, najtjesnije veže sa zemljom, nebom, pukom. Ti na- 
rodni počeci težeći k svojim najčistijim formama, k oslobodjenju, k energiji, 
pokazuju sklonost svoju prema sili, snazi. Cijelom svojom besvršnošću, 
svim svojim nedostatkom svagdanjega utilitarizma pokazuju ideal — Moć. 


Takova je dialektika razvoja zadnjega dvadesetijeća poljske literature : 
razvoja od Asnyka do Wyspianjskoga. 


Analogični proces zaista preturiše svi zapadno-evropski narodi, samo kod 
nas Poljaka, gdje se racijonalizam ugnjezdio najmanje u značaju općega, i gdje 
bijaše osjećaj uvijek glavnim njegovim pokretačem — kod nas taj proces 
istupa, u poeziji znači to najljepše. 


Takova je dialektika razvoja u svim granama umjetnosti. U slikarstvu 
otišlo je u nepovrat doba mrtvoga realizma, koji Kopiraše banalnu stvarnost, 
da sve češće utjelovljuje čežnju i žudnju krilate i poletne duše a ovo se 
izrazuje u skladu s raspoloženjem duševnim cijeloga društva, s lijepim i sa 
životom puka sa simbolima kao ,znakom“ ideja pjesničkih. Žezlo poljskoga 
slikarstva prelazi u ruke Jacka Malczewskog, pjesnika, impresioniste — 
vizionera; povrh nizina u bljesku i slavi uzdiže se duh Matejkin. — Što 
više, kiparstvo, to posve nepokretno kraljevstvo umjetnosti, počinje mijenjati 
klasične svoje oblike i naginjati stvaranju izražaja najčistijih osjećaja, simbola 
čistih ideja. 


522 HRVATSKA SMOTRA 


Svagdje susrećemo povratak duši, a zatim, posegnuvši u dubljinu, uočuje 
se faktor sasvim individualan, ponajviše domoljuban i umjetnost obojadisava 
se narodnim značajem: svagdje dakle povratak ponarodjivanju umjetnosti. 


Početkom XX. stoljeća to se geslo razlijega glasno i silno u svim po- 
dručjima. Modernisti, secesionisti, kosmopoliti, ,, Japanci“, najzanosnije govore 
o popoljačenju umjetnosti, o ponarodovljenju svih kategorija stvaranja — i 
života. U Zakopanom* St. Wytkiewicz od par godina dovršuje umjetničko 
djelo, teoretski pothvaćeno po WI. Matlakowskom, djelo preporodjaja poče- 
taka umjetnosti brdjanske do visine stila prilagodjenog poljskoj umjetnosti. 
Wlodzimierz Tetmajer vidi početke toga u umjetničkom stvaranju i izradbi 
puka u krakovskom okružju. Feliks Jašjenjski postaje ,komivojažerom“ i 
agitatorom  pravcate ideje umjetnosti, ponarodovljene velike i prilagodjene 
umjetnosti, umijući elektrizovati društvo. Na cijeloj liniji povratak duši, po- 
vratak sebi — pokret odgovarajući onoj osjećajnoj napetosti, onom ojačanju 
sile i svjestnosti, onom osnaženju duše, kakvo je s osvitom novog stoljeća 
zarudilo zorom takodjer na obzorju historije. 

»U svoj naravi poljskoj promjena ...“. Polagano se izvršava, posred 
bučne lomljave i mnogih neprilika u životu, očito često i mutna promjena, 
ali dopuštajući takodjer, da ju se nadoveže na opće ljudske ideale Mickje- 
wicza i Slowackoga; no poredivši ju sa prilikama prije dvadeset godina — 
očito pokazuje, da živi duh. 

Ta je promjena takodjer i u književnosti. 

Bogata je ona, rascvjetala se, kakova ne bijaše od vremena emigracije. 
Žive i stvaraju veliki spisatelji predjašnje dobe, prije 1880. godina, od kojih 
velika* čest nipošto nije zadnju još riječ izrekla. Poznato nam, što je rekao 
u poslijednjem svojem=djelu Sienkiewicz — ne znamo, što će reći Prus. 
Orzeszkowa pružila je jednom dokaz, da se približiti znade mladima — 
možda se i po ,Argonautima“ tako ozbiljnim za nove brzice, uvjerava 
iznova,"da te brzice kriju u sebi, kao negda osudjena po njoj sanjarska 
osjećajnost, mnogo dobra i sunca. Konopnjicka stoji na vrhuncu svojeg 
stvaranja, a njen ,Pan Balcer_ w Brazylii" čeka možda par samo pjesama, 
da stane u književnosti, poput epopeje-spomenika na razmedju dvaju svjetova 
seljaka poljskoga. 

A o bok ovima su — mladi, mladji, najmladji, nepretrgnut lanac od 
parnasista i dekadenta do čistokrvnih umjetnika, impresionista, simbolika, 
mistika. Puni života, energije, nikakve starosti, nikakvog zaostanja za civili- 
zacijom. Stotina individualnosti, stotina zastava, stotina zvijezda izlazi, a da 
ne znaš, koja će zaći, a koja će još jasnije da zasja. — ,Es regen sich die 
Geister“ — klicaše stari vitez njemački — ,Es ist eine Lust in solcher 
Zeit zu leben!“ 


* Zakopane. Mjesto ubavo u Tatrama. Ljetovalište omiljelo Poljaka, a napose 
Krakovljana. Preko svakog ljeta se nadju tamo i premnogi poljski literati i umjetnici. 
Neki i cijelu godinu provedu ondje. 

Sve ove ljude od ideje, pretstavnike čiste umjetnosti, spaja pravcati, 
izrafinirani artizam. Kultura forme u sadašnjosti dospjela je do tako visokoga 
stupnja, da, dolazeći do sibaritizma, nejedanput bijaše velikom opasnošću 
za duh. Godine 1890. ugleda svjetlo ništa manje, nego 80 svezaka novih 
pjesama; pretežna čest vlada vještinom u metrima, sopstvenim samo prije 
više ljeta virtuozima. Jezik poljski obogati se Tetmajerom, Przybyszewskim 
i Wyspianjskim, mnoštvom novih izraza, koji se prihvatiše, a koji označuju 
nešto više, nego li povećanje riječnika. Naznačuju svjesnost novo nastalih 
struna, pol i četvrt tonova u duši ljudskoj. Kasprowicz, Žeromski, Reymont 
unašaju u tu riznicu množinu riječi, jedrih izraza seljačkih, drugi — 
brdjanske, iz svojih rodnih mjesta, stručne. Lange, Miriam, Mićinjski dodaju 
svježe amo mnoštvo dragulja rijetkih, prekrasnih, iz dalekih zemalja i vje- 
kova — što je svjedokom porasta kulturnog, asimilacijone sposobnosti, što 
baš karakteriše samo žive organizme. Duša se poljska povećava i suptilnija 
biva. To povećanje biva raznolikošću svjetove poleta i pada, bolesti i cvje- 
tanja, provalija i vrhunaca. A sva su ova duševna stanja, koja oćućujemo 
kod Kasprowicza, Przybyszewskoga, Žeromskoga, Wyspianjskoga, tudja i 
nepoznata bila i najboljim poznavaocima ljudske duše i. najširoj naravi 
starije dobe. To je povećanje našlo izražaja u zamjernom sjedinjenju osjećaja 
i čuvstava, u snažnim simbolima, koji postadoše nejedanput mitima narod- 
nim i opće-ljudskim. Svim tim je eto izobilovala nova poezija. A usporedo 
napreduje njezino izsuptilnjenje: pogledaj u to ime na preciznost, otmjenost, 
bezbroj posmatranja na život, što je rasijano po novim pripovjestima i 
dramatima. Posmatranje je mikroskopično, a analiza kemično dijeljenje 
života na atome, da u rezultatu atoma te obojadiše individualno, da ulije u 
nje muzični ton i na taj da način načini duševno raspoloženje; nedohvatne 
vibracije duha pod uplivom hipnoze, sugestije riječi. U zadnjim tek danima 
zacvijeta iznova epika, inače gospoduje lirika. Duševna raspoloženja lirike, 
maleni atomi njeni, u umjetnika su cijeli svjetovi. Ove nedosežne vibracije 
silno rasvijetljuju obzorje poput munje. U duševno raspoloženje kao čaro- 
lijom nekom pretvaraju vječnost, a maljušni pejsaž — cijeli značaj zemlje, 
u riječ — puk, u simbol — božanstvo ... 

Za cijelo smo se nebo odaljili od racijonalističke logike i hladne harmonije 
djela Asnyka, Gomuljickoga i Šurentochowskoga, od spoljašnjeg posmatranja 
stvari, i — naime — samo na stanovite stvari i uvijek s ishodne točke 
utilitarizma, kako to bijaše proišlo spisatelja i pjesnika prijašnje dobe. Narav 
ljudska biva sve dublja i sve se većma komplikuje, a možda biva radi njenog 
napretka i njenog uduhovljenja. Savremena ta narav ljudska izrafinirana a 
stvarajući čas u prostoti, čas u mističnoj fosiorenciji, ta elementarna a silno 
osvješćena, ta prepuna disharmonije, kontrasta, oluja a ipak jedna i neraz- 
djeljiva u svojim čežnjama i svojim sanjama, ta ljubeći život a do dna ras- 
tužena i bolna, te suviše dobro poznavajući pravo stanje stvari, a da teži 
za poletom povrh stvarnosti, time već samo revolucijonarna i idealna, i ako 
ne tendencijozna — ta ljudska narav se otisnula od najljepših tipova, kakove 

imadjasmo u tom vijeku: od romantika, da se u najvišem svojem lijetu susreće 
s njima i spaja pa da hrle zajedno tada k suncu. 


Shvatljivo je, da takova narav i takova umjetnost, koja je njenim 
odrazom, ne može računati na popularnost u savremenoj većini. Čitalačku 
publiku, naime takova narav i umjetnost ostavlja daleko iza sebe, nadvisuje 
ju, a tek kasnije će se doba uzvinuti do stepena njenog. Sve dosad su za 
preveliki dio inteligencije poljske tudji Mickjevicz i Slowacki. ,,Wyklady 
paryzkie“ (predavanja p.) Mickjewicza ugledaše svjetlo u jednom jedinom 
izdanju (ovo drugo izdanje nedavno samo je za pretplatnike jednih novina!), 
omašni dio djela Juliusza Slowackoga još je uvijek u rukopisu, a ta, što 
izadjoše u posmrtnom izdanju, izjeda prašina na policama knjižarskim. Koji 
li se drugi narod ponaša na sličan način prema svojim genijima — pedeset 
godina po njihovoj smrti? Mlada poezija, većma u rodbinstvu s Mickjewiczevim 
i Slowackovim djelima iz njihove zadnje dobe života, nego li iz prijašnjih, 
mora dakle pogotovo još dulje čekati na svoju eru popularnosti. 


Imajući to na umu, moguće je shvatiti, da je mnogo takovih, koji 
»modernizam“ ne poznavaju, ali je teško oprostiti onima, koji ga poznaju, 
smatraju se pozvanima da sude, a odriču mu poštovanje i vjeru. Značajnim 
obilježjem sadašnje literature prevaga je poezije nad prozom. Neka oni, 
koji sude i osudjuju, budu na čistu sa sobom u tom, da li imaju ikakvo 
pravo izricati osudu. Tvrdo smo uvjereni, da bitiše množina neglazbenih 
ljudi, množina slijepih za boje. Ljudi tamo ne će da vjeruju sve dosad, da 
isto tako ima pojedinaca, što više i medju samim kritičarima, neosjetljivih 
za poeziju. Ovi dakle, izričući sud o poeziji, slični su gluhima, koji žele biti 
recenzentima koncertnim, ili slijepima, koji pišu referate o izložbama slika. 


Posebice ti se prigovori tiču spisatelja, koji osudjuju modernističnu 
književnost u ime ideala demokratskih. Ne u tolikoj mjeri osudjuju je aristo- 
kratski konzervativci. Većina potonjih uopće ne sudjeluje u borbi duhova 
kod nas, a ona šačica, koja prati tu borbu, nema nikakovih ,predrasuda“, 
nego podosta kulture i ukusa. A zar kultura i ukus imaju da zauvijek ostanu 
domenom te šačice? Neprijaznost slojeva tako zvanih ,naprednih“ prema 
novoj umjetnosti, tim je manje opravdana, što je ona u svim svojim sferama 
demokratična i što nosi očito obilježje poljsko. Demokratična u najstrožem 
značenju riječi, primila je u sebe kulturu puka, i kroz njegovu dušu gleda 
na svijet. Dok na pr. Sienkiewicz svojom obrazovanošću, osjećajem, djelo- 
krugom, težnjama ne izlazi baš ni za časak iz začaranoga svijeta šlaheckoga 
(plemićkog) — spisatelji i pjesnici takvi, kao Žeromski, Reymont, Kasprowicz 
i Vyspianjski asimilovaše prirodu i govor, množinu osjećaja i pojimanja, 
cijele pologe duše puka; od njega uzimaju boju i silu, krvlju njegovom 
napunjaju žile svojih djela, da rastu i da se očito uzvinu povrh visina. U 
tome je eto najviša manifestacija demokratizovanja sila kulture naše. 


Po najvišima, a ne po najnižima sudimo narod, klasu, grupu umjet- 
ničku — druga bo je metoda neplemenita Da prema najnižima ili što više, 

prema srednjima sudimo romantike, žalosno bi prošla najljepša perioda 
poljskoga duha. Ali demokracija nije od uvjerenja i iz republikanskih vrlina 
stvara moloha. Tako je nekad otjeralo demokratu grofa Fredoa od kazališta, 
tako u ,Rok-u“ vrloga demokratu Jendrzeja Moraczewskoga, u četrdesetim 
godinama se šibalo pjesme ,pana Mickjewicza“ kao pjesme duha nena- 
rodnog. A današnja literatura, kako je demokratska, tako sjedinjuje u sebi 
poljštinu i etiku, što više i ondje, gdje je to posve suvišno. Ova je poljska, 
jer govori iz duše puka poljskoga. Ti počeci su duboko učarani, što više u 
djelatnosti Stanislava Przybyszewskoga. Njegovi krajobrazi kujavski, njegov 
rapsodični ritam, njegovo pričanje, pa impulzivnost, osjećajnost su isto tako 
skroz na skroz poljski. Dosta je postaviti par njegovih stranica pisanih u 
njemačkom pokraj stranica rodjenih Nijemaca. Djelatnost Przybyszewskoga 
je besciljna, ne slika ideale. Isto tako okrutni, ueumoljivi, svaku krivnju 
osvećujući Fatum, koji grozno svoje obličje pokazuje u svakom njegovom 
dramatu, zacijelo ne služi tome, da proširi grijeh i bestidnost, a ostali noviji 
spisatelji i pjesnici? Pogledajmo na njihova djela, ne na teorije o njima! 
Ne mudrujmo — dozvolimo djelovati na sebe! Spomenimo se onih muče- 
ničkih, svetih suza, kojima plače Žeromski nad nevoljom čovjeka, sjetimo 
se onog nehotičnog ideala, koji svijetli iz djelatnosti Wyspianjskoga, bol iz 
prekomjernosti ljubavi, kojim ore zadnje pjesme Kasprowicza! ,Nitko te 
nije ljubio?“ vapi on u ,Salve Regina“. ,Nitko te nije ljubio? — A ti, čiju 
si dušu — tako zamilovao, da bi mogao zaboraviti — da opstoji granica 
medju zlim i dobrim? — U čije si ti srce pogledao s takom vjerom — da 
bi ga njena sila mogla baciti — pred tvoje neokaljane noge? — Pred noge 
božjeg izabranika — koji srce uznosi — i stvaralačkim svojim dahom — 
nepokvarenim i vječnim po ljubavi — prah s njih otresa i izbavlja? 
Bori sel“ 

I bore se duhovi sa zlom, s tim, što je nisko i jadno, a to je već samo 
visokim poletom etičnim. Bore se i osudjuju se možda, samo-uništenje, ili 
u svetom zamilovanju života hoće, da ga dignu, hoće njim cijeli da zadive 
svijet, reorganizovavši ga što više iz usrećavanja. A koja napokon literatura 
ili etika društvena ne bi s radošću gledala na takove — u ostalom različne 
tipove ,najmladjih“ kao Kješjelewski, Staff!? 

A prije svega je mlada literatura moralna, jer je artistična. Kad se čitaju 
takovi poemati kao: ,Na krolewskiem jeziorze“ Tetmajera, ,Nad morzem“ 
Przybyszewskoga, ,Aryman susci sie“, (osvećuje se) Žeromskoga, ,Dies 
irae“ Kasprowicza, dušu obuzimlje osjećaj, kao da slušaš najveličanstveniju 
simfoniju Beethovena, kao da kontempliraš u katedrali milanskoj, na vrhuncu 
gore nebotične, na valovima oceana. Potreseni smo, svečani smo, tiši smo, 
bolji smo. Bez sumnje ne hujaju po vama aktuelne tendencije, u nama su 
besmrtne ideje. Oslobadjamo se svega maljušnoga, kukavnoga i zemaljskoga, 
obćimo s Duhom svijeta, koji je podjednako najviše Lijepo, kao i najviše 
Dobro. 

Put, kojim u poslijednje doba kroči poezija poljska, potsjeća na zavoje, 

koji vode na vrh ,kopjeca“ (mogile). Vijuga, savija se, uvija se, umaraju 
se na njem brzo ljudi, dobivaju vrtoglavicu ljudi slabih srcA, a takodjer i 
oni mnogobrojni, koji su priviknuti na puteve glatke, ravnoliniju. Jedni ne 
mogući se uspeti povrh nižih zavoja mogile gube posve vidik na vrhunac, 
vjeru u cilj. Drugi prisiljeni obilaziti ju sa svih strana izlažu se čas da budu 
izloženi žaru sunčanom, čas hladnoj sjeni. Dio nestrpljivosti vidi samo bes- 
konačni, umarajući cik-cak, ostali nestrpljivljci smatraju vrhunac pristupačnim 
samo krilatim. A put bježi, uvija se kao zmija, uspinje se kao slobodna 
misao, kruži kao marljivi, neutrudivi radnik, sve više i više, jednom rukom 
opirući se o zemlju, a drugom sve bliži k nebu --- i dotrči k točki, gdje 
prsa duboko odišu, gdje oko obuhvaća obzorje beskonačno, a glava se 
kupa u sjaju i svjetlu. 


Preveo MIROSLAV SAKAČ 


U PUSTINJI GOBI“ 


Čekali su nas na zdencu, koji se zove Pong-Kiong. Maleni kineski brzo- 
javni činovnik, kojemu je povjerena ona stanica, došao nam je u susret 
izvan svoga okruga i dočekao nas je velikim ushitom i veseljem. Žao mi 
je, gdje se ne sjećam imena ovoga heroja, koji žive u pustari samo za to, 
da Istok može govoriti sa Zapadom. Do najbližeg grada Kalgana imade oko 
300 kim., do Urge 800 kim. Dogodilo se što bilo onome čovjeku, on ne 
može da uteče. Neizmjernost prostora sliči tamnici. Da se združi s čovje- 
čanstvom mora osam dana da putuje od oaze do oaze. Niko mu ne može 
pomoći. Osamljenje tamničara u maloj ćeliji tvrdje nije tako strašno i ne- 
snosno : tamničar čuje, ćuti, da svijet živi; njemu dopire jeka, uz koju treba 
da žive njegove misli. A najstrašnije je pak u pustinji muk. Istina je doduše, 
da je mali Kinez iz Pong Kionga u onoj pustoši obdaren sa dva veselja: 
jednom djevojčicom i brzojavnom spravom. To su dva predmeta, koja na- 
punjaju njegovu egzistencu. Djevojčica je njegova kćerka, a sprava je njegov 
prijatelj. Po čitave sate on se udube u tik-tak tipkala i primatelja i čuje u 
njemu glasove udaljenih svijetova, gdje govore: Petrograd, London, Tokio. On 
predaje: prolaze vijesti, zapovjedi, misteriozna priopćenja diplomatska, gla- 
sovi žalosti. Kada prestane grandiozna konverzacija kontinenta, a pruga 
ostane prazna, on se okoristi tim i započne kakav čedniji govor. To su 
vam uredi pustare, koji se pozdravljaju i koji pripovijedaju sitne incidente 
dana, njihove dosade, njihove nade. Takvi razgovori predstavljaju svakidanje 
novine onih samotnika. Brzojavna stanica Pong-Kionga sliči kakovoj običnoj 
seljačkoj kineskoj kućici. To su vam tri male niske sgrade, sagradjene od 
utučenog vapna. U unutrašnjost prodire svijetlo kroz široke kapke prozora 
od hartije, koji su postavljeni na čitavoj jednoj strani, a sve je to opasano 
zidom, koji ima samo jedan ulaz okrenut prama jugu, po kojemu su po- 
razmješteni kao u vijencu brzojavni izolatori, podavajući čudnovatu sliku 
nakita, koja dovodi do pomisli o mrtvoj kosirici i bijelim zubovima u njoj. 


* Donosimo u prevodu ulomak iz knjige Luiga Borzinia, pod naslovom ,Pola 
svijeta vidjeno s automobila“, u kojoj pisac opisuje put na automobilu, poduzet od 
princa Borghese iz Pekinga do Pariza. Ovaj je ulomak najljepši u čitavoj knjizi, po 
priznanju sviju. Knjiga je izišla prošlog mjeseca, a bila le mahom prevedena na šest 
jezika. Ovo je prvi i jedinstveni prevod u hrvatskom jeziku. 

Na zapadnoj strani zida vjetar je zgrnuo pržinu. Obično se za vjetrovitih 
dana pijesak udomaći po svim sobama, nebo se zastre tamnom maglom, 
zrak se napuni pritiskajućom gustinom, na dva koraka nije moguće čovjeka 
vidjeti, žice zvižde i cvile, a takva je pomrčina, da je potreba užizati svijeće. 
Ovakav prizor odigrao se je četiri dana prije, nego smo mi došli. 

Najbolja soba, koju je mali Kinez imao, bila je pripravljena za nas. 
Po podu ležahu bogati sagovi crveni, skrletni, a na stolu oholi ananas iz 
Singapora, tek izvadjen iz svoje kutije parfimiran i svjež. Posegosmo naj- 
prije za ananasom, a onda se bacismo pod sagovima. Protegnut u trikliniju 
od sagova, kaligrafički napisah impresije, danas da ih darujem Europi i 
svijetu. Kada se je naš gost domogao moga brzojava, da ga odpošalje, 
našao se u nemaloj neprilici; konsultirao je kineska pravila, pregledao 
tablice, brojio i prebrojio riječi brzojava, a tada napisao polagano i brižno 
na čelu brzojava: br. 1. 

— Jeli to prvi brzojav danas? zapitah ga. 

— Ne gospodine, odgovori mi, to je prvi ureda. 

— Ma što hoćete s tim da kažete? 

— Kažem, da je vaš brzojav prvi brzojav, koji je odposlan iz ureda 
u Pong-Kiongu. 

— Ove godine?! 

— Ne gospodine, odkako postoji ured, ima već 6 godina. 

Razgovor bi prekinut: pozvan Kalgan odgovorio je. Moj je brzojav već 
putovao. Kalgan ga primio, da ga preda Pekingu, Peking ga je predao Šangaju, 
Šangaj Hon-kongu, Hon-kong Singapuru, Singapur Adenu, Aden Malti, Malta 
Gibraltaru, Gibraltar Londonu. | tako poslije 2 sata moj je brzojav bio u 
»Daily Telegrapha“ i ,Corriere della Sera“, a sutradan- u jutro engleski i 
talijanski čitaoci čitali su ono, što se u oči dana dogodilo u pustinji Mongolije. 

U čovječjoj pobjedi nad vremenom i prostorom pomoću brzojavnih 
žica ima nešto tako veliko i zamjerno, da u nekim momentima i sama duša 
novinara, koji shvaća brzinu i koji je na nju naučan, ostane kao zapanjena 
i zaokupljena čuvstvom čudjenja i velebnosti. 

Oko šest sati prispješe i drugi automobili.  Vidili smo ih izdaleka. 
Pričinjali su nam se na jednoličnosti zemlje, kao silni brodovi na moru, 
tamo daleko, gdje ih čovječje oko tek vidjeti može. Našli su i donijeli 
prtljagu Borghesovu, koju bijasmo izgubili u carstvu trava. Du Taillis mi 
pripovijedaše, kako su prtljagu upravo našla dva Mongola i njemu je donijela, 
te nijesu htjeli da prime ni napitnice. 

— Ali kamo su otišli, upitah ga, prijatelju moj, oni lupeži, koji su nas 
morali napasti ?... 

— Sigurno u Europu, odgovori mi. 

Uzalud čekasmo dolazak tricikla. Naši su drugovi za sigurno mislili, da 
se je Pons vratio natrag. Mi se nijesmo plašili za njegovu sudbinu, budući, 
da je bio u predjelima napučenim, gdje je mogao naći potrebito u času 
pogibelji. Iza nekoliko sati stadosmo čupati nekakovu pečenu ovcu, koja je 

bila tvrdja od guma na kolima naših automobila. Utaživši glad, izvrnusmo 
se na Kang. 

U noći blijedo mjesečevo svijetlo došulja se u moju sobu i probudi 
me. Podigao sam se i oslonio o lakat. Bio je to prvi put, kad sam spoznao, 
što je to potpuni i apsolutni mir. Ono, što mi mukom zovemo, nije nego 
neprijatnost nekih samo glasova i zvukova, nije nego mučanje ljudskog 
žamora, ali slušajmo samo, ako se u polju nalazimo, čujemo jecanje 
stabala, uzdisanje palog lišća, žubor vode, pjevanje ptica, čujemo lavež psa 
iz daljine, a ako smo na moru, čujemo udar mirnog vala o obalu, koji 
sliči laganu udaru ruke o ruke ili čujemo, kako se bijesni valovi lome o 


mrtvo otočje. Ali ovdje nijesam čuo ništa; ne micaše se ništa, ne življaše 


ništa. Dušu mi obuze impresija neke praznine, koju ni u pričama ne nadjoh, 
praznine ne zemaljske, impresija, koja me napunjaše strahom, da je svijet 
stao, zamro, da ga nestaje, a na pamet mi se sleže neizmjerna, neogra- 
ničena, nepojmljiva praznina i samoća. 

Kad spustih glavu na jastuk, začuh, gdje neko ide korakom odmje- 
renim, pravilnim, strogim, jakim i metaličnim. 

Podigoh se da čujem. Žamor hodanja nenadano je prestao. 

— Bah — rekoh u sebi — to je efekat ovce, koju sam sinoć pojeo. 

Legoh opet da spavam, a oni isti hod, isti onaj korak započe opet 
svoju. Za brže se probuditi bijah pod jastuk stavio sat. 

Pri promolu sunca, u jutro 19. juna, bijasmo na putu. Dostigosmo i 
prodjosmo Spyker, koja je bila otišla prvo nas, te nastavismo put sjevera. 
Novi sastanak bio je odredjen za na večer i to u Udde, kod prve brzojavne 
stanice, udaljen jedno 250 km. od Pong-Kionga. 

Zrak je bio dosta studen, a prve zrake sunca pričinjahu nam se bez 
žarkosti. Automobil je prolazio bacajući dugu sjenu, koja drhta po beži- 
votnu pijesku i vršcima trave i stabljika. Bijeg njegov sličio je letu brze ptice. 

Put je bio dobar, a motor gonjen četvrtinom snage izpunjaše mir pustare 
svojim bolnim jecanjem. Nekoliko kilometara od Pong-Kionga nadjosmo 
zeleni. Ušli smo bili u kraljevstvo livada, koje su se pružale lijeno u varijaciji 
ondulacija. | 

— Što je ono, što bježi — onamo — onamo — vidiš ? zavika na jednom 
Hektor, pokazujući rukom na desnu stranu. 

Bio je jedan antilop. Udaljen jedno sto metara letio je, karakterističnim 
svojim trkom, bržim od ikakva galopa. 

— Progonimo ga — rekoh. 

Ideja, da lovimo antilopa na automobilu, koji je letio brzinom od 90 
kilm. na sat, nije bila loša. Ali Borghese primjeti, da ne možemo, jer da je 
put još dug, da nemamo puške, a što je glavno, da ne će da ustaje proti 
slobodi životinja. 

Čas jedan kasnije približismo se do jedne grupe gazela smedjih, sa 
bijelim čamprama, vitkim kao paunovi, a gracioznim u kretnjama. Pobjegoše 
prestrašene jedna za drugom ; negdje se daleko zaustaviše, te okrenuše 

pregibljivi svoj vrat, da vide novo biće koje se je usudilo rušiti mir njihovih 
livada. Gledanje je bilo časovito, jer pobjegoše i skriše se u tili čas. 

Veoma smo rijetko sretali ljude. 

Pet ili šest Mongola je kušalo, da nas slijede na konjima, praveći razne 
gestikulacije. 

Najednom, na opustjelom prostoru, ugledao sam kako se nešto bjelasa, 
a to nešto pričini nam se kao palača sa drugim zgradama u okolo, malenim 
i bijelim. Uputismo se prema onoj čudnovatoj koloniji zgrada. Kad smo bili 
već na domaku, prikaza nam se grandiozna vizija vijekova udaljenih. 

. Tko ne pozna stila starih azijatskih civilizacija ? Pomišlju na Babilon 
ili Ninivu, tko nije u svojoj misli umišljao i zamišljao one silne ruševine, 
još silnijih palača, sa grandioznim vratima, prozorima, što svršavaju u 
teraze široke i lijepe. Kada iz geografske karte doznasmo, da je to Lhasa, 
ostadosmo zapanjeni nad izvanrednom biblijskom strogošću grada, koja 
nam pokazivaše još žive posvema anhiletanske udaljene civilizacije, forme, 
koje još ne dodjoše s vjerom iz Indije, niti iz Kine sa političkim suveren- 
stvom, nego, koje su morale biti prenesene sa Azijskoga Istoka u prošlosti 
od 20 ili 30 vijekova. Ona zatvorenost, nepomičnost, mir i Budizam, koji 
su stvorili od Tibeta sanatorij, podržaju još i danas tradiciju i ako ne smisao 
za umjetnost i umjetnosti. 

Nijesmo se nalazili pred zgradama naše Akropole; bijasmo u goloj 
pustinji bez kamena. Tko zna odakle su morali oni nanašati ono kamenje 
na grbama deva? Forma je a ne veličina, koja im podaje znamenovanje i 
neku imponentnu strogost. Glavna zgrada izmedju svih bio je jedan lamistički 
tempal, sav bijel od klaka, okićen crvenim obrubom, u kojem je bilo mnogo 
grčkog ukusa. Okolo hrama leže malene kućice, stanovi monasa. Izgledalo 
je da su prazni. Ne čusmo ni jedne riječi ni najmanjeg žamora. Htjedosmo 
da se vratimo u kola, kada na jedna vratašca, laganim korakom, izidje jedan 
starac. Ugleda nas i ustavi se. Bio je visok, odjeven u odijelo, golih ruku 
do ramena, mršav, izboranim licem od starosti. Približismo mu se, pozdra- 
vismo ga, fotografovasmo ga, govorismo mu, a on se ne maknu, niti odgovori. 
Ne pokazivaše ni čudjenje ni strah. Pričinjaše se, da je zaronuo u razmišljanje 
o misteriju našeg bića i naše prisutnosti u onim krajevima. Gledaše nas 
bez razumijevanja. U očima njegovim odsijevaše naprezanje koncentracije. Bilo 
bi poteško pogoditi njegovu dobu, izgledaše jak i izgledaše dekvepiran, na 
licu mu bijahu nabori neproračunljive starosti. Iz kola okrenusmo se i 
vidjesmo ga, kako nas još uvijek gleda nepomično onaj starac, koji ne 
shvaćaše... 

Cesta je bila veoma nizbrdita. Oko osam sati prispjesmo na rub pustare. 
Livada je opet nestalo. Opet se je stala pokazivati debela trava, sumorna 
i opora, skupljena raštrkano na bujoke, medju kojima ležahu čitave zone 
gole i besplodne. Nadjosmo se u moru prave pustare. Gobi u mongolskom 
jeziku znači praznina. Pustinja je samo jedna ogromna dipresija u sredini 
Mongolije; to je praznina Gobi, koja sadržavaše čitavo jedno more. Mi se 

nadjosmo na obali onog neizmjernog mora. I bijaše to zaista prava obala, 
stvorena udarom valova. Stojasmo, da udjemo u nizinu mnogo nižu: u 
dolinu staroga mora. Onaj pjeskoviti predjel imadjaše ovdje insignature, 
svoje poluotočiće. Pred nama se pružaše besplodna pustara u nedogled 
ondulirajući i pričinjaše nam se, da se negdje u neizmjernosti tiče nebeskog 
horizonta, usljed očne varke, koja uvijek morski horizonat diže nad obale. 
Započesmo fantastičnu utrku preko toga najzapuštenijega kraja; utrku, koja 
bijaše napadaj i bijeg u isto vrijeme. Čim dalje tim zemlja postajaše mrtvijom, 
blijedjom, golijom. Sada izgledaše upravna, sada nagnuta, sad prolažasmo 
pješčarom užeženom od sunca, a sad stajasmo na tlu s gradjem od utučena 
blata. Ništa oko nas ne pokazivaše životnih forma, sve bijaše mrtvo, sve 
pusto. Satovi prolazijahu nam u smrtnoj monotoniji. Vrućina, kako je 
napredovao dan, postajaše nestrpljiva. Zrak bijaše nepomičan tako, da smo 
nasladom disali povjetarac, što ga je automobi! pravio svojom brzinom. 
Prešli smo, iz jutarnje hladovine u arapsku vrućinu, koja se opisati ne dade. 
Konstatirasmo jedan čudnovati fenomen: dok je sunce peklo užasno, sjena 
bijaše hladna. Nebo je bilo pokrito vedrilom neiscrpljivim. Tako bijaše 
vedro, da smo, vozajući se, iz daljine, mislili, da nam se približava.  Hori- 
zonat nam se prikazivaše u blizini na nekoliko kilometara, a ipak trkasmo 
sate i sate, dok bi došli do nekih izbočina, koje smo iz daljine fiksirali. 
Sunce je peklo po rukama i licu na takav način, da smo mislili, da se 
nalazimo pod mikroskopom ogromne veličine. Znali smo, da je vrućina 
ogromna, ali da je onakova, to ne mogasmo nikada pojmiti. Znali smo, da 
i karavane ob dan ne idu, ali se mi ne htjedosmo ustaviti. Sav naš spas 
ležaše u brzini. 

Ne nadjosmo nego jednu oazu. Oko deset sati silazili smo niz jednu 
drugu nizbrdicu, niz drugu jednu obalu, sačinjenu u momentu, kad je more, 
negdje u daljini od više miljarda vjekova, opadalo. Tlo je bilo bjelasasto 
od same pržine. Na nekim mjestima podsjećaše me na okolinu jezera 
Asfaltida u blizini Jerika, ali bez zeleni Jordana. Bježali smo po izumrloj 
zemlji. Po zemlji, koja je živjela odveć brzo. Tko zna možda je to bila 
vizija našeg svijeta budućnosti, našeg svijeta za nekoliko miliona godina, 
svijeta mrtva, ubijena, prostrta pod vidom bezbojne vedrine, koja će 
prikazivati u lunarnoj slici neizmjerne nebesne daljine. 

Najteži dio čitave pustinje dug je tek 70 kilometara.  Karavane nastoje 
uvijek, da tu dalečinu prevale u jednom maršu. Na zadnjim oazama opskrbe 
se vodom, te se upute u pomol zvijezda. Putokazom su im kosti. Na čitavoj 
toj liniji leže razasute kosti deva, volova, konja. Kad ono zavitla samun, 
pa ih otjera u hladovinu pokrita sunca, nadodje čas ubijanja, koji lišava 
života. Sve stare i umorne živine ostavljaju tu svoje kosti. Ovo je kraj 
agonije vječne. Tu se prostire nepojmljivo carstvo smrti, koje dolazi ne zna 
se odakle, možda od žalobnog prizora predjela, ili od potištenog pogleda 
njegovih golih profila, možda od neizmjerne jednakosti boja, ili možda od 
teškog pritrgljivog muka; ubija čovjeka i podaje nam ideju pogibelji nepo- 

znate i prijeteće, vječne prijetnje i zasjede. Ne osjećaš u takovim časovima 
nego jednu misao, ili bolje jednu želju, želju bespravnu, pustu, nečuvenu, 
ali nježnu: želju pobjeći, dignuti nogu s ovog svjetskog mrtca, biti slobodan. 
Na horizonat padaju pogledi kao na mjesto spasa i mira; na vršku svake 
visočine misli se naći nešto dobra i neočekivana. Ali prolaze uvale, prolaze 
visočine, a tuga se i pustinja pričinja bez kraja i konca. Misao otupljena 
staje, a duša plovi u moru neprispodobive žalosti. Zadnje mjesto od kojeg 
se prodje, gubi se u pojmu prošlosti, pamet potamnjuje; a sve se pričinja 
strašno daleko, nebulozno. Dalek odlazak, dalek dolazak. Ali zna se jedino 
to: da se ipak mora doći, da će se doći. A ta ideja napunja onom velikom 
snagom, što se zove: ustrpljenje. 

Ustrpljenje i napred! Sve rezistence duše i tijela nalaze se u službi 
ustrpljenja!  Mučali smo, samo da ne trošimo ni zerke od naše energije. 
Napokon, jedna riječ, to je jedna misao, a u nekim slučajevima, misao 
zapada mnogo muke. Oko 10 sati nadjosmo se u sredini najgore 
pustinje Gobi. Ova počivališta karavana označenu su tu sa velikom mno- 
žinom oba. Obo je oltar Mongola nomada; možda je prvi oltar, koji je 
ljudstvo podiglo. Sastoji se od gomile kamenja. 

Prije nego predje pustinju, da izmoli protekciju neba, a poslije, nego li 
je prevalio pustinju, da zahvali bogovima na podijeljenu mu spasu, pobožni 
putnik karavane uzme jedan kamen, postavi ga na obo, klekne i moli se. 
Već od našeg prvog ulaza u Mongolsku, dok smo još bili na dogled Velikog 
Zida, našli smo obe na vrhuncu. 

Ali oni ne nalikovahu ovim ovdje u pustinji. Možda bijahu zapušteni, 
ijstučeni od silnih vjetrova, i posvećeni raznim bogovima brda. Obe, na koje 
se namjerismo na granici najzapuštenijeg predjela, izgledahu nam često kao 
grozna ljudska strašila. 

I ovi bijahu podignuti na malenim uzvisicama a sastojahu se od gomile 
kamenja na kojoj si mogao opaziti lubanju vola ili deve. Izgledahu kao 
spomenici smrti. Iz daljine, više nego jednom, izgledahu nam one konstruk- 
cije, razasute na pustom prostoru, kao ljudi, a bijela lubanja pričinjaše nam 
se njihovim licem. Bijaše ih ogromna sila. | uprav to mnoštvo bijaše za nas 
razlogom utjehe. Bijaše prekid beznadne samoće. U pustinji zaista svi ljudi 
postaju nam dragi, možda ne toliko zbog ljudskoga bratstva, ili zbog želje 
udruženja proti pogibelji, koliko zbog prizora okrijepe za život. | gledasmo 
sve one ispravne ljude razmatrajući ih, pa se onda čudismo nad njihovom 
nepomičnošću; mišljasmo, da su nas vidjeli te da su iz čudjenja, postali 
mirni. Nenadano se oko nas stane pustara dizati ponovno u svojoj grozoti, 
kad vidjesmo, da je ono mnoštvo od kamenja, a lica da su lubanje. 

Na podnožju svakog oba ležahu komadi papira na kojemu su napisane 
u tibetanskom karakteru molitve; ili zastavice bezbojne od nevremena, a i 
na njima se poznaju znaci svetih molitava. Mongol goji supersticiju punu 
poezije: vjere, da vjetar raznoseći i bijući one papire i one zastavice uzradi, 
da se molitva od njih odijeli i da ih nosi Budhi; a Budha prolazeći gore 

u zraku, da se opija tim molitvama, kao što se vjetar opija parfemima pro- 
lazeći preko cvijeća. Zar nema kakove analogije s ovim naše crkovno ka- 
djenje iz turibula? Mi obima bijasmo zahvalni; njihova prisutnost značijaše, 
da je čitavi put bez kamenja. A tko zna da izvor pojedinim vjerskim obi- 
čajima ne mora se tražiti u potrebi poboljšanja kamenitih puteva i onda, da 
nije akt dizanja kamenja s puta postao obredom u sredini jednog naroda, koji 
svaki akt i svako djelo pripisuje mističnom slučaju. 

Morasmo se sjetiti, da radiator, ta prsa automobila, ne diše dobro. 
Usljed silne vrućine zrak proizveden od brzine nije dospjevao više da ohladi 
vodu, koja je cirkulirala oko cilindara. Dugo smo vremena tražili oazu, da 
promijenimo vodu u motoru; ne hijedosmo upotrebljavati onu, odredjenu za 
nas, ako uprav ne bi bili u velikoj potrebi. Naš reservoar sadržavaše oko 
80 litara i pametno bijaše čuvati ih; jedan momenat zla stanja mogaše 
nas uništiti za vjekove, a ona voda u više slučajeva mogla nam je služiti 
za spas. 

— Oaza! — zavikao bi od časa do časa, koji od nas gledajuć nepo- 
mično u horizont — Tamo vidim jednu oazu, vidim po vlagi, zar ne vidiš 
onu crnu mrlju na zemlji? 

— Da, da — odgovarahu drugi. 

Iluzije su komunikativne. 

Crne mrlje ne bijaše, ili bijaše sjena. Bijasmo prisiljeni upotrebit našu 
vodu i zato se ustavismo, da ju promijenimo. Pod našim nogama izgledaše 
da zemlja gori; iz nje se provijaše teški i zagušljivi zadah. Mučila nas je 
nesnosljiva žedja. | kad ugledasmo u rezervoaru kako se na suncu bljeska 
voda, bacismo se na nju požudno, zatvorenih očiju, da je se _naužimo, ali 
ona bijaše vruća, smrdila je od benzina. Borghesi ije bio najrazumniji, tek 
je namočio usnice, te nas je zamolio, da ne uništimo dragocjenu onu vodu. 
I tako nastavismo monotoni naš put. 

Na podne počesmo vidjevati malo trave tamo negdje u dnu, gdje je još 
bilo ostalo nešto vlage. Malo poslije iznenadi nas let nekih bijelih ptica, a 
kratko zatim ugledasmo malu četu u udubini zemlje. Na obali su šetali čitava 
jata tih bijelih ptica. Ustavismo se, a Hektor podje da donese vode. Voda 
se apsolutno nije mogla piti. Bila je nečista, žuta, maiko slana, upotrebismo 
ju za motor. Ala ona voda značijaše, da smo vani već iz lijepoga kraljevstva 
apsolutnog bezvodstva. | zaista ne prevarismo se, iza nekoliko desetaka 
kilometara, namjerismo se na oaze, oko kojih bijahu karavane. 

U blizini jedne od onih oaza ne bijaše nikoga, nego dva Kineza, koji su 
spavali. Ne imadjahu ničesa čim bi se od sunca obranili Prtljaga im se 
sastojaše od jedne vreće. Na po goli, izvrnuti na pržini, pokrite glave, spa: 
vahu. U blizini njih dušio se je ostatak jedne vatre, a na vatri vrila je sprava 
za the, poput samovara najsiromašnijega Rusa. Čuvši graju probudiše se, 
podigoše se, da nas malko gledaju sa pospanim očima, te se opet izvrnuše. 
Morali su ostati začudjeni. I što je bio naš put prispodobljen s njihovim ? 
Sjetismo se onog hodočastnika, kojeg smo sreli blizu Nau-Kowa, onog čovjeka 

koji je pustaru prošao ljubeći zemlju svaka tri koraka i mišljasmo, da su ga 
možda ova dva Kineza srela, da bi oćutila za nj nješto ono milosrdja, koje 
mi ćutimo za nje. Voda oaze bijaše bistra i mrazna. Iza kako smo se okri- 
jepili na vrutku bistrine napunismo vodom potrebno za automobil. izmedju 
drugih efekta vrućine konstatovasmo jedan dosta koristan: maleni trošak 
benzina. 


Kako je rastao dan tako je rasla i vrućina. Sunce, istekavši nama na 
desnu, iza kako nam je prošlo iza ledja stade nas peći u lijevu stranu. Na 
polasku iz Pekinga ja nijesam uzeo kacige od šećerne trstike, kojom su si 
bili fornirali Principe i Hektor, i pozivao sam u rat vrućinu Gobi sa čednim 
šeširom Panama, čigov se je prednji obrub, usljed brzine spustio mi sav na 
lice. U malo sati sunce nas pretvori u nakazne krabulje, a ja, ajme, bijah 
najnakaznija. Lice nam postade crveno kao kaftan, a otekline boljahu, nijesmo 
mogli trpiti niti najlaganiji dodir ubrusa. Tamo i amo, koža izrezana crnim 
pjegama, pucaše. Oćutismo impresiju lagane, ali postepene smrti. Crvene 
oči gorijahu, a usta bijahu natekla i ispucala. Na rukama, i onako izmorenim 
od rada, sunce otvaraše rupe, a otekli prsti drhtahu od boli. Nikada ne ću 
moći zaboraviri požrtvovnost Hekiora, koji je, zaboravljajući na bol polagao 
svoje ruke na teški posao, dok ih ne bi, usljed napora, zalili mlazovi krvi. 
Kada bi skrupulozno svršio svoj posao, gledao bi rane, i mumljao bi sa 
onim svojim posmjehom, koji ga izdavaše za odraslo dijete: 


— Bojim se, da ne ćemo moći napred. 
Tješili smo se ipak govoreći: 
— Svršiti će i ovo. 


Prolazili smo neizmjerni red brzojavnih pali u nekoj vrsti sna. Ona je 
linija imala nešto u sebi zavodljiva. U onoj monotoniji, ona nam podavaše 
varijaciju pogleda, što nas je interesirala. Sad ju gledasmo kao neku fan- 
tastičnu zmiju prenešenu s kraja na kraj horizonta, a sad nam sličijahu 
pravom redu izvježbanih vojnika. Sve smo to gledali a uvijek bi nam se 
porodile djetinjaste misli i prispodobe. Započeo bih najednom brojiti brzojavne 
pale, počimljući od kojeg mu drago, dok ne bih svršio napokon izgubivši se 
u računu. | zaista na ovakovom putovanju neima gore od _umornosti. U 
početku se opaža, razmišija se, zatim se fantasticira, a na svrsi umorna 
misao pada u nesmislenost; nikakova je vizija ne može više probuditi i 
ostaje se tako u nekom izbuljenom miru i bespredmetnom muku. Pamet 
se uspava i napunja se slatkom zaboravlju sna. 

— Jedna yurta! — uskliknu Borghese. 


Bila su dva sata po podne. One nas riječi trgoše, kao da je navijestio, 
da smo na rubu ponora. 

— Gdje je, gdje je? 

— Tamo, na lijevu stranu. 

— Povraća se svijet. 

— Biti će nomadi na putu. Nema livada, Tko može živjeti tu? 

Gledali smo dugo yurtu, izvan koje bijaše vezan jedan konj. Malo iza 
toga sretosmo devu i jednog Mongola, koji se zaustavi, te nam pravljaše 
duboke poklone. Mahao nam je rukom. Čekasmo ga. On se približi i izvadi 
iz svoje vreće jednu krpu te ju stade odmotavati. U nutri je bila još jedna, 
pa opet jedna... Napokon iz zadnje izvadi brzojav te nam ga poda. 

Brzojav bijaše upravljen na Du Taillisa, povratismo ga Mongolu i 
pokazasmo mu, da ide dalje put juga. Opazismo na devi benzin, tada nam 
pade na pamet, da je Spyker, u pomanjkanju benzina brzojavio u Udde, da 
mu pošalju, jer smo mu i mi u Pong-Kiongu posudili nekoliko li'ara. 

U četiri sata nadjosmo se u predjelu, koji ima nešto zajedničko 
drugom svijetu. U pet sati pokaza nam se jedna visočina, na podnožju koje 
bijaše jedna kineska kućica: Udde. Malo časa iza, udjosmo u mjesto 
naslada, potpuno slično onomu, što smo ga u jutro ostavili. Dočekaše nas 
dva brzojavna činovnika, stari, koji je morao putovati u Kalgan, i novi, 
koji ga je došao zamijeniti. Onaj čovjek, koji napuštaše pustinju bijaše 
sretan. Zadovoljstvo ga činjaše ekspansivnim. Slijedio nas je svugdje, smiješeći 
se. Dok sam ja pisao moj brzojav, on mi govoraše: 

— Idem u Shang-hai. 

— Ah! 

— Da, jer sam ja iz Shang-haia. Udovac sam (— ceremoniozni 
posmijeh) — kršćanin sam. 


— Veseli me. 
— Moj otac hoće, da se ja oženim iznova. Tako, čim dodjem u 
Shang-hai oženit ću se — :smijeh). 


— A jeste li zaljubljeni ? 

— Ja, ne. Ne poznajem vjerenice. Odabrao ju je moj otac. 

— A ako vam se ne svidi? N 

On me je začudjeno pogledao i nasmijao se je slatko, gorko, govoreći 
mi još jednom: 

— Odabrao ju je moj otac! To je naš običaj. Idem preksutra. Eh! Eh! 

One smo večeri uzalud čekali dolazak drugih automobila. Proždrsmo 
u miru nešto riže i običnog corned. beef i bacismo se na zemlju, pokrivši 
se s našim kaputima. Dva dana već nijesmo objedovali. 

Žedja je ubila glad. 


Talijanski napisao LUIGI BARZINI, preveo SREĆKO PERIŠIĆ 


KLEVETNICIMA . . . 


Okaljani ste blatom najbiednije vrsti, 

s opačine vam svake prljavi su prsti, 

za žrtve, pravdu, ljubav nigda niste znali, 
jer jadne vaše duše pako zloćom zali; 


stog zločinački troste zaslugu mu svaku 
obasuvši ga prostim klevetama svega; 
i tad od svoga praha zagrabiste šaku, 
da džilitnuv se s nizka zamažete njega. 


Ta odkad ima ljudi, odkad broje dane 
neobuzdana zavist blati velikane ; 

al oni, ko da ih nikad niko nije dirno, 
pred svietom stoje čisti velebno i mirno. 


IVA ROD 


> — — ——- - 

(Svršetak.) 
XXIV 

Već je nekoliko dana, što je Andrijević u Zagrebu, a da nije nikoga 
od poznatih svojih nigdje vidio ni susreo. K Muićevima dašto nije išao niti 
ih je igdje vidjevao. Sve ove dane uobće nije ni koraka učinio za svoju 
buduću eksistenciju, već je podjedno bio u svom stanu, preuredjujući svoje 
stvari, naročito neke rukopise, koji su imali što prije ući u štampu. On je 
te rukopise preradjivao i dotjeravao, a izmedju njih osobitom ljubavlju onaj 
veliki niz članaka ,Budućnost hrvatske misli na starčevićanskom programu“, 
a neka mu je ugodna razdraganost strujila dušom, kad je pomislio, da će ti 
članci prviput osvanuti s njegovim podpisom u starčevićanskoj reviji. 

Ali tu sad osjeti Andrijević neko neugodno čuvstvo, na koje prije nije 
mislio. Kako je naime već dugo tomu, što je prekinuo bio sa Starčevićan- 
cima, tako se eto sada sjetio, da ovdje u Zagrebu nema gotovo nikoga od 
Starčevićeve stranke poznatoga, kome bi se približio, kome bi se izpovjedio 
ili komu bi uobće sve svoje snove i sav svoj rad izkazao. On je eto tu 
osamljen. Težko bi mu bilo nova poznanstva sklapati, odkrivati se, a onda 
napokon ne će li biti kod nekih ljudi uviek stanoviti smiešak sumnje prama 
čovjeku, koji je negda pisao oštre članke proti zastarjelim idejama histo- 
rizma, pa abstraktnosti i neprovedivosti pravaških ideja. Tko će preko noći 
vjerovati, da se Savao prometnuo u Pavla: Andrijević od nekada, u Andrijevića 
od — sada... Poznata tragika ljudskih sanja, kad trebaju da se provode 
u životu, koji.sa svojom sićušnošću može više puta da potrga njihovu 
zlatnu koprenu. 

— No Andrijević nije svejedno klonuo. Ta konačno to su malenkosti i više 
manje formalnosti, a što se tiče nevjerovanja u njegov preokret, to će već 
s vremenom doći samo po sebi. Napokon on ima i posrednika za svoju 
stvar, sjetio ga se odmah — to je njegov prijatelj i najnoviji pobratim 
starčevićanac Marković, koji je već za cielo svoj profesorski izpit u Pragu 
načinio, pa treba da se s njim prema dogovoru i obećanju, što su jedan 
drugomu na razstanku dali, sastanu opet, da se ozbiljno porazgovore o 
zajedničkom radu. Andrijević potraži medju svojim listovima posljednju kartu 

Markovićevu, gdje mu je ovaj javljao, da će se neko vrieme zadržati u 
Zagrebu. Nije mu doduše naznačio svoga stana, ali je Andrijević pomislio, 
da će ga naći ondje, gdje je bio i prije svoga polazka u Prag. | uistinu 
nije se prevario. Našao ga je u njegovom starom stanu, okružena knjigama 
i novinama za pisaćim stolom. Marković se jako začudio i veselo mu 
pošao u susret, ukorivši ga ljubezno, zašto mu nije najavio svoj dolazak. 


Sad su ta dva prijatelja imala što jedan drugom da pričaju. Marković 
je kazivao, kako je svoj izpit sretno svršio, no kako više ne će moći mjesta 
dobiti u pazinskoj gimnaziji. Ta on je i onako bio privremeno samo kano 
suplenta namješten, pa dok je morao prekinuti službu sbog izpita, dotle je 
već drugi bio namješten. Osim toga, koliko je mogao od svojih prijatelja 
saznati, — obtužili su ga sbog njegova radikalizma; premda Marković, prema 
svojoj mirnoj ćudi, nije nigdje bučno izstupao, ali za to je uztrajnim radom 
doprinio mnogo k osnivanju odbora za javna pučka predavanja i za 
budjenje hrvatske sviest:. Čini se, da nije bio poćudan i nekim Hrvatima, 
koji su mu ne jedanput dali razumjeti, da se u Istri ne smije uvoditi strančarstvo. 
Pod tim su strančarstvom dakako razumievali njegovo starčevićanstvo. 


— Vidiš, dragi Ante, koliko mi je god Istra na srdcu, koliko sam god radio 
za Ćirilo-Metodsku družbu i perom i agitacijom za družbine prinose, toliko 
mi se čini, da mi u Istri odgajamo zapravo većinom naprednjačku mladež. 
Gorka ti je to istina. Ja nisam tamo bio običan profesor, to jest kinezkim 
zidom odieljen od mladeži, ja sam se s njome znao sastajati na šetnjama, 
a i kod zabava, pa sam mogao razabrati, da su ti sedmo i osmoškolci prve 
naše gimnazije u Istri na žalost okuženi otrovnim pisanjem riečkoga ,No- 
voga Lista“, koji svoju glavnu zadaću — spasavanje hrvatstva na Rieci — 
nije nikad na umu imao, već... 

— Unosio smutnje medju našu stranku, nadoveza Andrijević, pišući 
tračeve i senzacije o svemu i svačemu i stvarajući razpoloženje za Magjare. 


— Dakako, uze opet Marković, a ta mladež nije vidjela, i njoj je stalo 
laskati to, da je ,napredna“, a to u ovom slučaju znači, rugati se hrvatskom 
državnom pravu i tobože zastarjelom historizmu, koji nam daje perspektivu 
u obrani naših svetinja protiv ,,braće“ Srba... I vidiš za to sam ti bio 
neko vrieme razočaran, a onda sam okupljao ono dva tri djaka starčevićanca 
oko sebe, davajući im djela Staroga i upućujući ih u starčevićansku politiku, 
koja je prva naglasivala hrvatstvo Istre protiv stanovitih bezglavih doskočica 
starih obzoraša. S toga sam uvjeren, da su me u Istri pomogli izgrizti i 
braća Hrvati, koji se rado gledaju s odmetnutim pravašima sbog te blažene 
jugoslavenske fantastične zajednice. 

— Da, nama se rugaju, da smo fantaste, dok sami ne vide toga sve- 
slavjanskog fantastičnog brvna u svojem oku. 

— Medjutim manimo se tih neugodnih refleksija, pa se nadajmo, da 
će i ljudi u Istri jedanput progledati i početi raditi na novom probudjenju. 
A mi bi mogli u šetnju, jer je eto liepo predvečerje. 

Na šetnji je sad došao red na Andrijevića, da izpriča Markoviću svoj 
zanimljivi roman pa da ga sjeti njegovih rieči, što mu ih je negda na raz- 
stanku rekao: Neka se odreče i Olge, ako mu bude smetala. Posve je mirno 
pripovjedio, kako je prekinuo sve s Olgom i s njezinim otcem, a onda je 
prešao u pravi pjesnički zanos, kad mu je stao pričati povratak k svojoj 
staroj ljubavi — Ljubi. 

— Ne mogu ti opisati upravo, kako sam sretan, sretan i _ miran. Kad 
se čovjek rieši ovako težkih okova, koji su imali život skrenuti drugom 
stazom, onda mu je tako lagodno, pa nema zaista većega užitka, nego što 
je sloboda. 

Onda su prešli na razgovor o tome, kako da udese svoje daljnje djelo- 
vanje. Andrijević je zamolio Markovića, da ga formalno uvede u stranku, 
razjasnivši sve potanko, kako se to dogodilo. Taj je korak potrebit, govorio 
je Andrijević, već i s toga, što će on kod razpisa novoga izbora po želji ona- 
mošnjih izbornika kandidirati na starčevićanskom programu. Stranka valjda 
ne će imati ništa protiv toga, pošto bi za drugoga kandidata bio ioš slabiji 
izgled nego za nj, ta on i sam ne zna, hoće li dobiti pristojnu manjinu. 
Nije zaboravio Andrijević pripomenuti i svoje političke članke, koje će početi 
objelodanjivati u starčevićanskim glasilima. 

Marković je nagovarao Andrijevića neka nastoji oko toga, da dobije 
odvjetničko mjesto gdjegod u pokrajini, gdje bi mogli obojica zajedno uspješno 
djelovati. 

— Meni se naime čini, da bi ipak naš glavni rad morao biti, da tako 
kažem, pokrajinski. Što nam koristi rezonirati u Zagrebu po novinama i 
natjecati se u višeput bezplodnim razpravama, koje i onako malo tko čita. 
U tu su pogrešku zapali n. pr. naprednjaci, koji su — njih jedva nekolicina, 
što su se skupili oko jednog lista bučili i gerirali se tako, kao da imaju ne 
znam kakovu podlogu u narodu, a kad tamo za vrieme izbora ne dobiše 
nikakva odjeka u provinciji. Tom se pojavu ne treba samo radovati, već i 
iz njega učiti, kako je takav način provadjanja ideja nevaljao. Nama je već 
s toga lakše, što je teren Starčevićevoj ideji u narodu vrlo priklon, pa samo 
treba ga jače ustaliti. Ja to mislim i postići uredjenjem solidnoga i dobro 
redigiranoga pučkoga pokrajinskoga lista. | vidiš, to bismo mogli nas dvojica 
učiniti. Meni i onako u profesorskoj službi ne će biti mjesta, pa ću imati 
posvema slobodne ruke, a ti ćeš mi biti valja na pomoći. 

— Ne trebaš ni časka sumnjati o tom, samo dakako proći će još neko 
vrieme dotle, dok vidim, gdje ću to svoje mjesto dobiti i hoću li ga uobće 
dobiti. 

S tim su se razstali, obećavši jedan drugomu, da će se svaki dan naći 
zajedno, da ovako poslie običnoga posla razgovaraju o svojem budućem radu. 

Drugi dan se sastao Andrijević s Mirkom Gregorcem. Začudi se, kako 
ga je ovaj veselo susreo i gotovo ga ogrlio, čudeći se, kako je on to došao 
u Zagreb. Bio je Gregorac neobično veseo, a Andrijević je doskora doznao 
razlog tome veselju. 

— Meni je naime, gospodine Andrijeviću, sve poznato. Oprostite, ja ću 
govoriti kao prijatelj prijatelju. Vi ste se vrlo značajno ponieli. To su vam 
priznali svi kod dra. Muića. No što da okolišam, ja sam posljednje dane 
bio dnevnim gostom kod njih. Oni su sad u Gradcu, a odonud će na neko 
vrieme u Tirol, kako mi piše Olga, — gospodjica Olga . . . 

— Drugim riečima, vama se može čestitati, progovori mirno i sa smieškom 
Andrijević. 

—- Na pola, na pola... Naime, kako rekoh, vi ste se sasvim kavalirski 
ponieli, no dakako, čim ste osjetili, da ne bi bilo sreće u takovom kolu, 
vi ste to, unatoč toga, što ste bili na njihovu imanju — vidite, to mi se 
baš svidja što ste, kako velim, imali toliko snage: da roditeljima pišete 
pravu istinu. No dakako... 

— Pustite to, molim vas, to su ipak više manje moje stvari. 

— O i moje. Govorimo kao prijatelji, konačno više nema razloga, da 
stojimo jedan protiv drugoga kao — konkurenti, stade se iz svega glasa 
smijati svojoj vlastitoj dosjetci Mirko Gregorac, dok ga je Andrijević na pola 
sažalno motrio, a onda se sjetio, da ga priupita: 

— Dakle, kad već hoćete, da prijateljski govorimo, smijem li vas upitati, 
kako je djelovao sav taj dogadjaj na gospodjicu Olgu, koja vam je jamačno 
sve to pripoviedala. 

— Ona je rekla, da je to očekivala: ,Ja i Andrijević ne bismo nikad 
mogli biti muž i žena, on je bio tako čudovit i imao uviek nekih posebnih 
zahtjeva i tražio od mene, da se bavim politikom i šta ja znam, pa je bolje, 
da se to razišlo.“ 

— Vrlo dobro, nasmije se Andrijević. 

— No za to ćemo mi ostati prijatelji, nastavi hrlo Gregorac. Zašto, 
molim vas, da se dva razumna čovjeka, he, he, posvade radi jedne puce 

— A vi dakle posve osbiljno mislite? 

— Osbiljno, osbiljno, moj gospodine. Konačno, vi znate, gotovo sam već 
u godinama, he, he. Olga je naobražena, stari mi je Muić već potjerao malo 
moj avancement ... Da, sbilja, zaboravio sam vam reći, vaš odvjetnički 
stallum ima doći za koji dan. 

— Tako, začudi se Andrijević. 

— Jest, stari Muić, kad smo jednom sgodom govorili o meni i o mojoj 
ženitbi s Olgom — koja bi imala biti već ove zime — onda smo razgo- 
varali i o vama. Tad je stari Muić rekao, da mora ostati do kraja kavalir 
prema vama, pa mi je pričao, kako je vaš stallum već gotova stvar. Mjesto 
je negdje u Slavoniji, ne znam ni sam pravo gdje. 

— Ja sam naročito molio gospodina dra. Muića u posljednjem listu, 
da nije potrebno, da se zauzima za mene. 

— Ali ako je on učinio taj korak, vi valjda ne ćete sbog toga to 
mjesto odbijati. U ostalom vi ste to zaslužili, kao što je to dr. Muić i 
naglasio, to je samo odšteta za vaš rad u njegovoj pisarni. 

— Pa da, imate konačno i pravo. 

XXV 


Za izborni kotar, gdje je imao kandidirati Andrijević, razpisan je bio 
naknadni izbor. Topalović je bio već nekoliko dana prije pisao Andrijeviću, 
neka što prije dodje, da se uzmogne obdržavati skupština i raditi za izbor. 
I Andrijević se smjesta odputio. 


Putovao je ovaj put kao odvjetnik. Dobio je stallum isto u Slavoniji, 
samo u posve drugom kraju, nego li je bio njegov sadanji izborni kotar. 
Tako je nekadanji njegov šef ostao istina kavalirom u tom, što mu je unatoč 
njegova razkola pribavio odvjetničtvo, ali je opet s druge strana ostao i 
političar tim, što ga je od njegova kotara udaljio i maknuo ga u kraj, gdje 
je dosele uviek prolazio madjaron, pošto su ljudi bili ovisni o gospoštiji. 
»Ništa zato“, mislio je Andrijević, ,ja ću raditi i ovdje; pokazat ću, da se 
uztrajnim radom može iz ničesa stvoriti nešto“. Marković je takodjer bio 
odmah spreman, da podje za njim i veselio se, kako će njegova ideja o 
izdavanju pučkoga lista doći do žudjenog ostvarenja. Pače se Marković 
pohvalio, da je našao i novčara jednog, koji će ,stvar financirati“, naravski 
bez ikakvih obveza. Tomu se čovjeku, veli, ne smije još znati za ime; 
glavno je, da je dobar Hrvat, da ima nešto suvišna novca, koga evo ulaže 
u to poduzeće, dašto bez ikakve misli na kakav dobitak, jer do toga mu 
nije stalo. Sred tih misli i snova o budućem radu zatekao je Andrijevića 
Topalovićev poziv i obznana u novinama, da je izbor razpisan. 

Prije toga je Marković upoznao Andrijevića sa svim vidjenijim ljudima 
stranke. Andrijević je za prvi put pribivao i jednoj sjednici, gdje su se svi 
složili za njegovu kandidaturu. Dašto da im je Andrijević kazivao svu 
historiju toga kotara, a i svoju. Iskreni ton njegova kazivanja nije dao ni 
na čas posumnjati, e on govori iz kakih drugih motiva, nego baš iz 
uvjerenja. ,Znam, gospodo, da vam je možda to sve čudno i ne bih nipošto 
zamjerio onome, koji bi, poznavajući moj dosadanji rad, upravo navale na 
Starčevićance, s razlogom mogao sumnjati o istinitosti mojih rieči i iskrenosti 
moga koraka. Ali, gospodo, tako je. Taj se preokret odigravao u meni 
čitavu godinu dana. Vi ćete vidjeti po mojim publikacijama, kako sam se ja 
dublje bavio proučavanjem starčevićanske stranke, njezinom bitnosti i kako 
moji argumenti nisu površni ili časoviti. A onda znadu dobro moji nekadanji 
sudrugovi, od kojih su i ovdje dvojica ili trojica, da sam ja u mladosti 
svojoj bio gorljivi Starčevićanac, koji sam zasjenjen nazovi-naprednjačkim 
mislima, što su onda u zraku bile, pošao njihovim putem. Pošten čovjek, 
kad spozna svoju pogrešku, ne će zbog tvrdoglavosti ili lične taštine 
uztrajati u pogrešci, nego će otvoreno i iskreno priznati sve. To sam eto 
učinio ja, a vjerujte, da ne će proći dugo vremena, pa će se naći više 
ovakovih ljudi, kao što sam ja. Meni će goditi, da sam im svojim primjerom 
u neku ruku prokrčio put.“ 

Andrijević vozeći se sad željeznicom, sam u svom vagonu, sjeća se ovih 
svojih rieči, a sjeća se i onoga veselja, kojim su ga primili u stranku. Sam 

mu je predsjednik stranke toplo iza ovih rieči stisnuo desnicu naglasujući, 
kako mu je drago, što stranka u njem dobiva tako umna radnika.  ,Inače, 
budite spremni na sve: na navale, na klevete, na ruganje i na sve, čim se 
protivnički cinizam nabacuje na nas. Starčevićanski radnik nema druge 
nagrade, do li sviesti, da radi za dobru stvar. Kod nas je, budite uvjereni, 
više trnja, nego li ruža...“ 

Na stanici je dočekao Andrijevića Topalović i namah se izmedju njih 
razvio živahan razgovor, gdje je Topalović izvjestio o ,akcijama“ izbornim. 

— Polovicu, ali jedva jedvice polovicu kotara imamo za sad sigurnu. 

— A drugu polovicu ? 

— Vaić. 

— Vaić! — Stari ili možda sin mu ? 

— Stari, stari. I da samo znaš. Kao kakav mladić oblieće kotar. Dašto, 
medju svojim je ljudima Srbin, upravo ,od Kosova Srbin“, a medju našima 
je tielom i dušom za slogu, pače se, kad treba, priznaje i političkim Hrvatom. 
Šta ćeš više ? 

— Da, da. Njemu su toliki ljudi obvezani dugom i zaslužbom. 

— Dakako. Neki su dosad bili obvezani, a druge je ponovno obvezao. 
Šta ćeš, to je onda težko boriti se. Mnogi se od ovih plaćenih izbornika ne 
stide niti priznati to. Govore: pomogao me je u biedi i ja ću mu dati glas, 
makar bio i crni Ciganin. Vidiš: to je ono žalostno. 

— Ništa, ništa, dragi Jankec. Ne moram ja proći. Ti znaš, da mi nije 
ni izdaleka do mandata, koliko do borbe same. Makar bio i poraz, jača 
nas. Ljudi se izkušavaju, mnogi dolaze kasnije k sebi, pa što ne bude ovih 
izbora, bit će drugih. Pak najposlie i ovi naši govori, skupštine, brošure, 
novine i to nešto vriedi i ostavlja tragove takodjer i poslie izvora. 

— Uistinu, Tonček, ja sam ti se dosta naletio. Župnik mi je pustio 
posve slobodne ruke, pače mi dao svoje konje i kola, da idem, kud hoću. 
I ja sam sve obašao, svagdje se razpitivao i kad smo sve skupa izračunali, 
izlazi onako, kako sam ti rekao: polovica i polovica. Dakako ove dane 
morat ćemo još jednom zajedno sve proći. Zbilja, ja sam ti našao privre- 
meni stan kod Kleščevića, znaš onoga gostioničara, što smo s njim posljednji 
put bili zajedno. Priprosta je sobica, ali ti, znam, ne ćeš puno gledati. 

— To je posve svejedno. Glavno je, da ima čovjek gdje prenoćiti. 

— Da, a osim toga dolaze Kleščeviću ljudi u gostionicu, pa ćeš moći 
tu držati pouzdane sastanke. 

— Spočitavat će nam protivnici, da opijamo izbornike. 

— O ne, pravi izbornik naš ne da se ni od koga traktirati. Koliko put 
sam ja htio pogostiti malko te ljude, ali oni se uzprotivili: ,Ne, gospodine, 
ne smijete vi plaćati, radije ćemo mi vama“. — ,Ali nemojte, ljudi,“ govorio 
sam im, ,nije to nikakovo podmićivanje ili, ne daj Bože, što drugo, već 
evo: prijatelji smo, pa zašto ne bih ja vama slučajno, kad imam — premda 
sam sirotinja, kao i vi — zašto ne bih ja vama platio.“ — ,Sačuvaj Bože ! 
— Vi ćete, gospodine drugi put“. Eto takovi su ti oni. 

— A vole te. 

— Vole. Baš mogu reći. Ja znam njihovu ćud, pa tako s njima i raz- 
govaram. Oni su uvjereni, da ne radim ništa iz kakova interesa, premda ih 
mnogi smućuju, osobito oni od seljačke stranke. Svidja im se, što se ne 
tudjim od njih, što nisam ohol, već se razgovaram sa svakim, kogagod 
sretnem. 

— To ja onda tebi mnogo moram biti zahvalan, dragi Jankec. Koliki 
če glasovati za me iz ljubavi spram tebe! 

— Ne! Ja sam ih naučio, da glasuju iz ljubavi spram stvari, gdje da 
iščezavamo i ja i ti. Ja sebi utvaram. da ću ih s vremenom ipak, što no 


se veli, politički odgojiti. 


Drugi, treći i tako svaki dan do izbora bili su Andrijević i Topalović, 
tako reći, nerazdruživi. Vozili su se od sela do sela. Mnogo, mnogo je pri 
tom naučio Andrijević. Sjećali su ga ti dani onih vojničkih, za manevara, 
kad bi se po čitav dan izmučio, a noću spavao kao mrtav. Tako je bilo i 
sada. Svagdje na sastancima govoriti, upućivati ljude, razglabati im svaku 
stvar, kako je to teško i d kako to umara dan na dan. Uz to je joši 
izvješćivao u Zagreb o svojim sastancima i uspjesima pišući pod noć. Najteže 
mu je bilo u mjestima gdje su već bili Vaićevi korteši i smutili narod. Tu 
je imao koješta da čuje. Najviše se govorilo, da je židovski plaćenik, koga 
su poslali u taj kotar zagrebački židovi, pače da ga i tvorničar Steinbrenner 
novčano podpomaže — samo da Andrijević uzme njegovu guvernantu, 
s kojom je Steinbrennerov brat živio, pa je se sad hoće da rieši. Sve je to 
težka srca morao slušati Andrijević, ali je domalo otvrdnuo na svaku klevetu 
i mirno se opravdavao na svakom mjestu, gdje je što takovo čuo. 


Jedne večeri donieli su mu zagrebačke novine, one, u kojima je on 
negda pisao o naprednim idejama i tu ugleda jednu viest o izborima. 
Stajalo je doslovno: ,Kako nam javljaju, stoje akcije za kandidata hrvatske 
i srbske koalicije, g. Vaića, vrlo dobro. Sažaljivanje pobudjuje po kotaru 
putešestvovanje furtimaša Topalovića i novo-pečenoga Starčevićanca Andri- 
jevića, koji svagdje moraju da doživljuju nepotrebne blamaže i fiaska, 
gdje god dodju. Sviestni narod progledava malo po malo tudjinske speku- 
lacije židovsko-klerikalnih pandža, koje su zadrle u zdravo meso onamošnjega 
seljačtva, te će ovo bez sumnje na izborni dan izabrati domaćega sina, 
oduševljenoga pristašu sloge Srba i Hrvata, značaja i poštenjaka, vlastelina 
Vaića. Bivši pak naprednjak Andrijević, koji je jedino zaslugom i dobro- 
činstvom velemožnoga gospodina dra. Muića došao uobće do neke rieči u 
ovom kotaru, doživjet će zasluženi poraz svoga vjerolomstva. Do vidova 
dakle kod izborne žare!“ 


Andrijević se nasmijao. To je kuhinja Vaićeva, upravo Vaića sina, koji 
ga je tim otrovnim dopisom htio oblatiti u Zagrebu i kod naroda, jer se 
taj broj novina dielio medju izbornike. Nije ga taj, dakako nepodpisani, na- 
padaj upravo ništa zabolio poslie onih pogrda i kleveta, što ih je morao 

ustmeno da čuje. Više ga je žacnula druga jedna notica iz Zagreba s nad- 
pisom: ,Andrijević — Starčevićanac“. U njoj je mogao čitati ovo: ,U star- 
čevićanskim novinama i revijama susrećemo u posliednje vrieme novo ime 
dra. Andrijevića nekadanjega naprednjaka. Mi se ne bismo na taj pojav 
osvrtali, kad ne bi bio naš list donosio u svoje vrieme liepe ocjene, zapravo 
reklame njegovim publikacijama. Mi ni sada ne poričemo dru. Andrijeviću 
dara, ali moramo kazati, da smo se i onda, kad je u naše listove pisao, u 
sebi divili naivnosti, s kojom taj čovjek gleda na sviet i na napredne ideje 
oko sebe. On ih nije nikad proniknuo, nikad, što no je rieč, upio u se, 
već ostao tek pjesnički zanesen za bljeskom velikih ideja i velikih ljudi. 
Sasvim je naravno, da je ovaki čovjek morao doći do razočaranja. Osvetila 
se na njem sama stvar, koju nije nikad u dubine poznavao. Sad dakako 
nemoćan lomata oko sebe služeći se davno već zabačenim argumentima 
tobožnjega nacijonalizma, komu je on, kako tvrdi, našao jedine prave klice 
u starčevićanstvu. Najsmješnije je, kako taj najnoviji lumen, koga je dakako 
Starčevićeva umno siromašna stranka jedva dočekala — kako sad sam sebi 
utvara, da će sa svojim neprokuhanim idejama regenerirati, modernizovati 
starčevićansku stranku ili, kako sam veli: u starčevićanski panj ukalamiti 
nove mladice. No, ne samo u teoriji, već i u praksi kuša taj nojnoviji pion 
frankovačke šahovske daske provesti svoju nekakvu evoluciju, preokret, što 
li — a za pravo špekulaciju, kojom udovoljava svojoj tajnoj želji, a ta je: 
lov za mandatom. Tko zna, danas sutra, ako se toj stranci sreća nasmieši, 
mogao bi se i popeti malo više... Taj je isti gospodin već dosad pokazao 
dosta ,Štreberskoga dara“ uvukavši se u jednu ovdješnju čestitu kuću — 
inače uplivnu — pa kad je pomoću nje dobio ,stallum“, okrenuo je ledja 
svemu i sad mu se hoće igrati za inat opozicijonalca. Razumni ljudi znadu 
već davno, što im je držati do ovakih ,značajnih“ metaformoza i evolucija, 
te kakvoga su značaja članci i djela ovakih ljudi... Mi ćemo se još osvrnuti 
na ovaj pojav, koji bi imao biti u ovo naše mutno doba značajna bomba, 
a uistinu je — prosta špekulacija“. 

Podpisan je bio ,K“. Kao munja proleti Andrijevićevom glavom: to je 
Korbek, član ,spužve“. | on, Korbek, morao je da mu to napiše. On, koji 
je bio već po svim redakcijama, promienio toliko ,uvjerenja“ i on se usudi 
pisati o metaformozama i evolucijama. On, koji se dao za svoje članke — 
plaćati. | to onaj list, kod kojega nekoč saradjivao, prima! 

Ne, nije se čudio ni onim glasinama medju seljačtvom, ni onoj viesti | 
»dopisnika iz provincije“, ali ovoj notici — ne, konačno, ni njoj se nije 
čudio. Ta, takovo je što morao očekivati. 

| odmah iste večeri, ma da je bio sav izmučen od izbornoga rada, 
sjedne za stol i stane pisati prvi put u životu obranbeni članak sam za 
sebe. Hrlo je napisao nekoliko stranica, da pokaže uobće rafineriju i pod- 
muklost svoga naprednjačkoga napadača, komu je bilo glavno, da ga lično 
okleveće i prikaže bezznačajnikom — a onda, kad je prešao, da tumači 
uistinu svoj preokret i svoju evoluciju, osjetio je nešto Andrijević : 

Osjetio je, da bi morao početi ondje, kad se u njem javila prva sumnja, 
kad je prvi put zavirio sam u se. Bilo je to za onih maglovitih jesenjih 
večeri, kad je željan samoće izilazio izvan grada i tu u slabom svjetlu 
zamagljenih svjetiljaka stao tražiti svoje ideale u mladosti. Onda, kad se 
sjetio velikoga starca, što je mrtav na odru ležao, a Andrijević ga iztrgnutim 
mačem stražio. A ljudi su dolazili, gospoda i seljaci. On je nepomično stajao 
i gledao onu plemenitu, mrtvu glavu, ukočenu u odsjevu voštanica. | onda 
je prisegao. 

Tu, tu bi trebao početi, misli Andrijević. Morao bi spomenuti i Olgu i 
Ljubu i sve te ljubavne trzaje, koji su se konačno umirili i stvorili mu novi 


vidik u jedan sretan i miran brak. Sve bi to morao opisati. 


»Ali, to bi bio čitav roman! Roman moga i roman našeg savremenog 
života. Ali, kako da ga pišem ja, koji sam tek nekoliko pjesmica u mladosti 
svojoj spjevao ?! Ja, koji sam navikao pisati samo razprave! Kakav će to 
biti roman?! Ja nisam ni beletrista, ni umjetnik !“ 

»Pa kakav bio roman, da bio, možda će biti od koristi. Ne ću ga 
umjetnički kititi, ali ću ga pisati — krvlju svojom. Pisat ću ga po istini. 
Možda će ipak vriediti nešto.“ 

»Da, da — uzšetao se po sobi Andrijević sav osvojen onom ugodnom 
uzrujanošću, što je čovjek osjeća, kad mu dodje na um nova i nikad neslućena 
misao — da, da, ja ću umjesto odgovora vriednomu Korbeku, napisati sam 
O sebi roman. To će biti najljepši odgovor svim mojim klevetnicima.“ 

I Andrijević uze ono nekoliko listića, na kojima je počeo pisati odgovor 
i razdere ih. 

»Iako! Samo kad prodju izbori, kad se oženim sa svojom Ljubom, 
pisati ću — ili ne: kazivat ću roman u pero svojoj Ljubi, kojoj će se možda 
oči zakriesiti suzom, kad bude čitala stranice o sebi, kad bude vidjela, koliko 
sam uzdisao za njom, za svojom starom ljubavi. Tako će barem u tančine 
saznati i moju ljubav prema Olgi, pa će se uvjeriti, da je bila tek ,flirt“, a 
da sam u dubini duše imao nju, kao što sam imao starčevićansku misao. 
O, svi, svi će doći u roman. |I Olga, i Muić i Vaić, pa svi članovi slavne 
»Spužve“, ne izuzimljući ni čestitoga Korbeka, komu ću se ovako plemenito 
osvetiti: iznest ću ga unutra, kakav jest; ne ću ništa dodavati, a ne će mi 
biti ni potrebno. On sam po sebi daje vrlo mnogo gradiva; ne treba ništa 
pretjerivati. | drugi će doći unutar: i Gregorac, i Dessauer, svi, svi — i 
moj dragi Jankec Topalović, pa i Marković. No, njih ću bar krasno prikazati. 
Već se veselim! — Samo kako da se nazove taj roman? Pa — stari 
plamen“, kako bi drugačije! Tako se zvala i ona moja nekadanja pjesma, 
a taj nadpis podpuno odgovara čitavoj stvari. Tako je: stari plamen neka 
se zove!“ 

I Andrijević zabilježi na jednoj čistoj stranici svoje bilježnice s velikim 
slovima: Stari plamen i podcrta to. Počeo je već i skicirati pojedine dielove, 
pribilježivati neke ljude i značajne im osebine, ali onda se sjeti, da ima zato 
poslije vremena. Samo da izbori prodju ! 

37 

XXVI 


Žara je izborna izniela pobjednikom Vaića. Razlika je bila za 26 glasova 
Desetak izbornika, na koje je Andrijević stalno računao, nije došlo. Neki 
su obćinski i tvorničarski službenici protuzakonito glasovali za Vaića, i tako 
je doživio Andrijević prvi svoj poraz, ali u duši je bio veseo, pošto je 
uistinu moralna pobjeda bila na njegovoj strani. Kod budućih izbora imat 
će za stalno većinu, ,,a da se ne treba u kotaru ni pokazati“, uvjeravao ga 
Topalović. 

»Radi, brate, podjednako — unatoč moga poraza — radi i osviešćuj 
ti ovdje, a ja ću ondje, kamo mi je sada put. Uztrajnim radom odozdo, 
morat ćemo doći do pobjede. Dokazat ćemo ipak tim bliedim naprednim 
ciničarima, da nismo frazeri, već da je starčevićanstvo srčika, da je ono 
mozag u kostima narodnoga hrvatskog bića.“ 

| još se nisu taj put razstali sasvim Andrijević i Topalović. Razstali su 
se istom nakon mjesec dana, kad je Topalović krasnoga jednog ljetnog 
jutra, u samu zoru, u onoj maloj crkvici u prodolini vjenčao Andrijevića i 
Ljubu. Nikoga nije bilo u crkvi osim njih i svjedoka: gostioničara Kleščevića 
j — Markovića. 

Za Andrijevića je počeo novi život. Kakav je taj bio, možda će on to 
izpripoviedati u drugom kojem romanu, koji će biti nastavak ovome. Ovaj 
se naime ovdje svršava. 


.KONAC 


BILJEŽKE HRVATSKE SMOTRE 

Ovim brojem dovršavamo naš roman iz 
savremenoga hrvatskoga života, jedini 
roman take vrsti posljednjih godina u 
hrvatskoj književnosti. Već ta činjenica 
znači u našim traljavim književnim prili- 
kama vrlo mnogo, kad i ne bi bio sam 
roman s nekim svojim značajnim poglav- 
ljima svraćao pažnju čitatelja. 

»Stari plamen“ je u pravom smislu rieči 
savremen, pošto se u njem slikaju naj- 
noviji dogadjaji našega političkoga života. 
Savremen je i po svojoj psihologijskoj 
obradbi, pošto su svi dogadjaji usredoto- 
čeni oko glavnoga lica Ante Andrijevića i 
opisani tako, kako se u njegovoj duši 
odrazuju, dakle posve modernom tehnikom. 
Osim toga Andrijević proživljuje u svojoj 
duši dvostruku krizu: jednu, kako iz na- 
prednjaka postaje starčevićanac kao što 
je nekad u mladosti svojoj bio, a drugu, 

ako ostavlja ljubav, koja mu se nametala 
sbog karijere, pak_ se vraća svojoj ljubavi 
iz mladih dana. Čitav roman i nije ništa 
drugo, nego preplet tih dvaju zanimivih 
psihologijskih procesa s bogatom ilustra- 
cijom naših nekih savremenih tipova iz 
grada i sa sela. 

Mnogi su se od naših čitatelja interesi- 
rali za pisca ,Staroga plamena“, pa su se 
ustmenim i pismenim upitima obraćali na 
uredničtvo, koje je u svom prospektu za 
»Smotru“ obećalo na koncu romana ka- 
zati ime autorovo. To bi se obećanje 
imalo sad izpuniti, ali je medjutim ured- 
ničtvo dobilo od autora ovo pismo: 

» Velevriedni gospodine uredniče! Mnogo 
je, što Vas molim. Molim Vas naime, da 
— ne održite svoju rieč to jest da me ne date 
u javnost, a to zato, što se u crtama 
moga glavnog junaka krije mnoga moja 
crta te što sam i sam, kao nekadanji 
Starčevićanac, zalutao bio medju napred- 
njake, pa se hvala Bogu, njih otresao i 
vratio k starčevićancima. Nemojte me pri- 
kazati i radi toga, što ne smatram svoj 
roman nikakvim osobitim djelom, već 
naprosto potrebom, da kao u zrcalu udo- 
voljim sam sebi, a i da eventualno po- 
služim dobroj svrsi. 

Sad, kad ponovno čitam neka svoja 
poglavlja, kako su mi s umjetničke strane 
ponešto naivna i nedotjerana i kako bi 


umjetnička ruka izgradila od toga veliko 
i znamenito djelo i ako bi bilo tenden- 
cijozno. Ipak, ono je pisano s iskrenošću 
i s ljubavlju pa našu stvar, a ljudi, što u 
njem dolaze, živu još i danas, pa će možda 
koji taj i naći sebe u njem No to je da- 
kako najmanji razlog, da me ne biste 
izdali, tko sam. 

Napokon da i kažete moje ime, mnogi 
bi se možda začudili, pošto ga još nikad 
nisu čuli; valja Vam znati, da je Stari 
plamen. moj prvi, a valjada j posljednji 

eletristički rad. Milo će mi biti, ako po- 
budim kojega vrstnijega književnika, da se 
bavi našim savremenim životom, koji 
prolazi mimo nas bez ikakva odjeka u 
našoj nazovi modernoj literaturi. 

Ne znam, je li tko opazio ili nije, da 
poglavlja moga romana počinju redom, 

ako idu slova u abecedi, prvo sa A 
(Mute Andrijević“), pa sve do posljednjega 

XVI., sa slovom Ž (,Žara izborna . . .*). 
Mala igra doduše, nu ja sam htio time 
označiti kao neko svoje vjerovanje... 

Primite najljepši pozdrav i zahvalnost, 
što ste ustupili u Vašoj ,Smotri“ mjesta 
mojim poglavljima i tajite i dalje moje ime. 
Bolje je, da ostajem x.“ 

redničtvo mora po tom sbilja prekršiti 
svoje obećanje i ne izdati autora, već i 
sbog toga, što je svoj ,Stari plamen“ 
ustupio ,Hrvatskoj Smotri“ — bez hono- 
rara. Gotovo ne možemo vjerovati, da je 
taj čovjek ikada bio naprednjak ... 


o 


LIRIKA LIZANJA | POEZIJA 
PLJUCKANJA 


»Derana znao sam jednog, za inat kada 
bi noktom 
»Po staklu strugo i strugo i misli smetao — 
strugo — 
,scepah ga tad za ušesa — u svemu ma- 
garcu nalik — 
»Pa drmah čvrsto i dugo“. 
(Ištipana hartija) 
Pročitavši onomad prikaz g. Marjanovića 
(u Savremeniku) o novom jednom talentu, 
. Janku Poliću-Kamovu, ne mogah odo- 
jeti, a da ne pročitam njegove knjige. Za- 
nimaše me mlad i sasvim nepoznat autor 
* 

»neobična talenta“, kod kojega se ,upravo 
guši i misao i mjera i umjeće u samoj 

ipertrofiji poredbi, metafora, sočnih fraza, 
plastičnih figura“. Htjedoh bliže upoznati 
neobična djela, kojima se ne može ,prigo- 
voriti nedostatak, nego samo suvišak“. 
Htjedoh se diviti poeziji, jedino kod nas 
realizovanoj, koja nema druge mane osim 
prevelike bujnosti i plahovitosti, pateći 
dakle samo od suviška snage, talenta, fan- 
tazije. Dosele nadjoh, da kritičari manišu 
pjesnicima baš obratno, kudeći njihovu 
oskudicu fantazije, duha, osjećajnosti i 
g. Milan Marjanović je prvi od meni po- 
znatih recenzenata, koji nalazi samo tu 
slabost u jednom talentu, da je odviše silan, 
dok je g. Janko Polić-Kamov jedini od 
meni poznatih europskih pisaca, kojemu 
se pripisuje hipertrotija sposobnosti, velik 
talenat, kao jedina mana. To je jedan od 
onih rijetkih talenata, koji ima samo tu 
manu, da je talenat. G. Marjanović nalazi 
taj jezik ,pretjeran i grub, mnoge riječi 
strašno iskombinirane“, ,ove knjige ne pru- 
žaju umjetničkog užitka“, ali unatoč tome 
osvaja ga ,ona spontanost, ona iskrenost, 
. ona snaga i onaj krik mladoga pisca“, pa 
zaključuje: ,Pjesme su mu od neobične 
krepčine i slikovitosti u izrazu i u frazi, 
a slike i metafore su koji put upravo ve- 
ličajno zamišljene“. 

O pročitavši — teškom mukom! — Na 
rodjenoj grudi, Tragediju mozgova, Išti- 
panu hartiju i Psovku, uvjerih se, da g. Polić- 
Kamov sasvim tačno obilježava svoju po- 
eziju ovako: 


»Apsurd postaje pjesma moja i nema lud- 
nice za mene.“ 


Jest, apsurd su te pjesme i te drame, 
nemajući ni trunka poezije iz tog prostog 
razloga jer nesmisao i apsurd nije poe- 
tičan, premda može biti smiješan. G. Polić- 
Kamov je mogao imati, rimujući ta svijesna 
»čaverljanja i preplitjanja“, samo jednu na- 
mjeru: da mistificira, da se naruga hrvat- 
skoj javnosti, da se nasmije domaćoj glu- 
posti. To nije loša ideja i ja samo žalim, 
da je gospodinu Marjanoviću i opet ,,pod- 
valjeno“. U,ostalom, g. Polić- Kamov nije 
prvi feljtonista Pokreta, koji je svom sin- 
tetičnom kolegi ,podvalio“. 

U tim mistitikacijama, kod kojih su — 
kao kod g. Babića — uvijek ,sva prava 
pridržana“, nema ničega, ama apsolutno 
ničega, što se ne bi kosilo sa literarnim 
načelima naših utilitarističnih i .zdravih“ 
naprednjačkih kritičara, osim nekoliko sim- 
patičnih i nesuvislih fraza u korist slobodne 
»misli“ i ,nauke“, te nekoliko antisveće- 
ničkih ispada. Taj mistifikator poznaje ženu 
samo kao bludnicu i samo bludnici pjeva. 
On je sadik i masochista. U jednom so- 
netnom vijencu priča, kako je ubio — goluba 
svoje ljubavnice Kitty iz ljubomora, kako 


je najzad ubio i nju, ali to mu ne smeta, 
da joj malo kasnije čestita — na vjenčanju. 
Na drugom mjestu dokazuje, da je pamet- 
nije ubiti dijete no muhu. On je »pjesnik 
blata, pjesnik mržnje, pjesnik zlosti“. On 
slavi Blud duše, Ridanje jedne bludnice. 
Sam sebe usporedjuje sa blesavim Ibse- 
novim Osvaldom. Crta u pjesmi Ledeni 
blud. On je kršten znojem ljubavnika i. 
sadika“. Kao Sacher-Masoch poznaje ,,kor- 
bač ljut“. Kao Giles de Rais i Huysmansov 
perverzni junak on ,blazni djecu“, pravi 
moderni savremenik procesa Wilde i Moltke- 
Harden. Jablani kod njega strše ,ko me- 
snate duše žive“. 


». « . Negda hijah — znaš me dobro — 
»Preko tebe težak i ja, 

.A sad možda kumpanija,da,i cielaregimenta 
»Nije teška, dok te svija“. 


Ta simpatija moralnog gospodina Marja- 
novića vrlo napredno i moderno kliče: 


». +. + Pozdravljam te, kćeri bluda, 
»slomljen, ispit, klecajući.“ 


Svetoj Tereziji daje mjesto u bludištu 
ili ludnici, ,,on, gorostasni bludnik, sterilni 
rasplodnik“. Hvali Huga, što je tobože 
rekao ,merda“, premda to nije francuska 
riječ i premda jedan Hugov historijski ge- 
nera! veli tu historijsku riječ. Gospodin 
Polić-Kamov čak i papir ljubi i ,siluje“, i 
ja mu to dragovoljno vjerujem. Nije on 
sa... Kao pravi sadik, on i hartiju — ja- 
mačno jer je femininum — ,mrcvari“. | 
nebesa su mu ,bludna i masna“: 

Dok je mene zbog sasvim pristojnog 
eseja o sadičkom i diaboličnom Baude- 
laireu napao naprednjački kritičar, gosp. 
Mijo Majer, kao dekadentnog širitelja tru- 
leži i ,zelenih očiju“, drugi naprednjački 
kritičar, gospodin Marjanović, preporuča i 
hvali gospodina Polića, koji od bodlerizma 
ima sve osim artizma, idealizma, talenta i 
onog finog aristokratskog osjećanja, po 
kojemu veliki Baudelaire ostaje dandy i 
onda, kada opisuje Mrcinu, dok poete po 
Majer-Marjanoviću ostaju plebejski prostaci 
i onda, kad sasvim nedemokratski ,dreče“ : 

»Podlaci imenom ljudi“. 

Polić-Kamov misli, da pjesnik revolte 
mora grditi kao kočijaš, da pjesnik ludosti 
mora buncati i trčati kao kreten i budala, 
da pjesnik svjetske gluposti mora biti glup, 
da pjesma o grdobi mora biti nakaradna 
i glupa. Cinizam ne čini Baudelairea Bau- 
delaireom, a prostačka grdnja ne daje 
snage Richepinovim  Huljenjima i veri- 
stičkim roptanjima. Gospodin Polić veli: 
»Psovača tek sam pjesnik ja“ i ne psuje 
kao Hugo u Kaznama, kao Juvenal, Bar- 
bier ili Heine, nego kao Drechsler pole- 
mičar. On legne ,kao snuždeno crijevo“. 
Kicoške misli se ,kote“. 

»O nema, nema kolonijske vode za nježne 
ćuti, 
Kad u nos prsne truleži raspad strvine puti“. 


Bodlerovac, pa to ti je! Rane ,što gnjiju“ 
i njihov ,zadah“. Pjesnik tura ,pod nos“ 
ljudima ,strvinu golu“, ,smradeć vam lice“. 
»Psujmo, dok žive nam glave; psujmo, dok 
jezici žive“. ,Srbež ulih u dušu“. Svećenici 
u toj poeziji ,rokću“. Polić je anarhista 
i veli: ,Umrli su zakoni za me“. Kao 
Baudelaire, gospodin Janko Polić-Kamov 
poznaje boju zvukova i zvukove boja: 
»Boje nota, glazba boja“. Popovi nisu mu 
samo svinje. On ih krsti i ,droljama“. 

U cijeloj toj poeziji, toliko snažnoj i 
slikovitoj gospodinu Milanu Marjanoviću, 
nema ni jedne slike, ni jedne normalnije, 
pametnije misli. Veličajna srdžba Jobova 
mu je ,srčba glupih“, dok prometejskom 
Jobu ,velike riječi milje s pogane njuške“. 
Bog je ,prazan“, a gospodin Polić-Kamov 
je: .»Ja sam uskrsli Izrajel“. ,O blažen, 

o je glup“ uzdiše ta najnovija simpatija 
gospodina Marjanovića. ,Jer hrvatstvo je 
rodilo psovkom, a to sam ja!“ ,Dajte mi 
poštu, slavu i honorar i učiniste me ne- 
mogućim“. Taj dušmanin reputacije i ho- 
norara, što piše u Pokret, govori o ,ci- 
nizmu djece, masturbatora i opet djece“. 
Njegove su maksime i refleksije: ,Lumpaj 
dok si živ, ali dok si u društvu“. ,Naše 
društvo pomaže mediokritete (sic1), a ubija 
talente“. ,Magare još nije razumjelo čo- 
vjeka“. Bogato se pita krmak i tečno je 
meso njegovo“. ,O slava svakom, ko se 
bludom blati“. ,Ljudi života briju se sami“. 
»Život je bludilište“. Napredne, velike 
misli, zar ne? Nije čudo, da je gospodinu 
Marjanoviću, sintetičnom pozitivisti, toliko 
blizak taj ,zubati misilac, idejna pandža, 
idejal ničesa“. 

Koliko vratolomnih besmislica, megalo- 
manskih gluposti, savršenih apsurdnosti u 
velikoj pozi neshvaćene misli! Jelovšekove 
smušene Simfonije su prema toj apoka- 
lipsi od mistitikatorskih budalaština i me- 
sopusnih lakrdija prava muzika. Polić- 
Kamov ima riječi i neologizama kao štipaj, 
impstenog, štipljiv, ignoransa, ženij (genij), 
regulati, logica pazzesca, abis, musci, trillo 
(la trille, der Triller), smirna, trgat (trzanje), 
azam, atmos, kranij, manikomij, drečaj, 
izjevan (zijevati), pucaj (pucanje). On 
nikad ne govori o ušima, već o ušesima. 
Pjesnik ušesa. Tuka (ćurka) kod njega 
risa kao prepelica. Znoj se .bacaka“. 

ritičar_ ,rokti“. | šapat ,rokti basom ko 
prasad smradna“. .Mameni strugaj“. Rosa 
mu je vazda rosulja, premda to nije manje 
smiješno od dušulje (duše) ili suzulje (suze). 
Redovito mijenja particip praes. Niobu 
zove Njobom. Cipela je šupa (šuplja). Uvi- 
jek piše .u njga“ fu njega). Tu ima jezgro- 
vitih zuba, simboličkih prstiju. Noge zije- 
vaju. Njegove brazde grohoću. Izraz motati 


mu je neobično mio i svaki čas ga upo- 
trebljava. ,Da te neko opet smota“; ,ni 
ne znajući... što ga mota“; ,i samu Lunu 
mota“; ,a moja duša — mota se cijela“; 
»gdje. se nesklad — vjenča i mota“; ,,u 
svojoj motaš se sviti“; ,a raskoš boja i 
buni i mota; ,,po zakonu mota, valja“. Sva 
ta motanja i izmotavanja nalazim tek u 
jednoj tankoj brošuri, u /štipanoj hartiji! 

Ali štipanje i motanje nije najkarakteri- 
stičnije obilježje te napredne poezije. Naj- 
miliji izrazi Polićevi su glagoli pijuvati 
(pljuckati) i lizati. To je poezija pljuvanja 
i lizanja ,A kad si se pobljuvao u jednoj 
rakijašnici“; ,,zdravlje i ljepota dječja po- 
stadoše mi ravna lizanju najsmradnije 
muhe“; ,samo on ko da liže ono plazenje 
tudje sline po svome licu“; ,iza svake 
druge pljune i začinivši pljuvačkom sve to 
na lijes“; ,gdie pseta slave orgije i lizanje 
je njihov blud“ ; ,,sjedalo privilegija i plju- 
vačko bogova“; ,što ženskih struna ne bi 
lizno puka“; ,,a zalud ti pljuckat prošlost“; 
»i sa usta pljuckaj pada na aveti mrtvih 
zida“; ,ne bih pljucko jad i srdžbu“; ,i 
bljuvo bih bijes i muku“; ,zakon sam 

ljuckati nakan“; liže Jobu rane“; ,ti 
jedina, što pljucnu veličanstva“ ; ,u onoj 
pljuvački ruga“; ni pljuckat ću čovječan- 
stvo“ ; ,jer sam lizo one staze“ ; ,pljuckaj 

orki baš na usne — — — sreći“ ; , Ras- 
oljnik tako je pao pred noge bludnice 
Sonje i njenu liznuo petu.“ aj pjesnik 
dakle pljuje, pljucka i liže, taj ,pjesnik 
blata, pjesnik mržnje, pjesnik psosti.“ Po 
toj naprednoj koncepciji svijet je pljuvač- 
nica, a glavni pjesnički zadatak je grditi, 
rušiti. Pljuvati i — lizati: evo, to je po- 
sljednja riječ modernizma, kojemu kumuje 
sintetični i moralni duh gospodina Mar- 
janovića. 

Ali ušesa, svinje, bludnice, roktanja, pljuc- 
kanja i lizanja — to još nije sve. Ta djela 
sa ,pridržanim pravima“ nisu samo ne- 
pristojna i pornograiska, ne samo abnor- 
malne seksualnosti i abnormalne etike, 
nego su nenormalna logikom. Samo luda, 
ili što je još gore, silom luda, ,šeret-bu- 
dala“, mogaše ih napisati i — izdavati, pa 
još vlastitim troškom. Gospodin Polić- 

amov veli, da ima ,nebeski smiješak“. 
Želje mu lebde ,ko kraci vječnoga Žida“. 
On i bludnica Kitty su ,alikohol bitka, 
alkohol puti“. Hlače sankilota su prazne i 
mi ne znamo, da !' i onda, kada su u njima 
sankilotska uda.  ,lz grica ptice i šturka, 
iz baršuna škripljive priče“. Zubi su ,grbavi, 
šepavi“. ,iIzgaženo lice progutalo pogled“ 
— mjesto da pogled guta lice. Pjesnik 
smrada, g. Polić-Kamov je, kao Baudelaire, 
pjesnik nosa: 


»I tude treska čovjek o gospodnjemu danu 
Poraširena nosa. 

I dublje dere nosom i tiska ga i tanji 

I srče, srče, srče . . .“ 

Tornjevi : 


»I trenuh okom, a tamo turnji 
Ko prsti nečji dugi i tanki 

I misliš: to ih neznana ruka 
U rog ispruži samome nebu.“ 


Cigareta je mršava ,kao noga“. 


»I sreća plovi ... ne... pliva ko žena 
Što u šir čini mrtvaca.“ (?) 
»Ti jedina ko mladost krepke volje, 
Potentna vječno u poletu strasti, 
O vratu što će svakoj zemlji pasti“ 

(= misao!) 


I tu sam kriveći usne ko zločin prvi, | 
KO jarci, što su sreli se nekoč na uskoj brvi.“ 


»Ko da se koti s ozebe kišne u njima azma 
ll ko da kapa napolje mukom ex-proto- 
plazma.“ 


»Bakalar svega i svega, što netko okrutan 


vrti 

»l na njeg udarce tupe od daska ledenih 
meće 

| škropi neslanom vodom i psalmom gli- 
nastim drti: 

jestivo smekšavši tvrdo na groblje Hristovo 
skreće.“ 


ni sve što dere — plašt je dublji, grči: 
I sve što dublji — nagon jače drti; 
I sve što jače, zabludom se mrči.“ 


»Ko kad je ono heros iz /tala 
Medalju zabo u mliječne grudi, 

Ko da se zgodi od obijesti šala, 
Ko bijelo lice da od stida rudi.“(?) 


»A_ pjesnik razmeta hrbat 
Po tvrdoj hridi.“ 1 t. d. 


Taj diaboličar idiotske poetike i kretenske 
retorike rimuje (,,česma — pjesma“!) užasno, 
usudjuje se pisati i sonete o slavi Branka, 
Prerada, Nera, templarsku tobožnju po- 
kvarenost, marquisa Sadea i Wildea. Pjesnik 
grijeha, splena, ,dnevnosti“, ,svakidašnjeg 
Života“. spleenskog Laforgue-a, pjesnik 
kraste i ,izjevanog svijeta“: u kratko, na- 
prednjački hrvatski Baudelaire. Pjesnik 
bluda i pljuvačke, pjesnik azma i protop- 
lazma, pjesnik izmai nihilizma, pjesnik packe. 

» gade! Na licu packe sramote 

»Packe! Fuj! Kaljave packe! O gade! 
— — —“. Turgenjev i Dostojevski srodni 
su mu, veli, duhovi, ,,Turgenjevljeve ljubavi 
i Dostojevskijeva riđanja“. Hvali Žolinu 
Plodnost i dok se njegov ideal Wilde 
divi sa cijelim artističnim svijetom plod- 
nosti, inventivnosti, golemoj fantaziji Du- 
masa Otca, gospodin Polić-Kamov kva- 
lifikuje te simpatije kao kuharičke. Od 
modernih Hrvata spominje povoljno samo 

Silvija, g. S. Kranjčevića, koji se u slo- 
bodnim svojim časovima bavi ni malo re- 
volucijonarnom, artističnom i nimalo per- 
verznom funkcijom bosanskog beamtera. 
Kranjčeviću podražava u težnji, da bude 
pesimistićan, dubok i revolucionaran, imi- 
tira njegovu tehniku, njegov ritam 


»U Silvija je zanos i krv i živo meso, 

Što napisa mu stih, 

Da pomirih se s tobom, o pomladjeni 
riste 

U tome času snih .. .“ 


Stih ,čisto je nebo ko djetinja sanja“ je 
sasvim Kranjčevićeva retorika i daje sostalim 
imitacijama, što potsjećaju na parodije, 
slabo svjedočanstvo Polićevoj originalnosti. 

I mene je spomenuo taj bodlerovac, što 
je ,per tu“ sa Leopardijem i Silvijem, u 
pjesmi Blud duše, proglasujući me ne samo 
ilistrom, poštovaocem nedjeljne šetnje, 
»šunke i mira“, nego i budalom, ,,benavim 
Gustiom“. Šta ćemo, ne možemo mi svi 
bolovati od hipertrofije talenta kao pisac 
Tragedije mozgova, pjesnik bluda, ušesa, 
roktanja, pljuckanja i lizanja, koji mrzi 
honorare, piše u feljton Pokreta i ubija 
bludnice, imenom Kitty, što se iza toga 
udavaju i nose surku (,lštipana hartija“ 
str. 90). Ako sam benavi Gusti, ne bih se 
htio za pamet mijemati sa pametnim go- 
spodinom Jankom (Polićem). 

Gospodin Janko Polić- Kamov je plodan 
kao kunić ili g. Milan Marjanović. Blago- 
slovljene god. 1907. izdao je četiri djela: 
dva lirska (Psovka, Ištipana hartija) i dvije 
drame: Tragediju mozgova i Na rodjenoj 
grudi. Dok su mu u lirici najmiliji izrazi 
motanje, lizanje i pljuckanje, u dramama 
je najčešći glagol puhati, ispuhavati. 

Na rodjenoj grudi, ,dramatizovana stu- 
dija“ je mistifikacija diaboličnih, perverznih, 
lažnih sadskih motiva s istim glavnim ju- 
nakom, koji nam je poznat iz te lirike 
cinizma i apsurdne blasfemije. Glavna osoba 
te ,drame“, upravo ,,studije“, Ivo Maurović, 
sin je slavnog pokojnika u domovini i do- 
lazi kući ,,iz svijeta“, i autor ne veli odakle, 
iz koje velike Europe, iz Venecije, Praga, 
Krakova ili Beograda . . . Ivo je avantirist 
i jedared ga je 1 bura ,tresnula o kamen“. 
On je ,vrag za hrvatsku reakciju“, dakle 
slobodan mislilac, naprednjak, duh kao 
gg. Mijo Majer, Wenzelides i Milan Mar- 
Janović, ali unatoč tome svi ga smatraju 
»izgubljenikom, ništarijom, djavolom“ — 
(baš kao Pokret pisca ovih redaka). On 
je velik duhandžija i sam sebe usporedjuje 
sa Leopardiem. Bura ga nije samo tresnula 
o kamen, nego je prevalila i željeznicu 
s njime. Katastrotalan kobnik! Ima ruku 
nepotpunog palca, dakle deserteur i taj 
vojni bjegunac piše iz tudjine članke i pisma, 
koja su u Hrvatskoj senzacije, ,prava otkri- 
venja.“ On je ,uvijek bundžija“ i rado se 

opija. Njegove napredne drugove iznena- 
dila je, osupnula, snebila njegova deka- 
dentska pojava, a i njega ambetiraju, gnjave, 
ozlovoljuju ti monotoni junoše i frazasti 
klincovi, koje Polić- Kamov ovako opisuje: 
»Njih petorica : jedan sa snopićem novina, 
drugi s cvikerom, treći u galošama... 
To je sve, što se za njih može reći. Jer 
sva su lica slična ko na starinskim slikama ; 
svi nose _ brkove, rjedje, punije, svjetlije, 
mrkije, ali boja obraza u svih le papirnata, 
kicoška ; kose brijačke ; čela halbcilindraška 
uleknuta. Samo ,,Šesti“ što je došao po- 
sljednji, dostojanstveno, bez žurbe i kojeg 
su odmah propustili, drukčiji je radi zali- 
zaka, godina i zlatnog cvikera . . .“ Jedini 
pametniji tip medju tim praporcima je žur- 
nalist Rade, koji se klonulo vajka: ,Ja 
referiram tudje govore, ispravljam tudje 
feljtone, prevadjam tudje viceve . . .* Ne- 
kakve ovacije, Ivši dosadi sve, crni i bijeli 
jezuiti i on u tišini, koja ne ,,mogaše dre- 
čati“, ostavi lud i ,razočaran“ rodjenu 
grudu. . . . Evo, kako taj nadčovjek opi- 
suje more: , Jer tamo je more — sanijivi 
romantik, obojani fantasta, idejalno gladak 
i — onda — naturalista, rugoba, kvrga — 
psihički dekadenta, intelektualni ribel i 
seksualni sadik.“ More je dakle Ivo Mau- 
rović, respektive gospodin Janko Polić- 
Kamov, pa zato valjda ima toliko soli — 
Dok je tehnika drame Na rodjenoj grudi 
više simbolska, Tragedija mozgova , ,tri 
scene“, više je naturalistička. Iste perverzne, 
genijalne, poživinčene osobe, hrvatski na- 
redni intelektualci i modernistički cere- 
ralci. Isto vječno puhanje i ispuhavanje. 
Alkoholik Drago piše novelu Simbol, on 
je pripovjedač. Kao Mijo Majer-Mjajce brani 
hrvatsku ,znanost“ od ,nesretnih kolpol- 
tera, što ,,upotrebiše zlato svoga pera, zvuk 
svoga rima i boje novela, da izraze rug 
idijote na znanost“. Drago ima genijalno, 
»preširoko čelo“ i. kao poštovalac prave 
znanosti živi i tuče se sa svojom gazda- 
ricom. Njegov drug Marije ,mršav je, crn, 
blijed, s velikim naivnim očima i prekrupnim 
obrvama. Crni rijetki brk zafrkao“. Boemi 
diskutuju o oskudici više kulture na sve- 
učilištu, o nestašici pravog naučnog duha 
u Hrvatskoj i nježni, daroviti Marije se 
zbog toga toliko naliže alkohola, da ga 
nadju u grabi mrtva. Njegova draga Anka 
sad stane flirtovati sa zdravim i jakim 
Gjurom, trećim obožavaocem napretka i 
nauke, pa kada mu na odlasku s njom 
dodijava simbolski pripovjedač Drago, on 
ga — mir niks dir niks — odalači okaferom: 
1 lijepo — mir niks dir niks — ubije. 
Premda me gospodin Polić-Kamov naziva 
benom, u toj Zragediji mozgova ima dosta 
tragova mojih benavosti. Kao ja u Mori, 
Polić veli: ,Grob . . . je naše društvo... 
ja se (Marije) probudih u tome grobu... 
iv medju mrtvacima kojima je dobro ... 
I onda izgrizao usne, razderao meso, uništio 

se sam, pošto sam bacio zadnji i prvi pijev 
— labudji pijev — božansku, satansku, ve- 
ličanstvenu psovku“. ,Kap po kap. Čini se, 
da si osudjenik i da ti na lubanju kapa 
voda... A kap po kap neprekidno, jedno- 
lično . . . Ma to udara u lubanju! To je 
ludilo!“ ,,Onaj umnik, što si umišljaše, da 
je jedini živ u jednom ogromnom grobu“ 
— veli Polić za Marija... ,U lijesu. 
Otvori oči: mrak. Dane : smrad. Gane se: 
Vlaga, daske, okovi“. 
ehehe 

Negdje napisah, da je sve prirodno, pa 
i bolest i smrt, a taj naučni bodlerovac, 
što me, plagirajući me pomalo tu i tamo, 
naziva benom, veli: ,A bolest nije priroda ? 
A otkle je onda došla? Pala s neba?“ I.t. d. 


* 


Evo, ovakva je najnovija poezija, koju 
preporuča moralni i napredni gospodin 

arjanović. 

Gospodin Janko Polić-Kamov mu evo 
nevjerovatno ,,podvali“. 

A ja, upozoravajući ljude, što i u Hrvat- 
skoj još misle i osjećaju, na tu lirsku i 
dramsku neotesanu mistifikaciju, gdje go- 
spodin Marjanović nalazi ,pravog i ako još 
ne izgladjenog talenta“, ja hvatam toga 
megalomanskog nadripoetu za vrat, guram 
mu kao nepristojnoj mački ,niušku“ u plod 
tih sablažnjivih literarnih pljuvanja i blju- 
vanja, žaleći književnost, gdje se ovakvi 
cinički atentati na jezik, harmoniju, lje- 
potu i zdrav razum mogu proglasiti djelom 
talenta. Djelom talenta, kojemu je jedina 
mana — prevelik talenat. 

alim što moram tako govoriti o jednom 
početniku — 


»Deran je plako ko deran, plako ko tele 
se veli 

— Teletu nalik je bio umnošću više no 
plačem“ — 


— ali dok kao pravaš nikad ne bih iz ko- 
terijskih obzira pohvalio starčevićanske 
lirike našeg načelnog prijatelja, gospodina 
Jarmeka, žalim, što je naprednjačka kritika 
jednog svog Jarmeka proglasila pravim 
pjesnikom, vrstom naprednjačkog Blake-a 
ili Whitmana_Ne. Gospodin Polić-Kamov 
nije ni lirik ni dramatičar. On je samo 
suradnik Pokreta. A. G. Matoš 


s 
HRVATSKO KAZALIŠTE 


(Konac studenoga) 


Da budem kratak, poručuje mi dični 
urednik mile naše Smotre ili mili urednik 
dične itd. O, bit ću kratak, pače još kraći. 
U kratku je repertoaru lako kratku biti, 
a na muci premijere vise, kako to veli, 
ne znam već koji naš pjesnik. A da znate, 

što mislim s riječju ,kratak“, evo: (ili dvije 
točke): u drugoj, dakle, polovici studenoga 
imali smo, dakle, jednu (i jedinu) domaću 
(gotovo školsku) premijeru (s reprizom u 
nedoglednoj budućnosti) to jest ,,Persu“ 
(dne 26.), žalosnu igru u pet čina, koja, 
ah tako žalosno, pristaje našemu žalosnom 
repertoaru (0 njoj poslije; proklete za- 
porke ili zagradel) Onda smo, dakle, 
imali i jednu domaću reprizu, dakle, to 
jest (dne 21.): ,,Ekvinocij“ (koji je dobio 
autodramaturški ,,0“, pa se ove godine 
zove ,Ekvinocijo“ — o|), inače za mene 
najdramatskiju dramu Iva Vojnovića, koju 
ne mogu pomisliti bez Borštnika, pa mi 
se zato mladi Griinhut nije mogao svidjeti 
u ulozi ,Amerikanca“ u »Američanina“ 
prema profesoru Rožiću). Zahvalnu ulogu 
majke, koja me sjeća na nesretnu Osval- 
dovu majku u ,Sablastima“, uzela je kao 
na spomen svoje 25-te godišnjice Grbićeva, 
upotrijebivši tu jedinu priliku, kad glumica 
bez ikakvih inače sveza može odabrati 
ulogu, koju hoće. Bog zna, ne bi li Grbi- 
ćeva imala drugačije lovore, da je mogla 
sebi sama uvijek odabirati svoje junakinje, 
pa i ne bile glavne. Ovu je majku odigrala 
s čuvstvom. 

Onda, dakle, imali smo još tri reprize, 
strane i stare, i to dne 19. ,,Vlasnika talio- 
nica“, koji toliko put spašava repertoarsku 
situaciju i, što je najljepše, nikada nema 
prazne kuće; još malo i slavit će jubilej 
broja 50. Ohnet dakle ,ist nicht ohne“. 
Onda, dakle: dne 28. Feuilletova ,,Dalila“, 
koja se usudjuje izići u svojoj staromodnoj 
opravi, ali medjutim podnosi se, jer joj je 
glavni junak simpatično orisan ,,siromašni 
mladić“ i jer je — Dalmatinac (inače 
Štefanac), koji više ne pase koza tamo 
uz more; a onda i umjetnički duo Mihi- 
čićka (Dalila)—Borštnik (Čarnioli) pokazuju 
i ovdje svoj dobro nam poznati registar, 
koji im je upravo u krvi. | napokon, dne 
30. bio je ,Hamlet“, a imalo je biti ,,Pro- 
kletstvo“, koje se i opet odgodilo na ne- 
izvijesno vrijeme, no nadajmo se, da će 
naše vrijedno književničko društvo požuriti 


ipak — kao i dosad — prikazivanje te 
proklete drame. Ali, rekao sam: bit ću 
kratak. 


DA, bit ću kratak. Dne 17. (izvan pred- 
brojke) i dne 24 (popodne) bio je ,,Sherlock 
Holmes“! Uza svu navalu kritike — ali: 
bit ću kratak! Od opereta se davala dne 
17. (popodne) ,,Geisha“, dne 20. ,,Caričine 
Amazonke“, koje se po najnovijim obja- 
vama odigravaju g. 18/6. (a dolazi u njima 
Josip Il.) i napokon Straussov ,,Čar val- 
cera“, dne 23. i 24., a bit će još više tih 
»dne“. Za njim, po primjeru operetnoga 
Beča, luduju naši ljudi kao i za ,,Veselom 
udovicom“, premda je ,,prazniji“ od nje. 
Lijepa su uistinu ona dva tri mjesta, ali 
bitni i upravo pokretni momenat čitave 
stvari, da bi jedan valcer, pa bio i bečki, 

imao toliko čara, da izmiri dvije suparnice 
(Freudenreichovu i Pollakicu) — to nam 
je nevjerojatno i, sasvim naravno: ne mo- 
žemo sučustvovati. Interesantno je naime, 
da ta opereta polazi iz frivolnosti (dosad 
najveće frivolnosti na našoj pozornici) 
prvoga čina u — sentimentalnost. Publika 
kao na uzici ide za libretistima iz ekstrema 
u ekstrem, a da to ni ne opaža. Naša mi 
se izvedba uostalom čini dorasla onoj u 
Beču, jer i Vanja je — možda niste ni 
znali — zapao nekako ljetos i u',Karl- 
theater“. Ali poslije predstave doživio je 
nešto: u restauraciji za stolom sjede i 
veselo  večeraju — obadvije  ,,suparnice“, 
Franzi i Jelena, dok kod nas možete pri- 
seći, da ne ćete obe naše ,,suparnice“ 
nikada naći ovako zajedno i još k tomu 
kod vesela domjenka — Pače, jedna mi je 
garderobijerka pripovijedala — ali ne, bit 
ću kratak. 

O ,,Persi“ sam još obećao nešto reći. 
Starina Becić simpatičan mi je ća od naj- 
mladjih dana, kad ga još nisam ,,uglavce“ 
(što bi rekao starina Trnski) poznavao. 
Kad sam svojoj sestrični ukrao ,Kletvu 
nevjere“ i potajno je čitao, onda mi ju je 
otela iz ruku i rekla, da nije za me. Po- 
slije mi ju je ipak dala, kad sam joj 
zaprijetio, da ću je tužiti majci, što je bila 
na nekom ljubavnom sastanku! Tad sam 
se uputio u te ljubavne stvari i zavolio 
Becića. S tim sam očima gledao i ,,Persu“, 
koja inače i na daskama ostaje novelistična. 
A ne samo što sam morao metnuti na oči 
ove svoje mladenačke naočare, već i nje- 
gove, staračke, a te su idealistične, nači- 
njene od onoga starinskog optimističnoga 
stakla, koje je gledalo ujedinjene Hrvate 
pu Hercegovini godine 1875., tik pred 
ustanak“. FTik pred — 1 Vanja. 

OPASKE FELDMANOVOM ,RAZ- 
VOJU POLJSKE KNJIZEVNOSTI“ 


Dr. Asnyk Adam lirik. Rodjen 1838. u 
Kaljišu, Krulestvo. Studirao medicinu u 
Waršavi i Breslavi, a poslije ekonomiju u 
Hajdelbergu. Za to vrijeme proputova Švi- 
carsku, Nizozemsku, Englesku i Italiju. 
1866. doktorizovao se u Hajdelbergu. Prvo 
se nastani u Lwowu, a zatim u Krakowu. 
1881. osnuje organ naprednjački ,Nowu 
Reformu“ i uredjivaše ga do 1894. Kao za- 
stupnik na galičkom saboru zauzimaše se 
za školstvo. 1894. oboli i ode na liječenje 
na Cejlon. Ljeto 1896. provede u Tatrama. 
1897. ode u Napulj, no ubrzo se vrati u 
Krakow, gdje 7. kolovoza 1897. umrije. 
Pokopan je u Krakovskoj crkvi Skalka, 
med zaslužnim Poljacima. — Pjesme u 
četiri knjige nekoliko izdanja doživiše. Ko- 
medija par i četiri drame. Studije o tru- 

badurima, Antigoni Sofoklovoj, o Kaide- 
ronovom  Nesavladivom knezu“, o .Kralju 
Duhu“ Slowackovom, o Krašinjskom etc. 

Grof Fredro Aleksander (stariji) ko- 
mediograt. Rodjen 1793. u Suhorovu, Gali- 
cija. 1809. konjanički častnik u vojsci var- 
šavske kneževine. 1812. pod _ Napoleonom 
vojuje na Rusiju. U Wilnu oboli i bi za- 
robljen, no sretno uteče. 1813. i 1814. vojuje 
pod Napoleonom, a od 1815. življaše što 
u Lavovu, što na svojem imanju u Galiciji. 
Prva predstavljena mu je komedija: ,Pan 
Geldhab“ u Waršavi 1821. Do 1830 većinu 
komedija svojih napisa. Od 1835. ne štampa 
nijednu. Uzrok nepoznat. 15. srpnja 1816. 
umrije u Lwowu. Izdanje sveukupno s mo- 
gobrojnim neizdanim je 1880. u Varšavi u 
3 knjiga Najbolje su: ,Veliki čovjek za 
male interese“, ,Nemogu se ženiti“, ,Čemu 
tu brinuti se“, ,Dvije rodjače“ etc. ,Vjen- 
čanje gospojice“ doživilo je ove godine u 
Krakovu 7/5 godišnjicu predstavljanja. 

Glowacki Aleksander == Boleslaw Prus, 
humorista, feljtonista, jedan od trojice naj- 
većih pripovjedača, izadje osobito na glas 
sa legendama iz staroga Egipta i romanom u 
tri knjige: ,Faraon“ (1896). Sada je novinar 
u Varšavi i feljtonista u ,Tygodniku Ilu- 
strowanom“. Po par prijevoda u Hrvatskoj 
već nešto poznat taj možda najgenijalniji 
pisac poljski. 

Gomulicki Wiktor. — Rodjen 1851. u 
Ostrolenki, Krulestvo. Gimnaziju i pravo 
svršio u Varšavi. Književnosti se posve 
posvetio. Pjesme sa savršeno umjetničkom 
ormom i to iz pera već. Članke književne, 
estetične, novele i pripovjetke. Tekst himne 
poljskih soc.-demokrata njegova je pjesma: 
pstaniar červoni“ ... Posebno izdano: 
Kolorowe obrazki, Zotchlani, Kšjenga pješni, 
Obrazki prawdziwie, Poezye, Wybć6r nowel, 
»Nowe pješnji“, ,Wybur wjerši“, ,Pješnj o 
Gdanjsku“ i t. d. 

Kasprowicz Jan. 1860. rodjen u Šimbožu, 
Poznanj; sin seljački. Počeo gimnaziju u 
Innowroclawu, no profesori Nijemci ga 
prognaše, nastavi u Oppolju i Ratiboru, 
a svrši u Poznanju. U Leipcigu i Breslavi 
na sveučilištu sluša  Wundta, Nehringa, 
Repla etc.. 1889. nastani se u Lwowu, a od 
1899. postade stalni suradnik i kazališni 
referent novina ,,Kurjer_ Lwowski“. 1905. 
prestade s tim. Glavnija djela: »Poezje“, 
»Chrystus“ (1891.) društvenovjerski spjev, 
nŽ chlopskiego zagona“ 1891., pripovjetke 
u stihovima iz seljačkog života; Šwiat sie 
zakonjči“ 1891. drama iz seljačkog života. 
»Anima lacrimans“ 1894. pjesme; ,,Milošć“ 
1895. pjesme; ,,Kozak dzikiej r6ži“ 1898. 
pjesme, ,,Bunt Napierskiego“ 1899. dramska 
pjesan. , Salve regina“ 1899. ,,Šwiety Bože“, 
»Ssaloma“ ovo troje u ,,Žyću“ otisnuto. 
»O bohaterskim konju i walorcym šjen 
domu“, novelice i crtice (1906.). Pjesnik 
patnja seljačkih i narodne tuge, boli i jada 
s vjerom u bolju budućnost. 

Konopnjicka Marija. Rodjena 1846. u Su- 
valkama, Krulestvo. Porodično prezime Va- 
siljovski. Iza rane smrti majčine povjeri 
ju otac Sakramentkinjama u Varšavi na 
odgoj. Udade se u Brorovu. 1875. radi na- 
rušenog zdravlja ode u Tatre. Boravak u 
Tatrama učini ju spisateljicom. ,,W gorach“, 
pjesme, prvo je njeno djelo. ,Poezje“ u 
četiri knjige. Proza: ,,Uspomene s puto- 
vanja“ | etiri novele 1888. Moji po- 


* znati 1890 Na putu 1893. ,,Novele“, Stvari 


i ljudi, etc. Gorljiva je socijalistkinja. 

r. Šwjentochowski Aleksander ; psevdo- 
nim mu je Wladyslaw Okonjski .Socijalista. 
Publicista jedan od prvih. Stilista najbolji. 
Rodjen 1849. u Stočku, Krulestvo. Zajedno 
s Prusom svrši gimnaziju u Ljubljinu. Hi- 
storiju i filologiju sluša u Varšavi. Svršivši 
studije postade suradnik ,,Pšeglonda Ty- 
godnjowog“, socijalističkog organa varšav- 
skog. ,Echa warszawska“ doniješe mu 
slavu. 1874. ode u Leipzig da izučava fi- 
lozofiju, etnografiju i pedagogiju. 1876. dok- 
torizovao se. 1878. posta suradnik dnevnika 
»Nowiny*“, a ostavi,,Pšeglond Tygodnjowy“. 
1881. pokreće nedjeljnik ,,Prawda“ (==istina); 
osobito izadje listak, što ga ispunjavaše sam 
sa socijalističkim nazorima, na glas. Mnogo 
drama. Lijepih par pripovjedaka, nekoliko 
bajka. Rasprave n. pr. ,,O poštenju mo- 
ralnih prava“, o Voltaireu, o epikureizmu, 
etc. Skupno izdanje u 7 knjiga u Krakovu 
od 1895. -- 1900. 

Tetmajer Kazimierz. Rodjen 1865. u Ludj- 
miežu, Galicija. Sveučilište pohadjao u Kra- 


» kovu i Hajdel ergu. Posveti se nakon nauka 


posve knjizi. Živi u Zakopanom, u Tatrama. 
— Tatranski pjesnik zvan. Od najdarovi- 
tih ,mladih“. Pjesma u prozi ,,llla“ 1886., u 
stihovima 1887. ,,Allegorya“. 1891. ,,Poezye“ 
I. sv., 1894. li. sv. 1891. izabrane pjesme, 
1898. ,,Poezye“ III. sv.; iste godine ;roman 
»Angjeo smrti“. 1899. ,,Melancholja“ (škice 
novele, pisma, dramske fantazije.) 1900. 
»Otchlanj“ i ,Poezye“ IV. sv. Prevode se 
njegova djela na njemački, francuski, en- 
gleski, ruski, češki etc. 


PA 


HRVATSKA KNJIŽEVNA IZDANJA 
koja je , Hrvatska Smotra“ primila u g. 1907: 


Anić Ante: ,,Pogledi“. Putne bilješke. Du- 
brovnik. Troškom pisca. Tiskom ,,Dubro- 
vačke Hrvatske Tiskare“ 1907. 8% Ciena 


Barac Fran dr. prof.: O modernoj kato- 
ličkoj apologetici. Habilitaciona studija. 
Požega 1907. Tisak Hrvatske tiskare i 
knjižare d. d. Velika 8 Str. 156. Ciena 

1:75. 

Bauer Stjepan: ,,Narodni uzgoj“. Zagreb. 
Tiskara i litografija M. Maravića. Mala 8 
Str. 48. Ciena 1 K. 

Bazala Albert dr.: ,Pučka sveučilištna pre- 
davanja“ (Njihova uredba i svrha). Zagreg 
1907. ladanje knjižare u korist Ćirilo- 
Metodskih zidara. Tisak Dion. tiskare. 
(Osmina). Str. 30. Ciena 60 fil. 

Benešić A.: , Kraljević Marko“. Drama u 
et činova. 1 Dionička tiskara u 
agrebu. (Osmina). Str. 106. Ciena K 1:50. 

— ,Petronij“. Tragedija u pet činova. 
1907. Dionička tiskara u Zagrebu (osmina). 
Str. 89. Ciena K 1:50. 

Belavić Placido o. franjevac: Sv. Ivan Ka- 
istran pod Biogradom. U Vukovaru 1907. 
iskara ,,Sriemskih Novina“. S jednom 

slikom. 160 Str. 30. Ciena 40 filira. 

Bryce .lakov: Američka država. Svezak Ii. 
z englezkoga preveo i nadopunio Da- 

vorin Krmpotić. Senj 1907. Tisak T. Devčić 
& Co. 8 Str. 1069. Ciena 6 K. 

Car Emin Viktor: ,Novele“ (Ill. U mraku). 
Zagreb. Naklada Hrvatske industrije pa- 
pira (Lav Klein) Tisak I. hrvatske rad- 
ničke tiskare. 1907. Osmina. Strana 44. 
Ciena 50 fil. 

Carlos Don: ,,Adela“, romantički spjev u 
sonetima s prisnovkom. Zagreb 1907. 
Tisak A. Scholza. 160 Str. . Ciena 
K 1:50. 

»Danica“, koledar i ljetopis družtva sve- 
tojeronimskoga za prestupnu godinu 
1908. (Sa slikama). Dionička tiskara 
u Zagrebu. Str. 234. Ciena 40 filira. 
Izdanje družtva Svetojeronimskog za 
godinu 1907. 

Devide-Marijan R.: ,Jankova politika ili 


Žen'dba Petra Pavlovića“. Šala sa pje- 


vanjem u jednom činu. Zagreb 1 
Tisak A. Scholza. 8 Str. 30. Ciena 50 fil. 

Devide-Marijan R.: Iz radničkog života. 
(Pripoviesti). Zagreb 1907. Tiskara Hrv. 
kat. tisk. družtva. 160 Str. 31. Ciena 
24 tilira. 

Deželić Stj. Gjuro: hk atrogasna glasba u 
Zagrebu“. U Zagrebu 1907. Tisak C. 
Albrechta. 80 Str. 34. Ciena K 1'—. 

Deželić Stj. Gjuro: ,Hrvatski vatrogasni 
zakon“. U Zagrebu 1907. Tisak C. Al- 
brechta. 8 Str. 37. Ciena K 1'— 

Dianess-Kalnički Milan pl.: Kapital. Zagreb 
1907. Tiskara ,Hrv. kat. tisk. družtva“. 
16c Str. 24. Ciena 20 filira. 

»Domaće Ognjište“. Izdaje ,Udruga uči- 
teljica“. Uredjuje Milka Pogačić. Tisak 
I. hrv. radničke tiskare. 1907. Ciena 
s modnim prilogom te uzorcima za ženski 
ručni rad K 7:20. 

Dobroslava (Gazvoda Josipa): Iz mojega 
zatišja. Pjesme. Zagreb 19017. Tisak Dio- 
ničke tiskare. Str. 53. Ciena K 1'50. 

Drechsler Branko dr.: ,Probrane pjesme 
Petra Preradovića“. Za školu priredio i 
uvodom popratio — — (Djačka knjižnica 
sv. 1.) Zagreb 1907. Tisak Antuna Scholza 
Str. XVI +102. (Osmina) Ciena K 1:— 
Izdanje u korist Cirilo-Metodskih zidara 
(Šimunić i drug) u Zagrebu. 

Drechsler Branko dr.: ,Slavonska književ- 
nost u XVIII. vijeku“. Studija. Tisak 
Dioničke tiskare. Zagreb 1907. (Qsmina). 
Str. 102 Ciena 1:20. Naklada knjižare M. 
Breyera u Zagrebu. 

Filipescu Teodor: Karavlaška naselja u 
Bosni. Etnografsko-antropo-geografsko 
proučavanje. arajevo. Zem. tiskara. 1907. 

el. 8. Str. 77. 

Glasnik hrvatskoga naravoslovnoga društva. 
Urednik dr. Oton Kučera) God. XIX. Sa 
9 slika i 1 tablom. Zagreb 1907. Vlast- 
ničtvo i naklada družtva Kr. zemaljska 
tiskara. 

Hasert Konstantin: Što je čovjek ?“ Apo- 
logetska raspravljanja. Preveo i izdao 
zbor duhovne mladeži zagrebačke. Zagreb 
1907. Tisak ,Hrv. kat. tisk. družtvaš. 80 
Str. 255. Ciena K 1'—. 

Hangi Antun: ,Život i običaji muslimana 
u Bosni i Hercegovini“. (Drugo izdanje). 
Sa slikama. Sarajevo 1907. Naklada D. 
A. Kajona. 80 Str. 242. Ciena K 4'— 

Hrvatska Bosna (Mi i ,oni tamo“). Pre- 
štampano iz ,Hrvatskog Dnevnika“. Nje- 
govom nakladom. Sarajevo 1907. Tiskara 

ogler i drugovi. 8% Str. SJ. Ciena ST fil. 

Ilijić Stjepko: Alibeg Cengijić i Biserka, 
romantični ep iz dalmatinsko-hercego- 
vačkog života u XVII. vieku. 8% Str. 50. 
Brzotiskom ,Narodnoga Lista“, Naklada 
Hrvatske knjižarnice u Zadru. 


Janda Krunoslav dr.: Vriednost seljačkih 


udruga u gožpodarskom i ćudorednom 
pogledu. Zagrebu 1907. Tisak C. Al- 
brechta (Maravić i Dečak). 16% Str. 141. 
Ciena 80 filira. 

Jarmek Franjo: Uzdisaji jednog pjesnika, 
što ga promatra. — Zagreb 1907. Tisak 
S. arjanovića, 8% Str. 16. Ciena 24 fil. 


16" Str. 16. Ciena 24 filira. 

Jelić Luka dr.: ,,Sveti Šimun Bogoprimac". 
Pučke pisme sa 28 slika. Obilodanio — 
Zadar 1903. (?) Str. 64. Ciena K 1'—. 
(Knjiga I.) Pučka džeparica) 

Jovan Milka: ,izgubljen život“. U Zagrebu 
1907. Tisak A. Scholza. U vlastitoj na- 
kladi. KOsmina). Str. 68. Ciena ? 

Karlić P. prof.: ,Matica Dalmatinska“. 
Dio |. Osnutak i rad do izdanja Narodnih 
pjesama 1865. U Zadru. Nakladom ,,Ma- 
tice Dalmatinske“. Brzotiskom »Narodno 
Lista“ 1907. Osmina. Str. 43. Ciena 1 K. 

Korbler Gjuro dr.: ,Latinska pjesma Ignjata 
Djordjića“, u kojoj slavi pobjede Eugena 
Savojskoga nad. Turcima _1716. i 1711. 

odine. U Zagrebu 1907. Tisak Dioničke 
tiskare. 8% Str. 40. 

Kostelnik Gavro : Romance i balade. Zagreb 
1907. Naklada autorova. Tisak C. Albrechta 
(Maravić i Dečak). 8% Str. 88. Ciena 80 fil. 

Kušar M.: ,Narodne pripoviesti mitične“, 

. s uvodom i komentarima priredio za 
školsku i privatnu potrebu. (Nagradila 

.»Matica Dalmatinska“). Zadar 1907. Na- 
klada piščeva. Brzotiskom ,Narodnog 
Lista“. 89 Str. 157. Ciena K 2—. 

Ljetopis i Imenik knjiž. družtva sv. Jero- 
nima u Zagrebu za godinu 1906. Tisak 
Hrv. kat. tisk. družtva. Str. 192. Izdanje 
družtva sv. Jeronima za g. 1907. 

Matoš A. G.: ,Vidici i putovi“, eseji i 
impresije. Zagreb 1907. Nakladna knjižara 
i industrija papira Lav Klein. 8 Str. 125. 

Marjanovi“ Milan: Iza Šenoe, četvrt vieka 
hrvatske književnosti. 8: Str. 198. Tiskara 
T. Devčić & Co., Senj. Naklada Hrvatske 
knjižarnice u Zadru. 

Magjer R. F.: ,U pjesmi i priči“. Antolo- 
ija hrvatske omladinske književnosti. 
Osiek 1907. Vlastita naklada. Tisak Ljud. 
Szeklera. Vel. 80. Str. 584. Ciena brošuri 
K 5'—, uvez. K 7'—. Sa slikom autorovom. 

Magjer F. R.: ,Sa sela i prela, pjesme, 
riče i pripoviesti hrvatskoj mladeži“. 
Ba slikama. U Zagrebu 1907. Izdao o 
svom trošku Franjo Bartuš. Tisak C. 
Albrechta. 8 Str. Ciena uvezano ? 

Milčinović Andrija i Milan Ogrizović: 
»Prokletstvo“, drama u četiri čina s pro- 
logom A_G. Matoša. Zagreb 1907. Tisak 
C. Albrechta. 89 Str. 72. Ciena 1 K (Sa 
slikama autora). 

Miličić Josip: Pjesme. Umjetnička je strana 
knjige od slikara T. Krizmana. Naklada 
Hrvatskog akad. družtva »Zvonimir“, Beč. 
Tisak Ch. Reissera sinovi, Beč V.) 4 

tr. 54. Ciena K 1:50. 

Milobar Franjo dr.: ,Sto znanost pripo- 
vieda o narodnom gospodarstvu (Na- 
radjeno.) Tisak Hrvatskog kat. tisk. 
druživa, agreb. Str. 228. Ciena K 1:50. 
Izdanje družtva Svetojeronimskog za go- 
dinu 1907. 

Milaković Josip : , Hrvatska pjesma“. Izbor 
umjetnog pjesničtva za puk. Uredio i 
uvodom popratio — — Tisak Hrv. kat. 
tisk. družtva, Zagreb. Str. 261. Ciena 
K 1 50 Izdanje družtva svetojeronimskog 
za god. 1907. 

Nazor Vladimir: ,Krvavi dani“. Historijski 
roman iz istarske prošlosti. Zagreb 1908. 
Nakladom hrvatske knjižare i industrije 
papira (Lav. Klein)... Tisak A. Scholza. 
(Osmina). Str. 271. Ciena? 

Novak V.: Disonance. 80 Str. 19. Brzo- 
tiskom ,Narodnoga Lista“, Zadar. Na- 
kladom Hrvatske knjižarnice u Zadru. 

Narodna pjesmarica. Naklada Matice. Šesto 
izdanje. Brzotiskom ,Narodnoga Lista“. 
Zadar 1907. (Vel. osmina). Str. 356. Ciena 
K 2— Izdanje Matice Dalmatinske. 

Ožanić Stanko: Sadnja voćaka. Pogrieška 

ri sadnji amerikanske loze. Sa 16 slika. 

Str. 22. Brzotiskom ,,Narodnoga Lista“', 

Zadar. Ciena 40 para. Nakladom Hrvatske 
knjižarnice u Zadru. 

Ortner Stjepan dr.: Život i rad Pavla 
Stoćsa, hrvatskog pjesnika i svećenika“. 
Uz stogodišnju obljetnicu njegova ro- 

djenja i otkrića spomen-ploče 22. rujna 
1907. u Dubravici priredio — — (Sa sli- 
kama). Tisak A: Scholza, Zagreb 1907. 
Str. XLVII1+151. (Osmina) Ciena K 160. 
Izdanje knjižare Cirilo-Metodskih zidara 
(Šimunić i drug) u Zagrebu. 

Polić-Kamov Janko: ,Psovka“. Str. 22. 
Ciena 60 filira. 

— ,.Na rodjenoj grudi“. Dramatizovana 
studija. Str. 30. Ciena 70 filira. 

— ,Tragedija Mozgova“. Tri scene. Str. 
60. Ciena K 1'—. 

— ,ištipana hartija“. Pjesme. Str. 110. 
Ciena K 1'80. (Sve četiri knjige u 80 
Tiskom M. Maravića. Zagreb 1907. 

Pavelić Ivan: ,Što tko čini, sebi čini“. 
Za odrasle i mladež. Naklada tiskare 
A. Vugrin, Kostajnnica, 1007. 8 Str. Ciena 
uvezano 80 filira. 

»Poučni razgovori“ (raznih pisaca) II. Tisak 
Hrv. kat. tisk. družtva, Zagreb. Str. 107. 
Ciena 60 fil. Izdanje družtva Svetojero- 
nimskog za g._ 1007. 

Primus H.-S.: Željeznička pragmatika sa 
strukovnog hrvatskog gledišta (Odgovor 
drž. tajniku Szterenvi-u). Zagreb 1907. 
Tisak M. Maravića. 80 Str. 16. 

Pozajić Dragutin: ,Tri gospodarske ne- 
volje svinjogojaca. Kako da ih seriešimo ?“ 
Drugo izdanje. Tisak Hrvatskog kat. tisk. 
družtva, Zagreb 1907. 160 Str. 42. Ciena 
20 filira. Izdanje knjižare Ćirilo-Metod- 
skih zidara u Zagrebu. 

Pužar Zvonimir: Velena Hrvatovićeva ili 
Kapetanova osveta. Izvorna pripoviest. 


Sisak 1906. Tisak i naklada Janka Dujaka. 
(Osmina). Str. 52. Ciena 80 filira. 
»Prosvjeta* zabavi i pouci. God. XV. Ure- 


djuje E. Laszowski. Str. 716. Tisak i 
naklada A. Scholza Zagreb. Ciena K 12. 

Razgovori Starčevićanca i Radićevca o 
hrvatskim političkim strankama. Zagreb 
1907. Tisak I. hrvatske radničke tiskare. 
Osmina. Str. 72. 

Sirovatka Hinko: ,,Kako je u Americi i 
komu se izplati onamo putovati?“ — 
Zagreb 1907. Izdanje knjižare u koris) 
kluba Ćirilo-Metodskih zidara (Šimunić 
i drug). Osmina. Str. 73. Ciena 60 fil. 

Smodlaka Josip dr.: Posjet apeninskim 
Hrvatima. Putne uspomene i bilješke. 
Osmina. Str. 53. Brzotiskom ,,Narodnoga 
Lista“, Zadar. Naklada Hrvatske Knji- 
žarnice u Zadru. 

»Savremenik“, mjesečnik družtva hrvatskih 
književnika. God. II. Uredio dr. B. Vizner- 
Livadić 1907. Tisak Dion. tiskare. Str. 768. 
Ciena K 12—. 

Slobodna Misao. Naklada Slobodne misli. 
Zagreb 1907. Tisak dion tiskare. Osmina. 
Str. 24. Ciena 10 filira. 

Slobodin Pop: ,Zlatno veslo“ Bratskoj 
slozi Hrvata i Slovenaca prikazuje — 
Naklada Hrv. kat. ak. družtva ,,Hrvatske“ 
u Beču. Zagreb 1907. Tisak hrv. kat. tisk. 
družtva. Osmina. Str. 23. Ciena 30 filira. 

Strossmayer koledar za god. 1908. Izdaje 
i uredjuje odbor zagreb. gospodja za 
Stossti. spomenik u Zagrebu. Godina 
druga. Tisak Dioničke tiskare. Kvart. 
Str. 453. Ciena K 2—, 

Sudarević Franjo, Magjer Rudolfo _F. i 

rav Josip: »Hrvatska Mladost“, pjesme 
j gipoviesti za mladež. Knjiga “I. god. 
1907. Tisak Prve hrv. dioničke tiskare u 
Osieku. Osmina. Str. 95. Ciena u platno 
uvezano K 1'—. 

Svačić“, hrvatski ilustrovani koledar za 
prest. god. 1908. Sa bogatim književnim 
darom i svim mogućim podacima, shod- 
nim za svaku svrhu. Godina V. Izdaje 
Hrvatska Knjižarnica“ u Zadru. Tiskara 
T. Đevčić & Co. u Senju. Kvart Str. 213. 

. Ciena K 1:20. 

Febečić Josip: ,Poučne i zabavne priče 
islamskoj i katoličkoj mladeži“. Bos. 
Novi 1907. Tisak i naklada knjižare 
Stefan Balaš. Osmina. Str. 110. Ciena 
uvezano K 1'—. 

Šegvić Cherubin: Prvo progonstvo Eugena 

vaternika godine 1858 do 1860. Prilog 
za: najnoviju hrvatsku povijest. Po nje- 
govom dnevniku napisao. Hrvatska po- 
učna knjižnica »Ćiril-Metodskih zidara“ 
u Zagrebu. Knjiga 1. U Zagrebu 1907. 
Izdanje Knjižare i papirnice u korist 
»Kluba Ćirilo-Metodskih zjdara“ (Šimunić 
i drug) u Zagrebu. Osmina. Str. 223. 
Ciena K 2'50 
Šišić Ferdo dr.: ,Kralj Koloman i Hrvati 
odine 1102“.. Š tri priložena snimka. 
agreb. izdanje Knjižare i papirnice u 
korist ,Kluba Ćirilo-Metodskih zidara“. 
1907. Mala osmina. Str. 100. Ciena 1 K. 

Škorjač Izidor: ,Najvjerojatnije i izvorno 
o izdanjima i o godini prvog izdanja 
Matijaša Grabancijaša dijaka“. Zagreb 
1907. Tiskara V. Novotni. Osmina. Str. 30. 
Ciena 40 fil. 

Šmid K.: ,Dragi kamen“. Pripoviest za 
odrasle i mladež. Hrvatski priredio Ivan 
Pavelić. Naklada tiskare A. Vugrin. Ko- 
stajnica 1906. Šestnajstina. Str. 81. Uvez. 
Ciena 30 novčića. 

Tolstoj L. N. grof: Božansko i čovje- 
čansko ili Još tri smrti. Preveo Andro 
Krbavac. Osiek 1907. Naklada knjižare 
R. Bačića. Tisak Prve hrvatske dioničke 


tiskare. Osmina. Str. 57. Ciena 60 filira.. 


Tresić-Pavičić A. dr.: Po ravnim kotarima. 
Osmina. Str. 81. Brzotiskom ,,Narodnoga 
Lista“. Zadar. Nakladom Hrvatske Knji- 
žarnice u Zadru. 

Trstenjak Davorin: ,Prirodni uzgajatelji“: 
Zagreb 1907. Nakladom Hrvatske knji- 


. žare | industrije papira Lav. Kleina. 


Tiskom Prve hrvatske radničke tiskare. 
Osmina. Str. 236. Ciena K 1:50. 

Frstenjat Davorin; ,Zreo učitelj“. Zagreb 
1907. Nakladom Hrvatske knjižare i indu- 
strije papira (Lav. Klein). Tisak A. Scholza. 
Osmina. Str. 243. Giena K 1:60. 

Tucić Srgjan: ,,Bura“, drama u tri čina. 
Zagreb 1907, Naklada ,,Hrvatske Smotre“. 
Tisak I. hrvatske radničke tiskare. Kvart. 
Str. 56. Ciena 1 K. ' 

Tucić Srgjan: ,Povratak,, drama u jednom 
činu. Naklada ,,Hrvatske Knjižarnice“ u 
Zadru. 1907. Osmina. Str. 88. Ciena 1 K. 

Vidrić Vladimir: ,,Pjesme“. Zagreb. Vla- 
stita naklada. Tisak dion. tiskare. Mala 
osmina Str. 53. Ciena_K 1'20. 

Vimer Rudolf _dr.: ,Život sv. Pavla“. 
(S kartom). Izdanje Družtva Svetojero- 
nimskog. Zagreb 1907. Tisak A. Schoiza, 
Zagreb. Str. 269. Ciena K 1:50. 

Vjesnik hrvatskoga arheološkoga društva. 
Nove serije sveska IX. Urednik dr. Josip 
Brunšmid. Zagreb 1907. Tisak C. Albrechta. 

Vojnović Ivo: ,Smrt. majke Jugovića“. 

ramska plesan u tri pjevanja. (Nada- 
reno od Matice Dalmatinske.) Zagreb 
1907. Tisak i naklada Dioničke tiskare. 
Str. 116. Ciena K 1:50. , 2. 

Vojnovich Milan pl.: ,Bojevi u Lici, u 
ostaloj Hrvatskoj i Dalmaciji u godini 
1809“.  Autorizovani prevod od Mavre 
opicera Zagreb 1907. Naklada knjižare 

irka Breyera. Dionička tiskara. Osmina. 
Str. 16. Ciena K 1:60. ' ., 

Weber Alberto i Berkić Hermina: ,Matija 
Gubec“, vesela igra u jednom činu. 
Sisak 1907. Tisak i naklada knjižare 
u Jiinker-a. Osmina. Str. 68. Ciena 

ERRATA CORRIGE 


U članku Pera Todorović treba da stoji: 
na strani 457 mjesto Milicu i Anku Vinko- 
vićevu — Ninkovićevu; na strani 458 mjesto 
guta sve svoje činovnike — vinovnike; na 
strani 459 mjesto ropskom radikalizmu — 
srpskom rad.; na strani 460 mjesto roman“ 
tike, svakidašnjosti — romantike svaki- 
dašnjosti; na strani 460 mjesto sav 
pošćujavio — sav pošinjavio. 

